
Köpeczi Béla 


MOVELŐDÉSI MINISZTER 


Az ideológia társadalmi szerepéről 


A Magyar Szocialista Munkáspárt XIII. kongresszusának határozata két ol- 
dalról közelíti meg az ideológia és az ideológiai munka funkcióját. Egyszer 
azt mondja ki, hogy , az ideológiai munka fejlesztése társadalmi, politikai és 
gazdasági feladataink megoldásának nélkülözhetetlen feltétele", majd hozzá- 
teszi: , az ideológiai munkát a politikai, gazdasági és kulturális feladatok 
megoldásával szoros egységben kell fejleszteni". Úgy hiszem, szükséges ki- 
emelni ezt a két, egymással szorosan összefüggő gondolatot, ha arról akarunk 
beszélni, hogy milyen helyet foglal el az ideológia és az ideológiai munka a 
párt egész tevékenységében. 

Az elmúlt évtizedekben természetszerű volt, hogy a gazdasági feladatok 
megoldása állt az érdeklődés homlokterében. A hetvenes évek elején annak 
az optimizmusnak a jegyében, hogy gyors fejlődésnek lehetünk a tanúi, a 
hetvenes évek végétől kezdve a nehézségek hatására reálisabb módon, azzal 
a szemlélettel, miként lehet az eredményeket megőrizni és a további hala- 
dás feltételeit biztosítani. A gyors gazdasági fejlődés reményének időszaká- 
ban sokan hajlandók voltak lebecsülni az ideológia jelentőségét, mondván, 
hogy a gazdasági előrehaladás magától oldja fel azokat az ellentmondásokat, 
amelyek a politikában és a közgondolkodásban jelentkeznek. A nehezebbé 
vált helyzetben világossá vált, hogy az ökonomista leegyszerűsítés nem csu- 
pán az ideológiai munkát bénítja meg, hanem hátráltatja a gazdasági prob- 
lémák megoldását is, miután nem készít fel a keletkező ellentmondásokra, azok 
feloldására. Az ökonomista leegyszerűsítés azzal igyekezett ideológiaellenességet 
indokolni, hogy az ideológia akadályozza a reformok kibontakozását. Ha jelent- 
keztek is ilyen tendenciák, ez nem lehet ok az ideológia elutasítására. Ideológiai 
vákuumot semmilyen helyzetben nem lehet teremteni. A szükséges megújulás 
is megköveteli az ideológiai tisztázást és egységet. Az ideológia ugyanis egyszerre 
eszme- és értékrendszer, meghatározza az ember szemléletét, magatartását és 
életmódját, és mint ilyen, nemcsak az egyén, hanem az egész társadalom életét 
befolyásolja. Nincs olyan társadalom. amelynek ne volna szüksége uralkodó 
ideológiára. 

Különösen áll ez a szocialista társadalomra, amelyben a tudati tényezők 
jelentősége azáltal nő meg, hogy nemcsak tudomásul vesszük az objektív fo- 
Ilyamatokat, hanem azokon meghatározott irányban változtatni is akarunk, 
azokat befolyásolni és irányítani szeretnénk. Ha az ideológia nem vesz tudo- 

mást az objektív valóságról, akkor voluntarista jellege lesz. A dogmatizmus 
ezt a voluntarizmust alkalmazta az ötvenes években az élet minden területén. 
Ha csak a gyakorlati tapasztalatot tartjuk mércének, akkor viszont a társa- 
dalom iránytű nélkül marad, a széthúzó erők felerősödnek, és a célok megvaló- 
sítása veszélybe kerül. 


XXX 


Sokan, amikor ideológiáról szólnak, azt hiszik, hogy csak politikai eszmékről 
van szó. Nem kétséges, hogy a politikai eszmék kialakításában az ideológia 
meghatározó szerepet játszik, de az ideológia szélesebb fogalom — magában 
foglalja a jogról, az erkölcsről, az esztétikumról vallott nézeteket is, és ez utób- 
biak nem kis mértékben határozzák meg a társadalmi kapcsolatokat, az egyes 
ember magatartását és életvitelét. 


A marxista elmélet a gazdaság és a társadalom fejlődésének vizsgálata 
alapján jutott arra a következtetésre, hogy meg kell változtatni magát a tár- 
sadalmi struktúrát, a kizsákmányolást fel kell számolni és egy igazságosabb, 
új társadalmat kell fölépíteni. A tudományos elemzést és annak következteté- 
seit a marxizmus megalapítói összekötötték a humanista erkölcs követelmé- 
nyeivel. Számukra a harc az elnyomás, a kizsákmányolás ellen, az ember fel- 
szabadítása érdekében nem egyszerűen politikai, hanem erkölcsi harc is volt. 
E célkitűzést nevezik némelyek marxista messianizmusnak, pedig itt nem 
valami soha meg nem valósuló utópista álomról van szó, hanem az emberi 
fejlődés olyan lehetőségéről, amely nem egyik napról a másikra, hanem foko- 
zatosan, hosszú időtartamban valósítható meg. A voluntarizmus nem vette 
figyelembe a társadalmi haladás objektív tényezőit, s azt hitte, hogy a gon- 
dolatból azonnal valóság lehet. 


Ma a nehézségek és az ellentmondások sokakat szkeptikussá tesznek, 
nemcsak a jelen, hanem a jövő céljait illetően is. Ebben a légkörben a kon- 
zervatív ideológia nyíltan ki is mondja, hogy nemcsak az emberi természetet, 
de a társadalmat sem lehet megváltoztatni, és éppen ezért vissza kell térni 
az individuális értékekhez, a szabad versenyhez, a hierarchizált társadalom- 
hoz. A történelem arra tanít, hogy van haladás, még ha ez nehezen tör is 
utat magának. Igaz, a huszadik század végén pusztulás fenyegeti az emberi- 
séget és a pusztulás veszélye összefügg azzal a technikai fejlődéssel, amely 
része a társadalmi haladásnak, de vajon nem az-e a feladatunk, hogy harcol- 
junk e veszély ellen, és a technikát is az ember szolgálatába állítsuk? Itt nem 
valami naiv optimizmusról van szó, hanem arról, hogy az élet értelmét kell 
védeni. Ebből a szempontból a marxizmus minden racionalista és materialis- 
ta filozófia folytatója s egyben a tényleges gyakorlat ösztönzője is, elismeri a 
veszélyeket, de a választás lehetőségét is. 


pee. dR-t 


A szocializmus céljai, kritériumai a társadalmi egyenlőség, igazságosság és 
a létbiztonság. A szocialista társadalom a maga azonosságtudatát ezekkel a 
kritériumokkal határozhatja meg. A reformokat nem ezek az értékek akadá- 
lyozzák, hanem sokkal inkább az a gyakorlat, amely ezeket egyoldalúan ér- 
telmezte, főleg a jogok oldaláról. Ma már egyetértés kezd kialakulni azok kö- 
zött, akik védik a szocializmus sajátosságait, és azok között, akik joggal bí- 

rálják a leegyszerűsített, sőt hibás szocializmusképet, egyetértés abban, hogy 
ki kell emelni a szocializmus sajátosságait, de azokat a konkrét körülménye- 
ket is, amelyek között ezeket érvényesíteni lehet. I 

Ideológiai vitáink középpontjában már régóta a társadalmi haladás és a 
nemzeti fejlődés összekapcsolásának mikéntje áll. A XIII. kongresszus határo- 
zata fellép a reális nemzeti önismeret, önbecsülés és a szocialista hazafiság, 
az internacionalizmus, a kommunista és a munkásmozgalmi szolidaritás mel- 
lett, a nacionalista és a kozmopolita nézetek ellen. Bizonyos gazdasági jelen- 
ségek és azok erkölcsi következményei — mint amilyen az alkoholizmus, az 
öngyilkosság, a hátrányos helyzetűek sok szorongató gondja, vagy a cikliku- 
san jelentkező népszaporulati problematika — aggodalmat váltott ki a nem- 
zet sorsát illetően. A szomszédos országokban élő magyar nemzetiségek hely- 
zete az összetartozás és a felelősség kérdéseit vetették fel. A kongresszus a 
nemzet gondjaira a választ belső vonatkozásban a gazdaság fejlesztésében, a 
társadalom demokratizálásában, a műveltség terjesztésében, a szocialista hu- 
manista értékek erősítésében jelölte meg. Ami a nemzetiségi kérdést illeti, a 
kongresszus szószékéről félreérthetetlenül hirdették meg, hogy a külföldön 
élő magyarság iránti érdeklődés természetes, hozzátartozik a családi, közössé- 
gi kapcsolatok ápolásához, egyben segíti a szomszédos országokkal az együtt- 
működés erősítését is. Lehet erre azt mondani, hogy mind a belső, mind a 
külső program túlzottan korlátozott. De véleményem szerint ez a reális meg- 
közelítés. A nemzeti, nemzetiségi kérdés megítélésében nem lehet kizárólag 
történeti. ideológiai vagy kulturális elemekből kiindulni, hanem az objektív 
folyamatokból, a demográfiai, gazdasági, hatalmi viszonyokból. Aki ezt a rea- 
lizmust elutasítja, káros politikát hirdet, főleg a magyar nemzetiségek 
számára. 

A szocialista értékek érvényesítése szempontjából ma alapvető feltétel 
a munkához való viszony. A gazdasági mechanizmus reformjának bevezetése 
óta mindenki számára világossá vált, hogy szoros az összefüggés a gazdaság 
fejlődése és a teljesítmény között. Az úgynevezett második gazdaság kiterje- 
dése felhívta a figyelmet arra is, hogy a , hivatalos" főmunkaidő után vég- 
zett munkával is biztosítani lehet jobb életkörülményeket. A kongresszus fel- 
szólalói a főmunkaidő alatt végzett munka nagyobb megbecsülését követel- 
ték és ezzel együtt a szabadidő biztosítását, utalva a vezetés és a szervezés 
gyengeségeire és az ellentmondásos jövedelmi viszonyokra. Nyilvánvaló, hogy 
meg kell teremteni a megfelelő technikai, vezetési és szervezési feltételeket 
ahhoz, hogy teljesítmény szerint lehessen bérezni, hogy a főmunkaidőben 
teljesített munkát megfelelően lehessen díjazni, hogy legyen értékesen fel- 
használható szabadidő. A munkamorál gyengülését tehát nemcsak a tudati 
viszonyokban kell keresni, de arról lemondani, hogy a munka érték-jellegét 
hirdessük, nem lehet. 

A munka mellett a közösségi és a magánélet alakításában jelentős sze- 
repet játszanak az emberi kapcsolatok és azok az értékek. normák, szokások, 
amelyek ezeket alakítják. Ha az ideológiát nem szűkítjük csak a politikai né- 
zetekre, akkor elengedhetetlen, hogy az etikai és esztétikai tudati szférákkal 
is ne foglalkozzunk. Az emberek többsége ma megköveteli a munkatársak, a 
barátok, házastársak, gyermekek és szülők kapcsolataira vonatkozó humánus 
normák érvényesítését. Amikor az oktatási törvénytervezetet vitára bocsátot- 
tuk, nemcsak a pedagógusok, hanem sokan mások is kívánták, hogy a törvény- 
ben a nevelés szó mindenütt szerepeljen, és hogy tekintsük azt egyenértékűnek 
az oktatással. A marxizmus elítélte a polgárság képmutató erkölcsét, de soha 

nem vonta kétségbe azokat a humánus etikai értékeket és követelményeket. 
amelyeket az emberiség évezredek alatt alakított ki. Nem prédikálni kell, 
hanem a humanista erkölcsöt nyíltan és szemérem nélkül kell! képviselni és az 
eszmei, gazdasági, jogi, politikai eszközöket együtt kell felhasználni érvényesi- 
tésére. Az oktatásnak és a közművelődésnek a feladatai nyilvánvalóak, ne 
hanyagoljuk el azonban a család és a kis közösségek hozzájárulásának jelen- 
tőségét sem: a szokássá váló erkölcsi normákat itt lehet elsajátítani. Ha azt 
mondjuk, hogy a szocializmus további fejlődésa szempontjából a legfőbb mi- 
nőségi tényező maga az ember. akkor az embert nemcsak munkaerőnek kell 
tekinteni, hanem személyiségnek, és annak kialakításában az erkölcs megha- 
tározó tényező. És nem lehet számunkra közömbös az ízlés fejlődése sem. 
Nincs okunk olyan liberalizmusra, amely megengedi a trágárságot, a durva- 
ságot, az alpáriságot. E tekintetben sem lehetünk közömbösek: a szépre is 
kötelességünk felhívni az emberek figyelmét. 

Amikor ideológiáról, ideológiai munkáról beszélünk, nem felejthetjük el. 
hogy Magyarország része a szocialista világrendszernek, és részesei vagyunk 
annak az ideológiai küzdelemnek, amely a kapitalizmus és a szocializmus kö- 
zött folyik. A szocializmus minden olyan országban, ahol győzött, kiísérlete- 
zik, egyebek között azzal: miként lehet előbbre jutni a gazdaságban, a társa- 
dalomban és a kultúrában. Ez a kísérletezés azt jelenti, hogy a folyamatos- 
ság mellett érvényesül a. megújulás. Az ideológiai munkában nemcsak a mar- 
xizmus alapvető tételeiből és a saját tapasztalatainkból levont elméleii követ- 
keztetésekből kell kiindulnunk, hanem a többi szocialista ország, a többi 
kommunista párt gyakorlatából is. Feltétlenül szükség van arra, hogy a kon- 
zervatív hullámmal szemben a kommunisták és a nem kommunisták — min- 
den baloldali — védelmezze a haladó, úgy is mondhatnánk baloldali értékeket, 
és ott, ahol szocialista társadalmat építünk, be is bizonyítsuk, hogy ezek az 
értékek alkalmazhatók. A kapitalista világ ideológiai rekonstrukciót hajt vég- 
re, amelyhez hozzátartozik a konzervatív értékek, tradicionalista filozófiák. 
politikai áramlatok felmagasztalása, de hozzátartozik a marxizmus—leniniz- 
mus frontális támadása is. Meg kell ismernünk a kapitalista világ eszmei 
áramlatait, és fel kell készülnünk fogadásukra, úgy, hogy felfigyeljünk a bírá- 
latok realitásaira, de azokra a negatív következményekre is, amelyek hatá- 
sukra mindennapi életünkben jelentkeznek. Nem olyan nehéz megállapítani, 
hogy a kapitalista propaganda milyen nézetekkel tud hatást gyakorolni, és 
ezért fel lehet, fel kell készülni a válaszadásra is. 


XX 


Egész ideológiai tevékenységünk hatékonyságának próbaköve a gyakorlat és 
ezen belül politikánk eredményessége, társadalmi, gazdasági programjaink 
megvalósítása. A gyakorlatot azonban nem közvetlenül észleljük, hanem né- 
zeteinken keresztül. és éppen ezért nagy a jelentősége annak a kontrollnak. 
amelyet a tudomány fejthet ki. A tudomány mérheti fel a valóságos hely- 
zetet, vonhatja le azokat a következtetéseket, amelyek az elmélet fejlesztését 
szolgálják és vehet részt a politikai programok kialakításában is. Ezt a kont- 
rollt használhatja fel a politika arra, hogy válasszon a lehetséges alternatí- 
vák között, és intézkedéseket határozzon el az ideológiai munka fejlesztése ér- 
dekében. Az elmúlt években mind szorosabb együttműködés alakult ki a po- 
lítika és a kutatás között, és ez az együttműködés nagy eredményeket hozott 
az ideológiai tevékenység fejlesztésében is: mégis jogos a kongresszus hatá- 

rozatának az a megállapítása, hogy a társadalomtudománvoknak fontos fel- 
adatai vannak, kivált az elmélet és az ideológia fejlesztése szempontjából. 

Az ideológia társadalmi szerepe egy olyan fejlődési szakaszban, amikor 
eles ellentmondások jelentkeznek a valóságban is, különösen megnő. Szerepét 
nemcsak a közösség, hanem az egyén szempontjából is vizsgálnunk kell, hi- 
szen ennek a fejlődési szakasznak egyik jellegzetessége a magánélet szférájának 
előtérbe kerülése. A szocializmus továbbfejlesztése, a szocializmus és a kapita- 
lizmus közötti verseny megkívánja, hogy az ideológiát ne valamiféle gátnak, 
hanem a haladás egyik fontos eszközének tekintsük s erre alkalmassá is tegyük. 
Egy kevésbé ismert francia felvilágosító, Suard azt mondta, hogy ,a vélemény 
kormányozza a világot". Ez természetesen túlzás, a világot objektív törvény- 
szerűségek kormányozzák, de a tudati tényező is meghatározó szerepet játszhat. 
A marxizmusnak mint elméletnek egész története ezt bizonyítja. Ne mond- 
junk le egy olyan erőről, amelyet a jövő alakítása szempontjából felhasznál- 
hatunk. 


A választott párttestületek felelőssége, 


munkájuk színvonala 


A címben jelzett témáról szerkesztőségünk interjút kért Krasznai Lajostól, a 
Központi Ellenőrző Bizottság tagjától, a Pest megyei pártbizottság első titká- 
rától. 
€ Milyen lényegesebb változásokat idézett elő a megyei párttestület 
újjáválasztása az összetételben, és milyen főbb következtetéseket le- 
het ebből a munkájukra levonni? 


Pest megyében 17 városi, illetve városi jogú nagyközségi és 84 községi üzemi, 
intézményi pártbizottság működik. A testületi tagok száma meghaladja a 3400 
főt. E néhány adatból is kitűnik, hogy a különböző szintű párttestületek össze- 
tétele, irányítóképessége a párt vezető szerepének biztosítása szempontjából 
igen fontos kérdés. 

A pártszervek választásaik során ezért is különös gondot fordítottak a 
kádermunkára, és most, a XIII. kongresszus után, az újabb ötéves ciklus kez- 
detén elmondhatjuk, hogy egészében sikerült követnünk a Politikai Bizottság 
útmutatását. A testületekbe a politikai feladatokra alkalmas, a munkában és 
magánéletükben példamutató elvtársak kerültek, akik a közéletben már bi- 
zonyítottak, és élvezik környezetük, munkahelyi közösségük megbecsülését. 
Megfelelő közöttük a nők és a fiatalok aránya; örvendetes, hogy kedvezőbb 
a szakmai, politikai felkészültségük is. 

A cserélődés a megyei és a városi szintű párttestületekben mintegy 35 szá- 
zalék, az alsóbb szintű pártbizottságokban 29 százalék volt. Ha az arány ma- 
gasnak tűnik is, az a véleményünk, hogy ez a kádermozgás pozitív eredmények- 
kel fog járni. Összhangban van azzal a követelménnyel, hogy biztosítsuk a tes- 
tületek folyamatos munkáját. de egyben lendületesebb, dinamikusabb működé- 
sét is. Egészében úgy látom, hogy az újonnan megválasztott párttestületek össze- 
tételüknél, felkészültségüknél fogva jó színvonalon képesek működési területü- 
kön a párthatározatok végrehajtására, a pártirányítás biztosítására. 

Mielőtt tovább mennénk, a testületi munka színvonalával kapcsolatban 
egy megjegyzést szeretnék tenni. Úgy gondolom, ennek a kérdésnek két ol- 
dala van. A munka továbbfejlesztése feltételezi, illetve megköveteli, hogy me- 
net közben többet törődjünk, foglalkozzunk azoknak a feltételeknek a biztosí- 
tásával, amelyek a testületi tagok jobb munkavégzéséhez szükségesek. Ezen 
túl a testületi munka néhány gyakorlati, módszerbeli változtatására, megújítá- 
sára is szükség van. 


8 


0 A cserélődésen kívül milyen egyéb változás érdemel politikai szem- 
pontból is nagyobb figyelmet? 


Ha a párttestületek összetételét vizsgáljuk, néhány figyelemre méltó politikai 
következtetést vonhatunk le. Némiképp csökkent a fizikaimunkás-testületi ta- 
gok száma, de arányuk így is meghaladja a 40 százalékot. A fiatalok és a nők 
arányát egészében véve , szinten tartottuk". A megye párttestületeiben a fia- 
talok aránya mintegy 12 százalék, a nők aránya 28 százalék. Öszintén szólva a 
fiatalok nagyobb arányú jelölésére és megválasztására számítottunk. Ennek 
ellenére úgy ítéljük meg, hogy sok tettre kész, felkészült fiatal került a testü- 
letekbe, akik most ismerkednek a minőségileg magasabb követelményeket tá- 
masztó politikai munkával. 

Megfigyelhető, hogy folyamatosan csökken azoknak a száma, akik a fel- 
szabadulást követő évek, az élesebb politikai küzdelmek időszakait, párttag- 
ként, közéleti emberként átélték. Még a megyei pártbizottság tagjainak is — 
bár itt ilyen szempontból még a legjobb a helyzet — 50 százaléka 1967 óta tag- 
ja a pártnak, és csak egy negyedük rendelkezik 1956 előtti párttagsággal. 


0 Az alapszervezeti vezetőségektől eltekintve, a vezető testületeknél 
úgy tűnik, hogy miután létrejöttek, viszonylag önálló életet élnek, 
általában csökken választóikkal való szoros kapcsolatuk, intézmé- 
nyesen szabályozott függésük. Ez olykor száros problémának. bi- 
zonyos elidegenedési tendenciának is forrásává válhat. Megítélése 
szerint mit lehet tenni annak érdekében, hogy ez ne következ- 
zen be? 


A mi tapasztalataink szerint nincs ilyen , elidegenedési" tendencia. Végül is 
minden párttag egy konkrét alapszervezethez tartozik, és ma már egyre in- 
kább elvárják a pártszervezetekben, hogy egy felsőbb párttestületbe választott 
párttag saját közvetlen pártszervezetében is aktív tevékenységet folytasson. 
Ezzel persze nem azt állítom, hogy egyes helyeken nem fordulnak elő ilyen 
problémák. Volt olyan eset, hogy egy felsőbb pártszerv tagja nem vett részt 
alapszervezetének munkájában — taggyűlésekre sem járt —, mondván, hogy 
ő a pártbizottságban végez fontos politikai munkát. Beszélgettünk vele és meg- 
értette, hogy ez nem elegendő. Elídegenedésről nem beszélnék. Egy-egy testü- 
leti tag magatartását a szűkebb környezetében különböző okok motiválják. 
Esetleg bátortalanság, bizonytalanság, egyedi passzivitás és más tényezők ját- 
szanak közre. A testületi kollektíva erejének, felelősségének nagy szerepe van 
abban, hogy tagjaik bátran. megalkuvás nélkül álljanak ki a párt politikája 
mellett, és aktívan vegyenek részt a helyi feladatok megvalósításában is. 

Arra törekszünk, hogy abban a közösségben, ahol a pártbizottsági tag él 
és dolgozik, hallassa szavát, derüljön ki róla, hogy közéleti ember, úgy is is- 
merjék, mint testületi tagot. Ennek konkrét formája lehet többek között az is. 
hogy egy pb- vagy vb-tag időnként beszámol a taggyűlés előtt, tájékoztatót 
ad azokról a fontosabb politikai kérdésekről, amelyek a testületi ülésen szere- 
peltek. Az is szükséges, hogy előzetesen kérje a párttagság véleményét megis- 
merje azt. ily módon tájékozódjék. szélesítve a közreműködést a politikai ve- 
zetésben. 


0 Tapasztalható olykor, hogy a választott testületek tagjainak eg! 
része úgy értelmezi mandátumát, mintha az főleg vagy kizárolag 
helyi, munkahelyi képviseletet jelentene (a pártbizottságban kép- 
viseli az üzemet vagy intézményt stb.), fellépéseit is elsősorban er- 
re szűkíti. Ennek egyenes következménye lehet az általanosabb 


9 


érdekek, a területi szempontok háttérbe szorulása, a megye, a vá- 
ros, a község vagy az üzem egészéért viselt felelősség elhomályo- 
sulása. Milyen gyakori ez a jelenség a megyében, és hogyan ítéli 
meg az általánosabb és a konkrétabb szempontok jobb összhangjá- 
nak érvényesítési lehetőségét a testületi tagok fellépésében? 


Van ilyen jelenség. Tapasztalható, hogy a testületi tagok a napirenden levő 
téma kapcsán csak arról szólnak, hogy az adott kérdésben az ő közvetlen kör- 
nyezetükben mi a helyzet, illetve a feladat, és az általánosan érvényesíthető 
tapasztalatokról, tennivalókról kevés szó esik. Az is előfordul, hogy csak abban 
érzik illetékességüket, amihez foglalkozásuk, szakértelmük alapján értenak. 
Ebben van némi ráció, de csak bizonyos határig fogadható el. A bírált jelen- 
ségnél talán az is szerepet játszik, hogy néha inkább szakszerű és nem politi- 
kai megközelítésben tárgyalunk témákat. Én mégsem beszélnék a felelősség 
, elhomályosulásáról". Közismert, hogy a testületi tagok politikai, szakmai fel- 
készültsége, informáltsága és tapasztaltsága különböző. Azt a gyakorlatot kö- 
vetjük, hogy a pártbizottság ülésein rendszeres tájékoztatást adunk az időszerű 
politikai kérdésekről; bevonjuk a testületi tagokat egy-egy téma vizsgálatába; 
részt vesznek az alsóbb pártszervek rendezvényein; a testületi tagok havonta 
információs jelentést kapnak. Úgy gondolom, vannak további lehetőségeink 
is. Meg lehetne oldani például, hogy egyes napirenden levő jelentések mellékle- 
teként a testületi tagok további írásos tájékoztatást kapjanak például a taná- 
csoktól, a KSH megyei igazgatóságától vagy más szervektől; ezek szélesebb ki- 
tekintést adhatnának és biztosíthatnák a nagyobb informáltságot. Olyan mun- 
kamódszert is ki lehetne alakítani, hogy mondjuk testületi ülés előtt az adott 
területen élő és dolgozó pb-tagok kicseréljék tapasztalataikat, vagy a helyi 
pártszervek segítségével bővítsék azokat. 


€ Meglehetősen általános az a gyakorlat, amely a testületi tagok 
szerepét szinte kizárólag a plenáris rendezvényekre szűkíti. Önök 
milyen lehetőségeket látnak arra, hogy a pártmunka, a politikai 
élet mindennapos folyamatának aktívabb részesei legyenek? 


Nálunk nem mondható jellemzőnek, hogy a testületi tagok kizárólag a bizottsá- 
gi ülésekre szűkítenék szerepüket. Régi igény, hogy aktívan és kollektív for- 
mában kapcsolódjanak be a különböző elemzések, határozattervezetek előké- 
szítésébe. Ez a munkabizottságokon keresztül valósítható meg. Mégis úgy gon- 
dolom, több alkalmat lehetne számukra biztosítani. A jelentések, határozat- 
tervezetek előkészítésébe, tartalmi összeállításába jobban be kellene vonni 
azokat, akik a szóban forgó témát alaposan ismerik, politikai és szakmai szem- 
pontból ís véleményt, illetve útmutatást képesek adni. Az effajta munka- 
módszer nyilván időigényesebb, de mindenképpen a kollektív munkát segí- 
tené. 
A testületi munka hatékonyságát szolgálná az is, ha a pártbizottság tagjai 
— lehetőségük szerint — több időt fordítanának arra, hogy tanulmányozzák 
az adott kérdéssel összefüggő elméleti, politikai irodalmat, alaposabban meg- 
ismerjék a témához kapcsolódó korábbi határozatot vagy állami döntést, gaz- 
dagabb tapasztalatokra igyekezve szert tenni. Ily módon megalapozottabban 
szembesíthetnék a jelentésben foglaltakat a valósággal és az általánosabb kö- 
vetelményekkel. E módszerek minden pártbizottsági tagtól aktívabb közéleti 
szereplést követelnek. A párt-végrehajtóbizottságoknak tudatosan, tervszerűen 
és folyamatosan kell gondoskodniuk arról, hogy különböző helyeken rendsze- 
resen szerepeljenek, felkészülten, hozzáértően politizáljanak. Nem tartom túl- 

zásnak azt az igényt, hogy minden pártbizottsági tagnak minden fellépésekor, 
közszereplésekor propagandistának, agitátornak is kell lennie. 


0 Az érdemi testületi munkának számos fontos összetevője van. 
Többek között meghatározó szerepet játszik a tárgyalásra és dörn- 
tésre váró témák helyes megválasztása. Most, a kongresszus után, 
a taggyűlések és a pártértekezletek tapasztalatai alapján önök 
milyen kérdéseket helyeznek előtérbe? Milyen szempontok alap- 
ján állítják össze munkatervüket? 


Van javítanivalónk a politikai tervezésben is. Úgy gondolom, nagyobb figyel- 
met kellene fordítani arra, hogy a munkatervekbe több közérdekű téma kerül- 
jön. Olyanok, amelyek a párttagságot, a lakosságot foglalkoztatják, és így a 
politikai irányítómunka fontos kérdései. Egyszóval ,élő problémákkal" kell 
a testületeknek foglalkozniuk. A napirendek helyes megválasztására azért is 
nagyobb figyelmet kell fordítani, mert az üzemi, községi, városi jogú nagy- 
községi párt-végrehajtóbizottságok négyhetenként üléseznek, így tehát szelek- 
tálni kell a napirendre kerülő témák közül, nehogy fontos kérdések kimarad- 
janak. Az a véleményem, hogy a tervezésnek rugalmasabbnak kell lennie, ke- 
rülve a merev sémákat. A kongresszus követelményével összhangban meg kell 
szabadulni a formalizmustól, attól például, hogy egy témát azért tűzzenek 
napirendre, , mert már régen volt" vagy , már megszokták". Nézetem sze- 
rint az illetékesség és a hatásköriség kérdésében is van javítanivaló. Ma még 
gyakori probléma, hogy a párt-, a tanácsi és a társadalmi testületek külön- 
külön tűznek napirendre lényegében azonos tartalmú témákat. Ez önmagában 
nem volna baj, de nagy hiba, hogy azokat azonos megközelítésben tárgyalják, 
nagyjából ugyanolyan szempontok alapján foglalkoznak velük. Javítani lehet- 
ne tehát a feladatmegosztást. Feleslegesen köt le időt, energiát, ha az említett 
szervek munkaprogramjai, tervei nincsenek egyeztetve. A párttestület olyan 
átfogó kérdésekkel foglalkozzon, amelyek politikai döntést igényelnek, hosz- 
szabb távon határoznak meg feladatokat a pártszervek, -szervezetek, a kom- 
munisták számára. Most készül a megyei pártbizottság feladatterve a XIII. 
kongresszus határozatainak végrehajtására. Ez egy komplex terv, melyben öt 
évre szólóan meghatározzuk a testületi munka fő irányvonalát a gazdaság, a 
politika, az ideológia, a pártélet számos fő kérdéseiben. Reméljük, sikerül meg- 
ragadni azokat a , döntő láncszemeket", amelyek révén Pest megyében teljes 
mértékben megvalósítható a kongresszus határozata, s értelemszerűen a me- 
gyei pártértekezletek és az alsóbb szintű pártértekezletek határozatai is. 

Azt is szeretném hangsúlyozni, hogy testületi üléseinken az eddiginél na- 
gyobb figyelmet kell szentelni az elvi-politikai kérdések tisztázására. A tisz- 
tánlátás a pártbizottság tagjai számára döntő és alapvető kérdés, s ehhez a 
pártbizottsági üléseknek is hozzá kell járulniuk. 


0 A témaválasztás mellett az érdemi munkát milyen más módon 
kívánják erősíteni? Gondolunk itt elsősorban a párttagság, a tö- 
megszervezetek, a szakmai intézmények véleményének, tapaszta- 
latainak fokozottabb figyelembevételére, az alternatív javaslatok 
alapos és körültekintő bemutatására stb. Elmondaná az ezekkel kap- 
csolatos véleményét? 

Nézetem szerint az érdemi munkát szolgálná — az említetteken kívül — és a 
testületi üléseken valóságos vitát eredményezne, ha azokban a kérdésekben, 
amelyekben lehetséges, alternatív javaslatokat dolgoznánk ki. Ezt nem szük- 
séges különösebben indokolni: ha egy adott kérdésben többfajta megközelítési 

mód lehetséges, akkor ez vitára, állásfoglalásra, alaposabb átgondolásra, el- 
mélyülésre késztet. Nagyobb a lehetősége annak, hogy véleményt mondjanak 
azok is, akik ritkábban szólnak. Természetesen minden kérdésben nem lehet 
alternatív javaslatokkal élni, de úgy vélem, a felelős politikai döntés érdeké- 
ben ezekre szükség van, felvállalva ezzel azt az alaposabb előkészítő munkát 
is, amely esetleg a munkabizottságokra vagy az apparátusra hárul. 

Úgy vélem, ide tartozik az is, hogy nagyobb figyelmet fordítsunk az elő- 
zetes viták során felmerült eltérő vélemények bemutatására, megismertessük 
a testülettel a különböző pro és kontra érveket. Eddig sem akadályozott ben- 
nünket senki abban, hogy rendszeresen kikérjük egy-egy fontosabb politikai 
kérdésről szóló döntésnél a párttagság véleményét, megismerkedjünk a tö- 
megszervezetek álláspontjával, a szakmai szervezetek és általában a kiemel- 
kedő szakemberek értékelésével. Előterjesztéseink ilyen szempontból nem minc 
dig voltak komplexek. Most a kongresszus felszólítása alapján ezt következe- 
tesebben kívánjuk érvényesíteni. 


€ Milyen elképzeléseik vannak a testületi munka aktivitásának nö- 
velésére, a pártszerű vitalégkör fejlesztésére? 


Szükség van a pártszerű vita fejlesztésére is. Nem valamiféle öncélúságra gon- 
dolunk, hanem arra, hogy minden pártfórumon elvszerű, szakszerű, érdemi vi- 
ta után szülessenek meg a döntések. Gyakori, hogy az egyetértő, a szóban forgó 
megállapításokat , megerősítő" felszólalásokat, véleményeket is vitának minő- 
sítjük. Ugy vélem, a valóságos vita nem ez. Jobban meg kell teremteni a véle- 
mények és javaslatok szembesítésének feltételeit. Nézetem szerint olyan hatást 
kell gyakorolni a testületi tagokra, hogy nyíltan, bátran, szókimondóan ve- 
gyenek részt a vitában, és senki ne tartson hátrányos következményektől ha 
a véleményét kimondja. A mi pártunk deklarálja, hogy a pártfórum az a hely, 
ahol minden felvetésnek helye van. Nekünk olyan politikai légkört kell kiala- 
kítanunk, amely elősegíti a nyíltságot, a bátor véleményalkotást. Vitát ,,el- 
rendelni" persze nem lehet. Ha elvtársaink azt látják, hogy alkotó légkörben, 
felelősen, fontos kérdésekről kell dönteni, hogy javaslataikat figyelembe is 
veszik és azokra komolyan számítanak, akkor minden feltétel megvan ahhoz, 
hogy a pártszerű vita kibontakozzék és fejlődjék. 


0 De vajon mindenhol ezt a szabad alkotó légkört látják a pártbi- 
zottság tagjai, nincsenek-e olykor ellenkező tapasztalataik, meg- 
alapozott vagy alaptalan hiedelmeik? 


A vita elfojtására irányuló szélsőséges megnyilvánulásokat nem tapasztalunk. 
Természetesen nem állítom, hogy e kérdésben teljes rend van, hogy ne volná- 
nak problémáink. A vélemények kifejtése során ma még találkozunk , egziszten- 
ciális igazodással". Tapasztalható az is, hogy a vita kezdetén általában a veze- 
tők szólalnak fel, megadva az , alaphangot", ami után kevesen vállalkoznak ar- 
ra, hogy eltérő véleményeket fejtsenek ki. Hogy ezek mennyire épülnek való- 
ságos tapasztalatokra vagy csupán tévhitekre, azt nehéz megmondani. Minden 
bizonnyal mind a kettő közrejátszik az effajta szubjektív érzések kialakulásá- 
ban. Egy azonban tény, hogy tettenérés esetén roppant szigorúan járunk el, 
a szervezeti szabályzat szellemében. De az is igaz, hogy a jelenség sokkal kör- 
mönfontabb formákban nyilvánul meg, nem lehet mindig könnyen tetten érni. 
Ettől függetlenül, a tapasztalatok arra utalnak. hogy az eddigiekben jelzett és 
jobban alkalmazni kívánt módszereknek (alternatív javaslatok, az eltérő állás- 
pontok ismertetése, a munkabizottság önálló előterjesztései stb.) már önma- 

gukban is pozitív hatásuk lesz a szabad. alkotó vitalégkör erőteljesebb ki- 
bontakozására. 


0 A testületek és az apparátusok munkája, kölcsönös viszonyuk 
ugyancsak örökzöld téma. Minden bizonnyal nem is alaptalanul: 
nem ritka, hogy helyileg a pártot sokkal inkább reprezentálja az 
apparátus, mint a választott testület. Miben látja az ezzel kapcso- 
latos teendőket? 


Ahol az a gyakorlat, hogy a pártot sokkal inkább az apparátus reprezentálja, 
mint a választott testület, ott baj van. Mi úgy látjuk a megyében, hogy az 
apparátus sokat dolgozik, és fontos szerepet tölt be, de minden tevékenysége 
arra irányul, hogy megalapozza a testület döntéselőkészítő munkáját, elő- 
segítse a végrehajtás megszervezését, a mindennapi politikai, szervezőmunká- 
ban a testületek jó értelemben vett kiszolgálója legyen. 


0 Ezt az általános elvi célkitűzést és törekvést, azt hiszem, nem lehet 
kétségbe vonni, a gyakorlat talán mégsem ilyen egyszerű. A leg- 
többször nem is azért van ez másképpen, mert az apparátusnak 
rosszak a szándékai, sokkal inkább összefügg munkastílusuk gya- 
korlati problémáival, a működési mechanizmus tökéletlenségeivel. 
Persze azért az apparátus szubjektív felelőssége sem zárható ki 
teljesen, figyelembe véve, hogy a közéleti mEYuK sem lényegtelen 
tényező. Mi erről a véleménye? 


Ezzel lényegében egyetértek. A választott testületek és az apparátus egymáshoz 
való viszonyában bekövetkező torzulások valóban visszavezethetők a munka- 
stílus problémáihoz és más tényezőkhöz is. Ezzel kapcsolatban azt mondanám, 
hogy ha kell, világosan tisztázzuk az apparátus helyét, szerepét a pártélet szer- 
vezésében, de semmi esetre sem fogadható el, hogy az apparátus vagy annak 
egyes tagjai — bármilyen szinten dolgozzanak is — a választott testület fölé 
helyezzék magukat. Még egy gondolatot. A megyében olyan gyakorlatot köve- 
tünk, hogy a párttestületi tagok számos pártfórumon, testületi ülésen, ünnep- 
ségeken vesznek részt az illetékes pártszerv képviseletében. 


0 Sokan politikai problémaként teszik szóvá a testületi munka nyil- 
vánosságának hiányát, a tevékenységükről szóló tájékoztatás meny- 
nyiségi és tartalmi elégtelenségét (mind a párttagság, mind a 
szélesebb közvélemény körében). Milyen lehetőségeket lát ennek 
javítására? 


Valóban igaz, hogy nagyobb nyilvánosságot kell adni annak, miről is volt szó 
egy-egy pártbizottsági ülésen, mi volt a napirend feletti vita lényege, és milyen 
döntést hozott a testület. Erre szolgáló eszközeink és módszereink jórészt ki- 
alakultak már, ezekkel élni kell. Csak példaként említem: a megyében naponta 
több mint 65 ezer példányban jelenik meg a ÍPest megyei Hírlap, 77 vállalati 
vagy szövetkezeti egység jelentet meg újságokat. Egyszeri megjelenési példány- 
számuk 130 ezer. A sajtóban rendszeresen helyet kap a különböző szintű párt- 
szervek munkájáról szóló tájékoztatás. amely így több százezer megyei lakos- 
hoz jut el. Javítani lehet és kell a tudósítások tartalmán. Nyitottabbnak kell 
lennünk. A párttagság, a politikai közvélemény konkrét tájékoztatást, a ten- 
nivalók pontos megjelölését várja tőlünk. Az úgynevezett kényes kérdésekr2 
: is őszinte, nyílt, egyenes választ kell adni. Ez nem csökkenti, hanem erő- 
síti a párt és a tömegek közötti bizalmat. 

Nyitrai Ferencné 


A KOZPONTI STATISZTIKAI HIVATAL ELNÖKE 


A statisztikai információ hasznosítása 


Nem puszta közhely, hogy az információ hatalom. Ha jól élünk vele, ha a dön- 
téselőkészítés, a végrehajtás és a megvalósulás ellenőrzésének folyamatában 
jól alkalmazzuk, akkor valóban az. Minél fejlettebb, bonyolultabb a gazdaság 
és a társadalom, annál több és mélyrehatóbb információra van szüksége. A 
közvetett irányítás időszakában, amikor a népgazdasági terv csupán a legfonto- 
sabb összevont mutatókat tartalmazza, mind több — részben szélesebb körre 
kiterjedő, részben tartalmában differenciáltabb — statiszikai információra van 
szükségük a döntések meghozóinak. A társadalmi fejlettség magasabb fokán 
többet kell tudni például a társadalmat alkotó rétegek helyzetéről, abszolút 
értelemben is és viszonylagosan is, az egyes rétegek helyzetét összehasonlítva 
más rétegekével. Több információra van szükség az élet minőségéről, arról, 
ahogyan alakulnak az életkörülmények. 

Napjainkban ilyen feladatrendszert kell betöltenie a statisztikai szolgálat- 
nak. Az információt adó tevékenysége ugyanis szolgálat. A statisztikus akkor 
végzi jól a munkáját, ha ezt a szolgálatot a felhasználó kimondott és ki nem 
mondott igényeinek megfelelően látja el. A hangsúly mind a két elemen van, 
hiszen a szakképzett, a folyamatokat jól ismerő statisztikus nem elégedhet 
meg azzal, hogy a felhasználó igényelje tőle az információt, igyekeznie kell ezt 
megelőzni, ajánlásaival igényt kelteni. 

Gazdasági fejlődésünk jelen szakaszában, amikor az extenzív fejlesztési 
lehetőségek már bezárultak, s az intenzív fejlődés útjára kényszerülünk, a sta- 
tisztikai információs rendszerrel szemben is módosultak a követelmények. Ko- 
rábban elsősorban a növekedés ütemét és mértékét jeleztük, ma mindinkább 
a hatékonyság, a gazdaságosság, a minőség jegyei kerülnek előtérbe. A gaz- 
daságirányítási rendszer mostani gyakorlatában a felhasználók széles körű és 
az összefüggéseket feltáró információkat igényelnek a vállalati szférában csak- 
úgy, mint a népgazdaság egészére vonatkozóan. Szem előtt kell tartanunk 
azonban azt is, hogy az adatszolgáltatókat nem terhelhetjük túlzott mértékben. 
Ezt a látszólagos ellentmondást úgy lehet feloldani, hogy a teljes körű éves és 
évközi beszámolási rendszert összehangolt módon reprezentatív (köztük nem- 
egyszer kismintás) adatfelvételekkel egészítjük ki. Az új vállalkozások, a kisebb 
gazdálkodó egységek nem rendelkeznek olyan számviteli rendszerr?l, mint a 
nagyvállalatok, tehát egyszerűsített adatfelvételi módszerekkel is élnünk kell. 

Abban is követni kell a változó irányítási rendszert, hogy az információ 
részletezettsége megfeleljen a különböző döntési szintek igényeinek. Nyilván- 


14 


való. hogy amikor a döntések nagyobb hányada kerül a vállalatok vezetőinek 
a kezébe, akkor ezen a szinten kell a legrészletesebb, legsokoldalúbb informá- 
cióval rendelkezni. Egyúttal természetesen az állami szintű irányítóknak is is- 
merniök kel! a folyamatokat és azok hátterét, az egyes folyamatok dinamizmu- 
sát elősegítő és az azokat hátráltató tényezőket, sőt a vállalati magatartást. 
reflexiókat is. 

Szükség van annak áttekintésére, hogy adatgyűjtési, -feldolgozási és tájé- 
koztatási rendszerünk mennyiben felel meg az intenzív fejlesztési szakasz kö- 
vetelményeinek, hol kell változtatnunk és milyen gyorsasággal. A statisztiká- 
nak van ugyanis hagyományos arculata, hiszen legfőbb értéke az, hogy hosz- 
szabb időszakra összehasonlítható idősorokat állít elő a tervező, a döntést hozó 
számára. Öt évvel ezelőtti felmérés alapján fokozatosan és tervszerűen kor- 
szerűsítettük az adatgyűjtést, a -feldolgozást és mindennek eredményeképpen 
munkánk végső termékét, a tájékoztatást. 


tedrdtii 


A statisztikai tájékoztatás feladatokra orientált, tartalmaz rövid távú jelzé- 
seket. amelyek az operatív irányítás célját szolgálják, s amelyeket túlnyomó 
többségben a havi tájékoztatók vagy rövid, sokszorosított közlemények formá- 
jában juttatunk el legfőbb felhasználóinkhoz, a politikai és állami vezetőkhöz. 
Széles körben közép- és hosszú távú elemzéseket is végzünk, egyfelől ágazati 
szemléletben, másfelől, és ma már egyre inkább, téma-metszetekben. Ez utób- 
biakban a társadalom és a gazdaság stratégiailag legfontosabb kérdéseire 
hívjuk fel a figyelmet. 

Rendszeresen vizsgáljuk a termelés alakulását és tényezőit, elsősorban 
a munkaerőt, a munkaerő mozgását, a termelés gépi hátterét, eszközállomá- 
nyát, ennek szerkezetét, kor és automatizáltság szerinti összetételét és a ren- 
delkezésre álló kapacitások kihasználását, hatékonyságukat. Feladataink kö- 
zött szerepel a termékek és a technológiák korszerűségének a vizsgálata, a ter- 
mekszerkezet alakulásának nyomon követése. Ilyen típusú elemzésekkel mutat- 
tunk rá például arra. hogy 10—15 éves távon vizsgálva a feldolgozó iparban 
lényegesen gyorsabban változott a termékek szerkezete, mint a gyártástech- 
nológiáké. A legutóbbi években lassult a termékszerkezet módosulása, az új 
termékek részaránya 2—4"g közti, s még a világszerte gyorsan megújuló hír- 
adástechnikai és műszeriparban is csupán 12—13 százalék. 

Mindazokkal az új kérdésekkel is foglalkozunk, amelyzk a mai irányítási 
rendszerben nagyobb hangsúlyt kapnak. Többek között vizsgáljuk a licenc és 
know-how honosítás folyamatát, az új típusú vállalkozásokat, köztük a vál- 
lalati gazdasági munkaközösségeket. Elemezzük részvételünket a nemzatközi 
munkamegosztásban, ezen belül a termelési kooperációk helyzetét. Nagy fi- 
gyelmet fordítunk az áralakulás és az erre ható tényezők vizsgálatára. Jelentős 
helyet kap az életszinvonal és tényezőinek rétegenkénti elemzése. 

Sokévtizedes tapasztalataink azt mutatják, hogy a magyar gazdaság felső- 
szintű irányítói érzékeny befogadói a statisztikának, várják és igénylik az in- 
formációkat, és a döntéselőkészítés folyamatába bevonják a statisztikusokat is. 
Hogy milyen mértékben támaszkodik a kormányzati és a politikai vezetés a sta- 
tisztikai információkra, azt néhány példával jellemezhetjük. 

Gazdasági életünk irányításában növekvő szerepük van a központi gazda- 
ságfejlesztési, valamint társadalmi-gazdasági programoknak. Ezek a programok 
a hatvanas évek végén, a hetvenes évek elején kerültek a magyar irányítás gya- 
korlatába, s a hetvenes évek végén, a pályamódosítás időszakában kezdték 

széleskörűen alkalmazni őket. A KSH ebben az időszakban azt a megbízást 
kapta, hogy a statisztika sajátos eszközeivel tételesen vizsgálja az egyes köz- 
ponti gazdaságfejlesztési programok megvalósítását. Információit ne csak a 
szokásos körökből nyerje, hanem mindazoktól, akik részt vesznek az egyes prog- 
ramok munkájában. Bár ez a feladat újszerű volt, és a nyolcvanas évek elején 
még csak ismerkedtünk vele, ma már az információs rendszer szerves része. 

Másik példa: az elmúlt években napirendre került a kormány népesedés- 
politikájának újragondolása. Természetes, hogy ezt a kérdést is elsősorban a 
statisztikai adatgyűjtésekre és elemzésekre építve végezték el. Nemcsak a nép- 
számlálás és a mikrocenzus adatait vehették figyelembe, hanem a demog- 
ráfiai kutatás eredményeit is. 

A példák sorát lehetne folytatni, úgy vélem azonban, hogy ezeknél többet 
mond az, hogy a politikai dokumentumokban és a legfontosabb kormányzati 
döntésekben egyaránt találkozunk azokkal a megállapításokkal, amelyeket 
statisztikai elemzéseinkben közreadtunk. Nem ennyire egyértelműen megfelelő 
a helyzet a középirányítás és az egyes gazdálkodó egységek tekintetében. 

Közismert, hogy az utóbbi másfél-két évtizedben már nemcsak a hazai 
adatok elemzése, hanem nemzetközi összehasonlítások széles köre is rendelke- 
zésre áll. Ilyen nemzetközi összehasonlítások készültek két- és sokoldalú bázison 
az ipari termelékenységről, az ipari termelés szerkezetéről, a mezőgazdaság 
egyes termékeinek hozamáról, a mezőgazdaság költségráfordításairól, a lakás- 
helyzetről, a lakásellátásról stb. Ezek az összehasonlítások nemcsak relatív 
helyzetünket mutatják be a világ hozzánk hasonló fejlettségű és nálunk fejlet- 
tebb országaihoz képest, hanem sok esetben rámutatnak azokra a tényezőkre is, 
amelyek az él- vagy a középmezőnytől való elszakadásunkat motiválták. A leg- 
utóbb közzétett mezőgazdasági nemzetközi összehasonlítás többek között azt 
jelezte, hogy a magyar mezőgazdaság 23 európai ország között a negyedik 
helyen volt 1976—-.1980 közti időszak átlagában az egy hektár területre jutó nö- 
vényi termékek termelésében (1971—1975-ben még a hatodik helyen voltunk) 
és az egy lakosra jutó baromfihús-termelésben az első, gabonatermelésben 
a második, sertéshústermelésben a harmadik helyet foglaltuk el. A marha- és 
borjúhústermelés egy lakosra jutó színvonalában viszont 1981-ben csak a 15., 
tejtermelésben a 16. helyen voltunk. 

Sajnos, a gyakorlat azt mutatja, hogy ezeknek az információknak az ér- 
tékéhez képest hasznosításuk lényegesen alacsonyabb fokú. Vannak ugyan 
példák arra vonatkozóan is, hogy a középszintű döntéshozók vagy a vállalati 
vezetők ilyen nemzetközi összehasonlításokra építve dolgozzák ki fejlesztési 
terveiket, ez azonban szükségessége ellenére még nem vált általános gyakorlattá. 

Nem ritka az sem, hogy a döntések előkészítésének időszakában részletes 
statisztikai vizsgálati anyagokat használnak fel a döntéshozók, a végrehajtás 
ellenőrzése során azonban már nem építenek ilyen mértékben az információk- 
ra. Pedig a tények pontosabb ismerete segíthetne abban is, hogy a korábban 
hozott és ma már esetleg nem mindenben megfelelő döntéseiket időben tudják 
korrigálni. S a hangsúly itt azon van, hogy időben. 

A statisztikai információrendszernek alkalmazkodnia kell mindazokhoz a 
változásokhoz, amelyek az információt fogadó közegben létrejönnek. A leg- 
utóbbi időszakból a járások megszűnését említeném. Ez a körülmény a területi 
irányításban hozott olyan változást, amely módosította a statisztikai adatok 
feldolgozását. Nemcsak a jelenlegi és jövőbeli tevékenységre vonatkozott ez, ha- 
nem a bázisadatok megfelelő összeállítását is ehhez kellett igazítani. A területi 
információban is arra törekszünk, hogy egy lépéssel megelőzzük a konkrét 

igények jelentkezését. Mindenekelőtt arra, hogy felhasználóinkat valóban idő- 
ben tudjuk tájékoztatni a terület legfontosabb folyamatairól. 

A gazdasági szférában különösen fontos, hogy az egyes jelenségek és fo- 
lyamatok jelentőségüknek, mértéküknek és arányuknak megfelelő helyre ke- 
rüljenek. E vonatkozásban — kiváltképpen valamely új tényező esetében — ta- 
pasztaljuk, hogy megbízható, tényszerűen igazolható információ híján tör- 
ténnek intézkedések, elhamarkodott döntések. Bizonyos ponton csatlakoznék 
a folyóirat kerekasztal-beszélgetéséhez", amelynek során jelentős vállalatok 
vezetői kifogásolták, hogy egy-egy negatív jelzéskor anélkül, hogy a jelensé- 
get kiváltó okok elemzése megtörténne 5 a folyamat értékelhető állapotba 
kerülhetne, a korábbi intézkedések megváltoztatása, a változtatás igénye kere- 
kedik felül. Mondanom sem kell, hogy ebben nem a változtatás kifogásolható, 
hanem a tájékozatlanság, amely a türelmetlenség, a kapkodás éltető eleme. 

Hogyan tudunk mi ilyenkor segíteni? Egy közelmúlti példát említenék. Is- 
meretes, hogy a vállalati gazdasági munkaközösségek megjelenése és gyors ter- 
jedése 1983—1984-ben elég sok ideges reflexiót váltott ki az ipari nagyvállalatok 
körében és a társadalom széles rétegében is. Ennek helyes irányú befolyásolása 
érdekében hivatalos közléseink mellett a napisajtón keresztül is informáltuk 
a lakosságot például arról, hogy milyen arányt képviselnek a vállalati gaz- 
dasági munkaközösségek az iparon és annak egyes ágazatain belül. Egy ará- 
nyaiban viszonylag kis tevékenységnek bizonyos időszakokban túlzottan is nagy 
jelentőséget tulajdonítottunk. Ezt közismerten a kereseti lehetőségekről szóló 
egyedi információk motiválták. Így azt is fontos feladatunknak tartottuk, hogy 
megvizsgáljuk: a vállalati gazdasági munkaközösségek mennyiben tesznek ele- 
get annak a feltételnek, hogy teljesítménnyel arányos bért fizessenek ki dolgo- 
zóiknak. Ehhez már a hagyományos statisztikai adatgyűjtések mellett monog- 
ráfiák, konkrét vállalati beszámolók is szükségesek voltak. A mind sokoldalúbb 
információk is hozzájárultak ahhoz, hogy a vélemények pontosabb helyzetisme- 
retre épüljenek. 


i.dp.dh-t 


Minthogy az elmúlt néhány évben az életszínvonal szinten tartása volt a feladat, 
és ezt sem sikerült minden rétegben elérni, az életszínvonal számszerű jellem- 
zése mellett mind nagyobb az érdeklődés az élet minőségét és annak változásait 
jelző tények iránt. Ezért a legutóbbi években megfelelően részletezett repre- 
zentatív statisztikai adatfelvételekkel vizsgáltuk az életkörülmények, az élet- 
mód alakulását a társadalom egészére és annak fő rétegeire vonatkozóan is. 
Ezek az adatok jelezték például azt, hogy az aktív Leresők 2899-a naponta 
több mint egy órát, további 239/9-uk 41/2—1 órát tölt utazással a lakása és a 
munkahelye között. Ez a tényező jelentősen csökkenti szabadidejüket. A 15— 
69 év közötti lakosság átlagosan napi egy órát tölt kistermeléssel, de mivel 
a népességnek kevesebb mint fele foglalkozik ilyen tevékenységgel, az ő idő- 
beosztásukban ez több, mint napi 2 órát vesz igénybe. Ebben a korcsoportban 
a nők átlag napi 4 és negyed órát, a férfiak csak valamivel több, mint egy 
órát foglalkoznak háztartási munkával. A gyermekek gondozására, a velük való 
játékra, tanulásra fordított napi idő a 30—39 év közti férfiaknál átlagosan 
1,5 óra, a nőknél csak kevéssel több. Közreadunk a nyilvánosság számára köz- 
érthetően fogalmazott , Életszínvonal-füzetek"-et. Ilyen füzetek jelentek meg 
a lakás- és a kommunális ellátásról, az egészségügyi ellátásról. a diplomás 


s A vállalati önállóság. Pártélet, 6. szám. 

fiatalok helyzetéről. Ezek közül talán az a kiadvány a legjelentősebb, amely 
az életszínvonal alakulásáról számol be a felszabadulástól napjainkig. Részle- 
tes elemzést készítettünk a lakosság jövedelmi rétegződéséről, az alacsony jö- 
vedelműek helyzetéről és összetételéről. Vizsgáltuk, hogy ezek között mennyi 
a nyugdíjas és mennyi a többgyermekes család, számba vettük a lakosság véle- 
ményét a saját életszínvonaláról és ezt is közreadtuk. 


1984 októberében mikrocenzust hajtottunk végre az országban 2 száza- 
lékos reprezentatív mintavétel alapján. Ebben különös figyelmet fordítottunk 
két speciális rétegre: a gyermekeiket nevelő nők, valamint a nyugdíjas korha- 
tárt elért férfiak és nők rétegére. A legfontosabb adatokat gyors összesítéssel 
dolgoztuk fel, és még 1985 februárjában az illetékesek" rendelkezésére bocsá- 
tottuk. Örömmel tapasztaltuk, hogy a kongresszusi hozzászólásokban ezeknek 
egy része visszacsengett. 


Az élet minőségével kapcsolatos vizsgálatainknak is igen fontos eleme a 
nemzetközi összehasonlítás. Például a lakosság időmérlegét megvizsgáltuk kü- 
lön a nőkre és a férfiakra vonatkozóan, és ezt összevetettük más országok idő- 
mérleg-felvételeivel. Nagyon sok érdekes megállapítást tehettünk részben ar- 
ról, hogyan valósul meg a családokban a munkamegosztás, kik és milyen mér- 
tékben törődnek jobban a gyerekkel, a háztartás milyen mértékben köti le 
nálunk és az összehasonlított országokban a szabadidőt, s végül arra is fény 
derült, hogy milyen mértékben töltik a különböző korcsoportokba és rétegekbe 
tartozók a szabadidejüket is többletmunkával, jövedelemszerzéssel. Másik igen 
lényeges vizsgálati anyagunk arra vonatkozott, hogy mennyiben motiválja a 
jövedelmeket az, hogy a családoknak van-e vagy nincs kisegítő gazdasága. és 
ebben milyen mértékű munkát végeznek. 


Úgy vélem, hogy a társadalomstatisztikai adatok széles körű felhasználá- 
sában, a közvélemény tájékoztatásában még többet kell tennünk, s e tekintet- 
ben a sajtó és a tömegtájékoztatás együttműködését is jobban igénybe ve- 
hetjük. ; 

A statisztikai információt felhasználók egyre inkább igényelnek tájékoztatást 
arról is, hogy a gazdasági döntések milyen mértékben motiválják a társadalmi 
folyamatokat, vagy ennek fordítottjáról, hogy a különböző társadalmi folyama- 
tok hogyan hatnak vissza a gazdaságra. Ez különösen fontos most, a VII. ötéves 
terv előkészítésének, elfogadásának időszakában, amikor a párt és a kormány 
agyaránt úgy határozott, hogy a növekedés ütemét gyorsítani fogja, nagyobb 
figyelmet fordít a műszaki fejlődésre, és ezzel az életszínvonal stabilizálását, 
majd később lassú növelését is elő kívánja segíteni. Van már több módszer, 
amivel rámutathatunk arra, hogy ezeken a területeken milyen fajta összefüg- 
gések mutatkoznak. Napjainkban készül például részleteiben az elektronizá- 
ció társadalmi-gazdasági programja. Ez a program tipikus esete annak, amikor 
óriási társadalmi hatású gazdasági döntéseket fog hozni a kormány. Az elekt- 
ronizáció terjesztése ugyanis nem csupán azt jelenti, hogy több számítástechni- 
kai eszközt fognak használni az egyes gazdálkodó szervezetek vagy irányító 
testületek, hanem azt is, hogy az elektronizálás bevonul a lakosság mindennapi 
életébe. Az elektronizációnak azonban ugyancsak jelentős gazdasági háttérin- 
tézményeit kell fejleszteni, köztük első helyen a telefonhálózatot. A gazda- 
sági döntések ebben az esetben azonban nemcsak ilyenfajta társadalmi hatá- 
sokat eredményeznek, hanem meg kell változtatniuk egész szemléletmódunkat 

is. Már gyermekkorban meg kell ismerkedni a számítástechnika adta lehető- 
ségekkel, ami egész gondolkozásmódunkat rendszerszemléletűbbé teheti, s ez 
végső fokon számottevően javíthatja a magyar munka hatékonyságát. 

A gazdasági folyamatok jelentős társadalmi hatása a biotechnológia terü- 
letén is mutatkozik. Itt nemcsak arról van szó, hogy a korábban veszni hagyott 
hulladékokat, másodtermékeket hasznosítsuk (energetikai célokra vagy a ter- 
melés területén), hanem arról is, hogy például a genetikai kutatások eredménye 
jelentős változásokat hozhat a társadalom életében. 

Mindezek a gazdasági döntések olyan társadalmi folyamatokat motiválnak, 
amelyeknek az oktatásban, a korszerűbb, kulturáltabb és hatékonyabb egész- 
ségügyi ellátásban kell megjelenniök. Nyilvánvaló, hogy a jobb műszerezett- 
ség, a számítástechnikával ellátott diagnosztika közvetlenül segíti a betegellá- 
tást, s közvetve hozzásegít a munkaidőalap teljesebb kihasználásához. 

A dolognak azonban másik oldala is van, amely legalább ilyen fontos, 
s ez az, hogy a társadalmi döntéseknek is van jelentős gazdasági hatásuk. 
Egyetlen példa: ha a gyermekvállalás érdekében hoz a kormány különböző in- 
tézkedéseket, ez óhatatlanul visszahat az adott időszak munkaerőhelyzetére. 
Napjainkban a diplomás fiatalok között nyilvánvalóan kedveltebb lett a gyer- 
mekgondozási díj, mint a korábbi gyes volt. Ez azonban azt is jelenti, hogy 
egyes diplomás korosztályokban nagyobb lesz a termelésből kieső idő, és azzal 
is számolnunk kell, hogy ennek az időnek egy része a gyermek egy-másfél éves 
kora után hasznosítható akár úgy, hogy továbbtanulási lehetőséget biztosítunik 
a fiatal anyának gyermekmegőrzéssel, akár úgy, hogy ha módja és ideje en- 
gedi, akkor részfoglalkozást vállalhat fizikai és értelmiségi területen egyaránt. 

Nem szakad meg tehát a döntési folyamat egy-egy társadalmi vagy gazda- 
sági jellegű részdöntésnél, ezek hatása továbbgyűrűzik más régiókba. vagy ré- 
tegekbe. A statisztika pedig éppen napjaink korszerű matematikai eszközeivel 
és modellezési módszereivel alkalmas arra, hogy ezt a továbbgyűrűzést is nyo- 
mon kövesse. Ezzel az eszközzel nemcsak a múltra vonatkozó elemzések esetén, 
hanem a gazdasági és a népességi prognosztizálásnál is élni lehet és kell is. 

A statisztika felhasználói igénylik az idősorok elemzését, az oksági kapcso- 
latok feltárását, a nemzetközi összehasonlítások eredményeinek ismertetését, 
s mindezt lehetőleg gyorsan. A statisztikus gyakran áll olyan dilemma előtt, 
hogy részletesen, alapos kontroll után adja-e közre információit, vagy az idő- 
tényezőt tekintse elsődlegesnek. A válasz a téma jellegétől, aktualitásától függ. 
Az élet minden területén rendkívülien megnőtt az időtényező szerepe. Az infor- 
máció értékét is jelentősen befolyásolja, hogy mikor válik a felhasználók szá- 
mára hozzáférhetővé. Mind nyilvánvalóbb, hogy a tájékozottság a döntést ho- 
zók és a döntést végrehajtók részére egyaránt jelenthet előnyt. De ha erről nincs 
is szó, idő- és pénztakarékosságot mindenképpen jelent. 

A lakosságot nemcsak az évenként rendszeresen közreadott tervjelen- 
tésben tájékoztatjuk az előző év gazdasági eredményeiről, hanem évközben is 
egy-egy jelentős témavizsgálat lezárása után. Kifejezetten a lakosság infor- 
málása érdekében kezdtük meg egy új sorozat, az , Adatok, tények" közlését. 
Ennek első száma az energiagazdálkodásról szól, felhívja a figyelmet az e té- 
ren elért eredményekre, jelzi problémáinkat is. 

Az információknak ugyanis nemcsak a döntést hozókat, hanem a lakosságot 
is szolgálniuk kell, biztosítva tájékozottságukat. Ez közérthető fogalmazást és 
formát igényel, s egyben állandó kontrollt is jelent. Szolgálatunknak akkor 
teszünk eleget, ha módszereink, elemzéseink e megmérettetés próbáját is ki- 
állják. 

Gerencsér Ferenc 


A művezetők megbecsüléséről 


A KÖZVETLEN TERMELÉSIRÁNYÍTÁS HELYZETE, LEHETŐSÉGEI 


Az alábbi cikk összeállításában tapasztalataikkal, "véleményükkel, javasla- 
taikkal segítségünkre voltak: Ablonczy László, Podmaniczky János, Steiner 
Ferenc művezetők, Márki Zoltán pártbizottsági titkár, Szőke Károly gazdasá- 
gi igazgató a Ganz Műszer Művettől; Pázmándy Gyuláné, a Kőbányai Vas- 
és Acélöntöde párttitkára; Szabó Gyula, Szente Imre, Soós Tibor művezetők, 
Posztó Sándor, a forgácsolóüzem vezetője, Oros Albert gyári párttitkár a 
Láng Gépgyárból; Kiss István művezető, Inzelt Sándor párttitkár a Minőségi 
Cipőgyárból; Kerekes Györgyné, a SZOT Elméleti Kutató Intézet tudomá- 
nyos munkatársa. . 


A művezetők helyzetének, feladatainak, megbecsülésének kedvezőtlen irányú 
változását gyakran csak a pálya iránti társadalmi figyelem és közmegbecsülés 
csökkenésének tulajdonítják. Ritkán vetődik fel, hogy helyzetük, feladataik, 
társadalmi státusuk átalakulása a gazdaságban végbemenő változások és a 
technikai fejlődés következménye. Az utóbbi 1-2 évtizedben, ha differenciál- 
tan is, de a hazai ipar technológiai, technikai struktúrája, a termelési eszközök 
színvonala, a vállalati összetétel, a gazdasági és a vállalati irányítási rendszer 
lényegesen átalakult. Átalakult a munkaerőpiac, a jövedelmi struktúra, az 
oktatási rendszer. E változások a művezetők hagyományos szerepkörét sem 
hagyhatták érintetlenül. 

Egyes ágazatokban — például a nehézvegyipar új gyáraiban — a műve- 
zetői szerepkört teljes egészében üzemmérnökök vették át, ők irányítják az 
érettségizett, illetve technikusi oklevéllel rendelkező rendszerkezelő szakmun- 
kásokat. A hazai iparban a termelési érték körülbelül 30 százalékát már olyan 
üzemben állítják elő, ahol a művezetői poszt megszűnt, ahol többnyire mérnö- 
kök a közvetlen termelésirányítók. A hagyományos ágazatokban, főleg a gép- 
és a könnyűiparban azonban még világméretekben is távol vagyunk attól, 
hogy a technika , átvegye" a közvetlen termelésirányítók feladatait. A műve- 
zetők gondjai tehát nagyrészt abból adódnak, hogy a gazdasági, technikai fejlő- 
dés, a szervezeti átrendeződés nyomán régi szerepkörük fellazult, és a vállala- 
tok jelentős részében elbizonytalanodás tapasztalható — feladataik megítélését 
illetően. A vállalatok e poszt korábbi értékeit az új helyzetben egyre kevésbé 
tudták hasznosítani, a poszt új értékei viszont nem váltak azonnal nyilvánvaló- 
vá, sőt sok helyen még ma sem. 


Szerepcsere, értékelés nélkül 


A korszerű nagyipar termelési rendje, szervezete, feltételei közepette a mű- 
vezetői szerepkör korábbi domináns eleme — a ,mester-szerep" (a magas szak- 
tudás és a szakmai gyakorlat, amellyel a művezető beosztottjait szüntelenül át- 
segítette a nehézségeken) veszített fontosságából. A nagy sorozatok gyártása 
mellett a begyakorlottság rövid idő alatt általánossá válik; az egyre jobb tech- 
nika egyre inkább pótolja a speciális fogásokat, a kézügyességet; a nagyipari 
technológiai leírás eleve megszabja a műveletek rendjét, s végül a szakmunkás- 
képzés egyre képzettebb utánpótlást nyújt. 

A , mester-szerep" dominanciája helyére viszont egyre meghatározóbb 
súllyal a koordinátori szerepkör került, pontosabban : ennek kellett volna kerül- 
nie. Ez egyáltalán nem kevésbé fontos feladat. Ahol azonban nem vették észre, 
hogy az új ugyanannyit vagy még többet nyom a latba, ott e poszt anyagi és 
erkölcsi megbecsülése az évek során valóban jelentősen gyengült, és a műve- 
zető kikerült a nagyipari termelésszervezés homlokteréből. Mindez hozzájárult 
ahhoz, hogy a hetvenes évek derekától a művezetők bérének éves növekedési 
üteme egyre inkább elmaradt a szakmunkásbérek növekedési ütemétől. A mű- 
vezetői keresetek alakulásában persze közrejátszott az is, hogy a hetvenes 
években mind jobban érvényesült az alapbér kiegyenlítődési folyamata. Szere- 
pet játszott továbbá a művezetők statisztikai-számbavételi besorolása. A köz- 
vetlen termelésirányítókat a vállalati és az országos kimutatások külön kezelik 
ugyan, mégis a fizikai állományhoz sorolják. Ez a besorolás is közrejátszott 
abban, hogy a művezetők bérfejlesztésében még a fizikai és a vezetőállomány 
közti — szintén nem kielégítő — differenciálás sem érvényesült. (Kivált nem 
prémiumban és nyereségrészesedésben.) 

Indoklásként gyakran elhangzott, hogy a művezetők teljesítményét nem le- 
het pontosan mérni. Az egyenes darabbérben dolgozó szakmunkások teljesít- 
ménye viszont megszámlálható. Ezért a művezető teljesítményét a műhely át- 
Jagos produkciója valószínűsíti, tehát keresetének ehhez kellene igazodnia. Ez 
a vélemény az egyenlősdit szervező szemléletet tükrözi, elrugaszkodva a való- 
ságtól, hiszen a magas teljesítményű szakmunkás eredményében a saját te- 
hetsége és szorgalma mellett ott van a művezető teljesítménye is; elég, ha meg- 
gondoljuk például, hogy a jó szakmunkás a jól megszervezett kiszolgálás révén 
zavartalanul dolgozhat. Ennek ellenére a legtöbb helyen a művezetők irányítói, 
vezetői, szervezői tevékenységét egyre kevésbé becsülték. 

A következmények nem maradtak el. Veszélybe került a művezetői gár- 
da szakmai színvonala. Az igazán tehetséges, felkészült, rátermett emberek vá-- 
logathatnak a munkahelyek között, tehát egyre kevésbé vállalták a művezetői 
megbízatást. A gyengébb képességű emberek teljesítménye viszont sokfelé tény- 
leg nem indokolta a nagyobb keresetet. 


A szervezeti centralizáció hatása 


A szerepváltás és a keresetek kedvezőtlen alakulása mellett egy harmadik 
folyamat kibontakozása is növelte a pályán levők gondjait, illetve hozzájárult 
presztízsük csökkenéséhez. Az utóbbi 10-15 évben ment végbe az új nagyvál- 
lalati szervezetek kialakulása, a vállalati szervezeti centralizáció második hul- 
láma. Ennek keretében a korábbi 6-8 vezetői lépcsőt magába foglaló vállala- 
tir vezetési gúla általában 8-12 szintűvé magasodott. Az újabb szintek lénye- 

gében , felszippantották" a jogköröket az alsóbbakról. A műhelyek szintjén csu- 
pán elosztási hatáskörök maradtak — a megadott bérösszeg szétosztása meg- 
adott normatívák szerint, a napi termelési feladatok szétosztása a gyártási 
program előírásai szerint, és így tovább. Mindennek következtében szinte alig 
maradt valami , játék"-lehetőség. 

A vezetői gúlában az egymás mellett (függőlegesen) futó szakmai és funk- 
cionális vezetői vonalak közötti összekötő hidak magasan a művezetők szintje 
fölé kerültek. A művezető valamilyen javaslata például a saját vonalán. a ter- 
ntelési irányítás , gúláján" indul felfelé (az üzemvezető, gyáregységvezető, osz- 
tály- és főosztályvezető, főtechnológus, főkonstruktőr, főmérnök, termelési 
igazgató vonalon), s fölötte 3-4 szinttel, a , főosztályok" szintjén, kerülhet át 
valamelyik másik vonal, a műszaki fejlesztés, az anyaggazdálkodás, a kereske- 
delmi szakvonal stb. megfelelő , fő" szintjére. Így a döntések a legkisebb ügyek- 
ben is elhúzódnak. Mire a döntés megszületik, a művezető jelzése, javaslata 
gyakran már idejét is múlta. 


Ez a helyzet aláásta a művezető tekintélyét a műhelyekben. Ösztönző, 
szankcionáló eszközök nélkül, döntési jogkörök nélkül kell irányítania a mun- 
kát. A legkézenfekvőbb ésszerűsítéshez is engedélyt kell kérnie, és nem biztos, 
hogy megkapja, mivel ott, ahol erről döntenek, általában nem ismerik a he- 
lyes álláspont kialakításához szükséges összes részinformációt. Nincs prémium- 
kerete, amiből jutalmazhatna, nincs fegyelmi jogköre, amivel élhetne. Fegyel- 
mi eljárást csak javasolhat. (A beszélgetőpartnerek példákat említettek arra, 
hogy a fegyelmi tárgyalásokra gyakran meg sem hívják a fegyelmit kezde- 
ményező művezetőt, tehát lehetetlenné teszik, hogy , védhesse a vádat".) 

Ez a helyzet közrejátszott a munkafegyelem lazulásában. Elsősorban nem 
azáltal, hogy a művezető nem tudott közvetlenül jutalmazni, büntetni, ha- 
nem inkább úgy, hogy kénytelen volt egy sajátos honoráló-szankcionáló , esz- 
köztárat" létesíteni, az elnézés, a megalkuvás , prémiumrendszerét" felállítani : 
kilépőt adni, a késést elnézni, az italszagot nem észrevenni, a hiányzást igazolt- 
nak tekinteni. Ennek fejében azután, ha netán fennakadás támad a termelés- 
ben, mindenkinek kötelessége — betyárbecsületből — , tűzbe menni" elnéző 
művezetőjéért. 

Ezeknek az időszakos, kényszerű, de látványos teljesítményeknek a fel- 
lazult és sok veszteséggel járó munkafegyelem lett az ellentéte. 


A költségek súlya és súlytalansága 


Ezeket az összefüggéseket ma már egyre több vállalatnál kezdik tisztán látni. 
Amilyen mértékben növekedett a vállalatok költségérzékenysége, olyan mér- 
tékben kezdtek a vállalatok újra a művezetők felé fordulni. Egyáltalán nem 
véletlen, hogy az országban két kohászati üzem — a Dunai Vasmű és a volt 
Öntödei Vállalat — járt elöl a legjobb példákkal a közvetlen termelésirányítás 
önállóságának visszaállításában. A kohászati világpiac évekig tartó pangása 
az érintett gyárakat rákényszerítette arra, hogy belső tartalékaik feltárásáért, 
ráfordításaik csökkentéséért érdemi és ésszerű intézkedéseket tegyenek. Bő- 
vítették művezetőik jogkörét a munkaerő-gazdálkodásban, önállóan felhasznál- 
ható bér- és prémiumalapot bíztak a kezükre, bevonták őket a termelési prog- 
ramok összeállításába, ütemezésébe, a fejlesztési tervek összeállításába, be- 
kapcsolták őket a vállalati belső irányítási rendszer információs körébe. 
Jelentősen emelték a művezetők alapbérét és prémiumát. Például a Kő- 


bányai Vas- és Acélöntödében 1984-ben 10,6, az idén 10,2 százalékkal emelték 
a művezetők bérét, valamint 35, illetve 17 százalékkal a prémiumát. (1985-ben 
— 1983-hoz képest — a művezetők egy főre jutó havi keresete 3400 forinttal 
magasabb. A vállalati egy főre jutó átlagkereset — művezetők nélkül — 1983- 
hoz képest csak 1300 forinttal nőtt.) Ezekben a gyárakban tehát a központi 
keretből is támogatott béremelést megelőzve kezdték el a művezetői keresetek 
kiigazítását. I 

Az utóbbi években a cipőgyáraknak is szembe kellett nézniük a világpia- 
ci követelmények növekedésével. E vállalatoknál is előtérbe került a ráfor- 
dítások csökkentése, és ezzel párhuzamosan a közvetlen termelésirányítás ha- 
tásosságának a növelése. Ennek nyomán fegyelmi jogkört kaptak a műveze- 
tők, önálló jutalmazási alapot és 14-18 százalékos keresetnövelést. 

A Minőségi Cipőgyárban most a korábbi 5800—6000 forintos művezetői 
átlagkereset 7000-7500 forintra emelkedett. A gyárban azonban többen úgy 
vélik, hogy ez még nem elég. Ezzel csak a legjobb szakmunkások keresetét 
érték utol a művezetők — de még mindig a szakmunkások vannak előnyben, 
mert ezt a pénzt, természetesen jó és szorgalmas munkával, de egy helyben ül- 
ve, felelősség nélkül keresik meg, a művezetőt viszont napi 1200 pár cipő el- 
készítésének felelőssége nyomja; egyaránt felel a vállalat érdekeiért és em- 
bereinek pénzéért. Ez a munka még mindig nincs úgy megfizetve, hogy való- 
ban vonzóvá tegye a művezetői beosztást. 

A Ganz Műszer Művek művezetői is úgy vélik, hogy a legutóbbi béremelé- 
sekkel még csak a , tűzoltó" szerep van megfizetve. Ez a , tűzoltó" szerep azt 
jelenti, hogy általában semmi másra nincs idejük, energiájuk, mint a napi 
termelés anyag-, energia-, szerszámszükségletének előteremtésére, elővarázso- 
lására a kellő időpontra, elfogadható minőségben. 

A külső szállítók közül mindig késik valaki, valahonnan mindig érkezik 
gyenge áru is. A vállalatok közötti szállítási kapcsolatokban a megrendelő ke- 
zében annyira nincs fegyelmező, korrekt partneri viszonyra szorító eszköz, hogy 
ma már a napi termelésben ennek ellensúlyozása lett a központi feladat. Pár 
évvel ezelőtt még úgy vélték a művezetők, hogy a munkaerőhiány kiküszöbö- 
lése óriási feladat. Ez ma már eltörpül a jelenlegi anyag- és alkatrészellátás 
bizonytalanságainak kivédéséhez képest. 


10-15 napos raktárkészletekkel kellene rendelkeznünk ahhoz — mondták a 
műszergyár művezetői —, hogy figyelmünket a saját termelésünkben rejlő 
veszteségforrások feltárására összpontosíthassuk. Egyes anyagokból, alkatré- 
szekből többnyire csak 1-2 napos , rátartással", olykor 1-2 órás készlettel ren- 
delkezik a gyár. Lessük a kamiont, mikor fordul be végre az udvarba. 


A műhelyek érdekeltsége 


A gazdasági igazgató véleménye szerint ha növelhetnék a művezetők anyagi 
érdekeltségét, akkor nagy valószínűséggel jutna energia a saját veszteségfor- 
rások feltárására is. Sőt: még arra is lenne megoldás, hogy a jelenlegi teljesít- 
ményt kisebb létszámmal is elérjék. És ez nagymértékben a termelés közvet- 
len irányítóin és résztvevőin múlik. A munkafogások, az intenzitás, a közvet- 
len munkahelyszervezés tartalékait azok ismerik vagy képesek felkutatni, akik 
a közvetlen termelési folyamat résztvevői. Ehhez kellene jogkör, és nemcsak 
nagyobb kereset, hanem összetettebb anyagi érdekeltség. I 

A ráfordítások csökkentése, ami a tartós versenyképesség egyik forrása, a 

munkahelyi lehetőségek feltárásával érhető el a leghamarabb és — főleg — 
nagyobb befektetés nélkül. A megtakarításban való érdekeltséget azonban a 
műhely szintjén egyelőre nagyon nehéz kialakítani. Korábban 100 forint meg- 
takarításból 6-8 forint maradt a vállalatnál. Most 30-40 forint. Ebből azon- 
ban közvetlenül szinte semmit nem lehet a műhelyeknek, művezetőknek fel- 
ajánlani. (Csak közvetve, bérfejlesztésben, részesedésben valamennyit.) 

A munkaidő jobb kihasználásával elérhető, hogy adott egységnyi bérrel 
több készárut gyártsanak, következésképpen kevesebb túlórát vagy vgmk- 
megrendelést kell kifizetni. A selejt időben történő felfedezésével további fe- 
lesleges ráfordításokat lehet elkerülni, s talán még a selejt is javítható. Nem 
szólva arról, hogy a technológiai fegyelem megszilárdításával eleve minimális- 
ra szorítható a hiba, tehát kevesebb lesz az elrontott anyag, a szerszám feles- 
leges koptatása, a haszontalanul elfutó munkaidő. És a leesett csavarért, elgu- 
rult anyáért le is lehet hajolni. 

(A szomszédos műszeripari szövetkezetben — kesergett a Ganz Műszer Mű- 
vek gazdasági igazgatója — már felszedik a sárból a targoncáról lerázódott 
csavarokat. 55 forint náluk marad minden megtakarított százas után. S a mű- 
vezető fillérre elszámol a kivételezett anyaggal, mert a megtakarítás jelentős 
része közvetlenül a műhelyé.) 

A selejtes darabokból is érdemes visszamenteni a még felhasználható ele- 
meket. Ez kézenfekvőnek tűnik, mégis igen kevés helyen található úgynevezett 
selejtbontó részleg. 

Számottevő megtakarításra nyílna mód a legtöbb helyen például a valósá- 
gos szerszámgazdálkodás kibontakoztatásával. Egy megkopott szerszám például 
egy automata lemezformázón (amely 5-10 másodpercenként dob ki egy alá- 
tétet) fél óra alatt több kiló anyagot pazarolhat el. A pontatlan alátét miatt a 
szerkezet, amibe az alátét belekerül, egyhamar széteshet. Ott gondolkodnak 
jól, ahol nem ösztönöznek arra, hogy a szerszámokat a végsőkig nyúzzák. Egy 
kicsivel nagyobb szerszámköltség jelentős megtakarításokhoz vezethet. Ugyan- 
ilyen szemlélettel a gépekkel is gazdálkodni lehetne. A művezető tudja, hogy 
melyik az a gép, amelyik már eszi az olajat, gyilkolja a szerszámot, amit állan- 
dóan javítani kell stb. Csak azért nem veszi ki a termelésből, mert akkor vala- 
kit az első műszakban nem tud foglalkoztatni. Ismert dolog, hogy az első 
műszakot meg kel! , tömni" gépekkel, mert az első 8 órára kapni embert, a má- 
sodik, harmadik 8 órában viszont kezelő híján a gépek 40, majd 80 százaléka 
áll. Ebben is érdemes lenne a művezetőknek szabad kezet adni. 

A termelésben tehát a jelenleginél sokkal több figyelmet, gondosságot, ap- 
rómunkát kellene fordítani a segédanyaggal, a segédeszközzel, a gépekkel való 
gazdálkodásra. Nem elég a rutinra alapozva elosztani az adott napi tervtelje- 
sítéshez szükséges eszközöket — megrendelni a raktárból, figyelni, megjött-e 
a műhelybe, odakerült-e a gépekhez stb. Ez nem gazdálkodás. A ráfordítások 
csökkentéséért akkor teszünk nagy lépést előre, ha a művezetőket olyan hely- 
zetbe hozzuk, hogy kalkulálhassanak a költségekkel, gazdálkodhassanak a mű- 
hely termelési tényezőivel. Ott legyen az eszközök feletti rendelkezési jog, 
ahol az közvetlen feladat. 

Ma azonban nem ez a gyakorlat. Sehol sem kérdezik meg a közvetlen ter- 
melésirányítókat például arról, hogy a papíron, a kereskedők asztalán jónak 
tűnő üzlet termelési feltételei konkrétan, az adott pillanatban megvannak-e a 
műhelyekben. Feltételezhető, hogy a gyárakat emiatt is sok-sok milliós kár éri 
minden évben. 

Nemcsak egyszerűen arról van szó tehát, hogy bizonyos jogköröket vissza 
kellene adni a művezetőknek, továbbá, hogy növelni kell anyagi megbecsülésü- 

ket, közvetlenebb anyagi érdekeltségüket. Megbecsülésükhöz azzal is hozzá kel- 
lene járulni, hogy folyamatosan igényt tartsanak a vállalat érdekeit szolgáló 
ismereteikre, pontos és gazdag helyi információikra, javaslataikra a legfelsőbb 
döntési szinteken is: a technológiai fejlesztési döntéselőkészítésben, a beruhá- 
zási programok összeállításában, a váratlan megrendelések termelési hátteré- 
nek tisztázásában és végül a vállalati belső irányítási rendszer korszerűsítése 
teendőinek mérlegelésében. 

Legelőször a szükséges jogköröket kellene visszatelepíteni a műhelyek 
szintjére. A művezetőknek legyen saját, szabadon felhasználható bér- és java- 
dalmazási alapjuk. Kapjanak legalább alapszintű fegyelmezési lehetőséget, 
jogot például írásbeli figyelmeztetésre, a harmadik figyelmeztetés után az alap- 
bér csökkentésére vagy az elbocsátásra. Legyen joguk embereik megválasztá- 
sára. Legyen módjuk az anyagbeszerzéssel, a raktárakkal, a kooperációs mű- 
helyekkel, a tmk-val, a technológiai osztállyal közvetlen tárgyalásra, meg- 
rendelésre — ne csak az irányítási hierarchia , liftrendszerén" keresztül. Dönt- 
hessenek a technológia időleges vagy végleges kisebb módosításairól, a mű- 
hely konkrét lehetőségeihez való hozzáigazításáról. 

A művezetők agilisabb része persze mindezt — informálisan — ma is meg- 
teszi. Jó viszonyt épít ki az anyagbeszerzőkkel, a raktárosokkal, normásokkal, 
karbantartókkal — a , délutáni, tarkaabroszos kooperációs konferenciákon", 
2-3 póhár sör mellett. De egy korszerű nagyipar belső, termelésszervezési 
ügyeit mégsem így kellene intézni. Ma mégis ez a tárgyszerű és a konkrét ügy- 
intézés hatékonyabb formája. 


Á politikai munka feladata 


Jelenleg a hatékonyság és a nemzetközi versenyképesség fejlesztésének erőtel- 
jes támogatása a vállalatokon belüli legfontosabb politikai feladat. Ez a párt 
XIII. kongresszusának programja, nemzeti programuünk fő eleme is. A vállalati 
pártszervezetek politikai munkájukkal úgy tudják hatásosan szolgálni a ter- 
melési eszközökben rejlő tartalékok felszabadítását, ha a vállalaton belüli 
közszellemet minél magasabb szintű innovatív gondolkodásra serkentik. 

Az innovatív kezdeményező gondolkodás erősítésének a jelenlegi merev vál- 
Jalati belső irányítási rendszer az egyik jelentős gátja. 1968 óta ez változott 
a legkevesebbet, lényegében a 68 előtti makroszintű mechanizmus modelljét 
testesíti meg: a vállalaton belül a legteljesebb centralizmus és tervutasításos 
rendszer érvényesül. A termelésben természetesen nélkülözhetetlen a rend, a 
fegyelem — egy célért, egy ügyért, a vállalat kollektív eredményességéért kell 
mindenkinek dolgoznia. 

A rugalmas, ésszerű, hatásos gazdálkodáshoz azonban, és ezt elvileg min- 
denki. elismeri, a termelés szintjén is meg kell teremteni az eddiginél nagyobb 
önállóságot: a felelősséget és az érdekeltséget abban, hogy a gazdálkodási cé- 
lok eléréséhez mindenki keresse a legjobb, leghatásosabb megoldásokat. A rá- 
fordítások csökkentéséért a közvetlen termelésben lehet a legtöbbet tenni, en- 
nek érdekében tehát ezen a szinten kel! a legtöbb önállóságot megadni. 

A művezetők önállóságának növelése azonban a termelési szervezetben le- 
hetetlen mások hatáskörének szűkítése nélkül. Ez tehát konfliktusforrás. No- 
ha a művezetők önállóságának növelése vállalati és népgazdasági érdek, még- 
sem érdeke egyformán mindenkinek a vállalaton belül. Nos, ezt az érdekütkö- 
zést szemmel tartani és az , ütközetet" a kollektíva javára eldönteni, ebben a 

kérdésben is létrehozni a vállalaton belüli közmegegyezést — ez a politikai 
munka hatékonyságát növelő feladata. 

Érdemes részletes, érdemi határozatot hozni a vállalati pártszervezetekben 
a közvetlen termelésiírányítás eredményességének továbbfejlesztését elősegítő 
politikai munkáról, miután a művezetőik helyzetét és a közvetlen termelésirá- 
nyítás hatásfokának növeléséhez szükséges helyi feltételeket tisztázták, majd 
a határozat végrehajtását szilárd következetességgel szorgalmazni. (Az említett 
vállalatok jó részénél — a KÖVAC, a Dunai Vasmű, a Minőségi Cipőgyár, 
a Ganz Műszer Művek pártbizottságai — már hoztak is ilyen határozatot 1980- 
ban, illetve 1984-ben. A Láng Gépgyárban — a XIII. kerületi pártbizottság 
programjához igazodva — most készítik elő az újabb határozatokat.) 

Nem meglepő, hogy olykor a művezetőket is meg kell nyerni ahhoz, fo- 
gadják el a nagyobb önállóságot. A Minőségi Cipőgyárban éppen a múvezetők 
egy része tiltakozott a leginkább az ellen, hogy önálló jutalmazási lehetőséget 
kapjanak. Hiszen népszerűtlen döntéseket is kellett hozni. Tehát a pártbizott- 
ságoknak számolniuk kell azzal, hogy nemcsak a vállalati felső vezetőgár- 
dát, hanem a művezetőket is , agitálniuk" kell majd a jobb hatásfokú meg- 
oldás, a művezetők önállóságának visszaállítása érdekében. 

A művezetők esetleges kisebb lelkesedését két tényező indokolja. Elsősor- 
ban az, hogy jelenleg a vállalatok közötti kapcsolatok, a külső, piaci és koope- 
rációs kapcsolatok, valamint a munkaerőhelyzet igen nehézzé, kockázatossá 
teszi a zavartalanabb termeléshez szükséges munkaerő-, illetve eszköz- és 
anyagellátás biztosítását. A másik tényező, hogy az érdekeltség vitathatatlanul 
nincs arányban a nagyobb (persze egyelőre csak kívánatos) felelősséggel. 

De tudatában kell lennünk annak, hogy sem a munkaerőhelyzet, illetve a 
termelőeszköz-piac színvonalát, sem a nagyobb érdekeltséghez szükséges vál- 
lalati forrást nem lehet biztosítani, ha a közvetlen termelésirányítás hatékony- 
ságát nem sikerül rövid időn belül jelentősen növelni. A művezetők nagyobb 
önállósága (az anyagi, erkölcsi megbecsülésükkel együtt) az előbbre jutás szük- 
séges feltétele. Ehhez nincs szükség beruházásra vagy nagyobb szervezési in- 
tézkedésekre — kezdetnek, hogy elinduljon a szükséges folyamat — a be- 
látás is elég. 

Ennek kialakításában a fő szerep a vállalati pártbizottságokra vár. 


A XIII. kongresszushoz 
írásban benyújtott hozzászólásokból 


Lapunk júniusi számában már közöltünk néhányat a XIII. kongresszushoz 
irásban benyújtott hozzászólásokból. Ezúttal újabb írások közzétételével foly- 
tatjuk az ismertetést. 


KISS JÁNOS 


a Csepel Művek Vasmű művezetője, 
a pártbizottság tagja 


Csepelről, nagyipari vállalattól jöttem, acél- és csőgyártók közül. A gyárban 
dolgozók nagy többsége folyamatos vagy három műszakos munkarendben 
dolgozik. Én 38 éves vagyok, 23 éve dolgozom a gyárban, ahol a nehéz fizikai 
munka a jellemző, amely abból adódik, hogy berendezéseink nagy része — ame- 
lyeket még Weiss Manírédék telepítettek — elavult, s az időjárás viszontagsá- 
gai sem kímélnek bennünket. 

Március 23-án, pártunk XIII. kongresszusának tiszteletére kommunista 
műszakot tartottunk, amelynek bevételét nyugdíjasaink támogatására, illetve 
fiataljaink lakásmegoldásának segítésére használjuk fel. A kommunista műszak 
végén munkásgyűlésen vettünk részt, ahol gyárunk dolgozói megbíztak azzal, 
hogy nevükben is fejezzem ki: egyetértünk pártunk politikájával, és cselek- 
vően részt veszünk a kongresszusi határozatok végrehajtásában. 

Nálunk is, mint az országban máshol, sok kérdés foglalkoztatja az em- 
bereket. Elismerik, becsülik az elmúlt években elért eredményeinket. Ugyan- 
akkor azonban aggódnak többek között a nemzetközi helyzet romlása, a hábo- 
rús veszély növekedése, a gazdaságot-életünket kísérő nemkívánatos jelenségek 
miatt. Hogy úgy mondjam, nem aratott , örömet" az áremelés sem. Mindezzel 
egy időben keresik a lehetőségét annak, hogy egyéni életük alakulásában mi- 
ként tudják több és jobb munkával e hatásokat ellensúlyozni. 

Vállalatunknál van munka. Jelenleg sem tudjuk kielégíteni azokat az igé- 
nyeket, amelyek termékeink iránt megjelennek. Ez lehetővé és egyben szüksé- 
gessé teszi, hogy egyre nagyobb számban működjenek gazdasági munkaközös- 
ségek, ami a résztvevők számára többletjövedelmet jelent. Működésükről az 
a véleményünk, hogy ha a nagyközösség hasznát szolgálják, akkor az egyén is 
megtalálhatja anyagi számításait. Tartós megoldás azonban mégiscsak az le- 

het, hogy a főmunkaidőben végzett munkát a teljesítmény, valamint a ter- 
mékbe belegyártott minőség alapján fizessük meg. 

Mi is hosszú idő óta vitatkozunk arról, hogyan lehet a teljesítmény szerinti 
ösztönzést kialakítani. A mi vállalatunk is azok közé tartozik, ahol a központi 
bérszabályozás érvényesül. A korábbi években évi 2 százalékos, jelenleg 5,5 
százalékos bérfejlesztésre van lehetőségünk. 

Míg mi vitatkozunk, hogy lehet-e ilyen feltétellel teljesítmény szerinti dif- 
ferenciálást megvalósítani, az élet eldöntötte, kikényszerítette, hogy ebbe az 
irányba kell haladni, különben a munkások itthagynak bennünket. 1982-ben 
olyan helyzetbe kerültünk, hogy a belső és külső hatások következtében a dol- 
gozók tömegesen léptek ki munkahelyeikről. Egy év alatt az állományi lét- 
számunk 700 fővel csökkent. Olyan szakemberek kerestek máshol munkát, 
akiknek hiányát termékeink minőségének, mennyiségének, valamint berende- 
zéseink üzembiztonságának erőteljes romlásában vehettük észre. 

Erre a jelenségre már reagálni kellett. A pártalapszervezetek bevonásá- 
val, a szakszervezet, a gazdasági vezetés olyan elhatározásra jutott, hogy meg 
kell változtatnunk megcsontosodott gyakorlatunkat, és azt az ösztönzési rend- 
szert, amely nagymértékben felelős volt a felsorolt veszteségekért. Az elvi 
egyetértést a gyakorlati végrehajtás követte. Most már két év tapasztalata 
alapján elmondhatom, hogy helyesen döntöttünk, amikor a hengersorokon és 
más nagy teljesítményű berendezéseken dolgozók körében bevezettük a pro- 
duktív idő növelésére és a minőség javítására ható bérezési rendszert, amelyet 
összekapcsoltunk az egyes munkahelyek szakmai és fizikai különbségeit kife- 
jező erős bérdifferenciálással. Ez azt jelentette, hogy a bérfejlesztés teljes ösz- 
szegét a dolgozók 10 százaléka kapta meg. Az alapvető szempont az volt, hogy 
melyek azok a munkahelyek, ahol a termelési folyamat egésze szempontjából 
meghatározó az ott dolgozó ember szerepe. 

Utólag bevallhatom, hogy amikor ezt a döntést mint a pártbizottság tagja 
politikailag támogattam, nem gondoltam arra, hogy ez milyen kemény munkát 
igényel tőlem, művezetőtől a gyakorlati végrehajtásban. Itt ugyanis az történt, 
hogy az egymás mellett eltérő teljesítménnyel dolgozó emberek között 4—5 fo- 
rintos órabérkülönbségeket hoztunk létre úgy, hogy aki kapott, az érezze 
a munkájának megbecsülését, aki nem, az pedig igyekezzék elérni a maga- 
sabb követelményt. Így talán egyszerűnek hangzik, de az emberek között ez 
nagy vitát, sok esetben veszekedést váltott ki. Nagy örümünkre ma már olyan 
emberekkel is találkozhatunk, akik a hírek hallatára újra visszajöttek hozzánk 
dolgozni. A korábban fegyelmezetlenül dolgozókat, csak a pénzt várókat nem 
vettük vissza. 3 

A bérdifferenciálás kiváltotta a nagyobb teljesítmény megbecsülését. 1982- 
ben például a kormánypadon dolgozó, vagy egy forrasztár és a kisegítő sze- 
mélyzet között bérben még alig pár száz forintnyi különbség volt, most vi- 
szont már ez ezer forintban mérhető. Az idén kiadott bérfejlesztéskor a köz- 
vélemény nyugodtabban fogadta és elismerte az ilyen módon történő bérel- 
osztást. Noha még vannak viták, de a vezetők bátrabban merik megmondani, 
ha valakinek a munkájával vagy munkamoráljával nincsenek megelégedve. Ez 
az elindított folyamat kiemelte az átlagból azt a munkásgárdát, amelytől ré- 
gen is és ma is függ a mind magasabb követelmények teljesítése. 

A gyár dolgozói ismerik a vállalat és az ország gazdasági helyzetét. Tud- 
juk, hogy minden forint helyét meg kell fontolnunk. Ezért is örültünk a szint- 
tartó beruházásnak. A kohászatban dolgozó emberek régi vágya valósult meg, 
amikor korszerű műszerekkel vezérelt körkemencét, leszúrógépeket helyeztünk 


üzembe. Megtanultuk ezeket a berendezéseket üzemeltetni. A kérges kohászke- 
zek megfinomodtak, a berendezések indítógombjait kezelik, és itt már a só is 
kevésbé csapódik ki a kohászingekre. Javult a csöveink és más termékeink 
minősége, magasabban kikészített termékeket gyártunk, többet fizet érte a vá- 
sárló. 

Megnőtt az emberek önbizalma, látják, hogy a réginél többre képesek, és 
hónap végén a borítékba is lényegesen több kerül. A fejlesztés ellenére hen- 
gersoraink és martinkemencéink többsége elavult. A feladatokat mennyiségi- 
leg és minőségileg is csak rendkívüli erőfeszítésekkel tudjuk megoldani. Van- 
nak munkahelyeink, ahol olyan rosszak a munkakörülmények, hogy a már ma- 
gasabb jövedelmek ellenére sem kapunk munkáskezeket. 

Bármilyen szűkösek is az anyagi lehetőségek, a kor követelményeinek 
megfelelő berendezésekre van szükség, hiszen a megváltozott piaci igények ki- 
elégítését pusztán az emberi akaratra nem bízhatjuk. A vállalatnak meg- 
vannak a fejlesztési elképzelései, és a dolgozók ismerik ezeket. 

A gyár fejlődése együtt járt szúkebb hazám, Csepel fejlődésével. Új lakó- 
telepek, üzletek, iskolák, orvosi rendelők épültek. 1980—1984 között gyárunk 
dolgozói közül 374 család költözött be új otthonába. Fejlődik-gyarapodik kerü- 
letünk, s mi hisszük, hogy a felnövekvő fiatalok is hozzánk kötik sorsukat, itt 
keresik boldogulásukat. 


LÓRÁNTNÉ HUDÁK KATALIN 
iskolaigazgató 


Hivatásom arra kötelez, hogy elmondjam az oktatással kapcsolatos gondolatai- 
mat. Mindannyian tudjuk, hogy az oktatás intézményei a társadalomnak szer- 
ves részei. Így minden eredményük és gondjuk végső soron a társadalomban 
gyökerezik. Éppen ezért, ha az iskoláról szólunk, nem vonatkoztathatunk el 
a társadalomtól. 

Változó társadalmunkban változnak az iskolával szemben támasztott köve- 
telmények is. Megnőttek a társadalom igényei a nevelés iránt. Fokozódott a 
nevelés céltudatossága, tartalmi egysége. Erősödött az ember részvétele saját 
nevelésében. A nevelés tehát össztársadalmi üggyé válik. 

A változás a gyermekeket is érinti, változik maga a gyerek is. Ezért 
a hozzájuk való viszonyunkat is át kell gondolnunk. Másként kell közeledni 
hozzájuk, másként, másra kell nevelni őket, mert ők maguk is mások, mint 
mi voltunk. 

Egész pedagógiai tevékenységünk feladata, hogy elsajátíttassa a tanulók- 
kal a tudományos világnézet alapjait, társadalmi, politikai ismereteket nyújt- 
son, jól megalapozott és tovább építhető tudást adjon, készítse fel a tanulókat 
a társadalmi munkamegosztásba való bekapcsolódásra, tegye lehetővé a képes- 
ségek sokoldalú fejlesztését, nevelje a fiatalokat rendszeres, fegyelmezett mun- 
kára. A nevelésben döntő szerep jut az iskolának, a pedagógusnak. De az iskola 
önmagában nem képes a követelményeket teljesíteni. Ezért szövetségesekre 
van szükség. Elsőrendűen fontos a család, a szülői ház megértése és támo- 
gatása. 

Az iskolában arra törekszünk, hogy gyermekeink a szocialista társadalom 
felkészült polgáraivá váljanak. A család, a felnőttek sokat tehetnek abban, 
hogy a tanultak az élet példáján keresztül váljanak számukra elevenné, igazzá. 

Az iskolában szocialista hazaszeretetre nevelünk. Vaskos példatárat tud- 
nék felsorakoztatni annak bizonyítására, milyen sokat tesznek ezért a szülők 
s maga a társadalom is. De vannak olyan kérdések, amelyek elkerülik figyel- 
münket. Pedig az iskola számára ennek a feladatnak a megoldása nehéz, ha 
a gyerek otthon nem érzi az örömöt hazánk, a szocialista Magyarország minden 
sikeréért. 

Pedagógus vagyok. Világnézetem a tudományos materializmus. Napjaink- 
ban egyre többen vallják ezt a világnézetet magukénak. Létezik és hat még 
azonban a vallásos hit is. Ez indokolja, hogy feltegyük a kérdést: nem jelent-e 
többet a gyermek számára, ha ahelyett, hogy egy emberfölötti lényre néz fel, 
megtanulja az ember tiszteletét? Vajon a hitnél nem jelent-e többet az a tudat, 
hogy boldogulásunkat saját tetteinkkel kell kivívnunk? 


Ha a gyerek hittanra jár, kettősség alakul ki gondolkodásában. Mert más 
a hittan, más az iskolában tanított tudomány igazsága. Sok zavar forrása lehet, 
ha a gyermek a vallás befolyására nem fogadja el az iskola materialista ta- 
nítását. 

A határozattervezet megerősíti a családi nevelés fontosságát, a szülők 
felelősségét abban, hogy gyermekeik elfogadják azokat az erkölcsi normákat, 
amelyek szükségesek a társadalmi beilleszkedéshez. Társadalmi fejlődésünk kö- 
vetkeztében a család is átalakulóban van. Megváltozott a munkamegosztás, az 
életvitel; a teljesítményre orientáltság vált uralkodóvá, és meggyengültek az 
érzelmi kötőerők. Vizsgálatok bizonyítják, hogy a szükségesnél kevesebb időt 
töltünk gyermekeinkkel, kevés a közös családi tevékenység, program. Változ- 
tatott-e ezen a szabad hétvége? Az a tapasztalatunk, hogy nem! Tanítványaink 
többsége ebben az időben főként tv-t néz, játszik. Hétfőn születik a legtöbb 
elégtelen osztályzat, hétfőre marad el leginkább a házi feladat megírása. 


A gyermekgondozási segély bevezetése nemzetközi elismerést keltett. Tár- 
sadalmunknak az anyai hivatás iránti megbecsülését tovább fokozza a gyer- 
mekgondozási díj bevezetése. Ennek arányában nő az anyákkal szembeni el- 
várás is. Nekünk, anyáknak tudnunk kell összeegyeztetni a munkavállalást és 
a szülői hivatást. Az otthon eltöltött éveket ki kell használnunk arra, hogy kö- 
zelebb kerüljünk nagyobb gyermekeinkhez is, többet beszélgessünk velük a ta- 
nítás utáni időben, hiszen erre a 35—40 fős napközis, tanulószobai csoportok- 
ban a pedagógusnak igen kevés lehetősége van. I 

A gyermek első érzelmi élményeit a családtól kapja. Protagórász ókori fi- 
lozófus kétezer éve írt sorai ma is érvényesek: , Mihelyt a gyermek megérti 
a beszélt szót, nevelő, anya s maga az apa versenyeznek egymással, hogy men- 
től derekabb legyen. Minden tettét és szavát oktató intelmekkel kísérik. Ké- 
sőbb aztán elküldik a gyermeket a tanítókhoz." Nem az a baj, hogy a gyerek 
napjának jó részét az óvodai, iskolai közösségben tölti. A baj ott kezdődik, 
ha a szülő úgy érzi, nyugodtan ráhagyhatja gyermeke nevelését az intézmé- 
nyekre. 

Minden szülőnek tudnia kell, hogy a gyereknek életszükséglete a család. 
Ne higgyék, hogy ezt hangsúlyozva az iskola a felelősség áthárítására törek- 
szik. Hiszem és vallom: a pedagógus szerepe, irányítása döntő. Az iskola azon- 
ban a társadalmi követelményeknek egymagában nem képes eleget tenni. 


Hadd szóljak a társadalom számára végzett hasznos munkáról. Ennek fon- 
tosságát elvben jól értik a szülők. De nem mindig ismerik fel, hogy a gyerek 
mennyire szeret tevékenykedni és milyen büszke eredményeire. 

Hiba azonban, ha minden ötösért, minden megbízás teljesítéséért automa- 
tikusan jár a jutalom. Hiszen ezzel azt oltjuk belé, hogy csak ezért kell jól 

dolgozni, s a gyerek nem látja, hogy a munka célja a közösségnek nyújtott 
haszon. . 

Mi magunk ronthatjuk el a gyereket, ha a saját munkánkat egyolda- 
lúan mutatjuk be nekik, ha a fáradtságtól kimerülve indulatosan szidjuk a 
munkahelyet, amely tönkretesz minket. Ha mi, szülők, nagyobb szeretettel és 
tárgyilagossággal beszélnénk munkánkról, jobban hozzájárulnánk ahhoz, hogy 
gyermekeinket a társadalom lelkiismeretes munkásaivá neveljük. 

A gyerekek, akik itt élnek körülöttünk, a mi gyermekeink. Felelősek va- 
gyunk értük. De felelősségtudatunk néha megtorpan, amikor például szeme- 
telni látjuk őket az iskolában, az utcákon, és nem teszünk ellene. Amikor lát- 
juk, hogy elfoglalják az üres helyet a járműveken az idősek előtt, és nem állít- 
juk fel őket. Amikor nem értetjük meg velük az iskolai bútorzat, berendezés 
rongálásának helytelenségét, ha ezt nem kérjük számon tőlük. Amikor nem 
szólunk az apának, hogy ha letagadtatja a gyerekkel életkorát, az okozott er- 
kölcsi kár jóval nagyobb, mint az a pár forint, amit a vonatjegyén megtakarít. 

Honnan tudjuk, hogy az a gyerek, aki ma iskolakerülő, nem éppen a mi 
gyermekeink házának kőművese vagy unokáink lelkiismeretlen pedagógusa 
lesz-e majd? Honnan tudja a felnőtt, hogy nem találkozik-e 15 év múlva a ma 
rendetlenkedő gyermekkel, aki majd akkor becsapja őt, elgáncsolja fia pályá- 
ját vagy tönkreteszi lánya életét. Nem lehet, hogy az iskola, a szülői ház és 
a társadalom különálló világok legyenek. A család ezer ponton találkozik más 
családokkal, a társadalom egészével. Mindannyian cselekedjünk gyerme- 
keinkért! 3 


BERKÖ PÉTER 


főorvos, a miskolci egészségügyi 
pártbizottság titkára 


Társadalmunk sokat áldozott az egészségügyi ellátás fejlesztésére, és joggal 
büszke az eddig elért eredményekre, a gyógyító munka tárgyi és személyi 
feltételeinek dinamikus fejlődésére. A legutóbbi időkben megélénkült társa- 
dalmi elemzések és kritikák azonban felfedték az egészségügyi ellátás ellent- 
mondásait is. Azt sugallták, hogy előbb-utóbb legalábbis újra kell értelmezni 
néhány fontos alapelvet, korszerűsíteni az ellátás irányítását, szervezését, a mai 
szükségletekhez igazítani a struktúrát. A viták felkavarták az állóvizet, felkel- 
tették a lakosság és az egészségügyi dolgozók érdeklődését. A gondokkal kap- 
csolatban néhány esetben rávilágítottak mély gyökerű társadalmi összefüggé- 
sekre is, a kibontakozás irányát, az ellentmondások felszámolásának lehetősé- 
geit azonban nem sikerült tisztázni. 

Az egészségügyi dolgozók többségében munkál a megújulás készsége, az 
értelmes változtatások előkészítésében készek az együttműködésre. Többségük 
becsületesen helytáll, hivatástudattal, magas színvonalon végzi gyógyító tevé- 
kenységét. A társadalomnak az egészségüggyel szemben támasztott növekvő 
igényei és az egészségügy teljesítőképessége között ennek ellenére — úgy tűnik 
— az utóbbi időben valamelyest nőtt a távolság. Az egészségügyi dolgozók 
sokat tesznek az ebből eredő feszültségek tompításáért, az ütköző szerepét 
azonban nem szívesen vállalják. Nehezen tolerálják az időnként felbukkanó 
igazságtalan általánosításokat, és úgy érzik, munkájuk társadalmi megbecsülé- 
se nincs mindig összhangban a fokozott elvárásokkal, az erkölcsi normák 

magas mércéjével. Mind szélesebb körű a felismerés, hogy az egészségügyi 
ellátás feladatait csakis széles körű társadalmi együttműködéssel, a társadalom 
által megteremthető feltételek további javításával lehet megoldani. Tisztában 
vagyunk azzal, hogy a társadalom a kedvezőtlen gazdasági feltételek között 
is kiemelt támogatást biztosított az egészségügyi ellátás céljaira, az intéz- 
ményhálózat fejlődési üteme azonban ennek ellenére lelassult, strukturális 
feszültségek jelentkeztek. A ráfordítások a reális szükségletekkel is nehezen 
tartanak lépést, az igényektől pedig több vonatkozásban is jelentősen elma- 
radnak. Úgy tűnik, az egészségügyi ellátás állampolgári jogként dekfarált 
ingyenessége parttalanná tette az ellátással szemben támasztott igényeket. 
Előfordul, hogy az indokolatlan igények kielégítésére fordított erőfeszítések 
hátráltatják a reális szükségletek kielégítését. Egyszerre van jelen a hiány 
és a pazarlás. A tárgyi és személyi feltételek elosztásában aránytalanságok 
tapasztalhatók, a horizontálisan és vertikálisan is széttagolt irányítási és szer- 
vezeti rendszer több vonatkozásban korszerűtlenné vált. Az időnként felbuk- 
kanó rögtönzések, az intézményi gazdálkodás megkötöttsége nem kevés nehéz- 
séget okoznak. Az egészségügyi ellátás irányítási feladatainak újbóli megfo- 
galmazását más okok is indokolják. Növekszik a magas vérnyomásban, kü- 
lönböző szív- és érrendszeri betegségekben, valamint a rosszindulatú daganatos 
betegségekben szenvedők és elhaltak száma. Még ma is sok a koraszülés, nem 
kevesen minősülnek iskolaéretlennek a beiskolázáskor. Kedvezőtlen táplálkozási 
szokásaink, az eltúlzott kalóriafelvétel és a munkán kívüli fizikai aktivitás 
csekély volta miatt sok a túltáplált, elkényelmesedett ember. Már gyermek- 
korban is magas a kisebb-nagyobb gerincferdülések, mozgásszervi elváltozások 
aránya, a sorkötelesek között sok az egészségileg károsodott. Növekszik a kró- 
nikus alkoholisták száma, mintegy 4 millióan dohányoznak az országban, gyor- 
san nő a neurózisok előfordulása, s az egy főre jutó nyugtató és altató fogyasz- 
tása megközelíti a napi két tablettát. Példátlanul gyakran fordulnak orvoshoz 
az emberek, magas a táppénzesek aránya. 

A nép egészségi állapotában mutatkozó kedvezőtlen jelenségek nem a szo- 
cialistá társadalom betegségei, de nem függetlenek a fiatal társadalom gyors 
ütemű fejlődésétől. A társadalomban végbement átrétegződés, a termelési 
szerkezet váltásai, az új technológiák, a felnőtt népesség nagyfokú mobilitása, 
a városiasodás, a civilizálódás felgyorsult üteme robbanásszerű változást hozott 
az életmódban, és ez—a számos pozitívum mellett — próbára tette az em- 
berek alkalmazkodóképességét, károsan hatott az egészségi állapotra. Minket, 
egészségügyi dolgozókat aggodalommal tölt el, hogy a társadalmi beilleszkedési 
zavarok csökkenése helyett az eddigieknél is nagyobb mértékben válik álta- 
" lánossá a túlfeszített, hajszolt életmód. A jobb megélhetés akarása túlmunkára 
ösztönöz, ez a szabad idő rovására megy, s tovább ronthatja az egészségi 
állapot mutatóit. A főmunkaidőben végzett munka becsületének növelése, egy 
jobb ösztönző rendszer a kívánatos új értékrendek kialakítására a betegsé- 
gek megelőzése szempontjából is szükséges. 

Úgy vélem, az egészségügyi ellátás feszültségei és az emberek egészségi 
állapotábar. mutatkozó kedvezőtlen jelenségek arról tanúskodnak, hogy bár- 
milyen áldozatot hozott is eddig a társadalom, bármennyit tett is az egész- 
ségügyi ellátás fejlesztéséért, még nem tett eleget, vagy eddig nem sikerült 
a ráfordításokat a legcélszerűbben felhasználni. Ezzel magyarázható az a pa- 
radoxon, hogy az egészségügyi ellátás feltételeinek folyamatos és gyors ütemű 
javulásával egy időben bontakoztak ki bizonyos kedvezőtlen tendenciák az em- 
berek egészségi állapotában. 

Az egészség az egyes emberek életében elsődleges fontosságú érték, a nép 

egészsége a társadalom előrehaladásának egyik alapfeltétele. Az egészségügyi 
ellátás színvonala fontos hangulati tényező, a nép egészségi állapotának meg- 
óvása, javítása jelentős politikai kérdés. Ezért úgy vélem, szembe kell nézni 
a tényekkel. Az egészségügyi ellátás feszültséggócait és hiányosságait feltárva 
a politikának választ kell adnia arra, hogy mely kérdések érettek meg a 
döntésre, és ezek megoldásában milyen irányt célszerű követni. Szükség szerint 
újra kell fogalmazni vagy értelmezni egészségpolitikánk egyes célkitűzéseit. 
Olyan össztársadalmi és egészségügyi kormányzati program kidolgozását ja- 
vasoljuk, amely képes lesz feloldani az ellentmondásokat, megfékezni vagy 
inkább megfordítani a kedvezőtlen tendenciákat. Tudjuk, hogy anyagiak vo- 
natkozásában a társadalom teljesítőképessége véges, látni kell azonban, hogy 
az egészségügy nem öncélúan kéri továbbra is a kiemelt támogatást. Meg- 
győződésünk továbbá, hogy a kedvezőtlen jelenségek felszámolása nem kizá- 
rólag tárgyi feltételeken múlik, nemcsak pénzkérdés. 


Mindenekelőtt az egészségügyi ellátás irányítását, szervezését kell tudomá- 
nyosan megalapozottabbá, célirányosabbá, hatékonyabbá tenni. Ma már első- 
sorban nem a mennyiségi mutatókat, az extenzív fejlesztés lehetőségeit kell 
szem előtt tartani. A jövőben döntően intenzív fejlesztésre lesz szükség. a 
fejlesztések eredményességét tehát nem feltétlenül az épülő új kórházak, új 
ágyak számával, ágykihasználási mutatókkal vagy az egy orvosra jutó lakos- 
ságszámmal, hanem mindenekelőtt a teljesítménnyel, az eredményesen kezeltek 
arányával, a népegészségügy javításra szoruló mutatói alakulásával kell mérni. 
Azt javasoljuk, hogy a tanácsok az intenzív feilesztést célzó törekvéseket is 
támogassák. A ráfordítások eredményesebb felhasználása érdekében javítani 
kell a döntések szakszerűségét, jobban támaszkodva a vezető szakemberek, 
szakmai testületek véleményére, javaslataira. A szükségletek utáni , kullogás" 
egyik legfőbb oka, hogy nem rendelkezünk teljes körű megbetegedési statiszti- 
kai adatokkal, amelyek lehetővé tennék az orvosi kutató- és gyógyítómunká- 
nak, a fejlesztéseknek a legártalmasabb és legelterjedtebb betegségek megelő- 
zéséhez és leküzdéséhez, az igazi szükségletekhez való igazítását. E területen 
rövid időn belül alkalmazni kellene a modern számítástechnikát. 


Szükségesnek tartjuk a gyógyítóintézmények önállóságának fokozását, az 
intézményi gazdálkodás jobb feltételeinek megteremtését, a fekvő- és járóbe- 
teg-ellátás szakmai kapcsolatának fejlesztését. Az alapellátás szakmai színvo- 
nalának kívánatos növelése szükségessé teszi, hogy a kórházi és rendelőintézeti 
egységek — a szakmai irányítás és ellenőrzés vonatkozásában — váljanak 
valódi gazdáivá az ellátott terület alapellátásának. Korszerűsítésre vár az ösz- 
tönző rendszer, s a ma még gyakorta meglevő ellenérdekeltség helyett az in- 
tézményeket és a gyógyító személyzetet is a jobb betegellátásban kell érde- 
keltté tenni. 


Az egészségügyi ellátás fejlesztése olyan áldozat a társadalom részéről, 
amely egyúttal biztosan megtérülő befektetés is. A legjobb befektetés persze a 
legkritikusabb betegségek megelőzése lenne. Ezért kezdeményezzük az egész 
társadalmat átfogó, általános egészségnevelési és betegségmegelőzési program 
kidolgozását. Szeretnénk a társadalom figyelmét saját teendőire irányítani. A 
kedvezőtlen életmód, a rossz táplálkozási szokások megváltoztatása, a baleset- 
elhárítás, a környezetvédelem jobb megszervezése, a szűrővizsgálatok kiterjesz- 
tése egyaránt fontos. Az egészségnevelést szélesebb társadalmi alapokon kellene 
megszervezni, átgondolva a család, az iskola, a munkahely, a társadalmi szervek 
ez irányú feladatait, munkamegosztását. Kívánatos lenne, hogy asajtó, a rádió 
és főként a televízió a megalapozatlan kutatási eredmények, az olykor szen- 

zációs, de még hozzáférhetetlen gyógyeljárások népszerűsítése helyett minde- 
nekelőtt az egyszerű, érthető, hatásos egészségnevelési programokat támogassa. 
Az ilyen műsorokat lehetőleg állandó jelleggel és főműsoridőben kellene 
sugározni. 

Széles körű társadalmi program keretében lehetne előrelépni a ma még 
rendkívül hiányos munkahelyi rehabilitáció kérdésében is. A megváltozott mun- 
kaképességnek megfelelő munkalehetőség biztosítása feltételezi az egyéni és a 
társadalmi érdekek jobb összehangolását. 

Az egészségügyi ellátás gondjairól és feladatairól szólva nem hagyhatjuk 
figyelmen kívül a széles körű polémiák tárgyát jelentő etikai kérdéseket 
sem. Az olykor tapasztalható szélsőséges megfogalmazások bántóak ugyan, de 
el kell ismernünk, hogy objektív alapjuk is van. Párttagságunknak az a véle- 
ménye, hogy az etikai helyzet javítása nem újabb központi intézkedéseket igé- 
nyel, mert az érvényes jogszabályok ma is megadják a magas etikai normák 
kialakításához a jogi feltételeket. Ezeknek a jogszabályoknak azonban minde- 
nekelőtt az egészségügyön belül kell érvényt szerezni. Az orvosvezetők hozzá- 
állását tartjuk kulcskérdésnek, mert egy munkahelyen a beosztottak maga- 
tartása döntően attól függ. hogy a vezető mit tűr és mit tilt meg, illetve 
hogy milyen példát mutat. 

Nemcsak a betegek, de a becsületes orvosok is érdekeltek abban, hogy 
elszigeteljék a kirívó etikai vétségek elkövetőit. Ezen a téren az egészségügyi 
pártszervek éberségét és politikai bátorságát is fokozni kell. Fontosnak tart- 
juk az egészségügyi dolgozók egymás iránti megbecsülésének fokozását, a be- 
tegekkel való bánásmód, az ápolás színvonalának javítását is. 


Pártszervezeteinkben manapság azt tartjuk a legfontosabbnak, hogy a párt- 
munka eszközeivel, lehetőségeivel az egészségügyi ellátás jobb tárgyi és sze- 
mélyi feltételeinek megteremtését szolgáljuk, javítsuk a szakmai, intézményi 
vezetés színvonalát, megfelelő politikai érdekvédelmet biztosítsunk a legtöbbet 
ígérő szakmai törekvéseknek. Vezető szakembereink örömmel fogadták a párt- 
szervek újszerű érdeklődését, s az eredmények láttán nőtt a pártmunka presz- 
tízse. Hangsúlyozni szeretnénk, hogy a szakmapolitikai jellegű pártmunka 
erősítése nem jelenti az állami, szakmai, vezetői feladatok átvállalását, de 
effajta munkát jogunk és felelősségünk kezdeményezni, különösen ott, ahol a 
kívántnál lassúbb ütemű a fejlődés. 


KISS MAGDOLNA 


a KISZ Tolna megyei Bizottságának 
első titkára 


A pályakezdő fiataloknak — bárhol helyezkedjenek is el — munkájukkal, 
környezetükkel, lakóhelyükkel szemben megvannak a maguk elképzelései, vá- 
rakozásai. Csekély kivételtől eltekintve úgy indulnak az életbe, hogy szeretnék 
tudásuk, képességeik legjavát nyújtani mindabban, amit csinálnak, és saját 
helyzetüket is annak alapján ítélik meg, hogy megvannak-e ehhez a lehetősé- 
gek. Azt várják a politikától, a környezettől, hogy teremtse meg számukra az 
értelmes munka feltételeit: munkájukat tisztességesen szervezzék meg, olyan 
munkahelyi környezet vegye körül őket, ahol érdemes jól dolgozni, ahol szak- 
mailag és emberileg is lehet fejlődni és ahol a végzett munka arányában 
rendesen megfizetik őket. 

Ez az állapot, ha nem is minden munkahelyen, de tapasztalataim szerint 
egyre több területen megvan, és úgy tűnik, a mai magyar mezőgazdaság az 
átlagosnál is több lehetőséget kínál a pályakezdőknek szakmai, emberi kitelje- 
sedésükhöz. Az agrárpolitika céljainak sikeres megvalósítása kedvezően hat 
az ágazat fejlődésére, a tudományos, technikai változások forradalmi módon 
átformálják a mezőgazdasági üzemeket. Mindezek a változások a fiatal szak- 
emberek számára is kedvező lehetőségeket teremtenek. 

Mi van a mérleg egyik serpenyőjében, a friss szakmunkás-bizonyítvány 
vagy diploma birtokosainak oldalán? Kezdeményezőkészség, ötletek, vállalkozá- 
si kedv, alkotókészség. Ha figyelembe vesszük, hogy napjainkban a magyar 
mezőgazdaság igen nagy feladatok előtt áll, s a gazdaságosság és a minőség 
tekintetében nagy lépéseket kell tennie, akkor óriási értéket és lehetőséget 
rejt magában az, hogy a fiatalok az újnak, a korszerűnek a letéteményeseiként 
és megvalósítóiként jelennek meg. 

Felkészült-e erre vajon a mezőgazdasági termelés és vezetés? Igen. A mér- 
leg másik oldalán a legtöbb helyen nagy léptekben haladó műszaki, technikai 
fejlesztést, alkalmazkodókészséget, rugalmasságot, konkrétan megfogalmazott 
szakmai és politikai feladatokat látunk, van mozgástér, cselekvési lehetőség a 
szakemberek számára. A javaslatok, a jó kezdeményezések többsége nem az 
asztalfiókba kerül, hanem viszontlátható a termelés különböző területein. Nagy 
érdeme és ereje ezeknek az újításoknak, hogy 70 százalékuk szakmunkások 
és mérnökök, technológusok együttes munkájának eredménye. 


Az alkotó munka lehetősége minden értelmesen gondolkodó, cselekvőkész 
fiatal számára nagy vonzerő. Mégis úgy gondolom, hogy nem pusztán ez a 
magyarázata annak, hogy ma sok fiatal keresi és találja meg életcélját a mező- 
gazdaságban, és erőteljes nemzedékváltás zajlik az ágazatban. Még két okot 
feltétlenül hangsúlyoznom kell: a falusi létnek, illetve az emberi tényezőknek 
a pozitív irányú változását. A munkaerő kulturáltabbá, szakképzettebbé válása 
az igényekben, a gondolkodásmódban is visszatükröződik. A mezőgazdáság és 
a falu pedig módszeresen törekszik arra, hogy megfeleljen az új igényeknek. 


A pályakezdő, családalapító fiatalok egyik kulcsproblémája mindenütt a 
lakás. Ha e tekintetben összehasonlítjuk a más területeken dolgozók és az ag- 
rárfiatalok helyzetét, azt tapasztaljuk, hogy a fiatal agrárszakemberek lakás- 
körülményei lényegesen jobbak az átlagosnál. Nagy számban állnak rendelke- 
zésükre szolgálati lakások, így a fiatal házasok lakásgondja kezdettől megol- 
dottnak tekinthető. Az egyedülálló pályakezdők számára is azonnal biztosítva 
van valamilyen átmeneti lakásmegoldás, öt éven belül pedig valamennyi mező- 
gazdaságban dolgozó fiatal rendezett lakáskörülmények közé kerül. De addig 
sem terhelik őket albérleti költségek, így az önálló lakásteremtésre, az ehhez 
szükséges összeg összegyűjtésére is jobbak az esélyeik. A munkahely, a taná- 
csok sokoldalú támogatást nyújtanak a magánerőből történő építkezéshez, a 
szülőkkel közös erőfeszítések realizálásához. 

A pályakezdők szempontjából a másik központi kérdés a bérezés, a jöve- 
delem. A mezőgazdaságban munkát vállaló fiatalok bérezése kiállja az össze- 
hasonlítást más rétegekével, anyagi, erkölcsi megbecsülésük arányos azzal, 
amit teljesítenek. A pályakezdő szakmunkások bére 2800—4000 forint között, 
a diplomásoké 3500—6000 forint között mozog. Ezen túl széles lehetőség nyílik 
a jövedelem különböző formákban történő kiegészítésére is. 


A harmadik dolog, amit egy fiatal mérlegel, az a környezete, életkörülmé- 
nyei. Sok véleményt ismerünk a város és a falu közötti különbségek mértéké- 
ről. Tolna megyében éppen a mezőgazdasági termelőegységek közreműködése 

következtében lényegesen csökkentek az alapellátásbeli különbségek a város 
és a falu között, a mindennapi fogyasztáshoz szükséges dolgok beszerezhetők, 
megvásárolhatók falun is. Igaz, a szolgáltatások körét és színvonalát, a közle- 
kedés, a kulturálódás feltételeit illetően és több más területen a kistelepülések 
még hátrányban vannak. Ezeknek a gondoknak az ésszerű megoldásában is 
érzékelhető azonban a közös erőfeszítések hatása, a változás, a fejlődés. 


A , pluszok" között említhetem az emberi tényezőt is. Az agrárágazatban 
dolgozó vezetők többsége már évekkel ezelőtt felismerte, hogy a munkaerő 
megszerzésének és megtartásának az egyik fontos eleme a személyes emberi 
kapcsolat, ezért nem tévesztik szem elől a környezetükből középiskolába, egye- 
temre, főiskolára került fiatalokat. Kapcsolatot tartanak velük a megyei diák- 
klubokon keresztül, nyári gyakorlatra fogadják őket, folyamatosan foglalkoz- 
nak velük, érdeklődnek utánuk. A pályakezdők , hazacsalogatásában", gyors 
beilleszkedésük elősegítésében sokat tesznek a helyi politikai, társadalmi szer- 
vezetek is. Azt hiszem, az elmondottak együttes eredményeként az ifjú szak- 
emberek a mezőgazdaságban meg akarnak és meg is tudnak felelni felada- 
taiknak. 


A pályakezdő fiatalok azt is várják munkahelyüktől, hogy feladatuk szín- 
vonalas teljesítése esetén legyen esélyük a szakmai előrelépésre, arra, hogy 
vezetővé válhassanak. Ebből a szempontból igen fontos tényező, hogy a mező- 
gazdaságban dolgozó fiatalok ma nem kénytelenek félretenni vezetői ambíciói- 
kat annak érdekében, hogy jövedelmezőbb, de szakmai, vezetői fejlődésüket 
hátráltató megoldásokat találjanak a családalapításhoz, egzisztenciájuk meg- 
teremtéséhez. A bizalmat és a támogatást sem kell! nélkülözniük. Ma a mező- 
gazdasági vezetők többsége tervszerűen gondoskodik az utánpótlás neveléséről. 
Az utóbbi tíz évben a mezőgazdasági üzemek első számú vezetőinek cserélő- 
désekor az esetek 70 százalékában fiatalabb szakember lépett a régi helyébe, 
s ma a vezetők több mint egyharmada 30—40 év közötti. Ezek a változások 
úgy mentek végbe, hogy sem a termelésben, sem a vezetés színvonalában nem 
történt visszaesés, tehát a fiatal szakemberek bizonyították felkészültségüket, 
hozzáértésüket. Sőt, a fiatal vezetők dinamizmusa, korszerű ismeretei nyomán 
jobbá, korszerűbbé válik a vezetői munka. 


Egyre jellemzőbb, hogy a termelés kérdéseiben alternatívákban gondol- 
kodnak, gyors alkalmazkodásra törekednek, döntéseiket tudatosan vállalják. 
A megyében az üzemek 30 százalékánál alkalmazzák a számítástechnikát. 
Érzékelik, hogy a számítástechnika termelésbe állítása robbanásszerű wvál- 
tozásokat hozhat a gazdálkodás megtervezésében, ezért módszeresen töreked- 
nek a megfelelő üzemgazdasági háttér és szakember-ellátottság megteremtésére 
is. Felismerik azt is, hogy az alapos informáltság lényeges eleme az eredményes 
vezetői munkának, ezért sokan közülük módszeresen törekednek a szakiroda- 
lom legújabb eredményeinek megismerésére, a tapasztalatok cseréjére. A szak- 
mai és a politikai szervezetek sokoldalú és rendszeres tájékoztatással segítik 
a vezetők folyamatos felkészülését. 


Az eredmények alapján tehát ma minden tekintetben helyénvaló az a 
megállapítás, hogy a mezőgazdaság fejlődéséhez nagymértékben hozzájárulnak 
a fiatal vezetők is. A generációk váltása természetesen a vezetés területén is 
folyamat, amelynek vannak felerősödő és lassuló szakaszai. Nagyrészt azon- 
ban a mostani vezetőkön múlik, hogy a váltás azadott helyen a legalkalma- 
sabb és legszükségesebb pillanatban történjen meg. A jelenlegi fiatal vezető- 
kön az is múlik, hogy az utánuk jövők kapnak-e beosztottként cselekvési teret, 
bizonyítási lehetőséget, hogy megfelelő utánpótlássá válhassanak. 

A fiatal vezetők, diplomások nemcsak a munkahelyen mérettetnek meg 
napról napra — a falu közvéleménye is fokozott figyelemmel kíséri munká- 
jukat, életvitelüket. Az a tapasztalatom, hogy munkaszeretetük, aktivitásuk 
politikai és közéleti kérdésekben is érvényesül. A pályakezdők fele társadalmi 
funkciókat, megbízatásokat is vállal. Egyre többen kerülnek a helyi és maga- 
sabb szintű állami, társadalmi vezető testületekbe, bár arányuk még mindig 
meglehetősen alacsony. A kívánatosnál kisebb számban vannak jelen a szö- 
vetkezetek vezetőségeiben, az alakuló vállalati tanácsokban is. De akik jelen 
vannak, azok aktívan bekapcsolódnak a településfejlesztési feladatok megol- 
dásába, a népszokások, hagyományok ápolásába, többen a tömegpropaganda- 
munkában, a tudományos közéletben találnak testhez álló feladatot. Közéleti 
szerepvállalásukat jól minősíti az is, hogy az agrárértelmiség körében a KISZ 
szervezettsége megyénkben 52 százalékos, és a KISZ-fiatalok évről évre növekvő 
számban lépnek a párt soraiba. A fiatal értelmiségnek ez a számban folyama- 
tosan növekvő rétege tehát vállalja a közösséget megőrző és közösségteremtő 
feladatokat. Részvételük szűkebb környezetük közéletében tovább növelhető, 
ha a helyi állami, politikai, társadalmi szervek jobban felismerik, hasznosítják 
a bennük rejlő energiát. 


TAVASZI JŐZSEF 


a Pestvidéki Gépgyár 
csoportvezetője 


A kongresszusi előkészítő munka, a különböző szintű beszámoló és választó 
értekezletek, de különösen a kongresszusi irányelvek széles körű vitája a po- 
litikát, a politikai tevékenységet, a társadalmi kérdéseket az érdeklődés közép- 
pontjába állította. Kiderült, hogy rengeteg válaszra váró kérdés gyűlt össze 
az emberekben. Nagyon sokan mondták el véleményüket. Öszintén, olykor 
szenvedélyesen érveltek, vitatkoztak a párttagok és a pártonkívüliek egy- 
aránt. Az érdeklődés, a vita középpontjában elsősorban a párt társadalom- 
irányító szerepének, jellegének értelmezése, az életszínvonal-politikával és a 
gazdasági feszültségekkel kapcsolatos kérdéskörök álltak és állnak ma is. 


A gazdaság rendkívül kemény kihívására a dolgozók nagy többsége a koráb- 
binál több munkával válaszolt. Ez elsősorban a munkaidő lényeges meghosz- 
szabbodásában mérhető le. Ennek az életszínvonalra, a kapacitásnövelésre gya- 
korolt kedvező hatásán túl vannak negatív következményei is. Olykor már 
felfedezhetők az embereken a kifáradás jelei is. Valószínű, hogy hosszú távon 
nem hat kedvezően a munka, a művelődés, a pihenés, a családi élet harmo- 
nikus összhangjára sem. 

Normális körülmények között nem lehet elvárni az emberek nagy több- 
ségétől, hogy gyakorlati tevékenységük során huzamosabb ideig figyelmen kívül 
hagyják közvetlen érdekeiket, sajátos szükségleteiket. Meg kell teremteni a 
lehetőségét annak, hogy a különböző vállalkozási formákban szerzett pozitív 
tapasztalatok hasznosításával, a megélhetés jobb feltételeinek megteremtésével 
szükségtelenné váljon a napi 8 órát meghaladó tartós igénybevétel. 

A vitákban sokan foglalkoztak az új gazdasági követelményekhez igazodó 
pártmunkával. Ezen a területen a munkamódszerben sok bizonytalanság ta- 
pasztalható. A gazdálkodás feltételrendszerében bekövetkezett változásokat az 
alapszervezetek helyenként nem, vagy csak igen nehezen tudják követni. A 

pártalapszervezeteinkben a kis eredményekért is meg kellett küzdeni. Az in- 
doklásokat általában elfogadják, de az áremelésekkel kapcsolatban már nem 
ilyen egyértelmű a kép. Különösen azért nem, mert az áremelésekhez gyakran 
nem kapcsolódik a minőség vagy az ellátási színvonal javulása. A költségek 
növekedését nagyon sokszor a pazarlásnak, a nem megfelelően átgondolt ter- 
vezésnek tulajdonítják. Gondoljunk csak a vállalatoknál rendszeres időközön- 
ként lezajló selejtezésekre, a nagy készletek és az alkatrészhiány problémáira. 


Vissza-visszatérő gondolat, hogy a politikai elvek és a gyakorlat között 
ellentmondások vannak. Sokszor hallani, hogy ez azért van, mert mindenki 
úgy magyarázza azokat, ahogy saját maga vagy szűkebb környezete szempont- 
jából a legkedvezőbb. Valószínű, hogy e magyarázatokban sok az igazság! 
Kétségtelen viszont, hogy az egységes értelmezésnek fontos szerepe van a 
következetes végrehajtás biztosításában. Ugyanakkor nem feledkezhetünk meg 
arról, hogy az értelmezések eltérése nem csupán az elméleti tisztánlátás hiá- 
nyából vagy más tudati tényezőkből fakad, hanem pontosan kimutatható 
érdekek húzódnak meg mögötte alapvető motivációként. Azt hiszem, politikai 
munkánkban is akkor léphetünk előre, ha nem rekedünk meg a felszíni 
jelenségeknél, a különböző szemléleti megnyilvánulásoknál, hanem azok mé- 
lyebb, materiális okait, az érdekviszonyokban rejlő gyökereit is feltárjuk. 
Annál is inkább fontos ez, mivel az agitáció enélkül csak üres szócséplés 
marad. A feltárás egyik leghatékonyabb módja a konstruktív vita. Csakis 
ily módon találhatja meg egy-egy pártszervezet a helyes megoldásokat. 

Az utóbbi néhány hétben elsősorban a Kongresszusi Irányelvek vitája 
során tapasztalhattuk e módszer hatékonyságát és eredményességét. Nagyon 
sok hasznos javaslat hangzott el a gazdálkodást, a termelést, a gazdaságpolitikai 
cselekvést érintő témákban. Ezek a jelenlegi gazdasági útkeresés időszakában 
segíthetnek abban, hogy megfelelő módon alkalmazzuk a hatékonyság növelé- 
sének módszereit. Sajnos, az is újra bebizonyosodott, hogy vitakultúránk ko- 
rántsem olyan, hogy megfelelne a társadalmi igényeknek, elvárásoknak. Nehe- 
zen vesszük tudomásul, hogy a felvetődő kérdések nagyobb többsége, a realitá- 
sokat figyelembe véve, ritkán jelenik meg feketén-fehéren. Gyakori, hogy 
valaki kudarcnak érzi, ha nem az ő véleménye érvényesül, ha a vita más 
végeredményre vezet. Előfordulnak szélsőséges nézetek is, és ezek képviselői 
nemegyszer ellenvéleményt nem tűrő magatartást tanúsítanak. Ez egyes ese- 
tekben, olyan mérvű, hogy bizonyos nyomás alá veszi azokat, akik érdemben 
részt vennének a vitákban. Így éppen az a szándék szorul háttérbe, hogy közös 
választás, kimunkálás alapján fogjunk a tennivalók megvalósításához. 


Több taggyűlésen felvetődött, hogy a pártnak fokozott a felelőssége az 
ellenőrzésben, és ha kell, a számonkérés sem maradhat el. Ennek a felelős- 
ségnek a politikai és a gazdasági élet minden területén érvényesülnie kell. 
Nagyon fontos a párttagok személyes példamutatása, de különös jelentősége 
van a különböző választott és kinevezett vezetőknek. Politizálni kell, munkával. 
kiállással, és a párt irányító szerepének nyílt vállalásával. 

Sokan nem így cselekszenek, de akkor legyünk következetesek. Ha valaki 
nem tud vagy nem akar megfelelni ezeknek a követelményeknek, azt ne 
hagyjuk szó nélkül! Beosztásra és rangra való tekintet nélkül mérjünk azonos 
mércével. Többször tapasztalható, hogy tagdíjbesorolásnál, fegyelmi vizsgálat- 
nál vagy a pártélettel kapcsolatos más kérdéseknél igen nagy a határozott- 
ság, ha beosztott dolgozóról, munkásról van szó. De túl sok a felmentő érv 
akkor, ha magasabb pozíciót foglal el az illető. Ezekről a kérdésekről mun- 
kahelyemen, a Pestvidéki Gépgyárban, több fórumon nyíltan váltottunk szót. 

SZEMLE 


Berecz János 


A KÖZPONTI BIZOTTSÁG TITKÁRA 


Felelősséggel népünkért 


KÁDÁR JÁNOS ÚJ KOTETÉRŐL 


A mögöttünk levő fél évtizedről, az 1980—85-ös évekről talán egyetlen könyv 
sem árul el olyan mélyen és koncentráltan — s nemcsak az utókornak, amely 
majd történelemként fogja tanulmányozni ezeket az éveket, hanem a mi szá- 
munkra is, akik ma éljük át és , csináljuk", teremtjük, alakítjuk ezt a kort — 
annyit, mint Kádár János most megjelent kötete, melyet a Kossuth Könyvkiadó 
adott ki A békéért, népünk boldogulásáért címmel. Huszonhét dokumentumér- 
tékű beszédet, nyilatkozatot tartalmaz a válogatás. Az első 1981 júliusában 
hangzott el a Borsod megyei látogatáson ; az utolsó 1985. április 4-e alkalmából 
jelent meg a Pravdában. Vannak köztük hosszabb referátumok (például ame- 
lyek a XII. és XIII. kongresszus közötti , félidős" központi bizottsági ülésen, 
illetve nemrég a XIII. kongresszuson hangzottak el), és vannak rövid pohár- 
köszöntők, többnyire diplomáciai eseményekhez kapcsolódók (itthon és külföl- 
dön, testvérországok és nyugat-európai államok fővárosaiban mondottak egy- 
aránt), találhatók ugyancsak rövid köszöntőlevelek jubiláló társadalmi szer- 
veknek (a Munkásőrségnek, a KISZ-nek). A kötetben vannak hazai tömeg- 
tájékoztatási eszközöknek adott interjúk, s olyanok, amelyekben nyugati pol- 
gári sajtóorgánumok olykor kiélezett vagy épp provokatív kérdéseire válaszolt 
higgadtan, pontosan, meggyőző érveléssel, humorral is fűszerezve, mindig ki- 
kezdhetetlen egyértelműséggel és a marxista eszme igazságába vetett mély 
meggyőződéssel, ami még a szocializmus ellenfeleiből is tiszteletet vált ki. 

Az MSZMP főtitkára (e dokumentumok születésekor a Központi Bizottság 
első titkára) meggyőződéssel és nyugodt, emberi derűvel több ízben is kifejti, 
hogy a Magyar Szocialista Munkáspárt politikája kollektív mű, nem az Ő sze- 
mélyes érdeme, s hogy minden eredmény, amelyet a szocialista Magyarország 
fel tud mutatni, az egész nép munkájának köszönhető. , Ami engem illet, fél év- 
százada végzek politikai, tehát sajátos felelősséggel járó munkát. Magam soha 
nem folytattam "egyszemélyi"? politikát. Munkám során mindig kollektív testüle- 
tek tagjaként tevékenykedtem, és így van ez ma is" — mondta válaszul például 
a Leaders riporterének arra a nem éppen tapintatos kérdésére, hogy vajon fenn- 
marad-e Magyarország stabilitása akkor is, ha majd nem ő áll a társadalmat 
vezető párt élén. Majd így folytatta: ,. Aki valóban ismeri a magyarországi vi- 
szonyokat. s érti az itt végbemenő változások lényegét, annak látnia kell, hogy 
az elért eredmények milliók összefogásából születtek. Ez a garancia arra, hogy 
amit alkottunk, az maradandó és stabil." 

Ezzel együtt nyilvánvaló, hogy a mai magyar politikai gondolkodásra és 

még inkább cselekvésre meghatározó módon rányomja bélyegét Kádár János 
szemlélete, látásmódja; ez magától értetődő már csak tisztségénél fogva is, de 
ezen túl az évtizedek alatt felhalmozott hatalmas tapasztalata, kivívott hazai 
és nemzetközi tekintélye okán is. 


A kornak, amelyben élünk, a nyolcvanas évek magyarországi valóságának 
mélyebb megértéséhez nagy segítséget nyújt e kötet forgatása. Arra ösztönöz, . 
hogy ne csak értsük a kort, hanem a történések alkotó, cselekvő részesévé is 
váljunk. 


prarabra 


A Magyar Szocialista Munkáspárt politikájának megértetése, e politika cselek- 
vő támogatásának megszerzése: ez a tartalma, értelme és célja az adott váloga- 
tás minden egyes elemének. E politika lényegének kifejtéséhez természetesen 
— helytől, időtől, alkalomtól függően — sokféle oldalról és változatos hangnem- 
ben közelít a szerző. Ha kell, a párthatározatok ismert, száraznak tűnő, de pon- 
tos, semmi mással nem helyettesíthető kifejezéseivel élve; máskor pedig oldot- 
tabb, ,nem hivatalos" tónusban. ., A mi országunk nem nagy, gazdagok sem 
vagyunk, a szó klasszikus értelmében is kevés a tőkénk" — mondja 1982-es bon- 
ni pohárköszöntőjében finom iróniával s egyszersmind öniróniával, majd egy 
kissé emelkedettebb hangra váltva így folytatja: A mi tőkénk — erkölcsi ér- 
telemben — a nyílt, tisztességes, megérthető és következetes politika: az, hogy 
szövetségeseinknek hű szövetségesei akarunk lenni, barátainknak jó barátai, 
szomszédainknak jó szomszédai és a partnereknek korrekt partnerei." 


E politika egyik lényegi vonása — több egyéb mellett — a realizmusa. , A 
nemzetközi körülményekkel kapcsolatban ki-ki vérmérséklete szerint járhat el: 
szidhatja őket, sóhajtozhat, sopánkodhat, de azokat mi semmiféle párthatáro- 
zattal sem tudjuk megváltoztatni" — hangsúlyozza. Amikor pedig egy nyugati 
riporter megkérdezi tőle, hogy miért tartják őt Nyugaton pragmatistának, illet- 
ve, hogy ő annak tartja-e magát, akkor e jelző tartalmából csak , a gyakorlati 
problémák iránti érzékenység készségét" vállalja, mert tévedés azt hinni, , hogy 
ami Magyarországon történik, az pragmatikus politika. Pártunk a tudományos 
szocializmus elveit vallja, és azokat törekszik sajátos viszonyainknak megífele- 
lően alkalmazni." Reális válaszokat kell keresni a társadalomban jelentkező kér- 
désekre, ma ezt jelenti politikai tisztségviselőnek lenni Magyarországon. Nem a 
vágyainkból, hanem a tényekből kiindulva elemezzük a valóságos helyzetet, s 
munkáljuk ki a legcélravezetőbb megoldásokat. 


Történelmi utunk és több mint negyedszázada következetesen folytatott po- 
litikai irányvonalunk legnagyobb eredményének a szocialista nemzeti egységet 
tartja, azt a közmegegyezést, azt a cselekvő egyetértést, amely a szocialista célok 
eléréséért folytatott munkában és küzdelemben megnyilvánul: valamennyi dol- 
gozó osztály és réteg politikai szövetségét. Maga személy szerint a munkásosz- 
tály fia, személyiségével is a munkáshatalmat képviseli tisztségében, a munká- 
sokkal félszavakból is megértik egymást, találkozzanak akár valamelyik buda- 
pesti vagy vidéki üzemben, akár pedig egy moszkvai vagy varsói gyárban. 
Ízig-vérig munkás, ennek ellenére — azazhogy épp ezért! — mindig népben- 
nemzetben gondolkodik: szocialista nemzetben. A nép fogalmába a legtermé- 
szetesebb módon beleértetődőnek tartja az értelmiséget, a tudósokat is, s ezt 
nemcsak az udvariasság mondatja vele a Magyar Tudományos Akadémián. 
Bántja, amikor a mai Magyarországon a paraszt kifejezést hallja, mert óv 

annak korábbi, olykor sértő értelmezésétől, hiszen szövetkezeti parasztságunk 
ma nem ugyanaz, mint amit e szó akár húsz-huszonöt évvel ezelőtt is jelentett. 


E szövetségi politika nem egy csapásra alakult ki és nem egyszer s minden- 
korra. A politikánknak mindig középponti kérdése volt. Kádár János szinte 
valamennyi beszédében, megnyilatkozásában megerősiti, aláhúzza jelentőségét, 
mindig utal annak lényegére: a szocializmus építése a nép felemelkedését szol- 
gálja, ugyanakkor ez az új társadalom csak a dolgozó nép közös műve lehet. 
Ez az egész népért érzett mély kommunista felelősségtudat hatja át a kötet 


szinte aforizma tömörségű kiindulópontját: , A nemzet sorsával játszani nem 
lehet." 


. A szocialista nemzeti egység különböző világnézetű emberek politikai ösz- 
szefogását is tartalmazza. Természetes. hogy lengyelországi látogatásán felele- 
veníti az állam és egyházak közti viszony rendezésének hazai tapasztalatait. 
s annak rendkívüli jelentőségét. Utalva a felszabadulás utáni években Mind- 
szenty szélsőségesen retrográd szembefordulására a haladó, demokratikus, szo- 
cialista változásokkal, Kádár Jánost a vallásos tömegek magatartása, lelkiisme- 
reti konfliktushelyzete érdekli. , A hivő ember, ha egyházával akart tartani, 
akkor szembe került államával és annak szocialista törekvéseivel. Ha a világi 
haladás ügyét támogatta, egyházával fordult szembe. A hivő ember a földön 
is élni akar, és a hite szerint üdvözülni is szeretne. Ezt a problémát feloldot- 
tuk az állam és az egyház viszonyának rendezésével." 


Megkülönböztetett figyelmet fordított az utóbbi öt évben is a párt, a Köz- 
ponti Bizottság és annak első titkára az ifjúságra. Alapvető fontosságú feladat- 
nak tartja az ifjúság újabb és újabb korosztályainak megnyerését, gondjai 
megoldásának segítését; elutasítja a fiatalok magatartását sommásan megítélő 
hamis általánosításokat, mélyen megérti a mai ifjúság mentalitását, ami csak 
azokra az emberekre jellemző, akik életkoruktól függetlenül maguk is fiatalo- 
san gondolkodnak. , Az az ifjúság, amely ma él és dolgozik — megítélésem 
szerint — semmivel sem rosszabb, mint a korábbi volt. Jellemző rá, ami álta- 
lában jellemzi az ifjúságot, hogy nagyon érdeklődő, mindenre kíváncsi, igényei 
vannak, és néha kellemetlen kérdéseket is fel tud tenni... Nem lehet náluk 
mellébeszélésekkel boldogulni . . ." 


xxx 


Az időszak politikai gondolkodásának és cselekvésének középpontjában — ez 
köztudomású és érthető — a gazdaság problémái állottak; híven tükrözi ezt 
a kötet is. Kádár János teljes nyíltsággal, őszintén beszél a nehéz — olykor 
súlyos — gazdasági helyzetről, kendőzetlenül akkor is, amikor a neuralgikus 
kérdésekről van szó: áremelésekről, égető szociális problémák megoldásának 
halasztásáról anyagi eszközök híján. Nem magyarázkodik, hanem meggyőzően 
magyarázza a kényszerűségeket is, úgy, hogy egyúttal mindig megmutatja az 
egyetlen kivezető utat: csak az értelmes, jó munka segíthet rajtunk. ,.Az 
emberi tapasztalat nekem azt mondja, hogy általában akkor okosodik az em- 
ber, amikor nehéz helyzetben van, és nem amikor vidáman táncol" — mondja. 
igaz, az 1956-os nehéz helyzetre emlékeztetve, de bizonyos értelemben vonat- 
koztatva ezt az 1980—85-ös évek roppant teherpróbáira is. S erre a gondolatra 
szinte rímel az az Arany János-i sor, amelyet a XIII. kongresszus vitazárójának 
utolsó mondataiban idéz a Toldiból: , Hogy ha nő veszélye, nő a bátorsága". 
Olyan veszélyek persze, mint 1956-ban, többé nem fenyegethetik népünket; 
hazánkban szilárd a munkáshatalom. mert a dolgozó nép támogatására épül. 

rend és nyugalom van, az ellentmondások és feszültségek ellenére belpolitikai 
helyzetünk sabil. Másfajta veszélyekkel azonban szembe kell néznünk: a tudo- 
mányos és műszaki fejlődésben való relatív elmaradás veszélyével, a gazdál- 
kodásunk gyengeségei okozta veszélyekkel, amelyeket azonban le lehet és le 
is fogunk győzni, még ha nem mindig könnyen találjuk is meg a megfelelő 
módszereket. , Nekem úgy tűnik — már elég régóta vagyok kommunista —, 
hogy azt jól megtanultuk, hogyan kell a kapitalizmu:t szétzúzni. De azt lassab- 
ban tanuljuk meg, hogy a hatalom birtokában, amikor az ország fejlődéséért 
mi felelünk, hogyan tehetünk eleget feladatainknak." 


A legélesebben és legszenvedélyesebben vitatkozik mindig azokkal a bur- 
7soá nézetekkel — és egyúttal hazai , aggodalmakkal?" —, amelyek szocialista 
építőmunkánk új és új módszereiben valamiféle kapitalista módszerek újra- 
éledését látják, illetve láttatják. Szó van itt mindenekelőtt a gazdaságirá- 
nyítás 1968-ban bevezetett reformjáról és annak jelenlegi továbbfejlesztéséről, 
de több más, 1968 előtt napirendre került vagy mostanában napirendre kerülő 
kérdésről is. Talán felesleges emlékeztetni rá, milyen , aggodalmak" vetőd- 
tek fel annak idején a beszolgáltatás eltörlése miatt, később a háztáji támoga- 
tása miatt. Ezeket éppúgy elutasítja, mint azokat a nézeteket, amelyek gazda- 
ságirányítási rendszerünkben egyoldalúan csak a , piacgazdálkodást" üdvözlik. 
Felfogásában a reform, a gazdaságirányítás egyértelműen csak eszköz. Még- 
pedig annak eszköze, hogy a szocialista társadalmi tulajdonban levő termelő- 
eszközök, a szocialista gazdaság ne rosszabb hatékonysággal működjék, mintha 
a tőkések kezében volna — számára ez elviselhetetlen ellentmondás, természet- 
ellenes! Annak eszköze a reform, hogy a nagyobb önállóságra és érdekeltségre 
alapozva a népgazdaság termelőképessége jelentősen fokozódjék; hogy a szo- 
cialista társadalmi rend vitathatatlan előnyei a gazdaságban is megteremjék a 
maguk gyümölcsét, hogy a gazdaság az eddigieknél és a jelenleginél jobban 
szolgálja népünk boldogulását. Tekintélyét latba vetve, a Központi Bizottság 
első titkárának minőségében kénytelen megvédeni az , aggodalmakkal" szem- 
ben, ha kell, a becsületes magánkisipart és magánkiskereskedelmet is, amely . 
volumenében persze elenyésző, s a legkevésbé sem fenyegeti a termelési viszo- 
nyok szocialista jellegét. Ugyanígy elutasítja a kisvállalkozások sommás és egy- 
oldalú megítélését, de sohasem hagy kétséget a lényeget tekintve: , Szükségünk 
van a kisvállalkozásokra is, hogy a nagyüzemi gazdálkodást kiegészítsék, segít- 
sék, de a nagyüzemek helyett semmiféle munkaközösség nem fogja megoldani 
a magyar népgazdaság problémáját." I 

Egy alkalommal egy olyan jellegű rendezvényen, amelyen katonák is jelen 
voltak, de civil ruhában, Kádár János e megjegyzéssel fordult a magas rangú 
tisztekhez: , Én jobban szeretem, ha maguk vannak civilben, mint ha mi már 
egyenruhában volnánk." Ebben a kis, szellemes megjegyzésben benne sűrűsödik 
egész mentalitása, az a politikai alapállás, amely a nagy formátumú, méltán 
nemzetközi tekintélyű politikust minden olyan magyar — és nemcsak magyar 
— emberrel rokonítja, akinek mindennél drágább a béke ügye. Aki csak kény- 
szerűségből ölt katonaruhát: ha a béke védelme megköveteli. Ugyanezzel az 
egyszerűséggel szól a Varsói Szerződés meghosszabbításának szükségességéről, 
a két nagyhatalom és a két szemben álló szövetségi rendszer közti viszonylagos 
erőegyensúly fenntartásának nélkülözhetetlenségéről, mert csak ez lehet a 
béke megőrzésének záloga. A cél pedig, amely felé minden erőfeszítéssel töő- 

rekszik, s amelyet mint politikus szolgál: ez az egyensúly a fegyverzetek lehe- 
tőleg minél alacsonyabb szintjén valósuljon meg. 

Nincsenek illúziói a mai feszült nemzetközi helyzetet illetően, mégis opti- 
mista — mondhatnánk realista módon optimista —, mert tudja, vallja: korunk- 
ban a termonukleáris világkatasztrófa nem végzetszerűen elkerülhetetlen; van 
erő, amely megakadályozhatja: a Szovjetunió békepolitikája, a szocialista kö- 
zösség országainak összehangolt fellépése, a tőkés országok reálisan gondolkodó 
erőinek törekvése, a Föld népei igen nagy többségének elszánt békeakarata. Ha 
valamelyik riporter vagy nyugati tárgyalópartnere a Szovjetunió elleni alap- 
talan vádaskodással hozakodik elő, Kádár János nagy nyugalommal és meg- 
győző érvekkel cáfolja meg e vádaskodást. Számára a béke ügye és a szocia- 
lizmus ügye egyet jelent. Korunkban a korábbiaknál is többszörösen igaz, 
hogy az emberiség jövőjének, a békének a szocialista világrendszer léte és ere- 
je, felelős politikája a legfőbb garanciája. 

Formális tiszteletköröket félretéve, a legmélyebb érzésekkel szól és ír 
mindig a Szovjetunióval való barátságunkról, szövetségünkről, együttműködé- 
sünkről. Soha nem hagyja feledni, hogy hazánk felszabadításán túl is milyen 
sokat köszönhet népünk a Szovjetunió Kommunista Pártjának, a szovjet nép- 
nek. Gazdasági fejlődésünk legfőbb külső erőforrása a Szovjetunióval és a 
többi szocialista országgal való együttműködésünk, de épp a kikezdheteilen 
barátság jogán és magabiztosságával teszi szóvá, ha kell, például a KGST- 
együttműködés korábbi zavarait, gyengeségét, mai nem kielégítő voltát. Min- 
den szerénytelenségtől mentesen, de öntudattal vallja, hogy hazai munkánk- 
nak megvan a maga jelentősége a szocialista közösség szempontjából is: , Jól 
tudjuk, hogy a XIII. kongresszuson kitűzött célok megvalósítása a mi dolgunk, 
de nemcsak a mi ügyünk . .. Tudatában vagyunk tehát annak, hogy ha ered- 
ményesen oldjuk meg a szocialista építés nemzeti feladatait, erősítjük a szocia- 
lizmus nemzetközi ügyét; mint ahogy a szocializmus világméretű erősödése a 
legbiztosabb támasza hazai alkotó munkánknak is" — írta felszabadulásunk 
negyvenedik évfordulóján a Pravdában. i 

Ínternacionalizmus és szocialista hazafiság elválaszthatatlan egységbe fonó- 
dik Kádár János szemléletében. Érzékeny füllel utasítja el a nacionalizmus 
minden régi és időnként újraéledő megnyilvánulását, de minden szavával és 
tettével a szocialista társadalmat építő magyar nép boldogulását szolgálja. 
Hadd idézzük befejezésül a már említett Leaders-beli interjút : 

, Kérdés: Mire lehet Magyarország a legbüszkébb? 

Válasz: Annyi a tennivalónk, hogy nemigen töprengünk azon, mire lehe- 
tünk a legbüszkébbek. De ha már megkérdezte, akkor elsősorban arra a törté- 
nelmi mértékkel mérve is jelentős fejlődésre gondolok, ami Magyarországon 
1945 után, a felszabadulásunkat követő évtizedekben, százados elmaradottsá- 
got leküzdve végbement... Mit jelent ma Magyarországon magyarnak lenni? 
Nos, azt hiszem, nem kevesebbet, mint egy gyarapodó, a társadalmi igazságos- 
ság normáit megvalósítani igyekvő állam polgárának lenni . . ." 


ESZMECSERE 


Mit támogat a művészetpolitika 


KEREKASZTAL-BESZELGETÉS 


A párt művészetpolitikájának alapvető célja — hangsúlyozta a XIII. 
kongresszus határozata —, hogy kedvező feltételeket teremtsen a mű- 
vészetek társadalmi feladatainak teljesítéséhez. Ennek érdekében egy- 
értelművé kell tennie álláspontját a kívánatos művészi értékrendet 
illetően, világosan megfogalmazva, hogy milyen tendenciákat és tö- 
rekvéseket részesít támogatásban. E témáról folytatott kerekasztal- 
beszélgetést a szerkesztőségben Agárdi Péter, az MSZMP KB Tudo- 
mányos, Közoktatási és Kulturális Osztályának alosztályvezetője, Ká- 
dár János Miklós festőművész, Kőhalmi Ferenc, a Művelődési Minisz- 
térium Filmfőigazgatóságának főigazgatója, Siklós Margit, a Gondolat 
Kiadó igazgatója és Szerdahelyi István, a Kritika c. lap főszerkesztője. 
Az eszmecserét Lakos Sándor, a Pártélet felelős szerkesztője vezette. 


A beszélgetés résztvevői abból indultak ki, hogy számot vetve a művésze- 
tekre jellemző sokszínűséggel, arra kell törekednünk, hogy az értékrendet a 
szocialista, humanista szellemiségű művek határozzák meg. Ebben — hangsú- 
lyozta Lakos Sándor — a társadalmi érdekeknek és a hiteles művészi értékek- 
rrek kell irányadóknak lenniük. A művészetpolitika gyakorlata ezért különböz- 
teti meg — az úgynevezett , három T" jegyében —, hogy mit támogat, mit tűr, 
azaz vesz tudomásul, s mit tilt. Ennek az elvi megkülönböztetésnek meghatáro- 
zó szerepet kell játszania a gyakorlati támogatás eszmei, politikai, intézményi, 
pénzügyi eszközeinek kialakításában és formálásában. 

Mint a vita résztvevői egyöntetűen rámutattak, a szocializmus nem lehet 
közömbös a kultúrában születő valóságos értékek iránt, a ,három T" alkotóele- 
mei közül már csak ezért is a támogatás a legfontosabb. Ennek ellenére a tá- 
mogatás elvének gyakorlati érvényesítése a művészetpolitikai tevékenységnek 
már hosszabb ideje a leggyengébb oldala. Ezt kíséri a legtöbb zavar, ellentmon- 
dás, félreértés, sőt magának az elvnek az értelmezésében sem kevés a homá- 
]lyosság és a bizonytalanság. Az értékrend nem elég egyértelmű, az értékek sze- 
rinti tudatos válogatás igénye pedig igen sokszor elsikkad. 

Művészetpolitikánknak közismerten egyik meghatározó törekvése a ma- 
gyar és az egyetemes kultúra klasszikus értékeinek széles körű megismertetése, 
terjesztése. Hangsúlyozva e klasszikus értékek jelentőségét, a beszélgetés kö- 
zéppontjában elsősorban a kortárs és kiváltképp a mai magyar művészettel 
kapcsolatos kérdések álltak. 

Értékeink és a politika 


A mai magyar művészetről Szerdahelyi István így fogalmazott: , Ennek a mű- 
vészetnek van egy olyan vonulata, amelynek centrumában a valóság, az em- 
beri lét izgalmas és fontos kérdései állnak, amely a hiteles művészi igazság fel- 
derítésére törekszik, amely a jelenkori magyar társadalom helyzetének őszinte 
feltárására vállalkozik, az égető társadalmi konfliktusok és feladatok művészi 
eszközökkel történő megközelítésével." Az ide sorolható alkotások rendelkeznek 
a szocialista, a humanista, a realista, a közösségi, az elkötelezett művészetre 
jellemző tartalmi vonásokkal és formai jegyekkel, amit művészi súlyuk, tár- 
sadalmi rangjuk, élénk közönségvisszhangjuk egyaránt igazol. 

, Olyan értékek születnek a magyar művészetben, az alkotóműhelyekben — 
folytatta Kőhalmi Ferenc —, amelyek a világ közvéleményében, az értelmiségi 
és a szűkebb művészi közvéleményben is, a magyar gazdasági teljesítmények- 
hez mérhető elismerést vívnak ki, aminek az a magyarázata, hogy ezekben az 
alkotásokban egységet alkot a szakmai kvalitás és az eszmei tartalom." 

Az eszmei tartalom és a szakmai kvalitás mélysége ott dől el, hogy a mű- 
alkotás képes-e érzékeltetni az emberi erőfeszítések hátterében húzódó érték- 
változásokat, konfliktusokat. Az értékek módosulása, tartalmuk átalakulása 
a mai magyar társadalom fejlődésében, változásaiban napról napra tetten ér- 
hető. A kortárs magyar művészet meghatározó és jeles alkotásai ezeknek a 
feltárására vállalkoznak. 

A beszélgetés résztvevői számba vették az értékek megítélésének néhány 
fontos tényezőjét. Többen hangsúlyozták, hogy az értékrendet az egyes művé- 
szeti ágak sajátosságai is befolyásolják, s ezen a területen már csak emiatt is 
igen árnyalt megközelítésre van szükség. 

A mai magyar művészet — szögezték le egyöntetűen a beszélgetés részt- 
vevői — számos támogatásra méltó értéket tud felmutatni.--Az alkotások egy 
másik, nem jelentéktelen részében azonban nem tükröződik eléggé az a küz- 
delem, az az erőfeszítés, amelyet a dolgozó emberek az anyagi és szellemi fel- 
emelkedésért, közösségi kapcsolataik alakításáért, a szocializmus nemzeti prog- 
ramjának megvalósításáért — nem lebecsülendő eredménnyel — kifejtenek. 
Ez nem utolsósorban abból is adódik — mutatott rá Siklós Margit —, hogy vi- 
lágnézeti, ideológiai töltését tekintve sokszínű társadalomban élünk, s az egyes 
alkotók értékítéletét is eltérő eszmék befolyásolják, határozzák meg. Ezért az 
egyértelmű, világos elvi állásfoglalás ezen a területen is elengedhetetlen. 


, Joggal beszélünk arról — jegyezte meg ezzel kapcsolatban Kádár János 
Miklós —, hogy számunkra értéket jelentenek a humanista alkotások. Ez a mi- 
nősítés azonban nemritkán teljesen steril, mindenfajta konkrét társadalmi tar- 
talmat nélkülöző fogalommá válik. Mind gyakoribb az is, hogy a formai érté- 
keket úgy emelik ki az elismerések, hogy a mondanivaló ebben a megközelítés- 
ben teljesen mellékes lesz. Ez esetben azonban nem csodálkozhatunk azon, hogy 
a társadalmi értékrend a művészek számára előbb-utóbb áttekinthetetlenné, 
illetve egyoldalúvá válik. Tény, hogy a művészi kvalitásnak a társadalmi mon- 
danivalótól való elválasztása egyfajta reakció a 30—35 évvel ezelőtti gyakor- 
latra, amikor az értéket direkt módon vezették le a politikumból, ám semmi- 
lyen egyoldalúságot nem lehet és nem szabad egy másik egyoldalúsággal kor- 
rigálni, mert az csak zavart okozhat." 

, Az említett műveknek is helyet kell adnunk, és adunk is — hangsúlyozta 
Lakos Sándor —, de az elsődleges támogatást mégis azok az alkotások érdem- 
lik, amelyek pozitív irányban formálják az emberek gondolkodását és maga- 

tartását, az emberi személyiséget. A támogatási rendszernek egyértelműen ér- 
Zékeltetnie kell, mit tart társadalmunk a művészek legfőbb hivatásának: azt, 
hogy erősítsék az embereknek a tevékenységük értelmébe, jelentőségébe vetett 
hítét. meggyőződését. A valóság feltárásának ennélfogva a valóság megváltoz- 
tatásához szükséges reális cselekvési lehetőségeket is be kell mutatnia." 

Mint a szerkesztőségi beszélgetés során többen is hangsúlyozták: a hatás 
pozitív vagy negatív volta nem csupán, talán nem is elsősorban a témaválasz- 
tás függvénye, hiszen bármely témát — a leginkább , kényes"-nek tekintette- 
ket is — lehet progresszív, illetve a haladás ügyének ellentmondó eszmei-mű- 
vészi világképpel feldolgozni. Mészáros Márta , Napló gyermekeimnek" című 
filmje például, mely fejlődésünk kezdeti időszakának torzulásait ábrázolja, a 
szocialista eszmék humánus voltába vetett hitet erősíti a nézőben, éppen mert 
a rendező az eszméink igazába vetett mély és elkötelezett hittel éli meg ezt az 
időszakot. 

Kétségtelen, hogy bizonyos esetekben a mondanivaló nem kristályosodik 
ki elég tisztán, s ez többféle értelmezésre ad lehetőséget. Ilyen műként említet- 
ték a vitában Galgóczi Erzsébet , Vidravas" című regényét, amelynek értékelé- 
sét illetően a szerkesztőségi beszélgetés résztvevőinek is megoszlott a vélemé- 
nye. Az egyik álláspont szerint óriási lehetőség volt az alkotó kezében, hogy a 
kor, a magyar történelem sorsfordító társadalmi, gazdasági folyamatait, az em- 
ber és a politika összefüggéseit összetetten ragadja meg. Az alkotó azonban 
megrekedt az események felszínén, képtelen volt olyan mélységbe leásni, ami- 
lyet olvasói megszoktak tőle, s amire kivételes lehetőséget adott volna a konk- 
rét történet. Elhangzott olyan vélemény is, hogy noha a könyv színvonala nem 
egyenletes, főleg Galgóczi többi regényéhez mérve, de annyiban meg kel! kü- 
lönböztetni más művektől, hogy még ha olykor sután és egyes lapjain erőtle- 
nül is, de a könyvben egy fiatal kommunista lány xommunistának maradva 
éli meg az ötvenes évek elejének bonyolult és sok tekintetben tragikus idő- 
szakát. Bár a társadalomformáló erők küzdelmeit, a kor valóságos folyama- 
tait, ellentmondásos légkörét a mű nem idézi fel hitelesen, árnyaltan, de ezt 
az alkotást nem a szocializmusból kiábrándult kívülállás, nem a mindenáron 
, tisztán maradni akarás" hamis polgári értékrendje motiválja. 

A beszélgetés résztvevői viszont teljesen egyetértettek abban, hogy a mű- 
vészetpolitikának a műalkotásban születő minden értéket úgy kell kezelnie, 
hogy az a tömegekhez eljutva valóságos társadalmi hatóerővé váljon. Meglevő 
és születő értékeinket ezért kell értő módon gondoznunk és megbecsülnünk. 
Az olyan műalkotás is, mely ugyan nem a szocialista eszmék iránti feltétlen 
eszmei elkötelezettségből táplálkozik, de pozitív társadalmi mondanivalót hor- 
doz, lehet tanulságos, építő és támogatásra méltó. Ám vannak olyanok is, 
közelítenek mondanivalójukhoz, s ezek semmiképpen nem sorolhatók a tá- 
mogatandó művek közé. 


A támogatás értelmezése 


Az alkotói szabadság jogát elismerve és ösztönözve, a művészetpolitika nagy 
hangsúlyt helyez az alkotói önállóság és felelősség érvényesítésére. Minden mű- 
vész szabad elhatározásából alkot, saját művészi rangjának kockázatára. A kér- 
dés azonban úgy is felvethető — s a gyakorlat így veti fel —, hogy mivel az 
állam, a közösség szervezetei, intézményei részéről a kulturális alkotások döntő 


46 


többsége valamiféle támogatásban részesül, ezen belül és a nagyság tekinteté- 
ben, milyen szempontok alapján kell a rangsorolást megvalósítani. Még ha az 
értékes alkotások egy része gazdasági szempontból nem is szorul támogatásra, 
eszmei-politikai támogatásuk mindenképpen feladata, kötelezettsége marad a 
művészetpolitika érvényesítésére hivatott intézményeknek. 

, Égy ilyen kis országban, amilyen a miénk — foglalta össze e témában 
gondolatait Siklós Margit —, különösen fontos a művészet támogatása. Ez szo- 
rosan összefügg nemzeti kultúránk értékeinek őrzésével, védelmével, fejleszté- 
sével és megismertetésével." Ezzel az állásponttal általában mindenki egyetért, 
mint ahogy azt is csak nagyon kevesen vitatják, hogy támogatásban mindenek- 
előtt a humanista, realista, közösségi, szocialista értékeknek kell részesülniük. 
E fogalmak és kritériumaik értelmezésében azonban a különböző művészeti 
ágak területén, s főként az egyes művek, művészeti alkotások megközelítésekor 
már koránt sincs ilyen egyetértés. Ez azzal is összefügg, hogy önmagukban vé- 
ve ezek meglehetősen nehezen megragadható kritériumok. 

A világnézeti, esztétikai értékek megítélése igen sok bizonytalanságot, eset- 
legességet tükröz, olykor nyilvánvaló és egyoldalú elfogultságoktól, személyes 
és csoportos lekötelezettségektől sem mentes. Ez magyarázza az alkotóknak, az 
alkotóműhelyeknek azt a gyakori és jogos panaszát, hogy ahány helyre fordul- 
nak, annyiféle választ, nemritkán egymással élesen szemben álló minősítést 
kapnak egy-egy alkotásról. , Egyazon művészi teljesítményről — mondotta Ká- 
dár János Miklós — a szakma, a kritika, az irányítás rendkívül töredezett és 
osztott képet rexponálcs, és gyakori a vita arról, hogy az jó vagy rossz, igényes 
vagy felszínes, értéképítő vagy közösségromboló hatású-e. A támogatás követ- 
kezetesebb megvalósításában a gond éppen itt kezdődik." 

E jelenség részben abból adódik — fogalmazódott meg —, hogy a mai 
magyar művészeti közéleten belül nem csekély hangerővel jelentkeznek azok, 
akik az esztétikai értéktől idegennek tekintik a közösségi mondanivalót, s az 
olyan műveket ítélik a legértékesebbeknek, amelyekben a társadalmi elkötele- 
zettségnek a nyomai sem találhatók. 

A művészeti intézmények vezetői nemegyszer engednek ennek a nyomás- 
nak, s az ilyesfajta megalkuvás éppenséggel nem segíti a világos értékrend 
meghonosodását. Mint Siklós Margit kiemelte: éppen ezért a jelenlegi helyzet- 
ben különösen fontos, hogy a művészetpolitika a támogatás elvi alapokra épülő 
felfogásának nyílt képviseletével s főképpen a vallott törekvéseivel összhang- 
ban álló következetes gyakorlati döntéseivel segítse az értékek megszületését, 
az ügyünket szolgáló alkotások létrejöttéhez nélkülözhetetlen politikai, társa- 
dalmi légkör: kibontakozását. Az esztétikai színvonal, a társadalmi haladás irán- 
ti elkötelezettség, a humánus eszmeiség értékelvei alapján — mondotta — min- 
denekelőtt a szocialista eszmeiségű műveket kell támogatni, azokat az alkotá- 
sokat, amelyek az emberek felemelkedését szolgálják, erősítik a jövőbe vetett 
hitüket, megmutatják reális cselekvési lehetőségeiket. 

A gyakorlatban azonban sokszor éppen ezek a művek nem kapnak kellő 
támogatást. Különösképpen hiányzik a támogatás ahhoz, hogy ezek a művek 
eljussanak azokhoz, akiknek alkotóik szánták őket. Agárdi Péter ezzel kapcso- 
latban arra hívta fel a figyelmet, hogy a , művészetpolitika számára az egyik 
kihívás éppen az, hogy számos érték — ha nyilvánosságra kerül is —, sajnos, 
nem juthat el, vagy nem az alkotáshoz méltó publicitással, kritikai támogatás- 
sal jut el a szélesebb közönséghez. Holott jelentős alkotásaink társadalmi ha- 
tása azon is múlik, hogy százezrek s milliók tömegélményévé válik-e az érték, 
a művészi igazság!" 

A támogatás során a művészetpolitikai irányítás különféle eszmei, szer- 

vezeti, gazdasági stb. alkotóelemeinek összhangban kell lenniük egymással, s 
az irányítási és intézményrendszeri tevékenység összetett és összefüggő láncola- 
tában kell érvényesülnie — jegyezte meg Kőhalmi Ferenc. A művészetpolitika 
hivatása, hogy közvetítse ai támogatandó értékeket a közönséghez, igazodva 
természetesen az egyes művészeti ágak alkotási, közvetítési, forgalmazási sajá- 
tosságaihoz. 


,A támogatás — hangsúlyozta Agárdi Péter — nem valamiféle társadalmi 
segély, nem jótékonykodó adomány, nem is hivatali kegy, hanem a közösség 
érdekeire épülő, sokféle eszközből álló eszmei és minőségi orientációt szolgálja. 
Természetesen olyan gyakorlatot sem folytathatunk, hogy dobozokat címké- 
zünk meg, és ezekre piros, kék, zöld, sárga és más színű csíkokat ragasztva a 
különböző skatulyákba gyömöszöljük az alkotókat. Az sem lehet a módszerünk, 
hogy valamiféle örök érvényű mérce, előre gyártott eszmei tartalomjegyzék 
vagy formai sablongyűjtemény alapján, alapos elemzés és elmélyült viták nél- 
kül, hivatalból döntsük el, ki és mi érdemes a támogatásra." 

E gondolatot folytatva. Szerdahelyi István kifejtette: előfordulhat, hogy vi- 
szonylag gyengébben sikerült művek is érdemesnek mutatkozhatnak a támoga- 
. tásra, hiszen ezekre épülve emelkedik ki, forrja ki magát a magas színvonalú 
művészi alkotás. A beszélgetésnek ebben a részében két kérdésről bontakozott 
ki vita. Egyrészt arról, hogy a támogatási rendszerben milyen mértékben kell 
érvényesíteni egy határozottabb generációs nézőpontot, másrészt, hogy milyen 
támogatásban részesüljenek a kísérletező művészi alkotások. 


Az egyik álláspont szerint támogatni kell a fiatal művészeket akkor is, 
ha teljesítményük egyelőre még nem igazán magas színvonalú, mert időt és le- 
hetőséget kell adni ahhoz, hogy kialakíthassák saját mondandójukat és forma- 
nyelvüket. Egy fiatalnál — fejtegették ennek az álláspontnak a képviselői — 
még nem lehet biztonsággal megmondani, nemzeti klasszikus válik-e majdan 
belőle, avagy csupán egy középszerű, netán gyengécske alkotó. A fiatal alkotó 
művészek rossz közérzetét gyakorta az szüli, hogy nem kapnak elegendő teret 
és lehetőséget, az idősebb generáció , elszívja előlük a levegőt". Mások viszont, 
egyetértve azzal, hogy a fiatal nemzedék kötődésének segítése különös figyel- 
met érdemel, azt vetették e felfogás ellen, hogy pusztán életkora alapján sen- 
kivel sem lehetünk elnézőek, elsősorban tehát a tehetséges fiatalok támogatásá- 
ra kell törekedni, s ehhez kell a fiatal művészek helyzetéhez alkalmazkodó, a 
mainál nyitottabb és toleránsabb feltételrendszert kialakítani. Ezzel együtt nem 
mondhatunk le az e generációnál tapasztalható eszmei bizonytalanság kritiká- 
járól sem. Hiszen például a filmművészetben éppen a legfiatalabb alkotói kor- 
osztály az, amelynek tagjai közül jó néhányan bizonyos eszmei és művészi alap- 
értékek kétségbe vonásáig is eljutottak. Hiba lenne ezt szó nélkül hagyni, hisz 
ezzel maguknak a szóban forgó fiataloknak sem használnánk. 


A kísérletező alkotások megítélésében egyetértés volt abban, hogy őket is 
indokolt támogatni, hiszen az útkeresés elengedhetetlen kísérője a művészeti 
fejlődésnek, a mind magasabbra építkező alkotói szándék kiteljesedésének, 
a vonzó és igénves műhelymunkának. A kísérletezés is vezethet új értékekhez, 
még akkor is, ha korábban alapvetőnek tekintett értékeket kérdőjelez meg. 
Ösztönzést érdemelnek azok a törekvések, amelyek a valóság új konfliktusai- 
nak megközelítésére vállalkoznak, vagy a korszerű formanyelv kialakításával, 
a művészi eszköztár gazdagításával próbálkoznak. Ennek ellenére természetesen 
a kísérletezés jogát és szerepét sem lehet parttalanul kiterjeszteni. Mi tagadás, 
gyakorta folyik el a köz pénze a közönség, a befogadó igényeit semmibe vevő 
, alkotásokra", dilettáns, értéktagadó, olykor primitív álművészi , kísérletezge- 

tésekre". E helyzeten már csak azért is változtatni kell, mert ez elszívja az 
anyagi eszközöket a valóban értékes alkotások támogatásától, vagyis a valóság- 
ban nem jó irányú kontraszelekcióhoz vezet. 


Az eszmei orientálás gyengeségei 


A kívánatos értékrend meghonosításában döntő szerepe van az eszmei orientá- 
ciónak mind az alkotók, mind a közönség tekintetében. A párt, a szocialista 
állam természetesen a legkevésbé sem kíván visszatérni ahhoz a kudarcot val- 
lott — és elveinkkel, az eszmei-politikai irányítás lényegéről alkotott felfogá- 
sunkkal mélyen ellentétes — gyakorlathoz, amely elő akarja írni a művészek 
számára a témát, a mondanivalót, a kifejezési eszközöket. Az elvi útmutatás, a 
valóság mély megértéséhez nyújtott eszmei segítség viszont érdemi támogatást 
jelenthet ahhoz, hogy hiteles és értékes művek szülessenek. 

Ennek már a megrendeléskor, az alkotók inspirálásakor kellene kezdődnie. 
A gyakorlat azonban nem egészen ezt tükrözi. , Az irányításnak ebben a tekin- 
tetben sokkal átgondoltabbá, céltudatosabbá, előrelátóbbá kellene válnia — ve- 
tette fel Lakos Sándor. — Ha azt akarjuk, hogy a művészet és a társadalom . 
között tudatosabb, gazdagabb és mélyebb kontaktus alakuljon ki, akkor már a 
megrendeléskor világosabban és egyértelműbben kellene megfogalmazni a tár- 
sadalmi igényeket, a közösség elvárásait, meggyőzően hatva az alkotók eszére és 
szívére, gondolkodásmódjára és beállítottságára." 

Tanulságos módon világította meg ennek előnyeit a képzőművészet terüle- 
tén Kádár János Miklós: , Ha példát keresünk a támogatási rendszer jó mű- 
ködésére, a köztéri szobrászatot említhetjük. Vajon ezen a területen miért mű- 
ködik sikeresen? Mert egy köztéri szobrot nem úgy szoktak létrehozni, hogy 
előbb elkészül a mű, s utána valaki eldönti, felállítsák-e és hol. Egy ilyen szobor 
elkészítése több millió forintba kerül — a művésznek és az alkotásra igényt 
tartó közösségnek egyaránt elemi érdeke, hogy a munka megkezdése előtt egy- 
bevessék és összehangolják a tartalmi-formai igényeket és az alkotói szándékot. 
És nagyon jó az is, hogy éppen ebben a képzőművészeti ágban alakult így a 
dolog. hiszen egy ilyen szobrot rengetegen látnak, sokkal többen, mint egy ki- 
állításon bemutatott alkotást. Tartós a szerepe a környezet alakításában, mara- 
dandóan hat a lakosság közérzetére, közízlésére. Egy festmény vagy egy grafika 
esetében persze már egészen más a helyzet, itt az ilyenfajta előzetes orientáció 
sokkal kevésbé vagy egyáltalán nem érvényesül. S minden bizonnyal ez is köz- 
rejátszik abban, hogy ezen a területen az eszmei problémák is erőteljesebben 
érződnek." 

Az eszmei orientálás érvényesítése a megrendeléskor közvetlenül az állami 
szervek, a kultúrpolitikai irányítás feladata. Mondhatjuk ezt feltételes mód- 
ban is, mert az illetékes állami szervek jelentős hányada e teendőjének. sajnos. 
nemigen tesz eleget. Nyiltan szólt erről a beszélgetésen a Filmfőigazgatóság 
vezetője. , Ha ilyen szempontból vizsgálom a saját munkámat — mondotta 
Kőhalmi Ferenc —, el kell ismernem, hogy éppen a tartalmi kérdésekkel való 
foglalkozásra jut a legkevesebb időm és erőm. Nekünk egyaránt foglalkoznunk 
kell a filmművészek alkctó munkájával, a filmek forgalmazásával és a befo- 
gadók szférájával. Sajnálatos módon az energiánk és erőfeszítésünk többsége 
általában nem a létrehozás segítésére, az alkotó folyamat elejére összpontosul, 
ehelyett időnk .nagy részét a megjelenés körüli tennivalók és konfliktusok 
kötik le. Mind a létrehozás, mind a forgalmazás, mind a befogadás szférájá- 

ban a tartalmi elemzés, értékelés és minősítés feladataira kell jobban össz- 
pontosítanunk, és felkészültségünket főleg e tekintetben kell javítanunk. Ha az 
átvett filmek közé becsúszik valamilyen kirívóan értéktelen, ízlésromboló pro- 
dukció, azzal még csak-csak foglalkozunk magunk között, hogyan történhetett 
ez meg, s milyen tanulságai vannak az ügynek számunkra. De azt már jófor- 
mán alig elemezzük, hogy az igazán színvonalas alkotásokat mi tette azzá, s 
hogyan segíthetnénk a magunk eszközeivel, hogy a hazai filmgyárakban minél 
több ilyen mű szülessék. A megyei moziüzemi vállalatok igazgatóival folyta- 
tott tanácskozásainkon például sűrűn esik szó a mozik kihasználtsági fokáról, 
a nézőszámról, a megtérülésről, de arról bizony nagyon ritkán, hogy melyek 
azok a számunkra fontos és kiváló filmek, amelyek mellé oda kellene állnunk, 
amelyekre a közönség figyelmét fel kellene hívnunk. Holott a támogatás, az 
eszmei orientálás szempontjából ezek lennének a legfontosabb CSISALAK; de 
ma még nem ez áll munkánk középpontjában." 

Mint az eszmecsere résztvevői megjegyezték, távolról sem a film területé- 
vel foglalkozó állami irányító szerv az egyetlen, ahol a munka belső arányai 
ilyen szempontból nemkívánatos irányba tolódtak el. S amíg ezen nem tudunk 
változtatni, addig az állami irányítás nem lesz képes betölteni a maga valósá- 
gos rendeltetését az értékek létrejöttének és befogadásának előmozdításában. 
Emiatt is csúsznak be ezután olyan torzulások a szisztémába, hogy amit erede- 
tileg — tudatosan — stúdiószínpadi bemutatásra szántak, az váratlanul felbuk- 
kan a televízió képernyőjén, valamely klasszikus műnek korszerű rendezői 
eszközökkel színre állított, színvonalas és a nagyközönség által is igencsak él- 
vezhető előadása viszont kis befogadóképességű kamaraterembe szorul. 

Az eszmei orientáció megalapozása természetesen nem ott kezdődik ahol 
a művész vagy a közönség közvetlenül találkozik az egyes alkotások iránt 
támasztott társadalmi követelményekkel. E követelmények eszmei alapját, mint 
ez közismert, marxista esztétikai elvek alkotják. Ezeknek az elveknek az is- 
meretét szocialista iskolarendszerünk hivatott megalapozni. Ehhez az kell, hogy 
az iskolai oktatás világos fogalmakat, meggyőző eszmei, esztétikai kapaszko- 
dókat közvetítsen, s a szocialista humanista elvekre épülő értékrend szellemé- 
ben mutassa be a tárgyalt műveket. 

, Ha e követelmények jegyében értékeljük némely új tankönyvünket — 
jegyezte meg Agárdi Péter —, aligha lehetünk egyértelműen elégedettek. Sőt 
bizonyos esetekben egyenesen elképesztő és botrányos megfogalmazásokat, 
hangsúlyokat találhatunk, egyes fejezetek pedig egyoldalú, torz értékrendeket 
képviselnek, amelyek teljesen ellentmondanak művelődés- és oktatáspolitikai 
elveinknek." Mint a vitában szóba került Gorkij , Az anya" című regényét pél- 
dául, amely a munkásmozgalom generációinak jelentett meghatározó alap- 
élményt, az egyik tankönyv rövid egyszerűséggel gyenge műnek minősíti. 
Vagy a mai hazai filmrendezőkről szólva — egy mégoly rövid áttekintésben — 
a tankönyvíró megemlíti az erősen vitatott művekkel jelentkezett tehetséges 
fiatal alkotó, Jeles András munkásságát. de Kovács Andrásnak a nevét még 
le sem írja; Esterházy Péterről, Hajnóczy Péterről. Nádas Péterről szól, de 
Gáll Istvánról, Galgóczi Erzsébetről és Simonffy Andrásról nem. A sajtó is 
joggal teszi szóvá az efféle torzulásokat, amelyek arról tanúskodnak, hogy 
miközben a kultúrpolitika nem kíván egyetlen művészi irányzatot sem egyedül 
üdvözítőnek kikiáltani, és rangos díjakkal ismeri el a sneoavantgardes szín- 
vonala teljesítményeit is, addig némely rmodernx esztéták, kritikusok a leg- 
csekélyebb toleranciát sem tanúsítják az ízlésüknek nem megfelelő, realista 
alkotások iránt, azokban semmiféle értéket nem hajlandók meglátni. A vita 
résztvevői egyetértettek abban, hogy az állami iskolarendszerben nem enged- 

hetjük ezt a felfogást eluralkodni, mert ez tévesen orientálna egész nemzedé- 
keket, a jövő alkotóit és közönségüket. 

Mint Szerdahelyi István hozzáfűzte, a marxista esztétika ma nemcsak a 
középiskolai és az egyetemi oktatásban, de egész kulturális-művészeti köz- 
életünkben sem kapja meg az őt megillető, teljesítményei alapján kiérdemelt 
helyet. A művészeti intézményrendszer sem támaszkodik rá kellőképpen az 
értékrend meghatározásakor, a művek megítélésekor. A minősítésnél a napi 
politikai, taktikai szempontok nemegyszer túlságosan háttérbe szorítják a po- 
litika stratégiai céljait, s emiatt a marxizmus hegemóniája egyes területeken 
meggyengült, a marxista értékrend defenzívába szorul. Ezen a területen is jó- 
val nagyobb következetességre lenne szükség. 

Ebben a tekintetben a szerkesztőségi beszélgetésen meglehetősen sok bí- 
rálat érte a művészet- és irodalomkritikát. , A kritika ma nagyon gyakran nem 
a marxista esztétika elveiből indul ki — folytatta idézett gondolatmenetét Szer- 
dahelyi István —, hanem különféle s:maszekesztétikákats, srdivatesztétikákatc 
követ, az éppen divatos áramlatok hívéül szegődik, s ezek normáit alapul véve 
ítélkezik az egyes alkotások fölött. Érthető, hogy ezekben a kritikákban éppen- 
séggel nem azok az elvek dominálnak, amelyeket a támogatási rendszer alapjává 
kívánunk tenni. S ez még a jobbik eset, hiszen az is megtörténik, hogy vala- 
mely kritikus hozzácsapódik egy klikkhez, és teljesen elvtelen alapon képvi- 
seli írásaiban ennek a klikknek az érdekeit, törekvéseit." 

A marxista kritikának ki kell vívnia kritikai-művészeti életünkben a 
hangadó szerepet — hangsúlyozta Kádár János Miklós is. — Enélkül nem tud- 
juk biztosítani a marxizmus hegemóniáját az értékrend alakításában. A je-. 
lenlegi helyzetet az jellemzi, hogy a marxista kritikusok lépéshátrányban van- 
nak, jobbára a mások által felvetett kérdésekhez kapcsolódnak, ahelyett nogy 
az általuk kifejtett gondolatok határoznák meg a szellemi életet. Az a kaleidosz- 
kópszerűen tarka kritikai megközelítés, amellyel ma találkozhatunk, rendező 
elv híján az értékrend és a mércék relativizálódásához vezet, elbizonytalanítja 
a művészt éppúgy, mint az intézmények vezetőit. Az egyes mércéket a művé- 
szetkritikában tetszés szerint alkalmazzák, olyannyira, hogy egy adott alko- 
tást ugyanazon normák hangoztatásával emelnek egyesek piedesztálra, mint 
amivel mások sárba tiporják azt. Arról nem is szólva, hogy ma sokkal köny- 
nyebben kap a kritikától elismerést az a művész, aki tartózkodik a társadalmi 
érvényű mondanivalótól, mint az, aki ügyünk mellett egyértelműen kiállva, 
a ma emberét foglalkoztató kérdéseket próbálja, ha olykor talán nem is teljes 
sikerrel, megjeleníteni. Ma a kritikában is, de a művészeti közélet egyéb te- 
rületein is sokkal inkább ahhoz kell bátorság, hogy a szocializmus iránt elkö- 
telezett művek mellett kiálljon valaki, s őszintén szólva, ezt a bátorságot egy- 
re kevésbé lehet fellelni." 

A beszélgetés részvevői, ezzel egyetértve, nyomatékosan utaltak a marxiz- 
mus elveit tudatosan valló kritikusok tevékenységének nagy kultúrpolitikai 
jelentőségére, e kritikusok és az egyes sajtóorgánumok felelősségére. Mint 
Agárdi Péter kifejtette, , nem lehet persze megkívánni és nem is kívánja senki, 
hogy a marxista alapállású, az elveink iránt elkötelezett kritikusok az egyes 
konkrét művekről is feltétlenül azonos véleményen legyenek". Csak egyetlen 
példát említve, a , Vidravas" fogadtatása ebben a körben is eltérő volt. Ha poli- 
tikai életünkben elfogadott ténnyé válik, hogy egyes konkrét jelenségeket, ta- 
pasztalatokat a szocializmus elkötelezett hívei sem egyazon módon ítélnek 
meg, ha a legkülönbözőbb kérdésekről a párton belül is viták folynak, akkor 
ez természetesen érvényes a művészeti alkotások minősítésére is. Bizonyos 
alapvető kérdésekben azonban elvárható az azonos nézőpont, az azonos meg- 

közelítési mód. Igy joggal igényelhető, hogy a marxista kritika világosan kü- 
lönböztesse meg az olyan műveket, amelyek a szocializmus ügye iránti oda- 
adástól áthatva élik meg mai életünk konfliktusait, azoktól a művektől, ame- 
lyek a kívülálló pozíciójából, polgári, negativista, netán cinikus alapállásból 
közelítik meg a szocialista építőmunkával szükségképpen együtt járó ellent- 
mondásokat, feszültségeket. i 


Szervezeti és gazdasági feltételek 


Hogy a támogatási rendszer betöltse a szerepét, annak az eszmei, tartalmi 
összefüggések mellett megvannak a maga szervezeti és gazdasági feltételei is. 
Bár az alapvető teendő nyilván az elvi problémák egyértelmű tisztázása és 
ennek alapján az egységes szemlélet, a harmonikus gyakorlat kialakítása, nem 
mellékes az sem, hogy a feltételrendszer miként segíti az elvek gyakorlati 
érvényesítését. 

A mai körülmények között jóformán egyetlen művelődési kérdést sem 
lehet elemezni úgy, hogy ne vegyük számításba az anyagi, gazdasági vonza- 
tát — fejtegette Siklós Margit. — Közismert, hogy a kultúra — nagy lélek- 
számú, nagy nyelvterületet képviselő országokban is — jelentős anyagi támo- 
gatást igényel, s az is ismeretes, hogy ha a számokat tekintve ez a támogatás 
hazánkban az utóbbi években szinten maradt is, a költségek gyors növekedése 
miatt a tényleges értéke, a reálértéke csökkent. A könyvkiadásban a szüntele- 
nül emelkedő papírárak és nyomdai költségek miatt — s ezek teszik ki az össz- 
költségnek több mint a négyötödét — a szükséges és a rendelkezésre álló anya- 
gi erőforrások közötti szakadást az ésszerű takarékosság eszközeivel ma már nem 
lehet megszüntetni; jelenleg a kultúrpolitikai szempontokat, sajnos, gyakran 
megelőzik a gazdasági szempontok. Ma még talán kevésbé szembetűnő, hogy 
értékes művek megjelenése anyagi eszközök hiánya miatt esetleg elmarad, azt 
azonban már nem lehet nem észrevenni, hogy a kiadás mércéje alacsonyabbra 
süllyedt, hogy nagy tömegben jelennek meg olyan minden szempontból igény- 
telen, silány írások, amelyek közreadását , csak a pénzszerzés indokolja. A ma- 
gam részéről ezt a helyzetet már veszélyesnek látom." 

Nemcsak a könyvkiadásban, de a filmgyártásban és -forgalmazásban vagy 
—. más módon — a képzőművészetben is egyre erőteljesebben érződnek a pénz- 
ügyi követelmények. A beszélgetésen vita alakult ki arról, hogy ez miként hat 
a támogatási rendszerre, a kívánatos értékrend előmozdítását célzó tevékeny- 
ségre. Volt, aki élesen bírálta azt a helyzetet, amelyben egy kiadó igazgatója 
arra kényszerül, hogy ne arra legyen büszke, hány értékes, rangos művet je- 
lentetett meg egy évben, hanem arra, ha sikerül a pénzügyi mérleget egyen- 
súlyban tartania, vagyis nem a szellemi, hanem a forintban kimutatható ér- 
tékek előállítására összpontosítja figyelmét. Mások viszont azt a szempontot 
hangsúlyozták, hogy a művészi és az anyagi értékek nem állíthatók mereven 
szembe egymással: értékes, kiváló alkotások is hozhatnak , kasszasikert", meg- 
jelentetésük, bemutatásuk hozhat a szó közvetlen értelmében is nyereséget. 
, Nem szabad két haragosként eleve szembeállítani a művészi értéket és a jö- 
vedelmezőséget — jegyezte meg Agárdi Péter —, hiszen művészileg igényes 
alkotás is lehet jövedelmező, bár ez nem túl gyakori eset. A probléma nem az, 
hogy ez a kettő elvileg ellentétes lenne egymással, hanem — egyebek mellett — 
például az, hogy a jelenlegi mechanizmus nem segíti elő egymáshoz rközelíté- 
süket. Az elosztás és a szabályozás gyakorlata sokszor ahelyett, hogy lefor- 

dítaná a gazdaságossági szempontokat az értéktámogatás nyelvezetére, ahe- 
lyett, hogy közvetítene e törekvések között, inkább elszigeteli őket egymástól, 
s görcsösen védekezik. Vagy, ami legalább ilyen rossz, sregy az egyben- próbál- 
ja átvinni a gazdaságossági követelményeket a kultúra területére, s ez az, ami 
azután ellene hat a művészetpolitikai törekvéseknek, keresztezi azokat, s való- 
ban a felhíguláshoz, a kommercializálódáshoz vezet." 

Kétségtelen, hogy a célravezető megoldást nem könnyű megtalálni, s ez 
például a képzőművészek körében nem kevés konfliktushoz vezetett. Mégsem 
lehetne azt állítani, hogy az volt az egészségesebb helyzet, amikor a Képcsarnok 
függetlenül az értékesítési lehetőségektől olyan alkotásokat is megvásárolt, ame- 
lyeknek nem kis része csak veszteséggel adható el, de olyan értéknek sem 
nevezhető, amelyet feltétlenül meg kellene őrizni az utókor számára. A film- 
gyártást szorító. pénzügyi feltételeknek — mint Kőhalmi Ferenc utalt rá — 
kétségbevonhatatlan káros következményeik mellett van kedvező hatásuk is, 
hiszen ezen a területen is volt és van pazarlás, indokolatlan kiadás, amit a mű- 
vészeti értékek sérelme nélkül meg lehet és meg is kell szüntetni. A film- 
gyártás irányítására és finanszírozására most kidolgoztak egy új szisztémát, 
amelynek éppen az a célja, hogy sikerüljön az eddiginél jobban összhangba 
hozni a művészetpolitikai és a jövedelmezőségi szempontokat, az egyes alkotó- 
műhelyek teljesítményének mérése alapján növelve vagy csökkentve az egyes 
stúdiók mozgásterét, lehetőségeit. , Abban bízunk — tette hozzá —, hogy ez 
kedvező irányba ösztönzi majd az egyes alkotóműhelyeket, s lehetőségeiket 
jobban összhangba hozza valóságos teljesítményükkel, az általuk teremtett ér- 
tékekkel." 

A beszélgetés résztvevői ugyanakkor több oldalról hangsúlyozták, hogy a 
kultúra és a gazdaság viszonyát semmiképpen nem szabad leszűkíteni arra a 
kérdésre, hogy egy-egy alkotás vagy akár valamely ágazat veszteséges-e vagy 
jövedelmező, s forintban számolva mekkora hozzájárulást igényel. Ennek a 
nézőpontnak megvan a maga létjogosultsága, de ha csupán erre szorítkozunk, 
óhatatlanul eltorzul a támogatás gyakorlata. , Nem szabad szem elől téveszteni 
— szögezte le Kőhalmi Ferenc —, a hosszú távra megalapozott gazdasági fej- 
lődésnek elengedhetetlen feltétele, hogy legyenek csillogó kreativitású emberi 
koponyák és kitűnő színvonalú emberi viszonyok. Egyik esetben sem nélkülöz- 
hető a művészetek hozzájárulása. Az erre a területre fordított összegek tehát 
gazdasági szempontból végső fokon mindenképpen megtérülnek, még akkor 
is, ha ezt a könyvelés közvetlenül nem tudja kimutatni. Persze ilyen megté- 
rülésre csak akkor számíthatunk, ha valóban értékes, a kreativitást erősítő, az 
emberi kapcsolatokat jobbító művek születnek. Úgy vélem, a művészetpoliti- 
kai és a gazdasági szempontok, érdekek ezen a ponton találkoznak." 

E találkozásnak feltétele az is, hogy a kulturális szervezet- és intézmény- 
rendszer megfeleljen törekvéseinknek, adekvát legyen a művészetpolitika cél- 
jaival, feladataival. Az ankét résztvevői ezzel kapcsolatban nem kevés bírála- 
tot fogalmaztak meg. Elhangzott, hogy a Művelődési Minisztériumban, de 
másutt is, a művészetpolitikai tevékenység , első vonalában" hadakozók dolgoz- 
nak a legmostohább körülmények között, s hozzájuk képest a , hadtáp" lénye- 
gesen jobb feltételek között, nagyobb eszköztár birtokában működhet. Kádár 
. János Miklós megítélése szerint a képzőművészeti élet struktúrája, intéz- 
ményrendszere, működésének vezérlő elvei több tekintetben megrekedtek egy 
három évtizeddel ezelőtti szisztémánál, s emiatt a mai követelményeknek már 
eleve nem tehet eleget. A közönséghez legtömegesebben eljutó szórakoztató 
produkciók, a környezetkultúra, az ipari formatervezés és több más hasonló 
terület sok tekintetben kívül marad a művelődési intézményrendszer hatósu- 

garán. Mindez hozzájárul ahhoz, hogy — mint Lakos Sándor fogalmazta — 
, amikor egy-egy művészeti ág, terület munkájával valamely felelős fórum fog- 
lalkozni kezdett, gyakran fogalmazódott meg olyan vélemény, hogy az adott 
területen világnézetünk pozíciója nem kielégítő. Márpedig ha ez így van, akkor 
ez feltehetően azzal is összefügg, hogy az intézményrendszer sem tölti be iga- 
zán a hivatását." 

, Nem véletlen, hogy amikor a munkát ezen a területen javítani akarjuk, 
egyszerre fogalmazunk meg centralizálási és decentralizálási követelménye- 
ket" — summázta a következtetéseket Agárdi Péter. Miként a beszélgetés 
résztvevői megállapították, a fő folyamatokat a központi irányításnak job- 
ban kézben kell tartania. Annál is inkább, mert a decentralizálás helyen- 
ként kifejezetten antidemokratikus tendenciákat erősített fel, a valóságos de- 
mokrácia érvényesülése ellen hatott. Előfordul nemegyszer, hogy valamely 
területen a felkészültség hiánya miatt a helyi vezetés nem képes a helyes eszmei 
és szakmai szempontokat érvényesíteni, s emiatt ott eluralkodik a dilettantiz- 
mus, teret kap a giccs vagy az álmodern blöff. Az is megtörténik, hogy némely 
alkotóműhelyben az önállóság címén  kiskirálykodás, elvtelenség kap lábra, 
klikkek veszik át az uralmat. Az ilyen esetekben a központi irányítás erősí- 
tésével is orvosolni kell a bajokat. Más területeken viszont indokolt tovább 
erősíteni a helyi önállóságot. szélesíteni a döntési lehetőségeket. Mindezt konk- 
rétan, művészeti áganként, intézményenként kell eldönteni. De az biztos, hogy az 
irányítás színvonalát minden szinten javítanunk kell ahhoz, hogy az értékrend 
a kívánt módon, társadalmi-politikai érdekeinknek megfelelően, s egyúttal a 
művészetek belső fejlődését kifejezve alakuljon, s hogy a támogatás mindenkor 
azoknak az alkotásoknak jusson, amelyek előbbre viszik a nép, a nemzet, a szo- 
cializmus ügyét. Ez egyszerre érdeke a művészetnek és a társadalomnak. 


nSzép magyar könyv" EGESZEN hösi kiállítás 

JEGYZETEK 


Bihari István 


A CHINOIN VEZÉRIGAZGATÓJA 


Elfecsegett kincsünk: az idő 


A teljesen azonos időpontra kitűzött négy értekezlet egyikén ülök. A másik 
háromnak a szervezői rossz néven fogják venni, hogy azokon , csak" képvisel- 
tetem magam, de hát egyszerre nem lehetek négy helyen. A választás fő szem- 
pontja, sajnos, nem az, ami természetes lenne, hogy melyik értekezlet témája 
a legfontosabb, inkább az, hogy melyik távollét lehet a legveszélytelenebb sze- 
mélyemre vagy a vállalatra nézve. 

Ülök tehát a kiválasztott értekezleten. Fásultan — mint a többiek. Az elő- 
terjesztő szóbeli kiegészítésében sem többet, sem mást nem mond, mint amit 
az írásos anyag is tartalmaz. 


— , Kérdés van?" 

— Igen! Vannak kérdések, ... hosszú válaszok... hozzászólások. Miután 
a jelenlevők többsége jól ismeri egymást (mert gyakran ülnek együtt különbö- 
ző értekezleteken), már előre pontosan tudják, hogy az aktuális hozzászóló 
miről fog beszélni. Társaimmal együtt egyre idegesebben nézünk óránkra, és 
arra gondolunk, hogy megint elúszott egy fél nap — értelmetlenül. A stressz 
folytatja a szervezetet romboló munkáját: emelkedik a vércukor, újabb meszes 
gócok keletkeznek az érfalon, és néhány óra alatt több napra valót kopik 
az idegrendszerünk. 


Mindez nem egy groteszk novella bevezetője, hanem napról napra, hónapról 
hónapra, évről évre átszenvedett valóság, amelyben mind parttalanabbul höm- 
pölyög a leírt és a kimondott szóáradat, amelyben egyre inkább lehetetlenné 
válik az elmélyült alkotó munka, és amelyben megbocsáthatatlan bőkezűség- 
gel pazaroljuk egyik legdrágább kincsünket: az időt. 

Elkoptatott közhellyé lett — de akik kitalálták, azok az élet kérlelhetetlen 
és cselekvésre kényszerítő törvényét fogalmazták meg —, hogy , az idő — pénz". 
Mi siránkozunk azon, hogy tőkehiány van, munkaerőhiány van, anyaghiány 
van, és nem vesszük észre, hogy mindenekelőtt időhiány van. Amikor a haté- 
konyságról beszélünk, elfeledjük, hogy ennek függvényrendszereiben az idő 
meghatározó paraméter: mennyi idő alatt állítunk elő vagy fejlesztünk ki egy 
terméket, mennyi idő alatt fejezünk be egy beruházást, milyen határidőre vál- 
laljuk a szállítást stb. Ezért gyakran kicsúszunk az időből. A világ viszont 

kevéssé méltányolja, hogy mennyi időt töltöttünk a hatékonyság növelését 
célzó elképzelések megvitatásával. 

Nem vagyok aszkéta alkat, és bár szeretem a munkámat — hitem szerint 
—, nyitott ember vagyok, szívesen beszélgetek munkatársaimmal, barátaim- 
mal, ismerőseimmel a munkán kívüleső dolgokról is. De egyre fájdalmasabb- 
nak érzek minden percet, amelyet a munka ürügyén elfecsegünk. És mind 
többször ötlenek fel József Attila sokat mondó és még többet sejtető szavai: 
,; . . . fecseg a felszín, hallgat a mély . . ." 

Aggódva kell tapasztalni, hogy egyre mélyebbre hatol életünkbe a fecsegő 
felszín. E jelenségre néhány példát mondanék. Az év kezdetétől áprilisig ve- 
zetett , nyilvántartásom" szerint a hivatalos munkaidőmnek mintegy 60 száza- 
lékát töltöttem volna értekezleteken, konferenciákon és különböző kényszer- 
eszmecseréken — ha mindegyikre elmegyek. Az írásos anyagok — amelyek- 
nek információértéke gyakorta igen csekély — valóságos özöne önti el a veze- 
tőket. A vállalatok pedig csaknem , belefulladnak" a jelentések, a tanulmá- 
nyok, a beszámolók, az adatszolgáltatások, a , bőrpapírok" — József Attila ki- 
fejezését kölcsönözve — a , dinnyehéjak" készítésébe. Tapasztalni, hogy a kü- 
lönböző — párt-, szakszervezeti, egyesületi, szakmai — rendezvények minden 
hirdetett elvünk és a többség javát szolgáló törekvésünk ellenére újból és újból 
visszacsúsznak a munkaidőbe. Feltehetően itt is hat az a felfogás, hogy ami a 
munkaidőn túl van, az drága, munkahelyen pedig a jelenlétet úgyis megfizetik. 
Miután a hivatalos munkaidőt társadalmi okokból érthetően folyamatosan 
csökkentettük, az egyre növekvő számú értekezlet ebbe a csökkenő munka- 
időbe préselődik. A szabadidő ugyanis — tartja a közfelfogás — kell a szóra- 
kozásra, a pihenésre, vagy arra, hogy megkeressük azt a pénzt, amit a munka- 
időben nem tudunk megkeresni. Próbáljunk végiggondolni egy logikai játékot: 
ha elfogadjuk azt a tézist, hogy az idő—pénz, és figyelembe vesszük, hogy a 
képződés és felhasználás bonyolult összefüggései alapján beszélünk , kemény" 
pénzről és , puha" pénzről, akkor kell lennie kemény időnek és puha időnek is. 
És valóban így van! A puha idő az a heti 40 óra, amelyet hivatalos munka- 
időnek nevezünk, a kemény idő a többi 128 óra. Valószínű, hogy problémáink 
megoldásának Kolumbusz tojása az lenne, ha a szabadidőhöz és a munkaidő- 
höz fűződő jelzők felcserélődnének, hiszen ezekben a puhává vált 40 órákban 
kellene — és meggyőződésem szerint csak ezekben lehet — gazdasági és tár- 
sadalmi feladatainkat megoldani, bajainkat felszámolni. 

A naplopást a társadalom — talán nem olyan mértékben, mint azt kellene, 
de — általában elítélendőnek tartja. Mintha nem vennék észre azonban, hogy 
mások (egymás!) perceit, óráit, napjait lopni az egész társadalomra nézve 
veszélyes és káros magatartás. S mindezt gyakorta a demokrácia jegyében 
cselekedjük, dicséretre vagy legalábbis elismerésre számítva. A demokrácia 
természetesen feltételezi az eszmecserét, de nem a szószátyárkodást, az ön- 
mutogatást, az állandó nulláról indulást, hanem csakis a célratörő, érdemi és az 
előrehaladást eredményező vitát. Ennek viszont kemény feltételei vannak. 
Egyrészt jól előkészített vitafórumok, vitát igénylő témák kellenek, másrészt 
a szükséges ismeretekkel és felkészültséggel rendelkező résztvevők. E feltételek 
nélkül szükségszerűen a formalitás kerül előtérbe, és a , viták"? szenvedő ala- 
nyai csak fáradtabban, de nem a többlet érzésével hagyják el a helyszínt. 

A fölösleges és szükségtelen eszmecserék tipikus esete az, amikor a de- 
mokrácia látszatának érdekében széles körű vitákat indítunk olyan kérdések- 
ben, amelyekben nincsenek alternatívák, a , vitatott" kérdések lényegében 
már eldőltek. Az új szabályozórendszer kidolgozásának időszakában például 
számos olyan megbeszélésen vettem részt, amelyen a vállalatvezetők vitatkoz- 

tak a kormánnyal olyan kérdéseken, amelyek a külső körülmények kényszerítő 
hatása következtében nem voltak vitathatók. De hát hol van a világon olyan 
vállalatvezető, aki ne tiltakozna az adózása mértéke ellen, ha erről megkérde- 
zik? A demokráciához természetesen hozzátartozik a tájékoztatás is, de éles 
különbséget kell tenni az eldöntött dolgokkal kapcsolatos objektív tájékoztatás 
és a még el nem döntött dolgokkal kapcsolatos vita között. Ha erről a rend- 
kívül lényeges különbözőségről megfeledkezünk, akkor nemcsak romboljuk az 
érdekeltek demokratikus közérzetét, hanem megengedhetetlenül pazaroljuk az 
időt. Az eldöntött dolgok feletti vita. az üres beszéd, az ismételgetés, a proto- 
koll hozzászólás stb. stb. a , fecsegő demokrácia" jellegzetes tünetei. És míg 
a demokrácia frissíti a társadalom vérkeringését, addig a , fecsegő demok- 
rácia" ballasztanyagokkal tölti meg éltető oxigén helyett. 

Ezért úgy gondolom, hogy ideje volna megállítani azt a közlési kényszert, 
amely politikai, közéleti és gazdasági életünk egészére mind nyomasztóbban 
nehezedik és amely összemossa a fontosat a lényegtelennel, a valóságos gondo- 
latokat az üres közhelyekkel, a magvas mondanivalót a felszínes fecsegéssel. 
Engednünk kell egymást dolgozni, mert most, de mindenkor is aligha lehet 
fontosabb dolog, mint a szorgalmas munka, tehát nincs nagyobb veszteség, 
mint az elfecsérelt idő. 


Gyermekkorom emlékeiből gyakran jelenik meg előttem az a falvédő, amelyet 
édesanyám hímzett, és amelyen ez a szöveg állt: , Könnyebb beszélni, mint tenni 
— nehezebb főzni, mint enni". Sokan megfogalmazták gazdagabban és költőib- 
ben ezt a gondolatot, de még a falvédőtől sem szégyen tanulni. Ha mást nem — 
legalább a megfogalmazás tömörségét?! 

Előttem fekszenek hajdani , elődeimnek", a Chinoin ügyvezető igazgatóinak 
megbeszéléseiről 1918—19-ben készült jegyzőkönyvek. A jegyzőkönyvek pre- 
cízek, így megtudhatjuk, hogy az értekezletek kezdésének időpontja fél hat. 
A munkaidő hatkor kezdődött. A következő két évtizedben a Chinoin jelenték- 
telen kis vállalatból 11 külföldi leányvállalattal rendelkező nemzetközi hírű 
gyógyszergyár lett. Elgondolkoztató! 


ZRINSZKY LÁSZLÓ 


ÍRATLAN SZABÁLYOK 


FEJEZETEK A KÖZÉLETI TEVÉKENYSÉG 
PSZICHOLÓGIÁJÁBÓL 


A szerző könyvében a közéleti szereplés, 
ezen belül is a , kis közélet" világát 


veszi szemügyre és ad hasznos tanácsokat. 
Nem előírásokat közöl, hanem leírja, miképp 
és miért jönnek létre oz íratlan magatartási 
szabályok, omelyek éppúgy hatnak 

a , nagypolitika", mint a mozgalmak, 

az intézmények kisebb-nagyobb szinterein. 


144 oldal 
Ára: 16— Ft KOSSUTH KONYVKIADÓ 


57 


TESTVÉRPÁRTOKRÓL 


Werner Scholz 


A NEUER WEG FŐSZERKESZTŐJE 


A teljesítmény-összehasonlítás módszere 


A Német Demokratikus Köztársaság megalakulásának 35. évfordulója tisztele- 
tére mind az iparban, mind a mezőgazdaságban nagy teljesítmények születtek. 
A kommunisták élenjárásával a dolgozó kollektívák nagy erőfeszítéseket tesz- 
nek a termelés hatékonyságának további növelésére, a ráfordítások csökkenté- 
sére, a teljesítmények közötti színvonalbeli különbségek kiegyenlítésére és a 
: legjobb mutatók elérésére. Bbben fontos szerepet játszik a teljesítmények 
összehasonlítása. Ezt a módszert a párt különböző szervei, szervezetei alkal- 
mazzák politikai irányító tevékenységükben jelentős népgazdasági tartalékok 
feltárására. 

A teljesítmény-összehasonlítás a szocialista tervgazdaság alkotórésze, a gaz- 
dasági folyamatok politikai irányításának fontos módszere. Az NSZEP járási 
bizottságainak első titkárai előtt mondott beszédében Erich Honecker felhívta 
a figyelmet arra, hogy a legjobb egyéni eredményeket lényegesen szélesebb 
körben kell hasznosítani. ,,Ez adja a teljesítmény-összehasonlítás nagy aktuali- 
tását az irányítómunkában . .. A lelkiismeretes összehasonlítás során kikristá- 
lyosodnak a legjobbak tapasztalatai, s ezeknek széles körű alkalmazása emeli 

A teljesítmény-összehasonlítás során egyre több pártszervezet ebből in- 
dul ki. Azért, hogy a gazdasági stratégia új szakaszában az intenzifikálás fo- 
lyamata átfogó jellegűvé váljon, hogy a műszaki-tudományos haladás szélesebb 
körben tért hódítson, gondoskodnak azoknak a legjobb értékeknek a közvetí- 
téséről és alkalmazásáról a termelésben, technológiában és konstrukcióban, 
amelyek megfelelnek a nyolcvanas évek elvárásainak. 

A pártszervezetek az összehasonlítás és a belőlük levont következtetések 
során a Központi Bizottság határozataiból indulnak ki. Ezeken mérik le kri- 
tikusan az eredményeket és mozgósítják a társadalmi erőket az igényes felada- 
tok megoldására. 

A teljesítmény-összehasonlítás a szocialista termelési viszonyok talaján 
szorosan összekapcsolódik a munkaversennyel. Előbbre visz a magasabb ter- 
melékenységhez és hatékonysághoz vezető úton, mivel segítségével elemzik és 
feltárják a kiemelkedő teljesítmények okait. E módszer lendületet ad a mun- 


Az NSZEP pártélettel foglalkozó központi lapja, a Neuer Wegben megjelent 
írás alapján készült rövidített szöveg. 

kaversenynek, a terv teljesítését és ésszerű túlteljesítését célzó tömegmozgalom- 
nak. Hiszen a teljesítmény-összehasonlítás éppen arra irányul, hogy kiemelje 
a példát — azaz a legjobb értéket — és tömegméretekben elterjessze. E módszer 
termelési tartalékokat szabadít fel és széles körű lehetőséget nyújt a szocialista 
demokrácia fejlesztésére is azáltal, hogy számos dolgozó és kollektíva vesz ben- 
ne részt, működik közre gyakorlati megvalósításában. Megkönnyíti a politikai 
irányítómunka minősítését is, mert nagy követelményeket állít a példás tel- 
jesítmények, illetve az elmaradás okainak elemzésével szemben. 

A teljesítmény-összehasonlítás végül is az egyes dolgozók, a dolgozó kollek- 
tívák, az üzem és a vállalat nagyobb teljesítményéhez vezet. Ez megköveteli, 
hogy az alapszervezetek szilárd ideológiai alapon lássanak hozzá a párthatá- 
rozatok teljes megvalósításához, a nagy feladatok megoldásához, következe- 
tesen orientáljanak a tervcélok elérésére és túlteljesítésére. A pártszervezetek 
elsőrendű feladata, hogy eszmei-politikai munkával tudatosítsák azokat a meg- 
növekedett követelményeket, amelyekkel a párt politikai, gazdasági és szociális 
céljainak megvalósítása érdekében meg kel! birkózni. 

A teljesítmény-összehasonlítás lényegében azt célozza, hogy a meglevő 
anyagi és pénzügyi alapokkal hatékony gazdasági eredményeket lehessen elérni, 
gyorsítva az újratermelési folyamat átfogó intenzifikálását. Ezért ezt a mód- 
szert főleg az ipar, az építőipar, a szállítás és a mezőgazdaság területén dolgozó 
alapszervezetek alkalmazzák, de a népgazdaság más területein is alkalmazha- 
tó, például az egészségügyben, a kereskedelemben. 


Az alapszervezetek már eddig is gazdag tapasztalatokra tettek szert arra vo- 
natkozóan, hogy a teljesítmény-összehasonlítást miként lehet alkalmazni a po- 
litikai irányításban. Általában három fő szempontot vesznek figyelembe. 

Először: mindenekelőtt a teljesítmény-növekedés minőségi tényezőivel kap- 
csolatban végeznek összehasonlítást a kombinátok, üzemek, részlegek és brigá- 
dok között. Figyelemmel vannak a műszaki-tudományos haladásra, a termelés 
megújítására, az anyagfelhasználás, különösen az energia- és anyagráfordítás 
csökkentésének alakulására, új termékek és technológiák kifejlesztése és be- 
vezetése révén; a munkaidő és az állóalapok kihasználására; a termelés minő- 
ségére és a költségcsökkentésre; a gazdaságos exportra; az újításügy és az ifjú- 
ság gazdasági kezdeményezéseire. 

Másodszor: az alapszervezetek figyelme kiterjed arra, hogy a termelésben 
a legjobbak tapasztalatait a vezetők megfelelő módon általánosítsák, a szocia- 
lista munkaverseny és a vállalt kötelezettségek teljesítésének középpontjába ál- 
lítsák. 

A legjobb eredményt elérők tapasztalatainak népszerűsítése a pártszerve- 
zetek számára azt is jelenti, hogy bemutassák a dolgozók teljesítményének 
politikai motívumait. 

Harmadszor: a pártszervezetek politikai következtetéseket vonnak le az 
egyes kollektívák tevékenységével, felelősségével kapcsolatban. Ebben a vo- 
natkozásban jelentős tényező a pártélet, az ideológiai munka színvonala és 
a kommunisták példamutató szerepe. 

Számos pártszervezet rátért arra, hogy munkaprogramban fogalmazza meg, 
milyen célokat tűz maga elé a teljesítmény-összehasonlítás, és milyen terüle- 
teken akarják elvégezni. A taggyűléseken és a pártcsoport-értekezleteken az 
elképzelésekről folytatott viták növelik a kommunisták aktivitását, ami min- 
denekelőtt a dolgozók körében végzett széles körű meggyőző munkát jelent. 

Milyen szempontok vezetik a vezetőségeket és az alapszervezeteket az 
ideológiai tevékenység során? 

Azért van szükség folyamatos, meggyőző ideológiai tömegmunkára, mert 
a dolgozók, különösen pedig a vezetők nyitott magatartása, politikai érettsége 
elengedhetetlen feltétele a teljesítmény-összehasonlításnak. Csak akkor lesz 
hatékony, ha minden alapszervezet, szakszervezet és ifjúsági szervezet közös 
jellemzőjévé válik az új iránti készség, ha a párttagokban és minden más 
dolgozóban megszilárdul az az akarat, hogy a legjobbakkal mérjék magukat 
és hozzájuk igazodjanak. Az alapszervezetek arra is ösztönöznek, hogy tegyék 
közkinccsé a termelési sikerek és az eredményes gazdálkodás , titkait". 

Nemcsak az elmaradóknak, hanem a haladóknak is meg kell mutatni, hogy 
hol rejlenek a további előrejutás lehetőségei, mert ők sem merítettek ki még 
mindent, ők is feltárhatnak népgazdasági tartalékokat, hiszen színvonalbeli kü- 
lönbségeket mindenütt találhatunk. 

A gazdasági, de még inkább a politikai követelmények megértésétől függ 
a készség, hogy az új mellé álljunk, kritikusan vizsgáljuk saját teljesítmé- 
nyünket, és mások legjobb eredményeinek elérésére törekedjünk. A céltudatos 
politikai munka segít legyőzni az akadályozó tényezőket, az önigazolást szol- 
gáló sajátosságok túlhangsúlyozását és az önelégültséget. 

A teljesítménykülönbségek egyik fő oka a vezetés eltérő minőségében rej- 
lik. Ezért az alapszervezetek mindenekelőtt a vezetői tevékenységgel kapcsola- 
tos problémákat igyekeznek feltárni. Emellett politikai befolyásukat latba ve- 
tik azért is, hogy mindennapos munkájuk szerves részét alkossa a teljesítmé- 
nyek összehasonlításának gondos előkészítése, egzakt mérése és folyamatos 
értékelése. Nem utolsósorban annak a szorgalmazása is fontos feladatuk, hogy 
valamennyi kollektívában kötelezően alkalmazzák a legjobb eredményeket. 

Az alapszervezetek számára az is lényeges, hogy az összehasonlítási mun- 
ka ne korlátozódjon azokra, akik az elemzéssel foglalkoznak, a mutatókat meg- 
határozzák és a megoldási módozatokat kimunkálják. A teljesítmény-összeha- 
sonlítás valójában nem a zöld asztal mellett folyik. A legdöntőbb, hogy be- 
vonják e folyamatba a munkásokat és a műszaki-tudományos kádereket is. 
Ezek vegyenek részt már az elemző tevékenységben is, hogy a tények birtoká- 
ban maguk is meggyőződhessenek arról, hol rejlenek a tartalékok, és maguk is 
levonhassák következtetéseiket a jobb eredmények elérését szolgáló megoldá- 
si módokra. 


Számos pártszervezet a teljesítmény-összehasonlítással szervezi a változások ér- 
dekében folytatott harcot. Abból indulnak ki, hogy a legjobb elemzés is csak 
" akkor hasznos, a legjobb tapasztalatcserének is csak akkor van értelme, ha 
azok végül a dolgozó kollektívák nagyobb termelékenységéhez, munkájuki ma- 
gasabb hatékonyságához vezetnek. Az összehasonlításban, a meggyőző munka 
révén létrejön a feltétlen akarat a felismert lehetőségek hasznosítására és a leg- 
jobb teljesítmények elérésére. Tehát az ideológiai folyamat az, amely e prog- 
ram igényes céljaihoz és e célok megalkuvás nélküli megvalósításához vezet. 

A járási pártbizottságok és az alapszervezetek számos formában végzik a 
teljesítmény-összehasonlítást. Ennek nincs merev sémája. Minél sokszínűbb, 
annál gazdagabb lesz az általános tapasztalat, annál biztosabb és gyorsabb lesz 
a szocializmus sikere, annál könnyebb lesz a gyakorlat — mivel csak a gya- 
korlat képes arra, hogy kialakítsa a harc legjobb módszereit és eszközeit — ta- 
nítja Lenin. 

A teljesítmény-összehasonlításnak sok formája van a különböző dolgozó- 
kollektívákban, ifjúsági brigádokban, egy üzemen vagy termelőszövetkezeten 
belül is. Az üzemek, termelőszövetkezetek, kombinátok, községek, járások kö- 
zötti teljesítmény-összehasonlítás is bevált. Hasznos a teljesítmény-összehasonlí- 
tás sokrétűsége. 


A járási pártbizottságok iés az alapszervezetek tapasztalatai azt mutatják, 
hogy a teljesítmény-összehasonlítás gyakorlata színvonalas irányítást, szerve- 
zést követel. 

Az első irányítói követelmény a teljesítmény-összehasonlítás megtervezé- 
se. A koncepciónak egyértelműen ki kell mondania, hogy kit kivel kell össze- 
hasonlítani, milyen céllal kell szervezni az összehasonlítást, milyen kritériu- 
mokat kell összehasonlítani, milyen erőket kell bevetni, ki miért felelős, milyen 
határidőket kell betartani, és ki végzi a pártellenőrzést, hogy a meghatározott 
időn belül el is érjék a kitűzött célt. 

A tervezést követő második irányítói lépés az elemzés. Fontos, hogy a való- 
ban végbemenő gazdasági folyamatok elemzése pontosan történjen. Az elemzés 
mértékéül a KB-határozatokban lefektetett követelmények, az üzem, az ipar- 
ág, az NDK legjobb eredményei, valamint a legjobb nemzetközi eredmények 
szolgálnak. FANYÉ 

A harmadik irányítói lépés a csúcsteljesítményekhez vezető utakról folyta- 
tott tapasztalatcsere. Ezt a tapasztalatcserét a vezetőségek ideológiai munkájuk 
fontos részének tekintik, ugyanis a sikerek vagy az elmaradás okait feltáró 
folyamatban emberi viszonylatok, érdekeltségek, presztízsek, szokások tárulnak 
fel, amelyek különféle nézetekben, magatartási formákban fejeződnek Íki. Eze- 
ket szembesítve lehet eljutni annak megértéséhez, hogy milyen úton kell 
továbbhaladni. 

A negyedik irányítói lépés a határozat kidolgozása: mit kell tenni a ta- 
pasztalatcsere eredményeinek általánosssá tétele érdekében. A határozatnak tar- 
talmaznia kell azokat a javaslatokat, amelyeket gazdasági vezetőknek aján- 
lunk. Jó dolog, ha a pártvezetőségek hatékony ellenőrzést gyakorolnak efölött. 
Egyben a politikai tömegmunka irányainak meghatározására szükség van, hogy 
a gazdasági vezetők döntései megkapják a támogatást. 

Az ötödik irányítói lépés a kollektívák hozzásegítése a legjobbak színvona- 
lának eléréséhez. Ez szívós és céltudatos ideológiai munkát és példamutatást 
követel minden kommunistától a munkahelyen. A gazdasági vezetőket ké- 
pessé kell tenni arra, hogy a döntéseiket következetesen hajtsák végre. A ikol- 
lektívák eredményeit pedig széles körben kell propagálni. 

TAJEKOZODAS 
Farkas Gyula 


A KOZPONTI BIZOTTSÁG PÁRTGAZDASÁGI ÉS UGYKEZELÉSI OSZTÁLYÁNAK 
ALOSZTÁLYVEZETŐJE 


A pártszervek és -szervezetek 
múlt évi gazdálkodása 


Az előző években kialakult szokáshoz igazodva indokolt, hogy most is tájékoz- 
tassuk a párttagságot azoknak a pártszerveknek és -szervezeteknek a gazdál- 
kodásáról, a múlt évi gazdasági munkájuk tapasztalatairól, amelyek a párt 
költségvetéséből kapják a működésükhöz és fenntartásukhoz szükséges anyagi 
eszközöket. 

A tájékoztató a Központi Bizottság Titkárságának 1985. május 13-i ülésén 
hozott határozatára épül. A Titkárság megállapította, hogy a Központi Bizott- 
ság, a területi pártszervek és a pártalapszervezetek 1984-ben is a jóváhagyott 
költségvetés keretein belül gazdálkodtak, hogy a párt bevételei szigorúan taka- 
rékos gazdálkodás mellett biztosították a politikai feladatok ellátásához, az 
alapszervezetek és a pártszervek rendeltetésszerű működéséhez és fenntartásá- 
hoz szükséges anyagi, pénzügyi eszközöket. 


A párt bevételei a párttagsági díjból, a pártvállalatok befizetéseiből és az egyéb 
térítési bevételekből tevődtek össze. A legjelentősebb bevételi forrás a MAPSÉN 
az összes bevételnek a 77.8 százaléka volt. 

A tényleges tagdíjbevétel országosan 84 százalékkal haladta meg az előző 
évit. A párttagok 1984-ben is fegyelmezetten, havonként rendszeresen eleget 
tettek a Központi Bizottság 1980. október 16-i határozatában előírt tagdíjfizeté- 
si kötelezettségnek, bár mind többen vetették fel, hogy a tagdíj magas. Az 
alacsony jövedelemmel — a havi 3000 forintnál kevesebb keresettel vagy nyug- 
díjjal rendelkezők, valamint a , középmezőnybe" tartozók —, a havi 5—8 ezer 
forint keresetűek közül tették ezt többen szóvá. Az alacsony keresetűek 
úgy fogalmaztak, hogy számukra a havi 10—20 vagy 30 forintos tagdíj is 
anyagi megterhelés. A középmezőnybe tartozók — ahol a tagdíj 140—290 Ft — 
azzal érveltek, hogy keresetük emelkedése gyakran kisebb mérvű, mint amilyen 
mértékben a tagdíjkötelezettség emelkedik. A magas, havi 9—10 ezer forintot 
vagy azt meghaladó összeget keresők között is akadtak, akik sokallták a 400— 
600 Ft tagdíjat, mondván, hogy a párt éppen azoktól vár el nagyobb anyagi 
támogatást, akik többet és jobban dolgoznak. És ha azt is figyelembe veszik, 
hogy nekik magasabb a szakszervezeti tagsági díjuk, s a nyugdíjjárulék-fize- 
tési kötelezettség is több stb., akkor kiderül, hogy a kézhez kapott keresetük 
alig több mint a kevésbé jól vagy kevesebbet dolgozóké. 


A tagdíjfizetéssel kapcsolatos véleményeket, észrevételeket az első negyed- 
évben a soros taggyűlésen a párttagság megvitatta. A taggyűlések által jóvá- 
hagyott tagdíjakat a párttagok döntő többsége elfogadta, és a határozatnak 
megfelelően fizette tagsági díját. A párttagok pozitív magatartása is hozzá- 
járult, hogy 1984-ben a tagdíjbevétel a párt költségvetési kiadásainak több 
mint kétharmadát finanszírozta. 

A pártvállalatok költségvetési befizetései tették ki az összes bevételek 14,9 
százalékát. A legnagyobb befizetési kötelezettség a nyereségadó és a termelési 
különadó volt (és csökkent a vállalati támogatások összege is). 

A különféle egyéb térítési bevételek az 1983. évit 11 százalékkal haladták 
meg. A pártszervek és -alapszervezetek a más szerveknek nyújtott szolgálta- 
tásokért térítésben részesülnek. A térítési díjakban az áremelések költségnövelő 
hatásait a pártszervek az előírásoknak megfelelően érvényesítették. Az ezek- 
ből származó bevételek tették ki az összes bevételek 7,3 százalékát. 


Összefoglalóan az is megállapítható, hogy a bevételek növekedési üteme. 
a korábbi-évekhez viszonyítva mérséklődött; például az 1983. évi 11,4 százalé- 
kos emelkedésről az elmúlt évben 10,5 százalékra esett vissza. A költségvetés 
tervezése során a pártszervezetek számoltak ugyan a bevételek növekedési üte- 
mének mérséklődésével, de a tervezettnél valamivel nagyobb volt a visszaesés. 
Ennek viszont az lett az egyenes következménye, hogy a megtervezett politikai 
feladatok megoldásához, a pártszervezetek működéséhez és fenntartásához, 
valamint annak érdekében, hogy a pártapparátus munkafeltételeiben ne kö- 
vetkezzék be számottevő rosszabbodás, kisebb mértékben igénybe kellett venni 
a párt pénzügyi tartalékait is. 


Az 1984. évi költségvetési kiadások teljes összege 11,9 százalékkal haladja meg 
az előző évi kiadások összegét. 

A felhasználások 

— a Központi Bizottságnál 11,3 százalékkal, 

— a budapesti pártszerveknél 11,1 százalékkal, 

— a megyei pártszerveknél 11,2 százalékkal, 

— a párt központi intézményeinél (Politikai Főiskola, Társadalomtudomá- 
nyi Intézet, Párttörténeti Intézet) 11,7 százalékkal, 

— az üdülési egységeknél pedig 3,3 százalékkal voltak magasabbak, mint 
az előző évben. 

A budapesti és a Borsod megyei pártszervek kivételével a területi párt- 
szervek mindegyike központi támogatást kapott feladatainak ellátásához, mert 
saját bevételeiből nem tudta fedezni kiadásait. A kiadások növekedési ütemé- 
nek felgyorsulására az elmúlt évben több tényező hatott. 

8 A munkavállalói bérek és bérjellegű egyéb kiadásak (tiszteletdíjak) és 

ezek társadalombiztosítási járulékai tették ki a költségvetés összkiadásának 
41,5 százalékát. 
. — 8 A pártapparátus politikai munkatársainak fizetése az előirányzottnak 
megfelelően 4 százalékkal emelkedett. A szakképzettséget nem igénylő munka- 
körökben az alacsony kereseti lehetőségek miatt a pártszervek munkaerő- 
hiánnyal küszködnek. 

A költségvetési kiadások gyorsabb ütemű növekedésére ható tényezők kö- 
zül jelentősek az épületfelújításokra, karbantartásokra és beszerzésekre fordí- 
tott összegek. Az ilyen célú felhasználás mintegy 20 százalékkal volt magasabb 
az előző évinél. A területi pártszervek, a városi, körzeti és községi alapszer- 

vezetek használatában összesen 2772 épület van. Ezek állagának fenntartására, 
illetve a jelentősebb állagromlás megakadályozására összesen 126 pártbizott- 
sági, 216 községi és 271 városi-körzeti alapszervezeti székház felújítását vé- 
gezték el. Részben vagy egészben tehát az épületek mintegy 22 százalékát kellett 
felújítani. A ráfordítások növekedése természetesen más okokra is visszavezet- 
hető: az építőipari árak emelkedése, különösen a javító-, szolgáltatómunkák 
árainak növekedése stb. Hozzájárult ehhez az a körülmény is, hogy a járások 
megszüntetése következtében a helyettük létrehozott új központokban épület- 
korszerűsítések és -átalakítások váltak szükségessé. 

A pártalapszervezetek és a pártszervek működéséhez és fenntartásához 
szükséges úgynevezett dologi kiadások mintegy 11,5 százalékkal nőttek. Ezek 
a költségek az összes kiadásoknak a 33,6 százalékát teszik ki. 

Az előző évhez képest tetemes mértékben (14,2 százalékkal) nőtt a tájékoz- 
tatás és az adminisztráció költsége. Ez részben a telefondíjak emelkedéséből, 
részben abból adódik, hogy a XIII. kongresszusra való felkészülés miatt nőtt 
a pártszervek írásos munkája. 

A tömegpolitikai és propagandamunka költségei 25,5 százalékkal halad- 
ták meg az 1983. évi ráfordításokat. Ebben az a körülmény játszik szerepet, 
hogy a területi pártszervek a központi elképzeléseknek megfelelően növelték 
a párttagok és általában a lakosság tájékoztatását a különféle politikai kérdé- 
sekben. A költségek emelkedése ellenére a propagandamunkára fordított kiadá- 
sokban is vannak olyan ellátási normák, amelyek az évek során elavultak. A 
költségvetés nagyon szerényen csak azt teszi lehetővé, hogy például azok 
a propagandisták, akik a tömegpolitikai oktatás, a felvilágosító munka egyik 
lényeges elemét, az alapszervezetekben folyó oktató-, tájékoztatómunkát vég- 
zik, elismerésül legfeljebb 500, illetve 800 forint értékű könyvutalványt kap- 
hatnak. 

A marxista—leninista esti egyetemi oktatás és a pártiskolákon folyó káder- 
képzés költségei az előző évhez viszonyítva lényegében nem változtak. A párt- 
iskolákon tanulók ellátására, étkeztetésükre, hazautazási költségeik megtérí- 
tésére stb. fordított összegek szintén változatlanok. A kiadásokon belül csak -az 
jelentett némi módosulást, hogy az elmúlt év szeptemberében elsősorban a jobb 
munkára való ösztönzés növelése érdekében, a Titkárság határozata alapján, 
rendezték a tanári tisztelet- és óradíjakat. A tiszteletdíj 1 főre eső átlaga havi 
855 Ft-ról 1100 Ft-ra emelkedett. 

A működési költségeken belül a különféle munkaértekezletekre meghívoitak 
ellátására, utazási költségeik megtérítésére fordított összegek sem változtak. A 
drágító árváltozásokat a pártszervek többnyire visszafogottabb ellátással el- 
lensúlyozták. A hazánkba érkezett külföldi delegációk és a kiutazott párt- 
delegációk száma nem változott. A ráfordítások összege elsősorban az utazási 
tarifták emelése, valamint a külföldi valutaárfolyamok változásai miatt nőttek 
mintegy 4.5 százalékkal. 

A város-körzeti és a községi alapszervezetekhez tartozó párttagnyugdíja- 
sok szociális támogatása ugyancsak a költségvetésben jóváhagyott normáknak 
megfelelően történt. Az engedélyezett norma egy párttagnyugdíjas után 40 
Ft évente. A pártalapszervezetek a rendelkezésükre bocsátott csekély összeget 
általában a beteglátogatások alkalmával használják fel kisebb figyelmességekre. 

A költségvetésben a fenntartási költségek között a legjelentősebb összeget 
az épületek fűtésére, világítására kell fordítani. Ez teszi ki a működési költsé- 
gek 61 százalékát. Az előző években például a fűtési költségek állandó emelke- 
dése volt a jellemző. Az elmúlt évben már éreztette hatását a korábbiakban 
végrehajtott energiaracionalizálási program. az olajtüzelésnek más, olcsóbb 

tüzelőanyagokra való felváltása. A területi pártszervek által üzemeltetett sze- 
mélygépkocsik száma tovább csökkent. Változatlanul döntő jelentőségű az appa- 
rátus magángépkocsi-használata. 1984-ben mintegy 2350 fő — ebből 350 községi 
párttikár — használta rendszeresen saját gépkocsiját hivatali munkára, és 
összesen több mint 10 millió km-t teljesítettek. Ennek is része van abban, hogy 
jelentős — éves szinten mintegy 60 millió Ft — a megtakarítás a közlekedési 
költségekben. A pártszervek az állami előírásoknak megfelelő összegű térítést 
fizetnek a magángépkocsi használata után. Úgy tűnik azonban, hogy ez az 
összeg nem ösztönöz a magángépkocsik szélesebb körű használatára. Felvető- 
dött, hogy némi ösztönzést jelentene, ha azok, akik szerződésben vállalják, hogy 
saját gépkocsijukat munkavégzésre rendszeresen használják és háromévenként 
soronkívül — 10 százalékos felárral — kapnak kiutalást. Ők a felár eltörlésé- 
ben lennének érdekeltek, hiszen a háromévenkénti vásárlás lehetősége egyes 
gépkocsitípusoknál már egyáltalán nem jelent , soronkívüliséget", mert a vétel- 
ár 50 százalékának befizetése esetén 3 éven belül egyébként is hozzá lehet 
jutni bizonyos személygépkocsi-típusokhoz. A 10 százalékos felár egyébként 
a teljes vételár után évi 3 százalékot jelent, ami magasabb ,kamat", mint 
amennyit az OTP a nem tartós betétek után fizet. 

A pártszervek költségvetési gazdálkodásában az idők folyamán létrejöttek 
más belső feszültségek is. Bizonyos tényezők és főleg az áremelések hatására 
az eddig alkalmazott ellátási normák többségükben gyakorlatilag elvesztették 
költségtérítő jellegüket, mára jórészt elavultak. Ez utóbbiak két csoportba oszt- 
hatók. Az egyikbe azokat a normákat sorolhatjuk, amelyek a politikai munka 
szempontjából tekinthetők elavultnak, mint például a társadalmi aktivisták 
jutalmazására fordítható keretek (500 Ft.fő/év), a rendezvényekkel kapcsolatos 
ellátási normák stb. A normatívák másik csoportjába azok tartoznak, amelyek 
főleg az apparátus szociális ellátását határozzák meg, mint például a segély- 
keret (60 Ft/fő/év), a napidíj, az üzemi étkezési hozzájárulás stb. Bár ezek a 
juttatási normák közismerten elavultak hagyományos szerepük, költségkiegé- 
szítő jellegük miatt, de változatlan összegben maradtak fenn. Minden való- 
színűség szerint a jövőben sem lesz mód növelésükre. 


A tényekből megállapítható, hogy a párt 1984. évi költségvetési gazdálkodá- 
sa ugyanúgy, mint az előző években, szerény, mértéktartó és takarékos volt. 
A költségvetés annak a feladatnak a biztosítását szolgálta, hogy rendelkezés- 
re álljanak a szükséges anyagi feltételek a politikai munkához, az apparátus 
munkafeltételeinek javításához. 

A tapasztalatok alapján már ebben az évben is tovább kell keresnünk 
a lehetőségeit annak, hogy a párt bevételeinek felhasználása még hatékonyabb 
és célirányosabb legyen, hogy minden pártszerv példamutatóan gazdálkodjon 
a rendelkezésére álló anyagi eszközökkel. 


Jachimek János 


A GYÖR-SOPRON MEGYEI TSZ-EK 
SZÖVETSÉGÉNEK TITKÁRA 


A termelőszövetkezetek 
irányítási rendszerének fejlesztése 


Győr-Sopron megyében 1970-től a szövetkezetek száma 115-ről 69-re csökkent, 
átlagos üzemnagyságuk. pedig 1938 ha-ról 3400 ha-ra növekedett. A termelés 
és a teremlőerők koncentrációja, valamint a gazdálkodás erősen változó kö- 
rülményei az irányítási rendszernek, a gazdálkodás szervezeti kereteinek fej- 
lődését is megkövetelték. Az egyesült termelőszövetkezetekben történt válto- 
zások az irányítás területén és az üzemi szervezetek fejlődése önmagában 
is figyelemre méltó volt, de ezek a szervezeti megoldások még nem léptek 
túl a hagyományos kereteken. 

1971 és 1978 között a tsz-ek mintegy 70 százalékában a korábbi hagyomá- 
nyos vezetési szervezeteket ágazati, kisebb részben kombinált, illetve funkcio- 
nális irányítási rendszerek váltották fel. 1978-tól erőteljesen tért hódított a 
tsz-en belüli önelszámoló egységek rendszere. Ezt a vezetők új iránti befogadó- 
képessége, továbbá a külső közgazdasági környezethez való alkalmazkodó- 
képessége elősegítette. A pártszervek és a pártszervezetek többsége támogatta 
a kockázatot vállalni kész vezetőket. Igaz, a ,jó szándék" önmagában nem 
mindig hozta meg a kívánt eredményt, ugyanis olyan tsz-ekben is próbálkoztak 
a belső irányítási rendszer haladó formáival, amelyekben ehhez még hiá- 
nyoztak a feltételek. 

A Központi Bizottság 1978. márciusi határozata , A mezőgazdaság és az 
élelmiszeripar fejlesztéséről", a korábbi tapasztalatokat is figyelembe véve, 
bátorította a szövetkezetek vezetését a bevált és élenjáró módszerek beveze- 
tésére. A határozat a megye termelőszövetkezeteiben nagy lendületet adott a 
szervezőmunkának, különösen azzal, hogy megfogalmazta az érdekképviseleti 
szervek feladatait is. Szövetségünk megvizsgálta és értékelte a termelőszövet- 
kezeti üzem- és munkaszervezés helyzetét, a tsz-ek irányításrendszerének ha- 
tékonyságát, amelyről a megyei párt-végrehajtóbizottság előtt számolt be. 


Egyenlőtlen fejlődés 


A tsz-ekben alkalmazott belső irányítási rendszerek színvonalában nagy kü- 
lönbségek voltak, és ennek alapján növekvő mértékben differenciálódott a 
gazdálkodás eredményessége is. A tsz-ek egy részében gyorsan és célszerűen 
fejlesztették a belső irányítást. Számos tsz az irányítási rendszer egészének 

tekintetében, de egyes részterületeken is (tervezés, az anyagi érdekeltségi rend- 
szer korszerűsítése, a hatékony belső információs rendszer kialakítása) elma- 
radt. Az előrelépés különösen a tsz-ek önelszámoló gazdálkodó egységeinek szer- 
vezésében ütközött nehézségekbe, ami nem véletlen, mert ez a tsz-ek belső 
irányítási és érdekeltségi rendszereinek összehangolt fejlesztését igényelte. 
Ez nagyon munkaigényes, bonyolult feladatot jelentett. E tekintetben is nagy 
segítséget nyújtott a megyei párt-végrehajtóbizottságának iránymutató ha- 
tározata. A határozat alapján öt termelőszövetkezet és szövetségünk meg- 
alakította a Megyei Szervezési Rendszert. 

A rendszer közgazdasági, üzemgazdasági és pénzügyi szakembereket fog- 
lalkoztat. Az öt termelőszövetkezet gazdálkodása, eredményei bizonyították, 
hogy az önelszámolási rendszer előnyösen hat a tsz-tagok és alkalmazottak 
felelősségének növekedésére, a munkafegyelem javulására, fokozza az érdek- 
lődést a közösség ügyei iránt. A tsz-ek szívesen fogadtak más tsz-ekből érkező 
látogatókat, ezeknek a tapasztalatcseréknek a szervezésében a pártszervek és 
-szervezetek is részt vettek. 

Elsősorban azokban a szövetkezeti gazdaságokban szorgalmazták az ága- 
zati önelszámolásra való áttérést, ahol a vezetésnek — elsősorban a munka- 
szervezés tekintetében — már kifogytak a tartalékai a termelés jövedelmező 
továbbfejlesztésére. Ebből az is következett, hogy elsősorban a szövetkezeti 
vezetőket kellett meggyőzni az önelszámoló rendszer előnyeiről, s ez nem 
minden esetben volt könnyű feladat! A szövetkezeti vezetők egy része mere- 
ven ragaszkodott ahhoz, hogy minden kérdésben ők döntsenek, a legkisebb 
jelentőségű ügyekkel is ők foglalkozzanak. Az önelszámoló rendszer alapja 
pedig éppen az, hogy egy-egy jól elhatárolt területen gazdálkodó egység, 
leginkább ágazat — az állattenyésztés, a növénytermesztés, a segéd- és kise- 
gítő üzemágak, a gépesítés vagy még kisebb egységek — a szövetkezet kere- 
tében ugyan, de önállóan gazdálkodik. Növekszik vezetőik hatásköre, de 
egyben felelőssége is. Ebből is látható, hogy nem a tsz-elnökök jogkörének 
, csorbításáról" van szó, hanem a gondok megosztásáról, a szakértelem széle- 
sebb körben való érvényesüléséről, a vezetőség határozatainak következete- 
sebb érvényesítéséről. 

Nem egyszerű , szervezési" munkát végeztek tehát a megyében, amikor 
1978 és 1983 között hétszer több tsz tért át az ágazati önelszámolásra, mint az 
azt megelőző tíz évben. A tsz-parasztok és munkások ezreivel kellett szót 
váltani, vitatkozni, meggyőzni őket a gazdálkodási forma előnyeiről. S ez 
nem volt egyszerű, mert noha bevezetése a szövetkezeti közösség egésze szem- 
pontjából előnyös volt, egyúttal azonban az emberek számára személyes 
konfliktust jelentett, nem egy esetben anyagi hátrányt, új szakma elsajátítá- 
sának szükségességét. Ennek az ellentmondásnak a feloldása nélkül nem lehe- 
tett előbbre lépni. Éppen ezekben a kérdésekben végeztek felbecsülhetetlen 
értékű segítséget a pártszervezetek, a kommunisták. Kiálltak az új irányítási 
rendszer mellett, politikai munkát végeztek a tagság körében, jelezték a fe- 
szültséggócokat a vezetésnek. Munkahelyi gyűléseken tájékoztatták a tag- 
ságot s vitatkoztak velük. Elsősorban ennek tulajdonítható, hogy a közgyűlé- 
sek többsége a bevezetés mellett szavazott. 

A jól szervezett politikai munkát követte a Megyei Szervezési Rendszer 
munkatársainak szakmai segítsége. Sehol ,nem vették át" az irányítást az 
egyes területek vezetőitől, de ott voltak mellettük, s annyiszor magyarázták 
meg, mit, hogyan kell végezniük, ahányszor csak kellett. Segítették az irányí- 
tást, bekapcsolódtak a tervezésbe, a belső elszámolás kialakításába, az ösztön- 

ző bérezés, valamint a belső információ kidolgozásába és kiépítésébe. A terv- 
szerű munka eredménye, hogy ma már a megye 0609 tsz-éből 40 a tsz-en belüii 
önelszámoló egységek rendszerében gazdálkodik. 

Ennek lényege az, hogy a szövetkezet vezetése az előző évek tapasztala- 
tai, a szabályozó rendszer ismeretei alapján, továbbá a tagság jövedelemnöve- 
kedésének, a tsz anyagi továbbfejlesztésének igényei alapján előzetes tervet 
készít. Ennek legfontosabb eleme a jövedelmezőségi terv, melynek telje- 
sítésén múlik az év végi eredmény, azaz a , bizonyítvány" az évi gazdálkodás- 
ról. A vezetőség előzetes tervében nem szerepelnek részletesen a termésátlagok, 
s azok a számadatok sem, amelyek szakmai jellegűek. 

A szövetkezet vezetősége a jövedelmezőségi tervet , felbontja" az ágazatok- 
ra, üzemegységekre. Meghatározza, hogy ezek az adott esztendőben mennyi 
jövedelemmel kötelesek hozzájárulni a szövetkezet eredményéhez. A vezetőség 
azt is meghatározza, hogy az évi , jövedelemtermeléshez" mennyi munkabért 
használhatnak fel, biztosítja a termeléshez szükséges anyagi eszközöket stb. 
Egy-egy ágazat vagy üzemegység egész esztendőben önállóan gazdálkodik, de 
időközönként erről beszámol a vezetőségnek. A munkafolyamatokat szakembe- 
rek irányítják, akiknek havonta rendelkezésükre állnak a legfontosabb adatok 
Arról, hogy addig az időpontig mennyi az ágazat vagy üzemegység bevétele, 
mennyit fizettek ki bérre, az egyes munkafolyamatok elvégzésére, általában 
mennyit költöttek. Ez a kimutatás — amely a tsz központjában készül — amo- 
lyan kis , zárszámadás". Annyiban azonban különbözik tőle, hogy míg a zár- 
számadás az év végi adatokat rögzíti, s azokon változtatni már nem lehet, ad- 
dig az ágazatok, üzemegységek által kapott havi adatok a szükséges intézke- 
désekre ösztönzik a munkahelyi vezetőket. 


Meg kell említeni: ha egy-egy ágazat vagy üzemegység dolgozóinak érdekei 
általánosságban megegyeznek (persze ez nem zárja ki az időközönként felbuk- 
kanó érdekellentéteket), nagyobb az összefogás, jobban kialakulnak a szorosabb 
emberi kapcsolatok: Ebben nagy szerepet vállalnak magukra a pártszerveze- 
tek, pártcsoportok és a szakszervezet. Jellemző az önelszámolási rendszerben 
gazdálkodó tsz-ek többségének önállóságára, hogy egyre jobban érvényesítik 
véleményüket vezetőik munkájáról, bérezéséről, jutalmazásáról, kitüntetésük- 
ről. Demokratikusan határoznak munkatársaik személyes ügyeiben is (ki- 
tüntetés, üdülés, felelősségre vonás stb.). 

Az előbbiekben említett 40 tsz közül öt 8—12 éve vezette be az önálló 
elszámolási rendszert, 35 tsz viszont csupán 1—6 éves tapasztalatokkal rendel- 
kezik. Azt is meg kell említeni, hogy az ilyen irányítási rendszer keretében 
semmiféle , uniformizálás" nincs. Ezt mutatja, hogy vannak olyan szövetkezeti 
gazdaságok, ahol a főágazati rendszert vezették be, másutt a kiscsoportos 
önelszámolást valósítják meg. Az ágazati rendszerben külön-külön irányítják 
a szarvasmarha-, sertés- stb. tenyésztést, veszik számba a gazdálkodás ered- 
ményeit. Arra is van példa, hogy az irányításban az ágazati és a területi 
rendszert együttesen, kombináltan alkalmazzák. Ennek elsősorban az az oka, 
hogy egyes termelőszövetkezetekben a szétszórtság miatt nagyok a távolsá- 
gok. Napjaink új kezdeményezése, hogy az előbbiekben említett nagyobb 
volumenű termelőegységeket kisebbekre , bontják". Hat tsz már önálló mun- 
kacsoportok rendszerében gazdálkodik. A kisebb csoportokban az önelszámo- 
lási rendszer meglepően kedvező eredményeket mutat. Néhány területen szinte 
ugrásszerűen növekedett a munka hatékonysága. 


A megyei párt-végrehajtóbizottság értékelése szerint jól vagy kevésbé 
hatékonyan vezetni, irányítani bármelyik szervezeti formában lehet — a szer- 

vezettség szintjétől és a vezetés gyakorlati módszereitől függően. Fontos a szer- 
vezeti felépítés, de előnyei csak jó vezetési módszerek mellett érvényesülnek. 
Éppen ezért hangsúlyozzuk, hogy a belső irányítási rendszer — ezen belül 
a vezetés — szervezeti formája csupán keret, segítheti, de akadályozhatja 
is a vezetést. 


A termelőszövetkezetek belső irányítási rendszerei differenciáltan fejlődnek. 
Helyenként azonban kedvezőtlen tendenciák is tapasztalhatók. Ebben a szem- 
léleti hatások mellett szerepe van a megszokotthoz való — néha nem is tu- 
datos — ragaszkodásnak, az eltérő alkalmazkodóképességnek. A vezetés rend- 
szerének hatékonyságát gyakran korlátozza, hogy: a szervezeti keretek vál- 
toztatását nem mindig előzi meg alapos tényfelmérés, elemzés, sokoldalú tá- 
jékozódás; egyes szövetkezetekben a vezetési szervezet változtatását kam- . 
pányfeladatnak tekintik; nem mindenütt megfelelő a döntési szintek elhatá- 
rolása, a vezetői munkamegosztás gyakorlata. Ez kevésbé fejlett ott, ahol a 
vezetés nem törekszik eléggé a termelésirányító szakemberek öntevékenységé- 
nek kibontakoztatására; egyes szövetkezetekben esetenként túlszabályozottság, 
túlszervezettség tapasztalható, túlzottan növekszik a vezető beosztásúak száma, 
és az indokoltnál több az áttétel a vezetés rendszerében. 


A tervezés javítása 


A tervezés a belső irányítási rendszer fontos eleme. Ebben a tekintetben jelen- 
tős a fejlődés a megyében, de tsz-enként rendkívül nagyok a különbségek. 


A tervezés személyi feltételei az utóbbi öt évben jelentősen javultak. Ked- 
vezően változott a terveket készítő szakemberek túlnyomó részének szemlélete 
is: napjainkban főként a helyes közgazdasági szemlélet a jellemző, a korábbi 
általános mennyiségi szemléletmód visszaszorult. A pártszervezetek úttörő sze- 
repet vállaltak a vezetők tudatának formálásában s abban, hogy a tsz-ek túl- 
nyomó többségében az önelszámoló egységek maguk is elkészítsék terveiket. 
Ennek teljesítése a kollektívák személyes érdeke. Nem hanyagolható el az sem, 
hogy a tsz-ek zömében már dolgozik üzemgazdász, és számos gazdaságban 
üzemgazdasági csoportot is szerveztek. Az üzem- és számviteli szakemberek 
felsőfokú képzettségűek. Egyes tsz-ekben azonban nem képzettségüknek meg- 
felelő munkakört töltenek be, s ezen sürgősen változtatni kellene. 


Az önelszámoló rendszerben gazdálkodó tsz-ekben a tervezőmunka lénye- 
gesen fejlődött. Mindenütt alapvető a szerepe a tervnek, de az önelszámoló 
rendszerben gazdálkodó tsz-ekben különösen az. A tagság bevonása és a szak- 
emberek képességeinek kifejtése nélkül nem készülhet jó terv, nem funkcionál- 
hat megfelelően az önelszámolási rendszer. Ebben az irányítási rendszerben 
év közben nem lehet toldozgatni-foldozgatni a terven. Itt a terv elfogadásától 
kezdve mindegyik főágazatnak vagy ágazatnak, valamennyi vezetőnek és dol- 
gozónak egész esztendőre ismernie kell a teendőit. Mindenkinek tudnia kell, 
mennyi termelési értéket kell előállítania ahhoz, hogy a tervben meghatározott 
jövedelmét biztösítsa. Ma már a tsz-tagok bizonyosak akarnak lenni: ha elő- 
állítottam a tervben meghatározott értéket, számíthatok a pénzemre. 


Külön sajátossága az önelszámoló rendszernek, hogy a tsz általános terme- 
lési és pénzügyi terve mellett az önelszámoló egységek tervei rendkívül konkré- 
tak, részletesek és teljesítésük folyamatosan mérhető. Az is szerepel a terveik- 

ben, hogy mennyi élő- vagy holtmunka-ráfordítással, költséggel termelnek egy- 
egy mázsa bűzát, kukoricát, egy liter tejet stb. Tehát az önelszámoló egységek- 
nek a szó igazi értelmében gazdálkodniuk kell. A vezetőknek, szakembereknek 
igazodniuk kell az időjáráshoz, a közgazdasági környezethez, a dolgozók szak- 
képzettségéhez, létszámához stb. Alternatív megoldásokat kell kidolgozniuk egy- 
egy időszakra. Mindezekből az is következik, hogy a tsz-tagok sem , általában" 
csak dolgoznak. Náluk is érvényesülnie kell a tudatosságnak, tehát személyre 
szóló munkahelyi terveket kell készíteni. 

Az önelszámoló rendszer alapeleme a nagyfokú differenciálás a tsz ve- 
zetése részéről. A vezetőségnek tudatosan kell segítenie az ésszerű munkaáram- 
lást azokba az ágazatokba, amelyek nagyobb jövedelmezőséggel gazdálkodnak. 
A kereseti szinteket — azok átlagát — úgy kell megállapítani, hogy a szak- 
képzettebb, a több szakmával rendelkező tsz-tagok, ha eredményesen dolgoz- 
nak, nagyobb jövedelemhez is jussanak. A differenciálás azt is jelenti, hogy 
ahol a dolgozók nem teljesítik tervüket, ott a jövedelmük csökken. 

Tapasztalataink szerint a fejlődés ellenére is tovább kell javítani a ter- 
vezés színvonalát. Az előrelépés kulcsa, hogy növekedjék a termelési egységek 
vezetőinek önállósága és felelőssége. Ennek elengedhetetlen feltétele, hogy a fel- 
ső szintű tsz-vezetők ne akarjanak magukhoz ragadni minden irányítási jogot. 


A belső elszámolásnak fontos eleme a belső árak alkalmazása is. Tekintve, 
hogy a főágazatok, ágazatok önállóan gazdálkodnak, a termelésükhöz szüksé- 
ges anyagokat, eszközöket, terményeket szövetkezetük másik ágazatától kell 
, megvásárolniuk". Az állattenyésztési főágazatok, ágazatok a takarmányt meny- 
nyiség, minőség — beltartalmi érték — szerint vásárolják. A jobb minőségű 
takarmányért többet fizetnek, mert az állatokkal feletetett jó minőségű ter- 
mény jobban értékesül. A tsz-ekben többféle belső áron számolnak. A megye 
tsz-eiben kialakított belső árak többnyire jól segítik a gazdálkodás belső folya- 
matainak célszerű szabályozását. Több tsz-ben azonban nem ismerték fel ennek 
jelentőségét, és a belső árat kevésbé vagy egyáltalán nem alkalmazzák mint 
szabályozót. Pedig a belső árak, amelyeket az önálló egységek közötti elszámo- 
lásban alkalmaznak, segítik az üzemen belüli szabályozás automatizmusainak 
kedvező kibontakozását. Ha szükséges, az árakat időben módosítani kell, nehogy 
konfliktusokat idézzenek elő. 


A termelőszövetkezetekben a belső információ egyre színvonalasabb, de 
rendszerétől és módszerétől függően hasznossága nagyon különböző. Olyan 
termelőszövetkezet is akad, ahol még nem szervezték meg az információ megfe- 
lelő rendszerét. Ezekben a gazdaságokban a vezetők nem ismerték fel, hogy a 
hatékony információs rendszer az elemzések, értékelések és tájékoztatók meg- 
határozott rendszerét jelenti. 


A termelőszövetkezetek belső érdekeltségi viszonyainak minőségi fejlődését 
elsősorban a tsz-ek nagyon eltérő gazdasági lehetőségei határozzák meg. Nap- 
jainkban a tagság érdekeltségét biztosító módszerek is sokfélék, vannak köz- 
tük jól és gyengén funkcionálók. Bár a valamennyi dolgozóra kiterjedő dif- 
ferenciált anyagi ösztönzés jelentőségét a tsz-ek zömében már többé-kevésbé 
érzékelik — ebben a pártszervezetek is nagyban közreműködtek tömegpolitikai 
munkájukkal —, mégsem törekednek mindenütt ennek az ösztönzésnek a kö- 
vetkezetes alkalmazására. Pedig vannak jó megyei módszerek, amelyek például 
szolgálhatnak. Napjainkban megyénkben is a hatékony belső érdekeltségi rend- 
szerek bevezetése a termelőszövetkezeti gazdálkodás egyik legnagyobb tarta- 
léka. 

A vezetési módszerek korszerűsítése 


A vezetők munkájának meghatározó eleme: a megújulás, az új lehetőségek ke- 
resése; a környezeti adottságokhoz való gyorsabb alkalmazkodás; a növekvő 
vállalkozókészség; a szemléletváltozás, a közgazdasági szemlélet szélesebb körű 
térhódítása; a nyereségorientált gazdálkodásra való törekvés. 

A vezetés fejlődése tsz-enként, beosztásonként és egyénenként eltérő mér- 
tékű. Függ ez a fejlődés a vezetők üzemi körülményeitől és lehetőségeitől, de 
főleg a vezetők személyiségétől. 

Meg kell mondanunk, hogy a termelőszövetkezeti vezetés színvonalának 
növekedését nem követte megfelelően a vezetés eszköztárának fejlődése. Az 
információ feldolgozásának jelenlegi gyorsasága, a döntésekhez szükséges vál- 
tozatok kidolgozásának mai szintje a jövőben már nem lesz megfelelő a kor- 
szerű gazdálkodás irányításához. Már napjainkban is fontos üzemi érdekek 
fűződnek például a számítástechnika szélesebb körű felhasználásához, a szám- 
vitel korszerű gépesítésén túl az egész termelés irányításának számítástechni- 
kai megalapozásához. Ehhez képest a mostani gépesítettség nagyon alacsony 
színvonalú. Éppen ezért a számítástechnika fejlesztése érdekében megszervez- 
tük a SZÖVINFORG nevű együttműködést, amelynek tagságát 12 tsz, továb- 
bá szövetségünk és a DIALOG INFORMATIKA SZÜV leányvállalata alkotja. 
A számítógépes programok végrehajtásától azt várjuk, hogy az egyébként ma- 
gas szervezettségi szinten és eredményesen gazdálkodó tsz-ekben a számítás- 
technika alkalmazása jelentősen tovább növeli a gazdálkodás hatékonyságát. 
Az integrált számítógépes rendszer bevezetését csak ott javasoljuk, ahol az új 
technika nemcsak a korábbi eszközök felcserélésére ad lehetőséget, hanem elő- 
segíti a termelési tényezők hatékonyabb felhasználását, a termelésirányítás 
jelentős korszerűsítését is. 

A megyei párt-végrehajtóbizottság az elmúlt években folyamatosan érté- 
kelte a szövetkezetek belső irányítási rendszerét és a fejlesztés feltételeit. 
A belső irányítási rendszer kérdéseinek napirenden tartása azt eredményezte, 
hogy napjainkban a termelőszövetkezeti vezetők többsége érzékeli a belső irá- 
nyítási rendszer korszerűsítésének szükségességét. De az is igaz, hogy sok a 
félreértés. Egyesek például a vezetés korszerűsítésén csupán a Szervezeti fel- 
építés megváltoztatását értik, mások kizárólag az anyagi érdekeltségi formák 
átdolgozásával törődnek, elhanyagolják a vezetés fejlesztésének többi ténye- 
zőjét, s ezzel kétségessé teszik erőfeszítéseik sikerét. Gyakori az is, hogy a 
szervezést a vezetők kampányfeladatként kezelik, nem tartják a gazdasági 
irányítás szerves részének. 

Az idei évtől érvényesülő közgazdasági szabályozás jelentősen megváltoz- 
tatja a termelőszövetkezetek gazdálkodásának feltételeit: meghatározóvá vált 
a nyereségérdekeltség, teljesebbé válik a gazdálkodás és a szövetkezeti élet . 
önállósága, a vezetők felelőssége. Az új feltételekhez való gyors és rugalmas 
alkalmazkodás, a jövedelemérdekeltség, a piacorientáltság a szövetkezetek belső 
viszonyainak továbbfejlesztését igényli. Ezeket a feladatokat valamennyi tsz- 
ben a helyi adottságok és lehetőségek figyelembevételével szükséges megol- 
dani. Helyes, ha az átlagosan vagy annál gyengébben gazdálkodó szövetkezetek 
tanulnak a kimagasló eredményeket elért tsz-ektől, átveszik tőlük a helyes 
munkamódszereket, tapasztalatokat. 

A PARTSZERVEZETEK ELETEBOL 


A pártszervezet politikai befolyása 
az ifjúság körében 


BESZÉLGETÉS AZ EGYESÜLT VILLAMOSGÉPGYÁRBAN 


Az Egyesült Villamosgépgyár arról ismert a főváros X. kerületében, de an- 
nak határain túl is, hogy a pártszervezet nagy figyelmet fordít a fiatalok 
közötti politikai befolyás erősítésére, s ennek számos eredménye is érzé- 
kelhető. E munka tapasztalatai minden bizonnyal másutt is hasznosítha- 
tók. Ez késztette szerkesztőségünket arra, hogy elbeszélgessünk a gyár 
pártmunkásaival, miben látják eredményeik titkát, milyen eszközök, mód- 
szerek bizonyultak e munkában célravezetőnek. A beszélgetés résztvevői 
voltak: Bajkai Sándor, a pártbizottság helyettes titkára, Berkes László esz- 
tergályos, pártbizottsági tag, Danok Károly esztergályos, alapszervezeti 
titkár, Menyhárt Lászlóné, a pártbizottság titkára, Nagy István, a pártbi- 
zottság szervezőtitkára, Szendrődi Arnold motorszerelő, pártbizottsági tag 
és Szenográczky János népművelő, a KISZ-bizottság korábbi titkára. A 


szerkesztőség részéről Rákos Imre és Gyenes László vett részt a beszélge- 


tésen. 


Mindenekelőtt sorakoztassunk fel né- 
hány adatot, amelyek önmagukban 
véve is jelzik e munka feltételeit, il- 
letve hatását. Az EVIG fővárosi üzem- 
egységei összesen mintegy 2250 dolgo- 
zót foglalkoztatnak, s közöttük a párt- 
tagok száma megközelíti az 500-at. A 
fiatalok száma félezer körül jár, mint- 
egy 300 közülük a fizikai munkás. A 
párttagok aránya a fiatalok között is 
kedvező: minden negyedik-ötödik 35 év 
alatti dolgozó a MSZMP soraiba tar- 
tozik. A KISZ 300-nál több tagot 
számlál, a fiatalok 60—65 százaléka 
lépett be az ifjúsági szövetségbe. 

Ezek a számok a politikai munka 
eredményeiről tanúskodnak, de a be- 
szélgetés résztvevői nyomatékosan óv- 
tak bennünket attól, hogy ezeket túl- 

értékeljük. Tisztában vannak vele és 
nem takargatják, hogy az ifjúságpoli- 
tikai tevékenységet is számos gond és 
probléma terheli. Fontos tanulságként 
hangsúlyozták továbbá, hogy a fiata- 
lok közötti politikai munkát komplex 
módon kel! szervezni, kialakítani. 


A technikai feltételek politikai 
hatása 


A pártszervezetek politikai befolyása 
szempontjából is alapvető fontosságú 
— mondották egyöntetűen az EVIG 
pártmunkásai —, hogy a technikai fel- 
tételek, amelyek között a fiatalok dol- 
goznak, mennyire korszerűek. A vál- 
lalatnak több Üüzemegysége, részlege 


van, s ezek technikai feltételei igen- 
csak eltérőek. Vannak korszerű tech- 
nológiával, világszínvonalon álló gé- 
pi berendezésekkel működő részlegek, 
másutt viszont még a hagyományos, 
régi technikai felszereltséggel folyik a 
munka. , A fiatalokat mindenütt meg- 
találjuk — mondotta Bajkai Sándor 
—, s ha politikai érettségüket nézzük, 
szembetűnő, hogy azokon a területe- 
ken a legkedvezőbb a kép, ahol a 
technikai feltételek is fejlettek, ahol 
számjegyvezérlésű automata gépekkel 
folyik a termelés, ahol a munkafolya- 
matban már helyet kapott a mikro- 
elektronika, a robottechnika. A fővá- 
rosi részlegeknél ilyen helyeken dolgo- 
zik a fiataloknak mintegy a fele. Az 
ő példájuk azután persze más terüle- 
tekre is kisugárzik, ott is hat." 

, Kevés az olyan fiatal, akinek ne 
lennének ambíciói, akiben ne" élne 
tettvágy, ne szeretné megmutatni, mit 
tud — tette hozzá Szenográczky János. 
— Ez már iskolás korukban kialakul 
bennük. A kérdés az, mennyire kap- 
nak lehetőséget, teret munkahelyükön, 
hogy a gyakorlatban kiélhessék ezeket 
az ambíciókat. A tettvágy rendszerint 
valamilyen új dologhoz kötődik, s a 
műszaki érdeklődésű fiatalokat ma 
különösen vonzza az új teehnika, a 
mikroelektronika." 


A beszélgetés többi résztvevője is 
egyetértett abban: a pályakezdő fiatal 
közérzetét, gondolkodásmódját nagy- 
mértékben befolyásolja, ha olyan kö- 
rülmények között dolgozhat, amelyek 
kedvére valóak, korszerűek, jövőbe 
mutatók, lehetővé teszik, hogy meg- 
mutathassa képességeit, a közösségben 
elismerést szerezhessen teljesítményé- 
vel, presztízst teremthessen önmagá- 
nak és — nem utolsósorban — anya- 
gilag is megtalálja számítását. , Ha 
nem is az egyetlen tényező a műszaki 
fejlettség korszerű szintje — jegyezte 
meg Nagy István —, de számos példa 
mutatja, hogy a mai fiatal számára 
mindenekelőtt ez nyújt lehetőséget 
kreatív képességeinek kibontakozta- 
tásához. A fejlett technológia olyan 


tulajdonságokat fejleszt ki és erősit 
a fiatalokban, mint a pontosság, a 
rendszeretet, a  fegyelmezettség, a 
gondosság, a minőség iránti igény. 
Akiben nincsenek meg ezek a tulaj- 
donságok, azok nem képesek a kor- 
szerű berer.dezéseket kezelni, az ob- 
jektív feltételek tehát valósággal ki- 
kényszerítik belőlük a megfontoltsá- 
got, a felelősségérzetet. Enélkül a mo- 
dern technika sem működtethető, s 
korszerű társadalom sem létezhet, más 
szóval itt természetes módon találkoz- 
nak a technikai követelmények és a 
párt politikai törekvései." 

Éppen ez a találkozás teszi érthető- 
vé, hogy a párt ez irányú politikai 
céljai e fiatalok számára természetesek 
és kézenfekvőek, az élet szükségletei- 
nek politikai kifejeződését látják ben- 
nük. E célokat elfogadni és azok szel- 
lemében cselekedni — ez számukra 
elemi dolog. 

Az üzemi közvélemény élénk és ak- 
tív érdeklődéssel kíséri a vállalati ve- 
zetésnek azt a törekvését, hogy a lehe- 
tőségekhez képest megújítsuk a gép- 
parkot, minél több fejlett berendezést 
alkalmazzunk. ,Ma már általános 
igény — mondotta Szendrődi Arnold 
—, hogy ha új gép jön, az a legmo- 
dernebb legyen. S ha van vagy in- 
kább volt is olykor idegenkedés, az 
legkevésbé a fiatalokra jellemző. Ez 
természetes már csak azért is, mert ők 
életkoruknál fogva nem szokhatták 
úgy meg a régit, mint mi, idősebbek." 

, Maga az a tény, hogy a fiatalokra 
rábízzuk a tízmilliókat érő, nagy telje- 
sítményű gépek kezelését — jegyezte 
meg Danok Károly —, az irántuk 
megnyilvánuló nagyfokú bizalomról 
tanúskodik. A fiatalok tudatában is 
vannak, hogy ez mekkora bizalom je- 
le, s erre a vezetés iránti bizalommal 
válaszolnak. A gyakorlat folyamatá- 
ban tehát a bizalom kölcsönössé válik, 
felelősséget érlel." 


A korszerű berendezés azonban 
nemcsak felelősségérzetet, hanem tu- 
dást, hozzáértést is igényel. , Ez nem 
csupán a gép mechanikus működteté- 

sének ismeretét igényli, hanem meg- 
alapozott elméleti tudást is — hangoz- 
tatta Bajkai Sándor. — A fiataloknak 
közvetlen érdekeltségük fűződik ah- 
hoz, hogy olvassanak, művelődjenek, 
fejlesszék ismereteiket." Mint a be- 
szélgetés több résztvevője kiemelte, a 
technikai fejlődés művelődésre kész- 
tető követelményei ugyancsak talál- 
koznak a párt politikai törekvéseivel, 
megerősítve a fiatalokban azt a felis- 
merést, hogy passzív szemlélődés alap- 
ján nem lehet megérteni a világot. 

A műszaki fejlődés tehát segíti a 
személyes képességek kifejlesztését, 
kibontakozását, erőteljesebb egyéni 
erőfeszítésekre késztet. Másfelől vi- 
szont — utalt rá Berkes László — a 
kollektivitást is erősíti, hiszen a be- 
rendezések működtetése közös mun- 
kát igényel, s ez az egymásrautaltság 
fejleszti az emberekben az egymás 
iránti segítőkészséget, figyelmet és 
tiszteletet, a közösségi szellemet, a 
mások véleményének megismerése és 
megértése iránti nyitottságot. Ezek 
mind olyan emberi értékek, amelyek 
nem maradnak meg pusztán a terme- 
lőmunka keretei között, hanem széle- 
sebb mértékben is hatnak, s ez is egy- 
beesik a párt világnézeti céljaival, po- 
litikai törekvéseivel. 


Törődés a fiatalok 
életkörülményeivel 


A pártszervezet ifjúságpolitikai tevé- 
kenységében ennél a vállalatnál is fon- 
tos helyet kap a fiatalok anyagi-szo- 
ciális körülményeivel, életfeltételeivel 
való törődés. A fiatalok jól ismerik 
ennek tényeit, tudják és nagyra érté- 
kelik, hogy ez a kérdés állandóan a 
pártszervezet figyelmének előterében 
áll. A fiatalok maguk is részesei az 
erre vonatkozó elképzelések kialakí- 
tásának, nemcsak értük, de az ő rész- 
vételükkel folyik ez a munka. 

E kérdéskomplexumnak az egyik 
központi kérdése nyilvánvalóan a 
bér, a kereset. Ennek nagyságát egy- 

részt az alapbér, másrészt a teljesít- 
mény arányában változó mozgóbér 
határozza meg. Itt van bizonyos el- 
lentmondás: az idősebbek érdekelt- 
sége elsősorban az — ismereteik, ta- 
pasztalataik felhalmozódásával ará- 
nyosan növekvő — alapbérhez fűző- 
dik, a fiataloké viszont a teljesítmény- 
től függő rész nagyságához kapcsoló- 
dik. , Arra törekszünk, hogy ésszerű, 
a gazdasági hatékonyságot jól szol- 
gáló arányosság alakuljon ki a bére- 
zésben, s ez széles körben elfogadásra 
is találjon, közmegegyezés alakuljon 
ki e tekintetben — mondotta Meny- 
hárt Lászlóné. — Az ezt szolgáló po- 
litikai munka során a fiatalokkal tö- 
rekszünk megértetni, hogy miért szük- 
séges az idősebb munkatársak szak- 
tudását a keresetekben is kifejezni." 

Az itt mutatkozó időnkénti feszült- 
ségek —— feloldásának leghatásosabb 
módját az EVIG-ben abban látják, 
hogy megfelelő teret biztosítsanak a 
fiataloknak a nagyobb teljesítmény 
kifejtéséhez. , A fiatalok elfogadják a 
teljesítményelvet a differenciálódás 
alapjául — hangsúlyozta Nagy István. 
— Többségükben megvan a szándék 
ahhoz, hogy a nagyobb keresetért 
többet produkáljanak. De ehhez biz- 
tosítani kell a szükséges feltételeket: 
legyen megrendelés, anyag, jól szer- 
vezzék meg a munkát, és így tovább. 
Vagyis nem elegendő, hogy hirdetjük 
a teljesítményelvet, hanem gondos- 
kodni kell arról is, hogy a fiatalok 
mindennapi tapasztalatai összhangban 
legyenek ezzel a jelszóval. Az ehhez 
szükséges feltételek megléte persze el- 
sősorban a gazdasági vezetőkön múlik, 
de a pártszervezetek, a többi politikai 
szervezetek is sokat tehetnek azért, 
hogy a termelőmunka esetleges zava- 
rait, azok okait időben felismerjék és 
megszüntessék." 

Mivel a pártalapszervezetek ez irá- 
nyú tevékenysége a vállalati közvé- 
lemény nyilvánossága előtt folyik, a 
fiatalok előtt sem maradnak titokban 
ezek az erőfeszítések. Közvetlenül ér- 
zékelhetik, hogy a pártalapszerveze- 


tek milyen fontos tényezői ennek a 
folyamatnak, s ez növeli körükben a 
pártszervezet megbecsültségét. Itt is 
érzékelhető, hogy a fiatalok nem sok- 
ra tartják azokat a pártszervezeteket, 
amelyeknek a szerepe kimerül abban, 
hogy együtt siránkoznak a tehetetlen 
gazdasági vezetőkkel, hanem azoknak 
van tekintélyük előttük, amelyek kez- 
deményezőek, képesek a cselekvésre. 

,,Mint az idősebb generációhoz tar- 
tozó ember, meggyőződéssel mondha- 
tom — hangsúlyozta Szendrődi Ar- 
nold —, nem igaz az az állítás, hogy 
a mai fiatalok nem szeretik a munkát, 
hogy csak a markukat tartják, de sem- 
mit nem akarnak adni érte. A fiata- 
loknak megvannak a maguk igényei, 
de állítom, hogy képesek és készek is 
keményen dolgozni ezek teljesülé- 
séért." 

Ezt egyébként egy sor tény alátá- 
masztja. A teljesítményben dolgozók 
legjobbjai a főmunkaidőben az átla- 
got messze túlhaladó keresetet tudnak 
elérni. Azok, akik több gépet kezel- 
nek, akár 12—13 ezer forintot is meg 
tudnak keresni havonta. S emögött 
mindenütt szigorúan megkövetelt tel- 
jesítmény, pontosan ellenőrzött mun- 
kamennyiség áll. Az elérhető kereset 
mellett vonzerő ezeken a munkahelye- 
ken a fizikailag könnyebb, tisztább, 
ugyanakkor nagyobb szellemi össz- 
pontosítást igénylő munkafeladat is. 
Érthető, hogy az NC, CNC megmun- 
káló gépeknél dolgozó fiatalok nem, 
vagy kisebb mértékben mennek el in- 
nen, s a katonai szolgálat. letöltése 
után is szívesen jönnek ide vissza: 
A világszínvonalú technika tehát a 
munkahelyhez való kötődés szempont- 
jából is megtartó erőt jelent. Ez feje- 
ződik ki abban az adatban is, hogy 
amíg a hagyományosabb berendezésű 
részlegekben a szakmunkások átlagos 
életkora nincs messze az 50 évtől, ad- 
dig az NC, CNC gépckkel dolgozóké 
30 év körüli. 

A  pártszervezetek a KISZ-szel 
együtt nagy figyelmet fordítanak ar- 
ra, hogy a fiatalok megfelelő szerepet 


kapjanak a műszaki, termelési prob- 
lémák megoldásában. A Fiatal Műsza- 
kiak és Közgazdászok Tanácsával kar- 
öltve a vállalatvezetés rendszeresen 
hirdet meg ilyen tárgyú pályázatokat, 
s a fiatal szakemberek eredményesen 
vállalkoznak is e feladatok teljesíté- 
sére. A fiatal szakmunkások növekvő 
hányada vesz részt a , Szakma ifjú 
mestere" elnevezésű mozgalomban, 
ennek szakmai és politikai tárgyú ve- 
télkedőin, készítenek különféle mes- 
termunkákat. Mint Berkes László el- 
mondotta, a szint, a mérce itt évről 
évre magasabb, de ez nem csökkenti 
a jelentkezők számát. Az elmúlt évben 
11 szakmában 94 fő vett részt, és 54- 
en értek el helyezést. Ezeket a moz- 
galmakat közvetlenül a KISZ szer- 
vezi, de maximálisan élvezik a párt- 
szervezetek politikai támogatását is. 
Gondolnak arra is, .hogy az országos 
jellegű mozgalmak feltételeit a helyi 
körülményekhez igazítsák. A pártbi- 
zottság és a KISZ közösen keresi azo- 
kat a sajátos formákat, amelyekkel 
érdekessé, vonzóvá teheti ezeket az 
akciókat. , E mozgalmak — fejtegette 
Szenográczky János — jó formát je- 
lentenek ahhoz, hogy a fiatalok szé- 
lesebb körét bevonjuk a közös gon- 
dolkodásba, s ezáltal erősítik a válla- 
lati közélet demokratizmusát. Jól szol- 
gálják mind a vállalati, mind pedig az 
egyéni érdekeket, s az erkölcsi-politi- 
kai értékeken túl közvetlen anyagi 
hasznot is hoznak a vállalatnak és a 
népgazdaságnak, de az egyéneknek 
is." 

A bér- és kereseti viszonyok csak az 
egyik összetevőjét jelentik a fiatalok 
anyagi-szociális helyzetének. Miként 
országosan, az EVIG-ben is a legtöbb, 
legnagyobb gondot a lakáshelyzet je- 
lenti. A pártszervezet politikai támo- 
gatása, kezdeményezése fontos szere- 
pet játszott abban, hogy a vállalat 
vezetése átfogó koncepciót dolgozott 
ki a lakáshoz jutás megkönnyítésére. 
Egyrészt bekapcsolódtak a munkás- 
lakás-építési akcióba, amelynek révén 
1974 óta közel száz fiatal juthatott, il- 

letve juthat a közeljövőben lakáshoz. 
A másik módja a segítésnek, hogy a 
lakást építők vagy vásárlók vállalati 
kölcsönhöz juthatnak. Évente 40—50 
dolgozó kap átlagosan 70—80 ezer fo- 
rint értékű kölcsönt a vállalattól ilyen 
célra. Az összeget — demokratikusan 
— társadalmi bizottság ítéli oda az 
anyagi helyzet és a végzett munka fi- 
gyelembevételével. 


Mi ebben a pártszervezet szerepe? 
A beszélgetés tanúsága szerint min- 
denekelőtt az, hogy politikai súlyú 
problémaként kezeli ezt a kérdést. 
Ezért céltudatosan keresi a segítés 
módozatait. Ez a fiatalokban erősíti 
azt a meggyőződést, hogy ezzel a sú- 
lyos gonddal nem egymagukban kell 


megbirkózniuk, feloldja a magukra 


hagyatottság érzését bennük. Másrészt 
a pártszervezet céltudatosan szorgal- 
mazza, hogy az elbírálásnál maximá- 
lisan érvényesüljenek a társadalmi 
igazságosság elvei. Ez azért is fontos, 
mert a viszonylag szűkös lehetőségek 
között minden igazságtalanság foko- 
zottan bántja, sérti az üzemi közvé- 
leményt. S mert a rangsorolásnak így 
is óhatatlanul vannak kárvallottjai, a 
döntések elfogadtatásában az erőtel- 
jes meggyőző munka sem nélkülöz- 
hető. 

Az említettek is tanúsítják, hogy 
a pártszervezet érzékenyen reagál a 
fiatalok személyes problémáira. Ezek 
a problémák igen sokrétűek, egyénen- 
ként is különbözőek. Hiszen például 
a lakásgondok sem minden fiatalt 
érintenek, csupán mintegy egyharma- 
duknál igényel a megoldás valamilyen 
vállalati közreműködést. A beillesz- 
kedés, a pályakezdés persze mind- 
annyiuk esetében előidéz bizonyos 
problémákat. Ennek politikai súlyát 
felismerve, a pártbizottság szorgal- 
mazza, hogy a fiatalokkal folyamato- 
san törődni kell. Kezdeményezésére a 
pályakezdés első öt esztendejében a 
munkahelyi vezető évenként egyszer 
minden érintett fiatallal személyesen 
megbeszéli a beilleszkedésével kap- 

csolatos gondokat, a kölcsönös igénye- 
ket és feladatokat. 

A tanulás, a művelődés kérdései 
sem kerülik el a pártszervezet figyel- 
mét. A munka melletti tanulás egyé- 
ni és közérdek is, s ennek felismeré- 
sét többféle módon igyekeznek előse- 
gíteni. Az egyik érdekes forma egy 
olyan ösztöndíjrendszer, amelynek ke- 
retében a továbbtanulásra vállalkozó 
fiatalok nevére a vállalat havonta 
meghatározott összeget fizet be ifjúsá- 
gi takarékbetétre, amit az adott tan- 
folyam, iskola sikeres elvégzése után 
megkapnak. A technikai fejlődés ta- 
nulásra serkentő spontán hatását ily 
módon egészítik ki egyfajta közvetlen 
anyagi ösztönzéssel. 


A mozgalmi élet 


Az eddig vázoltak meggyőzően érzé- 
keltethetik, hogy az Egyesült Villa- 
mosgépgyárban tartalmas és sokrétű 
ifjúságpolitikai tevékenység folyik. 
Ennek koncepcióját a pártszervezet 
dolgozza ki, s ugyancsak rá hárul e 
tevékenység folyamatos irányítása, a 
benne részt vevő üzemi és társadalmi 
szervek munkájának összehangolása. 
Ügyel arra, hogy a gyakorlat megfe- 
leljen a pártpolitika meghatározó el- 
veinek, szellemének, korrigálja az el- 
téréseket, ha kell, menet közben he- 
lyesbíti, kiegészíti, módosítja állásfog- 
lalásait. 

Az ifjúság mozgalmi életének leg- 
főbb színtere itt is a KISZ. A szerve- 
zet magvát a fiatal párttagok alkotják, 
az ő számukra a legfontosabb párt- 
megbízatás az ifjúsági szervezetben 
végzett munka. Ezen keresztül követ- 
kezetesen biztosítható a párt vezető 
szerepének, politikai elgondolásainak 
érvényesülése azoknak az elvi állás- 
foglalásoknak az alapján, amelyeket a 
párt testületei, alapszervezeti taggyű- 
lései dolgoznak ki. Ezeket alapul vé- 
ve, a KISZ-szervezetek nagy önálló- 
sággal végezhetik, illetve végzik mun- 
kájukat. 


A KISZ-szervezetek érdemben vesz- — 


nek részt a vállalati élet minden lé- 
nyeges mozzanatában. A fiatalokat 
érintő kérdések kapcsán kifejtik vé- 
leményüket, állásfoglalásukat. Maxi- 
málisan élnek — és jól élnek — azok- 
kal. a jogokkal, amelyekkel a törvé- 
nyek, rendelkezések felruházták őket. 
"A pártszervezet erre kifejezetten 
ügyel is — hangsúlyozta Menyhárt 
Lászlóné. — Vigyázunk, hogy senki 
ne csorbítsa ezeket a jogokat. S ha 


olykor-olykor — nem elvi okokból, 


hanem kényelmi szempontból, időza- 
var miatt — előfordul, hogy mellőzik 
őket, olyankor a pártszervezet a maga 
politikai súlyával, tekintélyével fel- 
lép, és minden különösebb konfliktus 
nélkül általában el is tudjuk érni az 
ilyen mulasztások korrigálását." 
Részben a pártszervezetekkel, rész- 
ben önállóan vagy a művelődési ház- 
zal együtt a KISZ-szervezetek számos 
olyan akciót, fórumot szerveznek, 
amelyek segítik a fiatalok tájékozó- 
dását, eligazodását. Népszerűek a 
, nagypolitikai" és vállalati kérdések- 
ről szervezett beszélgetések, a neves 
előadók által tartott tájékoztatók. 
Fontos és rangos eseményei a válla- 
lati életnek az ifjúsági parlamentek, 
amelyeknek gondos előkészítését a 
gazdasági vezetők és a társadalmi 
szervezetek egyaránt szívügyüknek 
tartják. A politikai oktatás tanfolya- 
mainak, a KISZ ifjúsági vitaköreinek 


ugyancsak fontos szerep jut eszméink 
terjesztésében, magyárázatában. Mű- 
ködik egy vonzó programmal rendel- 
kező ifjúsági klub. Minden ősszel if- 
júsági napokat rendeznek, s ez alka- 
lommal, de máskor is, a fiatalság je- 
lentős hányadát megmozgató tömeg- 
sport-rendezvényekre kerül sor. S még 
hosszan lehetne sorolni, hányféle kul- 
turális vagy sportakció, rendezvény, 
megmozdulás ad módot a fiataloknak 
szabadidejük értelmes hasznos eltöl- 
tésére. . i 

, Mindennek ellenére a személyes 
beszélgetések semmi mással nem he- 
lyettesíthető szerepet játszanak a fia- 
talok gondolkodásának formálásában 
— mondotta Danok Károly. — Ezek- 
ben a párttagokra nagy feladat há- 
rul. Az ilyenfajta, a műhelyekben, öl- 
tözőkben folyó mindennapos eszme- 
cserék segítik a legjobban, hogy a fia- 
talok közelebb kerüljenek a párthoz. 
A politikai munkát olykor hajlamosak 
vagyunk leszűkíteni a rendezvények- 
re, a hivatalos összejövetelekre. Pedig 


"a mindennapos beszélgetés, a napi 


dolgok és a világesemények kötetlen 
megvitatása talán a leghatásosabb esz- 
köze annak, hogy politikai befolyásun- 
kat a fiatalok mind nagyobb részére 
kiterjesszük." 

A beszélgetés nyomán, úgy véljük, 
jobban érthető, miért eredményes a 
pártszervezet politikai munkája az 
EVIG-ben dolgozó fiatalok körében. 


Politikai kultúra — 


a helyi sajtó tükrében 


Aligha tekinthető véletlennek, hogy 
az utóbbi években ugrásszerűen meg- 
nőtt az érdeklődés a megyei, a helyi 
sajtó iránt. Meggyőzően bizonyítja ezt 
egyetlen tény: ma — közel egymillió- 
háromszázezres példányszámukkal a 
megyei lapok a legnagyobb példány- 
számban megjelenő napilapok. Ha 
mindehhez hozzászámítjuk az olvasó 
kezébe jutó üzemi újságokat, híradó- 
kat, még indokoltabb, hogy közelebb- 
ről szemügyre vegyük, milyen szerepet 
játszik a helyi sajtó a társadalmi köz- 
érzet, a közgondolkodás tükrözésében, 


formálásában, a politikai kultúra ala- . 


kításában. 

Mindenekelőtt illik leszögezni, hogy 
nem valamiféle csoda eredménye a 
példányszám nagymérvű emelkedése. 
(Közbevetőleg egy szűkebb hazai pél- 
da : lapunk, a Nyíregyházán megjelenő 
Kelet-Magyarország tíz év alatt 45 
ezerről 90 ezerre növelte napi példá- 
nyainak számát, aminek túlnyomó ré- 
szét előfizetők vásárolják meg. Isme- 
reteim szerint — kevés kivételtől elte- 
kintve — hasonló emelkedés tapasz- 
talható a többi megyében is.) Bár- 
mennyire közhelynek tűnik, mégis 
igaz : ez a felfokozott érdeklődés a párt 
társadalmi realitásokon nyugvó politi- 
kájának is szól, amelyet a megyei, a 
helyi sajtó is képvisel, közvetít. Tekin- 
tettel arra, hogy a párt igényt tart rá, 
hogy a dolgozók beleszóljanak a köz- 
ügyekbe, kéri a javaslatokat, a kritikus 
véleményt társadalmi jelenségeinkről, 
segítőtársakat keres közös gondjaink- 
bajaink őszinte feltárásához, a nehéz- 
ségek leküzdéséhez, ez tovább élénkíti 
a közéletet, pezsdítőleg hat a társadal- 

mi közgondolkodásra. Az írott sajtó — 
így a megyei, az üzemi lap is — fontos 
missziót tölt be azáltal, hogy fórumot 
teremt a napi politikai párbeszéd szá- 
mára. A legjobb gondolat sem ér sem- 
mit ugyanis, ha rejtve marad, s egy 
részleteiben kifogásolható elképzelés is 
hasznos lehet, ha a nyilvánosság, a 
közvélemény csiszolja mind tökélete- 
sebbre. A helyi sajtó akkor látja el jól 
feladatát, ha mindkét irányba kaput 
nyit: kitárja oldalait az emberek előtt, 
ha fölkínálja a szólás, a véleménynyil- 
vánítás lehetőségét, másrészt közvetí- 
ti az országos tennivalókat, a megyei 
döntéseket, elképzeléseket. Tény, hogy 
az utóbbi esztendőkben a helyi sajtó 
igen sok olvasót bátorított kiállni a 
közélet színterére, vállalni a felelőssé- 
get közös dolgainkért. 

Kétségtelen, hogy némi helyzeti 
előnyt is élvez a megyei, az üzemi lap. 
A rádió, a televízió frissen és részlete- 
sen közli a nagyvilág, az ország fon- 
tosabb eseményeit, a nemzetközi poli- 
tika fejleményeit. Ezt legjobb akarata 
és igyekezete ellenére sem képes föl- 
vállalni a helyi sajtó, terjedelmi okok- 
ból sem. Csakhogy az emberek az úgy- 
nevezett nagypolitika változásait a leg- 
szűkebb környezetükben élik meg és 
egyre inkább arra kíváncsiak, miként 
érinti őket közvetlenül egy-egy fontos 
esemény, döntés. Hiszen a nemzeti jö- 
vedelem felhasználása például konkrét 
dolgok formájában (lakás, bolthálózat, 
iskola, óvoda, kövezett út stb.) is meg- 
jelenik. Erről pedig a lakosság teljes 
joggal várja a hiteles információkat. 
S még valami: a helyi sajtó családia- 
sabb jellege bátorítóan hat, oldja azo- 


kat a közismert görcsöket, gátlásokat, 
amelyek a közélet demokratizálódását 
illetően oly gyakran bénítólag hatnak. 


Persze, a hétköznapokon ez koránt- 
sem egyszerű és nem látványos. Mert 
bár igaz, hogy a helyi sajtó helyzeti 
előnyt élvez, de éppen ebben rejlik 
számtalan veszélyhelyzete is. Elég, ha 
csupán arra gondolunk: milyen nagy 
politikai kárt okozhat egy ilyen lap, ha 
tévesen értelmezett lokálpatriotizmus 
miatt, túlfűtött indulatokkal az orszá- 
gos érdek elé tolja a területi érdeket, 
illuzórikus elképzeléseket közölve ha- 
sábjain, mintha egy-egy tájegység 
előbbre jutása teljesen független volna 
az egész ország gazdasági állapotától. 
Hasonlóan káros lehet, ha a helyi lap 
esetleg túlértékeli az adott megye, vá- 
ros, üzem eredményeit ; ha rosszul vá- 
lasztja meg az összehasonlítás mércé- 
jét. Ezzel önhittséget éleszt és leszereli 
a cselekvést. Pedig ebbe a hibába 
könnyű beleesni, hiszen a helyi. az 
üzemi sajtó kollektívája testközelben 
dolgozik, mondhatni, az olvasó szinte 
ott lélegzik mellette, mögötte, így a be- 
folyásolás lehetősége is nagyobb. 


Lássuk, hogyan birkóznak meg mind- 
ezzel egy megyei szerkesztőségben, 
például a Kelet-Magyarországnál ? 
Közismert, hogy minden megyei új- 
ság — így a mienk is — a politika he- 
lyi alakítását, megvalósítását segíti 
elő. Hosszabb-rövidebb távú tervek 
szerint dolgozunk, amelyeknek alap- 
ját, gerincét a megyei pártbizottság 
határozatai, munkaprogramjai alkot- 
ják. Ez viszont korántsem jelenti azt, 
hogy az újságot a pártbizottságon szer- 
kesztenék. Lényegében arról van szó, 
hogy a társadalmilag leglényegesebb 
kérdéseknek rendszeresen  szerepel- 
niük keli a lapban. Alapjában véve ez- 
zel a legtöbb helyen nincs is baj, mégis 
idekívánkozik egy közbevetés. Megyei 
lapjaink is adósak ma még azzal, hogy 
egy-egy nagyobb horderejű döntést a 
közvélemény színe előtt kellően elő- 


készítsenek. Szokás — nem éppen a 
legjobb szokás —, hogy a helyi lap a 
párttestületek elé kerülő kérdésekkel 
előzőleg legfeljebb szőrmentén foglal- 
kozik. Abból a téves nézetből táplálko- 
zik ez a gyakorlat, hogy a lap , ne za- 
varja" a gondos elemző munkát. Hol- 
ott a társadalmi közgondolkodásra jó- 
tékony hatással volna például, ha a 
közösséget érintő nagy kérdésekről — 
az előkészítés, a közérdeklődés felkel- 
tése érdekében — nyílt vitát kezdemé- 
nyeznének a helyi lapok. 

Ahhoz, hogy a helyi lap érdemben 
és színvonalasan meg tudjon felelni a 
legfontosabb tennivalóknak, minde- 
nekelőtt a szerkesztőség naprakész in- 
formáltságára van szükség. Az infor- 
mációkhoz több forrásból jutunk. Az 
már aztán a szerkesztőség belső ügye, 
közvetlen feladata, hogy az időben 
megkapott központi és helyi informá- 
ciók alapján miként tudja konkrétan 
közvetíteni az általánosabb politikai 
kérdéseket, hogy mennyire nyitott az 
új jelenségek iránt, mennyire érzé- 
keny az új ellentmondásokra, s hogy 
ezeket képes-e objektíven, a korszerű 
lap igényei szerint feldolgozni. 

A fő szerep itt már az éles szemé, a 
nyitott fülé, a felkészültségé, a jó ötle- 
teké és természetesen az avatott tollé. 
De érezzük, mi sem vagyunk csalha- 
tatlanok, ezért nagy súlyt fektetünk az 
olvasók véleményére. A társadalmi 
közérzet feltérképezésében, megszon- 
dázásában a riportutakon gyűjtött sze- 
mélyes élményeken kívül nagy fontos- 
ságot tulajdonítunk az évenként beér- 
kező több mint 3500 olvasói levélnek. 
Ezek nagy része közérdekű bejelentést, 
egyéni panaszt tartalmaz, kitapogatha- 
tók belőlük a tipikus gondok (megsér- 
tett munkásönérzet, lélektelen hivata- 
li ügyintézés, protekcionizmus, pazar- 
lás a közpénzzel, vevők megkárosítása, 
kispénzű emberek, nagycsaládok se- 
gítségkérése stb.). Aztán: évenként 
legalább húsz alkalommal üzemekben, 
klubokban, párthelyiségekben szemé- 
lyesen is találkozunk  olvasóinkkal 
szerkesztőségi ankétok keretében, mi- 

vel úgy tartjuk, az olvasónak joga van 
beleszólni a lap munkájába. Ilyenkor 
is kérjük az olvasót, legyen szerkesztő- 
társunk, mondja el, mivel nem ért 
egyet, milyen témákat hiányol, miről 
szeretne gyakrabban olvasni. Jó né- 
hány új rovatot éppen az olvasók ja- 
vaslatára, kérésére nyitottunk. 

A személyes találkozások valójában 
megméretések is: az olvasóval szem- 
től szemben vizsgázik az újságíró, a 
szerkesztő. Itt utalok vissza egy koráb- 
bi megjegyzésre, a megyei lap helyzeti 
. előnyére. Igaz ugyan, hogy az olvasó 
mindennapos közelsége elfogulttá te- 
héti az újságírót, de tény az is, hogy 
a helyi lap munkatársa igen gyakran 
szembesül egykori riportalanyainak a 
véleményével. Többet jár vissza egy- 
egy üzembe, mint az országos lapnál 
dolgozó kolléga, és ilyenkor esetleg 
, tartania kell a hátát" azért, amit ko- 
rábban írt. Ez fokozza a helyi újság- 
író felelősségérzetét, arra ösztönzi. 
hogy reálisan, a tipikus és a lényeges 
kérdéseket megragadva szóljon egy 
község, egy munkahely életéről. 

Már el is érkeztünk mindennapi 
buktatóinkhoz, azokhoz a problémák- 
hoz, amelyek olykor visszafelé sülnek 
el a közgondolkodás formálásában. a 
közérzet alakításában. Mert például 
egy túl tökéletesként, hibátlanként be- 
mutatott munkásember portréja bi- 
zony aligha használ például a szocia- 
lista brigádmozgalomnak. (Miért ta- 
gadnánk, e mozgalom , tükre" az új- 
ság hasábjain még ma is nagyon sok- 
szor élettelen, a brigádokban dolgozó 
emberekhez méltatlanul áhítatos. ró- 
zsaszín.) Persze, a közérzetet másként 
is el lehet rontani. Megesett például, 
hogy az egyik termelőszövetkezet liba- 
farmját az egekig dicsértük., csak kol- 
légánk éppen azt felejtette el megmu- 
tatni, hogy a szóban forgó termelőszö- 
vetkezet — mellesleg — többmilliós 
hiánnyal a csőd szélén állt. Továbbá: 
nem is olyan régen közöltünk egy ol- 
vasói levelet Fórum rovatunkban, 
amelyben egy édesanya megejtő sza- 
vakkal ecsetelte valamelyik óvoda ve- 

zetőjének, — dolgozóinak nagyszerű 
helytállását, segítőkészségét. Csak ép- 
pen nem jártunk utána, így nem volt 
tudomásunk arról, hogy az óvoda ve- 
zetőjét — magatartása, fegyelmezet- 
lensége miatt — le akarják váltani. 
Nyilván , felkért" levélíró volt az ille- 
tő, és mi — a tájékozódás elmulasztása 
miatt — besétáltunk a csapdájába. 

Nem nehéz elképzelni, hogy az ilyen 
esetleges, felületes benyomásokon ala- 
puló írások erősen megkérdőjelezhetik 
az olvasóban az egész lap hitelét, mi 
több, az egész politikát, amit a helyi 
lap a zászlajára tűzött. Pedig ilyen 
csapdák naponta rejtőznek utunkon, 
s ha nem vagyunk elég körültekintőek, 
bizony mihamar , gödörbe" kerülhe- 
tünk. Miért? Mert nem minden eset- 
ben gondoljuk végig, mérjük fel írá- 
saink várnató hatását. 

Eszemb? jut az a tanácsi dolgozó is, 
aki ironikusan jegyezte meg: ha annyi 
minden épülne ebben a megyében, 
mint amennyiről a lap ír, akkor Sza- 
bolcs valóságos Kánaán lenne. Tény, 
hogy minden ilyen információt az 
újért érzett öröm szül, de itt sem sza- 
bad mértéket veszítenünk. Mert igaza 
volt a tanácsi dolgozónak, aki elmond- 
ta: mi például írtunk egy majdani 
gyárról, amikor létesítését elhatároz- 
ták, amikor megtervezték. amikor le- 
tették az alapkövet, amikor már tető 
alatt állt, amikor már megkezdték a 
belső szerelést és amikor átvágták az 
avatószalagot (az utóbbiakat természe- 
tesen már képekkel is illusztráltuk). 
Hatszor — vagy még többször — ír- 
tunk róla, pedig az csak egy gyár volt. 
Aztán ugyanígy tettünk az iskolával, 
az új lakótömbbel, az ABC-áruházzal, 
s ezzel azt a látszatot keltettük, mint- 
ha a szűkebb hazában szinte heten- 
ként avatnának új létesítményeket, 
holott a valóságban korántsem ez tör- 
tént. 

Elkövettünk persze más hibákat is. 
Lapunkban olykor visszaköszöntek a 
gigantomániás túlzások : , A fény váro- 
sa . . . Európa legnagyobbja . . . Export 
öt világrészre . . ." stb. A legmaradan- 


dóbb sebet mégis azzal ejtettük a köz- 
gondolkodáson, amikor a , szocializ- 
mus féltése" miatt alkalmatlan, tehet- 
ségtelen vagy hanyag embereknek 
többek között a várospolitika megva- 
lósításában vagy a gazdálkodás külön- 
böző területein elkövetett nyilvánvaló 
hibáit elhallgattuk. Ez is a helyi sajtó 
jellemzője volt — s bizonyos mérték- 
ben még ma is az: a tiszteletkör, az 
indokolatlan és olykor elvtelen megér- 
tés, a ,különben rendes ember, hiszen 
ismeritek" szemlélet, amelyet néha- 
néha erősít egy-egy váratlan telefon 
is. Szerencsére ezekről ma már jórészt 
múlt időben beszélhetünk, de a teljes 
igazsághoz hozzátartozik, hogy a be- 
idegződés még ma is nagy úr. 

Erre egy friss példa, egyáltalán nem 
a tiszteletkör miatt. Egyik újonnan vá- 
lasztott megyei vezetőnk első ünnepi 
beszédét mondta el egy jeles évfordu- 
lón, amiről természetesen beszámol- 
tunk. Néhány nap múlva összefutot- 
tunk a szónokkal, aki — bár az új- 
ságírók barátjának vallja magát, hi- 
szen korábban ő is gyakorló propagan- 
dista volt — a szemünkre vetette: 
miért kerekítettük el a beszédét. ki- 
hagyva belőle a gondokat? Úgy véltük 
— feleltünk —, hogy azok mégsem il- 
lenek az ünnep hangulatához. Akkor 
nagyon rosszul vélitek — mondta —. 
mert az ünnep sem arra való, hogy el- 
hallgassuk a nehézségeket . . . Mi taga- 
dás, pironkodtunk, leckét kaptunk a 
párt új munkastílusából, s nem kis 
bátorítást is jövőbeli munkánkhoz. 

A beidegződés persze él még a má- 
sik oldalon is. Hiába az egyetértés ab- 
ban, hogy ne untassuk olvasóinkat 
hajlongó  , protokoll-listákkal"  egy- 
egy tudósításunkban, mégis a megyei, 
a helyi lapoknál a szerkesztők több- 
ször sértődést tapasztalnak, ha egye- 
sek lemaradnak a névsorból, jóllehat 
ők csak megjelentek az eseményen, 
ezenkívül semmit sem csináltak. Más 
esetben a jogos sajtóbírálat után is 
mérgesen szisszennek fel az érintettek, 
s ahelyett, hogy megszívlelnék a helyt- 
álló kritikát, szaladnak fűhöz-fához. 


hangoztatván üzemük és saját maguk 
érdemeit, amitől persze az elkövetett 
hiba még hiba marad. Még egy példa 
a megszokás illusztrálására: cseng a 
szerkesztőségi telefon, a hivatal egyik 
munkatársa lihegve újságolja, hogy X. 
Y. vezető rnost indul éppen vidékre, 
ellátogat egy üzembe. Milyen ese- 
ményre? — kérdezzük nyomban, mire 
a munkatárs: — Nem ezeményre, csak 
megnézi a gyarat, valójában ez az ese- 
mény. Megkérjük, nevünkben is kí- 
vánjon a vezető elvtársnak szerencsés 
utat, de nem írunk róla, mert X. Y.- 
nak valójában ez a mindennapi mun- 
kájához tartozik. A vonal túlsó végén 
erre majdnem kiesik a kagyló a lelkes 
munkatárs kezéből, aki szentségtörés- 
nek, valóságos eretnekségnek véli ál- 
láspontunkat . . . 


Az üzemi lapok esetében — tisztelet 
a kivételnek — még nagyobb gondok 
adódnak. Nem minden ok nélkül 
hangzik el gyakorta, hogy efek az új- 
ságok a gyári, a munkahelyi vezetés 
afféle, a vasárnap délutáni korzó fel- 
hőtlen hangulatát árasztó ,,háztáji" 
krónikái, ahol a vezetők fényképei, 
nyilatkozatai rendszeresen megjelen- 
hetnek. Ezekből az írásokból azonban 
hiányzik a , hétköznapi" valóság, a hi- 
bák kritikája, vagy ha előfordul, leg- 
feljebb a brigádvezetőket érinti, fel- 
sőbb szinteket már nem. Pedig az ilyen 
csupa jót tükröző lap aligha javítja a 
gyári közérzetet olyan helyen, ahol 
rossz az anyagellátás, hiányos a mun- 
kavédelem, nincs nyereség. 


Hosszan lehetne még példálózni arról, 
hogy a helyi sajtó milyen napi gon- 
dokkal birkózik. Kérdezheti persze 
bárki: hol marad az újságírói bátor- 
ság? Mielőtt erre felelnénk, engedtes- 
sék meg — érzékeltetésül — egy példa 
arra, hogy az újságírói bátorság ma 
sem hiányzik. Néhány évvel ezelőtt 
lapunk leközölte egy diáklány írását 
az orvosok hálapénzéről. Mi tagadás, 
eléggé nyers volt a levél, anogy mon- 

dani szokás: fésületlen, s addig soha 
nem tapasztalt nagy vihart kavart a 
megyében. Levelek özöne zúdult a 
szerkesztőségbe, a megsértődött orvo- 
soké éppúgy, mint a súlyos betegség- 
ből meggyógyultaké, vagy azoké, akik 
kapva kaptak az alkalmon, s eltúloz- 
ták az e téren valóban élő problémát. 
Nehéz helyzetben voltunk, de a leve- 
lek, a reagálások megfontolt és jó 
arányt tartó közlésével, végül pedig a 
szerkesztőség vitazáró cikkével sike- 
rült olyan tanulságokat levonni, me- 
lyek e téren is segítették a tisztánlá- 
tást. 

Az újságírói bátorság nem egyenlő 
a vakmerőséggel, különösen nem a fe- 
lelőtlen vagdalkozással. Bonyolultabbá 
vált életünkben az újságíró is nehe- 
zebben igazodik el, s bizony kemény 
munkát kíván egy-egy írás elkészítése, 
ha a tollforgató nemcsak a felületet 
akarja , fényezni". Mi úgy érezzük, a 
bátorság ma a bonyolult valóság meg- 
ismeréséhez és feltárásához kell, s ah- 
hoz, hogy ne egyes emberek, hanem 
helytelen nézetek ellen küzdjünk a toll 
fegyverével. Ehhez persze jó felké- 
szültségre, elkötelezettségre, még több 
tájékoztatásra, tájékozódásra, önkép- 
zésre van szükség valamennyi helyi 
lap munkatársától. És kellene — kell 
— még több idő. Közismert ugyanis a 
helyi sajtó dolgozóinak túlterheltsége. 
a nagy mennyiségi követelmény, ami 
bizony gyakorta az írás minőségét ve- 
szélyezteti. Ezért is születnek olykor 
felszínes, futtában készült írások, ame- 
lyek olyanok, mint a rossz cipőtalp, 
amely gyorsan átengedi a vizet... 

Ami igen lényeges: mind kevesebb 
a tabu, a fétis, nagyon sokszor éppen 
a , lapgazda" — a megyei pártbizott- 
ság biztat bennünket a bátrabb, de 
megalapozottabb kritikára. Ha kell, 
, súg" is a pártbizottság, s ha szüksé- 
ges, meg is védi a szerkesztőséget. A 
leglényegesebb témákat — áremelés, 
veszteséges üzemek megszüntetése, pá- 
lyakezdők díjazása, fiatal házasok la- 

kásgondja, nyugdíjasok, nagycsaládo- 
sok nehezebb életkörülményei stb. — 
is meg kell beszélni az olvasóval, aki 
tiszteli az őszinte szót, az okos érveket. 
Rokonszenvesnek találja azt is, ha a 
helyi újság őszintén beismeri tévedé- 
sét, és nem szégyelli az önkritikát, ami 
— sajnos — elég ritka a megyei, a he- 
lyi sajtóban. Pedig ezzel is példát le- 
het adni, még nagyobb őszinteségre 
ösztönözni azokat a szerveket, szerve- 
zeteket is, amelyek jelentéseikben ma 
még elég gyakran csak a jót írják 
magukról, mert a gondok, a tévedések 
feltárásából, beismeréséből presztízs- 
kérdést csinálnak. 


E törekvések eredménye, hogy reá- 
lisabb, objektívebb írások születnek, 
amelyek megfelelnek az olvasótábor 
véleményének. Így változik kedvezően 
a helyi sajtó megítélése, szerepének 
értékelése a szűkebb pátriában és or- 
szágosan is. De ehhez elengedhetetlen 
a hatásos külső kontroll és a szigorú 
önértékelés. A helyi sajtónál is folya- 
kell: a változó 
körülményeknek miként felel meg a 
lap tartalmi arculata, szerkesztési 
struktúrája. Az olvasótábor a helyi 
sajtótól gyors, pontos, érdekes téájé- 
koztatást vár, egyúttal pedig a segít- 
séget abban, hogy el tudjon igazodni 
a rázúduló események útvesztőiben. A 
jövőben is fontos követelmény marad, 
hogy a megyei lap hordozza magán a 
megye sajátos arculatát. Azzal is szá- 
molnunk kell, hogy nagyon sok olva- 
só csupán a megyei lapot veszi meg, 
abból akar tájékozódni a szűkebb kör- 
nyezet, az ország és a nagyvilág dol- 
gairól. Tehát a helyi sajtó ebből a 
szempontból sem függetlenítheti ma- 
gát az ország, a világ eseményeitől, ha- 
nem ezek ismeretében kell a politika 
alakítását szolgálnia, magas színvona- 
lon megfelelni az olvasók igényeinek. 


Angyal Sándor 


a Kelet-Magyarország 
töszerkesztő-helyettese 


A vgmk-k működésével foglalkozó 
taggyűlések tapasztalatai 


Megyénkben elsősorban 1983 második 
felétől nőtt jelentősen a vállalati gaz- 
dasági munkaközösségek száma. 1984. 
december 31-én közel 60 vállalatnál 
371 vgmk tevékenykedett. Ezek 40 szá- 
zaléka a gépipari, 15 százaléka az élel- 
miszeripari, 13 százaléka az építő- és 
anyagipari, 10 százaléka a nehézipari 
ágazatban működik, a könnyűiparban, 
a közlekedésben, a kereskedelemben 
és az egyéb területeken működő 
vgmk-k alig teszik ki együttesen a 
20 százalékot. 

A tagok 81,6 százaléka fizikai dol- 
gozó. Mintegy 60 százalékuknak a fő- 
munkaidőben magasabb a havi kere- 
sete, mint az ipar átlaga. A vgmk-k- 
ban a tagok által teljesített átlagos 
óraszám 65—70 óra, az ebből szárma- 
zó havi jövedelem 3100—3300 Ft kö- 
zött alakul. A munkaközösségekben 
tevékenykedő vezető állásúak aránya 
vállalatonként eltérő, átlagosan meg- 
haladja a 10 százalékot. 

Az üzemekben, a vállalatoknál az 
első munkaközösségek a gazdasági, po- 
litikai vezetés kezdeményezésére ala- 
kultak meg. A központi elképzeléssel 
ellentétben nem elsősorban a lakos- 
sági igények kielégítésére, hanem szin- 
te kizárólag belső vállalati feladatok 
megoldására szerveződtek, többek kö- 
zött a termelésben jelentkező szűk ke- 
resztmetszetek feloldására, kiegészítő 
és háttértevékenység elvégzésére, illet- 
ve külső kooperáció kiváltására. 

A taggyűlések döntő többsége a 
vgmk-k létrehozásának legalább ilyen 
fontos okaként jelölte meg a kvalifi- 
kált munkaerő megtartásának lehető- 
ségét, például a Mátravidéki Fémmű- 


veknél, a KAEV 10. sz. gyáregységé- 
nél, a Kőolajkutató Vállalat egri 
üzemegységénél. Az eltelt időszak 
egyértelműen bizonyította, hogy a 
többletmunkát vállaló vgmk-tagok 
többletjövedelme erősítette a munka- 
helyhez való kötődést, mérsékelte a 
fluktuációt. 

Néhány helyen megkérdőjelezték, 
hogy indokolt-e vgmk-k szervezése a 
főmunkaidőben tapasztalható szerve- 
zetlenség ellensúlyozására, a laza kö- 
vetelmények támasztásából fakadó je- 
lentős túlóraigény kiváltására, a több- 
letjövedelem biztosítására. Az építő- 
iparban a főmunkaidő kihasználatlan- 
sága ellenére vgmk-kat alakítottak, 
szinte kizárólag a munkaerő megtar- 
tása érdekében. De például a Heves 
megyei Állami Építőipari Vállalatnál 
az erőfeszítések ellenére sem sikerült 
vgmk-t létrehozni az úgynevezett 
hiányszakmákban, mert a hétvégi 
kontárkodással megszerezhető jöve- 
delmek jelentősen meghaladják azt, 
ami a munkaközösségben elérhető. 

Heves város üzemeiben csak néhány 
vgmk-t sikerült szervezni, az ipari 
munkások nagy része ugyanis a ha- 
gyományosan kialakult és bizonyos 
plusz jövedelmet hozó háztáji és kise- 
gítő gazdálkodás folytatása mellett 
tart ki. 

Figyelmet érdemlő tapasztalat az is, 
hogy az elmúlt egy-másfél évben egy- 
re nagyobb arányban az alaptevé- 
kenység szabadidőben történő folyta- 
tására alakultak vgmk-k, például a 
Kavicsbánya Vállalat és a Fővárosi 
Műanyagipari Vállalat hatvani tele- 
pén, a TIGÁZ horti üzemegységében. 

Általános az a vélemény, hogy a 
vgmk-k többsége körültekintő előké- 
szítő, szervezőmunka után konkrét 
feladatok végzésére alakult. A műkö- 
désükkel kapcsolatos kezdeti hiányos- 
ságok jelentős részét (például a vála- 
latnak térítendő költségek, a számlá- 
zás rendezetlenségét), a jogos észre- 
vételek után fokozatosan sikerült fel- 
számolni. É 

- Az alapszervezetek többsége úgy ér- 
tékelte, hogy a fő- és kiegészítő tevé- 
kenység ellenőrizhető módon, elkülö- 
nítetten folyik az üzemekben. Néhány 
helyen azonban gondokra ís rámutat- 
tak, mert vannak olyan területek, ahol 
elkerülhetetlen a főmunkaidő csorbí- 
tása ; például a Mátraaljai Szénbányák 
vegyesüzemében az anyag- és szer- 
számvételezés csak így oldható meg 
stb. 

A taggyűlések véleménye szerint a 
vgmk-k szinte kivétel nélkül hozzájá- 
rulnak a vállalati árbevételek és ered- 
mények növekedéséhez. A legjelentő- 
sebb költségmegtakarítás a külső ko- 
operáció kiváltásakor érzékelhető. A 


vgmk-k vállalkozói díja lényegesen " 


alacsonyabban alakult. A Mikroelekt- 
ronikai Vállalatnál például a kooperá- 
ciós árfolyam 200—400 Ft/óra között 
mozog, és az ebből származó válla- 
lati költségmegtakarítás 1984-ben kö- 
zel 12 millió Ft volt. A vállalatok gaz- 
dálkodási mutatóinak — például az 
egy főre eső termelékenység változá- 
sának — reális megítélése érdekében 
a vgmk-k eredményeit megbízható 
statisztikai mérési módszerrel célszerű 
lenne jól elhatárolni az alaptevékeny- 
ségtől. I 

A pártszervezetek többsége úgy véli, 
hogy alapvetően a főmunkaidő felté- 
teleit, szervezettségét, anyagi elisme- 
rését kell hosszabb távon helyreállíta- 
ni. Át kell menteni a vgmk-nál tapasz- 
talható pozitív vonásokat a vállalati 
össztevékenységbe. Rámutattak arra, 
hogy a vgmk-k üzemi nyilvánossága 
nem mindenütt kielégítő. A vállalati 
kollektíva nincs megfelelő módon tá- 
jékoztatva a létrehozás és működte- 

tés feltételeiről. Helyeselték, hogy — 
sok helyen először — a pártszer- 
vezetek önálló napirendként  tár- 
gyalják a működés tapasztalatait. Fon- 
tosnak tartják, hogy az üzemi demok- 
rácia egyéb fórumai rendszeresen ér- 
tékeljék a vgmk-k helyi szerepét, je- 
lentőségét. Az emberek véleményfor- 
málásában, különösen a kezdeti idő- 
szakban meghatározó, hogy az üzemi 
dolgozók több mint 90 százaléka a 
vgmk-kon kívül maradt. Egy részük 
ezt sérelmesnek tartja, vitatja a mun- 
kaközösségek létjogosultságát. A kez- 
deti feszültségek csökkentek, de nem 
szűntek meg. Újabb konfliktus forrá- 
sa — és erre meglepően sok helyen 
utaltak —, hogy a nem vgmk-tagok 
egy része (például raktáros, meós, 
adminisztrátor, ellenőr stb.), aki fő- 
munkaidejében többletfeladatként 
foglalkozik a vgmk-k kiszolgálásával, 
ügyintézésével, sérelmezi, hogy ezért 
nem kap plusz anyagi juttatást. 


A munkaközösségek működésének 
ellenőrzése általánosságban biztosít- 
va van. A társadalmi kontroll egyik 
megnyilvánulása, hogy a , kívül ma- 
radt" vállalati dolgozók kritikus fi- 
gyelemmel kísérik tevékenységüket. 
Az alapszervezetek megfelelőnek tart- 
ják a vállalati vezetés és a belső el- 
lenőrzés rendszerét, reagálásukat a 
szal bálytalanságokra, de indokoltnak 
tartják a dolgozók szélesebb körű be- 
vonását is a vgmk-k munkájának el- 
lenőrzésébe. 

Az  alapszervezeti állásfoglalások 
megerősítették: támogatják a válla- 
latvezetést olyan vgmk-k létrehozásá- 
ban, működtetésében, amelyek szabá- 
lyos, ellenőrizhető feltételek között el- 
sősorban célfeladatok, sürgős, rövid 
idő alatt színvonalasan és költségkí- 
mélő módon megoldható munkák el- 
végzésére vállalkoznak tisztességes ja- 
vadalmazás ellenében. 


Asztalos Miklós 
a Heves megyei pártbizettság 
. esztályvezetője 


HOZZASZOLASOK CIKKEINKHEZ 


A vállalati önállóság 


(Megjelent az 1985. májusi és júniusi számban) . 


A MEGGYŐZÉS EREJÉVEL 


A vállalati önállóságról szóló írás sok 
olyan kérdést vet fel, amelyekről akár 
külön-külön is érdemes volna eszmét 
cserélni. A cikk ugyan nem sok szót 
pazarol annak bizonyítására, hogy a 
reális helyzetfelismerésben, az össze- 
függések felismerésében, az egy célt 
követő cselekvésben milyen nagy sze- 
repük van a tudati tényezőknek, az 
egyes emberek meggyőzésének, de a 
felvetett problémák ezt maguk sugall- 
ják. Így a cikk megerősít abban, hogy 
terveink, céljaink megvalósításában 
elsőrendű feladat a tudati tényezők 
alakítása, hogy azok ne visszahúzók, 
hanem lendületet adó erőforrások le- 
gyenek. 

A vállalatunk előtt álló feladatok- 
ból mi is arra a következtetésre ju- 
tottunk, hogy a kollektíva megnye- 
rése nélkül az egyre nehezebb, feszül- 
tebb helyzeteken aligha tudunk vál- 
toztatni, aligha tudjuk az előrehala- 
dás akadályait leküzdeni. Többek kö- 
zött ezért is tekintjük olyan lényeges- 
nek a gazdaságpolitikai munka javí- 
tását, fejlesztését. A megszokott, meg- 
merevedett módszerek helyett termé- 
szetesen egyre inkább a konkrét fel- 
adat megoldását biztosító, az új hely- 
zetnek megfelelő módszereket alkal- 
mazzuk. 

Megítélésünk szerint a termelési 
agitációnak azon kívül, hogy segít a 
célok, döntések összefüggéseinek meg- 


ismertetésében és a mozgósításban, az 
érdekviszonyok helyes feltárásában, 
az ellentmondások feloldásában is je- 
lentős a szerepe. Ezért a korábbi eset- 


. leges, szóbeli és Írásos tájékoztatáso- 


kat rendszeressé tettük, kibővítve a 
szemléltetés eszközeivel, a termelésfe- 
lelősi munka rendszerével. A tervsze- 
rűség érdekében alapszervezeti szin- 
ten is elkészítettük a gazdaságpolitikai 
munkára vonatkozó termelésfelelősi 
munkaterveket. A termeléssel össze- 
függő problémákkal kapcsolatban, 
amelyek a politikai hangulatot is be- 
folyásolják, számos javaslat felszínre 
került. A jelzések a munkafegyelem- 
re, a technológiai fegyelemre, a minő- 
ségre vonatkoztak, és a különböző 
anyagok kezeléséből és raktározásából 
származó károkra, problémákra hív- 
ták fel a figyelmet. 


Tapasztalataink azt mutatják, hogy 
dolgozóink látják a problémákat és ér- 
zékenyen reagálnak rájuk. Egy-egy 
nagyobb gazdasági vagy gazdaságpo- 
litikai feladat előtt, amelynek a telje- 
sítése döntő a gyár fejlődésére, célsze- 
rűnek tartottuk először a termelési fe- 
lelősökkel megértetni a feladat fontos- 
ságát, a teljesítés pozitív, illetve az 
elmaradás negatív hatásait. Sikerült 
elérnünk, hogy kollektívánk azono- 
suljon a feladatokkal, továbbá, hogy 
személy szerint minden dolgozó érez- 
ze munkájának fontosságát és saját 

felelősségét. Ilyesféle nagy feladat 
volt például: a gyári energiatakaré- 
kossági terv teljesítése, a gyári ösztön- 
zési rendszer bevezetése, a karbantar- 
tás átszervezése, a beruházásból adódó 
feladatok, az új típusú szocialista bri- 
gádmozgalom megszervezése, továbbá 
a kísérleti jövedelemszabályozásban 
való részvételből adódó többletfelada- 
tok teljesítése, a vállfíás öltözők beve- 
zetése stb. 

A gyár elért eredményei alapján az 
is megállapítható, hogy kollektívánk 
a nehezebb körülmények között is ké- 
pes sok és nagy feladat elvégzésére, ha 
világosak a célok, szervezett a végre- 
hajtás, s ha mindez differenciált, ösz- 
tönző anyagi érdekeltséggel párosul. 

A pártmunkának erre a területére 
is igaz, hogy a pártalapszervezeteknek 
az eddigieknél még önállóbban, önte- 
vékenyebben kell dolgozniuk, nem 
várva csupán a felülről (a pártveze- 
tőségtől) jövő kezdeményezéseket. Ez 
azért is lényeges, mert csak így érhe- 
tő el, hogy még gyorsabban, rugalma- 


MINDENKI A MAGA HELYÉN 


A vállalati önállóság problémáit tár- 
gyaló cikk több olyan gondolatot vet 
fel, amelyekről megítélésem szerint is 
érdemes eszmét cserélni, egyik-másik 
kérdést továbbgondolni. Magam is 
azon a véleményen vagyok: az eszkö- 
zöket, feltételeket úgy kell alakíta- 
nunk, hogy azok egyértelműen a gaz- 
dálkodás javítását szolgálják. Ez nem 
lehet reszortfeladat, mindenkinek a 
maga munkahelyén, beosztásában, 
tisztségében kell a visszahúzó erőket 
csökkenteni, az eredményességet javí- 
tó lépéseket megtenni. Hiszen jól tu- 
dom, hogy mi, az iparban dolgozók, 
nem intézhetjük el a problémákat 
azzal, hogy csupán , fölfelé" címezzük 
az igényeinket. Meg vagyok győződve 
róla, hogy minden dolgozó sokat 1e- 
het a helyzet javításáért. Elsősorban 

sabban alkalmazkodjanak a változó 
feltételekhez. Tovább kell fokozni a 
koordinált munkát a szakszervezettel 
és a KISZ-szervezettel az információ 
és a gazdaságpolitikai feladatok te- 
rén. 


A magasabb színvonalú agitációs 
munka feltétele az információ és az 
informáltság. A mai információdöm- 
pingben a fő kérdés az, hogy mennyi- 
re vagyunk képesek kiválasztani a lé- 
nyegeset, a számunkra fontosat. To- 
vábbá, hogy mennyire tudjuk a fel- 
adatokat differenciálni, hogy még na- 
gyobb hangsúlyt kapjon az egyes em- 
ber szerepének megvilágítása. Eddigi 
tapasztalataink alapján úgy véljük, 
hogy ha sikerül előbbre lépnünk a 
gazdaságpolitikai agitáció színvonalá- 
nak javításában, pártszervezetünk is- 
mét jelentős mértékben hozzájárul 
gyárunk terveinek megvalósításához. 


Péteri Sándor 
e Csepeli Papírgyár pértvezetőségének 
titkára 


a sokat hangoztatott — és valóban 
meglevő — tartalékok feltárásával 
hasznosításával, az önállóbb gondol- 
kodással, a kockázatvállalással, a kor- 
szerű módszerek meghonosításával. 
Egyszóval: a hatékonyabb vezetői és 
kivitelező munkával. 

A vállalatok intenzív fejlődését a 
rájuk kényszerített körülmények, fel- 
tételek is elősegíthetik. Például: a 
gyenge piaci kereslet bizonyosan ki- 
kényszeríti a termelőkből az alkal- 
mazkodóképesség fejlesztését, a rugal- 
masságot, a kialakuló versenyhelyzet 
a minőség javulását stb. Természete- 
sen részben ilyen kényszerítő hatá- 
súak a közgazdasági szabályozók is. 
Nagy részük helyesen orientál, s he- 
lyeslésre, megértésre talált a gazdálko- 
dó egységekben. De indokolt a kerek- 


asztal-beszélgetésnek az a megállapí- 
tása, hogy néhány intézkedés, módszer 
az előre megfogalmazott irányelvek- 
kel, a normativitás elvével, a műszaki 
fejlesztés meghirdetett fontosságával, 
a vállalati tervezéshez nélkülözhetet- 
len tartós biztonság elvével bizony sok 
esetben ellentétben van. 


Tény az ís, hogy a vállalati önálló- 
ság növelésében nagyon sok pozitív 
lépés történt már, és az új vállalat- 
irányítási módszerek bevezetése bizo- 
nyára még további előrehaladást fog 
jelenteni. . Hangsúlyozom azonban, 
nem elégedhetünk meg azzal, hogy ön- 
magunkhoz képest fejlődtünk. A mér- 
ce nem lehet más, mint az előttünk 
haladók színvonala. Igen lényeges fel- 
adatnak tartom, hogy a szellemi kapa- 
citás fokozását az eddiginél intenzí- 
vebben és hatékonyabb munkával elő- 
mozdítsuk. Elő kell segíteni olyan lég- 
kör és szemlélet kialakítását, amely el- 
fogadja és természetesnek tartja, hogy 
a nagyobb képzettséget — ha az al- 
kotó munkával párosul — nagyobb 
megbecsülés is illesse meg. Valóban 
nagy kérdés — amire a beszélgetés is 
utal —, hogy az új vállalatirányítási 
módszerek bevezetése, funkcionálása 
mennyire lesz sikeres. Mennyire ké- 
szültek fel az egyes gyári kollektívák 
e felelősségteljes módszerek alkalma- 
zására? De kiderül majd az is, hogy 
mi, vezetők, az eddig alkalmazott ve- 
zetői módszereinkkel mennyire segí- 
tettük elő a demokratikus légkör ki- 
alakítását. Ahol még ma is a dikta- 
tórikus vezetői stílusra esküsznek, ott 
bizony nem lesz az átállás probléma- 
mentes. 


Közösen megoldandó feladataink 
közül, hadd említsem meg, hogy so- 
kan féltik a dolgozókat a túl sok 


munkától: ,mi lesz a művelődésük- 
kel, pihennek-e eleget"? Én még soha 
nem hallottam arról, hogy a mezőgaz- 
daságban dolgozókat féltettük volna a 
túlterheléstői. De büszkén soroljuk, 
hogy amennyiben a helyzet úgy kí- 
vánja, akkor éjjel-nappal, hétköznap 
és vasárnap is szántanak, vetnek, 
aratnak, betakarítanak, az év minden 
napján állatot gondoznak stb. 

Úgy gondolom, hogy az ipari mun- 
kásokra is rábízhatjuk annak eldön- 
tését, hogy mennyit dolgozzanak a 8 
órán túl. Föl kell ismernünk, hogy a 
magyar munkásnak is kialakult az 
igénye egy olyan szintű lakáskultúrá- 
ra, életszínvonalra, amelynek anyagi 
fedezetét jelenleg a főmunkaidőben 
nem mindig tudja előteremteni. Kü- 
lönösen nem, ha 2—3 gyereket is fel 
akar nevelni. És ha igényei kielégíté- 
séhez a forrást becsületes munkával 
akarja előteremteni, akkor ebben ne 
akadályozzuk meg. Ügyelve természe- 
tesen a szabályok betartására, a foko- 
zottabb egészségügyi ellenőrzésre és 
a szélsőségek lefaragására. 

Teljesen egyet lehet érteni azzal, 
hogy elengedhetetlen követelmény 
munkánk hatékonyságának növelése. 
Ez a követelmény természetesen álta- 
lános érvényű, de ha céljainkat valóra 
kívánjuk váltani, akkor a vezetés kü- 
lönböző szintjein dolgozókra ez még 
fokozottabban érvényes. Igaz, egyrészt 
azért, mert a vezetői munka a köz 
megtisztelő szolgálata, amely egyértel- 
műen megköveteli a példamutatást, 
másrészt azért, mert a meghatározó 
jellegű döntéseknek —-  kötődjenek 
azok személyhez vagy testülethez — 
feltétlenül a haladást kell szolgálniuk. 


Boros József 
a Kaposvóri Mezőgép Vállalat igezgatója 


A bizalom jele 


OLVASOINK ÍRJÁK 


Nagy érdeklődés kísérte azokat a po- 
litikai eseményeket, amelyek az utób- 
bi időben zajlottak le. Párttagok és 
pártonkívüliek egyaránt kifejtették 
véleményüket, még azok is, akik 
egyébként nem politizálnak. Ennek az 
érdeklődésnek reális alapja van. , For- 
rongó világban" élünk, gyakran vál- 
toznak a gazdálkodás feltételei, min- 
den eddiginél jobban befolyásolja bel- 
ső helyzetünket a világgazdaság ala- 
kulása. Éppen ezért nem véletlenül 
foglalkoztatják napjaink eseményei, 
néha nem várt, szokatlan történései az 
utca emberét. A legegyszerűbb meg- 
nyilvánulásokból is az derül ki, hogy 
az elmúlt évtizedek gyakorlata — biz- 
tonságérzetünk, vivmányaink, tekinté- 
lyünk a világban stb. — bizalmat táp- 
lál politikánk iránt. Azt is elmond- 
hatjuk, hogy soha nem volt annyi fó- 
rum hazánkban, mint napjainkban, s 
ezek népünk érdekeit, közérdekű és 
személyes ügyeit hivatottak intézni és 
az egyes ember számára is megnyug- 
tatóan rendezni. 


A pártunk iránti bizalmat tükrözik 
az olyan — mind gyakoribb — meg- 
nyilvánulások, hogy a párt fórumain, 
rendezvényein, tisztségviselői előtt te- 
hetjük szóvá mindennapi gondjainkat: 
az alkatrészhiányt, a jogtalan kereset- 
különbségeket, az eléggé elterjedt pro- 


tekciózást, a munkaköri visszaélése- 
ket, a jogszabályok kijátszását, és így 
tovább. Nyilvánvaló, a társadalom 
tagjai az igazságosabb, gyorsabb és 
jobb megoldást remélve kérik a poli- 
tikai mozgalom — a párt — segítsé- 
gét, közreműködését, s azért teszik 
ezt, mert eddig sem csalódtak benne. 
A gazdaságirányításban, a szociális 
ellátásban, de az élet sok más terüle- 
tén is olyan változások érnek bennün- 
ket, amelyek iránt senki sem lehet 
közömbés. Ilyenkor erősödik a politi- 
zálókedv, az emberek keresik az el- 
lensúlyozó lehetőségeket, igyekeznek 
megvédeni, megtartani a megszokot- 
tat. Ez te"mészetes dolog, bár az em- 
berek azt is tudják, hogy ezek nem 
mindig és nem mindenütt valósíthatók 
meg, mégpedig az élet nem csupán raj- 
tunk múló változásai miatt. Keresik 
az olyan érdekképviseleti, mozgalmi 
szerveket, ahol az ügyeiket, gondjai- 
kat nemcsak meghallgatják, hanem 
ahonnan a reális feltételek mérlegelé- 
se után érdemleges választ, megoldást 
is remélhetnek. Ez bizalom kérdése, 
amelynek erősítéséhez kell mindany- 
nyiunknak hozzájárulni, ehhez kell 
adottságainkat, lehetőségeinket, meg- 

győző erőnket felhasználni. 
V. Vincze Péter 


a Büki Paolackozó GT 
gyárvezetőhelyettese 


A véradómozgalom társadalmi ügy 


Ha azt a három betűből álló szót hall- 
juk, hogy vér, általában valami ször- 
nyűség, baleset, gyilkosság vagy egyéb 
rémtett jut az eszünkbe. Pedig az, 
amit ez a kis szó jelent, hány em- 
ber életét mentette meg, hány ember- 
nek adott gyógyulást. 

A vér az, aminek nincsen ára, ami 
megfizethetetlen, ami életet ad. S 
ahogy az erek az életet adó vérrel be- 
hálózzák a testet, úgy hálózza be or- 
szágunkat az a mozgalom, amelyhez 
mind többen csatlakoznak, olyan em- 
berek, akik megértették ennek jelen- 
tőségét, akik tudják, hogy életeket 
mentenek, családokat, gyerekeket, 
szülőket tesznek boldoggá. 


A rohanó élet, a megnövekedett gép- 
kocsiforgalom, az Üzemek erőteljes 
gépesítése mind-mind növeli a balese- 
tek számát. Továbbá a korszerű müű- 
tétek, szervátültetések végrehajtásá- 
hoz is sok vérre, vérből készített 
gyógyszerre van szükség. 


Magyarországon elsőként dr. Kubá- 
nyi Endre szervezett véradó közpon- 
tot a Rókus Kórház sebészeti osztá- 
lyán 1935-ben. A Magyar Vöröske- 
reszt elnöksége 1939 őszén hozott lét- 
re véradó központot. A felszabadulás 
után a magyar kormány 1948. noven- 
ber 3-án rendeletet adott ki a vérát- 
ömlesztés országos megszervezéséről, 
az Országos Vérellátó Szolgálat fel- 
állításáról. A már több mint harminc- 
hat éves szervezőmunka kiemelkedő 
eredményekikel járt. A véradás a tár- 
sadalom támogatását és megbecsülését 
élvező mozgalommá fejlődött. 


A véradómozgalom, mely elsőrendű 
társadalmi szükségletet elégít ki, nem 
nélkülözheti a politikai, gazdasági ve- 
zetők támogatását, aktív segítségét. 
A Vöröskereszt — ezen belül az akti- 
visták —  ainaximálisan megtesznek 
mindent, hogy e nehéz és áldozatkész 
feladatnak személyes példamutatással 
és agitációval eleget tegyenek. 

Ahhoz, hogy az egészségügyi-gyó- 
gyítási követelményekhez szükséges 
vérmennyiség a kórházak rendelkezé- 
sére álljon, szükség van a kommu- 
nisták segítségére is. Vannak, akik 
egészségügyi okokból nem adhatnak 
vért, de a véradás érdekében egy-két 
szót ők is szólhatnak, hiszen minden- 
kinek van rokona, hozzátartozója, aki- 
nek a gyógyulását esetleg vérrel fog- 
ják majd segíteni. Tekintettel arra, 
hogy a véradómozgalom társadalmi 
üggyé vált. nagyon hasznos lenne, 
hogy — ha nem is adhatnak vért — 
a gazdasági és a politikai vezetők is 
megjelenjenek néha a véradóhelyiség- 
ben és beszélgessenek el az áldozat- 
kész dolgozóikkal. Személyes érdeklő- 
désük is ösztönzőleg hat a véradókra, 
és ez megmutatkozik az eredmények- 
ben. Mi, véradók és véradószervezők, 
igyekszünk a lehetőségekhez képest 
minden szervezési módot megragadni, 
hogy a kórházak vérigényét teljesíteni 
tudjuk, hiszen emberi életekről van 
SZÓ. 

Gallai Róbert 


o Vöröskereszt 1II. ker. vezetőségének togja 

Van értelme a munkának 


Kádár János a csepeli sportcsarnok- 
ban tartott választási beszédében utalt 
rá, hogy , bizony akkor nem volt min- 
denki az első szóra száz százalékig hí- 
ve a szocialista átszervezésnek". S em- 
lékeztetett arra is, hogy , akkoriban 
a munkásemberek közül sokan men- 
tek falura, segítették a szövetkezetek 
megalakítását, gépesítését..." Nagy 
megelégedettséggel töltött el ez az — 
én úgy érzem — elismerő emlékezte- 
tés. Magam úgy látom, hogy egyszer- 
másszor méltatlanul bánunk sok-sok 
ember küzdelmét tükröző eredmé- 
nyeinkkel. A különböző orgánumok- 
ban megjelenő visszaemlékezések meg 
eleve a feje tetejére állítják múltun- 
kat. Ellentétben azzal az emberi 
, gyarlósággal", hogy az idő múltával 
megszépülnek az események, nagyon 
sok visszaemlékezés fest túlságosan 
egyoldalúan sötét képet a megtett út 
egy-egy állomásáról, történéséről. 

Most éppen negyedszázada történt 
az a Szerintem példátlanul nagy áldo- 
zatokkal járó egyik esemény, amely- 
ről szólni szeretnék. 

Májusban volt 25 éve, hogy a párt- 
és állami vezetés felhívására — az 
1006-os és 3004-es kormányhatározat 
alapján — politikai és gazdasági ve- 
zetők, szakemberek és jó szándékú lai- 
kusok ezrei indultak el a mezőgazda- 
sági szövetkezetek megsegítésére. A 
cél az volt, hogy a feladatot vállaló 
kommunisták, pártonkívüliek segítse- 
nek a fÍrissen szervezett termelőszö- 
vetkezetek működési rendjének, gaz- 
dálkodási formájának megszilárdítá- 
sában; embert és közösséget formáló 

munkájukon keresztül erősítsék a 
munkás-paraszt szövetséget; ne en- 
gedjék meg, hogy a helyenként kissé 
erőltetett szövetkezetesítésből ellensé- 
ges propaganda keletkezzen; s nem 
utolsósorban az volt a cél, hogy a kö- 
zös gazdálkodás megerősítésével jobb 
ellátási helyzet alakuljon ki a lakos- 
sági, a termelési és az exportigények 
területén. 

Ma már — 25 év távlatából — el- 
mondhatjuk, hogy akik annak idején 
vállalták az embert próbáló megbíza- 
tást, elvégezték a feladatot, s volt ér- 
telme a munkájuknak, küszködésük- 
nek. 

1985-öt írunk, és ma mindenki ter- 
mészetesnek tekinti termelőszövetke- 
zeteink teljesítményeit és meghatáro- 
zó szerepét a zavartalan belső ellátás- 
ban, az exportigények kielégítésében. 
Termelőszövetkezeteink nagy érdeme, 
hogy közreműködtek (a kis- és közép- 
üzemű termelőkapacitások kialakítá- 
sával) a vidéki ipartelepítésben, és 
ezen keresztül termékeikkel, szolgál- 
tatásaikkal jobbá, gazdagabbá tették 
az ország lakosságának ellátását. 

Termelőszövetkezeteink közvélemé- 
nye szerint sokkal több figyelmet ér- 
demelnek agrárpolitikánk elmúlt 25 
év alatti eredményei, és azok (a ma 
már nem túl nagy számban levő aktí- 
van dolgozó kommunisták), akik azt 
az időszakot végigdolgozták. Ez annál 
inkább így van, mert az azóta meg- 
tett út pártunk politikájának egyik 
legjelentősebb sikere. 

Mihalik László 
a SASAD Kertészeti Tsz gazdasági igazgatóje 


Matbe:rka János 


1895-1I1940 


A magyar és a nemzetközi munkásmozgalom jelentős égyéni- 
ségeként írta be nevét a történelembe Matheika János, akire 
születésének 90. évfordulója alkalmából emlékezünk. 1895. 
június 21-én született Budapesten. Huszonkét éves, és már a 
Váci Újság szerkesztője, majd a Tanácsköztársaság idején 
ugyanennek a lapnak — amely akkor Váci Vörös Újság címen 
jelent meg - főszerkesztője. Egyúttal a városi direktórium 
egyik vezetőjeként irányítja a helyi kulturális életet. Irányí- 
tásával megy végbe a váci iskolák államosítása, az ő kezde- 
ményezésére alakuk meg a Magyarországi Tanítók Szakszer- 
vezetének váci csoportja. A munkásosztály hatalmát szolgálja 
a forradalmi törvényszék katonai vádbiztosaként is. 

A Tanácsköztársaság megdöntése után őt is börtönbe zár- 
ták. Innen hurcolták el tizedmagával — bármiféle bírói ítélet 
nélkül - az 1919. augusztus 14-ről 15-re virradó éjjel a Du- 
na-parti úgynevezett hét kápolna melletti kukoricásba. Az egy- 
korú feljegyzések így emlékeznek meg a történtekről: Sortűz 
dördült el, és utána tíz áldozat hevert a földön. A sottüzet 
vezénylő tiszt ezután úgymond kegyelemlővést adott le rá- 
juk. Matheika Jánost a hajnali hűvös szellő térítette magá- 
hoz. Kiszabadította magát az egymásra hullott holttestek kö- 
zül, s mert a nagy vérveszteségtől nem tudott lábra állni, 
négykézláb vonszolta el magát a közelben levő forráshoz. Ott 
az ingéből tépett csíkokkal úgy-ahogy bekötözte sebeit, majd 
a ligeten keresztül elvánszorgott a Fűz utcában lakó meny- 
asszonyának lakására, és ott elvesztette eszméletét. 

A meggyilkolt forradalmárokat helyben földelték di titok- 
ban, s ekkor feltűnt, hogy csak kilenc holttest fokszik a kivég- 
zés helyén. Elkezdték keresni a tizediket, s a vérnyomokat 
követve eljutottak a Fűz utcába, ahol rátaláltak Matheikára, 
akit közben az odahívott orvos vett ápolás alá. Matheika 
nem volt elszádlítható állapotban, így gyilkosai őrt állítottak 
ágya mellé. Néhány nap múlva azután beszállították a bőr- 
tönbe, s a bíróság életfogytiglani fegyházra ítélte. 

Az internáltakban és a fegyházban sínylődőkben némi re- 

ményt villantott fel az a hír, hogy Szovjet-Oroszország tíz 
volt népbiztost és velük együtt közel négyszáz politikai elítél- 
tet hajlandó kicserélni az osztrák-magyar hadsereg hadifog- 
ságba esett tisztjeiért. Ennek az akciónak az eredményeként 
került ki Matheika János is a második csoporttal a szovjetek 
crszágába. Itt újult lendülettel fogott munkához. Alapító tag- 
ja a húszas években a RAPP (a Proletár Írók Oroszországi 
Egyesülése) magyar tagozatának és a Magyarnyelvű Forradal- 
mi Írók és Művészek Szövetségének, majd egyik szerkesztője 
a Sarló és Kalapács című folyóiratnak. Egyik szerzője annak 
a platformtervezetnek, amely a magyar proletárirodalom hely- 


" zetét kísérelte meg értékelni a harmincas évek elején. Ez a 


tervezet szektás hibákkal terhes, magán viseli a kor bélye- 
gét, a magyar kommunista mozgalomban és a szovjet irodal- 
mi életben jelentkező egyoldalú felfogásokat, amelyek köve- 
tése miatt a 30-as évek elején a RAPP-ot is feloszlatták. 

Matheika tevékenysége azonban nem merült ki ezekben 
az irodalompolitikai küzdelmekben. Egy időben főszerkesz- 
tő-helyettese a Mezsdunarodnaja Lityeraturának, igazgatóhe- 
lyettese a Gorkij Világirodalmi Intézetnek, vezetője a Nem- 
zetközi Bibliográfiai Intézetnek. 1935-ben ő szerkeszti Ma- 
gyar forradalmi költészet címmel az első orosz nyelvű ma- 
gyar költői antológiát. Verseket, irodalmi tanulmányokat ír, 
szovjet költők verseit fordítja magyarra. Írásai a Sarló és Ka- 
lapácson kívül főként az USA-ban megjelenő Új Előre című 
kommunista lapban látnak napvilágot. Pályafutását a szemé- 
lyi kultusz éveiben elkövetett törvénytelenségek törik derék- 
ba, amelyek 1940 novemberében halálát okozták. 


Vásárhelyi József 


Mózes Viktor 


1895-1975 


Küzdelmes, nehéz, példamutató életutat járt be. Mint har- 
costársa, Szerényi Sándor mondotta róla: , Azok közé a párt- 
munkás forradalmárok közé tartozott, akik mindig a legszo- 
rosabb kapcsolatban voltak a munkástömegekkel. Elvhűségé- 
ért és önzetlen forradalmi odaadásáért a munkások tisztelték, 
becsülték, szerették, s ami a legfontosabb, követték." 
Mózes Viktor nagy utat tett meg, amíg a Szatmár megyei 
Avasújfaluból, ahol 1895. július 8-án született, eljutott a kom- 
munista mozgalom kimagasló személyiségeinek sorába. Edes- 


apja - mivel semmiféle szakképzettséggel nem rendelkezett 
- alkalmi munkákból tartotta el családját. Ő maga a szabó- 
mesterséget Fehérgyanmaton és Csengeren tanulta ki, majd 
miután 1911-ben segédlevelet szerzett, Szatmáron állt mun- 
kába. Itt rövidesen megismerkedett a munkanélküliséggel, az 
ágyrajárással. Mindez elkeserítette s arra késztette, hogy sor- 
sát jobbra fordítsa. j 

Régi csengeri mestere segítségével 1914 elején egy fővárosi 
szabóműhelyben kapott munkát. Az itt dolgozó szervezett 
munkások vitték el a szakszervezetbe. Mint visszaemlékezé- 
sében írja: , Ezen a vasárnap délutánon tudtam meg, hogy az 
a szó, szocialisták - amit korábban már hallottam, de értel- 
mét nem tudtam -, mit jelent." 


Ettől kezdve élete . összefonódik a munkásmozgalommal. 
Figyelemmel kíséri a világ eseményeit, rendszeres olvasója lesz 
a Népszavának. 1915-ben önként jelentkezik katonának, de 
megelégelve a velejáró borzalmakat, 1917-ben katonaszöke- 
vényként inkább a bujkálást választja. Majd kihasználva az 
adminisztráció pontatlanságait, alkalmatlansági igazolványt 
szerez, s így újra a szakmájában vállalhat munkát. 


1918-ban az MSZDP tagja lett. Részt vett a fővárosban 
lezajlott háborúellenes tüntetéseken, ott volt a lánchídi csa- 
tánál. A Tanácsköztársaság idején önként jelentkezett a mun- 
káshatalom védelmére. A Vörös Hadsereg soraiban harcolt az 
északi hadjáratban, és a Rozsnyónál folyó harcokban súlyosan 
megsebesült. Amikor egészsége helyreállt — ez már a mun- 
káshatalom megdöntése után történik -, nem félve a veszély- 
től, bekapcsolódott a munkásmozgalom újjászervezésébe: tag- 
ja lett a fővárosi XV-ös szociáldemokrata pártszervezet vég- 
rehajtó bizottságának. Nem azonosult azonban a párt refor- 
mista vezetőinek politikájával, kritikusan szemlélte cselekede- 
teiket, és hamarosan csatlakozott a pártvezetés baloldali el- 
lenzékéhez. Erről így írt: , Vissza kell menni a szakszervezet- 
be, ahol a tömeg van. Így is cselekedtem. Beválasztottak az 
MSZDP vezetőségébe... Elégedetlenek vagyunk a vonallal. 
Ennek ellenére házról házra járunk, agitálunk, gyűjtjük az 
erőket. Sok rokon lelkű, tokon felfogású emberrel találkoz- 
tunk. Jó volt tudni, érezni, hogy a Tanácsköztársaság mély 
nyomot hagyott az emberekben . . ." 


Ekkor már eljutott hozzá az illegális KMP egy-egy röpira- 
ta, és kisebb feladatokat is kapott a Bécsből pártmunkára 
hazaküldött Révész Gézától, akin keresztül kapcsolatba ke- 
rült Gerő Ernővel. Illegális munkájában az első megpróbál- 
tatás akkor érte, amikor 1922 szeptemberében őt is letartóz- 
tatták. A Gerő Ernő és társai elleni per idején három hóna- 
pot töltött a fogházban, de bizonyítékok hiányában szabad- 
lábra helyezték. 

A börtön nem törte meg, sőt szabadulása után még na- 
gyobb lendülettel kapcsolódott be mind a legális, mind az il- 
legális mozgalomba. Továbbra is aktív harcosa maradt régi 
pártszervezetének, s részt vállalt a szabók szakszervezetében 

is a baloldali ellenzék munkájából. Tevékenységéért 1924-ben 
kizárták az MSZDP soraiból. 

Az ezt követő három év életének szinte a legmozgalmasabb 
időszaka. A KMP vezetősége 1924 novemberében, figyelem- 
be véve a bazai illegális mozgalom fejlődését és a legális el- 
. lenzéki mozgalom alakulását, elérkezettnek látta az időt egy 
legális forradalmi munkáspárt megteremtésére. Mózes Viktor 
is jelen volt a Magyarországi Szocialista Munkáspárt 1925. 
április 14-i megalakulásánál, s tevékeny részt vállalt szerve- 
zetecinek kiépítésében a fővárosban éppúgy, mint vidéken. Az 
MSZMP több röpiratának vol selelős kiadója, vállalva az 
ús járó rendőri eljárást. 

A pártépítés során szoros kzőzióletai épített ki a szolnoki 
kommunistákkal, mindenekclőtt Tisza Antallal és Ragó An- 
tallal. Ez időben rajta keresztül jutottak el a megyébe az 
MSZMP és a KMP kiadványai. Poll Sándorral együtt része 
volt a Szolnokon és környékén lezajlott aratósztrájk megszer- 
vezésében is. 

Az 1925-ös őszi letartóztatások után Kocsis Jánossal és Poll 
Sándorral együtt tagja lett a KMP új, háromtagú hazai veze- 
tőségének. 1926 tavaszán kooptálják a KMP Központi Bi- 
zottságába. Még ebben az évben a párt berlini pártiskolá- 
jára küldik tanulni. A tanárok - Kun Béla, Lengyel Gyula, 
Alpári Gyula és mások - egyénileg is szívesen foglalkoztak a 
hallgatókkal. Mózes Viktor különösen Lengyel Gyulával ke- 
rült jó barátságba. 

Visszatérve Magyarországra, friss erővel vetette bele magát 
a munkába, habár a hatóságok akkor már egyre érezhetőbben 
törekedtek az MSZMP felszámolására. 1927 februárjában le- 
tartóztatták a párt vezetőit. Mózes Viktornak sikerült illega- 
litásba mennic. Miután a rendőrség nagy erővel nyomozott 
utána, és feleségét is letartóztatták, félő volt, hogy ő is erre 
a sorsra jut. Ezért olyan utasítást kapott, hogy vonuljon emig- 
rációba. Előbb Bécsben élt illegalitásban, majd a Szovjet- 
unióba utazott, és Moszkvában telepedett le. 

1927. október közepétől mindaddig, amíg az orosz nyel- 
vet el nem sajátította, a szakmájában dolgozott. Munkájáért 
többször részesük jutalomban. 1932 áprilisától a Könnyúipari 
Népbiztosság ruhaipari részlegének minőségi főellenőre. Ez- 
után egy ruhagyár igazgatójaként dolgozott. Az eluralkodott 
bizalmatlanság légkörében őt is letartóztatták, de a hosszú 
évekig tartó megpróbáltatások sem rendítették meg kommu- 
nista meggyőződését. 

Amikor 1954-ben hazatért, fiatalos lendülettel vetette belc 
magát a munkába. 1955 februártól nyugdíjazásáig a Vörös 
Október Férfiruhagyár szociális igazgatója volt. 1956-ban 
részt vett az MSZMP szervezésében, tagja volt az Ideiglenes 
Intéző Bizottságnak és a IX. kongresszusig a Központi Ellen- 
őrző Bizottságnak. 

Ezért a célért dolgozott egész életében, s ezért emlékezünk 
rá tisztelettel születésének 90. évfordulóján. 

A KOZPONTI BIZOTTSÁG TAGJA 
AZ ORSZÁGOS TERVHIVATAL ELNÖKE 


Fejlesztési politikánk és a készülő ötéves terv 


A XIII. kongresszus útmutatást és biztatást adott arra, hogy vállaljuk és az 
elkövetkezendő években megvalósítjuk az intenzív fejlődésre való áttérés to- 
vább nem halasztható feladatát, 8 megalapozzuk az élénkülő ütemű gazdasági 
fejlődést. Nem kevesebbről van szó, mint arról, miként tudunk a rendelke- 
zésünkre álló szellemi és anyagi erőforrásokat mozgósítva alkalmazkodni a vi- 
lággazdaságban lezajló változásokhoz, leküzdeni bizonyos visszahúzó beideg- 
ződéseket, serkenteni, segíteni az alkotni vágyó, újat kereső dolgozó kollektí- 
vákat. 

Az évtized végéig folytatni kell az egyensúly megszilárdítására irányuló 
gazdaságpolitikánkat. De most már bővülő forrásokból táplálkozva és olyan, 
minőségileg új sajátossággal gazdagítva, hogy a gazdaság versenyképessége, 
külpiaci helytállása érdemben javulhasson. A hangsúlyt tehát arra kell helyez- 
nünk, hogy a hetedik ötéves terv időszakában fokról fokra nagyobb teljesít- 
ményekkel előrejussunk a gazdaság korszerűsítésében. 


Az elmúlt évek néhány tanulsága 


Mostanában többen felvetik jövőnket féltő szándékkal, hogy a fejlesztésre for- 
dítható források évek óta tartó apadása veszélyezteti hosszabb távú fejlődésün- 
ket, a jövő életszínvonalát. Vannak, akik az egyensúly javítása érdekében tett 
elkerülhetetlen lépésekben látják annak okát, hogy gazdaságunk szerkezete 
meglehetősen mozdulatlan, színvonala mindinkább elmarad a kor követelmé- 
nyeitől. Ezzel kapcsolatban tudni kell, hogy a bruttó felhalmozási hányad — 
amely mint összevont mutatószám önmagában mindig bizonyos leegyszerűsí- 
téssel tükrözi a folyamatokat — a hetvenes évek második felében, a nyolcva- 
nas évek elején a legtöbb országban mérséklődött. Nálunk ez mintegy öt év 
késéssel következett be. Ez a hányad 1974 után is emelkedett, s 1978-ra elérte 
a 38 százalékot. Ez azonban csak olyan jelentős összegű külföldi hitelek igény- 
bevételével volt lehetséges, amelynek terhei jócskán hozzájárultak ahhoz, hogy 
a nyolcvanas évek közepére ezt az arányt 25 százalékra kellett mérsékelnünk. 
Nemzetközi összehasonlításban még ez sem tekinthető kirívóan alacsonynak a 
mai világban. 

Tudjuk, hogy a felhalmozási hányad további csökkenése nemcsak az álló- 


eszköz-állomány korszerűsítését, hanem már a megújítását ís veszélyeztetné. 
Ezért a következő tervidőszakban arra törekszünk, hogy a beruházások a bel- 
földi felhasználás más összetevőinél — a személyes és a társadalmi fogyasztás- 
nál, a készletfelhalmozásnál —. gyorsabban növekedjenek. Azt kívánjuk elérni, 
hogy a fejlesztések terjedelme tegye lehetővé a gyorsabb ütemű szerkezetvál- 
tást, mértéke legyen összhangban az egyensúly megőrzésének továbbra is fe- 
szítő követelményével és életszínvonal-politikai céljainkkal. Ezek a gazdaság- 
politikai célok — így együttesen — a beruházásokkal csak fokozatos növelését 
engedik meg, s adósságszolgálati kötelezettségeink az elkövetkezendő években 
szálas még kemény korlátot állítanak a felhalmozási hányad gyorsabb növe- 
ése elé. 


A magasabb felhalmozási hányad azonban önmagában még nem biztosí- 
téka az élénkebb ütemű fejlődésnek. Saját tapasztalataink is mutatják, hogy 
hiába fordítunk többet beruházásra, ha a fejlesztések hatékonysága alacsony, 
ha a létrehozott új termelési kapacitásokat nem tudjuk kellően kihasználni, to- 
vábbá, ha a gazdasági és társadalmi környezet nem kedvez az újító törekvé- 
seknek és a jövedelmező fejlesztéseknek. A beruházás és a gazdasági növekedés 
közötti kapcsolatot tehát mindenekelőtt a fejlesztések szerkezete, a beruházá- 
si tevékenység hatékonysága, a gazdaság műszaki megújulóképessége és a tár- 
sadalom ez irányú befogadókészsége határozza meg! Persze ahhoz, hogy érde- 
mi változások következzenek be a gazdaság szerkezetében, meghatározott nagy- 
ságú beruházásra is szükség van. 


A fejlesztési tevékenység eredményességét napjainkban inkább a termék- 
szerkezet korszerűsödése jellemzi, mint a felhalmozási hányad nagysága. A 
termékszerkezet átalakulása nálunk bizony nagyon lassú. Ezt csak részben in- 
dokolja az, hogy a beruházásokból az elmúlt években kevés jutott a feldolgozó 
iparnak. Abban, hogy a feldolgozó ipar korszerűsítése az elmúlt években nem 
haladt megfelelő ütemben, több tényező is közrejátszott. 


Ilyen tényező mindenekelőtt, hogy a külgazdasági körülmények szigoro- 
dása folytán és a kitermelési feltételek romlása következtében a beruházások 
szerkezetén jelentősen növelnünk kellett az energetikai célú fejlesztések nagy- 
ságát és arányát. Ez a gazdaság többi területéről, így elsősorban a feldolgozó 
ipartól de az élelmiszer-gazdaságtól is vont el fejlesztési forrásokat. A csök- 
kenésből eredő gondokat jócskán tetézte, hogy az elmúlt években is jelentékeny 
erőforrásokat kötött le az alacsony hatékonyságú vállalatok ter.nelésének fenn- 
tartása. Ez pedig szükségképpen magával vonta, hogy a dinamikus fejlődésre 
képes, jövedelmezően gazdálkodó vállalatok fejlesztési lehetőségei szűkültek. 
Ehhez az is hozzátartozik, hogy az elmúlt években a fizetőképesség megőrzése 
érdekében olyan exportfeladatokat is vállalni kellett, amelyek akadályozták az 
alacsony hatékonyságú, nem perspektivikus termelés leépülését. 


Gondjainkat növelte, hogy a kutatási-fejlesztési tevékenységben nemzet- 
közi méretekben tapasztalható változásokhoz, valamint a világpiaci feltéte- 
lek módosulásához a fejlesztéspolitika a lehetségesnél kevésbé tudott alkal- 
mazkodni. Bár szinte mindegyik ágazatban találhatók olyan tevékenységek, 
amelyek a műszaki fejlettségben, a technológia szintjében vagy a termékek 
konstrukciójában elérték az élenjáró színvonalat, összességében azonban mű- 
szaki színvonalunk nem üti meg a nemzetközi versenyképesség mércéjét. Az 
pedig igazán nem fogható rá a források szűkösségére, hogy a fejlesztésekben 
alig-alig hódított teret az a szemlélet, amely a kutatástól a piacépítésig ter- 
jedő innovációs láncolat egészét átfogja. Ennek szervezeti, személyi feltételei 


lassan javulnak, a termelés, a külkereskedelem számos irányító posztján még 
most is kifejezetten konzervatív felfogás és gyakorlat uralkodik. 

Mindezekből látható, hogy nálunk a gondoknak csak kisebbik hányada 
tulajdonítható a fejlesztések mennyiségének, nagyobb hányada á fejlesztés 
során érvényesülő szemléletnek és gyakorlatnak. A beruházások kényszerű 
. visszafogása ellenére a népgazdaságban működő állóeszköz-állomány bruttó 
értéke a hatodik ötéves tervidőszakban mintegy 22 százalékkal bővül. S ha 
ehhez hozzávesszük azt, hogy a nemzeti jövedelem 8—-9 százalékkal, az ipari 
termelés 11—12 százalékkal növekszik ebben az időszakban, akkor az is ki- 
tűnik: az eszközhatékonyság az indokoltnál sokkalta erősebben romlott. Ha 
ez így folytatódna, akkor hiába lenne több beruházás a hetedik ötéves terv- 
időszakban, ettől még nem kapna lendületet a termelés, a jövedelmek növe- 
lése. Mindezeket a tanulságokat nagyon kritikusan és önkritikusan kell 
hasznosítanunk az új ötéves terv összeállítása során: úgy, ahogy azt — széle- 
sebb társadalmi és gazdasági méretekben — pártunk XIII. kongresszusa 
tette. 


A fejlesztési irányok és arányok 


Mi fogja jellemezni a nyolcvanas évek második felének fejlesztéspolitikáját, 
gyorsulhat-e a magyar gazdaság műszaki-technológiai korszerűsítése? 

A hetedik ötéves tervidőszak fejlesztéspolitikájának kereteit a követke- 
zők jellemzik : 

€ Közismert, hogy a tervet három változatban és két szakaszra osztva 
(1986—-1987, 1988—1990) dolgozzuk ki. A változatok közül a középső — az 
úgynevezett törzsváltozat — látszik számunkra elérhetőnek és optimálisan 
megvalósíthatónak. A törzsváltozatban a gazdaság növekvő jövedelemtermelő 
képességére alapozva azzal számolunk, hogy a nemzeti jövedelem öt év alatt 
14—17 százalékkal, a belföldi felhasználás ezt megközelítő ütemben 13—16 
százalékkal, az ipari termelés ugyanilyen mértékben, a mezőgazdasági termé- 
kek termelése 7—10 százalékkal, a kivitel 16—20 százalékkal bővül. 

6 Ezek a növekedési előirányzatok feltételezik és megkívánják a haté- 
konyság számottevő javulását az előző ötéves időszakhoz viszonyítva: a mun- 
katermelékenységnek 14—15 százalék helyett 24—26 százalékkal való emelke- 
dését, továbbá azt, hogy a népgazdasági szinten mért eszközhatékonyság mu- 
tatójának az elmúlt években tapasztalt romlása megálljon, sőt az némiképpen 
javuljon. Ha ezek a követelmények teljesülnek, akkor a lakossági fogyasztás 
8—-10 százalékkal, az egy lakosra jutó reáljövedelem 10—13 százalékkal emel- 
kedhet, megállhat a reálbérek évek óta tartó csökkenése, tovább javulhatnak 
az életkörülmények." 

0 A népgazdasági beruházások öt év alatt 24—27 százalékkal bővülhet- 
nek, és így a bruttó felhalmozási hányad elérheti a 27—28 százalékot. Ennek 
megfelelően a tervidőszakban összesen — kerekítve — 1200 milliárd forintot 
lehet beruházásokra fordítani. Ami a beruházási lehetőségeket illeti, e válto- 
zat szerint a tervidőszak második szakaszában — amennyiben ezt 1985—1Y87- 
ben a gazdasági folyamatok megalapozzák — a beruházásoknak már évi 
átlagban 6—-7 százalékos növelésére nyílhat lehetőség. 1990-ben így már 
mintegy 20—25 százalékkal több lehet a beruházás, mint az idén. 

Az 1986—1990-es időszak beruházási lehetőségei tehát a jelenlegi ötéves 
tervidőszakhoz képest kedvezőbb feltételeket teremtenek a gazdaság kor- 


szerűsítéséhez. Ismételten hangsúlyozni kell azonban, hogy a felhasználható 
források csak akkor bizonyulhatnak elegendőnek, ha a fejlesztéseket a döntés- 
hozók gondosan választják meg, továbbá műszakilag és kereskedelmileg meg- 
felelően előkészítve valósulnak meg. Különösen fontos, hogy ezek a követel- 
mények már a tervidőszak első éveiben teljeskörűen érvényesüljenek, mert 
különben nem oldható föl az abból adódó ellentmondás, hogy ebben az idő- 
szakban még viszonylag szerényebb összegű beruházással kell megalapozni a 
kibontakozást, az élénkebb ütemű gazdasági fejlődést. 

A hetedik ötéves tervidőszak fejlesztéspolitikájának legfőbb jellemzőjévé 
az innovatív megközelítést, az emberi és tárgyi feltételeket egységükben vizs- 
gáló szemléletet kell tenni. Ez megkívánja a teljes vagyonnal —. tehát a szel- 
lemi erőforrásokkal, a meglevő állóeszközökkel és a rendelkezésre álló pén- 
zekkel — való jobb, hatékonyabb gazdálkodást és a jövedelemtermelő ké- 
pesség ezen alapuló növelését. A korábbi időszakhoz képest ez olyan irányú 
változást is jelent, hogy a nagy volumenű, hosszú idő alatt megvalósítható 
beruházások helyett elsősorban a meglevő kapacitások megújítására és kiegé- 
szítésére, a szűk keresztmetszetek, a tedhnológiai egyenetlenségek megszünte- 
tésére törekszünk. A korszerűsítő beruházások előtérbe helyezésének azért is a 
fejlesztés egyik fő irányává kell válnia, mert azok gyorsabb megvalósítást és 
megtérülést tesznek lehetővé, mint a jelenlegi beruházási szerkezet. 

Ezzel egyenrangú feladat, hogy a fejlesztés segítse a tudományos ered- 
mények, a hasznos újítások gyorsabb alkalmazását, a korszerű technológiák, 
munka- és üzemszervezési módszerek elterjesztését. El kell érni, hogy a kuta- 
tási-fejlesztési tevékenység és a beruházások egymással szervesen összehan- 
golva szolgálják a korszerűsödést, járuljanak hozzá a ráfordítások csökken- 
téséhez, a gazdasági szerkezet mélyreható átalakításához. Evégett a kutatási- 
fejlesztési tevékenységre a jövőben is jelentős — a nemzeti jövedelem 3 szá- 
zalékát kitevő — forrásokat szánunk, ám annak eredményességét, a terme- 
lésre való irányultságát — elsősorban az érdekeltség fokozásával — az eddi- 
giekhez képest növelni kell. 

A fejlődés meggyorsulása sem adhat esélyt minden vállalat számára be- 
ruházási elgondolásainak valóra váltásához. Nagyon szigorú szelekciós köve- 
telményeket kell érvényesíteni mind a központi, mind a hitelforrások elosztá- 
sában. Mert ha a jövedelmezőségtől és a megtérüléstől függetlenül szétapró- 
zódnak a fejlesztési források, akkor a gazdaság egyetlen területén sem lehet 
markáns változásokat, érdemi előrehaladást elérni. 

Ami a beruházások szerkezetét illeti, a kulcskérdés az, hogyan tudjuk 
az energetikai és nyersanyagipari ágazatok beruházási arányát a biztonságos 
ellátás sérelme nélkül az elkövetkező időszakban mérsékelni. Enélkül ugyanis 
aligha teremthetők elfogadható feltételek a feldolgozó ipar és az élelmiszer- 
gazdaság gyorsabb ütemű korszerűsítéséhez, egyes infírastrukturális területek 
felzárkóztatásához. 

Ezzel kapcsolatban több szempontra kell figyelemmel lenni. Az energia- 
és nyersanyagellátás megfelelő biztonsága a gazdaság működésének egyik 
alapfeltétele. Ehhez a következő tervidőszakban is jelentős nagyságrendű 
forrásokra lesz szükség, mert a hazai és a KGST-együttműködésben megvaló- 
suló energetikai beruházások rendkívül tőkeigényesek, és kivitelezésük igen 
hosszú időt vesz igénybe. Ezért különösen fontos, hogy az energetikai és a 
nyersanyagellátással összefüggő beruházásainkban mértéktartóak legyünk, 
megvalósításukban a lehető legnagyobb hatékonyságra törekedjünk, jól hasz- 


náljuk ki a nemzetközi együttműködésben rejlő lehetőségeket, és a termelési 
szerkezet átalakításának felgyorsításával az energia és a nyersanyag fajlagos 
felhasználásában nagyobb előrelépést tegyünk. 


A ráfordítások csökkentése, az energiával, az anyaggal való ésszerű taka- 
rékosság, az ezt előmozdító technológiai fejlesztések, rekonstrukciók a követ- 
kező hosszabb időszakban döntően befolyásolják a népgazdaság hatékonyságát, 
jövedelemtermelő képességét, a fejlődés ütemét és a külgazdasági egyensúly 
alakulását. Az energetikai beruházások arányának fokozatos mérséklésére 
csak abban az esetben számíthatunk, ha mindezek eredményeként az energia- 
felhasználás évente legfeljebb 1 százalékkal, a villamosenergia-fogyasztás 
évente 3 százalékkal növekszik. A fajlagos energiafelhasználást évente mint- 
egy 1,5 százalékkal kell mérsékelni. Ez esetben 1990-re 1985-hőz képest az 
energetikai célú beruházások részaránya 2—3 százalékponttal kisebb lehet a 
jelenleginél. 

Ily módon a szocialista szektor beruházásaiban a feldolgozó ipar 1984. évi 
nem egészen 15 százalékos beruházási részarányát 1990-re 18—19 százalékra 
emelhetjük. Ez azt jelenti, hogy a feldolgozó ipar beruházásainak összege az 
évtized végére az idei másfélszeresét érné el, és öt év alatt csaknem 200 mil- 
liárd forintot tenne ki. A feldolgozó ipar kiemelt fejlesztése azért fontos és alap- 
vető érdekünk, mert a feldolgozó ipari tevékenységek gyorsabb fejlődése ered- 
ményezheti leginkább a kivitel és a jövedelemtermelés növelését, ezáltal pedig 
a külgazdasági és a költségvetési egyensúly megszilárdítását. 

A feldolgozó ipar fejlesztési stratégiájának körvonalazásakor különleges 
figyelmet fordítottunk arra, hogy minél előbb megteremtődjenek a tudomá- 
nyos-műszaki haladást hordozó, nagy szellemi munkaigényű technikai kultúrák 
termelési és alkalmazási alapjai. Ez feltétlenül szükséges ahhoz, hogy emelked- 
hessen az ipari termékek feldolgozottsági foka. Itt kiemelkedő fontosságú az 
elektronikai, mikroelektronikai kultúra. Termelésünk versenyképessé tételéhez 
elengedhetetlen, hogy ez mielőbb elterjedjen a termelőszféra különböző terü- 
letein, áthassa a gazdasági-társadalmi élet egészét. Ugyancsak nagy fontosságú 
feladat a mezőgazdasági és élelmiszeripari gépgyártás, a finomvegyipar, va- 
lamint a gyógyszer-, növényvédőszer- és intermediergyártás fejlesztése. Ezt a 
kiemelést a nemzetközi munkamegosztásban rejlő előnyök és az említett ága- 
zatok termékei iránt hosszabb távon is tartósnak ígérkező keresletek indokolják. 
Meg kell honosítanunk olyan, a hosszú távú versenyképességet meghatározó 
es szerkezetformáló tevékenységeket is, mint amilyen a biotechnika, robot- 
technika, továbbá fel kell készülnünk a rugalmas gyártórendszerek előállítá- 
sára. Az említett irányzatok elterjesztése átfogó tudományos és ágazatközi 
szemléletmódot és fejlesztéspolitikát igényel. 

A tervezőmunkában kerestük azokat a megoldásokat, amelyek alkalmasak 
az eddigi végtermékközpontú fejlesztési politikából adódó feszültségek oldá- 
sára. Ezért kívánjuk továbbfejleszteni a korszerű, versenyképes termékek 
gyártásának háttériparát, a közbülső termékeket gyártó vertikumot. Számí- 
tunk arra, hogy ebben nagyobb szerepet vállalnak a kis- és középüzemek is, 
s ezáltal csökken a háttéripari fejlesztések tőkeigényessége, rugalmasabbá 
válik a felhasználók kiszolgálása. 

Az élelmiszer-gazdaságra háruló feladatok szükségessé teszik, hogy a jö- 
vedelemtermelés növekedésével párhuzamosan a beruházási lehetőségek évről 
évre bővüljenek. Számításaink szerint 1990-re 1985-höz képest a szocialista 
szektor átlagánál gyorsabban, 25 százalékkal növekedhet a beruházások ter- 

jedelme, s részarányuk mintegy 17 százalékot érhet el. Az erőforrásokat első- 
sorban az anyag- és energiatakarékos technológiák fokozott alkalmazására, a 
melléktermékek és hulladékok nagyobb mértékű hasznosítására, a mezőgazda- 
ságban a korszerűbb talajművelési, trágyázási és növényvédelmi módszerek 
alkalmazására, az élelmiszeriparban az új gyártási eljárások bevezetésére, a 
csomagolástechnika fejlesztésére, a feldolgozottság gazdaságos növelésére in- 
dokolt fordítani. 

Minden eddiginél nagyobb figyelmet kapott a tervezés során az infra- 
struktúra fejlesztése. Ebben két fő irányt tűztünk ki. Az egyik a termelés 
jövedelmező növelését és korszerűsítését akadályozó szűk keresztmetszetek 
tágítása, a másik a lakosság életkörülményeit döntő módon befolyásoló infra- 
strukturális hálózat korszerűsítése, bővítése és a nagy területi különbségek 
mérséklése. Az infrastruktúra gyorsabb ütemű fejlesztéséhez a központi for- 
rások mellett szükség lesz a gazdálkodó szervezetek és a lakosság megtakarí- 
tásainak bevonására is. A jelenlegi tervidőszakban már jó tapasztalatokat 
szereztünk arra vonatkozóan, hogy megvan a készség az anyagi érdekeltségen 
alapuló részvállalásra. A hetedik ötéves tervidőszakban új formák keresésével 
is serkenteni kívánjuk a lakosság, a gazdálkodó szervezetek és a helyi taná- 
csok ez irányú aktivitását. 

A termelő infrastruktúra fejlődésében megkülönböztetett figyelmet kap- 
nak a gazdasági teljesítmények fokozását segítő, a termelést és a külpiaci 
értékesítést közvetlenül szolgáló beruházások. Ezek közül a távközlés fejlesz- 
tése a legsürgetőbb. Az ezt szolgáló beruházásokat — összehasonlító áron — 
1990-re 1985-höz képest 90 százalékkal szándékozunk növelni. Meggyorsítjuk 
a vasúthálózat rekonstrukcióját, folytatjuk a vasútvillamosítást, javítjuk a 
forgalombiztonságot, növeljük a legforgalmasabb csomópontok áteresztőké- 
pességét. 

A környezetvédelem céljaira 1990-re 1985-höz viszonyítva 20 százalékkal 
több beruházást irányoztunk elő. A környezet védelmét, a természeti értékek 
megóvását, a károk megelőzését minden beruházási döntésben megkülönböz- 
tetett figyelemmel kell kezelni, törekedve a zárt rendszerű, hulladékszegény 
technológiák elterjesztésére, a keletkező hulladékok gazdaságos hasznosítására. 


. A nem termelő infrastruktúra fejlesztésében továbbra is meghatározóak 
maradnak azok a fejlesztések, amelyek az életkörülmények javítását, a leg- 
fontosabb szükségletek — az ivóvízellátás, az alapfokú oktatás, a napicikk- 
kereskedelem stb. — jobb kielégítését szolgálják, mindinkább előtérbe állítva 
az ellátás minőségét. A lakosság életkörülményeinek javítására először a ha- 
todik ötéves terv időszakában születtek különféle társadalmi-gazdasági prog- 
ramok. Ezek nem csupán fejlesztési elgondolásokat tartalmaznak, hanem meg- 
határozott célok köré tömörítik a társadalmi aktivitást és az e célokra ren- 
delkezésre álló tekintélyes — százmilliárd forintos nagyságrendű — forráso- 
kat. A jövőben is kiemelt lesz a lakásépítés, továbbá — a demográfiai hullám 
következtében — ilyen feladattá lép elő a középfokú oktatási intézményhálózat 
bővítése is. Uj programot készítünk elő az elmaradott térségek felzárkózta- 
tásának meggyorsítására. 


A társadalmi-gazdasági programok megvalósításában kiemelten fontos 
szerep hárul a tanácsokra. A tanácsi gazdálkodás rendszerének átfogó kor- 
szerűsítése lehetővé teszi és egyben, megkívánja, hogy a tanácsok a szűk be- 
ruházási, állóalapbővítési megközelítés helyett előrelátó fejlesztési gyakorlatot 
folytassanak. 


A gazdaságfejlesztési programok 


A legfontosabb szerkezetformáló fejlesztési célok megvalósítását a kormány 
központi fejlesztési programok keretében szervezi. E programok indokoltságát, 
megvalósításuk eredményességét az elmúlt időszakban több kritika érte, ezért 
érdemes erről néhány szót szólni. A bírálók többnyire indokoltan kifogásolták 
a korábbi programok végtermékközpontú szemléletét, nem kellő komplexitá- 
sát. Azzal a következtetéssel azonban nem lehet egyetérteni, hogy a központi 
gazdaságfejlesztési programok nincsenek összhangban gazdaságirányítási rend- 
szerünkkel, és nem képesek közvetíteni a jövedelmezőségi követelményeket a 
gazdálkodókhoz, s hogy nem alkalmasak a termelési struktúra korszerűsi- 
tésére. I 

A nemzetközi tapasztalatok is igazolják: nem mondhatunk le arról, hogy 
a fejlesztés fő irányainak kijelölésével, a kutatás, a képzés fejlesztésével, 
államközi megállapodásokkal és gazdaságszervező tevékenységgel mozdítsuk 
elő a kívánatos szerkezeti átalakulást. Ezen az alapon készítjük elő a tervező- 
munka keretében a központi gazdaságfejlesztési programokat. Itt a következő 
szempontokat érvényesítjük : 


0 Az egyidejűleg megvalósuló központi gazdaságfejlesztési programokat 
nagy gondossággal választjuk ki. Túl sok program ugyanis áttekinthetetlenné 
tenné a célokat, nehezítené az összehangolást, és rontaná a kiemelések hatásos- 
ságát. Ebből kiindulva keressük annak módját, miképp lehet jobban össze- 
fogni az összetartozó programokat, egységesíteni a követelményeket és össze- 
vonni a forrásokat. . 


6 A programoknak olyan fejlesztési koncepciókká kell válniuk, amelyek 
a termelési és értékesítési folyamat egészét átfogják, kiterjednek a program 
kapcsolódásaira és infrastruktúrájára is. — 


€ A programokhoz szánt állami kedvezményeket a jövőben még inkább 
hatékonysági követelményekhez kötötten, a vállalati és a hitelforrások ki- 
egészítéseként kívánjuk nyújtani. A preferenciáknak főként a kutatási, mű- 
szaki-fejlesztési tevékenység támogatásában kell megjelennie. 


60 A programokat kettős értelemben is nyitottá kívánjuk tenni. Egyfelől 
lehetőséget kell teremteni arra, hogy a megvalósítás folyamán további vál- 
lalatok is bekapcsolódhassanak a végrehajtásba, másfelől a célokat, követel- 
ményeket és feladatokat rugalmasan, hozzá kell igazítani a feltételek változá- 
sához. A kedvezmények feltételrendszerét közelítjük egymáshoz, annak ér- 
dekében, hogy a programok keretében megvalósuló beruházások egyúttal 
több célt szolgáljanak. 

Az energiagazdálkodási program esetében a hangsúly némiképp eltoló- 
dik: mivel kevésbé lesz rá mód, hogy energiahordozók cseréjével ésszerűsít- 
sük a gazdálkodást, ezért valamennyi energiaféleségben fajlagos, bizonyos 
területeken pedig abszolút megtakarítást kell elérnünk. Az is új vonás, hogy 
szeretnénk fokozottan felhasználni a gazdaságosan hasznosítható helyi ener- 
giaforrásokat, például az ipari és a mezőgazdasági hulladékokat (a biomasszát), 
a geotermikus energiát vagy a kisebb-nagyobb gázlencséket. 

A gazdaságos anyagfelhasználásra és a technológiák korszerűsítésére, 
továbbá a hulladékok és a másodlagos nyersanyagok hasznosítására kidolgozott, 
illetve kidolgozás alatt levő programokkal azt kívánjuk elérni, hogy az em- 
lített anyagok hasznosítása számottevő mértékben fokozódjon. 


Az elektronika társadalmi-gazdasági alkalmazására és elterjesztésére irá- 
nyuló program magába foglalja a fejlesztési, tervezési, gyártási és mérési 
folyamatok elektronizálását, a kapcsolódó kutatási-fejlesztési feladatokat, a 
távközlés javítását, az elektronikai alkatrész- és részegységgyártás mennyiségi 
és minőségi fejlesztését, az informatika és a számítástechnika fokozott alkal- 
mazását a termelésben és az államigazgatásban. Az e programhoz kapcsolódó 
fejlesztéseket jelentékeny központi beruházási, kutatási és műszaki fejlesz- 
tési tánogatással kívánjuk segíteni. 

Az elkövetkező években továbbra is központi gazdaságfejlesztési progra- 
mok keretében tervezzük és szervezzük a gyógyszer-, növényvédőszer- és 
intermediergyártás fejlődését. A megvalósításhoz a vállalatok saját forrásaik 
mellett hitelekre is számíthatnak. 


Egy-egy önmagában jelentős, de az adott időszakban a gazdaság egészé- 
nek fejlődését a központi gazdaságfejlesztési programoknál kevésbé mélyre- 
hatóan érintő tevékenység fejlesztését a cselekvési programok tehetik hatéko- 
nyabbá. E programokban a kormányzat szerepe döntően a koordináció elő- 
segítése és a tanácsadás. A programok megvalósítása alapvetően vállalati és 
hitelforrásokból táplálkozhat. Cselekvési programként tervezzük például a 
robottechnika felhasználásának és gyártásának meghonosítását, a videotech- 
nika előállításának megalapozását, a szállításigényesség csökkentését, a háttér- 
ipari termékek gyártásának gazdaságos fokozását, a műanyag-feldolgozás fej- 
lesztését és a környezetkímélő ipari technológiák elterjesztését. 


A népgazdasági tervezés és a szabályozás szerepe 


Az állami irányításnak elsősorban ott kell érvényesülnie, ahol egy fejlesztési 
elhatározás gazdasági-társadalmi következményei jóval túlmutatnak egy adott 
gazdálkodó egység által áttekinthető körön, és hosszabb távon is kihatnak 
a társadalom és a gazdaság egészének fejlődésére. 

Az 1985. január elsejétől érvénybe lépett új beruházási döntési rendszer 
legfontosabb célja, hogy növelje a beruházások vállalkozási jellegét, azaz ki- 
kényszerítse az üzleti szempontokon alapuló döntéshozatalt és a teherviselő 
képességgel arányos kockázatvállalást. Ez a beruházási döntési rendszer a kö- 
vetkező ötéves terv időszakában bontakozik ki a maga teljességében. 


A rendszer egyik fő vonása, hogy a kormányzat közvetlen beruházási 
döntést csupán az energetika, valamint az infrastruktúra egyes nagy jelen- 
tőségű és nagy volumenű fejlesztéseire és hálózataira — így például erőmű- 
építésre, metróépítésre, a vasúthálózat rekonstrukciójára — hoz. Ezek a szo- 
cialista szektor beruházásainak mintegy 30 százalékát teszik ki. Lényeges vál- 
tozás, hogy a kormányzat a jövőben még ezeknél a fejlesztéseknél is csak a 
legfontosabb — elsősorban gazdaságpolitikai jellegű — kérdések eldöntését 
vállalja magára, s megnöveli a bankok és a vállalatok önállóságát a részlet- 
kérdések eldöntésében. 

A termelőágazatok fejlesztései — amelyek értéke az összberuházások meg- 
közelítően 60 százalékát jelenti — általában vállalati és banki döntések alap- 
ján, a vállalatok saját eszközeiből és hitelből valósulnak meg. A vállalatok 
és a pénzintézetek beruházási döntéseit a kormányzati irányítás a szabályozó- 
rendszeren és a támogatás gyakorlatán keresztül befolyásolja. A kormányzat 
a termelőszíéra egy-egy jövedelmező, a gazdálkodók széles körét érintő és a 


népgazdaság egészének fejlődését is meghatározó területének fejlesztését a 
teljes folyamatot átfogó úgynevezett funkcionális (takarékossági) és innovációs 
(technológiai) programok keretében közvetett eszközök alkalmazásával is elő- 
segíti. j 

A fejlesztési tevékenység hatékony állami irányítása érdekében az első 
lépést a források keletkezési helyén kell megtenni. Ezért a gazdaságirányí- 
tási rendszer továbbfejlesztésének keretében egyszerűsítettük a fejlesztéssel 
összefüggő elvonások rendszerét: a sokféle adót és elvonást —- köztük az 
amortizáció központosítását — a vagyonadó és a felhalmozási adó váltotta 
fel. Ettől a változtatástól azt várjuk, hogy jobban fog ösztönözni a meglevő 
termelési tényezőkkel való ésszerűbb gazdálkodásra, azok jobb kihasználá- 
sára. A vállalatok beruházásai és készletnövelése után fizetendő felhalmozási 
adó mai mértéke — amely kifejezi, egyszersmind kényszerűen közvetíti az 
egyensúlyi követelményeket — kétségtelenül fékezi a korszerűsítést. Annak ér- 
dekében, hogy nagyobb mozgásteret adjunk a valóban jövedelmező fejlesztések 
számára, a felhalmozási adó mértékét és a hitelek után fizetendő kamatokat 
rövid időn belül csökkenteni kívánjuk. 

A jövedelmezőségen és a megtérülésen alapuló forrásképződés feltétele 
annak, hogy a gazdálkodás és a fejlesztés mozgatórúgójává valóban a gazda- 
sági eredményesség növelése válhasson. Mivel a jövedelmek keletkezését a 
folyó gazdálkodás eredményessége határozza meg, a fejlesztési források nem 
mindig ott állnak rendelkezésre, ahol hosszú távon is a legkedvezőbb befekte- 
tési lehetőségek kínálkoznak. Ezért játszik fontos szerepet az eszközök át- 
csoportosulása, amelynek egyik leghatékonyabb formája a gazdasági alapon 
történő hitelezés. Ennek hatóköre ma még szűk, a gazdálkodó szervezetek 
jelentős része hitel igénybevétele nélkül gazdálkodik. Ahhoz, hogy a fejlesz- 
tési eszközök az érdekeltség alapján a nagyobb jövedelmezőségű területekre 
áramoljanak, kívánatos volna, ha a képződő fejlesztési források befektetése 
a jelenleginél nagyobb mértékben történne a bankrendszer közvetítésével. 
Ennek előmozdítása végett vezettük be a rugalmasabb kamatrendszert és 
szándékozunk korszerűsíteni a bankrendszert. 

Tovább akarjuk bővíteni a társadalmi tőkének a gazdálkodó szervezetek 
közötti áramlási formáit. Ez lehetőséget teremt arra, hogy egy-egy vállalat 
jövedelmezőnek ígérkező fejlesztése megvalósításához a pénzintézeteken kívül 
más gazdálkodó szervezettől is forrást szerezhessen. Ehhez a megfelelő szerve- 
zeti és intézményi feltételeket is ki kell alakítani. A nagyobb eszközmobilitás 
megvalósulhat úgy is, hogy a gazdálkodó szervezetek az új fejlesztésekhez 
szükséges pénzügyi források egy részét kihasználatlan állóeszközeinek érté- 
kesítése révén teremti elő. 


Pártunk XIII. kongresszusa sürgető feladatként jelölte meg a gazdaság jöve- 
delemtermelő képességének fokozását, a termelési szerkezet átalakítását, fel- 
gyorsítását, a munkakultúra megújítását. A kongresszusi határozat szellemé- 
nek át kell hatnia a munkás hétköznapokat, és annak kell vezérelnie bennün- 
ket az új és új feladatok megoldásában. 

Mélyreható szerkezeti változásokat pusztán a források növekményéből 
pem lehet elérni. A fejlődés intenzív módja óhatatlanul égyütt jár azzal, hogy 
emberek munkahelyet változtassanak, ismereteiket felfrissítsék, átképezzék 
magukat, többletterheket vállaljanak. A változások emberi gondokkal is tár- 


sulnak. Ezek enyhítésében az előrevivő megoldásokat kell keresni, szem előtt 
tartva, hogy az emberi alkotóenergiák csak akkor bontakoztathatók ki, ha an- 
nak jut több, aki többet tesz a társadalom, a közösség javáért. Szemléleti 
megújulásra is szükség van, olyan gondolkodásmód meggyökereztetésére, 
amely túltekint a vállalat kapuján és a rövid távú érdekeken. 

A helyi tanácsok megnövekedett önállósága e területen is szükségessé 
teszi a munkastílus újragondolását. Az elkülönült alapok megszűnése azt 
kívánja, hogy a tanácsok együttesen tegyék mérlegre a működésre, fenn- 
tartásra, felújításra és fejlesztésre vonatkozó elgondolásaikat. Nehezebb fel- 
adattá válik a fejlesztési célok rangsorolása. Mindezekben a kérdésekben a 
helyes arányok csak úgy alakíthatók ki, ha a döntések előkészítésébe be- 
vonják a lakosságot és a célokban közmegegyezésre jutnak. A nagyobb önálló- 
ságnak a tanácsoknál is együtt kell járnia a nagyobb felelősséggel. Kivált- 
képpen fontos, hogy a helyi érdekek ne kerekedhessenek felül az általános 
társadalmi érdekeken, és hogy a növekvő demokratizmus valóban a lakosság 
közérzetét javító fejlődést eredményezzen. 

A párt- és társadalmi szervezeteknek segíteniük kell abban, hogy meg- 
szűnjön az extenzív fejlődés kategóriáiban való gondolkodás, amely az előre- 
haladás útját kizárólag az új és a még több beruházásban látja. Vállalva 
a tévedések és a kudarcok veszélyét is, azokat kell buzdítani és támogatni, 
akik a dolgozók alkotóképességére és a rendelkezésre álló erőforrásokra ala- 
pozva készek és képesek a hatékonyságot javító, a jövedelmezőséget növelő, 
a műszaki haladást megvalósító és a piaci igényekhez igazodó vállalkozásra. 
Csakis ilyen módon érhető el, hogy a gazdaság az egész ország, népünk ja- 
vára fejlődhessen. 


Lakatos Ernő 


A KOZPONTI BIZOTTSÁG 
AGITÁCIÓS ÉS PROPAGANDAOSZTÁLYAÁNAK VEZETŐJE 


A választási politikai munka 
néhány tanulsága 


Hazánk lakossága júniusban újjáválasztotta az Országgyűlést és a tanácsok 
testületeit. Közéletünknek erre a fontos eseményére a korábbi választásokétól 
sok tekintetben eltérő feltételek között került sor. A lakosság nehezebb, bonyo- 
lultabb belpolitikai helyzetben szavazott, ami nagyobb súlyt adott az állam- 
polgári aktivitásban kifejeződő egyetértésnek. A szavazás horderejét ezen- 
kívül növelte, hogy az 1983-ban módosított választójogi törvény alkalmazásá- 
val újabb lépést tettünk a szocialista demokrácia kiszélesítésének irányá- 
ban: a kötelező többes jelölés módot nyújtott arra, hogy az állampolgárok 
határozottabban, nyomatékosabban adjanak hangot véleményüknek politikánk- 
kal, e politika képviseletével és képviselőivel kapcsolatban. 

Joggal mondhatjuk tehát, hogy a sikeres választás a szó szoros értelmében 
népszavazás is volt, azt jelentette, hogy a lakosság — élve a legszélesebb körű 
demokratikus lehetőségekkel — igent mondott a Magyar Szocialista Munkás- 
párt politikájára, a Hazafias Népfrontnak a választási felhívásban körvonala- 
zott programjára. Ám éppen ez a tény: az új feltételek között megtartott 
választás magasabb politikai értéke kötelezővé teszi számunkra, hogy gon- 
dosan számba vegyük a választási politikai munka tapasztalatait, levonjuk 
belőle a legfontosabb tanulságokat. Nemcsak azért szükséges ez, mert először 
választottunk a módosított választójogi törvény szerint, s a következő alka- 
lommal hasznosítanunk kell a most szerzett tapasztalatokat, hanem azért is, 
mert a milliók részvételével lezajlott eszmecserékben megannyi közérdekű 
:" kérdés, észrevétel és javaslat került felszínre, s ezek nem merülhetnek fele- 
désbe. A megválasztott népképviseleti szerveknek, de a pártszervezeteknek is 
célszerű azon munkálkodívriuk, hogy a megalapozott javaslatok megvalósulja- 
nak. Nem kevésbé fontos azonban az is, hogy az eredményekből és a hibák- 
ból egyaránt okulva még jobb feltételeket teremtsünk a szocialista demok- 
rácia további fejlődéséhez, a társadalmi közakarat kifejeződéséhez, végső 
soron a közös célokat szolgáló politikai egység és aktivitás erősítéséhez. 

A választási munka fontos része volt a politikai előkészítés, főként az or- 
szágos és a helyi választási mondanivaló konkrét megfogalmazása, a lakosság- 
gal való megismertetése, megvitatása. A jelölőgyűlések, a jelöltek találkozásai 
választóikkal, a rétegtalálkozók és különösen az országos nyilvánosság előtt 
lezajlott választási nagygyűlések jó alkalmat teremtettek, hogy legfontosabb 
politikai céljainlnat a választók előtt megvilágítsuk. Hozzájárult ehhez a tö- 
megtájékoztatás, a televízió, a rádió, a sajtó is, amely — funkciójának meg- 


felelően — nemcsak tudósított az eseményekről, hanem aktív részese, alakí- 
tója is volt az egész országra kiterjedő, a választások kapcsán újult erővel 
kibontakozó eleven politikai gondolkodásnalkk és véleménycserének. A legtöbb 
helyen tapasztalható volt az a törekvés, hogy a képviselői és tanácstagi be- 
számolókhoz hasonló formában megalapozottan, felelősen foglalkozzanak a 
város, a község, a kerület fejlesztésének terveivel, a helyi lakosság életkörül- 
ményeinek, ellátásának problémáival. Sőt elmondhatjuk, hogy a jelölőgyűlé- 
seken, lakógyűléseken az érdeklődés elsősorban a helyi ügyekre irányult, ami 
részben természetes volt, hiszen ezek az összejövetelek mindenekelőtt a lakó- 
helyi közösségek fórumai. A legnagyobb nehézséget az okozta — és ez fo- 
gyatékossága volt a politikai munkának —, hogy a jelölőgyűlések előadói, a 
jelenlevő párttagok, népfírontaktivisták nem mindenütt találtak módot arra, 
hogy meggyőző módon megmutassák az összefüggéseket a lakóhely gyarapo- 
dása és az ország lehetőségei, a kisebb közösséget foglalkoztató mindennapi 
örömök és gondok és az országos politika között. A választásokhoz szükséges 
aktív politizáló légkört országosan sikerült megteremteni, de a konkrét poli- 
tikai érvelés színvonala már nagyon különböző volt, az országos politikai 
kérdések kifejtése gyakran általánosságokban mozgott, a helyi kérdésekkel 
való foglalkozás pedig nemritkán kimerült a napi praktikus ügyek meg- 
vitatásában. Ebben is megmutatkoztak politikai tömegmunkánk gyengéi, ame- 
lyekre még inkább oda kell figyelnünk. 

A módosított választási rendszerről élénk vita folyt szerte az országban. 
már a törvénytervezet megszületésének időszakában is, de különösen a vá- 
lasztási előkészületek szakaszában. E vitákban sikerült világossá tenni: a mó- 
dosításnak az volt a célja, hogy a választás legyen még demokratikusabb. 
adjon módot az állampolgárok véleményének határozott kifejezésére, s hogy 
az állampolgárok bizalmára leginkább érdemes emberek kerüljenek az állam- 
hatalmi, népképviseleti testületekbe. I 

A kettős, illetve többes jelölés előnyeit az állampolgárok többsége felis- 
merte. Vita inkább a jelöltek kiválasztásáról, a Hazafias Népfront javaslatai 
mögött meghúzódó meggondolásokról folyt. Ez előre jelezte, hogy az állam- 
polgárok a választásokon felelősen élni akarnak lehetőségeikkel, erőteljesen 
"igénylik a választás minden lényeges mozzanatának demokratikus lebonyo- 
lítását, a jelölés indokainak világos és meggyőző kifejtését, a lakosság véle- 
ményének figyelembevételét és tiszteletben tartását. Tanulság azonban az 
is, hogy a jövőben még gondosabb kiválasztással, a javasoltak személyi adott- 
ságainak, felkészültségének alaposabb vizsgálatával és szélesebb körű bemu- 
tatásával elő kell segíteni, hogy a megválasztottak között a jelenleginél 
nagyabb arányban legyenek nők, fiatalok, kétkezi dolgozók. 

Nem egyöntetű fogadtatás után lényegében kedvező visszhangra talált 
a közvéleményben az országos lista bevezetése, amely a nemzeti egységet, a 
társadalom különböző erőinek összefogását testesíti meg. Vitát váltott ki vi- 
szont a lista összetétele, sokan másokat is szívesen láttak volna az országos 
jelöltek között. Az országos listáról valószínűleg többet kellett volna szólnunk 
a felvilágosító munka során. A fiatalabb nemzedékek ugyanis — s ők alkotják 
már a választók többségét — nem ismerik a korábbi politikai küzdelmekben 
velünk tartó szövetségeseket, akik az országos listára kerültek. Választási 
rendszerünk e fontos új intézményének jellegével, funkciójával a politikai 
munkában továbbra is foglalkoznunk kell. 

A választási politikai munka a tapasztalatokban leggazdagabb, legtanul- 
ságosabb szakasza a jelölések lebonyolítása volt. A szervezés felelősei, a vá- 
lasztási munkában részt vevő politikai szervezetek és párttagok fontosnak 


tekintették, hogy a jelöltek számára — munkahelyi beosztásra való tekintet 
nélkül — egyenlő feltételeket biztosítsanak. A jelöltek a Hazafias Népfront 
programját vallották magukénak és egyformán jogosultak voltak arra, hogy 
választóikkal kapcsolatot teremtsenek, elgondolásaikat ismertessék és elfogad- 
tassák magukat az állampolgárokkal. Ez azonban nem jelentette azt, hogy a 
jelöltek esélyei is egyenlőek voltak, hiszen akadtak közöttük ismertek és ke- 
vésbé ismertek, a képviseleti munkára jól vagy még jobban megfelelőek, és 
még számos más tulajdonság is megkülönböztette őket. Ezeket a különbségeket 
— az egyenlő esélyteremtés címén — hiba lett volna visszaszorítani, a jelöl- 
tek szereplésének valamiféle sablonba kényszerítésével közömbösíteni, hiszen 
a választás célja éppen az volt, hogy a lakosság személyes tulajdonságai, adott- 
ságai alapján válassza meg a számára leginkább megfelelő képviselőt, tanács- 
tagot. § 

Az egyenlő feltételek megteremtése és a személyes különbségek megnyil- 
vánulásának lehetővé tétele között természetesen nem volt könnyű megtalálni 
a pontos határokat. Megtörtént, hogy egyes helyeken, a , korteskedéstől való 
tartózkodásra" hivatkozva visszafogott, személytelen magatartásra biztatták a 
jelölteket, máshol pedig a versengést, az egyéni akciók kezdeményezését támo- 
gatták. Előfordult azonban az is, hogy maga a jelölt rejtőzködött a személy- 
telenség sáncai mögé, bízva a ihivatalos jelölés tekintélyében, nem vállalva a 
személyes megnyilatkozás, véleményalkotás nagyobb kockázatát. Vagy éppen 
ellenkezőleg: egy-két esetben az egyénieskedés, a nem kellő felelősséggel 
vállalt személyes szereplés terelte el a figyelmet a lényegesebb kérdésekről, 
a valódi lehetőségekről, elképzelésekről. 

Az időnként erősen szembetűnő ellentmondásokat alapvetően mégsem ezek 
a jelenségek okozták, hanem inkább az, hogy a jelölés előkészítése számos 
helyen nem nyújtott elegendő lehetőséget a jelöltek egész személyiségének, 
tevékenységének és rátermettségének teljesebb, hitelesebb bemutatására. Ez 
elvileg is nagyon fontos kérdés, mert a néhányszori személyes fellépés vállalása 
többet jelent ugyan, és általában értékesebb magatartásforma, mint a hiva- 
talos köntösbe burkolódzó személytelen magatartás, önmagában mégsem nyújt- 
hat elegendő támpontot, kellő garanciát az optimális választáshoz. Garanciát 
a jelöltek egész munkásságának mérlegre állítása adhat. A szocialista demok- 
rácia, ezen belül a választási rendszer továbbfejlesztése is ezzel az elvvel áll 
összhangban: egyfelől indokoltan szeretnénk elkerülni a polgári demokratikus 
választási rendszerek felszínes, manipulatív vonásait, másfelől azt is szeret- 
nénk, hogy — részben éppen a választások eredményeként — testületeink 
még inkább dolgozó testületek legyenek, ahol továbbra sem a látványos sze- 
replés, hanem a vitától is kísért közös munka hoz eredményeket. 

A jelölések egyik legfontosabb tanulsága, hogy ott volt a legsikeresebb 
a politikai munka, ott alakult ki a legnagyobb egyetértés, ahol érzékelték a 
többes jelölésből adódó új helyzetet, és felkészültek a demokratikus döntés, 
a reális választás feltételeinek minél teljesebb megteremtésére. Ennek lé- 
nyeges vonása volt a széles körű nyilvánosság megteremtése. Nagyon sok 
esetet említhetnék, ahol a jelöltek személyes fellépését csupán az egyik lehe- 
tőségnek tekintették, és sok más formát, eszközt (a helyi sajtót, választási 
újságokat, brosúrákat, a kábeltelevíziót, a választópolgárokkal való beszél- 
getéseket stb.) is felhasználták, hogy az indulók egyéni hitelének legfőbb fe- 
dezetét: addigi munkásságukat a választópolgárokkal sokoldalúan megismer- 
tessék. A pártszervezetek egy részében ugyanakkor nem vették kellően fi- 
gyelembe, hogy — a nyilvánosságon túl —. milyen nagy mértékben ibefo- 
lyásolja a választói döntések objektivitását a politikai szervek véleménye. 

Különösen a korábbi harcokban, az előző évtizedek munkájában érdemeket 
szerzett jelöltek esetében lehetett nagy súlya a pártszervek és -szervezetek 
támogató állásfoglalásának. Közülük ugyanis a legtöbben — teljesen érthe- 
tően — furcsának, szerénytelen megnyilatkozásnak tekintették volna, hogy 
maguk sorolják fel a választók előtt korábbi munkásságuk pozitívumait. Az 
új helyzet átgondolatlansága vagy nem eléggé alapos átgondolása és a fel- 
készülés hiányosságai miatt a szükséges állásfoglalással számos pártszervezet 
adós maradt. A politikai munka ebből a szempontból nem tudott még kellően 
hozzájárulni a valóban egyenlő feltételek megteremtéséhez, a minél objektí- 
vebb választói döntésekhez. 

A választási politikai munkában nemcsak a felkészülés megnövekedett 
követelményei, hanem az újszerű helyzet szokatlansága, a régebbi beidegződé- 
sek is okoztak nehézségeket. Nem egy helyen tartózkodtak attól, hogy a ma- 
gasabb hivatali funkciókban dolgozók, a tekintélyes közéleti emberek tevé- 
kenységét, személyes elképzeléseit, akiknek munkáját országos vagy megyei 
testületek minősítik, a lakosság színe elé tárják és ott nyilvános vitára bo- 
csássák. A tartózkodás, a bizonytalankodás azonban ebben az esetben sem 
volt indokolt. A jelölőgyűlések résztvevői a jelöltek alkalmasságának meg- 
ítélésénél a korábbiaknál valóban magasabb mércét állítottak. Azokat a kép- 
viselőnek jelölt közéleti embereket, párt- és tömegszervezeti tisztségviselőket, 
megyei vezetőket azonban, akik munkásságukkal, magatartásukkal, életmód- 
jukkal kivívták szűkebb környezetük elismerését, egy-két kivétellel megvá- 
lasztották. Jellemző, hogy 1511 közdégi, városi és fővárosi kerületi tanácselnök 
közül mindössze 51 községi és 2 városi tanácselnököt nem választottak meg 
tanácstaggá. Ugyanakkor néhány esetből le kell szűrnünk a tanulságot: nem 
elég, ha a közfunkciót betöltők a legjobb szándékkal kiállnak politikai céljaink 
mellett, az is fontos, hogy módszereiket és stílusukat is demokratikus vi- 
szonyainknak megfelelően alakítsák. 

A képviselői választókerületek egy kis hányadában olyan személyek el- 
fogadtatását kísérelték meg jelöltként, akik lényeges kérdésekben eszméinkkel, 
politikánkkal ellentétes nézeteket képviselnek. Ez néhány helyen ellenérzése- 
ket szült az úgynevezett spontán jelölésekkel szemben. Semmiképpen sem 
lenne azonban helyes, ha az állampolgároknak azt a lehetőségét, hogy a jelö- 
lőgyűlésen helyben javasoljanak jelölteket, ebből a nézőpontból ítélnénk meg, 
hiszen a végül is elfogadott , végleges" jelöltek mindegyike társadalmi rend- 
szerünk híve, közülük sokan a párt tagjai. Az úgynevezett ellenzékieskedő 
megnyilvánulásokat a társadalom nem támogatta, ellene mindenütt politikai 
eszközökkel léptek fel, így nem is került sor jelölésükre. Az is kiderült azon- 
ban, hogy a velük folytatott politikai vitákra, valódi szándékaik leleplezésére 
aktivistáink egy része nem volt felkésszülve. Így a néhány velük szimpatizáló, 
megtévesztett fiatal meggyőzésében nem értük el a kívánt eredményt. Egye- 
seknek nem volt érthető, hogy miért volt szükség a megnyilvánulásaiban 
látszólag csak kritikus, valójában azonban társadalmi rendszerünkkel élesen 
szemben álló szűk csoport képviselőivel szembeni fellépésre. A hazánkkal 
elvakultan ellenséges burzsoá propagandaszervekkel szorosan együttműködő 
embereknek nem lehet szerepük a magyar közéletben. 

Mindebből adódott egy másik tanulság is. A választás demokratizmusának 
kiszélesedése elengedhetetlenné teszi, hogy folyamatosabban és alaposabban 
megismerjük a lakossági véleményeket, javaslatokat az országgyűlési, a taná- 
csi képviselet személyi kérdéseiben. Abban.már meglehetősen nagy gyakor- 
latot szereztünk, hogy a lakóterületi, a városi és a községi településfejlesztési 
tervekedt a lakossággal megvitassuk. Ennek kedvező hatása várhatóan az új- 


jáválasztott népiképviseleti testületek, illetőleg a képviselők és tanácstagok 
aktívabb munkájában, a választóikhoz fűződő kapcsolatuk erősítésében is 
megnyilvánul majd. Az államigazgatási szervak joggal számolhatnak azzal, 
hogy az új képviselők, illetőleg tanácstagok érdemi módon, kritikusan Ítélik 
meg tevékenységüket, többet kezdeményeznek, növekszik igényük az ügyek 
nyilvános intézése iránt, erőteljesebben jelenik meg munkájukban a helyi 
érdekek érvényesítésére irányuló szándék is. A lakosággal való kapcsolattar- 
tás és párbeszéd azonban akkor válhat még korszerűbbé, az igényeknek meg- 
felelőbbé, ha a lakóterületi gazdasági, szociális és társadalompolitikai ktérdé- 
sek jobban kiegészülnek a személyi összefüggésekkel. Alhogyan fel tudjuk már 
mérni, s képesek vagyunk figyelembe is venni, sőt — a különböző érdekeket 
rangsorolva és magyarázva — alakítani is a lakossági közvéleményt a lakó- 
hely tárgyi feltételeivel, anyagi ügyeivel kapcsolatban, ugyanúgy meg kell ta- 
nulnunk a személyeket érintő lakossági vélekedések, elgondolások és kezde- 
ményezések folyamatosabb tanulmányozását, kezelését is. Ez nyilvánvalóan 
túlmutat a rendszeres képviselői, tanácstagi beszámolók szervezégdén, és nem 
ís annyira egyszerű, sok esetben inkább kényes feladat. Mégis célszerűbb 
és könnyebb szembenézni vele, mint egyedül arra hagyatkozni, hogy a vá- 
lasztási előkészületek néhány hónapja alatt a választópolgárok úgyis meg- 
nyilatkoznak, megalapozott vagy kevésbé megalapozott személyi javaslatokat 
tesznek. 

Ehhez a helyzet is kedvezőbb, mint korábban, mert a választások során 
bebizonyosodott: a szocialista közélettől nem idegen, hogy nyilvánosságot kap- 
janak a személyes elképzelések, hogy szerepük legyen a személyes tulajdon- 
ságoknak, erényeknek és képességeknek. A választási versengés nem került 
szembe elveinkkel, sehol nem folyt tisztességtelen eszközökkel, egyetlen jelöltet 
sem népszerűsítettek mások rovására. A választók a legtöbb esetben szóban és 
szavazataikkal azt a jelöltet támogatták, aki eddigi életútjával, munkásságá- 
val és magatartásával megalapozott reményeket keltett, hogy a legjobban tudja 
képviselni választóinak érdekeit, aktívan részt vesz az ország, a megye, a 
város, a falu sorsának alakításában. 

Attól sem kell tartanunk, hogy — amint ez a választásokon mindvégig 
megnyilvánult — az erőteljesebb állampolgári aktivitás a vélemények gyako- 
ribb ütköztetésével, hevesebb vitákkal is jár. Ez egyenes következménye annak, 
hogy az állampolgárok nagyobb lehetőséget kaptak a választásra, és — az 
alternatív személyi döntések révén is — a helyi és az országos politika ala- 
kításába való beleszólásra. Ugyanakkor azzal is számolnunk kell, hogy na- 
gyobb vitakészségre, meggyőzőbb érvelésre van szükség a viták lezárásához, 
a közmegegyezés kialakításához. 

A választási politikai munka szinte valamennyi tapasztalata a módosított 
választási rendszer új, megnövekedett lehetőségeivel, magasabb követelmé- 
nyeivel függ össze. Természetes, hogy a lehetőségeket még nem tudtuk tel- 
jesen kiaknázni, a követelményeknek még nem feleltünk meg teljesen. Az 
új módszerek térnyeréséhez idő kell, és a választási rend egyes részleteit is 
pontosítani szükséges. Így is jó politikai légkörben, sikeresen folyt le a közel 
kéthónapos választási kampány. Az események igazolták az MSZMP törekvé- 
sét, hogy lehetséges és szükséges is újabb lépéseket tenni a szocialista de- 
mokrácia fejlesztésében, szükséges és lehetséges elveinket megőrizve új és új 
elemekkel gazdagítani politikai gyakorlatunkat. 3 

Petrovszki István 


A KOZPONTI BIZOTTSÁG 
PÁRT- ÉS TÖMEGSZERVEZETEK OSZTÁLYÁNAK VEZETŐJE 


Káderpolitikánk időszerű kérdései 


Az MSZMP Központi Bizottsága legutóbb 1973-ban foglalkozott átfogóan a 
párt káderpolitikájának kérdéskörével. Határozatában összefoglalta és megerő- 
sítette a további munka alapjainak elveit. Ezek kiállták az idő és a gyakorlat 
próbáját, megerősítést nyertek a kongresszusi határozatban és a fontosabb 
központi bizottsági döntésekben. Változtatásukra ma sincs szükség. A káderpo- 
litika elvei szorosan kötődnek a párt egész politikáját vezérlő alapelvekhez, 
azoknak elválaszthatatlan részei, és a párton belül jól ismertek. Ha a káder- 
munkában helyenként és időnként torzulások jelentkeztek, mindig tetten érhető 
volt az elvek figyelmen kívül hagyása. A szubjektivizmus jelei, megnyilvánu- 
lásai és az ebből fakadó hibás gyakorlat mindig veszélyeket hordoz magában. 

A kádermunka kitüntetett szerepet játszik a politikai munka egészén 
belül, hiszen személyi biztosítékokat nyújt a párt vezető szerepének érvénye- 
süléséhez. Az elkötelezett, felkészült, tehetséges vezetők eredményesebben bir- 
kóznak meg a legváratlanabb nehézségekkel is, a politikailag bizonytalan, 
szakmailag hiányos felkészültségű, gyenge akaratú káderek a konszolidált vi- 
szonyok között is hibát hibára halmoznak. A kádermunkának politikát követő, 
azt szolgáló szerepe van, az a funkciója, hogy a politikai célok, döntések sze- 
mélyi feltételeit biztosítsa. Ilyen alapon joggal fogalmazható meg a kérdés: 
azt jelenti-e mindez, hogy a társadalmi, politikai, gazdasági élet felgyorsult 
mozgását gyorsabb, rugalmasabb kádermunkával kell követni? A válasz egyér- 
telmű: igen! Ennek két fő útja van: egyrészt alkalmassá tesszük a funkcionáló 
vezetőket arra, hogy munkájukkal követni tudják a változásokat; másrészt 
ahol ez nem megy, cseréket kell alkalmazni. 


A kádermunka gyakorlatának főbb jellemzői 


Mi jellemzi ma a kádermunkát, és mik a legfontosabb teendők? Az MSZMP 
XIII. kongresszusa erről a következőket állapította meg: , A beszámolási idő- 
. szakban javult a kádermunka, a pártszervek irányító és ellenőrző tevékeny- 
sége. Fejlődött a kádermunka tervszerűsége, demokratizmusa, átgondoltabbá 
vált és gyorsult a káderek cseréje, korszerűsödött a vezetők kiválasztásának 
rendszere, javult a vezetői állomány felkészültsége, alkalmassága. A vezetői 
cserékben a folyamatos generációváltás is megvalósult. 


A vezetők többségükben megfelelnek a velük szemben támasztott növek- 
vő követelményeknek. Az utóbbi években fokozódott önállóságuk, kezdeménye- 
zőkészségük, és érzékenyebben, gyorsabban reagálnak a gazdasági, társadalmi 
környezet változásaira. 

A Központi Bizottság tudatában van annak, hogy a vezetői munka minden 
területen lényegesen nehezebbé, felelősségteljesebbé vált. Nagyra értékeli azok- 
nak a vezetőknek a munkáját, akik az átlagosnál többet teljesítenek, kezde- 
ményeznek, képesek a tömegek megnyerésére és mozgósítására, s politikai és 
erkölcsi magatartásukkal is példát mutatnak. 

A pártszervezetek támogatják a kezdeményező, az újat felkaroló, a rendet 
és a fegyelmet megkövetelő vezetőket. A személyi ügyekkel kapcsolatos dön- 
tési jogkörök decentralizálásával mindinkább teljesül az az igény, hogy a 
káderek sorsáról ott döntsenek, ahol legjobban ismerik munkájukat, magatar- 
tásukat. Erősödött a párt- és társadalmi szervek választott testületeinek sze- 
repe a személyi ügyek előkészítésében. A döntéseket a korábbinál szélesebb 
körű véleményekre alapozzák." 

Az elmúlt évek egyik legfontosabb káderpolitikai feladata volt a káder- 
és személyzeti munka demokratizmausának erősítése és szélesítése. A gazdaság- 
irányítási rendszer továbbfejlesztése, és ezzel összefüggésben a vállalatvezetési 
formák korszerűsítése maga után vonta a szervezetek vezetésének fokozott 
önállóságát, a vállalkozókészség és az ezzel együtt járó felelősség erősítését. 
A vállalati tanácsok és választott vezetőségek jelentős tulajdonosi jogkörök 
gyakorlásával együtt megkapták a vezetők kiválasztásának és kinevezésének 
jogát is. A rendszer működésével kapcsolatban még kevés a tapasztalatunk, 
de már ma is bizonyos, hogy. ez további lehetőségeket biztosított a káder- 
munka demokratizmusának erősítéséhez azáltal, hogy a dolgozók közvetlenül 
is beleszólnak vezetőik megválasztásába, szűkítette a szubjektivizmust a pá- 
lyázati rendszer, a többes jelölés alkalmazása KSS bővítette a választás 
lehetőségét. 

A mezőgazdaság és az élelmiszeripar területén az új vezetési formákra 
történt átállás tapasztalatai nem igazolták az ezzel kapcsolatos előzetes aggá- 
iyokat. Kiderült, hogy a dolgozók küldöttei éretten, hozzáértően és felelősség- 
gel tudnak dönteni arról is, hogy ki legyen a vezetőjük. Többségében megerő- 
sítették beosztásukban azokat a vezetőket, akik határozottan, hozzáértően 
és eredményesen irányították eddig is a vállalatot. Nem kapott bizalmat vi- 
szont néhány olyan korábbi igazgató, aki, jóllehet , sikeres" volt, de vezetési 
stílusa, módszere ellenszenves volt a dolgozók többségének, vagy úgy ítélték 
meg, hogy irányítása alatt tovább már nem javulhat a gazdálkodás. A MÉM 
területén július 1-ig 198 vállalatnál történt meg az igazgatóváltás, és ebből 
öt esetben fordult elő az említett elmarasztaló értékítélet. 

Ez azt igazolja, hogy a dolgozók demokratikus fórumai felelősséggel ítélték 
meg a vezetők munkáját, magatartását és teljesítményét. Továbbá, hogy nem 
:-csökkentették a gazdasági vezetők felelősségét, ellenkezőleg, növelték azt, mi- 
vel most közvetlenebbül érezhetik a dolgozók támogatását, részvételét mun- 
kájukban. Többségük élvezi a vezetett kollektíva bizalmát, kiállta a demok- 
ratikus kontroll próbáját is. Igazolja továbbá, hogy ezt a rendszert tovább 
lehet és kell szélesíteni. Erre utalt a XIII. kongresszuson Kádár János is, ami- 
kor a következőket mondta: , A szocialista demokrácia további kibontakozta- 
tásához segítséget nyújtanak majd az új vállalatvezetési formák, amelyeket 
fokozatosan bevezetünk. Ezek ugyancsak növelik a helyi kollektíva szavának 
súlyát. De ezt senki se értse úgy, hogy anarchiát teremtünk az üzemekben. 

Éppen ellenkezőleg: a vezető bizonyos mértékig függ a kollektívától, s nem 
baj, ha adott alkalomkor egy kicsit drukkol is, vajon hogyan vélekedik róla 
a közösség. De a munkát a vezető irányítja." 

A kádermunka demokratikus vonásait és módszereit erősítette a választó- 
jogi törvény módosítása is. Mint ismeretes, a törvény általánossá tette az or- 
szággyűlési képviselők és helyi tanácstagok választásánál a kettős, illetve a 
többes jelölést. Az új választási törvény első alkalmazása is bizonyította: ha a 
demokrácia fejlesztésére a kezdeményezés a pártból indul ki és aktív társa- 
dalmi részvétel mellett valósul meg, s ezáltal konkrét szerephez jut az állam- 
polgár, a növekvő aktivitás és a helyenként éles vita — akár személyi kér- 
désben is — nem a bizonytalanságot, hanem a politikai stabilitást szolgálja. 

A XIII. kongresszust megelőző pártválasztásokat is a demokratizmus jel- 
lemezte. Az alapszervezetek taggyűlései egy hónappal a választást megelőzően 
megválasztották a jelölőbizottságokat, a pártbizottságok pedig — ez alkalommal 
először — a jelölést előkészítő bizottságokat láttak el azzal a feladattal, 
hogy széles körű véleménygyűjtés alapján tegyenek javaslatot a vezetőségek, 
testületek tagjaira, a tisztségviselők személyére. A párttagság egyetértéssel 
fogadta ezt a módszert, és felelősen élt javaslattevő jogával. Volt, ahol megosz- 
lottak a vélemények a tisztségviselők személyét illetően, és ennek következté- 
ben több helyütt fordult elő a kettős jelölés, ami tovább erősítette demokra- 
tizálási szándékaink hitelét. Az sem tagadható, hogy többen tették szóvá és 
bírálták a választási rendszernek azt a gyakorlatát, amely — a szavazatok 
51 százalékának elnyerése esetén — a jelölőbizottságok javaslatainak bizto- 
sított elsőbbséget. Indokolt e kritikai észrevételek tanulmányozása és az is, 
hogy megfelelő időben visszatérjünk a párton belüli választási rend kérdéseire. 


Demokratizmus és a pártirányítás 


Ha a szocialista demokrácia kibontakoztatását és elmélyítését építőmunkánk 
egyik legfontosabb feltételeként jelöljük meg, akkor ez értelemszerűen a ká- 
dermunkára is vonatkozik. Ezáltal a vezetők kiválasztása és munkája nagyobb 
mértékben a közvélemény ellenőrzése alá kerül. 

A pártdemokrácia továbbfejlesztésének részeként figyelmet kell fordíta- 
nunk a párton belüli kádermunka demokratikus vonásainak erősítésére. A 
káderek kiválasztásánál, funkcióba állításánál az eddigieknél is általánosabban 
és gyakrabban kell konzultálnunk az arra illetékes testületi tagokkal. Ha a 
feltételek adottak és a helyzet úgy kívánja, szorgalmazni kell a kettős, illetve 
többes jelölést. E tekintetben már vannak kedvező tapasztalataink. A rutinból 
való vezetés és a kedvezőbb kádermozgás érdekében többször felvetődött és 
úgy tűnik, gondolkodnunk kellene azon, hogy egyazon személy két egymást 
követő cikluson túl általában ne töltse be ugyanazt a funkciót. A párton 
belül is javítani lehet és kell a választott tisztségviselők munkájának demok- 
ratikus kontrollját azáltal, hogy az őket választó testületek gyakrabban kérjék 
számon tőlük megbízatásuk teljesítését. 

Politikai szándékainknak megfelelően — még tovább kell erősíteni a ká- 
der- és személyzeti munka demokratizmusát a társadalmi élet minden terüle- 
tén. A XIII. kongresszus ismételten megerősítette, hogy az ez ideig is választás 
útján betöltött tisztségeken túl az állami, gazdasági területeken is többségében 
választás, illetve pályázat útján kell betölteni a vezetői funkciókat. Gyakorib- 
bá kell tenni a meghatározott időre szóló kinevezéseket és megbízatásokat 


is, és a feladat ellátásától, a valóságos teljesítményektől kell függővé tenni 
meghosszabbításukat. A vezetők kiválasztásában és munkájuk megítélésében 
erősíteni kell a választásra jogosult demokratikus fórumok jogait, biztosítani 
kell gyakorlásuk feltételeit. j 

Ezzel összefüggésben válaszolnunk kell arra a kérdésre, hogy az új körül- 
mények között milyen eszközökkel biztosítja a párt az irányító, ellenőrző sze- 
repét? Más szóval: a demokratizmus szélesítése nem jár-e azzal a veszéllyel, 
hogy a párt a hatalom egyik legfontosabb eszközét, a kádermunkát nem tudja 
megfelelően politikailag befolyásolni? Meggyőződésem, hogy ilyen veszély nem 
fenyeget. A káderpolitika elveiben és fő céljaiban nem változik. A párt Doliti- 
kailag a jövőben is befolyásolja, irányítja és ellenőrzi a káder- és személyzeti 
munkát, mint ahogy ezt a társadalmi élet minden területén teszi. Erre kötelezi 
történelmi szerepéből, a társadalom politikai vezetésének kötelezettségéből 
fakadó feladata. Ez az alapelv továbbra is változatlan és szilárd, de a káder- 
munka formáinak kérdéseiben lényeges változásra van szükség. Miközben a 
párt korszerűbb módszereket alkalmaz a társadalmi, gazdasági, politikai és 
szellemi élet irányításában, nem konzerválódhatnak a kádermunka korábbi 
eszközei és módszerei — ez veszélyeztetné általános politikai céljaink meg- 
valósulását is. Ezért arra törekszünk, hogy miként a társadalomirányítás 
egészében, a kádermunkában is jobban előtérbe kerüljenek és érvényesüljenek 
az irányítás elvi, politikai eszközei. Szakítanunk kell azzal a helyenként még 
. fellelhető gyakorlattal, hogy szinte minden személyi kérdést a párt helyileg 
illetékes szervei döntenek el, gyakran figyelmen kívül hagyva a választásra, 
illetve kinevezésre jogosult fórumok jogait. Társadalmi életünk gyakorlata 
igazolja, hogy erre nincs szükség. 

Továbbra is fennmarad a káder- és személyzeti munka politikai irányí- 
tásának egyik legfontosabb eszköze, a pártbizottságok káderhatásköre. Ez azt 
jelenti, hogy a pártbizottság dönt az illetékességi köréhez tartozó párton belüli 
személyi ügyekben és előzetesen állást foglal a működési területén dolgozó 
és a hatásköri listáján szereplő állami, gazdasági, tömegszervezeti vezetők 
megválasztásának, kinevezésének, kitüntetésének és ellenük kezdeményezett 
fegyelmi eljárás engedélyezésének ügyében. 

Ahhoz, hogy e feladatkörüket érdemben és felelősséggel gyakorolják, 
végig kell gondolnunk, hogy mely funkciók tartozzanak e hatáskörökbe. Az 
a véleményünk, hogy a pártbizottságok csak azokat a legfontosabb funkciókat 
vállalják, amelyeken keresztül érdemben tudják irányítani és befolyásolni a 
területükön levő állami, gazdasági, társadalmi szerveket, intézményeket. A 
vezető tisztségekkel kapcsolatos jogkör annál a pártszervnél legyen, amelyik 
politikailag az adott egységet valóban irányítja, amelyik leginkább ismeri en- 
nek gondjait, és legjobban meg tudja ítélni az egyes vezetők munkáját, maga- 
tartásált. Ellene vagyunk minden olyan törekvésnek, amely a funkció , rangját" 
azzal kívánja emelni, hogy magasabb szintű pártszerv felügyelete alá akarja 
azt utalni, s fellépünk az ellen is, hogy némely pártbizottság ki akarja vonni 
az alsóbb pártszervek hatásköréből az egyébként értelemszerűen oda tartozó 
tisztségeket. 

Nagy hasznára lenne a kádermunkának, ha csökkenne a pártbizottságok 
döntési és véleményezési jogkörébe tartozók száma. Ennek fontos tartalmi 
összefüggései is vannak. Formailag továbbra is érvényes, hogy az ide tar- 
tozók esetében munkaköri változás, kitüntetés, fegyelmi eljárás kezdeménye- 
zése csak az illetékes pártszerv hozzájárulásával történhet. E jogkört gyakor- 
ló pártszervnek azonban kötelessége az is, hogy figyelemmel kísérje az érin- 
tettek politikai, erkölcsi fejlődését. Törődjék azzal, hogy részesei legye- 


nek a helyi politikai közéletnek, kapjanak megfelelő tájékoztatókat, segítsék 
őket vezetői munkájuk ellátásában, ismerjék el eredményeiket, idejében figyel- 
meztessék esetleges hibáikra, óvják őket az erkölcsi, politikai botlásoktól, és 
— ha szükséges — kapjanak politixai védelmet a rágalmakkal, intrikákkal 
szemben. Ezek a követelmények csak akkor teljesíthetők eredményesen, ha 
nem nagyon nagy a hatáskörbe tartozók száma. 

Gyakran vitatott kérdés, mire terjedjen ki a párttestület véleménye a 
vezetőkkel kapcsolatban. A XIII. kongresszus határozatában ez olvasható: , A 
párt testületei döntéseik során elsősorban a vezetők politikai és erkölcsi alkal- 
masságát vizsgálják. A szakmai hozzáértés megítélését az állami, gazdasági 
irányító szervektől igényeljék." A döntés annak a korábbi gyakorlatnak a 
módosítását szorgalmazza, amelynek során a pártszervek a vezetőkkel szem- 
ben támasztott, úgynevezett hármas követelmény (politikai alkalmasság, szak- 
mai hozzáértés, vezetői rátermettség) mindegyikéről azonos súllyal foglaltak 
állást. Ma nem könnyű eldönteni — mégoly szakmai szempontból hozzáértő 
politikai testületben sem —, hogy a szóba jövő jelöltek közül ki a jobb szak- 
ember. Ennek megítélése szakértőkre, pályázatot elbíráló bizottságokra, vál- 
lalatalapítókra tartozik, és az ezzel járó komoly felelősséget nem szabad a 
pártszerveknek átvállalniuk, még kevésbé szabad felmenteni e kötelezettség 
és felelősség alól az illetékes szerveket. A pártbizottság arról dönt, hogy poli- 
tikai bizalmat szavaz-e egy vagy több alkalmasnak tartott jelöltnek, de a 
kinevezés vagy választás az arra illetékes vállalati-intézményi szerv vagy 
választó testület joga. Természetesen a pártszervek is kezdeményezhetnek 
egy-egy vezetői váltást, sőt személyi javaslatot is tehetnek, de a szakmai hoz- 
záértés elbírálására ne vállalkozzanak. 


A politikai elkötelezettség igénye 


A XIII. kongresszus határozata leszögezi: , A vezetői tisztségekre olyan sze- 
mélyeket kell jelölni, akik munkájukkal bizonyítják, hogy elkötelezetten szol- 
gálják a szocializmus ügyét, magas fokú szakmai ismereteik vannak, vállalják 
a döntést, a cselekvést." Megerősíti a vezetőkkel szemben támasztott és jól 
ismert, úgynevezett hármas követelmény — a politikai alkalmasság, a szakmai 
hozzáértés és a vezetői rátermettség — elvét. 


A politikai alkalmasság követelményével érdemes kissé behatóbban fog- 
lalkozni, már csak azért is, mert az utóbbi időkben ezzel összefüggésben el- 
fogadhatatlan nézetek fogalmazódtak meg. Egyesek úgy vélik, hogy 40 évvel 
a felszabadulás után természetes a funkcionáló vagy leendő vezetők politikai 
megbízhatósága, hiszen többségüket a szocializmus nevelte. Ennek igazság- 
tartalmát elismerve is látnunk kell, hogy a politikai alkalmasság megítélése 
nem vesztett jelentőségéből. E nézetekkel vitázva világosan le kell szögezni 
a következőket: a vezetőkkel szemben támasztott követelmények egymástól 
elválaszthatatlan egységet képeznek, és ezeken belül kiindulópontot jelent a 
politikai megbízhatóság. Másként fogalmazva: nem tölthet be vezetői funkciót 
olyan személy, aki nem ért egyet rendszerünkkel, szocialista országépítő cél- 
jainkkal, és nem hajlandó ezt elkötelezetten szolgálni. Minden más követelmény 
csak ennek eldöntése után mérlegelendő. A politikai alkalmasság fogalma 
azonban ma sokkal többet takar, mint egyfajta leegyszerűsített politikai meg- 
bízhatóság. A nemzetközi és hazai körülmények azt igénylik a vezető funkciót 
betöltőktől, hogy legyenek politikailag műveltek, feladatuknak megfelelően 


tudják képviselni világnézetünket, politikánkat, népünk érdekeit. Biztonsággal 
igazodjanak el azokban a nemzetközi és hazai jelenségekben és folyamatokban, 
amelyek befolyásolják vezetői tevékenységüket, döntéseiket. Legyenek közéleti 
emberek, akikről közvetlen környezetük is tudja: politikailag elkötelezettek, 
a szocializmus ügyét szolgálják. Nagyon fontos, hogy gyakorlati munkájukkal, 
döntéseikkel mindenkor a politika megvalósulását segítsék, mert mitsem ér a 
szavakban deklarált politikai hűség, ha ellentmond ennek a cselekvés. A veze- 
tők állandóan legyenek tudatában annak, hogy mit szolgálnak és hogyan. 
A szocialista vezető határozott és céltudatos, ha a politika képviseletéről van 
szó, de ezt ne parancsszóval, a hatalom tudatában, hanem emberségesen, meg- 
győző érvekkel tegye. A politikai alkalmasság fogalomköréhez tartozik az is, 
hogy ki hogyan él, milyen egyéni magatartást tanúsít, miként tartja be a 
szocialista erkölcsi normákat. A vezetők reflektorfényben vannak, erényeik 
és hibáik azonnal kiváltják a környezetük értékítéletét, és ezért természetes, 
hogy magasabb erkölcsi mércét kell követendőnek tekinteniük, mint amilyet 
az átlag állampolgártól elvárhatunk. 

A közvélemény tiszteli és becsüli a rendet, fegyelmet megkövetelő, ha- 
tározott vezetőket. A megalkuvó, engedményekre épülő népszerűség nagyon 
rövid életű. Ezért a pártszervezetek sem engedhetnek teret a demagógiának. 
Azokat támogassák és részesítsék politikai védelemben, akik a munkát, a ren- 
det, a fegyelmet tisztességgel megkövetelik. Ez is politikai szempont ma, az 
ügy és a dolgozók közös érdeke. 

A ma dolgozó vezetők döntő többsége megfelel a feladatával együtt járó 
követelményeknek. A társadalmi, gazdasági élet változásaiból adódó új és új 
feladatok természetes módon igénylik a vezetés folyamatos frissítését, a nö- 
vekvő követelményeknek mindinkább megfelelő új erőket. 

Történt egy teljes körű felmérés 1973-ban, amely több mint 30000 úgy- 
nevezett első számú vezetői funkcióra terjedt ki, majd ez megismétlődött 
1983-ban. Tíz esztendő alatt a vezetők 80 százaléka kicserélődött, átlagos élet- 
koruk 43 évről 44-re, az egyetemi- főiskolai végzettségűek aránya 41 százalék- 
ról 71 százalékra nőtt. Az adatok azt igazolják, hogy a vezetők cserélődése jó 
irányú, egészséges, még akkor is, ha néhol ennek ellentmondó esetek is elő- 
fordulnak. 

Társadalmi és politikai életünk jelenlegi helyzetében jelentősen megnőtt 
a kádermunka szerepe, és ez hangot kapott a XIII. kongresszuson is. Előreha- 
ladásunknak, céljaink megvalósításának egyik legfontosabb feltétele, hogy a 
végrehajtó munka különböző tisztségeire megtaláljuk a legalkalmasabb káde- 
reket, felkészítsük őket feladataik ellátására és segítsük munkájukat. A párt 
szerveinek és szervezeteinek ezért megkülönböztetett gonddal kell foglalkoz- 
niuk a káderpolitika kérdéseivel, nevelni a vezető posztokra alkalmas után- 
pótlást, idejében kezdeményezni a megérett és szükséges változásokat. Nagy 
gondot kell fordítani arra, hogy a személyi ügyekben elvszerűen és megfelelő 
következetességgel járjunk el, mert a szubjektivizmus, az álhumanizmus, 
az elvtelen kompromisszumok politikai és gazdasági károkat okozhatnak. El- 
veink egységes értelmezésére, a párt irányító és ellenőrző munkájára — mint 
a társadalmi élet minden területén — a kádermunkában is szükség van. 

Varga László 


A KÖZPONTI BIZOTTSÁG TAGJA, 
AZ ÚTTORÓSZOVETSÉG FŐTITKÁRA 


A család helye társadalmunkban 


Mindannyian kitörölhetetlen élményeket, benyomásokat hordozunk magunk- 
ban a gyermekként megélt vagy a már szülőként vállalt és formált családi 
közösségről, Vannak ismereteink a társadalmi viszonyokról is, amelyek ezeket 
az élményeket meghatározták, a családi élet feltételeit befolyásolták. De nem- 
csak a társadalmi körülmények alakítják a család állapotát, viszonyait, hanem 
ez utóbbiak is hatnak a társadalom helyzetére, mozgására. Éppen ezzel magya- 
rázható, hogy a család — amely a mindenkori új nemzedékek érzelmeit, isme- 
reteit elsőként befolyásoló közösség — mindig és minden politikai rendszert 
érdekelt. 3 


A család, mint a társadalom biológiai továbbélésének és a társadalmi, em- 
beri értékek megőrzésének és továbbvitelének nélkülözhetetlen intézménye a 
történelem során sokat változott, s nem megrázkódtatások nélkül. De éppen e 
változások iránya, jellege mutatja, hogy az új gazdasági, politikai, kulturális 
feltételek között is mindig működőképes tudott maradni. Napjainkban is 
jól nyomon követhető, hogy a változás, a megújhodás pdlitikai-társadalmi-gaz- 
dasági feltételei miként módosítják a kisebb és nagyobb családi közösségek bel- 
ső viszonyait, társadalmi funkcióit. Ez azonban nem egyenlő azzal, mintha — 
miként olykor hallani lehet — a család ma valamiféle feloldhatatlan, végletes 
válságba került volna. 

A szocialista társadalom — lényegéből adódóan — a fejlődés minden perió- 
dusában figyelmet fordított a családra, működésének feltételeire. Ez akkor is 
így van, ha ma már látjuk, hogy a családtámogató lépések, döntések nem min- 
dig voltak eléggé összetettek és következetesek. A nagy anyagi ráfordítások 
egyébként okkal várt erkölcsi hatását alkalmanként lerontották az érzelmekre, 
szándékokra sértően ható intézkedések. Előfordult, hogy rosszul terveztünk, 
hogy nem oda jutottak az anyagi eszközök, ahová valóban kellett volna. A gaz- 
dasági folyamatok is semlegesítették némelykor egy-egy jó szándékú dönté- 
sünk hatását. 

Az MSZMP valamennyi kongresszusán foglalkozott a család kérdésköré- 
vel, keresve a nő- és családvédelem, a gyermeknevelés és a népesedés aktuális 
— a gazdasági és a kulturális szféra teherbírására figyelő — támogatásának 
lehetőségeit. A nyolcvanas évek legelején, amikor figyelmünk mindinkább ki- 
terjedt a kisebb csoportok, mikroközösségek helyzetére is, a XII. kongresszus 
minőségileg új módon határozott meg egy minden korábbinál konstruktívabb 


viszonyt a családhoz: , Társadalmunk legkisebb, de á jelen és a jövő szempont- 
jából döntő jelentőségű közössége a család. Nagy a szerepe a szocialista élet- 
mód formálásában, a fiataloknak az életre való felkészítésében, a különböző 
nemzedékek összetartásában, a közösségi együttélés normáinak erősítésében. 
Stabiliítása különösen fontos a gyermeknevelés szempontjából. Pártunk és álla- 
munk támogatja s védi a család intézményét." Ezt a felfogást valiotta pár- 
tunk legutóbbi kongresszusa is. ő 

A magyar politikai gyakorlatban nincs kifejezetten csak a családdal fog- 
lalkozó tömegszervezet vagy -mozgalom. Úgy vélem, ez helyes. Hiszen a tár- 
sadalmi és a politikai szervezeteknek, mozgalmaknak elidegeníthetetlen és kö- 
zös felelőssége, hogy a hozzájuk csatlakozók számára e kérdésben is progra- 
mot, tudatos azonosulási és cselekvési lehetőséget, érzelmileg is elkötelező köz- 
reműködési alkalmat nyújtsanak. A Hazafias Népfront, a Vöröskereszt, a Kom- 
munista Ifjúsági Szövetség, az Üttörőszövetség, a Nőtanács és a szakszerveze- 
tek, sőt a szövetkezetek sem végezhetik eredményesen tagjaik, a mozgalomhoz 
csatlakozók politikai, kulturális, etikai magatartásának és igényeinek formá- 
lását, cselekvésre ösztönzését, ha nem ölelik :fel programjukban, működésük- 
ben a család kiteljesedésének aktuális és távlati feladatait. 


A család életének új vonásai 


A család alapja az együttélésre tudatosan vállalkozó két ember szövetsége. Jó 
esetben ez a szövetség önismeretre, egymás kölcsönös megbecsülésére, ismere- 
tére, a család működésének társadalmi feltételeiről való tájékozottságra épül. 
A ma ifjú szülő nemzedéke már olyan körülmények között növekedett felnőtté, 
amelyekben a férfi és a nő társadalmi egyenrangúsága a kétségbevonhatatlan 
alapelvek közé tartozik. S ez akkor is döntő fontosságú tény, ha mindannyiunk 
tapasztalata, hogy a gyakorlat e tekintetben még el-elbizonytalanodik. 

A család különböző életkorú, egészségi állapotú, műveltségi színvonalú, ér- 
deklődésű emberek szövetkezése az együttélésre, sőt: a tartalmas, egymást szol- 
gáló együttműködésre. Ebben kinek-kinek a saját magára illő szerepet meg- 
találni — nem könnyű feladat. Nem egyszerűen csak egy mechanikus feladat- 
sort kell megtanulnia és gyakorolnia anyának, apának, gyerekeknek, hanem e 
feladatokat a család , története" során kialakult szokás- és értékrend szerint, 
a változó élethelyzetekben kell más és más módon teljesítenie. Hiszen a szerepek 
jelenttős része már társadalmilag-kulturálisan rögzült. Évezredes szokások. fe 
jeződnek ki abban, hogy az anya azáltal, hogy világra hozza a gyermeket, 
ezzel együtt megkapja a biológiai szükségleteket ktielégítő, az ellátó szerepét: 
az otthoni munka elvégzését, az étel, a tiszta ruha, a rendes lakás biztosítá- 
sát is elvárják tőle. A társadalmi-gazdasági fejlődés viszont mind nagyobb 
erővel feszegeti a konvencionális anyaszerep kereteit, hiszen a nőnek ma nem 
csupán a háztartásban, de a munkahelyi feladatok ellátásában is helyt kell 
állnia — dolgoznia, művelődnie kell, részesévé kell válnia a közéletnek. 

Az emberi egyenrangúság ideálját magukénak valló nők általában nem 
utasítják el a szülői, anyai funkciót (még sosem wolt ilyen nagy a gyermekes csa- 
ládok száma, mint most), de kétségtelen, hogy e két hivatás egyeztetésében még 
gyakran súlyos konfliktusok elé kerülnek. Ez akkor is megtörténhet, ha a férj 
mindent megtesz azért, hogy egyenértékű szülőtárs legyen. Ismerjük el, nincs 
könnyű helyzetben a családi szerepkörében a hagyományosnál többet és más- 
ként vállaló férfi, mert sokszor a tágabb család, a munkahelyi és — ne tagad- 


juk — a politikai közösség sem igazolja vissza helyeslően törekvéseit. Erre 
pedig nagy szükség lenne, hiszen a felnövekvő generáció számára mindenek- 
előtt szüleik példája adhatja meg a mai körülmények által igényelt családi ma- 
gatartás igenelhető mintáját. 

A mai fiatal családok szemlélete és gyakorlata következtében jelenleg nem 
születik annyi gyerek, amennyi a társadalom egészséges utánpótlásához nélkü- 
lözhetetlen lenne. Ez nemcsak a népesség számának alakulása szempontjából 
kedvezőtlen, hanem törvényszerűen hív elő a család működésében eddig ke- 
véssé ismert, de annál figyelmeztetőbb jelzéseket. A tizenöt éven aluliak csak- 
nem kétötödének arra van esélye, hogy testvér nélkül nő fel. Tételezzük fel, 
hogy az egygyerekes családok gyermeküket gondosan, pedagógiailag is jó ér- 
Zzékke! nevelik, mégis számolnunk kel! azzal, hogy a család szemefényeként fel- 
növő egyke — azzal a teherrel, hogy neki kell beváltania minden szülői reményt 
— önközpontú emberré válik. Bár kevesebb a gond a kétgyermekes családok 
esetében, viszont itt is segíteni kell abban, hogy a testvérek együttnevelkedé- 
se során kialakuljon a kölcsönös megbecsülés, egymás értékeinek felismerése, 
és ez saját családjukban azután majd tovább is éljen. Elismerve a mai csalá- 
dok gondjait, a több gyerek nevelésének felelősségét és pedagógiai terheit, még- 
is azt kell mondanom, hogy a gyerekek számára ma a legnagyobb szülői aján- 
dék a testvér. 

A kis létszámú családok tténye új feladatokat teremt a család támogatásá- 
ban, a szülők és a gyermekek magatartásának befolyásolásában, a családalapí- 
tásra vállalkozók felkészítésében. Korunknak ezt az új jelenségét figyelembe 
véve kell megtalálnunk és kialakítanunk a család működését befolyásoló esz- 
közöket, feltételeket, hogy a kiscsaládok is közösségi embert formáló, érzelem- 
gazdag együttessé legyenek. 

Mindehhez szükséges a fiatal szülőket kibocsátó család érzelemgazdag (s 
nem elsősorban anyagi) , jelenléte" is: az, hogy a kibocsátó család a hétközna- 
pi gyakorlatban is hajlandó és képes legyen arra, hogy figyelemmel kisérje a 
saját családjukat megalapító fiatalok életét, segítse szövetségük kialakulását, 
nagyobb tapasztalatával példát adjon családjuk formálódó arculatának kialakí- 
tásához. Jó volna, ha mind kevésbé tekintenénk a családalapítókat a , fészek- 
ből kiröppenteknek", akik , most már éljék a maguk életét", amihez , nekünk, 
öregeknek semmi közünk". Igenis van hozzá közünk, milyen anya, apa, mi- 
lyen házastárs a lányunk, a fiunk! 


A gyermekek magatartásának formálása 


Hazánkban a kiscsalád kialakulása, több generáció együttélésének hiánya pe- 
dagógiai, etikai, sőt működési-ellátási hátrányok sorát hozta magával, amelyek 
egyik következménye, hogy a gyerek mentesül a családi közösségért vállalt 
minden feladat alól. Pedig csak az életszervezés, a gazdálkodás életkorhoz mért 
feladatai alakítják a gyerekben a kötelességérzetet, a felelősségtudatot, amit 
pusztán szóbeli ráhatással nem lehet elérni. 

A korábbi évszázadokban ilyen élességgel és tömegesen nem vetődött fel 
ez a gond. A parasztcsaládoknál már a gyermekkorban kialakult az egyes csa- 
ládtagok tennivalóinak meghatározott rendje, hiszen a gazdasági kényszer 
megkövetelte a legkisebbek bekapcsolódását is a mindennapi feladatok ellátá- 
sába. A tőkés és a polgári családok céltudatosan beoltották az utódok egyénisé- 
gébe a vagyont megőrző és gyarapító magatartásformát. A munkáscsaládok- 

ban is határozott munkamegosztás alakult ki, az életviszonyok szorításában 
végbement a munkássá válás folyamata. 

Napjainkra viszont a kényszerítő körülmények gyakorlatilag megszűntek, . 
és a meghosszabbodott tanulási idő is szükségképpen módosítja a család gaz- 
dasági funkciójának átélését, a családi munkamegosztásban való részvételt. 
Ilyen körülmények között a korábbi tradíciók mindinkább feledésbe merülnek 
— s ez nem jó dolog. A gyermekeknek a közös tevékenységben való felelős 
részvétele ugyanis nem csupán a család gazdasági, de nevelő funkciójának be- 
töltése szempontjából is igen fontos volt. S ez utóbbi szerepét az előbbi elhal- 
ványodásával sem veszítette el, sőt ez ma még fontosabbá válik. A munkára 
nevelésnek, a közösségi életre történő felkészítésnek egyik legfontosabb módja 
és eszköze, hogy a gyereket meghatározott teendők ellátásával bízzuk meg a 
családon belül, ezek teljesítését elvárjuk, értékeljük, az elvégzett munka fontos- 
ságát kellőképpen tudatosítsuk benne. Másként aligha válik munkaszerető, a 
közösségért cselekvésre kész emberré. 

Az ilyen irányú neveléshez a legnagyobb lehetőségekkel a család rendel- 
kezik. Elsősorban itt lehet a szemléletformálással, a munkamegosztás tudatos 
szervezésével elérni, hogy a gyerek ne várjon teljes kiszolgálást, hanem töreked- 
jék az önellátásra, s örömmel vállalja a család napi életéből rá háruló felada- 
tok teljesítését. De nagyon sokat tehet ebben a gyermek- és ifjúsági mozgalom 
is, ha rendszeresen és tudatosan foglalkozik a napi életvitel, élettervezés, prog- 
ram kérdéseivel. 

A családokat gyermeknevelő funkciójukban szélesedő társadalmi intéz- 
ményhálózat támogatja. Ezek az intézmények azonban sohasem helyettesíthetik 
a családi nevelést, hanem kiegészítik, segítik, továbbépítik a családban szer- 
zett tapasztalatokat. A szülők és az intézmények együttműködése a gyermek- 
nevelésnek egyik kulcskérdése, hiszen a gyermekek 71 százalékának napköz- 
beni ellátásához különféle intézmények (illetve más személyek is) segítséget 
nyújtanak, s csupán 29 százalékukról gondoskodik kizárólag a szülő. Ezek az 
arányok feltételeznék, hogy a szülők gyermeknevelő szerepükre készülve tájé- 
kozódnak az intézmények nevelési programjáról, a családi nevelés iránti igé- 
nyeiről. Meggyőződésem, hogy ezzel nevelőmunkánk hatékonysága megsok- 
szorozódna. 

Miért szólok erről feltételes módban? Azért, mert a tapasztalható jó kez- 
deményezések ellenére ez ma még sokkal inkább igény, mintsem tényleges 
valóság. A családban és az intézményekben gyakorolt ráhatás ma még nem- 
ritkán eltérő irányú: más értékeket állít előtérbe az otthon, s mást a gyermek- 
nevelésre hivatott intézmény. Ez nem jó a társadalomnak, de magának a gye- 
reknek sem. Indokolt, hogy a politikai, társadalmi szervezetek jobban szorgal- 
mazzák az összhang létrejöttét, javasolják, segítsék, hogy a szülők behatóbban 
tájékozódjanak az intézményi nevelőmunka céljairól, tartalmáról, s ezek isme- 
retében alakítsák az otthoni ráhatás módjait. De maguk az oktató-nevelő in- 
tézmények is céltudatosabban munkálkodhatnának a szülőkkel való ilyen irá- 
nyú együttműködés elmélyítésén. Fontos társadalmi kérdés ez, amely új meg- 
oldási módok keresését is igényli, hogy a család és a gyermekneveléssel foglal. 
kozó társadalmi intézmények a jövőben az eddiginél jobban egyazon irányba 
, húzzanak". 

Tény az is, hogy korunk embere gyakorta küszködik időzavarral. Családi 
problémák, ellátási gondok esetén hamar készen áll az önfelmentő mondat: 
nincs rá idő. Elismerem, hogy a modern kor hozta igények több időt követel- 
nek az élet számos területén. Mégis meggyőződésem, hogy a gyermeknevelés 
nem elsősorban az idő mennyiségén, hanem a családi életvitel, a szervezett- 

ség, a szülői minta minőségén múlik. Érdemes tudatosan gondolni rá: a szét- 
eső háztartás, a reggeli kapkodás, a zaklatott együttlét minden humánus in- 
telmet, tanácsot, fogadkozást semmissé tehet. 

A családok nagy többsége a változásokat gyakori konfliktusokkal, de vé- 
gül is az összetartozást megőrizve, fenntartva éli meg. Ám az is tény, hogy az 
elmúlt évtizedek egyik, hovatovább határozottan kedvezőtlen jelenségévé lett a 
válások számának és arányának növekvő tendenciája. A politika és a pedagó- 
gia számára egyaránt új feladat azoknak a gyerekeknek a közösségi emberré 
nevelése, akik a válások, újraházasodások (és netán újraválások) következté- 
ben csonka családban nőnek fel (több mint 200 ezren vannak, akik az egyik 
szülő jelenlétét nélkülözni kénytelenek). 


Nélkülözhetetlen funkciók 


Ma, amikor örvendetes módon mindinkább politikai és tudományos elemzés 
tárgya a család, sokszor vissza is riadunk a nyilvánvalóvá váló gondoktól. Az 
egyre több csonka család, a különböző okok mi.tt egyedüllétet vállalók növek- 
vő száma ellenére meggyőződéssel állítom, hogy a családi közösség nélkülözhe- 
tetlen kerete az emberi életnek. Nem a gyakran hal.ható sematikus érvelés vagy 
cinikus legyintés okán, hogy: , jobbat még nem taiáltak ki helyette", hanem 
azért, mert a család — működésének mai zavarai mellett is — olyan érzelmi 
és közösségi értékeket hordoz és közvetít, amelyek a társadalom fennmara- 
dásának, magasabb szintű reprodukciójának és emberi örömök kiteljesedésének 
kitüntetett színterét jelentik. Volt egy időszak a közelmúltban, amikor úgy vél- 
tük, hogy a , gondoskodó állam", a , nevelőiskola" képes magara vállalni a csa- 
lád funkcióit. Ma már aligha szorul tételes bizonyításra, hogy itt egy egymást 
feltételező, szoros kölcsönhatásban levő egységről van szó, s bármely elemé- 
nek gyengülése alig elviselhető terhet róna az összes többinek a működésére. 

Már említettük a családnak a gyermekek gondozásával és nevelésével ösz- 
szefüggő, semmi mással nem helyettesíthető funkcióit. De nemcsak ebben a te- 
kintetben pótolhatatlan kerete a közösségi együttélésnek. Az élet éppen nap- 
jainkban bizonyítja fokozott erővel, milyen nagy a család szerepe az idős gene- 
rációkról való gondoskodásban. Az intézmények — bármily fontosak — itt sem 
teszik feleslegessé a családi közreműködést. Rengeteg tény tanúsítja, mennyire 
más azoknak az idős embereknek a helyzete, akik a nagy család közösségé- 
ben, vagy külön élve, de a gyerekek, unokák segítőkészségét élvezve tölthetik 
napjaikat, mint azoké, akik valamilyen okból magányossá váltak. Az átlagélet- 
kor növekedésével ez nagyon fontos társadalmi problémává vált, s a politikai 
szervezeteknek is feladata, hogy felhívják a figyelmet a családtagok ez irányú 
kötelességeire. Előfordul, hogy jó anyagi színvonalon élő emberek megdöbben- 
tő és elszomorító közömbösséget tanúsítanak idős szüleik gondjai iránt. He- 
lyénvaló, ha a társadalmi szervezetek szükség esetén figyelmeztetik őket — ez 
nem tekinthető magánügynek, különösen egy párttag, avagy egy vezető tiszt- 
séget betöltő ember esetében! 

Ha már a kommunisták kötelezettségeit említjük, indokolt szólni arról is, 
hogy eszménk terjesztése, politikánk képviselete családjuk körén belül is fele- 
lős tennávalójuk. A párttagok ez irányú kötelességei nem szűnnek meg az otthon 
ajtajában. S itt megint elsősorban a szülői felelősségre kell utalnunk. Politikai 
tapasztalatainkat, eszmei meggyőződésünket tudatosan tovább kell adnunk 
gyermekeinknek, akik nem élhették át azokat a történelemformáló évtizedeket, 


amelyeknek mi részesei voltunk. A világban, a társadalomban való eligazodás- 
hoz nagyon fontos segítség lehet ez számukra. S hadd tegyem hozzá: ez a kö- 
telesség sem ér véget gyerekeink nagykorúvá válásával. A későbbiekben sem 
lehet mellékes egy kommunista számára, hogy fia, lánya — vagy majdan 
unokája — milyen elveket vall, miféle eszményeket követ. 

Amikor a családi és a társadalmi tényezők összehangolásának fontosságá- 
ról szólunk, gazdasági helyzetünktől sem vonatkoztathatunk el. A nehezebb 
körülmények között megnőtt a személyes erőfeszítések jelentősége az életszín- 
vonal megőrzésében, s ez több tekintetben új megvilágításba helyezi a családi 
együttműködés szerepét. Való igaz, hogy nem tekinthetjük szerencsésnek azt 
a mértéket, amekkora súlya ma a pályakezdő, otthonteremtő fiatalok indulá- 
sában a családi háttérnek van. A társadalmi esélyegyenlőség erősítése végett 
ezen indokolt lehetőségeinkhez mérten fokozatosan változtatnunk. De ez nem 
azt jelenti, mintha az eme lehetőségekkel rendelkező családokat fel akarnánk 
menteni az életben első önálló lépéseiket tevő gyerekeik segítésének feladata 
alól. Ellenkezőleg, a józan ésszerűség épp amellett szól, hogy a lakáshoz ju- 
tásban, az otthon felszerelésében, a használati tárgyak, bútorok beszerzésében 
az idősebb generáció legyen a fiatalok segítségére — amit azután sok év el- 
teltével részben viszonozhatnak is. A kölcsönös gazdasági segítség a családon 
belül miért is ne illeszkedhetne bele egy közösségi társadalom normarend- 
szerébe? 

Hogy a család mindezeket a pótolhatatlan funkcióit minél jobban betölt- 
hesse, a politikának — vagyis a pártnak, az állami intézményrendszernek, a 
különböző társadalmi szervezeteknek és mozgalmaknak — nagyobb figyelmet 
kell fordítania az ehhez szükséges feltételek biztosítására, fejlesztésére. És 
nemcsak azokkal a családokkal indokolt törődni, amelyekkel baj van, amelyek 
már a felbomlás állapotába kerültek. Természetes, hogy a veszélyeztetett kör- 
nyezetű, a különböző okok miatt csonkává lett családok fokozott segítséget 
igényelnek, de sohasem szabad elfelejtkezni a kiegyensúlyozott, stabil csalá- 
dokról, amelyek holnapjaink legbiztosabb emberi bázisát jelentik. 

Úgy vélem, az igazi családgondozás, családsegítés sem elsősorban a már 
, klinikailag"? észlelhető szakadások összefoldozását, a sérültek ápolását vállal- 
hatja. Elébe kell mennie — még az egészséges családokban, a jól működő szö- 
vetkezésekben is — a konfliktusoknak, fenn kell tartania a megfelelően funk- 
cionáló családok értékeit, erősítenie kell ezek feltételeit. El kell érnie, hogy a 
kisebb-nagyobb konfliktusok, amíg lehet, a családon belül oldódjanak meg. Bi- 
zonnyal kevesebb zavarszűrésre, érzelmi és fizikai bántalmak orvoslására lesz 
majd akkor szükség. 

Érdemes lenne ezért ebből a szempontból is átgondolni némely lépésünket 
és annak hatását. Hadd utaljak például arra, hogy az ötnapos tanítási hét be- 
vezetése után a gazdagodó hétvégi program- és műsorkínálat, a táborozási le- 
hetőségek bővülése külön, szüleik nélkül hívja a gyerekeket, teremt nekik idő- 
töltési alkalmat. Nem biztos, hogy ez így a legjobb, hogy nem kellene-e több 
módot nyújtani ilyenkor a szülők és gyermekeik együttlétére. Az üdültetés- 
ben, a művelődésben és a szórakozásban a megtett lépések mellett is sok min- 
den kínálkozna még a családtagok közös részvételének előmozdítására. A sza- 
bályozókat, ösztönzőket, az árak, díjak és kedvezmények rendszerét, az alkal- 
mazott formákat olykor ilyen szempontból is érdemes lenne megvizsgálni, mér- 
legelni. Hallani már olyasmiről, hogy hétvégi vendéglői étkezésnél a családok 
árengedményt kapnak. De lehetne családi bérlet a mozikban és más művelő- 
dési intézményekben, kedvezmény együttes utazás esetén az egész családnak a 
vonaton, a távolsági autóbuszon, és így tovább. És egyáltalán nem biztos, hogy 


ez az érintett gazdálkodó egységeknek, intézményeknek anyagilag hátrányos 
lenne: a tömegesebb igénybevétel növelné a kihasználtsági fokot, gyarapítaná 
a bevételt, egyszóval a társadalompoliítikai célok teljesülése mellett a számítását 
is megtalálhatná az erre vállalkozó intézmény. Amellett persze az is elképzel- 
hető, hogy ehhez központi alapokból is támogatást nyújt az erre lehetőségek- 
kel rendelkező állami szerv. 

A gyakorlati lépések és a szemlélet formálását célzó eszmei-politikai tevé- 
kenység együttesen vezethetnek el oda, hogy a család válságának hiedelme he- 
lyett az átalakuló család átmeneti zavarainak kezelése és az egészséges családot 
jellemző kedvező folyamatok megerősítése kerül a közgondolkodás, a közéleti 
cselekvés homlokterébe. Ez természetesen nem egyetlen intézmény vagy intéz- 
ményrendszer teendője. A szocialista család védelme, megóvása és fenntartása 
" mindannyiunk feladata — amiben eszményeinket követve a kommunistáknak, 
a pártszervezeteknek kell kezdeményezőleg fellépniük. Szükséges, hogy az alap- 
szervezetek ügyévé váljon: miként alakítják, élik meg tagjaik családi viszonyai- 
kat, miben igényelnek segítséget, miben adhatnak példát társaiknak, s hol kiál- 
tó a beavatkozás szükségessége. Életvitelünk, közösségi szokásaink, emberi vi- 
szonyaink szempontjából elengedhetetlen, hogy a párttagok tudják: családi örö- 
meik és bajaik a közösség ügyei is, amelynek ennélfogva joga és kötelessége, 
hogy foglalkozzék velük. 

Szocialista társadalmunk építése során történelmi felelősségünk példát ad- 
ni arról, hogy a közösség egészében gondolkodva olyan lehetőségeket tudunk 
nyújtani az egyéneknek, hogy ennek eredményeként a családi együttélés is ma- 
gasabb szintre emelkedik, s a szocialista család megfelelő módon tudja ellátni 
a modern társadalomban nélkülözhetetlen felelősségteljes funkcióit. Szocializ- 
must építő társadalmunk humánuma, egész politikánk embert szolgáló irányult- 
sága lehetővé teszi, hogy mindinkább olyan életkörülményeket, társadalmi lég- 
kört teremtsünk, amelyben egész népességünk saját családja jó közérzetében éli 
meg napjaink magyar valóságát. 


Magyar Gábor 

Állattenyésztésünk helyzete 
és fejlesztése 


Az állattenyésztés fejlődése a VI. ötéves terv elmúlt négy évében nagyobb volt 
a tervezettnél. Az ágazat termelési értéke és a mezőgazdasági ágazat bruttó 
termelési értékében való részesedése jelentős mértékben növekedett. Az elmúlt 
évben a mezőgazdasági termékek termelési értékének mintegy 51,3 százalékát 
ez az ágazat állította elő. 


A nagyüzemi termelés növekedésén kívül jelentős szerepe van ebben a kis- 
üzemi termelés gyors növekedésének. A kistermelők vágósertés-előállítása pél- 
dául csaknem 20 százalékkal, a vágóbaromfi termelése pedig 30 százalékkal 
nőtt az elmúlt négy év során. Kedvező, hogy a termelésnövekedés nemcsak az 
állatállomány növekedéséből, hanem jelentős részben a fajlagos teljesítmények 
emelkedéséből származott. Az egy tehénre jutó tejtermelés például 734 literrel 
több volt, mint 1980-ban. Mindez lehetővé tette, hogy tovább növekedjék az 
egy lakosra jutó állati eredetű élelmiszer: az elmúlt évben átlagosan 75 kg 
húst, 185 kg tejet és tejterméket, valamint 330 db tojást fogyasztottunk. 
Emellett az ágazat eleget tudott tenni exportkötelezettségének is. Az állat- 
tenyésztési termékexport a mezőgazdasági export 49 százalékát teszi ki. 


A kedvező termelési eredmények ellenére az elmúlt évben, több kedvezőtlen 
tendencia együttes hatására, elsősorban a nagyüzemi  állatttenyésztésben 
feszültségek alakultak ki, amelyek ebben az évben már állomány- és termelés- 
csökkenést okoznak. Az ágazatra a legnagyobb mértékben az exportárak csök- 
kenése és az ütemtelen szállítás hatott; a gondokat súlyosbítja, hogy a vágó- 
állatok előállítási költsége — főleg az ipari és mezőgazdasági alapanyagárak 
emelkedése miatt — évről évre növekszik. Az export értékesítési árai 1981-től 
jelentősen csökkentek: a vágómarha ára 38 százalékkal, a vágósertésé 32 szá- 
zalékkal, a vágóbaromfié 37 százalékkal. A költségek növekedését az export- 
árak csökkenése miatt az állam csak részben tudja felvásárlási árnöveléssel 
kompenzálni. Ráadásul egy-egy importáló ország rövidebb-hosszabb ideig szü- 
netelteti vagy jelentősen mérsékli vásárlását, így az elkészült, szállításra kész 
állatok az üzemben maradnak — ami növeli az önköltséget és rontja a termék 
minőségét. 


Romlottak a tenyésztés műszaki-technikai feltételei is. A gazdaságok 
nagyüzemi telepeinek jelentős része 15—16 évvel ezelőtt épült, berendezéseik 

elavultak, nem segíti elő a termelékenység növelését, a termékminőség javí- 
tását és az önköltség csökkentését. Az üzemek az elmúlt években új állattartó 
létesítmények építésére nem vállalkoztak. Már az V. ötéves terv időszakában 
is a szükségesnél lényegesen kevesebb volt a beruházás. A nagyüzemi fejlesztés 
többnyire a rekonstrukción alapult, amely (10—20 százalék) növelte ugyan az 
állatférőhelyek számát, de egyúttal — legalább az esetek felében — konzer- 
válta a 10—15 évvel ezelőtti termelési körülményeket. A takarmánytermesztés- 
ben jelentős kieséseket okozott mennyiségben és minőségben az elmúlt két év- 
ben az 5—6 megyére kiterjedő aszály. Az aszály sújtotta gazdaságok kényszer- 
helyzetükben nagy távolságról, nagy tömegű, de kis táplálóanyag-tartalmú ta- 
karmányokat — cukorgyári répaszeletet, szalmát, szénát stb. — vásároltak és 
etettek. A saját gazdaságaikban alacsony termésátlaggal és gyenge minőség- 
ben betakarított takarmányok önköltsége is többszöröse volt a korábbi éveké- 
nek (pl. 145 Ft/100 kg silákukorica). Mindez együttesen jelentősen növelte 
a termék — elsősorban a tej — önköltségét, és emiatt még a nagy átlaghozamú 
tehenészeti telepek is veszteségessé váltak. A takarmánytermesztésben, a be- 
takarításban és a tárolásban egyébként is több évtizedes a lemaradásunk. Az 
elmúlt időszakban sem a takarmánynövények termésátlagát nem sikerült nö- 
velni, sem beszerezni a táplálóanyag-megóvás szempontjából alapvetően szük- 
séges gépeket és a megfelelő tárolókapacitást. 

Néhány ágazatban — főleg a kistermelői sertéshústermelésben — elha- 
nyagolták a minőségi követelményeket. Tavaly a túlságosan magas, mintegy 
1 millió 450 ezer tonna vágósertés-termelésnek mintegy 40 százalékát külpia- 
con értékesítettük, ahol a minőségi követelmények mind az élőállattal, mind 
a feldolgozott termékkel szemben mind magasabbak. 

Az ágazat jövedelmezősége évről évre romlott, részben azért, mert a ter- 
melési költségeket csak részben fizettük meg az árban vagy ellentételeztük 
egyéb jövedelemjavító intézkedéssel; de azért is, mert a hatékonyság a terme- 
lési környezet feltételeinek romlása miatt csak szerény mértékben javult. Nap- 
jainkban a vágóállatátermelés átlagában az eszközre és bérre vetített jövede- 
lem mindössze 7—8 százalék. 

E tényezők együttes következménye, hogy az utóbbi esztendőben a tehén- 
állomány 21 -ezerrel, a kocaállomány 56 ezerrel, a juhállomány mintegy 100 
ezerrel csökkent. Ennek következményeként már az idén mintegy 4—5 száza- 
lékkal csökken a vágóállat-termelés, 3 százalékkal a tejtermelés és 3—-4 szá- 
zalékkal a gyapjútermelés. I 7 


Napjaink legfontosabb feladata, hogy az állattenyésztésben kialakult ked- 
vezőtlen helyzetet megváltoztassuk. Ezt kívánja az ország lakosságának állati 
eredetű élelmiszerekkel való jobb ellátása és az export növelése egyaránt. Az 
állattenyésztési exportból származó jelentős dollárbevételről nem mondhat le 
a népgazdaság! Másrészt arra sincs lehetőség, hogy a többszáz milliós dollár- 
bevételt a mezőgazdaság egyéb ágazatai termeljék meg. 

A lakosság ellátását és az export mennyiségét figyelembe véve, cél a vágó- 
állat-termelésben az 1984. évi magas termelési eredmények megtartása, esetleg 
kismértékű növelése. A tej- és tojástermelésben 5 év alatt 5—8 százalékos, 
a gyapjútermelésben ennél nagyobb arányú termelésnövelés is indokolt lehet. 

A következő években is számolni kell azzal, hogy a külpiaci tevékenységet 
csak jobb ármunkával, offenzívabb fellépéssel tudjuk javítani. Termékeink 
tömege egyetlen ágazatban sem meghatározó a világpiacon, és nincs lehetősé- 

günk befolyásolni a világpiaci ármozgást. Számolnunk kell tehát azzal, hogy 
a világban kialakuló politikai helyzet, a protekcionizmus, egyes importáló or- 
szágok belső gazdasági viszonyai stb. befolyásolni fogják a termékeinkkel 
szemben támasztott minőségi követelményeket, a szállítás ütemességét, a ki- 
alakuló árat stb. A lakosság állati eredetű élelmiszerekkel való jobb ellátása 
érdekében tovább kell növelni a mennyiséget, javítani a minőséget, szélesíteni 
a választékot. Ez természetesen nemcsak az állattenyésztés, hanem az élelmíi- 
szeripar fejlesztését is indokolja. 

Az állattenyésztés fejlesztésének középpontjába a termékek minőségének 
javítását, az előállítási költségek csökkentését és az exportképesség növelését 
kell állítani. 

Ennek a célnak kel! alávetni a fajtaválasztékot, a takarmánygazdálkodást, 
a beruházáspolitikát, valamint az ár- és támogatási rendszer továbbfejlesztését.. 


Az állattenyésztés ágazatainak többségében a világ élvonalába tartozó fajtákkal, 
hibridekkel rendelkezünk, amelyet a tenyésztői munka széles körben felhasz- 
nál. A genetikai alapok fejlesztése továbbra is a legfontosabb feladatok közé 
tartozik. Ezt bizonyítják eddigi eredményeink. 1972-ben az egy tehénre jutó 
tejtermelés 2363 liter volt, az idén pedig 4500 litert meghaladó eredményt 
várunk. Célszerű lenne, ha a nagyüzemi tejtermelő tehenészetek nagy beru- 
házási igénye miatt minél kevesebb tehénnel termelnénk meg az ország tej- 
szükségletét. Ezért hosszabb távon is a Holstein-fríz fajtával folyó fajtaátalakí- 
tó keresztezésre alapozzuk a tenyésztői munkát. A gazdaságok maguk döntsék 
el, hogy milyen mértékben foglalkoznak a hungarofríz és a magyartarka fajta 
tenyésztésével. 

A lakosság tejjel és tejtermékekkel való magas színvonalú ellátása intéz- 
kedéseket tesz szükségessé, hogy a tejelő tehénállomány a következő években 
mérsékeltebben csökkenjen, mint tavaly. 

A húshasznú szarvasmarha-tenyésztés Magyarországon tizenöt éves múltra 
tekint vissza. Ez rövid időnek számít. Az állományfejlesztéssel és a termelési 
eredményekkel, amelyeket ebben az időszakban elértünk, általában elégedettek 
lehetünk. A honosított fajták — limousin, hereford, charolais, valamint a ha- 
zai hústípusú magyartarka — megfelelő genetikai alapot szolgáltatnak a gaz- 
daságosan tartható tenyészanyag és a legigényesebb exportigényeknek is meg- 
felelő végtermék hízómarhák előállításához. Viszonylag kicsiny, mindössze 110 
ezret számláló hústípusú tehénállományunk miatt nem célszerű sok fajtát 
használni. 


A húshasznú szarvasmarha-ágazat fejlesztésének mezőgazdasági és bioló- 
giai alapjai kedvezőek, a jelenlegi állományfejlesztés — évi 8—10 ezer — több- 
szörösét is lehetővé teszik. 

A sertéstenyésztésben rendelkezünk mindazokkal a korszerű fajtákkal, 
amelyek a világ élvonalába tartoznak. Sok fajtát próbáltak ki a hibrid-előállító 
központok, így a Bábolnai Mezőgazdasági Kombinát, az Állattenyésztési Ta- 
karmányozási Kutatóközpont és a Kaposvári Mezőgazdasági Főiskola. Ez tette 
lehetővé, hogy ma nemzetközileg is elismert három hibriddel — Tetra—S, 
Ka-hyb, Hungahib — rendelkezünk. E fajták genetikai termelőképessége és a 
vágóállatok minősége összhangban van a húsipari igényekkel. Célunk, hogy a 
nagyüzemi vágósertés-termelésben a jelenlegi, mintegy 60 százalékos részará- 
nyuk tovább növekedjen. 

A kistermelés területén az állattenyésztésben céljainkat nem tudtuk elérni. 

Ennek több oka van. Az első, hogy az áruelőállító kistermelők nem voltak 
anyagilag érdekelve a jobb minőségű végtermék előállításában. Ezért nem 
voltak igényesek sem a tenyészkocasüldő megvásárlásakor, sem a tenyész- 
kanok kiválasztásakor. Emiatt terjedtek el széles körben a minőségi vágó- 
sertés-előállításra kevésbé alkalmas , színes" fajták keresztezéséből származó 
süldők. 

Napjaink és a jövő fontos feladata a kistermelők jó minőségű fehér hús- 
sertés kocasüldővel és tenyészkanokkal való ellátása. Ennek érdekében a vá- 
gósertés átvételi árában el kell ismerni a jobb minőséget, javítani kell a ta- 
karmányellátást stb. 

Mind üzemi, mind népgazdasági szempontból igen fontos, hogy mérsék- 
lődjön az állatitermék-előállítás költsége. Ebben meghatározó jelentősége van 
a takarmánygazdálkodásnak. A mezőgazdasági termelés anyagfelhasználásának 
42 százalékát a takarmány teszi ki, ami folyó áron számolva mintegy 70 milliárd 
forint. Az egyes állati termékek előállítási költségének pedig 55—709/9-át adja. 

A szántóföldi szálas- és tömegtakarmány-termesztés napjainkban is mint- 
egy 900 ezer ha területet köt le az 1 millió 300 ezer ha gyepterület mellett. 
Ez a területnagyság — a kérődző állatállományt figyelembe véve — jelentő- 
sen meghaladja a fejlett országokét. A jövő egyik legfontosabb feladata az 
egy állatra jutó szálas- és tömegtakarmány-termelő terület csökkentése. Ennek 
egyik módja, hogy növeljük a takarmánynövények termésátlagát. Kívánatos 
lenne, ha a pillangós növények hektáronkénti átlagtermése néhány éven belül 
meghaladná országosan a 8 tonnát, a silókukoricáé pedig a 30 tonnát. A jelen- 
leginek felére, harmadára szükséges csökkenteni a táplálóanyag-veszteséget is. 

Bár az elmúlt években növekedett a melléktermékek hasznosítása, még 
korántsem használtuk ki lehetőségeinket. A szarvasmarha- és juhtenyésztésben 
a jelenleginél jobban kell alapozni ezekre a takarmányokra. A sertés- és ba- 
romfihús termelés minőségének javítása szempontjából fontos, hogy fokoza- 
tosan általánossá váljon kis- és nagyüzemben egyaránt a megfelelő fehérje 
összetételű ipari termékek használata. 


Az állattenyésztésben a környezeti feltételek közül a takarmánygazdálkodás 
után a tartástechnológiának van a legnagyobb szerepe. Éppen ezért az anyagi 
lehetőségek keretein belül előtérbe kell helyezni a korszerűsítésre alkalmas 
telepek rekonstrukcióját. A tartástechnológiában a nagyobb munkatermelé- 
kenységet biztosító, élőmunka-kímélő és energiatakarékos megoldásokat kell 
széles körben alkalmazni. Ebből a szempontból számunkra előnyös, hogy ez 
évtől kezdve mintegy 160—170 mezőgazdasági nagyüzem kapcsolódhat be a vi- 
lágbanki hitelek igénybevételével induló ágazatfejlesztési programba. Ennek ke- 
retében tehenészetek és sertéstelepek rekonstrukciójára, húshasznú szarvasmar- 
ha-tenyésztés fejlesztésére és létesítésére, új hízómarhatelep fejlesztésére kerül- 
het sor. Jelentős része a programnak az ipari keveréktakarmány-gyárak re- 
konstrukciója. . 

Az ár- és támogatási rendszer továbbfejlesztésében elsősorban arra kell 
törekednünk, hogy szorosan kapcsolódjon a jobb minőségű termékek előállí- 
tásához. Ugyanakkor az áraknak azt is ki kell fejezniük, hogy a jobb minőségű 
termékek előállítása nagyobb költségráfordítást igényel, tehát növekszik az 
ilyen termékeket szállító üzemek bevétele. 


Az állattenyésztésben már említett alacsony műszaki-technikai színvonal, 

az alacsony jövedelmezőségből eredő munka elismerése és a többi mezőgaz- 
dásági ágazathoz viszonyított nagyobb időlekötöttség lényegesen nagyobb helyt- — 
állást kíván az itt dolgozó emberektől. Éppen ezekre az okokra vezethető vissza, 
hogy az elmúlt években csökkent az egyébként is alacsony szakmunkásarány. 
A termékek minőségének javítása, az anyaggal és eszközökkel való fokozottabb 
takarékosság, a fajlagos termelés emelése pedig éppen a szakértelem növelését 
kívánja meg. 

A KSH 1984. évi adatai szerint a mezőgazdasági nagyüzemekben 225 ezer 
fizikai dolgozót foglalkoztattak az állattenyésztési ISZRÉSSÉÉN: Arányuk az ösz- 
szes fizikai dolgozók 44 százaléka. 

A bruttó termelési érték alapján megállapítható, hogy a növénytermelés- 
hez viszonyítva az állattenyésztésben végzett munka alacsonyabb hatékony- 
ságú, s ez elsősorban a gépesítés lemaradásának a következménye. Az állat- 
tenyészétésben ezért nehezebb körülmények között dolgoznak. Ebből követ- 
kezik, hogy munkájukat nagyobb társadalmi-anyagi megbecsülés illetné meg. 
Bár -a mezőgazdasági nagyüzemek az állattenyésztésben dolgozókat a bér- 
szabályozás lehetőségein belül a legmagasabb bérkategória szerint fizetik, még- 
is nehéz és nagy az időlekötöttség. Az ünnepi és vasárnapi foglalkoztatottság 
miatt nehéz az állattenyésztésben dolgozókat az ágazatban megtartani. Az ál- 
lattenyésztésben foglalkoztaitott dolgozók átlagos életkora folyamatosan nö- 
vekszik, mert a fiatalok nagy többsége nem vállalja ezt a munkát. 

Az állatitermék-előállítás mintegy 50 százaléka a kisüzemekben történik. 
A kistermelésben a viszonylag jobb anyagi érdekeltség a biztosítéka annak, 
hogy e szektor állatitermék-termelése hosszú távon is fenntartható. 

Mind a nagyüzemben, mind a kistermelésben fontos feladat, hogy tovább 
növekedjék a szakmai hozzáértés. Szükség van arra is, hogy a mezőgazdasági 
nagyüzemek párt- és KISZ alapszervezetei különleges figyelmet fordítsanak 
az állattenyésztésben dolgozók helyzetének folyamatos javítására, anyagi és er- 
kölcsi megbecsülésük fokozására. Az állattenyésztés fejlesztése, termelési szín- 
vonalának emelése szükségessé teszi, hogy minden szinten nagyobb anyagi és 
erkölcsi elismerést kapjanak az állaltttenyésztésben dolgozók. 


A Hajdúböszörményi Bocskai Tsz juhászata 


(MTI FOTÓ - OLÁH TIBOR) 


A XIII. kongresszushoz 


írásban benyújtott hozzászólásokból 


Előző számainkban összeállítást közöltünk a XIII. kongresszushoz írásban 
benyújtott hozzászólásokból. A sorozat befejezéseként ismét közzéteszünk 
három hozzászólást. Közlésüket azért tartjuk indokoltnak, mert megítélésünk 
szerint témájuk változatlanul aktuális. 


BODÓ ÁGNES 


igazgató-főorvos 


Az idősek gondozásáról, ellátásáról 


Az idős korúak számának növekedése szükségessé teszi a tervezett és meglevő 
szociális intézmények, ellátási formák jobb összehangolását, szorosabb együtt- 
működését az egészségügyi szolgálattal. A szociálpolitika hatókörébe tartozók 
számottevő hányadát éppen a legsérülékenyebb egészségi állapotban levő idő- 
sek alkotják, és a kapcsolatok szorosabbá tételét ez is indokolttá teszi. Ennek 
ellenére az alapellátás és a szociális ágazat jobbára még egymástól elszakadva 
működik, pedig az erőteljes együttműködés ma már elengedhetetlen. A körzeti 
orvos mindennapi gyakorlati munkájába már eddig is beépült nemcsak az 
idősek gyógyító-megelőző ellátása, hanem a szociális gondjaikkal való foglal- 
kozás is. De a rendszeres szociális gondozás, a komplex családvédelmi feladatok 
ellátása, a devianciák elleni küzdelem sem képzelhető el az egészségügyi alap- 
ellátás eddiginél aktívabb részvétele nélkül. A körzeti orvosok munkatársai, 
a védőnők, a körzeti ápolónők, az alkoholgondozó nővérek feladataik jó részé- 
ben eddig is szociális tevékenységet folytattak. A szociális gondoskodás egy- 
ségesebbé tétele mindebben újabb fontos előrelépést jelentene. 

Gondot okoz, hogy az intézményhálózat nem tartott lépést az idős korúak 
számának emelkedésével. A következő évek tervei között szerepel egy krónikus 
kórházi ágyfejlesztési program, egy helyen említve a szociális otthoni helyek 
növelésének : szükségességével. A kettő egymástól elválaszthatatlan, hiszen a 
kórházi ágyakban fekvő krónikus betegek egy része esetében jóformán csak 
ápolási feladataink vannak, ami lényegében megegyezik a szociális otthonok 
teendőivel. Pest megye területén például az idős korúak otthonában gondozot- 
tak átlagos életkora 75—78 év, és 30—50 százalékuk 24 órás ápolásra szoruló 
beteg. Gondolom, az országos helyzet sem különbözik lényegesen ettől. Az 
élet minősége és a betegségtudat, az otthonosság tekintetében azonban a két- 
fajta intézmény között lényeges az eltérés, mégpedig a szociális otthon javára. 
A kétféle intézmény fejlesztési terveit tehát együttesen kell mérlegelni, lehe- 
tővé téve, hogy mindegyik a maga feladatának megfelelően működhessen. 

Azon is gondolkodni kellene, hogy nem lenne-e célszerű a szociális ottho- 
nokban levő orvosi ellátást javítani. Az eddigiektől eltérő minőségű orvosi és 
ápolási ellátás ugyanis hozzásegítene a kórházi ágyellátás javításához. Úgy 
vélem, hogy Pest megye szívesen vállalkozna egy ilyen újfajta intézmény lét- 
rehozására — erre a megyének számos oka van. Nemcsak az, hogy a tízezer 
lakosra jutó kórházi ágyszám a legalacsonyabb az országban (még akkor is, 
ha beleszámítjuk a fővárosban igénybe vehető 3500 ágyat), hanem azért is, 
mert az egészségügyi ellátás sajátosságai miatt a megyében eddíg is sokszor 
kellett speciális megoldásokat választani. Mivel kevés a kórház, a szakmai 
irányító, koordináló szerepet sok helyen az önálló rendelőintézetekre bízták, 
és ezek sikerrel látják el e feladatot. Miért ne bízhatnák ugyanezekre az in- 
tézményekre a szociális otthonokban megnövekedett orvosi feladatok segítését? 

A szociális otthoni helyek tekintetében, ha csak a számokat nézzük, Pest 
megye nincs rossz helyen. Ha azonban a lakosságszámhoz, a sürgős elhelyezésre 
váró 500—600 idős ember helyzetéhez és a krónikus ágyak hiányához viszo- 
nyítunk, már más a helyzet. Az utókezelő és rehabilitációs osztályok hiánya 
nemcsak az időseket, hanem az aktív korosztályt is érinti, a fejlesztésnek tehát 
ebben az irányban is meg kellene történnie. 

A szociálpolitika politikai tényezővé válása, jelentőségének növekedése az 
alapellátástól egészen a fekvőbeteg-ellátásig, a szociális szolgáltatások és az 
egészségügyi szolgálat összefogottabb munkáját igényli. Az alapszinten történő 
egységesítés az idős korúak otthoni ellátásában is sok olyan gondot tudna 
megoldani, amely egyébként az intézményekre hárulna. Az idős ember helye 
a családban van, de számolni kell az egyedülálló idősek számának növekedé- 
sével. Az orvostudomány meghosszabbította az életet, ennek következtében 
azonban egyre több az önellátásra képtelen, állandó gondozást igénylő ember 
is. A családtagok a nap nagyobb részét többnyire házon kívül töltik, és a 
gyermekek számának csökkenése miatt is kevesebb hozzátartozójuk van az 
időseknek. A. szociális otthonok kezdetben szükségmegoldásként működtek a 
jövedelem nélkül maradt egyedülállók számára. Az emelt szintű szociális ott- 
honi ellátás megközelíti ugyan a családi gondoskodást, de ezeknek a helyek- 
nek száma minimális. A sokágyas szobák időszaka lejárt, hiszen távlatban már 
nem felelnek meg az igényeknek. Az intézmények színvonalának emelése tehát 
a tervezett bővítésekkel egyenrangú feladat. 

Pest megye gazdálkodó egységei politikai érettségről és humánus szemlé- 
letről tettek tanúbizonyságot, amikor az idősek jobb körülményeinek megte- 
remtéséért jelentős anyagi áldozatokra is hajlandónak bizonyultak és bizonyul- 
nak. Megértették, hogy nemcsak gazdaságossági szempontok és az igények 
növekedése miatt együttes feladat a bővítés és a korszerűsítés, hanem főleg 
azért, hogy az amúgy is csökkent alkalmazkodóképességű idős embert ne kell- 
jen többször zavarni az építkezéssel együtt járó kényelmetlenségekkel. 

A területi szociálpolitikai programok kidolgozása az idős korú lakosság 
legfontosabb adatainak felvételével megkezdődött. Erre építve várható a lakó- 
helyekre adaptált tervek kidolgozása, melyekbe jól beleillik az orvosi munka 
szociális tartalmának javítása. Ez a munka folyamatos társadalmi ellenőrzés 
és segítség nélkül nem képzelhető el, hiszen a szociális és egészségügyi ellátás 
éppen társadalmi tartalmánál fogva épül bele a mindennapi életbe. 

CSIKAI GYULA 


a Kossuth Lajos Tudományegyetem rektora, 
akadémikus 


A tudomány, az oktatás és a gyakorlat kapcsolata 


Nagy megtiszteltetés számomra, hogy küldöttként vehetek részt a pártkong- 
resszus tanácskozásán. Az ebből eredő felelősséget átérezve — mint egyetemi 
oktató-kutató és vezető — szeretnék a KözRÖntI Bizottság beszámolójának né- 
hány pontjához hozzászólni. 

Az egyik ilyen kérdés az értelmiség helye és szerepe társadalmunkban. 
Meggyőződésem, hogy hazánk a nemzetközi versenyben hosszú távon csak 
akkor állja meg a helyét, ha az eddigieknél nagyobb mértékben támaszkodik 
a műszaki-tudományos értelmiségre csakúgy, mint a ma és a jövő problémái- 
val foglalkozó társadalomtudósokra. Tisztában vagyunk azzal, hogy az ex- 
tenzív fejlesztés időszakában a szelekció nem volt tökéletes, ennek ellenére 
elfogultság nélkül állíthatom, hogy az elmúlt négy évtized eredményeként ha- 
zánk a tudomány és a kultúra terén a fejlett európai országok szintjén áll. 
Az országban sok világhírű egyetemi tanszék, kutatócsoport, illetve tudomá- 
nyos intézet működik, amelyek közül többet modellként tartanak számon a 
kompetens nemzetközi szakmai körök. Ezt a színvonalat a jövőben csakis a 
párt tudománypolitikai irányelveinek az eddigieknél hatékonyabb végrehaj- 
tása garantálhatja. 

A viták során többen azon aggodalmuknak adtak hangot, hogy miközben 
jelenlegi gazdasági gondjaink megoldásában megnőtt a szaktudás, a tudomány 
szerepe, éppen az értelmiség nem tudja megfelelően betölteni funkcióját, a 
hozzákapcsolódó értékek több okból nem aktivizálhatók kellően. 

Az egyetemeken romlottak az oktató-nevelő és a tudományos munka anya- 
gi feltételei még ott is, ahol oly sok kiváló szakembert neveltek, köztük több 
későbbi Nobel-díjas tudóst. 

Az oktatók jelentős részénél olyan mértékben kerültek előtérbe az egzisz- 
tenciális kérdések, ami már veszélyezteti az oktató-nevelő tevékenységet és a 
közéletiséget az ifjúságnak egy olyan közegében, amelyik érzékenyen reagál 
a társadalmi, politikai, ideológiai jelenségekre. Az értelmiségi és ezen belül 
különösen a pedagóguspálya presztízsének csökenése komoly utánpótlási gon- 
dokat vet fel, akadályozza a szükséges mobilitást és szelekciót, ami az ország 
fejlődését hosszú időre visszavetheti. 

Ma is időszerűek Eötvös Loránd szavai: ,Ha komolyan akarjuk, hogy 
a magyar egyetem is a tudomány iskolája legyen, akkor többet kell tennünk 
a magyar tudósoként. Mi, tanárok, akik nemcsak az egyetemi tanításnak, ha- 
nem általában a tanügyek és a közművelődés ügyének szolgálatában állunk, 
életünk egy jó részét vizsgákon és üléseken töltjük, másik részét jelentések, 
vélemények, számadások és leltárak szerkesztésére fordítjuk, s csak közbe- 
közbe szakíthatunk ki egy-egy órát annak a tudományos gondolkodásnak, 
amelyben folytonosan elmerülve kellene lennünk." 

A KB beszámolója kitér arra, hogy az egyes tudományágak milyen mér- 
tékben szolgálták a termelést. Ezt illetően különbséget ugyan tehetünk az 
agrár-, a műszaki vagy a természettudományos kutatás között, de ez nem 


lehet az általános értékítélet alapja. Az elvontnak tartott természettudomá- 
nyos kutatásoknak is döntő szerepük volt és van a termelést közvetlenül 
szolgáló új eredmények elérésében, az új technológiák meghonosításában. 
Ugyanakkor szakmai tevékenységük révén a kutatók és oktatók mind a fej- 
lett, mind a fejlődő országokban elismerést szereztek hazánknak. Itt megint 
Eötvös Lorándra hivatkozom: , A derék kora követelményeinek tesz eleget. A 
derekabb a jövőnek is lerakja alapját." 

Az ipart illetően úgy gondolom, hogy — az ország adottságaiból kiindul- 
va — olyan termékek kifejlesztésével és gyártásával kellene foglalkoznunk, 
amelyek elsősorban magas műszaki felkészültségű szakembereket igényelnek. 
Így pl. a mikroelektronika és a számítástechnika terén nemzetközi szinten 
nem vagyunk versenyképesek, de az ezeket, valamint az informatikai és auto- 
matikai rendszereket kiszolgáló fejlett finommedhanikai és optikai eszközök- 
kel viszonylag rövid idő alatt az élvonalba kerülhetnénk. 

A ,hogyan tovább?" kérdésében azokkal értek egyet, akik azt vallják, 
hogy az alkotó, cselekvő ember az ország igazi tartaléka. Ezen erők mobili- 
zálását segíthetné elő például az, ha a közművelődésben az eddiginél nagyobb 
szerepet kapna a műszaki-természettudományos műveltség terjesztése, az em- 
bereknek a fegyelmezett gondolkodásra és cselekvésre történő nevelése. Vé- 
leményem szerint a kultúra, a művészet terén magas az öncélú, terjengős, a 
tudományosság látszatát keltő és számos esetben ideológiailag is kifogásol- 
ható művek száma, háttérbe szorítva a mindennapi életünket egyre inkább 
meghatározó ismeretek közlésének lehetőségét. 

Az a körülmény, hogy korunkban az érdemi ismeretek 15 évenként meg- 
kétszereződnek, azaz, hogy a mai ember életében születik az új tudományos 
felismerések legalább 80 százaléka, rendkívüli felelősséget ró az oktatás min- 
den szintjére, és mondhatni permanens reformokat követel, aminek a követ- 
kezményeit a pedagógusok és a tanulók egyaránt érzik. 

Az új oktatási törvénytervezet, valamint a felsőoktatási képzés távlati 
koncepciója jól tükrözi a társadalmi igényeket, és megteremti a szervezeti fel- 
tételeit a hosszú: távon konvertibilis szakemberképzésnek. Jövőbeli fejlődésün- 
ket döntően meghatározza, hogy ezeket a kereteket milyen tartalommal sike- 
rül kitöltenünk. Az egyik ilyen lehetőség a regionális felsőoktatási-kutatási 
centrumok létesítése a nagyobb egyetemi városokban. A képzésben és a kuta- 
tásban eddig nem használtuk ki eléggé a több szakma együttes jelenlétéből 
adódó előnyöket. Az intézmények vezetői részéről megnyilvánuló ilyen irányú 
kezdeményezések realizálását nehezíti az egységes főhatósági irányítás hiánya, 
legalábbis az, hogy az ágazati minisztériumok nem mutatnak elég kooperatív 
készséget. 

Az oktatási-kutatási intézményhálózat korszerűsítése is csak az illetékes 
főhatóságoknak az eddiginél jobb együttműködésével valósítható meg. E téren 
szintén igen körültekintő döntésekre van szükség. Nem engedhető meg, hogy 
a nagy tradícióval rendelkező egyetemeinknél a magas szintű káderállományt 
új karok vagy szakok máshol történő szervezésével mellőzzük. 

Meggyőződésem, hogy a felsőoktatási intézmények mindent megtesznek 
azért, hogy jó szakmai felkészültségű, kommunista szakembereket nevelje- 
nek. Szükséges, hogy a pedagógusoknak a hivatásszeretetből fakadó áldozatát 
az ifjúság fegyelmezett, jó munkával, kulturált magatartással viszonozza. 

Ha a fiatalok a soron következő feladatok megoldásában olyan aktivitással 
vesznek részt, mint a kongresszusi irányelvek vitájában, akkor a , fényes sze- 
lek nemzedéke" nyugodtan vonulhat majd vissza, és adhatja át helyét az új 
generációnak. 

BARNA ÉVA 


a Videoton Számítástechnikai Gyárának 
programozója 


Az érdekeltség erősítésének lehetőségei 


Az érdekeltségi rendszerről, az ösztönzési formákról és a differenciálásról sok- 
szor hallottunk és hallunk, beszéltünk és beszélünk. Tudjuk, vannak próbálko- 
zások a javítására, de azt is tudjuk, hogy ezek az intézkedések nem hoztak kellő 
eredményt. Nálunk a vállalatnál — de talán másutt is — aza gond, hogy a mun- 
ka gazdasági hasznát, a teljesítmények egymáshoz viszonyított értékét, a tár- 
sadalmi igazságosság és a szociális szempontok együttes érvényesülését még 
nem sikerült összhangba hozni. De a megszokás is nagy úr, hiszen nehéz 
elfogadni, hogy az egyes munkák értéke, társadalmi hasznossága nem egyenlő. 
Nehéz tudomásul venni, hogy a termelés szempontjából bizony nem mindig 
egyenlőek az emberek egyéni teljesítményei, s hogy nemcsak a nehéz fizikai 
munkának, de az igazi szaktudásnak is ára van. 

Nálunk is vannak vállalati gazdasági munkaközösségek, s ezek — ha még 
nem is tökéletesen, de — differenciálnak a munka mennyisége és minősége 
szerint. Jogosan vetődik fel hát a kérdés: főmunkaidőben miért nem tudunk 
differenciálni? 

Az érdekeltségi rendszer hibáját véli fölfedezni az ember nap mint nap, 
amikor hallja, olvassa, hogy ezt még a nagyobb üzemekben, gyárakban sem 
sikerült megoldani. 

A vgmk — mivel abban érdekelt, hogy a ,jót s jól" nagy titkát produ- 
kálja — csak a legjobbakból, a legképzettebbekből, a legigyekvőbbekből válo- 
gat. Egy nagyobb szervezetnek — legalábbis az érdekeltségi rendszer jelenlegi 
tapasztalatai szerint — már nem annyira érdeke (illetve kisebb a lehetősége 
is), hogy jól dolgozó munkatársait megtartsa, vagy hogy eleve nagyobb kö- 
vetelmények szerint válogasson. Ennek ellenére arra kell törekedni, hogy ne 
csak a vgmk-ban lehessen hatékonyan differenciálni, hanem a nagyobb ter- 
melő szervezetekben is, hogy odavonzzák, ösztönözzék és megtartsák a jó 
dolgozákat. 

A mi iparágunk a közeljövő műszaki fejlődését, termelését megalapozó, 
húzó iparág. Magyarul: ami ma még csupán szakmai probléma, az holnap már 
társadalmi méretű lépéshátrány lesz! 

Reálisan kell látni, hogy jövőnk szempontjából alapvető jelentőségű és 
fontosságú az élő, naprakész információk csatornáinak biztosítása. Természe- 
tesen elsősorban a gazdasági, termelési, kutatási, szakirodalmi információkra 
gondolok. Az információ csatornáit pedig a megbízhatóan működő telex-, tele- 
fon-, kábeltévé- és számítógépes hálózatok jelentik. Optimálisan szervezett 
termelés nem létezik ma már jól és megbízhatóan, folyamatosan működő irá- 
nyítási és nyilvántartási rendszerek nélkül. Példaként — azaz inkább ellen- 
példaként — hadd említsem meg, hogy a Videotonnak van ugyan számító- 
gépes raktár-nyilvántartási rendszere, a bérelt telefonvonal megbízhatatlansága 
azonban lehetetlenné teszi a rendszer működését. Ha az ezáltal okozott gazda- 
sági károkat fölbecsülnénk és országosan összesítenénk, minden bizonnyal 
iszonyú összegek jönnének ki, amelyeket égető társadalompolitikai gondjaink 
megoldására fordíthatnánk. 


IDEOLOGIA - PROPAGANDA 


Tóth Dezső 


MOVELŐDÉSI MINISZTERHELYETTES 


Kinek szól a művészet ? 


A kérdés első pillanatra egyszerűnek tűnik, s kézenfekvőnek a válasz is: a 
művészet mindannyiunké, az embereké, az emberi közösségeké, tehát minden- 
kinek szól. A társadalomban ősidők óta, az emberekben születésüktől fogva 
eredendően benne él a művészet iránti igény. Ennek az igen mély — bár ko- 
rántsem mindenkiben és egyformán tudatosodott — emberi szükségletnek az 
alapján , bízza meg" a társadalom a művészi kifejezésben átlagosnál fejlettebb 
készségű tagjait, hogy a többi embernek alkossanak: legyenek írók, művészek. 
Az , önként jelentkezőket" megbízatásuk teljesítésének arányában erkölcsileg, 
anyagilag megbecsüli. 

A válasz egyszerű, de szükségképpen leegyszerűsíthető, a valóság ennél 
bonyolultabb. 

A művészet mindenkié — ez azt is jelenti, hogy ténylegesen nem minden- 
kié és nem egyformán mindenkié; történelmi-társadalmi okok, osztály- és 
réteghelyzet (és a személyes sors) függvénye, hogy mennyien, mely művészeti 
ágak és milyen színvonalú befogadói. Azaz a befogadói övezet rendkívül széles 
skálájú és differenciált, a művészetekkel kontaktust nem vagy alig tartóktól 
a művészetekben sokoldalú jártasságot szerzett egyénekig, csoportokig terjed. 
A művészetnek tehát, bár a közönséghez szól és ahhoz is kell szólnia, köz- 
vetlenül mégsem a közönség a megbízója, a megrendelője, hanem a társada- 
lom. Azaz a mi körülményeink közt a kulturális nevelő szerepet betöltő szo- 
cialista állam (végső soron társadalmunk vezető ereje, a párt), amely művelő- 
dés- és művészetpolitikájával a szocialista építés időszerű igényei szerint ala- 
kítja, befolyásolja, minősíti alkotók és befogadók, művészet és közönség viszo- 
nyát. Ebből az is következik, hogy az állam nemcsak a közönség képviselője 
a művészekkel, hanem a művészet képviselője is a közönséggel szemben. Ket- 
tejük viszonyának össztársadalmi érdekek szerinti rendezője, karbantartója és 
fejlesztője. 

A művészet és a közönség viszonyának vannak törvényszerűségei, ame- 
lyeket nem lehet büntetlenül megsérteni, s amelyeknek nemcsak a művészet 
és a közönség, hanem az állam is alá van rendelve. Mindenekelőtt az, hogy a 
művészet és a közönség közötti kapcsolat legfőbb alapja a legtágabb értelem- 
ben vett társadalmi valóság, annak léte és tudata, beleértve az adott viszonyok 
meghaladására, az emberi, nemzeti jövőre irányuló társadalmi törekvéseket 
is. Ez az a , világ", amelyben művész és közönség egyaránt él, ez az a , közös", 
ami ténylegesen és elsődlegesen összekapcsol alkotót és befogadót. Éppen 


41 


ezért az, hogy , kinek szól a művészet", elsősorban attól függ, hogy miről szól: 
azaz, hogy a művész ezt a közös világot lényegileg , helyesen? fogalmazza-e 
meg, a mű helyesen tükrözi-e. Ezen múlik, hogy a közönség a műben magára 
ismer-e, átélhetővé válik-e számára a műalkotás valósága. 

A politika korántsem egyszerűen akaratával, hanem csakis a törvénysze- 
rűségeket figyelembe vevő gyakorlatával befolyásolhatja tartósan és eredmé- 
nyesen a társadalmat. A fordulat évét követően a szocialista művelődés- és 
művészetpolitika a felhalmozott emberi értékek folytonosságának felismert 
törvényszerűsége alapján a világ- és a magyar művészet klasszikusait juttatta 
el , mindenkihez", ebben ért el hatalmas eredményeket. A társadalmi törvény- 
szerűségeket jórészt figyelmen kívül hagyó voluntarizmus azonban az élő 
művészeket is hasonlóan voluntarista — , helytelen" — valóságtükrözésre ösztö- 
nözte, de mert ezzel megbontotta a művészet és a közönség egymásra találásá- 
nak közös alapját, ezt a művészetet minden erőfeszítése ellenére sem tudta a 
közönséghez eljuttatni. Ebben az időben is születtek és találtak utat a közön- 
séghez — túlnyomórészt a művészetpolitika ellenében, de mindig a valóság 
vonzásában született — jelentős művészi értékek. A kedvezőtlen alaphelyzet 
azonban csak az MSZMP politikájának bázisán, művészetpolitikájának feltéte- 
lei között, a valóság reális művészi tudomásulvételével változott meg intézmé- 
nyesen. Mindez azzal a máig ható tanulsággal is jánt, hogy művészet és közön- 
ség találkozása a valóság reális ábrázolásának rovására érdemben és tartósan 
nem jöhet létre. 


gű NK 


Az alkotóművészekre érvényes a , Nem mondhatom el senkinek, elmondom 
hát mindenkinek" szándéka. Azaz szubjektív indítékát tekintve a művész 
önmagáról, a maga által megélt életről, világról akar valamit közölni, kifejez- 
ni — de hogy ez a szubjektív szándék mennyiben válik , mindenki" számára 
átélhető ábrázolássá, az formanyelvi készségétől, élet- és valóságérzékelésének 
érzékenységétől, személyiségének belső gazdagságától — mint mondani szokás: 
tehetségétől — függ. 

Egy nemzeti társadalom adott periódusának művészei — a mai magyar 
művészek — egy-egy művészeti ágon belül sem csak rangban, hanem sze- 
mélyes életút, tapasztalatok, érdeklődési irány, szemlélet stb. tekintetében is 
különböznek egymástól, ami kirajzolja alkotásaik, életművük eltérő arcula- 
tát is. Ez így van rendjén. A probléma azonban ma — az utóbbi jó évtized- 
beri — az, hogy az eltérő alkotói arculatok, művek összessége, a művekből 
összegeződő művészi valóságkép a tényleges társadalmi valósághoz képest 
hiányterületeket, felismerhető meg nem feleléseket mutat. Művészeteink — 
elsősorban közvetlenül ábrázoló művészeteink — leszűkítik a mai magyar tár- 
sadalom tényleges valóságát, s ennek arányában azok körét, akikhez szólnak. 
Számos jel arra vall, hogy művészeteinkben meggyengült a mindenkihez szólás 
igénye; legalábbis a személyes szándék nem párosul azzal a belső és mindig 
az életből táplálkozó emberi-gondolati gazdagsággal, amely a mindenkihez 
szólás művészi erejét, érvényét biztosítja. 

A művészeteink hangoltságában kifejeződő szorongás a világpolitikai hely- 
zet miatt, a gazdasági nehézségek okozta aggodalom, a szocializmus megvála- 
szolatlan jelenségei, újszerű konfliktusai nyomán keletkezett tájékozódási za- 
var — mindezek a művészet sajátos szerepével természetesen járnak együtt. 
Az azonban már nem fér össze ezzel a szereppel — ahogyan a Művelődéspoli- 
tikai Munkaközösség művészetpolitikai dokumentuma megállapította —, ha 

,az alkotók egy része a társadalmi valóság bonyolultságát, újszerűségét nem 
megoldandó feladatnak, hanem válságnak minősíti, s nem megérteni igyek- 
szik a bonyolult, nemegyszer ellentmondásos folyamatokat, hanem elavult 
válságeszmék igazolását látja bennük". 


Mai irodalmunk, drámairodalmunk, illetve színház- és filmművészetünk, 
képzőművészeteink jó hányada olyan kilátástalansággal, nemegyszer minden 
emberi érték tagadásába forduló szkepszissel van telítve, ami ha megfelelne 
a valóságnak, ebben az országban már rég megállt volna az élet. Ez a művé- 
szet nem hajlandó tudomásul venni, érzékelni azokat az anyagi és szellemi, 
erkölcsi erőket, amelyek a nehézségeket kihívásnak, megoldandó feladatnak is 
látják, s az újszerű konfliktusokat legyőzhetőnek is tudják. Ez a művészet a 
társadalmunkra ma talán legjellemzőbb élni akarásban és tudásban nem osz- 
tozik; a maga valóságából egyszerűen , kihagyja" a szocializmus újabb törté- 
nelmi megújulására szemléletesen valló jegyeket, s ezzel nemcsak a valóságot, 
hanem a mindenkihez szólás művészi hivatását, a maga lehetséges közönségét 
is leszűkíti. I É 

A szocializmussal szembeni kishitűség a dogmatizmus sajátja volt, ma erre 
a művészi magatartásra vált jellemzővé — feltehetően mert épp annyira bele- 
ragadt egy merev szocializmus-elképzelésbe, mint amaz, s minden, ami ehhez 
képest újszerű, kívül marad a látómezején. , A mai magyar irodalom és film- 
művészet sajátos ellentmondása, hogy éppen ezek, a valóságot legközvetleneb- 
bül tükrözni képes művészeti ágak késlekednek az elmúlt évtizedek és a jelen 
egyes alapvető társadalmi folyamatainak ábrázolásában. Egyelőre szinte tel- 
jesen kívül maradtak a művészek látókörén olyan, széles tömegeket érintő 
társadalmi mozgások, témák, mint például a paraszti-falusi életforma gyöke- 
res átalakulása, a nagy társadalmi átrétegződések egyéni sorsokat fordító, ér- 
tékrendeket, erkölcsi normákat romboló és építő, emberformáló hatása . . ." 


Hozzátehetnénk mindehhez: irodalmunk a maga aktív közéletiségét oly 
mértékben csoportosítja át az esszébe, riportba, szociográfiába, memoárba, 
hogy hovatovább lemondani látszik a kifejezett szépirodalom pótolhatatlan 
— átélést nyújtó — valóságábrázolásáról. Ezzel akarva-akaratlanul egyszer- 
smind le is szűkíti az olvasókkal való kapcsolatteremtésnek ezt a mindig is 
legszélesebb érintkezési felületét. Nem beszélve arról — s ez alól a képzőmű- 
vészet és a zene sem kivétel —, hogy kísérletezés ürügyén vagy anélkül a 
művészet olykor csak a művészethez (legjobb esetben csak a vájt fülű szno- 
böokhoz) kíván szólni, és eleve nem létezőnek vagy éppenséggel valamilyen 
nemkívánatos zavaró tényezőnek tekinti a közönséget. Egészen addig, hogy 
a művészet egyes szélsőséges törekvései nemcsak a társadalmi valóságot és 
a közönséget, hanem — a formanyelv teljes felbontásával, dehumanizálásá- 
val — magát a művészetet is megtagadják. 


tidt db 


A művészet mindenkihez szól, de ennek a , mindenkinek" meghatározott há- 
nyada válik csupán tényleges befogadóvá, közönséggé — s azzá is rendkívül 
eltérő mértékben és változó módon. 

A közönséget, a befogadókat, a , tömegeket" idealizálni nem lehet és nem 
is szabad. Azt azonban mindig szem előtt kell tartani, hogy a befogadás sok- 
kal szorosabban függ külső, társadalmi-történelmi körülményektől és feltéte- 
lektől, mint az alkotás.-A művészi alkotó munka — bármennyire alá van is 
vetve végső soron egy-egy társadalmi, történelmi szituációnak — individuális, 

egy szűk körű támogatási rendszer is elegendő a kibontakozásához. Azoknak 
a befogadási készségét azonban, akikről és akikhez a művészet elsősorban szól 
— a tömegekét —, világszerte hátrányosan befolyásolta az osztálytagozódás 
által meghatározott alárendelt helyzet s gyakran a nemzeti történelem alaku- 
lása is. A tömegek közönséggé válása a szocializmusban is a fizikai és a szel- 
lemi munka történelmileg kialakult ellentmondásának függvénye, s ezaz el- 
lentmondás csak lépésről lépésre, hosszú idő alatt oldható fel. Ennek a mi 
viszonyaink közt is érvényes igazságnak a súlyát fejezi ki az a brechti mondás, 
hogy a közönséget nem lehet leváltani (nem pedig az, ahogyan olykor tévesen 
értelmezzük, hogy mindig mindenben a közönségnek van igaza). Ennek meg- 
felelően azt mondhatnánk, hogy a társadalmi méretű befogadási kultúráért a 
mindenkori uralkodó osztály felelős elsősorban. 

Alighanem felesleges hangsúlyozni, hogy a szocializmus uralkodó osztá- 
lya, munkás-paraszt hatalmat megtestesítő állama — vállalt kulturális köte- 
lezettségének tudatában — milyen jelentős és eredményes erőfeszítéseket tett 
a befogadás társadalmi feltételeinek javításáért, mekkora teret, milyen új le- 
hetőségeket nyitott a tömegek kulturális, művészeti igényeinek. 


Ez a feltételteremtő törekvés az elmúlt negyven év során eltérő gazdasági- 
társadalmi és politikai feltételek közt érvényesült, s napjainkban is a helyzet 
követelményeihez és lehetőségeihez való rugalmas alkalmazkodás alakítja ki 
időszerű feladatait. Az elmúlt két évtized — túlnyomórészt a fejlődéssel össze- 
függő — új tényezői sok tekintetben minőségileg változtatták meg, szélesí- 
tették ki és tették tudatosabbá az esztétikum jelenlétét a mindennapi életben, 
bővítették a művészet befogadási feltételeit. A rádiózás, televíziózás (a videó- 
zás), a magnózás, lemezjátszás, fotografálás általánossá válása; a környezet, 
a városképek tudatosabb —- nem egyszerű közüggyé vált — alakítása; az új 
lakásokba költözött milliók , tárgybeszerzése", vagy a szórakozási igények — 
a művészet szórakoztató szerepe íránti igény — megnövekedése — mindezek 
napjainkban komplexen értelmezett, széles körű együttműködést követelő 
feladattá teszik az irányítás számára a tömegek művészi kultúrájának minden 
eddiginél közvetlenebb, felelősségteljesebb alakítását, befolyásolását. 

Olyan feltételek között kell figyelemmel lennünk erre, amikor társadal- 
munk erőfeszítései elsősorban gazdasági nehézségeink leküzdésére összponto- 
sulnak; mikor ennek vonzatában — érthetően és helyesen — a kultúra termé- 
szettudományos, műszaki-technikai oldalai válnak különösen fontossá; amikor 
az árkörnyezet romlása vagy a jövedelemszerzésre fordított idő és energia az 
emberek nagy részét korlátozza kulturális-művészeti igényeinek kielégítésében, 
s amikor az általános nehézségekben osztozó kulturális terület alkotó és köz- 
vetítő szféráinak fejlesztése sem nagyon lehetséges. 

A művelődéspoliítika — ha késlekedve is — már rálépett arra az útra, 
amit végigjárva legalábbis csökkenteni lehet a helyzetből adódó ellentmondá- 
sokat. További szükséges pontosítások és korrekciók mellett megszilárdulóban 
van a kulturális terület új gazdasági-működési rendje, amely — differenciál- 
tabb kulturális, művészeti kínálat révén — az eddigieknél jobban alkalmazko- 
dik a mindig is differenciált, de nem mindig tudomásul vett közönségigények- 
hez. A jogi és érdekeltségi szabályozás arra is irányul, hogy ez az alkalmazko- 
dás, többek között a szórakozási igények kielégítése, ne járjon — minél ke- 
vésbé járhasson — a kulturális, művészeti szolgáltatások felhígulásával. Ennek 
egyes jelei ugyan érzékelhetők, amit alkotói értelmiségi körökben napjainkban 
divat mértéktelenül eltúlozni. (Egyesek a kommercializálódásról mint a szocia- 
lizmust meghazudtoló tényről beszélnek, figyelmen kívül hagyva, hogy az ál- 

lam változatlanul milliárdokkal támogatja a művészeteket — legfeljebb nem 
olyan mértékben, hogy a költségek növekedésével lépést tarthasson. Megfe- 
ledkeznek arról, hogy gazdasági nehézségeink idején került sor az Operaház 
rekonstrukciójára, a Kongresszusi Központ, a művészeteknek is helyet adó 
több kulturális objektum felépítésére, a színházak — ugyan elhúzódó, de or- 
szágszerte folyamatban levő — rekonstrukciójára, s hogy belevágtunk a Nem- 
zeti Színház új épületének felépítésébe.) 

Ugyanakkor éppen a gazdasági, pénzügyi korlátozottság miatt azokon a 
nagy hatású területeken kell aktívabban fellépni, ahol a kezdeményezés , nem 
kerül pénzbe". Egész közoktatásunkban végig kell gondolni és meg kell javí- 
tani az esztétikai nevelés feltételeit (ami nem óraszám kérdése); új módszerek- 
kel, megközelítésekkel korszerűsíteni kell a művészeti ismeretterjesztést; az 
amúgy is gyenge lábon álló művészetkritikát rá kell szorítani, hogy ne a szű- 
kebb szakma nevében és a szűkebb szakmához, hanem a közönség nevében 
a közönséghez szóljon — úgy, hogy abból a szakma is értsen. És fel kell karol- 
ni azokat a kulturális, művészeti mozgalmakat, amelyek a mára jellemző igé- 
nyek alapján, nagyrészt spontánul szerveződnek (városvédő-szépítő társaságok. 
könyvbarátmozgalom, olvasó- és művészeti táborok stb.). 


u.d.dőe 


Azt a kérdést, kinek szól a művészet, szüntelenül fel :kell tenni, mert a mű- 
vészet és közönség kapcsolata szüntelen ellenállások feladatszerű leküzdését 
ís megköveteli. A valóban magas színvonalú művészet öröméért, befogadá- 
sáért bizonyos koncentrálással, erőfeszítéssel kell mindig és mindenkinek 
egyénileg , fizetnie". S igaz az is, hogy a kulturális művészeti befogadás fel- 
tételei csak az általános társadalmi fejlődés előmozdításával, kollektív (álla- 
mi, politikai) erőfeszítéssel, történelmileg alakíthatók. Az egyéni és kollektív 
erőfeszítés eredményességének azonban az a mindenkori feltétele, hogy az 
irányítás és a művészet , helyesen"? — a múltat, a jelent, de a jövőt is fi- 
gyelembe vevő teljességgel — érzékeljék azt a társadalmi valóságot, amely 
az alkotót és befogadót végső soron összekapcsolja, s ami találkozásuknak 
mindig közös alapja marad. 

PÁLYÁZATI FELHÍVÁS 
ASPIRANTURÁRA 
AZ SZKP KB MELLETT MŰKÖDŐ 
TÁRSADALOMTUDOMÁNYI 
AKADÉMIÁN 
AZ 1987 — 1988-AS TANÉVRE 


Az MSZMP Központi Bizottságának Agitációs és Propaganda Bizottsága pá- 
lyázatot hirdet a Szovjetunió Kommunista Pártja Központi Bizottsága mellett 
működő Társadalomtudományi Akadémián aspirantúra elvégzésére, a filo- 
zófia és esztétika, a politikai gazdoságtan, a nemzetközi munkásmozgalom, 
a pártépítés és a szocialista államélet témaköreiben. I 

Pályázni lehet általános elméleti, ideológiai jellegű és nemzetközi 
vonatkozású témákkal, különös tekintettel a munkásmozgalom, a pártmunka 
és a szocializmus gazdasági-társadalmi fejlődésének legfontosabb elméleti- 
gyakorlati kérdéseire. A témaválasztáshoz az MSZMP KB Társadalomtudo- 
mányi Intézete (Budapest VI., Benczúr u. 33.) segítséget biztosít. 

A tanulmányi idő 3 év. Az aspiráns ösztöndíjban, családja oz elő- 
írásoknak megfelelő juttatásban részesül. 

Pályázhat minden olyan 40 évesnél nem idősebb párttag, aki 


0 egyetemet, főiskolát végzett; 

0 jelentős mozgalmi tapasztalattal és a tudományos munka vég- 
zéséhez megfelelő készséggel és alapokkal rendelkezik; 

8 tudományos és ideológiai szempontból aktuális témán kíván 
dolgozni; 

6 legalább középfokú orosz nyelvtudással rendelkezik. 


tai 


Elsősorban ideológiai, kulturális területen dolgozó pártmunkások, 
a marxista tanszékek tapasztalt oktatói, a központi hírközlő szervek (sajtó, 
rádió, tv) elméleti, gazdaságpolitikai, kulturális rovatainak vezető munko- 
társai palyázatát várjuk. 

A jelentkezéshez mellékelni kell: részletes életrajzot, az iskolai vég- 
zettség igazolását, minősítést az eddigi munkáról, a választott téma vázla- 
tát, az eddigi publikációk rövid ismertetését. 

A pályázatot — az MSZMP KB Társoadalomtudományi Intézetével 
történt előzetes konzultáció alapján — 1986. jonuár 15-ig lehet benyújtani 
a budapesti, illetőleg a megyei pártbizottságokhoz. A pályázatokat — fel- 
vételi vizsga alapján — a Központi Bizottság illetékes szerve birálja el, és 
a döntésről a pályázókat értesíti. 


MSZMP KÖZPONTI BIZOTTSÁGA 
AGITÁCIÓS ÉS PROPAGANDA BIZOTTSÁGA 


SZEMLE 


Gerencsér Ferenc 


Az építőipari árnövekedés tényezői 


Az építőipar magas árai a főleg gyors növekedési ütemük hosszú ideje okoz 
gondot a lakásra váróknak és a beruházó vállalatoknak egyaránt. Jelenleg 12 
és 20 ezer forint közé esnek az állami, lakótelepi lakások négyzetméterárai. 
Egy átlagos alapterületű lakás 600—-650 ezer forintnál nem olcsóbb, de kerül- 
het (fekvés, környék stb. szerint) 1,1—1,2 millióba is. I 

Az elmúlt három évben 6.2, illetve 688 százalékkal emelkedtek az építési 
árak. A növekedés tempója nagyjából beleillik a gazdaság általános árszín- 
vonal-emelkedésébe, mégis — mivel alapvető szükséglet kielégítéséről van szó 
— az építési árak különösen érzékenyen érintik a lakosságot. 

Az áremelkedést sokan — ebben az ágazatban is — a költségek növeke- 
désére hivatkozva elkerülhetetlennek ítélik. Sorscsapásként, mintegy világjelen- 
ségként fogják fel, amellyel szemben egyetlen lehetőség kínálkozik: tudomá- 
sul kell venni. 


A magasabb értékű technika, az új anyagok és termékek okozta árnöveke- 
dés persze elkerülhetetlen. Napjainkban azonban már tudjuki — ennek nagy 
a szakirodalma —, hogy költségeink növekedésében a fő szerep nem ezeké. Ha- 
nem sokkal inkább abból adódik, hogy vállalataink jó része olyan piacra termel, 
ahol a keresleti-kínálati viszonyok nem emelnek gátat az árak növelésének. 
Bizonyos szempontból ezt is elfogadhatjuk objektívnek, de megváltoztathatat- 
lannak semmiképp. 

A , divatos" mentségekre hagyatkozás felmentést adhat a gazdálkodásban, 
a munka megszervezésében levő lazaságok, ésszerűtlenségek csökkentése alól 
s elősegítheti a belső költségcsökkentő tényezők jelentőségének labecsülését. 

"A belső piaci viszonyok — a kielégítetlen kereslet — lehetőséget teremte- 
nek a lazább (hanyag?) gazdálkodáshoz, a külső piaci viszonyok mentséget ad- 
nak ehhez, és nincs elég fegyelem, erő, szilárdság, amely munka közben ellén- 
súlyozhatná a (könnyebb pénzszerzéshez) kedvező lehetőséget s a kézügybe eső 
jó mentséget. 

A könnyebb ellenállás irányát mi sem mutatja jobban, mint az, hogy pél- 
dául az építőiparban mindeddig nem volt kötelező az iparhoz hasonlóan 
utókalkuláció készítése. Ez 1986-tól lesz majd kötelező. De — bár nem volt 
kötelező — nem volt megtiltva sem. Az építőipari vállalatok, ha tényleg kí- 
váncsiak lettek volna arra, hogy pontosan mibe kerül a tevékenységük egy- 
egy objektum kivitelezésekor, minden további nélkül készíthettek volna utó- 

kalkulációkat. Ezek alapján kielemezhették volna, hogy melyik építési fázis- 
ban, technológiai szakaszban indokolatlanok az élő- vagy holtmunka-ráfordi- 
tások. Jó utókalkulációkkal neki lehet vágni az efféle elemzéseknek. 


Kevesebb — drágábban 


Ha az építőipar ár- és költségalakulását szemügyre vesszük — s ha a ileg- 
nagyobb súllyal bíró anyagköltség, illetve anyaggazdálkodás helyzetét vizs- 
gáljuk —, kitűnik, mennyi mindent tehetnénk az ágazat eredményesebb költ- 
séggazdálkodása érdekében. 


Az építési piacon az ár mindmáig egyenlő a költség és az előírt haszon- 
kulcs összegével. Fix haszonkulcs — szorzószám — esetén minél nagyobbak a 
költségek, annál nagyobb a haszon. Ez az egyszerű s a költségekkel szemben 
elnéző magatartást tápláló számítási metódus a 80-as évek kezdetétől már 
változóban van, az a gazdálkodói szemlélet azonban, amelyet ez a számítási 
mód szült, még változatlan. 


Ha a vállalat a költségeket hitelt érdemlően bizonyítani tudja, s a haszon- 
kulcs az előírt mértékű, a megrendelő máris fizeti az , árut". A megrendelő 
tehát két okból is tartózkodott attól, hogy az építési számla tételeit — ha a: 
a pénzügyi és jogi szabályozásnak különben megfelelt — túlságosan firtassa 
először is örült, hogy talált kivitelezőt, azonkívül úgysem az ő pénze (?!) bánta. 


A költségnormák és a szabványok lazaságaira utal az építkezések nagy 
részének megszokott látványa: szanaszét heverő, esőáztatta, szélfútta, anyag- 
halmok; az ember gyakran bokáig gázol a cementben, téglában, csempében; 
tonnaszám hevernek a rozsdás vasszerkezetek, tízesével vagy százszám (ki 
számolta meg) a törött ajtó- és ablaktokok; tonnaszám megy tönkre a drága 
anyag a szakszerűtlen és óvatlan tárolás miatt, vagy tűnik el, hogy valahol a 
házilagos kivitelezés beszerzési gondjait enyhítse. Mindez azonban belefér az 
engedélyezett normák alapján kiszámolt költségvetésbe! Csak egy példát erre: 
az ablaküveg-felhasználás egy adott lakóépületre az előírt 1,2-szerese, de Bé- 
kásmegyeren eddig egy épületre 2,5-szeres felhasználás jött ki. 


A költségnormák sok építőipari szakember véleménye szerint is messze 
vannak a műszakilag valóban indokolt anyagfelhasználási szükségletek jelzé- 
sétől. Lehet-e elmenni szó nélkül e jelenség mellett? Miféle összekacsintása ez 


. . . s 


Az építőipar teljesítménye az utóbbi három évben több mint 14 százalék- 
kal csökkent. Az elmúlt évben 767 építménnyel kevesebbet kezdtek el és 351- 
gyel kevesebbet adtak át, mint 1982-ben. A teljes anyagköltség mégis csupán 
négy százalékkal — 56 milliárdról 53-ra mérséklődött. 


A megközelítően ezer építménnyel kisebb teljesítmény mellett a csaknem 
stagnáló anyagköltséget természetesen sok minden magyarázhatja. Kétségkívül 
emelték áraikat az építőipar szállítói is. De ezt sem árt konkrétan megnézni. 
Láthatjuk ugyanis, hogy a 16 legfontosabb és legnagyobb tömegben felhasznált 
anyag közül alig hétnek az ára mőtt érzékelhetőbben : a villamos energia, a cse- 
rép, a műanyag padlólemez, a csempe, a parketta, a síküveg, a betonacél ára. 
De például a felhasznált cserép költsége 1983-ban mindössze 23 milliót tett ki 
az 56 milliárdos anyagköltségben (körülbelül fél ezrelék). Az anyagköltség nö- 

 vekedését tehát a beszerzési árak emelkedése csak részben indokolja; ami azt 
jelenti, hogy az építőipar továbbra sem tette meg a szükséges lépéseket a beszer- 
zési árak emelkedésének a fajlagos anyagfelhasználás mérséklésével való ellen- 
súlyozására. 


Szembetűnő tartalékok 


Az építőipar termelési értékében az anyagköltség 46 százalékot tesz ki, a költ- 
ségeknek csaknem a felét. E tétel néhány százalékos lefaragása azonnal több 
milliárdos megtakarítást jelentene. A nyereség növelésének közismerten két 
egyszerű és alapvető módja kínálkozik: vagy az árak emelkednek, vagy a költ- 
ségek mérséklődnek. Mindkét esetben nő az a sáv, amely az árbevétel és a rá- 
fordítások között van. Óriási különbség azonban az, ha nem az árakat emelem, 
hanem a költségek csökkentésével , szélesítem" vagy stabilizálom a bevételek 
és a ráfordítások közti különbözetet. A költségcsökkentés egyesíti a vállalati 
és a társadalmi érdeket, az egyszerű és puszta áremelés csak a vállalati érdek- 
nek kedvez. Ezért olyan fontos a ráfordítások csökkentésének programja. 

A vállalatok, sajnos, valójában nem túlzottan érdekeltek a nyereség növe- 
lésében. Túl nagy fáradság akár egy-két százalékkal is növelni a bevételek és 
a ráfordítások közti pozitív különbséget. A vállalatok a bevételek tömegé- 
ben és folyamatos áramlásában érdekeltek igazán. Ez működésük garanciája. 
És elsősorban ebben, a működésben érdekeltek ténylegesen, hiszen ez biztosít- 
ja a személyes jövedelmeket és előbbrejutást. A nyereség mértéke — úgy-ahogy 
— a fejlesztés szempontjából számít. , Úgy-ahogy?" — mivel fejleszteni állami 
kedvezményekkel szerzett hitelekből is lehet. 

Ezért lehetünk bizonyosak abban, hogy annál a vállalatnál képesek össz- 
társadalmi szempontokat is figyelembe venni és érvényesíteni, ahol — bár ez 
nem napi kényszer — mégis nagy súlyt helyeznek a ráfordítások érdemi, való- 
ságos mérséklésére, s még a beszerzési árak emelkedését is ellensúlyozni pró- 
bálják saját munkájuk ésszerűsítésével. Ilyen építőipari vállalat azonban egye- 
lőre kevés akad. 

Az építőiparban jelenleg az anyagok beépítésénél, de ezt megelőzően a szál- 
lításnál, tárolásnál óriási megtakarítási lehetőségek vannak. A pénz azonban, 
ha anyagra költött forintról van szó, sajnos, kevésbé számít. A bérforint an- 
nál inkább. 

A brigádok, szakmunkások — csakúgy, mint a vállalatok — abban ér- 
dekeltek, hogy munkateljesítményük mennyiségét növeljék. Így ha a burkoló, 
mondjuk, azt látja, hogy a felbontott csomagban a csempe csorba, nem válo- 
gatja ki, hanem felrakja. Bére a négyzetméterektől függ. Az aztán végképp fel 
sem merül, hogy a csorba árut félretegyék, és visszaküldjék a gyárba. Az ezzel 
járó fáradság és idő nincs honorálva. 

Az építésvezetők szerint, ha valaki megtakarit 10 ezer forint értékű anya- 
got egy negyedévben, s ezt bizonyítani tudja — ami szintén igen körülményes 
a jelenlegi anyagkiutalási és visszavételezési rendtartás mellett —, akkor leg- 
feljebb egy-kétszáz forint (minőségi?) prémiumot adhatnak neki. De mert az 
illető az anyagmegtakarítással ennyit foglaikozott, könnyen lehet, hogy telje- 
sítménybérben veszít egy ezrest. A vállalaton belüli jelenlegi bérszabályozás 
mellett egyszerűen nincs mód az anyagmegtakarítás forintjait, bérforinttá 
alakítani. A vállalatnak az az érdeke, hogy a mennyiségi munkát hajtsa, ke- 
rül, amibe kerül, mert bármennyibe kerül is, megfizetik neki. 

A kooperáció szervezetlenségei 


A szeszélyes és ütemtelen szállítás is jelentősen hozzájárul a laza anyaggaz- 
dálkodáshoz. A kohászat vagy a cement- és csempegyárak, téglagyárak stb. 
gyakran egyszerre (s többnyire késve) öntik be az építkezés területére a havi 
vagy a negyedévi teljes mennyiséget. Gyakran olyankor szállítanak, amikor 
még nincs hova bedolgozni az anyagot. A jelenlegi szállítási fegyelem mellett 
senki nem meri visszaküldeni a szállítmányt. Leteszik, ahová tudják, a rak- 
tárba nem fér, ponyva nincs elég, különben is elfújja a szél, s máris előállt az 
a helyzet, amelyért a kivitelező tulajdonképpen jogilag alig felel, de erkölcsi, 
szakmai, állampolgári felelősségét talán mégis joggal teszi szóvá a közvéle- 
mény. A kommunisták esetében pedig az anyagok herdálásának eltűrését po- 
litikai felelősségtudatuk gyengeségeként lehetne megítélni; miért nem moz- 
dulnak, miért nem tesznek már valamit, amikor számos építkezésen hosszú 
évek óta , porlik" a nemzeti vagyon építési anyagban álló része. 

Akik ilyen helyen dolgoznak, s látják maguk körül tönkremenni a mil- 
liós értékeket, végül maguk sem érzik már, hogy az anyagot meg kellene óvni, 
óvatosan kezelni, kárt nem okozni benne. Akik maguk körül szüntelenül kár- 
baveszni látják, a csempét, az üveget, az ajtótokot, a szőnyegpadlót, azok már az 
épületen belül is magától értetődő mozdulattal nyomják el a cigarettát 
a padlón, dobják a törmeléket a fürdőkádba. Nem Ész az értékeket maguk 
körül, nem érzik, hogy munkájuk értékalkotás. 

Igaz — mondják az építők —, igen nehéz zúrkaszökályzeltben dolgoz- 
nak. Egyre inkább a pontos, szervezett nagyipari munkában járatlan, , bele 
nem szokott" emberekkel kell technológiailag igen magas igényű feladatokat 
megoldani. Ha ez a helyzet, akkor viszont még inkább törekedni kellene arra, 
hogy rendet és fegyelmet tartsanak az építkezésen, hiszen nemcsak termelési 
feladatokat, hanem a korszerű és igényes munkára való nevelés feladatait is 
el kellene látniuk. Ez hanyagságok, lazaságok, szervezetlenségek közepette 
semmiképpen sem lehet eredményes, hiszen a legértékesebb tényező hiányzik 
a neveléshez: a minta. A szervezetlenségnek tehát a gyengébb munkaerő nem 
oka, hanem csupán a mentsége. 

. Azt mondják erre gyakran az építők, hogy ha fegyelmezni próbálnak, el- 
mennek az emberek. Az építőipar vezetői egyre-másra összejönnek tanácskoz- 
ni. Miért nem kötnek — például — szakmai egyezséget a szakma becsületének 
a védelmére, hogy a másik építőipari vállalattól kilépett, elbocsátott, munka- 
könyv nélküli embereket nem alkalmazzák. 

Rengeteg szervezési gond adódik abból is, hogy az egyes technológiai sza- 
kaszok teljesítőképessége nem áll egymással összhangban. A mélyépítők pél- 
dául magas fokú gépesítéssel, gyorsan haladnak előre mind az alapozáshoz, 
mind a csatornázáshoz szükséges földmunkákkal. Lényegesen kisebb teljesítő- 
képességgel, jócskán lemaradva követik őket a panelszerelők. S a panelszerelők 
mögött még nagyobb lemaradással következnek a szakiparosok. Ez egyrészt 
jócskán megnyújtja az átfutási időket, másrészt a minőség rovására megy. 

A kialakult önálló (országos) mélyépítő, illetve szakipari vállalat, amely 
a maga speciális kapacitásával önálló érdekeltségben gazdálkodik, feltehetően 
szintén hozzájárul ahhoz, hogy a kivitelezés szervezettségét nehéz magasabb 
szintre fejleszteni, vagy legalábbis kielégítőbb szinten tartani. A mélyépítő . 
vagy a szakipari tevékenység termelékenysége és gazdaságossága önmagában 
persze szépen növelhető, ám a legfőbb technológiai folyamatok szétdarabolt- 
sága az építésszerelési tevékenység egészének hatékonyságára nézve már ke- 


vésbé kedvező. Ráadásul ez a szétdaraboltság óhatatlanul növeli a költségeket, 
hiszen a mélyépítő és a szakipar is ráteszi költségeire saját nagyvállalatának ad- 
minisztrációs és igazgatási költségeit, illetve haszonkulcsát. Így a generálkivi- 
telező végül háromszoros rezsit számlázhat (tudniillik a sajátját is fel kell 
számolnia a beruházónak), és háromszoros haszonkulcsot is tartalmaz a számla, 
mire mindenkivel elszámolnak. 

Ez azért baj — hiszen különben az a dolgok rendje, hogy az alvállalkozók 
és a szállítók is megkapják a maguk nyereségét, tehát a haszonkulcsot —, mert 
vállalatainknál az igazgatási, adminisztrációs, improduktív létszám mindenütt 
lényegesen nagyobb, mint amennyi egy valóban hatékony, jól szervezett és 
valóságos piaci viszonyok között működő vállalatnál szükséges lenne. Így a be- 
ruházónak —4 a főbb technológiai szakaszok szétbontottsága miatt — eleve 
három vállalat felduzzadt irányítói apparátusának jövedelmét is ki kell fizetnie. 
Az oly sokszor méltán felpanaszolt fegyelmezetlenség, munka nélkül eltöltött 
idő mögött nem kis részben ez a technológiai szétdaraboltság húzódik meg. 
Ülnek az emberek, várják a szállítmányt vagy az előttük dolgozó szakma 
levonulását, mert nemhogy órára, de olykor még hónapra sem sikerül az épít- 
kezések szerteágazó tevékenységét összehangolni. 

"Pedig valójában neri lehetetlen, mégoly sok vállalat és szállító munkáját 
sem, akár percnyi pontossággal is egyeztetni. Erről nemcsak az osztrák szállo- 
daépítők munkája győzhetett meg bennünket (ahol persze egy kifinomultabb, 
összetettebb, más piaci viszonyok között edződött érdekeltségi rendszer hat), ha- 
nem például a főváros három nagy hídjának rekonstrukciója is: ez teljes mér- 
tékben hazai teljesítmény volt, méghozzá magas fokú fegyelemre, szervezett- 
ségre, hálóprogramra alapozva. ; 

Nemcsak kellene tehát, hanem lehetne is sokat tenni annak érdekében, hogy 
ad idő ne fusson el azzal, hhogy az egyik szakma vár a másikra. A szakmák 
végül is egyesíthetők több kisebb és közepes vállalatban. Nem lehetetlen olyan 
építőipari vállalat létrehozása, amely saját tervező, mélyépítő és szakipari 
részleggel vagy leányvállalattal is rendelkezik s fővállalkozóként a jelenlegi 
beruházói szervezeteket is fölöslegessé teheti. Hiszen akárhogy nézzük, ma a 
tervezővállalatok és a beruházó szervezetek mindenképp a megrendelő és a 
kivitelező közé ékelődnek, és ma már sok jel mutat arra, hogy ez a beékelődés 
kevesebb hasznot hoz, mínt amennyi szervezetlenség, időveszteség és költség- 
növekedés támad a munkájuk nyomán. 


Gazdálkodói gondolkodást 


Nem alaptalan az a meglátás, hogy az egész gazdaságra jellemző a költségekkel 
való nagyvonalú bánásmód. Tény, hogy az építési ágazat sem lehet mentes 
azoktól a hatásoktól, amelyek az összes többi ágazatban is lazává teszik a költ- 
séggazdálkodást. Nincs arról szó, hogy az építési ágazat egymaga volna felelős 
az építési árak gyors tempójú emelkedéséért. Az árnövekedés egyrészt beleillik 
az általános képbe, másrészt ezt a növekedést olyan külső tényezők is befolyá- 
solják, mint más ágazat árai, illetve a makroszintű szabályozás. Mégis tény, 
hogy volna lehetőség a költségek csökkentésére. Az utak-módok sokfélék lehet- 
nek. Egy azonban bizonyos: a költségtakarékossági folyamat mielőbbi érdemi 
elindítása vitathatatlan társadalmi érdek. 

Nem várható, hogy az építési piac 1—2 év múlva gyökeresen átalakul 
és kínálati többlet jön létre. Ahhoz, hogy ez rövid idő alatt bekövetkezzék, 

például külföldi kivitelezési importajánlatoknak kellene a mainál lényegesen 
nagyobb számban a piacra kerülniük. Ez viszont még jó ideig lehetetlen lesz. 

Számos más lehetőség azonban van. Ki tiltja meg, hogy például a kivite- 
lező építőiparban hozzálássanak a pontos műszaki anyagfelhasználási normák 
kimunkálásához, alkalmazásához, megteremtve a brigádok és szakmunkások 
anyagi érdekeltségét e normák betartásában. A takarékosság ma nem bér-, ha- 
nem prémiumtétel. A takarékosságnak viszont akkor lesz súlya a munká- 
ban, ha a bér alakulásában a mainál sokkal jelentősebbé teszik a megtakaríi- 
tott anyag értékét. El kellene érni, hogy ne az ilyen-amolyan műszakpótlékok- 
kal, különélési pótlékkal stb., hanem a megtakarított anyag és szerszám árá- 
nak arányában is emelkedhessen a bér. 

Jelenleg ezzel lehetne a gazdálkodáshoz szükséges munkahelyi szemlélet 
kialakításáért a legtöbbet tenni. A társadalom és a gazdaság hosszú távú ér- 
deke például ennek révén válhatna a kivitelezésben a közvetlen napi munka- 
helyi anyagi érdek orientáló elemévé. E tekintetben sokat tehet a vállalatokon 
belüli, az érdekeket pontosabban tisztázó és az érdekek egyeztetésére törek- 
vő politikai munka. 

A rossz, felelőtlen, pazarló munkát, a hibás vagy tökéletlen megoldást sem- 
milyen helyzetben nem volna szabad elismerni. A szükségből sohasem csinál- 
hatunk erényt; erkölcsi értékelésünk normarendszerének világosnak, áttekint- 
hetőnek és bárki számára mindig követhetőnek kel! lennie. 

Valamikor mindent — nem alaptalanul és nem eredménytelenül — az ön- 
tudatra, a morális indítékokra ákartunk építeni. Most más irányban lettünk 
egyoldalúak: mindent az érdekek automatizmusára bíznánk. Pedig tömegével 
találkozik az ember az építkezéseken olyan szakmunkásokkal, vezetőkkel, akik 
felháborodottan panaszolják, mekkora rendetlenség vészi körül őket. Ezek az 
emberek érzik a napi és a távolabbi érdek közötti szakadék létezésének koc- 
kázatát. Az ésszerű gazdálkodás kialakításában, a rendcsinálásban bízvást szá- 
mítani lehet rájuk. 

Olyan megoldásokat kell kitalálni, amelyek az általánosabb érdeket jobban 
érvényesítik, de nem sértik a konkrét napi érdekeket. Saját zsebe ellenére, 
ha olyan a bérrendszer, senki sem fog a takarékosságra áldozni drága munka- 
idejéből. De ha a mennyiségre és a takarékosságra fordított idő azonos értékű 
lesz a bérben, ezzel máris teret nyitottunk az ésszerű, takarékos gazdálkodás 
melletti érveink számára is. 

A vállalatok kommunista vezetőinek ma ilyen megoldásokon kellene tör- 
niük a fejüket, nem belenyugodva abba, ami van. A pártszerveknek pedig kö- 
telességük ezt a törekvést erősíteni, kiváltani, szervezni, népszerűsíteni. Csak 
így sikerülhet áttörni a napi, atomizált érdekek kizárólagosságát, párhuzam- 
ban a vállalatok, az egységek, a munkahelyek önállóságának növekedésével. 
Ezzel mozgósíthatjuk az árszínvonal és a költségnövekedés ütemének mérsék- 
léséhez nélkülözhetetlen társadalmi, politikai tartalékokat. 

Az ágazat pártszervei, -szervezetei eddig is törekedtek a hatékonyabb, ta- 
karékosabb szemlélet kibontakoztatására. Sok helyütt azonban megelégedtek az 
éves felajánlásokkal, vállalásokkal. Így is születtek ugyan egyik évről a másik- 
ra kisebb-nagyobb eredmények, de ezek nem voltak sem tartósak, sem átfogóak. 
A fajlagos energiafelhasználás egy-kétszázalékos mérséklése, a csempekihozatal 
ugyanilyen arányú javítása, néhány százalékos termelékenység-növelés valame- 
lyik technológiai szakaszban vagy munkahelyen, az átadások utáni reklamációk 
kismértékű csökkentése stb. — ezek az apró lépések ma már nem elegendők. 
Szorgalmazásuk ma sem szükségtelen ugyan, de a gazdálkodói gondolkodás 
kialakítása érdekében sokkal több a teendő. (Arról nem is szólva, hogy amit 


az adott területen — például a csempekihozatalban vagy a reklamáció csökken- 
tésében — az egyik évben sikerült elérni, az a másik évben gyakran vissza- 
állt az eredeti mértékre, mihelyt a szóban forgó terület vagy építésvezetőség 
kikerült a politikai munka homlokteréből. Nem kampányokra, nem időszakos 
versenyekre és nekibuzdulásokra, hanem gyökeres gazdálkodási szemléletvál- 
tásra van szükség.) 

A politikai munkában ezeknél az egyszeri és rövid életű sikereknél mesz- 
szebbre kell nézni. A pártszerveknek az alapvető megújulási, átrendeződési fo- 
lyamatok élesztőivé, motorjaivá kell válniok. Bátran fel kell karolniok a kezde- 
ményező, véleményt alkotó, javaslatokkal előálló embereket, brigádokat, mind- 
azokat, akik (s ez a lényeg) a munkavégzés feltételeit, körülményeit, szerveze- 
tét, vállalati belső elszámolási és szabályzó rendszerét akarják korszerűsíteni. 
Akik tehát minőségi változásokat akarnak, gazdálkodni akarnak, hosszabb távú 
előre gondolkodásra, szakmai tevékenységük fejlesztésére törekszenek. Ezek az 
emberek a vállalaton belüli politikai munkában a pártszervek legjobb szö- 
vetségesei; őket kell a vállalatokon belüli közélet meghatározó posztjaira állí- 
tani. Ezt a lehetőséget sem hagyhatjuk kihasználatlanul, ha nincs szándé- 
kunkban tétlenül nézni az évek óta tartó költséginflációt. 

ESZMECSERE 


A szociálpolitika gyakorlatáról 


KEREKASZTAL-BESZÉLGETÉS 


A szociálpolitika fejlesztésének iránya és lehetőségei, az ezzel összefüggő 
sürgető és távlati feladatok napjaink fontos politikai kérdései közé tar- 
toznak. A mintegy egy esztendeje lefolytatott kerekasztal-beszélgetés óta 
felelős politikai és kormányzati fórumok már jóváhagyták a szociálpoli- 
tika fejlesztésének távlati koncepcióját, s ez alapján formálódnak a VII. 
ötéves terv szociálpolitikai teendői. Szerkesztőségünk ezért időszerűnek 
tartotta, hogy ismételten eszmecserét rendezzen a szociálpolitika terén 
előttünk álló gyakorlati teendőkről, az ezeket meghatározó törekvések- 
ről. A beszélgetésen részt vett Bán Gézáné, a Pénzügyminisztérium oszZ- 
tályvezetője, Bukta László, a SZOT titkára, Juszt Lajos egészségügyi mi- 
niszterhelyettes, Kakuszi István, az Országos Tervhivatal osztályvezetője, 
Markó István, az MSZMP KB Gazdaságpolítikai Osztályának helyettes 
vezetője, Szilárd Imre, az MTA Központi Hivatala Társadalomtudományi 
Főosztályának főmunkatársa és Szórádi Sándor, a KISZ KB titkára. A 
témakör feldolgozásában közreműködött Craveró Róbert, az Országos 
Tervhivatal elnökhelyettese. Az eszmecserét Lakos Sándor, a Pártélet fe- 
lelős szerkesztője vezette. 


Az elmúlt évtizedekben hazánkban kiépült egy sokoldalú szociálpolitikai rend- 
szer, Ez a rendszer lényegében megfelel gazdasági fejlettségünknek, adottsá- 
gainknak, kereteiben pedig alkalmas arra, hogy eleget tegyen a társadalmi 
igazságosság, a szociális biztonság érvényesítésével összefüggő követelmények- 
nek — hangsúlyozta Markó István. Ám az is tény, hogy jelenlegi gyakorlatunk 
számos régi és új keletű feszültséggel terhes, melyeket feltétlenül oldanunk 
kell. Terveink ezen a területen sem rugaszkodhatnak el a valóságtól és a le- 
hetőségektől. Ezért a politikai, szervezeti, anyagi összefüggéseket gondosan 
mérlegelve, erőforrásainkat következetesen azokra a területekre kell összpon- 
tosítanunk, ahol a feszültségek sűrűsödnek. 


A fejlesztés keretei 
Életszínvonal-politikánkban egyaránt nagy fontosságú a munkateljesítmények 


növelésére történő ösztönzés és a szociális ellátás. Egyidejűleg kell érvénvre 
juttatni a jövedelempolitika ösztönző funkcióját és eleget tenni a szociális kö- 

vetelményeknek. E kettőt — mondotta Markó István — nem szabad és nem is 
lehet mereven elválasztani, még kevésbé szembeállítani egymással. A gyakor- 
latban ugyanis a társadalmi juttatások számottevő része valamilyen módon 
kötődik az elvégzett munkához, a szociális ellátás keretébe tartozó társadalmi 
jövedelmek pedig sok tekintetben nélkülözhetetlenek a munkaerő újratermelé- 
séhez. A nyugdíj és a táppénz a korábbi munkához kapcsolódik, a gyermek- 
neveléshez nyújtott anyagi támogatás pedig a munkaerő újratermelését szol- 
gálja. A szociálpolitika hosszabb és rövid távú tervei is ebbe a keretbe illeszt- 
ve készülnek, formálódnak. 

A fejlesztés irányát társadalompolitikai szempontból a XIII. kongresszus 
határozata úgy körvonalazta, hogy az elsődleges cél továbbra is a szociális 
biztonság fenntartása és a munkateljesítménytől független társadalmi egyenlőt- 
lenségek mérséklése. , Milyen egyenlőtlenségekről van itt szó? — tette fel a kér- 
dést Bukta László. — Mindenekelőtt az eltartott gyermekek számából, az élet- 
kori sajátosságokból, az egészségi állapotból, valamint, s erről ritkábban szok- 
tunk említést tenni, a területi és települési viszonyokból eredő eltérésekről. 
A szocialista társadalomnak egyik alapvető feladata, hogy az említett tényezők- 
ből adódó hátrányokat fokozatosan csökkentse, hosszú távon pedig felszámolja." . 

"A létbiztonság fenntartásában — hangsúlyozta Juszt Lajos — alapvető 
fontosságú a juttatások és a megszerzett jogok szerteágazó rendszere, amely 
állampolgári jogon vagy a munkavégzés alapján. az emberek széles körét, 
adott esetben mindannyiunkat megillet. A szociális ellátásban — főként, ha ezt. 
széles értelemben fogjuk fel, vagyis beleértjük az egészségügyi alapellátást, 
a közoktatást, a nyugdíjat is — ezt kell az alapnak tekintenünk, amit kiegészí- 
tenek a rászorulóknak nyújtott játszák támogatás pénzbeli, természetbeni, 
intézményi formái." 

Ha a helyzetet ebből a megközelítésből vesszük szemügyre, azt látjuk, hogy 
a széles értelemben felfogott juttatások a lakosság igen széles körét közvetlen 
módon érintik. Ezek a juttatások jellegüket illetően keverednek, átmennek 
egymásba, s gyakran egyáltalán nem könnyű eldönteni, mennyire tekinthető 
az egyik vagy a másik , tisztán" szociálpolitikai jellegűnek, mennyi benne a ki- 
fejezetten szociális, illetve a végzett munka értékével összefüggő avagy 
a munkaerő újratermelését szolgáló elem. A táppénzben, a családi pótlékban, 
a gyermekgondozási díjban — hogy csak példaként említsük — egyik is, má- 
sik ís megtalálható. Mindenesetre, ha a szociális ellátás körét az úgynevezett 
széles értelmezésben tekintjük át, azt látjuk, hogy itt olyan kérdésről van szó, 
amely a családok túlnyomó többségét érinti valamilyen módon. 


, Elegendő itt arra utalni — jegyezte meg Bán Gézáné —, hogy a hiúgdi 
jasok, járadékosok száma ma eléri a 2 millió 300 ezret. ÚÜgyánennyi azoknak 
a gyermekeknek a száma, akik után az állam családi pótlékot fizet. Ha csak ezt 
a két számot adjuk össze, már akkor is több mint négy és fél millió közvetlenül 
érintett személyről beszélhetünk. Az állampolgári jogon, illetve a végzett 
munka alapján juttatott pénzbeli társadalmi jövedelmek és a természetbeni 
juttatások abszolút és relatív nagysága, s főként valóságos értékük alakulása 
tehát jelentékeny mértékben befolyásolja a lakosság számottevő részének hely- 
zetét, életviszonyait." 

A további teendők kimunkálásában a kiindulópontot természetszerűen 
a társadalmi szükségletek jelentik. Mint kerekasztal-beszélgetésünk résztvevői 
hangsúlyozták, a szociális szükségleteket jelentékeny módon megszabja a de- 
mográfiai helyzet várható alakulása. A nyugdijasok száma — amely az elmúlt 
másfél évtizedben egymillióval emelkedett —- a jövőben a korábbinál jóval ki- 

sebb mértékben növekszik. A népesség előregedési folyamata azonban továb- 
bi igényeket hoz magával a gondozást illetően, s az ezzel foglalkozó hálózat bő- 
vülését igényli az együtt élő kétgenerációs családok arányának előrelátható to- 
vábbi csökkenése is. A gyermekek száma évtizedünk második felében aligha 
lesz több, erről az oldalról tehát a közeljövőben nem mutatkozik fokozott igény 
az intézményhálózat fejlesztésére. A megelőzőnél nagyobb lélekszámú korosz- 
tályok jutnak el viszont a családalapítás időszakába, ami ebben a tekintetben 
növeli a társadalom feladatait. 

A másik lényegi alakító tényező a gazdasági helyzet. Nyilvánvaló, hogy 
a szociális ellátás mértékét bármely társadalomban alapvetően behatárolja 
a gazdasági fejlettség szintje, hiszen elosztani magától értetődően csak azt Íthet, 
amit megtermeltek. Ebben az értelemben a gazdaság, a termelőszféra elsőbbsége 
nem lehet vitás. Az utóbbi időszak vitáiban azonban a gazdasági és a szociális 
követelmények rangsora, viszonya más módon is felmerült, nem egy olyan fej- 
tegetés látott napvilágot, amely ellentétet fedezett fel a két követelményrend- 
szer között. A szerkesztőségi beszélgetés résztvevői helytelenítették az ilyenfajta 
szembeállítást. Mint mondották, e kettő valójában feltételezi s a gyakorlat- 
ban jól kiegészítheti, támogathatja, erősítheti egymást, amennyiben e követel- 
ményeket helyesen értelmezzük és alkalmazzuk. Tény, hogy a gazdaságirányítá- 
si rendszer továbbfejlesztésénél egyebek között azt is célul tűztük ki, hogy a 
gazdasági és a szociális követelmények keveredését fokozatosan szüntessük meg, 
s e tekintetben is teremtsünk tisztább helyzetet: mindegyik a maga helyén 
érvényesüljön ott és akkor, ahhol és amikor ez helyénvaló. De ugyanilyen fon- 
tos, hogy a kettő kölcsönhatását is jól értsük és érvényesítsük. Nem lehet úgy 
feltenni a kérdést, hogy a szociálpolitikai feladatok megoldása kárára lehet 
a gazdaság fejlődésének, a gazdálkodás korszerűsítésének, hiszen az ez irányú 
tennivalók folyamatos megoldása szorosan összefügg a gazdaság úgynevezett 
emberi tényezőinek fejlesztésével, a maga módján része annak. A kívánatos 
tehát az, hogy a gazdasági és a szociális célokat egymástól világosan megkü- 
lönböztessük, de egységüket felismerve együttesen törekedjünk megvalósí- 


tani azokat. j 


Differenciált megközelítéssel 


Az egyértelmű és világos megközelítést nem utolsósorban a szociálpolitika terü- 
letén jelenleg érzékelhető feszültségek is indokolják. , Ezek a feszültségek ma 
elsősorban három-négy területen sűrűsödnek — hangsúlyozta Markó István. — 
Az egyik a gyermekes családok jövedelmi helyzetének, életszínvonalának vi- 
szonylagos elmaradása a gyermektelenekétől, amelynek csökkenése nagyobb 
társadalmi hozzájárulást igényelne a gyermeknevelés költségeihez. A fiatal 
házasok, a családot alapítók jelentős része számára súlyos gond az első lakás 
megszerzése. Érzékeny feszültséggócot jelentenek a többszörösen hátrányos 
helyzetűek problémái. Tulajdonképpen ide tartoznak, de külön figyelmet ér- 
demelnek az alacsony jövedelmű nyugdíjasok, s közülük is kiváltképp azok, 
akik ápolásra, gondozásra szorulnak. Mindez indokdcíttá teszi, hogy erőfeszí- 
téseinket a közeli és távolabbi jövőben elsősorban ezekre a területekre össz- 
pontosítsuk. Meg kell találni a lehetőségét és módszerét is annak, hogy eze- 
ken a feszültségeken enyhítsünk. Tudjuk, hogy a szükségletek nagyobbak 
annál, mint amelyek kielégítésére reálisan vállalkozni tudunk. Ezért szükség 
van a fokozatosságra, a teendők sorolására. Indokoltnak mutatkozik, hogy a 


közeljövőben a nagyobb társadalmi segítségnyújtást a gyermeknevelés első 
éveire, valamint a legidősebb nyugdíjasokra koncentráljuk." 

"A jelenlegi helyzetben ezek a teendők megkülönböztetett figyelmet ér- 
demelnek — adott hangot véleményének Szilárd Imre. — 0 Az utóbbi időben 
szigorúbbá vált gazdasági viszonyok közepette megítélésem szerint növeke- 
dett a szociálpolitikának az a funkciója, amit én a szemléltetés kedvéért egy vé- 
dőhálóhoz hasonlítanék. Ez a háló hol sűrűbb, hol ritkább szövésű — mondjuk 
meg nyíltan: a mai és a jövőben várható gazdasági körülményeket tekintetbe 
véve, helyenként túlságosan is ritka. Ha azt akarjuk, hogy a szociálisan leg- 
nehezebb helyzetűek számára is kellő védelmet nyújtson, akkor e hálót több 
ponton meg kell erősítenünk. A másik alapvető feladatnak a szociálpolitikában 
a kedvezőtlen helyzetek megelőzését, a preventív funkció megerősítését tar- 
tom. Ebben ma az egyik leglényegesebb teendő, mégpedig nemcsak szociál- 
politikai, de társadalompolitikai szempontból is, a különféle járandóságok, jut- 
tatások, jövedelmek reálértékének megőrzése. Ezt a létbiztonság megőrzésé- 
ben alapvetőnek érzem, mivel az érintettek eten] képtelenek biztonsággal ter- 
vezni a jövőjüket." 

A gyakorlati tapasztalatok arra hívják fel a újgséliiet hogy a feszültsé- 
gek oldásánál nem nélkülözhető a szociális gondok differenciált elemzése. Ezért 
indokolt, hogy a szociálpolitikában külön is foglalkozzunk a valamilyen okból 
(kiváltképpen a több, együtt jelentkező és többnyire egymást erősítő okból) hát- 
rányos helyzetben levőkkel, a nagyobb mértékű vagy különös gondoskodásra 
szorulókkal. A rászorultság olyan kategória, amelyet nem kezelhetünk tértől, 
időtől, a konkrét körülményektől függetlenül. Hiszen a rászorultság s a mö- 
götte meghúzódó hátrányos helyzet függ a gazdasági feltételektől (a foglalkoz- 
tatási, települési, jövedelmi stb. viszonyoktól), de az egészségi, demográfiai 
helyzettől, a magatartási formáktól is. Társadalmi és személyes mozzanatok 
egyaránt megtalálhatók itt, s a differenciált megközelítés ezért mindenképpen 
elengedhetetlen. 

. Egész társadalmi gyakorlatunk arra irányul, hogy a hátrányos helyzeteket, 
a rászorultságot társadalompolitikai eszközökkel mérsékeljük, arra törekedve, 
hogy minél inkább elejét vegyük az ilyen helyzetek kialakulásának. A felsza- 
badulás óta eltelt évtizedek során ebben hatalmas eredményeket értünk el: 
több. millió, korábban nyomorgó ember jutott elfogadható életkörülmények 
közé, ért el tisztes megélhetési színvonalat. E folyamat következtében nagy- 
mértékben változott a szociális gondoskodásra szorulók köre, módosult e gon- 
doskodás tártalma és célja. A szociálpolitikai gyakorlat cél- és eszközrendszere 
azonban e változásokat nem mindig és nem mindenütt követte kellőképpen. 
Ezért vált szükségessé, hogy most újólag áttekintsük a leginkább rászorulók 
körét, mérlegeljük, kikre kell a leginkább figyelmet fordítanunk a szociálpo- 
litikai tevékenység során. 

A vizsgálódások és felmérések szerint a legnagyobb mértékben a követ- 
kező társadalmi csoportok érdemelnek figyelmet: 

B Az idős korúak közül a 75 évnél idősebbek, illetve a meghatározott 
jövedelemszintnél kevesebbel rendelkezők. Ez egészében véve mintegy 1 millió 
embert jelent. 

§ A csökkent munkaképességűek, illetve rokkantak. Számuk mintegy 
400 ezerre tehető, közülük 60 ezernek súlyosabb az egészségi állapota. 

B Az a 160 ezer család, ahol a gyermekek száma meghaladja a hármat, 
illetve ahol egyedülálló szülő nevel legalább három gyermeket, valamint azok 
a családok, amelyek nem rendelkeznek önálló lakással. 

u A veszélyeztetett helyzetű gyerekek tízezrei, akiknél mind a megelőzés, 
mind az utógondozás jelentős szociális feladatok megoldását igényli. 

A szerkesztőségi eszmecsere tanúsága szerint az előrelépés feltételezi, 
hogy világosabban különböztessük meg az állampolgári jogon járó, illetve 
a társadalombiztosításon alapuló és a rászorultság okán nyújtott juttatásokat. 
Vannak nagy értékű szociális vívmányok, amelyek a társadalmi fejlődés során, 
annak eredményeként ma hazánk minden állampolgárát megilletik, vagy jár- 
nak mindazoknak, akik életük folyamán meghatározott időt munkával töl- 
töttek. Nyen a táppénz, a családi pótlék, az ingyenes gyógykezelés, a nyug- 
díj, és így tovább. Ezeket továbbra is megőrizzük, hiszen létezésük a szocia- 
lizmus lényegi sajátosságathoz kapcsolódik, alapvető szerepet töltenek be a 
hátrányos helyzetek széles körű újratermelődésének megakadályozásában. 
Ezeket kívánatos világosabban megkülönböztetni a rászorulókról való szociális 
gondoskodás különféle formáitól, amelyekkel a hátrányos élethelyzetek ked- 
vezőtlen következményeit kívánjuk enyhíteni, továbbá, ahol lehet, az ilyen 
helyzeteloből való kijutás útját ágyekszünk egyengetni. 

Hosszabb távon azt a célt indokolt magunk elé tűzni, hogy a szociálisan 
rászorulók . létbiztonsága fokozott mértékben épüljön az állampolgári jogon 
nyújtott judtatásokra, illetve a: társadalombiztosítási ellátásokra. Ha a gazda- 
sági feltételek lehetővé teszik, az állampolgári jogon kapott ellátás köre és 
mértéke tovább bővülhet. A meglevő feszültségek azonban, valamint az anya- 
gi lehetőségek korlátai szükségessé teszik, hogy a leginkább rászorulók sorsán 
speciális egyedi eszközökkel is javítsunk. 

Ez annál is inkább indokolt, mivel a felmérések tapasztalatai szerint ugyan- 
abban a társadalmi csoportban az egyes konkrét személyek helyzete nagymér- 
tékben eltérhet egymástól. Mint Juszt Lajos elmondotta, a közelmúltban az ál- 
lami szervek felmérték az előbbiekben említett egymillió nehezebb helyzetű 
idős ember életkörülményeit. Kitűnt, hogy a hasonló számszerű mutatók ellené- 
re e kategórián belül nagy. eltérések mutatkoznak. Ezeknek az idős emberek- 
nek több mint a fele, mintegy 550 ezer fő, a tapasztalatok szerint semmiféle 
külön szociális támogatást nem igényel, alacsony nyugdíjuk és magas koruk 
ellenére helyzetük lényegében megoldott, mivel családjuk gondoskodik 
róluk, ellátja őket. A másik oldalon viszont találtak mintegy 40 ezer olyan 
idős embert, aki igen nehéz körülmények között tölti napjait és sürgős segít- 
ségre szorul. Sokuk gondjai ismeretlenek voltak a helyi tanácsok előtt, ezekre 
a mostani vizsgálat derített fényt. Mindez azt jelenti — emelte ki az egészség- 
ügyi miniszterhelyettes —, hogy a szocialis gondoskodásban nem nélkülözhető 
a személyes körülmények vizsgálata, folyamatos és gondos számbavétele. 

Hasonló gondolatokat fejtegetett Szórádi Sándor a pályakezdők, a család- 
alapítók vonatkozásában. Mint hangsúlyozta, e réteg helyzetével természetesen 
egészében is foglalkozni kell, hiszen vannak bizonyos általános, közös gondjaik. 
,De az, hogy valaki például fiatal házas, önmagában véve még nem jelenti 
azt, hogy különleges támogatásra van szüksége, hiszen a családi háttér, a jöve- 
delemszerzési lehetőség az adott esetben lehet egészen kiváló. Szociálpolitikai 
gyakorlatunk akkor lesz igazán hatékony — húzta alá a KISZ KB titkára —, 
ha ezeket az eltérő helyzeteket képes kellőképpen értékelni és az egyes intézke- 
dések, lépések során jobban figyelembe venni. Indokolt továbbá, hogy a szociá- 
lis ellátás rendszere rugalmasan igazodjék a személyes körülmények változá- 
sához. Ha valakinek a körülményei megváltoznak, akkor az megfelelőképpen és 
idejében tükröződjék a jogosultságok, kedvezmények alakulásában is.? 

Vannak olyan szociális szükségletek, amelyek az életciklus meghatározott 
szakaszaihoz kapcsolódnak, és ebben az értelemben időlegesek. S vannak 


olyanok is, amelyek a személyes életút alakulásától függően, véletlenszerűen 
(például betegségből adódóan) jelentkeznek. A szociális ellátás rendszere akkor 
működik kielégítően, ha képes ezekre kellőképpen reagálni és hozzájárulni az 
ilyenkor felmerülő gondok elviseléséhez, leküzdéséhez, az átmeneti vágy tar- 
tósabb nehézségek áthidalásához. 

A differenciálás lehetőségeit azonban ma erősen befolyásolja, hogy az esz- 
közök döntő részét lekötik az automatikusan járó juttatások. A nyugdíj, a táp- 
pénz, a családi pótlék, a gyermekgondozási segély és díj összegét meghatározzák 
a törvényes rendelkezések, az egészségügyi, oktatási költségek növekedése is 
jórészt adott. Márpedig az egészében véve évi 210 milliárd forint körüli pénz- 
beli társadalmi jövedelmek és természetbeni juttatások döntő részét ezekre 
fordítjuk. Sőt a tervekben előirányzott további növekedés túlnyomó hánya- 
dát is minden bizonnyat az automatikusan emelkedő kiadások nyelik el (az 
újonnan nyugállományba menők nyugdíjának összege magasabb a jelenlegi 
átlagnál; a nominálkeresetek emelkedésével együtt nő a táppénz, a gyermek- 
gondozási díj összege is, és így tovább). A következő évek egyik legnehezeb- 
ben megoldható feladata éppen az, hogy e juttatások és járandóságok reálér- 
tékének minél szélesebb körben történő megőrzése mellett egyúttal fokozott 
lehetőségeket keressünk a rászorulók differenciáltabb támogatásához. 


Lehetőségek és források 


A szociális helyzetet befolyásoló gazdasági környezet módosulása napjainkban 
és a közeljövőben jelentős mértékben hat a szükségletekre. Lényeges, hogy 
meg tudjuk őrizni a teljes foglalkoztatást; az ezzel kapcsolatos problémákat 
az átképzésben nyújtott támogatásokkal, helyi szervezési megoldásokkal csök- 
kenteni lehet. A közgazdasági megfontolások miatt célszerű lenne tovább foly- 
tatni az ártámogatások leépítését, ez azonban hosszabb folyamat, amit össze 
kell hangolni az életszínvonal-politikai célokkal; az alapvető termékek ár- 
emelését kompenzálni kell, a kompenzálásban részesülők köre azonban függ 
a lehetőségektől. 

E kérdés megvitatásánál attól sem lehet eltekinteni, hogy az elmúlt évek- 
ben számottevő differenciálódás ment végbe a jövedelmek és az ezekből ere- 
dő , felhalmozások" területén. Ez a differenciálódás — amennyiben a végzett 
munkából ered és annak értékével arányos — alapvetően az általános törek- 
véseink, az ez irányban kezdeményezett és szorgalmazott folyamatok ered- 
ménye. E tény azonban nem ment fel bennünket az erősödő jövedelemarány- 
talanságok kezelésének feladata alól. Mind a szodialista, mind a tőkés orszá- 
gok tapasztalatai szerint a jövedelmi és vagyoni különbségek megfelelő ke- 
retek között tarttásában az egyik legfontosabb eszköz egy jól működő adórend- 
szer kiépítése. Hazánkban is számos tényező szól egy átfogó lakossági jöve- 
delemadó-rendszer kialakítása mellett. Ez azonban alapos átgondolást kíván, 
nehogy az történjék, hogy az adóztatás eszközeivel keresztezzük a teljesítmény 
szerinti javadalmazás jobb munkára ösztönző és szükségképpen differenciáló 
hatását. 

Külön kérdés, hogy egy ilyen adórendszer miként kapcsolódjék a szociál- 
politikához, milyen legyen a konkrét kapcsolat a teherbíró képesség alapján 
történő közteherviselés és a szociális kedvezmények rendszere között. Különösen 
a helyi infrastrukturális fejlesztéseknél merülhet fel ez a kérdés, ahol a jövő- 
ben megnő a lakossági hozzájárulás szerepe, s ennek mértékét minden bizony- 
nyal indokolt függővé tenni az érintett családok szociális helyzetétől is. 

A gazdasági környezet változásával összefüggő kérdés az is, hogy a foglal- 
koztatásban, a bérezésben a jövőben szükségképpen csökken a szociális meg- 
fontolások szerepe. A gazdaságos működéssel, a hatékony létszámgazdálkodás- 
sal kapcsolatos követelmények a vállalatokat az ilyen irányú költségek , megfo- 
gására" késztetik, s ez óhatatlanul kihat a csökkent munkaképességűek, a rok- 
kantak szociális célú foglalkoztatására is. Miként Juszt Lajos utalt rá, szociál- 
politikai gyakorlatunknak valamilyen módon reagálni kell az ebből adódó 
feszültségekre, s ki kell dolgoznunk a várható helyzetnek megfelelő megoldá- 
sokat. Oktalan dolog lenne a vállalatoktól azt várni, hogy saját eredményessé- 
güket gyengítő módon cselekedjenek. Ezért ahol ez a foglalkoztatás a gazdál- 
kodó egységnek jövedelemkiesést okoz, ott minden bizonnyal indokolt ezt 
költségvetési eszközökből a jelenleginél fokozottabban megtéríteni. Sőt, mint 
külföldi példák is tanúsítják, ilyen jellegű kedvezmények biztosításával ki- 
fejezetten ösztönözni is lehet a szociális foglalkoztatás kiszélesítését. 


A gazdasági élet újfajta folyamatai még nagyobb erővel húzzák alá, hogy 
a szociálpolitika intézményeiben is szükség van gondos gazdálkodásra, a 
rendelkezésre álló eszközök hatékony felhasználására. Hamis bármiféle olyan 
felvetés, mintha ez ellentétes lenne a humánus szempontokkal, mintha ezen 
a területen valamiféle méltatlan dolog lenne a felhasznált forintok hovafor- 
dításának célszerűségét, ésszerűségét vizsgálni. Éppen ellenkezőleg: a taka- 
rékos gazdálkodás, a gondos felhasználás érdemben segítheti, hogy minél 
több rászorulónak tudjunk segíteni, minél több esetben legyünk képesek 
a bajokat orvosolni. 


Mivel anyagi forrásaink jelenleg korlátozottak, ez a követelmény most 
különös figyelmet érdemel. Mint Kakuszi István elmondotta, a pénzbeli és a ter- 
mészetbeni társadalmi juttatások nagysága a hetedik ötéves terv időszakában 
előreláthatóan évi 25—3 százalékkal emelkedhet. A működő ellátási rendszerek 
ennek a növekménynek a túlnyomó részét automatikusan , felszívják". Már 
csak emiatt is rendkívül fontos az e célra rendelkezésre álló — egyébként 
nem csekély nagyságú, a nemzeti jövedelem egynegyedét meghaladó — ösz- 
szegek gondos felhasználása. 


Ezzel kapcsolatban a szerkesztőségi ankéton is szóba került: vajon nem 
lehetne és kellene-e a felhasználás belső arányait ésszerűbbé és igazságosabbá 
tenni, nem lenne-e mód ezen az úton bizonyos pótlólagos eszközöket nyerni? 
Alapos felmérések, sok-sok vita után arra a következtetésre jutottunk, hogy 
ezen ag úton csak viszonylag csekély összegek szabadulnának fel, amelyek 
a szociális ellátás egészéhez mérve elenyésző nagyságúak — mondotta Juszt La- 
jos. — Kétségtelen, hogy vannak az alapellátás körén kívül eső juttatások, 
amelyeknél indokolt, hogy az igénybe vevők a mainál nagyobb mértékben té- 
rítsék meg a költségeket, esetleg tegyük azokat önköltségessé, illetve önfenntar- 
tóvá. Ne tápláljunk azonban illúziókat: ily módon nem nyerhetünk akkora 
összegeket, hogy ezekből bármelyik területen is érezhető változásokat tudnánk 
végbevinni. Érdemben igazán csak a termelőágazatban keletkező jövedelem- 
többlet szolgálhat alapul bármely területen a helyzet lényegi megváltoztatásá- 
hoz, az érzékelhető előrelépéshez." 


A beszélgetés többi résztvevője lényegében hasonlóan ítélte meg a hely- 
zetet. Volt, aki arra hívta fel a figyelmet: az összegek átcsoportosításával akár 
olyan helyzet is előállhat, hogy a régi feszültségeket igazán nem mérsékel- 
jük, viszont mellettük újak keletkeznek. Más úgy látta, üdvösebb lett volna 
szociális célra fordítani azokat a milliókat, amelyeket bizonyos, önmagukban 


nem vitatható, de a mai helyzetben mégsem elengedhetetlenül szükséges kul- 
turális és sportlétesítmények felépítésére költöttünk. , Mindezekről az utóbbi 
időben sokat vitatkoztunk — tette hozzá Bukta László —, de mi is úgy látjuk: 
a legtöbbet azzal tudunk tenni, ha többletforrások képződését segítjük elő. 
A SZOT plénumán felvetődött, hogy a szocialista munkaverseny által terem- 
tett többletérték egy részét a helyileg legfontosabbnak ítélt szociális célokra 
kellene fordítani. Ez igen nagy ösztönzőerőt jelentene, meggyőződésem, hogy 
ezen az úton számottevő forráshoz lehetne jutni helyileg is, országosan is." 


A forrásnövelés jelentőségét nem lebecsülve, a beszélgetés résztvevői szá- 
mottevőnek ítélték az ésszerűbb gazdálkodásból adódó lehetőségeket is. , A ta- 
nácsok és más intézmények gazdálkodásának javításában rejlő tartalékokról 
semmiképpen sem szabad lemondanunk — húzta alá Kakuszi István. — Ha 
erre kellőképpen ösztönözni tudunk, bizonyos, hogy helyileg számottevő eszkö- 
zökhöz juthatnak ezen az úton. Ezért tartom a továbblépés egyik kulcskérdé- 
sének, hogy változtassunk a szociálpolitikai tevékenységen belül a feladatok 
megosztásán, s nagyobb mértékben bízzuk e kérdések eldöntését a helyi szer- 
vekre, a tanácsokra. Vagyis növekedjék a hatáskörük, nagyobb mértékber. 
rendelkezhessenek az e célra előirányzott pénzeszközökkel, s foakozódjék az e 
problémák megoldásáért viselt felelősségük is. Ez persze megkövetelné, hogy 
a tanácsok korszerűsítsék ilyen irányú tevékenységüket, erőteljesebben koor- 
dinálják a területükön működő vállalatok, intézmények, szervezetek munkáját." 


A tanácsok szociálpolitikai tevékenységének fejlesztése, a keretek bővítése 
növelné a helyi kezdeményezések lehetőségét — hangsúlyozta Bán Gézáné. 
Ennek különösen a támogatásra szorulók felkutatásában és segítésük módjainak 
kialakításában lehet fontos szerepe. Hiszen nemritkán viszonylag csekély rá- 
fordítással is nagyon jelentős segítséget lehet adni, ha ismeretes, hogy az érin- 
tetteknek mire van szükségük. Ilyen ismerettel pedig a dolog természeténél 
fogva leginkább a helyű szervek rendelkezhetnek. A beszélgetés résztvevői 
mindezek alapján indokoltnak látták, hogy a fejlesztések függjenek jobban 
a helyi döntésektől, s a közvetlenül érintett képviseleti és érdekvédelmi szer- 
vezetek játsszanak nagyobb szerepet e döntések meghozatalában. 


Az idős emberek körében végzett legutóbbi felmérő tevékenység tapasztala- 
tai is megerősítik, mennyire szükséges, hogy a helyi tanácsok céltudatosan ku- 
tassák fel területükön a szociális gondoskodást igénylő embereket. Legyen pon- 
tos képük arról, kik szorulnak különleges támogatásra, ellátásra. Ez lehet az 
alapja annak, hogy a közvélemény igazságérzetével megegyező módon dönthes- 
senek a segélyezés, támogatás mértékéről, módjáról, az ebben részesítettek sze- 
mélyéről. Kívánatos, hogy ez a döntés a lehető legdemokratikusabb módon, 
a lakosság bevonásával, véleményének meghallgatásával történjék. 


A helyi szociálpolitikai gyakorlat tökéletesítésére irányuló törekvések 
közül a beszélgetés résztvevői ígéretesnek ítélték az úgynevezett családsegítő 
központok működésével kapcsolatos kísérletet. Ilyen központok jelenleg tizen- 
két helyen működnek, a főváros két kerületében és több kisvárosban. Ezek 
a központok életkortól függetlenül tanácsot adnak a hozzájuk fordulóknak 
különféle szociális vagy életvezetési kérdésekben, segítik, hogy kapcsolatokat 
találjanak a gondjaik enyhítésére képes intézményekkel, de maguk is kezde- 
ményezik szükseg esetén az anyagi vagy más irányú támogatást. Szolgálta- 
tásaik ingyenesek, kapujuk minden állampolgár előtt nyitva áll. E tanácsi 
irányítású intézmények elterjesztéséről és tevékenységük konkrét tartalmáról 
majd a kísérleti működés tapasztalatai alapján születik végleges döntés. 

Tervek és elgondolások 


A különféle ellátó rendszerek fejlesztésére vonatkozó tervekben kitüntetett hely 
illeti meg a nyugdíjat, hiszen az idős emberek szociális biztonságát alapvetően 
ez alapozza meg. A nyugdíjat munkával és járulékfizetéssel szerzett jognak 
tekintjük, s ezért alapvetően — mint erről a korábbi kerekasztal-beszélgetésen 
is szó esett — alapvetően nem sorolható a szociális gondoskodás körébe. Jó 
néhány területen azonban szociálpolitikai vonatkozásai is vannak, amelyek 
részben összefüggnek jelenlegi nyugdíjrendszerünk ismeretes ellentmondásai- 
val is. : 

Az anyagi lehetőségek, sajnos, itt is behatárolják a cselekvés terét. A párt 
és a kormányzat arra törekszik — hangoztatta Markó István —, hogy a kö- 
vetkező tervidőszakban szélesebb körben és társadalmilag elfogadható mértékig 
őrizzük meg a nyugdíjak reálértékét. Ez azt jelenti, hogy mindenekelőtt az 
átlag alatti nyugdíjjal rendelkezők helyzetén kívánunk javítanű, az átlag kö- 
rüli nyugdíjak (1984-ben ez az érték havi 3100 forint volt) vásárlóértékét a 
lehetőség szerint megőrizzük, az átlagon felüli nyugdíjak esetében pedig mér- 
sékeljük a reálérték csökkenését. A hetedik ötéves tervidőszakban a jelek 
szerint ennyire lesz lehetőségünk. Ezzel pánhuzamosan sor kerülhet a nyug- 
díjrendszer korszerűsítésére, amit mindenképpen úgy kívánunk megoldani, 
hogy az ne érintse kedvezőtlenül a nyugdíjazás előtt álló korosztályok jövő- 
beli helyzetét. 

, Némelyek úgy gondolják — jegyezte meg a témakör kapcsán Szórádi 
Sándor —, hogy a nyugdíjak alakulása csak az idősebb korosztályt foglalkoz- 
tatja. Tapasztalataink szerint azonban ez nem így van. Az ifjúságot is érinti, 
a fiatalok is beszélnek róla, mégpedig több okból is. Részint, mert, ha több 
generáció él együtt, a családi jövedelem nagysága függ az idősek nyugdíjá- 
nak mértékétől is. De ha nem együtt élnek, a felnőttek jövedelmének beosz- 
tását, hovafordítását akkor is gyakorta befolyásolja, hogy mekkora összegek- 
kel kell a szüleiket támogatniuk — ettől pedig függ az, hogy mennyit tudnak 
adni gyerekeiknek. S végül a fiatalok jövője, perspektívája szempontjából 
sem közömbös a nyugdíjak nagysága, akármilyen távolinak tűnik is 20—25 
éves korban a majdani nyugdíjasélet. Mindezek miatt a nyugdíjasok hely- 
zete, ha áttételesen is, de hat a fiatalok pályakezdésére, családalapítására, 
ahogy az időseknek sem mellékes, hogy gyermekeik, unokáik milyen feltéte- 
lek mellett kezdik az életet." 

A szociálpolitikában tehát össztársadalmi, nem pedig pusztán egy meg- 
határozott nemzedéket, réteget érintő kérdéseknek kell tekintenünk mind az 
idős korúakkal való törődést, mind a családalapításhoz, a gyermekneveléshez 
nyújtott támogatást. Ez utóbbinak társadalmi jelentőségét aláhúzzák a de- 
mográfiai szempontok, a népességszám csökkenésének megállításával össze- 
függő sürgető tennivalók is. A beszélgetés résztvevői nagy jelentőségű szo- 
ciálpolitikai lépésnek ítélték a gyermekgondozási díj bevezetését s azt az el- 
határozást, hogy a feltételek kialakulásával párhuzamosan ezt fokozatosan ki- 
terjesztjük a gyermek 3 éves koráig, vagyis a gyermekgondozási segély he- 
lyébe (amelyet egyébként ma sa jogosultaknak mintegy négyötöde vesz igény- 
be) ez a családok számára előnyösebb forma lép. 

A másik jelentős támogatás a családi pótlék, ami a gyermekneveléshez 
nyújtott társadalmi hozzájárulás alapvető és tartós eleme. , Ezt a szerepét azon- 
ban csupán akkor tudja betölteni — hívta fel a figyelmet Szórádi Sándor —, 
ha továbbra is biztosítani tudjuk a reálérték megőrzését. Hiszen a gyermekes 

szülők egy meghatározott értékű családi pótlékkal számolva tervezik meg a 
család nagyságát, gyerekeik számát." A beszélgetésen elhangzott egy olyan 
javaslat, hogy a családi pótlék összegének meghatározásában érvényesíteni 
kellene az automatikus lépéstartást, ha nem is az árszínvonal egészének (Ri- 
szen annak nem minden eleme érinti a gyermeknevelés költségeit), de leg- 
alábbis az élelmiszerek árának növekedésével. Egy másik javaslat a kedvez- 
ményes családalapítási hitel bevezetésére irányult, esetleg olyan formában, 
hogy összekapcsolódjék az első lakás megszerzéséhez nyújtott támogatással. 

A gyermeknevelés költségeihez való társadalmi hozzájárulás egyik nem 
lebecsülhető formája országunkban a gyermekintézményekben történő kedvez- 
ményes étkezés. A vitában felvetődött, hogy e tekintetben mi lenne az ész- 
szerű, követendő gyakorlat. , Kiindulópontként mindenképpen azt kellene 1le- 
szögezni — fogalmazta meg a szerkesztőségi eszmecserén Bán Gézáné —, hogy 
ebből a költségvetés nem kíván többletbevételre szent tenni. Az tűnik legin- 
kább indokoltnak, hogy az élelmezési nyersanyagárszint legyen a térítési díj 
megállapításánál a meghatározó. Jelenleg aa térítési díj elvben függ a szülők 
jövedelmétől, csakhogy a hivatalosan kimutatott keresetek sokszor egyáltalán 
nem tükrözik a családok valóságos jövedelmi helyzetét, s emiatt itt igen nagy 
mértékű eltérések vannak, amelyeket a jelenlegi rendszerünk nem vesz fi- 
gyelembe. Ésszerűbbnek mutatkozna a gyermekek számához szorosabban kö- 
tődő megoldás, például hogy a három- és többgyermekes családok, valamint 
az arra más okokból rászorulók meghatározott kedvezményt kapnak a térí- 
tési díjból." 

Az igénybe vett szolgáltatások megtérítése, illetve ingyenessége más te- 
rületeken is felmerül, sőt a szélesebb értelemben vett szociálpolitikának ez ma 
az egyik legtöbbet vitatott kérdése. , A követett alapelvet a XIII. kongresszus 
állásfoglalása alapján így határozhatjuk meg: az alapvető szolgáltatások ingye- 
nességét megőrizzük, sőt az eddiginél következetesebben igyekszünk meg- 
valósítani. A nem alapvető, sajátos, speciális szolgáltatásoknál vagy legalábbis 
egy részüknél viszont indokolt a költségek részleges vagy teljes megtérítése, az 
igénybe vett szolgáltatás jellegétől és az igénybe vevő személy vagy család 
anyagi helyzetétől függő mértékben. Az ilyen irányú kezdeményezések végső 
célja, hogy az elosztás társadalmilag igazságosabb legyen?" — foglalta össze 
Markó István. 

Hogy mi tartozik az alapellátás körébe, s mit tekinthetünk speciális szol- 
gáltatásnak, azt csak gondos elemzéssel lehet megállapítani. Mint a szerkesztő- 
ségi eszmecserén is elhangzott, nyilvánvalóan vannak olyan speciális igények, 
kívánságok, akár az egészségügyi ellátásban, akár az oktatásban, amelyek 
költségeit indokolatlan a társadalomnak magára vállalnia. A fogászati kezelés- 
nél például ennek legalábbis részleges megtérítése éppúgy bevett gyakorlat, 
mint ahogy bizonyos tanfolyamok elvégzéséért is fizetni kell. Persze vannak 
határesetek, nehezebben eldönthető kérdések — például hogy ki és milyen 
arányban viselje a második szakma vagy egy további diploma megszerzésé- 
nek költségeit. 

Mint ahogy kerekasztal-beszélgetésünkön is szó esett róla, ezzel kapcsolat- 
ban különösen az üdültetés helyzete került mostanában nagyító alá. ,,Az üdülési 
lehetőségek kiépítése olyan vívmánya szocialista rendszerünknek, amit semmi- 
képpen sem szabad feladnunk — szögezte le erre vonatkozó véleményét Bukta 
László. — Olyan vívmányunk ez, amelyet a fejlett tőkés országok munkásszer- 
vezetei is igen nagyra becsülnek, követendő példaként említenek. Ennek persze 
nem mond ellent az a jogos és ésszerű követelmény, hogy az üdültetésben is 
szükséges a jó gazdálkodás," 


, Kétségtelen, hogy ezt a követelményt nem is olyan egyszerű érvényre 
juttatni — tette hozzá Bán Gézáné. — Az is vitathatatlan, hogy sok érv szól az 
üdülés önköltségessé, vagy úgy is mondhatnánk, önfenntartóvá: tétele mel- 
lett. Ezt azonban csak fokozatosan lehet megvalósítani — társadalompolitikai 
szempontok miatt is, meg a kihasználtsággal összefüggő gazdaságossági okok- 
ból is. Az eddigi viták alapján ezért fogalmazódott meg egy olyan javaslat, 
hogy a dolgozó felnőtteknél a térítési díjat közelítsük a tényleges költségek- 
hez, a nyugdíjasok és a gyerekek viszont kapjanak továbbra is kedvezményt, 
s ehhez adjuk meg a központi támogatást. Úgy tűnik, ez jobban szolgálná az 
igazságosabb közteherviselést, és a szociális szempontoknak is kellő érvénye- 
sülési teret hagyna." 

A szerkesztőségi eszmecserén is szóba került az a mostanában több alka- 
lommal felvetődött javaslat, miszerint a természetbeni juttatásokat célszerű 
lenne pénzbelivé alakítani. Ez kétségtelenül módot adhatna arra, hogy az érin- 
tett családok, személyek maguk döntsék el, milyen célra kívánják fordítani a 
támogatás, hozzájárulás összegét. Ám — mint a beszélgetésen elhangzott — alig- 
ha lehetne például a családi pótlékot olyan mértékben emelni, hogy az ellen- 
súlyozná a többgyermekes családoknál, ha megszűnnének az utazási, üdültetési 
és más kiadásokhoz nyújtott kedvezmények. Ezért a beszélgetés résztvevői in- 
kább az ilyen kedvezmények megőrzése, sőt a lehetőségektől függően bizonyos 
mértékű kiterjesztése mellett foglaltak állást, mindenekelőtt a gyermekes csa- 
ládok és az idős emberek esetében. 

Az is felvetődött a kerekasztal-beszélgetésen, hogy az üdülők jelentős 
része vállalati tulajdonban van, a vállalatok, intézmények számottevő össze- 
geket fordítanak erre a célra, s ezzel kapcsolatos lehetőségeiket mindenképpen 
hiba lenne csorbítani. Éppen ez az egyik olyan terület, ahol a vállalati szociál- 
politika jelentős szerepet tölt be, ahol a vállalatok, intézmények döntései lénye- 
gesen befolyásolják az ellátottság színvonalát. 

A gazdaságirányítás most folytatódó továbbfejlesztése, a vállalati önállóság 
kiterjesztése ezen a területen is további lehetőségeket nyit meg. Hiszen nem- 
csak a részesedési alap felosztásáról dönthetnek most már helyben — mint 
korábban —, hanem a vállalat egységes érdekeltségi alapjának hovafordítá- 
sáról döntve maguk szabhatják meg a szociális, jóléti célokra fordítandó hánya- 
dot, s a nyereség fokozódása esetén szabadon növelhetik ennek az összegnek 
a nagyságát és arányát. 


Az intézményhálózat bővítése 


A vállalati, a tanácsi és általában a helyi eszközök fontos szerepet tölthet- 
nek be a szociális ellátás egyik lényeges problémájának megoldásában, az in- 
tézményrendszer fejlesztésében. , Tény, hogy intézményhálózatunk kiépítettsé- 
ge meglehetősen hiányos — fogalmazta meg Kakuszi István. — Vannak terü- 
letek, például a házi szociális gondozás, ahol sikerült előbbre lépni, de má- 
sutt meglehetősen elmaradtunk a szüksénletektől, a társadalmi igényektől. 
Ezek az igények az életmód változásaivai összefüggésben is egyre növekednek. 
Bár a család közreműködéséről a legkevésbé sem lehet lemondanunk, mégsem 
háríthatjuk teljesen a családra sem az idősek, sem a gyermekek ellátásával, 
gondozásával kapcsolatos terheket. Ez viszont azt igényli, hogy bővítsük az 
ilyen irányú ellátást biztosító szolgáltatásokat, az erre hivatott intézményeket." 

Kétségtelen, hogy a számok elismerésre méltó fejlődésről tanúskodnak. A 

szociális otthonok befogadóképessége 1980-tól 1984-ig 8 százalékkal, 33 700- 
ról 36 300-ra nőtt. A házi szociális gondozók száma ugyanebben az időben 16 
ezerről 19 ezerre, az általuk ellátottaké 35 ezerről mintegy 50 ezerre nőtt. Az 
idősek napközi otthonaiban (amelyek a jövőben a rendeltetésükhöz jobban illő 
klub elnevezést kapják majd) mintegy 26 ezer hajlott korú ember talál nap- 
közben időtöltést, kap ellátást, gondozást. De ha mindezeket a számokat össze- 
adjuk, látjuk, hogy alig haladja meg a 110 ezret, miközben az idős emberek szá- 
ma megközelíti a 2,3 milliót. Jelenleg a gondozó-ellátó intézményeknek azokat 
a formáit lehetséges és célszerű dinamikusabban fejleszteni, amelyek az idős 
embereknek saját környezetükben nyújthatnak hatásosabb ellátást (házi gon- 
dozás, idősek klubja). A gyermekintézmények tekintetében lényegesen jobb a 
helyzet (például minden száz ilyen korú gyermek közül nyolcvankilenc jár 
óvodába), de itt is akad még tennivaló, egyebek között a napközi otthonos el- 
látásban, különösen az általános iskolák felső tagozatán. 

A mennyiségi bővítésen kívül — amelyre ma korlátozottak a lehetőségek — 
vannak az intézményrendszer fejlesztésében más tartalékok is. Sokat lendít- 
hetne e téren a fenntartás és működtetés merev központi előírásainak lazí- 
tása, az önálló gazdálkodás lehetőségeinek bővítése. Ha például nem közpon- 
tilag szabnák meg az ellátási létszámnormákat — aminek alapján a bérköltség 
tervezhető —, hanem itt is teret hagynának a helyi döntéseknek, bizonyos, hogy 
a rugalmas gazdálkodás újabb tartalékokat szabadítana fel. 

, tudjuk, hogy az intézményhálózat jelentős bővítésére jelenleg nincs le- 
hetőség — foglalta össze a véleménycsere egyes kérdéseinek tanulságait Lakos 
Sándor. — A helyi kezdeményezőkészség azonban ezen a területen is további 
tartalékokat tárhat fel. S ez érvényes a szociálpolitika egészére is: miközben 
szükséges megjelölnünk a központilag megoldandó feladatokat, nagy figyelmet 
kell fordítanunk a tanácsok, vállalatok, intézmények, a társadalmi szervezetek 
öntevékenységének fokozására, a szervezés, az egybehangolás, az irányítás meg- 
javításában rejlő tartalékokra. Ezekre a jövőben fokozottan kell és lehet is épí- 
tenünk. A politikai, társadalmi szervezetek közvetlenül is sokat tehetnek a helyi 
öntevékenység, kezdeményezőkészség ösztönzésére, előmozdítására. De nem ki- 
sebb szerepet töltenek be azzal, ha segítik a szemlélet formálását, a szociál- 
politika mai követelményeknek megfelelő értelmezésének térhódítását, ha bizto- 
sítják a tudati feltételeket a követendő gyakorlat meghonosodásához. Kívánatos, 
hogy vitába szálljanak az egyenlősdi e területen is érzékelhető megnyilváriulá- 
saival, azzal a felfogással, hogy mindenkinek ugyanannyi jár, ugyanannyit kell 
kapnia. Helyénvaló, ha meggyőző érvekkel igyekeznek eloszlatni az olyan 
nézeteket, mintha a rászorultság lealacsonyító lenne, de szembeszállnak az 
ilyen érzés kiváltására alkalmas leereszkedő, satyáskodók bánásmóddal is. 
Fontos, hogy ebben a kérdéskörben is kialakuljon és megerősödjön az egysé- 
ges szemlélet a pártaktivisták, a párttagság körében, a politikánkkal egyet- 
értők és annak megvalósításán fáradozók táborában." 

JEGYZETEK 


Szántó Jenő 


A politikai szempont 


A helyszín ugyan mellékkörülmény, de annak érzékeltetéséül, hogy hol folyt 
le az a kötetlen beszélgetés, amelyből alább kiindulok, közlöm, egyik kitűnő 
üdülőnkben volt, este, kényelmes fotelokban ülve, kávét szürcsölgetve-kortyol- 
gatva. Egy ilyen alkalommal az emberek nem fogalmaznak olyan gonddal, 
tán keresetten, mint egy akadémiai székfoglalóban, viszont annál őszintébben. 
Mindezek előrebocsátása után is el kell mondanom: jókora vita közepébe ke- 
veredtem, és amikor a bemutatkozás után megtudták, hogy pártmunkás-újság- 
Író vagyok, abból a föltevésből eredően, hogy akkor bizonyosan orákulum is, 
egyszeriben nekem szögezték a kérdést, amelyen vitatkoztak. 

A kis társaság egyik tagja, egy negyvenhárom éves tanárnő, a szép város 
tanácsa művelődésügyi osztályának helyettes vezetője egy történetet beszélt el. 
Az egyik középiskolában megürült az igazgatói poszt. Két jelölt jött szóba utó- 
dul. Mindkettő kitűnő felkészültségű, tapasztalt pedagógus, mindkettő nő, és 
végül természetesen kinevezték az egyiket. Azt, akit a város hivatott vezetői 
alkalmasabbnak találtak. Idáig egészen egyszerű a dolog. De a másik tanárnő, 
aki tudott róla, hogy neki is van esélye, széltében-hosszában terjeszteni kezdte 
— nem is halkan, fülbe súgva (és ez dicséretére válik), hanem például tantes- 
tületi értekezletre gyülekezve, meg szakszervezeti összejövetelről távozva —, 
hogy azért nem őt jelölték, mert ő nem párttag, és következetesen hozzátette: 
, Úgy látszik, megint jönnek azok az idők." És sokat sejtetően ki sem mondta 
a divatos szólamot, hogy az , ötvenes évek". 

A kis társaságban más valaki — egy gépgyár mérnöke — meg azt igye- 
kezett bizonygatni, hogy ellenkezőleg: mind kevésbé fontos a politikai szem- 
pont, végtére is ,ma már mindenki szocializmust akar", és , majdnem mindegy, 
hogy párttag-e valaki vagy sem". i 

Kinek van hát igaza? Talán mindkettőjüknek? Vagy egyiküknek sincs? 

Ha bármelyikük azt mondta volna, hogy őnáluk ezt meg ezt figyelte meg, 
vagy azt hallotta, hogy máshol ilyesmi tapasztalható, nemigen lett volna miről 
vitatkozni. Minden bizonnyal akad olyan hely, ahol ebbe vagy abba az irányba 
eltérnek a káderpolitika irányadó elveitől, tehát ez eltérés, nem pedig maga 
az elv! A XIII. kongresszus újólag, nagy nyomatékkal hangsúlyozta, hogy 
bármely funkciót — a pártfunkció kivételével — egyformán betölthet párttag 
vagy pártonkívüli, ha egyébként megfelel a vezetői hármas követelménynek. 

Nyilvánvaló ok van rá, hogy a kongresszus — megerősítvén pártunk évti- 
zedek óta folytatott politikai fő irányvonalát — külön is szólt e káderpolitikai 


elv változatlanságáról. Egész társadalmunkban nagy élénkség tapasztalható, 
sok új fogalommal és nézettel, sok újfajta megközelítéssel kell megismerked- 
nünk. Emellett szép lassan végbemegy a nemzedékváltás: lassacskán lelép a 
színről azoknak a serege, akik vagy még az illegalitásban, vagy közvetlenül 
a felszabadulás után léptek be a pártba, majd kerültek beosztásukba, s akik- 
nek az esetében az életvizsga nyomatékosabb volt minden egyéb káderezés- 
nél. A pártnak tehát tisztán kell látnia — s a kongresszuson ezért is szóltak 
róla —, milyen elvek irányadók ebben a nagy mozgásban. 

De hogy a bevezetőben említett vitázókat idézzem, nem lehet szó nélkül 
hagyni a , megint jönnek azok az idők" megjegyzést. Sajnos, a történelmet 
sokan próbálják átírni, önkényesen értelmezni, de tudomásom szerint , azok 
az idők" nem azért fájnak mindmáig, s nem azért nyomasztanak, mert túlsá- 
gosan előtérbe kerültek a politikai követelmények, és nem is azért, mert a 
vezető funkciók betöltésekor túlságosan megkövetelték a párttagságot. Ha em- 
iékezetünk nem csal — és sok mindenben csalhat, de ebben nem —, a személyi 
kultusznak nevezett tünetcsoport áldozatai legelőször és másodszor és har- 
madszor is kiváló, feddhetetlen elvtársaink voltak. Igen, történtek megbocsát- 
hatatlan általánosítások, tömeges túlkapások a volt uralkodó osztály tagjaival, 
volt kizsákmányolókkal, és ezeket a túlkapásokat maga a párt tárta fel és ítélte 
el. Elég ma körülnézni az országgyűlési képviselők között, a tanácstagi listá- 
kon, tömegszervezetek és -mozgalmak vezető testületeiben, és tüstént össze- 
omlanak a sanda gyanúsítgatások, hogy , megint jönnek azok az idők". 

De hát ebben a kérdésben is kétfrontosan kell szemlélődnünk, ezért ki- 
térek arra is, vajon igaz-e, hogy majdnem mindegy, párttag-e valaki vagy 
sem. Ami valamely tisztség betöltését illeti, ott mindegy. De soha senki nem 
állította az ellenkezőjét. Ama bizonyos hármas követelmény a politikai alkal- 
masság minősítésében le sem írja azt a szót, hogy párttag vagy pártonkívüli. 
Politikai alkalmasságról, a szocialista rendszer igenléséről, elkötelezett vállalá- 
sáról van szó, mégpedig nem szavakban — hűségnyilatkozatokra manapság 
nincsen szükség, az állami tisztségviselőket pedig úgyis fölesketik —, hanem 
szigorúan a tettekben. Nem mintha szavakra, például vitákban a szocialista 
álláspont őszinte és erőteljes képviseletére nem volna szükség, hanem azért, 
mert a szocializmust építeni, fejleszteni csak tettekkel léhet. 

És itt elérkeztem oda, hogy vajon akkor mellőzhető-e a politikai szempont, 
végtére is a , menedzsertípusú"? vezető — vélhetik sokan, és állítja a bennünket 
bíráló burzsoá propaganda — sokkal többet ér, mint egy tucat. politikailag el- 
kötelezett, de hozzá nem értő ember. 

Hát így föltéve a kérdést, persze hogy a hozzá nem értőknél többet érnek 
a hozzáértők. Csakhogy az életben, szerencsére, nem ilyen választások vannak. 
Meg kell értenünk, hogy akik ma mindenáron a , menedzsertípusú" vezetőt 
idealizálják (mégpedig szembeállítva a politikus vezetővel), vagy jóakaratú 
jámbor emberek, vagy — anélkül, hogy kimondanák — visszamenőleg és a 
továbbiakra megkérdőjelezik egész káderpolitikánkat. Igen, megint történelmi 
visszapillantást kell tennünk. Annak idején, a nagy gyárak köztulajdonba vé- 
telének idején százszor, ezerszer a fejünkhöz vágták azt a vádat, hogy a mun- 
kapad mellől a gyárigazgatói posztra kiemelt , proli" csődbe viszi a vállala- 
tot, mint ahogyan az uralkodásra termett országvezető és -veszejtő urak el- 
űzése után az országot is a hatalomra került munkásoktól, parasztoktól , fél- 
tették", Az ilyen , aggodalom" osztályalapja egészen világos. 

Nem ennyire egyszerű a dolog a — most már idézőjel nélküli — menedzse- 
rekkel. Színigaz, hogy a világban óriási technikai-technológiai váltás, sőt for- 
radalom megy végbe. Ennek, valamint a világpolitikai helyzet éles voltából 


67 


adódó kihívásoknak legalább úgy-ahogy megfelelni csakugyan magas fokú szak- 
képzettséggel, széles körű tájékozottsággal és áttekintőképességgel lehet. De 
állni a harcot, előbbre jutni — ki állítja, hogy ez nem legalább annyira poli- 
tikai tett, mint műszaki és gazdasági? Ki állítaná, hogy növelni a nemzeti jö- 
vedelmet, az egyes gyár és vállalat, szövetkezet vagy gazdaság jövedelmét, ez- 
zel megalapozni a gyorsabb fejlődést és emelni az életszínvonalat, javítani a 
közhangulatot, elmélyíteni a szocializmusba vetett hitet — ki állítaná, hogy ez 
nem tömény politika? 

El sem lehet választani gazdaságot és politikát. S bármennyire közhely ezt 
leírni, mégis le kell. Mert a bevezető beszélgetés alkalmával is, máskor is gyak- 
ran hallani, hogy a vezetők iránt támasztott három követelményről beszélnek. 
Holott nem három, hanem hármas követelményről van szó. A hármas azt jelen- 
ti, hogy egységes ez a követelmény, s nem úgy van, hogy méricskélni lehessen: 
ebben vagy abban oly nagy mértékben megvan az egyik meg a másik, hogy el 
lehet tekinteni a harmadiktól. Szó sincs róla! Olyan ez, mint egy három ágú 
elektromos csatlakozó. Hiába érintkezik egy vagy két ága, nem funkcionál. 
Csak ha mindhárom kifogástalanul csatlakozik. 

És azt hiszem, a kulcsszó itt a csatlakozás. Szerintem nem lehet igazán 
korszerű szakember se politikában, se gazdaságban, se tudományban, sehol sem, 
aki saját működését, munkahelyét nem tudja belehelyezni az országos vagy a 
még szélesebb, nemzetközi összefüggésekbe. Napjaink minduntalan felbukkanó 
gondja például a devizaszűke. Tudjuk, sok minden kellene a műszaki fejlett- 
ség tökéletesítéséhez, de időnként még a gyógyszerellátáshoz is, amit ez idő 
szerint nem áll módunkban beszerezni. Politikai ismeretek, lépéstartás és az or- 
szág gondjaival való azonosulás dolga, hogy bármily nehezen, de ki-ki megért- 
se és megértesse a helyzetet. Ez csak egyetlen példa volt, de úgy hiszem, jellem- 
ző. Mert nagyon nem mindegy, hogy valamely munkahelyen a vezető széttárja 
a karját, és sorolja, hogy mi miért nem lehetséges, vagy pedig — együtt a párt- 
szervezettel, más mozgalmi szervek aktivistáival, a legjobb szakembereket ösz- 
tönözve — a saját lehetőségek maximális felkutatására, sőt új lehetőségek meg- 
teremtésére és minél teljesebb kiaknázására mozgósítja munkatársait. 

Erről azért kell részletesebben szólni, mert még talán vannak, akik úgy vé- 
lik — s ha nem is, azt hitetik el —, hogy a politikai tényező azt jelenti: fej- 
ből illik tudni (ezt most karikírozva mondom), az 1905-ös oroszországi forrada- 
lom előtt mekkora sztrájkok voltak Orehovo Zujevóban és Ivanovo Voznye- 
szenszkben. Ez a vélekedés teljesen téves. A politikai ismeret, a politikai kul- 
túra ma azt jelenti, hogy széles látókörű az ember, és ilyenek százezer számra 
vannak. Elég arra gondolni, milyen tárgyi ismeretről tanúskodik egy-egy fó- 
rumszerű tévéműsor. A homo politicus nem okvetlenül hivatásos politikus, hi- 
vatásos közéleti ember, de igenis közéleti érdeklődésű ember, aki így él és ezt 
a szellemet terjeszti a vezetése alatt álló munkahelyen. És igyekszik gondos- 
kodni is róla, hogy beosztottai is ha még nem ilyenek, ilyenekké váljanak. Ke- 
reken kimondva: kádermunkájában, előléptetéseknél ő maga is csorbítatlanul 
alkalmazza a hármas követelményt. Újra hozzáteszem: ennek nélkülözhetet- 
len tartozéka a politikai szempont. De nemcsak az, természetesen. 


Eszembe jut egy kutatóintézetünk esete. Az éléről nyugalomba vonult a 
köztiszteletű vezető. Ki legyen az utód? Az ottaniaknak kézenfekvőnek lát- 
szott, hogy a nemzetközi hírű kutató: mindenki ismeri, zseniális kutatásaiért be- 
csülik, emberileg szeretik — ki más jöhetne hát? És ő lett az utód. De nem 
sokáig. Kiderült, hogy a szakmai zsenialitás csak egy viszonylag szűk szakte- 
rületre korlátozódik, de már nem elég ahhoz, hogy az egész intézetet mint 
együttest alaposan áttekintse. Meg aztán: a szeretetre méltó emberség nagyon 


fontos a mindennapi korrekt érintkezésben, de nem igazít el olyan ügyekben, 
amelyekben igent vagy nemet, kellemest vagy kellemetlent kell mondani. Még 
továbbá: tudósunk, érthetően, most is bele-beletemetkezett kutatásaiba, a dön- 
tésre váró ügyek kezdtek halmozódni — szó, ami szó: ő maga kérte a felsőbb 
szerveket, hadd menjen vissza előző beosztásába, nem való ő az intézet élére. 

Másik tanulságos példa is akad emlékezetemben. Egy minden tekintetben 
tapasztalt pártmunkásról van szó. Az illető végigjárta a függetlenített párt- 
funkciók lépcsőfokait, volt pártiskola-vezető, majd apparátusi ember több osz- 
tályon, dolgozott járási bizottságon, megyénél, emelkedett fölfelé, majd megbíz- 
ták egy nagyüzem pártbizottsági titkári posztjának betöltésével. Mindenki 
száz százalékig bizonyos volt, hogy győzni fogja. De nem győzte. Hetek alatt 
látta, kicsúsznak a kezéből a dolgok, éjszaka vagy dolgozott, vagy álmatlanul 
mardosta magát. Elég az hozzá: ő maga kérte magát valamelyik régebbi be- 
osztásába. Érdekes eset: őbenne a hármas követelmény mindhárom oldala ki- 
fejlődött — egy bizonyos fokig, tovább nem. Ilyen is van. 

Érdemes erre is rámutatni, mert a maguknak okkal helyet követelő fiata- 
lok — a mi fiaink és leányaink, a mi iskoláink neveltjei — kezükben hordják 
ugyan a marsallbotot, de nem mindegyikükből lehet marsall. És nem megreke- 
dés, ha — maradjunk ja cikk elején említett példánál — egy tiszteletet érdemlő 
tanár tanár marad egész pályáján. Jobb, tapasztaltabb, többet tudó tanár. Ez is 
karrier. Nemcsak az, hogy ezzé-azzá kinevezik. De hogyha úgy adódik, kit ne- 
veznek ki, ez igenis a hármas követelménynek való megfelelés kérdése. Nem 
arról van szó, hogy valaki párttag-e vagy sem. De arról igenis, hogy érdeklő- 
dik-e a közügyek iránt, vállal-e (nem ráerőltetve, hanem szívesen) társadalmi 
munkát, olvas-e a sok egyéb mellett politikai irodalmat, hogyan áll világnézeti- 
leg. Bevallom, én szívesebben járatom unokámat olyan pedagógusok iskolájá- 
ba, akik az előbbi felsorolás kérdéseire harsány igennel válaszolnak. . 

. . . Amikor tizenegy óra után oszolni kezdett az üdülőbeli társaság, azzal 
búcsúztunk, hogy érdekes módon feltehetőleg ugyanazt akarjuk, esak egyben- 
másban másképpen közelítjük meg, és hogy kinek-kinek önmagában is érde- 
mes elgondolkodnia ezen. 


MARX ÉS ENGELS 


A filozófia történetéről 


Válogatta és a bevezető tanulmányt írta: 
HERMANN ISTVÁN 


A gyűjtemény Marx és Engels filozófiatörté- 

neti írásait, illetve egyéb műveik, leveleik 

ilyen — vonatkozású részleteit tortalmozzo. 

Egységesen közli az olyan összefoglaló mű- 

veket, mint Morx doktori disszertációjo, 

584 oldal mely a demokritoszi és epikuroszi filozófio 
különbségét taglalja vagy Engels , Ludwig 

Ára: 75,— Ft Feuerboch és o klosszikus német filozófia 
alkonya" című műve, mely o diolektikus 

materiolizmusnak a klosszikus német fejlő- 

KOSSUTH KÖNYVKIADÓ déshez való viszonyát világítja meg. 


Nagy Jenő 


A KARCAG VÁROSI PÁRTBIZOTTSÁG TITKÁRA 


Kiesés-e a szakmából 
a pártapparátusban dolgozni? 


Rövid ideje, csaknem négy éve dolgozom pártapparátusban, s ez alatt jól tud- 
tam hasznosítani a kutatóként elsajátított analizáló, jelenségeket értékelő 
módszereket. Könnyítette a helyzetemet, hogy mindig érdekeltek a társadalmi 
és a politikai jelenségek is. 

Minden bizonnyal két tényező — a pártapparátuson belüli mozgások ta- 
pasztalata és okaiknak számbavétele — indította el bennem azt a gondolat- 
sort, hogy milyen is a pártmunkás-tevékenység és a tanult szakma közötti 
kapcsolat, és kell-e ezekkel foglalkozni. 

A problémafelvetés jogosságát bizonyítja a Szolnok megyei pártapparátus- 
ban dolgozókra jellemző néhány mutató. 1985-ben az öt évnél nem régebbi 
munkaviszonnyal rendelkezők voltak a legnagyobb számban. A maximum tíz 
éve dolgozók az összes létszámnak mintegy az egynegyedét tették ki. Ezek az 
adatok azt támasztják alá, hogy jelentős a fluktuáció, s mutatják azt is, hogy 
az apparátusban eltöltött idő általában öt és tíz év között van. 

Városi adatok alapján azt is tudom, hogy a mozgások aránya nem nagyobb 
a gazdaság, államigazgatás vagy az élet más területén levőknél. Van azonban 
egy körülmény, amely ennek figyelemmel kísérését ezen a területen indokol- 
tabbá teszi, mint másutt. Ha valaki pártmunkás lesz, az olyan pályamódosítást 
jelent, amely más területekre nem jellemző. És ez nagyobbrészt felsőfokú szak- 
képzettséggel rendelkező ipari, mezőgazdasági mérnököket, közgazdászokat, 
tanárokat érint. Olyanokat, akiknek életkora többségében 30—40 év között 
van. Közöttük a tudományos fokozattal rendelkezők száma is jelentős. 

Meggyőződésem, hogy az apparátusban dolgozók felülemelkednek a pilla- 
natnyi egzisztenciális és szakmai előrehaladás gondjain. 40 és 50 év között azon- 
ban sokakat foglalkoztat a hogyan tovább kérdése, az, hogy maradjanak-e 
véglegesen az apparátusban, vagy többéves kiesés után visszamenjenek-e a 
szakmába. Alapvetően erről a , kiesés"-ről kívánok véleményt nyilvánítani. Ar- 
ról, hogy szükséges-e, elkerülhetetlen-e ennek a bekövetkezése. Mi az oda ve- 
zető és a kivezető út. 

A XIII. kongresszuson több értelmiségi réteg képviselője fogalmazta meg 
hozzászólásában jövedelmi panaszait, melyeket Kádár János vita-összefoglaló- 
jában nem tartott alaptalannak. Ezzel én is egyetértek. Ennek ellenére mégis 
van néhány elgondolkodtató tapasztalatom. 

Ha a városi pártbizottságunk apparátusába — a tervszerű kádercserék vég- 
rehajtása során — be akarunk hozni valakit a 30—40 éves korosztályból, olyat, 


70 


aki bizonyította mozgalmi munkára való alkalmasságát, bizony, sok érvet fel- 
hoz ellene. A leggyakoribb szempont, hogy fél a feladat nagyságától. Még nem 
érzi magát alkalmasnak ilyen felelősségteljes munkára. A türelmes és meggyő- 
ző érvelés során kiderül a , kis" vagy , alacsony" jövedelmű tanárról, mérnök- 
ről, hogy anyagilag sem lenne kedvező számára ez a váltás. Igaz, hogy jöve- 
delmébe a mellékjövedelmeket is beleszámítja. Nem mindig jellemző ez, de 
előfordul, és ezért figyelemre méltó. 

Hogyan lettem én pártmunkás, miért vállaltam a megbízatást, vetődik fel 
bennem ilyenkor a kérdés, I 

Kétségtelen, hogy több motivációt kell figyelembe venni .Mindenekelőtt 
az emocionális családi környezettel, családi indítással kell foglalkozni. Fontos 
lehet a családi mozgalmi hagyomány, de ezt mégsem tartom alapvetőnek. Az 
én helyzetemben a tisztességes munka, az áldozatvállalás nagyobb hatású volt. 
Megtanultam viszont egy lényeges dolgot, amit ma is szem előtt tartok. Ha 
alapvető egzisztenciális problémáim nincsenek, ne legyek türelmetlen. 

Az egyetem is alakíthat. Felsőfokú intézményekben mintegy 80 vizsgát 
kellett összesen letennem. Ennek 10 százaléka volt a marxizmus tárgyköréből, 
17 százaléka társadalomtudományi interdiszciplína, 16 százalék materialista ter- 
mészettudományi, a többi természettudományi interdiszciplína. Minden bizony- 
nyal ezek adták a tudatos vagy tudományos alapokon nyugvó marxista, mate- 
rialísta életfelfogásom alapját. Az ís tény azonban, hogy a ma is nagyon tisz- 
tességesen dolgozó sok évfolyamtársam közül nem mindenki párttag, van olyan 
is, aki hívő, vallásos. 

Vagy talán — mint érzelmi motiváció — döntő lehet a szerepe annak a 
kommunista professzornak, aki hallgatója részére engedélyezi szobája, könyv- 
tára, laboratóriuma használatát, lehetőséget teremtve számára, hogy egyetemi 
és országos pályázatokat nyerjen. Ezt legalább az előzőekhez hasonló befolyá- 
soló tényezőnek tartom. Nagyra becsülöm emberformáló szerepét, nekem 
ugyanis volt ilyenben részem. Fontos az is, hogy a szorgalmat, az igyekezetet 
az egyetem vezetése értékelje, és olyan elismerést kapjon a diák, amely ambi- 
cionál. Szerencsés voltam, velem így történt. 


Az egyetem után következik az élet. Tizenegy évet dolgoztam le Karcag 
városban a szövetkezeti mozgalomban, azok között a kommunisták között, 
akikről az Élet és Irodalom XXIX. évfolyamának 25. számában Püskösti Árpád 
közölt interjút , Két dudás egy csárdában" címmel. Rám ezek a kommunisták 
voltak a legnagyobb hatással. Visszatekintve is meg kell! állapítanom, hogy nem 
a cikkben leírt szituációk voltak a jellemzőek a párt belső életére, káderpoli- 
tikájára. Nem az ott ismertetett problémák voltak a valódi problémák. 


A szövetkezetek egyesülése során a kádermunkát előkészítő időszakban 
nem kellett megalkuvásokra kényszerülni. Igen sok — a mainál nagyobb lét- 
számú — felsőfokú képzettségű vezető volt a létrejött új szövetkezetben. A 
hiba legfeljebb az lehetett, hogy az egyes posztokra nem a legmegfelelőbb 
kádereket állítottuk. Tehát nem a párt követett el hibát, legfeljebb mi. Demok- 
ratikus volt az előkészítés. Engem is megkérdeztek, hogy ki legyen a szövet- 
kezet elnöke. Csak a vélemények elhangzása után tett javaslatot az illetékes 
pártszerv az elnök személyére. Arra, akire én is leadtam a voksom a titkos sza- 
vazás során 1975-ben. 

Nem találkoztam , komisszári" feladatokat ellátó párttitkárokkal. Az vi- 
szont igaz, hogy a jelenlegi pb-titkár kilenc éven keresztül keményen és ha- 
tározottan képviselte a párt politikáját — ha kellett, az elnökkel szemben is. 
Én ezzel az elvtárssal tíz évig dolgoztam együtt. Kommunistává válásomban 

az ő egyszerűsége, kristályíttiszta elvhűsége, rendíthetetlen hite döntő volt. 
Nem kevés szerepe volt abban, hogy amikor felkértek a városi pártbizottság 
titkári teendőinek ellátására, elvállaltam. Tettem ezt annak ellenére, hogy 
akkor már kutató voltam, és mint a Magyar Tudományos Akadémia aspi- 
ránsa, vállalt alapkutatásaim felénél tartottam. 

Végül is úgy összegezhetem, hogy múltam, környezetem és az engem ért 
hatások együttesen alakítottak és formáltak politikai munkássá. 

Kutatói körökben úgy tartják — véleményem szerint jogosan —, hogy 
minden kutatás félbeszakítása az államnak költséget és innovációs veszteséget 
jelent. Megválasztásom előtt ezt az aggályomat én is elmondtam az illetéke- 
seknek. Meglepődtem, amikor felvetésemet megértéssel, sőt egyértelmű támo- 
gatással fogadták. Ennek eredményeképpen végül is sikeresen lezártam aspi- 
rantúrámat, és ma is lehetőségem van a publikálásra. Szakmai berkekben 
úgy tartanak számon, mint aki folytatja munkáját. 

Saját helyzetemből kiindulva úgy értékelem, hogy a problémák feloldá- 
sában nagy szerepe van az alkalmazott munkamódszernek és -stílusnak. Ezzel 
is magyarázható, hogy párt- és állami vezető tisztségeinkből egyre több tudo- 
mányág jeles képviselője vállal funkciót. És egy sem hagyja abba korábbi 
munkáját. Nem törvényszerű a lemaradás, bár az is kétségtelen, hogy időben, 
energiában kevesebb jut a kutatásra. Ilyen értelemben bizonyos mértékig áldo- 
zatvállalást is jelentenek a társadalmi-politikai elkötelezettségnek ezek a meg- 
nyilvánulásai. Szerintem mindig a konkrét mérlegelés döntheti el, hogy mit 
kell és mit célszerű tenni. Úgy gondolom, ez is az a többlet, amit a kommu- 
mista szakembernek — ha a szükség úgy kívánja — meg kell tennie. 

Szakmai tevékenységemben nem érzek törést, magam mögött érzem ugyan- 
is egy kutatóintézet kommunistáinak, kollektívájának segítőkészségét. Ezért is 
tartom fontosnak, hogy az apparátusba kerülők továbbra is tartsanak szoros 
kapcsolatot volt munkahelyükkel. Nem minősítem hibának, ha ott az átlagnál 
többet tartózkodnak. Az apparátusi munka sajátosságaiból következően néhány 
év elteltével a pártmunkás úgy fogja értékelni, hogy rálátása, tágabb szemlé- 
lete szélesebb minden vonatkozásban. Ha tartja üzemével, vállalatával a kap- 
csolatot, a szakmai hátteret is biztosabbnak fogja érezni. Ez a kettő együttesen 
kiegyensúlyozottságot ad. Természetes, hogy a volt munkahelynek, az ottani 
pártszervnek is van felelőssége az apparátusban dolgozó volt munkatársakkal 
szemben. 

Bárhol dolgozzon is napjainkban egy magasabban képzett szakember, nem 
hanyagolhatja el ismereteinek karbantartását, továbbfejlesztését. Vonatkozik 
ez az apparátusban dolgozókra is. Minden bizonnyal ennek a felismerésnek 
a következménye a magas tanulási arány. Aki , szünetet tart" a feladatokhoz 
való felkészülésben, annak előbb-utóbb problémái lesznek. Ez akkor is jelent- 
kezik, ha valamilyen szakmában dolgozik az illető. A politikai munkásnak azt 
kell reálisan felmérnie, hogy az adott helyzetében milyen posztgraduális — po- 
litikai vagy szakmai — képzésre, illetve önképzésre van szüksége. Aki ezt el- 
mulasztja, annak sehol sem lehet biztonságban része. 

Alapvetőnek tartom az általam érintett problémák ilyen módon való meg- 
közelítését. Ha a pártmunkásnak sikerül szakmailag , jó kondícióban" marad- 
ni, visszatérésekor nem lesznek gondjai. Nagy felelősség hárul ilyen szempont- 
ból az illetékes pártszervre is. Jó érzékkel tudniuk kell, hogy hol az a határ, 
amikor nagy sérelem nélkül megoldható a politikai funkcióban maradás. Az 
időbeni váltás mellett a képzésnek és továbbképzésnek több olyan szervezett 
formája létezik, amellyel megkönnyíthető a lemaradások pótlása. 


Vértes Csaba 


A ,mundér" valódi becsülete 


ELMÉLKEDÉS A MAGYARÁZKODÁS TISZTESSÉGÉRŐL 


Nem ültem be valamelyik könyvtár hírlapolvasójába, hogy régmúlt időkből 
példákat gyűjtögessek, bizonyítván: lám, a téma örökzöld, a mundér becsüle- 
tének mindenáron való, tehát elvtelen védelme korántsem új jelenség. Az sem 
jutott eszembe, hogy önmegnyugtatásként összehordjak egy nemzetközi példa- 
tárat, bizonyítván: a felelősségvállalás alóli lehetséges kibújás korántsem hazai 
jelenség. Mindenütt kimutatható, szociológiai nyelven fogalmazva, a szerve- 
zett felelőtlenség, s ami ezzel többnyire együtt jár — bár korántsem azonos 
vele —, a nyilvánosságtól való beteges félelem. 

Vagyis: a mundér becsületével kapcsolatos mai gondjainkat nincs szándé- 
komban régmúlt idők eseményeire s a máig is élő történelmi beidegződésekre 
visszavezetni, mert a gondok itt és most nyomasztanak bennünket, olykor alig 
elviselhetően. Ám minden további magyarázkodás vagy éppenséggel elvi elő- 
készítés helyett, nézzünk inkább — mondjam így? — némely , klasszikus érté- 
kű" példát. Az elvi előkészítést már csak azért is feleslegesnek ítélhetjük, mert 
elvileg, általában mindenki osztja azt a véleményt, hogy a mundér elvtelen vé- 
delme az a közéleti jelenség, amelytől a rend, a fegyelem, a felelősségtudat ér- 
dekében mihamarabb — éppen a demokrácia és a nyilvánosság segítségével — 
meg kell szabadulnunk. 


A rádió riporterének nyilatkozott régebben az egyik építőipari vállalat szak- 
embere. Ország-világ hallhatta, hogy a csapnivaló minőségű panelházak lakói- 
nak semmi okuk aggódni a még csapnivalóbb minőségű nyílászáró szerkezetek 
miatt. Az agyonvetemedett, gyakorlatilag zárhatatlan ajtók és ablakok mellett 
befütyülő szél — szó szerint idézem — , a lakás természetes szellőzését biztosít- 
ja". Nem csoda, hogy ezek után az illetékes miniszterhelyettes is nyilatkozott. 
mondván, hogy ez a megjegyzés nyilván tréfa volt. Kell-e mondani: nem volt 
tréfa! A mundér védelmének automatikus, bár nagyon primitív reflexe volt. 
Illetve — s itt néhány mondat erejéig érdemes megállni — lehet, hogy ez az 
eset nem is sorolandó a mundérvédelmi akciók közé? Lehet, hogy itt csak egy 
nem Szerencsésen — vagy mondjuk ki kereken: sután megfogalmazott nyilat- 
kozatról van szó? Meglehet. Ám gyanítom, hogy a lényeget tekintve ez egyre 
megy. Mert a nyilatkozatot hallgató közönség ilyen esetekben is a vállalati 
mundér védelmét véli felfedezni. 

Más — és jócskán régebbi — példa: a nagy hírű híradástechnikai gyár új 
galvanizáló műhelyt építtetett, mert új, korszerű galvanizáló berendezést vá- 
sárolt. Az új csarnok felépítése után kiderül azonban, hogy az illetékes , impex" 
által vásárolt berendezés nem fér el a felépített csarnokban. Megoldás: a csar- 

nok részleges átépítése, a frissen épített betonalap szétverése és újraépítése. 
Az üzemi lap utánajárna a történteknek, ám a gyár illetékesei — élükön a párt- 
bizottság ez ügyben legilletékesebb tagjával — gyorsan lehűtik, mondván: 
, Elvtársam! Mindig alaposan mérlegelendő, hogy az ilyesfajta oknyomozással 
oltjuk, avagy élesztjük a tüzet." Az újságíró, e szelíd-szolid figyelmeztetés 
hatására úgy döntött, hogy oknyomozása merőben fölösleges fáradozás volna. 
Mi több: maga is elhitte, hogy a sokmilliós kárt okozó melléfogás részleteinek 
közzététele valóban nem szolgálná az eset miatt háborgó gyári közvélemény 
csillapítását. 

Magam úgy vélem, abban egyetérthetünk, hogy nagy különbség van a köz- 
vélemény háborgásának lincshangulattá korbácsolása és a nyilvánosság tisztes- 
séges (a hangulatot éppenséggel többnyire lehűtő) tájékoztatása, valamint a 
felelősségre vonásnak a nyilvánosság által támogatott következetes véghezvitele 
között. A nyilvánosság kizárása mögött — sajnos — gyakran húzódik meg az a 
törekvés, hogy a veszteséget, bajt, gondot okozó ügyet, ha nem verjük nagy- 
dobra, a felettes szerveknek szóló egy-két jól fogalmazott igazoló jelentéssel 
esetleg el lehet feledni, a személyre szóló felelősség megállapítását el lehet 
kerülni. 

Vannak dolgok, események, folyamatok — kevés számban, de vannak —, 
amelyeknek az érdemi tisztázását (például a rendőrségi nyomozást) a nyilvános- 
ság korai, részletes informálása zavarhatja, gátolhatja; történhetnek olyan ese- 
mények (az iparban, a honvédség háza táján stb.), amelyeknek nyilvánosságra 
hozatalát a legjobban értelmezett közérdekből kell elkerülni — de a rossz, ha- 
nyag, hozzá nem értésről tanúskodó, felelőtlen, lelketlen munka, szervezés, 
vezetés következményeinek leplezése nem lehet sem közérdek, sem államér- 
dek, sőt: az esetek túlnyomó részében még annak a közösségnek a hosszabb 
távú érdekeivel is mindenképpen ütközik, amelynek esetleg a hiba anyagi ódiu- 
mát is vállalnia kell. 

Az a vállalat, üzem vagy hivatal, amely baklövést követett el, azt megte- 
heti, hogy az alkalmazottját vagy alkalmazottait, akik a hibát elkövették, nem 
adja a nyilvánosság szájára, mert úgy Ítéli meg, hogy ez a vétkesek számára 
— eddigi érdemeiket figyelembe véve — túl nagy büntetésnek számítana, de 
a szervezetnek mint kollektívának akkor is vállalnia kell a felelősséget. 


Ha ez mindig így történne, akkor a dolgok a talpukon állnának. Egyelőre 
azonban gyakran a fejük tetején állnak. Még ha nyilvánvalóan kiderül ís az 
egyszemélyi felelős, akkor is az egység egészének hírét, becsületét kezdik vé- 
deni. Pedig — maradjunk az első példánál — a több tízezres létszámú 43-as 
ÁÉV attól még a világ legjobb minőségét produkáló vállalata lehetne, ha né- 
hány brigádja rossz munkát végzett vagy végez folyamatosan. Fantasztikus, 
hogy miért nem látják át ilyenkor ezek a szervezetek a , mundér védelmének" 
igazán jó taktikáját és stratégiáját, tudniillik azt, hogy az egész szervezet jó 
hírének éppen az lehetne az alapja, ha ilyenkor bizonyos egységeitől, részlegei- 
től elhatárolná magát, és nyilvánosságra hozná, mivel büntette őket, s főleg 
miképpen igyekszik elkerülni a jövőben a hasonló eseteket. 

A , mundérvédő" gyakorlat ráadásul nemcsak kifelé érvényesül. Elég széles 
körben tapasztalható, hogy a gyáregységek, főosztályok, műhelyek a szerve- 
zeteken belüli kooperációában is messzemenően igyekeznek mindenáron védeni 
(a belső nyilvánosság kizárásával is) munkájuk tekintélyét — ha már teljesít- 
ményük színvonala ezt automatikusan nem teremti meg. 

Világos, hogy ahol belül is inkább az eltussolás a gyakorlat, ott a kívülről 
jövő kritika esetén is ez a reflex működik. Ezért aligha tévedünk, ha azt állít- 

juk, hogy a munkafegyelem, a rend, a minőség egyik lazító tényezője az is, 
ahogyan sokfelé a nyilvánvaló selejtet, hibát, a rossz teljesítményt menteni, 
magyarázgatni igyekeznek, másokra hárítva a felelősséget. (Persze, tegyük 
hozzá, kötbér, selejtbér, kárpótlás stb. címén százezreket, milliókat és kiváló 
vállalat-kitüntetéseket lehet veszíteni, ha valahol csak úgy , meggondolatlanul" 
elismerik a hibát és önkritikát gyakorolnak nyilvánosan.) Óriási tévedés azon- 
ban azt hinni, hogy ott, ahol a mundér elvtelen védelme rendszeres gyakorlat- 
tá válik, a valóságos hibák — a nagy nyilvánosság kizárása és a felelősség el- 
hárítását célzó magyarázkodások ellenére — nem ássák alá az adott vállalat, 
intézmény stb. hírét, szakmai presztízsét, sőt anyagi helyzetét is. 

Az elvtelen felelősségelhárítás gyakorlata defenzív gazdasági stratégia. 
Tudniillik a selejt, a hanyag munka anyagi következményeit igyekszik elhárí- 
tani — a selejt és a hanyag munka elhárítása helyett. 


Ismerős kifejezés, ugye: nem , hibáztunk", hanem , hiba történt". Nem úgy fo- 
galmazunk, hogy , ezt meg azt rosszul csináltuk", hanem úgy, hogy , ez meg az 
megállapítást nyert", kínosan ügyelve arra, hogy végül is ne tagadjuk, de a 
fölismerhetetlenségig elmossuk a felelősséget. Ritkán hallani, hogy , igenis így 
döntöttem", inkább azt, hogy , így döntöttünk", mert , úgy véljük . . .". Mintha 
a magyar nyelv nem ismerné az egyes szám első személyt. S ha a ködös többes 
számú fogalmazás már nem segít, akkor jön az objektív körülményekre való 
hivatkozás. S ebbe a zsákba aztán minden bevarrható: politikai megfontolások," 
a , begyűrűzés" és a szolgálati titok állítólagos megsértése, a hanyagul végzett 
minősíthetetlen munka, az érvényes párt- és állami határozatok megkerülése. 

Tartható állapot ez? S ha igen, akkor meddig? 

Miközben e sorokat írom, félfüllel hallgatom a rádió közismert publicis- 
táját, aki nagyon is érthető rácsodálkozással jegyzi meg, hogy végre összeakadt 
egy tanácselnökkel, aki kertelés nélkül elismerte, ,,...igen, ő volt az a mi- 
haszna, aki egy balul sikeredett intézkedést kiötlött, és elfogadtatta a helyi ta- 
nács tagjaival. Belátja, hogy tévedett, a szóban forgó intézkedést pedig semmis- 
nek nyilvánították." Egy ember — sóhajtott föl a rádió jegyzetírója, szinte hi- 
tetlenkedve —, aki nem védi foggal és körömmel a mundért, aki morálisan 
megengedheti magának, hogy tévedését beismerje és korrigálja. 


Az ilyesfajta akciók eredményességétől sokak egzisztenciája, erkölcsi és anyagi 
elismerése, megbecsülése függ. E megállapítás furcsa ellentmondásnak tűnhet, 
ha meggondoljuk, hogy a hibás döntésért, szakszerűtlen, hozzá nem értésről, 
olykor egyértelmű felelőtlenségről is árulkodó hanyag, gondatlan munkáért 
kijáró személyes felelősségre vonás igen ritka jelenség. Minden lehető és le- 
hetetlen módon takargatjuk a hibákat, védjük — titkon mindig a saját, ám 
valójában az egész testületre, az apparátusra ráképzelt — mundér becsületét, 
s ez annál ís egyszerűbb, mert az évek során a lehető legtökéletesebbre csiszol- 
tuk a felelősségmegosztás mechanizmusát. 

De miért? Miért van az, hogy mindenki — vagy majdnem mindenki — le- 
hengerlő vehemenciával magyarázkodik; nem riadtan, hanem magabiztosan; 
nem bizonytalankodva, hanem látványos érvekkel fölfegyverkezve. Nem men- 
tegeti a saját felelőtlenségét, hanem bizonyítja, és megfelelő helyeken el is fo- 
gadtatja, hogy e felelőtlenség voltaképpen törvényszerű. Mi több: a felelőtlen- 

ség nem is felelőtlenség, hanem egyfajta — objektív körülményekre vissza- 
vezethető — feltételrendszerből következő szükségszerű munkamódszer. Az oko- 
zott kár pedig nem is kár, hanem e feltételrendszer talaján végzett munka 
ugyancsak szükségszerű végeredménye. 

És még egyszer: miért és hogyan lehetséges mindez? Azért, mert a nyilván- 
valóan hibás testületi vagy személyes döntéseket olykor politikai beidegződé- 
sekkel magyarázni és védeni lehet? Hogy tudniillik a szocialista társadalom 
töretlen ívű építése közben nincs különösebb melléfogás, nincs hiba, semmi 
negatívum, s ha netán mégis úgy látszik, hogy hiba történt, akkor az könnye- 
dén pozitívumra színezhető? Éppen a társadalmi rend iránti bizalom érdeké- 
ben? Meglehet, hogy az ilyesfajta torz gondolkodásmód is közrejátszik. 

Az nyilvánvaló, hogy a , szervezett felelőtlenség" olyan helyeken életképes 
és hatásos, olyan helyeken működhet szinte zökkenőmentesen, ahol nagyon 
erős a korporációs szellem. Az olyan testületeknél, amelyek az önálló érték 
rangjára emelik — s ekként is kezelik — a mundér becsületének mindenáron 
való védelmét. Vagyis: ahol szabályozatlanok és megromlottak — hogy ne ker- 
teljek: ahol elvtelen kapcsolatokra épülnek — a belső viszonyok; mert az ér- 
dekek egymáshoz való viszonyát, kapcsolatrendszerét nem a mindenkire egy- 
formán kötelező szabályok, elvileg elfogadott és általánosan kívánatos erkölcsi 
és magatartásformák vezérlik, hanem a rosszul értelmezett csoportérdekek. 
S e csoportérdekek mindig is a különböző klikkek harcaiban érvényesülnek. 
E klikkharcok végkimenetele sokáig kétséges, de kezdettől fogva nyilvánvaló, 
hogy a korporációs szellemmel megvert testületek egy dologra szigorúan ügyel- 
nek: a nyilvánosság kizárására. Arra, nehogy valaki is bepillanthasson, 8 a 
kívülálló — ám nem feltétlenül laikus — józan észjárásával beleszólhasson az 
érdekek érvényesíttetéséért folyó, gyakorta nemcsak elvtelen, hanem nagyon is 
ádáz harcba. 


Meggyőződésem: vannak helyzetek és vannak intézmények, amikor és amelyek 
esetében igenis a mundér becsületének lehetséges — de sohasem elvszerűtlen — 
védelme célravezető megoldás . 


Ne feledjük: a döntés előkészítése során, de a döntés meghozatalakor is 
mindenképpen számolnunk kell a tévedés kockázatával. A tévedés, a rossz 
döntés pedig mindig ártalmas. Ha kiderül, ha nyilvánvalóvá válik a hibás dön- 
tés okozta kár, akkor ez ártalmas lehet testületekre, esetleg bizonyos szemé- 
lyekre nézve. De a nyilvánosság mindenképpen hozzásegitheti — lehetőleg még 
a döntés előkészítésének szakaszában — az intézményeket vagy azok felelős 
beosztású személyeit ahhoz, hogy nagy tévedések, nagy hibák nélkül dönt- 
senek. 

És ebből következik az alapkérdés: rendelkezünk-e manapság azzal a le- 
hetőséggel, hogy a nyilvánosság, a szélesebb értelemben vett közvélemény 
kontrolljával születhessenek meg a döntési alternatívák, szülessen meg a vég- 
leges döntés? S ha rendelkezünk vele, akkor ugyan mikor esik folt a mundér 
, becsületén": akkor-e, amikor elkövetik a hibát, vagy akkor, amikor a nyilvá- 
nosság előtt hitetlenül agyonmagyarázzák? Vagy éppen eltussolják . . . 

És a kockázatvállalás? A vállalkozói magatartásból szükségszerűen adódik 
a kockázat vállalása, az esetleges tévedés, amely olykor súlyos veszteségekkel 
is járhat. Az ilyesfajta tévedés azonban semmiképpen sem azonos a hanyag és 
lelkiismeretlen munkával, 

TAJEKOZODAS 


Jendrolovics Pál 


A KISZ KB OSZTÁLVVEZETŐJE 


A fiatalok és a lakáshelyzet 


A lakáshelyzet és a lakásgazdálkodás megítélése az ifjúság széles rétegeiben 
a 80-as évek eleji bizakodó várakozás után az utóbbi időben kedvezőtleneb- 
bé vált. Az ifjúsági közvéleményben gyakoribbak lettek az aggodalommal 
teli, borúlátó vélekedések. Ezek olykor megmagyarázhatók a kialakult hely- 
zettel, máskor nem. " . 

A bizakodó várakozás a párt és a kormány 1982. áprilisi állásfoglalásá- 
ban megfogalmazódott elhatározásoknak és az ezeket követő — visszatekint- 
ve is szükségesnek és helyesnek ítélhető — intézkedéseknek szólt. Ezek fel- 
erősítettek bizonyos kedvező folyamatokat, fokozták a hatását azoknak a je- 
lentős társadalmi erőfeszítéseknek, amelyek a lakáshelyzet javítását szolgálták. 

Az utóbbi négy évben megközelítően 300 ezer lakás épült, s további 200 
ezer lakást újítottak fel, illetve korszerűsítettek. A lakásállomány minőségi 
mutatói javultak: a szobaszám, a felszereltség és az alapterület egyaránt 
nőtt. A 100 lakásra jutó családok száma 105-re csökkent. 

Élénkült a magánerőből történő lakásépítés. A hitelfeltételek változása 
és a szociálpolitikai kedvezmény kiterjesztése a fiatalok jelentős tömegeit 
aktivizálta. Míg 1982-ben a családi ház építéséhez kölcsönt igénybe vevők 
több mint fele volt fiatal, 1983-ban ez az arány már meghaladta a 70 száza- 
lékot. Hasonlóan magas a fiatalok részesedése a lakásépítő szövetkezei és a 
tanácsi vevőkijelölésű OTP-lakásokból is. A fiatal házasok lakáshoz jutását a 
tanácsok megkülönböztetett figyelemmel kísérték. 1983-ban a tanácsok által 
névjegyzéken keresztül elosztott lakások valamivel több mint 50 százalékát — 
26 ezer lakást — fiatal házasok kapták. A családiház-építés támogatásának nö- 
velése következtében jelentősen javultak a falvakban élő fiatalok otthonhoz 
jutásának feltételei is. 

Ezekre az eredményekre azonban árnyékot vet, hogy a lakásárak négy 
év alatt több mint 50 százalékkal növekedtek. Az állami lakásépítés aránya 
jelentősen, mintegy harmadával csökkent. Pedig jelenleg mintegy százezer- 
re tehető azoknak az alacsony jövedelmű lakásigénylőknek a száma, akik 
csak a legkisebb készpénzigényű lakásforma, az állami bérlakás anyagi ter- 
heiít tudják vállalni. További gond, hogy egyes tanácsok megfelelő lakásállo- 
mány híján a többgyermekes családok lakásgondjainak enyhítésében is átme- 
neti megoldásokra kényszerülnek. 

A lakáskérdés a társadalom valamennyi rétegét érinti, de a lakóhelytől, 
az életkortól, a családi körülményektől és különösen a jövedelmi helyzettől 

függően jelentős a különbség abban, hogy ki mely ponton érzi a legnagyobb- 
nak a feszültséget. A fiatalok szempontjából egészében véve az a meghatá. 
rozó, hogy a pályakezdés, a családalapítás feltételei az elmúlt években csak 
bizonyos elemeiben javultak, és az önálló otthon megteremtése továbbra ís 
az egyik legnagyobb gond maradt. Sőt a lakásárak gyors növekedése és az 
újonnan épülő állami bérlakások számának csökkenése miatt ez hovatovább 
csak egy szűk körű rétegnek jelent reálisan tervezhető perspektívát. Ezekből 
adódik, hogy a lakásgazdálkodás köré egyre több, az ifjúsággal kapcsolatos 
társadalmi és gazdasági probléma sűrűsödik, s maga a lakáskérdés növekvő 
mértékben ifjúsági kérdésként vetődik fel. 

Az úgynevezett elsőlakás-rendszer — amely a jövedelmi helyzettől füg- 
getlenül, előtakarékosság vállalása mellett meghatározott időre tanácsi bérla- 
kást biztosít fiatal házasok számára — a szükségesnél és a lehetségesnél lé- 
nyegesen lassabban terjed. Ennek az iaz oka, hogy a tanácsok a jelenleg 
rendelkezésükre álló eszközökkel nem tudják biztosítani az első lakásból való 
továbbjutás gyakorlati lehetőségeit. Holott ez a konstrukció nagy szerepet 
játszhatna abban, hogy a, fiatal házasok a saját tulajdonú lakás megvásárlá- 
sához szükséges pénz előteremtéséig kikerülhessék az albérletet, és megala- 
pozottan tervezhessék a jövőjüket. 

Összességében tehát a családalapító fiatalok lakáshoz jutási esélyei a je- 
lentős társadalmi erőfeszítések ellenére sem javultak kielégítően. A közelmú:t 
statisztikai elemzései szerint közvetlenül a házasságkötés után a fiatal háza- 
sok mintegy harmada már saját lakással rendelkezik. Ugyanekkora azonban 
azoknak a fiataloknak az aránya is. akik a házasságkötésüket követő hatodik 
évben sem élnek még önálló otthonban. Ezek közül sokan már beléptek har- 
mincas éveikbe és gyermekük is van. Ez arra hívja fel a figyelmet, hogy a 
családi háttér — a területi sajátosságokon túl — a lakáshoz jutásnál, a csa- 
ládalapításnál is nehezen kiegyenlíthető differenciáló tényező. 


A lakásgazdálkodás korszerűsítésének folyamata 


Az MSZMP KB és a Minisztertanács állásfoglalása alapján hozott intézkedé- 
sek hatására folyamatosan megszűnik a lakásépítés helyéhez, formájához, il- 
letve a lakásvásárló (építő) foglalkozásához igazodó támogatási rendszer. He- 
lyébe fokozatosan olyan támogatási és hitelezési rendszer lép, amely az első 
lakás megszerzéséhez, a család nagyságához és a saját erő mobilizálásához kap- 
csolódik. Így a kedvezmények — helyesen — a család nagyságát és jövedelmi 
viszonyait figyelembe véve elsősorban azokat segítik, akik önerőből is készek 
hozzájárulni gondjaik megoldásához. A magánlakás-építés hitelezési rendsze- 
rénél és támogatásánál az építők, vásárlók szélesebb köre részesül előnyben. 
Összességében tehát erősödik és átfogóbbá válik a pénzügyi rendszer finanszí- 
rozási és kiegyenlítő funkciója. 

Az említett intézkedések a korszerűsítési folyamat jelentős állomásainak 
tekinthetők. Tükröződik bennük mind a kereslet-kínálati viszonyok, mind a 
szociálpolitikai szempontok reálisabb figyelembevétele. Ezért nem érthetünk 
egyet azokkal, akik ezekben az intézkedésekben keresik az előbbiekben jelzett 
gondok forrását. 

Ez év elején — a gazdasági lehetőségek szükséges és kényszerű figyelem- 
bevételével — néhány területen jelentős módosítás történt, melyek a koráb- 
ban vázolt kedvező folyamatok megerősítését és a negatív hatások mérsék- 

lését célozzák. Így a kedvezményes hitelezés területén megszűnt az OTP mo- 
nopóliuma, s ezentúl a takarékszövetkezetek is nyújthatnak tagjaiknak lakás- 
építési hiteleket. Szélesedett a szervezett lakáscsere rendszere: a takarékszö- 
vetkezetek és a tanácsi ingatlanközvetítő szervezetek is jogosultak visszavá- 
sárolni személyi tulajdonú lakásokat, s ezeket az új lakásokkal azonos fel- 
tételek mellett értékesíthetik. A kormány felkérte a Fogyasztók Országos 
Tanácsát a lakásépítők érdekképviseletének javítására, a többi érdekkép- 
viseleti szervvel, köztük a KISZ-szel való együttműködés erősítésére. Az ál- 
Iami bérlakások visszaadásáért járó összeget a tanácsok a lakás-használatba- 
vételi díj jelenlegi háromszorosa helyett annak három-ötszörösében állapít- 
hatják meg. Támogatási kereteiket a tanácsok kedvezményes hitelek felvé- 
telével bővíthetik, s ezeket a szociálpolitikai szempontok szerint történő egyé- 
ni elbírálás alapján, a lakásügyi társadalmi bizottságok bevonásával osztják 
el. Az állami tulajdonú bérlakásban lakók — ahol erre lehetőség van — laká- 
sukat ezentúl kedvezőbb feltételek mellett vásárolhatják meg. A kedvezmé- 
nyes hitelek állományának bővítése céljából idő előtti törlesztés vagy a szer- 
ződésben rögzítettnél magasabb törlesztőrészletek esetén a fennálló tartozás 
40 százalékát elengedik. 

A Minisztertanács erre vonatkozó határozatának előkészítésében a KISZ 
Központi Bizottsága is részt vett, s az ifjúság lakáshelyzetének ismeretében 
számos javaslattal élt. Íme közülük néhány, amely a kiegészítő pénzügyi sza- 
bályozás részévé vált: a szociálpolitikai kedvezmény összege a harmadik gyer- 
mek után 40 ezer forinttal emelkedett; a tetőtér-beépítés és az emelet-ráépí- 
tés anyagi feltételei javultak, ezentúl egy-két fős családok 160 ezer, három- 
négy fős családok 220 ezer forint hitelt vehetnek fel és a bankkölcsön igény- 
bevételi lehetősége is bővült; emelkedett az ifjúsági takarékbetét alapján ad- 
ható külön kölcsön összege, s ez a betét összegéhez igazodóan 120 ezer fo- 
rintig terjedhet. 


Az áremelkedés mérséklésének szükségessége 


Az ifjúsági szövetség különösen fontosnak tartja a lakásárak emelkedésének 
megfékezését. A lakásépítés és -vásárlás készpénzigényének jelenlegi növe- 
kedési ütemét ugyanis a mai jövedelmi arányok között a fiatalok egyre szű- 
.külő köre tudja előtakarékossággal követni. Ezáltal a lakáshoz jutás ideje 
mindinkább kitolódik, s ezt a folyamatot sok esetben a szülői segítség sem 
tudja ellensúlyozni. 

Új jelenség, hogy a hitelek növekedése a fiatalok nagymértékű eladóso- 
dásához vezet. Ez növeli azoknak a családoknak a számát, amelyek hosszabb- 
rövidebb ideig az átlagosnál alacsonyabb életszínvonalon élnek. Nem ritka, 
hogy ez a fogyasztási színvonal tartóssá válik. 

Az árak kordában tartásához és az infláció negatív hatásainak mérsék- 
léséhez egyidejű lépések sorozatát látjuk szükségesnek. Így indokolt, hogy a 
kedvezményes hitelnyújtás feltételei igazodjanak a lakásárak növekedéséhez. 
A hiteltörlesztés és kamatfizetés időtartamát másrészt a család jövedelmi 
helyzetéhez és annak változásához, az ún. életkeresethez is kívánatos hozzá- 
igazítani. 

A KISZ megítélése szerint is elengedhetetlen, hogy a beruházók és a ki- 
vitelezők lépéseket tegyenek a termelés hatékonyságának további javítására. 
Ezt elősegítheti az egyenlő versenyfeltételek kialakítása, az alacsony haté- 

konyságú építőanyag-ipari és kivitelező egységek közvetlen és közvetett — 
az árakon keresztül történő — támogatásának határozott leépítése. Az így fel- 
szabaduló költségvetési pénzeszközöket a jövedelmezően gazdálkodó vállalatok, 
szövetkezetek anyagi eszközeinek hatékonysághoz kötött bővítésére lehetne for- 
dítani. Az előrelépéshez elengedhetetlen, hogy az inflációnak a termelési folya- 
matban rejlő okai megszűnjenek. Szükséges továbbá az építőipari szervezetek 
kapcsolataiban és belső érdekeltségi viszonyaiban mutatkozó ellentmondások 
felszámolása, vagyis annak elérése, hogy egyértelműen érdekeltek legyenek a 
folyamatos munka feltételeinek biztosításában, a költségek leszorításában. 

Sok olyan család van, amely az önálló életkezdés első szakaszában vagy 
helyzetéből adódóan hosszabb távon sem képes nagyobb anyagi hozzájáru- 
lásra, mint amennyit a legkisebb saját erőt megkövetelő állami bérlakás 
megszerzése igényel. Ezért a tapasztalatok szerint indokoltnak látszik az ál- 
lami bérlakások számának további és az elmúlt két év ütemét meghaladó 
növelése. Tény, hogy az állami költségvetés mai helyzetében ennek fedezetét 
minden bizonnyal csak a kiadások átcsoportosításával és különféle megtaka- 
rításokkal lehet biztosítani. Ilyen átcsoportosításra látunk is lehetőséget, nem 
utolsósorban az építőanyagok termelői ártámogatásának leépítésében, valamint 
a tanácsi bérlakásokhoz kapcsolódó költségvetési támogatás differenciált át- 
rendezésében. Ma ugyanis valamennyi bérlakásban élő család jelentős költség- 
vetési lakbértámogatást kap. Ez a támogatás azonban nem a családok jöve- 
delmi helyzetéhez igazodik, vagyis alanya nem a bérlő, hanem a lakás. Úgy 
gondoljuk, hogy ez a jövőben módosulhatna. Célszerűnek mutatkozik, hogy 
a lakbér nagyságát bizonyos családi jövedelemszint felett a maitól eltérő mó- 
don határozzák meg. Eszerint ha az állami bérlakásban lakó család jövedelmi 
helyzetében jelentős javulás következik be, illetve a lakáshasználat jogát 
magas jövedelműek szerzik meg, a lakbérhez nyújtott költségvetési támoga- 
tás csökken, esetleg teljesen megszűnik. 


A KISZ érdekkénviseleti tevékenységének további formái 


A területi KISZ-bizottságok számára az érdekvédelmi munkának más formái 
is kínálkoznak. A helyi tanácsok lakásügyi rendeleteinek kialakításában és a 
lakásügyi társadalmi bizottságok munkájában való aktív részvételen kívül, a 
tanácsi tervezés során is képviselhetik környezetük fiataljainak sajátos ér- 
dekeit. Ebben az évben a KISZ megyei és városi bizottságai számára lehető- 
ség nyílik arra, hogy a hetedik ötéves tanácsi tervek kimunkálásában aktívan 
részt vegyenek. 

Az elmúlt években több megyében szolgáltató jellegű ifjúsági tanácsadó 
irodák jöttek létre. Ezáltal javultak a feltételei a hatósági, jogi, pénzügyi és 
műszaki előírások megismertetésének, a lehetőségek egyéni és csoportos ki- 
aknázásának, valamint az egyéni érdekvédelemnek. Célunk, hogy kiépítsük 
ezeknek az irodáknak a teljes hálózatát. Az irodák a mai állapothoz ha- 
sonlóan, a megyei és a városi KISZ-bizottságok irányításával működnének. 

A KISZ helyi szervezetei elsősorban az előkészítésben, a területbiztosí- 
tásban, az ifjúsági lakásépítő szövetkezetek megszervezésében vállalnak sze- 
repet. Az említett szövetkezetek többnyire csoportos rendszerű családi házak 
tervezését és kivitelezését végzik. Vannak más, hasonlóan jó kezdeményezé- 
sek is. Számos vállalat — a KISZ javaslatára — lehetővé tette, hogy munkás- 
szállása valamely részét társadalmi munkával fiatal házasok otthonává ala- 


.kítsák át. Ezekben az esetekben a KISZ-szervezet több helyütt bérlőkijelölési 

joggal rendelkezik. 

. Az erősen differenciált feszültségek feloldására településenként eltérő, sa- 
játos lehetőségek kínálkoznak. Ezért naprakész információkkal, alternatívák 
bemutatásával, a tapasztalatok közreadásával igyekszünk segíteni a helyi szer- 
vezetek ilyen irányú tevékenységét. 

A feltételek javításáért sokat tehetnek az építőipar területén működő 
KISZ-szervezetek is. Elsősorban azzal, hogy a termelési mozgalmak, a munka- 
verseny keretében szorgalmazzák a jó minőségű, fegyelmezett munkát, erre 
késztetik és nevelik a fiatalokat. 

A lakáskérdés kapcsán a KISZ olyan, a rendszer egészét érintő megol- 
dások kialakítását szorgalmazza, amelyek tartósan és lényegükből adódóan 
biztosítják az általános és ezen belül a fiatalokat érintő feszültségek oldását. 
A fiatalok helyzete alapjában véve egy hatékonyan működő általános lakásgaz- 
dálkodási rendszer révén alakulhat megnyugtatóan. Ez nem zárja ki speciális 
ifjúsági konstrukciók működtetését sem. Ilyen lehet például a lakossági meg- 
takarítási formák bővítése keretében a lakáshoz jutást garantáló ifjúsági ta- 
karékossági rendszer kialakítása. Az MSZMP XIII. kongresszusa határozatai- 
nak szellemében folyó hetedik ötéves népgazdasági tervezőmunka gazdasági 
lehetőségeinkkel számoló törekvései hosszabb távon magukban hordozzák a 
lakásprobléma társadalmi méretű megoldását. E célok elérése érdekében a 
KISZ jövőben is épít a fiatalok szakmai tudására, fegyelmezett munkavégzé- 
sére, mozgósítja tagságát, az egyes fiatalokat és ifjúsági kollektívákat. 

A párt és a kormányzat gazdaságpolitikai törekvései hosszabb távon ma- 
gukban hordozzák a lakásprobléma társadalmi méretű megoldásának lehető- 
ségét. E törekvések mielőbbi valóra válása alapvetően népgazdaságunk fejlő- 
désétől függ. Végső soron a KISZ is azzal tehet a legtöbbet a lakáskérdés meg- 
oldásáért, ha szakmai tudásuk növelésére, fegyelmezett munkára mozgósítja 
tagjait, az ifjúsági kollektívákat, minden egyes fiatalt. 

Szetei József 


A CSONGRÁD MEGYEI OKTATÁSI IGAZGATÓSÁG 
IGAZGATÓHELVETTESE 


A pártszervezetek munkájának 
politikai hatékonysága 


A kongresszusi határozat ismeretében sok alapszervezeti vezető teszi fel a kér- 
dést: miként lehetne az eddigieknél sikeresebben, eredményesebben irányítani 
a pártszervezet munkáját? Tapasztalataim szerint a tisztújítás az az időszak, 
amikor nagy elhatározások születnek, új megoldásokat vezetnek be, s való- 
ban olajozottabbanj kezd működni a vezetés gépezete. Egy idő után azonban 
újra jelentkeznek a régi nehézségek, sokszor még hatványozottabban. Ennek az 
ötévenként ismétlődő jelenségnek az okát abban látom, hogy az , újrakezdés" 
nem eléggé megalapozott, nem elég mélyen átgondolt. Régi és új vezetők egy- 
aránt megelégednek (sokszor kénytelenek megelégedni) azzal, hogy kisebb- 
nagyobb praktikus , újításokat" vezetnek be, amelyek átmenetileg, jobb eset- 
ben hosszabb távon is hatékonynak bizonyulnak. Mivel azonban ezek csak a ve- 
zetői munka felszínét, jobbára csak módszereit érintik, szükségszerűen előjön- 
nek a régebbi problémák. Minden jel arra mutat, hogy nem elég szilárdak 
azok a pillérek, amelyeken a vezetői munka nyugszik, különösen feltűnő az el- 
méleti bizonytalanság. 

Napjainkban már mindenki elfogadja — legalábbis úgy gondolom — azt 
az evidenciát, hogy egy szervezet munkájának eredményességét döntő mér- 
tékben befolyásolja a vezetés színvonala. Legpregnánsabban a gazdasági szer- 
vezetek példái bizonyítják ezt, ahol az eredményesség és a vezetés hatékonysá- 
ga közötti összefüggés a legközvetlenebbül felismerhető. És ha alaposan meg- 
vizsgáljuk a hatékony gazdasági vezetés sok-sok összetevőjét, ott találhatjuk 
a vezetői tapasztalatot, a korszerű vezetési szemléletet, ugyanúgy, mint a veze- 
tői tudást, a vezetői munka elméleti megalapozottságát stb. Miért lenne ez más- 
ként a pártszervezetekben? 

Egyetlen cikk keretében természetesen nem lehet kifejteni a vezetői mun- 
ka , elméleti alapjait", de néhány szempont felvetéséve: talán erősíthető egy 
olyan szemlélet, amely napjainkban a pártszervezetek vezetésében kívánatos 
lenne. 


XX 


Az egyik ilyen szempont, hogy minden alapszervezeti vezetőben a lehető leg- 
mélyebben tudatosuljon: vezetői munkáját sajátos szférában, a politikai élet 
területén végzi, ő maga politikai vezető. Ugyanis a működési terület e sajátossá- 
gának érvényesülnie kell a vezetői tevékenység szemléletében, tartalmában, 


módszereiben, eszközeiben, egész stílusában. Konkrétabban ez azt jelenti, hogy 
a pártban dolgozó tisztségviselő egész vezetői felfogását, munkáját és maga- 
tartását az vezérelje, hogy a politikai szféra az érdekek találkozásának, ütkö- 
zésének, egyeztetésének a terepe. Mégpedig olyan érdekekről van szó, amelyeket 
a társadalmi rétegek és osztályok, sőt az egész társadalom érdekeinek függvé- 
nyében kel! vizsgálni. Nem véletlenül szokták mondani, hogy olyan viszonyok 
között, amikor az antagonisztikus érdekellentétek, az osztályellentétek meg- 
szűntek, a politika az érdekegyeztetés művészete, sőt azt is hozzátehetjük, hogy 
tudománya. Következik ebből, hogy a politikai vezetőnek a felvetődő problé- 
mákhoz elsősorban az érdekek oldaláról kell közelítenie. Tekintettel arra, hogy 
a pártszervezet nagyon. bonyolult társadalmi, gazdasági közegben, az emberi vi- 
szonyok ezerszálú rendszerében tevékenykedik, ez persze nem egyszerű. Mivel 
a mindennapok során nagyon sok probléma kerül terítékre, mindenekelőtt el 
kell döntenie, hogy egyáltalán szükséges-e az adott dologgal foglalkoznia vagy 
sem. Azaz érinti-e a különféle érdekeket olyan mértékben, hogy kitapintható 
e kérdés politikai természete. Tudnia kell ugyanakkor, hogy az egyes kérdések 
csak nagyon ritkán jelennek meg tisztán politikai lényegüket mutatva, mint 
ahogy viszonylag ritkák az úgynevezett tisztán , szakmai" problémák is. 

Szükséges ezt hangsúlyozni, mert a gyakorlatban megfigyelhető, hogy 
a pártszervezetek , válogatás nélkül" minden problémát felvállalnak, olyano- 
kat is, amelyek megoldását egy általánosabb érvényű politikai döntésre épülő 
jogszabály vagy gazdasági szabályozó politikusan, törvényesen, megbízhatóan 
szabályozza és biztosítja. Ismétlem: politikusan, tehát a különféle érdekek fi- 
gyelembevételével. Úgy gondolom, hogy ha ez a feltétel adott, akkor máris 
megtaláltuk a problémák egy olyan körét, amellyel a pártszervezeteknek és 
a Politikai vezetésnek csak akkor kell foglalkozniuk, ha az általánosabb ér- 
vényű politikai döntéstől eltérés mutatkozik. Miért kell az alapszervezeti veze- 
tőségeknek véleményezési jogkörük gyakorlása során olykor apolitikus módon 
belebonyolódniuk különféle személyi ügyek eldöntésébe, mikor az az állami 
vagy gazdasági vezetőnek jól beszabályozott hatásköre, ahelyett, hogy a sze- 
mélyzeti munka politikai tendenciáit kísérnék figyelemmel, és azt a káderpoli- 
tika elveinek megfelelő irányban befolyásolnák? Vagy miért vállalnak részt 
egyedi bérkérdések megoldásában, ahelyett, hogy a szocialista bérezés elveinek 
az adott körülmények közötti érvényesítésével foglalkoznának hatékonyabban? 
Azt hiszem, egyrészt azért, mert abból az egyébként nem kifogásolható felfo- 
gásból indulnak ki, hogy a párt politikai illetékessége minden kérdésre kiter- 
jed. De hát az egyes személyi ügy, az egyedi bérkérdés még nem politikai ügy. 
Másrészt működnek azok a reflexek, miszerint , a pártnak mindenről tudnia 
kell", minden fontosabbnak ítélt ügyben hallatnia kell a szavát", és párosul 
ehhez egy rosszul értelmezett, túlméretezett felelősségvállalás (átvállalás) is. 
Nem nehéz belátni, hogy a mai viszonyok között ilyen felfogású politizálásra 
egyetlen pártszervezet sem képes, de nem is erre van szükség. 

Tapasztalható a politikai gyakorlatban egy ezzel ellentétes tendencia is. 
Van olyan politikai vezető, aki , tudatosan válogat", politikai vagy szakmai ka- 
tegóriába sorolja az egyes problémákat, az utóbbiakat a szakmai vezetők ha- 
táskörébe utalva. Való igaz, hogy sok dolognak egy adott időszakban vagy ösz- 
szefüggés-rendszer viszonylatai között nincs politikai jellege vagy elhanyagol- 
ható; vagy éppen a szakmai (gazdasági, műszaki jogi, adminisztratív) vonatko- 
zások elfedik a politikai lényeget, szinte kínálva a válogatás ésszerűségét. Egy- 
szer csak azt kell azonban tapasztalni, hogy ezek a , szakmainak? ítélt problé- 
mák nagyon kemény politikai üggyé váltak. Például egy üzemben a munka 
megszervezése szakmai (mérnöki, technikusi, művezetői) feladat, nem politikai 

ügy, de ha hiányosságai olyan méreteket öltenek, amelyek akadályozzák a mun- 
ka normális menetét, politikai problémává válik. 

A problémák mechanikus felosztása politikai és szakmai jellegű kérdé- 
sekre — amellett, hogy hibás, hiszen adott társadalmi viszonyok között min- 
den problémának szükségszerűen lehetnek politikai vonatkozásai — eltompítja 
azt a szükséges politikai érzékenységet, melynek birtokában fel tudjuk ismer- 
ni egy-egy dolog politikai mozzanatainak kifejlődését. Nem helyes tehát a kér- 
déseket valamiféle , okos előrelátásból" ily módon osztályozni, mert időközben 
politikai súlyuk oly mértékben megnövekedhet, hogy megoldásuk meghaladja 
erőinket. Azt sem kell sajnálni, ha egyszer-egyszer úgynevezett tisztán szakmai 
kérdések kerültek terítékre politikai fórumon, legfeljebb megállapítjuk, hogy 
a dolog politikai jelentősége elhanyagolható és félretesszük. 

További kérdés az adott probléma politikai jelentőségének, súlyának, mér- 
tékének a feltárása. Ez ugyanis meghatározza a vele való foglalkozás horderejét, 
a ráfordítandó energia nagyságát. Ennek felismerésében nagy szerepe van 
a politikai érzékenységnek és a tapasztalatnak, de rendelkezésünkre állnak 
objektív támpontok is. Mégpedig azok az egész társadalom érdekeit kifejező 
döntések, határozatok, amelyekben a politikai tevékenység stratégiája jelenik 
meg. Éppen ezért, amikor a politikai vezető a felvetődő kérdések megoldásá- 
hoz fog, amikor azt vizsgálja, hogy mivel és milyen mértékben kell foglalkoznia, 
hogyan rangsoroljon, akkor a helyi érdekviszonyok alapos vizsgálata mellett 
végezzen el egyfajta , visszaszámlálást" is, próbálja megállapítani, hogy az adott 
probléma milyen közvetlenül érinti, vagy milyen áttételeken keresztül kapcsoló- 
dik az elért társadalmi vívmányokhoz, és tegye meg ugyanezt előre is, viszonyít- 
son a legalapvetőbb társadalmi célokhoz és törekvésekhez is. Minél közvet- 
lenebb az adott probléma kapcsolata a már megvalósult, illetve megvalósítható, 
politikai formában is megjelenő alapvető érdekekkel, annál nagyobb a politikai 
súlya, annál előkelőbb helyet foglal el a megoldandó feladatok rangsorában. 

Ennek az alapállásnak kell meghatároznia a politikai vezető helyét, sze- 
repét, a működési területén zajló folyamatokhoz való viszonyát és egész tevé- 
kenységének tartalmát. Ez a gondolkodásmód célirányosabbá teszi munkáját, 
megbízhatóan körvonalazza illetékességének határait, csökkentheti a felesleges 
párhuzamosságokat, megóvja a politikai üresjáratoktól és vezetői energiáinak 
pazarlásától. 

Az előzőkben a. pártvezetés sajátosságát, politikai jellegét emeltem ki; most azt 
hangsúlyozom, hogy érvényesek a vezetés általános szabályai is. Az általános 
szabályozó szerepét a szocialista vezetés elvei töltik be, amelyek nem nyújtják 
ugyan a sikeres vezetői munka teljeg garanciáját, de érvényesítésük növeli 
a vezetés biztonságát, emelheti színvonalát, hatékonyságát. 


A vezetés szocialista elvei magából a szocializmus lényegéből következnek, 
helyességüket a gyakorlat igazolja. Többnyire ismert szabályok ezek, a szocia- 
lista vezetés irodalma, különféle tankönyvek, tanulmányok egyenként vagy 
valamilyen csoportosításban, részben vagy egészben tárgyalják ezeket. Ugy- 
mint: a vezetés egységességének, a politika elsőbbségének, a demokratikus 
centralizmusnak, a kollektív vezetésnek és személyes felelősségnek, az objek- 
tivitásnak és konkrétságnak, a döntő láncszem megragadásának, a vezetés pár- 
tosságának, a társadalmi és állami elv összekapcsolásának, az anyagi és er- 
kölcsi ösztönzés összhangjának stb. követelményét a szocialista vezetésben. 


Véleményem szerint, amennyire ismerősnek tűnnek ezek az elvek így fel- 
sorolva, annyira nincsenek benne a vezetői köztudatban, és még kevésbé hat- 
nak a vezetői gyakorlatban. A vezetők — még a politikai vezetők egy része 
is — úgy képzelik a vezetői munka megkezdését vagy hatékonyságának foko- 
zását, hogy abban elsődleges szerepet a módszereknek tulajdonítanak, ezért sze- 
rintük el kell sajátítani a vezetés technikáját, meg kell tanulni praktikus fo- 
gásait, és ezzel a legfontosabbat már megtették. 

Nem becsülöm le a vezetéstechnika jelentőségét! Amit mint alkalmazható 
módszert el lehet lesni másoktól, el kell lesni. De ki vitatja, hogy az ismeret- 
szerzésnek a vezetői munkát illetően is legalább két forrása van, mégpedig a 
gyakorlat és az elmélet együtt! 

Mi lehet az oka annak, hogy szakadék van a pártfórumokon végzett és 
a mindennapi folyamatos politikai munka között? A taggyűlések és a vezető- 
ségi ülések általában megfelelneki a formai előírásoknak, a határozatokban 
megjelölik a felelősöket. Az is tapasztalható viszont, hogy nem realizálódnak 
megfelelően a testületi döntések, a titkár átvállalja a reszortok (felelősök) bizo- 
nyos feladatait, sőt az is előfordul, hogy egyes operatív kérdésekben még a dön- 
tést is magára kell vállalnia. Nem más ez, mint a sokat kárhoztatott, nemkí- 
vánatos , titkárcentrikusság". Amellett, hogy ennek a jelenségnek objektív 
okai is vannak, szubjektíve arról van szó, hogy a titkár (vezető) tevékenységét 
nem hatja át kellően a kollektív vezetés és személyes felelősség elve. Tehát a fó- 
rumokon végzett és a folyamatos politikai munka közötti szakadék létrejöt- 
tében szerepe van a vezetési elvek és módszerek aszinkronjának. 


v.dp.dő- 


A gazdasági gyakorlatban ma már teljesen elfogadott, hogy a szervezet tevé- 
kenységét és a vezetés hatékonyságát az eredménnyel, a teljesítménnyel lehet 
mérni és minősíteni. Különösen egyértelmű ez, amikor a teljesítmény egzakt 
módon mérhető. A politikai munkában mintha mégsem érvényesülne kellően 
ez a felfogás, legalábbis van e tekintetben némi bizonytalankodás. 

A politikai munkal jellegénél fogva, soha sem mérhető oly módon, mint 
a termelőmunka, de miért kérdőjelezné ez meg azt az általános szabályt, hogy 
a munka mércéje itt is a teljesítmény? 

A vezetőt a szervezet irányítása közben — akár egyidejűleg is — több 
dolog orientálja, majd minősíti, többek között bizonyos folyamatok, események, 
ez, hogy emberi viszonyokkal van dolga, hogy emberi és szervezeti kapcsolatok- 
ra kell tekintettel lennie, és így tovább. De a fő szempont mégiscsak az, 
hogy a rábízott szervezet a lehető legjobb színvonalon teljesítse feladatát. 
Nekem úgy tűnik, hogy a pártszervezetek munkájában, illetve annak megítélé- 
sében ez az utóbbi szempont valamilyen okból nem érvényesül kellően, leg- 
alábbis nem elég hangsúlyos a gyakorlatban. Azaz a pártszervezetek munkája 
és vezetése nem eléggé teljesítménycentrikus. 

Valószínűleg oka ennek a politikai munka sajátossága, nehezen; mérhető- 
sége, de bizonyára a mérce pontatlansága is. Ez azt jelenti, hogy változtatni 
kell a mércén, mert egyáltalánj nem biztos, hogy a pártszervezetek politikai 
eredményességét azzal lehet mérni, hogy hány rendezvényt bonyolítottak le, 
ezek megfeleltek-e bizonyos előírásoknak, hogy mekkora volt ezeken az 
, aktivitás". 3 

Az eredményesség érdekében a lehető legnagyobb pontossággal definiálni 
kell, hogy mi minősül eredménynek a pártszervezetek munkájában. A kiinduló- 
pont az lehet, hogy a politikai szervezetnek politikai eredményt kell produkál- 


nia. A pártszervezet esetében ez úgy értelmezhető, hogy milyen mértékben 
képes megvalósítani a maga működési területén a párt politikáját, mennyire ké- 
pes érvényre juttatni a párt vezető szerepét. Egyszerűbben, de pontosabban fo- 
galmazva: milyen hatékonysággal oldja meg a megoldásra érett politikai prob- 
lémákat, mennyire eredményes a fent jelzett érdekegyeztető, érdekérvényesítő 
tevékenysége. Vagyis más megközelítésben: eredménynek tekinthető minden 
pozitív változás, ami a politikai tevékenység során létrejött. Az eredményes- 
ség megállapításakor a legfőbb kérdés: mi. változott meg? Egy adott kérdésben 
mennyivel lett egységesebb a párttagság felfogása, mennyivel erősebb a cse- 
lekvőkészsége? Milyen mértékben nőtt a pártszervezet politikai befolyása, 
valamely ügynek, célnak hány embert sikerült megnyerni? Szemben azzal a mai 
gyakorlatban is létező felfogással, amelyet eredményközpontú helyett esemény- 
centrikusnak neveznék. Kétségtelen, hogy a politikai események, rendezvények, 
akciók jelzik a mozgást, magukban hordozzák a változás lehetőségét. Az a tény 
azonban, hogy , megtárgyaltuk", , eldöntöttük", még nem tekinthető a politikai 
munka céljának, eredményének, legfeljebb csak eszközének. 

Természetesen az eredmény mérése még így sem lesz egyszerű, mert mind- 
annak, amit a pártszervezet csinál, az ad értelmet, hogy integrálódik a gazda- 
sági, intézményi, lakóhelyi környezet eredményeibe. De nem is a méricskélés 
itt a lényeg, hanem az eredménynek mint a vezetés legfőbb orientátorának a 
tudatosulása, annak a felismerése és gyakorlati érvényesülése, hogy minden, 
amit a pártszervezet és vezetése tesz politikai hatékonysága szempontjából 
értékelendő. 

Ha így gondolkodunk, feltárulnak előttünk, a valódi célok, viszonyítható 
lesz a tevékenység és az eredmény, kézzelfoghatóvá válik a siker és átélhetőbbé 
annak politikai élménye, biztonságosabban felismerhetjük az értéktelen lát- 
szatmunkát, és talán sikerrel vehetjük fel a harcot a politikai munka két 
rákfenéje, a formalizmus és a bürokrácia ellen. 


LUCA MÁRTA 


A politikai gazdaságtan oktatás módszertana 


A szerző könyvében a marxizmus-leninizmus 
oktatás általános módszereinek és a Ppoliti- 
kai . gazdaságtan  szakmódszertanának o 
kapcsolatával foglalkozik. Bemutatja a po- 
litikai gazdaságtan oktatás célját, főbb el- 
160 oldal veit, szerepét a marxizmus-leninizmus komp- 
lex elsajátításában. Elemzi az elmélet és a 
Ára: 18,— Ft gyakorlat egységét, a politikai gozdaság- 
tan és a gazdoságpolitika kapcsolatát. Vizs- 
gálja a hatékony oktatás feltételeit, szemé- 
KOSSUTH KONYVKIADO lyi és tárgyi tényezőit. 


Oláh József 


A MÉM TÖRVÉNYESSÉGI FŐOSZTÁLYANAK VEZETŐJE 


Az új vállalati 
vezetőtestületekről 


A mezőgazdasági, élelmiszer-ipari és erdőgazdasági ágazatban az év első felé- 
ben 198 vállalat állt át az új vállalatvezetési formákra. Közülük 152-nél válla- 
lati tanács, 31-nél küldöttgyűlés, 15-néd közgyűlés látja el a vállalat általános 
vezetését. Ez elég nagy szám a szerzett tapasztalatok hasznosításához, az intéz- 
kedések, a megoldások kritikai elemzéséhez. 

A vállalatok szervezési és működési szabályai a tanácsok létszámának alsó 
határát 12, a felsőét 50 főben állapították meg. A választások után jellemző lett 
a 20—30 közötti létszám. Ez tükrözi azt a praktikus gondolkodást, hogy mű- 
ködőképesség szempontjából a kisebb létszám az előnyösebb. A küldöttgyűlés 
általános vezetésével működő vállalatoknál a választott küldöttek száma 20 és 
60 között van. A vállalati tanácsokban a munkahelyi kollektívák küldötteinek 
aránya 51 százalék, a vállalatvezetés képviselőinek aránya 49 százalék. 


A küldöttgyűlés és a közgyűlés általános vezetésével működő vállalatok- 
nál a vállalati törvényben meghatározott hatáskörrel rendelkező vezetőséget 
kell választani. A megválasztott vezetőségek létszáma az egyes vállalatoknál 
5—15 fő között van. Az említett vállalatoknál lehetőség van (tehát nem kötele- 
ző) ellenőrző bizottság választására is. Eddig összesen öt vállalatnál választot- 
tak ellenőrző bizottságot. 

A vállalati vezető testületek összetételéből megállapítható, hogy a demok- 
ratikus választások alapján a testületekben egyrészt jelentős a fizikai dolgozók 
aránya, másrészt a vállalatvezetés képviselőinek túlynomó része felsőfokú szak- 
mai végzettséggel rendelkező szakvezető. A testületekben tehát szerencsésen 
ötvöződik a szakértelem és a közvetlen dolgozói képviselet. Mindebből követ- 
kezik, hogy megvannak az adottságok ahhoz, hogy eredményesen működő 
vezetés valósuljon meg vállalatainknál. Hosszabb időszaknak kell azonban eltel- 
nie ahhoz, hogy a vezető testület tagjai felnőjenek a megnövekedett felada- 
tokhoz, és kellő gyakorlatot szerezzenek a korszerű vezetési módszerek ből. Ilyen 
szempontból is mérlegelve a testületek működésének kezdeti tapasztalatait, lát- 
ható, hogy még sok a bizonytalanságból eredő tartalmi és formai fogyatékosság. 


A vállalatok többségénél a vezető testület már a második ülését is megtar- 
totta. Ezeken megtárgyalták és jóváhagyták a vállalat 1985. évi tervét. Döntöt- 
tek az igazgatóval szembeni követelményekről és prémiumfeladatairól. Néhány 

vállalatnál megtárgyalták a hetedik ötéves terv főbb elgondolásait. Egyes 
vállalatoknál jelentős beruházásokról és hitelfelvételekről is döntöttek a tes- 
tületek. Az igazgatók a legtöbb testületi ülésen tájékoztatást adtak az éves terv 
időarányos teljesítéséről, a termelési kilátásokról stb. 

A vállalati tanácsok elnökei nagy felelősségtudattal végzik munkájukat. 
Helyenként azonban nehézséget okoz még a megfelelő gyakorlatnak és a vá- 
lasztott tisztségből adódó jogok és kötelezettségek kellő ismeretének hiánya. 
A dolgozói küldötteknél szembetűnő a vállalat átfogó ismeretének hiánya; eb- 
ből következik érthető elfogódottságuk, csak elvétve szólnak hozzá az ülésen 
tárgyalt témákhoz. A vállalatvezetés képviselői a szakmai kérdésekben aktí- 
vak; ez azért is érthető, mert a vállalati vezetési szervezetben továbbra is ők 
a felelősek egy-egy szakterületért. Törekvésük azonban szerepkörükkel ellen- 
ttétben ma még arra irányul, hogy az általuk vezetett önálló szervezeti egy- 
"ség pozícióját erősítsék. Így a vállalati összérdekek képviselete másodlagossá 
válik. Tény, hogy jelenleg általában csak az igazgató — esetleg helyettesei — 
képesek"a vállalat egészét átfogni. Ez azt a lehetőséget is magában rejti, hogy 
esetenként az igazgató akanata érvényesül még akkor is, ha formailag a testü- 
let szavazással dönt a kérdésekben. 

A vezetés és gazdálkodás sarkalatos kérdése: a vállalatot vezető testület 
.és a vállalati igazgató feladatkörének pontos és egyértelmű elhatárolása. 
Nem lenne szerencsés, ha a testületek olyan kérdésekben is igényelnék a dön- 
tési jogot, amelyekben az igazgatónak személyesen kell döntenie. Az sem he- 
lyeselhető, ha a vállalat igazgatója, mintegy elhárítva magáról a felelősséget, 
testületi döntést akar hozatni olyan ügyekben, amelyekben neki kell döntenie. 

A testületi és egyszemélyi jogkörök helyes megállapítása nemcsak az 
együttműködés érdekében fontos, hanem a gazdálkodás szempontjából is. A 
testületre a jelentős ügyek tartoznak, azt pedig, hogy melyek a jelentős ügyek, 
szervezeti és működési szabályzatukban állapítják meg a vállalatok. E tekintet- 
ben szélsőséges álláspontok is tapasztalhatók, jóllehet nem ez a jellemző. Van 
olyan vállalat például, ahol az 50 millió forintot meghaladó beruházást vagy 
hitelfelvételt minősítik jelentősnek; előfordult azonban az ís, hogy a beruhá- 
zásra vagy hitelfelvételre vonatkozó összeget már 5 millió forint felett jelen- 
tősnek minősítették. 

A munkaerő foglalkoztatására jónátlészó döntések minősítésében is nagy 
a szóródás. Van olyan vállalat, ahol 20 fős létszámcsökkentést már , jelentős- 
nek" tartanak, de van olyan! is; ahol ez a szám 300 fő fölött van. Nyilvánvaló, 
hogy a határ kijelölésében a vállalatnál foglalkoztatott dolgozók számából 
kell kiindulni, de az indokolt és helyes arányokat ma még nem sikerült 
mindenütt megtalálni. Néhol az igazgató részére állapítanak meg túlméretezett 
jogkört, más esetekben viszont szűklátókörűen, a vállalati közös érdekeket hát- 
térbe szorítva, a kisebb dolgozói kollektívák érdekeit helyezik előtérbe.. 

A nem eléggé végiggondolt döntési jogkörök senkinek sem kedveznek: 
megkötik az igazgató kezét, szétforgácsolják a testületek erejét, meggátolják, 
hogy a valóban jelentős ügyekben átgondolt kollektív döntés szülessen. Termé- 
szetesen óva intenék mindenkit, hogy a konkrét helyzettől függetlenül minősít- 
sen valamit soknak vagy kevésnek. 

Mindenütt egyértelművé kell tenni a munkáltatói jogokkal kapcsolatos 
kérdéseket. Nem szabad elfelejteni, hogy az új típusú állami vállalatok igazga- 
tói felett a munkáltatói jogokat a vállalati tanács, illetve a dolgozók közgyűlé- 
se (küldöttgyűlése) gyakorolja. Egyes munkáltatói jogok gyakorlását a vállalati 
tanács az elnökre, a közgyűlés (küldöttgyűlés) pedig a vezetőségre ruházhatja 


át. Nem lehet átruházni az igazgató megválasztásával, beszámoltatásával, fel- 
mentésével, minősítésével és munkájának értékelésével kapcsolatos munkál- 
tatói jogok gyakorlását. Meg kell jegyezni, hogy a megválasztott igazgatóval 
a választási (általában ötéves) ciklus időtartamához megfelelően minden eset- 
ben meghatározott időtartamra szóló munkaszerződést kel! kötni. 

A munkáltatói jogok gyakorlásával összefüggő fontos kérdés az igazgatói 
munkakör betöltésével kapcsolatos pályázati rendszer is. Erről ez idő szerint 
annyit mindenképpen meg kell! jegyezni, hogy a pályázatok titkosságát — a pá- 
lyázók jogos érdekeinek védelme érdekében — feltétlenül biztosítani kell. 

A gazdaságirányítás továbbfejlesztésével 1986 végéig az állami vállalatok 
széles köre új helyzetbe kerül, de az állam , jogosítványai" is megváltoznak. 
Úgy gondolom, hogy e változások , papíron" naptári naphoz köthetők, de a gya- 
korlatban nem, tehát az új tartalmú munka kialakulásához hosszabb időszak 
szükséges. . 

Az előttünk álló új szakaszban — kezdeti tapasztalataim és feltételezéseim 
szerint — mind felfogásunkat, mind gyakorlatunkat abba az irányba kell te- 
relni, hogy a problémákat az új elvek talaján oldjuk meg, még akkor is, ha té- 
teles szabállyal nem rendelkezünk. Fontosnak tartom, hogy a kialakulóban levő 
önálló vállalati gazdálkodás és szabályozás érték- és mértékrendjét ne a , meg- 
szokás" alapján ítéljük meg, illetve ne hamarkodjuk el a döntések minősítését. 
Tudomásul kell vennünk, hogy nincs és nem is lesz két egyforma vállalatunk; 
de reméljük, hogy nagyon sok eredményesen gazdálkodó vállalatunk lesz. 

Az új vállalatvezetési formára való átállással nem lehet befejezettnek tekin- 
teni a munkát. További segítséget kell adni a vállalatoknak, hogy mielőbb 
kialakítsák, megtalálják és gyakorlatukban alkalmazzák a testületi és egy- 
személyi vezetés leghatékonyabb ötvözetét. Miután a törvényességi felügyelet 
képviselője hivatalból részt vesz a testületi üléseken, kötelességünknek tartjuk, 
hogy ne , csak" a törvényesség betartására figyeljünk, hanem a rendelkezésünk- 
re álló információkkal segítsük a döntéshozatalt ajó módszerek elterjedését. 
Nem tudunk és nem kívánunk beavatkozni a vállalat belső ügyeibe, de szeret- 
nénk segíteni. Az új vállalatvezetési formákról szerzett tapasztalatainkat je- 
lezni fogjuk az illetékes politikai és kormányzati szerveknek, és kezdeményez- 
zük a , fékező" körülmények megváltoztatását. 

Az új típusú vállalatok, illetve testületeik működésére vonatkozóan máris 
tapasztaltunk bizonyos szélsőséges nézeteket. Felvetődött például, hogy a vál- 
lalati tanácsok részére , kívülről" munkatervi javaslatot tesznek: mikor ülésez- 
zenek, és mit tárgyaljanak meg. Úgy gondoljuk, hogy ilyen kezdeményezésre 
nincs szükség, a vállalati tanács, illetve a vállalat vezetése el fogja tudni dön- 
teni, hogy mikor és miért tanácskozzanak. Abban is bíznunk kell, hogy a testü- 
letek mielőbb eredményes, szervezett együttműködést fognak kialakítani a he- 
lyi párt- és szakszervezeti testületekkel. 

Új típusú vállalataink a területileg illetékes (városi, nagyközségi) párt- 
szervezetekkel és a szakszervezetekkel jól együttműködnek. A vállalati párt- 
szervezet, szakszervezet és KISZ-titkára tanácskozási joggal részt vesz a tes- 
tületi üléseken. Részükről egyértelműen segítőkészség tapasztalható. 

Az átmeneti időszakban, különösen addig, amíg az állami irányítás (jogi, 
gazdasági, törvényességi, piacfelügyeleti stb.) eszközei nem tudnak összehan- 
goltan hatni, a feladatok ellátása messzemenő önállóságot és kezdeményező- 
készséget követel. A helyes megoldás megtalálása, az alkalmazható eszközök 
összehangolása, az időhúzás nélküli intézkedés feltételezi a hatáskörileg illeté- 
kes pártszervek és állami szervek újszerű, folyamatos munkakapcsolatát. 

Tóth József 


A TOLNA MEGYEI TANÁCS VB 
SZEMÉLYZETI ÉS OKTATÁSI CSOPORTVEZETŐJE 


Az emberi tényező 
a mezőgazdasági termelésben 


Tolna megye mezőgazdasága a VI. ötéves terv időszakában dinamikusan fejlő- 
dött, országosan is kimagasló eredményeket ért el, időarányosan teljesítette 
a tervidőszak előirányzatát. 1984-ben is sikerült a kedvezőtlen agrometeoroló- 
giai, a nehezebbé vált gazdálkodási és piaci viszonyok ellenére az ágazat töret- 
len fejlődését megőrizni. Az eredmények eléréséhez több tényező járult hozzá. 
Kiemelkedik közülük a gazdálkodó ember szorgalmas munkája. 

Az MSZMP XIII. kongresszusa is hangsúlyozta, hogy az emberi tényezők- 
nek kimagasló szerepük van adottságaink, anyagi és szellemi erőforrásaink 
hasznosításában. Azt a többletet ugyanis, amely az ország számára ma nélkü- 
lözhetetlen, mindenekelőtt az emberi tudás és akarat; a színvonalas vezetés; 
a fegyelmezett, jobb minőségű munka biztosíthatja. Az első helyen tehát az 
alkotó ember áll. Felkészült emberek nélkül képtelenek vagyunk megoldani 
feladatainkat. Hiába a korszerű technika, a vállalati stratégia, ha az ember nem 
érzi jól magát munkahelyén, akkor jó eredmények sem születnek. 


Nyitottabb káder- és személyzeti munka 


A megye párt- és tanácsi testületei mind többször fogalmazzák meg, hogy a 
megyénk termelőszövetkezeteiben folyó káder- és személyzeti munkának meg 
kell újhodnia, még hatékonyabbá, célirányosabbá kell válnia, akkor is, ha az 
eddigi eredmények jelentősek és biztatóak. Ez a megújhodási képesség, nyitott- 
ság és rugalmasság adva van. Ezt bizonyítja, hogy termelőszövetkezeteinkben 
megértették és felismerték, hogy a magasabb szintű ágazati célkitűzések meg- 
valósítása, a nehezebbé és bonyolultabbá váló feladatok eredményes megvaló- 
sítása fokozottabban előtérbe állította az emberekkel való foglalkozást, tovább 
növelte a káder- és személyzeti munka szerepét. Ennek nyomán egyre komo- 
lyabban foglalkoznak vele, de ennek a munkának a színvonala gazdaságonként 
nagy különbségeket mutat. 

Tapasztalataink szerint az emberekkel való foglalkozásban a legfontosabb 
a vezetés színvonala, korszerűsége és az emberi viszonyok minősége. A mező- 
gazdaságban dolgozók felkészültségét mutatják ennek a gazdasági ágnak a nem- 
Zzetközileg is elismert eredményei. Megyénk termelőszövetkezetei 10 százalék- 
kal kisebb területen, lényegesen kevesebb munkaerővel" 3,5-szer több búzát, 
kukoricát, háromszoros mennyiségű napraforgót termelnek, mint 25 évvel ez- 

előtt; vagy ugyanebben az időszakban a vágósertés több mint hatszorosára, 
a tejfelvásárlás négy és félszeresére nőtt. 

: A termelőszövetkezetekben dolgozók ma nem dolgoznak többet, mint ré- 

gen, csak okosabban, szervezettebben, felkészültebben és hatékonyabban. Az 

1984. évi gazdálkodás sikerei, a kongresszusi és a felszabadulási munkaverseny 

eredményei jól mutatják, hogy milyen nagy energia van a dolgozó em- 

berekben. i 

A káder- és személyzeti munkára vonatkozó párt- és kormányhatározatok, 
az érdekképviseleti szervek ajánlásai sajátosan valósulnak meg a termelő- 
szövetkezetek önállósága, a vállalati és önkormányzati rendszer fejlődése, a szö- 
vetkezeti demokrácia szélesedése közepette. Ennek tulajdonítható, hogy a ter- 
melőszövetkezetekben dolgozó vezetők többsége elkötelezett, szakmáját jól ér- 
tő, irányító, vezető munkáját a közösség szolgálataként felfogó ember. 

Nagyon jelentős eredmény a felsőfakú speciális szakemberek számának 
növekedése. 1963-ban 122, jelenleg viszont már 717 felsőfokú iskolai végzettség- 
gel rendelkező szakember tevékenykedik termelőszövetkezeteinkben. A fizikai 
dolgozók mintegy 40 százaléka szak-, 50 százaléka pedig betanított munkás. 
A szakemberek létszámának megsokszorozódása, a fizikai dolgozók szakmai 
képzettségi színvonalának emelkedése lehetővé tette a tudományos-technikai 
fejlődés új eredményeinek széles körű és gyors alkalmazását. 

Az emberekkel való foglalkozás jelentőségének mind nagyobb felismerését 
mutatja, hogy napjainkban már sokkal alaposabban törődnek az emberi kap- 
csolatok alakításával. A legtöbb helyen rájöttek, hogy ha azt akarjuk, hogy az 
emberek tenni akarása, tudása és képessége még jobban kibontakozzék, ahhoz 
jobb emberi kapcsolatokra, emberibb munkahelyi légkörre, nagyobb rendre és 
fegyelemre van szükség. Az emberi kapcsolatok minősége, az egymás iránti 
figyelem elengedhetetlen összetevője az emberi :közérzetnek, és nem igényel 
drága beruházásokat. 

A jó kollektív szellemnek, munkahelyi légkörnek sok példáját említhet- 
nénk. Itt azokat a munkahelyi kollektívákat említjük, amelyek országosan is 
rangos elismerést kaptak: a Dombóvár , Alkotmány" Mgtsz , GAGARIN" ser- 
téstenyésztő brigád, a Magyar Népköztársaság Kiváló Brigádja, Munka Vörös 
Zászló kitüntetésben részesült. A brigád vezetője: Frezik Jánosné a Szocialista 
Munka Hőse; a pálfai , Egyetértés" Mgtsz , Béke" lakatos brigád a Magyar Nép- 
köztársaság Kiváló Brigádja; a zombai , Egyesült Erő" Tsz , II. Rákóczi Ferenc" 
gépjavító brigád a Szakma Kiváló Brigádja. 

A tudást, a szorgalmat, a felelősségvállalást, a jobb teljesítményt mint nagy 
társadalmi értéket jobban meg kell becsülni. Sajnos, a korábban érvényes jöve- 
delemszabályozás nem adott kellő ösztönzést a képességek kibontakoztatásához, 
a hatékonyabb gazdálkodáshoz. Az , egyenlősdi", a tényleges teljesítmények, 
a jobb minőségű munka nem kielégítő elismerése visszafogta az emberek ambí- 
cióit. Ebben az évben az anyagi ösztönzés jelentős változásokat hozott. 


A vezető értékelése 


A vezetők munkájának megítélésekor döntő, hogy miként tudják az alkotó- 
kedvet, a kezdeményezőkészséget kibontakoztatni, jó munkahelyi légkörben, 
jobb vezetői munkával megoldani feladataikat. Azoktól a vezetőktől, akik a ne- 
hezebb viszonyok között nem tudnak helytállni, tisztességgel el kell búcsúzni, 
de azokat, akik megbirkóznak a feladatokkal, jobban meg kell becsülni, emelve 
a vezetői munka rangját. 

Az irányító és vezetői munkában a technikai és az emberi oldal szerves 
egységben van, bármelyiknek az elhanyagolása súlyos konfliktusokhoz vezet. 
Napjainkban azért helyeződik nagyobb figyelem az emberi oldalra, hogy 
ezen keresztül a technikai lehetőségeket jobban ki tudjuk használni az intenzív 
szakasz igényeinek megfelelően. 

A fejlődés és az előremutató tendenciák ellenére a káder- és személyzeti 
munka tudatosságában és tervszerűségében tapasztalható lemaradás; ebben a 
tekintetben előre kell lépni. Többirányú erőfeszítéssel sikerült elérni, hogy 
minden egyes tsz-elnök munkája szerves részének, állandó és megkülönböztetett 
feladatának tekintse a személyzeti munkát, de a beosztott vezetőkről ugyanez 
nem mondható el. E vezetők töbosége ezzel a munkával még nem szívesen fog- 
lalkozik, nincs meg hozzá a kellő felkészültsége, pszichológiai, szociológiai, pe- 
dagógiai ismerete. Az emberekkel való foglalkozás színvonala elmarad a köve- 
telményektől. A vezetői munka leggyengébb területe az emberek politikai és 
erkölcsi nevelése, a kulturált viselkedésnek, a helyes életmódnak a kialakítása. 

Ezért kezdeményeztük a vezetési ismeretek és a tudományos emberismeret 
oktatását a különböző vezetői szinteken. Megszerveztük a személyzeti vezetők 
egyéves speciális tanfolyamát, amelyet eddig 20-an végeztek el, továbbá a 
tsz-ek közép- és munkahelyi vezetőinek helyi tanfolyamát, amelyet eddig 26 
esetben tartottunk meg. Tapasztalataink kedvezőek, az elkövetkezendő években 
tovább folytatjuk ez irányú munkánkat. Az egységes szemlélet és gyakorlat 
kialakítását jól szolgálta, hogy az elmúlt három évben városkörzetenként a tsz- 
elnökök, párttitkárok és személyzeti vezetők együttes értekezletén tárgyaltuk 
meg az időszerű tennivalókat. 

Mind nagyobb problémát okoz, hogy ellentmondás tapasztalható a vezetés- 
sel szemben támasztott követelmények és a rendelkezésre álló technikai eszkö- 
zök, valamint azok használata között. A világszínvonalat megközelítő technikai, 
technológiai megoldások, rendszerek irányítása gyakran hagyományos eszkö- 
zökkel, veszteségesen történik. A számítástechnika — az utóbbi időszakban a 
kis számológépek — alkalmazása szövetkezeteinkben is egyre gyakoribb. Né- 
hány kivételtől eltekintve azonban gondot okoz a számítógépes termelés- és 
ügyvitelszervezés, az integrált közgazdasági munka, a termelési folyamatok 
komplex elemzése. A veszteségforrások feltárása csak az elején tart. A lassú 
előrehaladás legfőbb okai között megemlíthetjük a pénzügyi és számviteli dol- 
gozók alacsony, képzettségi színvonalát, a mezőgazdasági munkafolyamatokhoz 
is értő közgazdasági szakemberek hiányát, a termelésben dolgozó szakvezetők 
számítástechnikai képzetlenségét. 

A gazdaságok vezetésének megújhodását jelzi termelőszövetkezeteinknek 
az a helyes gyakorlata, hogy vezetői tisztségekbe olyan kádereket — köztük 
nagyobb számban fiatalokat — igyekeznek állítani, akik elkötelezettjei a nép 
ügyének, feladatuk ellátásához magas fokú szakmai ismeretekkel, közgazdasági 
szemlélettel, vállalkozó készséggel rendelkeznek, lendületesen, kezdeményezően 
dolgoznak, megfelelő az irányítóképességük, értik, képviselik és végrehajtják 
a párt politikáját, s a szocialista erkölcs elvei szerint élnek és dolgoznak. 
(Az elmúlt három évben kinevezettek mintegy 50 százaléka fiatal, 15 százaléka 
kezdő szakember.) 

Megyénk termelőszövetkezeteiben is felgyorsult a vezetők cseréje; az elmúlt 
három évben a vezetők 25,6 százaléka cserélődött ki. Tavaly 64 tsz közül 10 eset- 
ben történt elnökcsere. Ez a jelenség még szükségesebbé teszi a káderután- 
pótlással, -képzéssel és -neveléssel való alaposabb foglalkozást. Tovább kell 
javítani az emberekkel való foglalkozást, növelni a korszerűbb anyagi és er- 
kölcsi ösztönzést, a jó munkahelyi és alkotó légkört. 


TESTVERPARTOKROL 


Thürmer Gyula 


A KÖZPONTI BIZOTTSÁG 
KULUGYI OSZTÁLVÁNAK MUNKATÁRSA 


A Szovjetunió Kommunista Pártjának 
törekvései a hatékonyság növelésére 


Hazánkban is nagy figyelmet keltettek azok a törekvések, amelyek a politikai, 
gazdasági tevékenység, a társadalomépítés "hatékonyságának növelésére a 
Szovjetunióban kibontakoznak. Ezt az érdeklődést csak fokozza az a körül- 
mény, hogy hamarosan sor kerül a Szovjetunió Kommunista Pártjának XXVII. 
kongresszusára. A kongresszusra való felkészülés során és magán a kongresz- 
szuson az elkövetkező időszak nagy horderejű feladatait kell meghatározni, 
ami , a kialakult helyzet mélyreható átgondolását s bátor döntéseket és ener- 
gikus tetteket követel" — hangzott el az SZKP KB ez év áprilisi ülésén. A 
megtett út kritikus elemzését és a szükséges következtetések levonását egy- 
aránt igényli az ország belső fejlődése, valamint a nemzetközi politikai és gaz- 
dasági viszonyok — sok tekintetben kedvezőtlen — változásai. 

A Szovjetunióban — hasonlóan több más szocialista országhoz — a fő fel- 
adat az ország társadalmi-gazdasági fejlődésének meggyorsítása, a hatékony- 
ság fokozása. A KB márciusi ülésén megfogalmazott gazdaságpolitikai koncep- 
ció szerint a nemzeti jövedelemnek évefite legalább 4—59/9-kal kell növeked- 
nie. Ebben az a felismerés tükröződik, hogy csak így valósulhat meg egyidejű- 
leg az életszínvonal emelése, a gazdasági potenciál növelése és a katonai erő- 
egyensúly megőrzéséhez szükséges feltételek biztosítása. A párt megjelölte az 
e célhoz vezető nem könnyű utakat is. Meg kell gyorsítani a tudományos-mű- 
szaki fejlődést, át kell alakítani a gazdaságirányítási rendszert, tovább kell 
szilárdítani a rendet és fegyelmet, fejleszteni kell a dolgozók társadalmi ak- 
tivitását. 

Egyidejűleg napirendre került a társadalom politikai intézményrendszere, 
a szocialista államiság, a demokrácia továbbfejlesztése is. E feladat jelentősége 
semmivel nem kisebb, mint a gazdaság fejlesztésének intenzívvé tétele. Ered- 
ményes megvalósításától azt várják, hogy kedvező hatást gyakoroljon az ország 
társadalmi-gazdasági fejlődésére. 

A szovjet kommunisták abból indulnak ki, hogy e feladatok megvalósulá- 
sának alapvető feltétele a párt vezető szerepének erősítése, a pártirányítás ha- 
tékonyságának fokozása. Ez egyaránt vonatkozik a szocialista építés politikai 
feladatainak kimunkálására és az ebből adódó gyakorlati teendők megoldásá- 
ra, a politikai rendszer működésére. Mindezekben kifejeződik az a törekvés, 
hogy a párt a kor követelményeinek megfelelő marxista—leninista választ ad- 
jon az élet által felvetett kérdésekre. 


93 


Az SZKP Központi Bizottságának 1982. novemberi ülése a marxizmus-leni- 
nizmus tudományos elmélete és a gyakorlati tapasztalatok alapján arra a fon- 
tos következtetésre jutott, hogy napjainkban a Szovjetunióban a fő feladat a 
fejlett szocialista társadalom tökéletesítése. A stratégiai cél változatlanul a 
kommunizmus felépítése. A fejlődés jelenlegi szakaszában azonban a szocia- 
lista viszonyok tökéletesítése, fejlesztése, a bennük rejlő tartalékok haszno- 
sítása van napirenden. A szocialista építés ilyen értelmű megfogalmazása rész- 
letes kifejtést nyert az SZKP vezető szerveinek határozataiban és Jurij And- 
ropov műveiben is. Az SZKP KB volt főtitkára hangsúlyozta, hogy a szo- 
cializmus belső forrásainak feltárása és alkotó felhasználása útján kell előre- 
haladni, alaposan tanulmányozva a szocializmus fejlődési törvényeit, ellent- 
mondásait, érdekrendszerét. Az SZKP KB 1982. novemberi ülése jegyében 
megfogalmazott gondolatok olyan politikai, társadalmi, gazdasági változások 
megerősödését segítették elő, amelyekben tükröződött a XXVI. kongresszuson 
meghirdetett törekvések következetes véghezvitelének szándéka. Ezek lényege 
a belső tartalékok hatékonyabb felhasználása, a szocializmusban rejlő előnyök 
mind teljesebb kiaknázása. 

A fejlett szocialista társadalom tökéletesítése koncepciójának tehát nem 
csupán elméleti jelentősége van. Lehetővé teszi, hogy a párt a helyes és idő- 
szerű feladatokat az objektív realitásoknak megfelelően jelölje ki, és elhatá- 
rolja egymástól az azonnal megoldható és megoldandó, illetve a távlati teen- 
dőket. 

A Szovjetunió előtt álló hosszú távú tennivalók megfogalmazása az SZKP 
módosított programjának feladata, amelyet a XXVII. kongresszus hivatott el- 
fogadni. A szovjet kommunisták olyan program kialakítására törekednek, 
amely reálisan elemzi a jelenlegi helyzetet, ötvözi a párt tapasztalatait a kom- 
munista építés céljaival, s világos útjelzőket ad a jövőbeli munkához. 


A szocialista építésről alkotott felfogás egyik lényeges elemeként fokozott 
érdeklődés nyilvánul meg a többi szocialista ország tapasztalatai iránt. A szo- 
cializmus lényegét úgy kívánják megragadni, további építésének feladatait pe- 
dig kijelölni, hogy egyaránt figyelembe veszik a Szovjetunió gazdag törté- 
nelmét és a többi szocialista ország immáron negyvenéves tapasztalatait. Ma 
is élőnek tekintik Lenin szavait, amelyek szerint ,csak egy csomó kísérlet 
eredményeképpen — amelyek közül mindegyik önmagában véve egyoldalú, 
bizonyos mértékig diszharmonikus lesz — jön létre a teljes szocializmus". 


Más szocialista országokhoz hasonlóan a Szovjetunióban is folyik a gazdasági 
mechanizmus tökéletesítése. Nagy jelentőséget tulajdonítanak annak, hogy a 
párt vezető szerepe következetesen érvényesüljön a gazdaság terén is. Erő- 
síteni kívánják a gazdaságpolitikai szemléletet. A pártszervezeteket arra Ösz- 
tönzik, hogy elsősorban a termelőmunkához szükséges politikai, személyi fel- 
tételek megteremtéséről gondoskodjanak, s ne a gazdasági vezetők feladatát 
végezzék, ne helyettük dolgozzanak. 

A párt kezdeményezésére 1983-ban országos kísérlet indult az új gazda- 
ságirányítási módszerek bevezetésére. Ennek keretében csökkentették a terv- 
mutatók számát, a vállalatok nagyobb lehetőséget kaptak termelési és fejlesz- 
tési programjuk kialakításában, a keresetek megállapításában. A kedvező ta- 
pasztalatok alapján ezt a rendszert most szélesebb körre terjesztik ki. Az 
irányítás továbbfejlesztésében fokozottan építenek az áru- és pénzviszonyok- 

ban rejlő lehetőségekre, miközben az elsődleges szerep továbbra is a közpon- 
tilag megállapított tervelőirányzatoké. 

Az irányítás alapelvének változatlanul a demokratikus centralizmust te- 
kinti az SZKP. Ezen — Mihail Gorbacsov szavaival élve — a , centralizált irá- 
nyítás tudományos megalapozottságának és hatékonyságának fokozását ért- 
jük. Ez nem azonos, hanem éppen ellenkezőleg, ellentétes a kicsinyes gyám- 
kodással, azzal a törekvéssel, hogy mindent központilag szabályozzanak." 

A szocialista építőmunka egyik belső tartalékát jelenti a társadalom ob- 
jektív érdekviszonyainak figyelembevétele. Az irányítási rendszer fejleszté- 
sének egyik célja, hogy ily módon lehetővé váljék a különböző érdekek össze- 
hangoltabb érvényesítése, ami elősegíti a gazdasági hatékonyság növelését, a 
népgazdasági célok jobb valóra váltását. 

Mindebben fontos szerepet szánnak a politikai rendszer továbbfejleszté- 
sének, működési mechanizmusa tökéletesítésének. Az SZKP azt vallja, a szo- 
cialista demokrácia a fejlődés során tartalmilag gazdagodik, a néphatalom 
gyakorlásának újabb, változatosabb formái alakulnak ki. A politikai intéz- 
ményrendszer tökéletesítésének legfőbb útja a tömegek alkotó tevékenységé- 
nek aktivizálása, ami feltétele annak, hogy a szocialista társadalom hatéko- 
nyabban fejlődjön. Így kívánják előmozdítani, hogy az emberek közvetlenül, 
érdekeltségük alapján, magas fokú tudatossággal vegyenek részt az állam, a 
gazdaság, a kultúra irányításában. 

Az SZKP abból indul ki, hogy a gazdasági és politikai intézményrend- 
szer továbbfejlesztése s azon belül a párt vezető szerepének tökéletesítése 
folyamatos feladatot jelent. E munkát nem tekintik kampánynak, s kerülnek 
mindenfajta voluntarizmust és szubjektivizmust. A továbblépést minden te- 
rületen tudományos alapokra kívánják építeni. 


A szovjet kommunisták a párt vezető szerepének jobb és hatékonyabb érvé- 
nyesítésében alapvető feltételnek tekintik a párt egységét, belső fejlődését. Az 
SZKP KB legutóbbi ülésein megállapították, hogy a párt eszmeileg, politikai- 
lag és szervezetileg egységes. A párt az elmúlt években nehéz erőpróbának 
volt kitéve. Bonyolult nemzetközi körülmények között kellett dolgoznia, szem- 
be kellett néznie a belső társadalmi-gazdasági fejlődés gondjaival, a párt 
vezetésében bekövetkezett többszöri változás következményeivel. A párt poli- 
tikájában mindvégig megmaradt a folyamatosság, abban az értelemben, ahogy 
azt Mihail Gorbacsov az SZKP KB áprilisi ülésén megfogalmazta: , Lenini 
értelemben a folyamatosság a töretlen előrehaladást, az új problémák feltárá- 
sát és megoldását, mindannak a felszámolását jelenti, ami zavarja az előreha- 
ladást". 


A vezető szerep növelését hivatott szolgálni a pártdemokrácia és a párt- 
fegyelem egyidejű erősítése. A Központi Bizottság javaslatot fog tenni a 
XXVII. kongresszusnak a szervezeti szabályzat módosítására. A törekvés az, 
hogy a szervezeti élet fő elveinek megőrzése mellett növeljék a követelmé- 
nyeket, bővítsék a pártdemokráciát. A párt vezetése arra törekszik, hogy a 
kommunisták még szélesebb körűen vegyenek részt a politika formálásában, 
a döntések előkészítésében erősödjék a vitaszellem, a végrehajtásban a fegye- 
lem. Szó van az alapszervezetek és a taggyűlések szerepének növeléséről. Sok 
helyütt kezdeményezték a felvételi követelmények szigorítását, a tagjelöltségi 
idő meghosszabbítását. A párttagfelvételeknek nagyobb nyilvánosságot kíván- 
nak biztosítani. 

Az SZKP megkülönböztetett szerepet tulajdonit az ellenőrzésnek. Az el- 
múlt időszakban folytatódott a párt központi és helyi ellenőrző szerveinek meg- 
erősítése. A pártban mindenütt olyan légkör kialakítására törekednek, ami 
bírálatra és önbírálatra, a végzett munka szépítés nélküli értékelésére ösz- 
tönöz. Szigorúbban kérik számon a pártmegbízatások teljesítését. Ennek so- 
rán igyekeznek összegezni a párttagság tapasztalait, felkarolni az új kezde- 
ményezéseket. 


A párt vezető szerepének erősítésével függnek össze a kádermunka javí- 
tására irányuló törekvések. A folyamatosság mellett fontosnak tartják a ve- 
zetők rendszeres cserélődését, beleértve a káderek horizontális mozgását. To- 
vábbra is támaszkodva a kipróbált régi káderekre, jobban szorgalmazzák a 
fiatal káderek időben történő előrelépését, vezető tisztségbe való kerülését. A 
párt ösztönzi a kádermunka demokratizmusának, nyíltságának erősítését. Ar- 
ra törekszik, hogy a vezetők politikai és erkölcsi alkalmasságát, illetve szak- 
mai hozzáértését a közvélemény bevonásával mindig a legilletékesebb fóru- 
mok ítéljék meg. 

Növexkednek a vezetőkkel szemben támasztott erkölcsi-magatartási köve- 
telmények. Szigorúan felelősségre vonják a hatalommal való visszaélésben és 
korrupcióban vétkeseket, a mértéktelenül s különösen a munkahelyen italo- 
zókat. 


Jelentős személyi változásokra is sor került. Számos tisztségviselőtől vál- 
tak meg, akik visszaéltek a hatalommal, vagy képtelenek voltak megérteni a 
fejlődés új követelményeit. Az esetek más részében idős, megfáradt emberek 
felmentéséről volt szó. Számos fiatal került a vezetésbe, új káderekkel erő- 
sítették meg az állami, igazgatási szerveket, a gazdasági élet területeit. A 
kongresszusi felkészülés során további friss erőket kívánnak bevonni a ve- 
zetésbe. 


A társadalmi rend és fegyelem, a szervezettség megszilárdítása érdekében 
a párt számos adminisztratív intézkedést is kezdeményezett az állami és tár- 
sadalmi szerveknél. Ezek a lépések bizonyos eredményekkel jártak. De a párt 
tisztában van azzal, hogy hatásuk korlátozott és időleges, s hosszabb távon 
alapvetőbb változásokat kell végrehajtani. 


Jelentősen megváltozott a párt munkastílusa. A párt vezetése a korsze- 
rű követelményeknek megfelelő munkamódszerek bevezetését szorgalmazza. 
Ezek között első helyre teszik az érvelést, a meggyőzést, a politikai munkát, 
a nevelést. A Központi Bizottság, a Politikai Bizottság élen jár az új módsze- 
rek alkalmazásában, s szigorúan ellenőrzi a határozatok helyi végrehajtását. 
Az emberekkel való érintkezés nyíltabbá, közvetlenebbé vált. A politikai 
munkában erősítették a nyilvánosságot. Azt vallják, hogy minél többet tud- 
nak az emberek a felmerült problémákról, annál tudatosabb lesz értékítéle- 
tük, s annál aktívabban és cselekvőbben támogatják a párt politikáját. 


A párt nagy figyelmet szentel az ideológiai munkának. Mint megálla- 
pították, ezen a területen jelentős lemaradás tapasztalható, a munka színvo- 
nala sok tekintetben nem felel meg a jelenlegi követelményeknek. Az SZKP 
bírálja a propagandamunkában mutatkozó formalizmust, azt, hogy sokszor 
elszakad a valós élet problémáitól, túlteng benne az informatív jelleg, nem 
eléggé nevelő hatású. Az SZKP úgy ítéli meg, hogy nem lehet komoly vál- 
toztatásokat elérni sem a gazdaságban, sem az irányításban, ha hiányoznak 
az új módon gondolkozó emberek. Ezért jelentős intézkedések születtek, hogy 
a párt aktívabban munkálkodjon a szocialista eszmék terjesztésén, tagjainak 

ideológiai, politikai képzésén, s következetesebben lépjen fel a világnézetünk- 
kel ellentétes, nemkívánatos felfogásokkal és magatartási formákkal szemben. 

Következetes harcot hirdettek a bürokrácia, a fölösleges papírmunka el- 
len, csökkentik a párt- és állami apparátust, növelik a választott szervek sze- 
repét. A párt fellép a formalizmus minden megnyilvánulásával, az önálló cse- 
lekvést és felelősséget korlátozó túlszabályozással szemben. Nagy figyelmet 
fordítanak a szavak és a tettek egységére, ösztönzik a tömegekkel való köz- 
vetlen párbeszédet, a társadalmi igazságosság következetesebb érvényesítését. 


A párt vezető szerepének erősítésével összhangban elemzik a párt és az 
állami szervek közötti viszony fejlesztésének útjait, módjait is. Abból indul- 
nak ki, hogy az állam a fejlett szocialista társadalom építésének jelenlegi sza- 
kaszában is alapvető szerepet tölt be a gazdaság szervezésében, a társadalmi 
viszonyok megszilárdításában, fejlesztésében. Jelentős erőfeszítéseket tesz- 
nek a párt- és az állami szervek közötti helyes munkamegosztás kialakításá- 
ra. Kerülik a párhuzamosságokat és azt, hogy a pártszervek operatív módon 
avatkozzanak be az állami és gazdasági szervek tevékenységébe. 

Megkülönböztetett szerepet tulajdonítanak a népképviseleti szerveknek. 
Folytatva az elmúlt évek gyakorlatát, szorgalmazzák a tanácsok önállóságának 
és felelősségének növelését, a döntéshozatali mechanizmus demckratikus ele- 
meinek erősítését. 

A párt sürgeti a munkahelyi kollektívákról 1983-ban hozott törvény gyor- 
sabb végrehajtását. Úgy látják, hogy e kollektívák tevékenységének megélén- 
kítése a szocialista demokrácia erősítésének fontos tényezője. A pártszerveze- 
tek feladatul kapták, hogy töltsenek be kezdeményező és ösztönző szerepet a 
törvény biztosította széles körű lehetőségek hatékony kihasználásában. 

A szocialista demokrácia erősítésének egyik útja a Szovjetunióban a tár- 
sadalmi szervezetek szerepének és jelentőségének növelése. Erősítik önállósá- 
gukat, bővítik tevékenységi körüket, s egyúttal növelik felelősségüket. A párt. 
figyelemmel kíséri és kritikusan elemzi e szervezetek munkáját, ezzel is se- 
gítve őket abban, hogy hatékonyabban működhessenek közre az építőmunká- 
ban és felelősebben láthassák el rendeltetésszerű feladataikat. Ebben a szel- 
lemben foglalkozott az SZKP a közelmúltban a társadalmi szervezetek, az 
ifjúsági szövetség munkájával. Sürgette a fellelhető formális vonások felszá- 
molását, az érdemi tevékenység erősítését. 

Az utóbbi hónapokban erőteljes pezsdülés figyelhető meg a Szovjetunió 
belső életében. A kollektívák, a dolgozók számos kezdeményezéssel, javaslat- 
tal fejezik ki, hogy helyeslik mindazokat a törekvéseket, amelyek a hatékony- 
ság fokozására, a belső tartalékok jobb kihasználására irányulnak. Tudatá- 
ban vannak annak is, hogy e politika személyi, szervezeti feltételei fokoza- 
tosan teremtődnek meg, s idő kell az elhatározott intézkedések hatásainak 
széles körű kibontakozásához. 

A szocialista országokban, de világszerte is nagy várakozással tekintenek 
a Szovjetunió Kommunista Pártjának XXVII. kongresszusa elé, hiszen az or- 
szág társadalmi-gazdasági fejlődése szempontjából kulcsfontosságú kérdések 
kerülnek napirendre. Olyan feladatok megoldásáról van szó, amelyek nyilván- 
valóan jelentős hatással lesznek a Szovjetunió belső fejlődésére, de fontós ta- 
pasztalatokkal szolgálnak a szocialista közösség országainak is, elősegítik elő- 
rehaladásukat, együttműködésük tökéletesítését, a világ békéjének és bizton- 
ságának megszilárdítását, a haladás nemzetközi pozícióinak erősítését. 

A PARTSZERVEZETEK ELETEBOL 


A mezőgazdaságban dolgozó fiatalok 
közösségi életéről 
BESZÉLGETÉS BÁCS-KISKUN MEGYEI TAPASZTALATOKRÓL 


Bács-Kiskun megye mezőgazdasági üzemeinek pártszervezetei is fokozott 
figyelmet fordítanak az utóbbi időben arra, hogyan alakul politikai befo- 
lyásuk ia fiatalok körében, miként sikerül közelíteni őket a párthoz. Az erő- 
feszíitések fokozására késztet, hogy a megyében - miként országosan ís - 
e tevékenység eredményei több tekintetben nem kielégítőek. Erről tanúskod- 
nak a tagfelvételek adatai is. A megyében a párttagok között a 30 éven 
aluliak aránya mintegy 9 százalék, a mezőgazdaságban dolgozó párttagok 
között viszont csupán 5-6 százalékot tesz ki. Az újonnan felvett párttagok 
között a fiatalok aránya 60 százalékos, a mezőgazdasági üzemekben viszont 
mindössze 50 százalék körül van. A munka megjavításának lehetőségeiről 
és feltételeiről, az ezzel kapcsolatos tapasztalatokról szerkesztőségünk be- 
szélgetést szervezett Kiskunfélegyházán, amelyen részt vett Bozó Lajos, a 
kiskunfélegyházi Lenin Tsz pártvezetőségének titkára, Horváth Károly, a 
soltvadkerti nagyközségi pártbizottság titkára, Hudók János, a kiskunfélegy- 
házi városi KISZ-bizottság titkára, Kovács András, a sükösdi Május 1 Tsz 
alapszervezeti titkára, Moravecz József, a Helvéciai Állami Gazdaság párt- 
vezetőségének titkára, Ormándi János, a kiskunfélegyhózi városi pártbizott- 
ság titkára, Simon Károly, a hartai Erdei Ferenc Tsz alapszervezeti titkára, 
Tengeri Pál, a Bács-Kiskun megyei pártbizottság osztályvezetője, Vonáók 
István, a tiszokécskei Béke és Szabadság Tsz pártbizottságának titkára. 
A szerkesztőség részéről Gyenes László és Rákos Imre vett részt a be- 
szélgetésen. 


Az elmúlt évtizedekben nemcsak a 
községek gazdasági, hanem társadal- 
mi-politikai viszonyaiban is gyökeres 
változások mentek végbe. A mezőgaz- 
daságban dolgozó mai fiatalok már 
azokba az új viszonyokba születtek 
bele, amelyeket a szocialista átalaku- 
lás teremtett. Élményeik, tapasztala- 
taik a fejlett szocialista mezőgazda- 
sághoz kötődnek, nem élték át a for- 
radalmi átalakulásnak azokat a folya- 
matait, amelyeket az idősebb nemze- 


dékek. Az idősebbek körében a Ppoli- 
tikai bizalom máig eleven és nagyon 
lényeges forrása, hogy személyesen 
érzékelték: a párt helyes irányt mu- 
tatott, a gyakorlat igazolta a mező- 
gazdaság. szocialista átalakulásának 
koncepcióját. A fiataloknál viszont ez 
a közvetlen tapasztalás hiányzik, leg- 
feljebb szüleik elbeszéléséből vagy ta- 
nulmányaik révén, politikai művelő- 
désük folyamán kaptak erről többé 
vagy kevésbé pontos képet. Éppen 


ezért a párt iránt érzett bizalmuk el- 
sősorban attól függ, milyen választ 
tud adni a ma kérdéseire. 

A mai fiatalok más viszonyok kö- 
zött nőttek fel, mint szüleik, és eb- 
ből adódóan sok tekintetben más, el- 
térő vonásokkal is rendelkeznek: Ezt 
a különbözőséget — mint beszélgeté- 
sünkön is felvetődött — némelyek haj- 
lamosak egyoldalúan és tévesen érté- 
kelni. Bozó Lajos elmondotta: nem- 
egyszer lehet hallani az idősebbek kö- 
rében olyan véleményt, hogy a mai 
fiatalok érdektelenek, közömbösek, 
hiányzik belőlük a fogékonyság a po- 
litikai kérdések iránt. A kétségtelenül 
meglevő különbségek láttán egyesek 
olyan értékítéletet alkotnak, amely 
általánosítóan elmarasztaló, a koráb- 
bi nemzedékekre jellemző vonásoktól 
való eltéréseket sommásan negatívnak 
tekintik. Így születnek olyan vélemé- 
nyek, hogy a megnövekedett anyagi 
jólét a politikától, a közügyektől való 
elidegenedéshez vezet, hogy a fiatalok 
csak egyéni boldogulásukkal törődnek, 
és minden mástól sajnálják az időt, a 
fáradságot. 

, Kétségtelen, hogy a nagy társadal- 
mi küzdelmek időszakában politikai- 
lag gyorsabban érlelődtek a fiatalok 
— jegyezte meg Tengeri Pál. — A ki- 
élezettebb helyzetek jobban állásfog- 
lalásra kényszerítették az embereket, 
s ez a véleménynyilvánításban és a 
magatartásban is közvetlenül meg- 
nyilvánult, érzékelhető volt. De nagy 
hiba lenne ebből olyan következtetés- 
re jutni, hogy a mai viszonyok között 
nincsenek Dolitizálásra, közéleti cse- 
lekvésre késztető tényezők. A mai 
életet is átszövik a politikai tartalmat 
is hordozó viszonyok, konfliktusok, 
ezek jelentősége ma sem becsülhető le 
a közösségi életben." 


Igény a közösségi életre 
Ez a közösségi élet persze maga is lé- 


nyegesen átalakult az évek során, tar- 
talmában és formájában egyaránt. 


A falun a közösségi életnek hosszú év- 
századokra visszanyúló gazdag hagyo- 
mányai voltak, de ezek jobbára kívül 
estek a termelőmunka, a gazdálkodás 
körén. Főleg a szabadidő eltöltésének, 
a szórakozásnak, a társadalmi életnek 
a formáit ölelték fel. Ma viszont a ter- 
melés, a gazdálkodás kérdései váltak 
a közösségi élet súlypontjává, ez tehát 
összekapcsolódott az alapvető társa- 
dalmi cselekvési formákkal. 

, Ma a szövetkezetekben igen sok- 
féle formában dolgoznak, működnek 
együtt az emberek, s egészítik ki egy- 
más tevékenységét — mondotta Simon 
Károly. — A közösségi élet különösen 
ott erőteljes, ahol a termelés szerve- 
zettsége, menete, az igényelt szakkép- 
zettség magas fokú, az íparéhoz ha- 
sonló. A mezőgazdaságban is, az ipar- 
hoz hasonlóan, megfigyelhető, hogy 
azokon a területeken, ahol a termelés 
korszerűbb körülmények között, fej- 
lettebb műszaki-technikai bázison fo- 
lyik, jóval kedvezőbb lehetőségek kí- 
nálkoznak a közéletre. Az e terüle- 
teken dolgozó fiatalok műveltségi 
színvonala, a közösségi és a politikai 
élet iránti érdeklődése jóval felülmúl- 
ja az átlagost. A mindennapi munká- 
ban nagyon sok kérdés vetődik fel a 
technológiai feltételekkel, a munka- 
szervezéssel, az érdekeltséggel, a veze- 
tők és a beosztottak viszonyával, a fel- 
készültség, a hozzáértés színvonalával 
kapcsolatosan. A munkaszervezet, a 
brigád alkalmas keret ahhoz, hogy 
ezekről szót váltsanak, és a problémá- 
kat a közösség közreműködésével, ere- 
jével megoldják. Ez azonban önmagá- 
ban csak keret, hiszen nemegyszer ta- 
pasztalható, hogy bár e kérdések köz- 
vetlenül érintik az egyes személyeket 
és a kollektíva egészét, mégsem kap- 
nak mindig elegendő teret. Pedig ez is 
a legközvetlenebbül függ össze a fia- 
talok aktivitásával, közösségi érdeklő- 
désével. Ahol jók a feltételek ahhoz, 
hogy érvényesüljön öntevékenységük, 
ott az emlegetett érdektelenségről sok- 
kal kevésbé beszélhetünk. Ellenkező- 
leg, éppen azt látjuk, hogy nemritkán 

a fiatalok az élharcosai a leghaladóbb 
megoldásoknak. Jó néhány olyan mun- 
kabrigád van minálunk a hartai tsz- 
ben is, ahol a fiatalok ilyen értelem- 
ben kedvező tapasztalatokat, sikerél- 
ményt szerezhetnek, ami természete- 
sen jelentősen erősíti bennük a köz- 
életi cselekvés készségét." 

De nemcsak a termelőüzemekben, a 
gazdálkodó egységekben nyílik tér a 
közösségi tevékenységre. Mint Kovács 
András elmondotta, a lakóhelyeken is 
igen sokféle formáját lehet megtalálni 
a társas együttlétnek. Sükösdön pél- 
dául működik több amatőr együttes, 
szakkör — így pávakör, kertbarát 
szakkör, főzőszakkör —, létezik kis- 
iparos klub, KISZ-klub, diszkó és így 
tovább. Ezek sokféle igény kielégíté- 
sére alkalmasak. A tapasztalatok sze- 
rint a fiatalok szívesen vesznek részt 
e körök életében, megtalálják bennük 
azt, amit keresnek. De az egyéni igé- 
nyeken túl ezek jól szolgálják társa- 
dalmi céljainkat is, egy lépcsőfokot je- 
lentenek a politikai gondolkodáshoz, 
kedvet csinálnak és alkalmat adnak a 
kell, hogy egy-egy kulturális sereg- 
szemlén elért helyezés mekkora, egész- 
séges lokálpatriotizmusból eredő büsz- 
keséget kelt nemcsak az adott együt- 
tes tagjaiban, de a község egész lakos- 
ságában" — jegyezte meg a pártszer- 
vezet titkára. 

A beszélgetés többi résztvevőjének 
tapasztalatai is megerősítik, hogy a 
társas együttlétre ma is eleven az 
igény a fiatalokban. A pártszervezet, 
a tömegszervezetek ott tudnak érdemi 
befolyást gyakorolni rájuk — és a kö- 
zösségi formákat a politizálás keretéül 
is felhasználni —, ahol tudatosan igye- 
keznek a fiatalság ilyenfajta spontán 
igényeit kielégíteni. Ahol viszont en- 
nek fontosságát nem ismerik fel, ott 
másfajta, eszméinktől, világnézetünk- 
től idegen befolyások számára enged- 
nek utat. , Az élet igazolja, hogy a fia- 
talokhoz azok tudnak politikailag is 
utat találni, akik megértik ilyenfajta 
igényeiket, és készek biztosítani a kö- 


zösségi együttléthez szükséges feltéte- 
leket" — hangoztatta Ormándi János. 

A beszélgetés is alátámasztotta, hogy 
minél gazdagabb, színesebb egy köz- 
ség társadalmi élete, annál kedvezőb- 
bek a feltételei a politizálásnak. Más 
szóval, az eleven közösségi élet politi- 
zálásra késztet, közéletiségre nevel. 
Az eszmecserén részt vevők egyetér- 
tettek abban, hogy a fiataloknak nem 
kevés személyes gonddal kell megküz- 
deniük. Az egzisztenciateremtés, a 
családalapítás soha nem volt könnyű, 
és ma sem az. Mégsem szükségszerű, 
hogy ez a tény hátrányosan befolyá- 
solja a közéleti cselekvést. Éppen el- 
lenkezőleg, mivel e problémák zöme 
társadalmi eredetű, s megoldásuk is 
csak társadalmi keretek között lehet- 
séges, sokkal inkább törvényszerű, 
hogy ráébresszen a közösséghez való 
tartozás fontosságára. A fiatalokat ez 
politikai — viszonyaik felismerésére 
készteti és politikai tömörülésre, szer- 
vezeti csatlakozásra ösztönzi. 

Nem minden közösségi életnek van 
politikai jellege, és nem minden köz- 
életiségnek van politikai tartalma. A 
politikai jelleg egy magasabb fejlett- 
ségi fokot jelent, amihez az út általá- 
ban az egyszerűbb formákon keresz- 
tül vezet. Feltéve persze, ha a fiata- 
lok személyes tapasztalatai is arról 
tanúskodnak, hogy a közösségnek, a 
politikai szervezeteknek fontosak az 
ő személyes gondjaik, s az együttes 
erőfeszítések saját személyes sorsuk 
alakulására is jótékonyan hatnak. 
Ilyen feltétel mellett hamis az egyéni 
erőfeszítések és a közösségi gondol- 
kodásmód szembeállítása. Az emberek 
zöme éppen személyes gondjai megol- 
dásán fáradozva jut el ahhoz a felis- 
meréshez, hogy közösségi lényként, 
társadalmi méretekben gondolkodva, 
politikailag is elkötelezetten kell cse- 
lekednie. Ahol tömegesebb méretek- 
ben tapasztalható az egyének közöm- 
bössége a közügyekel szemben, ott az 
többnyire csak visszatükröződése an- 
nak, hogy a közösséget képviselő szer- 
vek, a politikai szervezetek is közö- 


nyösek a személyes gondokkal, prob- 
lémákkal szemben. 

Ehhez a gondolathoz kapcsolódva 
Moravecz József kifejtette: a politikai 
szervezeteken ígen sok múlik, hogy a 
személyes érdekeltség a közéletiséget, 
a politikai aktivitást is erősítő ténye- 
zővé válik-e vagy sem. A mezőgazda- 
ságban dolgozó fiatalok életében is 
alapvető fontosságú kérdés az ott- 
honteremtés. Vannak helyek, ahol a 
családalapító fiatalok magukra ha- 
gyatva, vagy legfeljebb a rokonság se- 
gítőkészségére támaszkodva birkóznak 
ezzel a feladattal. Másutt viszont — 
így a helvéciai gazdaságban is — kü- 
lönböző formákban érezhetik a közös- 
ség, a munkahely támogatását. A párt 
iránti bizalmukat jelentékenyen erő- 
síti, ha látják, hogy a pártszervezet 
felkarolja ezeket az akciókat, politi- 
kai súlyával melléjük áll és mozgósít 
a közösségi segítségnyújtásra. 


Az öntevékenység alapján 


"A fiatalok politikai közéletiségre ne- 
velésében döntő szerepet játszik az is, 
hogy mekkora teret kapnak az önte- 
vékenységre — hangsúlyozta Horváth 
Károly. — Az eleven mozgalmi élet 
elképzelhetetlen önállóság nélkül." A 
politikai, társadalmi, mozgalmi önálló- 
ság viszont szorosan összefügg a sze- 
mélyes önállósággal — fűzte tovább a 
gondolatot Simon Károly. Márpedig a 
hosszabbra nyúlt tanulási idő, az ön- 
álló élet feltételeinek megteremtésével 
járó nehézségek következtében ma a 
fiatalok 25—30 éves koruk előtt alig- 
ha válhatnak önállóvá. Helyzetüket 
nehezíti az a ma is élő — haladónak 
korántsem mondható —. felfogás, hogy 
amíg valaki anyagi tekintetben nem 
ura önmagának, addig nem lehet ön- 
álló véleménye, beleszólása, szuverén 
akarata. Ez olykor politikai-világné- 
zeti értelemben is csorbítja a fiatalok 
önállóságát. 

Az ifjúsági mozgalomnak egyik leg- 
fontosabb tartalmi eleme, hogy kibon- 


takoztassa azt az öntevékenységet, 
amely önmagában is előmozdítja az 
önálló életvitel kialakulását. Ahol a 
KISZ-szervezetek tudatosan töreked- 
nek erre, és megfelelő anyagi, erköl- 
csi, politikai támogatást kapnak mind 
a munkahelyi vezetéstől, mind a párt- 
szervezettől, ott tényleges politikai be- 
folyásra tudnak szert tenni. A soltvad- 
kerti  Szőlőskert szakszövetkezetben 
például az ifjúsági szervezet a kultu- 
rális akciók öntevékeny szervezésével, 
élénk és eredményes érdekképviseleti 
tevékenységével nagy vonzerőt gyako- 
rol környezetére, ami abban is tükrö- 
ződik, hogy itt a fiatalok mintegy há- 
romnegyede tagja a ,KISZ-nek. , Ám 
az is tény —- jegyezte meg Tengeri 
Pál —, hogy a KISZ ma sok helyen 
nem vonzza kellőképpen a fiatalokat. 
Ez különösen ott tapasztalható, ahol 
nem elég fiatalos a szervezet munkája, 
eluralkodik benne a formalizmus, a 
bürokratizmus. Az is tény, hogy a 
KISZ-szervezetek vezetői gyakran szí- 
vesebben foglalkoznak látványos tö- 
megrendezvények szervezésével, mint 
hogy személyes kapcsolatot építsenek 
ki a fiatalokkal." 

"Mindez azért is lényeges, mert a 
KISZ-ben szerzett tapasztalatok sok 
tekintetben meghatározzák, hogy a 
fiatalokban mennyire alakul ki a köz- 
életiség igénye — jegyezte meg Hudák 
János. — Mi is úgy tapasztaljuk: a fia- 
talokban nem csökken, hanem fokozó- 
dik az igény arra, hogy véleményt 
mondjanak közügyekben, részesei le- 
gyenek sorsuk alakításának. Ahol er- 
re ténylegesen módot kapnak, ott ál- 
talában nincs gond a közéleti érdek- 
lődéssel. De őszintén meg kell! monda- 
ni, nem mindenütt ez a helyzet. Van- 
nak KISZ-szervezeteink, amelyeknek 
a tevékenysége kimerül a külsőleges, 
felszínes  megmozdulásokban. Van, 
ahol formális eszközökkel növelik a 
taglétszámot, csak a statisztikát né- 
Zik, nem a tényleges politikai értéket. 
Mi az olyan KISZ-szervezetek példá- 
ját szeretnénk általánossá tenni, mint 
a Lenin Tsz-ben működő vagy a tisza- 


alpári, ahol a társadalmi munkaak- 
cióktól az érdekvédelmen át a klubok 
működtetéséig minden tevékenységi 
formának politikai tartalmat tudnak 
adni. Igaz, nem is nélkülözik sem a 
gazdasági vezetés, sem a pártszervezet 
segítségét." ú 

, A munkahelyi vezetők nemcsak az 
ifjúsági szervezet működési feltételei- 
nek biztosításában játszanak fontos 
szerepet, hanem általában a fiatalok 
politikai gondolkodásának és maga- 
tartásának fejlődésében is — emelte 
ki Vonák István. — A jó munkahelyi 
vezető felismeri, mennyire előnyös 
számára, ha a fiatalok megértik az ál- 
taluk végzett munka társadalmi je- 
lentőségét, s ezért igyekszik tudatosan 
közelíteni őket a mozgalomhoz, a po- 
litikai cselekvéshez. Fontos, hogy a 
pártszervezetek ezt kellőképpen tuda- 
tosítsák is a munkahelyi vezetőkben. 
Ez sokat jelenthet a fiatalok nevelésé- 
ben, hiszen ezek a vezetők közvetlen 
kapcsolatban vannak beosztottjaikkal, 
ismerik és képesek tudatosan alakíta- 
ni jellemvonásaikat, nem utolsósorban 
személyes példájukkal." 


A pártszervezet vonzereje 


A fiatalokra sokféle tényező gyakorol 
hatást, de a párt politikai befolyása 
szempontjából a legfontosabb termé- 
szetesen az, hogy milyen a pártszer- 
vezetek politikai tevékenysége, mun- 
kamódszere. Egyetértés mutatkozott a 
beszélgetés során abban, hogy a párt- 
szervezet vonzereje nagymértékben 
függ attól, milyen lehetőséget kínál 
tagjainak a közügyekben való érdemi 
részvételre. , Akkor tudjuk a fiatalok 
számára vonzóvá tenni a párttagságot, 
ha úgy érzik, hogy a felvétel eredmé- 
nyeként többek lesznek: nem annyi- 
ban, hogy előjogokhoz jutnak, hanem 
úgy, hogy szélesedik a terük az értel- 
mes cselekvésre?" —. hangoztatta Ko- 
vács András. 

, Ahol a pártszervezet az élet való- 
ságos kérdéseivel foglalkozik, mégpe- 


dig a párttagság közvetlen részvételé- 
vel, ahol érvényesülnek a pártdemok- 
rácia normái, egyszóval, ahol érdemi 
pártélet folyik, ott a pártszervezet ké- 
pes politikai hatást kifejteni környe- 
zetére, Így a fiatalokra is" — foglalta 
össze tapasztalatait Ormándi János. 

, Meggyőződéssel mondhatom, hogy 
nálunk a párt minden fontos kérdés- 


sel ténylegesen foglalkozik — tette 
hozzá Tengeri Pál. — Miben látok 
mégis problémát? Egyrészt abban, 


hogy ezek a kérdések gyakran anél- 
kül intéződnek el, hogy a párttagság 
kollektíváját ebbe tevőlegesen bevon- 
nánk. Másrészt a  pártszervezetek 
munkája nem kap elég nyilvánossá- 
got, a pártonkívüliek tekintélyes ré- 
sze nem tud eleget arról, hogy mivel 
foglalkoznak a párt helyi szervei. A 
fiatalokkal is beszélgettünk erről, s 
meg kell mondani, ez irányú ismere- 
teik igencsak hézagosak." 

Kívánatos, hogy a pártszervezet úgy 
éljen az emberek tudatában, mint egy 
jó közösség, ahol figyelnek egymás 
gondjaira, törődnek egymással, segí- 
tenek a problémák megoldásában — 
hangsúlyozta Bozó Lajos. , A fiatalok 
különösen idegenkednek az olyan szer- 
vezetektől, ahol marakodás tapasztal- 
ható — tette hozzá. — A rájuk gyako- 
rolt befolyás szempontjából sem mel- 
lékes körülmény, hogy pártszerű vi- 
szonyok uralkodjanak alapszerveze- 
teinkben, s az ellentétes vélemények 
elvszerű körülmények között tisztá- 
zódjanak." 

De nemcsak az lényeges, hogy a 
pártszervezet közössége miként jele- 
nik meg a fiatalok szemében, hanem 
az egyes párttagok magatartása is. 
Sok párttag nem is gondolja, meny- 
nyire figyelik magatartásukat a fiata- 
lok" — jegyezte meg Hudák János. A 
beszélgetésen szóba került, hogy egyes 
párttagok viselkedését jogosan érheti 
bírálat. Márpedig a fiatalok különösen 
hajlamosak rá, hogy egy-egy párttag 
személyes példája alapján ítéljék meg 
a párt egészét. Elvárják azt is, hogy a 
párttagoknak legyen határozott állás- 


foglalásuk, megfelelő felkészültséggel, 
tájékozottsággai képviseljék a párt ál- 
láspontját. És ahol nem ezt tapasztal- 
ják, ott a pártszervezet vonzereje óha- 
tatlanul csökken. A fiatalok ilyenkor 
szóvá teszik, hogy a pártszervezet 
vezetői és tagjai ritkán folytatnak ve- 
lük személyes beszélgetéseket, elha- 
nyagolják a közvetlen kapcsolatokat. 
A kommunistáknak nemcsak a mun- 
kahelyükön, hanem saját családjuk- 
ban is képviselniük kell eszméinket. 
A beszélgetésen többen megemlítették 
a kommunisták ez irányú felelősségét. 
, Mi most fogjuk megvizsgálni és ele- 
mezni, hogy a párttagok gyermekei 
milyen mértékben jutnak el a párthoz, 
az ifjúsági szövetséghez, közülük há- 
nyan párttagok, KISZ-tagok" — mon- 
dotta Moravecz József. A kiskunfél- 
egyházi Lenin Tsz pártszervezetében, 
ahol más összefüggésben már foglal- 
koztak ezzel a kérdéssel, ebben a te- 
kintetben kedvező képet alkothattak. 
A fiatalok közül a párthoz elsősorban 
a szövetkezet régi tagjainak gyerme- 
kei közelednek, akiknél családi hagyo- 
mány a szövetkezethez való kötődés. 
A fiatalok kommunistává nevelésé- 
ben, a párt utánpótlásának biztosítá- 
sában nagy szerepe van a KISZ-nek is. 
A soltvadkerti szövetkezetekben pél- 
dául a mintegy 180 fiatal közül 23 


párttag, többek közt a helyi KISZ- 
szervezetek munkájának jóvoltából. 
Ám a beszélgetés részvevői nyomaté- 
kosan hangsúlyozták, hogy ezt a mun- 
kát nem lehet , albérletbe" kiadni a 
KISZ-nek: mindenekelőtt a pártszer- 
vezeteknek kell foglalkozniuk vele. 
Olyan munka ez, amely nagyfokú tu- 
datosságot igényel, ami nem szűkít- 
hető le az úgynevezett nevelési ter- 
vek elkészítésére. 

"A fiatalok kommunistává nevelése, 
a párthoz való útjuk egyengetése na- 
gyon fontos politikai kérdés, amely- 
ben egyetlen kommunista közreműkö- 
dését sem nélkülözhetjük — mondotta 
Vonák István. — Ezért úgy tervezzük, 
hogy a pártszervezet éves politikai 
munkájának értékelésekor a jövőben 
az egyik legfontosabb pártfeladatként 
külön kiemeljük és méltatjuk azoknak 
a tevékenységét, akik a fiatalok so- 
raiból újabb harcosokat neveltek pár- 
tunknak." 

A Bács-Kiskun megyei mezőgazda- 
sági üzemek pártszervezeteinek mun- 
kájából is levonható a következtetés, 
hogy a párt politikai befolyásának 
erősítése, utánpótlásának biztosítása 
sokrétű feladat. Ez nem lehet pusztán 
szervezeti jellegű tennivaló, s ezért 
megkívánja a politikai összefüggések 
gondos tanulmányozását. 


Barackszedés 
a Helvéciai 
Állami Gazdaságban 


(MTI FOTÓ -— STEKOVICS JÁNOS) 


A szakmunkásképzés gondjai 


és ellentmondásai 


Mostanában mind többször kerül szó- 
ba a szakmunkásképzés. A viták e 
tárgyban valóban indokoltak, Tény, 
hogy vannak úgynevezett divatos szak- 
mák, ahol mind a felvételizők, mind 
a kezdő szakemberek számára csekély 
a kínálati lehetőség, a hiányszakmák 
esetében viszont előnyösebbnél elő- 
nyösebb tanulási feltételeket, munka- 
helyi ajánlatokat kapnak a pályázó 
fiatalok. Évek óta vitatéma az is, 
hogy a szakmunkásképzés formái (a 
négyéves szakközép- és a hároméves 
szakmunkásképzés) miként tudják 
biztosítani a  szakember-utánpótlást. 
Ma is él, mi több egyre szélesebb kör- 
ben terjed az a felfogás, hogy ,ha 
nem tanulsz, elmész szakmunkás- 
nak..." Az iskolatípusok előnyeinek, 
hátrányainak szembeállítása sem új 
keletű, ami szintén differenciálja a 
véleményeket. I 

Hogyan látom a jövő szakmunkásá- 
nak képzését, milyen gondok, ellent- 
mondások vannak a szakmunkáskép- 
zésben? Szeretném elmondani saját 
tapasztalataimat az általam legfonto- 
sabbnak ítélt kérdésekről. 


A tehetség megítélése 


Kár lenne kendőzni a dolgot, tényle- 
gesen érződik a tanulók kényszer-pá- 
lyaválasztása. Igen sokan — külön- 
böző okokból — nem tudnak máshol 
elhelyezkedni, más iskolatípusba be- 
jutni, s így marad szinte utolsó ments- 
várként a , valamilyen" szakma. A va- 


lamilyen kifejezést szó szerint kell ér- 
teni, mert igen sokan úgy választanak, 
hogy azt sem tudják, mi fán terem, 
amivé lenni szeretnének. Szeretnének? 
— Az esetek igen jelentős részében 
(legalábbis az indulásnál) aligha. A há. 
roméves tanulási idő alatt kell a szak- 
mát megismertetni, elsajátíttatni, és 
lehetőleg meg is szerettetni. A képzés 
nehézségeit fokozza az a vitathatatlan 
tény, hogy a szakmunkásképző iskolák 
padjaiba általában nem a legkiválóbb, 
hanem a leggyengébb bizonyítvány- 
nyal kerülnek a fiatalok: többségük 
elégséges, kisebb részük közepes ered- 
ménnyel érkezik. 

De lehet-e a képességet és a tehet- 
séget csak az osztályzatokon mérni? 
Lehet-e ezektől a tanulóktól a humán 
műveltség hiányát számon kérni? Le- 
het-e csak őket elmarasztalni amiatt, 
hogy egy részük kifogásolhatóan ír, 
olvas vagy számol? Mikor és hol mé- 
rettetik meg valaki oly módon, hogy 
gyakorlati érzéke, variációs készsége, 
műszaki és manuális ügyessége meny- 
nyire fejlett? Azt gondolom, ezeknek 
a készségeknek nagy része már az ál- 
talános iskolában kifejlődik, de kibon- 
takoztatására csak a gyakorlati élet- 
ben kerülhet sor, amelynek első állo- 
mása a szakmunkásképző iskola. Pá- 
lyaválasztási, pályaorientáló munkánk 
során nemegyszer kénytelenek va- 
gyunk meggyőződni arról, hogy a te- 
hetséget illetően a társadalom nagyon 
egyoldalú, hibás, bizonyos mértékig 
polgári értékrendet állított fel; a szel- 


lemi képességet ismeri el elsősorban 
tehetségnek, a gyakorlati munkát, a 
fizikai, kétkezi foglalkozást ellenben 
hátrálbb sorolja. 

Nem mentség számunkra, hogy ez 
a megítélés nem napjaink terméke, hi- 
szen a ma embere is táplálja. Elfogad- 
hatatlannak tartom például, hogy a 
szákmunkástanulókat zenei, földrajzi, 
művészeti, irodalmi ismereteik alapján 
reprezentatív felméréssel félig vagy 
teljesen analfabétának nyilvánítják. 
Mert — bár nem szerencsés az össze- 
hasonlítás és persze nem is vitának 
szánom — azt a humán beállítottságú 
jogászt vagy orvost, aki a maga szak- 
májában remek szakember, de nem 
tud egy vízcsapot megjavítani vagy 
egy villanykörtét kicserélni, vajon 
emiatt , tehetségtelen embernek tart- 
juk? 

Félreértés ne essék, nem szeretném a 
valóságos helyzetet félremagyarázni, 
még kevésbé megszépíteni. Szükséges- 
nek tartom azonban hangsúlyozni — 
ellentétben az elterjedt vélemények- 
kel —, hogy a szakmunkásképző isko- 
lákban tanuló fiatalok nem , analfa- 
béták", nem tehetségtelen gyermekek. 
Többségük tehetséges, gyakorlati ér- 
zékkel megáldott, manuális képesség- 
gel rendelkező ifjúmunkás, akiből ta- 
pasztalt szakember lesz. 

Ha így nézzük a kérdést, azt hiszem, 
tárgyilagosabban fogjuk a tehetséget 
megítélni. Amikor néhány szakmában 
úgynevezett alkalmassági vizsgát vé- 
geztünk, rájöttünk — mint ahogy Ily- 
lyés Gyula is vallotta —, hogy ezek- 
nek a gyerekeknek tárgyakat, eszkö- 
zöket kell a kezükbe adni, és akkor 
majd kiderül, hogyan fog és forog az 
agyuk. Az országos tantárgyi-tanul- 
mányi versenyek, a Szakma Kiváló 
Tanulója versenyek már nemegyszer 
jelezték, hogy igenis jól fog az agyuk. 
Intézetünkből évenként mintegy 150— 
180 fő jelentkezik szakmunkásvizsgá- 
ra, közülük általában 8—12 fő az, aki 
nem felel meg, elsősorban az elmé- 
leti ismeretekben való járatlanság 
miatt. Hallottam olyan véleményt, 


hogy azok, akik eljutnak a szakmun- 
kásvizsgáig, csupán a vizsgabizottsá- 
gok jóindulata, engedékenysége és 
nagylelkűsége révén szerzik meg a bi- 
zonyítványt. Nos, tény, hogy aligha 
akad olyan pedagógus, akinek életé- 
ben legalább egyszer ne lágyult volna 
meg a szíve, ne adott volna valamilyen 
előnyt gyengén felelő diákjának. De az 
általánosítás megengedhetetlen és eny- 
hén szólva sértő azokra a pedagógu- 
sokra és más szakemberekre, akik 
az állami vizsgabizottságokban részt 
vesznek. 


Amikor egyesek elverik a port a 
szakmunkásképző iskolán, azt kell hin. 
nem, elfelejtkeznek arról, hogy az ál- 
talános iskolát végzetteknek csaknem 
a fele szakmunkásképzőben tanul to- 
vább. Az itt folyó munkát nem az 
ideális kívánságok és elvárások, ha- 
nem az általános iskolában szerzett is- 
meretek, készségek, képességek hatá- 
rozzák meg. A szakmunkásképző inté- 
zetek nevelőtestületei készek együtt- 
működni az általános iskolákkal a ta- 
pasztalható fogyatékosságok kiküszö- 
bölésére. Meggyőződésem, hogy a ne- 
velő-oktató munka minőségi javítása 
— ahogy ezt a közoktatás fejlesztési 
programja és az oktatásról szóló tör- 
vény is megfogalmazza — csak az ál- 
talános iskolai oktatás színvonalának 
emelésén alapulhat. 


A munkahely szerepe a képzésben 


A közoktatás fejlesztési programja és 
a nemrég elfogadott oktatási törvény 
nyomatékkal hangsúlyozza az általá- 
nos és szakmai műveltség együttes 
erősítését és fejlesztését. Az előbbit 
— mint említettem — elsősorban az 
általános iskolai oktatás színvonalának 
emelésével kell megoldani; a szakmai 
képzés javításának pedig döntő ténye- 
zője lehet a gazdaság, a munkahely és 
az iskola szoros együttműködése, a vál- 
lalatok. bátrabb és határozottabb sze- 
repvállalása a gyakorlati oktatás 


anyagi-technikai bázisának megterem- 
tésében. 

A szakképzést, mindenekelőtt a gya- 
korlati foglalkozást közel kell vinni a 
vállalatokhoz: talán úgy is fogalmaz- 
hatnék, hogy ahol megvannakj a fel- 
tételek, ott a gyakorlati oktatásnak 
döntő mértékben a vállalatok techni- 
kai bázisán kell működnie. Az iskola 
és a vállalat között olyan együttmű- 
ködés kialakítása szükséges, amely biz- 
tosítja a szakma alapjainak elsajátítá- 
sát, a változó technikai követelmé- 
nyekre való átállást, a működő techni.- 
kával való szorosabb kapcsolatot. Ezt 
az alapképzést az iskola önmagában 
nem képes megoldani: a gyakorlati 
oktatást illetően támaszkodnia kell a 
nevelési-oktatási partnerekre, elsősor- 
ban a bázisvállalatokra. 

Ma a vállalatok többnyire érdekeik- 
nek megfelelően kész szakembereket 
várnak az iskoláktól, azt várják, hogy 
azonnal , hadra foghatók", termelésre 
készek, a vállalati munkarendet és ha- 
gyományokat ismerő ifjúmunkásokat 
kapjanak az iskoláktól. Ez azonban 
megítélésem szerint irreális kívánság, 
bármilyen iskolatípusról legyen is szó. 

Az iskola a szakma általános alap- 
jainak lerakásával készíti elő a fiata- 
lokat arra, hogy az alapismeretek bir- 
tokában a munkahelyeken a szükséges 
speciális képesítést megszerezzék. Az 
általános alapképzést is csak akkor 
kaphatják meg az iskoláktól, ha a vál- 
lalatok szorosan együttműködnek az 
iskolával, ha a nevelésben partnerei, 
az oktatásban pedig megbízható szö- 
vetségesei az iskolának. Ilyen együtt- 
működés alakult ki már hosszú évek 
óta intézetünk és legnagyobb bázis- 
vállalata, a fűzfői Nitrokémia Iparte- 
lepek között. Az együttműködés magá- 
ba foglalja a gyakorlati oktatás üzemi 
feltételeinek biztosítása mellett a pá- 
lyaválasztási propagandában való szo- 
ros együttműködést, a szakmunkás- 
képzésben való szakmai, pedagógiai 
segítséget és közreműködést. A válla- 
lat vezetése világosan felismerte ér- 
dekeltségét a szakmunkás-utánpótlás 


nevelésében, és a nehezedő gazdasági 
körülmények ellenére is szívügyének 
tekinti a szakmunkásképzés feltételei- 
nek állandó javítását, a szükséges esz- 
közök biztosítását. Szakmunkás-után- 
pótlásának döntő részét intézetünktől 
kapja, és a szakemberképzésre fordí- 
tott költségeket nem tekinti valami- 
féle különleges áldozatnak: ezek több- 
szörösen  visszatérülnek, már csak 
azért is, mert a vállalati tanműhelyek- 
ben az oktatási szempontok figyelem- 
bevételével komoly termelőmunka fo- 
lyik, ami nem kis hasznot hoz a válla- 
lat számára. 

Az elmúlt évtizedben sorra alakí- 
tottuk ki az üzemi tanműhelyek rend- 
szerét. Ez a gyakorlatban azt jelenti, 
hogy az elsőéves intézeti tanműhelyi 
képzés után tanulóink mind a tíz szak- 
mában intézeti szakoktatók irányítá- 
sával, a második év folyamán pe- 
dig csoportos oktatásban vesznek részt 
a vállalat által létrehozott tanműhe- 
lyekben. Külön is említésre méltó a 
vegyianyaggyártó szakma egyik pati- 
nás és országos hírű bázisa; a Vegy- 
ipari Műveleti Oktató Csarnok, ahol 
tanulóink az üzemben használt techni- 
kák és technológiák egész sorát ismer- 
hetik meg. 

Az üzemi gyakorlaton levő tanulók 
mellé üzemvezetői megbízólevél alap- 
ján a szakmailag és emberileg legmeg- 
felelőbb szakmunkásokat jelölik ki, 
akik egyébként anyagilag is érdekel- 
tek, mert szakmai nevelőmunkájukért 
a tanulólétszámtól függően munkabé- 
rük 5—20 százalékát kapják. 

Az üzemi képzés mellett a vállalat 
sok egyébbel is támogat bennünket. 
Jelenlegi intézetünk építéséhez mint- 
egy 6 millió forintot biztosított. Ren- 
delkezésre bocsátott egy 120 fős fiú- 
kollégiumot, és kialakított egy 36 fős 
leánykollégiumot. Közös kezdeménye- 
zés alapján, biztos üzemi háttér bir- 
tokában kaptunk engedélyt 1983 őszén 
a felettes szervektől az Irányítástech- 
nikai Szakközépiskola szervezésére és 
beindítására. Az irányítástechnikai 
műszerész  szakmunkásképzési célú 


szakközépiskola gyakorlati oktatása is 
teljes mértékben a vállalat anyagi- 
technikai bázisán működik. Most, az 
új tanév kezdetére példás gyorsaság- 
gal, határidőre épített fel a Nitroké- 
mia mintegy 13 millió forint értékben 
egy korszerű, magas technikai színvo- 
nalon működő tanműhelyt, ahol egy- 
szerre 36 szakközépiskolai tanuló vé- 
gezheti gyakorlati munkáját. Az itt 
tanuló fiatalok közvetlenül a gyakor- 
latban ismerhetik meg, működtethetik 
és építhetik ki a vegyiparban haszná- 
latos technikai mérő-, vezérlő- és sza- 
bályozóeszközöket. 


Személyi feltételek 


A nevelő-oktató munkához szüksé- 
ges személyi feltételek biztosítása nem 
egy esetben nehéz helyzet elé állítja 
intézetünket, mindenekelőtt a lakás- 
hiány miatt. Többször fordultunk a 
vállalathoz megfelelő végzettségű 
szakemberekért és az esetek többségé- 
ben kérésünknek eleget tettek. Ezek 
"a szakemberek nemcsak tudásukat 
hasznosítják az oktatásban, hanem 
munkahelyi tapasztalatokra alapozott 
szemléletüket is, ami megkönnyíti a 
fiatalok munkahelyi beilleszkedését, 
alkalmazkodásukat a munkahelyek 
egyre növekvő követelményeihez. A 
szakmai együttműködés pozitív hatás- 
sal van az élet minden területére, így 
a politikai, mozgalmi, kulturális élet- 


re is. Igen fontos szerepe van ezen a 
területen annak a jelentős számú szak- 
munkásnak, aki hosszú évek során in- 
tézetünkből került ki, és ma a munkás- 
kollektíva derékhadát alkotja. Ezek az 
emberek segítik leginkább a szűkebb 
közösségbe való beilleszkedést. 


Intézetünk végzős tanulói közül a 
legalkalmasabbakat a vállalat párt-, 
KISZ-szervezeteinek figyelmébe ajánl- 
juk. Az üzemi pártszervezetek közü- 
lük az elmúlt 10 év alatt mintegy száz 
főt vettek fel a pártba. Ezek a fiatal 
párttagok élen járnak az odakerü- 
lő szakmunkástanulókkal való foglal- 
kozásban, felkarolják és bátorítják 
őket a szakmunkásvizsgák után, átse- 
gítik őket a munkahelyi beilleszkedés 
egyáltalán nem könnyű időszakán. 
Személyes példamutatásuk jó hatással 
van a fiatalok politikai, mozgalmi, köz- 
életi tevékenységére. 


Az intézetből kikerült ifjúmunká- 
sok szakmai, munkahelyi és mozgal- 
mi beilleszkedését rendszeresen figye- 
lemmel kísérjük; részt veszünk a vál- 
lalati művelődési bizottságban is. En- 
nek az az előnye, hogy a vállalat adta 
művelődési lehetőségeken kívül köz- 
vetlen részesei lehetünk a meglevő 
munkáshagyományoknak, " és alakít- 
hatjuk, kezdeményezhetjük azok to- 
vábbfejlesztését. 


Jáger Ferenc 


az Irónyítástechnikai Szakközépiskola 
és a 303. sz. Ipari Szakmunkásképző Intézet 
[ a 

Pártmunka 
a közigazgatás átszervezésének tükrében 


Olyan történelmi szakaszt élünk, amikor sok szempontból előtérbe kerültek 
a változások, a változtatás igényei, a fejlettebb fokot képviselő társadalmi 
tartalomnak pontosabban megfelelő új megoldások. Ez alól miért lenne 
kivétel éppen a politika, s annak egyik fontos eleme, a pártmunka? Ezt 
különösen azoknak érdemes végiggondolásra ajánlani, akik sokallják a 
változást, az új megoldások bátrabb keresését, mintha ez valamiféle szub- 
jektív óhajtól vagy éppen egyes emberek puszta szándékától függne. Nem 
a változások számát kell sorra venni, nem azok mennyisége szerint kell mi- 
nősíteni, hanem aszerint: melyik változtatás felel meg a valóság szükség- 
szerűségeinek, s melyek azok, amelyeket a változtatás ,.dívatja" szült. Mert 
minek tagadni, azért ilyen is előfordul - csak éppen hiba lenne ebból ál- 
talánosítani. 

A pártmunkára is hatóssal levő változások közül most csak egynek, a 
közigazgatás korszerűsítésének következményeit vegyük néhány szempont 
szerint sorra, de kihangsúlyozva, hogy a másfél éves tapasztalati időszak 


csak kezdeti következtetések levonását teszi lehetővé. 


A közigazgatási változások hatásai 


Mindjárt az elején leszögezhetjük, 
hogy a végrehajtott közigazgatási vál- 
tozások nem mennyiségükkel, nem az 
érintett közigazgatási szintek számá- 
val váltották ki a legnagyobb hatást, 
bár ez önmagában sem kevés. Az, 
hogy az intézkedés fő sávja a közigaz- 
gatás középső (megyei) tés alsó (köz- 
ségi) szintje között levő járásokat, 
városokat érintette a legközvetleneb- 
bül, hatása mégsem csak e területe- 
ken volt jelentős. A közvetlen és köz- 
vetett hatások érintik a hazai köz- 
igazgatás egészét, ezért a pártirányí- 
tásban is ennek megfelelő következ- 
ményekkel járt, illetve jár. És itt is- 
mét egy általánosító megállapítást kell 
tenni: a pártmunkára. gyakorolt ha- 


tása is nagyobb és mélyebb, mint ar- 
ra eredetileg számítottunk. Valljuk be, 
hányszor fogalmaztunk jó szándékú 
leegyszerűsítéssel úgy, hogy: ,na, jó, 
megszűnik a járás, és a szerepét át- 
veszi a város, eggyel kevesebb lépcső 
lesz ugyan, de a munka lényegén csak 
finomításokra van szükség." Lehet, 
hogy itt az idézőjel nem jogos, mert 
nem mindenhol így hangzott el szó 
szerint, de a tartalom lényege szerint 
használata talán elfogadható. 

Aztán szép lassan érzékelhetővé vált 
az, amit ugyan megfogalmazottan is- 
mertünk, de nem gondoltunk át tel- 
jes mélységében: nem egyszerűen for- 
mai változásokról, hanem a közigaz- 
gatás tartalmi reformjáról van szó. 
Olyan lényegbeli változásról, amely a 
felszínen legelőször és legkönnyebben 


a forma megváltozásában jelenik meg, 
de az új forma már eleve új tartalom 
mozgásterét jelenti, s az majd nem- 
csak finomított, hanem új tartalmú 
munkát is igényel. Restellni való-e 
ez a megértésbeli, azonosulásbeli fá- 
ziskésés? Véleményem szerint nem, 
mert a valóság hatásainak, az elmélet 
gyakorlatban való alkalmazásának 
következtében kialakuló tartalmi azo- 
nosulás mélyebb és értékesebb, mint 
a hallottak-olvasottak hatására kiala- 
kuló megértés. Az eltelt másfél év- 
nek ez — a tudatosabb, tartalmilag 
is a pontosabb azonosulást kiváltó ha- 
tás — a legnagyobb eredménye. 

Mindennek következtében olyan, 
helyileg konkrét tennivalók megoldá- 
sa került előtérbe, hogy: milyen új 
tartalma és módszere legyen a von- 
záskörzeti községek és városi, városi 
jogú körzetközpontok munkakapcso- 
latának; mire koncentráljon a város 
és mire a község; mit jelent a közsé- 
gek megnövekedett önállóságának és 
felelősségének — valóságos (nemcsak 
deklarált) tartalma; milyen legyen a 
községeknek és a városoknak a me- 
gyével tartott kapcsolata, s ez meny- 
nyire közvetlenül vagy áttételesen 
történjék; melyek a kétlépcsős köz- 
igazgatási rendszerre való áttérés je- 
lenlegi feltételei, és melyeket — mi- 
lyen ütemben — kell kialakítani stb. . . 
A felsoroltak is jelzik, hogy a munka 
gyakorlatában a közigazgatás tartal- 
mi kérdései kerültek a középpontba, 
8 ezek ennek megfelelő hatással van- 
nak, s kell hogy legyenek a pártmun- 
kára is. 

1984. január elseje előtt a területi 
pártszervek testületeinek tagjait a jól 
ismert módon, a közigazgatási egy- 
ségben élő, dolgozó párttagok közül 
választották, munkájuk, felkészültsé- 
gük és érdemeik szerint. A közigaz- 
gatás módosítása után új kérdés adó- 
dott: a körzetközpont városi, városi 
jogú pártbizottságába az odatartozó 
községek milyen arányban, milyen elv 
szerint delegáljanak testületi tagokat? 
Több község részéről az volt az igény, 


hogy a párttagság arányában (, pari- 
tásos alapon") legyen a képviselet, 
hiszen a városi (városi jogú) pártbi- 
zottság a körzet irányító politikai tes- 
tülete maradt továbbra is. A válasz- 
tások előkészületei során aztán tisz- 
táztuk, hogy erre sem elvileg, sem 
gyakorlatilag nincsen szükség, hiszen 
a változás lényege, tartalma éppen el- 
lenkező szándékú. Az ugyanis, hogy 
minden párttestület a maga közigaz- 
gatási területén átfogóan. önállóan és 
felelősen irányító legyen, s ez a kér- 
dés alapvető tartalmi oldala. Máskép- 
pen: nem az a kérdés lényege, hogy 
az irányítás második lépcsőjében há- 
nyan képviselik a községet, hanem az, 
hogy a községi testület a saját terü- 
lete legjobb erőit gyűjtse egybe a ko- 
rábbinál önállóbb és felelősebb mun- 
kához. Mint ahogy a városi testület 
sem akkor lesz a legjobb, ha minden 
község párttagságának létszáma ará- 
nyában delegálja embereit. A községi 
munka önállóságának növelése nem 
jelenthet magárahagyatottságot, külö- 
nösen a feltételek kialakításának sza- 
kaszában. Ez elsődlegesen a városi 
(városi jogú) pártszervek feladata, fe- 
lelőssége. Ennek a munkának pedig 
még csak első szakaszánál tartunk, 
hiszen az eltelt rövid idő alatt első- 
sorban a szervezeti kérdésekre kon- 
centráltunk, s kevésbé foglalkoztunk 
a működés tartalmi, módszertani rész- 
leteivel. Erre vonatkozóan nem lehet 
receptet adnunk. A munka folyamatá- 
ban, az egyes felvetődő kérdések 
konkrét megoldásával kapcsolatban 
kell gyakran eszmecserét folytatni. 
Nem helyettük dolgozni, hanem velük 
együtt közösen gondolkodva, kezde- 
ményezéseiket bátorítva, javaslataikat 
ösztönözve próbáljuk az alapszerveze- 
teket, segíteni a legcélravezetőbb fel- 
adatok kimunkálásában. Az élet nap 
mint nap számtalan kérdést vet fel, 
amire válaszolniuk kell: a gazdaság- 
gal, a társadalmi, politikai, a kultu- 
rális, művelődési feladatokkal kapcso- 
latban. E válaszokban mi az a sajá- 
tos, ami politikai természetű, amiben 

pártszervezetek állásfoglalása szüksé- 
ges, ami nélkül nincs megalapozott 
konkrét és eredményes gyakorlati cse- 
lekvés —, úgy vélem, a városi párt- 
bizottságnak most ilyen szempontból 
kel! a legtöbbet segíteni. 

Közös gondunk volt a személyi fel- 
tételek alakításánál, hogy a korábbi 
járási testületi gyakorlatban tapasz- 
talatokat szerzett, ott aktív munkát 
végzők közül többen a községi párt- 
testületeket erősítsék. Több község- 
nek adtunk tagfelvételi és fegyelmi 
jogkört, hiszen az önálló munkához 
jogosítványok is kellenek. Folyamat- 
ban van a káderhatáskörök jelentős, 
az új tartalomhoz igazodó decentra- 
lizálása is. Ez is lényeges eszköz ah- 
hoz, hogy a községi pártszervezetek 
valóban önálló, felelős gazdái legye- 
nek területük politikai életének. A 
városi pártbizottságnak e :szakaszban 
az a feladata, hogy a munka tartalmi 
és módszertani változásaira felkészítse 
a községi pártszervezeteket, ezt kö- 
vetően pedig hagyja őket önállóan 
dolgozni. Új minőségi munkát jó elő- 
készítés nélkül ugyanis nem várha- 
tunk, de önálló munkát sem, ha ezt 
követően nem változtatunk az irányí- 
tás korábbi tartalmán és módszerein. 


Községi önállóság 
és a városi irányítás 


A demokratikus centralizmus elvének 
érvényesítése a városi és községi párt- 
szervek munkakapcsolatában nem a 
járási-községi viszony egyszerű módo- 
sítása. Ha nem ebből az alaptételből 
indulunk ki, akkor változtatásokat 
végrehajthatunk, de tartalmi változást 
nem érhetünk el. Ezért alulról felfelé 
építkezve kell kidolgozni az új minő- 
séget célzó munka tartalmi és mód- 
szertani részleteit. Azaz: abból kell 
kiindulnunk, hogy milyen legyen az 
új tartalmú községi munka. És itt 
megint egy újabb megoldásra váró 
feladatba ütközünk. Nem elég ugyan- 
is a központi politikai irányelv puszta 

megismétlése, ki is kell dolgozni helyi 
konkrétsággal, hogy ott milyen mér- 
tékű, milyen területeket érintő, mi- 
lyen megoldásokat lehetővé tevő vál- 
toztatásokat kell végrehajtani ahhoz, 
hogy egy új, a nagyobb önállóságot 
és felelősséget érvényesítő munka f 0- 
lyamata elindulhasson. Ez pedig 
csak községenkénti konkrétsággal tör- 
ténhet. Ennek kidolgozásában szoros 
együttműködés szükséges a községi 
és a városi pártszervek között, s ebben 
a közös alkotó munkában kell a váro- 
si pártbizottságnak is feltárni az irá- 
nyítás új elemeit. E munka során jól 
lehet támaszkodni a helyi pártértekez- 
letek anyagaira, vitáira és határozatai- 
ra, s e folyamatba szervesen illeszke- 
dik a XIII. kongresszus határozata 
további feldolgozásának, adaptálásá- 
nak és végrehajtásának munkafázisa. 

Községeink részéről az új tartalmi 
és módszertani elemek kidolgozásá- 
ban, bevezetésében sok bátortalansá- 
got, s főleg a járási korszakra vissza- 
tekintő rutinmegoldásokat tapaszta- 
lunk. Az indokoltnál több az előzetes 
véleménykérés, a következményeket 
is , bebiztosító" szándékú konzultáció, 
több és hosszú a kivárás az intézke- 
désre érett helyzetekben, és főként 
több ötletre, leleményességre, ere- 
deti megoldásokra lenne szükség. Ez 
nemcsak a gazdasági életben kívána- 
tos, hanem az irányító pártmunka gya- 
korlatában is! 

De a városi irányításnak is meg- 
vannak a maga hiányosságai. Ahol 
például a közigazgatási korszerűsítés 
egybeesett a várossá nyilvánítással, ott 
az új belső szervezeti, tartalmi fel- 
adatok mélyebben és tartósabban le- 
kötötték a városi pártbizottság figyel- 
mét és energiáját. De az igazi vissza- 
visszahúzó hatást az okozza, hogy még 
nem sikerült a szükséges mértékben 
elszakadni a volt járási gyakorlattól, 
illetve nem sikerült a szükséges gyor- 
sasággal kidolgozni a községi pártszer- 
vek irányításának új tartalmát és for- 
máját. Az önállóság növelésének egyik 
módszereként országszerte megszün- 


tettük a községi pártszervek instruá- 
lását. A területfelelősi munka arányá- 
nak csökkentésével megnőtt a politi- 
kai tartalmi munka aránya és jelen- 
tősége. Ennek célszerűségét a mi ta- 
pasztalataink is alátámasztják. Azon 
túl, hogy a területfelelősi rendszer 
kedvezőtlenül befolyásolta a pártszer- 
vezetek önállóságát, bénítólag hatott 
az önálló, felelős magatartásra, cselek- 
vési készségre. Erősítette azt a tuda- 
tot, hogy , minden a felső szerv képvi- 
selőjének tudtával, egyetértésével tör- 
ténik", nincs szükség arra, hogy mi 
magunk különösebb erőfeszítéseket 
tegyünk. Azt pedig mondani sem kell, 
hogy egy területfelelős, ha még a leg- 
okosabb is volt, nem pótolhatta 5—6, 
vagy még ennél több alapszervezet 
helyismeretét, kollektív tapasztalatát 
és bölcsességét. Nem volna ágazságos 
annak feltételezése, hogy az instruk- 
tori rendszert feltétlenül a politikai 
bizalmatlanság sugallta, de az a fajta 
bizalom minden bizonnyal hiányzott, 
amely a jobb, önálló munkára való 
készségüket feltételezi. A városi párt- 
bizottság számára az új helyzetben 
kedvezőbb lehetőség kínálkozik az 
érdemibb, elemző, a politikai folya- 
matokat értékelő és tudatosan irányí- 


tó munkára. Alaposabban tudunk fog- 
lalkozni egy-egy politikai döntés kap- 
csán azzal, hogy milyen konkrét, úgy- 
nevezett reszort jellegű feladatok meg- 
szervezésére van szükség, mi hárul a 
propagandára, agitációra, a tömegszer- 
vezetekben dolgozó kommunistákra 
stb. HRészletmegoldások sok területen 
születtek, a folyamat elindult, de fel- 
fogásunk, szemléletünk és szándékunk 
tudatos , hozzáigazítása" és az egész 
folyamat átfogó áttekintése sürgető 
feladatunk. Községeink új módon ön- 
állóan dolgozni csak akkor fognak, 
ha az őket irányító pártbizottság is 
új módon végzi feladatát. E munká- 
ban is vállalni kell az ésszerű kocká- 
zatot, ezért az irányító pártszervnek 
nemcsak követelményeket támasztó- 
nak, következetesnek és segítőkész- 
nek, hanem türelmesnek, szükség ese- 
tén megértőnek is kell lennie. Enélkül 
bátor kezdeményezéseket, új megol- 
dásokat nem várhatunk. Csak Így re- 
mélhetjük az indokolt és kívánt vál- 
tozást a közigazgatási korszerűsítések 
által legközvetlenebbül érintett irá- 
nyítási szinteken. 


Tóth Lajos 


a tiszafüredi városi pártbizottság 
első tiikára 

A memocáérkötet a 
nyújt sokoldalú, gyakran megrázó képet. 35 vissza- 
emlékező küzdelmei, élményei 
nek meg, akik nemcsak ótélték a történelem — s 
benne a magyar 
munkásmezgalomnak - e 


második világháború időszakáról 
és tervei elevened- 


népnek, 
szörnyű, 


éveit, de életük kockáztatásával 
jükhöz és lehetőségeikhez mérten a történelem me- 
netét befolyásolni. 


MSZMP KB PÁRTTORTÉNETI INTÉZETE 
KOSSUTH KÖNYVKIADÓ 


Érdeklődés a közügyek iránt 


Közéletiség és magánélet, túlmunka és közügy. Hol az egyensúly, a har- 
mónia szükségességéről, hol a hiányáról esik sok szó manapság, különösen 
a párton belül. Az erről folytatott diskurzusok egyre gyakrabban vezettek 
arra a megállapításra, hogy baj van az emberek közügyek iránti érdeklődé- 
sével; figyelmük és energiájuk növekvő része napi gondjaik megoldására 
irányul, anyagias jsszemlélet kezd úrrá lenni. 

Batta László, a szécsényi városi jogú nagyközségi pártbizottság első tit- 
kára a megyei pártértekezleten nagy figyelmet keltő hozzászólásában ezzel 
szemben a következőt állította: , Tapasztalataink bizonyítják, hogy az embe- 
rek többsége tud úgy háztájizni, maszekolni, géemkázni, hogy társadalmi 
elkötelezettségüket, annak szilárd alapjait nem veszélyeztetik a változó kö- 
rülmények." A gondolatot néhány hónap múltán is érdemes tovább bogozni, 
hiszen seregnyi kérdést rejt magában. Ezekre várunk választ Batta Lászlótól. 


— Határozott állításként megfogal- 
mazott ítélete .a valóságot tükrözi, 
vagy inkább vágyainkat fejezi ki? 


Ha már így fogalmazódik meg a 
kérdés, nem kerülhetem meg, hogy 
először néhány általános problémáról 
beszéljek, ígérve, hogy aztán Szécsény 
környékéről szólok majd. A körülmé- 
nyek — különösen, ha gyorsan és je- 
lentősen változnak — reagálásokat 
váltanak ki az emberekből. Ezeket a 
politika ösztönzi is, hiszen céljaink 
megvalósítása — ha azok mégoly sze- 
rénynek tűnnek is —. elképzelhetet- 
len a tömegek részvétele nélkül. Pél- 
daként megemlíthetjük az életszínvo- 
nal megőrzésének programját. 


Az emberek többsége megértette, 
hogy ez a cél a vezetés törekvései 
mellett egyéni erőfeszítéseket is meg- 
kíván a munkahelyen "és azon kívül, 


hiszen ma, a nehezebb körülmények 
között családot alapítani, házat épí- 
teni, életszínvonalat tartani és fej- 
leszteni a korábbinál több időt és erő- 
feszítést igényel. Ezek tények, ame- 
lyeken nem lehet csodálkozni vagy 
megütközni. Az egyének szabad ide- 
je, amelyet tetszésük szerint fordít- 
hatnak bármire, többek között a köz- 
ügyekre, vitathatatlanul csökkent. A 
kérdés most már úgy vetődik fel, hogy 
ezt az időt ne bármire fordítsák, ha- 
nem mindannyiunk gondjainak meg- 
oldására, sőt, amikor egyéni ügyeik- 
kel vannak elfoglalva, akkor is gon- 
doljanak a közre. A látszólagos sza- 
kadék fölött van tehát egy híd is, 
amely persze szintén lehet látszólagos. 
A mi dolgunk, hogy ez a híd valósá- 
gossá váljon. Meggyőződésem, hogy 
négy évtized munkájának eredménye- 
ként a pillérek szilárdak, időtállók. 
A szerkezet azonban a dolgok termé- 


szetes rendje szerint felújításra, kar- 
bantartásra szorul. 


— A bevezető gondolatok után most 
már úgy vélem, jobban megközelít- 
hetjük a témát. Véleménye szerint a 
közéletiség az embereknek most a 
megváltozott viszonyok között is lét- 
formája? 


— Megint csak kénytelen vagyok 
kissé messzebbről kezdeni a választ. 
A, közéletiség sem fogalmazható meg 
időtlenül; vannak előzményei, amelye- 
ket felhasználhatunk jól is, rosszul 
is. Szécsény környékén van mire épí- 
teni. Egy éve múlt annak, hogy a köz- 
ség 650 éve kapott mezővárosi rangot. 
Az évforduló megmozgatta az egész 
közösséget, sokkal többet tettek a 
község szépítéséért, mint amire a költ- 
ségvetésünkből telt volna. 

Az akkor elültetett hatszázötven fa- 
csemete a ma élő generációk emlé- 
kezete és tulajdona, s a régi bölcses- 
séget reprezentálja: aki fát ültet, a 
jövőre gondol. Továbblépve: közsé- 
günk a Rákóczi szabadságharc egyik 
emlékhelye, a Forgách kastély és kör- 
nyéke pedig idegenforgalmi  látvá- 
nyosság, látogatott múzeum. Millió- 
kat költünk arra, hogy ezeket fel- 
újítsuk, szépítsük, s nem ütköztünk 
olyasféle ellenállásba, hogy a köz- 
ségnek több fontosabb megoldani való 
gondja is van. Napjaink eseményei is 
felélénkítették a köz érdeklődését: a 
járás 1979-ben megszűnt, majd 1984- 
ben a járások általános megszünteté- 
sével egy időben a szécsényi történel- 
mi vonzáskörzet újra önmagára talált. 
Nem kaptunk ugyan városi rangot, 
de az emberekben ez elérendő célként 
él (nemegyszer illúzióktól sem men. 
tesen). 

Meg kell említenem a közelmúlt 
eseményeit — a kongresszusi felké- 
szülést, a felszabadulás 40. évforduló- 
jához kapcsolódó rendezvényeket és a 
választásokat — is. Mindezek szán- 
dékunknak megfelelően felpezsdítet- 
ték a közéletet. Az embereket tehát 


minden érdekli, ami a térségben tör- 
ténik, a szűkebb haza szeretete ki 
tudja, hány évtized, évszázad öröksé- 
geként létezik, s alkotó, kohéziós erő. 
Ezért alakult ki bennem az a véle- 
mény, hogy a közéletiség nemigen 
értelmezhető előzmények nélkül. Az 
előbb történelmi év- és sorsfordulókat 
említettem. A lakosság ezeket nem 
mindig így éli át, de hatásuk vitat- 
hatatlan. Úgy érzem, most jó hely- 
zetben vagyunk, a politika fontos cé- 
lok megoldását tűzte ki célul, meg- 
valósításukban igényelve az emberek 
részvételét. E célok elérésébe, ha oly- 
kor számunkra még szokatlan módon 
is, mindenki bekapcsolódhat. 


— Az eddig elmondottakból az tű- 
nik ki, hogy a jelenségeket többfé- 
leképpen lehet értelmezni, lehet eset- 
leg a szükségből erényt kovácsolni. 


— Nem az értelmezés sokféleségé- 
nek lehetőségét, hanem inkább szük- 
ségességét hangsúlyoznám. A tények 
makacs dolgok, s nem mindig igazol- 
ják feltétlenül az eszményit. A köz- 
életiség szempontjából valamikor — 
önkényesen is — húztunk határvona- 
lakat, szinte eleve lemondva széle- 
sebb rétegek bevonásáról. Például: 
térségünkben — szándékainkkal egye- 
zően — egyre több a , maszek" (kár, 
hogy ehhez a társadalmi státushoz 
számos negatív megítélés tapad). Nos, 
nálunk ma önálló KISZ-szervezetük 
van, a társadalmi  munkaakciókban 
aktívan részt vesznek. Hozzákezdünk 
a nagyközségi művelődési ház építé- 
séhez. E tekintetben az ő felajánlásaik 
is ígéretesek — olyan ez, mintha egy 
,helyi" nemzeti színházat építenénk. 

De szélesebb körű példákat is hoz- 
hatunk. Körzetünk mezőgazdasági jel- 
legű; mivel azonban itt e tevékeny- 
ségből az átlagosnál is nehezebb volt 
megélni, az emberek vérében van, 
hogy amikor csak lehet és kell, dol- 
gozzanak. Nemrég a rádióban hallot- 
tam, hogy a fiatal néprajzos a falusi 
porta előtt kereste a kispadot, amin 

. dolguk végeztével ücsörögni, trécselni 
szoktak a falusiak. Meglepődött, ami- 
kor kiderült, hogy effajta közösségi 
életnek nincsenek már tárgyi emlékei 
sem. Érdemes-e, helyes-e ezen sopán- 
kodni, valójában pótolhatatlan vesz- 
teségei ezek a falusi közösségi élet- 
nek? A válasz erre egyértelmű: nem, 
a példák sokaságával bizonyítható, 
hogy a közösségi élet kérdései körüli 
vitáknak, eszmecseréknek falun is 
számtalan más, új, sok szempontból 
hatékonyabb formái jöttek létre, ahol 
az elhangzottak nem pusztába hangzó 
. szavak csupán, hanem politikai súlyú, 
figyelembevételre kötelezett vélemé- 
nyek. Sorolhatnánk a párt, népíront-, 
falugyűléseket, képviselői, tanácstagi 
beszámolókat, ünnepi rendezvényeket, 
termelési tanácskozásokat, szövetkeze- 
ti közgyűléseket, brigádösszejövetele- 
ket, különböző oktatási, művelődési 
fórumokat stb., amelyek kiválóan al- 
kalmasak kollektív gondolkodásra, 
változásokra késztető eszmecserékre. 
Minden közéleti fórum szervezésénél 
— beleértve a párttaggyűléseket, a 
pártoktatást is — figyelembe kell ven- 
nünk az emberek igényeit, de elfog- 
laltságukat is. Ami pedig a legfonto- 
sabb: tartalmasak legyenek ezek az 
összejövetelek, a résztvevők érezzék 
értelmét, hasznosságukat. 


Mondanivalónkat — a politikai tar- 
talom sérelme nélkül — vonzóbban, 
közérthetőbben kell közvetítenünk az 
emberekhez. Ha mi jobban foglalko- 
zunk az emberekkel, ők nagyobb fi- 
gyelmet fordítanak a köz ügyeire, ha 
törődünk problémáikkal, jóindulatúan 
kezeljük kételyeiket, bizonytalansá- 
gaikat is, akkor érdeklődőbbek lesz- 
nek politikánk iránt. A választást 
megelőző képviselő jelölőgyűlésen még 
a kultúrházunk udvara is megtelt ér- 
deklődőkkel, a szavazáson való rész- 
vétel is a politika melletti kiállás volt. 


— A közéletiség nem jellemezhető 
csupán a fórumokon való részvétel- 
lel, aktivitással. 


— Én nem tartom közéleti ember- 
nek azt, aki minden gyűlésen ott van, 
esetleg véleményt is nyilvánít, ám ez- 
zel az ügyet részéről befejezettnek te- 
kinti. Számomra nem megnyugtató, ha 
minden fórumon ugyanazokat az em- 
bereket látom, ez ugyanis azt jelzi, 
hogy nem jutottunk el mindenkihez. 
Gyanús az is, ha valaki harsányan 
közéleti ember, ilyenkor rendszerint 
hiányzik a belső motiváció. Én a szó- 
noklásnál többre értékelem a cselek- 
vést. Erre számos példát tudnék em- 
líteni. Hollókőn több mint tíz éve 
nagy esemény a Palóc Szőttes Kul- 
turális Fesztivál az alkotmány napján. 
Öt község — Hollókő, Rimóc, Var- 
sány, Nagylóc, Nógrádsipek — ha- 
gyományőrző közösségei lépnek a kö- 
zönség elé egyéves felkészülésük ered- 
ményével. Az öt község majd nyolc- 
ezer lakója valamilyen módon részese 
ennek az eseménynek. Rivalizálnak is 
egymással, amiben semmi kivetniva- 
lót nem látok, mint ahogy abban sem, 
hogy a produkciók nem mindig kép- 
viselnek magas művészi színvonalat. 
Azt mutatják meg, amilyenek. Hazud- 
ni nemigen tudnak, s nem is akarnak. 
A lényeg az, hogy a faluközösségek 
együtt vannak, s ez a palóc hagyomá- 
nyok mellett más, magunk teremtette 
forrásokból is táplálkozik. Másik pél- 
dám a nógrádmegyeri óvoda, amely 
nagy társadalmi összefogással készült. 
Ennek jelentőségét néhány adat il- 
lusztrálja. A község lakóinak 40, az 
óvodás korúaknak pedig 60 százaléka 
cigány származású. És itt, az olykor 
súlyos előítéletek ellenére is, érzékel- 
hetően megmozdult valami, ami a 
köz érdekét szolgálja. 

Egy ismerősöm, aki idegen ezen a 
vidéken, meglepődve mondta nemrég, 
hogy a községben nem tudta felismer- 
ni, melyik házban lakik cigány. Ezt 
mi nagy dolognak tartjuk, az itt élő 
cigányság mind nagyobb része asszi- 
milálódik, életfelfogása, életmódja 
minden tekintetben közelít másoké- 
hoz. Szemléletük változását példázza, 
hogy a hajdani szegkovácsmesterség- 


re alapozva több évtizede ipari szö- 
vetkezetet alapítottak. Minden dolgo- 
zójuk, természetesen a vezetők is, ci- 
gányok. Gazdasági nehézségeik nekik 
is vannak, tán nagyobbak is másoké- 
nál, de saját sorsuk kovácsai. Har- 
minc fős pártalapszervezetük a köz- 
ség számottevő politikai, közéleti té- 
nyezője. S vannak cigányok a községi 
pártalapszervezetben és a tanácstagok 
között is, igaz, ez utóbbiban a kelle- 
ténél kevesebb. 

Tapasztalatunk, hogy a közülük 
származó tekintély sokszor egy szóval, 
mondattal elrendez olyan ügyeket, 
amelyekben a község vezetői tehetet- 
lenek, különösen, ha hiányzik belő- 
lük a türelem, a megértés. Nemrég 
itt járt Czuczu Tibor, az ismert cigány 
pedagógus. Hallgatósága szinte itta 
magába mindazt, amit az életmódról, 
felelősségről, gyermeknevelésről, mun- 
kafegyelemről és még sok minden 
másról mondott nekik. S a gondolko- 
dás változása tettekben mutatkozik. 
Az említett óvoda építésénél ott vol- 
tak, dolgoztak, volt olyan nap, amikor 
negyvenen-ötvenen. Ennek van álta- 
lánosabb érvényű haszna is: a példa. 
Térségünk több községe hasonló tár- 
sadalmi összetételű, s a példa nekik 
is szól. 

Korszerűsítenünk kell a közéletíség- 


ről kialakított felfogásunkat. Meg 
kell szabadulnunk azoktól a ballasz- 
toktól, fékektől, amelyek lassítják, ne- 
hezítik a megújulást. Javítanunk kell 
munkastílusunk számos elemét, az em- 
berekkel foglalkozva rendelkeznünk 
kell az együttérzés képességével, job- 
ban együtt kel! élnünk gondjaikkal. 

Az idővel való gazdálkodás nem- 
csak az egyén számára, hanem a kö- 
zösség számáraris kényszer. A mun- 
kaidő védelme mellett a szabadidő 
védelmére is gondolnunk kell; köz- 
életi fórumaink ugyanis gyakran fe- 
leslegesen hosszúak, sok az átfedés, 
a párhuzamosság. Hinni kell abban, 
hogy az emberek többsége az alap- 
vető kérdésekkel tisztában van, eze- 
ket nem kell naponta megismételni. 
Sorolhatnám a gondokat tovább, de 
úgy vélem, ennyi elegendő annak bi- 
zonyítására, hogy nemcsak az állam- 
polgárok hibáztathatók, ha a köz- 
ügyek iránti érdeklődésben zavarok 
vannak. 

Pártértekezletünkön is szó esett 
mindezekről; az előttünk álló felada- 
tok megoldása változást igényel mind- 
annyiunktól. A. változások élén pedig . 
a pártszerveknek kel! állniuk. A kong- 
resszusi határozat erre ösztönöz min- 
ket. 

Sólyom István 


3. CIEPIELEWSK-I. KOSTROWICKA- 
Z. LANDAU-]. TOMASZEWSKI 


A világ gazdaságtörténete 


. a kapitalizmus kialakulásától 1980-ig. 
Második, átdolgozott, bővített kiadós. 
A négy lengyel közgazdász arra vólialkozott, hogy 


egyetlen könyvben foglalja össze az utolsó kétszóz 
év gozdas; atörténetét Nem országok szerint köve- 


tik nyomon az eseményeket. 


Folyamatokat jellemző 


. — tendenciákat rogadnak meg, ezek érvényre jutását, 
. specifikumait keresik oz egyes orszógokban. 


A tórgyait fogaimak — ipari forradalom, gyarmato- 


sitós, a tökés nagyhatolmak kifejlődése, két világ- 
háború, pusztító gazdasági válságok a tőkés világ- 
ban, a szocialista tábor létrejötte és dinamikus fej- 
 födése stb. — tartalmo kívetiíti és egységes rendszer- 
ré foglalja össze e múlt és a ma vilóággozdosógá- 
nak képét. ; . 


508 oldal 
Ára: 150— Ft 

Szövetségben a településekért 


A PÁRTSZERVEZETEK ÉS A NÉPFRONTBIZOTTSÁGOK 


EGYÜTTMŰKÖDÉSÉRŐL 


A párttagok részvétele a népfíront- 
mozgalomban sok olyan politikai, köz- 
életi tapasztalatot nyújt, amelyeknek 
útmutató értéke lehet mind a párt- 
alapszervezetek, mind az állami nép- 
képviseleti testületek munkájában. Ez 
különösen jól érződik most, a válasz- 
tások idején, ám ez a mostani perió- 
dus korántsem előzmény nélküli, ha- 
nem a pártszervezetek és a népfront- 
bizottságok folyamatos együttműkö- 
désére épül. Az alábbiakban bemutat- 
ható somogyi tapasztalatok is azt ta- 
núsítják, hogy a választási munka 
ott volt, ha nem is feltétlenül köny- 
nyebb, de eredményesebb, célirányo- 
sabb, ahol a rendszeres együttműkö- 
dés lehetőségeivel a pártalapszerveze- 
tek módszeresen számot vetettek. Így 
természetes, hogy az ez irányú tapasz- 
talatok megítélésének, mérlegre téte- 
lének a télen tartott beszámoló tag- 
gyűlések is fontos fórumai voltak. 


Egy körzet példája 


A területi pártalapszervezet titkára a 
beszámoló taggyűlésen nem fukarko- 
dott sem a kritikával, sem a dicsé- 
rettel. És ami igen fontos: mindkettőt 
félreérthetetlenül, személyre szólóan 
fogalmazta Vas Lajos, a donneri kör- 
zet párttitkára. 

A , Donner? — nevét egy hajdani 
mesteremberről kapta — Kaposvár 
egyik régebbi negyede. A Szigetvári 
út mentén települt a várost délről 
ölelő zselici dombok nyúlványaira. A 

vasút és a belváros választja el a túl- 
oldalt épült és tovább bővülő mo- 
dern lakótelepektől. , Földszintes" vá- 
rosrész tehát, melynek dombra ka- 
paszkodó utcáiban váltakoznak a szá- 
zadelőn és a két világháború között 
épült módosabb-szegényesebb iparos- 
és munkáslakások és az olykor már- 
már hivalkodóan nagyra méretezett 
mai családi házak. Falusias külváros 
és kertvárosi környezet ötvöződik itt. 

A lendületes titkári beszámolóból 
hamar kiderült, hogy e városrész 
gondjaiból — mert azokból jócskán 
van — mennyit vállalt magára az 
alapszervezet. Kilincseltek, leveleztek, 
felszólaltak boltért, fodrászért; perel- 
tek a jobb közlekedésért; küzdöttek 
az egészségügyi hálózat fejlesztéséért, 
az utcák tisztaságáért — és sorolhat- 
nám tovább. Könnyű belátni, hogy 
ezt korántsem csak a — zömmel 
nyugdíjasokból álló — párttagság, il- 
letve saját korosztályuk érdekében 
tették: sokkal inkább azokért, akik 
kora reggel munkába vagy iskolába 
indulnak innen, s este térnek haza. 
Ők jobbára csak a hétvégeken vagy 
az esti bevásárláskor tapasztalják, 
hogy az egyébként elég gyengén el- 
látott városrészben azért mindig tör- 
ténik valami. Ha nem is épül új bolt, 
de újra nyitják a régit, és jobb az 
áruválaszték is. Arról azonban, hogy 
emögött az itteni alapszervezet tag- 
jainak mennyi utánajárása, makacs 
vitája van, csak akkor szereznek tu- 
domást, amikor a városrész aktív dol- 
gozó lakóit mozgósítják, szervezik tár- 


sadalmi munkára. Sokan vállalkoz- 
nak erre, és a negyed egyetlen üzeme, 
a Kefe- és Műanyagipari Vállalat is 
segítőkészen várja a kezdeményezése- 
ket: szocialista brigádjai szépítették 
az óvodák, bölcsődék játszókertjeit. 

A rátelefonálások, sürgetések, hiva- 
talos és nem hivatalos interpellációk 
türelmes-makaccsá edzették az alap- 
szervezetet. De mégis jóval kevesebb 
eredményt érnének el, ha nem lenné- 
nek segítőtársaik. Ezek közül első he- 
lyen a körzeti népfrontbizottságot kell 
említeni. Együttesen keresik fel vá- 
lasztott tanácstagjukat, országgyűlési 
képviselőjüket, járnak a dolgok után 
hivatalban, vállalatoknál; A beszámoló 
taggyűlésen is méltatta az együtt- 
működés eredményeit a városszerte 
jól ismert nyugalmazott kollégium- 
igazgató, Vermes Vilmos, a körzeti 
népfrontbizottság elnöke. Ő is meg- 
erősítette: az ideálisnak korántsem 
mondható autóbuszközlekedés, a még 
foghíjas kereskedelmi hálózat, a köz- 
művelődési létesítmények szinte teljes 
hiánya mind-mind kínálja a közös 
tennivalókat. Mint ahogy együttesen 
kívánnak cselekedni továbbra is az 
ünnepi megemlékezések szervezésé- 
ben csakúgy, mint az idős korúak 
gondjainak orvoslásában. 


Hagyományteremtés Marcaliban 


A pártszervezetek és a népfrontbi- 
zottságok jó együttműködésére, a 
kommunistáknak a népfrontmozga- 
lomban való tevékeny részvételére 
nemcsak a megyeszékhelyen találunk 
jó példát. Elismerésre méltó eredmé- 
nyekkel találkozhatunk Marcali vá- 
rosban is. Kovács László, a Hazafias 
Népfront városi titkára — 1957 óta 
tagja a pártnak, 1986 óta a népfront 
tisztségviselője — meggyőződéssel ál- 
lítja,a hogy a mozgalom kibontakozá- 
sában alapvető szerepet játszott a 
kommunisták aktív részvétele, példa- 
mutatása, többletvállalása. Sokat tet- 
tek azért, hogy a mozgalom mind job- 


ban találja meg sajátosságait, jelent- 
sen vonzerőt, s ennek eredménye- 
ként nyújtson tartalmas lehetőséget a 
párttagok és a pártonkívüliek együt- 
tes tevékenységéhez. 
mi ez a sajátosság, s miben áll 
a tartalma? Marcaliban szerezhető ta- 
pasztalatok szerint ez mindenekelőtt 
a település fejlesztéséért való együtt- 
működés. Mindjárt hozzátehető, hogy 
erre a munkára nincs általános re- 
cept, hiszen eltérőek a hagyományok, 
a környezet, más a vonzáskörzet, 58 
mindig az adott feltételek között kell 
megtalálni a legcélravezetőbb utakat, 
módokat. Marcaliban olyan — nem 
öncélú — szervezeti kereteket kellett 
kialakítaniuk, amelyek szervesen rá- 
épültek az egykori mezőváros, majd 
járási székhely-nagyközség, 1977 óta 
pedig városi rangú település rétegző- 
désére, sajátosságaira, több mint tíz- 
ezer lakosának életkörülményeire. 
Figyelembe vették az egykori ut- 
cák, településrészek, társközségek he- 
lyi összetartozását, kötődését, és szá- 
moltak a kialakuló és ma is bővülő 
lakóteleppel. Így jött létre az az öt 
körzet, melynek népfrontbizottságai a 
két lakóterületi alapszervezet mellett 
tevékeny kapcsolatot alakítottak ki 
valamennyi munkahelyi pártalapszer- 
vezettel is. Ez természetesen csak a 
szervezeti oldal. Viszont olyan keret, 
amely biztosította, hogy a városi nép- 
frontbizottság mind szélesebb és mind 
aktívabb lakossági véleménynyilvání- 
tás alapján alakíthassa ki álláspontját 
— vállalhasson részt a várospolitiká- 
ban, a városfejlesztési döntésekben. 
Igen fontos, hogy a döntések és el- 
határozások — óvodaépítés, a Ber- 
zsenyi-lakótelep parkosítása, a városi 
köztisztaság szigort és következetes- 
séget igénylő fejlesztése például — 
,, Visszaigazolják" azt, ami a körzetek- 
ben felvetődött. A városi tanácsveze- 
tők a döntések előkészítése során im- 
már hagyományosan megjelennek a 
körzeti — fórumokon. Természetesen 
nem mindegy, hogy ilyen alkalmak- 
kor csak a , bizonyítvány" magyaráz- 

gatása folyik-e, vagy pedig olyanféle 
kérdést bocsátanak vitára — mint 
nemrég is —, hogy mivel bővüljön 
a következő tervidőszakban a város 
kereskedelmi és szolgáltató hálózata. 
Főleg a bevásárlásban érdekelt asz- 
szonyok mondtak véleményt, s köz- 
tük azért vihette a szót két párttag 
—. Csordás Attiláné, a városi tanács, 
Péter Istvánné, a közismert , farmer- 
gyár" dolgozója —, mert a közvéle- 
mény széles körű felmérése alapján 
tettek javaslatot. Az asszonyok meg- 
ítélése szerint gyermekruházati üzlet, 
cipőbolt, könyvesbolt, fehérnemű-szak- 
üzlet, Patyolat-bővítés kell Marcali- 
nak — s ha az összes javaslat meg- 
valósítása nem is megy máról hol- 
napra, a fejlesztés irányát, koncepció- 
ját mindenképpen befolyásolják. 

Figyelmet érdemlő jelenség, hogy 
Marcaliban a munkahelyi pártszerve- 
zetek tagjai is szép számmal megta- 
lálhnatók a népfront testületeiben. Az 
alapszervezetek rendszeresen adnak 
tagjaiknak ilyen jellegű pártmegbíza- 
tást. A fiatal és középkorú párttagok 
számára is vonzó feladat ez, mivel 
megvannak az értelmes cselekvés fel- 
tételei. Amikor Kovács László 1981- 
ben tájékoztatta a városi párt-végre- 
hajtóbizottságot az 1980. évi nép- 
frontválasztások tapasztalatairól, ele- 
mezte azt is, hogy miként oldódtak 
meg a korábban feltárt gondok. Je- 
lentős problémákat okozott ugyanis, 
hogy az ingázó munkások közül ke- 
vesen vettek részt a népfront lakóte- 
rületi tevékenységében. A városi párt- 
bizottság ösztönzésenyomán — amely 
ezt a körülményt is figyelembe vette 
— a helyzet változott. Mint a városi 
népfíronttitkár elmondotta, az üzemek, 
intézmények pártszervezetei együttvé- 
ve nem kevesebb mint 333 személyt 
javasoltak, akiket alkalmasnak talál- 
tak a népfrontban végezhető közéleti 
tevékenységre. 

Az üzemi pártszervezetek közremű- 
ködése sok tekintetben gazdagítja a 
mozgalom lehetőségeit. Neves közéleti 
személyiségek is tanúsíthatják, hogy 

az Unitech szövetkezetnél hagyomá- 
nyosan milyen jól sikerülnek a béke- 
mozgalmi rendezvények. Az is fontos, 
hogy a népíront fórumai jelentéke- 
nyen bővítik a közéleti szerepvállalás- 
nak, a közérdek képviseletének lehe- 
tőségeit az üzemi dolgozók számára is. 
S tennivaló bőven akad — ilyen sür- 
gető teendő például a lakóbizottságok 
talpraállítása. 


Kommunista könyvtáros 
a közéletben 


A megye közművelődésének is van- 
nak olyan eredményei és tényezői, 
amelyek mögött jelentékeny népíront- 
mozgalmi kezdeményezések állnak. 
1983-ban a Kaposvárott tartott Orszá- 
gos Honismereti Akadémia is elisme- 
réssel nyugtázta a mintegy hatvan 
gyűjtő-feldolgozó-hagyományápoló kö- 
zösség tevékenységét, amelyet a hely- 
történet-kutatásban részt vállaló me- 
gyei levéltár, könyvtár, művelődési 
központ eredményesen segít. A megye 
lakosságának 23,7 százaléka beiratko- 
zott olvasója a könyvtárnak — or- 
szágosan is az egyik legjobb arány 
—, s ez a statisztikai adat is jelzi, 
hogy az Olvasó Népért mozgalomnak 
bázisa van a megyében. Figyelmet 
érdemlőek azok az eredmények és ta- 
pasztalatok is, amelyeket a szervező- 
dő művelődési egyesületek, körök, 
kertbarátközösségek nyújtanak. A 
helyben élő és dolgozó párttagok egy- 
re aktívabb részesei ezeknek. Mind- 
azonáltal egy kulturális intézmény 
élén álló szakembernek a népfront- 
mozgalomban való részvétel nemcsak 
a közművelődés továbbfejlesztésének 
a lehetőségét jelenti, hanem tágabb. 
értelemben vett közéleti szerepválla- 
lást is. Jól érzékeltette ezt Kanyar 
Józsefnek, a megyei levéltár állami 
díjas igazgatójának, a történettudo- 
mányok doktorának legutóbbi nép- 
frontkongresszusi hozzászólása is. 
Szita Ferenc, a megyei könyvtár 
igazgatója ugyancsak azt tartja, hogy 


számára a Magyar—Szovjet Baráti 
Társaság mellett a Hazafias Népfront 
jelentette a közéleti szerepvállalás út- 
ját — immár több évtizedes tanulsá- 
gokkal. 1976-ban lett párttag, s leg- 
főbb pártmegbízatása ma is a nép- 
frontmozgalomban való aktív részvé- 
tel. A népfront megyei alelnöke, s fő 
munkaterületeinek egyike — az ol- 
vasómozgalom mellett — a békemoz- 
galom koordinálása, szervezése. Töp- 
rengései és törekvései sorában inkább 
ezt említi — főleg azért, mert úgy 
tartja, hogy a politikai agitációnak, 
propagandának ezen a területen van 
fejlesztenivalója.  Tapasztalatai  sze- 
rint e munkát — főképpen az akciók 
kapcsán — kísérik olykor sablonos 
megoldások, formális vonások is. 
1983-ban a szocialista közgondolkodás 
helyzetével foglalkozó megyei párt- 
testületi ülés is felhívta erre a fi- 
gyelmet. A megyei könyvtár Szabó 
Ervin-díjas igazgatója úgy látja, 
hogy a szervezőmunkában több fi- 
gyelmet kell fordítani a községi párt- 
alapszervezetek és népírontbizottsá- 
gok által megfogalmazott helyi igé- 
nyek kielégítésére. Van igény ugyan- 
is a békemozgalmi fórumokra — sitt 
például a jól sikerült somogyszentpáli, 
nemesdédi, somogydöröcskei esemé- 
nyeket veszi számba —, ezeken a fó- 
rumokon az emberek kifejezhetik bé- 
kevágyukat, bizalmukat a szocialista 
békepolitika iránt. Igaz, a sajtó, a rá- 
dió, a televízió tény- és érvanyaga 


kellő orientációt jelent, de Szita Fe- 
renc tapasztalatai szerint a közvetlen 
agitáció, az érvelő magyarázat, a kö- 
zösség közvetlen közegében az érzel- 
mekre is ható előadás mozgósító ere- 
je mással nem pótolható. Ezeket a ta- 
pasztalatokat igyekszik népírontmoz- 
galmi tevékenységében is összhangba 
hozni a közműveltség fokozásával, a 
települések szellemi  továbbépülésé- 
nek teendőivel. Az idei megyei párt- 
értekezleten többek között ezt mond- 
ta hozzászólásában: , Hasznos és sike- 
res az alulról jövő, a helybeliek ere- 
jével és elgondolásával számoló :kez- 
deményezés, de ugyanígy a felsőbb 
párt- vagy állami szervek igényte- 
remtő tevékenysége, a központi el- 
gondolások követelményeinek  érvé- 
nyesítése is... Egyes helyeken kevés 
az anyagi forrás, de ez tetemesen nö- 
velhető az anyagi és szellemi erők 
ésszerű összpontosításával, az együt- 
tes fellépéssel. A következő ötéves 
tervben az irányításnak és a társa- 
dalmi erőknek, köztük a népfírontnak 
is, szorgalmazniuk kell az erők össze- 
fogását." 


Ez az összefogás testesül meg a 
pártszervezetek, a  népífírontbizottsá- 
gok — s tegyük hozzá, bár erről most 
nem esett szó: a helyi tanácsok — 
együttműködésében. Ennek erősítése 
Somogyban is az előrehaladás fontos 
záloga. 


Troszt Tibor 

A struktúraváltás 


emberi-politikai összefüggései 


Sok szó esik manapság a struktúra- 
váltás szükségességéről, a termékszer- 
kezet korszerűsítéséről. Ez a lassan 
kibontakozó országos folyamat szám- 
talan helyi problémát vet fel, kisebb- 
nagyobb feszültségek, érdekösszeütkö- 
zések kísérik megvalósulását. Különö- 
sen jelentős gondot okoz mindenütt 
a felszabaduló munkaerő irányítása 
(kapun belül vagy kívül) a korsze- 
rűbb munkát igénylő szakterületek- 
re. Az Óbudai Gázgyárban a közel- 
múltban végbement , struktúraváltás" 
ugyan eltér az ipar más területein je- 
lentkező folyamatoktól, mégis úgy vél- 
jük, hogy a nálunk végrehajtott nagy- 
arányú szervezési intézkedések tapasz- 
talatai jól hasznosíthatók más válla- 
latoknál is. 

A hazai energiaellátás korszerűsíté- 
si folyamatának keretében a Főváro- 
si Gázművek fokozatosan áttér a vá- 
rosigáz-szolgáltatásról a teljes körű 
földgázszolgáltatásra. Ennek a vissza- 
fejlesztési folyamatnak egyik döntő 
lépésére került sor a múlt év októ- 
berében. Megszüntettük a hagyomá- 
nyos kőszén alapú gázgyártást, leállí- 
tottuk az 1913 óta működő kokszoló 
kemencéket és a hozzájuk kapcsolódó 
üzemrészeket. 

A leállítás technológiailag sem volt 
egyszerű feladat. Most mégsem a min- 
taszerűen, minden váratlan esemény 
nélkül lezajlott műszaki intézkedés- 
sorozat és leállítási munka részletei- 
ről kívánunk szólni, ennek értékelése 
elsősorban a műszaki-gazdasági veze- 
tés feladata. A pártszervezetet első- 

sorban a leállással kapcsolatos emberi 
tényezők foglalkoztatták, s az itt szer- 
zett értékes tapasztalatokat kívánjuk 
átadni. 

: Az Óbudai Gázgyár nagy hagyo- 
mányokkal, gazdag mozgalmi múlttal 
rendelkező, jelentős üzeme volt min- 
dig a kerületnek. A munkások dinasz- 
tiáinak hosszú sora dolgozott égi dol- 
gozik ma is itt; jellemző az üzemhez 
való ragaszkodás, dolgozóink túlnyo- 
mó többsége törzsgárdatag. Sokan a 
gyári lakótelepen élnek, s közéletük, 
magánéletük csaknem minden szála 
valamiképpen a gyárhoz köti őket. 
Pedig a hagyományos szén alapú gáz- 
gyártás üzemeiben sohasem volt köny- 
nyű a munka: folyamatos üzemvitel- 
ben, nagy hőségben, számtalan ve- 
szélyforrás (por, gáz, tűz) környeze- 
tében kellett a nehéz, egészségre is 
ártalmas munkaköröket ellátni. Az 
embert formáló kemény munka nagy- 
szerű teljesítményekre képes, tartós 
emberi közösséget kovácsolt össze. 

Ezek alapján érthető, hogy a ha- 
gyományos gázgyártás megszünteté- 
sének első hírei bizonytalanságot, bi- 
zonyos fokú félelmet keltettek, dol- 
gozóink munkahelyük elvesztésétől, s 
nem utolsósorban jövedelmük csök- 
kenésétől tartottak. 

A pártbizottság csaknem három esz- 
tendővel korábban felelőssége teljes 
tudatában kezdte meg az átszervezés 
politikai előkészületeit. Jó partnerek- 
re talált mind a vállalat gazdasági 
vezetői, mind az érintett üzemág gaz- 
dasági és tömegszervezeti vezetői kö- 


zött, így a leállítás és a felszabaduló 
dolgozók áthelyezése megfelelő tervek 
szerint, nagyobb zökkenők nélkül tör- 
ténhetett meg. 

A pártbizottság 1982 óta rendsze- 
resen. csaknem minden ülésén foglal- 
kozott ezekkel a feladatokkal. A gon- 
dosan megtervezett és kialakított 
többcsatornás információs rendszer 
(párt, szakszervezet, KISZ, üzemi saj- 
tó stb.) — működésének kisebb za- 
varai ellenére — jól szolgálta a célt: 
elejét vette a felelőtlen híresztelések- 
nek. Az érintettek szinte naprakészen 
tájékozódhattak a leállás, előkészüle- 
teiről és saját sorsuk várható alaku- 
lásáról. 


Milyen kérdésekkel kellett foglal- 
koznia a pártbizottságnak? Abból az 
alapvető elvből indultunk ki, hogy 
minden felszabaduló dolgozó, tehát 
körülbelül 210 ember, a vállalatnál 
kapjon további — az előzőnek meg- 
felelő szintű — munkalehetőséget. 

Ezt kimondani egy létszámhiánnyal 
küzdő vállalatnál látszólag könnyű 
feladat. De a Fővárosi Gázművek táv- 
lati feladatait, a különböző munkate- 
rületek igényeit ismerve, az elhatá- 
rozás nem kis nehézséget rejtett ma- 
gában. A megszűnő üzemekben ugyan- 
is a speciális betanított munka do- 
minált, míg a felfejlődő vállalati te- 
rületek a kvalifikált szakmunkát 
igénylik, így a felszabaduló emberek 
egyszerű átirányítása nem volt lehet- 
séges. Alapos, minden dolgozóra ki- 
terjedő felmérést készítettünk: tájé- 
kozódtunk az érintettek szakképzett- 
ségéről, terveiről, elképzeléseiről, s 
mindezt egyeztettük a! vállalati érde- 
kekkel. Így alakítottuk ki az átirá- 
nyítás személyre szóló tervét. 

Alapvető célunk az volt, hogy min- 
den érintett dolgozó a leállítás előtt 
időben megtudja, hol, mit és milyen 
bérért fog dolgozni, s neki magának 
mit kell vállalnia ezért. Célunkat el- 
értük: a leállítás időszakában nem lép- 
tek ki, hanem mindenki az egyezte- 
tett munkahelyeken, az Óbudai Gáz- 


gyár telephelyein, vagy a vállalat má- 
sik üzemágánál folytatta a munkát. 
Ehhez azonban számtalan kis lépést 
és nagyobb intézkedést kellett ten- 
nünk. 

A betanított munkások körében 
egymás után szerveztük a szaktanfo- 
lyamokat. A felkészülés időszakában 
117 fő szerzett gáz- és készüléksze- 
relő szakmát. 114 fő végezte el a he- 
gesztőtanfolyamot, 54 fő nehézgépke- 
zelői, 40 fő kazánkezelői vizsgát tett. 
A leállással párhuzamosan tehát je- 
lentősen emeltük munkásaink kvalifi- 
kációs szintjét. Az ipari tapasztalat 
nagy segítségünkre volt a gyakorlati 
idő rövidítésében: legtöbben már tel- 
jes értékű dolgozói a társüzemágak- 
nak. 

Külön gondot fordítunk arra, hogy 
az átirányított dolgozókat megfelelően 
fogadják új munkahelyeiken, igyekez- 
tünk segíteni beilleszkedésüket. Az a 
törekvésünk, hogy az összeszokott 
munkacsoportok, nagy hagyományú 
szocialista brigádok együtt maradhas- 
sanak, különböző okokból nem sike- 
rült tökéletesen, de az aktívák beil- 
leszkedése mégis a vártnál gyorsabb 
volt, s az átmeneti bérfeszültségek 
sem okoztak számottevő problémát. 

Természetesen az átirányítás során 
számtalan egyéni gond, egyéni törek- 
vés került felszínre. Ezekkel is forlal- 
koztunk, mert úgy véltük, hogy a po- 
litikai bizalom a legkülönbözőbb egyé- 
ni kérések intézésére is kötelez. Volt 
olyan dolgozónk, akinek öt különböző 
munkaterületet ajánlottunk fel, míg 
kedvére valót talált: többen a lakó- 
helyükhöz közeli — bár a vállalat 
érdekeit kevésbé szolgáló — munka- 
helyekre kerültek ; foglalkoztunk ezen- 
kívül a nyugdíjkorhatártól nem mesz- 
sze álló idősebb dolgozóink korked- 
vezményes nyugdíjazásával, az egész- 
ségi állapotnak megfelelő könnyíté- 
sekkel, sőt a leállított üzemekben tar- 
tósan foglalkoztatott nyugdíjasokat is 
kivétel nélkül új munkalehetőséghez 
juttattuk. 

A kőszén alapú gázgyártás megszün- 

tetése, a dolgozók átirányítása a párt- 
szervezet életének nagyon fontos idő- 
szakára, a kongresszusi felkészülés, il- 
letve a választások idejére esett. A 
gazdasági szervezet változásai termé- 
szetesen nem hagyták érintetlenül az 
alapszervezeteket sem. A beszámoló 
taggyűléseket még a régi szervezeti 
rendben tartottuk meg, de a válasz- 
tások már az új szervezeti rendhez 
igazodó alapszervezetekben történtek. 
A korábban hét alapszervezetből hat- 
ban folytatódik a pártmunka. A meg- 
szűnt részlegek kommunistáit az új 
munkaterületek szerinti szervezetek- 
be irányítottuk át, ahol meglepően 
rövid idő alatt megtalálták helyüket, 
s gazdag mozgalmi tapasztalataikkal 
erősítették az újjáalakult alapszerve- 
zeteket. Többen már vezetőségi tag- 
ként, sőt — alapszervezeti titkárként 
dolgoznak új helyükön. A pártalap- 
szervezetek gyors hozzáigazítása a 
megváltozott gazdasági szervezetekhez 
feltétlenül elősegítette a beilleszke- 
dést; a kommunisták ellátása az új 
helyzetnek megfelelő pártmegbízatá- 
sokkal csökkentette az ilyenkor ter- 
mészetszerűen fellépő bizonytalansá- 
got, s ez kedvező hatással volt az 
összes dolgozó közérzetére, hangula- 
tára és egyéni beilleszkedésére. 


A végrehajtott változások a kitű- 
zött földgázátállítási program előse- 
gítése mellett számos fontos járulékos 
eredményt is hozott. Csökkent a vál- 
lalatnál a létszámhiány, emelkedett a 
szakmunkások aránya, növekedett a 
tanulási kedv (a politikai képzés te- 
rületén is!), megszűnt az egészségre 
ártalmas, nehéz fizikai munkakörök 
többsége. De számunkra két eredmény 

volt a legfontosabb. Az üzemágon be- 
lül jobbá, demokratikusabbá, hatéko- 
nyabbá vált a kapcsolat mind a ve- 
zetők és a beosztottak, mind pedig a 
párt, a társadalmi szervezetek és a 
gazdasági vezetés között. Tudatosult 
valamennyiünkben a kollektíva fele- 
lőssége és ereje, s a közös cél érdeké- 
ben végzett értelmes munka — bár- 
milyen nehéz volt is — sok örömet 
szerzett valamennyiünknek. 

A másik — talán a legdöntőbb, s az 
előzőkkel szorosan összefüggő — ered- 
mény a párt iránti bizalom erősödé- 
se volt. A pártbizottság tagjai napról 
napra érezhették azt az erőt, amelyet 
a bizalom jelent, s ez elősegítette a 
legváratlanabb problémák megoldá- 
sát is. 

Hangsúlyoztuk, hogy a főváros táv- 
lati gázellátásának érdekében meg- 
tett nélkülözhetetlen és ipartörténeti- 
leg is jelentős lépés a vállalati vezetés 
és a dolgozó kollektíva együttes si- 
kere volt. Külön is kiemelésre méltó 
a vezető beosztású dolgozók aktivi- 
tása. Munkaköri kötelességüket mesz- 
sze meghaladó mértékben irányítot- 
ták, koordinálták és szervezték a 
nagyszabású munkálatokat, működ- 
tették az információs csatornákat, sze- 
mélyes beszélgetések, röpgyűlések so- 
rán magyarázták az intézkedések okát 
és a perspektívát. 

A pártszervezet tehát — ha épít 
a dolgozók bizalmára, s átérzi fele- 
lősségét e fontos kérdésben — kata- 
lizátora lehet a kedvező folyamatok- 
nak, s megerősödve kerülhet ki a 
tömegek sorsát alakító változásokból. 


Sági István 


az Öbudai Gázgyér pártbizottságának 
titkára 


HOZZÁSZÓLÁSOK CIKKEINKHEZ 


A vállalati önállóság 


(Megjelent az 1985. júniusi számban) 


MEGSZOKOTTSÁG ÉS FOGYATÉKOS KOORDINÁCIÓ 


A jelenlegi időszakban rendkívül fon- 
tos a vállalati önállóság témakörének 
megvitatása, mindenekelőtt azért, mert 
egy sor fogalom, jelenség nincs kellően 
tisztázva, és maga a helyzet is — túl- 
zás nélkül mondhatjuk — több vonat- 
kozásban ellentmondásos, olykor ki- 
élezett. 

Több esztendőn át nehezen viselhe- 
tő el például, ha párhuzamosan politi- 
kai döntések születnek ugyan a válla- 
lati önállóság fokozásáról, de a szabá- 
lyozási intézkedések jelentősen szűkí- 
tik a vállalat mozgásterét. Emellett a 
népgazdaság helyzetéből logikusan 
következik egy sor olyan beavatkozás 
is, amely tovább csökkenti a vállala- 
tok cselekvési lehetőségét. Ezekre az 
eszmecsere is utal. Én magam — a 
Hungarocamion szempontjából — fő- 
leg azt tartom súlyos problémának, 
hogy felerősödött a külkereskedelem- 
mel kapcsolatos operatív irányítás. 

A mi tevékenységünk során jelentős 
bizonytalansági tényező járműveink 
importjának évenkénti engedélyezése. 
Annak ellenére, hogy járművásárlá- 
saink devizakiadásai a járművek által 
termelt nettó devizahozamból másfél- 
két év alatt megtérülnek, minden év- 
ben újra meg újra végig kell járnunk 
az engedélyezési procedúra lépcsőit, 
ismételten bizonyítva a beszerzés ha- 


tékonyságát. Éves vállalati terveink 
realitását aligha erősíti, hogy hónapo- 
kig várjuk, vajon megértésre talált-e 
kérésünk. Tisztában vagyunk vele, 
hogy miért szükséges népgazdasági 
szempontból az importot szűk keretek 
között tartani. Ez a kényszerűség 
azonban semmiképpen sem szolgálhat 
a jelenlegi módszer indokául. Elkép- 
zelhetőnek tartanám — éppen a ki- 
számíthatóság és a szubjektív megíté- 
lés elkerülésének céljából —, hogy le- 
gyen egy mindenki számára (irányító 
hatóságok, vállalatok) egységesen ér- 
telmezhető követelményszint. Ennek 
ismeretében eldönthető lenne mind a 
vállalati vezetők, mind pedig az ille- 
tékes hatóságok számára, hogy milyen 
beruházások esetében , érdemes" de- 
vizakeretért folyamodni, és mikor ki- 
látástalan próbálkozni vele. 

A gazdaságpolitika, a szabályozó 
rendszer és a jogi szabályozás kon- 
zisztenciáját más területen sem tar- 
tom megfelelőnek. Megítélésem sze- 
rint ezt leginkább a munkaerő-gazdál- 
kodás jogszabályai és a keresetszabá- 
lyozás közötti konfliktusok jelzik. A 
keresetszabályozási formák (főként a 
keresetszint) egyértelműen a korábbi- 
nál ésszerűbb munkaerő-gazdálkodás- 
ra, létszám-megtakarításra ösztönöz- 
nek ; lehetőséget adnak a kiugró telje- 

sítmények elismerésére és ezáltal je- 
lentős munkaerő-felszabadításra is. Az 
érvényben levő munkajogi szabályok 
azonban szinte lehetetlenné teszik, 
hogy a vállalat a belső szervezési in- 
tézkedések révén vagy más okból fe- 
leslegessé váló alkalmazottaitól meg- 
váljon. Ezek a jogszabályok éppen el- 
lentétesek azzal, amit Sárközy Tamás 
is kifogásol a kerekasztal-beszélgetés 
során: nem programot adnak, hanem 
megakadályozzák egy gazdaságilag ra- 
cionális program végrehajtását. 


Az eszmecsere nem tér ki rá, de fel- 
tétlenül meg kell említeni, hogy a vál- 
lalati hatékonyság emelését erősen 
akadályozza a kockázatvállalás meg- 
ítélése az irányító hatóságok részéről. 
A jelenlegi gyakorlatban, amikor az 
irányító szervek szinte mindenről tud- 
ni akarnak, hiányzik a vállalkozás 
egyik igen lényeges feltétele: a téve- 
dés lehetősége. A vállalkozókészség és 
a kockázatvállalás ilyen körülmények 
között szükségszerűen alacsony szin- 
ten marad, és azokra az üzleti lehető- 
ségekre korlátozódik, amelyekben a 


siker majdnem százszázalékos bizton- 
sággal megjósolható. 


Még egy gondolat: nem hiszem, hogy 
van olyan vállalati vezető, aki ne he- 
lyeselné az aktív árfolyam-politikát. De 
azzal már kevésbé lehet egyetérteni, 
hogy az árfolyamot a vállalati jövede- 
lemszabályozás eszközéül is felhasz- 
nálják. További probléma, hogy az ár- 
folyamváltozást nehéz előre látni, már 
csak azért is, mert tendenciájában sok 
esetben eltér a nemzetközi pénzpia- 
cokon kialakuló árfolyammozgástól. 
Ez aligha teremt biztonságot olyan 
vállalat részére, mint például a Hun- 
garocamion, amely naponta, kisebb- 
nagyobb tételre két devizaszerződést. 
Ilyen üzletekre az árfolyam biztosítás 
sem nyújt biztonságot. 

Mindezt figyelembe véve az a véle- 
ményem, hogy vannak pozitív jelek, 
amelyek a vállalati önállóság növeke- 
dése felé mutatnak, de visszahúzó erő 
mindkét oldalon a megszokottság és a 
fogyatékos koordináció. 


Mezei Gábor 
a Hungerocomien vezérigezgetéja 


ANYAGI ÉRDEKELTSÉG — POLÍTIKAI FELELŐSSÉG 


Érdeklődéssel olvastam a vállalati ön- 
állósággal kapcsolatos véleményeket. 
Mind a cikk, mind saját tapasztala- 
tom — kollégáimmal folytatott esz- 
mecseréim — arról győznek meg: a 
. vállalati önállóság megítélése igen sok 
eltérést mutat, s nagymértékben attól 
függ, hogy milyen a véleményt alko- 
tók munkaköri adottsága. Magyarán: 
honnan nézi a dolgokat. Természetes- 
nek tartom, hogy egy gazdasági ve- 
zető vállalata helyzetének alakulásá- 
ból vonja le a tanulságokat. Én is eb- 
ből az alapállásból fűznék egy-egy 
gondolatot a vitatott témához. 
Tisztában vagyok vele, hogy az ön- 
állóság nem egy intézkedéshez, dá- 
tumhoz kötődik. Elég hosszú az a fo- 
lyamat, amíg a gazdálkodó szerveze- 
tek a gyakorlatban is élni tudnak a 


jogi és más lehetőségekkel. Magam 
úgy ítélem meg, hogy vállalatunk — 
a Danuvia — az elmúlt években vég- 
zett munkájával igazolta, hogy fele- 
lősséggel tud élni a gazdaságirányítási 
rendszer adta újabb meg újabb lehe- 
tőségekkel. Zavar bennünket viszont 
az, hogy vannak olyan vállalatok, 
amelyek különböző okból és indok- 
kal kivételezettséget élveznek. Gya- 
korlatilag arról van szó, hogy az 
eredményesen gazdálkodókat az in- 
dokoltnál nagyobb adóval terhelik, 
amelyből aztán mások előnyöket él- 
vezhetnek. Bár magas fórumokon, 


. nyilatkozatokban sokszor elhangzott 


már, hogy a jobbak kárára nem he- 
lyes a gyengébb teljesítményeket ho- 
norálni, félünk, hogy ez a helyzet a 
jövőben sem sokat változik. Az igen 


nagy mérvű adóelvonást figyelembe 
véve egyetértek azokkal, akik úgy 
ítélik meg, hogy a vállalati fejlesztési 
döntések igen beszűkülnek. Vállala- 
tunk hosszú évek óta az átlagosnál 
jobb hatékonysággal dolgozik, ennek 
ellenére a fejlesztési szint tartásához 
szükséges eszközöknek csak mintegy 
egyharmadát tudjuk biztosítani az el- 
vonások miatt. 

Tapasztalatom alapján azt vallom, 
hogy a vállalati önállóságot jelentősen 
elősegítené egyrészt a szabályozórend- 
szer ritkább időközökbeni változtatá- 
sa, másrészt a gazdaságpolitikai célok 
egyértelműbb közvetítése. Ez utóbbi 
érzékeltetésére egy látszólag egyszerű 
példát említenék. Termelésünk több 
mint fele export, ezen belül is a na- 
gyobbik hányad dolláros piacra kerül. 
Mégis nehéz a vállalati döntést meg- 
hozni, exportáljunk-e vagy sem. Azok 
a vállalatok ugyanis, amelyeknek 
nincs önálló külkereskedelmi joguk, a 
vgmk-ban előállított és tőkés reláció- 
ban értékesített termékek után külön- 
adót kötelesek fizetni. A dilemmánk 
az, hogy vajon a szabályozás mire 
akar kényszeríteni? A lehetséges va- 
riációk : 

1. kérjünk külkereskedelmi jogot és 
ne a külkereskedelmi szakvállalatokon 
keresztül forgalmazzunk ; 

2. csökkentsük a vgmk-k által gyár- 
tott dolláros exportot és a nagyobb 
jövedelmezőségű belföldi, illetve szo- 
cialista exportot szorgalmazzuk ; 

3. szorítsuk vissza a vgmk-k általá- 
nos tevékenységét. Absztrakció? — a 
különadó mindezt élővé teszi! 

A vállalatunk fő profilját alkotó 
hidraulikus elemek és szabályzók 
gyártása mind KGST, mind közös 


piaci relációban nagyobb termelőegy- 
ségek üzemeltetését igényli. Ezért is 
említeném, hogy a szervezés és irányí- 
tás fejlesztésével kapcsolatos vélemé- 
nyek közül a vállalat optimális nagy- 
ságát emelném ki, egyetértve azokkal, 
akik a húsz évvel ezelőtt végrehajtott 
vállalati összevonásokat nem minden 
esetben tartják megalapozottnak. Sze- 
rintem is az a helyes, ha a vállalatok 
nagyságát tevékenységük optimuma 
alapján határozzák meg. Másfelől saj- 
nálom, hogy a kerekasztal-megbeszé- 
lésen — véleményem szerint — nem 
domborodott ki eléggé, hogy a válla- 
lati önállóságot úgy kell megterem- 
teni, hogy a piacorientáltság jelen-" 
tős része ne a belföldi, hanem a kül- 
honi viszonyokhoz igazodjon. Nagyon 
lényeges kérdés — éppen a nem 
mindenben egyező gazdaságirányítási 
rendszerek miatt —, hogyan valósul 
meg a szocialista országok vállalatai 
közötti együttműködés, s miként lehet 
biztosítani a különböző szocialista or- 
szágok vállalatainak együttműködését 
a rövid távú, illetve a hosszú távú ál- 
lami tervekben. : 

Az eddigi vitákból végül azt emel- 
ném ki, hogy a vállalati önállóság az 
anyagi érdekeltség mellett politikai 
felelősséget is jelent. Ezt a politikai 
felelősséget nem lehet mutatókban 
mérni. Ennek legalább úgy kell mo- 
tiválnia a vállalati önállóságból adódó 
döntési lehetőségünket, mint sok más 
tényezőnek, amely vállalatunkat ösz- 
szeköti a népgazdasággal. 

Zámbó József 


a Donuvia Központi Szerszám- 
és Készülékgyár vezérigazgatója 


AZ ELLÁTÁSI KÖTELEZETTSÉG FIGYELEMBEVÉTELE 


Egyetértek azokkal, akik az ellátási 
felelősség megmaradását tették szóvá. 
Tény és való, hogy ez a kötelezettség 
ma sem tekinthető egyértelműen kor- 


mányzati kategóriának. A nélkülöz- 
hetetlen termékeket gyártó és mono- 
polhelyzetben levő nagyvállalatok a 
deklarációk ellenére is tisztában van- 

nak azzal, hogy jelen helyzetükben 
nem hozhatnak olyan döntéseket, 
amelyek komolyan veszélyeztetnék a 
belföldi ellátást. Legfeljebb taktikai 
mogfontolásból, átmeneti jelleggel vi- 
selkedhetnek úgy, mintha ezt megte- 
hetnék. Megváltozna a helyzet, ha az 
import liberalizálható lenne. Ekkor 
azonban sokan azok közül, akik most 
nyűgnek érzik a tényleges ellátási fe- 
lelősséget, védelmet kérnének az im- 
portverseny ellen. A felhasználók kö- 
zött kialakulhatna a hazai áruk vá- 
sárlásának morális, politikai kötele- 
zettsége. Talán még védegyletet is ala- 
pítanánk. . . 

A tényleges (politikai, morális) el- 
látási felelősség valóban korlátozza a 
döntési szabadságot, mégsem hiszem, 
hogy ez elvi akadálya lehet a vállalati 
önállóságnak. Közvetett gazdasági, 
piaci korlátról van itt szó, legalábbis 
abban az értelemben, hogy a világpiac 
a magyar gazdaságot az ismert módon 
minősíti, és ez következményekkel jár 
a (monopolista) magyar vállalatra néz- 
ve, függetlenül attól, hogy ez az álta- 
lános ítélet a vállalatra magára ér- 
vényes-e vagy sem. Önállóságot le- 
het biztosítani, de a gazdasági körül- 
ményektől való függetlenséget nem. 
Egyébként — bár a kerekasztal be- 
szélgetői erre a körülményre közvet- 
lenül nem utalnak — szeretném meg- 
említeni, hogy fejlett piacgazdálko- 
dású országokra nem jellemző, hogy 


a vállalatok ki akarnának vonulni sa. 
ját belföldi piacukról. 


Az érintettek a mai helyzetben alig- 
ha tehetnek mást, mint — monopol- 
helyzetük egyik tehertételeként — fi- 
gyelembe veszik ezt a felelősséget. 
Más kérdés, hogy a termelő részéről 
kényszernek, a vevő részéről üveghá- 
Zinak minősíthető szituáció hosszabb 
távú hátrányainak mérsékléséhez 
egyebek között körültekintő árpoliti- 
kára van szükség. Ennek elvi alapja- 
ként alkalmas lehet az elfogadott fő- 
piaci árelv. Az eredmény az alkalma- 
zás gyakorlatán múlik. A joggal ber- 
zenkedők általában itt szenvedtek 
kárt. Valóban nehéz elfogadni egy- 
szerre az , importtal gazdaságosan nem 
pótolható" ítéletre alapozott (morális) 
ellátási felelősséget, és a rosszul funk- 
cionáló belföldi ár következményeként 
kialakuló , alacsony hatékonyságot". 


Az állam és a vállalat kapcsolatáról 
szólva sokszor éltek már a szülő-gyer- 
mek analógiával. Az önállóvá válás 
folyamata az egyén életében is ütkö- 
zésekkel jár. Folyik tehát a vita, amit 
az önállósodásban való előrelépés jele- 
ként is értékelhetnénk, ha a tartalom 
egy része nem volna esetenként csu- 
pán kesergés. Ilyesmit érzek az ellá- 
tási felelősséggel kapcsolatos vélemé- 
nyekben is, amelyekhez hozzászóláso- 
mat fűztem. 


Szmicsek Sándor 
a Dunai Vasmű szervezési főmérnöke 


A FELADATOK ÉS FELTÉTELEK EGYENSÚLYA 


Csatlakozom azok véleményéhez, akik 
azt hangoztatják, hogy a jogi szabá- 
lyok által biztosított önállóság jóval 
nagyobb, mint korábban bármikor. 
Sajátos ellentmondás, hogy miközben 
a vállalatok önállósága, döntési jog- 
köre egyre szélesedik, az eszközök 
nagyságrendje, amelyeknek a haszno- 
sításáról dönteni lehetne, egyre szű- 
kül. A kényszerű elvonások miatt a 
tényleges mozgástér becslésem szerint 
visszaesett a hatvanas évek színvona- 

lára. Félő, hogy az adók és az elvo- 
nások sokszínű és széles skálája, nö- 
vekvő mértéke következtében a vál- 
lalati önállóság formálissá válik. Az 
elmondottakat jól szemlélteti, hogy a 
, ftémmunkás" Vállalat költségvetési 
befizetései 1981—1985 között több 
mint 60 százalékkal emelkedtek, és 
emellett 1983 végén több mint 100 
M Ft értékű tartalékalap is elvonásra 
került. Úgy vélem, ma a kelleténél 
gyakrabban érvényesül az egyoldalú 


elvonásokkal, bírságokkal, büntetések- 
kel együtt járó hatósági szemlélet. 


A vitában sok szó esett a közgazda- 
sági szabályozórendszer ösztönző vagy 
fékező — hatásáról. Meggyőződésem, 
hogy a szabályozórendszer akkor tölt- 
heti be eredményesen funkcióját, ha a 
vállalatok ésszerű gazdálkodását elő- 
segítve — de legalábbis nem gátolva 
— ösztönöz a népgazdasági célok tel- 
jesítésére. Valóban nem lenne helyes 
presztízs okokból makacsul ragasz- 
kodni a rossz döntésekhez. De előre- 
láthatóan és ésszerűen gazdálkodni 
csak úgy lehet, ha döntéseink időho- 
rizontját nem hetekre, hónapokra, 
esetleg visszamenőleges hatállyal, ha- 
nem hosszabb távlatra szabjuk meg. 


Ilyen értelemben helyeslem azt az: 


igényt, hogy a szabályozókat egy , tá- 
volsági járatra" ültessük fel, mégpe- 
dig úgy, hogy közben ismerjük az úti- 
célt, a haladási sebességet pedig az út- 
viszonyokhoz igazítsuk. Igazat kell ad- 
nom abban is, hogy a gazdaságirányí- 
tás különböző szervei olykor túlzot- 
tan türelmetlen vagy óvatos magatar- 
tást tanúsítanak. Országos érdeklődés 
kísérte például az 1983-ban beindított 
kísérleti bér- és jövedelemszabályozás 
tapasztalatait. A tanulságok átadására, 
hasznosítására vállalatunk  készség- 
gel vállalkozott. Ennek ellenére mit 
tapasztaltunk? Azt, hogy mielőtt az 
első év eredményeit, tapasztalatait 
összegezhettük volna, már közismertté 
vált a feltételek gyökeres megváltoz- 
tatása. 


A türelmetlenség a dolgozók részé- 
ről is megjelenik abban a bérnyomás- 
ban, amely az utóbbi néhány hónap- 
ban a vállalatok vezetőire nehezedik. 
Sokan azt képzelték, hogy a gazdasá- 
gi élénkülés s következésképpen a 
reálbérek emelkedése már a kongresz- 


szus lezárultával elkezdődik. Annak 
ellenére is, hogy a határozat világo- 
san megfogalmazta: ennek feltételeit 
a következő években kell megterem- 
teni. A bérnyomásnak vannak részben 
érthető elemei, s bizonyos ösztönző 
szerepe is. Összhatásában azonban 
nagyban megnehezíti a vállalatok 
helyzetét. Ahol engednek a nyomás- 
nak, ott a beruházási-fejlesztési elkép- 
zeléseket sorra-rendre csúsztatják át 
a következő évekre. Ez pedig késlel- 
teti a műszaki haladás érdekében 
teendő lépéseket, vagyis a tartós jö- 
vedelemgyarapítás feltételeinek meg- 
teremtését, a teljesítmény nélküli bér- 
kiáramlás pedig inflációs hatást kelt. 
A gazdasági feladatokat, munkaerő- 
helyzetet ismerők számára túlságosan 
, olcsónak" tűnik az a reagálás, hogy 
,ne ezt tegyék a vállalatok". Még a 
rendkívül jelentős béradó sem ele- 
gendő a bérnyomás ellensúlyozására. 
Alapvetően a feladatok és feltételek 
egyensúlya segíthet. 

A vita résztvevőivel egyetértve 
meggyőződésem, hogy a vállalatok 
szervezeti korszerűsítését (ide számít- 
va a belső szervezet korszerűsítését is) 
folytatni kell. Helytelenítem viszont 
azokat a biztatásnak szánt intézkedé- 
seket, amelyek lehetővé teszik, hogy 
mindaddig, amíg az új vállalatirányí- 
tási forma nem alakul meg — függet- 


"lenül attól, hogy már állást foglaltak 


az irányítás formájáról, az áttérés idő- 
pontjáról, és a szervezeti keretekről, s 
ezt munkásgyűlésen megszavazták —, 
mód van a vállalati keretből való ki- 
lépésre, önállósulásra. Ezt a termelés 
sínyli meg, éppen az, aminek érdeké- 
ben az egész szervezeti változtatás tör- 
ténik. 

Tóth Imre 


a , fémmunkás" Vállalat 
vezérigezgatója 

Kinek játsszunk? 


(Megjelent az 1985. júniusi számban) 


A TANÚ NEM FELEJT 


A Pártélet júniusi számában figyeltem 
fel Kulcsár Imre írására. A Miskolci 
Nemzeti Színház művésze aggódva te- 
szi szóvá azt a jelenséget, hogy meg- 
szaporodtak a Nyugatról importált, vi- 
lágnézetünket, erkölcsi, etikai felfogá- 
sunkat mélyen sértő, szocialista erőfe- 
szítéseinket romboló művészeti alko- 
tások. Tapasztalataimmal összecseng 
az a nézet is, hogy — mint Írja — 
, egyre nagyobb divattá vált a színpa- 
don, a filmen, a televízióban a trágár- 
ság, a közönségesség, a durvaság" . 


Nyugdíjas vagyok, de ma is — rész- 
ben társadalmi munkám révén — igen 
sok emberrel van alkalmam a legkü- 
lönbözőbb kérdésekről szót váltani. 
Vannak közvetlen benyomásaim a fia- 
talok helyzetéről, igényeiről, vélemé- 
nyéről, törekvéseiről. 


Egyre nyitottabb világban élünk. A 
tömegkommunikáció lehetőségei kibő- 
vültek, a turizmus sokoldalú hatásai 
szembeszökőek, általában a szabadidő 
eltöltésének jelentőségét, a :szórako- 
zásnak a fontosságát aligha kérdője- 
lezheti meg bárki. Ám éppen ezeken 
a területeken — film, televízió, szóra- 
koztató rendezvények stb. —, saj- 
nos, sok a negatív hatású, alacsony 
színvonalú, igénytelen, néha ízléstelen 

, produkció". Az élményre, az izgalom- 
ra, az új impulzusokra váró közönség 
között pedig — Kulcsár Imre szavai- 
val: a , csak" szórakozni vágyók kö- 
zött — ott a sok fiatal arc, a nyitott 
szem. S a fiatal a maga friss, tiszta, 
olykor naiv tizenéves fogékonyságá- 
val sorozatban tanúja a filmvásznon, 
a képernyőn, a pódiumon az erőszak- 
nak, az ököljognak, a durvaságnak, az 
agresszivitásnak, az ösztönök gátlásta- 
lan tobzódásának, viszont a kelleténél 
ritkábban tanúja az elemi emberi ér- 
tékek — szeretet, becsületesség, mél- 
tóság, hazaszeretet, áldozatkészség — 
vonzó megnyilvánulásának. 

Minden nép a kulturális alkotásai- 
val is képviselteti magát a nemzetek 
közötti érintkezésben. Ez igen fontos 
dolog. Nekünk is elemi érdekünk, hogy 
megismertessük, becsüljük és köz- 
kinccsé tegyük más népek művésze- 
tét. De csak azt, ami művészi! Ami ér- 
téktelen, ami rombol, ami silány, arra 
ne fordítsuk a köz pénzét. Még akkor 
sem, ha a pénzügyi könyvelés szem- 
pontjából csábító a kasszasiker. Hi- 
szen felelősek vagyunk gyermekein- 
kért, unokáinkért, a fiatal generá- 
cióért. 

Bagyinka György 
nyugdijas 


Az állampolgári fegyelemről 


(Megjelent az 1985. júniusi számban) 


A FEGYELEM SZOCIALISTA ÉPÍTÖŐMUNKAÁNK BIZTOSÍTÉKA 


Bármely szervezet, közösség, társada- 
lom cselekvőképes működése, fejlődé- 
se, a kitűzött célok egyéni-kollektív 
megvalósítása csak a fegyelmi normák 
pontos betartása és betartatása esetén 
lehetséges. Szocialista demokráciánk 
fejlődésének, elért sikereink megőr- 
zésének és gyarapításának feltétele és 
biztosítéka ezeknek az erkölcsi köve- 
telményeknek, jogi szabályozóknak a 
megléte, érvényesülése. A fegyelem te- 
hát ily módon törvény is, amely a be- 
csületes, tisztességes dolgozó emberek, 
állampolgárok érdekeit fejezi ki. A 
szocializmus építésének későbbi kor- 
szakában majd fontos vívmánynak te- 
kinthetjük azt az állapotot, amikor a 
társadalmi együttéléshez szükséges 
szabályok megtartása szokássá fog 
válni. E téren optimista vagyok, s hi- 
szem, hogy ez be is fog következni. 

De addig ís egyre sürgetőbb fel- 
adat a meglevő, funkcionáló jogszabá- 
lyok rugalmasabbá tétele. Fontos, 
hogy az államigazgatási szervek lehe- 
tőség szerint az adott körülményeket 
figyelembe véve hozzák meg döntései- 
ket, kerüljék a bürokratizmust, és 
olyan követelményeket támasszanak, 
amelyek összhangban vannak a min- 
denkori állapotokkal. Tudom, nem 
egyszerű feladat ez, és nem is oldható 
meg egyszer s mindenkorra. Nézetem 
szerint azonban csak így lehet megér- 
tetni és, elfogadtatni az emberekkel, 
hogy a fegyelmi szabályok, normák 
nem ellenük vannak, s részei az adott 


társadalomban uralkodó szociális, gaz- 
dasági viszonyoknak. 

Keserű szájízzel kell leírnom, de saj- 
nos, úgy tapasztalom, hogy napjaink- 
ban erősödött a fegyelmezetlenség. A 
folyóiratban közölt beszélgetésen szó 
esett a jogszabályok szerint is bünte- 
tendő fegyelemsértésekről, például az 
adócsalásról, a vám- és devizaszabá- 
lyok kijátszásáról, a környezetszeny- 
nyezésről, családjogi előírások meg- 
sértéséről, a közlekedési szabályok át- 
hágásáról stb. Véleményem szerint 
beszélni kellene az olyan káros jelen- 
ségekről is, mint a feketepiac, az em- 
beri kapcsolatok torzulása, a protek- 
ció, a korrupció, a társadalmilag el- 
fogadottá vált trágár, durva beszéd 
és viselkedésmód, az értékalkotó mun- 
ka szerepének lebecsülése, az egyéni 
ügyeskedés, karrierizmus — ezek a 
jelenségek vajon nem a fegyelemsér- 
tés megnyilvánulásai? Mindez vala- 
milyen formában visszahat a munka- 
végzésre, a munkafegyelemre, a mun- 
ka becsületére, rangjára, s ez népgaz- 
dasági szinten lassan, de biztosan mil- 
liárdos tételeket emészt fel. Az állam- 
polgári fegyelemnek tehát a minden- 
napi munkavégzésben, a gazdasági 
életben is érvényesülnie kell. Ebben 
az irányban kell fejlesztenünk a fe- 
gyelmet, s ilyen értelemben a fegye- 
lemsértés nem lehet bocsánatos bűn. 


Keresztesi Tamás 
Dunaújváros 


Az emlékezés lapjai 


A Vörös Hadsereg megteremtette a 
demokratikus átalakulás feltételeit. De 
nem végezhette el az átalakulással já- 
ró politikai feladatokat: ez a magyar 
nép haladó, demokratikus, antifasiszta 
és forradalmi erőire várt." 

Albbból az ünnepi beszédből való az 
idézett két mondat, amelyet tavaly de- 
cember 21-én, népi demokratikus ál- 
lamhatalmunk születésének 40. évfor- 
dulóján tartott az Elnöki Tanács elnö- 
ke Debrecenben, a református kollé- 
gium oratóriumában ... És ez indítot- 
ta el a személyes emlékek sorát az em- 
lített nemzedék agyában, lelkében . . . 
Habár akkor még nem azonos világ- 
nézettel és nem egyetlen párt tagja- 
ként, de e nemzedék tagjai együtt el- 
ték át a háború gyötrelmeit, a felsza- 
badulás mámoros napjait. Együtt lát- 
tunk hozzá a nomok eltakarításához, 
az élet újrakezdéséhez. 

Ki az államélet újraindításában te- 
vékenykedett, ki földet osztott. Másak, 
— Üres pisztolytáskával s nemzetiszí- 
nű karszalaggal , felszerelve" — az új 
rend ellenségei ellen küzdöttek. Sokan 
segítettek a spekulánsok lefülelésében, 
rablók ártalmatlanná tételében vagy 
éppen az élelmiszer-szállításban. Köz- 
ben szerveződtek a demokratikus pár- 
tok... Azután bőven volt tennivaló 
— a szó szoros értelmében harc — a 
nagyüzemek, bankok, bányák államo- 
sításakor, a széncsaták megvívásában, 


OLVASOINK IRJÁK 


a vasútépítésnél, az iskolák államosí- 
tása idején — és a sort hosszan foly- 
tathatnám . . . 

Mennyi minden jutott eszünkbe ar- 
ról az imént említett pár mondatról. 
Hogy bizony kemény esztendők követ- 
keztek még — nemritkán emberáldo- 
zattal —, amíg végképp bizonyossá 
vált, hogy , élni tudtunk a szabadság- 
gal". — A , hatvanasdk", a fényes szel- 
lők generációja előtt az akkor még 
szép számban jelenlevő és dús élet- 
erővel, kedvvel munkálkodó , tizeniki- 
lencesek" meneteltek, valamint az ille- 
gális munkásmozgalomban  megedző- 
dött harcosok, azok, akik elsősorban 
cselekedeteikkel, példamutatással tet- 
ték , hatékonnyá" az igét. Mint a falu- 
járók, népnevelők házról házra, lakás- 
ról lakásra jártak, és ők voltak az iz- 
mokat ropogtató társadalmi munkák 
névtelen hősei is. Küzdelmük nem volt 
mentes a hibáktól, tévedésektől, oly- 
kor vargabetűs megoldásokra kénysze- 
rültek, de mégiscsak végrehajtották az 
országépítés első szakaszának felada- 


tait. Kezük nyomán a szocializmus 
épült. 
Az én emlékeimben a magamban 


, Strapalkkádereknek" tisztelt akkori 
elvtársak jó néhány képviselője felidé- 
ződött. Ők, akik annyi mindent vál- 
laltak, csináltak végig tiszta hittel, 
akik bírták a strapát, s zokszó nélkül 
mentek oda, ahol a legnagyobb szük- 


ség volt rájuk. Ha nevük nem is vált 
, Országosan ismertté, emléküket most 
mégis idézze fel az ünnepi megemlé- 
kezés egy-egy epizód felvillantásával, 
bizonyságául annak, hogy 1944. de- 
cember 21. után még évekig nem volt 
, ma" az átalakulás útja. 

1946 tele, Karcag. A liszt, a krumpli 
a feketézők hátizsákjaiban tűnik el a 
fogyasztók elől, akik viszont a közel- 
látási hivatalt szorongatják elkesere- 
detten. A tömeg valósággal ostrom 
alatt tartja a Püspökladányi úton levő 
hivatalt. Verik az ablakokat, a szó 
szoros értelmében betörik az ajtókat, 6 
a hisztérikus hangulatban veréssel fe- 
nyegetik a szinte ingyen dolgozó tiszt- 
viselőket. Egyikük, Lenk Béla térde- 
pelve kér megértést a felizgatott em- 
berektől. Nem ér semmit. A sokaság 
betódul, egy női hang visítva követeli. 

— Álljon elő a vezető! Ő lopja el 
szánktól a lisztet! A kisgazdapártban 
mondtálkk, hogy dugig van a lakása teli 
liszteszsákokíikal 


— Úgy van! — Le vele! — zúgja a 
fellovalt sereglet, és beront a vezető 
irodájába. A közellátás irányítója La- 
katos István elvtárs. Kommunista, cse- 
peli vasmunkás, aki hazajött, mert ott- 
hon nagyobb szükség van rá, mozgali- 
mi tapasztalatára. Nem ijedős ember. 
Ám a zűrzavarban, hangorkánban 
hasztalan csitítaná a fékevesztett 
szenvedélyeket. Feláll hát a tömzsi 
férfiú az Íróasztalra, s mikor már- 
már szétveti a helyiséget a ,Le ve- 
le!", széttárja kigombolt zakóját, és 
mindenkit túlharsogva dörgi. 

— Tessék, öljenek meg, ha azt hi- 
szik, hogy azzal lesz liszt, krumpli! 

És beszél, szívét-lelkét kiadva ma- 
gyarázza, miként igyekszik a speku- 
lánsok hada lehetetlenné tenni a szer- 
vezett közellátást. 

— Mutassa meg a kamráit, a pad- 
lását! — kiáltja be valaki, kajánul zú- 
gó helyesléstől kísérve. 

— Jöjjenek! 

Jó messze lakott... A tiszta kis pa- 
rasztházban ő küldte előre a hangos- 
kodókat. 


— Kutassanak át mindent. Ha du- 
gott élelmet találnak nálam, maguk kí- 
sérjenek a rendőrségre. 

A házkutatás után az igazán szen- 
vedő, küszködő nincsteleneki megszé- 
gyenülten, némelyek szipogva kísérték 
vissza hivatalába Lalkatos Istvánt. A 
visszafelé tartó út mindvégig termé- 
keny, eleven röpgyűlés volt. 

Tudom, mert én is att reszkettem 

akkor a hivatalban, mint ifjú kistiszt- 
viselő. . 
:- Még mindig Karcag — 1949 máju- 
sa. Elmúlt már éjfél, amikor Vadász 
István elvtárs, a városi pártbizottság 
titkoára befejezte a jelentésírást. Mi- 
után a közreműködő doét vezetőségi 
taggal együtt újnaolvassuk, a számve- 
tés borítékba kerül. Igazán jólesik hal- 
lanunik. 

— Menjetek haza ebédelni, elvtár- 
sak... Én itt heverek le egy kicsit. 
Holnap J.-ra megyek választási nagy- 
gyűlést tartani. Mielőtt a beszédet vég- 
ső formába öntöm, rám fér egy kis pi- 
henés. Veletek együtt én is elfelejtet- 
tem ebédelni. 

Még elköszönni sincs időnk, amikor 
kopogtatnak. Elnyűtt arcú, kopott 
göncű parasztember lép be. 

— Szervusz, Pista — nyújt kezet a 
párttitkárnak. — Ne haragudj, hogy 
ilyenkor zavarlak, de most érkeztem 
a tanyáról. Tudom, a párt ilyenkor 
is nyitva van — hálistenmekk ... 


a kishaszonbérletek kiosztása után a 
DÉFOSZ felesbérletté változtatta a 
szerződést. A nagygazdáné megölne 
egy kanál vízben. Máma, míg a város- 
ban jártam, a tanyáról elvitte a tehe- 
nemet, ami szerződés szerint dukál ne- 
kem. Hét családom van, kenyér is sok 
kell. Mi lesz, ha tejet se tudok adni a 
gyerekeimnek? Segítsetek . . . 

Vadász István int nekünk a szemé- 
vel; menjünk csak hazafelé. Leülteti 
a szegényparasztot, s türelmesen vár- 
ja, hogy az nehézkesen előguberálja a 
szerződéspapírt. 

Falujáró emlék Tiszaderzsről — 


, Szilassy őméltósága" — olvasom a 
már jócskán megfakult ceruzajegyze- 
tet. Nehézkesen silabizábom ugyan az 
írást, a szegényparasztok elbeszélésé- 
ből lassan felelevenedik az élmény. 

Szilassy László, aki a nyilas idők- 
ben két vármegye főispánja volt, 
1949-ben még nádpálcával járt-kelt a 
faluban. Kezétcsókolomozták őt a fel- 
mőttek, kórusban üdvözölték a gyere- 
kek, ha megjelent. Egy idősebb pa- 
raszt elmondta, hogy , őméltósága" 
nemrég kizavarta őt 32 szobás kasté- 
lyából, 8 búcsúzóul nagyot húzott a 
hátára — nádpálcával. Egy-két esz- 
tendővel azelőtt még instanciáztak — 
folyamodványt írtak — ezek a sze- 
gényparasztok Szilassy Lászlónak, ha 
valamit óhajtottak... 3000 holdjából 
a felszabadulás után is maradt egy 
jdeig még 300 hold szántója, 16 kh sző- 
lője, 32 kh gyümölcsöse, és kastélyá- 
ban ebből éldegélt arisztokrata nővé- 
rével meg egy nyugatos őrmester la- 
kájával. Mikor hetenként 1 kg szalon- 
nát kértek természetben az egykori el- 
nyomásból még nem egészen ocsúdott 
parasztok, ezt a feleletet kapták: 
, Majd képzelek szalonnát a bele- 
takbe . . ." 

Garmadával idézhetnénk fel hasonló 
epizódokat a felszabadulást követő 
évekből. Ahány aikikori újonc újságíró, 
annyi , emléktár" a fejekben, , elvi- 
selt" noteszokban. Hogy saját por- 
tánk, az újságírás se maradjon ki . . . 

A Szolnok megyei Néplaptól kiöre- 
gedtek már olyan munkatársak, akik 
együtt dolgoztak a rákóczifalvi mun- 
kásfiúból, , DISZ-aktívából" lett új- 
ságíróval, Majzik Mihállyal. (A szol- 
naki Rádióstúdió vezetője, Palatinus 
István még emlékszik rá, s Péteri Ist- 
ván is, a Magyar Hírlap tördelőszer- 
kesztője. S bizonyára Szakali József, 


a KNEB elnöke is kedves emlékeket 

őriz azokból az időkből, amikor Maj- 
zik Misuval együtt tevékenykedtek az 
ifjúsági mozgalomban.) 

Majzik Mihály az első élményeket a 
fővárosban szerezte, ahová jeges-sze- 
les időkben vonat tetején járt dolgoz- 
ni, romházakat újjáépíteni. Ekkor sze- 
rezte csontjaiba a végzetes kórt — 
állványokon nem tudott többé járni. 
Lábában soha nem szűnő fájdalom- 
mal jött velünk kiszállásra, a megye 
minden sarkába, és a szenvedések kö- 
zepette is óriási akaraterővel igyeke- 
zett vidám lenni. Lelkesen írt a pa- 
rasztokról, munikásokról. 

Szanatóriumi kezelések után, alig 
elviselhető fájdalmakikal is vállalta a 
túrkevei szövetkezeti újság szerkeszté- 
sét... Nem sokkal később már csak 
falujában találkozhattunk vele. 

Nem is tudtuk elhinni sokáig, hogy 
őt kísértük elsőként a redakcióból a 
temetőbe... Azóta, sajnos, odalett 
Borsi Eszter, s legutóbb Varga Vik- 
tória. 

Aligha akad már Néplap-olvasó, aki 
az anyásan szigorú szólású Erdeiné 
cikkeire emlékszik . . . Szülés előtt állt 
már, mikor egy esti riportra kiment 
vidékre, mert másoknak nem akaród- 
zott. Hideg szél fújt, sárban járt, de 
behozta egy új üzem indulásáról szóló 
beszámolóját. Jobban mondva beküld- 
te, mert másnap reggel meglett a 
kisbaba... 2—3 nap múlva bejött 
dolgozni. 

Ilyenek voltak azokmak a nagy, el- 
ső időknek a , politikai hétköznapjai". 
Ezekből a helyi kis építkezésekből ala- 
kult ki országosan a szocializmus nö- 
vekvő építménye, ami napjainkban is 
folytatódik . . . 

Lám, mi mindent képes felidézni 
egy emlékbeszédnek csupán két mon- 


data is. 
Tóth István 


A munka szerinti bérezésért 


A közelmúltban alapszervezeti tag- 
gyűlésen beszéltük meg, hogyan való- 
sul meg nálunk a munka szerinti el- 
osztás elve. Erre kiváltképpen azért 
került sor, mert a MÁV-on belül, il- 
letve a Kelenföldi Körzeti Üzemfőnök- 
ségen is (csakúgy, mint az országban 
szinte mindenütt)  vissza-visszatérő 
kérdés, hogy a megtermelt anyagi ja- 
vakból való részesedés valóban a vég- 
zett munka minősége, mennyisége és 
társadalmi hasznossága szerint törté- 
nik-e. Nem kis gondot okoz másfelől 
az , egyenlő munkáért egyenlő bért" 
elvének mechanikus értelmezése, és 
főleg alkalmazásának nehézsége. Lát- 
szatra azonosnak tűnhet, mégsem az 
például két olyan dolgozó munkája, 
akik közül az egyik az üzemfőnökség 
egész munkáját ismeri, a másik pedig 
csak egy részmunkaterületet. Másrészt 
figyelembe kell venni a minőséget. 
Nem mindegy, hogy egy ügyintéző 
gyorsan, rugalmasan és pontosan el- 
végzi a tennivalókat, vagy esetleg 
többszöri sürgetésre vagy felszólam- 
lásra teszi csak meg. 

A MÁV-nál jelenleg bérszínvonal- 
szabályozás van érvényben. A Buda- 
pest Kelenföld Körzeti Üzemfőnökség 
bérfejlesztési lehetősége ebben az év- 
ben 7,77 százalék volt. Egy százalékkal 
többet kaptunk a Budapesti Vasút- 
igazgatóság üzemviteli munkát ellátó 
dolgozóinál, mivel a bérnövelési le- 
hetőséget biztosító versenyben első 
helyezést értünk el. 

Az üzemfőnökség központjában va- 
lamennyi dolgozó részesült 200 Ft-tól 


1000 Ft közötti bérfejlesztésben. A 
dolgozók személyi alapbérének meg- 
állapításánál minden esetben érvénye- 
sült a szakszervezeti bizalmiak egyet- 
értési joga. Kedvező jelenségként ér- 
tékeljük, hogy a gazdasági vezetés elő- 
terjesztése és a bizalmiak véleménye 
nagyon sok esetben megegyezett. A 
bizalmiak reálisan képviselték szak- 
szervezeti csoportjuk érdekeit. Arra. 
törekedtek, hogy az alapbérék emelése 
arányos legyen a dolgozók által vég- 
zett munkával. Figyelembe vették a 
munka teljesítményét, az ezzel össze- 
függő képzettséget és képességet, a 
munkafegyelmet és az üzemfőnökség 
gépezetében elfoglalt hely fontosságát. 
Mindennek következtében az elmúlt 
évek igen kis mértékű bérfejlesztési 
lehetőségei után ez a fejlesztés előse- 
gíti a kvalifikáltabb munka jobb anya- 
gi ösztönzését is. 

A taggyűlés résztvevői helyeselték, 
hogy mind nagyobb a törekvés a gya- 
korlatban is a munka szerinti elosz- 
tás elvének érvényesítésére. Arra, 
hogy a becsületesen, nagy szorgalom- 
mal és felelősséggel dolgozó emberek 
anyagilag is jobban járjanak, mint az 
ímmel-ámmal dolgozók. Mind elvisel- 
hetetlenebb, hogy a kevesebb munkát 
végzők a bérből egyenlően szeretné- 
nek részesülni. Ezen a felfogáson alig- 
hanem csak úgy lehet változtatni, ha 
minden munkahelyen az érdemi tevé- 
kenység szerint differenciálják a bért, 
fellépnek a hamis egyenlőség ellen. 

Kertész István 
alapszervezeti egit.-prop. Hikár 

EMLEKEZES 


Boross F. László 


1895-1938 s 


A magyar kommunista újságírók első, úttörő nemzedékéhez 
tartozott. A Felvidék egyik kis falujában, az Eperjes mel- 
letti Kellemes nevű községben született 1895. augusztus 21- 
én, kishivatalnoki családban. Középisolai tanulmányait Mis- 
kolcon végezte, majd Budapestre került joghaligatónak. 

. Az első világháború idején hosszabb ideig frontszolgálatot 
teljesített, főhadnagyi rendfokozatban hagyta el a monar- 
chia hadseregét. Részt vett az antiiknperialista megmozdulá- 
sokban, majd 1918 őszétől tevékenyen bekapcsolódott a for- 
radalmi mozgalomba. Barátai révén került a forradalmi szo- 
cialisták csoportjába, Lékai János, Korvin Ottó, Sallai Im- 
re, Lengyel József, Révai József harcostársaként. Legjobb 
barátja Hajdú Pál volt, a Vörös Újság alapítóinak egyike, 
akihez már évek óta szoros baráti szálak fűzték. Az ő 
segítségével és ösztönzésére lett újságíró is. 

A Kommunisták Magyarországi Pártjának megalakulása 
után azonnal csatlakozott a forradalmi munkáspárthoz. 1918. 
november 30-án egyik alapítója és vezetője az Ifjúmunkások 
Országos Szövetségének, később a KIMSZ-nek. Ekkor is- 
merkedett meg Kun Bélával és a párt más vezetőivel. Kun 
Bélával való találkozásra később így emlékezett a Sarló és 
Kalapács című, Moszkvában kiadott magyar kommunista 
folyóirat hasábjain: , Az ifjúnunkás-mozgalom egyike a leg- 
fontosabb feladatainknak. Csak üssék a vasat, és ha akármi- 
re szükségük lesz, azonnal jöjjenek hozzám - mondta Kun 
Béla." 

1919 elején ott volt a Vígadóban a munkanélküliek köz- 
ponti bizottsága által szervezett nagygyűlésen, ahol ő ve- 
zette a jegyzőkönyvet. Két nap múlva, február 22-én a 
KMP számos vezetőjével együtt őt is letartóztatták, és csak 
március 19-én szabadult. 

A Tanácsköztársaság kikiákása után hallatlan energiával 
küzdött a szocialista forradalom eszméinek győzelméért. 
Tagja volt az ötödik kerületi munkás- és katonatanácsnak, 
vezetője a Közoktatásügyi Népbiztosság Ifjúmunkás Propa- 


ganda Ügyosztályának. Közben újságot írt, lapot szerkesz- 
tett, rovatot vezetett. Májusig az Ifjú Proletár egyik szer- 
kesztője, a Vörös Újság munkatársa, az Emberiség című lap 
rovatvezetője. Ma is gondolatébresztő a Közoktatásügyi Nép- 
biztosság Fáklya című lapjában írt egyik cikkének alábbi 
részlete: ,,. . . Jó lenne, ha a politikát már valamelyest ismerő 
fiatal munkások részvételével a szocializmus elméletéről vi- 
tákat, beszélgetéseket folytatnánk a diákokkal, azok pedig 
közreműködnének abban, hogy kísérletet tegyünk az ifjú- 
munkásokat bevezetni a természettudományokba, az esztéti- 
kába, az etikába." 

A proletárdiktatúra leverése után, augusztus elején le- 
tartóztatták. A bíróság előtt büszkén vallja magát hivatá- 
sos forradalmárnak, kommunistának. Felségsértés, lázadás 
vádjával nyolcévi fegyházra ítélték. Büntetésének egy ré- 
szét le is töltötte a váci fegyházban, majd a fogolycsere- 
egyezmény révén I92r. október elején kiszabadult és 
Moszkvába mehetett. (Neve még felmerült a Tisza István 
ellen, 1918. október végi merényletet tárgyaló 1921-es per- 
ben is.) 

Kun Béla javaslatára 1922-től Berlinben dolgozott a 
Komintern VB megbízásából az Inprekorr (Internationale 


Presse . Korrespondenz) nemzetközi kommunista folyóirat 


szerkesztőségében. Számos cikke jelent meg az emigráns 
magyar kommunista lapokban és különféle idegen nyelvű 
újságokban. Így a Moszkvában szerkesztett Új Március egyik 
számában mélyrehatóan elemezte a magyar proletárforrada- 
lom időszakának ifjúmunkás-mozgalmát. Számos írása fog- 
lalkozik a Szovjetunióval is. A Bukarestben kiadott Munkás 
1932 őszén közölte ,A fasizmus kísértése" című cikkét. 
Moszkvába visszatérve is ezen A területen tevékenykedett 
tovább: a Komintern apparátusában a sajtóügyekkel foglal- 
kozó osztályon dolgozott. 

Igaztalan gyanúsítások következtében 1937-ben kizárták 
a pártból és 1938-ban törvénysértés áldozata lett. Halála 
után rehabilitálták. 

A magyarocszági ifjúmunkás-mozgalom, a kommunista új- 
ságírás egyik kiváló katonájának emléke előtt zászlót hajt 
az utókor, születésének 9o. évfordulóján. 

Vida Sánder 

156 


Ricbtmann Sándor 


I910-1944 


A kommunista párt illegális nyomdájának védelmében halt 
hősi halált fegyverrel a kézben, 1944. november 4-én. Több 
mint négy évtizede már ennek, de ma is elevenen él azok 
emlékezetében, akik együtt dolgoztak vele annak idején a 
bőrösszakszervezetben, vagy az illegális kommunista mozga- 
lom küzdelmei során kerültek vele kapcsolatba. 

Négygyermekes foltozócipész legidősebb fiaként látta meg 
a napvilágot, 1910. szeptember 24-én. Gyermekéveit a mű- 
helynek és lakásnak egyaránt szolgáló helyiségben töltötte, 
ahová gyakran bejártak apja elvtársai, szaktársai. A négy 
polgári elvégzése után a bőrdíszműves mesterséget tanulta. 
Munkába állása után, 1926-ban tagja lett a szakszervezet bőr- 
díszműves szakosztályának. 

Akatatereje, elszántsága, kockázatvállalása felkeltette a 
Kommunista Ifjúmunkások Magyarországi Szövetsége Veze- 
tőinek figyelmét is. 1928-ban, tizennyolc éves korában be- 
vonták az illegális munkába és felvették a KIMSZ tagjainak 
sorába. Rövidesen -a KIMSZ északi kerületi — angyalföldi - 
szervezetének egyik vezetője lett. 1930-ban másokkal együtt ő 
irányítja az angyalföldi ifjúmunkások tüntetését, amelynek s0- 
rán megütköznek a rendőrökkel. 

1934-ben a Kommunisták Magyarországi Pártja északi ke- 
rületi bizottságának tagja lesz. Itt egy ideig a titkári felada- 
tokat is ellátja, sikeresen kapcsolva össze a legális munkát az 
illegális teendőkkel. Saját. szakszervezetében ifjúmunkásokból 
és másokból aktívagárdát szervez, melynek tagjai kijárnak 
a műhelyekbe, felvilágosítják a munkásokat jogaikról és a 
tulajdonosokkal szembeni határozott fellépésre buzdítják őket. 
A szakszervezet és a bőrdíszműves szakosztály jobboldali 
vezetőinek azonban kényelmetlenné válnak az állandósuló 
bérkövetelések, valamint Richtmann és elvtársainak baloldali 
fellépései a szakszervezeti gyűléseken. Emiatt 19 34-ben, majd 
1937-ben kétszer is kizárják őket a szakszervezetből, de a 
szakosztály tagjainak követelésére mindkét alkalommal kény- 
telenek visszavenni. 

1934 és 1936 között a bőrdíszműves és szűcs szakosztály 
legaktívabb, legöntudatosabb tagjai rajta keresztül kerültek 
kapcsolatba az illegális párttal. A szakszervezetben ennek 
eredményekém egy ideig önálló kommunista sejt működött. 
Munkájuk eredményeként 1937 végén a közgyűlésen sikerült 


kibuktatni a vezetőségből a jobboldaliakat és a kommunisták 
szerezték meg a szavazatok többségét. Ily. módon a bőrös- 
szakszervezet bőrdíszműves, szűcs és cipész szakosztálya a 
szakszervezeti mozgalom élvonalába került. j 

1942 januárjában a KMP Központi Bizottsága képviseleté- 
ben Schönherz Zoltán felvette a kapcsolatot Richtmann Sán- 
dorral és Simon Lajossal. Ennek nyomán ismét létrehozták a 
bőrdíszműves szakmában a kommunista sejtet. Á sejt 1942. 
május elejéig működött, amikor elkezdődtek a nagyszabású 
letartóztatások. Ekkor Schönherz Zoltán figyelmeztette a sejt 
tagjait, hogy a letartóztatás elől menjenek illegalitásba. 

Richtmann Sándor a párt utasítását követve, azonnal szakí- 
tott korábbi életével, ismerőseivel és családjával is. Kezdet- 
ben a Börzsönyben húzódott meg, majd néhány hét eltelté- 
vel Budapestre jött, és megkezdte több mint két évig tartó 
illegális életét. Előbb egy fűrésztelepen, majd egy zuglói tex- 
tilüzemben dolgozott segédmunkásként. 

1944 májusában új feladattal bízta meg a párt. Az illegá- 
lis nyomda működéséhez kellett megfelelő lakást és a lehető- 
ségekhez képest zavartalan munkakörülményeket biztosítania. 
E sorok írójának ez időben volt alkalma Richtmann Sándort 
megismerni és vele együtt dolgozni. Ekkor Lajtai Endre né- 
ven ágybérletben lakott. Jó kapcsolatba került munkahelye 
műszaki vezetőjével, Werschitz Emillel, aki a húszas években 
részt vett a munkásmozgalomban és be akart kapcsolódni a 
hitlerista megszállók elleni harcba. Richtmannak sikerült őt 
meggyőznie: azzal tud a legtöbbet tenni, ha lakásából egy 
szobát az illegálisi nyomda rendelkezésére bocsát, befogadja 
a nyomdászokat, :és segít a működéshez szükséges feltételek 
biztosításában. . . 

Richtmann Sándor a gyár munkásaival és a ház lakóival 
egyaránt barátságos és segítőkész volt. Így az sem tűnt fel, 
amikor elmaradhatatlan zsákjában - amiben tüzelőt is szo- 
kott szállítani — az igazgató lakására felhordta a nyomda mű- 
ködéséhez szükséges felszereléseket. Ő vette át és szállította 
triciklis kifutóként a szükséges papírt és festéket, s rejtette el 
a felszereléseket azokban a napokban, amikor konspirációs 
okokból a nyomda működése átmeneti időre szünetelt. 

A nyilasok hatalomra jutása után növekedtek a nehézségek. 
Így érkezett el november 4-e. Ezen a borongós őszi reggelen, 
ámikor Zuglóban már hallani lehetett a távoli ágyúdörgést, 
fegyveres nyilasok dörömbökek Werschitz Emil lakásán, ahol 
éppen Richtmann is tartózkodott. Rajta kívül a lakásban volt 
még Werechitz és a fiatal nyomdász, Rákosi Endre is. A szo- 
bában levő három pisztoly azonnal kézbe került. Richtmann 
elsőként sütötte el fegyverét az ajtónál ordítozó nyilasokra. 
Azok géppisztolysorozattal válaszoltak, ami szinte lekaszálta 
Richemann Sándort. A tragódia másodpercek alatt zajlott le. 

Ügy hak meg, ahogy ék. Harc közben, halált megvető bá- 
tocsággal, példát mutatva a kommunisták későbbi nemzedé- 


keinek. 
ikladi Lajosné 


137 


Lázár Vilmos 


1895$§-1972 


Amikor felsorolják a magyar baloldal történetének kiemel- 
kedő személyiségeit, neve ritkán szerepel közöttük. Ám 
mindazok, akik ismerték és együtt dolgoztak vele, a ma- 
gyar kommunista mozgalom egyik jelentős és jellegzetes 
képviselőjeként őrzik személyét emlékezetükben. 

Lázár Vilmos számos fontos beosztásban dolgozott. A fel- 
szabadulást követő években például a Földművelési Mi- 
nisztérium termelési főosztályának vezetőjeként ő volt a 
minisztériunban (melynek egymást követő miniszterei kü- 
lönböző pártokhoz tartoztak) a kommunista párt politikájá- 
nak egyik fő képviselője. Az ő feladata volt a földosztás 
után a termelés újraszervezésének irányítása, s hogy ez 
példásan sikerült, abban nagy érdemei vannak. 1957 után 
egyetemi tanár, a Mezőgazdasági Mérnöktovábbképző Inté- 
zet igazgatója, a tudományok doktora, az MTA agrártör- 
téneti bizottságának elnöke. Az MSZMP agrárpolitikai bi- 
zottságának tagjaként részt vett az 1957-ben megjelent ag- 
rárpolitikai tézisek megfogalmazásában, ekképpen jelentős 
szerepe volt azoknak az elveknek a kidolgozásában, ame- 
lyek a magyar mezőgazdaság fejlődését biztosították. Ab- 
ban, hogy agrárpolitikánk kellő teret biztosított a paraszti 
kezdeményezőerőnek, Lázár Vilmosnak jelentős szerepe volt, 
hiszen tudásával és a szókimondó őszinteségen alapuló te- 
kintélyével mindig ezt a törekvést képviselte. 

Ha azonban életéről szólunk, nem elégedhetünk meg a 
felszabadulás utáni esztendők felemlítésével, hiszen 1945- 
ben már csaknem ötvenéves! Ami addig történt, az is méltó 
a megemlékezésre. 

1895 szeptemberében született. Édesapja gazdag földbir- 
tokos volt, fia azonban fiatal korától kezdve ott található 
a baloldal első soraiban. Már 14 éves korában eljutott a 
Galilei Körbe, s azután rendszeresen látogatta. Ott volt az 
I912. május 23-i nagy tüntetésen. Háborús katonaévei után 
részt vett a forradalmakban, 1919 februárjában belépett a 
Kommunisták Magyarországi Pártjába. A földművelésügyi 
népbiztosság munkatársaként dolgozott, és résztvevője volt 
a Vörös Hadsereg északi hadjáratának. A Tanácsköztársa- 
ság bukása után Bécsbe, Prágába, Berlinbe emigrált. Itt ta- 
tálkozott Landler Jenővel és József Attilával. 1923-ban per- 
törlést kapott és hazajött. Ekkor Madzsar Józseffel műkö- 
dött együtt, majd (mint az előkészítő bizottság tagja) részt 


vett a Vági-féle Magyarországi Szocialista Munkáspárt meg- 
alakításában és munkájában. A párt betiltása után a Szo- 
ciáldemokrata Párt Stromfeld Aurél és Madzsar József kö- 
rül tömörülő ellenzéki csoportjához csatlakozott. A húszas 
évek végétől datálódik szorosabb barátsága József Attilá- 
val. A , Nincsen apám" kötet kiadását pénzzel segítette. S 
mikor a költőt perbe fogták, ő hozta össze Vámbéry Rusz- 
temmal, aki elvállalta védelmét. Az 1930. szeptember el- 
sejei nagy tüntetésen is együtt volt József Attilával -— a 
tüntetésről fennmaradt egyik fénykép tanúskodik erről. 

A harmincas években elméleti vonalon is, mezőgazda- 
sági szakértőként is sokoldalú tevékenységet folytatott. 
Rendszeresen írt a párt lapjaiba: a Társadalmi Szemlébe és 
a Gondolatba. Egyik magyarországi megbízottja a Korunk- 
nak, részt vesz a Világirodalmi Figyelő munkájában és 
szerkesztője a Világkép Könyvtárnak. Szóval mindenütt ott 
van, ahol a párt hallathatja szavát. Igen sok, álnéven meg- 
jelent munka publikálása fűződik hozzá. 

1944-ben egyik tevékeny résztvevője volt az ellenállási 
mozgalomnak. Az év végén a Számonkérő Szék letartóz- 
tatta, megkínozták és- Sopronkőhidára hurcolták. A felsza- 
badulás után történtekről már szóltunk. 

Élete tehát valóban sokoldalú és teljes. Mégsem elég csak 
életútját felidéznünk, hanem beszélnünk kell az emberről 
is. Nyílt, bátor, kritikus és megértő személyiségéről, ame- 
lyet a mozgalom vele megismerkedő fiatalabb nemzedékei 
méltán éreztek vonzónak, sőt már-már varázslatosnak. So- 
kan voltunk, akik szinte apánkat (egyfajta mozgalmi apán- 
kat) tiszteltük benne - nem merném ezt ideírni, ha nem 
hallottam volna ugyanezt másoktól, többek között Maro- 
sán Györgytől is (aki pedig csak néhány évvel volt fiata- 
labb nála). . 

Mi volt ennek a titka? Lázár Vilmos valóban úgy teste- 
sítette meg a kommunista értelmiségi legjobb vonásait, ahogy 
az esztétikában a típus fogalmát tanítják. Félelmetesen so- 
kat tudott, de ez sose vált benne adathalmazzá vagy dokt- 
criner tananyaggá, mindig képes volt az ismereteket átfogni 
és értelmezni. Ragyogó stílusa volt - ezt sokáig csak szó- 
ban élvezhettük, élete végén Írt, említett két tanulmánya 
képet adott róla írásban is. De most kell kimondanunk a 
legfontosabbat: úgy tudott szívvel-lélekkel hűséges katoná- 
ja lenni a mozgalomnak, hogy . ugyanakkor megőrizte szel- 
lemi autonómiáját - vagy talán inkább fordítva: úgy ma- 
radt , független szellem", hogy sosem lett hűtlen a moz- 
galomhoz. Távol álk tőle minden naivitás és egydimen- 
ziós gondolkodás, nemcsak az ellenfél hibáit ismerte fel, 
a sajátunkat is. De mert hűsége nagyobb volt, ez sobasem 
vezetett a mozgalomtói, a szocializmustól való elforduláshoz. 

Születésének 9o. évfordulóján tisztelettel emlékezünk rá, 
és vele együtt mindazokra, akik az ő magatartásával, helyt- 
állásával, tisztaságával éltek az ügyért, a közösségért. 


Vitányi Iván 

Bogdány Simonné 


1885-1965 


Bogdány Simonné egyike volt azoknak, akiket a mai felnö- 
vekvő nemzedék is méltán tekinthet példaképének. Az 1848-as 
forcadalom eszméit ápoló munkásosalád gyermekeként száz 
esztendővel ezelőtt született, 1885. szeptember 5-én, a Békés 
megyei Gádoroson. Édesapja üvegesmunkásként dolgozott, 
négy gyermekét, akiknek munkájukkal hozzá kellett járul- 
niuk a megélhetés költségerhez, keservesen tudta csak fel- 
nevelni. Mozgalmi munkája -— gyűlések, sztrájkok szervezése 
- miatt sokszor vált munkanélkülivé. Irma lánya vele járt 
gyűlésekre, ahol az akkori munkásköltők verseit szavalta. 
Ezek az élmények meghatározták sorsát és egész életét. 

A fővárosban kapcsolódott be a Magyarországi Szociál- 
demokrata Párt akkor kibontakozó nőmunkásmozgalmába, s 
Gárdos Mariska, Müller Ernőné, Horváth Katica, Knur Pál- 
né mellett rövidesen ő is annak egyik vezetőjévé válik. Küz- 
döttek a nők egyenjogúságáért, a , három 8-as" (8 óra munka- 
idő, 8 óra pihenés, 8 óra szórakozás, tanulás) megvalósulá- 
sáért. Férfitársaikkal vállvetve vettek részt az utcai tünte- 
téseken csakúgy, mint a bér- és sztrájkharcokban. Bogdány 
Simonné szervez, agitál, ír az említett követelések megvaló- 
sításáért. Rövid ideig felelős szerkesztője a Nőmunkásnak. 

Az első világháború éveiben az akkor már négygyermekes 
családanya tiltakozott a háború ellen, követelte a békét. 
Egyik vezetője a nőmunkások 1918. évi tüntetéseinek. 

Amikor a Kommunisták Magyarországi Pártja megalakult, 
Bogdányné az elsők között lépett annak soraiba. Biermann 
Istvánnal együtt , átvitte" az egész VII. kerületi szociálde- 
mokrata pártszervezetet a KMP-be - mindenki velük ment. 
Nádas József író, aki egyik neveltjének vallotta magát, írta 
cóla később: , Ez a melegszívű, okos, örökké mozgékony kis 
proletárasezony úgy tudott agitálni, úgy tudott rábeszélni és 
nevelni is, hogy nem lehetett neki ellenállni . .. Hiszen ő volt 
a mi édesanyánk, akihez nemcsak mozgalmi kérdésekkel, de 
a magunk lázadó és induló életünk sokszor még zavacos 
problémáival fordultunk. Magunkban, egymás közt csak így 
neveztük: sBogdány nénis. Szeretet, tisztelet, csodálat, ra- 
gaszkodás és végtelen bizalom vok ebben az elnevezésben." 

A Tanácsköztársaság idején a VII. kerületi munkás- és ka- 
tonatanács lakásügyi biztosaként működött. A kerület száz és 
száz rászoruló munkáscsaládját költöztette egészségesebb la- 
kásba. A júniusban megtartott nőkongresszuson az országos 
ellenőrző bizottság tagjává választották. 

Amikor a munkáshataknmat megdöntötték, Bogdány mama 
kezdetben egyszerűen nem akarta elhinni. Még augusztus 7-én 
is bement a lakásügyi ügyosztályra intézkedni. Végül be kel- 
lett látnia, hogy távoznia kell, s újsághírdetés alapján helyez- 
kedett el cselédnek; A Bogdány család és még néhány önfcl- 
áldozó kommunista összefogásával született meg a Tanács- 


köztársaság megdöntése utáni első kommunista röplap ,.Itt 
vagyunk újra" címmel. 

1920 januárjában letartóztatták. Fogságából augusztusban 
szabadult, de élete továbbra sem volt biztonságban, ezért 
Bécsbe menekült. Míg fogságban volt, családja széthullott, 
gyermekeit - Rózsi kivételével - rokonok, barátok fogadták 
be, majd juttatták ki őket édesanyjukhoz. 

Bécsből a gyerekekkel Moszkvába került. 1922-ben, ami- 
kor a fogolycsere kapcsán az apa és Rózsa leánya is szabaddá 
lett, itt egyesült végre a család. Egy állami konfekciós üzem- 
ben dolgozott, s társadalmi munkában szervezte a húszas évek 
elején létrejött kommunákat. 

A harmincas évek végén és a negyvenes évek elején a 
sorscsapások egymást követték. Fiai börtönbe kerültek, el- 
pusztultak, majd a család többi tagját a háború idején a 
Kaukázusba evakuálták. Rövid idő alatt elvesztette édes- 
apját, nővérét, majd férjét. Sorsát bátran viselte. 

Amikor a németek megszállták Bakszán városát, meg akar- 
ták teremteni saját , rendjüket". Kiadták a rendeletet a 
kolhozok, szovhozok feloszlatására. Bogdány néni nem félt 
a következményektől, bátorította a parasztokat, lelket ön- 
tött beléjük, mondván, ki kell tartani, mert a megszállás 
csak átmeneti, ezért együtt kell tartani a közös vagyont. 
Mint Kelen Jolán írja róla szóló életrajzában: ,,És jöttek a 
mieink és kiverték a németeket. A kolhoztagság pedig meg- 
hajolt ennek a messziről jött asszonynak a bölcsessége előtt, 
és kérték, maradjon náluk elnöknek." Bogdány mama nem 
vállalta a megtiszteltetést, visszatért Moszkvába. 

Az idős asszony 1955-ben arra az elhatározásra jutott, hogy 
élete hátralevő éveit hazájában, Magyarországon éli le. Alig- 
hogy hazaköltözködött unokájával, kitört az 1956-os ellen- 
forradalom. Otthona - ugyanúgy, mint a Tanácsköztársaság 
megdöntése után - menedéket, meleg ételt biztosított a rá- 
szorultaknak. Bogdány néni idős korát meghazudtolva jár- 
ta az utcát, agitált. Amikor a vihar elült, azonnal bekapcso- 
lódott az újjászervezett párt munkájába. 

1965. április 1-én távozott csendben az élők sorából. Kár, 
hogy e regénybe illő emberi sors még egyetlen írót sem ihle- 
tett meg. 

Petrák Katalin 

Fontosabb cikkek jegyzéke 


1985. JÚNIUS 11-TŐL AUGUSZTUS 10-IG 


PÁRT- ÉS MOZGALMI ÉLET 


NÉPSZABADSÁG — Mérő Miklós: A pártszervezetek a termelésért (VI. 11.); 
Németh Károly: Az ifjúság helyzete és a párt feladatai (VI. 15.) ; Ambrus Sán- 
dor: Alkotó türelmetlenséggel (VI. 17.); Lakatos László: Önkéntes segítőtársak 
(VI. 18.); Közlemény az MSZMP 1985. június 28-i üléséről (VI. 27.); Rác T. Já- 
nos: Az egészet érteni (VII. 3.); Faragó Jenő: Közéletíség, demokrácia, hozzáér- 
tés (VII. 5.); Reszegi Lajos: Testületi munka a pártszervezetekben (VII. 18.); 
Kerekasztal az üzemi pártmunkáról (VII. 20.); Gali Sándor: Az új problémák 
megoldására keressük az új válaszokat (VII. 22.) ; Sólyom József: Az egység nem 
egyformaság (VII. 24.). 


NÉPSZAVA — Fukász György: A munka humanizálása és a szakszervezeti 
mozgalom (VI. 18.); Horváth Ildikó: Megérteni és megértetni a valóságos hely- 
zetet (VII. 10.); Lendvai Vera: A szakszervezet is vizsgázott a vállalati tanácsi 
választásokon (VII. 17.). 


TÁRSADALMI SZEMLE — Dolgozni a kongresszus szellemében 1985/6. Bukta 
László: Változó gazdasági feladatok a szakszervezetek előtt 1985/8. 


BELPOLITIKA 


NÉPSZABADSÁG — Maros Dénes: Választások után (VI. 11) ; Palkó Sándor: Új 
tanácsok, nehezebb feladatok (VI. 20.); Menráth István: Üdülés a főszezonban 
(VI. 22.); A pótválasztásokon 41 képviselő és 846 tanácstag kapott mandátumot 
(VI. 24.); Az Országgyűlés alakuló ülése (VI. 29.); Horváth István: Előrelépés a 
szocialista demokrácia útján (VI. 29.); Szabó László: A bizalomhoz méltóan (VII. 
1.); Czili Gyula: A közélet tisztaságáért (VII. 4.); Juszt Lajos: Az egészségügy 
pénze (VI. 6.); Kaposvári Júlia: Társadalmi munka a családokért (VII 10.); 
Barna Gábor: Városok, érdekek (VII. 17.); Palkó Sándor: Az ügyintézés szolgá- 
lat (VII. 20.); Bossányi Katalin: Leszavazott igazgatók? (VII. 22.); Vabrik László: 
Nevelőszülők a gyermekekért (VII. 23.):; Rottler Ferenc: Megújuló ismeretter- 
jesztés (VII. 25.); Sarkadi László: Hogyan tovább a közoktatásban? (VII. 27.) ; 
Varga Miklós: A tiszta vízért (VII. 30.); Borbás Katalin: A vásárlók védelmé- 
ben (VIII. 3.). : 


NÉPSZAVA — Rab Nóra: Intézet helyett családi házban (VI. 21.); Gál Róbert: 
A szakmunkásképzés új útjain (VII. 1., 9.); Gregor Pál: Igazgatói munkaközös- 
ségek szakszervezeti kezdeményezésre (VII. 19.); Lukács Mária: Inkább rok- 
kantnyugdíj, mint rehabilitáció? (VII. 20.); Kéri Tamás: Érdekek között kutatva 
(VII. 24.); Gál Róbert: Már nem mumus a szakfelügyelő (VII. 30.). 


MAGYAR HÍRLAP — Teljes részvételre lehet számítani (Schmitt Pálé, a Ma- 
gyar Olimpiai Bizottság főtitkáráé a szó VI. 22.); Tanácsi vezetők névjegyzéke 
Budapesttől Zaláig (VII. 19.); Szentkirályi András: Társaság környezetvédelem 
(VII. 30.). 


MAGYAR NEMZET — Soltész István: Nemzeti gondolkodás és cselekvés (VII. 
15.); Keserű Ernő: A nyilvánosság erejével (VIII. 3.). 


TÁRSADALMI SZEMLE — Gál Zoltán: Önkormányzat és közigazgatáspolitika 
(1985/6). Oroszlányi Zsolt: Milyen ma a lakáshelyzet Magyarországon? (1985/6.). 


GAZDASÁGI KÉRDÉSEK 


NÉPSZABADSÁG — Tamás Ervin: Hanyatló háziipar? (VI. 12.); Falus Gábor: 
Kisiparosok a szolgáltatásban (VI. 14.); Bossányi Katalin: A helyzet parancsa 
(VI. 15.); V. Farkas József: Érdekeltség az öntözésben (VI. 19.); Marjai József 
felszólalása a SZOT ülésén (VI. 20.); Kovács Gyula: Fejlődő szocialista integrá- 
ció (VI. 22.); Kerekasztal a budapesti agglomerációról (VI. 22.); Tóth Benedek: 
Miért hullámzó a kertészeti termelés? (VI. 24.): A KGST 40. ülésszaka (VI. 26— 
28.); Maróthy László beszéde a közgazdász-vándorgyűlésen (VI. 28); Földes 
István: Több jövedelmet (VII. 13.); Cserkúti Ferenc: A hústermelésről, az ellá- 
tásról és az exportról (VII. 13.); Végvári Jenő: Fél év a külkereskedelemben 
(VII. 16.); Román Zoltán: Termelékenység a magyar gazdaságban (VII. 17.) ; Bor- 
bás Katalin: Az eltűnt órák nyomában (VII. 30.); Karcagi László: Viták és sza- 
bályozók (VII. 27.); Karcagi László: Hová megy a munkaerő? (VIII. 1.); Kozma 
Judit: Lesz mivel fűtenünk a télen (VIII. 3.). 

NÉPSZAVA — Osváth Sarolta: Kollektív magánvállalkozás? (VI. 14.); Varga 
Zsuzsa: Szervezetlen takarékosság (VII. 1.); Cseh János: Mi kerül a gyümölcs- 
kosárba? (VII. 1.); Deák András: Ki védi meg a fogyasztót? (VII. 6.); Cseh Já- 
nos: Kevesebb tehén, apadó tejtermelés (VII. 11.); Rab Nóra: A hulladékhasz- 
nosítás új útjai (VII. 20.). 

MAGYAR HÍRLAP — Bán Károly: Hadüzenet a munkaerőhiánynak (VI. 11.); 
Bán Károly: Miért zárt be négyezer magánkereskedő ? (VI. 14.); Stépán Balázs: 
Szerződéses szabálytalanságok (VI. 19.); Kocsi Ilona: A növekedésre várva (VII. 
2.); Németh Miklós: A növekedés forrásai (VII. 6.); Bán Károly: Nem eshetnek 
vissza a teljesítmények (VII. 9.); Javul a kínálat (Szűcs Endréé, az ÉVM mi- 
niszterhelyetteséé a szó VII. 20.). 

MAGYAR NEMZET — Csillag István: Vállalati fizetésképtelenség és a nyilvá- 
nosság (VI. 11.); Kerekes Sándor: Minőség — a vállalati gyakorlatban (VI. 18.) ; 
Muszbek Mihály: Kockázat nélkül nincs vállalkozás (VI. 25.); Várhegyi Éva: 
A tőkeáramlás csatornái (VII. 2.); Pető Márton: A felértékelődő információ (VII. 
9.); Marschall Miklós: Gazdasági demokrácia a művészeti életben (VII. 16.); 
Botos József: A rendszertelen rendszerexport (VII. 23.); Barta Imre: Hangsúly- 
váltás és érdek (VII. 30.) 

FIGYELŐ — Kővári László: A KGST ma és holnap (VI. 27.); Maróthy László 
előadása a közgazdász-vándorgyűlésen (VII. 4.). 

TÁRSADALMI SZEMLE — Erdős Tibor: Leszorítható-e az inflációs ráta? 
(19856); Juhász Jánosné: A népgazdasági és a lakossági jövedelmek változása 
(1985/7). 


ELMÉLETI KÉRDÉSEK 


NÉPSZABADSÁG — Munkácsy Ferenc: Népesedés és gazdasági fejlődés (VI. 
25.); Utasi Ágnes: Életstílusok — életformák (VII. 2.); Laki László: Alkotó 
munka, társadalmi elismerés (VII. 16.). 

NÉPSZAVA — Ágh Attila: A tőkés világ erőközpontjai a nyolcvanas évek kö- 
zepén (VI. 11.); Hardi Péter: Új vonások a tőkés társadalmak szerkezetében (VI. 
13.); Harsányi Iván: Kommunisták, baloldaliak a tőkés állam apparátusaiban 
(VI. 15.); Fukász György: A munka humanizálása a mai polgári ideológiában 
(VI. 17.). 


NEMZETKOZI KÉRDÉSEK 


NÉPSZABADSÁG — Mihail Gorbacsov beszéde a szovjet gazdaság intenzív fej- 
lesztéséről és irányításáról (VI. 12.); Füzes Oszkár: Az ASEAN-övezet és a reali- 
tások (VI. 12.); K. Nyírő József: Az OPEC (VI. 17.); Rózsa László: Propaganda- 
háború (VI. 19.); Orvosok a nukleáris háború ellen mozgalom V. kongresszusa 

(VI. 29.—VII. 2.); Serény Péter: A nagy hír (SZU—USA VI. 6.); Közlemény Vár- 
konyi Péter szovjetunióbeli látogatásáról (VII. 9.); A Szovjetunió együttműködést 
ajánl a vegyt fegyverek teljes betiltásáért (A TASZSZ nyilatkozata VII. 19 ); 
Péter János: Helsinki tíz éve (VII. 27.) ; Kovács István: Eureka-illúzió? (VII. 27.) ; 
A Szovjetunió augusztus 6-tól megszünteti atomfegyver-kísérleteit (Mihail Gor- 
bacsov nyilatkozata VII. 30.); Befejeződött Helsinkiben a jubileumi külügymi- 
niszteri találkozó (VIII. 2.) ; Szovjet felhívás az első atomtámadás 40. évfordulója 
alkalmából (VIII. 3.); Elek János: Európa érettségi találkozója (VIII. 3.); Randé 
Jenő: Magyarul beszélek (VIII. 3.). 

NÉPSZAVA — Barabás Péter: A SALT-csata folytatódik (VI. 12.); Köves Judit: 
Koreai párbeszéd (VI. 13.); Kóródi József: A római per (VI. 15.); Krajczár Imre: 
A zöld mámor folytatódik (Görögország VI. 15.); Jankovszky János: Mit hoz a 
negyedik forduló? (Afganisztán—Pakisztán VI. 19.); Thurzó Tibor: Új elnök — 
régi kormány (Olaszország — VI. 29.); Mester Nándor: Vietnami évforduló (VII. 
2.); Elekes Éva: Kulcsemberek — kulcskérdések (Spanyolország VII. 10.); Po- 
gonyi Lajos: Hadüzenet nélkül (Nicaragua VII. 19.); Mester Nándor: Nyitott aj- 
tók — csukott szemek (ASEAN VII. 20.); Kóródi József: Nyári kormány a fut- 
ballháború után (Belgium — VII. 23.); Avar Károly: Fény a szikh alagútban 
(VII. 27.); Krajczár Imre: A tárgyalások partitúrája (Közel-Kelet VII. 27). 
MAGYAR HÍRLAP — Molnár S. Edit: Ki fizeti az új révészt? (VI. 13.) ; Arató 
Gábor: Milliomos koldusok (Latin-Amerika — VI. 14.); Szalay Hanna: A fejlő- 
dés új minősége (SZU — VI. 18.); Szaniszló Ferenc: A kormányzó meghalt, és 
köszöni, jól van (Afganisztán—Pakisztán — VI. 20.) ; Szaniszló Ferenc: A főtitkárt 
teázni hívják (SZU — VII. 2.); G. Fehér Péter: A kapcsolatok fokmérője (SZU— 
Kína — VII. 13.); Kulcsár László: A föllendülés félideje (Ausztria — VII. 23.); 
Karcagi Katalin: Becsvágyó Euréka (VII. 24.); Molnár S, Edit: Az afrikai csúcs 
után (VII. 26.). 

MAGYAR NEMZET — Zsigovits Edit: Korea (VI. 25.); Ortutay L. Gyula: San- 
dino örökösei (VII. 19.); Ortutay L. Gyula: Peru fordulóponton (VII. 27.); Zsi- 
govits Edit: Ingatag Pandzsáb (VII. 29.); Szőnyi H. László: A római kirakatper 

Horváth István 
A KÖZPONTI BIZOTTSÁG TITKÁRA 


A megújuló népképviseletek 


A szocialista társadalom politikai rendszerében kiemelkedő szerepük van 
a népképviseleti testületeknek, hazánkban az Országgyűlésnek és a taná- 
csoknak. Fő funkciójuk, hogy kifejezzék és érvényre juttassák a munkásosz- 
tály, az egész dolgozó nép érdekeit; a lakosság életviszonyait érintő kérdések 
eldöntése során feloldják az ezekkel összefüggő érdek- és véleménykülönbsé- 
geket és ezen keresztül is erősítsék a szocialista nemzeti egységet. Azért ké- 
pesek erre, mert tagjaikat az állampolgárok választják, választóiknak közvet- 
len felelősséggel tartoznak és összetételükben kifejeződik a hatalom népi jel- 
lege. A Központi Bizottság 1984. október 9-i — az Országgyűlés és a tanácsok 
munkájának továbbfejlesztéséről szóló — állásfoglalása, valamint a XIII. 
kongresszus dokumentumai világosan és egyértelműen kifejezik, hogy pár- 
. tunk a szocialista demokrácia fejlesztésének, a társadalmi egyetértés erősíté- 
sének és politikai intézményrendszerünk tökéletesítésének folyamatában meg- 
különböztetett szerepet tulajdonít a népképviseleti testületek tevékenységének. 

A legutóbbi képviselői és tanácstagi választások megerősítették, hogy 
az Országgyűlés és a tanácsok társadalmi szerepének növelésére irányuló 
törekvések találkoznak az állampolgárok várakozásaival. Olyan igényről van 
szó, amelynek feltétlenül eleget kell tenni. Politikai érdekünk, hogy azt a 
feszültséget, amely a népképviseleti testületek törvényes keretei és a meg- 
valósult gyakorlat között helyenként mutatkozik, feloldjuk, vagyis még 
hatékonyabban érvényesítsük az államszervezeten belüli meghatározó sze- 
repüket, az államigazgatás feletti ellenőrző funkciójukat, érdekfeltáró és 
-integráló jellegüket. 

A választások, különösen a kettős (többes) jelölés általánossá válásával 
összefüggő tapasztalatok azt is mutatták, hogy az állampolgárok érdeklő- 
dése nemcsak a népképviseleti szervek testületi munkája, hanem az egyes 
képviselők és tanácstagok személyes tevékenysége iránt is fokozódott. A 
választók gondosan mérlegelték, hogy a javasolt személyeket felkészültsé- 
gük, közéleti tapasztalatuk alkalmassá teszi-e a képviselői, tanácstagi mun- 
kára. A megnövekedett érdeklődésre építve arra törekszünk — s a válasz- 
tási rendszer korszerűsítésének egyik célja éppen ez volt —, hogy a jövő- 
ben tovább erősödjék a képviselők és a tanácstagok kapcsolata válasz- 
tóikkal, fokozódjék a testület tagjainak felelősségérzete, közéleti aktivitása. 

Figyelmet érdemlő vonása volt a választásoknak az is, hogy a hely: 
és a területi érdekek a korábbinál jóval erőteljesebben és nyíltabban je- 

lentkeztek. A választók az eddiginél fontosabbnak tartották a helyi kötő- 
dést, a jelöltek készségét és lehetőségét a választókerületi érdekek válla- 
lására. Ez természetes következménye annak, hogy választási rendszerünk 
a területi elven alapul, s minden bizonnyal ennek is kedvező hatása lesz 
a népképviseleti testületek tevékenységére. A tanácsok alakuló ülései és 
a tanácsi tervek készítésének , első fordulói" ezt a várakozást konkrét ta- 
pasztalatokkal támasztják alá. Több helyen már a tisztségviselőket és a 
tanács bizottságait megválasztó alakuló ülések sem a korábbi módon, nem 
észrevételek elhangzása nélkül zajlottak le. Az előzetes tervkoncepciók vitáit 
pedig szinte mindenütt a tanácstagok erőteljes aktivitása jellemezte, számos 
javaslat, kezdeményezés és konstruktív bírálat hangzott el. 


A választások során azonban negatív vonásai is kiütköztek a helyi ér- 
dekek erőteljesebb megjelenésének. Sokak szerint a képviselők és a ta- 
nácstagok egyedüli feladata, hogy minden áron és mindentől függetlenül 
előmozdítsák, , kijárják" a helyi és egyedi problémák megoldását. Eközben 
elfelejtkeznek arról, hogy mind a képviselők, mind a tanácstagok olyan 
testületek tagjai, amelyeknek az ország, a megye vagy a település egészében 
is gondolkodniuk kell. Szükséges tehát, hogy megfelelő arányok alakuljanak 
ki az országos, illetve a település, a megye egészét szolgáló célok közvetíté- 
se és a választókerület, valamint az egyes választók érdekeinek képvise- 
lete között. Ezért is fontos, hogy a képviselők és a tanácstagok munkájá- 
ban az eddiginél nagyobb hangsúlyt kápjon a testületi döntések formá- 
lásában való érdemi részvétel. Mindezek és a választások során felvetődött 
más tapasztalatok egyaránt azt mutatják: fontos feladatunk biztosítani, hogy 
a társadalom fokozott aktivitását tükröző választási kampány eredményei 
a népképviseleti testületek formalizmustól mentes, hatékonyabb munkájá- 
ban is kifejeződjenek. 


Az alkotmányból eredően az Országgyűlés a legfelsőbb államhatalmi és 
népképviseleti szervünk, amely gyakorolja a népszuverenitásból eredő va- 
lamennyi jogot, meghatározza a kormányzás szervezetét, irányát és fel- 
tételeit. A tapasztalatok szerint az Országgyűlés szerepének növeléséhez nincs 
szükség a kormányzati szervek, vagyis az Országgyűlés, az Elnöki Tanács 
és a Minisztertanács közötti alkotmányos munkamegosztás megváltoztatásá- 
ra. Ebből az is következik, hogy a Minisztertanács változatlanul kulcssze- 
repet játszik az állami tevékenység alakításában. Ha a kormányzati szer- 
veket a politikai rendszer egészében vizsgáljuk, azt is megállapíthatjuk, 
hogy az országos szintű érdekintegráció sem csak az Országgyűlés funkció- 
ja lehet. Mindemellett politikai intézményrendszerünk rendeltetésszerű mű- 
ködéséhez elengedhetetlen, hogy legfelsőbb népképviseleti testületünk egyre 
teljesebben váljék a nyílt és aktív politizálás legfőbb állami fórumává. Eh- 
hez elsősorban az szükséges, hogy a lakosság széles körét, illetőleg az ál- 
lamszervezetet érintő alapvető kérdéseket, a társadalompolitikailag jelentő- 
sebb kormányzati koncepciókat az Országgyűlés rendszeresen tűzze napirend- 
jére, és beható vita után hozza meg azokat a döntéseket, amelyek a vég- 
rehajtásért felelős szervek, mindenekelőtt a kormány számára irányadóak 
lehetnek. E törekvések jegyében tárgyalta és határozta meg például az Or- 
szággyűlés ez év tavaszán a terület- és településfejlesztés hosszú távú fel- 
adatait. 

Az Országgyűlésnek további fontos funkciója, hogy társadalmi kontrollt 
gyakoroljon a viszonylag nagyszámú, szervezetileg és a hatáskört illetően 
differenciált, tehát sajátos nézőponttal és érdekekkel rendelkező központi 
államigazgatási szervek tfelett. "Ennek foritos eleme, hogy az Országgyűlés 
rendszeresen beszámoltatja a minisztereket és az országos hatáskörű szervek 
vezetőit az írányításuk alatt álló szakterület munkájáról. A tapasztalatok 
szerint az ellenőrzésnek ez a módja még nem mentes a formális elemektől. 
A beszámolók gyakran általánosak, tájékoztató jellegűek, amiben közreját- 
szik az is, hogy a képviselők viszonylag kevesebb figyelmet szenteltek a 
megtett intézkedések értékelésének, a mulasztások számonkérésének. Az Or- 
szággyűlés nagyobb érdemi befolyást gyakorolhatna a központi államigaz- 
gatási, bírói és ügyészi szervezetre, ha a beszámolók vitája értékeléssel, 
minősítéssel és a feladatok meghatározásával zárulna. 

Az Országgyűlés poliítikai-társadalmi súlyának növelése megkívánja 
munkamódszerének bizonyos megújítását, továbhbifejlesztését is. A Központi 
Bizottság említett állásfoglalása ehhez ad útmutatást, amikor indítványoz- 
za, hogy az Országgyűlés ülésszakain a döntések nyílt víták után, lehető- 
leg alternatív javaslatok alapján szülessenek meg. Kívánatos, hogy mind- 
arról, amiről az emberek hivatalos és nem hivatalos fórumokon beszélnek, 
szó essék a legfelsőbb népképviseleti testületben is; a törvénytervezetek 
megvitatásakor pedig célszerű többször alkalmazni a kétfordulós (előbb az 
irányokat meghatározó, majd a kidolgozott javaslatokat értékelő) tárgyalási 
módszert. Többek között e követelmények jogi szabályozásának szükséges- 
sége is indokolttá teszi az Országgyűlés ügyrendjének módosítását. 

Az Országgyűlés állandó bizottságaiban már ma is élénk alkotó munka 
folyik. A bizottságok tevékenységét a továbbiakban oly módon indokolt fej- 
leszteni, hogy ez a parlamenti ülésszak munkáját is előbbre vigye. Ennek 
egyik eszköze lehet, ha a képviselők folyamatosan megismerik a bizottságok 
által megvitatott előterjesztések lényegét, e testületek állásfoglalásait. 

Legfelsőbb államhatalmi-népképviseleti testületünk társadalmi szerepé- 
nek további kibontakoztatásához az is szükséges, hogy az alárendelt állami 
szervek vezetése és apparátusa felismerje: konstruktív kritikával, a népkép- 
viselet működéséből szükségképpen fakadó széles társadalmi nyilvánosság 
segítségével lehet igazán megnyerni a lakosságot a kormányzati célok cse- 
lekvő támogatására. 


A tanácsok az állampolgárokhoz a legszélesebb területen kapcsolódó, velük 
folyamatosan és közvetlenül érintkező állami szervek. Munkájuk hatását a 
lakosság , testközelben" tapasztalja, legyen szó a település fejlesztéséről, a 
szolgáltatások szervezéséről, a kereskedelmi, egészségügyi ellátásról vagy a 
hatósági ügyek intézéséről. A lakóterület olyan , terep", ahol a közvetlen 
érdekeltség révén az állampolgárok aktivitása, alkotókészsége leginkább ki- 
bontakoztatható. A tanácsi tevékenység fejlesztésének legfontosabb célja és 
politikai tartalma éppen ennek megvalósítása. A tanácsok azonban csak úgy 
tudnak megfelelni rendeltetésüknek, ha birtokukban vannak azok az igaz- 
gatási eszközök és togosítványok, amelyek biztosítják, hogy területüknek 
tényleges gazdái legyenek: ha önállóan dönthetnek anyagi eszközeik felhasz- 
nálásáról, irányíthatják és ellenőrizhetik a lakosság ellátását végző intéz- 
ményeket, szükség esetén közhatalomként léphetnek fel. 

E tényezők indokolják és egyben magyarázzák, hogy a tanácsokat a jö- 


5 


vőben is az egységes államszervezet részeinek kell tekinteni, s népképvi- 
seleti-önkormányzati és államigazgatási jellegüket egyidejűleg kell erősíteni 
A népképviseleti-önkormányzati és államigazgatási vonások ugyanis szerves 
egységet alkotnak, egymástól függetlenül nem lehet kezelni őket. Napjaink- 
ban sok szó esik az önkormányzati jelleg erősítéséről, s ezzel egyet is lehet 
érteni. A túlzásokat azonban itt is célszerű elkerülni. A tanácsok tényleges 
önállóságát nem erősítené, ha önkormányzati jellegükre való tekintettel ki- 
emelnénk őket az államszervezetből, s valamiféle dualista — államira és 
önkormányzatira oszló — államszervezetet építenénk ki. Az egységes állam- 
szervezeten belül kell a decentralizáció elvét és gyakorlatát megfelelő jogi 
és gazdasági szabályozással érvényre juttatni, a ihelyi, területi érdekeket 
kellően figyelembe vevő irányítási stílussal valóságos önállóságukat megte- 
remteni, ezen az úton gondoskodva a központi és a helyi célok összehan- 
golásáról. 


Ismeretes, hogy a közelmúltban több ilyen célú intézkedés történt. Ele- 
gendő a járások megszüntetését, a választási rendszer korszerűsítését, a ta- 
nácsi gazdálkodás új rendjét, valamint a terület- és településfejlesztés hosz- 
szú távú koncepcióját megemlíteni. Ezek felentős mértékben érintették és 
érintik a tanácsok szervezetét, működését, személyi állományát. Az elkövet- 
kező években a fő feladat, hogy az új elemeket megfelelően , bejárassuk". 
Ahhoz azonban, hogy ez zökkenőmentesen történjék, és az új követelmé- 
nyek minél hamarabb érvényesüljenek, jelentős szemléletbeli változások 
szükségesek. ; 

A választások tapasztalatai is mutatják, hogy az állampolgárok egyre 
inkább igénylik az egyes feladatok nyilvános, demokratikus rangsorolását, 
érzékenyen reagálnak az intézmények működésének fogyatékosságaira, az 
ügyintézés bürokratizmusára. Ezért is van napjainkban különösen nagy po- 
litikai jelentősége annak, hogy a tanácsi testületek meghatározó és a külön- 
böző törekvéseket figyelembe vevő szerepe ténylegesen érvényesüljön, össz- 
hangba kerüljön a jogilag biztosított lehetőségekkel. A tanácstestületek csak 
akkor tudják megőrizni a lakosság bizalmát, akkor lesznek képesek mozgó- 
sítani az embereket a települések fejlesztésében való aktív részvételre, ha 
plénumaikon a város, a község, a megye gondjai, ezek megoldásának külön- 
böző lehetőségei kendőzetlenül szóba kerülnek. Az érdemi testületi mun- 
kának természetesen vannak még — mondjuk így — technikai tartalékai 
is. A hatásköröket is abban a szellemben kell felülvizsgálnunk, hogy a nép- 
képviseletek tényleges döntési lehetőségei szélesedjenek. A lényeg azonban 
olyan politikai légkör kialakításában van, amely a döntések kedvező társa- 
dalmi fogadtatásának, a végrehajtás következetességének érdekében vállal- 
ja a konstruktív vitákat. 


Azt mondhatjuk, hogy az államszervezet, különösen az államigazgatás 
feletti társadalmi ellenőrzést belátható ideig elsősorban a népképviseleti tes- 
tületek révén lehet biztosítani. De érdemes elgondolkodni azon, hogy nem 
lehetne-e bátrabban alkalmazni az úgynevezett közvetlen demokratikus for- 
mákat. Amiatt, hogy a hatvanas években az állami feladatok társadalma- 
sítására tett lépések nem a kívánt következményekhez vezettek, ma mintha 
a kelleténél tartózkodóbbá váltunk volna e formák iránt. Igaz, az utóbbi idő- 
ben egy-két helyen tartottak például helyi népszavazást, a falugyűléseket 
pedig döntési joggal ruházták fel. Ezek a tapasztalatok arra utalnak, hogy 
célszerű, ha a legszélesebb közérdeklődésre számot tartó kérdésekben nem- 
csak a társadalmi konzultáció lehetőségével, hanem a konkrét döntés jogá- 

val is rendelkeznek az érdekeltek. Erre természetesen elsősorban helyi szin- 
ten van mód és lehetőség. A településfejlesztési hozzájárulással kapcsolatos 
tevékenység minden bizonnyal jó tapasztalatokkal szolgál arra, hogy milyen 
úton lehet a közvetlen demokrácia eszköztárát szélesíteni. . 


A tanácsok munkáját érintő intézkedések további fontos célja, hogy erő- 
södjék a helyi, vagyis a községi, a városi és a fővárosi kerületi tanácsok 
önállósága, öntevékenysége, , gazda" szerepe, s ezzel összefüggésben oldód- 
jék a tanácsi tevékenység , megyecentrikus" jellege. E követelmény megvalósí- 
tása a központi és a megyei (fővárosi) irányítás eszközrendszerében, stílusában, 
a hatáskörök kialakításában, de a káder- és személyzeti munka hangsúlyai- 
ban is változásokat kíván. Mindemellett különösen fontos, hogy a megyei, 
fővárosi népképviseleti testületek tevékenységében markánsabban és nyíl- 
tabban jelenjenek meg a helyi tanácsok által kifejezett érdekek, s a megyei, 
fővárosi célok kialakításában jobban érvényesüljön az alulról történő épít- 
kezés elve. Ahogy a Központi Bizottság állásfoglalása ajánlja: a helyi taná- 
csok bátrabban adjanak megbízást az általuk választott megyei, fővárosi ta- 
nácstagoknak a terület gondjainak, problémáinak képviseletére, s kérjék szá- 
mon a végrehajtást. Lényeges továbbá, hogy a helyi tanácsok vállalják a 
nagyobb önállósággal járó felelősséget. Önmagában ugyanis a mégoly tö- 
kéletesen kimunkált hatáskör sem ér sokat, ha azok, akiknek élniük kelle- 
ne vele, bátortalanok, tartózkodnak a kezdeményezéstől, s továbbra is , fent- 
ről" várják a dolgok rendezését. 

Fontos, hogy a települések fejlesztésében a helyi tanácsok ne pusztán 
látványos beruházásokra törekedjenek, ne a , máshol már van, tehát nekünk 
is kell" presztízsszempontjait kövessék, hanem a lakosság valós szükségle- 
teire építsék terveiket, azok kielégítését szorgalmazzák. Tudomásul kell ven- 
ni, hogy a jelenlegi körülmények között pótlólagos anyagi forrásokra a ko- 
rábbi évtizedekben megszokott mértékben és módon nemigen lehet számíta- 
ni. A városnak, a falunak évtizedek múltán is biztosítania kell lakói, az ott 
működő kollektívák számára a jó életkörülményeket és munkafeltételeket. 
E követelmény azt is magában foglalja, hogy egyetlen település sem rendez- 
kedhet be autarchiára! Már eddig is sok tapasztalat szól amellett, hogy az 
egymáshoz szorosan kötődő tanácsok intenzív együttműködéssel ésszerűbben 
és gazdaságosabban tudják hasznosítani anyagi eszközeiket Az a tanácsi ve- 
zető és tanácstag tekinthető eredményes munkát végző közéleti embernek, 
aki informális kapcsolatok építgetése helyett nyíltan és bátran képviseli a 
település vagy a terület jogos érdekeit, de egyúttal képes tágabb összefüggé- 
sekbe helyezve látni és láttatni a helyi közösség ügyeit. A helyi tanácsok 
nagyobb önállóságához tehát, amely a tanácsi munka fejlesztésének legidősze- 
rűbb politikai célja, egyidejűleg kell változásokat elérni a területi és a he- 
lyi tanácsok tevékenységében, munkastílusában, felfogásában. ; 

Megkezdték munkájukat az elöljáróságok, amelyek a közös tanácsok nem 
székhely társközségeiben megválasztott tanácstagokból alakultak. Az elöljá- 
róságok részei a közös tanácsoknak, egyben a társközségek saját képvisele- 
ti szervei, a falvak felelős, önálló gazdái. Fontos, hogy helyesen alakuljon 
viszonyuk a közös tanácshoz, és megtalálják, kialakítsák sajátos arculatukat. 
Nem volna helyes, ha szerepüket csupán a közös tanács döntéseinek végre- 
hajtására korlátoznák. De az is tévútra vinne, ha nem vennék észre, hogy 
érdekeik milyen sok szálon kötődnek a közös tanácsot alkotó, egymással szo- 
ros kapcsolatban levő társfalvakhoz. Szükséges ezért, hogy a közös tanács- 
hoz tartozó falvak együttműködésében rejlő előnyökre építve képviseljék 

községük érdekeit, de nem az alárendeltség, hanem a partnerség viszonyai 
között. Jól tudjuk, hogy nem könnyű ezt az egyensúlyt kialakítani. Itt sincs 
azonban más recept, mint az eltérő vélemények és érdekek türelmes ütköz- 
tetése, a lakosság meggyőzése. A Központi Bizottság állásfoglalása biztatást 
ad az elöljáróságoknak, hogy bátran képviseljék községüket, váljanak a fal- 
vak közéletének hatékony szervezőivé. 


A népképviseleti testületek rendeltetésszerű működésében meghatározó párt- 
irányításuk rendszere és módszere. Nem egyszerű azonban a pártirányítás 
bevált alapelveit a változó feltételekhez igazítani. Társadalmi viszonyaink 
fejlődése, a szocialista építés előrehaladása során új és új ellentmondások 
keletkeznek, amelyeknek feloldása, a társadalmi egyetértés újból és újból 
való megteremtése megköveteli, hogy a párt tevékenységében még inkább 
építsen a politikai rendszer egyes összetevői által kifejezett érdekekre, tö- 
rekvésekre. 

. A pártirányítás tökéletesítése során egyidejűleg kell törekednünk arra, 
hogy egyrészt az adott szerv, testület, intézmény minél következetesebben 
segítse a párt politikájának valóraváltását, másrészt vezető szerepének ér- 
vényesítése céljából a párt a lehető legtöbb tanulságot merítse a népképvi- 
seleti testületek rendeltetésszerű tevékenységéből. A Központi Bizottság em- 
lített állásfoglalása ezért tűzte ki célul a népképviseleti testületek pártirányí- 
tásának tartalmi és módszerbeli javítását, e szervek önállóságának, társadal- 
mi-politikai szerepének erősítését. Egyúttal kötelezte az illetékes pártszerve- 
ket, hogy elvi-politikai irányító munkájukban — országos, területi és helyi 
szinten egyaránt — támaszkodjanak a népképviseleti testületekre, még job- 
ban vegyék figyelembe a fórumaikon kifejeződő érdekeket, véleményeket, 
társadalmi tapasztalatokat. 

E követelmények megvalósítása szorosan összefügg azzal a törekvésünk- 
kel, hogy erősítsük a párt mozgalmi jellegét. A jelen összefüggésben ez azt 
jelenti, hogy — az államigazgatási szervek mellett, illetve helyett — egyre 
inkább a népképviseleti testületeknek kell az államélet pártirányításának és 
általában a politizálásnak a színterévé válniuk. 

A szocialista demokrácia fejlesztése megkívánja, hogy az államappará- 
tus kellő társadalmi kontroll mellett végezze munkáját. Erre elsősorban a 
választott népképviseleti testület van hivatva; ehhez azonban megfelelő po- 
litikai súllyal kell rendelkeznie. Ezt a politikai tekintélyt a pártnak kell biz- 
tosítania! Fel kell tehát számolnunk azt az elég gyakori eljárást, hogy a nép- 
képviseleti testületekhez az apparátusok, jobb esetben az állami vezetők tol- 
mácsolásában jut el az illetékes pártszerv állásfoglalása. 

Fontos szerepet játszhat mindebben a kommunista tanácstagok csoport- 
ja. A tapasztalatok szerint ezek a csoportok eddig sok helyen formálisan mű- 
ködtek. Összehívásuk esetleges, az irányító pártszervek gyakran részletes in- 
doklás és érvelés nélkül igényelték tőlük saját javaslataik támogatását. A 
Központi Bizottság állásfoglalása ezért hívta fel a helyi és a területi irányí- 
tó pártszervek figyelmét, hogy a tanácsok munkájára vonatkozó állásfogla- 
lásaik kidolgozása és végrehajtása során az eddiginél nagyobb mértékben 
támaszkodjanak a tanácsok kommunista csoportjaira, s személyi kérdésekben 
is kérjék ki véleményüket. 

A pártirányítás elvi-politikai jellege a tanácsok vonatkozásában sem zár- 
ja ki a konkrétságot. A pártszervek határozatainak egyértelműeknek és szá- 

monkérhetőknek kell lenniük, hiszen a párt tevékenységének lényegéhez tar- 
tozik a meggyőzés, a mozgósítás, a szervezés; mozgósítani, szervezni viszont 
csak konkrét feladatra lehet. Az irányító pártszervek ezért jelöljenek meg 
konkrét célokat és tennivalókat. A tanácsok pártirányításának hatásfoka nem 
mindig kielégítő, s ez éppen abból ered, hogy e tevékenység olykor sem elvi- 
politikai jellegűnek, sem konkrétnak nem nevezhető. Hiányzik az elvi-poAi- 
tikai jelleg, ha elmarad a terület társadalmi, gazdasági folyamatainak sok- 
oldalú elemzése, a javaslatok politikai hatásának, társadalmi fogadtatásának 
számbavétele. A konkrétságot pedig az gyengíti, hogy a határozatok gyak- 
ran nem tükrözik a helyi sajátosságokat, túlságosan elvont, általános elvá- 
rásokat tartalmaznak, nehezen számonkérhetők. 

Mindezekre példaként említhetjük a településfejlesztési hozzájárulás nap- 
jaínkban folyó szervezését. Ismert, hogy a települések gazdagításában való 
lakossági részvételnek ez a formája a tehervállalás igazságosabbá tételét s ez- 
zel a községek és a városok dinamikusabb gyarapodását célozza. Ennek el- 
lenére — s ez bizonyos fokig érthető — nem mindenütt vélekednek róla ked- 
vezően. A pártszerveknek tehát, amikor kialakítják véleményüket a telepü- 
lésfejlesztési hozzájárulásról, össze kell vetniük a település valós szükségle- 
teéít a rendelkezésre álló anyagi eszközökkel, továbbá vizsgálniuk kell a la- 
kosság várható reagálását is. Ennek ismeretében lesznek képesek hatékonyan 
érvelni amellett, hogy a településfejlesztési hozzájárulás — a közösség dön- 
tése alapján — olyan pótlólagos forrásokat hoz felszínre, amelyek alapokat 
teremtenek a városokban és a községekben az életkörülmények javításához. 


A XIII. kongresszuson a párt ismételten állást foglalt a szocialista demok- 
rácia tökéletesítése mellett. A demokrácia a mi viszonyaink között nem pusz- 
ta gesztus, hanem életünk folyamatos megújulásának és megújításának dön- 
tő eszköze, amely tudatos és körültekintő intézményfejlesztő munkát követel 
meg a párttól. Ebben a folyamatban a népképviseleti testületek, mint eddig, . 
a jövőben is különlegesen fontos szerepet fognak betölteni. Úgy látjuk, hogy 
eredményes munkájukhoz az alkotmányos keretek megfelelőek, a megválasz- 
tott képviselők és tanácstagok bírják választóik bizalmát, az állampolgárok 
részéről pedig megvan a készség munkájuk támogatására. Biztosítva van te- 
hát minden feltétel ahhoz, hogy a tevékenységük fejlesztésére irányuló po- 
litikai akarat következetes érvényesítésével működésük még hatékonyabbá 
váljon. Ehhez az is szükséges, hogy országos, megyei és helyi szinten az ille- 
tékes pártszervek kellő időben tűzzék napirendre a népképviseleti testületek 
munkájának tapasztalatait, vessék egybe a tényleges helyzetet a tevékeny- 
ségük fejlesztésére vonatkozó politikai szándékokkal. Csak így érhetjük el, 
hogy a következő választások során arról adhassunk számot a lakosságnak: 
sikerült a népképviseleti testületek munkájával kapcsolatos társadalmi vára- 
kozásoknak eleget tenni, a párt kezdeményezésére tovább növekedett az or- 
szág, az egyes települések és területi egységek életében betöltött szerepük. 


Molnár Béla 


A HAZAFIAS NÉPFRONT ORSZÁGOS TANÁCSÁNAK 
TITKÁRA 


A kommunisták időszerű feladatai 
a népírontmozgalomban 


Ez év decemberében közéletünk fontos eseményére kerül sor — összeül a Ha- 
zafias Népfront VIII. kongresszusa. Feladata, mint az eddigi kongresszusoké, 
hogy értékelje a népírontmozgalom ötéves munkáját, jelenlegi helyzetét, és 
meghatározza fő tennivalóit a következő évekre. Pontosabban fogalmazva, azt 
van hivatva elősegíteni, hogy a Magyar Szocialista Munkáspárt XIII. kongresz- 
szusán elfogadott országépítő program a nemzeti cselekvés programja legyen, 
vagyis megvalósításában mind több állampolgár tudatosan részt vállaljon 
munkahelyén és a közéletben egyaránt. Közügy tehát a népfírontkongresszus, 
mint ahogyan a népfrontmozgalom egésze is az — ügye a társadalomnak, mert 
a népíront a nemzetté vált népet átfogó politikai mozgalom, amely közíceti 
keretet ad minden állampolgárnak, amelyben mindenkire szükség van, aki kész 
tenni a közös ügyért, aki felismeri, hogy a szocializmus a népnek épül, az 
egész nép tudatos, aktív részvételével; — ügye a népfrontban részt vevő poli- 
. tikai és társadalmi szerveknek, amelyek tagságukat képviselve, saját szerepük 
betöltésével és együttműködésükkel részesei a nemzeti egységnek; — ügye a 
pártnak, amely közel 50 évvel ezelőtt kidolgozta a szövetségi népfrontpoliti- 
kát, amely alapítója és politikájával, szervezetével és tagjaival együtt azóta is 
vezető ereje a szervezett népfírontmozgalomnak. Közügy tehát a népfront. 


Nem véletlen, hogy a párt és a közvélemény megkülönböztetett figyelem- 
mel foglalkozik a nemzeti egység erősítésével, megújításával. Az év fontos köz- 
életi eseményeinek egyik tanulsága, hogy a párt és a közvélemény egyaránt a 
társadalom politikai egységében látja eredményeink és további fejlődésünk !eg- 
főbb forrását, s ezért megőrzését, erősítését nemzeti érdeknek tekinti. Érdeke 
ez az egység az országnak és minden állampolgárának, bármi legyen is a fog- 
lalkozása, világnézete, életkora vagy anyanyelve. I 


A köznapi gyakorlatban ez az egység együttműködést jelent a társadalmi 
osztályok és rétegek, a vallásos és a nem vallásos emberek, a párttagok és a 
pártonkívüliek között. Együttműködést az egyenjogú és egyenrangú állampol- 
gárok között a teljes és kölcsönös bizalom szellemében. Ehhez ad közéleti lehe- 
tőséget, keretet és terepet a Hazafias Népfront. Hogy milyen eredményesen 
tölti be ezt a feladatát, hogy milyen vonzóerőt sugároz társadalmunk tagjaira. 
hogy megfelel-e a politikai és a társadalmi elvárásoknak, az nagymértékben 
az elvi irányítást végző pártszerveken s a népfrontmozgalomban dolgozó kom- 
munistákon múlik. 

l Az alapkérdés országosan és helyi keretekben is ez: mit tegyen, mit tehet. 
a népíront a nemzeti tennivalók elősegítésére. A pontos válasz csak akkor 
fogalmazható meg, ha a pártszervek felmérik a területükön működő népfront- 
mozgalom helyzetét, áttekintik lehetőségeit és ezekhez igazítják elvárásaikat, 
ajánlásaikat, a kommunisták feladatait. Az áttekintés során helyi és konkrét 
választ kell adni a következő kérdésekre: betölti-e a népfront helyileg is sze- 
repét mint politikai tömegmozgalom és mint politikai tömörülés; milyen ható- 
köre van, eljut-e szavával, tevékenységével, akcióival a különböző rétegekhez: 
közéleti tevékenysége, fórumai megfelelnek-e a lakossági igényeknek, és elő- 
segítik-e, hogy az emberek saját életük alakítói lehessenek; nem korlátozza-e 
a mozgalom kibontakozását szűklátókörűség, az érdemi vitáktól való félelem, 
vagy éppen oktalan presztízsszemlélet; nem veszélyezteti-e a kritikátlanság, 
a vitákról egy látszategységért lemondó, parttalanságot és ösztönösséget szor- 
galmazó magatartás. 


Országos tapasztalatok mutatják, hogy a népfront a párt szövetségi politi- 
kájának szellemében nagy feladatokra kész és képes. S ha van ís munkájában 
gyengeség — márpedig van —, akkor ez elsősorban az, hogyi még nem él kel- 
lően azokkal a lehetőségekkel, amelyeket a politika, a lakossági készségek és 
igények, valamint saját adottságai biztosítanak számára. Így inkább a mozga- 
lom és a benne tevékenykedők bátorítására van szükség, s nem a visszafogására. 
Amilyen helytelen lenne a népfronttól erejét, szerepét meghaladó munkát el- 
várni, annyira hibás a népfront jelentőségének, szerepének lebecsülése, tevé- 
kenységének korlátozása, látszattevékenységre kényszerítése. A népfrontmoz- 
galomnak az ad értelmet és erőt, hogy a benne tevékenykedő állampolgárok 
egyenjogú partnerek, akik együttműködésük során képviselik a felvállalt érde- 
keket, és a vitákban egymástól is tanulva keresik a közös célok elérését segító 
megoldásokat. Ez következik a párt politikájából, s ezt kell elősegíteniük a 
pártszerveknek, a kommunistáknak. 


2. Egy másik alapkérdés: hogyan végzi munkáját a népíront mint a szocia- 
lista demokrácia fejlesztésének, érvényesítésének egyik eszköze, megvalósulá- 
sának fontos területe. A pártkongresszus egyértelműen foglalt állást ebben is, 
amikor a szocialista demokrácia fejlesztését a párt történelmi feladatának mi- 
nősítette. Ez a népfront számára is magas követelményt és nagy felelősséget je- 
lent, hiszen fórumain, tevékenységében a párt vezető szerepének és a társada- 
lom helyi és országos politikát formáló, a politikát ellenőrző jogának összhang- 
ban kell lennie, éspedig nem formálisan, hanem valóságosan és konkrétan. 


A pártszerveknek számolniok kell azzal, hogy a népírontmozgalom a de- 
mokrácia iskolája is. Itt meg lehet és meg kell tanulni a meggyőző érvelést, a 
mások véleményének tiszteletét, a partneri vita követelményeit és hasznosságát. 
A népfront ezzel a párttagok politikai edzésének is színtere. A mozgalomban 
dolgozó kommunisták jól érzékelik: pártmegbízatásukat csak akkor tudják tel- 
jesíteni a népíront testületeiben, munkabizottságaiban, a párttagok és párton- 
kívüliek tanácskozásain, ha véleményüket meggyőződéssel és meggyőzően kép- 
viselik, s ha azzal a tudattal politizálnak, hogy pártonkívüli partnereiknek is 
lehetnek — vannak megfontolásra, elfogadásra érdemes érveik, javaslataik, 
s ezt gyakorlati magatartásukkal ki is fejezik. Tanítani és tanulni — ez a nép- 
frontban dolgozó kommunisták kötelező magatartási szabálya. 

3 A Hazafias Népfront tevékenysége az elmúlt években gazdagodott — ki- 
terjed társadalmi életünk minden területére. Ez a politikai elvárások és a 
lakossági érdeklődés, az állampolgárok megnövekedett aktivitásának együttes 
következménye. A népfírontmozgalom akkor tölti be feladatát, ha hagyományos 
és új munkaterületein egyaránt elvégzi méndazt, amit elvállalt. Hogy ez a fel- 
adatkör konkrétan mi legyen, ezt mindenütt helyileg kell eldönteni. Ebben a 
pártszervek ajánlásai nagy politikai segítséget jelentenek. 

Sok feladatot lehetne említeni, de csak néhányról szólok, olyanokról, ame- 
lyek talán a legnagyobb lehetőséget biztosítják ahhoz, hogy még több állampol- 
gárt bevonhassunk a közéletbe, 

A párt-, az állami és a társadalmi szervek mindenütt érzékelik, hogy az 
elmúlt években egyre inkább előtérbe került a települések helyzete, fejlesztésük 
ügye, a településpolítika. Ha van terület, ahol a lakosság tömegesen kész köz- 
életi cselekvésre, akkor a településpolitika az. Ezt mutatja az a tény is, hogy a 
településpolitika egyik részterületén, a településfejlesztésben megnőtt a társa- 
dalmi munkamozgalomban részt vevők száma, és e munkamozgalom forintban 
kifejezhető értéke (ez az elmúlt öt évben országosan 50 milliárd forintot ért el). 
E jelenség mögött a szocialista demokrácia szélesedése, a tanácsok önállóságá- 
nak, a települések önkormányzatának fejlesztése, valamint az országos és a 
megyei központok csökkenő anyagi lehetőségei találhatók. Ezek váltották kia 
helyi érdekek felerősödését s növelték a településpolitika jelentőségét. Ez bizo- 
nyos értelemben új helyzet, olyan változás, amely növeli a helyi gondokat, de 
a lehetőségeket is szélesíti. Előnyeit csak akkor lehet kiaknázni, ha minden tele- 
pülésen biztosítjuk a lakosság érdemi részvételét a településpolitika kialakítá- 
sában és megvalósításában. 

E folyamatban a népírontmozgalom mással nem pótolható részt vállalhat 
és vállal is. Most azt kell tisztázni, hogy ennek érdekében mit tehet és tegyen 
a népíront a községekben, a városokban. A mozgalomnak vannak e téren ta- 
pasztalatai, s ezeket a pártszervek ismerik, bizonyára számolnak is velük. Mégis 
az lenne a jó, ha minden településen újra végiggondolnák: a kialakult helyzet- 
ben mit kell tenni, s ebben mi a népfrontbizottság, a népfírontmozgalom feladata. 

Mindenütt jól ismerik a településpolitika különböző területeit s azok gond- 
jait. Sok vonatkozásban ismeretes a párt- és a tanácsi szervek, a népfíronttes- 
tületek és a lakosság véleménye — elmondták ezeket a pártkongresszust meg- 
előző taggyűléseken, pártértekezleteken, a választások idején a jelölőgyűléseken 
és a választási találkozókon. Újra elővenni a feljegyzéseket, visszatérni a konk- 
rét észrevételekre, javaslatokra, megbeszélni a megoldási lehetőségeket és ér- 
demi választ adni az érdekelteknek — mindez feladat, olyan, amelyet helyileg 
kell elvégezni, a népíront felelős részvételével. 

Társadalmunk minőségi jelzője, hogyan érzik benne magukat az idős 
emberek és a fiatalok. Hogyan érzik magukat községükben, városukban . . . 
Közügy, hogy biztonságban tudja-e magát az egyedülálló idős ember; számít- 
hat-e támogatásra, segítségre, jó szóra holnap is és azután is; érzi-e, hogy nem 
terhet jelent, hogy szükség van rá, tapasztalataira, tanácsaira, véleményére, 
közreműködésére. Közügy, hogyan gondolkodnak a fiatalok... Érzik-e, hogy 
felelősnek tudjuk magunkat értük, s tudják-e, hogy ők maguk is felelősek el- 
sősorban önmagukért, de községükért, városukért is . .. és adunk-e módot arra, 
hogy ezt az izgalmas felelősséget megismerjék . .. Településpolítika ez is, kö- 
vetelmény és feladat a népfront számára is, olyan, amelyhez talán nem nehéz 
segítőtársakat találni . . . 

Az emberek többsége — bárhol él is — rendszerint tagja egy családnak, 

egy munkahelyi vagy lakóterületi közösségnek. Foglalkozni velük, ismerni vé- 
leményüket, kérni-igényelni javaslataikat, közhasznú részvételüket... újabb 
tennivalók, lehetőségek a közös munkára . . . ki, mit vállaljon ezekből, ezt hely- 
ben és konkrétan kell eldönteni. és a vállalást együttműködve végrehajtani . . . 

Arra már csak utalok, hogy a népfrontnak alkotmányos kötelességei van- 
nak a népképviseleti szervek, testületek, tanácstagok és elöljárósági tagok mun- 
kájának támogatásában. Hogyan tesz eleget vállalt kötelezettségeinek a nép- 
frontbizottság, a helyi mozgalom, igazodik-e azokhoz az új követelményekhez, 
amelyek választási rendszerünk korszerűsítéséből következnek . .. 


4 Kérdéseket soroltam, amelyek a pártszervezetekre, a kommunistákra kü- 
lönös felelősséggel tartoznak. Nincs közöttük egy sem, amely ne közügyet 
érintene. A népfrontban dolgozó kommunistáknak az a feladatuk, hogy a párt- 
tól kapott megbízatás szellemében példamutató magatartásukkal és meggyőző 
munkájukkal növeljék a párt politikai befolyását a mozgalomban, többek kö- 
zött úgy, hogy eredményesen oldják meg a helyi feladatokat a XIII. párt- 
kongresszus határozatainak szellemében. 

Az alkalom most a népfrontkongresszus előkészítése. Természetesen en- 
nek közvetlen feladataival ís foglalkozni kell. 

Ez év szeptember 15-től megkezdődik a népfrontbizottságok megújítása. Az 
Országos Tanács döntése értelmében a megújítás új módon történik. Az első- 
fokú — községi, község- és városkörzeti — népfrontbizottságokat az eddigi 
gyakorlat szerint most is közvetlenül választják meg falugyűléseken, lakossá- 
gi gyűléseken vagy más fórumokon. A magasabb szintű népífrontbizottságok 
tagjainak egy részét az alsóbb szintű fórumokon, más részét az azonos szinten 
működő párt-, állami és társadalmi szervek testületei választják meg. Ez a 
módszer azt célozza, hogy a népfrontbizottságok választása demokratikusabb 
legyen, és hogy a népfírontmozgalomban megerősödjék a népfrontba tömörült 
szervezetek, szervek súlya, szerepe. Természetesen ez a választási mód csak 
akkor lesz hatásos, ha a népfrontbizottságokba olyan embereket választanak 
az alsóbb szintű fórumok és a népfrontban részt vevő szervek testületei, akik 
köztiszteletben állnak, akik elkötelezetten vállalják ezt a társadalmi megbí- 
zatást és akik eleget tudnak tenni e tisztséggel járó kötelezettségeiknek, bele- 
értve a választó testület képviseletét is. A népfrontmozgalom ebben is számít 
a pártszervek, a kommunisták segítségére, ajánlásaira, politikai támogatására, 
bizalmára. 

A pártszervek és -szervezetek bizonyára sok tapasztalattal értékelik a he- 
lyi népfírontmunkát s tesznek javaslatokat a további tennivalókra. Tegyék ezt 
azzal a felelősséggel, amely a népfront politikai vezető tagszervezetére hárul. 
A népfront erőssége népünk javát szolgálja, gyengeségei pedig irányítómun- 
kánk és befolyásunk javítására, erősítésére kell hogy ösztönözzön bennünket. 

Kovács Jenő 


A KOZPONTI BIZOTTSÁG PÁRT- ÉS TÖMEGSZERVEZETEK 
OSZTÁLYÁNAK HELYETTES VEZETŐJE 


Tisztújítás a szakszervezetekben 


Az idei esztendő bővelkedik belpolitikai eseményekben. Néhány hónap múlt el 
pártunk XIII. kongresszusa óta, megválasztottuk az országgyűlési képviselőket 
és a tanácsok tagjait, megkezdte munkáját az új Országgyűlés. Mind több vál- 
lalat tér át az irányítás új rendszerére. A tömegszervezetekben és -mozgalmak- 
ban intenzív munka folyik az idén, illetve jövőre esedékes kongresszusaik meg- 
felelő előkészítésére. A szakszervezetekben és a Hazafias Népfrontban meg- 
kezdődött a tisztségviselők újjáválasztása. Társadalmi szervezeteinken is múlik, 
hogy a korábbiakban megnövekedett politikai aktivitás ne veszítsen lendületé- 
ből, és országépítő céljaink az egész nép tevékeny közreműködésével megva- 
lósuljanak. Igazi tétje van tehát a szakszervezetek, a Hazafias Népfront és a 
Kommunista Ifjúsági Szövetség kongresszusának. 

A politikai aktivitásnak ebben a légkörében alapvetően kedvező feltételek 
között készül a szakszervezeti mozgalom a tisztújításra, a számvetésre, az öt- 
éves munka összegzésére és a további feladatok meghatározására. Sok szem- 
pontból megváltoztak a körülmények 1980-hoz, a legutóbbi kongresszus idő- 
pontjához képest. Lényegében kibővült a dolgozók részvételi lehetősége a mun- 
kahelyi döntések előkészítésében és megvalósulásuk ellenőrzésében, a gazdál- 
kodás, a termelés előmozdításában. Ez növeli a szakszervezetek felelősségét is. 
Megváltoztak a gazdálkodás feltételei, a követelmények magasabbak, a köz- 
gazdasági szabályozók szigorúbbak. Emiatt is sok szempontból új módon vető- 
dik ma fel a foglalkoztatás- és a szociálpolitika számos kérdése. Hagyományos 
szakszervezeti feladatokat módosított a társadalombiztosítás és a munkavédelem 
irányításának változása. Mindez csupán néhány példa annak érzékeltetésére, 
hogy van mit megvitatni, jobbítani és ésszerűsíteni a szakszervezetek kongresz- 
szusainak elékészítése során. 


A szakszervezeti választások szükségessé teszik, hogy a pártszervek és -szerve- 
zetek ismét áttekintsék a szakszervezeti munkát és értékeljék az e területen 
dolgozó kommunisták tevékenységét. Alig két éve, 1983 októberében a párt 
Központi Bizottsága — megerősítve, hogy nagyra értékeli és becsüli a szak- 
szervezetek munkáját — állást foglalt az itt jelentkező feladatokról, össze- 
foglalta az elveket és a gyakorlati teendőket. Pártszervezeteinknek az állás- 
foglalás tükrében kell vizsgálniuk a helyi szakszervezeti munkát. 

Legyen álláspontjuk, véleményük arról, hogy munkahelyükön a szakszer- 
vezet gazdálkodást, termelést segítő munkája hogyan igazítható a változó felté- 
telekhez, az intenzív gazdálkodás követelményeihez. A gazdálkodással kapcso- 
latban mindenütt nehéz kérdések merülnek fel, s ezek nem mindig válaszolha- 
tók meg egyértelműen és teljes biztonsággal. Hogyan lehet megteremteni vagy 
megőrizni a versenyképességet, a piaci pozíciókat, a nyereséges gazdálkodást? 
A jobb eredményhez hány ember kell: több, kevesebb a jelenleginél, milyen 
szakképzettségű, mely munkakörökben? Csupa olyan kérdés, amely válaszra 
vár, s amelyekre nincs általános recept. Minden vállalatnál az ottani sajátos 
helyzetnek megfelelően kell dönteni. 

A kommunisták is felelősek azért, hogy a szakszervezeti tagság a leginkább 
megalapozottnak és célravezetőnek látszó megoldás mellé álljon, hogy igényelje 
a kötelezettségek fegyelmezett teljesítését, a szervezett munkavégzés feltételei- 
nek biztosítását, a teljesítménnyel arányos erkölcsi és anyagi elismerést, a jó 
munka megbecsülését. Végiggondolandó az is, hogy a feladatok függvényében 
egy-egy vállalatnál vagy intézménynél mit jelent konkrétan a szakszervezetek 
érdekképviseleti, érdekvédelmi kötelezettsége; egyszerűbben szólva: az adott 
szakszervezeti alapszervezetben milyen érdeket védjenek és milyet ne? 

Pártszervezeteink részéről az is állásfoglalást igényel, hogy az új vállalat- 
vezetési formák bevezetése nyomán kialakuló lehetőségekkel hogyan élhet a 
szakszervezet; mit tehet azért, hogy a dolgozók aktívabb részt vállaljanak a 
döntések kialakításából és a vállalati gazdaságpolitikai célok megvalósításából. 
Az új vállalatirányítási rendszer keretében kialakuló testületek, fórumok, és a 
szakszervezeti szervek együttműködése folyamatos figyelmet érdemel. Az ter- 
mészetesen a szakszervezetek elemi és elvitathatatlan joga, hogy — alakuljon 
bármilyen vállalatirányítási fórum is — a vállalat és dolgozói sorsát érintő bár- 
mely kérdésről véleményt nyilvánítsanak, és megoldásáérta maguk eszközeivel 
fellépjenek. A jogok gyakorlásának módját, intézményes formáit, a vállalat- 
irányítás új szervei és a szakszervezetek közötti együttműködést — a gyakor- 
lati tapasztalatok birtokában — egy későbbi időpontban mégis célszerű lesz 
újból és alaposabban megvizsgálni. Elsősorban azzal az igénnyel, hogy sajátos 
és összetéveszthetetlen profilok alakuljanak ki, és önállóságukat megőrizve 
mind a vállalatirányítás fórumai, mind a szakszervezeti szervek ésszerűen és 
kellő operativitással lássák el sajátos feladataikat. 


A kommunistáknak fontos szerepük van abban, hogy ezekről a kérdésekről a 
munkahelyeken nyílt, őszinte eszmecsere bontakozzon ki. Olyan légkörben ke- 
rüljön sor a beszámolóra, a választásra, amely elősegíti, hogy a szakszervezeti 
tagság megértse és elfogadja a párt politikai céljait és alkotó módon, kezdemé- 
nyezően hozzájáruljon megvalósításukhoz. A választási értekezleteken, a viták 
során elengedhetetlen a kommunisták egységes fellépése, agitációja a pártszer- 
vezetek javaslatai mellett. Megalapozott véleményükkel, a jó kezdeményezé- 
sek ösztönzésével támogassák a megújulási szándékot. 

Nélkülözhetetlen, hogy a pártszervek és -szervezetek segítő, előremutató 
módon hangot adjanak véleményüknek a Központi Bizottság szakszervezeti 
munkára vonatkozó állásfoglalásának helyi megvalósulásáról. A választások 
jó lehetőséget kínálnak arra, hogy a rendezvényeken szóljanak a szakszerveze- 
teknek a társadalomban betöltött szerepéről. A pártszervezetek reális, előre- 
mutató értékelése a szakszervezeti mozgalom politikai jelentőségének, súlyának 
elismerését, megbecsülését is jelenti. Ezért is indokolt, hogy a párt véleménye, 

javaslatai megfelelő nyilvánosságot kapjanak, a szakszervezeti tagság ismerje 
a pártszervezet álláspontját. Ez a szakszervezeti szerveknek is jelentős segítség 
lehet. Másrészt az eszmecserék során a pártszervezetek is megismerhetik, fel- 
mérhetik a dolgozók véleményét a párt politikájáról, az állami, gazdasági ve- 
zetők tevékenységéről, együttműködésükről a szakszervezeti szervekkel. Az 
észrevételeket, a javaslatokat a pártpolitikai munkában is érdemes hasznosítani. 


Az értékelés megfelelő alkalom arra, hogy a pártszervezetek ne csak a szak- 
szervezeti munkáról mondjanak véleményt, hanem az ott dolgozó kommunisták 
tevékenységéről, személyes példamutatásukról, pártmegbízatásuk teljesítéséről 
is. Ezzel összefüggésben szükséges vizsgálniuk azt is, hogy a kommunisták kö- 
zül kiket ajánlanak, támogatnak megválasztásra szakszervezeti tisztségekbe. 

Az eredményes mozgalmi munkának meghatározott személyi feltételei van- 
nak. Többek között az, hogy a szakszervezeti tisztségekbe politikailag felkészült, 
a választók, a tagság érdekeit bátran képviselő, kellő szervező, meggyőző képes- 
séggel rendelkező emberek kerüljenek. A pártszervezetek a szakszervezetek 
önállóságát, felelősségét tiszteletben tartva tegyék meg javaslataikat a kivá- 
lasztáshoz, segítsék a jelölőbizottságokat megbízatásuk teljesítésében. A válasz- 
tás, a döntés joga egyedül és kizárólag a szakszervezeti tagságé. A kommunis- 
táknak, a pártszervezeteknek természetesen kötelességük, hogy kialakítsák ál- 
láspontjukat a vezető tisztségviselőkkel kapcsolatos személyi kérdésekről, hogy 
véleményüket nyíltan vállalják, hirdessék, hogy javaslataik mellett érveljenek 
a jelölések előkészítése során és a szakszervezeti gyűléseken egyaránt. 


A szakszervezeti választások menetét a SZOT és az ágazati-iparági szakszerve- 
zetek központi vezetőségei szabályozták. A pártszervezeteknek ismerniük kell 
a szakszervezeti szervek törekvéseit, a választások rendjét, módosult — és sok 
ponton sajátos — rendszerét. 

A SZOT a választások előkészítése során úgy foglalt állást, hogy alapvető 
szervezeti változtatásokra nincs szükség. De szükségesnek ítélte néhány módo- 
sítás bevezetését. Ezek a tagság és a szakszervezeti vezető szervek közötti kap- 
csolat erősítését, a szervező, segítő, ellenőrző munka közvetlenebb formáinak 
meghonosítását célozzák. Ezt igyekszik szolgálni az iparágazati szakszervezetek 
középszervei és a szakszervezetek megyei tanácsai szervezeti felépítésének ter- 
vezett egyszerűsítése. A rétegmunkát hivatott erőteljesebbé, differenciáltabbá 
tenni az alapszervezetek, a központi vezetőségek, a szakszervezetek budapesti 
és megyei tanácsai, illetve a SZOT rétegbizottságaiból és -tagozataiból kialakí- 
tandó rendszer. 

A választási rendszer továbbfejlesztésének célja a demokratizmus erősítése 
és a tisztségviselők kiválasztásában a tagság érdemi szerepének biztosítása. 


Milyen új elemek szolgálják ezt? 


6 A szakszervezeti tagok választhatósága többé nincs tagsági időhöz kötve. 

6 A bizalmiak, főbizalmiak jelölésének előkészítését a tagság által válasz- 
tott szakszervezeti tag végzi, a szakszervezeti szervek tagjaival kapcsolatos elő- 
készítést pedig a választások előtt legalább egy hónappal megbízott jelölőbizott- 
ság. A jelölést előkészítő bizottságok megszűntek. 

6 A jelölőbizottságok és a jelölést előkészítő szakszervezeti tagok — a 
tagsághoz hasonlóan — több személyt is javasolhatnak minden szakszervezeti 
tisztségre. 

8 A oizalmiakat, a főbizalmiakat, a vezető főbizalmiakat és ezek helyette- 
seit titkosan és nyíltan egyaránt lehet választani. 


6 A szakszervezeti bizottságok tagjait és tisztségviselőit nemcsak bizalmi- 
testületi ülésen vagy bizalmi küldöttértekezleten lehet választani, hanem az 
egész tagság részvételével, közvetlenül is. A főbizalmiakat és helyetteseiket ösz- 
szevont csoporttaggyűlésen is megválaszthatják. 


€ Többes jelölés esetén, ha a szükséges mennyiségű szavazatot, vagyis a 
szavazatoknak több mint a felét minden jelölt megkapta, a kapott szavazatok 


száma és nem a jelölés sorrendje dönt abban, hogy ki tekinthető megválasz- 
tottnak. 


6 A választás akkor érvényes, ha azon a jogosultaknak legalább a kéthar- 
mada szabályosan szavazott. 


A tapasztalatok szerint mind a szakszervezeti, mind a pártszervek kellő gondos- 
sággal készülnek feladataikra. A munka folyamatos lesz a következő hóna- 
pokban, hiszen a magyar szakszervezetek kongresszusa, amellyel a választások 
sorozata lezárul, jövő év elején ül össze. Ebben az időszakban különösen szo- 
ros együttműködésre van szükség a párt- és a szakszervezeti szervek között. 
Az együttműködés legfontosabb kérdése a reális értékelés kialakítása és a valós 
lehetőségeken alapuló, előremutató program kidolgozása. Csak a valóságos hely- 
zet számbavétele ad megfelelő alapot a további teendők kialakításához. Ezek 
fő irányát pártunk XIII. kongresszusa megjelölte. Olyan elvi iránymutatás ez, 
amelyet most, a szakszervezeti választások során gyakorlati cselekvéssé, tettek- 
"ké kell formálni. Arra van szükség, hogy a szakszervezetek mindenütt prog- 
ramjukba integrálják fő politikai céljainkat és ezek jegyében határozzák meg 
saját időszerű feladataikat. A pártszervezetek kötelessége és felelőssége, hogy 
megfelelő útmutatást, segítséget és támogatást adjanak ehhez. 


Megkezdődött a szénszállítás a Mátraaljai Szénbányák bükkábrányi külfejtéséről. A ki- 
termelés első pillanatai . 
(MTI FOTÓ: KOZMA ISTVÁN) 

AZ IPARI MINISZTÉRIUM 
CSOPORTFÖNÖKE 


Áz ipar fejlődésének időszerű kérdései 


Az ipar" kisebb arányban részesedik az anyagi termelés erőforrásaiból, mint 
amennyire kiveszi részét az eredményekből. Az állóeszközök 20 százalékával 
és a dolgozók 25 százalékával az összes termelés 39 százalékát, az export 
70 százalékát, a nemzeti jövedelem 42 százalékát adja. (A nemzeti jövedelem 
termelésének további részesei: mezőgazdaság és élelmiszeripar 19 százalék, 
építőipar és építőanyag-ipar 14 százalék, közlekedés, posta 10 százalék, ke- 
reskedelem 14 százalék, egyéb anyagi tevékenység 1 százalék.) Az állami költ- 
ségvetés bevételeinek 42 százalékát iparvállalatok fizetik be (ebből már le- 
számoltuk azokat a kiadásokat, amelyeket a vállalatoknak ad a költségvetés). 
Az ipar társadalmi létünk anyagi alapjának legnagyobb termelője, a társa- 
dalmi terheknek legnagyobb képviselője. Ha az ipar jól fejlődik, akkor a 
társadalmi haladás anyagi feltételei is megteremtődnek, ha viszont az ipar 
fejlődése lelassul, akkor a társadalmi igények kielégítésének anyagi lehető- 
ségei is csak lassan növekednek. 

Ez nem sajátosan magyar jelenség. A világ gazdaságilag legfejlettebb 
országaiban az ipar is igen magas színvonalú, ami megmutatkozik a technikai 
felszereltség korszerűségében, a termékek jó minőségében, a magas termelé- 
kenységben, a viszonylag alacsony költségekben, s mindezek együttes hatására 
a piaci versenyképességben, az ipar magas jövedelemteremtő képességében. 
A világ legelmaradottabb országaiban viszont nincs vagy alig van ipar. A két 
véglet között elhelyezkedő országokról is megállapítható, hogy fejlettségi szint- 
jük szorosan összefügg iparuk fejlettségi szintjével. 

Nemzetközi összehasonlítást végző kutatók megállapításai szerint hazánk 
ipari fejlettsége megfelel gazdasági fejlettségünknek, mindkettő közepesen 
fejlettnek minősíthető; az országok rangsorában z világ 170 országa közül a 
25—45. helyek valamelyikét foglaljuk el. Pontos sorrend természetesen nem . 
létezik; a mérés módszereitől és időpontjától függően eltérő eredményeket 
kapunk, s nincs egyedül üdvözítő módszer. 

A közepes fejlettségi szint az ipar átlagára vonatkozik. Ezen belül széles 
a szóródás. Vannak az iparrak nemzetközileg is kimagasló eredményei. Egy 
közelmúltban megjelent könyv"" szerzője kimutatta, hogy a világon elsők va- 


s Élelmiszeripar és építőanyagipar nélkül. 
se Illés Iván: Gazdaságunk helye és rangja a világban. Közgazdasági és Jogi 
Könyvkiadó, 1985. 

gyunk az egy főre eső — tehát nem az abszolút mennyiségben mért — nö- 
vényvédőszer-gyártásban, autóbuszgyártásban és elektroncsőgyártásban. A vi- 
lágon a második helyezettek vagyunk az egy lakosra jutó alumíniumhuzal- 
és pvc-termelésben és harmadik helyezettek a salétromsav, az alumínium- 
lemez, a fénycső és a gyógyszer előállításában. Negyedik helyen állunk az egy 
főre jutó cipőtermelésben. Hozzá kell tenni, mint ahogy a közvélemény előtt 
jól ismert, hogy a mezőgazdaságnak és élelmiszeriparnak is számos, az összes 
termeléséhez mérten több , dobogós" helyezése van, de éppen azt szeretnénk 
hangsúlyozni, hogy az ipar is képes a kiemelkedő eredményekre, bár rekor- 
dokban jelenleg még szerényebb a teljesítménye. 

Az ipar fejlődésének irányait, az iparral szemben támasztott követelmé- 
nyeket a Központi Bizottság 1983. évi határozatában megfogalmazta, s ezt a 
XIII. kongresszus is megerősítette. E határozatok alapján dolgozunk úgy, hogy 
a vállalatok és az irányító szervek egymást kölcsönösen informálják és be- 
folyásolják. 

Gyakran hallani, hogy a megfogalmazott célok általánosak, az ipari fej- 
lődés érdekében bárhol és bármikor kitűzhetők. A látszat és a helyzetismeret 
hiánya kelthet ilyen érzetet. Ám, ha mélyebben belegondolunk, rá kell jön- 
nünk, hogy nem is olyan régen magunk is megelégedtünk a mennyiségi nö- 
vekedéssel, s a hatékonyság változását jószerivel ki sem tudtuk fejezni. Hozzá 
kell tenni, hogy a termelés mennyiségi eredményeit ma is nagyobb figyelem 
kíséri, mint a ráfordításét, a jövedelem termelését, a hatékonyság változását. 
Hosszú ideig az extenzív fejlődés lehetőségeivel éltünk, az intenzív fejlődés 
előnyeit és útjait nem is vizsgáltuk. Az exportot és az importot még most is 
gyakran elkülönítve elemezzük, így előfordul, hogy a nettó devizahozam el- 
kerüli a figyelmünket. Gazdaságtörténetünk közelmúltja azt igazolja, hogy ezek 
az általános célok ma nálunk nagyon is újak, már csak azért 18, mert meg- 
valósításuk módjaival még nem vagyunk tisztában. 

A hetedik ötéves tervidőszakra vonatkozó általános és kívánatos tenden- 
ciákból máris látszik, hogy az ipar nem számíthat több erőforrásra: a lét- 
szám összességében tovább csökken, ha lassabban ís, mint az elmúlt években; 
a beruházás az eredményektől függ ugyan, de mai ismereteink szerint e terü- 
leten sem tervezhető növekedés. A teljesítményeknek viszont — a szűkösebb 
erőforrások ellenére — növekedniük kell. A termelékenységnek gyorsabban 
kell emelkednie, a kapacitásokat az eddiginél jobban kell kihasználni. 


. A dinamikus fejlődés feltételei 


Az általánosan tervezhető és kívánatos tendenciák összességükben az ipar 
egészére nézve érvényesülnek, de az egyes ágazatok s különösen egyes válla- 
latok fejlődését tekintve, előreláthatóan, eltérőek lesznek. A differenciálódást 
sok tényező fogja befolyásolni, ezek közül említjük meg a legfontosabbakat. 

Minden cselekvési elgondolásnak csakis a műszaki koncepciók lehetnek az 
alapjai. Ha nincsenek megvalósítható műszaki koncepciók, fejlesztési elgondo- 
lások, amelyek közül választani lehet, akkor a tervezés csak értelmetlen 
papírmunka, és semmi esély a fejlődésre, csakis a lemaradásra. Vagyis a mű- 
szaki fejlesztési elgondolások, koncepciók, ötletek nélkülözhetetlen, alapvető 
feltételei a gazdasági fejlődésnek. 

Valamennyi műszaki koncepció természetesen nem valósítható meg, nem 
csupán azért, mert a beruházás lehetőségei szűkösek, vagy mert munkaerőnk 

sincs annyi, hogy korlátlanul tudnánk üzemeltetni újonnan létrehozott kapa- 
citásokat, hanem azért sem, mert nem minden koncepció érdemes arra, hogy 
megvalósuljon. Meglehet, hogy az új kapacitással termelhető termékre nincs 
vevő a piacon; lehet, hogy van vevő, de az árban nem fizeti meg a költsége- 
ket, mert máshonnan olcsóbban is megvásárolhatja; lehet, hogy a terméket 
jól megfizeti a vevő, de egy másik fejleszthető terméket a költségekhez képest 
még jobban megfizeti, vagyis a másikon több a haszon. Ha mindezeket a dön- 
téskor figyelembe vesszük, kiderül, hogy egy-egy műszaki fejlesztési elgon- 
dolás önmagában meg sem ítélhető, csak más koncepciókkal összehasonlítva. 
Csakis ilyen összefüggésekben vizsgálható az is, hogy mit érdemes importál- 
nunk, s mit érdemes itthon gyártanunk. Ezért nélkülözhetetlen, hogy minél 
több koncepció közül választhassanak az írányító szervek, amikor a fejlesztési 
preferenciákról döntenek, a bankszervek, amikor hiteldöntést hoznak, s a vál- 
lalatok, amikor saját forrásaik felhasználásáról, illetve hitel felvételéről ha- 
tároznak. 

A döntés még azáltal is bonyolultabb, hogy a gazdaságosság nem állandó, 
hanem változó tényező. Ennek egyik oka az árak alakulása. Emlékezzünk 
csak arra, hogy az olajárrobbanások után a mi termékeink leértékelődtek — a 
számítások szerint 20 százalékkal! —, vagyis ennyivel kevesebbet importál- 
hattunk ugyanannyi exportunkért. Az exportképesség növelése éppen ezért 
vált annyira fontossá számunkra. A gazdaságosság változásának másik oka a 
technikai fejlődés. Közismert, hogy a tranzisztoros rádió megjelenésekor le- 
értékelődött a lámpás rádió, ha még volt rá egyáltalán vevő. Az automata 
mosógép miatt csökkent a lengőlapátosnak az értéke, a színes televízió ron- 
totta a fekete-fehér piacát, a számjegyvezérlésű gépek a hagyományos gépekét. 
A műszaki haladás előrebecslése és a műszaki kutatások eredményeinek 
ismerete nélkül — tehát csupán a mai technikai állapotokat szemügyre véve 
— nem is alakítható ki helyes fejlesztési koncepció. 

Mindebből egyértelműen következik, hogy nélkülözhetetlen a piac isme- 
rete: hogyan fog alakulni a kínálat, a verseny? Számítanunk kell egyebek 
mellett arra, hogy folytatódik a fejlődő országok iparosodása és ez növeli 
versenytársaink számát, különösen azokban a termékekben, amelyeket eddig 
nekik szállítottunk. Figyelmet érdemel az is, hogy exportpiacainkon növeked- 
nek a minőségi követelmények. Magasabb műszaki színvonalú, nagyobb pon- 
tosságú, tartósabb, könnyebb, szebb formájú, jobban csomagolt termékeket 
keresnek elsősorban, és jobb szolgáltatást, gyorsabb szállítási készséget és 
szervizt, megbízhatóbb alkatrészellátást kívánnak hozzá. Pontosabban ezekért — 
fizetnek jó árat. 

A hazai igények összességében csak mérsékelten növekednek. De az ipari 
fogyasztási cikkek körében jelenleg is hiány van sok termék tekintetében, s 
a többi népgazdasági ág — mezőgazdaság, közlekedés, posta, kereskedelem — 
egyes termékeket azért vesz külföldről, mert itthon nem, vagy csak drágán, 
esetleg rosszabb minőségben kaphatók. Az ipar számára a hazai piac méretei- 
nél fogva is a legfontosabb, hiszen összességében termékeinek kereken 80 szá- 
zaléka itthon értékesül, de a külkereskedelmi értékesítés miatt is elengedhe- 
tetlen a hazai referencia. 

Dinamikusan azok a tevékenységek, vállalatok, ágazatok fejlődhetnek 
tehát — s azoké kívánatos is —, amelyek keresletvezérelt, hatékony műszaki 
fejlesztési politikát tudnak kidolgozni és megvalósítani. Különösen fontos, hogy 
a gépiparban és a feldolgozó vegyiparban a technológiai fejlesztés i minőségi 
változásokat hozzon, hogy a termékekben rejlő szellemi munka növekedjen 

lényegesen, mert ezeknek a termékeknek a dinamikus fejlődése húzó hatású 
lehet az ipar sok más ágazatára is. I 

A különösen kívánatos fejlődési tendenciákat állami és hiteleszközök to- 
vábbra ís támogatják. Állami beruházások az ipar területén már csak a ki- 
termelő és alapanyag-ágazatokban, vagyis a bányászatban és a kohászatban 
vannak, s ezek száma ís igen kevés, mindössze 5—6, bár arányuk a beruházási 
ráfordításokban jelentős. A feldolgozó iparban csak vállalati beruházások való- 
sulnak meg. Így tervezzük ezt a jövőre is. A vállalati beruházásokhoz állami 
és hitelpreferenciák járulhatnak ezután is, ha a vállalatok az iparpolitikai cé- 
loknak megfelelő, a népgazdaság számára különösen fontos fejlesztéseket való- " 
sítanak meg. (Ezekről a Pártélet 8—9. számában részletesen szól Faluvégi La- 
jos" , A fejlesztési politikánk és a készülő ötéves terv" című írása.) 

Az állami és hitelpreferenciák csak a gazdaságos fejlesztéseket segítik 
elő, tehát nem a szegény vállalatokat támogatják, hanem sokkal inkább. a 
kiugrók még gyorsabb fejlődését. Mi lesz akkor a , szegény" vállalatokkal? 
Ez gazdaságirányítási gyakorlatunk egyik nagy kérdése hosszabb ideje. Azért 
a gyakorlaté, mert az erről vallott elv régen megfogalmazódott: vissza kell 
fejlődniük azoknak a tevékenységeknek, amelyek nem gazdaságosak. Csakhogy 
. az elv megvalósulása sokkal nagyobb nehézségekbe ütközik, minthogy ügyet- 
lenségnek, lassúságnak vagy akár nem akarásnak lehetne minősíteni. Még az 
akadályokról sem mindig beszélünk elég nyíltan, holott e nélkül semmi remény 
a leküzdésükre, 


Megszüntethető-e a gazdaságtalan termelés? 


Véleményem szerint a gazdaságtalan — és gazdaságossá nem vagy csak na- 
gyon drágán tehető — tevékenység visszaszorulásának legfőbb akadályai ma a 
következők: 


[1.] A munkanélküliség veszélyétől való félelem. Pár összességében ez a 
feltevés nem reális, hiszen a vállalatok többsége munkaerőhiánnyal küzd, 
egyes földrajzi körzetekben és szakmákban azonban már ma is valóságos 
probléma, hogy sokan nem találnak munkát. Egyre gyakrabban olvashatunk, 
hallhatunk olyan körzetekről és szakmákról, ahol foglalkoztatási gondok van- 
nak. (És nemcsak ma, hiszen Szabolcsban például soha nem volt teljes foglal- 
koztatottság.) A félelem nem segít, a megoldás, az elkerülés útjait kell keresni, 
de nem a gazdaságtalan termelés fenntartásával. 

Abból kell kiindulni, hogy a munkaerőmozgás, a munkahely-változtatás 
a gazdaság természetes és elkerülhetetlen jelensége. Változatlan termelési szer- 
kezet nem létezik, az erre való törekvés gazdaságilag káros. A változó szer- 
kezethez viszont hozzátartozik a munkaerő mobilitása is. Ezt felismerve fogal- 
mazták meg már jó néhány évvel ezelőtt politikai — párt- és szakszervezeti — 
fórumokon, hogy a munkához való jog nem az adott munkahelyhez való jogot 
jelenti. Egyébként ma is jelentős a munkaerőmozgás. Az iparban például több 
mint 300 ezer ember, vagyis minden ötödik dolgozó változtatott munkahelyet 
saját elhatározásából, jobban fizető vagy kényelmesebb munkahelyre ment, 
ami természetes és nem kifogásolható. Kevés azonban az olyan munkahely- 
változtatás, amit a munkáltató kezdeményez azért, hogy a nem gazdaságos 
tevékenységet abbahagyja. S ennek egyik nagy akadálya, hogy az ország 

egyes részeiben nincs megoldás arra, hol foglalkoztassák a , feleslegessé vált" 
dolgozókat. 


Történtek lépések a munkaerő mobilitásának elősegítésére. Elsősorban 
ilyen az átképzési költségek állami átvállalásáról szóló intézkedés és a mun- 
kaerő-áramoltatás tanácsi intézményeinek kialakítása, illetve kibővítése. Ez 
azonban kevés. Több kellene. Ezt szolgálják az olyan javaslatok. amelyek 
rövid idő alatt megvalósíthatók. Például a következők: 


u a dolgozók, akik elvesztették munkahelyüket, kapjanak egy meghatá- 
rozott, de nem túl rövid időre anyagi fedezetet a megélhetéshez, hogy legyen 
idejük életük átrendezésére; 


u az átképzési költségeket ne csak egyes vállalatok esetében vállalja át 
az állam, hanem biztosítsa minden dolgozó részére, aki hiányszakmát kíván 
kitanulni ; 

W a szociális juttatások (családi pótlék, nevelési segély stb.) ne a mun- 
kához kapcsolódjanak, hiszen így rögtön ezeket is elveszíti, aki az állását el- 
vesztette; 


Wu" a rendszeres utazás költségeit ne a dolgozónak kelljen vállalnia, hanem 
azt vállalja át a munkahelye, s tekintsük azt termelési költségnek. (Az ingázás 
— ha kényelmetlen is — a világban mindenütt elfogadott és hazánkban is 
nagyon elterjedt jelenség. Az összes keresők 25 százaléka ma is ingázik, azaz 
minden negyedik dolgozó más településre jár dolgozni, mint ahol lakik.) 


Az ilyen és hasonló intézkedések enyhíthetnek a gondokon. Hosszabb tá- 
von azonban ezek sem lesznek elegendők. Ki kell dolgozni olyan programot, 
amely az infrastruktúrát, a kultúrát, a tudományt hozzáférhetőbbé teszi az 
ország olyan pontjain is, ahova most nem szívesen mennek dolgozni az em- 
berek, nemcsak az iparban, hanem más szakterületeken sem. Az ipar gondja 
ugyanis nem különbözik sok más szakmáétól (a fogorvosok például nem szí- 
vesen mennek vidékre; ott hiány van belőlük, miközben a fővárosban nem 
tudnak elhelyezkedni stb.). 

Az is igaz viszont, hogy nem kizárólag a munkaerő mozgása nyújthat 
megoldást. A mainál nagyobb mértékben központi eszközökkel elő kell segíteni 
az ipar olyan telepítését, ami egyes területeken biztosítja a "ZOMEBESER szabad 
munkaerő foglalkoztatását. 


Az ellátási kényszer nem jogilag, hanem gazdaságilag akadálya a 
gazdaságtalan termelés visszaszorulásának. 

A vállalatok ma már nem készletre, hanem eladásra gyártanak. Joggal 
indulhatunk ki abból, hogy amit gyártanak, arra valakinek szüksége van, azt 
valaki megveszi. Ha abbahagyják a gyártást, akkor hiány keletkezik. Ez a 
súlyos következmény akkor igaz, ha semmi más nem történik. De történhet. 
Például lehet importálni, mégpedig elvileg mindent. A gyakorlatban ezt aka- 
dályozzák a szűkös devizaforrások egyfelől, s a lanyha szállítási készség más- 
felől. De az export—import kapcsolatok élénkítésével elő lehet segíteni a gaz- 
daságtalan termelés visszaszorulását. Jelenleg azonban egyes területeken bizo- 
nyos szabályaink az ellenkezőjét serkentik: a vámszabályok például túlzottan 
korlátozzák a technika importját. Még nagyobb baj, hogy az utóbbi években 
nem eléggé ösztönözzük az exportot, s így kevés az a devizatöbblet, ami fede- 
zetet teremthet a gazdaságtalan termelés importtal való kiválasztására. 


Kevésbé , fogadjuk el", hogy nem csupán az import, hanem más hazai 
termelő is pótolhatja az abbahagyott termelést. Ehhez viszont az eszközök és 

tőkék nagyobb áramlására, új, föleg kis- és középvállalatok kialakulására, a 
meglevők rugalmasabb szervezeti és profilváltoztatására van szükség. Gyakor- 
lati tapasztalat, hogy amelyik országban rugalmasan változik a termelésszer- 
kezet, ott a mienknél sokkal rugalmasabbak a vállalati szervezetek is. Meg- 
. szűnnek a nem gazdaságosan működők, s újak jönnek létre. A piac egyik 
legfőbb jellemzője, hogy új termékek jelennek meg, s a régiek eltűnnek. Ezt 
gyakran egy-egy vállalat produkálja saját szerkezetének megújításával. De 
van olyan vállalat, amelyik nem képes erre a megújulásra, fenntartásuk he- 
lyett előnyösebb, ha termelésüket azok veszik át, akik gazdaságosabban képe- 
sek működni. 

Mostanában sok esemény jelzi, hogy ez a folyamat elindult. Egyes 
vállalatok eladják saját, nem gazdaságosan működő egységeiket; néhány 
vállalatot jogutód nélkül, központilag számoltunk fel; sok vállalat központi 
kezdeményezésre, egyes vállalatok saját kezdeményezésükre több önálló gaz- 
dasági egységgé alakultak; megint mások leányvállalatokat alapítottak. Ezek a 
változások nem mindenütt zajlanak le zökkenőmentesen, de az átmeneti za- 
varok leküzdése után többnyire hamar megmutatkoznak az előnyök. Ezért ezt 
az eddigieknél aktívabban elő kell segíteni mind a hitelezés, az állami alap- 
juttatás és a tőkeáramlás egyéb módszereivel, mind adókedvezmények nyúj- 
tásával is, hogy a hiánypótlásnak a feltételei megteremtődhessenek. 


13.] Külön téma a makroszintű szerkezetátalakítás — ez az íparban jelen- 
leg gyakorlatiag a vaskohászati ágazat problémája. A legtöbb országban a 
vaskohászat olyan válságba került, amely döntésre kényszerítette a kormányok 
többségét: fenntartása érdekében támogassák-e a vaskohászatot, vagy pedig 
hagyják tönkremenni, bezárni a gyárakat. A legtöbb kormány kombinált 
döntést hozott, teljesen magára egyik sem hagyta az egész ágazatot, hanem 
támogatást nyújtottak bizonyos részük korszerűsítéséhez, de a legkevésbé 
gazdaságos tevékenységek megszűnését nem akadályozták meg. A mi vas- 
kohászati tevékenységünk sem pótolható, mert sem a jelentős exportot, sem 
a hazai gépipar, közlekedés, mezőgazdaság, építőipar ellátását nem nélkülöz- 
hetjük. Ez kizárja a vaskohászat , becsukását". Azt azonban. nem, hogy a mi- 
nőségi színvonal emelésével, a technológiai eljárások és a termékek korsze- 
rűsítésével a termékek értéke lényegesen növekedjen, s így a termelés gazda- 
ságosabbá váljon. A vaskohászat ezt saját erejéből nálunk sem tudja elérni, 
központi segítséget kell kapnia. 

Ha az a törekvésünk — és az kell hogy legyen —, hogy a gazdaságtalan 
tevékenység minél gyorsabban megszűnjön, mert csak így adhatja át a helyét 
a gazdaságosnak, akkor ennek érdekében sokkal többet kell tennünk: részben 
azért, hogy a strukturális változások negatív társadalmi hatásai elkerülhetők 
legyenek, részben azért, hogy a hiány minél kevésbé gátolja a szerkezetváltást. 


Nagyobb érdekeltség a teljesítményben 


A gazdaságossá tételhez a legtöbbször nem a megszűnés az egyetlen út. Ami 
eddig gazdaságtalan volt, az jövedelemteremtővé válhat, ha például a vál- 
lalat új, korszerűbb, jobban eladható terméket gyárt, vagy ha költséget 
csökkent. A hatékonyságnövelésnek sokféle módja van: adott terméket keve-. 
sebb munkaerővel, állóeszközzel, anyaggal, energiával előállítani; adott mun- 
kaerővel, állóeszközzel, anyaggal, energiával nagyobb értékű terméket előállí- 

tani; a kutatási eredményeket gyorsan bevonni a termelésbe; a piac jobb 
ismerete alapján gyorsan alkalmazkodni a kereslethez; ügyesebb szerződések- 
kel jobban élni a jogokkal; stb. A felsorolásból kiolvasható, hogy minden 
munkahelyen — vezetői és nem vezetői beosztásban, fizikai és nem fizikai ál- 
iományban, műszaki, jogi, közgazdasági, kereskedelmi és más szakterületeken " 
egyaránt — a közöny, a nemtörődömség, az érdektelenség akadályozhatja a 
hatékonyabbá válást és fordítva, minden munkahelyen lehet tenni a haté- 
konyság érdekében, ha aki tenni tud, tesz is. Ehhez az kell, hogy mindenki 
érdekelt legyen az eredményben. 

Sok vita van arról, kit és hogyan lehet érdekeltté tenni a teljesítmény- 
ben. Azt azonban senki nem cáfolja, hogy a dolgozó emberek cselekvésének 
döntő indítéka a munkában, hogy magasabb jövedelemhez jutva anyagi szük- 
ségleteiket jobban ki tudják elégíteni. .(Ezért mennek sokan el ma benzin- 
kutasnak, taxisofőrnek stb. a tanult szakmájuk helyett. Ezért ingáznak. Ezért 
vállalnak éjszakai műszakot. Ezért vállalkoznak munkaidőn tuli munkára is.) 
Természetesen az anyagi érdeken kivül más mozgatórugók is vannak, így 
a társadalmi érték és az érzelem. Ez utóbbiak is nagyon fontosak, de ha 
szembekerülnek az elsővel, akkor az ütközésből rendszerint az anyagi érdek 
kerül ki győztesen. Ezért az olyan irányítás a megfelelő, amely a teljesítmény- 
követelményt az érték és az érzelem eszközeivel is ösztönzi, de csak akkor lesz 
eredményes, ha a teljesítménykövetelményt a jövedelemben is kifejezi és ér- 
vényesíti. 

Ma sajnos ez még ritkán, kevés vállalatnál sikerül jól. Vannak erre is 
példák, de általánosabb az ellenkezője. Az utóbbi évtizedek új kifejezése a 
, teljesítmény-visszatartás", egy-egy egész vállalat torz érdekeltségét jelzi, a 
, nehéz emberek" egyes feltalálókat illet, de a feltalálás, az újítás társadalmi 
és gazdasági gátjait is rejti. A statisztika bemutatja a kereseti tendenciák fo- 
nakságát: egyre szűkülnek a teljesítménykövetelmények szempontjából indo- 
koltnak tartott kereseti differenciák. 

A marxi munka szerinti elosztás mai adaptációja az egyik legnagyobb 
nyitott kérdése a szocialista közgazdaságtudománynak s egyben a gyakorlati 
teljesítményelv alkalmazásának is. Éppen ezért nem várhatunk tétlenül az el- 
méleti válaszra. Gyakorlati lépéseket kell tenni, hogy aki a mai teljesítmé- 
nyénél többet tud, az többet teljesítsen, és tübbet is keressen vele. Aki ki- 
emelkedő képességű, az kiemelkedő teljesítményt is nyújtson, és akarjon 
nyújtani, legyen érdemes jobban dolgoznia. S hogy sok a képesség, a haj- 
landóság és az akarat, azt — többek között — az mutatja, hogy amint volt 
lehetőség a kitörésre, sokkal többen éltek vele, mint ahogy számítottuk. 


A kutatások tanúsága szerint a vállalatok a teljesítmény szerinti differen- 
ciálás tekintetében még a jogi szabályozás adta mozgásterüket sem használ- 
ják ki. Ennek a társadalmi értékrend szab korlátokat. (Érdekes bizonyíték 
erre, hogy a kiemelkedő találmányi dijakat a vállalatok rendszerint csak 
bírói döntés alapján merik kifizetni.) Jó lenne olyan közállapotokat terem- 
teni, amelyekben közmegegyezésen alapulna, hogy a teljesítmény a meghatá- 
rozó a keresetekben. A kimagasló teljesítmény tehát természetes módon vonna 
maga után kimagasló kereseteket. Ez meggyorsíthatná az ipar megújulását, 
teljesítménynövekedését. 

A határozatok 
megvalósításának tanulságai 
Somogy megyében 


A határozatok létrejöttének körülményei, előkészítésük sajátosságai, megvaló- 
sulásuk feltételei mindenkor az érdeklődés homlokterében állnak, visszatérő 
témái a párt belső életével foglalkozó vizsgálódásoknak, fontos elemei a párt- 
építéssel kapcsolatos elméleti és gyakorlati ismeretanyagnak. E probléma- 
körrel kapcsolatos tapasztalatokról beszélgetett Klenovics Imrével, az MSZMP 
Központi Bizottságának tagjával, a Somogy megyei pártbizottság első titkárá- 
val a Pártélet képviseletében Erdős Endre. 


Pártélet: 


Az utóbbi évek jelentősebb pártdokumentumaiban vissza-visszatér az a 
felismerés, hogy a szocialista építés eredményességének egyik kulcskérdése 
a határozatok valóra váltása, fegyelmezett végrehajtása. Milyen hangsúlyt 
kapott ez Somogy megye kommunistái között? 


Klenovics Imre: 


A pártmunkának, egész politikai tevékenységünknek minden időszakban köz- 
ponti kérdése a párthatározatok előkészítése és végrehajtásuk megszervezése. 
Talán nem túlzás úgy fogalmazni, hogy jórészt a határozatok jó kimunkálásától 
és végrehajtásától függ, hogyan valósul meg a gyakorlati életben a párt vezető 
szerepe. A politikai szervezőmunka fő mércéje ma az, mennyi válik valóra a 
határozatokból. Ezt persze mindig egyedileg kell vizsgálnunk, keresve az oko- 
kat, hogy bizonyos elhatározásokat miért követett jó fogadtatás, majd eredmé- 
nyes végrehajtás, más esetekben viszont miért botladozunk a megvalósítás út- 
ján. Mégis, mondandóm elejére kívánkozik annak hangsúlyozása, hogy határo- 
zataink egységes rendszert alkotnak. Tehát nemigen jeleskedhetünk bizonyos 
határozatok végrehajtásában, ha a többit elhanyagoljuk. Ennek több oka is van, 
amelyek közül most kettőt említek. Szervezeti szempontból erre pártunk mű- 
ködésének jellege ad magyarázatot. A demokratikus centralizmus elvéből kö- 
vetkezően ugyanis a különböző szinteken születő különféle határozatok között 
belső kapcsolatot biztosít, hogy nem lehetnek ellentétesek a felsőbb határoza- 
tokkal, köztük a legátfogóbb — például a kongresszusi — elhatározásokkal. 
De a végrehajtás személyi feltételei felől közelítve is érzékelhető a kölcsönhatás. 
Hiszen az egyén, ha egy-egy határozat végrehajtását értékeli, egyben más hatá- 

rozataink , életképességét" is minősíti, és így a jó végrehajtásból születő bizalom 
serkentőleg hat más feladatok elvégzésére is. 


Pártólet: 


Ez alátámasztja azt az általánosan elfogadott megállapítást, hogy a hatá- 
rozatok teljesítése a pártmunka minőségének különösen fontos kritériuma. 


Klenovics Imre: 


Magam is osztom ezt a nézetet. És éppen ezért tartom úgy, hogy kritikai vizs- 
gálódásunk során nagyon kell ügyelnünk az igazságosságra. Engem évek óta 
bánt az a divatossá vált vélemény, hogy azok a határozatok, amelyeket a felsőbb 
irányító szervek hoznak, mindig az élet követelményeit tükrözik, viszont ugyan- 
ezeknek a határozatoknak az alsóbb szintű adaptációjával általában baj van, és 
ez magyarázza, hogy miért jár különböző zökkenőkkel vagy éppen nehézségek- 
kel a politikai döntések gyakorlati megvalósítása. Úgy vélem, és ezt tapasztala- 
taim is alátámasztják, hogy a határozatok végrehajtása körüli problémákért nem 
lehet a felelősséget kizárólag a különböző szintű pártszervekre hárítani. 


Ezt azért tartom fontosnak leszögezni, mert határozathozatali és így végre- 
hajtási tevékenységünknek meglepően nagy hányada, mintegy háromnegyede 
kapcsolódik közvetlenül valamilyen központi határozat teljesítéséhez, és csupán 
negyedrészt képviselnek azok a döntések, amelyeket közvetlenül a megyei po- 
litikai szükségletek váltottak ki. Természetesen más arányt találunk, ha nem 
a megyei szinten született, hanem például a nagyüzemi pártbizottságok részéről 
elfogadott határozatokat vizsgáljuk. 


Ennek ellenére nem szabad abszolutizálni az abból adódó különbséget, 
hogy hol született egy határozat. Ugyanis — és ez a döntő — bármiféle pártha- 
tározatról legyen is szó, annak olyan tartalmúnak kell lennie, hogy végrehaj- 
tása a központi akaratban kifejeződő politikai szándékok megvalósulásához vi- 
gyen közelebb. Ebben rejlik a tudatos társadalomalakítás és -fejlesztés lehetősé- 
ge, ami azonban valósággá csak akkor válhat, ha nem uniformizált a gyakorlat, 
hanem a konkrét helyi feltételekre, igényekre, szükségletekre támaszkodik. 
Ehhez az kell, hogy az öntevékenység serikentésével már a dörités-előkészítés is 
úgy számoljon, mint az elképzelések, tervek megvalósulásának egyik alapvető 
biztosítékával. 


Pártélet : 


Ez kétségkívül helyes irány, jogos igény. Mennyire képesek ennek a köve- 
telmnénynek a Somogy megyei pártszervezetek megfelelni? Hogyan minősi- 
tené ilyen szempontból a helyzetet? 


Klenovics Imre: 


A határozatok előkészítésében s végrehajtásuk megszervezésében általában je- 
lentős a fejlődés. Mi segített ebben bennünket? Erre a beszélgetésre készülve, 
arra a következtetésre jutottam, hogy az elmúlt években több olyan esemény 
történt és intézkedés született, amelyek a pozitív irányú fejlődést erősítették. 
Ilyennek tartom mindenekelőtt a közelmúltban lezajlott pártértekezleteket, il- 
letőleg a kongresszusra való felkészülést. Ide sorolom a gazdasági irányítás 
mechanizmusának fejlesztését is; ez kedvezően befolyásolta gazdasági termé- 
szetű politikai döntéseink előkészítését. Kedvező hatásúak voltak az éves érté- 

kelő taggyűlések és azok az intézkedések, amelyek a pártszervek munkastílusá- 
nak korszerűsítését célozták. 

Határozathozatali munkánk legfőbb eredményének azt tartom, hogy egyre 
ritkábban fordul elő a határozatok mechanikus másolása. A döntések politikai 
szellemét vesszük figyelembe, és így próbáljuk a saját teendőinket megfogal- 
mazni. 


Pártélet: 


Erősödött-e az előkészítő munka demokratizmusa? 


Klenovics Imre: 


Nagy gondot fordítottunk arra, hogy erősödjék, hiszen az előkészítés demokra- 
tiznusa és a végrehajtás eredményessége között szoros kapcsolat van. Úgy 
látom, törekvéseink eredményeképpen nőtt a munkabizottságok szerepe. Azt 
mondhatom, szinte az is általánossá vált, hogy az érdekelt szerveket, testülete- 
ket, vezetőket, az adott kérdésben jártas szakembereket kellő időben, a határo- 
zattervezet kidolgozása előtt megkérdezzük. Széles körben vontunk be például 
szakembereket a gyengén gazdálkodó termelőszövetkezetek erősítésére kidolgo- 
zott határozatunk előmunkálataiba. A határozatok többségénél kimunkálásuk 
szakaszában kellene azonban még szélesebb körben kikérni a párttagok véle- 
ményét. Bátrabban kellene a tudományos intézmények segítségére, véleményére 
támaszkodni; a mi esetünkben elsősorban a mezőgazdasági főiskoláról szerez- 
hető, rendkívül széles körű tudományos tevékenységen alapuló véleményekre 
vagy a tanítóképző főiskola tudományos tevékenységének kamatoztatására 
gondolok. Ez viszonylag könnyebben megoldható. Nagyobb feladatot jelent, 
munkastílusunk erőteljesebb megújítását igényli, hogy a párttagságnak az ed- 
diginél jóval nagyobb hányadát bevonjuk a politikai döntések kialakításába. 


Pártélet: 


Ezek valóban olyan törekvések, amelyek révén erősödnek a megvalósulás 
esélyei, hiszen a határozathozatali mechanizmust alakítják olyanná, hogy 
már. az előkészítés körülményeiben jelen legyenek a végrehajtás igen fon- 
tos előfeltételei. 


Klenovics Imre: 


Nemcsak a személyi feltételekre kell több figyelmet fordítani. Egy határozat 
sorsát illetően döntőnek kell tekintenünk, hogy valóban az élet által megköve- 
telt kérdésekről alakítottuk-e ki politikai álláspontunkat, hogy számoltunk-e a 
végrehajtás reális feltételeivel, hogy a döntéshozatal során óvakodtunk-e a 
vágyálmoktól. Kevés károsabb, de legalábbis feleslegesebb dolgot tudok elkép- 
zelni, mint amikor jókívánság-gyűjtemények születnek a realitásokkal számot- 
vető, józanul mértéktartó határozatok helyett. Jól tudom, hogy létezik a másik 
veszély is. Nevezetesen, a lehetőségek, adottságok korlátaira hivatkozó bátor- 
talanság, amely visszatart a határozottabb előrelépést célzó, a végrehajtásban 
nagyobb erőfeszítéseket kívánó döntésektől. De hát éppen ebben áll a politikai 
döntéshozatal művészete: megtalálni a megfelelő középutat a túlzások és az 
egy helyben topogást előidéző , alibidöntések" között. Persze, a jó határozat 
még nem egyenlő az eredményes végrehajtással. Az utóbbi nem következik 
automatikusan az előbbiből. A kettő közötti kapcsolatot szüntelen emberi erő- 
feszítések, meg-megújuló, szinte folyamatos érdekegyeztetések teremtik meg. 

Pártélet : 


Közelítsünk jobban mostani témánkhoz, a határozatok megvalósulásának, a 
végrehajtás megszervezésének konkrét megyei tapasztalataihoz. Mi a szo- 
kásos magatartás egy határozat megszületése után, milyen reflexek működ- 
nek annak érdekében, hogy késedelem nélkül megindulhasson a végrehaj- : 
tás folyamata? 


Klenovics Imre: 


É1 még ma is az a rossz beidegződés, hogy , megszülvén? a határozatot, meg- 
könnyebbüléssel felsóhajtunk. Pedig hát éppen ezután jön a neheze. Nekem 
régi vesszőparipám, hogy a kezdet kezdetén kell megteremteni a hosszabb távú 
végrehajtás feltételeit. Meggyőződésem ugyanis, hogy a határozatok sorsa — 
amennyiben azok jól kifejezik a politikai szükségleteket — már akkor eldől, 
amikor megismerkedünk velük. 

A két kulcskérdés szerintem az, hogy a végrehajtásban érdekeltek meny- 
nyire ismerik meg a határozatot — itt most megyei pártbizottsági határoza- 
tokról beszélek —, hogyan tudják azt a saját viszonyaikra alkalmazni, és mi- 
lyen eszközrendszerünk van a határozatok politikai céljainak szélesebb körű 
megértetésére. 

Politikai intézményeink működési sajátosságaiból adódóan határozataink 
megismerése és adaptálása más szervektől is testületi tevékenységet, konkré- 
tabb döntést, intézkedési állásfoglalást igényel. Ez azt a veszélyt rejti magában, 
hogy pusztán egyes tételek szolgai ismételgetésére szorítkoznak. A veszély nem- 
egyszer keserű valósággá válik, csírájában sorvasztva el a végrehajtás esélyét. 


Pártólet : 
Mit tesznek ez ellen Somogyban? 


Klenovics Imre: 


Határozottan szakítottunk azzal a felfogással, amely a terjedelmességben látja 
az alaposság bizonyítékát. Nem hagyjuk, hogy feldolgozás, adaptáció címén 
hosszú, átfogó dokumentumok szülessenek, s mögöttük elsikkadjanak a végre- 
hajtás megszervezésének kevésbé látványos teendői. Ma már elértük, hogy egy- 
egy határozattal csak azok a szervek foglalkoznak, amelyeknek a megvalósítás- 
ban érdemi feladataik vannak, s ők is a végrehajtás gyakorlati teendőinek 
megszervezésére fordítják figyelmüket. Tehát nem ismétlik feleslegesen a me- 
gyei határozatot, csak azt rögzítik, emelik ki, ami rájuk vonatkozik, tegyük fel 
a siófoki pártbizottság vagy a megyei tanács kommunistáira vagy a népfront- 
ban dolgozó párttagokra. 


Pártólet : 


Nem fenyeget-e egy másik veszély, nevezetesen az, hogy az alsóbb párt- 
szervek, illetőleg az állami, társadalmi szervezetek megyei szerveiben dol- 
gozó kommunisták a szükségesnél és lehetségesnél szűkebb körben tevé- 
kenykednek, nem érzékelve igényt a politikai gondolatok alkotó kibontá- 
sára? 


Kilenovics Imre: 


Szó sincs arról, hogy a végrehajtásra orientált felfogás korlátozná az alkotó 
gondolkodást. A talajban fantaziálásnak és a mások hatáskörébe tartozó dol- 


gokról való nagy ívű eszmefuttatásoknak ez a felfogás persze nem kedvez, de 
nem nélkülözheti az igazi politizálást: a konkrét, helyi körülmények, feltételek 
feltárását, az adott célhoz vezető legjobb utak felkutatását, a teendők rangso- 
rolását, a változó körülményekhez való rugalmas alkalmazkodást, a siker felté- 
telét jelentő , emberi háttér" folyamatos biztosítását. Hangsúlyozom tehát, hogy 
a végrehajtás eredményességének középpontba állítása az én felfogásom — 
és gyakorlatunk — szerint nem jelentheti az alkotóerő és a kezdeményezőkész- 
ség visszaszorítását, mondván, hogy ,a feladat adott, ne gondolkodni, hanem 
tevékenykedni tessék". 

Fontos eredménynek tartom, hogy a végrehajtásban megnyilvánuló kez- 
deményezőkészség növekedése együtt járt a határozatok értelmezésében szük- 
séges egységes szemlélet erősödésével, 

Ez utóbbi nem volt mindig erős oldalunk, s ma sem állíthatom, hogy sem- 
mi gondunk nincs e téren. Egy biztos: nagyot léptünk előre, s a határozatokat 
ma egyre kevésbé értelmezi kí-ki a saját felfogása (netán szája Íze) szerint, ha- 
nem a határozat szellemére, politikai gondolataira ügyelve foglalkoznak velük. 

Hogyan tudtuk elérni a határozatok értelmezésével kapcsolatos egységesebb 
szemléletet? Az egyik módszer, hogy a testületi üléseket a témától függően ki- 
bővítjük, ezáltal is szélesítve azok körét, akik a határozat megszületését s a 
végrehajtás követelményeit személyes tapasztalatból ismerik. Minden fontos 
döntést feldolgozunk továbbá a pártoktatás keretében, egyebek között az okta- 
tási igazgatóság különféle tanfolyamain. Rendszeresen tartunk összevont és kis- 
csoportos pártnapokat, amelyek tapasztalataink szerint eredményes fórumai a 
párthatározatok egységes értelmezésének. A fontos politikai határozatok köz- 
érthető magyarázata minden esetben megtörténik a Somogyi Néplapban. A ha- 
. tározatok megértését segíti a közös jellegű pártszervezetek titkárainak tartott 
értekezletek rendszere is. 


Pártélet: 


Az egységes értelmezés és szemlélet valóban fontos feltétele a következetes 
végrehajtásnak. Ám a megvalósítás következetlenségei mögött legalábbis 
közvetlenül nemcsak tudati okok húzódnak meg, hanem az eltérő érdekelt- 


ség ls. . 


Kienovics Imre: 


Az érdekviszonyok megismerése és tekintetbevétele nem hiányozhat a határo- 
zat-előkészítő munkából sem, de különösen nagy figyelmet érdemel a végrehaj- 
tás szakaszában. Az azonosulás alapja az érdekeltség megteremtése, tudatosu- 
lása. A döntések, a határozatok végrehajtásánál ezzel is számolni — ez nem- 
csak a propaganda és az agitáció feladata. i 

Lássunk erre példát! A megyei párt-végrehajtóbizottság 1982. január 13-án 
napirendre tűzte a gyengén gazdálkodó termelőszövetkezetek megerősítésének 
politikai feladatait. Azért vált ez szükségessé, mert Somogy mezőgazdaságának 
olyanok az adottságai, hogy a termelőszövetkezetek jelentős része az úgyneve- 
zett gyengén gazdálkodó kategóriába esik, mindenekelőtt földterületük minő- 
sége miatt. 

A későbbi cselekvési egységet már a széles körű demokratikus előkészítő 
munkával igyekeztünk megalapozni. Így aztán olyan határozat született, amely- 
ben nyoma sincs álomkergetésnek, hanem reális, gyakorlatilag is megvalósít- 
ható, a végrehajtásban érintettek érdekeivel egyező feladatokat tartalmaz. 


29 


Olyan elhatározások születtek például, hogy a sertéshústermelés csökke- 
nésének megakadályozása érdekében a húsipar, a nagyüzemek, a háztáji és a 
kistermelők együttműködésében rejlő lehetőségeket jobban ki kell aknázni. 
Ezért szorgalmaztuk, hogy szülessenek olyan állami intézkedések, amelyek e 
téren összhangba hozzák céljainkat és az érdekeltséget. 

: Somogy domborzati viszonyait figyelembe véve kezdeményeztük s java- 
soltuk a juhászat gyorsabb növelését. Politikai támogatásunkról biztosítottuk 
a társulás keretén belüli együttműködés különböző formáit. 

Szóltunk még határozatunkban a jobb gazdálkodás érdekében elengedhe- 
tetlen kádercserék késedelem nélküli lebonyolításáról, a szakember-ellátottság 
javításának teendőiről és még jó néhány feladatról. Az eredményes végrehajtás- 
hoz azonban kevés lett volna, ha csak a feladatok kijelölésében vagyunk körül- 
tekintőek. Nagy figyelmet fordítottunk a tényleges előrelépést biztosító körül- 
mények megteremtésére. Ezért már a határozatban pontosan megszabtuk, hogy 
az adott feladat végrehajtása mely állami, társadalmi vagy érdekképviseleti 
szerv felelőssége legyen elsősorban. 


Pártólet: 
Mit tettek ennek nyomán oz érintettek? 


Klenovics Imre: 


A megyei tanács kidolgozta a tervét, létrehozott egy koordinációs bizottságot, 
s egyenként felülvizsgálta mind a 34 termelőszövetkezet gazdálkodását. A Ma- 
gyar Nemzeti Banktól a pénzintézetekig mindenki részt vett ennek a bizottság- 
nak a munkájában, közösen munkálták ki, hogy ezek az egyedileg megvizsgált 
termelőszövetkezetek milyen irányba haladjanak tovább, milyen szerkezetmó- 
dosítást eszközöljenek a gazdálkodásban, hogyan növeljék a kiegészítő tevékeny- 
séget, s ahol szükséged volt, a bizottság még személyi erősítést is adott. Mit 
eredményezett ez végül is? Azt, hogy ma — 1982. januárja óta három év telt 
el! — elmondhatjuk, ezeknek a szövetkezeteknek döntő része, mintegy 90 szá- 
zaléka lábra állt, még a feszesebb közgazdasági szabályozók és körülmények 
között is. . 


Pártólet: 


A megyei pártbizottság határozataiban többnyire olyasmiről van szó, ami- 
nek a sorsa az alapszervezetek tevékenységén múlik. Többek között ez is 
megköveteli, hogy a megyei testület tagjai aktívan vegyenek részt az alap- 
szervezetek életében és működjenek közre a határozatok végrehajtásának 
helyi gyakorlati teendőiben. 


Klenovics imre: 


A testületi tagoknak rendszeresen látogatniuk kell a pártszervezeteket, ahol az 
általános tájékozódáson túl állandó feladatuk a határozatok végrehajtásának 
ellenőrzése. Persze nemcsak kérdezősködniük kell, hanem a látottakról véle- 
ményt mondani, ötleteket adni, közösen gondolkodni a teendőkről stb. Segítő 
közreműködésük, a határozatok politikai gondolatainak magyarázata, propagan- 
dája nagy lendítőerő a végrehajtás során. 

Úgy vélem, hogy nálunk megfelelően komplex segítő, ellenőrző tevékeny- 
ség folyik mind a, testületek, mind az apparátus részéről. De hogy ez ilyen is 

maradhasson, ahhoz arra is szükség van, hogy minél kevesebb határozatot hoz- 
zunk, de ami megszületik, az legyen átfogó és hosszabb távra szabja meg a po- 
litikai feladatokat. Arra törekszünk, hogy minél kevesebb olyan döntés szü- 
lessen, amelyik a pártszervezetek, a párttagok cselekvését szabályokkal próbálná 
irányítani, viszont minél hamarabb alakítsunk ki elvi álláspontot az olyan 
kérdésekben, amelyekkel a pártaktivisták szembetalálkoznak a politikai munka 
során. 

Gyakori kérdés, hogy mit kezdjen az alapszervezet a felsőbb határozatokkai. 
Újabb határozatot hozzon? Feladattervet készítsen? Vagy csak az ellenőrző 
munkára vonatkozóan hozzon határozatot? Tulajdonképpen az a kérdés, hogy 
a határozat elvi mondanivalóját hogyan váltsa aprópénzre. Én hajlanék arra a 
véleményre, hogy a legtöbbet akkor nyerünk, ha az alapszervezet politizál a 
határozattal, ha minél szélesebb körben ismerteti, és így keresi, hogy milyen 
konkrét teendőket jelent ez az ő számára. Ez többet ér, mintha két vagy három 
vezetőségi ülésen azon rágódnának, hogyan öntsenek egy újabb határozatot 
formába. 

A határozatok kapcsán folytatott politizálás egyúttal agitációs eszköz is. 
Segít bennünket abban, hogy a párttagságot meggyőzzük egy-egy állásfoglalás, 
döntés szükségességéről, helyességéről. Márpedig a végrehajtás alapvető felté- 
tele a kommunisták megnyerése. Nem szabad azt hinnünk, hogy a párttagság 
számára azonnal magától értetődő igazság az, ami felülről jön. A demokratikus 
centralizmus érvényesülése nem zárja ki, sőt megköveteli, hogy a határozatokat 
ne pusztán , postázzuk" a tagságnak, hanem meggyőzéssel, magyarázattal meg 
is értessük. Az erre fordított erőfeszítések a végrehajtás eredményességében 
kamatoznak. i 

A határozatok nem arra valók, hogy bürokratikus ízű feldolgozási kam- 
pány őrölje fel őket, no meg a párt aktivistáinak tettrekészségét. Az élet súgta 
feladatokat kell érzékeny füllel meghallaniuk, és ezek megoldásához érdemes 
azután segítségül hívniuk az érvényes határozatok közül azokat, amelyekben 
útmutatás, orientálás található az adott politikai teendőre vonatkozóan. Így 
teremthető meg a politikai elvek és a politikai gyakorlat olyan összhangja, 
amelynek eredménye végül is a párthatározatok érdemi végrehajtása. 

Molnár István 


A KÖZPONTI STATISZTIKAI HIVATAL 
OSZTÁLYVEZETŐJE 


A mezőgazdaság szervezeti struktúrája 


A gazdaságirányítás továbbfejlesztésének jelenlegi folyamatában viszonylag 
kevesebb szó esik a mezőgazdaságról. Ennek egyebek között az az oka, hogy 
a hazai élelmiszer-termelés szervezeti struktúrája, a vállalati önállóság itt ki- 
alakult rendszere sok tekintetben hasonlít a népgazdaság többi ágában ma 
kialakulóban levőhöz, vagy éppen azonos vele. 

A közhiedelemmel ellentétben nem csupán a két alapvető forma, az ál- 
lami gazdaságok és a mezőgazdasági termelőszövetkezetek jellemzik a mező- 
gazdasági termelést. Igaz, hogy a termelés több mint kilenctizede innen szár- 
mazik, de rajtuk kívül a vállalatok és a vállalkozási formák sokfélesége ta- 
lálható a mezőgazdaságban. Főként a szövetkezeti termelőszervezet változatos- 
sága szembetűnő. 

A változatosság társadalmi oka a mezőgazdaság többszektorúsága is. 
A kistermelés léte, sőt stabilizálódása, termelésének szervezése, termelőeszkö- 
zökkel való ellátásának és termékei forgalmazásának feladata is létrehozott 
olyan vállalati-szövetkezeti formákat, amelyeknek más népgazdasági ágban 
nincs megfelelőjük. A vállalati formák sokrétűsége nem minden esetben 
fejezhető ki a termelőerőknek vagy a termelés eredményeinek megszokott 
mutatószámaival, a területtel, az eszközök és a termelés értékével, a foglal- 
koztatott munkaerővel. A szervezetek egy része ugyanis a két alapvető for- 
mába ágyazódva, e formák munkájától és eredményétől pontosan el nem 
választhatóan működik. Csak utalni szeretnék a kistermelés integrálására 
vagy a termelési rendszerekre, mint rendkívül fontos szervező, illetve szol- 
gáltató tevékenységre. A mezőgazdasági szövetkezetek és állami gazdaságok 
méretének, termelési funkcióik fejlettségének nagymértékű  szóródásával 
együtt ez a sokszínűség az elért eredmények fontos és figyelemre méltó 
forrása. 


A vállalati formák gazdagságát az 1968-as reform előtt nagyobbrészt központi 
kezdeményezés, az agrárpolitikai megfontolásokon alapuló jogszabályok sora 
teremtette meg. Azóta sokkal inkább a vállalati fejlődés belső törvényei be- 
folyásolták. 

8 Az állami gazdaságok irányítását — tulajdonképpen az állam tulajdo- 
nosi jogainak gyakorlását — mindeddig a tröszti és a közigazgatási vezetés 
elemeit egyesítő központ. az Állami Gazdaságok Országos Központja látta el. 
A gazdaságirányítási rendszer továbbfejlesztése során 1985 júniusában az 

AÁGOK megszűnt. Az állami gazdaságok felett a törvényességi felügyeletet a 
MEM gyakorolja (kivéve a más tárcákhoz tartozókat), a hatósági jogköröket 
pedig az illetékes tanácsok szakigazgatási szervei és különféle intézményei 
látják el. A! tulajdonosi funkciót 120 gazdaság közül 9686-ban a vállalati tanács, 
a többiben a küldöttközgyűlés gyakorolja. A gazdaságok egyben létrehozták 
az Állami Gazdaságok Országos Egyesülését. Az új szervezet információkat 
nyújt a szakembereknek, szolgáltatásokat, tapasztalatcseréket szervez, piac- 
kutatást végez, képviseli az egyesülés tagjainak érdekeit. Ennek keretében 
közös egyesülési alap felett is rendelkezik, abból pénzügyi segítséget nyújthat 
kedvezményes kamatozású kölcsönök formájában. Érdekképviseleti szerepe a 
TOT-hoz hasonlóvá fejlődhet. 


Változatlanul megmaradtak, sőt várhatóan fokozódnak az állami gazdasá- 
gok vállalati fejlettségében meglevő különbségek. A! kétféle irányítási forma 
aránya is jelzi, hogy nagyobb részükben a dolgozó kollektíva nem képes a 
gazdálkodást közvetlenül áttekinteni, arra csak egy szűkebb körű vezetőtes- 
tület vállalkozhat. A vállalatok egy része központi termelésfejlesztési célokat, 
termelési programokat, kísérleteket hajt végre. A termelési rendszerek ki- 
alakítása is részben a vállalatok szervezeti keretében vagy aktív közreműkö- 
désükkel folyt és folyik. 


Az állami gazdaságok jelentős része vertikális termelési szerkezetet ala- 
kított ki. A termékpályát meghosszabbítva, saját szervezetén belül dolgozza 
fel, sőt értékesíti termékeit. Ezt a vállalati fejlődést az úgynevezett mező- 
gazdasági kombinát cím elnyerésével a cégszerű megnevezés is tanúsítja. 


A két forrásból (gyakran együttesen) kialakult vállalkozói állami gazda- 
ságokra a termelés erőteljes koncentrációja, a kutatás-fejlesztés, az egymást 
vertikálisan követő termelési folyamatok kiépülése a jellemző. Az ipari, élel- 
miszeripari és kereskedelmi tevékenységek túllépik az ország határait is. 
A vállalati fejlesztési stratégia, a gazdasági kapcsolattartás más népgazdasági 
ágak vállalataival, nem utolsósorban pedig a belső munkaszervezet és az ér- 
dekeltségi rendszer ezekben az állami gazdaságokban fejlettebb; vállalati 
magatartásuk is elüt a többiekétől. A belső önelszámoló egységek itt már 
szükségszerűen kialakultak, a követelményeknek megfelelően finomodnak. 
A vagyoni és jövedelmi érdekeltség kialakítását azonban nehezíti, hogy a 
szabályozó rendszer a gazdasági fejlettség magasabb fokára jutott vállalato- 
kat is úgy kezeli, mint a fejlődés alacsonyabb fokán álló, kevésbé koncent- 
rált, nem vertikális tevékenységet folytató társaikat. 


0 A mezőgazdasági termelőszövetkezetek vállalati jellege már az 1968. 
évi gazdasági reform előtt gazdaságpolitikai feladatként fogalmazódott meg. A 
szövetkezeti törvény (1967. évi III. törvény) elismerte a szövetkezet társadalmi 
jellegét, gazdálkodásának jogi kereteit azonban félreérthetetlenül vállalati je- 
gyekkel szabta meg. Kimondotta például, hogy a szövetkezet önálló gazdasági 
szervezet; saját vagyonával és felelősségére gazdálkodik; a vagyon és a tu- 
lajdon a földterületre is kiterjed; a mezőgazdasági termelés alapvető, de a 
szövetkezet más tevékenységgel is foglalkozhat (ha nem tiltja jogszabály); 
tervszerű gazdálkodást folytat és tervet készít. A szövetkezeti szervezet a 
kettős jellegből adódóan is eltért az állami gazdaságokétől, a tulajdonosi jo- 
gok gyakorlása pedig egyértelműen a tagok és a testületi szervek feladata 
volt. A szövetkezetekben az elvi viták és gyakorlati konfliktusok nyomán 
kialakult tulajdonlás meggyőzően bizonyitotta, hogy a nagyobb vállalati ön- 
állóság, a döntésekért vállalt kollektív felelősség nem hat a központi, az ál- 

lami szándék ellen, nem vezet a csoportérdekek nemkívánatos felerősödésé- 
hez, a közös vagyon elprédálásához. Ellenkezőleg: azt eredményezte, hogy a 
mezőgazdasági termelés más formáknál gyorsabban növekedett, rugalmasab- 
ban alkalmazkodott, eszköztakarékosabb gazdálkodást folytatott. Ilyenformán 
az Fedezd rendszer napjainkban folyó továbbfejlesztéséhez is tanulságul 
szolgált. 

A felső- és középfokú irányítás szervei a szövetkezeti önállóságot eseten- 
ként nem tartották tiszteletben, beavatkozásaik azonban fokozatosan mérsék- 
lődtek, mind szűkebb körre szorultak vissza. A szövetkezeti vezetők és az 
érdekképviseleti szervek jogaikat egyre határozottabban érvényesítették. A tu- 
lajdonosi jogokat a testületeken keresztül a szövetkezeti tagok gyakorolják. 
A vezetők meg- és kiválasztásában esetenként tapasztalható az irányító szer- 
vek beleszólása, , tanácsadása". Régebben a tervek készítésénél egyes ágazatok 
erőltetése is előfordult a középirányító szervek (tanácsok) részéről. A módo- 
sított szövetkezeti törvény az állami törvényességi felügyelet gyakorlását az 
illetékes tanács testületi, illetve szakigazgatási szervére ruházta. A , lejjebb 
adott" jogról a szövetkezetet a tanácsnak értesítenie kell. 

A megerősödő koncentráció sokkal inkább kialakította a szövetkezet 
vállalati vonásait, mintsem a szövetkezeti jelleg védelmezői kívánatosnak 
tartották. Az ipari és szolgáltató tevékenység folytatását megkönnyítő dönté- 
sek fokozták a koncentrációt, az állami gazdaságokhoz hasonlóan kialakítot- 
ták a vállalkozó szövetkezeti vállalat típusát. 

A hagyományos paraszti munkától már a gépesített nagyüzem is erősen 
eltávolodott, de ez még szerves folytatása volt a szövetkezeti tagok korábbi 
munkájának. Az újfajta vállalkozásokhoz azonban már kevésbé értettek, nem 
ismerték a munkavégzés módját, fortélyát. A szövetkezetekben ezt a munkát 
sokszor nem is helybeliek és nem parasztok végzik, hanem a szövetkezeti 
telephelytől távol látják el. 

A szövetkezetekben a termelés technikai fejlődése szigorúbb munka- 
rendet, centralizáltabb irányítást váltott ki. A termelési folyamat bonyolul- 
tabb lett, az emberi munkát a nagy teljesítményű gépek megsokszorozták, 
egyben a gépkezelők felelősségét is megnövelték. A szövetkezeti vezetőség 
mellett kialakult a munkamegosztás nélkülözhetetlen — általában kis lét- 
számú — szakembergárdája. A nagyobb beleszólási jog és lehetőség is a ter- 
melés kulcsfontosságú szereplőinek jut. A nagyra nőtt vállalkozói szövetke- 
zetekben a közgyűlés helyét a küldöttközgyűlés vette át. A vezetési elvek itt 
alig különböznek az állami vállalatokétól. 

A belső érdekeltségi rendszer fejlődése és feszültségei főként a vállalkozói 
szövetkezetekben érzékelhetők. A két-háromszáz főt foglalkoztató szövetke- 
zetben még közvetlenül áttekinthető a tagság egészének munkavégzése, nem 
indokolt az egyszerű szervezeten változtatni. Az új kezdeményezések hátte- 
rében azonban gyakran a szabályozó rendszer alóli kibúvók keresése húzód:k 
meg, nem pedig olyan szükségszerű racionalizálási törekvés, mint az állami 
gazdaságokban. A szakcsoporti forma gyors térhódítása is jórészt azzal ma- 
gyarázható, hogy mentesüljenek a bérszabályozás merevségétől. 

A szövetkezeti vállalatok fejlődésbeli differenciálódását jelzi, hogy sok 
(területben, létszámban, termelésben kevésbé jelentős) szövetkezet fejlődése 
megtorpant, gazdasági növekedésükről alig beszélhetünk. Ebben a körben 
nem csupán tartósan alacsony jövedelemről vagy inkább jövedelemhiányról 
van szó, hanem a termelőerők. visszafejlődéséről. Közgazdasági gondolkodá- 
" sunk ilyen- állapotot eddig nem ismert. el. A tények alapján azonban tudo- . 

mást kell vennünk a , többszörösen hátrányos"? szövetkezetekről. Gazdasági 
jogrendünk már elismeri a visszafejlődést, sőt a termelőszövetkezetek felszá- 
molásának jogát is. Az ilyen szövetkezeti kör hiteles feltárása, a , vissza- 
fejlődés" gyakorlati érvényesítése azonban még várat magára. 


0 A szakszövetkezetek a vállalati formák módosulásának lehetőségén túl 
is figyelmet érdemelnek. Gazdálkodásuk főleg a mostoha természeti adottságú 
területeken, tulajdoni szempontból alacsonyabb fokú formaként szerveződött. 
A földterület jogi értelemben szövetkezeti használatú. de a tagok gazdasága 
többszörösen meghaladja a mezőgazdasági termelőszövetkezeti háztáji gazdál- 
kodás mértékét. — 

Az egyszerűbb szövetkezeti formák szintjén az irányító szervek bábásko- 
dása erőteljesebb volt, mint a mezőgazdasági termelőszövetkezet körében, a ki- 
sebb méret és taglétszám hátráltatta a hozzáértő saját vezetőgárda kialakítá- 
sát és gyakran adott okot a , felső" beavatkozásra. A kedvezőtlen termőhelyi 
adottságokkal is magvarázható, hogy az állami támogatásokból (területre és a 
közösben dolgozók létszámára számítva) a többi szövetkezetnél nagyobb 
mértékben részesedtek. Fejlesztésük egy-egy ágazatra összpontosult, számos 
esetben lényegesen koncentráltabban, mint a mezőgazdasági termelőszövetke- 
zetekben. (Szövetkezeti borpalackozó például először szakszövetkezeti kezelés- 
ben létesült.) A beruházások zömét saját erőből finanszírozták, a hitel igény- 
bevétele is jelentéktelen volt. , Két lábon álló" működésük kiváltképpen 
ezért figyelemre méltó. i 

Hatékonyságuk jobb az átlagosnál, körülbelül felényi eszközzel érnek el 
annyi nyereséget, mint a mezőgazdasági termelőszövetkezetek. 


€ A szövetkezeti társulások működéséhez, jövőjéhez nagyon sok várako- 
zás fűződik. Szerepüket nem lehet pusztán az eszközök oldaláról megítélni, 
bár csupán a jogi személyiség nélküliek 12 milliárd forint értékű termelőesz- 
köze már 6 százalékát éri el az ágazaténak. (1971-ben még csupán 3 száza- 
lékos volt részesedésük.) A vállalkozási készség, a termelés megújulása szem- 
pontjából alapvető innováció, a technológiai és technikai fejlesztés, a tudo- 
mányos kutatások gyakorlati alkalmazása jelentős mértékben e társulások ke- 
retében valósul meg. Nem véletlen, hogy a termelési rendszerek többsége 
ilyen formában működik. 

Az állami tulajdon féltése, továbbá az ipar és a mezőgazdaság, de még 
inkább a forgalmazó szervezetek együttműködési készségének hiánya a sza- 
bályozás oldaláról is erősítette ezt a folyamatot. Sem a mezőgazdaság ter- 
melőeszköz-ellátását végző szervezetek, sem a termékértékesítést végzők nem 
voltak érdekeltek a kooperációkban (monopolhelyzetük miatt ma sem azok): 
mint vállalatokat pedig az állami és a szövetkezeti mezőgazdasággal együtt 
kifejezetten hátrányosan érintette az önálló jogi személyiségű kooperációkba 
való belépés. A nyereséges vállalkozás a gyorsan változó közgazdasági fel- 
tételek mellett veszteségessé vagy kevésbé jövedelmezővé válhat. és ilyenkor 
a vállalati betéthez többnyire csak a közös vállalat felszámolásával juthatott 
hozzá a társuló. A betétest saját gazdasági helyzetének váratlan romlása is 
a közös vállalkozás felszámolására kényszerítheti. A termelés műszaki ér- 
telemben vett megújulásának hordozói, továbbá a tőkekoncentráció megvaló- 
sítói éppen ezért csak korlátozott mértékig lehetnek a kooperációk, akár .az 
önálló jogi személyiségűek, akár az egyszerű társulások. A vállalkozói állami 
gazdasági és szövetkezeti kör e. téren.-nagyobb eredményeket . tudott felmu- 
tatni, mint a kóópéerációk. — vi E az o ominey o rtr gő 4. § 

0 A termelési rendszerek a szervezeti rendben sokrétűen illeszkednek 
egymáshoz. Nagyobb részük mint jogi személyiség nélküli kooperáció műkö- 
dik: vannak állami és vegyes tulajdonú társulásos formák. 

A termelési rendszerek a vállalatok új típusú kapcsolatainak rendszerét 
is jelentik. A hazánkban gazdálkodó mintegy 1500 mezőgazdasági vállalatnak 
nem mindegyike képes saját erejéből kiterjeszteni a műszaki-technikai fej- 
lesztést a termékek egész sorára. Már méreteik miatt sem rendelkeznek 
szellemi kapacitással a termelés optimális biológiai, kémiai, technikai, mun- 
kaszervezési feltételeinek megteremtéséhez. Nem állnak rendelkezésükre eh- 
hez az anyagi eszközök. A rendszer kialakítója vagy szervezője, a rendszer- 
gazda, az adott ágazatban díjazás ellenében elvállalja és teljesíteni igyekszik 
ezeket a funkciókat. Feladatait természetesen csak a központi irányítás támo- 
gatásával, a fejlesztést igénylők egyetértésével és anyagi kötelezettségválla- 
lásával képes jól elvégezni. 

A rendszergazdák gondoskodnak a legeredményesebb vetőmagról, vegy- 
szerekről, gyógyszerekről, meghatározzák, esetleg beszerzik a szükséges gépi 
eszközöket, szervezik ezek javítását. Ellátják a dolgozók képzését. oktatását. 
A tenyészidő folyamán szaktanácsot adnak, ellenőrzik az egészségügyi és 
munkaszervezést. 

Az iparszerű termelési rendszerek letéteményesei, az élenjáró mezőgaz- 
dasági nagyüzemek egyben a rendszerek szellemi, szervezeti, szaktanácsadói 
központjai is. A termelési rendszerek egyszersmind új típusú munkameg- 
osztást hoznak létre, többnyire ágazaton belül valósítják meg az integrációt. 
A rendszergazda (gesztor, szervező) tevékenységével az erkölcsi elismerés mel- 
lett jelentős jövedelemre is szert tesz. A technológiai fejlesztés általánossá 
válása után azonban ez az előny vitatható, magatartását nehéz indokolni. 
Mindenesetre a gesztorgazdaságok mint integrálók a többieknél magasabb 
fokú vállalatok. 

A rendszerek kezdeményezői a legkorszerűbben gazdálkodó állami gazda- 
ságok voltak. A hetvenes évek második felében fokozatosan felsorakozott 
melléjük néhány jól felkészült termelőszövetkezet is. 1982-ben 74 termelési 
rendszer működött, közülük 21 a szántóföldi növénytermelésben, 29 a kerté- 
szetben és 24 az állattenyésztésben. A partnerkapcsolatokban részt vevők szá- 
ma 3000 körül alakult. Egy-egy gazdaság több rendszernek is tagja. 


60 Az agráripari egyesülések egy adott térség agrár-ipari komplexumának 
kísérleti szervezetei. Megalakulásuk után néhány évig nem, vagy alig foly- 
tattak termelő tevékenységet, azóta jórészt termelőberendezéseket is működ- 
tetnek. Közös tevékenységüket ugyanazok a célok vezérlik, mint más társulá- 
sokét: a termelőeszközök hatékonyabb működtetése, a szellemi erők összpon- 
tosítása. Ennek ellenére az egyesülések még nem képesek befolyásolni a tér- 
ségek összehangolt fejlesztését. Ehhez sem elegendő eszközzel, sem intézkedési 
joggal nem rendelkeznek. Az érintett övezetekben működő vagy érdekelt élel- 
miszer-ipari vállalatok gyakran csak formálisan vettek részt az egyesülésben, 
a szövetkezeteknél kisebb összegű fejlesztési hozzájárulást fizettek. Az állami 
gazdaságok később léptek be. Nem valósult meg az egyesülések ágazati koor- 
dinálása sem. A Kalocsai Egyesülés például csak 40 százalékát fogta össze az 
ország fűszerpaprika-termelésének. A társult vállalatok érdekeltsége sem egy- 
értelmű, hiszen a gazdasági fejlettség kiegyenlítése a jól gazdálkodóknak alig- 
ha előnyös. 

Jelentős eredményként könyvelhető el, hogy az eddigi működés során a 
taggazdaságokban javult a takarmánytermelés és az állattartás összehangolása. 

Az egyesülések koordináló, gazdaságszervező tevékenysége azonban más te- 
rületeken még nem hozott számottevő eredményt. Működésüket inkább az 
útkeresés jellemzi. Az egyesülés alig formálta a tagvállalatok és szövetkezetek 
termelési struktúráját. A nyersanyagtermelés és -feldolgozás vertikális össze- 
hangolása is a kezdeti lépéseknél tart, elmarad az alapításkor feltételezettől. 
Három egyesülésben elkezdődött a feldolgozó (cukor, baromfi, konzerv) válla- 
latok igényeinek megfelelő szakosodás, de a negyedik egyesülésben ennek 
egyelőre még csak reális lehetősége sem látszik. 


Az egyesülésen belüli ,közös tevékenység" egyelőre korántsem olyan 
jelentős, hogy a tapasztalatokból messzemenő következtetést lehetne levonni. 
Tisztázatlan az is, hogy a közös beruházás üzembe lépése után a termelés, 
illetve az üzemeltetés milyen módon valósuljon meg. Egyes elképzelések és 
próbálkozások szerint az üzemelés az egyesülés igazgatóságához kapcsolt új 
vállalatként, mások szerint taggazdasági gesztorsággal történjék. 


Az élelmiszer-termelés — amint a szervezeti struktúra felvázolásából is kitűn- 
het — összetett folyamat. Bázisa, a nyersanyag-előállítás, alapvetően a mező- 
gazdaság feladata. A mezőgazdaság fejlettségének, iparosodottságának jelen- 
legi fokán azonban e munka eredményessége nagymértékben az ipartól függ, 
az onnan származó termelőeszközök mennyisége, minősége és — nem utolsó- 
sorban — ára a mezőgazdasági termelést is meghatározza. A mezőgazdasági 
termékek felhasználója is jórészt az ipar (körülbelül a termelés kétharmad 
része kerül az ágazaton kívül felhasználásra). Az élelmiszerek továbbítása a 
hazai vagy külföldi fogyasztókhoz jelenti az élelmiszerek végső felhasználását. 
A mezőgazdasági termékpálya így számos más népgazdasági ág (ipar, építő- 
ipar, kereskedelem, közlekedés) egymásra utaltságát és kölcsönös függését 
feltételezi. Olyan alapvető gazdasági törvényszerűség ez, amely összehangolt 
szervezést, napról napra megújuló gondoskodást igényel. 


Szedik az almát Halásztelken 

IDEOLOGIA - PROPAGANDA 


Pusztai Ferenc 


A BUDAPESTI PÁRTBIZOTTSÁG 
TITKÁRA 


Á propaganda növekvő szerepéről 


Az agitáció és a propaganda szoros és folyamatos kapcsolatban áll a politi- 
kával, az ideológiával, nemcsak feladatai, hanem lehetőségei is függenek 
tőle. Ezt az alapvető összefüggést jó és rossz tapasztalataink mindig is bizo- 
nyították, felismerhetővé tették. Politikai sikerek, ideológiai eredmények ösz- 
tönző segítséget adhatnak, jobb feltételeket teremthetnek a propaganda, a 
propagandisták számára. S természetesen fordítva: a bonyolultabb, nehezebb 
politikai, ideológiai helyzetek, kedvezőtlen jelenségek megnehezítik, megne- 
hezíthetik a propagandamunkát. Mindebből azonban — ugyancsak tapaszta- 
lataink által igazoltan — korántsem következik, hogy a politikai gyakorlat 
közvetlenül és automatikusan hat a propagandára. Előnyös politikai lehető- 
ségek maradhatnak kihasználatlanul, ha rosszul tervezik és szervezik a pro- 
pagandamunkát; a kezdeményező erejű, felelősen politizáló propaganda vi- 
szont sokat segíthet a politikai gondok megoldásában. Az eszmei-politikai 
felvilágosító és nevelő munkának tehát önálló szerepe, önálló felelőssége 
van. Éppen ezért nem lehet a propagandamunka gyengeségeit kizárólag a po- 
litikai gyakorlat, az ideológiai élet ellentmondásaira hivatkozva magyarázni, 
mentegetni. 

Azért szükséges erről szólni, mert napjainkban sűrűn megfogalmazódik 
az a kritikai észrevétel, hogy a társadalmi gyakorlat által felvetett új kér- 
dések elméleti, politikai megválaszolása nem történik meg mindig elég gyor- 
san és kellő színvonalon, így aztán — úgymond — nincs elég naprakész mu- 
níciója a propagandának. A bírálat jogossága aligha vitatható, és csak támo- 
gatni lehet a tempóhátrány, a színvonalkülönbség csökkentésére irányuló 
igényt. Látnunk kell ugyanakkor, hogy a propaganda valóban tapasztalható 
gyengeségei, hiányosságai nemcsak vagy nem elsősorban ebből az ellent- 
mondásból fakadnak. Tapasztalataink szerint sokkal nagyobb szerepet játszik, 
hogy korábban a propagandamunkában erősen ráhangolódtunk egy távlati 
szocialista perspektíva bemutatására, ennek hatása napjainkban is érezhető, 
holott a mai helyzet a társadalmi valóság, az adott viszonyok, a formálódó 
politikai megoldások mély és alapos megértését, megértetését követeli tő- 
lünk. Mindezt természetesen anélkül, hogy le kellene, le szabadna monda- 
nunk jövőnk, távlataink reális ábrázolásáról. 


Az új követelmények tudomásulvétele, a szükséges változás a propagan- 
damunkában már évekkel ezelőtt megkezdődött, a váltás azonban sok helyen 
nehezen megy végbe. Gyakran megrekedünk még általános tételeknél, tá- 

voli eszményképeknél, s ezzel együtt megelégszünk a társadalmi, politikai 
valóság felszíni jelenségeinek bemutatásával, a gyakorlat változásainak túl- 
zottan praktikus, és — talán éppen ezért — nemritkán parttalanná váló vi- 
táival. Ennek okai sokrétűek. A propaganda elmaradása a követelményektől 
nyilvánvalóan összefügg a felkészültség hiányosságaival, az pedig a megfe- 
lelő szemléleti beállítódás, a politikai bátorság hiányával, hiszen jóval nehe- 
zebb szembenézni a mai valóság kemény tényeivel, a gyakorlat vitákat is 
kiváltó útkeresésével, mint távlatokat felvázolni, azokról , filozofálni". Nem 
szabad figyelmen kívül hagyni azt sem, hogy szellemi életünk egyes divat- 
jelenségei, bizonytalanságot, befeléfordulást tükröző ideológiai megnyilvánu- 
lásai erőteljesen hatnak a közvéleményre s ezáltal természetesen befolyást 
gyakorolnak a propagandára, a tudatformálásra is. Mintát , kínálnak"? a fe- 
lelős valóságismeretet és a valódi felelősségvállalást elhárítani igyekvő vagy 
azt mellékesnek tekintő magatartáshoz. 


Az egyik ellentmondásos jelenség, amivel naponta számolnunk kell, az úgy- 
nevezett szakszerűség hatása a propagandamunkára. Napjainkban a tudo- 
. mányos, technikai haladás felgyorsulása, a közgazdasági tényezők növekvő 
szerepe, a számítástechnika terjedése, a korszerű tervezési, irányítási mód- 
szerek, igazgatási eljárások meghonosodása stb. természetszerűen követelik 
meg a korábbiaknál jóval nagyobb szakszerűséget az élet minden területén. 
A hétköznapok világát és a hivatalos fórumokat egyaránt és mind jobban 
jellemző szakszerűség azonban sokrétű jelenség. Nem ritka, hogy az egy- 
oldalú szakmai beállítódás tájékozódási bizonytalanságot, politikai passzivi- 
tást takar. És előfordul az is, hogy a szakszerűség, a racionalitás, a szakmai 
objektivitás mezét öltik magukra a politikamentességet, a dezideglesizátást 
tudatosan hirdető technokrata, technicista szemléletek. 

Az ilyesfajta , szakszerűség" jelentkezése és a vele egyszerre tapasztal- 
ható jelenség: a politizálás, az ideológiai munka elszíntelenedése, elszürkülé- 
se szellemi életünk egyes szféráiban értékrendet alakít, közvéleményt orien- 
tál, sőt propagandamunkánkra is hat. Ennek is vagy jórészt ennek köszön- 
hető, hogy propagandistáink egy része a legjobb szándékoktól, szakmai ambí- 
cióktól vezérelve a lehető , legszakszerűbben" igyekszik tálalni mondanivaló- 
ját, a legfrissebb adatokat, szempontokat felhasználva alakítja ki érvelését — 
sokszor bizony többé-kevésbé függetlenül a konkrét közegtől, amelyhez szól, 
azoktól a konkrét politikai, ideológiai kérdésektől, amelyek hallgatóit fog- 
lalkoztatják. Néha olyan benyomásunk támadhat, mintha a propagandisták 
egynémelyike állandóan szakmai zsűri előtt szerepelne. Sokan átveszik a ve- 
zetői megnyilatkozások szakmai zsargonját, nyelvi — sematizmusát ís. Ami 
azonban jó, többé-kevésbé megfelelő a vezetői értekezleteken, a szakmai 
érintkezésben, az hibás, sőt káros, a tömegpolitikai munkában, a propagan- 
dában. 

Propagandistáink nemcsak a mind jobban kiszélesedő szakmai kommu- 
nikáció közegében dolgoznak, nemcsak a szakszerűség , nyomásával" küsz- 
ködnek, hanem részesei a legkülönbözőbb fórumokon, a sajtóban, a rádióban, 
a televízióban, a közéleti összejöveteleken zajló társadalmi vitáknak is. Ál- 
talában nagy felelősséget éreznek és sokat tesznek azért, hogy a vitákra való 
reagálással ösztönözzék, segítsék a társadalmi méretű közgondolkodást. Ennek 
ellenére a viták egy részével a propagandamunka néha nem tud mit kezdeni, 
azokhoz nem képes érdemi módon kapcsolódni. Nehezen tisztázódik a propa- 

ganda vitákban betöltött, betölthető szerepe. Kétségtelen, hogy erre gyakran 
maguk a viták adnak nyomós okot, érthető magyarázatot. A legszélesebb 
nyilvánosság előtt folyó viták egy része ugyanis nem, vagy nem mindig ta- 
núskodik felelős magatartásról, nemritkán szélsőséges, irreális nézetek hang- 
zanak el, ütközés, ellenérvek nélkül. Az ilyen viták nem segítik a tájékozó- 
dást, az elmélyülést valamely fontos kérdésben, inkább kételyeket, esetleg 
gyanakvást váltanak ki a viták politikai célszerűségét, szerepét illetően. Per- 
sze a legtöbb polémia nem sorolható ebbe a kategóriába. Nagyobb részüknek 
közvetlen köze van a népgazdaságban, a társadalomban, a kultúrában végbe- 
menő valóságos folyamatokhoz, segítik a legcélravezetőbb megoldások kidol- 
gozását, a jelenlegi nehéz helyzetből való kilábalást, a kibontakozást. A viták 
szükségképpen előforduló kritikus, vagy csak szokatlan elemei azonban ilyen- 
kor is elbizonytalanítanak számos propagandistát. Jó néhányszor tanúi lehet- 
tünk annak, hogy a propagandista felkészültsége viszonylag magas szinten 
állt, állásfoglalása egy-egy fontos vitában mégis elmaradt. Mindennek nyil- 
vánvalóan további okai is vannak. Részint az, hogy a már említett módon 
dezorientál egyes vitaműhelyek tevékenysége, részint pedig az, hogy propa- 
gandistáínk nem kapnak megfelelő segítséget az új kérdésekben való tájé- 
kozódáshoz. Tudatában vagyunk annak, hogy propagandamunkánk azzal já- 
rulhat hozzá leginkább a közgondolkodás formálásához, a viták pozitív tár- 
sadalmi hatásához — legyenek a viták akár szakmaiak, akár társadalmi-poli- 
tikai természetűek —, ha a politikai hátteret kísérli meg tisztázni, a propa- 
gandában részt vevők önálló eligazodásához próbál nagyobb segítséget adni. 
Ehhez a jövőbén az eddigieknél hathatósabb támogatást kell nyújtanunk. 


A társadalmi valóságunkat politikusan közelítő, korszerű propagandamun- 
kához nélkülözhetetlen, hogy a propaganda több szálon kapcsolódjon össze, 
többet foglalkozzon a napjainkban korszerűnek nevezhető politikai maga- 
tartásformával. Ennek lényegét a XIII. kongresszus tömören így határozta 
meg: minden kommunista kötelessége, hogy , határozott kiállással, meggyőző 
érveléssel lépjen fel eszméink és politikánk mellett, a szocalizmustól idegen 
nézetekkel szemben". A propagandamunkában határozottabban, meggyőzőb- 
ben kellene hangot adnunk az ilyen felfogásnak és magatartásnak. Ez lehet 
a legfőbb forrása, ösztönzője az érdemi társadalmi, politikai kérdések felvető- 
désének, felvetésének: a politikusan cselekvő, aktív embert érdekli igazán, 
milyen feltételek között tevékenykedhet, minek az érdekében kell szót emel- 
nie, milyen feladatokat kell megoldania. A politika melletti kiállás támogatá- 
sára a propagandának megvannak a sajátos módszerei, lehetőségei. Nyilván- 
valóan hasznos, ha a jó példát (akár csak a publikációs nyilvánosság doku- 
mentumainak felhasználásával) népszerűsíteni tudjuk. Ennél is lényegesebb 
azonban az aktív politikai magatartás tapasztalatainak, tanulságainak elem- 
zése, tudatosítása. 

A politikánkat képviselő aktív magatartás szükségképpen érdekekkel 
találkozik, kerül össznangba vagy ellentétbe. Ezért a propaganda egyik fon- 
tos teendője figyelemmel kísérni az érdekmozgásokat. Társadalmi, politikai 
közéletünk élénkségének, megélénkülésének egyik jele éppen az, hogy az ér- 
dekek, érdekkülönbségek egyre nyilvánvalóbban, sőt olykor élesen fejeződ- 
nek ki. Az alapvető érdekek találkozásának, a politikai egység megvalósulá- 
sának talaján ez természetes jelenség, egyenes következménye társadalmunk, 
szocialista demokráciánk fejlődésének. Számolnunk kell azonban azzal, hogy 

az érdekek nem mindig jelennek meg nyíltan. A hatékony propagandamun- 
ka egyik legfontosabb jele, hogy résztvevői helyesen, reálisan értelmezik az 
érdekmozgások és érdekkonfliktusok terepét, a politikai valóságot, a valósá- 
gos politikai szándékokat, a párt alapvető törekvéseit. Ez adhatja a legna- 
gyobb segítséget a párt politikája melletti kiálláshoz, a helyes tájékozódás- 
hoz, a hasznosan cselekvő magatartáshoz. 

Ahhoz, hogy propagandamunkánk meggyőzőbb, eredményesebb legyen, 
erősíteni kell a vitát mint propagandamódszert. Figyelmeztető jel, hogy még 
a vitára szervezett propagandafórumok és -körök is nemegyszer előadásos, il- 
letőleg konzultációs formára váltanak át; a bevezetőt, a kérdésekre adott vá- 
laszokat nem követi eszmecsere, az érvek, álláspontok ütköztetése, azaz a 
nézetek összecsiszolódása elmarad. Ezzel egyébként a propaganda hatékony- 
ságának a legközvetlenebbül értékelhető mércéje is kicsúszik jórészt a ke- 
zünkből. Lényegesebb ennél azonban, hogy kihasználatlanul marad az a lehe- 
tőség, amelyet az élénk, tartalmas vita a nézetek tisztázásához, sőt a köz- 
életi szereplésben való jártasság erősítéséhez kínál. 

Régóta megfogalmazott igénye, törekvése a propagandának Budapesten 
is, hogy a hallgatók, résztvevők ismereteinek szintjéhez differenciáltan iga- 
zodjék. E változatlanul fontos szempont az utóbbi időben még nyomatékosab- 
bá vált. Mindenekelőtt azért, mert a lakosság bonyolult rétegződése révén 
társadalmi méretekben jelentős változások következtek be az. ismeretek meg- 
szerzésének lehetőségeiben. 


Az előképzettség, az ismeretek szintjének figyelembevétele nem jelent- 
het azonban passzív alkalmazkodást a meglevő ismeretanyaghoz. Tapaszta- 
lataink bizonyítják: szemléleti zavarok, bizonytalanságok forrása, hogy töre- 
dékesek vagy összefüggéstelenek a véleményalkotás alapjául szolgáló ismere- 
tek. Zavarja ez szocialista elveink megértését csakúgy, mint a társadalmi 
valóság helyes feltérképezését, a problémák megoldására irányuló politikai 
törekvések megítélését és eredményeink megfelelő értékelését. A szükséges, . 
de hiányzó ismeretek gyarapítását állandó feladatunknak kell tekintenünk. 
Propagandamunkánk ma különösen szorgalmazott alkalmazkodó képességének 
nem utolsósorban abban is ki kell fejeződnie, hogy , tematikától függetlenül" 
azonnal tudjon és legyen kész segítséget adni a megértéshez szükséges, de 
hiányzó kulcsismeretek pótlásához. 

Figyelmeztető jelek vannak arra, hogy a propagandában az eddigieknél 
tőbb figyelmet kell fordítani az elméleti. világnézeti ismeretekre. Természe- 
tesen nem vehetjük át a közoktatás és a politikai képzés világnézetet alapozó, 
a világnézeti kérdésekben is továbbképzést nyújtó funkcióját; habár — mint 
a sajtóban az utóbbi időben zajló viták bizonyítják — a világnézeti alapo- 
zás is jócskán hagy kívánnivalókat. Propagandánk is többet vállalhatna 
azonban magára e téren. Mindenekelőtt azzal, hogy nem kötődik iskolásan a 
tematikához, a tananyaghoz, hogy nem korlátozódik az oktatásra, az informá- 
lásra, hanem résztvevőivel együtt szüntelenül és igényesen kutatja, átgondol- 
ja a politikai gyakorlat, az ideológiai élet új kérdéseinek elvi összefüggé- 
seit, elméleti, világnézeti vonatkozásait. Jórészt igényességünktől függ, hogy 
a legfontosabb világnézeti kérdések szóba kerülnek-e a propaganda összejöve- 
telein, vitáin. Az elméleti alapkérdések állandó felvetésével, érvelő tudato- 
sításával érhetjük el azt is, hogy egyre kevesebben legyenek, akik a marxiz- 
mus elméleti alapjait nem, vagy csak egyes vonatkozásaiban s nem összefüg- 
gő rendszerként ismerik. 

Mind a politikai, világnézeti érdeklődés fenntartása, mind szocialista el- 
veink, politikánk hathatósabb eszmei támogatása azt követeli a propaganda- 

munkától, hogy ne maradjon csupán utólagosan magyarázó, csak vitakérdé- 
sekre — gyakran egyoldalúan csak kritizálva, védekezve — reagáló propa- 
ganda. Politikai szándékok offenzív bemutatását, agitatív képviseletét tuda- 
tosabban és sokoldalúbban, összehangoltabban kell felvállalnunk, megten- 
nünk. A propagandakampányok határozott politikai meghirdetésére és körül- 
tekintő, fegyelmezett végrehajtására például gyakrabban lehetne és kellene 
sort kerítenünk. 


A propagandamunka eredményesebb szervezésének, a munka hatékonyabbá 
tételének, korszerűsítésének is kulcstényezői a propagandisták. Fővárosi ta- 
pasztalataink, eredményeink áttekintésekor a közelmúltban mi is elismeréssel 
és köszönettel szóltunk munkájukról. Éppen ezért kell továbbra is megkü- 
lönböztetett gonddal foglalkoznunk kiválasztásukkal s a szükséges helyeken 
és mértékben cseréjükkel. A múlt pártoktatási évben jöttek hallgatók az ala- 
pozó propagandista-tanfolyamra magas felkészültséggel, jelentős tapasztalat- 
tal, s jöttek kisebb tapasztalatú, kezdő propagandisták a továbbképzésre. Így 
aztán érthető módon megoszlott például a továbbképző tanfolyamokon részt 
vevők véleménye: egy részük szívesebben hallgatott volna speciálisabb, okta- 
tott szakterületéhez kapcsolódó előadásokat, másik részük pedig az általános 
kérdésekkel foglalkozó előadásokat igényelte, dicsérte. A vélemények, az igé- 
nyek ekkora megoszlását elkerülhettük volna, ha jobb a kiválasztás, gondo- 
sabb a beiskolázás. 

Talán nemcsak budapesti tapasztalat, hogy propagandistáink egyre na- 
gyobb jelentőséget tulajdonítanak módszertani kérdéseknek, fokozott érd-rk- 
lődéssel fordulnak a módszertani tapasztalatokat közvetítő kiadványok, kép- 
zési formák felé. Az 1984/85-ös pártoktatási évünk propagandista tanfolyama- 
in a legnagyobb érdeklődés a gazdasággal, a nemzetközi politikával és a párt 
belső életével kapcsolatos kérdéseket kísérte. A tanfolyamok legsikeresebb 
részének mégis a módszertani programokat ítélték a résztvevők. Ennek a 
biztató igénynek propagandistáink képzésében, továbbképzésében az eddigi- 
eknél jobban és halogatás nélkül meg kell felelnünk. 

Valljuk, hogy a propagandamunka és az agitációs tevékenység nem lehet 
reszortfeladat: a pártélet egészét át kell hatnia, minden egyes párttag maga- 
tartásában, munkájában jelen kell lennie. Ez a szemléletileg helyes elv olykor 
annyira általánossá tágul a gyakorlatban, hogy a teendők konkrét megfogal- 
mazása is el-elmarad. Aligha helyeselhető például, ha egy-egy választott tes- 
tület üléseiről hosszú időn át hiányoznak az ideológiai kérdések. De ugyan- 
ilyen gond az is, ha az alapszervezetek taggyűléseinek napirendjén alig — 
vagy csak előírt témaként — szerepel ideológiai, elméleti probléma. Nem túl- 
zás, ha azt mondjuk, hogy taggyűléseinket a legfontosabb propagandafóru- 
mok között kell számon tartanunk, így kell számolni velük, amikor propagan- 
dánk eredményességét, sőt akkor is, ha a propagandisták képzését, tovább- 
képzését vizsgáljuk, az ezzel összefüggő feladatokat jelöljük ki. 

Pártvezetőségek, propagandisták közös és fontos feladata a propaganda- 
munka előrelátó megtervezése. Ahhoz, hogy a propaganda minden feladatát 
elvégezhessük, nem szabad minden szinten mindent fölvállalni, tervbe ven- 
ni. A tartalmi szelektálásban jobban kell érvényesítenünk az aktuális, a po- 
litikai időszerűség szempontjait is. Azaz az adott helyzethez tudatosabban, 
rugalmasabban kell alkalmazkodnunk. Ez az igény azonban semmiképpen 
sem azonosítható a meglevő érdeklődés szimpla kiszolgálásával. A konkrét 


körülmények figyelembevétele nem szűkíthető le a propagandista közvetlen 
környezetének kérdéseire, megfogalmazott problémáira. Ezek gondos számon- 
tartása, elemzése, a propagandamunkában való hasznosítása csak egyik ré- 
sze a konkrétság követelményének. Ugyanilyen konkrétan, pártszerű érvelés- 
sel kell szólnunk átfogó érvényű politikai céljainkról, körülményeinkről is. 
Máskülönben a helyi kérdések konkrétsága károsan szembekerülhet az ál- 
talános, országos kérdések elvontságával. 

A célszerűen mértéktartó tervezés természetesen maga ülé kell hogy 
vonja a propagandafórumok jobb egymásra épülését, illetőleg a propaganda- 
munka tervszerűbb folyamatosságát. Különben valóban azt érezheti a munká- 
járól politikai felelősséggel gondolkodó propagandista, hogy minden feladat- 
tal, problémával mindig szembe kell néznie, hogy mindig mindennel fog- 
lalkoznia kell. A tervszerűség, a folyamatos munka azonban nem képzelhető 
el másként, csak a pártszervezetek aktív közreműködésével, a propagandisták- 
nak nyújtott állandó segítséggel. 

A propagandára, a propagandistákra váró számos nehéz feladat — bi- 
zonytalankodás helyett — józan, higgadt számvetésre és tervezésre kell, hogy 
ösztönözzön bennünket. Hiszen megszerzett propagandatapasztalatainkra jó- 
zan higgadtsággal nézhetünk: jó néhány fontos, bonyolult munka van mögöt- 
tünk. Joggal bízhatunk abban, hogy a jelenlegi, szigorúbb, megnövekedett 
követelmények felerősíthetik pozitív tapasztalatainkat, megerősíthetik propa- 
gandistáinkat. Úgy kell dolgoznunk, hogy így legyen. 

SZEMLE 


E. Fehér Pál 


Szocializmus és kultúra 


ACZÉL GYORGY KÖNYVÉRŐL 


Egy politikus tevékenységének hat esztendőre szabott mérlege? Jogosult — 
legalábbis formálisan — egy ilyen megközelítése is Aczél György új köny- 
vének, amelyet Szocializmus, nemzet, kultúra címmel bocsátott közre a Kos- 
sutnh Könyvkiadó. Valóban, ez a könvv azokat a beszédeket, előadásokat, 
cikkeket, interjúkat tartalmazza, amelyek 1978-—1985 között születtek, rend- 
szerint valamely jelesebb alkalom — évfordulók, kongresszusok, elméleti 
tanácskozások — nyilvánossága számára. Ezeket az alkalmakat többnyire 
összeköti, hogy Aczél György értelmiségi közösség előtt szólalt föl — írókhoz, 
pedagógusokhoz, tudósokhoz, mérnökökhöz, orvosokhoz szólt a napi politika 
aktualitásairól (tisztségeiből következően ez nem is lehetett másként) s egy- 
úttal az adott szakterület közéleti problémáiról. 

Voltaképpen párbeszédet kezdeményez minden alkalommal, mert a poli- 
tikát nem tartja valamely réteg avagy escport privilégiumának, hanem min- 
den gondolkodó ember természetes iogának és kötelességének. Ám magától 
értetődően óvakodik attól is, hogy egv-egy terület eredményeit, gondjait il- 
letően döntőbíróként, megfellehbezhetetlen igazságok kimondójaként szólal- 
jon meg. Aczél György szándéka egészen más: minden esély fontos számára, 
hogy a párt politikáját megvilágítsa, mégpedig nem általánosságban, hanem 
konkrétan, a felmerülő problémákhoz kapcsolódva. Azazhogy a problémá- 
kat nagyobb összefüggésekbe helvezi át, s ekként elmélyültebb értelmezésüket 
teszi lehetővé. Így alakulhat ki egy olyan párbeszéd, amelyben egyenrangú 
partnerek cserélnek véleményt a társadalom közös hasznára tekintve. Eközben 
a közös érdekre helyezi mindenkor a legnagyobb, a legerősebb hangsúlyt. , Alap- 
elvvé tettük — mondotta a Spiegel szerkesztőivel folytatott beszélgetésben 
—, hogy a szocializmust felesleges veríték és könny nélkül valósítsuk meg. 
Tudatosítottuk, hogy a marxizmus—leninizmust nem azért kell alkalmazni, 
hogy elméleti téziseket kipróbáljunk a népen, hanem azért, hogy az emberek- 
nek szebb, jobb és értelmesebb életet biztosítsunk. Megmondtuk, hogy... 
tízmillió magyar számára építjük fel a szocializmust. A párt úgy értelmezi 
szerepét, hogy a szocialista hatalom eszközeivel a népet kell szolgálnia . . ." 

Aczél György gyűjteményes kötetét azonban más összefüggésekben is 
érdemes szemügyre venni. Természetesen a könyvben közzétett beszédek, írá- 
sok keletkezésének időpontja semmi esetre sem hanyagolható el. Különösen 
azért nem, mert mindannyian tudjuk, hogy ez a hat év a szocializmus épí- 
tésének sem magyar, sem nemzetközi vonatkozásokban nem volt éppen köny- 

nyű szakasza. Váratlan gondokkal, súlyos konfliktusokkal kellett szembenézni 
nemcsak a gazdasági életben, hanem a kultúrában is. Sőt bizonyos politikai 
problémák, amelyek nem a művészetek világában keletkeztek, éppen itt csa- 
pódtak le, s itt kellett rájuk válaszolni. Az elért eredményekre is hivatkozva, 
de a gondok lehetséges keletkezési gócait is megvilágítva, a gyógyítás, a gyó- 
gyulás elképzelhető, reális módozatairól is szót ejtve. Megint csak nem 
, felülről", hanem a felelősséget, a munkát minél szélesebb körben megosztva. 
Erről beszélt a már idézett interjúban is: , Úgy próbáltuk a szocializmust épí- 
teni, hogy mindenki megtalálhassa a maga boldogulását, a hívők éppúgy. 
mint az ateisták, az értelmiségiek éppúgy, mint a segédmunkások. :Tudjuk, 
hogy a társadalomban különféle érdekek léteznek. Ezeket fel kell ismernünk, 
szükség esetén ütköztetni kell egymással, hogy megleljük azokat a megoldá- 
sokat, amelyek a legjobban szolgálják a köz érdekét. Meg kell találnunk az 
egyén, a kisebb-nagyobb csoportok érdekei és a közjó összhangját." A szerző 
tehát a társadalmi összhang megtalálását tekinti a politikus és a szocialista 
politika céljának, és korántsem csupán erre az időszakra vonatkoztatva. 


Azt a folyamatosságot kívánja képviselni Aczél György, amelynek szel- 
lemében a szocialista művelődési politika több mint negyedszázada tevé- 
kenykedik. Változó eszközökkel, azonos alapelvek szellemében. Ezek az alap- 
elvek nem értelmezhetők és főleg nem használhatók valamiféle receptekként, 
amelyeket — betegség esetén — csak ki kell váltani a patikában, s rendszeres 
alkalmazásuk feltétlenül eredménnyel jár. Ezek az alapelvek a marxizmusz— 
leninizmus tudományából következnek, s alkalmazásuk, mint minden tudo- 
mányos eszköz, alkotó hozzáállást követel meg. Aczél György mostani könyvé- 
nek ez a másik lehetséges értelmezése: a gyakorló politikus hogyan él az 
esélyekkel, miként hasznosítja a tudományok adta ösztönzést. A gyakorló 
politikus — tudjuk — szükségszerűen improvizál is: váratlan feladatok ese- 
tében ez egyszerűen elkerülhetetlen. Ezekben az esetekben éppen az a kér- 
dés, hogy milyen a politika tudományos megalapozottsága, és milyen ennek 
az ösztönzésnek a szerepe a döntések meghozatalában. 


XXX 


AA művelődéspolitikánk negyedszázadát értékelő-mérlegelő tanácskozáson Aczél 
György elmondotta; , Közös felelősségünk megértetni a szellem embereivel 
is, hogy országunk nehéz helyzetben van: erre figyelve fogalmazzák újra és 
érvényesítsék a gyakorlatban is értelmiségi hivatásuk, küldetésük felelősségét. 
Természetesen nem feltétel és vita nélküli vakfegyelemre gondolok. A nehéz 
helyzet nem indok a demokratizmus visszavételére, a kapkodásra, a szűkí- 
tésre, ellenkezőleg, a demokratizmus terén is előre kell lépnünk. De ma 
társadalmunk további demokratizálásában akkor lehet valóban növekvő sze- 
repe az írástudóknak, ha értékteremtő, értékközvetítő, tudatformáló munká- 
jukkal, a szocialista életvitel és közgondolkodás erősítésével hozzájárulnak 
ahhoz, hogy hazánk talpon maradjon, hogy erősödjön a társadalmi-nemzeti 
önismeret és közmegegyezés, hogy népünk kulturáltabb, műveltebb legyen." 
Ebben a szövegben világosan megragadható a történelmi pillanat igényének, 
illetve a művelődéspolitika állandó tényezőinek szerves összefonódása. Részint 
egyértelműen meghatározza ennek a művelődéspolitikának a célját: a szocia- 
lista életvitel és közgondolkozás erősítését. (Olykor nem árt arra emlékeztetni, 
hogy a szocialista művelődéspolitika céljai magától értetődően nem különböz- 
hetnek az általános politika elképzeléseitől. Amióta csak létezik a marxista 

értelmezésű szocialista eszme, ennek végső célja a világ s benne az ember át- 
alakítása. Ezért szerepel nem alárendelt, hanem egyenrangú tényezőként a 
művelődéspolitika a szocialista államok társadalmi tényezői között.) Részint 
utal azokra az eszközökre, amelyek a korszerű életvitel és közgondolkozás 
erősítését szolgálhatják: a demokratizmusra, az értékteremtésre és az érték- 
közvetítésre. Mindezek állandó tényezői a szocialista művelődéspolitikának. 
Ezért aktuális kérdés mindig a célok és az eszközök összhangja, mert csak 
Így tartható fenn a művelődési élet egyensúlya. 

Persze megint nem szentenciákról van szó... A Magyar Tudományos 
Akadémián 1979 decemberében elmondott beszédből. idézek: ,A tudomány 
nem a bűn és az ártatlanság kategóriáival dolgozik, most mégis a tudomány 
sbűnbeeséséts említem... A szellemi élet egyéb területein is tapasztalható ez 
a s"bűnbeeséss. A művészetben ez azt jelenti, hogy mikor milliók igénylik és 
várják a műalkotások szavát, értelmes sugallatait, akkor a művészet, illetve 
művelőinek kisebb hányada nem tud válaszolni erre az igényre, mert alkotásai- 
ból hiányzik az értelmes dialógus képessége, az érthetőség. Hangsúlyozom : nem 
a vulgáris, lejáratott, olcsó sközérthetőségetx kérjük számon ezzel a fogalom- 
mal. Azért nem tudnak válaszolni milliók művészetéhségére, mert akadályozza 
munkájukat az arisztokratizmus, nemegyszer a sarlatán, sznob divat. Hasonló 
értelemben használom a tudomány bűnbeesése fogalmát. A tudomány is bűnbe 
eshet, ha nem elégíti ki a társadalom egyre növekvő tudományéhségét. A tudo- 
mány kívánatos működésének természetesen az is feltétele, hogy részt vállaljon 
a társadalom, a gazdaság, az ipar, a mezőgazdaság igényeinek megfogalmazásá- 
ban, az új igények korszerű megragadásában." Kétoldalú , egyezményről" be- 
szél Aczél György : egyrészt félreérthetetlenné teszi a társadalom igényeit, me- 
lyeket úgy is meg lehet határozni, hogy a közösség nem élhet a szellem emberei 
nélkül, s ezért elvárja tőlük a kor értelmezését, az ehhez nyújtott segítséget, 
másrészt a tudomány, a szellem embereinek feladata, hogy értelmes módon 
emeljék a művelődési igényeket, így segítve mind magasabb színvonalra a köz- 
gondolkodást. Egyrészt jelen van az érték megőrzésének mozzanata, amelyhez 
egy olyan múltú és fejlettségű országban, amilyen a miénk, nyilván hozzátar- 
tozik az értékek terjesztésének leckéje is, másrészt viszont új értékek megterem- 
tése nélkül a társadalom önmagát ítélné halálra. Ezt a mozgást serkenteni, 
minél elevenebbé tenni, a kommunikációt segíteni — Aczél György ebben látja 
a szocialista művelődés- és tudománypolitika feladatainak egyik legfonto- 
sabbikát. 

Aczél György beszédeinek, cikkeinek, interjúinak megkülönböztethető sajá- 
tosságuk: személyességük. Ne tévesszük össze ezt a szubjektivitással, a vo- 
luntarista feladatmeghatározásokkal és megoldásokkal. Ez a személyesség 
persze stílus dolga is, de nemcsak az. A franciák mondották, hogy a stílus 
— ember; talán nem túlságosan profán dolog azt állítani, hogy a stílus — 
politika is. Ha a politikus stílusa olyan, hogy óvakodik a kinyilatkoztatásoktól, 
ha nem fogalmaz hadparancsokat, ha megnyilatkozásaiban egészséges arány- 
ban keveredik az eredmények számbavétele és a kritika (ideértve az önkri- 
tikát is!), ha nem fél hipotéziseket is felállítani, ami már önmagában hor- 
dozza a tévedés lehetőségét is — mindez már nem személyes ügy csupán, 
noha le nem tagadhatóan utal a politikus személyére is. Ha a politikus érték- 
tisztelete olyan, látszatra talán valóban csupán egyéni , kedvtelésre" is kiter- 

jed, hogy a marxizmus—leninizmus klasszikusai mellett hivatkozási alapja 
szinte az egész magyar és világirodalom — ez már szintén nem egyedül 
magánügy. Kivált nem az a művelődéspolitika területén. 

Az uniformizálás, a nivellálás korántsem csupán a gazdasági élet terén 
veszélyes, hanem mindenkor veszélyes volt a társadalom fejlődésében, s 
kivált káros tendencia volt bármikor a szellem, a politika világában. Az 
arcnélküli politikus — felelőtlen politikus, mert elleplezi, mert nem képes 
megmutatni a személyes vállalást a közös ügyben, tehát nem tudható, hogy 
miért vállal felelősséget, miért vonható felelősségre. Márpedig a felelősség - 
vállalás is része a szocialista demokráciának, s így, ezen belül a szocialista 
művelődéspolitikának is. 


dd. d.e 


A forradalmár optimizmusa — mondotta Aczél Győrgy egy interjú során 
— nem a világ adott állapotának elfogadásából, hanem tagadásából ered. 
Abból a meggyőződésből, hogy változtatni lehet az emberi viszonyokon, és az 
emberek képesek erre a változtatásra. A világ nem elégíti ki az embert, ezért 
törekszik átalakítására. Az optimizmusnak vannak illuzórikus formái, amelyek 
meggátolják a kudarcok felismerését. De vannak realisztikus formái is, ame- 
lyek lehetővé teszik, hogy a kudarcból is okuljunk. Emlékezzünk csak 
Marxra! Marx meg volt győződve arról, hogy a Párizsi Kommün győzelmé- 
nek nincsenek meg a feltételei. Mégis támogatta, amikor létrejött. Azok 
szemével nézte a történelmet, akik csinálják, és nem azokéval, akik írják. 
Meg volt győződve arról, hogy a munkásosztály csak saját — olykor negatív 
— tapasztalataiból képes tanulni. Nem az az optimista, aki az ablakon ke- 
resztül a zimankós téli tájra tekintve derűs napsütést hazudik magának, s 
nem is az, aki tétlenül ülve hajtogatja: nem baj, a zord hideget úgyis az 
enyhe tavasz váltja fel. Az optimista a viharban is fáradhatatlanul dolgozik, 
mert tudja, hogy csak a természetben követi magától a telet a tavasz. Az 
emberi társadalom történetében meg kell küzdeni a napsütésért." Aczél 
György többszáz oldalas könyvinterjújának néhány lapnyi részlete bizonyára 
nem véletlenül került a Szocializmus, nemzet, kultúra élére, noha a kötet 
időrendje szerint nem ott kellene szerepelnie. A politikus, a cselekvő, a cse- 
lekvésre késztető politikus ars poeticája ez: olyan hitvallás, amely a világ- 
nézet, a gyakorlati feladatok mellett meghatározza alkatát és cselekedeteinek 
mozgatórugóit. 

Ez a könyv ebben a szellemben fogalmazódott. Ezért nem csupán hat 
esztendő mérlege. Arra is alkalmas, hogy visszapillantsunk a közelmúltunkra, 
de mindenekelőtt mégis küzdésre sarkall. A napsütésért, a szocialista élet- 
vitelért, a reális önismeretért. Azért nyújt tágas körképet a szocializmus 
ügyeiről a világban és idehaza, hogy világosan kirajzolódjanak a nemzeti 
kultúra cselekvési programjának állandó és időszerű feladatai. Tudva-tudván, 
hogy a szocializmus nemzeti sikerei a világ szocialista meggyőződésű embe- 
reinek, közösségeinek további küzdelmeit viszik előbbre. . 


: ESZMECSERE 


A szocialista életmód dilemmái 


VITAINDÍTÓ BESZÉLGETÉS 


A nyolcvanas évek reaktásai közepette újbóli átgondolásra és elemzésre 
vár az a kérdés, hogy a szociaksta életmódra vonatkozó elveink, normáink 
miképpen lehetnek irányadóak a mindennapi élet gyakorlatában, meny- 
nyire szolgálhatnak eligazításul az emberek számára az életvitel különböző 
alternatívái közötti választásban. Az utóbbi időben szaporodnak az ezzel 
kapcsolatos kérdőjelek, a tisztázásra és megválaszolásra váró problémák. 
Szerkesztőségünk ezért határozott úgy, hogy a folyóiratban vitát indít az 
életmóddal összefüggő időszerű problémákról. Várjuk e kérdéskörhöz a hoz- 
zászólásokat, észrevételeket. 


Az eszmecsere lehetséges irányainak felvázolásához első lépésként a szer- 
kesztőség beszélgetést rendezett, amelyen részt vett Gergely György, a Ko- 
márom megyei pártbizottság osztályvezetője, Gyenes Sándor, a debreceni 
109. sz. Szakmunkásképző Intézet igazgatója, Szabó Gyula, a Láng Gép- 
gyár művezetője, Szekeres Imre, a KISZ Veszprém megyei bizottságának 
első titkára, Takács Béla, Teszársz Károly, a Vasas Művészegyüttes és If- 
júsági Ház igazgatója, Végh Csaba, a balmazújvárosi Lenin Tsz elnökhe- 
lyettese és Zeley László, a Magyar Rádió munkatársa. A beszélgetést La- 
kos Sándor, a Pártélet felelős szerkesztője vezette. 


A választás lehetősége és nehézsége 


Az életmód elemzése arra a kérdésre ad választ: hogyan élünk? Ez igen sok 
tényezőtől függ. Az életmódot alapvetően meghatározzák a gazdasági lehető- 
ségek, a jövedelmi-kereseti viszonyok, az életfeltételek, de jelentősen befo- 
lyásolják a tudati, ideológiai, erkölcsi viszonyok is. A munkahelyek műszaki 
színvonala, a városi és a falusi életviszonyok közötti különbségek, a lakáshoz 
jutás módja és lehetősége, a gyermeknevelés társadalmi körülményei megany- 
nyi olyan tényező, amelyek számottevő mértékben befolyásolják, érintik az 
emberek, a családok életmódját. , E feltételek reális számbavétele nélkül — 
hangsúlyozta Szekeres Imre — az életmód tudatos alakítására irányuló bár- 
mely törekvésünk kudarcra lenne ítélve, puszta ráolvasás maradna." 

Az MSZMP mindig óvakodott és óvott attól, hogy a szocialista életmódot 
felülről, határozatok révén próbálja , bevezetni". Nem bizonyultak életrevaló- 
nak azok a próbálkozások sem, amelyek pontokba szedve kísérelték meg meg- 
határozni a szocialista életmód követendő normáit, előírni követelményeit. Ezen 
az úton legfeljebb meglehetősen elvont általánosságokig, afféle , szocialista tíz- 
parancsolatnak" tekinthető jókívánságokig lehetett eljutni. Ám miközben az 
ilyenfajta törekvéseket elvetettük, most mintha kezdenénk már lemondani ar- 
ról ís, hogy egyáltalán legyenek fogódzóink, útjelző cövekeink, amelyek mutat- 
ják az életmóddal kapcsolatos törekvéseink irányát. Holott az élet napjainkban 
talán még erőteljesebben igényli, hogy ebben a tekintetben is világosan meg- 
fogalmazzuk elveinket. 


Az utóbbi évek tapasztalatai — miként erre Zeley László utalt — nem- 
csak azt mutatták meg, hogy milyen sok nehézség, gond közepette megy végbe . 
az életformaváltás. Hanem azt is, hogy a szocialista termelési viszonyok auto- 
matikusan nem hozzák létre a velük összhangban álló erkölcsi, magatartásbeli 
állapotokat. Már csak azért sem, mert az emberek számára szélesedtek a vá- 
lasztás lehetőségei. Vita bontakozott ki arról, hogy ez előnyös vagy hátrányos 
jellemzője-e helyzetünknek. , Mai életünk egyértelműen pozitív vonásának kell 
tekintenünk — fejtette ki véleményét Gergely György —, hogy az emberek 
zöme széles skálán mozogva alakíthatja életvitelét. Nagyjából azonos életszín- 
vonalon élő emberek igen különböző életmódot folytathatnak és folytatnak is, 
s bár az életfeltételek persze behatárolják a választási lehetőségeket, ezek ma 
meglehetősen szélesek." Ez egyértelműen eddigi fejlődésünk eredményeit tük- 
rözi, hiszen arról tanúskodik, hogy az életfeltételek tekintetében megszüntettük 
a választást korlátozó — korábban létezett — rendkívül szélsőséges különbsé- 
geket. Ám ez a helyzet egyben felelős tennivalókat is szab számunkra. 


A társasházban együtt él — fejtegette Zeley László — a babona és a ter- 
mészettudomány legújabb eredményeit is tükröző világnézet, avagy a , család- 
16" felsőbbségét őrző patriarchális és a modern felfogású, az egyenrangúságra 
épülő család. A lépcsőházban egyszerre kerülnek szóba a háztartás igényeit is 
figyelembe vevő hobbi-kert hétvégi földműves teendői és a korszerű technikai 
eszközök, az autó, a video vagy akár a személyi számítógép javításának meg- 
oldásai. Van, akit szabadidejében a gondosan összeválogatott házi könyvtár 
vonz, mást a sokoldalúan felszerelt, a lakók által közösen használható barkács- 
műhely. Választani elsősorban nem a , fekete vagy fehér" leegyszerűsített al- 
ternatívái közül kell, a lehetőségek, a megoldások ennél általában sokkal gaz- 
dagabbak. A választási lehetőségek szélesedése tehát, noha munkánknak két- 
ségbevonhatatlan eredménye, nem könnyebbé, hanem nehezebbé teszi a helyes 
út megtalálását. 


Mi lehet az eligazodás sarkpontja? Mivel! az életmódnak mindenképpen — 
s a mi társadalmunkban különösképpen — középpontban álló eleme a munka, 
a feltételek számbavételét is indokolt ezen a területen kezdeni. Az alapvető 
kérdés tehát az, mennyire a munka alakítja, formálja életünket. A helyzetkép 
nem egyértelmű. Aligha vitatható, hogy alapvetően a munka határozza meg 
az embereknek a társadalomban elfoglalt helyét. Azért is, mert megszűnt az 
osztálytársadalmakat jellemző, mások kizsákmányolásából származó tulajdonon, 
vagyonon alapuló tagozódás, és azért is, mert a munka teremti meg az élet 
egészének fő feltételeit. Márpedig — mint Végh Csaba emelte ki beszélgeté- 
sünkön — abból kell kiindulnunk, hogy olyan mértékben és ütemben vayyunk 

képesek erősíteni életünk szocialista vonásait, ahogyan előbbre tudunk jutni 
az ehhez alapul szolgáló materiális feltételek fejlesztésében. 

Ha azonban a kérdést úgy tesszük fel: milyen munka az, amit sikerült a 
társadalom életének középpontjába állítani, akkor már a színvonalat, a minő- 
séget, a munka jellegét tekintve több megoldatlan problémával találjuk ma- 
gunkat szembe. Ugyanakkor több jelből kiolvasható, hogy erősödik a nem 
munkával kapcsolatos tényezők társadalmi hatása, ezek a korábbinál nagyobb 
mértékben befolyásolják az életben elfoglalt helyzetünket. Ezért napjainkban 
egyre határozottabban merül fel a kérdés: elsősorban munkával vagy pedig 
a könnyű boldogulás eszközeivel kívánják-e: az emberek a maguk életfelté- 
teleit javítani, helyzetüket jobbá tenni? 


A választ jelentős mértékben befolyásolja, hogy milyen a végzett munká- 
nak a mennyiséggel, minőséggel, társadalmi hasznossággal arányos anyagi és 
erkölcsi elismerése. A beszélgetésen résztvettek megítélése szerint e téren jelen- 
leg sok minden nincs rendben, a szálak mintha alaposan összegubancolódtak 
volna. , Nemegyszer tapasztalható — fejtette ki véleményét ezzel kapcsolatban 
Szabó Gyula —, hogy mást tekintünk társadalmilag igazán fontos tevékeny- 
ségnek, mint amivel magas keresethez, jövedelemhez lehet jutni. A szakkép- 
zett szellemi és fizikai munka az anyagi javadalmazás mércéjével nemegyszer 
jóval hátrébb csúszik, mint a szakképzettséget nem igénylő vagy a periferiális 
területeken folytatott tevékenység." Konjunkturális okokból segédmunkások 
olykor kétszeresét vagy többszörösét is megkeresik annak, amit számos szak- 
munkás vagy nem vezető állást betöltő értelmiségi. Közismert — a XIII. kong- 
resszus vitájában is több oldalról felvetődött — probléma a műszakiak tevé- 
kenységének, de általában a kvalifikált, magas szakképzettséget igénylő mun- 
kának a relatív leértékelődése. 


A beszélgetés résztvevői a helyes értékrend, a teljesítmény presztízse szem- 
pontjából az egyik döntő fontosságú feltételként jelölték meg, hogy ebben a 
tekintetberr nagyobb összhangot teremtsünk, s az anyagi megbecsülés jobban 
szinkronba kerüljön a különböző tevékenységek tényleges társadalmi fontossá- 
gával. Enélkül ugyanis az egyének választása mind erőteljesebb ellentétbe ke- 
rül a kívánatos iránnyal, amit világosan jeleznek a pályaválasztás és a pálya- 
elhagyás ismert anomaliái. Felmérések szerint a hetvenes évtizedben a koráb- 
binál jóval nagyobb arányban hagyták el szakmájukat mind szakmunkás-bizo- 
nyítvánnyal rendelkezők, mind diplomások, s helyezkedtek el egyéb területe- 
ken. Igaz, ennek a jelenségnek az okai összetettek, és következményei sem egy- 
irányúak. Mégsem lehet szemet hunyni sem a személyes képességek kibonta- 
kozására gyakorolt kedvezőtlen hatása, sem a képzésre, oktatásra fordított 
milliók kárbamenetele, a társadalmat emiatt ért veszteség felett. 


E kérdés megítélésénél nem hagyhatók figyelmen kívül a tudományos- 
műszaki haladás követelményei. Tény, hogy ez a folyamat hosszú távon és el- 
lentmondásokon keresztül bontakozik ki, s ezért amunkához való viszonyra — 
a. életmód e centrális elemére — gyakorolt hatásuk is ellentmondásos jellegű. 
Tanulságos dolgokat vetett fel erről a vitaindító eszmecserén Gyenes Sándor. 
Mint elmondotta, a debreceni szakmunkástanulók egy része ugyan automati- 
zált gépsorok mellett végzi gyakorlati munkáját, ám a feladatuk gyakorta csu- 
pán néhány gomb megnyomására, egy-egy kar elmozdítására korlátozódik, 
monoton rutinmozdulatok ismétlődnek egymás után. Ez épp annyira elkedvet- 
lenítő, mint az a helyzet, amivel a tanulók másik része némelyik kisüzemben, 
szövetkezetben találja magát szembe, ahol évtizedekkel ezelőtti technikai szín- 

vonalon folyik a megerőltető, izzasztó fizikai munka. Bizonyos, hogy a mikro- 
elektronika, a robottechnika térhódítása előbb-utóbb túllendít ezeken a rossz 
végleteken, ám jelenleg és még jó ideig számolnunk kell velük. 


A mában a holnapot 


Ez és még sok más jelenség indokolja, hogy behatóbban megvitassuk, mi- 
ként tudnánk tovább erősíteni a munkának a társadalmi értékrendben játszott 
szerepét. Egyrészt abban az értelemben, hogy jobban és egyértelműen ösztö- 
nözzük az embereket: a munkában és ne a könnyű boldogulás eszközeiben 
keressék sorsuk, helyzetük jobbá tételének útját. Másrészt pedig abban, hogy 
mindenekelőtt a kvalifikált, hatékony, színvonalas munkának, az értékes telje- 
sítménynek növeljük a becsületét, azt állítsuk piedesztálra. 


Az anyagi ösztönzés azért sem kerülhető meg ennek a kérdéskörnek az 
elemzésekor, mert a , hogyan éljünk"? kérdése szorosan összefonódik a , miből 
élünk" kérdésével. Az életvitelnek egyik meghatározó tényezője az anyagi 
szükségletek kielégítését szolgáló javak megszerzése, az ezért folytatott erő- 
feszítés. Különösen a fiatalok, a pályakezdők életmódját befolyásolja ez erő- 
teljesen. A vitaindító beszélgetésen is szóba került az a tény, hogy"ebben az 
utóbbi időben megnövekedett a főmunkaidőn túl végzett tevékenység jelen- 
tősége. Az életfeltételek szigorodásának hatásait sokan csak oly módon ké- 
pesek kivédeni, hogy fokozzák e tevékenység mértékét, intenzitását. 


Ennek a ténynek napjainkban nem csekély az életmódra gyakorolt hatása. 
Beszélgetésünkön is felidézték a dologban nagyon is érintett tatabányai bá- 
nyásznak a XIII. kongresszus nyilvánossága előtt elhangzott kérdését: akkor 
élünk-e szocialista módon, ha vállaljuk a nagyszámú túlműszakot, avagy pedig 
ha a családdal töltjük időnket, olvasunk, kikapcsolódunk? A kérdésfeltevés 
maga is jelzi, hogy ez esetben a túlmunka a legkevésbé sem csak az egyén, ha- 
nem a társadalom gazdasági érdekeit is szolgálja, s az esetek számottevő ré- 
szében ez másoknál is így van. Ám ez nem változtat a dilemma lényegén. Az 
idézett felszólaló maga a kérdésre úgy válaszolt, hogy a munkát is vállaljuk, 
de a kultúráról, az aktív pihenésről sem mondhatunk le — s alapként a szer- 
kesztőségi beszélgetés résztvevői is e választ fogadták el. A mai helyzetben a 
merev, a realitásokkal nem számoló , vagy-vagy" aligha lenne helyes kérdés- 
feltevésnek tekinthető, az ,,is-is" megoldás módjait és lehetőségeit azonban a 
gyakorlatban nem könnyű megtalálni. 


Mi késztet ma oly sokakat a túlmunka vállalására? Többen, így Szekeres 
Imre és Gergely György annak a véleménynek adtak hangot, hogy az esetek 
túlnyomó többségében ez nem feleslegesnek ítélhető luxuscikkek, hanem a ci- 
vilizált élethez joggal szükségesnek tartott anyagi javak megszerzését célozza. 
Ezzel kapcsolatban szinte mindenki alapvető problémának ítélte a lakáshoz 
jutást. Mint kifejtették, a lakás több szempontból is kulcsfontosságú tényezője 
ma az életmódnak. Egyrészt, mert az egyes családok életformáját nem kis 
mértékben határozzák meg lakásviszonyaik. Másrészt, mert a megfelelő lakás 
megszerzéséhez szükséges erőfeszítések sok embernél hosszú időre lekötik a 
szabadidő számottevő részét, vagyis az időfelhasználás struktúrája jelentős 
mértékben függ attól, hogy. ki milyen módon és milyen áron tud lakáshoz 
jutni. 


Mini a lakásviszonyok javításában játszott szerepe is tanúsítja, a főmun- 

kaidőn kívül végzett tevékenység számos családnál az életmód anyagi feltéte- 
leinek javulását eredményezi — olyan javakhoz segíti hozzá az egyéneket és 
családokat, amelyek révén igényesebben, kulturáltabban, magasabb minőségi 
színvonalon tudnak élni. Másfelől azonban tapasztalhatók kedvezőtlennek, ne- 
gatívnak ítélhető tendenciák is. Ez az elfoglaltság ugyanis szükségképpen ki- 
szorít fontos, hasznos elemeket az érintettek tevékenységéből, és ebben a 
tekintetben keresztezi az egyének és a társadalom távlati érdekeit. 


Az anyagi feltételek szorítása ma sok család számára kényszerítő hatá- 
sú, ám hiba lenne nem észrevenni, hogy nemcsak a szükség táplálja ezt a ten- 
denciát. , Kezd eluralkodni bizonyos felhalmozási, vagyongyűjtési mánia — fo- 
galmazta meg Végh Csaba —, az anyagi javak halmozása némelyeknél már 
olyan, mindent maga mögé utaló életcéllá válik, ami eltorzítja az életvitelt, a 
szemléletet és magatartást." Gyenes Sándor ezzel kapcsolatban utalt azoknak a 
falusi családoknak az életére, amelyeknek szinte minden szabad percét lekötik 
a ház körüli teendők, az állatok ellátása, s bár hatalmas, jól felszerelt házakat 
építenek, rengeteg munkával létrehozott otthonuk kényelmét élvezni sem ide- 
jük, sem igényük nincs. Ha nem is ez az általános, tapasztalhatók a presztízs- 
fogyasztás jelei, előfordul, hogy az anyagi javak hajszolása deformálja az élet- 
módot. A vitaindító beszélgetés résztvevői nem képzelt, hanem valóságos ve- 
szélynek ítélték ezt, noha óvtak a probléma súlyának eltúlzásától, a kérdés 
egyoldalú kezelésétől. Szóba került az is, hogy a szükségletek, az igények nö- 
vekedésének gyakorlatilag nincs korlátja, ezek egymásra épülve folyamatosan 
bővülnek, ám a kielégítésük csak a feltételek megteremtődésével párhuzamo- 
san történhet. Ezért szükséges, hogy az emberek hozzáigazítsák igényeiket a 
kielégítés tényleges feltételeihez, számoljanak a realitásokkal, mert ellenkező 
esetben, hajszolják bárhogy is önmagukat, óhatatlanul csalódni fognak. 


Az effajta egyoldalúság nem utolsósorban azért káros, mert nehezíti a 
lépéstartást a fejlődés, a műszaki-technikai haladás követelményeivel. A nem- 
zetközi összevetések tanúsága szerint elmaradásunk a munkaerő szakképzett- 
ségi színvonalát tekintve nagyobb, mint a termelőberendezések műszaki 
fejlettségét illetően. Ebből természetszerűen adódik, hogy a lemaradás behozása 
döntő mértékben függ a képzettségi színvonal emelésétől, aminek fontosságát 
felerősíti a műszaki haladás világszerte felgyorsuló üteme. Ebben az összefüg- 
gésben vizsgálva tűnik különösen aggasztónak, hogy felmérések sokasága ta- 
núsítja: nálunk a képzés és továbbképzés egyre hátrébb szorul az egyéni érték- 
rend skáláján. Nyilvánvaló, hogy ez a tény is közrejátszik a versenyképesség- 
gel kapcsolatos ismert problémákban. De az egyének szempontjából is gond 
ez, hiszen a gyors fejlődés következtében az iskolapadban szerzett tudás vi- 
szonylag hamar elévül, s folyamatos karbantartása immár a szó szoros értel- 
mében kezd létszükségletté válni. Ha azonban az emberek a legtermékenyebb 
éveket kizárólag az anyagi javak megszerzésére fordítják, félő, hogy a szakmai 
önfejlődésre nem jut elegendő idejük és energiájuk. Ez tehát valóságos — és 
megoldható — ellentmondása mai helyzetünknek. 


A kérdés azonban úgy is felmerül, hogy érdemes-e tanulni, van-e a szak- 
képzettségnek presztízse, s mennyire támogatja megszerzését, bővítését a tár- 
sadalom. A beszélgetés résztvevői több oldalról érzékeltették az ezzel kapcso- 
latos szembeszökő problémákat. A legfontosabb ezek közül, hogy nem meg- 
oldott a nagyobb hozzáértés, a magasabb szakképzettség anyagi elismerése. 
A bérrendszerbe csak nagyon kevéssé épül be egy olyan megoldás, amely 
következetesen biztosítaná a többlettudás megfelelő mértékű honorálását. Ez 
nemcsak az emberek igazságérzetét sérti, de akadálya az önképzés iránti igény, 

a szakmai felkészültség kibontakoztatásának is. Csak akkor látják az emberek 
érdemesnek a továbbtanulást — húzta alá ezzel kapcsolatban Lakos Sándor 
—, ha az kifejeződik az anyagi és erkölcsi elismerésben, ha a szakképzettségen 
alapuló teljesítmény visszaigazolódik a társadalom különböző szektorainak ér- 
tékrendjében. 

Ahol a munkahely technikai színvonala szükségessé teszi, a gazdasági egy- 
ség feladatainak rugalmas szerkezeti változásai napirenden tartják, a vezetés 
pedig hangsúlyt helyez a termelés emberi tényezőire, ott a továbbképzés az 
életmód különböző elemeiben is fontos szerepet játszik. Gergely György ezzel 
összefüggésben Bábolna példáját említette, ahol a kombinát valamennyi dolgo- 
zóját időről időre háromnapos továbbképzésben részesíti, s ebben a gazdasági 
érdek, a vezetés szakmai követelménye és az egyén anyagi, erkölcsi érdekelt- 
sége harmonikusan ötvöződik. Más helyeken viszont, mint a vitában is szó 
esett róla, csak a napi feladatok megoldásával törődnek a munkahelyi vezetők, 
8 ami nem ezt szolgálja, azt feleslegesnek, sőt olykor egyenesen károsnak íté- 
lik. S mivel a munkaidőt is érintő továbbképzés adott esetben nehezíti a ter- 
melési feladatok ellátását, igyekeznek azt gátolni, nem számolva a jövő szük- 
ségleteivel. Szükséges ezért, hogy ebben a kérdésben is megtaláljuk a nem- 
egyszer valóban ellentétes követelmények egyeztetésének optimális módját. 

A jelen és a jövő szükségleteinek együttes szem előtt tartása más össze- 
függésben is felvethető, mégpedig a családi élet, a gyermeknevelés vonatko- 
zásában. Az egyik vitázó egy esetet említett, amikor a pedagógus szóvá tette a 
szülőnek, hogy elhanyagolja gyermekét, az sértődötten válaszolt: , Ugyan, 
hogy mondhat ilyet, most is azért vertem rá még a munkára néhány órát, hogy 
megvehessem neki a kért japán magnót!" Holott a törődés nyilván nem 
merülhet ki — nem szabad, hogy kimerüljön — a gondoskodás anyagi formái- 
ban, a gyermekkel együtt töltött órákat nem lehet pénzzel megváltani. De ha 
ez elvileg aligha vitatható is, a feltételek biztosítása, a szükséges vagy meg- 
engedhető kompromisszumok mértéke (hiszen a gyermekneveléstől nemcsak a 
túlmunka vonhat el időt, de az önképzés, a politikai-közéleti tevékenység, a 
közösséget közvetlenül szolgáló társadalmi munka is) minden bizonnyal átgon- 
dolást érdemel. 


Az együttélés hagyományos és szocialista normái 


A beszélgetés egyik lényeges tanulságaként említette a vitát vezető Lakos Sán- 
dor, hogy a szocialista életmóddal kapcsolatos követelmények megfogalmazása- 
kor, számbavételekor nem hagyhatók figyelmen kívül az emberi együttélés 
évezredek során kialakult normái, értékei, mint amilyen például a kötelesség- 
tudat, a szorgalom, a fegyelmezettség, az adott szó becsülete, az igazmondás, és 
így tovább. Az ezekkel összefüggő szabályok, magatartásbeli követelmények 
az emberi együttélés elemi tartozékai, s éppen ezért nemcsak a szocialista ideo- 
lógia, a marxizmus hívei vallják ezeket magukénak, hanem a közgondolkodás- 
ban ható más eszmeáramlatok, erkölcsi felfogások követői is. 

Ezeknek az elemi normáknak az érvényesítése a szocializmust megelőző 
társadalmak erkölcsi rendszereiben is követelményként szerepelt. Ám hiába 
deklarálták ezeket, a kizsákmányolás és elnyomás, az alávetettség és kiszolgál- 
tatottság, az embereket egymással szembeállító gyökeres és feloldhatatlan ér- 
dekellentétek viszonyai között ezek a valóságban csak kevéssé juthattak ér- 
vényre. A szocializmus az első olyan társadalom, amely objektív viszonyait te- 
kintve lehetőséget teremt az emberi tisztesség szabályainak társadalmi mére- 

tekben történő általános érvényesülésére. Ez a lehetőség azonban ítt sem válik 
önmagától valósággá. Az együttélés általános szabályainak érvényesülését tu- 
datosan elő kell mozdítani, igényként kell támasztani. Ehhez éppen az ad ala- 
pot, hogy itt érvényre jutásuknak megvannak a tényleges feltételei, tehát itt 
a szó és a tettek, az elv és a gyakorlat egybevághatnak. — 


A beszélgetés résztvevői úgy ítélték meg, hogy az erre irányuló erőfeszíté- 
sek hatékonyságát fokoznunk kellene. Tapasztalható ugyanis bizonyos lazulás 
a tisztességes élet normái betartásának igénylésében és számonkérésében. En- 
nek következményeit, mi tagadás, nemritkán fájóan érezzük mint termelők és 
fogyasztók, ügyfelek és ügyintézők. Hogy ezen változtassunk, ahhoz szükség 
van irányítási módszereink, ellenőrzési szisztémánk, érdekeltségi rendszerünk 
további javítására, csiszolására, tökéletesítésére, de nem nélkülözhetők ebben 
az adminisztratív módszerek sem, és főképpen a közmorálra gyakorolt erköl- 
csi-eszmei ráhatás. 


Az e tekintetben elért eredmények alapot adhatnak ahhoz, hogy az em- 
beri együttélés évezredes fejlődésének eredményeit magába integráló szocialista 
erkölcs sajátos jegyei kibontakozzanak. A kollektivizmus, a humanizmus jel- 
lemző vonásai, a közösségi szellem, az önzetlenség, a segítőkészség, az áldozat- 
készség azon a talajon fejlődhetnek ki tartósan, amelyet az emberi tisztesség 
egyszerű, de nélkülözhetetlen szabályai tesznek szilárddá és termékennyé. 


Ezt a folyamatot a beszélgetés résztvevői igen fontosnak ítélték. Szabó 
Gyula ezzel kapcsolatban családi indíttatását idézte fel. , Parasztcsaládból szár- 
mazom, s a szüleimtől kapott útravaló két tömör mondatban összefoglalható. 
Először: legyen egy tisztességes szakma a kezedben. Másodszor: a munkából 
kell megélned! Nos, ha ezt mindenkivel meg tudnánk értetni, el tudnánk fo- 
gadtatni, akkor már nagyon sokat tettünk az életmódra vonatkozó céljaink el- 
érésének megalapozásában. Mert ahol ez a feltétel hiányzik, ott meggyőződé- 
sem szerint hiába fáradozunk bármelyik egyéb erkölcsi normánk érvénye- 
sítésén." 


Az önmagukra adó munkásemberek a tőkés viszonyok. között is igyekeztek 
tisztességgel elvégezni a munkájukat. Ez azonban akkor csak a létszükségletek 
kielégítésének tisztességes módja lehetett. A szocializmusban többre van lehe- 
tőség és szükség. A munkaerkölcs itt kibővül: beleépül a vállalat, a társadalom 
javára végzett tudatos fáradozás, az egymás iránti segítőkészség, a termelési 
kérdések eldöntésébe való közvetlen beleszólás igénye és ennek révén az adott 
gazdálkodó egység munkájának egészéért érzett felelősség. Tény, hogy a szocia- 
lista munkaerkölcs még nem bontakozott ki a: kívánt mértékben, és ennek 
okain szükséges lenne elgondolkodni. 


A munkafolyamaton belüli újfajta viszonyok jelentik a kiindulópontot 
ahhoz, hogy a társadalmi élet egészében is megváltozzék az emberek egymás- 
hoz és a közösséghez fűződő viszonya. A szolidaritás, a felelősségérzet megany- 
nyi példája tanúskodik erről, az évtizedekkel ezelőtti széncsaták, falujárás ál- 
dozatos tetteitől kezdve az árvíz vagy földrengés által sújtott területek lakosai- 
nak önzetlen megsegítéséig. Közéletünkben egyre több a vállalati kollektívák, 
brigádok, iskolák, ifjúsági szervezetek, a fegyveres erők alakulatai és más in- 
tézmények által kezdeményezett, vállalt megmozdulás a különféle okokból 
rászoruló egyének vagy csoportok megsegítésére. Ez az erősödő, szélesedő ten- 
dencia szocialista irányban hat társadalmi viszonyainkra, életünk módjára. 
Ugyanakkor ezek a közösséget formáló tettek egyben szükségképpen a szemé- 
lyiséget is alakítják, kifejlesztik annak újfajta vonásait. Így alakulhat ki az 

olyan közösségi összetartozás, amely új, szocialista tartalmat ad fejlődésünk 
fontos hajtóerejének, az életmód változásaiban is megmutatkozó nemzeti ön- 
tudatnak. Ezeknek az összefüggéseknek a valódi tartalmát még nem gondol- 
tuk át minden tekintetben, holott, ha tudatosabban építenénk rájuk, szocialista 
elveink elfogadtatásában és tettekké alakításában is nagyobb léptekkel halad- 
hatnánk előre. 


Az eszmei ráhatás teendői 


Az említettek is tanúsítják, hogy miközben az anyagi életfeltételek fejlesztését 
tekintjük az alapnak, az elsődlegesnek, nagy feladataink vannak a szemlélet, 
a gondolkodásmód alakítása, az eszmei ráhatás terén is. A vitaindító beszél- 
getés résztvevői ebben egyaránt nagy szerepet tulajdonítottak az iskolának, a 
tömegkommunikációnak, a művészeteknek, a politikai, társadalmi, kulturális 
szervezeteknek, mozgalmaknak, intézményeknek, a különféle közösségeknek. 


A szocializmus tudatos híveinek, a társadalom átalakításán munkálkodó 
erőknek olyan irányban kell befolyásolnhiuk az emberek szemléletét, hogy az 
eligazítást adjon mind a jelen realitásainak, mind a jövő, a fejlődés belátható 
szükségleteinek felismeréséhez. E kettős követelmény együttes teljesítése nem 
könnyű, de múlhatatlanul szükséges. Ha ugyanis elrugaszkodunk a realitások- 
tól, azoktól elszakadva fogalmazunk meg ideálokat, célokat, akkor — Takács 


Béla kifejezésével élve — szükségképpen kitermeljük az , előregyártott csaló- 
dást". Ha viszont a perspektívát, a távlatilag is fontos értékeket tesszük záró- 
jelbe, akkor — Szekeres Imre szavait idézve — , azt a szemléletet erősítjük, 


amely csupán a mindennapi élet problémáival való foglalkozást tekinti cél- 
nak, s emellett eltűnnek a látóhatárból a távlatok, szétfoszlanak a képessé- 
geink kibontakoztatására és fejlesztésére irányuló igények". 


Az igényes életvitelre való törekvésnek számtalan jelét láthatjuk napjaink- 
ban is — hangsúlyozta a vitaindító beszélgetés több résztvevője. A szocia- 
lista életmód különféle elemei megtalálhatók a mindennapi életben, sok-sok 
ember, család gyakorlatában. A politikai, ideológiai munkában elsősorban az 
a feladat, hogy ezekből a gyakorlati tapasztalatokból kiindulva jussunk el ál- 
talánosítható értékítéletekhez. Más szóval, ezen a területen is világosabban meg 
kel! fogalmaznunk, hogy mit támogatunk és mit helytelenítünk, mit tekintünk 
követendőnek és mitől ajánlunk óvakodni. Ez általánosságban véve is fontos, 
de kiváltképp szükséges a most felnövekvő nemzedékek, a fiatalok helyes 
orientálásához. 


Az egyén és a társadalom közötti kapcsolatok szerteágazó rendszerében 
számos különféle csoport, szervezet, hivatalosan vagy spontán szerveződött 
közösség közvetíti, alakítja, szelektálja, rostálja az életmóddal, a magatartás- 
sal kapcsolatos normákat. E hatások erőteljessége nem kis mértékben függ 
attól, hogy azonos vagy eltérő irányúak-e. Napjainkban éppen az az egyik 
lényeges gond, hogy nemegyszer erősen különböző vagy éppen ellentétes érté- 
keket, mintákat hangsúlyoz a család, a munkahelyi és a lakóterületi környezet, 
az iskola, a tömegkommunikáció, az ifjúsági mozgalom, a politikai szervezetek. 
Ennek megváltoztatása, a fő vonalaiban egységes irány biztosítása — miként a 


gyakorlat más területein — vezető szerepéből adódóan mindenekelőtt a párt 
feladata. Ezt a feladatát — s erre a kérdéskörre ez talán még erőteljesebben 
érvényes, mint más területekre — döntően eszmei, politikai eszközökkel, az 


orientálás és a meggyőzés útján, a párttagok személyes példája és politikai 

tevékenysége révén teljesítheti. Érdemes lenne ezért szót váltani arról, miben 
igényelhető különösképpen a kommunistáktól a példamutatás, az életmód mely 
vonatkozásaiban indokolt fokozottabb, szigorúbb elvárásokat támasztaniuk ön- 
magukkal és elvtársaikkal szemben. 


A vitaindító beszélgetés résztvevői erőteljes igényeket fogalmaztak meg a 
felnövekvő nemzedék életfelfogását megalapozó oktató-nevelő intézményekkel 
szemben. Gyenes Sándor e követelmények teljesüléséhez szükségesnek ítélte, 
hogy az iskola számára egyszerűbben, érthetőbben, a gyakorlatban alkalmaz- 
hatóbb formában fogalmazódjanak meg a nevelési követelmények, s világosan 
álljon a pedagógusok előtt, hogy milyen irányban kívánjuk formálni a gyer- 
mekek személyiségét. Úgy tűnik, hogy a meghirdetett elvek és a realitások 
közötti eltérés éppen az iskolai nevelőmunkában a legnagyobb, helyenként már 
szinte szakadékká szélesedő. Emiatt, mint ahogy a beszélgetésen Szabó Gyula 
utalt rá, az ilyen irányú törekvések ellenére ma is hiányosan készít fel az is- 
kola az életre, a munkára, túl soki általános, elvont ismeretet ad, s túl kevés 
olyat, ami a munkafolyamatban, a mindennapok gyakorlatában közvetlenebbül 
hasznosítható. 

Nagy a szerepe a tömegkommunikációnak, kivált a televíziónak is, amely- 
nek hatása — nemzetközi tapasztalatok szerint is — a mai világ emberének 
életfelfogására igen számottevő. Jó néhány pozitív törekvést, kezdeményezést 
lehetne a mi tömegkommunikációs eszközeink ez irányú gyakorlatából fel- 
említeni, ám a műsorok összhatását beszélgetésünkön úgy ítélték meg, hogy 
azok nem a mi életszemléletünket erősítik egyértelműen. ,A tömegkommuni- 
káció fórumain — foglalta össze tapasztalatait Zeley László —, sajnos, meglehe- 
tősen sok a partikuláris elem, a szenzációhajhászás, viszont a szükségesnél ke- 
vesebb a mi viszonylatainkban gyökerező, reálisan követhető példa. Elég sok 
az egyes felszíni jelenségekhez tapadó, jellemzően hangulati megnyilvánulás. 
Ez talán még érthető, az azonban már nem, hogy ugyanezeken a fórumokon a 
különböző társadalmi jelenségek hátterében meghúzódó folyamatokról, az okok- 
ról és a tennivalókról kevesebb szó esik." Elhangzott olyan vélemény, hogy a 
televízió, de a filmforgalmazás, a könyvkiadás is, a szórakoztató intézmények 
pedig kiváltképp olykor meggondolatlanul nem is kis teret adnak a köny- 
nyű boldogulás útjait reklámozó életfelfogásnak, keresztezve ezzel a , dolgozni 
pontosan és szépen" szemlélet és gyakorlat terjesztését. A Nyugatról átvett 
filmek, televíziós műsorok, szórakoztató és bűnügyi regények nem kis része 
észrevétlenül — és a bemutatásról, kiadásról döntők szándékaitól függetlenül 
— magával hozza és kisugározza a tőkés világ életszemléletét, értékrendszerét, 
az ottani magatartásmódokat, szokásokat, hangsúlyokat. A video terjedése ezt 
a hatást tovább fokozza, s ezzel a körülménnyel is számolnunk kell. 


Az életmód kívánatos irányú fejlesztésében nagy a szerepe az értelmiség-. 
nek. A beszélgetésen azonban többen úgy ítélték meg, hogy egy része nem 
érzékeli kellőképpen ezzel kapcsolatos felelősségét. Az a szemlélet és az élet- 
vitelnek az a gyakorlata, amelyet akár a humán értelmiségiek, akár a termelő 
munkahelyek vezetői közül jó néhányan képviselnek, nem segít az embereknek 
a szocialista értékek megtalálásában, kiválasztásában. A nemzeti felelősségtuda- 
tot — hangsúlyozta a szerkesztőségi beszélgetésen Végh Csaba — ebben a te- 
kintetben is jó lenne erőteljesebbé tenni. 


A közösségek szerepét húzta alá Takács Béla, utalva ezzel kapcsolatban a 
vasasszakszervezet központi ifjúsági házának és művészegyüttesének gyakorla- 
tára, az eközben szerzett pozitív tapasztalatokra. Mint elmondotta, a szakmun- 
kástanulók világszemléletének alakítása, tudásának bővítése céljából változatos 

ismeretterjesztő és kulturális programokat szerveznek, melyek a fiatalok egy- 
más közötti viszonyának tárgyalásától fegyver- és egyenruha-történeti be- 
mutató szervezésén és különféle művészeti eseményeken át lézer- és holog- 
ramprogramokig terjednek. Az intézmény körül széles ifjúsági aktívahálózat 
épült ki, a fiataloknak itt módjuk nyílik programjaik öntevékeny szervezé- 
sére, a közösséget szolgáló tettekre. A beszélgetés ebben az összefüggésben 
újólag megerősítette, hogy a közösségi értékektől való elfordulásnak, a pri- 
. vatizálódásnak, individualizálódásnak az egyik legjobb ellenszere, ha való- 
ságos tartalmat tudunk adni a különféle közösségek, szervezetek, közéleti 
fórumok működésének. 


Tudjuk, a tényleges viszonyok távolról sem teszik még mindenkinek 
egyenlő mértékben lehetővé, hogy életmódját a legjobbnak tartott elvek és 
törekvések jegyében alakítsa. A szerkesztőségi beszélgetés azonban megerősí- 
tette, hogy ezen a területen sem várhatunk a feltételek maradéktalan meg- 
teremtődéséig. 


A beszélgetés megerősítette, hogy az általunk kívánatosnak tekintett szo- 
cialista életmód ellentmondásos folyamatok során, azok eredményeként bonta- 
kozhat ki, mivel az objektív feltételek differenciáltan hatnak az emberek tö- 
rekvéseire és azok megvalósításának lehetőségeire. E feltételek tudatos alakíc-. 
tása az eredményes előrehaladás alapja, de sikerre csak akkor számíthatunk, 
ha ezzel együtt a gondolkodásmód formálására is figyelmet fordítunk, ha ké- 
pesek vagyunk megválaszolni a tisztázatlan kérdéseket, feloldani a nem jó 
irányba mutató beidegződéseket. Ez indokolja az életmód problémájának napi- 
rendre tűzését, teszi időszerűvé és fontossá, hogy az ezzel összefüggő kérdése- 
ken együttesen gondolkodjunk és vitatkozzunk. 


Új létesítménnyel gazdagodott Újpest: elkészült a Káposztásmegyeri Általános Művelődési 
Központ. Az épület előtt Parizán Mihály szobrászművész alkotása 

A KOZPONTI BIZOTTSÁG 
GAZDASÁGPOLÍTIKAI OSZTÁLYÁNAK MUNKATÁRSA 


A kisüzemi gazdálkodó szervezetek 
fejlődése 


A nagyüzemek gazdasági előnyei akkor bontakozhatnak ki megfelelően, ha 
tevékenységüket korszerű, hatékony kisüzemek egészítik ki. Ez a felismerés 
nem új keletű, a kisüzemi szervezetek fejlődése azonban mindeddig nem volt 
egyenletes. Sajátos történelmi okok folytán a felszabadulás után hazánkban 
a kisüzemek — a hagyományos kisipart és magánkereskedelmet nem szá- 
mítva — legkorábban és a legszélesebb körben a mezőgazdaság területén ter- 
jedtek el. Több évtizedes fejlődés során a mezőgazdasági nagyüzemek és a 
háztáji gazdaságok között olyan célszerű munkamegosztás és együttműködés 
alakult ki, aminek hasznát aligha lehet vitatni. Ez az együttműködés arra is 
például szolgál, hogy a nagy- és kisüzem nem egymást kizáró, hanem éppen- 
séggel egymást feltételező fogalmak. 


A hetvenes évek második felétől napirendre került az intenzív gazdaság- 
fejlődés kibontakozása és az ezt alátámasztó szervezetfejlesztésnek az igénye. 
A vállalati szervezet korszerűsítése mellett — elsősorban a kereskedelem és 
a szolgáltatások területén — új szervezeti, üzemeltetési formák jöttek létre: a 
szerződéses és a bérleti üzletek. E sorba illeszkedtek a kisegítő, kiegészítő 
gazdasági tevékenységek fejlesztéséről hozott politikai és állami döntések, 
amelyek nyomán 1982 elejétől a gazdaság minden területén mód nyílt kis- 
üzemi szervezetek létrehozására. Az új kisüzemi szervezeti formák részben a 
szocialista szektoron belüli önálló szervezetek (kisszövetkezetek), részben a 
gazdálkodó szervezeteken belül, ezekhez kapcsolódva tevékenykednek (válla- 
lati gazdasági munkaközösségek, ipari és szolgáltató-szövetkezeti szakcsoportok, 
szövetkezetek átalányelszámolásos részlegei); a többi forma arra teremt le- 
hetőséget, hogy az egyének a szocialista gazdálkodáson belül kiegészítő cso- 
portos vállalkozásokba -kezdhessenek (önálló gazdasági munkaközösség, polgár- 
jogi társaság). 

Az elmúlt csaknem négy év folyamán a kisegítő, kiegészítő tevékenységet 
végző kisüzemek szinte valamennyi szervezeti formában jelentősen fejlődtek. 
Gyors ütemben gyarapodott a szervezetek és a résztvevők létszáma. Jelenleg 
mintegy 35 ezer szervezetben több mint 350 ezer fő dolgozik, zömmel munka- 
viszonya mellett, kisebb részben főfoglalkozásúként. I 

Az új kisüzemi szervezetek fejlődését kezdettől fogva élénk társadalmi 
érdeklődés és visszhang kísérte. Mondhatni, spontán társadalmi vita bonta- 

kozott ki. A vitában részt vevők egyik csoportja e lépések időszerűségét, in- 
dokoltságát, kedvező gazdasági hatásait hangsúlyozta, mások viszont szocia- 
lista értékeinket féltve kétségbe vonták e formák helyességét. Az állami 
irányítás mellett a párt- és a társadalmi szervezetek is folyamatos és kiemelt 
feladatuknak tekintették a kisüzemek tevékenységének figyelemmel kísérését. 
Különösen a legelterjedtebb szervezeti forma, a csaknem 20 ezer vállalati 
gazdasági munkaközösség került az érdeklődés homlokterébe. 


Ez év elején központi kezdeményezésre a pártalapszervezetek megtárgyal- 
ták a vállalati gazdasági munkaközösségek működésével kapcsolatos tapasz- 
talataikat, amiről a felsőszintű pártszerveket is tájékoztatták. A XIII. párt- 
kongresszus vitájában is helyet kaptak a kisüzemi szervezetek működésével 
kapcsolatos észrevételek, vélemények. A párt vezető testületei időről időre 
megtárgyalják a kiegészítő, kisegítő gazdasági tevékenységek helyzetét — 
erre legutóbb a közelmúltban került sor —, s állást foglalnak a szükséges 
teendőkről. Ennek során a gazdasági hatások mellett figyelembe veszik a 
kisüzemi szervezetekkel kapcsolatos széles körű társadalmi, politikai tapasz- 
talatokat is. 


A kisüzemi szervezetek fejlődésének alapvető tapasztalata, hogy erősödött 
gazdasági és társadalmi beilleszkedésük, bár még nem olyan mértékben, mint 
ahogy az kívánatos lenne.. A jól működő kisüzemek hozzájárulnak a vállalati 
gazdákodás eredményesebbé tételéhez, a lakosság színvonalasabb ellátásához. 
A kedvezőtlen társadalmi megítélések egyre inkább azokra a negatív jelen- 
ségekre korlátozódnak, amelyek a működési szabályok be nem tartásával, az 
olykor előforduló visszaélésekkel függnek össze. 


Az eltelt időszak természetesen még nem elegendő arra, hogy az új típusú 
kisüzemi szervezetek működéséről minden tekintetben általánosítható követ- 
keztetéseket vonjunk le. Már csak azért sem, mert beilleszkedésük, a gazdál- 
kodás szervezeti, tevékenységi rendszerébe. való integrálódásuk folyamata ma 
is tart, s ennek során mindinkább kibontakoznak az egyes szervezeti formák 
sajátos vonásai. Az eltérő sajátosságok mellett azonban tevékenységük né- 
hány rokon vonása már megállapítható, ami egyúttal működésük gazdasági 
hatásaira is utal. 

Az új szervezetek tevékenységének mérete népgazdaságilag nem szá- 
mottevő, de egy-egy területen jelentős, bizonyos helyeken nehezen mélkü- 
lözhető. Hozzájárulnak a gazdálkodás szervezeti formáinak gazdagításához, 
a tevékenység jellegének megfelelőbb szervezetnek és munkamegosztásnak a 
kialakításához. Bővítik a társadalmi munkaidőalapot, méghozzá elsősorban a 
hiányterületeken: a háttériparban, az alkatrészgyártásban, a gazdasági szol- 
gáltatásokban. A lakossági szolgáltatásokban való részvételük azonban egye- 
lőre elmarad az előbb említettek mögött. Munkájukat általában hatéko- 
nyan, jó minőségben végzik. Rugalmasan alkalmazkodnak az igények vál- 
tozásaihoz, emiatt áraiklbban érvényesíteni tudják a kielégítetlen keresletből 
adódó jövedelemszerzési lehetőségeket. Ezt az is megkönnyíti, hogy munká- 
juk többségét a vállalatok, közületek megrendeléseire végzik, amelyeknek a 
költségérzékenysége nem kielégítő. A gazdasági környezet, a verseny tehát 
nem támaszt velük szemben elég szigorú követelményeket. Jövedelmük a 
közös fejlesztési célú érdekeltség alacsony szintje (olykor a közös felhalmo- 
zás lehetőségének hiánya) miatt az adózás után jórészt személyi jövede- 
lerimé válnak. Az elérhető egyéni keresetek általában magasabbak a válla- 

lati kereseteknél; a kisüzemek belső érdekeltségi viszonyai jobban ösztönöz- 
nek a teljesítmények növelésére, s a keresetek a teljesítmények függvényé- 
ben erőteljesebben differenciálódnak, mint a nagyüzemekben. 

Ma a kisegítő, kiegészítő tevékenységeket végző szervezetek kisebb há- 
nyada működik önálló szervezetként (kisszövetkezetek, önálló gazdasági 
munkaközösségek, polgárjogi társaságok, továbbá az ipari és szolgáltató szö- 
vetkezeti szakcsoportok egy része). Döntő többségük a vállalatokon, szövet- 
kezeteken ibelül, azokhoz kapcsolódva tevékenykedik. Ezek szinte kizárólag 
az adott vállalat, szövetkezet számára végzik munkájukat, ezért az ő koc- 
kázatvállalásuk kevésbé jut érvényre, mint az önálló szervezetek esetében. 
Jellegzetességeiket az eddig legtöbb vitát kiváltó vállalati gazdasági munka- 
közösségek néhány tapasztalatán keresztül érzékelhetjük. 


Ma a vállalatok mintegy kétharmadában működik vállalati gazdasági mun- 
kaközösség, megközelítőleg 210 ezer fővel. A munkaközösségek tagjai első- 
sonban a jobb szakmunkások, kisebb részben műszakiak, főleg mérnökök. 
E szervezeti forma a vállalati dolgozók főmunkaidő utáni munkavégzésére, 
a vállalati gazdálkodás segítésére, hasznos kiegészítésére, a lakossági igények 
jobb kielégítésére kíván lehetőséget teremteni. Jelenleg a munkaközösségek 
többsége (60—80 százalékuk) a vállalati alaptevékenységet folytatja, kisebb 
részük a kisegítő, kiszolgáló tevékenységekbe kapcsolódik be (például javí- 
tás, karbantartás); a lakosság vagy más vállalat részére dolgozó munka- 
közösségek aránya csekély. Ez a saját vállalattól kapott, lényegében kocká- 
zatmentes megrendelések biztonsága mellett azzal is összefügg, hogy a válla- 
latok esetenként megtiltják munkaközösségeiknek a külső munkavégzést. 
(Arna is van azonban példa, hogy valamely vállalat csak jól elhatárolható 
külső munkák végzésére enged létrehozni munkaközösségeket.) 

A munkaközösségek tevékenysége általában segíti a vállalati gazdálko- 
dást: javítja a gépek, berendezések kihasználását, hozzájárul a termelési fel- 
adatok határidőre történő teljesítéséhez, a szállítások, iz export ütemessé- 
géhez, pótolja a hiányzó munkaerőt, költséges külső kooperációt vált ki, s 
ezek révén javítja a vállalati gazdálkodás eredményességét. A munkaközös- 
ségek gyakran nemcsak olyan előnyt jelentenek, hogy a kritikus területe- 
ken és időben megnövelik a vállalat teljesítőképességét, hanem a főmunka- 
időn kívüli tevékenység jobb szervezésével, magasabb termelékenységgel 
kedvezően hatnak a főmunkaidőben végzett munkára is. 

A taggyűlések egybehangzó tapasztalata az is, hogy ezek a szervezetek 
általában ott működnek eredményesen, ahol a gazdálkodás, a szervezettség 
jó, a belső irányítás, érdekeltség, a szervezeti rendszer korszerű, a párt- 
szervezetek és a társadalmi szervezetek aktív szerepet vállalnak tevékeny- 
ségük nyilvánosságának biztosításában, működésük szabályozási feltételeinek 
kialakításában, a széles körű és hatékony ellenőrzésben. A munkaközösségek 
létrehozásának lehetősége érdemlegesen növelte meg a vállalati gazdálkodás 
önállóságát. A vállalat vezetője dönti el, hogy mely területeken és milyen 
feltételek mellett járul hozzá munkaközösségek létrehozásához, s ennek meg- 
felelően elsődlegesen felelős a szabályoknak megfelelő, törvényes működés 
biztosításáért. Ez az önállóság tehát csak körültekintő és felelősségteljes ve- 
zetői magatartás esetén hozhat olyan eredményeket, amelyek az egész válla- 
lati kollektíva javára válnak. 

A tapasztalatok szerint a munkaközösségek szervezésekor nem mindig 


jut megfelelően érvényre ez a felelősségtudat. Gyakran a gazdálkodási, szer- 
vezési hiányosságok ellensúlyozására, a keresetszabályozás előírásainak meg- 
kerülésére hoznak létre ilyen munkaszervezeteket. Erre elsősorban ott nyílik 
mód, ahol a munkaidő utáni tevékenység nem különül el megfelelően a fő-- 
munkaidőben végzett munkától. Ilyen esetekben nem ritka a szabálytalan 
teljesítményelszámolás, a munkaidő utáni tevékenység munkaidőben történő 
előkészítése s részpben munkaidőben való elvégzése. A szabálytalanságok nem- 
csak a vállalati vezetés hibáira, gyengeségeire vezethetők vissza, hanem 
egyúttal a helyi párt- és társadalmi szervek munkáját is minősítik. A kol- 
lektíva demokratikus kontrolljának hiánya a legtöbb esetben feszültségek- 
hez, konfliktusok kialakulásához vezet, rontja a munkahelyi légkört, a belső 
szervezeti kapcsolatokat, s ez végső fokon korlátozza a vállalat teljesítő- 
képességét. A rosszul szervezett vállalati gazdálkodás, a munkaközösségek- 
kel kapcsolatos elnéző vezetői magatartás a jogszabályokkal ellentétes gya- 
korlat kialakulásához, indokolatlanul magas, a végzett munkával nem ará- 
nyos jövedelmek keletkezéséhez, visszaélésekhez, olykor korrupcióhoz vezet. 

Az utóbbi időben a munkaközösségek működésének vállalaton ibelüli 
szabályozása javult, bár e téren a vállalatok között még jelentős különbsé- 
gek vannak, s az előrehaladás mértéke nem kielégítő. A vállalatok általá- 
ban megszabják a munkaközösségeknek kiadható munkák körét, a munka 
kiadásának és átvételének rendjét, az eszköz- és anyagigénybevétel térítését, 
a javadalmazás szabályait, s meghatározzák, a vállalati dolgozók mely köre 
nem vehet részt összeférhetetlenség miatt a munkaközösségek ben. 

Továbbra is viták vannak a munkaközösségekben elénhető jövedelmek 
mértékéről. A tapasztalatok szerint a munkaközösségi tagok egy órára jutó 
személyi jövedelme általában főmunkaidős órakeresetük 2,5—3-szorosa. Ez 
a mérték nem tekinthető aránytalannak, ha figyelembe vesszük a munka- 
időn túli munkavégzésnek a főmunkaidőben szokásosnál (gyakran 30—50— 
százalékkal) magasabb teljesítményét, termelékenységét, valamint a túlóra- 
jelleget (a túlórapótlék átlagosan 60—70 százalékot tenne ki). Figyelemre 
méltó, hogy a munkaközösségek sajátos módon juttatják érvényre a teljesít- 
ményelvet: általában nem a kereseteket differenciálják, hanem megközelítő- 
leg azonos keresetekért mindenkitől azonosan magas színvonalú tevékenysé- 
get követelnek meg. Aki ezt nem vállalja, illetve nem teljesíti, az nem ke- 
rülhet be a munkaközösségekbe. 

Vitákat okoz az is, hogy a vállalati kollektíva nem minden tagjának 
van lehetősége bekapcsolódni a munkaközösségekbe. A munkaközösségeknek 
ésszerűen kiadható feladatok mennyisége mellett az egyén szempontjából 
korlátozó tényező lehet a beosztás, a képzettség, a képesség, az egészségi ál- 
lapot, valamint a családi körülmények és más tényezők. Ezek közül elsősor- 
ban arra a vállalati középvezetői rétegre célszerű figyelmet fordítani, akik 
a munkamegosztásban elfoglalt helyük miatt nem élhetnek a többletmunka- 
végzésnek ezzel a lehetőségével, kereseti színvonaluk azonban nem ellensú- 
]yozza ezt a körülményt. A vállalatoknak, amelyek ismerik e réteg egészére 
gyakorolt hatását, mérlegelniük kell, hogy anyagi elismerésüket milyen módon 
és mértékben tartják célszerűnek javítani. 


A vállalati gazdasági munkaközösségek — a többi szervezeti formával együtt 
— többirányú, néha ellentmondásos társadalmi hatásokat váltottak ki. A tag- 
gyűlési viták megerősítették, hogy a munkaidőn túli munkavégzés fölértékelte 

a szabadidőt. A dolgozók fokozottabb követelményeket támasztanak a párt- és 
társadalmi szervezetek rendezvényeinek jó előkészítése, tartalmas lebonyolí- 
tása iránt. Annak ellenére, hogy helyenként a többletmunka valóban kedve- 
zőtlen hatással van a társadalmi, politikai tevékenységre, nehezíti a rendsze- 
res szervezeti életet, összességében nincs arról szó, hogy háttérbe szorítaná a 
dolgozók társadalmi érdeklődését, aktivitását. Kedvező jelenség, hogy a mun- 
kaközösségekben dolgozók egyre nagyobb érdeklődést tanúsítanak vállalatuk s 
általában a gazdaság helyzetének alakulása iránt. A jelzések szerint erősödött 
a dolgozók többletjövedelem iránti igénye, amit többen az anyagias szemlélet 
térhódításaként értékelnek. Csak ott okozhat gondot az anyagiakért való küz- 
delem, ahol munka nélkül vagy a munkával nem arányos módon lehet jöve- 
delmekre szert tenni. A munkával megszerezhető jövedelmek nem az anya- 
giasságot jelentik és erősítik, hanem gazdaságpolitikánknak azt a törekvését 
támasztják alá, hogy az egyénnek is, a társadalomnak is előnyös többletjava- 
dalmazással ösztönözzünk többlet-erőfeszítésekre. Nem mehetünk el azonban 
szótlanul az esetenként tapasztalható önkizsákmányolás, az egészségkárosodás, 
a balesetveszély fokozódása mellett. 


A kisüzemi szervezetek előnyei közé sorolható, hogy mindeddig kihaszná- 
latlan, hasznos társadalmi energiát mozgósítottak, s több területen szemlélet- 
formáló hatásaik is kibontakoztak. Hozzájárultak például ahhoz, hogy az 
egyéni aktivitás, kezdeményezés, a dolgozók kisebb csoportjainak önszerve- 
zésű munkavégzése jobban kibontakozzon. Ez már csak azért is hasznos, mert 
erősíti a kollektív tulajdonosi szemléletet: a munkások nemcsak végrehajtói, 
hanem szervezői és irányítói is saját tevékenységüknek. 


A politikai állásfoglalások ma abban jelölik meg a kisüzemi gazdálkodás te- 
rén mutatkozó legfontosabb feladatokat, hogy e szervezetek beilleszkedésé- 
nek elősegítése érdekében meg kell szilárdítani fejlődésük kedvező vonásait, és 
vissza kell szorítani a negatív jelenségeket. Ki kell alakítani a szocialista 
szektorhoz való szorosabb integrálódásuk formáit, módozatait. 


A vállalatokhoz kapcsolódó kisüzemi szervezetek tevékenységének alakí- 
tásában a vállalatvezetésnek van alapvető szerepe, lehetősége. Ezt a felelős- 
séget a jövőben fokozottabban érvényre kell juttatni. A helyben keletkező 
gondok, feszültségek, visszavágások feltárásában és megszüntetésében szere- 
pet kell vállalnia a helyi pártszervezeteknek és szakszervezeteknek. A kis- 
üzemi szervezetek törvényes működésének biztosítása is megköveteli a mun- 
kahelyi kollektívák demokratikus ellenőrzésének erősítését. 

A jövőben arra kell törekedni, hogy a munka szervezettségének, haté- 
konyságának javításával az alaptevékenység munkaidőn túli folytatása helyett 
fokozatosan a kiegészítő jellegű, a külső megbízatás alapján végzett munka, 
valamint a lakossági szolgáltatás kerüljön előtérbe. 

Kápolnai György 


A BUDAPESTI PÁRTBIZOTTSÁG 
OSZTÁLYVEZETŐ-HELYETTESE 


A döntés, a végrehajtás 
és az ellenőrzés viszonyáról 


A politikai munkában különösen akkor vetődik fel élesen a döntésnek, a vég- 
rehajtásnak, valamint az ellenőrzésnek a viszonya, amikor valamilyen elhatá- 
rozásunk nem valósul meg, vagy elégedetlenek vagyunk az eredménnyel. Ilyen- 
kor gyakori a leegyszerűsített és egyoldalú diagnózis: a , helyes" döntést nem 
követte megfelelő végrehajtás. Maga a döntéshozatal azonban sohasem öncél, 
a , helyes" döntés mindig a cselekvést, az elérni kívánt célokat szolgálja. A dön- 
tést tehát csak a cselekvés eredményessége igazolhatja, ezért félrevezető és té- 
ves, ha minden esetben ; helyes" döntésről és , következetlen, rossz" stb. végre- 
hajtásról beszélünk. Természetesen a legkörültekintőbb döntéselőkészítés sem 
zárhatja ki teljesen az eredménytelenséget, a végrehajtás hibáit. Egyúttal azon- 
ban azt is látnunk kell, hogy a cselekvés gyenge eredményei vagy éppen ku- 
darcai sokszor a döntéshozatalban gyökereznek. Ha a döntéselőkészítés során 
nem tárjuk fel helyesen az azt kiváltó tényezőket (elsősorban az érdekeket), 
ha nem számolunk a megvalósítás feltételeivel, a körülmények változásaival, 
vagy ha a döntést nem munkáljuk ki körültekintően és egyértelműen, akkor 
a legjobb akaratú végrehajtás is eredménytelenné válhat. 

Az elmúlt évek társadalmi fejlődésében, a szocialista demokrácia társadal- 
mi és párton belüli kibontakozásában megfigyelhető egy, a döntés és a végre- 
hajtás szempontjából is fontos tendencia. Azt tapasztaljuk, hogy a központi 
párthatározatokban a részletes feladatmeghatározások helyett egyre gyakorib- 
bak az állásfoglalások, az irányelvek. Az irányítás módszereinek ez a változá- 
sa is kifejezi az alsóbb pártszervek önállóságának, felelősségének növekedését, 
a politikai bizalom erősödését. E módszer eredményes alkalmazásának azonban 
feltétele, hogy a középirányító és alsóbb pártszervek, pártszervezetek képesek 
legyenek egyre magasabb színvonalon megfelelni az önállóság követelményei- 
nek. Ezért vetődik fel a korábbiaknál hangsúlyozottabban az önálló, felelős, 
helyi döntéshozatal kérdése. Az irányítás elvi-politikai jellege, a politikai szán- 
dékoktól a megvalósulásig vezető út ellenímondásai sajátos módon vetik fel a 
döntéshozatal és a végrehajtás viszonyának kérdését is. Egyre nyiivánvalóbb, 
hogy a végrehajtás magában foglalja a felelős, önálló helyi döntéseket is, vagvis 
a döntéshozatal maga is a végrehajtás egyik fázisaként jelentkezik. E kö- 
rülmény még jobban alátámasztja azt az igényt, hogy döntéshozatalrói és 
végrehajtásról csak kölcsönhatásaik figyelembevételével és egységes felfogas- 
ban beszélhetünk. A hatékony cselekvés legfőbb diztosítéka a döntés és a vég- 
rehajtás olyan együttese, amelyben a megalapozott döntésre következetes vég- 
rehajtás épül. 

A társadalmi cselekvésben, ahol csak az emberek sokaságának összehan- 
golt, együttes cselekvése vezethet célhoz, a döntéshozatal és a végrehajtás vi- 

szonylagos elkülönültségével kell számolnunk. Ezért külön elemzést igényel az 
a kérdés, hogy a döntés miképpen hat a cselekvésre, megvalósításakor milyen 
hatásmechanizmusok működnek. 

A vezető szervek döntései csak oly módon valósulhatnak meg, ha nyomuk- 
ban az irányított szervek is meghozzák az eredeti célokkal összhangban levő 
önálló döntéseiket. E döntések a szervezeti felépítésnek megfelelő láncolatot 
alkotnak, például a Központi Bizottság határozata nyomán minden megyei, 
majd minden városi, kerületi stb. párttestület meghatározza saját teendőit.. 
E döntéssor végső elemeiként az alapszervezetekben a konkrét pártmegbíza- 
tások szabják meg minden egyes párttag feladatát. Ez a döntésláncolat is mu- 
tatja, hogy a döntés és végrehajtás tartalmát tekintve viszonylagos, egymásra 
vonatkoztatott kategória, hiszen az alacsonyabb szervezeti szinten született dön- 
tés valójában a végrehajtás eleme. 

E végrehajtói döntések konkretizálják, a helyi körülményekhez és felté- 
telekhez alkalmazzák a felettes szerv által megjelölt célokat, vagyis konkrét, 
reális helyi célokat határoznak meg. E célok a döntésláncolat további elemei, 
az alsóbb szervek döntéseinek kiindulópontjai. A végrehajtói döntések ennek 
figyelembevételével meghatározzák az adott szerv saját teendőit. A pártmunka 
gyakorlatában ez tehát azt jelenti, hogy például a megyei párttestület a köz- 
ponti határozat megvalósításának elemeként meghatározza a megye sajátossá- 
gainak megfelelő súlyponti döntéseket, és választ talál arra, hogy mit kell ten- 
nie a központi határozat megvalósulása érdekében. Nem léteznek kizárólag 
, döntéshozó" és kizárólag , végrehajtó" munkát végző pártszervek. Minden 
szinten szükség van az önálló, felelős, alkotó feladatmeghatározásra és a vég- 
rehajtásban való tevőleges közreműködésre. 

A középirányító pártszervek önálló döntéseinek tartalma főként a közpon- 
ti határozatokban megfogalmazott célok konkretizálása, a helyi viszonyokhoz 
történő illesztése. Ezekhez kapcsolódhatnak az alsóbb szervek saját konkrét 
cél- és feladatmeghatározásai, tovább folytatva a döntések láncolatát. Az irá- 
nyító pártszervek közvetlen végrehajtó teendői elsősorban a munka feltételei- 
nek alakítására, megteremtésére irányulnak. A "Központi Bizottság politikai 
elhatározása gyakran csak akkor valósulhat meg teljes mértékben, ha szerve- 
zeti vagy más lépések megteremtik ennek a feltételeit. E feltételek megterem- 
tése — mint konkrét központi feladat — tehát a végrehajtás eleme. Minden 
szinten meghatározható az is, hogy az adott pártszervnek mit kell tennie a vég- 
rehajtás érdekében. Időnként feszültséget okoz a munkában, hogy a döntéslán- 
colat kibontakoztatása sokkal gyorsabb, mint a feltételeket alakító lépések üte- 
me. Ez bizonyos mértékig természetes, hiszen könnyebb és gyorsabb egy prob- 
lémát logikai úton felvázolni, mint a valóságban megszüntetni. Ez sokszor hosz- 
szabb időt kíván, több munkát igényel. Az irányító munkában azonban fel kel! 
figyelni arra, hogy az időbeli kibontakozás üteme a különböző szinteken elté- 
rő. Arról van szó, hogy minél jobban távolodunk a központtól, annál nagyobb 
lehet a távolság a döntéshozatal időpontja és a megvalósítás feltételeinek lét- 
rejötte között. Az alsóbb szervek önállóságának növekedése azt is jelenti, hogy 
nem feltétlenül kell pontos menetrendeket szabni egy-egy központi döntés , vé- 
gigínttatásához", ennek természetes ütemét, időrendjét célszerűbb a feltételek 
fovmálódásához igazítani. 


A helyi politikai döntésnek kettős követelményt kell kielégítenie. A kiinduló- 
pontot jelentő irányítói elhatározást kell szolgálnia, ugyanakkor a helyi felté- 
telekhez, leheiőségekhez kell illeszkednie. A helyi döntésben körvonalazott lé- 

pések irányát tehát az irányító szerv döntése határozza meg, a konkrét teen- 
dőket a helyi feltételek, lehetőségek. Mindkét követelmény elemzést kíván. 
Meg kell vizsgálni, hogy hol tartunk az adott kérdésben, illetve milyen lehe- 
tőségeink, adottságaink vannak, hogy a kívánt irányban haladjunk. Ez az elmé- 
leti jellegű megfogalmazás azt a jól ismert gyakorlatot általánosítja, amelyet 
egy-egy fontos politikai kérdés megoldásakor a pártszervek is követnek: jelen- 
tésben összegzik a tapasztalatokat, a kívánalmakhoz mért helyzetelemzést ösz- 
szevetve a lehetőségekkel, feltételekkel, majd határozati javaslatban fogalmaz- 
zák meg a cselekvés konkrét helyi céljait, feladatait, a megvalósítás módját, 
eszközeit. ú 

A vezető szervek tevékenysége, az irányítás gyakorlata természetesen nem 
szűkíthető le a döntéshozatalra. Sokszor nem tulajdonítanak kellő jelentőséget 
annak a ténynek, hogy egy-egy döntés társadalmi hatása, a végrehajtók széles 
tömegeinek reagálása nem csupán a döntés megalapozottságától, tartalmától 
függ. A döntésben érdekeltek várható cselekvése nem egyezik meg automatiku- 
san a döntésben körvonalazott, ésszerűen , számított" magatartással. A dön- 
tés után olyan feltételek is kialakulhatnak, amelyekkel nem számoltak, nem 
számolhattak. Szükség van arra is, hogy a döntéssel mindazok azonosuljanak, 
akiknek a sorsát érinti. Ez akkor lehet hatékony, ha saját ügyük megoldásá- 
ban az érdekeltek is közreműködnek. A döntésben kifejeződő érdekkompro- 
misszum tehát nem egyszerűen érdekek , matematikai" eredője, hanem az ér- 
dekek mozgásában is kifejeződő, új érdekeltséget is eredményező megoldás. 
Ez az érdekeltség együtt jelenti a garanciáját a döntés megvalósulásának, ez 
ösztönzi a döntéssel összhangban levő cselekvést. 

Gyakori, hogy a döntési folyamatban közvetlenül részt vevők (a testületek 
tagjai, a munkabizottságok, az apparátus) nem érzékelik e tényezők súlyát, sze- 
repét. Amikor a döntési folyamatban részt vesznek, nézeteik, értékítéleteik 
természetes módon megváltozhatnak. Hibát követnek el azonban, ha ezt a vál- 
tozást valamennyi érdekeltre kivetítik. Akit meggyőztek valamiről, az meggyő- 
ződéssel vallja új álláspontját, számára most már ez a természetes. Mások szá- 
mára viszont, akik maguk nem vettek részt a döntés előkészítésében, a helyzet- 
elemzésben, a vitában, ez egyáltalán nem magától értetődő. Jelentős erőfeszíté- 
seket kell tehát tenni azért, hogy elfogadják, magukénak érezzék azt a dön- 
tést, amely az adott körülmények között jó megoldásnak ígérkezik. Az azono- 
sulás, az embereknek a döntés végrehajtásába való bevonása, a cselekvési kész- 
ség és egység kialakulása csak nézetütköztetésekkel, türelmes és nyílt magya- 
rázattal, s az eközben kialakuló vita, konfliktus vállalásával és megoldásával 
érhető el. Ezek például olyan tipikus döntéshozói feladatok, amelyek minden 
szinten fontos elemei a közvetlen végrehajtásban való részvételnek. Át kell 
gondolni, hogy kiket, milyen módon, kik tájékoztassanak, hogy milyen kör- 
ben, milyen tartalmú eszmecserékre van szükség stb. 

Elméleti módon vizsgálhatunk ugyan egyes döntéseket önmagukban is, de 
a politikai gyakorlat számára ez sohasem adhat hasznosítható eligazítást. 
A megszülető döntések beágyazódnak a már korábban hozott és a cselekvést 
meghatározó, orientáló döntések egész rendszerébe. A hatékony politikai cselek- 
vésnek ezért feltétele, hogy az egyidőben ható döntések egymással is összhang- 
ban legyenek. Ezért minden döntés során meg kell vizsgálni, hogy milyen legyen 
a viszonyunk az adott kérdésben korábban hozott határozathoz. Melyek a vál- 
tozatlanul érvényes elemek, melyeket kell módosítani vagy éppen hatályon kí- 
vül helyezni. A pártszervek döntési gyakorlata ebben a kérdésben gyakran nem 
elég körültekintő. A döntések szinte , egymásra rakódnak", s ilyenkor , az utol- 
só parancs érvényes" elve lép hatályba, sőt előfordulhat önkényes válogatás is. 

Nyilvánvaló, hogy az ilyen helyzetből politikai károk keletkeznek, s nem szol- 
gálja az egységes értelmezést, következetes végrehajtást, ha külön kutatómun- 
kát kell végezni, hogy kiderüljön, milyen álláspontot foglalt el az adott kér- 
désben valamely vezető szerv. Fontosnak és szükségesnek tartom ezért, hogy 
nagyobb gondot fordítsunk minden szinten arra, hogy az egy időben érvényes 
határozatok jobban áttekinthető, ellentmondásmentesebb rendszert alkossanak. 

Az előzőekben említett jelenségek mellett egy másik, talán még sokkal el- 
terjedtebb , szokásunk" is hozzájárul annak az érzésnek a kialakulásához, hogy 
sok a határozat. Mai pártgyakorlatunkban a testületi döntések összességét meg- 
lehetős strukturálatlanság jellemzi. A , párthatározat" kifejezés használata oly 
mértékben "általános, hogy megnehezíti az egymástól sokszor nagyon különbö- 
ző jellegű döntések — és ennek megfelelően nagyon különböző jellegő végre- 
hajtási követelmények — elválasztását. Bár sokszor használják az , állásfogla- 
lás", az , irányelv", a , feladatterv" stb. kifejezéseket is, ezek alkalmazásában 
azonban nincs egységes szempontrendszer. Így sokszor nagyobb zavart kelt a 
jó szándékú, eligazításul szánt kifejezés, mintha következetesen minden dön- 
tést határozatnak neveznénk. Ezért sem könnyű eligazodni a határozatok 
tengerében, s főként nem könnyű politikai súlypontokat képezni. 

Mai konszolidált politikai viszonyaink között, amikor erősödik a pártde- 
mokrácia, nő a felelősség és az önállóság, indokoltnak látom a párttestületi dön- 
tések strukturáltságának fejlesztését. Arra van szükség, hogy különválasszuk 
az irányító pártszervek elvi-politikai jellegű döntéseit a napi munkát szervező 
operatív döntésektől, a széles körre vonatkozókat azoktól a döntésektől, ame- 
lyek eleve csak áttételesen valósíthatók meg. Egyszerűen arra lenne szükség, 
hogy pontosabban írjuk körül néhány alapvető döntéstípus politikai szerepét, 
s az azonos jellegűeket nevezzük ís azonosan. Természetesen legalább olyan 
káros lenne a túlszabályozás, az aprólékos körülírás, mint a mai strukturálat- 
lanság. 

A budapesti pártbizottság az elmúlt években kezdeményező lépést tett e té- 
ren. Csak az elvi-politikai jellegű döntések viselik címükben a , határozat" ki- 
fejezést, a más jellegű, például a közvetlen végrehajtást szervező döntések ese- 
tében pedig ezt a megjelölést nem alkalmazzuk. Tapasztalataink szerint ez hoz- 
zájárult ahhoz, hogy a fő politikai kérdésekre irányítsuk a figyelmet, hogy a 
magatartásunkat hosszabb időre szabályozó döntéseket elválasszuk az aktuális 
teendőktől, hogy segítsük a könnyebb eligazodást. 


Ha a tapasztalat azt igazolja, hogy a körüitekintő és színvonalas döntést nem 
követte megfelelő végrehajtás, joggal vetődik fel az ellenőrzés fokozásának igé- 
nye. Kétségtelen, hogy az ellenőrzés fokozása, szigorítása fegyelmező és meg- 
előző hatású lehet. Fontosnak tartom azonban annak hangsúlyozását, hogy a po- 
litikai gyakorlatban, így a pátmunkában az ellenőrzésen nem elsősorban va- 
lamiféle elkülönült, adminisztratív jellegű lépéssort kell értenünk. Arra van 
szükség, hogy javuljon a munka egészének ellenőrzöttsége, szervezettsége, sza- 
bályozottsága, s ezáltal eredményessége. Nem elkülönült ellenőrző apparátuso- 
kat kell létrehozni, vagy a meglevőket felduzzasztani, hanem komplex módon 
kell fejleszteni a pártmunkában mindazokat az elemeket, amelyek a munka. 
egészének hatékonyságát, szervezettségét javíthatják. Nem kétséges, hogy a de- 
mokrácia fejlesztése e tekintetben is kívánatos hatásokat bontakoztat ki. A ve- 
zető szervek felelősségének és tényleges szerepének növekedése, a testüle- 
tek és a vezetők választóik által történő ellenőrzése mindezt szolgálhatja. 

Arra kell törekednünk, hogy ne annyira a konkrét intézkedések számonkéré- 
sét tartsuk az ellenőrzés fő eszközének, hanem sokkal inkább a célok megvaló- 
sulását. Ez pedig politikai minősítést igényel, nem képzelhető el adminisztratív 
úton. A részfeladatok számonkérése az egész tevékenység célszerűségének vizs- 
gálata helyett csak a formális megoldásokat ösztönzi, s átsiklik a lényeges po- 
litikai problémákon. Ezért nem lehet a párthatározatok végrehajtását valami- 
féle , nyilvántartással" követni, nem lehet politikai folyamatokat adminisztra- 
tív úton leképezni. Nyilvánvaló, hogy az irányítás politikai módszereinek elő- 
térbe kerülése, a helyi önállóság és felelősség növekedése az ellenőrzésben is 
hasonló szemléletet és módszereket kíván. Ma már bevált gyakorlata sok párt- 
bizottságnak, hogy azírányított szervek vagy a hatáskörben levő vezetők beszá- 
moltatása az aprólékos , elszámoltatás"? helyett a munka fő irányairól, a terület 
helyzetéről és problémáiról való elvtársi eszmecsere formájában zajlik. Az út- 
mutatások is elvi-politikai jellegűek, s nem részkérdésekben való feladatmeg- 
határozások. Mindezt az alapozhatja meg, ha az irányító testület folyamatos 
helyzetképpel rendelkezik az általa felügyelt területről, ha nem fenyeget a ve- 
szély, hogy a durva hibák is észrevétlenek maradnak, s így külön ellenőrzés 
nélkül nem is korrigálhatók. Azaz a magas színvonalú politikai irányítás egy- 
ben ellenőrzöttséget, szabályozottságot is jelent. 


Az ellenőrzés kérdései önmagukban is sok gondot vethetnek fel. Itt most 
csak azért villantottam fel néhányat, mert ezek összefüggnek a döntéshozatal- 
lal, a végrehajtással és e kettő viszonyával. A cél az eredményes, hatékony 
munka. Ha az ellenőrzés beépül a folyamatokba, fokozza azok szabályozott- 
ságát, szervezettségét, s csökkenti az egyedi utólagos ellenőrzés szerepét, meg- 
előzi a hibákat. Ehhez járulhat hozzá a pártszervek döntéshozatali kultúrájá- 
nak, döntési gyakorlatának fejlesztése, amelyet e sorok szolgálni igyekeznek. 


Tanévnyitó a Kiss János altábornagy utcai Általános Iskolában 
Mr i FOTÓ: NÉMETH FERENC) 

AZ ÁLLAMI BÉR. ÉS MUNKAUGYI HIVATAL 
FŐOSZTÁLYVEZETŐJE 


A vendégmunkásokról 


Teljes évre számítva körülbelül 10—12 ezer külföldi dolgozik hazánkban és 
ugyanennyi magyar vállal külföldön munkát. Nálunk a külföldi munkások és 
mérnökök valóságos munkaerőhiányt pótolnak, s ugyanezért hívják ki a ma- 
gyarokat is külföldre. Mégis gyakran felvetődik a kérdés: miért engednek ki 
Magyarországról olyan területről szakembert, amelyben itthon is hiány van. 
De nem ritka az sem, hogy az iránt érdeklődnek: milyen teljesítményt nyújta- 
nak a magyarok külhonban, illetve hogy egy-két évi külföldi munkával meg 
lehet-e gazdagodni? 

Ilyen és hasonló kérdésekre a vállalatok gazdasági vezetésének és a párt- 
szervezetnek gyakran kell válaszolniuk. Emellett külön gondot kel! fordítani 
az itt dolgozó külföldiek élet- és munkakörülményeire, beilleszkedésére. A kül- 
földi munkavállalás ugyanis nemcsak gazdasági jelenség, hanem társadalmi, 
politikai és kulturális összefüggései is vannak. 


N 


Külföldi munkások hazánkban 


Külföldieket akkor hívunk Magyarországra dolgozni, ha bizonyos feladatokat 
saját erőből nem tudunk megoldani, vagy ha ez a külkereskedelmi kölcsönös- 
. ségi kapcsolatok miatt kívánatosnak mutatkozik, szükségessé válik. A külföl- 
diek hazai foglalkoztatásának két jellemző formája van: a külkereskedelmi szer- 
ződés vagy az államközi munkaerő-egyezmény alapján történő foglalkoztatás. 
Ezenkívül a megyei és a fővárosi tanácsok munkaügyi szakigazgatási szervei 
adhatnak egyéni munkavállalási engedélyt külföldi állampolgárnak, ha tartóz- 
kodási engedéllyel rendelkezik. Az is előfordul, hogy engedély nélkül vékony 
pénzű turisták szabadságuk egy részében munkát vállalnak. Ez utóbbi eset 
számbelileg elenyésző. Í 

A külkereskedelmi szerződés alapján hazánkban dolgozó külföldiek közül 
a lengyelek létszáma a legmagasabb. Ez éves átlagban eléri a hét-nyolc ezret. 
A lengyel dolgozók kétharmada az iparban, egyharmada az építőiparban vál- 
lal munkát. 85 százalékuk szakmunkás, ezen belül is szinte a hiányszakmákat 
képviselik: bányászok, hegesztők, esztergályosok, lakatosok, kőművesek, állvá- 
nyozók. Külkereskedelmi szerződés keretében osztrák vállalatok szervezésében 
budapesti és vidéki szállodaprogram megvalósításán, valamint a Ferihegyi repü- 
lőtér bővítésén 300—500, egyéb építési és szerelési munkákon még további 100 
osztrák munkavállaló dolgozott. Az elmúlt évben ilyen szerződés alapján 300— 
400 csehszlovák állampolgárt foglalkoztattak a Paksi Atomerőmű építésén, va- 
lamint a vasúti és a városi közlekedés villamosításának fejlesztésén. 

Államközi szerződés alapján kubaiak és csehszlovák állampolgárok jön- 

nek hazánkba. Az elmúlt évben mintegy 1500 kubai dolgozó foglalkoztatására " 
került sor, nagy részük a textiliparban, kisebb hányaduk a gépíparban és a 
nyomdaiparban dolgozott. A hozzánk kerülő kubaiak többsége szakképzetlen, 
munkaszerződést négy évre kötnek, ez alatt magyar nyelvet tanulnak és szak- 
munkásvizsgát tesznek. Tavaly több mint 1000 csehszlovák állampolgár dol- 
gozott hazánkban államközi szerződés alapján, napi ingázással jártak át a ha- 
tár menti ípari üzemekbe. A magyar—csehszlovák határ mentén több olyan je- 
lentős nagyüzemünk van, ahová a határon túlról, mindössze 2—3 km-ről mun- 
kába járni előnyt jelent a csehszlovák állampolgárnak. 

A külföldi munkásokat fogadó magyar vállalatok elszámolásában másként 
jelenik meg a külkereskedelmi szerződés vagy államközi megállapodás alapján 
történő foglalkoztatás. Az előbbi esetben a foglalkoztatás költsége nem terheli 
a béralapot, s bár ez jelentős költség, még mindig szívesen veszik a vállalatok. 
Az államközi megállapodás szerinti foglalkoztatás az , olcsóbb", ebben az eset- 
ben a bérek elszámolása teljesen megegyezik a hazaival, 

Ne legyen félreértés: az itt dolgozó külföldi munkások a vállalat által vi- 
selt és kiutalt összegnek csupán egy részét kapják kézhez, jelentős részét az 
illetékes állam külkereskedelmi vállalata vagy maga az állam vételezi be. 
Ezzel együtt az a tapasztalat, hogy a nálunk dolgozó külföldi munkások elé- 
gedettek. Kiváló minősítést adnak a fogadó vállalatok például az itt dolgozó 
lengyel, kubai, csehszlovák és más állampolgárok munkájáról. Jól beilleszked- 
nek a vállalatok kollektívájába, részt vesznek a fogadó vállalatok sport- és 
kulturális tevékenységében, a szocialista brigádok munkájában, versenyválla- 
lásokat tesznek. A kubai állam — érthető okokból — ragaszkodik ahhoz, hogy 
az itt dolgozók a megélhetésükhöz szükséges munkabér feletti összeget saját 
egyéni bankbetétjükre utalják haza Kubába. Ezt az összeget hazatértükkor 
kapják kézhez. Általános gond, hogy a kubai dolgozók alacsonynak ítélik a 
megélhetési küszöböt, s ezért gyakran kérik az itteni vállalatok vezetőit, szak- 
szervezeti funkcionáriusait, hogy a megélhetési értékhatárt emeljék fel. A 
kérés indokoltságát elismerve, a kezdeményező lépéseket már megtettük. 


A hazánkban dolgozó csehszlovák állampolgárok magyar anyanyelvűek, 
a kommunikációval tehát nincs probléma. A forint és a cseh korona egymás- 
hoz viszonyított árfolyamának utóbbi időben tapasztalt módosítása eleinte csök- 
kentette az ideutazó csehszlovák állampolgárok munkakedvét (hiszen a forint- 
ban folyósított keresetükért odahaza kevesebb koronát kaptak), a foglalkozta- 
tás és az árubeszerzés körülményei azonban mégis elég vonzóak ahhoz, hogy 
a hozzánk járók létszáma ne csökkenjen. 

A nyelvtanulásban a különböző nyelvterületről érkezőknél sok nehézség 
jelentkezik. Az a tapasztalat, hogy csak a kivételesen jó nyelvérzékű és szor- 
galmú fiatal tudja néhány év alatt szinte tökéletesen beszélni nyelvünket. A 
többség számára ez elérhetetlennek tűnik, ami végül is nem csupán nyelvisme- 
reti gondokat vet fel. Aki nem , bírja" a nyelvet, annak az egész szakma elsa- 
játítása, a szakmunkásvizsga letétele válik kérdésessé. Ez a körülmény felvetette 
a feltételek bizonyos fajta könnyítését. Az illetékes művelődésügyi szervekkel 
együttműködve kismértékben változtattunk a szakmunkás-vizsgáztatás kö- 
vetelményein. Nem kívánjuk például a magyar irodalom vagy történelem 
mélyebb ismeretét. Ez nem azt jelenti, hogy nem törekszünk országunk, né- 
pünk múltjának, kultúrájának megismertetésére, de nem felejthetjük el, hogy 
a szakképzés mellett ennek elsajátítására (egy idegen nyelvterületen és kör- 
nyezetben élő ember számára) igen-igen korlátozott idő áll rendelkezésre. 
A szakmához kapcsolódó tárgyak esetében természetesen nem lehet semmiféle 

könnyítés, hiszen ez a szakmai színvonal csökkenéséhez vezetne, ami a kölcsö- 
nös érdekeket is sértené. 

A külföldiek magyarországi tartózkodása a magyar államnak több szem- 
pontból kedvező. Egyrészt ott kapnak munkát, ahol az különösen fontos nép- 
gazdasági érdeket szolgál és ahol a feladat saját erőből nem oldható meg. 
Másrészt a munka, a tanulás során az emberek között létrejövő kapcsolatok, 
a népek közötti barátság és megértés szellemét is erősítik, s hozzásegítenek 
saját értékeink jobb megbecsüléséhez, más népek, szokások megismeréséhez, 
az egymásra utaltság konkrét felismeréséhez. 


Magyar dolgozók külföldön 


A magyar állampolgárok külföldi foglalkoztatásánál is két fontosabb forma lé- 
tezik: külkereskedelmi szerződés keretében vagy egyéni külföldi munkaválla- 
lási engedéllyel vállalhatnak munkát. 

A magyar állampolgárok külföldön történő munkavégzésének formái kö- 
zött mind népgazdasági jelentőségét, mind a dolgozók létszámát tekintve a leg- 
jelentősebb a külkereskedelmi megállapodás alapján való munkavégzés. Ebben 
a konstrukcióban a dolgozók a hazai vállalatok kirendelése alapján ideiglenes, 
illetve tartós kiküldöttként végzik munkájukat. Az elmúlt évben 28 ezer ember 
tényleges kiküldetésére került sor. Ez éves szinten átlagosan ötezer teljes mun- 
kaidős létszámnak felel meg. A külföldön dolgozó magyarok több mint 80 szá- 
zaléka áruszállítástól független munkavégzésben vesz részt. A népgazdaság 
számára a külkereskedelmi szerződés alapján végzett kinti munka egy évben 
8—9 milliárd Ft bevételt eredményez, amelyből az adómentes építésszerelés 
értéke 5—6 milliárd Ft; az ennek megfelelő valuta 75 százaléka nem rubelel- 
számolás alapján folyik be hazánkba. A külföldön dolgozók területi megoszlása 
erősen koncentrált. A foglalkoztatott létszám nagyságát illetően a fogadó or- 
szágok közül a fontosabbak a következők: az NDK, Líbia, az NSZK, Algéria, 
a Szovjetunió, Irak, Ausztria. A kiküldöttek 5—10 százaléka nyugat-európai 
tőkés cégekkel kötött harmadik piaci együttműködés keretében dolgozik. 

Az exporttevékenységben részt vevő szakemberek többsége lakatos, he- 
gesztő, kőműves, villanyszerelő, festő-mázoló, szakértő, tanácsadó. A kiutazók 
az ország minden körzetéből rekrutálódnak, de főleg Budapestről, Pest megyéből, 
kisebb részben Borsod és Nógrád megyéből. Annak ellenére, hogy a kint dol- 
gozók többsége egyrészt a munkaerőhiányos körzetekből, másrészt hiányszak- 
mákból kerül ki, mindez érezhető fennakadást a kiküldő vállalatok tevékeny- 
ségében nem okozott. A munka-, illetve külkereskedelmi szerződés lejártával a 
kint dolgozók szinte mindannyian hazajönnek, szakmai tapasztalataikkal erő- 
sítik vállalatukat. : 

A külföldi munkavégzés másik formája az egyéni munkaszerződés. A múlt 
évben a hazai engedélyező szervek több mint ezer egyéni külföldi munkaválla- 
lási engedélyt adtak ki (ezenkívül a Nemzetközi Koncertigazgatóság külön 
felhatalmazás alapján 1500 külföldi munkavállalási engedélyt). 

Az egyéni külföldi munkavállalások döntő többsége a hazai szervek közve- 
títésével vagy hivatalos külföldi meghívás alapján jött létre, kevés volt az 
egyéni kezdeményezésű kiutazás. A külföldön dolgozók többsége I urópában 
helyezkedett el, elsősorban az NDK-ban, Ausztriában és az NSZK-ban. Dr csak- 
nem 100-an vállaltak munkát az USA-ban, 30-an Kuvaitban, és még t. vábbi 
30 országban. A nemzetközi szervezetekben megközelítően 100-an kaptak 1 iun- 

kavállalási engedélyt, vállalatközi együttműködés keretében mintegy háromszáz 
fő dolgozott szocialista országban. 

A munkavállalások engedélyezésénél azt a gyakorlatot követjük, hogy az 
ott betöltött munkakör mindenképpen feleljen meg a munkavállaló szakkép- 
zettségének és hazai munkakörének. A munkavégzés nemcsak a részt vevő ál- 
lampolgárnak és családjának, hanem a magyar gazdaságnak is jelent bizonyos 
devizabevételt. 

Tavaly mintegy 50 százalékkal többen utaztak munkavállalás céljából kül- 
földre, mint egy évvel ezelőtt. A kiutazást nehezíti a tőkés országok nagyará- 
nyú munkanélkülisége és egyes államok korlátozó intézkedései a külföldi mun- 
kavállalással kapcsolatban. Nehezíti a kiutazást az is, hogy nem könnyű az 
állampolgárnak a külföldi munkáltatói ajánlat megszerzése, általában a kapcso- 
latteremtés. Ezt a fajta állásfelderítést más országok szervezetten végzik. A 
szakmai érdekek nálunk is megkívánnák az egyéni munkavállalás intézmé- 
nyes segítését. 

Mennyit keresnek a magyarok külföldön? Erre nehéz egyértelműen vála- 
szolni, nemcsak azért, mert a kiutazók sem mondják meg mindig a színtiszta 
igazat, hanem mert hivatalosan csak az ismeretes, hogy a fogadó vállalat által 
felajánlott munkakörben mennyi az átlagos, esetleg alsó-felső tarifa határa. 
Ezek azonban a helyszínen megismert egyéni adottságok, képességek, ráter- 
mettség és tehetség függvényében jelentősen módosulnak. Általában azt mond- 
hatjuk, hogy a szocialista országokba kiutazó szakemberek összes jövedelme (a 
hazainál lényegesen magasabb teljesítményszint és munkaidő mellett Ft-ban 
számolva) megközelíti a havi 20 ezer Ft-ot, a Közel-Keleten például ennek a 
kétszeresét. Az a tapasztalat, hogy aki beosztó életmódot folytat, az említett 
jövedelmek nagyobb részét hazahozza. A jelentős eltérések ellenére tény, hogy 
a külhoni keresetek számottevően meghaladják a hazai átlagjövedelmeket. Eh- 
hez azonban hozzá kell tenni, hogy a teljesítmény és a munkaidő is jóval ma- 
gasabb a hazainál, a munkakörülmények, életfeltételek ís szokatlanok, nagy 
megterhelést jelentenek. Úgy ítélhető meg, hogy a családtól való távollét, a ha- 
zaitól gyökeresen eltérő klíma, az új körülményekhez való alkalmazkod 
indokolttá teszik a jövedelmi különbségeket. 3 

Az iparosodás kezdete óta divat volt a világon a mesteremberek vándor- 
lása és a külföldi tapasztalatok összegyűjtése. Ez ma szervezett formában tör- 
ténik, a kiutazási engedélyeknél elsősorban olyan területeket igyekszünk  előny- 
ben részesíteni, amelyeknek megismerése elsődleges a magyar gazdaság érde- 
kei szempontjából. 

A hazánkba utazó külföldieknél a népgazdaság érdekei azt kívánnák, hogy 
a külkereskedelmi szerződések alapján történő munkavégzés mellett (vagy he- 
lyett) nagyobb szerepet kapjon az államközi munkaerő-megállapodáson alapuló 
foglalkoztatás. Ez ugyanis mind a hazai vállalatok, mind a gazdaság egésze 
számára ésszerűbb, hatékonyabb módszer. 

Hazánk lakossága 10,7 millió, a keresők száma 5 millió, ezen belül akár a 
kiutazók, akár az ideutazó munkások létszáma minimális nagyságrendű, alap- 
vetően nem befolyásolja a magyarországi foglalkoztatási viszonyokat. Ennek 
ellenére adott esetben, adott vállalatnál és szakmában a külföldi munkavégzés 
növelése segíthet levezetni átmeneti foglalkoztatási feszültségeket, hozzájárul 
ahhoz, hogy az állampolgárok növekvő hányada szerezzen nemzetközi tapaszta- . 
latot, amely elősegíti az ipari és az általános munkakultúra növekedését is. 

A PARTSZERVEZETEK ELETEBŐL 


A tartalmas pártélet vonzó hatása 


BESZÉLGETÉS A KÖZPONTI FIZIKAI KUTATÓ INTÉZETBEN 


A XI4. kongresszus kiemelt feladatként jelölte meg a fiatal értelmiség között 
folytatott politikai munka erősítését és szorgalmozta a togfelvétel javítását kö- 
rükben. Az említett feladatokkal kapcsolatos tapasztalatokról beszélgettünk a 
Központi Fizikai Kutató Intézetben, ahol az intézmény jellegéből adódóan sok 
fiatal kutató és műszaki dolgozik. A beszélgetés fő témája az volt, hogy mi te- 
szi, mi teheti vonzóvá a pártéletet a fiatal értelmiségiek számára, s mennyire 
tudotosan veszik ezt figyelembe a politikai munka gyakorlata során. Az eszme- 
cserén részt vett Gácsi Lajos, a pártbizottság titkára; Kertész Iván -alapszervezeti 
titkár; Szatmáry Zoltán intézeti igazgotóhelyettes; Tőzsér Sándor, a pártbizottság 
szervezőtitkára; továbbá Kozma Róbert és Sólyom Anikó, az intézet fiatal munko- 
társai. A szerkesztőséget Gyenes László és Rákos Imre képviselte a beszélgetésen. 


Hogyan értékelik a pártszervezetben 
a fiatalok közötti tagfelvételi munkát, 
különös tekintettel az ifjú kutatókra? 
Gácsi Lajos úgy látja, hogy ez a mun- 
ka az intézetben nem jobb és nem 
is rosszabb az átlagosnál. , Ebből kö- 
vetkezik, hogy nem vagyunk elége- 
dettek az eredményeinkkel, úgy ítél- 
jük meg, hogy mindenképpen javíta- 
nunk kell e tevékenység színvonalát. 
Ha a számokat nézzük, azt látjuk, 
hogy az intézetben dolgozó 35 éven 
aluli értelmiségi párttagok jelentős 
része még egyetemi tanulmányai ide- 
jén került a párt sóraiba. Munkánk 
ez irányú gyengéit az sem magya- 
rázza teljesen, hogy az egyetemi és 
a munkahelyi párttaggá nevelő tevé- 
kenység folyamatossága nincs bizto- 
sítva." 

Mint Sólyom Anikó kifejtette, 
ebben többféle tényező játszik közre. 
A pályakezdő fiatalok figyelmét itt 
is lekötik a szakmai előrehaladással, 


az egzisztenciateremtéssel kapcsolatos 
gondok, amelyek érdeklődésüket más 
irányba terelik. Természetesen az ál- 
talános politikai helyzet, a politikai 
viszonyok alakulása is erőteljesen be- 
folyásolja a fiatalok körében a belé- 
pési szándékot, a politikai elkötelezett- 
ség kialakulását. , Egyes égető társa- 
dalmi problémák megoldásának elhú- 
zódása az intézetben is sok fiatal gon- 
dolkodására hat kedvezőtlenül, nehe- 
zítve, hogy megtalálják az utat a párt- 
hoz" — foglalta össze tapasztalatait 
Tőzsér Sándor. 

Milyen kérdésekről van itt szó? 
, Tulajdonképpen azokról a gazdasági, 
társadalmi, életszínvonalbeli problé- 
mákról, amelyek a XIII. kongresszu- 
son is nagy nyomatékkal kaptak han- 
got — tette hozzá Kertész Iván. — Az 
a tény, hogy a kongresszus ezekről a 
kérdésekről nyíltan, őszintén beszélt, 
kedvező visszhangra talált, nagy ro- 
konszenvet váltott ki a mi fiataljaink 

körében is. Úgy is megfogalmazhatjuk 
ezt, hogy a fiatalok voltaképpen olyan 
kérdéseket feszegetnek, amelyeknek a 
megoldására a párt is nagy figyelmet 
fordít. E kérdésekkel kapcsolatban 
felfokozott a várakozás, még akkor is, 
ha a kongresszus hangsúlyozta, hogy 
csodákat nem tudunk tenni. S valójá- 
ban a gondot is ez okozza: túl hosz- 
szúnak tűnik az az idő, amely a 
problémák felvetődésétől a megoldást 
célzó program kidolgozásáig eltelik. 
Ez a fiatalok egy részét politikailag 
is türelmetlenné teszi." 

Felvetődött az is — s a beszélgetés 
egyes résztvevői inkább ezt tekintet- 
ték meghatározónak —, hogy a jelen 
körülmények között az emberek, s 
különösen a fiatalok energiáját job- 
ban lekötik a megélhetéssel ktapcsola- 
tos közvetlen gondok. Emiatt arra 
kényszerülnek, hogy szabadidejük je- 
lentős részét pótlólagos jövedelemszer- 
zésre fordítsák. Sok időt igényelnek 
a pálya szakmai megalapozásával ösz- 
szefüggő feladatok is. Ám mindemel- 
lett is lehet módot találni a közösségi 
aktivitásra — hangsúlyozták a be- 
szélgetésen részt vevő fiatal kommu- 
nisták, vitatva, hogy az említett kö- 
rülmények kizárnák a társadalmi-kö- 
zösségi életben való részvételt. Abból 
indultak ki, hogy a nagyobb erőfe- 
szítések igénye éppen fokozott köz- 
életi érdeklődésre késztet, nyitottab- 
bá tesz a közösségi összefogás szük- 
ségességének megértése iránt. De csak 
akkor, ha olyan feltételeket tudunk 
teremteni, hogy a közösségi cselek- 
vés révén személyes gondjaik is köny- 
nyebben oldódjanak meg, ha módjuk 
van ezen az úton az ügyeket érdem- 
ben előrevinni. ,A politikai gondol- 
kodásban nagy szerepe van az ilyen 
irányú személyes tapasztalatoknak — 
fűzte hozzá Tőzsér Sándor. — Ha a 
fiatalok úgy látják, hogy az elszige- 
telt egyéni erőfeszítések a döntőek 
boldogulásuk szempontjából, akkor azt 
az utat választják. Ha viszont a ta- 
pasztalat amellett szól, hogy a közös- 
séggel együtt tudják a sorsukat ered- 

ményesebben alakítani, akkor ilyen 
szellemben fognak cselekedni." 

, A legutóbbi ifjúsági parlament le- 
folyása hasznos tanulságokat kínál er- 
re vonatkozóan — jegyezte meg Szat- 
máry Zoltán. — A KISZ aktivistái 
nagy lendülettel vettek részt ennek a 
fórumnak az előkészítésében, a fiata- 
lok tömegei viszont ennek ellenére 
nem jöttek el. Amikor megtudakoltuk 
az okot, többnyire azt a választ kap- 
tuk, hogy a korábbi ifjúsági fórumon 
felvetett észrevételek jelentős részé- 
ben nem történt érdemi változás, hogy 
az ott elhangzott javaslataikat — hadd 
tegyem hozzá, túlnyomórészt rajtunk 
kívül álló okok miatt — csak kis rész- 
ben valósítottuk meg. Ez is mutatja, 
hogy a közéleti fórumokat, a társadal- 
mi szervezeteket alapvetően annak 
alapján ítélik meg, milyen tényleges 
hatást tudnak gyakorolni az esemé- 
nyek menetére. A pártszervezethez fű- 
ződő viszonyukat is jórészt az for- 
málja, hogy mekkora befolyása van 
az országos és a helyi kérdések ala- 
kulására, a fő politikai folyamatok- 
ra." 

Az eszmecserén elismeréssel szóltak 
arról, hogy a tudománypolitikai irány- 
elvek megvalósulásának országos fel- 
mérése, az erre vonatkozó pártállás- 
foglalás előkészítése során az irányító 
pártszervek az intézet kommunástái- 
nak véleményét is érdemben haszno- 
sították. , Az ekkor szerzett tapaszta- 
latok is megerősítették —- mondotta 
Gácsi Lajos —, hogy tudatosabban 
kell törekednünk olyan pártélet kiala- 
kítására, amely megfelelő fórumot 
biztosít a fontos politikai kérdések 
megvitatására, ahol az emberek el- 
mondhatják a különböző kérdésekről 
a véleményüket, gondolataikat, ahol 
érvényt szerezhetnek ez irányú ambí- 
cióiknak. S ha mindezeket valamilyen 
formában viszontlátják a politikai 
döntésekben, akkor erősödni fog az 
a meggyőződésük, hogy van értelme a 
politizálásnak, s a párt tevékeny- 
ségében, életében való részvétel nem 
hiábavaló időtöltés." 


Nem kevésbé lényeges tanulságként 
fogalmazódott meg az eszmecserén, 
hogy a pártszervezet vonzerejét nagy- 
mértékben meghatározza, milyen poli- 
tikai érzékenységgel ismeri fel és ke- 
zeli a fiatalok széles rétegeit foglal- 
koztató kérdéseket. , Ha a pártszer- 
vezet olyan kérdést tűz napirendre, 
ami sokakat foglalkoztat, az széles 
körben visszhangra talál, erősíti azt a 
megítélést, hogy a párt hasznos és 
fontos dolgokkal foglalkozik — utalt 
a tapasztalataira Kertész Iván. — Kü- 
lönösen így van ez, ha nem rejtjük 
véka alá, amit tárgyalunk, elhatáro- 
zunk, ha a pártonkívüliek tudomást 
szerezhetnek és szereznek is róla." 

Gyakran emlegetjük, mennyire fon- 
tos, hogy a pártélet színesebbé, érde- 
kesebbé váljék. A KFKI-ban lefoly- 
tatott beszélgetés azt támasztotta alá, 
hogy a színességet nem valamiféle 
külsőségekben kell keresni. A párt- 
élet érdekességét a tartalom adja meg; 
minél sokrétűbben vetődnek fel az 
időszerű problémák, minél tartalma- 
sabban tudják megvitatni azokat és 
meghatározni a megoldás útját, annál 
inkább biztosítva van a vonzó hatás. 
Jól példázzák ezt a KFKI-ban is azok 
a taggyűlések, ahol a vállalati gazda- 
sági munkaközösségek helyzetét tár- 
gyalták, vagy ahol a teljesítményeket 
jobban kifejező bérezési-kereseti gya- 
korlat kialakításának lehetőségei sze- 
repeltek napirenden. 

Ezeknek a taggyűléseknek híre ter- 
jedt az intézetben, s a tapasztalatok 
szerint felkeltették a pártonkívüliek 
érdeklődését, jó hatásúak voltak. Ám 
ez a hatás elég nagy mértékben spon- 
tán jellegű. , Tény — mondotta Kozma 
Róbert —, hogy a pártonkívüliek s 
különösen a fiatalok meglehetősen ke- 
veset tudnak a pártszervezet életéről. 
Többekkel beszélgettem, s elmondot- 
ták, úgy érzik, a pártrendezvényeken 
valamiféle titkos dolgok folynak, 
amikről nekik nem szabad tudomást 
szerezniük." 

Mivel magyarázható ez az állapot? 
Nem valamiféle titkolódzási hajlam- 


mal, hanem főleg azzal, hogy a párt- 
szervezet kezdeményezései gyakran 
az intézeti vezetés döntéseiben, elha- 
tározásaiban öltenek testet, így kerül- 
nek nyilvánosságra, s — mint az 
egyik résztvevő megjegyezte — ,Aa 
pártszervezet sokszor nem kívánja ka- 
talizátorként megnevezni önmagát". 
Nemegyszer olyan megfontolásból is 
rejtve maradnak a pártszervezet kez- 
deményezései, erőfeszítései, hogy — 
ismét a megbeszélésen hallott kifeje- 
zéssel élve — ,nem kívánnak reklá- 
mot csapni maguknak". Olykor azért 
húzódnak háttérbe, mert vonakodnak 
attól a látszattól, hogy a pártszervezet 
magának akarja kisajátítani mindazt, 
ami közös munka erőfeszítése, gyü- 
mölcse. Noha a szerénység, puritánság 
kétségtelenül tiszteletre méltó jellem- 
vonás, ez mégsem jelentheti a párt- 
szervezet tényleges szerepének elhall- 
gatását, , elkonspirálását", Mindenkép- 
pen fontos bemutatni, hogy ösztönző- 
je, politikai támogatója minden hasz- 
nos elgondolásnak, s politikai súlyá- 
val ezek mellé áll. , Pbbben az értelem- 
ben — ismerte el a pártbizottság tit- 
kára — valóban szükség van arra, 
hogy jobban megmutassuk magun- 
kat, tudatosítsuk, hogy mit kezdemé- 
nyeztünk, s hogy milyen területen 
járultunk hozzá a megoldáshoz." Hi- 
szen intézeti viszonylatban is számos 
lehetőség kínálkozik a hiteles, tárgy- 
szerű tájékoztatásra. Az információ 
szóbeli formáitól kezdve az . intézeti 
híradóig sokféle formája, módja lehet 
ennek, amire az eszmecsere résztvevői 
szerint feltétlenül nagyobb figyelmet 
kell fordítani. 

Az is nyilvánvalóvá vált, hogy a 
pártélet nagyobb nyitottságának sem- 
miféle elvi akadálya nincs. A párt po- 
litikájának éppen az a lényegi voná- 
sa, hogy törekvéseit a néptömegek 
széles körű egyetértésének és támoga- 
tásának megszerzésével kívánja való- 
ra váltani. A helyenként észlelhető 
titkolódzás ezért alighanem valami- 
féle rossz beidegződés hatásának, tá- 
voli idők megkövesedett maradványá- 

nak tekinthető. A nyíltság hiánya 
nemcsak azzal a következménnyel jár, 
hogy az emberek keveset tudnak a 
pártszervezet tevékenységéről, hanem 
azzal is, hogy bizonyos téveszmék, 
torz elképzelések alakulnak ki a párt 
életéről, működéséről. Sokakat visz- 
szariaszt az az aggodalom, hogy a 
párttagsággal járó kötelezettségek a 
szabadidő jelentős részét lekötik. Be- 
szélgetésünkön is szóba került, hogy 
. némelyek úgy vélik, a pártélet foly- 


tonos rendezvények sorozatával 
egyenlő. Indokolt tehát a pártélet 
formáiról, módszereiről is több in- 


formációt adnunk, mert az ilyenfaj- 
ta félreértések is gátolhatják a párt- 
hoz való kötődést. A pártszervezet 
vonzerejét is növelné, nyitottságát is 
erősítené, ha a párt belső életéről 
való tájékoztatásból az egyes kom- 
munisták is nagyobb részt vállalná- 
nak. Miért ne kaphatnának többen 
olyan pártmegbízatást, hogy környe- 
zetüket rendszeresen informálják er- 
ről, tudatosan formálva a pártról élő 
képet a pártonkívüliekben, a fiata- 
lokban.  - 


, A fiatalokra az is nagy hatást gya- 
korol, hogy mennyire alkot egy-egy 
pártszervezet valódi kommunista kö- 
zösséget — vetett fel egy további gon- 
dolatot Szatmáry Zoltán. — Az utób- 
bi időben nagyobb hangsúlyt kap ná- 
lunk is az a gondolat, hogy többet 
kell törődnünk egymás személyes 
gondjaival — mindenkiével, a párt- 
tagokéval is. S mivel a kommunisták- 
ra általában az a jellemző, hogy ke- 
vésbé hozakodnak elő a maguk sze- 
mélyes bajaival, gondjaival, ezért ren- 
delkeznünk kell azzal az érzékkel, 
hogy apró jelekből is tudjunk olvas- 
ni. Ha valamelyikünk megakad a 
munkában, oda kell! figyelnünk, vajon 
nem családi, személyes gondok okoz- 
zák-e, s tudnánk-e segíteni abban, 
hogy ezek a gondok az egyén és a 
közösség javára mielőbb megoldódja- 
nak. Ahol ilyen szellem sugárzik ki a 

pártszervezetből, ott a fiatalok poli- 
tikai érdeklődése és aktivitása is job- 
ban érzékelhető." 

Az ilyenfajta közvetett hatás mel- 
lett — hangsúlyozták a résztvevők — 
a pártépítő munkában nem nélkülöz- 
hető a közvetlen nevelő tevékenység 
sem. Ebben egyaránt érvényesül az 
alapszervezet, a pártcsoport közössé- 
gének kollektív és a kommunisták 
személyes felelőssége. Ez nem mindig 
érződik kielégítően. Helyenként csak 
akkor ébrednek rá erre a felelősségre, 
amikor már lassul a tagfelvétel üteme 
vagy gyengül a KISZ ütőképessége, 
vagyis csökken a pártszervezet poli- 
tikai befolyása. Gyakran ezt csupán 
valamiféle különálló feladatnak te- 
kintjük, amit időnként , elő kell ven- 
ni", s nem a pártpolitikai munka 
szerves részének. 


A kommunisták közül különösen 
azok tehetnek sokat a párt befolyá- 
sának erősítéséért — vetődött fel a 
beszélgetésen —, akik elismert szak- 
mai tekintélyek. A KFKI-ban is jó 
néhány ilyen párttag akad, s ők nem 
kevés fiatalt neveltek párttaggá, aján- 
lottak a párt soraiba. , Tény azonban 
— hangsúlyozta Tőzsér Sándor —, 
hogy ezt a lehetőséget még nem hasz- 
náljuk ki kellő tudatossággal. Bár egy- 
egy fiatal sokféle hatás eredménye- 
ként válik kommunistává, s ez több- 
nyire nem köthető egyetlen személy- 
hez, az egyéni példa és ráhatás ereje 
semmiképpen nem becsülhető le." 


A XIII. kongresszus után, mint a 
pártszervezetek legtöbbjében, itt is 
jobban előtérbe került a pártépítő 
munka, gondosabban vizsgálják, kik- 
kel számolhatnak e tevékenység 50- 
rán. S ha alapvető változásról nem 
is beszélhetünk, az előrelépés jelei 
kétségtelenek. Ezt az is mutatja, hogy 
a korábbi évekhez képest jóval több 
a jelentkező, s most mintegy tíz fia- 
tal értelmiségi felvétele van napiren- 
den az intézet pártalapszervezeteiben. 


Erőfeszítések a költségek csökkentésére 


TAPASZTALATOK A BAKONY MŰVEKNÉL 


Vállalatunk 1970 és 1980 között min- 
den évben az iparági átlag feletti két 
számjegyű fejlődést ért el. A vállala- 
tok természetes magatartásán — nö- 
vekedési kényszerén — kívül erre 
serkentett bennünket a fokozódó költ- 
ségvetési elvonások ellensúlyozásának 
szándéka is. A változatlan áras árbe- 
vétel viszont 1982-től már csak négy 
százalékkal nőtt, s az elmúlt fél évben 
a növekedés megállt. Ez önmagában 
nem jelent különösebb problémát, de 
ha ehhez hozzátesszük, hogy a ter- 
melés növekedésének lassulása mel- 
lett az üzemi általános költségek hu- 
szonöt százalékkal, a fel nem osztott 
költségek pedig megközelítően huszon- 
két százalékkal nőttek, akkor már 
egyértelmű, hogy a termelés fajlagos 
drágulásával állunk szemben. 

Ezt a , drágulást", mint másutt, ná- 
lunk is nem kis részben a szabályozó- 
változások okozták, anélkül hogy a 
termelés vagy a termelést irányító, ki- 
szolgáló szervezet megváltozott vol- 
na. Kamatterheink például a vizsgált 
időszakban harminchárom millióról 
hetvenegy millióra emelkedtek. A sza- 
bályozóváltozás mellett azonban belső 
gazdálkodásunkban is jócskán kimu- 
tathatók olyan régóta létező folyama- 
tok, amelyek gyorsuló ütemben szin- 
tén hozzájárulnak (fel nem osztható) 
költségeink emelkedéséhez. Van belső 
szervezetlenség vagy túlszervezettség, 
és tudomásul kell vennünk, hogy az 
18 milliárdos termeléshez túl sok 
eszközt kötünk le, magas a nem ter- 
melő létszámunk, egyes szervezeteink 
felduzzadtak. Például, hogy az egyre 


növekvő minőségi követelményekkel 
lépést tudjunk tartani a különféle 
műszaki intézkedések mellett jelen- 
tős meós létszámot kell fenntartani. 
A legtöbb termékünket szinte egyen- 
ként — a technológiai láncba be- 
építve — vizsgálják. Ennek ellenére 
vannak olyan termékeink, amelyek- 
nek a minősége folyamatosan romlik, 
mivel a jó minőséghez elsősorban is 
kifogástalan alapanyag, jó gép és 
szerszám kell. A meósok magas lét- 
száma növeli tehát fel nem osztható 
költségeinket, de úgy, hogy árbevé- 
telünk biztonságát a minőség szem- 
pontjából nem tudja szavatolni. A 
termelői létszám ugyanakkor nem 
elegendő, sőt fogy. A kapacitás ki- 
használását jelző egyik mutatószám 
— a műszakszám — 1983-ban 1,45 
volt, ma 1.41. Ebben a munkaerő- 
hiány is közrejátszik. A kapacitás ki- 
használásának romlása pedig az egyik 
oka a csökkenő volumennek. (A má- 
sik jelentős ok az anyaghiányi.) 
Vagyis: a szabályozók változása 
valóban megnövelte a költségeket, 
más részről viszont mi sem tettünk 
meg mindent azért, hogy e költségek 
csökkenjenek. A Bakony Művek dol- 
gozóival, kommunistáival mostanság 
egyre többet beszélgetünk ezekről a 
kérdésekről. A szabályozók változásá- 
nak többek között azt is elő kell se- 
gíteniük, hogy növekedjék a válla- 
latok költségérzékenysége. Növelték is 
az improduktív költségek súlyát, pél- 
dául a készlethitel kamatterheit. Ha 
mi csökkentjük a hiteleket, a kamat- 
terhek is csökkennek, de ha ezt nem 

tudjuk elérni, akkor az a logikus, ha 
a kamatterheket más költségek mér- 
séklésével ellensúlyozzuk. Ezt az ösz- 
szefüggést most már mind többen kez- 
dik felismerni és elfogadni vállala- 
tunknál. Visszatérve a minőség vVé- 
delmének problémájára. Ennek érde- 
kében a meósok most igyekeznek min- 
den darabot megnézni. Ezért nő évről 
évre a létszámuk. A feladat azonban 
óriási, s végül is ahogy nő a darab- 
szám, úgy válik mégis labilissá a ter- 
mékek minősítése. Arról beszélünk 
mostanában, hogy a termékek egyen- 
kénti ellenőrzése helyett inkább a 
technológiai folyamat ellenőrzésére 
kellene átállni, mégpedig úgy, hogy 
az üzem, a gyártók váljanak érde- 
keltté az ellenőrzésben. Ehhez azon- 
ban a minőséget is honoráló bérezést 
kellene kialakítani, szemben a jelen- 
legi bérezéssel, amely nem bünteti 
megfelelően a selejtet. 


A felszabaduló minőségi ellenőrök 
— legalább részben — pótolhatnák a 
hiányzó munkaerőt a gépek mellett. 
Egy ilyen átszervezést természetesen 
alaposan végig kell gondolni, meg kell 
nyerni hozzá az embereket, de ha ki 
tudjuk mutatni, hogy ezáltal minden- 
ki jobban jár, akkor alighanem meg 
lehet csinálni. A párttagoknak az 
ilyesfajta megnyerő, meggyőző mun- 
kában kell, kellene segíteniük. S er- 
re a munkára oda kell figyelni, erőt 
kell fordítani, hiszen az átszervezéses 
programok az érintett embereket ide- 
gileg, lelkileg — érthető módon — 
nagyon megterhelik. Az ettől való fé- 
lelem köti meg a legtöbb helyen a 
gazdasági-politikai vezetők kezét, és 
ezért nem szívesen gondolkodnak az 
ilyen irányú változtatásokon. Pedig a 
hatékonyság, a költséggazdálkodás ala- 
kulását az effajta lépések igen hasz- 
nosan befolyásolhatják, javítva az 
élőmunkával való gazdálkodás hatás- 
fokát. 


A népgazdaság gondjainak sűrű- 
södésével egyre többen vállalkoznak, 
hogy a bajok gyökeréig hatolva fel- 

állítsák a diagnózist. A helyes követ- 
keztetések levonása mellett viszont 
gyakran adósak maradnak a megoldás 
lehetőségeinek felvázolásával, a te- 
rápiával. A gyógymód kialakítása nél- 
kül viszont lábra kaphat a pesszimiz- 
mus vagy a fatalizmus. Mi a Bakony 
Művek pártbizottságán arra törek- 
szünk, hogy ha megvan a helyes diag- 
nózis, minden alapszervezetünknél a 
terápián is nyomban elkezdjenek gon- 
dolkodni. Úgy véljük például, hogy a 
belső irányítási és érdekeltségi rend- 
szer napjainkban a gazdálkodás ja- 
vításának, az eredmény növelésének 
aranybányája. Sok példával szolgál- 
nak a vgmk-k. Hogyan tudnak a fő- 
munkaidőhöz viszonyítva többszörös 
teljesítményt elérni? Miért nincsenek 
jelentősebb érdekellentétek a vgmk 
tagjai és a vgmk-k között? Pártbizott- 
ságunk többször is vizsgálta ezt a kér- 
déskört. 


Most talán nem célszerű belebonyo- 
lódnunk, hogy miért válogathatják ki 
az átlagosnál jobb képességű és szor- 
galmú embereket a vgmk-k, és a vál- 
lalatok miért nem teszik meg ugyan- 
ezt? Miért nem hajlandó a szakmun- 
kás főmunkaidőben egy láda alkat- 
részt — segédmunkás híján — néhány 
méterre odébb vinni, s miért teszi ezt 
meg a vgmk-ban? Most csak egy moz- 
zanatot emelnék ki, nevezetesen, hogy 
a vgmk-k a munkájukat alaposan 
megszervezik. Miután biztosították az 
anyagot, szerszámot, gépet, csak akkor 
maradnak a tagok a munkahelyükön a 
főmunkaidő után, hogy a kijelölt fel- 
adatot elvégezzék. 


A termelés feltételeit ugyanazok a 
funkcionális szervek biztosítják a fő- 
munkaidőben végzett munkához, mint 
a vgmk-k számára, s itt mégis alig 
van anyaghiány stb. Tudjuk, hogy e 
szervek , ösztönzésére" a vgmk-k nem 
mindig korlátozódnak a legszabályo- 
sabb módszerekre. Ha viszont valame- 
lyik feltétel nincs biztosítva, akkor a 


vgmk-k nem dolgoznak. Vagyis az el- 
végzett munka a fontos, 8 nem a je- 


lenlét. Miután a feltételek megterem- . 


tődtek, ha kell, szombaton, vasárnap 
is dolgoznak. Ki figyel a túlóraszabá- 
lyok betartására, az adminisztratív kö- 
töttségekre? Ki utasítja, hogy napjá- 
ban többször is állítsa át a gépet más- 
más munkára? 

Nos, a vgmk-k tapasztalatai alapján 
kísérletképpen bevezettük egyes mun- 
kahelyeken az egyösszegű bérezést. 
Ennek lényege, hogy egy adott mun- 
kacsoport — jelenleg 15—18 ember — 
megkapja a feladatot, például azt, 
hogy szereljen össze mondjuk 10 ezer 
kürtházat a norma szerinti idő alatt, 
a norma szerinti bértömegért. A 10 
ezer kürtházért járó bért azonban a 
csoport akkor is megkapja, ha egy 
héttel hamarabb adják át a tételt a 
raktárnak, vagy ha kevesebb ember- 
rel szerelték, mert — mondjuk — ket- 
ten betegek voltak, ketten pedig sza- 
badságra mentek. Vagy ha kölcsönad- 
tak három embert a másik szalagnak. 
Ezek után az eddigi eredmények ta- 
núsága szerint ez a munkacsoport is 
, megszervezi önmagát", a saját ellá- 
tását is. Nem kel! figyelni arra, mikor 
jöttek be vagy mikor mennek haza. 

Az egész vállalatot ezzel a módszer- 
rel — a szabályozók miatt — egye- 
lőre nemigen tudnánk működtetni. 
De ez a kísérlet jól mutatja, hogy mi- 
lyen lehetőségei vannak az Üüzemek- 
nek a tartalékok feltárásához, például 
az élőmunkával való gazdálkodásban, 
a munkacsoportok  vállalkozásszerű 
önszervezésében — méghozzá a fő- 
munkaidőn belül. 

A vállalati belső érdekeltségi viszo- 
nyok rugalmas alakítása a költséggaz- 
dálkodás szempontjából igen ajánlatos 
feladat. Ennek igazolására nézzünk 
egy példát. A Bakony Művek a hetve- 
nes években már 11 telephelyes nagy- 
vállalat volt; az e telephelyek közötti 
együttműködés koordinálása vált a ve- 
zetés fő feladatává. Ez a belső koope- 
ráció azonban — noha a telephelyek 
végső érdeke, legalábbis elvileg, a vál- 


lalati eredmény növelése volna — min- 
dig hordozott magában részérdekből, 
telephelyi önös megfontolásból szár- 
mazó veszteségforrást. Ez akkor szűnt 
meg, amikor a gyáregységi költséggaz- 
dálkodás erősítése érdekében áttér- 
tünk a telephelyi önálló eredményter- 
vek kimunkálására és teljesítésére. 
Ezek a tervek a műszaki-gazdasági 
normák alapján magukban foglalják, 
hogy egy-egy termék ráfordításai 
mekkorák lehetnek. Ha a gyáregység 
a költségen belül marad — az a nye- 
resége. Ebből fedezheti a következő 
időszak bérfejlesztését. Ez lényegében 
az önálló elszámolás elvének alkalma- 
zása. A most következő időszakban, 
az új eredménytervek összeállításakor 
a ráfordítások között az üzemi álta- 
lános költségek limitjével is számolni 
kellene, és nemcsak a közvetlen rá 
fordításokkal, ahogy eddig történt. A 
fel nem osztható költségek ugyanis 
nemcsak a törzsgyárban, hanem a te- 
lephelyeken is nőnek. 


Egy elképzelést, egy kísérletet és egy 
már széles körben alkalmazott meg- 
oldást vázoltam, amelyekkel megkí- 
sérelhetjük a költségek növekedését 
lassítani, illetve ellensúlyozni, ha a 
költségeink — duzzadását beszerzési 
áraink emelkedése vagy a szabályzók 
változása okozza. Mindhárom megol- 
dásban van — egy szerintünk igen 
figyelemreméltó — azonos jellegze- 
tesség. Nevezetesen az, hogy lényegé- 
ben valamely szinten, egy adott mun- 
kaszakaszban mindegyik az Önszerve- 
zés lehetőségét teremti meg, és ezzel 
együtt az ésszerű Önszervezés eredmé- 
nyében való érdekeltséget is növeli. 
Végül is az említett megoldásokkal a 
nagyvállalaton belüli, főmunkaidőben 
történő vállalkozás útját, lehetőségét 
keressük. Olyan helyzetek kialakításá- 
ra törekszünk, amelyekben az embe- 
reknek módjuk van a ráfordítások 
, Önhatalmú" csökkentésére, a kapaci- 
tások jobb kihasználására, S erre ösz- 

tönözve is wannak. Azt természetesen 
nem hisszük, hogy a vállalat egészét 
tekintve az említett megoldások ele- 
gendőek volnának. De legalább elkezd- 
tünk valamit, nem mentséget kere- 
sünk, még ha a tétlenkedésre egész 
gazdasági környezetünk bőségesen kí- 
nál is alkalmat. Kínálnak mentséget 
például a KGST-n belüli elszámolási 
árak, az importengedélyeztetés anomá- 
liái (amely a nem rubelelszámolású 
exportunk elégtelen alakulása miatt 
fékezi a nem rubelelszámolású im- 
portot és ezzel a rubelexportunkat) 
vagy szállítóink áremelései. Mi mégis 
azt tartjuk feladatunknak —- mert eh- 
hez vannak lehetőségeink, eszközeink 
—, hogy ezeknek a hatását igyekez- 
zünk csillapítani, saját belső gazdál- 
kodásunk gyenge pontjait felszámolni. 

Szeretnénk elérni például, hogy a 
dolgozók a termelési tanácskozásokon 
ne csak a munkakörülményeket, a bé- 
rezés és az anyagellátás gondjait te- 
gyék folyton szóvá, hanem azokat a 
szervezési és technológiai módosításo- 
kat is, amelyek elősegítik az együt- 
tes produktum növelését. A vgmk-k 
,. érdekeltté" teszik például a karban- 
tartót, hogy a gépeik rendben legye- 
nek. Miért ne lehetne egy termelési 
tanácskozáson megvitatni, hogy a kar- 
bantartók érdekeltségét általában 
kell-e és ha igen, hogyan javítani ah- 
hoz, hogy mindig, minden gépre oda- 
figyeljenek. 


Ezek a dolgok a belső érdekeltségi, 
irányítási rendszeren múlnak. (Az is, 
hogy a termelési tanácskozás valóban 
a közvetlen termelés gondjait vitas- 
sa meg.) Ennek a belső érdekeltségi 
rendszernek a korszerűsítése foglal- 
koztatja most egyre jobban a Bakony 
Művek  pártszervezeteit.  Gondolko- 
dunk azon is, hogy az érdekeltségi 
viszonyok rendezésének támogatása 
mellett ne erősítsük-e fel ismét egy 
korábban már jól bevált módszerün- 
ket. Ennek az volt lényege, hogy az 

üzemi pártbizottság januárban kiadott 
éves programja mindig megjelölte 
azokat a gazdasági folyamatokat, 
amelyek a vállalati gazdálkodás egé- 
sze szempontjából meghatározóak vol- 
tak. Az éves munkaprogram pontjai a 


konkrét felelősöket is megjelölték, 
akik a meghatározott időpontokban 
beszámoltak. 


A pártbizottság ez évi programja jó 
alapot adott az alapszervezeti feladat- 
tervek összeállításához. Ezekben a 
helyi adottságok figyelembevételével 
egyeztették a vállalati és a kisebb 
kollektívák érdekeit. E feladatterve- 
ket azután megfelelő időközönként 
értékelték az alapszervezetek. Az el- 
lenőrzést az alapszervezet tagjai vé- 
gezték. A módszer hasznosságát ko- 
rábban a gyakorlat bebizonyította. 
Ezért azoknál az alapszervezeteknél, 
ahol e tevékenység háttérbe került, 
ezt a munkát ismét régi rangjára kel- 
lene emelni. 

E módszernek az volt a legfőbb ér- 
téke, hogy a végrehajtók — munká- 
sok, brigádok, Üüzem- és művezetők, 
csoportvezetők — mindig számíthat- 
tak arra, hogy alapszervezetük szem- 
besíti őket terveikkel, vállalásaikkal, 
ígéretükkel. Ez egyfelől bizonyos vég- 
rehajtási kényszert biztosított, továb- 
bá év közben derültek ki a problé- 
mák, amikor még volt segítség, s nem 
kellett beérni a mentséggel, magyaráz- 
kodással. Az is biztos, hogy ez a mód- 
szer reálisabb tervezésre és vállalásra 
szoktatta az embereket. 

Nem árt ösztönzőbbé tenni a vál- 
lalaton belüli érdekeltségi viszonyokat, 
sőt erre határozottan szükség van, de 
— s ma már ezt is egyre tisztábban 
látjuk — nem árt, sőt fölöttébb szük- 
ség van arra, hogy a nyilvánosság, a 
józan és kollektív megfontolás, körül- 
tekintés eszközével — biztosítsuk ma- 
gunkat a részérdekek esetleges túlbur- 
jánzásával szemben. 

Ezen (is) dolgozunk most a Bakony 
Műveknél. 


Káposztási János 
a Bakony Művek pártbizottságának titkárhelyettese 


Az elmaradás pótlása — a jövő tervezése 


Az év hátralevő hónapjaiban a bu- 
dapesti ipari vállalatok előtt lényegé- 
ben két fontos feladat áll. Egyrészt 
törekedni kell arra, hogy teljesülje- 
nek az idei terv céljai, vagy ahol er- 
re különböző okokból nincs mód, leg- 
alább a lemaradások csökkenjenek 
minimálisra. Másrészt ki kell alakí- 
tani a termelési, műszaki fejlesztési, 
gazdálkodási stb. terveket az elkö- 
vetkező évekre. 


A tervvel kapcsolatos munkálatok 
nem most kezdődtek, de ez idő tájt 
kerül a tervkoncepció a vállalati tes- 
tületek elé: párt- és szakszervezeti fó- 
rumokon vitatják meg a koncepciók 
realitását, a feladatok és feltételek 
összhangjának megteremtéséhez szük- 
séges teendőket. A vállalati tervek 
kialakítása mindig, de napjainkban 
különösen igényli a tevékenységek 
kritikus elemzését, a feladatok komp- 
lex szemléletét, s nem kevésbé a 
szándékok és realitások alapos egy- 
bevetését. 


A vállalati önálló tervezés természe- 
tesen minden munkahelyen az adott 
sajátosságokhoz, lehetőségekhez iga- 
Zodik. Van azonban néhány olyan té- 
nyező, amelyet valamilyen formában 
egyetlen területen sem lehet figyel- 
men kívül hagyni. Ezek közül a leg- 
fontosabbakat emelném ki: 


A tervező munkában lényeges szere- 
pe van a növekedési ütem meghatá- 
rozásának. S bár valamennyien tud- 
juk: a mennyiségi növekedés önma- 


gában nem minősíti a tervet, még- 
is, mivel a termelési tényezők meg- 
tervezése szempontjából kiindulópont- 
nak kell tekinteni, nem lehet mellé- 
kesként kezelni. S úgy tűnik, e te- 
rületen jelentkezik a legnagyobb haj- 
lam arra, hogy a hatékonysági ténye- 
zőktől elszakítva állapítsák meg a fej- 
lődés ütemét. 

Az idén lezáruló tervciklus több ta- 
nulsággal szolgál ebben a vonatko- 
zásban. 

A fővárosi ipar szelektív-intenzív 
fejlődésének — már a XII. kongresz- 
szus előtt — meghirdetett politikája 
többek között azért sem hozta meg a 
kívánt eredményeket, mert nem ala- 
kultak ki sem ágazati, sem vállalati 
szinten a differenciált fejlődést bizto- 
sító fejlesztési és visszafejlesztési stra- 
tégiák. Szinte valamennyi vállalat a 
termelés növelését tervezte a hatodik 
ötéves terv időszakában, és az ehhez 
szükséges feltételek (munkaerő, be- 
ruházási eszközök, anyagok) biztosí- 
tására törekedett. A , mindenki fej- 
lődjön" felfogás következtében fenn- 
maradtak és állandósultak azok a fe- 
szültségek, amelyek gátolták a prog- 
resszív ágazatok fejlődését. A kellően 
meg nem alapozott fejlesztési elkép- 
zelések, a nagyobb termelési méretek- 
hez szervezett apparátus, a berendezeé- 
sek és üzemépületek kihasználatlansá- 
ga, a lassan forgó készletek költsége 
stb. a fővárosi vállalatok egész sorá- 
nál a gazdálkodás tartós gondjainak 
forrása lett. 

Ismételten bebizonyosodott, hogy 
azok az ágazatok, alágazatok és vál- 

lalatok tudtak dinamikusan fejlődni, 
ahol ezt a fejlődést a termékszerkezet 
korszerűsítése alapozta meg. Az ese- 
tek döntő többségében a termelés bő- 
vülése szorosan összefüggött a vál- 
lalat exportjának növekedésével. A 
hatodik ötéves tervben a fővárosban 
átlag feletti ütemben tudott fejlődni 
— és várhatóan ez a tendencia a he- 
tedik ötéves terv első éveiben is fenn- 
marad — a gyógyszer- és növényvédő- 
szer-gyártás, a kozmetikai cikkek 
gyártása és a műanyag-feldolgozás, a 
híradás- és vákuumtechnikai, a mű- 
szer- és közlekedésieszköz-gyártó ipar, 
a színesfémkohászat, a csiszolókorong- 
és a finomkerámia-gyártás. A könnyű- 
ipar részarányának csökkenése mellett 
a papír- és a nyomdaipar, valamint a 
ruházati ipar több vállalata jelentő- 
sebb megújulásra, termékeinek kor- 
szerűsítésére képes. 

Nagyobb becsületet kell szerezni 
az olyan tervezői szemléletnek, amely 
a termelés volumenének átmeneti 
vagy tartós csökkentését tekinti a 
kedvezőbb gazdálkodási  körülmé- 
nyekhez vezető egyik útnak. A párt- 
szervezetnek nagyon nagy feladatai 
lehetnek abban, hogy egyrészt a gaz- 
dasági vezetést, másrészt a vállalati 
kollektívát meggyőzze ennek a mód- 
szernek a helyességéről.  Mozgósító 
hatású cél lehet, perspektívát állíthat 
a dolgozók elé, ha a tudatosan válasz- 
tott és megtervezett visszavonulási 
stratégia eredményeként növekszik a 
termelékenység, javul az eszközök ki- 
használása, csökken a fajlagos anyag- 
és energiafelhasználás, és mindezek- 
nek a hatását a jövedelemben, a mun- 
kakörülmények javulásában az egész 
kollektíva érezheti. Azt is világosan 
érzékeltetni kell, hogy ezeknek a cé- 
loknak az elérése olykor nem kisebb 
feladat, mint a dinamikus növekedés 
feltételeinek biztosítása. 

A visszavonulási stratégiának része 
a termékek vagy tevékenységek rang- 
sorolása és az ennek alapján történő 
döntés a gyártás vagy a tevékenység 
megszüntetéséről. Ez esetben gondos- 


kodni kell a dolgozók átképzéséről, 
tervszerű átcsoportosításáról, esetleg 
a tudatos létszámcsökkentésről. Az 
állóeszköz-állományt a termelés va- 
lódi méreteihez kel! igazítani, és gon- 
doskodni kell a felesleges eszközök 
felszabadításáról, értékesítéséről. 

A komplex megítélés hiánya, a 
szükséges döntések elhúzódása, a gaz- 
dálkodási nehézségek halmozódása, 
egyes tevékenységek spontán elsorva- 
dása perspektívától fosztja meg a 
vállalati kollektívát. Az ilyen hely- 
zet menekülésszerű létszámfogyáshoz, 
végső fokon a vállalat csődjéhez ve- 
zet. 


A termelés bővítése (néha a szinten 
tartása is), a termékszerkezet korsze- 
rűsítése beruházásokat igényel. A ter- 
vek kritikus pontja a beruházás ter- 
vezése, hiszen mind a népgazdasági, 
mind a vállalati lehetőségek igen szű- 
kösek, de ennél is nagyobb gond a 
meglevő eszközökkel való helyes gaz- 
dálkodás hiánya. A fővárosi székhelyű 
vállalatok ipari beruházásai 1981 és 
1984 között meghaladták az 50 mil- 
liárd forintot, és a hatodik ötéves 
terv időszakában várhatóan 62—63 
milliárd forintot ér el az üzembe he- 
lyezett beruházások értéke. E nagy 
összeg ellenére nem javult a kívána- 
tos mértékben a termelési szerkezet, 
s csak kevés ágazatban sikerült a 
műszaki-technikai színvonalat érez- 
hetően emelni, a vállalatok jelentős 
részénél még a szinttartást sem sike- 
rült biztosítani. Tovább romlott a 
termelő infrastruktúra állapota. 


A kisebb beruházási összeg és a be- 
ruházások korlátozására életbe lépte- 
tett számos intézkedés hatása nem vi- 
tatható, de számos más tényező is sze- 
repet játszik. Ilyen például, hogy egy- 
idejűleg sok beruházás indult, ami az 
erők szétforgácsolódásához vezetett. 
A fővárosi iparban jelenleg 116 olyan 
beruházáson dolgoznak, amelyek érté- 
ke meghaladja a 25 millió forintnt, és 


mintegy 9 milliárd forintot 25 millió 
forintnál kisebb értékű beruházásra 
fordítottak a vállalatok. Ennek követ- 
keztében a kivitelezési idők elhúzód- 
tak (még az olyan kiemelt ágazatban 
is, mint a mikroelektronika), amihez 
az állandósult anyaghiány is hozzájá- 
rult. Sok beruházás a pénzhiány miatt 
csak korlátozott műszaki tartalommal 
valósult meg, s ez korlátozza a kor- 
szerű berendezések optimális kihasz- 
nálását. 


A tapasztalatok alapján javasolha- 
tó, hogy a pártszervezetek ösztönöz- 
zék és támogassák a jó profillal, a 
korszerű termékkel és a szükséges ter- 
melési kultúrával rendelkező vállala- 
tok vezetőit, hogy ésszerű határok kö- 
zött tervezzék a beruházási tevékeny- 
séget. Mindez a megszokott beruhá- 
zási gyakorlatunktól eltérő megalapo- 
zottságot, előkészítettséget és szerve- 
zettséget, s ezzel összefüggésben igé- 
nyesebb és feszítettebb vezetői, kivite- 
lezési munkát igényel. Az ilyen mun- 
kafelfogás népszerűsítése, mind széle- 
sebb körben való érvényesítése ugyan- 
csak politikai érdek. Továbbra is el- 
sőbbséget kell adni a termékszerkezet 
korszerűsítését és az exportálható áru- 
alap bővítését célzó beruházásoknak. 
(Jó példái ennek a gyógyszeripar be- 
ruházásai.) Célszerű lenne ösztönözni 
az energia racionális felhasználását 
eredményező beruházásokat. (Ezek 
1981 és 1984 között csak mintegy 2 
százalékát tették ki a fővárosi ipari 
beruházásoknak.) 


A termelő infrastruktúrának a fő- 
városban különösképpen leromlott ál- 
lapota szükségessé teszi, hogy a vál- 
lalatok pénzügyi lehetőségektől füg- 
gően nagyobb figyelmet szenteljenek 
az üzemépületek felújítására, a gyári 
energiaellátó rendszer korszerűsítésé- 
re, a környezetvédelmi előírások foko- 
zottabb kielégítésére. 

A korábbinál is kritikusabban kell 
megítélni az olyan beruházási elkép- 
zeléseket, amelyeknek pénzügyi, mű- 


szaki megalapozottsága nem biíztosít- 
ja a gyors megvalósulást, és a beruhá- 
zás megtérülése külső vagy belső okok 
miatt bizonytalan. 


Az elmúlt év tapasztalatai ismétel- 
ten ráirányították a figyelmet a biz- 
tonságos energiaellátás problémáira, 
az energiatakarékosság jelentőségére. 
Ma már látható, hogy az energiafel- 
használással nemcsak mint növekvő 
költségtényezővel, hanem mint növe- 
kedési határt jelentő, korlátozottan 
rendelkezésre álló termelési tényező- 
vel kell számolni. Az energiabiztosí- 
tással kapcsolatos gondokat már a ter- 
vezés időszakában célszerű komolyan 
mérlegelni. A pártszervezet hozzájá- 
rulhat ahhoz, hogy a vállalat veze- 
tésének fő törekvése ne a növekvő 
energiaigények kielégítésére, hanem 
az energiatakarékosság hatékonyabb 
intézkedéseinek kimunkálására irá- 
nyuljon. A fővárosban — és bizonyá- 
ra országosan is — ilyen lehetőséget 
kínál a nagy fajlagos anyagigényű 
(ezzel együtt nagy energiaigényű) ter- 
mékek gyártásának felülvizsgálata és 
— konstrukciós változtatásokkal — 
az anyagigény csökkentése. Erre a 
helyzetre sok példát találhatunk a 
gépipari termékek körében. A korsze- 
rűtlen, elavult termelőberendezések 
az esetek többségében nagy energia- 
fogyasztók, leállításuk tehát energeti- 
kai szempontból is indokolt lenne. 
Nagy tartalékok vannak a gyári ener- 
giaellátó rendszerek veszteségeinek 
csökkentésében, a  hulladékenergiák 
felhasználásában. 


A felsorolt intézkedések többnyire 
jelentős beruházást igényelnek, ame- 
lyek reális korlátait a vállalatnak ér- 
zékelnie kell, bőségesen vannak azon- 
ban szervezési intézkedésekkel feltár- 
ható tartalékok. Ilyen például az egy- 
idejű fogyasztások csúcsainak menet- 
renden alapuló korlátozása, a vállala- 
ti energetikusi rendszer hatékonyságá- 

nak javítása. S mindenekelőtt az ész- 
szerűen takarékos gazdálkodás és 
szemlélet. 


A hetedik ötéves terv időszakában a 
fővárosi ipar lényegében változatlan 
munkaerőgondokkal számolhat. A fel- 
fokozott munkaerő-kereslettel a mun- 
kaerőforrás sem globálisan, sem struk- 
turálisan nem került egyensúlyba, ál- 
landósult a munkaerőhiány. A feszült- 
ségek okai — a kedvezőtlen demográ- 
fiai tényezők mellett — döntően a 
gazdálkodás hatékonyságának fogya- 
tékosságaiban keresendők. A közgaz- 
dasági szabályozás, egyes központi in- 
tézkedések végrehajtása hozott ugyan 
részeredményeket, de a budapesti te- 
rületi munkaerő-egyensúly nem jött 
létre. 


A tervezés során azzal kell számol- 
ni, hogy az iparban foglalkoztatottak 
létszáma a tervidőszak végére előre- 
láthatóan 78—85 ezer fővel lesz ke- 
vesebb az 1980. év véginél és tovább 
csökken a városi iparvállalatok vidé- 
ki telepein dolgozók száma is. 


A szakszervezettel együttműködve, 
a pártszervezetnek is vannak felada- 
tai a munkaerő hatékony foglalkozta- 
tásával kapcsolatban. Ezek között a 
legfontosabbak az egyes területeken 
felszabadítható munkaerő-átcsoporto- 
sítások politikai előkészítése, a teljesít- 
ménykövetelmények általános növelé- 
sével kapcsolatos igények megfogal- 
mazása, a jövedelmek differenciálá- 
sának általános felvetésén kívül a kü- 
lön is preferálandó rétegek, szakmák 
körének meghatározása. (A főváros- 
ban ilyen például a műszaki értel- 
miség.) Elkerülhetetlen, hogy növe- 
kedjék a pártszervezetek szerepe, a 
kommunisták példamutatása a mun- 
kafegyelem  megszilárdításában, a 
munkaidő kihasználásában. 


Gyakori eset — és ez nyilván a 
tervkoncepciót tárgyaló párttestületi 
üléseken ís így lesz —, hogy a fontos 
stratégiai kérdésekkel foglalkozó tes- 
tületi üléseken a hozzászólók többsé- 
ge napi operatív termelési kérdéseket 
vet fel. Ezen kár lenne csodálkozni, 
hiszen a testületi tag és munkahelyi 
környezete számára ezek jelentik a 
legégetőbb gondokat, és nem várható 
el, hogy a tanácsteremben mindezt el- 
felejtve, , steril gazdaságpolitikussá" 
változzon. Nem is az a probléma, hogy 
a napi ügyek még a tervkoncepciót 
tárgyaló testületi ülésen is felvetőd- 
nek — feltéve, hogy hatásukra nem 
hoz a testület szakszervezeti jogokat 


. sértő vagy a gazdasági vezetés önálló- 


ságát korlátozó intézkedéseket —, ha- 
nem az, ha a jelenség szintjén marad- 
va nem születnek meg olyan lényegi 
állásfoglalások, amelyeknek kimondá- 
sára a párttestületeken kívül nincs 
más alkalmas és illetékes vállalati fó- 
rum. 

Van olyan felfogás, hogy a nehéz 
gazdasági helyzet, s bizonyos távla- 
ti bizonytalanság miatt a középtávú 
tervezésnek nincs is reális alapja: 
, Ma:  vitatjuk-elfogadjuk, holnap: 
megváltoztatjuk" — mondják többen 
is. A politikának meg kell értetnie, 
hogy éppen a környezeti tényezőkben 
rejlő bizonytalanságok indokolják az 
erők, a lehetőségek szigorú számbavé- 
telét, a tevékenységek spontán jelle- 
gének megfékezését, a várható hatá- 
sok felmérését. Azt pedig természetes- 
sé kell tenni: ha a feltételek módo- 
sulnak, ennek megfelelően változtatni 
kell a terveket is. A terv ugyanis esz- 
köz a gazdálkodás számára, s mivel 
az életet aligha lehet a tervhez iíga- 
zítani, a tervet kell a változó belső és 
külső viszonyoknak megfelelően ala- 
kítani. 

Sárosi István 


a budepesti pártbizottság 
gazdaséágpolitikai osztályának munkatársa 


A PARTSZERVEZETEK ELETEBOL 


A mozgalmi jelleg és a papírmunka 


A pártmunka mozgalmi jellege szá- 
mos új tartalmi elemmel gazdagodott, 
és megkülönböztetett hangsúlyt kapott 
a kongresszuson. Az új tartalmi célok 
új megoldásokat követelnek, ezért 
most az a legizgalmasabb kérdés, tu- 
dunk-e szakítani a gyakorlat elavult 
módszereivel, és időben képesek va- 
gyunk-e az új tartalomnak megfelelő 
új módszereket alkalmazni? 

Tartalmi oldalról közelítve, a párt- 
munka akkor lesz igazán mozgalmi jel- 
legű, ha az adott terület társadalmi 
életének politikai kérdéseire irányul, 
s annál kevésbé mozgalmi jellegű, mi- 
nél jobban leköti saját belső tevé- 
kenységének irányítása, , önmozgatá- 
sa". A gyakorlat azt látszik igazolni, 
hogy nem elég tartalmas kísérleteket 
tenni új megoldások kidolgozására és 
bevezetésére, hanem figyelmet kell 


fordítani a régi módszerek felülvizs-, 


gálatára is, s ha szükséges, bátran sza- 
kítani kell velük. Nézzünk egy gya- 
korlati példát. Központi javaslatra or- 
szágszerte megszüntettük a községi 
pártbizottságok instruálását, önállósá- 
guk és felelősségük növelését célozva, 
rájuk bíztuk saját munkájukat. Ez he- 
lyes döntés, jó lépés volt. De való- 
ban megszüntettük-e a régi területfe- 
lelősi rendszert? Miért találkozunk ak- 
Kor néhány helyen még mindig , párt- 
bizottsági összekötő" vagy ,aktivista" 
néven működő ,nem instruktorral"? 
Ahelyett, hogy a reszortosok helyszí- 
ni segítő, ellenőrző tevékenységének 
átszervezésével megszűnt volna az el- 
avult módszer, helyenként mindkettő 


létezik, miközben sem a régi, sem az 
új , nem az igazi". 

A példában nem véletlenül szerepel 
a helyi önállóság és felelősség érvé- 
nyesítésének politikai célkitűzése. A 
XIII. kongresszus határozatai ismere- 
tében bátran számolhatunk azzal, 
hogy ez a tendencia fokozatosan erő- 
södni fog. A pártmunka ezek után 
még kevésbé viseli — viselheti — el 
a túlszabályozást, a bürokratikus és hi- 
vatali szellemet érvényesítő megoldá- 
sokat. 

Az irányítás minden szintjén ilyen 
túlszabályozást csökkentő hatású a tes- 
tületi határozatok, döntések számának 
csökkentése és konkrét tartalmának 
gazdagítása. Az, hogy a párttestület az 
adott terület egészéért felelős, nem 
jelentheti azt, hogy mindennel azonos 
súllyal foglalkozzék. Városi szinten 
erre a havonta egyszer tartott vb-ülé- 
sek — nagyon indokolt és ésszerű — 
bevezetése egyébként is jobban kény- 
szerít. Ez a témák súlypontozása mel- 
lett más munkaformák bevezetését, 
vagy meglevő formák tartalmának 
szélesítését is igényli, amelyek viszont 
tovább javítják a társadalmi, mozgal- 
mi jelleg érvényesülését. Valóságo- 
sabb, hasznosabb feladat jut a mun- 
kabizottságoknak, társadalmi aktivis- 
táknak, vezetői értekezleteknek, hely- 
színi megbeszéléseknek is. A testüle- 
tek elé kerülő témák esetében viszont 


konkrétabb értékelésre s a feladatok- 


nak alaposabb, a helyi viszonyok kö- 
vetelményeit leginkább kifejező konk- 
rét kimunkálására van szükség. 

A központi anyagoktól lefelé halad- 
va egyenes arányban növekedjék az 
értékelés és a feladat konkrétsága. 
Megengedhetetlen, hogy területi vagy 
Üzemi szinten csupán országosan is 
érvényes megállapítások, feladatok fo- 
galmazódjanak meg. 

Kevesebb, de fajsúlyosabb téma ke- 
rüljön a testületek elé, ott szülessen 
konkrétabb értékelés, kevesebb, de an- 
nál konkrétabb feladat. S ha mindez 
az adott helyre érvényes érvanyaggal, 
módszertani utalással is párosul, akkor 
elérhetjük, hogy csökken a túlsza- 
bályozás, nagyobb tere marad az ön- 
állóságnak, csökken az irányítás el- 
vontsága. 


Az önállóság és felelősség növelése 
azt is megköveteli, hogy szüntessük 
meg a túlzott, részletekbe menő, sok- 
szor aprólékos jellegű irányítási ele- 
meket. Ha gondoskodtunk arról, hogy 
a megfelelő szervezeti, tárgyi feltéte- 
lek között felkészült, alkalmas embe- 
rek a szükséges jogosultságokkal, ha- 
táskörrel ellátva dolgozzanak, akkor 
kellő bizalmat adva bátran hagynunk 
kell őket dolgozni is. Jelenleg kétféle 
hiba is jelentkezik ebben. Az egyik 
az, hogy a feltételek biztosítása nélkül 
is elvárjuk az önálló munkát, a másik 
pedig, hogy bizonyos dolgokban válto- 
zatlanul aprólékosak vagyunk. Ez a 
gyakorlat pedig még jó szándéktól in- 
díttatva sem vezet eredményre. 


A mozgalmi jelleg ellen ható tényezők 
közül az első a hivatali stílus, a maga 
összes kísérőjelenségeivel. Ilyenek a 
személytelenség, a lélektelenség, az 
íróasztal-imádat, a pecsétkultusz, az 
iroda-mítosz, az írásbeliség túltengése, 
az adminisztráció, az irattár felduz- 
zasztása. A túlzott írásbeliség tehát a 
bürokráciának nem egyetlen jellemző- 
je. hanem az előbb felsorolt jegyek- 
kel együtt egy tőről fakadó , vadvirá- 
ga" a hivatalban végzett munkának. 


A pártmunkának is megvannak a 
maga. szükségszerűen csak hivatalban 

.adatkijelölés, 


elvégezhető részletei, s tulajdonképpen 
ezek elburjánzása, szükségtelen fel- 
duzzadása , eredményezi" a pártmun- 
ka bürokratizálódását. E túlburjánzó 
írásbeliségnek a visszaszorítása nem 
új keletű, de igen aktuális feladat, 
amely egyben a mozgalmi jelleget is 
erősíti. 

Nézzünk néhány konkrét példát, il- 
letve lehetőséget, ez alkalommal első- 
sorban az írásbeliség pártbeli szerepé- 
re koncentrálva. Haladjunk felülről le- 
felé. Van-e hatása mondjuk a városi 
pártbizottságra, hogy a megyei párt- 
bizottsággal tartott munkakapcsolat 
bizonyos része Írásbeli? Igaz-e ez az 
állítás egyáltalán? Arányain lehet vi- 
tatkozni, de abból talán ki lehet in- 
dulnunk, hogy a munkakapcsolat e 
szintjén már eleve nagyobb az Írásbe- 
liség szerepe a szükségesnél. Erre utal 
a Szolnok megyei pártbizottság né- 
hány intézkedése is. Korlátozta pél- 
dául az írásban bekérhető jelentések, 
anyagok körét, mérsékelte a felméré- 
seket, vizsgálatokat és más Írásos 
anyagok gyűjtésének ,jdivatját". En- 
nek következtében van is változás, de 
az Írásbeliség szerepe továbbra is 
nagy. Szükséges, hogy a megyei párt- 
bizottság politikai döntései ezután is 
eljussanak, mégpedig írásban, a váro- 
sokhoz és az alapszervezetekhez. De 
ez ne jelentse azt, hogy minden fel- 
tájékoztatás, értesítés 
stb. csak írásban érkezhet, mint ahogy 
a visszajelzésnek sem kel! feltétlenül 
írásban történnie. 

Ha utólag értékeljük levelezésein- 
ket, irattári anyagainkat, megállapít- 
hatjuk, hogy egy részüket nyugodtan 
helyettesíthette volna szóbeli közlés, 
akár telefonon, akár személyesen. 

Az írásbeliség hívei gyakran hozzák 
fel érvként, hogy a , szó elszáll, az Írás 
megmarad". Ez csak részigazság. Néz- 
zük a másik oldalát. Nem arról van-e 
szó, hogy nagyobb bizalommal kell 
lennünk egymás iránt, hogy pontosab- 
ban kell végeznünk a munkát? Az 
írásbeliség és a szóbeliség mértéke 
emberi viszonyok kérdése is, mint aho- 


gyan a mozgalmi jelleg erősítésének 
egész témaköre is elsősorban a párton 
belüli emberi viszonyainkat érinti. 
Személyesebben, emberközeli módon, 
minél kevesebb áttétellel, közvetleneb- 
bül dolgozni csak emberi viszonyaink 
javításával lehet. Emberek között po- 
litizálni, őket a szükséges irányba for- 
dítani, cselekvésre késztetni nem le- 
het íróasztal mellől, írásos anyagokat 
kézbesítve, a végrehajtást írásban szá- 
mon kérve. A szóbeliséghez pedig nem- 
csak szókincs kell, hanem nagyobb 
nyitottság, emberi közvetlenség, ki- 
sebb hivatali távolságtartás, több 
őszinteség és bizalom. 


Ez utóbbi megfogalmazás arra is 
utal, hogy nemcsak a párt belső viszo- 
nyaiban nő a szóbeliség szerepe, ha- 
nem külső kapcsolatainkban, a tömeg- 
szervezetekkel és -mozgalmakkal, ál- 
lami és gazdasági szervekkel tartott 
munkakapcsolatainkban is. 


Az elmondottak szerepét különösen 
hangsúlyozni kell az alapszervezetek 
irányítása és működése szempontjá- 
ból. A pártmunkának ezen a szintjén 
a maga teljességében társadalmi, moz- 
galmi alapon zajlik a munka, itt kell 
tehát a mozgalmi jellegnek is a ma- 
ga valóságában kiteljesednie, mint 
ahogy természetesen itt a legnagyobb 
a hivatali stílus iránt érzett ellenszenv 
is. Minél teljesebb és valóságosabb 
az alapszervezetek irányításában a tes- 
tületi jelleg, annál kisebb a hivatali 
stílus, a túlzott adminisztráció veszé- 
lye. Minél inkább az apparátus szere- 
pe kerül előtérbe, annál nagyobb a le- 
hetősége a hivatali elemek túltengé- 
sének. 


Hogyan lehetne külön , végrehajtási 
utasítások" nélkül is továbblépni? En- 
nek helyileg is számos lehetősége van. 
Az információs és hangulati jelentések 
írásos megoldása általános, teljesítése 
e formában pedig nem is egyszerű. 
Ésszerű lenne helyette egy városi in- 
formációs csoport létrehozásával eze- 


ket a megfelelő időpontokban beszél- 
getés formájában, élő szóval , begyűj- 
teni". De több helyen túlzott a párt- 
tagfelvétel adminisztrációja is (előze- 
tes írásos vélemény, jellemzés a je- 
löltről, írásos feljegyzés a felvétel 
előtt a főbb , mutatókról"), holott elég 
lenne a tagfelvételi nyomtatványon 
feltüntetni a szükséges adatokat. Ehe- 
lyett az időt a szélesebb körű, élő sza- 
vas információgyűjtésre vagy a jelölt- 
tel való beszélgetésre, kérdések tisztá- 
zására lehetne fordítani. 

Máshol a taggyűlések bürokratikus 
jellemzőinek lefaragása adhat valósá- 
gos feladatot. Szükségtelen a beszá- 
molók, tájékoztatók szó szerinti legé- 
pelése, gyakran monoton felolvasása, 
nem is beszélve arról, hogy ez jóval 
kisebb hatású, mint az a beszámoló, 
amelyet nem papírról olvasnak fel. El- 
lenérvként sokszor elhangzik, hogy 
kevesen tudnak nyilvánosság előtt kö- 
tetlenül beszélni, mert hiányos az 
ilyen irányú felkészültségük, no meg a 
felelősség, a pontosság is igényli a pa- 
pírt. Ezt is elavult érvelésnek tekint- 
hetjük, hiszen az alapszervezetek tit- 
kárai, vezetőségi tagjai ma már álla- 
mi és politikai végzettségüket tekint- 
ve sokkal felkészültebbek, s alapszer- 
vezeti körben nem idegenek előtt áll- 
nak ki. A gyakorlattal mégis gond 
van, mert a kötetlen előadásmódot ke- 
vesen gyakorolják, no meg kényelme- 
sebb felolvasni, mint a témára kon- 
centrálva szabadon beszélni. 

Az az ellenérv is sántít, hogy az 
előadás szó szerinti leírása alaposabb 
felkészülést kíván. A kötetlen előadás- 
mód még alaposabb felkészülést igé- 
nyel. E jelenségnek tehát inkább a 
kényelmesség, a tudatos gyakorlás hiá- 
nya az oka. A kötetlen előadásmód 
sem jelent szabadosságot, segédeszköz- 
ként viszont az írásos vázlat — a lé- 
nyeg, a logikai sorrend rögzítése — jó 
fogódzót nyújt. Nem a hivatali stílust 
élteti-e az a gyakorlat, hogy sokszor 
a számszerű adatok minősítik a tag- 
gyűlést (például az, hogy hányan vet- 
tek részt a vitában), vagy rosszabb 

esetben statisztikából értékeljük az 
egész alapszervezeti munkát? 


Az információs, hangulati tájékozó- 
dáshoz hasonlóan lehetőség lenne a 
pártoktatás tapasztalatainak  összeg- 
zését, a politikai ünnepségek lebonyo- 
lításának és a tagdíjfizetés helyi gya- 
korlatának summázását is szóbeli, 
helyszíni tájékozódással megoldani a 
reszortos munkatárs és a társadalmi 
munkatársak, aktivisták bevonásával. 
Hasonló megoldással lehetne eljárni 
testületi jelentések előzetes anyag- 
gyűjtése esetében is. Ez nagyon fon- 
tos, mert ezen a területen nem kevés 
az elrettentő példa. Tudok olyan eset- 
ről, amikor a szétküldött kérdőívek 
3—4 oldalon sorolják a kérdéseket, s 
tömör 2—3 oldalas választ kérnek er- 
re ugyancsak írásban (hallottam már 
150 kérdést feltevő, , tömör" válaszo- 
kat igénylő felmérő ívről is). Időnként 
az is előfordul, hogy panaszügy kivizs- 
gálása során írásban kérünk választ 
az alapszervezettől, jegyzőkönyvet a 
beszélgetésről. Elképzelhető, hogy a 
panaszügyet kivizsgáló pártszerv meg- 
bíizottja csak egy feljegyzést készítsen 
tapasztalatgyűjtése végén, s közben ne 
gyártsunk papírhalmazt. Vagy netán 
ettől válik , objektívvé" a panasz meg- 
ítélése? Nem hiszem. 


Végezetül — megemlíthetők olyan 
megoldások, amelyek során az irányí- 
tó pártszerv nem írásban értesít be- 
iskolázásról, tagdíjügyről, hanem kép- 
viselője személyesen megbeszéli a 
mondandót, megállapodva a tenni- 
valókban is. Így nem fordul majd elő 
olyan eset, amikor a pártalapszerve- 
zet vezetősége — hivatalt játszva — 
az ott dolgozó párttaggal levelez, s 
Így tudatja álláspontját. 


A felsorolt alapszervezeti példák ki- 
ragadott, de reális lehetőségek a hely- 
beli változtatásokra, s csupán az Írás- 
beliség és a szóbeliség viszonyát érin- 
tik. Realitásukat néhányan azzal kér- 
dőjelezik meg, hogy ezekhez a változ- 
tatásokhoz sok időre és sok emberre 
van szükség. Igaz. Az irányító párt- 
szervnek több felkészített testületi 
tagra, aktivistára — s nem apparátu- 
si létszámra — van szüksége ehhez, 
emellett tervszerűbb és szervezettebb 
munkát is igényel ez a megoldás. De 
ha a feladat a pártmunka mozgalmi 
jellegének a fejlesztése, akkor éppen 
ezt kell tennünk: szélesíteni, társa- 
dalmasítani a végrehajtásban közre- 
működők körét, felkészíteni őket az 
új feladatra, s ehhez igazítani az irá- 
nyítás-szervezés tennivalóit is. Így a 
munka- és időigény megoszlik, a fel- 
adat elvégezhető, a pártmunka pedig 
a kívánt irányban fejlődik tovább. 


Azt hiszem, nem szükséges folytat- 
nom, mert nem , hibajegyzéket" sze- 
retnék összeállítani. Történelmi tanul- 
ságaink, konkrét tapasztalataink alap- 
ján a XIII. kongresszus is levonta a 
következtetést, hogy bátran, nyíltan 
szembe kell néznünk ellentmondá- 
sainkkal, munkánk  gyengeségeivel. 
Közéletünk elég érett rá, hogy a fo- 
gyatékosságok bírálatát ne minősítse 
,kákán csomót keresésnek?: hiszen ez 
az, ami előrevisz bennünket, segít ab- 
ban, hogy a pártmunka ízig-vérig ele- 
ven mozgalom legyen, hogy tovább- 
fejlődjék a párt és a tömegek kap- 
csolata. 

Tóth Lajos 


a tiszafüredi városi pártbizottság 
titkára 

. A VÁLLALATI ÉRDEK ÉS A TÁRSADALMI ELVÁRÁS 


A  kerekasztal-beszélgetés alapvető 
megállapításaival, felvetéseivel egyet- 
értek. Hiányolom azonban, hogy a 
vállalati önállóság kérdéséhez csak- 
nem kizárólag az ípar oldaláról köze- 
lítettek, és csak érintőlegesen foglal- 
.koztak a társadalom egészét alapve- 
tően érintő problémával, az ellátási 
felelősséggel. 

. Működése során a szocialista gaz- 
daságnak az egyik alapvető feltétele 
a társadalom szükségleteinek magas 
színvonalú kielégítése. IEzt nyeresége- 
sen kell biztosítani, mert csak így te- 
remthető meg a fejlődés alapja. Az 
ellátási felelősség? kérdése vélemé- 
nyem szerint a szocialista társadalom- 
ban alapvető politikai kategória. Azon 
lehet vitatkozni, hogy ennek realizá- 
lását gazdaságpolitikai vagy jogi esz- 
közökkel biztosítsuk-e, de a kérdést 
megkerülni vagy nem venni róla tu- 
domást, nem lehet. 

A probléma abból adódik, hogy 
meg kell tudni teremteni az összhan- 
got a vállalati érdek (gazdaságos ter- 
melés) és a , társadalmi elvárás? kö- 
zött. 

A gyakorlat azt mutatja, hogy a fo- 
gyasztó az ellátás zavarmentes bizto- 
sítását — jogosan — a belkereskede- 
lemtől várja. Igen ám, de hogyan tud 
a belkereskedelem eleget tenni ennek 
a társadalmi elvárásnak, ha az ipart 
és a külkereskedelmet a szabályozó- 


és jogi eszközök nem ösztönzik vagy 
nem elég hatékonyan ösztönzik erre? 

Én is úgy látom, hogy az ellátási 
felelősségüknek eleget tevő vállalatok 
sokszor maguk viselik az ilyen , üzle- 
tek" számukra kedvezőtlen következ- 
ményeit. A kérdés pusztán az, hogy 
meddig hajlandók erre? Meddig sike- 
rül a felettes hatóságnak , kényszerí- 
teni" őket arra, hogy az adott gazda- 
sági feltételek mellett számukra vesz- 
teséges termékeket is előállítsanak? 

A szocialista gazdaság eddigi törté- 
netét — közgazdászaink megállapítá- 
sai szerint — végigkísérték a hiányje- 
lenségek a fogyasztói és a beruházási 
javak piacán egyaránt. Részben nap- 
jaink gazdasági problémái is ebből 
adódnak. 

Ha a fogyasztói oldalt nézzük, a kö- 
vetkező — tapasztalatokra tehetünk 
szert: a kínálat és az igények kölcsö- 
nösen hatnak egymásra. Amíg vala- 
mely termék csak korlátozott mérték- 
ben kapható, addig az alapvető igény 
a kereslet mennyiségi kielégítése. Ha 
viszont az ellátás túllép ezen az alap- 
szinten, minőségi váltás következik be, 
vagyis az lesz a követelmény, hogy az 
adott termék többféle változatából 
(ami vonatkozik az árra, minőségre, 
formára) egyidőben, szabadon lehes- 
sen választani. I 

A mennyiségi hiány megszűnésekor 
már a vásárlók egyéni ízlése, adottsá- 


ga, anyagi lehetősége lesz a domináns 
tényező, és a fogyasztó már nemcsak 
egyszerűen venni akar egy fogyasztási 
cikket, hanem arról is van elképzelé- 
se, hogy konkrétan mit akar venni. Ha 
nem kapja meg az elképzelésének 
megfelelő terméket, akkor is hiány je- 
lentkezik, mégpedig  választékhiány, 
ami magasabb szintű, mint a mennyi- 
ségi hiány, de kereskedelmi szempont- 
ból a választékhiány is kielégítetlen 
keresletet jelent. Nálunk, sajnos, ma 
még mind a kettő elég gyakran je- 
lentkezik. 

Ha a piacon egyensúly van, a vá- 
sárló minden esetben megkapja a szá- 
mára megfelelő árut. Ha hiány van, 
akkor gyakran túlkereslet lép fel, ami 
felesleges készletekhez vezet. Ha hiány 
van, a vásárlók egy része akkor is 
megveszi az árut, ha éppen nincs rá 
szüksége. Ez a vásárlói taktika tovább 
fokozza a hiány mértékét, mert nem 
hagyja meg az árut annak, akinek az 
adott időpontban éppen szüksége lenne 
rá. Az árubeszerzés vázolt nehézségei 
vezetnek azután az olyan negatív tár- 
sadalmi jelenségeklhhez, mint a borra- 
valózás vagy a protekció. A közvéle- 
mény-kutatások azt mutatják, hogy 
ma már sajnálatos módon ezek a je- 
lenségek egyre kevésbé számítanak 
erkölcstelennek. 


A hiányjelenség a vállalati gyakor- 
latban is érezteti hatását. Az egyik 
oldalon hiány jelentkezik, a másik ol- 
dalon viszont elfekvő készletek van- 
nak. A vállalatok tartalékai vagy ala- 
csonyak, vagy egyáltalán nem ren- 
delkeznek tartalékokkal (a folyamatos 
és nagymérvű elvonások miatt nem 
volt és nincs lehetőségük tőke felhal- 
mozására), ami a piacorientált gaz- 
dálkodás esetén lehetetlenné teszi az 
egészséges mértékű kockázatvállalást. 


Képtelenek a veszteségek elviselésére, 
azok saját forrásból való felszámo- 
lására, ezért többnyire nem is vállal- 
nak kockázatot. 

A vállalati működés gazdaságossá- 
gának, hatékonyságának megítélési 
szempontjai ma még meglehetősen el- 
lentmondásosak. Sem a központi elő- 
írások, sem a gazdasági szabályozók 
nem adnak választ arra, hogy hol az 
a határ, amelytől valamely vállalat 
tevékenysége egyértelműen gazdasá- 
gosnak, illetve gazdaságtalannak te- 
kinthető. Az érdekeltségből fakadó 
célszerűség és a gazdaságosság ellent- 
mondásai közismertek. A gazdasági 
kalkuláció elméleti és gyakorlati kér- 
déseiben egyaránt zűrzavar uralkodik. 
A piaci határok erősödése miatt 
ugyanakkor jelentősen megnőtt a vál- 
lalaton belüli költséginformáció jelen- 
tősége, a naprakész tisztánlátás igé- 
nye. 

A gazdaságirányítási rendszer to- 
vábbfejlesztésével kapcsolatban kitű- 
zött célok között szerepel az is, hogy 
az árak alapja a társadalmilag szük- 
séges ráfordítás legyen. , Olyan árpo- 
litikai gyakorlatot kell kialakítani — 
hangzott el a Központi Bizottság 1984. 
áprilisi ülésén —, amely kizárja a 
hanyag munkának, a felelőtlen gaz- 
dálkodásnak, a veszteségeknek a be- 
építését az árakba." A gyakorlatban 
azonban az a törekvés a jellemző, 
hogy a termék árát a piac értékítá- 
lete határozza meg. Tekintettel arra, 
hogy jelen pillanatban a vállalatok 
még monopolhelyzetben vannak, áraik 
is monopolárakként érvényesülnek, s 
ebből többnyire az is következik, hogy 
az árban nem a társadalmilag szük- 
séges ráfordítás realizálódik. 


Tölgyesi Lászlóné 
ez Úttörő és Wjúsági Áruhóz 
igezgotója 


A LEHETŐSÉG ÉS A VALÓSÁG ÖSSZHANGJA 


A vállalati önállóság jelentős kibon- 
takoztatása akkor kezdődött, amikor 
a tervutasításos rendszert követően 
a vállalat maga alakította ki tervét. 
A vállalatnak kellett döntenie arról, 
hogy mit termeljen, hogy felmérje 
a piac várható igényét, és termékszer- 
kezetét önállóan ahhoz igazítsa. 

Az a tapasztalatom, hogy a szabá- 
lyozók változásakor szinte minden 
esetben — és ez érvényes az 1985. 
januártól bevezetett módosításokra is 
— bővül a cselekvési lehetőség, nö- 
vekszik a vállalati önállóság. 


Azt hiszem azonban, tudomásul 
kell vennünk, hogy az önállóság ki- 
bontakozásának korlátai vannak, ame- 
lyeket a külső és a belső körülmé- 
nyek határoznak meg. Az viszont már 
vitatható, hogy a szabályzók révén 
hol kell meghúzni a határokat, s eze- 
ket mindig helyesen húzzuk-e meg! 
Sajnos, a túlzott óvatosság és bizal- 
miatlanság következtében a korlátok 
nagyobbak, mint ahogy a körülmé- 
. nyek ezt olykor indokolnák. 

Az 1985. január 1-től bevezetett 
szabályzók bizonyos vonatkozásban 
növelték a vállalati önállóságot. Pél- 
daként a bérszabályozás keresetszint- 
szabályozási változatát említem; ez 
lehetőséget teremt — többek között 
a vállalati magatartástól függően — 
a műszaki-gazdasági értelmiség anya- 
gi megbecsülésének oly régóta húzódó 
rendezésére. Ennek feltétele, hogy egy 
üzem, szövetkezet műszaki-gazdasági 
értelmiségi csoportja versenyképes, új 
termékeket hozzon létre, amelyek nö- 
velik a korábbi nyereséget, vagy 


olyan szervezeti, technológiai, éssze- 
rűsítési megoldásokat alakítson ki, 
amelyeknek következtében csökken- 
nek a költségráfordítások és ezáltal 
nő a nyereség. Mai szabályozóink sze- 
rint már minden 100 Ft eredmény- 
többletből (ha ebből az üzem nem ké- 
pez felhalmozást) 50 Ft bér képezhető. 
Az önállóság mértékétől függ, hogy a 
vállalat tud-e hatékonyabban gazdál- 
kodni, képes-e eredménytöbbletet lét- 
rehozni. 

A lehetőség óriási, mégsem jön a 
kívánt eredmény. Ki a ludas ebben, 
vagy mi az oka? Maradjunk az előb- 
bi példánál. A műszaki-gazdasági szak- 
emberek annak tudatában, hogy mun- 
kájuktól most már számottevően függ 
anyagi elismerésük, fokozottabban ke- 
resik minden területen az optimális 
megoldásokat. Ennek ellenére pél- 
dául nálunk, az elektronikai iparban 
az anyag alkatrész-ellátottságának, a 
háttéripari tevékenységnek és nem 
utolsósorban az anyagok, alkatrészek 
minőségének romlása miatt egyre 
gyakrabban a tervtől eltérően kell a 
termékeket gyártani. Következéskép- 
pen a szállítási kötelezettségnek idő- 
ben nem lehet eleget tenni, és ennek 
költségkonzekvenciái (kötbér, készlet- 
növekedés, hitelfelvétel stb.) a több- 
letnyereséget jelentős mértékben fel- 
emésztik. Nagyjából ez a séma arra, 
hogy az erőfeszítések és a többlet- 
munkák miért nem hozzák meg a 
várt eredményt az általában hasznos 
szabályozók ellenére sem. 


Köveskuti Lajos 


a Híradástechnika Szövetkezet 
elnöke 

EMLEKEZES 


Kalamár József 


1895-I1956 


Sokan látták, ismerik azt a fényképet, amely a csepeli 
dolgozók küldötteit ábrázolja, amikor 1945. január 9-én a 
Vörös Hadsereg elé mentek, hogy köszöntsék a felszaba- 
dítókat. A kép közepén, a zászló mellett katonasapkás, 
szemüveges férfi áll: a küldöttség vezetője, Kalamár József. 
A Horthy-rendszer börtöneit megjárt, a gyakorlati forra- 
dalmi harcban megedzett csepeli munkásvezető ekkor már 
életének 50. évében jár, de töretlen elszántsággal, akarat- 
tal, a munkásosztály győzelmébe vetett szilárd hittel, újult 
erővel folytatja a harcot, most már szabadon, szabad bhazá- 
ban osztálytestvéreiézt. 


A Fejér megyei Seregélyesen született 1895. október 16-án, 
a legalacsonyabbnak számított társadalmi környezetben: ap- 
ja útkaparó napszámos volt. Három testvére közül kettő a 
nyomor és ínség következtében meghalt. Anyját korán elve- 
szítette, mostohája mostoha körülmények között tartotta, 
ezért a hat elemit kitűnően befejezve, asztalosinasnak állt 
Lovasberényben. A szakma elsajátítása után, 18 évesen lett 
segédmunkás 1913 novemberében a csepeli gyáróriásban, ahol 
élete java részét töltötte, e vált e városrész és a magyar mun- 
kásosztály elfeledhetetlen, halhatatlan fiává. 


Az első világháború poklában érlelődött szociadistává. Már 
őrmesteri rangban volt, amikor a dél-tiroli frontról levele- 
ket írt a Népszavának a háború értelmetlenségéről, igazság- 
talanságáról, népnyomorító következményeiről. Nagy bűn 
volt ez, azonnal lefokozták közbakává, s a hadbíróság ítéle- 
. tétől csak a háború befejezése mentette meg. 


I9í8 őszén már tagja a szociáldemokrata pártnak. Kap- 
csolatba került a forradalmi szocialistákkal, s innét már 
egyenes az útja a Csepelen is megalakított Kommunisták 
Magyarországi Pártjába. Munkabírását, ügyszeretetét, szer- 
vezőkészségét látva, a munkások bizalmijukká választották, 


majd a WM-gyár munkástanácsának tagjává. A Tanácsköz- 
társaságra támadó ellenség visszaverésére Ő is a frontra 
megy. A csepeli 22-es vörös gyalogezred katonájaként részt 
vett a Sajó, Tokaj, Léva, Nyíregyháza, Mindszent, Ostoros 
és Szolnok melletti csatákban. 

A forradatmak alatt végzett munkásmozgalmi tevékeny- 
ságe miatt 1919 novemberének végén letartóztatták. A Marc- 
git körúti fogházban kegyetlenül megkínozták, majd két év- 
re internálták a zalaegerszegi táborba. 1921 őszén szabadult. 
Csepeli ismerősei és barátai segítségével ismét sikerült mun- 
kát kapnia a WM-művekben, annak vasútüzemében dol- 
gozott pályamunkásként. 


Újra belépett a szociáldemokrata pártba, majd 1923 ele- 
jétől az illegális KIMP-be. Ügyesen tudta összekapcsolni 
a legális, féllegális és illegális tevékenységet. Beválasztot- 
ták a gyáróriás szakmaközi  szervezőbizottságába. Az 
1920-as évek csepeli sztrájkjainak egyik legtekintélyesebb 
szervezője és tésztvevője. 1925-től az Alkoholellenes Mun- 
kásszövetség, 1927-től a Természetbarátok helyi szerveze- 
tének egyik irányítója, ugyanekkor a Vörös Segély aktivis- 
tája, szervezője is. 

Az 1931-1933 között kiadott Társadalmi Szemle ködjész: 
tője Csepelen, de részt vett a folyóirat szerkesztőségi megbe- 
szélésein is. Így került közeli kapcsolatba Madzsar József- 
fel, Sándor Pállal, Vértes Györggyel és másokkal. 1933 
márciusában a Társadalmi Szemle szerkesztőségében a lap 
többi munkatársával együtt őt is letartóztatták. Házkutatást 
tartottak lakásán, ahol a KMP illegális anyagaiból sokat 
megtaláltak nála. Ennek következményeként két évig nem 
kapott munkát, az SZDP jobboldali vezetőinek kezdemé- 
nyenyezésére pedig kizárták a szociáldemokrata pártból , túl- 
zott baloldaliság" címén. A , veszedelmes kommunista lází- 
tó" csak 1935-ben kapott ismét munkát, a Hazai Fésűsfonó 
és Szövőgyárban helyezkedett el. Illegális mozgalmi mun- 
káját itt is folytatta. 

Az 1942-es nagy lebukások alkalmával őt is letartóz- 
tatták; hat hétig a Nádor-laktanyában kínozták, de meg- 
törni nem tudták. Ezt követően rendőri felügyelet alá he- 
lyezték. Az ország német megszállása után a csepeli kom- 
munisták ellenállását szervezi, egyik irányítója a szabotázs- 
akciók előkészítésének. Röpcédulákat terjesztettek, hamis iga- 
zolványokat készítettek üldözött munkásmozgalmi személyek 
számára, katonaszökevényeket bújtattak. A gyárban pedig 
nehezítették, a lehetőségekhez képest szabotálták a hadi- 
termelést. : 

Kalamár Józsefnek jelentős szerepe volt abban, hogy a 
különböző politikai beállítottságú, egymástól elszigetelten 
küzdő csepeli antifasiszta csoportokat 1944 októberében si- 
került egységbe tömöríteni. Az így létrejött 13-as bizottság, 
amelynek vezetője lett, szervezte meg Csepel december 4-i 
kiürítésének megakadályozását. 

A felszabadulás másnapján az újjáépítés élére állt Kala- 
már József. A közigazgatás megszervezése során közfel- 
kiáltással választották meg Csepel község főbírájává. Irá- 
nyítása alatt indult meg az új élet építése e nagy multú gyár- 
negyedben. A Magyar Kommunista Párt 1945. májusi orszá- 
gos értekezletén Kalamár Józsefet beválasztották az elnök- 
ségbe. Az 1946-ban tartott III. pártkongresszuson a csepeli 
kommunisták egyik küldötte, és tagja a kongresszus felleb- 
bezési bizottságának. A kongresszus a Központi Ellenőrző 
Bizottság tagjává választotta. Ezt a pártmegbízatást 19.48-ig 
töltötte be. Az egyesülési kongresszuson azonban már nem 
vehetett részt, Madzsar Józseffel való harmincas évekbeli 
kapcsolata miatt mellőzték. A bizalmatlanság éveiben külön- 
böző vállalatok - köztük a Fővárosi Temetkezési Intézet 
- igazgatója volt. 

Az 1954. novemberi tanácsválasztásokkor ismét bizalmat 
kapott a csepeli dolgozóktól. A december 6-án megalakult 
XXI. kerületi tanács elnökévé választották. A kerületi pártbi- 
zottságnak is tagja lett. Ettől kezdve ismét hallatlan energiá- 
val vetette bele magát szűkebb hazájának fejlesztésébe, fel- 
virágoztatásába. Iskolák, orvosi rendelők, utak építése, kor- 
szerűsítése, a csatornázás és számos más szociális és köz- 
szolgáltatás megteremtése, fejlesztése fűződik munkásságá- 
hoz. Tanácselnöksége alatt határozták el a csillagtelepi lakó- 
negyed felépítését. A korábban mostohán kezelt Királyerdő 
városrész fejlesztését tekintette legfőbb szívügyének. 

Túl a 60. életévén is fáradságot nem ismerve dolgozott. 
1956 őszén a balatonfüredi szívkórházban kezelték, csak 
pár nappal október 23-a előtt tért vissza. Az ellenforradalom 
kitörése után szervezte a csepeli munkások ellenállását. A 
Szent István úti iskola pincéjéből irányította a forradalmi 
erőket. Október 26-án - 37. házassági évfordulóján - azon- 
ban a piaci tolvajokból, csavargókból összeverbuválódott 
ellenforradalmárok megtudták tartózkodási helyét és elfog- 
ták. A közeli üres telken egy volt horthysta rendőrtiszt le- 
lőtte, holttestét meggyalázták. Halála a csepeli dolgozókban 
is siettette a felismerést, hogy a megtévesztő szólamok mö- 
gött ellenforradalom tombol. 

A Csepelt átszelő út ma Kalamár József nevét viseli. 
Iskola, úttörőcsapat ápolja emlékét. Születésének go. évfor- 
dulóján tisztelettel emlékezünk Csepel és a magyar munkás- 
osztály hű fiára, a mártírhalált halt forradalmárra. i 


Vida Sándor 


Fontosabb cikkek jegyzéke 


1985. AUGUSZTUS 11-TŐL SZEPTEMBER 10-IG 


PÁRT- ÉS MOZGALMI ÉLET 


NÉPSZABADSÁG — Johancsik János: Kommunista pártok Nyugat-Európában 
(VIII. 13.); Szabó Ágnes: A KMP első kongresszusa (VIII. 17.); Ambrus Sándor: 
Az úttörőév kezdetén (VIII. 29.); Berecz János felszólalása a Politikai Főis- 
kola tanévnyítóján (IX. 3.); A tudomány támogatójaként (Beszélgetés Dérfalvi 
Istvánnal, a II. kerületi pb első titkárával, IX. 9.). 

NÉPSZAVA — A SZOT elnökségének ülése (VIII. 31.); Közlemény a szakszerve- 
zeti választásokról (VIII. 31.); Párbeszéd a tagsággal (Írta: Baranyai Tibor. a 
SZOT főtitkára, VIII. 31.); Baróti Szabolcs: A jelöléstől a titkos választásig 
(IX. 9.). 

TÁRSADALMI SZEMLE — Katona István: Reálpolitika és történelmi optimiz- 
mus (1985/7); Csikós József: Politizálás a lakóterületen (1985/7). 


BELPOLITIKA 


NÉPSZABADSÁG — Szűcs János: Közrend a Balatonnál (VIII. 14.); Faragó 
Jenő: Az új szellemében (VIII. 18.); Brutyó János: Ünnep, emlékek, tanulságok 
(VIII. 18.); Németh Károly ünnepi beszéde az alkotmány napján (VIII. 21.); 
Szöllősi Ferenc: Négy hét többlet (VIII. 24.); Maros Dénes: Tapasztalat és meg- 
győződés (VIII. 24.); Balogh Tibor: Már milliókat érint az autózás (VIII. 28.); 


NÉPSZAVA — Schmildt Attila: A bűnözés okozta kár: évi 20 milliárd forint 
(VIII. 15.); Deák András: Bevezetés előtt a településfejlesztési hozzájárulásról 
(VIII. 30.); Társadalombiztosítási intézkedések 1985. szeptember 1-től (IX. 2., 
3.); Szunyogh Szabolcs: Tanévnyitó (IX. 2.); Meddig fokozható a vasutasok haj- 
szája? (Beszélgetés Koszorús Ferenccel, a Vasutasok Szakszervezetének főtitká- 
rával, IX. 7.). 

MAGYAR HÍRLAP — A társadalom érdekeit védjük (Rakonczay Zoltáné, az 
OKTH elnökhelyetteséé a szó, VIII. 10.); Illés István: Az egyetemi, főiskolai 
felvételik tapasztalatai (VIII. 29.); Szluka Márton: Mérnökökről Miskolcon 
(VIII. 30.); Városok gyógyítása (Jantner Antalé, az ÉVM miniszterhelyetteséé 
a szó, VIII. 31.); Bálint B. András: Cigányok, esélyek... (IX. 4.). 

ÉLET ÉS TUDOMÁNY — Grenitzer Róbert: Közigazgatásunk változásai (VIII. 16.). 


GAZDASÁGI KÉRDÉSEK 


NÉPSZABADSÁG — Hámori Balázs: Pályát változtatni (VIII. 12.); Szendi Ist- 
ván: Betétek és hitelek (VIII. 13.); Devcsics Miklós: Önállóbban és jobban 
gazdálkodni (VIII. 15.); Szabó Katalin: Kisvállalkozás és nagyvállalat (VIII. 
15.), Helyzetkép a Bős (Gabcikovo)—Nagymarosi Vízlépcsőrendszer építéséről 
(VIII. 16); Tóth Benedek: Vélemények a kiegészítő tevékenység gondjairól 
(VIII. 16.); Lévai Tibor: A gazdasági fegyelemért (VIII. 17.); Tóth Benedek: 
Megújuló termelési rendszerek (VIII. 21.); Kardos Péter: Struktúraváltás és 
beruházások (VIII. 21.); Kustos Lajos: Magánerővel, állami segítséggel (VIII. 
22.); Kerekasztal a Bős (Gabcikovo)—Nagymarosi Vízlépcsőrendszerről (VIII. 
24.); Dudás János: A lakásépítés költségeiről (VIII. 26.); Mérlegen az agrárex- 
port (Beszélgetés Dunai Imre külkereskedelmi miniszterhelyettessel, VIII. 27.); 
Mernyei István: A földhasznosítás gondjairól (VIII. 30.); Kerekasztal az építő- 
anyag-ellátásról (VIII. 31.); V. Farkas József: Mezőgazdaság és környezetvéde- 
lem (IX. 3.); Benedek István Gábor: Kit segítsen a bank? (IX. 6.); Tamás Er- 
vin: Párbeszéd a vállalkozókedvről (IX. 7.); Kovács Imre: Állandóság és meg- 
újulás az agrárpolitikában (IX. 7.). 

NÉPSZAVA — Flanek Tibor: A kereskedőház ígérete (VIII. 10.); Lendvai Vera: 
A szélsőségek nyara (IX. 2.); Deák András: Lakáshitelek és törlesztések (IX. 
4.); Cseh János: A mezőgazdaság gondjai (IX. 5.); Szalay Antal: Közügyek — 
autóból (IX. 6.). 

MAGYAR HÍRLAP — Kocsi Ilona: Pazarlás (VIII. 14.); Építőanyag-ellátás 
(VIII. 14.); Hét hónap után (Beszélgetés Csáki Gyula pénzügyminiszter-helyet- 
tessel, VIII. 15.); Országépítő munka — nehéz körülmények között (Interjú 
dr. Maróthy Lászlóval, a Minisztertanács elnökhelyettesével, VIII. 18.); Az el- 
adás trükkjei (Interjú Papócsi László mezőgazdasági és élelmezésügyi minisz- 
terhelyettessel, VIII. 18.); Elek Lenke: Miért kevés a vasárnap nyitva tartó 
bolt (VIII. 21.); Kocsi Ilona: Kétes teljesítmények (VIII. 23.); Hetényi István 
pénzügyminiszter vitaindítója a pécsi pénzügyi konferencián (VIII. 24.), Cseszák 
Gyöngyi: Árdrágítók taktikája (VIII. 28.); Sütő Dezső: Kötöttségek és tartalékok 
(VIII. 29.). 

MAGYAR NEMZET — Mit gondol a nemzeti teljesítményről? (Interjú-össze- 
állítás, VIII. 18.); Kővári György: A vállalati keresetalakítás buktatói (VIII. 
27.); Petsching Mária Zita: A lakosság pénze (IX. 3.). 

VALÓSÁG —. Erdélyi Sándor: Gazdasági igazgatót vagy főkönyvelőt? (1985/7). 
TÁRSADALMI SZEMLE — Juhász Jánosné: A népgazdasági és lakossági jö- 
vedelem változása (1985/7.). 


ELMÉLETI KÉRDÉSEK 


NÉPSZABADSÁG — Kovács. Dénes: Reformviták ma és holnap (VIII. 22.); 
Klinger András: Népesedésünk négy évtizede (IX. 3.). 

MAGYAR HÍRLAP — Kiss Arthur: A kapitalizmus politikai rendszere (VIII. 17.). 
TÁRSADALMI SZEMLE — Papp Zsolt: Politikai válságtendenciák a fejlett 
kapitalizmusban (1985/7). 

VALÓSÁG — Vitányi Iván: A közösségek elmélete és valósága (1985/7.) ; Zoltai 
Dénes: Demokrácia, szocializmus, realizmus — Lukács György 1945-ben 
(1985/7) ; Urbán Károly: Lukács és a magyar népi demokrácia (1985/7.). 


NEMZETKÖZI KÉRDÉSEK 


NÉPSZABADSÁG — Nemes János: Okosan felhasználni (Magyarország—Szov- 
jetunió, VIII. 12.); M. Gorbacsov nyilatkozata a szovjet atommoratóriumról 
(VIII. 14.); Böcz Sándor: Betegségből járvány (Izrael, VIII. 16.); Lengyel L. 
László: A világ kenyere (VIII. 18.); Szuhay-Havas Ervin: Miért pusztult el 
Hirosima és Nagaszaki? (VIII. 18.); Vajda Péter: Lesz-e teljes atomcsend? 
(VIII. 23.); Nagy Csaba: Dél-Afrika: A vég kezdete (VIII. 30.); Az SZKP KB 
főtitkárának nyilatkozata az amerikai Time-nak (IX. 2.). 

NÉPSZAVA — Kóródi József: Vereségtudat helyett megújulás (Olaszország, 
VIII. 10.); Elekes Éva: Kifinomult kegyetlenség (Chile, VIII. 14.); Barabás 
Péter: Tisztességünk a világban (VIII. 18.); Krajczár Imre: A második ember 
— másodszor (Irán, VIII. 24.); Kóródi József: Biztonságunkért (Genf, VIII. 29.); 
Barabás Péter: Csillagháborúk (VIII. 31.); Gedeon Pál: Őszinteség és jó szán- 
dék (5SZU—USA, IX. 3.); 

MAGYAR NEMZET — Zsigovits Edit: Dél-afrikai alagút (VIII. 10.); Ritecz 
Miklós: Jugoszláv kiútkeresés (VIII. 16.); Ritecz Miklós: Zimbabwei arányok 
(VIII. 28.). 


TUDOMÁNY, KULTÚRA 


NÉPSZABADSÁG — Friss Róbert: A képernyő ma és holnap (IX. 5.); Bata 
Imre: A kritikai gondolkodás megújulásáért (IX. 7.). 

MAGYAR NEMZET — Józsa György Gábor: Államnemzet, nemzetiségi politi- 
ka (VIII. 16.); Köpeczi Béla: A felvilágosodás és a magyar felsőoktatás (IX. 7.). 

A műszaki-gazdasági haladás 


emberi tényezői 


A szocializmusnak eddigi . történelme során gyakran szembe kellett néznie 
azzal az igen nehezen feloldható ellentmondással, hogy a társadalmi ideálok 
és a mindenkori lehetőségek, a távlati célok és a napi követelmények között 
ellentét feszül. Az ebből adódó sajátos problémákkal az élet szinte valameny- 
nyi területén találkozhatunk. Gondoljunk csak ,a szocializmusban a legfőbb 
érték az ember" jelszóra. Döntéseinket ennek a jelszónak a jegyében hoztuk 
és hozzuk, de alighanem a szükségesnél kevesebb figyelmet fordítottunk arra, 
milyen szerepet játszanak ebben az értékben az emberi képességek és isme- 
retek, amelyek gazdagítása és gyarapítása sok vonatkozásban meghatározó 
mértékben járul hozzá a társadalom fejlődéséhez. 


Az ember a maga szellemi és fizikai, pszichikai és társadalmi készségei- 
vel és képességeivel valamennyi termelési tényező közül a legdinamikusabb 
és ezért a fejlődést leginkább meghatározó tényező. Ennek felismerése szük- 
ségszerűen következik a marxi—lenini társadalom- és gazdaságelmélet lényegé- 
ből, ezen belül világnézetünk etikai alapjaiból. És mégis, miközben a propa- 
ganda és az agitáció évtizedeken keresztül hangoztatta ezt a jelszót, minden- 
napi munkánkban sokszor elfelejtkeztünk róla, vagy keveset tettünk érvé- 
nyesítése érdekében. Nem állíthatjuk, hogy az emberi erőforrás racionális 
hasznosítására irányuló törekvés a szükséges mértékben áthatotta volna tár- 
sadalmi, gazdasági tevékenységünket. 


Az okok szerteágazóak, és magyarázat is található. Gyakorlati tevékeny- 
ségünk során — mind ez ideig — figyelmünk elsősorban azokra a termelési té- 
nyezőkre irányult, amelyek hiányát a leginkább és a legközvetlenebbül érzé- 
keltük. Ezért azután tevékenységünk, tervezőmunkánk során a földben, az 
épületekben, a gépekben, az anyagokban rejlő értékek gondozása, hasznosí- 
tása, az ezekkel való előretekintő gazdálkodás került előtérbe. Így az idők 
folyamán ,a legfőbb érték az ember" jelszó elsősorban morális hangsúlyt 
kapott, és általános jelentősége kissé elhalványult. Ugyanakkor éppen nap- 
jainkban a világgazdaságban, a tudományban, a technológiában és a műszaki 
fejlesztésben végbement változások az emberi tényező sokoldalú felértékelé- 
sét eredményezték. Erre a körülményre a mi viszonyaink között, a politikai 
munka mindennapi gyakorlatában különösen nagy figyelmet kell fordítanunk. 


A változások összetevői 


A termelési tényezőkben (természeti kincsekben, termelési eszközökben, mun- 
kaerőben) felhalmozott gazdagság értéke pénzben kifejezhető. Ily módon egy 
ország nemzeti vagyona is többé-kevésbé pontosan számba vehető. A közgaz- 
dászok számításai szerint Magyarország nemzeti vagyonának belső megosz- 
lása a következő: föld, térmészeti kincsek 15 százalék; gépek, épületek 40 
százalék; munkaerő 45 százalék. Ezek a számok azt tükrözik, hogy nálunk 
a legnagyobb értéket nem a föld belsejében levő ásványi kincsek, nem a 
rajta található természeti képződmények és nem is a bioprodukciót megha- 
tározó termőképesség, még csak nem is az épületek, gyárak, lakóházak, illet- 
ve a bennük levő eszközök, gépek, anyagok, hanem maguk az emberek, pon- 
tosabban a bennük felhalmozódott tudás, ismeret, tapasztalat és gyakorlati 
készségek képezik, amelyeket vagy tanulással, vagy munka közben — tapasz- 
talati úton — sajátítottak el, illetve fejlesztettek tovább. 

Figyelemre méltó az emberekben felhalmozódott nemzeti vagyon megosz- 
lása a fő képzettségi csoportok szerint. Ha a munkaerő előbb említett 45 
százalékos részesedését e szempont szerint tovább bontjuk, azt kapjuk, hogy 
ezen belül a szakképzetlenek ismereteinek-képességeinek részaránya a teljes 
nemzeti vagyonból 14 százalék (a munkaerő összértékének 31 százaléka), a 
szakképzettséggel rendelkezőké 20 százalék (a munkaerő 44 százaléka), a kö- 
zépfokú végzettségűeké 3 százalék (a munkaerő 7 százaléka) és a felsőfokú 
végzettségűeké 8 százalék (a munkaerő 18 százaléka). Ezeket az arányokat 
a közgazdászok az oktatási vagy a vele összefüggő tevékenységekre vonat- 
kozó egyéni és társadalmi ráfordítások számbavétele alapján állapították meg. 

Az a tény, hogy az emberi erőforrás értéke ilyen jelentős, tanúsítja, hogy 
az oktatás, a képzés és továbbképzés — a maga nemében — sajátos beruhá- 
zás, amelynek eredményeként a társadalom nem kis mértékben növelheti 
gazdagságát. Az arányok azt mutatják, hogy egyrészt nagy tartalékok van- 
nak a fizikai munkások képzésében, másrészt, hogy jelenleg még alacsony 
a felsőfokú végzettségű szakemberek által képviselt részarány. Ez utóbbi 
felhívja a figyelmet a felsőoktatás intenzifikálásának fontosságára. 


Nemzetközi tapasztalatok mutatják, hogy szerte a világon, a műszakí-tu- 
dományos fejlődés következményeként és feltételeként mindenütt rohamo- 
san növekszik a felsőfokú szakemberek részaránya a foglalkoztatottak kö- 
zött. A legújabb statisztikai elemzések tanúsítják, hogy a fejlett országokban 
jelenleg azoknak a foglalkoztatási csoportoknak a létszáma gyarapszik leg- 
gyorsabban, amelyek valamiképpen az információ előállításával, átvitelével, 
tárolásával, feldolgozásával kapcsolatosak. Ezek a szakmák többnyire csak 
felsőfokú végzettség birtokában művelhetők. 


Általános tendencia, hogy miközben a közvetlen fizikai munka részará- 
nya fokozatosan visszaszorul és tartalma is módosul, előretör a szellemi mun- 
ka, amely a társadalmi értéktermelésben egyre meghatározóbb szerepet kezd 
játszani. Nagyon lényeges, hogy még a hagyományos termelési tevékenységek 
területén is nő a felsőfokú végzettségűek aránya. Az értékek termelésének és 
realizálásának ugyanis döntő fontosságú feltételévé válik egyrészt a kutatás 
és a fejlesztés, másrészt az értékesítés és a különböző kiegészítő szolgáltatá- 
sok, a szerviz stb. Ezért még hagyományos terméket előállító üzem összlét- 
számán belül is növekednie kell a felsőfokú végzettségű szakemberek ará- 
nyának. 

Ez a tendencia, amely a fejlett országokban már több évtizede jól érzékel- 


hető, az elmúlt években gyorsulni látszik. Mind erőteljesebben érzékelhető a 
szellemi munka jelentős mértékű felértékelődése, ami közvetlenül összefügg 
a világgazdasági recesszióból való kilábalásra tett erőfeszítésekkel. A hetve- 
nes években bekövetkezett nyersanyag-árrobbanás első közelítésben a kedvező 
feltételekkel rendelkező kitermelőket hozta előnyös helyzetbe. Először úgy 
tűnt, hosszú távú átrendeződés megy végbe a nyersanyagok és a feldolgozó 
ipari termékek árai között az előbbiek javára. Az elmúlt években azonban 
világossá vált, hogy nem általában a feldolgozó ipar értékelődött le, hanem 
csak a kevés hozzáadott szellemi értéket tartalmazó, a fejletlen technológiá- 
val, gyenge minőségben és alacsony hatékonysággal (magas energia- és anyag- 
ráfordítással) előállított termékek váltak gazdaságtalanná, versenyképtelenné. 
Kiderült, még a válságágazatoknak minősített kohászat és könnyűipar terüle- 
tén is elképzelhető, hogy egyes gyárak dinamikusan fejlődjenek, és verseny- 
képességüket, jövedelmezőségüket nemcsak hogy megőrizni, hanem még nö- 
velni is tudják. Az elemzések azt mutatták, hogy azok a vállalatok, amelyek 
Saját területükön élenjártak az új eljárások alkalmazásában, a fogyasztói 
igényekre való rugalmas és gyors reagálásban, a termelékenység javításában, 
nemhogy nem kerültek válságos helyzetbe, hanem kihasználva relatív elő- 
nyeiket, a lassúak és tehetetlenek rovására erőteljesen gyarapodtak. 

Még szembetűnőbb az előrehaladás a fejlett technológiák területén. Jól 
tükrözi ezt a számítástechnikai iparág példája. Egyetlen évtized alatt döntő 
átrendeződés következett be az előállított termékek és rendszerek árát meg- 
határozó tényezőkben. Korábban az egyes rendszerek értékét és így az árát 
is alapvetően az alkatrészek, részegységek, perifériák ára és természetesen a 
munkaerő költsége szabta meg. Az utóbbi időben azonban a számítástech- 
nikai termékek ára már mind nagyobb mértékben a bennük megtestesülő 
szellemi értéktől, nemzetközileg használatos kifejezéssel élve a szoftvertől 
függ. A szoftver ára ma magában foglalja nemcsak a speciális felhasználói 
igények kielégítésének, hanem a rendszer működtetésével kapcsolatos isme- 
retek átadásának, továbbá az oktatásnak és betanításnak a költségeit is. Nap- 
jainkban már éppen azon lehet lemérni az iparág valamely vállalatának mű- 
szaki fejlettségi fokát, hogy milyen mértékben múlja felül a szellemi termé- 
kek, a szoftver értéke az anyagi elemek, az úgynevezett hardver értékét. 
S úgy tűnik, ez a tendencia nem korlátozódik kizárólag az informatikai ipar- 
ra. A világpiacon általános tapasztalat, hogy a versenyképességet leginkább 
a hozzáadott szellemi érték részaránya határozza meg, és ezért indokolt en- 
nek a hányadnak a céltudatos növelése. 

Van még egy elem, amely e kérdéskört az elmúlt években új megvilágí- 
tásba helyezte. Ha az elmúlt évtizedek fejlődésén végigtekintünk, akkor nem 
csupán a szellemi munkakörben foglalkoztatottak számarányának növeke- 
dését és a fizikai munkások szakképzettségének gyarapodását figyelhetjük 
meg, hanem azt ís, hogy változóban vannak a gazdaság irányításában és a 
szellemi értékek létrehozásában részt vevők tulajdonságaival kapcsolatos igé- 
nyek is. A korábbiakkal ellentétben, amikor a végrehajtó típusú, a tradíció- 
kat követő, a másolásra törekvő személyiség volt a jellemző vezetői típus, 
manapság előtérbe kerülnek a kezdeményező, az innovációra képes, a koc- 
Kázatot vállaló, egyszóval a vállalkozó típusú vezetők. A világgazdaság je- 
lenlegi állapotában, amelyet a kereslet szűkülése, a piaci verseny feltételei- 
nek gyors és többnyire kiszámíthatatlan változása jellemez, a fejlődés alap- 
vetően a rugalmasságon, az alkalmazkodó- és innovációs képességen múlik. 
Ez viszont nagymértékben a technikai potenciáltól, ezen belül is különösen a 
műszaki szakemberek számától, minőségétől, alkotó tevékenységük színvona- 


5 


lától függ, ami önmagában is indokolja, hogy ez a réteg a társadalom figyel- 
mének középpontjába kerüljön. Szűkös lehetőségeink keretein belül is komp- 
lex intézkedéseket kell tennünk a műszakiak munkafeltételeinek, életkörül- 
ményeinek javítására, arra, hogy az eddigieknél jobban érdekeltté tegyük 
őket képességeik kibontakoztatásában, a műszaki haladás előbbrevitelében. 
Mindez a politikai munkában is hangsúlymódosítást igényel. Jobban számí- 
tásba kell venni, hogy az alacsonyan kvalifikált betanított munkással szem- 
ben felértékelődik a magasan képzett szakmunkás, a másolásra törekvő mér- 
nökkel szemben az innovációra képes kutató-fejlesztő, illetvé : a--szükséglete- 
ket közvetítő és az értékesítést szervező marketing mérnök. Mindez ismét 
csak az emberi erőforrás különleges jelentőségét igazolja. 

Az elmondottakon kívül még egy tényező fontosságára szeretném felhív- 
ni a figyelmet. Gyakran éri a műszaki-technikai haladást a tradicionális, , hu- 
mán?" kultúra képviselői részéről olyan vád, hogy egyoldalúvá teszi az em- 
beri gondolkodást, elszegényíti a kultúrát, háttérbe szorítja az esztétikai és 
morális értékeket. A napjainkban kibontakozó tendenciák azonban ennek ép- 
pen az ellenkezőjét bizonyítják. A fejlődés nem a ,humán" és ,reál" mű- 
veltség szembeállításának fokozódását, a két kultúra elkülönülését, hanem 
egy egységes, alapjaiban humanista kultúrarendszer kialakulását sejteti, 
amelyben — minden ellentétességük, szemléleti különbözőségük ellenére — 
dinamikusan illeszkednek össze a ma még élesen elkülönülő kultúra-elemek. 
Amikor tehát az emberi tényező szerepének a fontosságára hívjuk fel a fi- 
gyelmet, egyben arra is rá kell mutatnunk: a szükséges felértékelődésének 
szinte nélkülözhetetlen előfeltétele, hogy az egyén elsajátítsa az emberi tár- 
sadalom által létrehozott kulturális gazdagság minél nagyobb hányadát. A 
korszerű társadalmakban egy-egy elhatározás megszületésekor annyira ösz- 
szefonódnak egymással a technikai, gazdasági, gazdaságtörténeti, történeti 
szempontok, hogy a humán ismeretek a műszaki tekintetben optimális dön- 
tések meghozatalánál sem nélkülözhetők. A fejlődés tehát nem a szűk szak- 
mai specializáció, hanem a széles körű műveltség, a valódi szellemi gazdagság 
kibontakoztatásának irányába mutat. A műszaki fejlődésnek — ezen belül az 
elektronizációnak és az automatizációnak (robotizációnak) — szerepe pedig 
nemcsak az, hogy sokszorosára növelje a termelékenységet és a gazdasági ha- 
tékonyságot, hanem hogy felszabadítsa az embert a szellemi és a fizikai ru- 
tinmunka alól, és ezáltal megteremtse a lehetőséget a valóban sokoldalúan 
képzett személyiség kiformálódásához. 


Adottságok, lehetőségek és követelmények 


Az emberi tényező, a humán erőforrás fontosságának növekedése szükség- 
szerű következménye a világgazdaságban, illetve a tudományos és műszaki 
fejlődésben végbement változásoknak. Kérdés, milyen mértékben képes kö- 
vetni hazánk a lezajlott változásokat, hogyan értékelhetjük adottságainkat, 
és mit tehetünk a fejlődés meggyorsításáért. 

Tudnunk kell, hogy az egyes ember és az egész társadalom műveltségé- 
nek, kulturáltságának, szaktudásának gyarapítása nélkülözhetetlen feltétele 
annak, hogy az emberi tényezők kedvező hatása minél széleskörűbben érvé- 
nyesülhessen a társadalmi és gazdasági folyamatokban. A szocializmus cél- 
jait magáénak valló, a világ dolgaiban eligazodni képes, önmaga illetékes- 

sége és felelőssége tudatában levő, tájékozott, a tudással élni tudó emberek 
kimeríthétetlen erőforrást jelentenek, s ennek gazdagításában kiemelkedő fon- 
tosságú feladatai vannak az oktatás és szélesebb értelemben a kultúra mun- 
kásainak. 


Az oktatás fontosságát egymást követő párthatározataink egész sora 
hangsúlyozta, megjelölvén azokat a tennivalókat is, amelyek elvégzése je- 
lentősen segíti a társadalom és a gazdaság jogos igényeinek kielégítését. Leg- 
utóbb 1985-ben fogadott el törvényt az Országgyűlés az oktatásról, amely- 
nek fő célja, hogy keretet adjon az oktató és nevelő munka feltételeinek to- 
vábbi kedvező alakításához. A törvény végrehajtása döntő módon segítheti 
az iskolarendszert abban, hogy képes legyen kielégíteni a felgyorsult tudo- 
mányos, műszaki és gazdasági fejlődés sajátos és változó követelményeit. 
Megállapítható, hogy hazánkban a felsőfokú végzettségűek számaránya akár 
ezer foglalkoztatottra, akár ezer lakosra vonatkoztatva nemzetközi összeha- 
sonlításban is kedvező. Ugyanakkor figyelmeztető jel, hogy az ezer lakosra 
jutó egyetemi és főiskolai hallgatók számarányát tekintve hazánk ma az 
utolsó helyek egyikén áll Európában. Különösen szembetűnő az elmaradás 
a természettudományi és a társadalomtudományi szakképzésben. A hallgatói 
létszám alacsony aránya — amely voltaképpen az emberi erőforrás lassuló 
gyarapodását jelenti — hosszabb távon kedvezőtlenül befolyásolhatja az egész 
munkaerő-állomány képzettségi színvonalát. 


A humán erőforrás gazdagítását segítheti az a körülmény, hogy a felső- 
oktatás személyi ellátottsága mennyiségi értelemben általában megfelelő. 
Nem mondható el ez a minőségi színvonalról, jóllehet a tudományos foko- 
zattal rendelkező oktatók aránya nem alacsony. Nem felejtkezhetünk meg 
ugyanis arról sem, hogy a kedvező átlagszámok viszonylag nagy szórást ta- 
karnak, és — sajnos — magas azoknak az oktatóknak aránya, akik a mai 
és még inkább a jövőbeli követelményektől elmaradnak, és mind oktatói, 
mind kutatói munkájukban igénytelenek. Ezen a helyzeten körültekintő, át- 
fogó intézkedések sorozatával változtatni kell, mert csak tapasztalt, kitű- 
nően képzett, korszerűen gondolkodó és cselekvő okatói kartól várhatjuk el, 
hogy jó szakembereket neveljen. 


Kedvezőtlenebb viszont a helyzet a felsőoktatási intézmények létesítmé- 
nyi és felszereltségi adottságaiban. Az intézmények jelentős része elavult, 
esetenként súlyosan leromlott állagú. Különösen az utóbbi években veszítet- 
tek sokat korszerűségükből az oktatás és kutatás céljait szolgáló eszközök és 
berendezések, mivel pótlásuk jelentősen elmaradt. Ezt a folyamatot még a 
műszaki és az agrár felsőoktatás területén sem sikerült visszaszorítani, an- 
nak ellenére, hogy itt lehetőség volt és van a vállalati források fokozottabb 
bevonására. Döntéseinkben kellő súllyal kell figyelembe venni, hogy az ok- 
tatás sajátos beruházás az emberi tudás, ismeret, készség, egyszóval a hu- 
mán erőforrás fejlesztésébe. 


Az oktatásnak egyik alapvető funkciója, hogy — a szilárd alapismeretek 
nyújtása mellett — felébressze, belső szükségletté tegye az igényt a meg- 
szerzett tudás folyamatos gyarapítására, az állandó önképzésre. A rendkívül 
gyors üteművé vált műszaki-tudományos haladás a rendszeres továbbképzést 
parancsoló szükségességgé teszi, mivel a bármely szinten megszerzett isme- 
retek a jelen viszonyok között öt-tíz év alatt elévülnek, megkopnak. 

A tudományos-technikai haladás nem csupán a termelőerők anyagi té- 
nyezőinek radikális változását hozta magával, hanem a , szubjektív termelő- 

erő" forradalmát is előidézte. A társadalmi haladást — többek között — a 
termelőerők objektív és szubjektív összetevőinek állandó és erőteljes kök- 
csönhatása határozza meg. Amikor — főként az utóbbi időben — megálla- 
pítjuk, hogy a termelési viszonyok nem fejlődtek megfelelően, akkor több 
más összetevő mellett az emberi tényező szerepének bizonyos elhanyagolására 
is gondolnunk kell. Ma még sajnos az a helyzet, hogy az önmagát mozgó- 
sító és ezáltal minden egyéb erőforrás felhasználásának hatásfokát megszabó, 
az alkotó ember képviselte erőforrást nem tudjuk adekvát módon működ- 
tetni, és így nemegyszer előáll az a helyzet, hogy a legdrágább erőforrást 
pazaroljuk vagy parlagon hevertetjük. Mintha megfeledkeztünk volna annak 
a hajtóerőnek a jelentőségéről, amely az ember saját személye fontosságának 
érzetéből, a hasznos munkavégzés tudatából, az alkotás öröméből, a feladat- 
tal való azonosulásból ered. Ez tükröződik abban is, hogy ma sok helyütt 
nincs kellő értéke a magas teljesítménynek, a színvonalas munkának. Aki- 
ben él a törekvés, hogy jobbat, eredményesebbet nyújtson, annak gyakorta 
szegi kedvét a közvetlen társadalmi közeg ellenállása, az újító gondolat ked- 
vezőtlen fogadtatása. Ez sokszor visszatartja az alkotó kedvű embereket. 


A humán erőforrás jobb hasznosítása elsőrendű társadalmi érdek, és en- 
nek az érdeknek az érvényesülését sokoldalúan, gondos munkával segíteniük 
kell a pártszervezeteknek. Vállalniuk kell a küzdelmet az alkotó erők moz- 
gósításáért és működtetéséért, és vissza kell szorítaniuk azokat a meg-megje- 
lenő törekvéseket, amelyek az átlagostól eltérő, a megszokotton változtatni 
akaró magatartásformák ellen irányulnak. 


Látnunk kell, hogy a tudás, az ismeret — mind megszerzési és elsajátítási, 
mind pedig felhasználási folyamatában — csak akkor válhat valóban haté- 
kony termelési tényezővé, csak akkor lehet a társadalmi, műszaki fejlődés 
hajtóereje, ha befogadására megteremtjük a szükséges előfeltételeket. A tudás 
elsajátítása, az ismeretek megszerzése, fejlesztése és eredményes felhasználá- 
sa csak olyan környezetben válik társadalmi szükségletté, amely a rendet, 
szervezettséget, tisztaságot, jó ízlést általános létfeltételként igényli, amely ezt 
kisgyermekkortól alapvető esztétikai és etikai közérzet-feltételnek tekinti, és 
amelyben az ettől való eltérést sem az egyének, sem a közösségek nem tűrik 
meg. A termelési szférát körülvevő és abba erősen behatoló humán környe- 
zet minősége nem lehet tartós ellentmondásban a termelési szféra minőségé- 
vel. Alapigazság, hogy fejlett műszaki és termelési kultúra csak igényes, fej- 
lett társadalmi kultúrával élhet tartósan együtt. Éppen ezért a humán kör- 
nyezet íninőségi színvonalának fejlesztésére irányuló komplex tevékenység 
kiemelkedő fontosságú a műszaki fejlesztés sikeres megvalósításában. 

A humán környezet minőségi színvonalának emelése megköveteli annak 
a sajátos új körülménynek a figyelembevételét is, amit a tudományos-tech- 
nikai haladás egyik jellegzetes társadalmi hatásának tekinthetünk, és ami a 
személyiség szerepének sokoldalú felértékelődésében nyilvánul meg. A tudás, 
a kulturáltság, a műveltség olyan személyiségjegyek erősítését eredményezik, 
mint az öntudat, a társadalmi felelősség, a beleszólás igénye, a gondolkodás 
önállósága, a vak tekintélytisztelet elutasítása. Ez a felértékelődés ugyanakkor 
azt is jelenti, hogy az egyén autonóm módon, önállóságát és képességeit fej- 
lesztve, része egy széles körű társadalmi kooperációnak, amely cselekvésének 
természetes irányítója és hasznosítója. A személyiség nagyobb szerepe együtt 
jár a társadalom szolgálatának nagyobb fegyelmével. A szocialista társadalmi 
viszonyok között ezek a személyiségjegyek szabadon kibontakozhatnak, segít- 
ve egyúttal a társadalmi kohézió erősítését. 

Új szemlélet, új stílus 


Számos tény bizonyítja, hogy nem elsősorban a beruházások és nem is a ku- 
tatási és fejlesztési keretek nagysága — természetesen ezek is —, hanem azok 
belső struktúrája és felhasználásuk hatékonysága az, ami eldönti a műszaki 
haladás ütemét és eredményességét. A felhasználás hatékonyságát viszont a 
kutató-fejlesztő szakemberek tudása, motivációja, a kutatócsoportok érdekelt- 
sége, a fejlesztő és felhasználó szervezetek közötti kapcsolatok és együttmű- 
ködés színvonala határozza meg. Végső soron arról van szó, hogy a műszaki 
és ezen keresztül a társadalmi fejlődés dinamikáját közvetlenül befolyásolja 
az emberi erőforrás gyarapítása érdekében végzett beruházás. 

Ennek a ténynek a hagyományos beruházási szemlélet újragondolására 
és megváltoztatására kell késztetnie a döntéshozókat. Az oktatás, a kultúra, 
a tudomány fejlésztésére fordított eszközök ma már nemcsak hosszú távon 
és áttételesen hasznosulnak, hanem rövid távon és közvetlenül is hozzájárul- 
nak a termelés hatékonyságának növeléséhez. Érdemes felfigyelni arra, hogy 
a korábban főleg az anyagi technológiai elemek által meghatározott műszaki 
színvonal immár egyre erősebben függ a szubjektív tényezőktől, vagyis a 
munkás szakképzettségétől és munkakultúrájától, a mérnök szakértelmétől 
és innovációs készségétől. Ez nem kevesebbet jelent, mint azt, hogy a fej- 
lesztésre szolgáló erőforrásokat a jövőben célszerű átcsoportosítani az embe- 
ri erőforrások erőteljesebb növelésére. Világszerte tért hódít a felismerés, 
hogy annak az országnak, amely az élesedő nemzetközi versenyben helyt akar 
állni, nagy figyelmet kell fordítania az emberi erőforrás gyarapítására és ha- 
tékonyabb alkalmazására. Igen figyelemreméltó ebből a szempontból, hogy 
a nyugat-európai országok nem csupán a műszaki fejlődés különböző élen- 
járó területein megvalósítható összehangolt programokkal próbálják csök- 
kenteni az USA-val és Japánnal szembeni hátrányukat, hanem közös műszaki 
oktatási program (COMETT) létrehozásával is. 

Az emberi erőforrás fejlesztését előtérbe állító beruházáspolitika lényege 
az, hogy prioritásnak tekinti azoknak a területeknek a fejlesztését, amelyek 
közvetlen kapcsolatban vannak az emberi képességek sokoldalú gazdagításá- 
val. Lényeges látnunk, hogy ezt a célt nem kizárólag az oktatási és kulturális 
intézményrendszer fejlesztése és az ezen a területen dolgozók munka- és élet- 
körülményeinek javítása segít elérni, hanem a kutatás-fejlesztés támogatása 
is. Bizonyos értelemben a tudományos kutatásra fordított összegek is az em- 
beri erőforrás gyarapítását szolgálják. Az alapkutatás haszna ezért nem csu- 
pán az, hogy folyamatosan új ismereteket hoz létre, amelyekből a termelés 
korszerűsítése és a műszaki fejlesztés során meríthetünk, hanem legalább 
ilyen lényeges az a hatása is, hogy a kutatási tevékenység folytatása közben 
olyan szakembergárda alakul ki, amely képes az újat felismerni, a világban 
másutt létrejött korszerű eljárásokat gyorsan elsajátítani és hatékonyan hasz- 
nosítani. Ebben az összefüggésben a tudomány az emberi tényező fejleszté- 
sének nélkülözhetetlen és nagy hatású eszköze. Az elmondottak alátámasztják 
azt a gondolatot, hogy mind az oktatás, mind pedig a kutatás-fejlesztés haté- 
konyságát növeli, ha fejlesztjük az egyetemek kutatási tevékenységét és szo- 
rosabb együttműködést, tartalmi kapcsolatot alakítunk ki a kutatóintézetek 
és az egyetemek között. 

Az oktatás, a kutatás-fejlesztés és a gyakorlati munka során az ember sok- 
féle ismeretet és képességet sajátít el, alakít ki. Az azonban, hogy milyen 
mértékben és milyen hatékonysággal él ezekkel a lehetőségekkel, attól a tár- 

sadalmi és gazdasági környezettől függ, amely körülveszi őt. Ez a környezet 
igen összetett. Lényeges része az a szabályozórendszer, amely számottevő.mér- 
tékben meghatározza az egyének és csoportjaik érdekeltségét. Ebbe sorolható 
az a kulturális értékrend, amely befolyásolja az emberek szándékait és tö- 
rekvéseit. E tényezők alapvetően behatárolják az egyén mozgási terét. Mind- 
ez azt jelenti, hogy a kezdeményezőkészséget, a vállalkozókedvet, az innová- 
ciót magasra értékelő érdekeltségi rendszer nélkül nem lehet hatékonyan 
hasznosítani az emberi erőforrásokat. 

. — Ám annak is tudatában kell lenni, hogy nem csupán az ösztönzés, az 
. egyének és vállalatok érdekeltségét meghatározó szabályozórendszer befolyá- 
solja az innovációs teljesítményt, hanem a fejlesztői vagy kutatói csoportot 
körülvevő társadalmi mikroklíma is. Ezt a mikroklímát az informális társa- 
dalmi kapcsolatrendszer, a szervezet íratlan szabályai, a vezető egyénisége, 
az emberek problémái iránti érdeklődés mértéke, mindezek számtalan össze- 
fonódó részlete határozza meg. E mikroklíma. alakításában kiemelkedő szerepe 
van a pártszervezeteknek. Úgy is fogalmazhatunk: az emberi erőforrás felér- 
tékelődésének korszakában különösen fontossá válik a pártszervezeteknek 
az adott munkahelyi közösség belső életét formáló ereje. 

Az elmúlt években bizonyos mértékű elbizonytalanodás volt érzékelhető 
a munkahelyi pártalapszervezetek tevékenységében. A szakmai vezetés önálló- 
ságának és csorbítatlan felelősségének hangsúlyozása mintha gyengítette 
volna a pártirányítást. Holott ennek pontosan az ellenkezője kell hogy történ- 
jen, hiszen napjainkban jelentősen megnő a pártszervezetek felelőssége az 
intézményekben uralkodó légkör alakításában. 

A gazdaság korszerűsítése szorosan összefügg a vállalati szervezet, a ter- 
mék- és termelési szerkezet megújításával. Az új gondolatok, módszerek tér- 
nyerése mindig személyek konfliktusain keresztül, nézetek összeütközésének 
útján valósul meg. Nem szorul különösebb magyarázatra, hogy a pártszer- 
vezetek a politikai munka sajátos eszközeivel és módszereivel — amelyek 
középpontjában mindig az emberi tényező van — sikerrel oldhatják fel a 
különféle konfliktusokat, és a személyeskedő vitákat visszaterelhetik a véle- 
ményütköztetés normális medrébe. A pártszervezetek fontos feladata, hogy 
kiálljanak az adott szervezet jövőjéért vitázó, az új módszerek, technológiák 
alkalmazásáért harcoló és az ezek meghonosításában részt is vállaló emberek 
mellett.-Így végső soron a pártmunka stílusának és módszereinek fejleszté- 
sétől ís függ, képesek leszünk-e kihasználni azokat a lehetőségeket, amelyek 
az emberi tényező hatékony alkalmazásától remélhetők. A XIII. kongresszus ha- 
tározatai ebben a tekintetben is kijelölték azt az utat, amelyen következetesen 
haladva bebizonyíthatjuk, hogy erre mind a képességünk, mind a készségünk 
megvan, de az eredményekért itt is folyamatosan meg kell küzdenünk. 

Szakali József 


A KOZPONTI BIZOTTSÁG TAGJA, 
A KOZPONTI NÉPI ELLENŐRZÉSI BIZOTTSÁG ELNÖKE 


A vezetői tisztesség védelme 


Olyan időket élünk, amikor a társadalom a korábbinál nagyobb teher- 
próbának van kitéve. Az , éles" helyzetekben kiderül, ki mennyire képes 
helyt állni a munkában, megfelelni a követelményeknek. A kommunisták, 
a vezetők többsége jól vizsgázik, példamutató a munkahelyi, a politikai, a 
közéleti magatartása. A népi ellenőrzés tapasztalatai azonban alátámaszt- 
ják a XIII. pártkongresszusnak azt a megállapítását is, amely szerint a tár- 
sadalom, a párttagok és a vezetők egy részének fegyelme, erkölcsi, politikai 
magatartása elmarad a növekvő követelményektől. Ezt bizonyítja a közelmúlt- 
ban feltárt néhány visszaélés, mely nagy visszhangot váltott ki. 

A közvélemény kritikusan nézi a vezetők munkáját, magatartását, s nem 
ritka a túlzott általánosítás, az egyoldalú megközelítés sem. Mégis meg- 
győződésünk, hogy a vezetők tekintélyét az erősíti, politikai érdekeinket 
az szolgálja, ha az érzékenykedést mellőzve, titkolózás nélkül időben és ha- 
tározottan fellépünk az erkölcsi normákat, a törvény előírásait, szellemét 
sértő megnyilvánulásokkal szemben. 

Szerintünk nincs szó a visszaélések számának érzékelhető gyarapodá- 
sáról. Inkább arról, hogy a társadalom érzékenyebben reagál a környeze- 
tében tapasztalható hibákra, vétségekre. Ez pozitív jelenség, még akkor is, 
ha az indulatokba némelykor tájékozatlanság vagy szűkkeblűség vegyül. 
Úgy gondoljuk, hogy a következetesebb felelősségre vonás és a kellő nyilvá- 
nosság kedvező irányban befolyásolja az emberek aktivitását, segít a nem- 
kívánatos jelenségek elleni küzdelemben. 


Évente összesen 10—12 ezer ügyben keresik fel levélben vagy személyesen 
a KNEB-et, illetve a fővárosi, a megyei, a városi népi ellenőrzési bizott- 
ságokat. A lakossági jelzések száma több helyen, így például a Belkereskedelmi 
Minisztériumban nagyobb, mint nálunk. De a népi ellenőrzésnél a legmagasabb 
(mintegy 60 százalék) a közérdeket érintő bejelentések aránya. 

A közérdekű jelzések túlnyomó többsége, 70—80 százaléka a különböző 
szintű vezetők tevékenységét, illetve magatartását bírálja, ami ugyancsak sa- 
játosan magas arány. Ezeknek az ügyeknek az elbírálása nem könnyű. A népi 
ellenőrzéshez sok kényes és gyakran fondorlatos ügy kerül. 

Az egyéni haszonszerzésnek, a közösség megkárosításának sokféle agya- 
fúrt módszere, megnyilvánulása van. Adódnak jellegzetesen ismétlődő tipikus 

esetek. Lehet például névleges áron hozzájutni különböző nagy értékű dol- 
gokhoz, például közpénzen felújított ingatlanhoz. De lehet nagy haszonnal 
továbbadni, elszámolni eladhatatlan vagy értéktelen dolgokat. Az sem ritka, 
hogy személyes szolgálatokat, kapcsolatokat nagyvonalúan közpénzből hono- 
rálnak. Találkozhatunk fiktív kilométerpénz, fiktív munkabér, fiktív telje- 
sítmény elszámolásával, a mérlegadattok kozmetikázásával, bizonylatok ha- 
misításával. (Itt jegyzem meg, hogy jelenleg országos vizsgálat keretében 
arra keresünk választ, hogyan lehetne következetesebben érvényesíteni az 
erkölcsi és anyagi felelősséget a leltározásban, főleg a kimutatott hiányok 
és többletek esetén.) Gyakoriak az összefonódások, az oda-vissza kölcsönös 
támogatások. Egy régi mondás logikája szerint: én megvakarom a te háta- 
dat, te megvakarod az én hátamat. 

Ritkán fordul elő, de azért megtörténik, hogy valaki mindjárt az első 
botlás után határozott figyelmeztetésben részesül és okul belőle. Gyakoribb 
azonban, hogy a szabálytalanságok, a saját zsebre történő ügyeskedések so- 
rozatban ismétlődnek. Egyesek valósággal vérszemet kapnak, mível biztos fe- 
dezékből, védve, leplezve tehetik azt, amit tesznek. Sajnos nem ritka, hogy 
noha a visszaélésekről nemcsak a szűkebb munkahelyi környezet, hanem né- 
mely illetékes fórum is tudomást szerez, mégis elkenik az ügyet, nem indul 
vizsgálat, sikerül a felelősségre vonást elkerülni. I 

Vizsgálataink alkalmával az illetékesek gyakran nem azt kutatják, ho- 
gyan történhetett meg ilyesmi, hanem azt, hogy ki volt a bejelentő. Szó 
szerinti bűnbakot keresnek, hogy őt — s nem a szabálytalanságok elköve- 
tőjét — vonják felelősségre. Mi nem szolgáltatjuk ki a jó szándékú bejelen- 
tőt, akit a törvény is véd. A bejelentő életét azonban sokféle körmönfont 
módon — egyebek közt például hangulatkeltéssel — meg lehet keseríteni a 
munka- vagy lakóhelyen. Előfordul, hogy aki nem hajlandó megbékélni a 
környezetében tapasztalt hibákkal, visszásságokkal, azt mint összeférhetet- 
len embert megbélyegzik, kiközösítik. 

Maguknak a népi ellenőröknek sincs könnyű dolguk. Kevés olyan sze- 
mélyi ügy van, amelynél a fegyelmi felelősségre vonásban illetékesek simán 
elfogadnák a vizsgálat megállapításait, súlyának megfelelően mérlegelnék, 
szankcionálnák a felderített és bebizonyított tényeket, vétségeket, törvény- 
szegéseket. Előfordul, hogy illetéktelen védelmező, mentegető igyekszik az 
eljárást megakadályozni, tiltakozva a felelősségre vonás ellen. 

Tegyük hozzá: esetenként egyes pártszervezetek vezetői ugyancsak ne- 
hezítik a hibák leleplezését, a határozott felelősségre vonást. Vagy azért, 
mert nem ismerik a tényeket, a körülményeket, vagy mert féltik a vélt ve- 
zetői tekintélyt. Hol az összefonódások miatti személyes érdekből, önvédelemből, 
hol naiv , jóindulatból", rosszul értelmezett együttérző ,humánumból" állnak 
a megtévedt vezető mellé. Az ilyenfajta jóindulattal és humánummal azonban 
tönkre lehet tenni embereket! Sokszor a tényleges pozitívumok hangoztatásával 
indokolják az első botlásokkal szembeni engedékenységet, elnéző magatartást. 


Néha a legjobb ügy mellett sem tapasztalható olyan határozott kiállás, mint 
egyik-másik megtévedt vezető mellett. Miért van így? Talán azért is, mert ná- 
lunk a kapcsolatoknak esetenként legalább akkora vagy még nagyobb a szere- 
pe, mint a vezetői teljesítménynek. És akit elvtelenül megvédenek, nem véletle- 
nül gondolja, hogy többet engedhet meg magának, mint más. Holott senkit nem 
jogosíthat fel kapcsolata, beosztása, vagy mégoly eredményes munkája, hogy 
másként értelmezze a törvényeket, rendeleteket, az erkölcsi normákat, mint aho- 
gyan azokat értelmezni kell! 

A népi ellenőrök felvállalják az éles összeütközéseket is, bár néha előfordul, 
hogy alul maradnak a küzdelemben. Az egyik vidéki építőipari vállalat vezér- 
igazgatóját az elkövetett és az általunk bizonyított vétségek miatt például hatá- 
rozottan felelősségre kellett volna vonni. De kibújt alóla, mert az illetékesek in- 
kább neki hittek, mint a feltárt és bebizonyított tényeknek. Nem sok idő eltelté- 
vel a vezérigazgatót egy korrupciós ügy kapcsán jogerősen 14 havi börtönre ítél- 
ték. Ide juttatta az a bizonyos , megértés" és , humánum". 

Isten malmai lassan őrölnek — mondhatják erre, mert végül is a vétkesek 
bűnhődnek. De ha ez igaz is, az idő ilyenkor mégsem nekünk, hanem ellenünk 
dolgozik. Nemcsak azért, mert elvesznek további anyagi értékeink és esetenként 
végleg elvesznek emberek. Hanem mindenekelőtt azért, mert felmérhetetlen 
erkölcsi, politikai kárt okoz minden vezető, aki magatartásával eltékozolja azt 
a bizalmat, amit a dolgozóktól, a párttól kapott. 

A vezetők fegyelmezetlensége, felelőtlensége széles körben hat. A felelős 
beosztásban dolgozók rendszerint úgy jutnak jogtalan személyes előnyökhöz, 
hogy visszaélnek nemcsak a bizalommal, hanem saját hatalmukkal is. Ezáltal a 
vétség politikai súlyúvá válik, s a közéletre vetített árnyéka felnagyul. A haszon- 
leső, ügyeskedő vezetők végső fokon azt az erkölcsi, politikai tőkét koptatják, 
amelyet az elmúlt évtizedekben közös erővel felhalmoztunk. 


Valamikor kis hibáért szégyentáblára került a dolgozó, megbélyegeztük pél- 
dául azt, aki elkésett a munkából. Nincs ilyen túlzásokra szükség. Egyértelműen 
el kell hogy utasítsuk azonban napjaink ellenkező előjelű szélsőségét, a társa- 
dalmilag káros magatartás elnézését, sőt mentegetését, védelmezését. A pártszer- 
vezetek, a kommunisták nagyon sokat tehetnek azért, hogy a szocialista huma- 
nizmus a becsületes, a kötelességtudó, a törvénytisztelő emberek védelmét és 
mindenféle ügyeskedés, visszaélés elítélését, leleplezését szolgálja. 

Árt-e a vezetői tekintélynek, sérti-e politikai érdekeinket a visszaélések le- 
leplezése? A kérdés retorikainak tűnik, a válasz nyilvánvaló: nem. Mégis időn- 
ként másként válaszolják meg azok, akik hivatalból védik a mundér becsületét. 
Pedig nincs igazuk. A szocialista társadalom erejét, intézményes, demokratikus 
rendjének életrevalóságát bizonyítják a feltárt és nyilvánosságra hozott esetek. 
Jelzik, hogy szocialista társadalmunk képes az öntisztulásra. 


A népi ellenőrzés teljesíti hivatását, de nem kíván a , társadalom lelkiismereté- 
nek" szerepében tetszelegni, a rendteremtésben, a törvényesség védelmében har- 
cosabb, a közérdek képviseletében következetesebb, az emberek féltésében hu- 
mánusabb lenni partnereinél. A helyzetünk sajátos. A vizsgálati jegyzőkönyvek- 
ben összegezzük a tényeket, a tapasztalatokat és átadjuk azokat a vizsgált szerv- 
nek, illetve a felügyeleti vagy igazságügyi hatóságoknak intézkedésre, szankcio- 
nálásra. Ők döntenek, az eszközök, a jogosítványok náluk vannak. 

A legjobb szándék és együttműködési készség ellenére adódnak eközben 
félreértések. Tény, hogy nehéz a vállalati, az ágazati, a hivatali érdeken felül- 
emelkedve azonosulni a társadalmi érdekek védelmében egy ,kívülálló" 
törekvéseivel. A népi ellenőrzést hajthatatlansága olykor a vezetőellenesség 
gyanújába keveri. Holott tudatosan ügyelünk arra, nehogy hibásan általánosít- 
sunk, nehogy az előítéletek rabjaivá váljunk. A negatív tapasztalatok nem te- 
hetnek gyanakvóvá, bizalmatlanná bennünket. Nem bűnüldöző, hanem ellen- 
őrző szervezet vagyunk, ahol lehet, ezért igyekszünk a dolgoknak elébe menni. 
Tapasztalatainkat persze jobban hasznosíthatnánk a veszélyes zónák jelzésével, 
az ellenőrzés preventív jellegének erősítésével, 

A lakossági jelzéseket kellő körültekintéssel és tapintattal kezeljük. Viszony- 
lag magas (40 százalék) a megalapozatlan bejelentések aránya. Gyakran jóhi- 
szemű félreértésekről van szó, s esetenként a kezdeményező, a rendet, fegyelmet 
teremtő vezetők megrágalmazásával is találkozhatunk. Erkölcsi, politikai köte- 
lességünk megvédeni a tisztakezű vezetőket a gyanúsításoktól. 

A megalapozatlan bejelentések sorozata sem adhat alapot a mendemondákra. 
A hibák, az etikai vétségek, törvénysértések, és nem a vezetők ellen harcolunk. A 
népi ellenőrzés kapcsolata a vezetők tisztességes nagy többségével rendezett, 
sőt kifejezetten jó, elvtársias. Közülük jó néhányan mint társadalmi aktivis- 
ták segítik ellenőrző tevékenységünket. A különböző országos témavizsgála- . 
tokban a vállalati, az intézményi vezetők fontos partnereink. 

A gazdasági vezetők jelentős része nemcsak hogy nincs konfliktusban, 
haragban a népi ellenőrökkel, hanem elismeri, esetenként kifejezetten igényli 
munkájukat, észrevételeiket, javaslataikat. Vannak igazgatók, akik szívesen 
vennék, ha a népi ellenőrzés időnként áttekintené a vállalati gazdálkodást, 
a belső rend és a szervezettség helyzetét, lehetőségeit. Ezek a gazdasági ve- 
zetők jól érzékelik a növekvő önállósággal járó nagyobb felelősség megnöve- 
kedett súlyát. Azt is tudják, hogy a kellő kontroll esetén biztonságosabb, tu- 
datosabb lehet a cselekvés, tágulhat a vállalati mozgástér. 

A Politikai Bizottság 1984. február 28-i határozata kimondja: , Az ellenőr- 
zés javítására, a felelősségre vonás szigorítására irányuló intézkedések nem 
korlátozhatják a vállalkozói magatartást, a hatékony és racionális gazdálkodást, 
a társadalmilag hasznos, a teljesítményekkel arányban álló jövedelemszerzést." 
Vagyis csak kellően toleráns ellenőrzés lehet hatékony és szolgálhatja a gazda- 
ságpolitikai célok elérését. Napjainkban, amikor a törvény szigorával is fellé- 
pünk az ügyeskedőkkel, a közösség megkárosítóival szemben, el kell hogy is- 
merjük a vállalatok, a családok közt meglevő, munkával megalapozott jövedel- 
mi, vagyoni különbségeket. 

Hosszabb távon a demokratikus formák és módszerek fejlesztésétől, tér- 
hódításától mindenekelőtt a népgazdasági érdekek következetesebb érvényesíi- 
tését várjuk. Azt például, hogy segíti az intenzív fejlődéshez, a dinamikus 
gazdasági előrehaladáshoz szükséges rend, fegyelem, szervezettség kialakulását, 
telelős magatartást igényel. De az átmeneti időszak, az új eszközök, formák, 
módszerek , bejáratása" felszínre hozhat közérdeket sértő kedvezőtlen jelensé- 
geket. A növekvő önállóság és érdekeltség az ismert ellátási és piaci helyzetben 
erősítheti például a népgazdasági érdeket sértő nyerészkedési törekvéseket. 

Céljaink elérése egyértelmű felelősségvállalást, szigorú számonkérést, kö- 
vetkezetes végrehajtást igényel. Ehhez pedig rendszeres, folyamatos ellenőrzés 
szükséges. A vezetés és az ellenőrzés egymást kiegészítő, egymást feltételező fo- 
galmak. Azt ís mondjuk — joggal —, hogy az ellenőrzés a vezetés szerves 
része. Vagyis olyan az ellenőrzés, amilyen a vezetés. Ebben a népi ellenőrzés 
bírálata is megfogalmazódik, s mi tagadás, joggal. Mi gyakran berzenkedünk 
amiatt, hogy a különböző döntési szinteken kívülállók megállapításaiként kezelik 
Vizsgálati anyagainkat. Ám eközben a népi ellenőrzés esetenként maga sem 
képes igazán azonosulni a vezetéssel, helyzetével, gondjaival. 

Munkánkban az a gondolat vezérel bennünket, amit a kormány munka- 
programja így fogalmaz meg: ., Az állami feladatok sikeres megoldásához nél- 
külözhetetlen az állampolgárok cselekvő részvétele, a társadalmi ellenőrzés le- 
hetőségének biztosítása." A pártkongresszus útmutatásai nyomán ebben a szel- 
lemben értékeljük tevékenységünket, vesszük számba kiaknázatlan lehetősé- 
geinket, jelöljük meg tennivalóinkat. Arra törekszünk, hogy az ellenőrzés szín- 
vonalának emelésével segítsük az ország előtt álló nagy feladatok végrehajtását. 

Szórádi Sándor 


A KISZ KOZPONTI BIZOTTSÁGÁNAK TITKÁRA 


Ifjúság és gazdaság 


Az ifjúság és a népgazdaság bonyolult és sokrétű kapcsolatát vizsgálva szük- 
ségképpen felvetődik néhány lényegbevágó kérdés. A pályakezdés, a beillesz- 
kedés évei a meghatározóak-e, vagy az azt követő, az első esztendőknél talán ter- 
mékenyebb és hatékonyabb időszak ad reálisabb képet az ifjúság problémáiról ? 
Az ifjúságról mint a gazdasági építőmunka egyik legaktívabb tényezőjéről, fon- 
tos pilléréről, a jövőt formáló és képviselő társadalmi csoportról essen szó in- 
kább, vagy arról a folyamatról, amelynek eredményeképpen a fiatalok megkere- 
sik, megtalálják és elfoglalják helyüket a társadalmi munkamegosztásban? A 
termelőmunka fiatal résztvevői vagy inkább az ifjú fogyasztók szempontjából 
elemezzük-e céljainkat és feladatainkat? 

A legfontosabb mindenképpen az, hogy minden második magyar állampol- 
gár fiatal, és ők teszik ki az aktív keresők egyharmadát. Nyilvánvaló tehát, 
hogy ifjúságunk minden rétege és korosztálya jelentősen befolyásolja, alakítja 
gazdasági életünket. 

A fiataloknak több mint háromnegyed része munkaviszonyban áll, további 
20 százalékuk pedig nappali tagozaton tanul. A munkaerő-utánpótlás 97 százalé- 
kát ez a korosztály adja, s ezért foglalkozási összetételük határozza meg a jövő 
munkaerő-struktúráját is. 

Az ifjúság iskolázottsági szintje az elmúlt másfél évtizedben dinamikusan 
emelkedett. Legalább általános iskolai végzettséggel rendelkezik 95 százalékuk, 
több mint egyharmaduk középiskolai, 7—8 százalékuk pedig felsőfokú végzett- 
ségű. 
A foglalkozási összetétel alakulását tekintve megfigyelhető tendencia a fi- 
zikai dolgozók arányának fokozatos csökkenése. A fiatalok igényei azonban 
a gyakorlati élet változásainál is gyorsabban módosulnak, ezért ma több fiatal 
keres nem fizikai jellegű munkát, mint amennyi az ilyen munkahelyek száma. 
Ez persze nem a fiatalok hibája, hanem nem utolsósorban abból is adódik, 
hogy bizonyos illúzióknak adtunk teret a fizikai és a szellemi munka arányá- 
nak, szerepének megváltozását illetően. Ugyanakkor az iskolát szakképzettség 
nélkül elrhagyók többen vannak, mint amekkora a segéd- és a betanított mun- 
kaerő íránti kereslet. Mindennek nem mond ellent az a tény, hogy — nyilván- 
valóan a kedvezőbb kereseti lehetőségek miatt — több különösen jól fizető és 
egyre kevésbé megközelíthető fizikai foglalkozás mindinkább felértékelődik a 
fiatalok körében. 

Foglalkoztatási nehézségek az elmúlt időszakban főként vidéken alakultak 

ki. Ezen elsősorban helyi gazdaságszervezési intézkedésekkel igyekeznek segíte- 
ni, de a lakóhely és a munkahely elkülönülése miatt, különösen az agglomerá- 
ciós övezetekben, sokszor elkerülhetetlen az ingázás is. Ez utóbbi ugyan a ta- 
pasztalatok szerint az ifjú korosztályok életkori adottságai miatt az életpálya 
kezdeti szakaszában nem okoz különösebb feszültséget, tartósan viszont számos 
problémának és gondnak forrása mind az életvitel tekintetében, mind pedig 
gazdasági vonatkozásban. 

Az ifjúság foglalkoztatási viszonyairól mindenekelőtt a munkába álló 
pályakezdők elhelyezkedési lehetőségei alapján alkothatunk képet. Körülbelül 
tízezerre tehető azok száma, akik az általános iskolából kikerülve vagy annak 
utolsó osztályaiból lemorzsolódva segéd- és betanított munkásként helyezkednek 
el. A kereslet irántuk egyértelműen tartós. A középfokú oktatási intézményekből 
évente kikerülő közel 90 ezer fiatal többgége ugyancsak munkába áll, míg 
35—40 százalékuk tovább tanul. Elhelyezkedési lehetőségeik szempontjából ter- 
mészetesen nem lényegtelen, hogy milyen típusú középiskolát végeztek. A 
szakközépiskolák padjait maguk mögött tudók könnyebben találnak képzettsé- 
gükhöz közel álló munkát, míg a gimnáziumi érettségivel rendelkezők számára az 
állások választéka korlátozott. Az adminisztratív munkaerő iránti kereslet csök- 
ken, Így a gimnázium után tovább nem tanulók többsége elképzeléseitől elté- 
rően fizikai munkakörbe kényszerül, 

A felsőfokú végzettségű pályakezdők túlnyomó többsége rövid időn belül 
találhat végzettségének megfelelő állást. Ez azonban nem azt jelenti, hogy a fog- 
lalkoztatás színvonala is megfelel a fiatalok kvalifikációjának. Jórészt ennek 
tulajdoníthatóak a népgazdaságnak számottevő károkat okozó és az egyének szá- 
mára is végső fokon kudarcot jelentő korai pályaelhagyások is. 

A szigorodó gazdasági feltételek ellenére évente 2,5—3,5-szer annyi állás- 
helyet kínálnak a felsőfokú diplomát szerzők számára, mint ahányan végez- 
nek. Ez egyrészt arra utal, hogy egyes szakembercsoportokban kielégítetlen a 
kereslet, másrészt pedig figyelmeztető jele annak, hogy a szabályozás fonákságai 
miatt a gazdálkodó egységek számára még mindig kifizetődőbb magasan kvalijfi- 
kált szakemberek alkalmazása, mint a műszaki fejlődés vívmányainak beveze- 
tése és ezzel munkaerő megtakarítása. 

A népgazdaság különböző ágazataiban és szakterületein tevékenykedő fiata- 
lok elővejutása, igényes feladatok megoldásában való foglalkoztatása, a szín- 
vonalas munkának magasabb keresettel és vezetői beosztással való elismerése 
még mindig sok kívánnivalót hagy maga után. Bár az utóbbi néhány esztendő- 
ben egyre kedvezőbben alakul ez a tendencia; mind több és több harminc év 
körüli vagy éppenséggel huszonéves elismert szakemberről és vezetőről hallha- 
tunk. A fiatalok körében mégis általános érzés, hogy nem élnek kellőképpen te- 
hetségükkel, munkabírásukkal, ambícióikkal. Ennek a kedvezőtlen jelenségnek 
káros hatásai nyilvánvalóak. Magyarázatok helyett a vélt és valós okok feltárá- 
sa és megszüntetése a közeljövő egyik legfontosabb, tovább már nem halaszt- 
ható feladata. 

A prognózisok azt mutatják, hogy a nyolcvanas évek második felére, külö- 
nösen az évtized utolsó esztendőire dinamikusan növekedni fog az aktív keresők 
száma. Évente mintegy 50 ezerrel több középiskolát végzett fiatal lép majd 
munkába. Ugyanakkor a szigorodó gazdasági követelmények, a munkaerő-taka- 
rékosság, a termék- és tevékenységszerkezet korszerűsítésének kényszere min- 
den bizonnyal mérsékli majd a munkaerő iránti keresletet. Aligha kétséges, 
hogy elsősorban a kreatív, kezdeményezőkész fiatalok iránt növekszik az igény, 
s egyre gyakoribb lesz a munkahely- és szakmaváltás vállalása is. 

A ma és a holnap fiataljai, a gazdasági élet bármely posztján dolgozzanak is, 
rendkívül érzékenyek az egyéni és a társadalmi érdekek összhangja iránt. A fia- 
talok nagy részében tudatosodott, hogy életkörülményeik javulása, egyéni boldo- 
gulásuk minden eddiginél szorosabban kapcsolódik a gazdaság teljesítményének 
növekedéséhez. Ha népgazdaságunk nem lesz képes egy új, az eddiginél dinami- 
kusabb pályára állni, az életszínvonal emelésére sem igen lesz mód. Ezt megértve 
a fiatalok jelentős része kész a cselekvésre is. 

Különösen fontos feladatok hárulnak ebben a tekintetben a műszaki értel- 
miségi és a közgazdász fiatalokra. Biztató körülmény, hogy az elmúlt években 
nőtt a felsőfokú műszaki-gazdasági végzettségűek száma, s ezen belül a 35 év 
alatti fiatalok aránya ma már mintegy 30 százalék. Ennek a csaknem nyolcvan- 
ezer fiatal szakembernek kétharmad része műszaki területen dolgozik. A mű- 
szaki-tudományos területen tevékenykedő tudományos kutatók közül minden 
negyedik fiatal. 

A munkakörülményeknek, az ezzel kapcsolatos céloknak és feladatoknak az 
elemzésekor mindenekelőtt a pályakezdők helyzetét kell szemügyre vennünk. A 
gondok zöme ugyanis többnyire az indulás pillanataiban születik. Természetes, 
hogy minden betanulás időbe telik: a frissen érkezetteknek megfelelő helyi is- 
mereteket, tapasztalatokat kell szerezniük, el kell sajátítaniuk elkövetkező 
munkájuk ismeretanyagát és gyakorlatát, meg kell ismerniük munkahelyük 
adottságait, lehetőségeit és működési mechanizmusát. E folyamat fontosságának 
felismerését tanúsítja, hogy éppen a magas színvonalon és eredményesen dolgo- 
zó munkahelyeken vált szokássá : , fogadóbizottság" várja a belépőket, külön tan- 
folyamokon tanítják meg a friss diplomásokat vállalatuk nyelvén beszélni, s így 
az iskolapadból első útjuk gyakran újra az iskolapadba vezet. Így van ez többek 
között — hogy csak néhány példát ragadjunk ki a sok közül — a Rába Vagon- 
és Gépgyárban, a Taurus Gumiipari Vállalatnál, Bábolnán vagy a Skálánál. 
Aligha a véletlen műve, hogy épp az élenjárók, a gazdasági versenyben kiemel- 
kedők említhetők ebben is példaként. Nem véletlen az sem, hogy éppen azok, 
akik a gazdasági tevékenységet meghatározó törvényszerűségeket képesek jól 
hasznosítani munkájuk során, ismerték fel azt is, hogy a siker, a folyamatos 
előrelépés nem képzelhető el a legfrissebb tudás hordozóinak, a pályakezdő fia- 
taloknak folyamatos és tervszerű felkészítése nélkül. Sajnos, ez a gyakorlat ma 
még távolról sem nevezhető általánosnak. 

Ma még ismerős és — sajnos — jellemző kép, hogy fiatal szakemberek az 
átlagosnál is rosszabb lehetőséggel rendelkeznek a színvonalas munkához elen- 
gedhetetlenül szükséges legújabb szakmai-tudományos információk megszerzé- 
séhez. Gyakran még az ösztönzés is elmarad erre. S ami talán még ennél is ag- 
gasztóbb: a meglevő korszerű eszközöknek is legtöbbször csak szemlélői lehet- 
nek az erre minden tekintetben érdemes és kiválóan felkészült fiatalok, s nem 
pedig hatékony alkalmazói. Ezért mindenekelőtt a gazdasági-műszaki vezetők 
hibáztathatók, de az is tény, hogy maguk a fiatalok sem tesznek eleget e helyzet 
megváltoztatásáért. Holott minden nemzedéknek magának is meg kell harcolnia 
azért, hogy , helyet kapjon a nap alatt". 

Már közhelyszámba menő a megállapítás: a fiatalok — elsősorban a dip- 
lomások — tudását, képességeit kevés helyen használják megfelelően. A , másik 
fél", a munkáltató viszont az egyetemi tananyag elavultságára, a diplomás pá- 
lyakezdők alacsony tudásszintjére panaszkodik. Ez az érvelés azonban aligha 
elfogadható, hiszen nyilvánvaló, hogy a képzés folyamata nem fejeződik be 
a diplomaosztással, hanem csak akkor kezdődik, kezdődhet igazán a konkrét 
tevékenységre irányuló, a munkahely és az egyén által kezdeményezett, szer- 

vezett és önképzés keretében megvalósuló célraorientált felkészülés. Egymásra. 
mutogatás helyett tehát érdekazonosságon alapuló, felelősségteljes és össze- 
hangolt tevékenységre van szükség. Ebben a munkában persze a kiképző okta- 
tási intézményeknek is megvan a maguk feladata. 

Ugyancsak a képzéssel összefüggő gond, hogy kevés a középfokú műszaki 
szakember, a technikus. A technikusképzés visszafejlesztése nem bizonyult sze- 
rencsés lépésnek, s időbe telik, amíg az elhatározott változtatás gyümölcse be- 
érik.. Az előrelépést tovább nehezíti a középfokú műszaki szakemberek presztí- 
zsének nagymértékű csökkenése. Mindezeknek káros, jövőt, egzisztenciát és 
egyéni ambíciókat romboló következménye, hogy a vállalatok ott is igyekez- 
nek a legmagasabb képzettséggel rendelkezőket alkalmazni, ahol a munka jel- 
lege nem igényel ilyen tudást. Ha meggondoljuk, mekkora összegbe kerül az 
államnak egy-egy diplomás kiképzése, könnyen beláthatjuk, milyen pazarlás 
őket olyan helyen foglalkoztatni, ahol tudásuk nem hasznosul kellőképpen. 
Ezért nem békélhetünk meg azzal, hogy kevés fiatal kap olyan önálló munkát, 
amelynek elvégzésével érdemben bizonyíthatja tudását, rátermettségét, kép- 
zettségét, s amely — nem utolsósorban — megfelelő anyagi alapot ad számára 
. egzisztenciája megteremtéséhez. 

A munkába álló fiatalok nem adományra járási hanem ahhoz kérnek 
lehetőséget, hogy képességeiket a közösség és önmaguk javára kibontakoztat- 
hassák. S ha ezt nem kapják meg, nem csoda, hogy elkedvetlenednek, vissza- 
húzódnak, sokan közülük befelé fordulnak. Vagy ami a jövő szempontjából 
legalább ennyire veszélyes, elhivatottságukat maguk devalválva szakmájuktól 
és felkészültségüktől távol eső területen keresnek munkát. 

A lehetőségek hiánya mögött csaknem mindig az elégtelen munkaszervezés, 
a változtatásra bátortalan, képtelen munkahelyi vezetés érhető tetten. Ilyen 
körülmények között természetszerűleg gyorsan torzul a fiatalok értékrendje. 
Mivel sok vállalatnál a fizetést még mindig jobban befolyásolja a beosztás 
vagy az ott töltött évek mennyisége, mint a nyújtott teljesítmény, érthető — 
bár nem helyeselhető —, hogy sokan nem a szakmai előremenetelt tekintik 
életcéljuknak, hanem a vezetővé válást sürgetik vagy próbálják kivárni. 

A változás igénye tehát egyre sürgetőbb. Annál is inkább, mivel tudomásul 
kell vennünk, hogy Magyarországon a gazdaság előrelépésének, a teljesítmé- 
nyek fokozásának és ezzel boldogulásunknak egyik záloga, hogy kialakuljanak 
és prosperáljanak az olyan vivő iparágak, mint a biotechnológia, a robottech- 
nika, a korszerű elektronika. Ezek az ágazatok az utóbbi egy-másfél évtized 
tudományos-műszaki eredményeit hasznosítják, és ezért természetes, hogy ennek 
a tudásnak éppen az induló, most munkába álló nemzedék az egyik fő hordo- 
zója és letéteményese. Előrelépésünk egyik kulcsa tehát, hogy miként tudjuk e 
legfrissebb ismeretek hordozóit és továbbadóit cselekvésre bírni országépítő cél- 
jainkért. A fiatalok lehetőségeinek és felelősségérzetének növelése napjainkban 
különösen nagy, és egész társadalmunkat, gazdaságunkat igen mélyen érintő 
kérdéssé vált. E feladat megoldása össztársadalmi érdekünk, és ezért alapvető 
politikai feladatunk is. 


Joggal vetődik fel a kérdés: e célok megvalósításáért, a hibák kiküszöböléséért, 
az említett és nem említett gondok megoldásáért mit tett és tehet egy politikai 
tömegszervezet, a Kommunista Ifjúsági Szövetség? 

A legfőbb, hogy módszereiben és eszközeiben a lehető leggyorsabban alkal- 

mazkodjék a gyors ütemű fejlődéssel és az ezt követő társadalmi mozgásokkal 
együtt változó körülményekhez. Erjesztője és ne regisztrálója legyen ennek 
a folyamatnak. Sajátos eszközeivel és lehetőségeivel ösztönözze a , felnőttek 
társadalmát" a változásokban rejlő pozitív tendenciák befogadására, a köz- 
érdekből kiinduló szelekcióra és nem utolsósorban az ifjúság és ezzel az egész 
ország ügyét előrevivő intézkedésekre. 

Sok-sok múlt- és közelmúltbeli példa mutatja, hogy a KISZ-nek megvan- 
nak ehhez az eszközei, és a jó feladatok megoldása érdekében nagy tömegek 
mozgósítására képes. Olykor talán hajlamosak vagyunk alábecsülni múltbeli 
erőfeszítéseinket, pedig a Hanság lecsapolása, a nagyberuházások felett vállalt 
védnökségek embert próbáló feladatok voltak, országos tekintélyt adtak szer- 
vezetünknek. Az is pozitív hagyományaink között említhető, hogy amikor elő- 
ször került szóba a minőség kérdése, az ifjúsági szövetség a , Dolgozz Hibátla- 
nul!" mozgalom meghirdetésével válaszolt erre a kérdésre. 

A múlt tapasztalataira támaszkodva tudtunk és kell tudnunk adni választ 
a jövőben is. Mint az élet minden területén, itt is minden kis eredményért ke- 
ményen meg kell dolgozni, és az is nyilvánvaló, hogy a KISZ munkáját sem lehet 
a régi mércével mérni. 

A KISZ X. kongresszusa után kibontakozó termelési mozgalmak e gondo- 
Jatok jegyében fogantak. Az Alkotó Ifjúság Egyesülés az elsők között nyitott 
utat annak a gondolkodásmódnak, hogy az innovációs folyamatokat országunk- 
ban is fel lehet gyorsítani. Ha a megfelelő eszközök rendelkezésre állnak, akkor 
a fiatalok ötletei, újításai igen hamar konkrét gyakorlati hasznot hozhatnak. 
Szövetségünk az Alkotó Ifjúság pályázatok meghirdetésével is a műszaki hala- 
dásért kívánt tenni. Ez sokaknak biztosított jó lehetőséget új megoldások kere- 
sésére, Íriss egyéni gondolataik kifejtésére. Az évről évre szaporodó pályamun- 
kák tanúsítják az akció sikerét. 

Sok fiatalnak adtak élményt és további munkájukban sikert a szakmai- 
politikai versenyek és konferenciák. Szakmai versenyeinket úgy célszerű to- 
vábbfejleszteni, hogy jobban szolgálják mind az egyéni, mind a vállalati és 
népgazdasági érdekeket. A szakmai konferenciákkal és fórumokkal az a célunk, 
hogy a jövőben is adjanak bemutatkozási lehetőséget a tehetséges fiataloknak, 
legyenek a szakmai továbbfejlődés eszközei. A külföldi tanulmányutak pedig, 
amelyeket idén az elektronika területén szerveztünk meg, bepillantást enged- 
nek a fiatal szakemberek számára a világhaladás élvonalába. 

A védnökségi munka súlypontját, a tudományos-műszaki haladás szükség- 
leteinek megfelelően, központi és helyi szinten egyaránt elsősorban az elektro- 
nika, a biotechnika, az anyag- és energiatakarékosság területére helyeztük át. 

Az ifjúság és a szélesebb közvélemény gazdaságpolitikai szemléletét Ötlet 
című hetilapunkkal kívánjuk formálni. Kezdeményezői vagyunk továbbá egy 
, nyitott főiskola" rendszernek, amelynek feladata lesz a társadalom széles ré- 
tegeit úgy átképezni, hogy elméletileg felkészülten tudják fogadni a korszerű 
technikát és technológiát, nehogy néhány év múlva az átlagos szakmai felké- 
szültség gyengesége legyen legnagyobb akadálya továbbfejlődésünknek. 

Tudatában vagyunk annak, hogy minden igyekezetünk ellenére a KISZ 
nem képes mindenkor és minden területen a legjobb megoldásokat alkalmazni 
a kialakult feszültségek oldására, de talán segítséget tud nyújtani az útkere- 
sésben. Az ifjúsági szövetség olyan megoldásokat keres — és szerencsére talál 
is —, amelyek közvetlenül ösztönöznek a megújulásra, s központi akciók hirde- 
tése helyett a jövőben inkább a kisebb helyi közösségeket mozgósítja a gazda- 
sági programok megoldására. 

Hajnal Károlyné 


A KÖZPONTI BIZOTTSÁG GAZDASÁGPOLITIKAI 
OSZTÁLYÁNAK MUNKATÁRSA 


A lakosság közreműködése 


a településfejlesztésben 


nFejleszteni és bővíteni kell a lakosságot szolgáló nem termelő beruházásokat. A 
város- és községpolitikai célok között kerüljön első helyre a lakosság legszélesebb 
körét érintő alapszükségletek minél teljesebb kielégítése. A települések teremtse- 
nek megfelelő feltételeket a szocialista életmód kibontakozásához. A fejlesztési 
feladatok kijelölésében legyen meghatározó szerepe a helyi tanácsoknak és a 
lakosság igényeinek. A megvalósításban is növelni kell a tanácsok felelősségét, 
a lakosság érdekeltségét és részvételét." 


(AZ MSZMP XIII. KONGRESSZUSÁNAK HATÁROZATÁBÓL) 


Több éves előkészítés után ez év tavaszán döntött az Országgyűlés a terület- és 
településfejlesztésnek az évszázad végéig szóló társadalmi, gazdasági stratégiá- 
járól. 

E nagy jelentőségű, az egész ország arculatát befolyásoló program kidol- 
gozásakor számba vették a területi adottságokat, a települési szerkezet ellent- 
re épülő kezdeményezéseket. Az országgyűlési határozat a térségek és telepü- 
lések összehangolt, a kölcsönhatásokra figyelemmel levő fejlesztést ösztönzi. 
Mindez feltételezi a termelőerők leghatékonyabb, tehát a helyi adottságokhoz 
illeszkedő, területileg differenciált fejlesztését, s maga után kell vonnia az 
életkörülmények közelítését, főként az életfeltételekben meglevő indokolatlan 
területi különbségek mérséklődését. Kívánatos, hogy a helyi tanácsok gazda- 
sági önállósága — a fejlesztési célokkal összhangban — tovább erősödjék, s a 
lakosságot az eddigieknél jobban aktivizálják, bevonva a helyi feladatok meg- 
határozásába, megvalósításába, a településfejlesztési munka ellenőrzésébe. Ez- 
zel egyidejűleg erősíteni kell ia települések közötti kapcsolatokat, a kisebb tér- 
ségeken belüli koordinációt, a megyék együttműködését is. A terület- és tele- 
pülésfejlesztésnek elő kell segítenie, hogy — a lehetőségekhez mérten — az 
urbanizációs folyamat a települések mind szélesebb körére terjedjen ki. 

Az országos koncepció súlypontokat is megjelöl, olyan közelebbi tenni- 
valókra hívja fel a figyelmet, amelyek elsősorban a legtöbb feszültséget ki- 
váitó területi különbségek csökkentését, az arányosabb és összehangoltabb 
településfejlesztés gazdasági, politikai megalapozását célozzák. Ezek között 
különösen fontos, hogy minden területen, településen kiépüljön az alapel- 
látást biztosító infrastruktúra (ivóvíz, utak, kereskedelmi hálózat stb.) és 
hozzáférhetővé váljon a magasabb igényeket kielégítő ellátás, ezáltal javuljon 


20 


a társadalmi közérzet. Különösen sok a tennivaló a kedvezőtlen adottságú tér- 
ségek sokoldalú segítésében, hogy elmaradottságuk érzékelhetően csökkenjen. 

A gazdasági növekedés üteme a kilencvenes évekig valószínűleg mérsékelt 
marad, és a területfejlesztés anyagi háttere lényegesen csak a VII. ötéves 
tervidőszak második felében bővülhet. Ezért a meglevő erőforrások jobb ki- 
használására, a helyi szervek és szervezetek szorosabb együttműködésére, a 
lakosság egészséges lokálpatriotizmusára, lakóhelye iránti áldozatkészségére is 
kell építenünk. 

A terület- és településfejlesztési célok megvalósulását szolgálja a tanácsi 
gazdaságirányítás módosítása is. A VII. ötéves terv készítése, az 1986-os ter- 
vezés a tanácsoknál már ennek alapján folyik. Csökkennek a központi kö- 
töttségek, megszűnik a fejlesztési és működési pénzeszközök korábbi külön- 
választása és részletes központi szabályozása, a tanácsok egységes pénzalap- 
ból gazdálkodhatnak. A települések ellátásának javítását valamennyi me- 
gyében a lakosság száma alapján meghatározott összegű központi juttatás segíti. 
A megyékben működő helyi tanácsok biztonságos gazdálkodása a szabályozott 
helyi bevételeken és az állami támogatáson alapul. Különösen fontos társadalmi 
célok megvalósítására a helyi tanácsok külön megyei támogatást vehetnek igény- 
be. Ezenkívül a helyi tanácsok anyagi lehetőségei a közvetlen bevételek révén, 
többek között lakossági hozzájárulással növelhetők. 


Pártunk XIII. kongresszusa elismeréssel állapította meg, hogy a lakosság élet- 
viszonyainak javulásában, az életkörülmények különbségeinek mérséklésében, 
a városok és a falvak alapellátásában a korábbinál nagyobb szerepet játszott a 
lakosság öntevékeny közreműködése, anyagi hozzájárulása, társadalmi munkája. 

Az elmúlt évtizedekben a lakossági erőforrások bevonásának számos formá- 
ja alakult ki. Ezek jelentős részét közösségi tulajdonba kerülő létesítmények 
építésére fordították. Közösségi célra a hozzájárulás igénybevétele sokféle mó- 
don lehetséges: jogszabály írja elő például a községfejlesztési hozzájárulást 
(köfa) az adózásra kötelezett lakosok számára, az út- és közműfejlesztési hozzá- 
járulást, a telekhasználatbavételi díjat. Az érintett lakosság többségének egyet- 
értése esetén a helyi tanácsok víz- és csatornahálózat létesítésére társulatokat 
alapíthatnak, a létesítmény költségét a tanács és a lakosság közösen viseli, s 
a hozzájárulás fizetése az infrastruktúra előnyeit élvező kisebbségre is kötelező. 
A harmadik alapforma a lakosság önkéntes társulása vízvezeték, út, járda épí- 
tésére, gáz- és villanyhálózat bővítésére, amely az érintett lakosság saját 
kezdeményezése és döntése alapján jön létre. A költségeket ebben az esetben 
alapvetően a lakosság viseli, a helyi tanács pedig lehetősége szerint támogathatja 
a társulásokat. Ugyancsak önkéntesen járul hozzá a lakosság meghatározott 
létesítményekhez kötvény vagy téglajegy vásárlásával, közvetlen társadalmi 
munkával vagy ennek pénzbeli ellenértékével. 

A felsorolt hozzájárulási formák jelentősen segítették az életkörülmények 
javítását, erősítették a tanácsok gazdasági önállóságát. Ebből a forrásból az 
elmúlt másfél évtizedben társulati formában mintegy 800 település ivóvízellá- 
tása és 200 település csatornázása oldódott meg. Évente mintegy 10 milliárd Ft- 
ra becsülhető a lakosság társadalmi munkája intézmények építésében, felújítá- 
sában, közterületek rendezésében. 

A tanácsok fejlesztési pénzeszközeinek több mint 10 százaléka — évente 
mintegy 5 milliárd forint — lakossági befizetésből származik. Az összes lakossági 
befizetésnek közel egynegyede, évi 1—1,3 milliárd Ft a jelenlegi községfejlesz- 

tési hozzájárulás. Ezt a formát 1955-ben vezették be, s vele kapcsolatban az 
elmúlt harminc esztendő alatt — a korrekciók ellenére — jelentős feszültségek 
is kialakultak. Ennek okait az alábbiakban lehetne körvonalazni: 

— A fizetési kötelezettség jelenleg a lakosságnak azt a kisebbségét (közel 
egynegyedét) terheli, amely jövedelemadót fizet vagy adóköteles házingatlannal 
rendelkezik. Egy személy egy jogcímen fizet, tehát ha valakinek adóköteles 
jövedelme van, házingatlana után — ha az más településen van is — már nem 
fizet községfejlesztési hozzájárulást. 

— A hozzájárulást a tanács a lakosság egészének ellátását szolgáló létesít- 
mények megvalósítására fordítja, így a létrehozott javakat az is élvezi, aki ehhez 
közvetlenül nem járult hozzá. 

— A szabályozás következménye, hogy kisebb településeken a hozzájárulást 
fizetők aránya nagy, míg a nagyvárosokban, ahol egyébként is az átlagosnál 
magasabbak az infrastruktúra iránítti igények, mind a fizetők, mind pedig az 
ebből származó tanácsi bevételek aránya kisebb. 

— A hozzájárulást többnyire a régi építésű, saját tulajdonú házingatlan 
után fizetik, mert a hitellel épült új, személyi tulajdonú lakások jelenleg adó- 
mentességet élveznek, míg a bérlakások után eddig egyáltalán nem kellett 
fizetni. 

— A jövedelemadóhoz kapcsolt községfejlesztési hozzájárulás jövedelem- 
szabályozó szerepet is betölt, holott célját tekintve nem arra szolgál. 

. Az igazságosabb közteherviselés igénye, a tanácsok gazdasági önállóságának 
növekedése egyaránt szükségessé tette a jelenlegi községfejlesztési hozzájárulás 
felülvizsgálatát. Figyelembe kellett venni, hogy a lakossági ellátást szolgáló 
infrastruktúra bővítése állandó szükséglet, egyben fontos életszínvonal-politikai 
cél is, a rendelkezésre álló központi eszközök azonban nem elegendőek tartósan 
a szükségletek kielégítésére. Ezért a lakossági erőforrások bevonása továbbra 
sem mellőzhető. Indokolt viszont, hogy a jelenlegi adójellegű községfejlesztési 
hozzájárulást a lakossági érdekeltségre építő, demokratikus döntésen alapuló 
egyéni hozzájárulási rendszer váltsa fel. Vagyis a többség egyetértésével talál- 
kozó célok megvalósítása érdekében határozzon maga a lakosság a hozzájárulás 
mértékéről, időtartamáról. Ez lehetővé teszi, hogy az adott településen élők köz- 
vetlenebb módon vegyenek részt a helyi feladatok rangsorolásában, anyagi 
hozzájárulásukkal is befolyásolják a tanácsokat a rendelkezésre álló eszközök 
racionális felhasználásában. Nem arról van szó, hogy ezután a lakossági be- 
fizetésekből kell megoldani a közösségi feladatokat (hiszen ezek összege a 
tanácsok évi 130—-140 milliárd forint nagyságrendű működési és fejlesztési 
forrásainak csupán a töredékét — 1986-ban várhatóan 1,3—1.4 milliárd fo- 
rintot —- teszi ki), hanem arról, hogy a tanácsi gazdálkodás nagyobb társa- 
dalmi nyilvánosságot kapjon, a legfontosabb célokra fordítható összeg bővül- 
jön a Jakosság mozgosíthiató pénzeszközeivel, növekedjen a felhasználás fele- 
lőssége és a lakossági ellenőrzés lehetősége. 


A központi szabályozás a lakosság településfejlesztésében való részvételének csak 
az általános feltételeit határozza meg, konkrét megvalósításáról a lakossági vé- 
lemények alapján a helyi tanácsok döntenek. A tanácsok gazdasági önállóságá- 
nak érvényesülése, a társadalmi demokratizmus lehetőségeinek kiaknázása 
elősegítheti, hogy a terület- és településfejlesztés közüggyé váljon, az adott 
területen élők igényeiből származó közfeladatokat a lakosság anyagi hozzá- 
járulásával és figyelmétől kísérve mind magasabb színvonalon elégítsék ki. 

Abból az általános alapelvből kiindulva, hogy a településfejlesztési hozzá- 
járulás a lakossági ellátás fejlesztésére szolgál, s annak előnyeit az illető telepü- 
lés állandó vagy ideiglenes lakói élvezik, indokolt a hozzájárulást a lakás- 
használathoz, illetve az infrastruktúrát igénylő egyéb ingatlanhoz kapcsolni. 
A hozzájárulás mértéke széles határok között mozoghat, és évente két rész- 
letben is fizethető. Az ebből származó bevétellel kizárólag a helyi tanács 
rendelkezik. A bérlakásban élőknél a terhek ugrásszerű növekedését hivatott 
mérsékelni a számukra nyújtott kedvezmény, hiszen a lakbérek évenként 
10—12 százalékkal növekszenek. . 

Felmerülhet az a kérdés is, hogy miért nem jövedelemarányos a település- 
fejlesztési hozzájárulás. A közteherviselésnek ez a formája nem azt célozza, 
hogy az indokolatlan jövedelmeket elvonja. Arra a jövedelemadó szolgál. 
A hozzájárulás fizetése alól központi rendelkezések alapján mentesülnek az 
alacsony jövedelmű családok, a helyi tanácsok pedig további mentességeket és 
kedvezményeket adhatnak. 

Alapvető követelmény, hogy a célok kiválasztásában a tanácsok a valóságos 
lakossági igényeket vegyék figyelembe. Ha a lakosság érdekei megoszlanak, 
akkor a kitűzött célokat ehhez kell igazítani. Lehetséges például, hogy egy 
látványosabb intézményi fejlesztést meg kell előznie az alapvető köztisztasági 
feladatok megoldásának. A fontos az, hogy a kitűzött célok minél közvetle- 
nebbül kapcsolódjanak a lakossági érdekekhez, akár tanácstagi körzetekre, 
utcákra lebontva. Döntő jelentősége van a célok meghatározásában a tanács- 
tagok és választóik kapcsolatának, de a feladatok megoldásában támaszkod- 
ni lehet a Hazafias Népfront aktivistáíra, a lakóbizottságok tagjaira. A taná- 
csi apparátusnak is meg kell értenie, hogy egyre inkább előtérbe kerül — 
még az adóhatóság munkájában is — a lakosság közvetlen szolgálata. 

A településfejlesztési hozzájárulás: új forma, új tartalommal. Eszköze a 
tanácsi tömegkapcsolatok erősítésének, a lakosság állandó tevékeny közremű- 
ködésének a tanácsi feladatok meghatározásában, végrehajtásában és ellenőrzé- 
sében. Éppen ezért a településfejlesztési hozzájárulás — nem elhanyagolható 
gazdasági szerepe mellett — elsősorban politikailag jelentős, amennyiben tágabb 
lehetőséget biztosít a tanácsi önkormányzat erősítéséhez, a központi és a helyi 
erőforrások ésszerű összehangolásához. 


A településfejlesztési hozzájárulás bevezetését széles körű előkészítő munka 
előzte meg. 1982-ben a Hazafias Népfront szervezésében a megyeszékhelyeken, 
városokban, községekben, a fővárosban és nyolc kerületében — összesen több 
mint 200 fórumon — vitatták meg a lakosság településfejlesztési részvételére 
vonatkozó központi javaslatokat. E javaslatok figyelembevételével hozta meg 
rendeletét az Elnöki Tanács, ezen alapulnak a végrehajtást szolgáló további 
rendelkezések. 


A pártszervek és -szervezetek jelentős politikai előkészítő, szervezőmunkát 
végeznek az összefüggések helyes megértetése érdekében. Több helyen taggyű- 
lésen, pártcsoport-értekezleten tartottak tájékoztatót. Igyekeztek segítséget 
nyújtani ahhoz, hogy a helyi tanácsok azokat a fejlesztési célokat emeljék ki, 
amelyek a lakosság körében leginkább támogatásra találhatnak. 

A helyi tanácsok döntő többségében a tanácsi testület előzetesen állást fog- 
lalt a lakosságnak javasolható célokkal, a fizetés összegével és időtartamának 
kijelölésével kapcsolatban. A települések, kerületek túlnyomó része 300—1000 
forintos évenkénti hozzájárulást javasol, általában öt évre előre, helyenként 

évente növekvő nagyságban. Vannak olyan települések is, ahol a lakosság a 
hozzájárulás más formájában és lényegesen nagyobb összegben :.nár elkötelezte 
magát, vagy éppen szervezés alatt áll egy-egy társulat alakítása. Itt a tanács 
az érintett településen vagy településrészben további hozzájárulást most nem 
vár e családoktól. 

A lakossági erők eredményes mozgósításának előfeltétele a bizalom. Fontos, 
hogy a tanácsok tegyék áttekinthetővé a lakosság számára a tanácsi gazdálkodás 
folyamatát. Győzzék meg a lakosságot arról, hogy anyagi hozzájárulása fontos, 
megvalósítható célokat szolgál, és felhasználásáról a tanács rendszeresen tájé- 
koztatást ad. 

. A településfejlesztési hozzájárulásról szóló rendelet végrehajtásának eddigi 
tapasztalataiból levonható az a következtetés, hogy az illetékes országos, területi 
és helyi szervek számára egyaránt új és nagy politikai, szervezési feladatot 
jelent a lakossági hozzájárulás megszerzése. Különösen érvényes ez a na- 
gyobb településekre, a városokra, ahol a lakossággal való rendszeres kapcso- 
lat még nem vált gyakorlattá. Gondot okoznak a régebbi beidegződések, 
szemléleti tényezők is. Több helyen úgy gondolkodnak, hogy a településfej- 
lesztési hozzájárulásból származó bevételt koncentráltan, a tanácsi költség- 
vetés nagyobb fejlesztési céljainak kiegészítő forrásaként kell felhasználni. 
Ez sok helyen akadályozza a valódi érdekeltség kibontakoztatását, a lakos- 
ságot közvetlenebbül érintő fejlesztési igények figyelembevételét, holott a 
gyakorlat mindinkább a lakossággal való demokratikus párbeszéd megszer- 
vezését, az igények differenciált kezelését igényli. 

Törekvéseink eredeti céljának és a végrehajtás eddigi tapasztalatainak . 
összevetése igazolja, hogy a hozzájárulás új formájának bevezetését, gyakor- 
lati alkalmazását nem szabad egyszeri akciónak tekinteni. Az első lépések 
tanulságai alapján még jobban fel kell készülni a lakossággal való folyamatos 
párbeszédre, szükség esetén a hozzájárulás többlépcsős bevezetésére. Az el- 
következő hetekben, hónapokban mindent meg kell tenni, hogy a lakosság a 
hozzájárulás kapcsán felvetődő kérdéseire minél előbb érdemi választ kapjon, 
mert csak így lehet elvárni, hogy eldöntse: mihez járul vagy nem járul hozzá. 
A pártszervek és -szervezetek, a párt tagsága a lakósság körében végzett 
érvelő munkával, a tanácsok megfelelő orientálásával segíthetik elő a hozzá- 
járulással kapcsolatos, természetesnek tekinthető víták szervezett lebonyoli- 
tását, a nézőpontok egyeztetését, a lakosság kritikai észrevételeinek haszno- 
sítását a tanácsi munkában. 


24 


Pártfegyelem és fegyelmi munka 


JEGYZETEK EGY TANÁCSKOZÁSRÓL 


A címben jelzett témáról folytatott országos tanácskozást 1985. szeptember 
26-án a Központi Ellenőrző Bizottság. Gyenes Andrásnak, a KEB elnökének 
megnyitója után Somogyi Imre, a KEB titkára tartott vitaindító előadást. A ta- 
nácskozás munkájában részt vett és felszólalt Németh Károly, az MSZMP fő- 
titkárhelyettese. A különböző szekciókban folyó vitákban 64-en szólaltak fel 
és fejtették ki véleményüket, mondták el tapasztalataikat. 

A tanácskozás célját a vitaindító abban jelölte meg, hogy a kongresszusi 
határozat megvalósításával összefüggésben áttekintse a pártfegyelem és a fe- 
gyelmi munka helyzetét, eszmecserét folytasson erősítésének és javításának 
időszerű feladatairól. A vita széleskörűen és lényegre törően érintette a téma 
valamennyi fontosabb kérdését. 


A tanácskozás fontos politikai jelentőséget tulajdonított annak, hogy reá- 

lisan értékeljük és ítéljük meg a párt fegyelmi állapotát, jelenlegi hely- 
zetét. A túlzások, a végletes ítéletek e tekintetben is politikailag károsak, hibás 
következtetésekre vezetnek. 

Mi a valóságos helyzet? Ezzel kapcsolatban a tanácskozáson úgy foglaltak 
állást, hogy a párttagság túlnyomó többsége fegyelmezetten eleget tesz kötele- 
zettségeinek, öntudatosan fáradozik a párt politikájának gyakorlati megvaló- 
sításán. A törvénytiszteletben, az állampolgári kötelezettségek teljesítésében is 
jó példával jár elöl. Elsősorban közülük kerülnek ki azok, akik élenjárnak a 
társadalmi munkában, akik a legtöbbet teszik a közösségi érdekekért, és a leg- 
határozottabban kiállnak értük. Százalékos arányban és szám szerint is kevesen 
vannak azok, akik fegyelmi vétséget követnek el, magatartásukban vagy élet- 
módjukban méltatlanok a párttagságra. Éppen ezért nagyobb figyelmet kellene 
fordítani a nagy többség pozitív példájára, a közvélemény helyes értékítéleté- 
nek kialakítására. Úgy tűnik, hogy túlságosan fukarkodunk az elismeréssel. a 
jó szóval, míg az elmarasztalásban kevésbé vagyunk tartózkodóak. Nagyobb 
megbecsülésünk kifejezésével még nem sértenénk a feltétlenül kötelező sze- 
rénységet. Ez nem mond ellent annak, hogy mint eddig, ezután is őszintén, 
nyíltan szóljunk a párt normái, fegyelme elleni vétségekről. 

A pártfegyelem nem szűkül le a párt kötelező normáinak betartására. 
A kiszabott pártbüntetések száma sem tükrözi — egymagában — a párt fe- 
gyelmi helyzetét, csupán annak bizonyos vonatkozásaira utal több-kevesebb 

pontossággal. A pártfegyelmi munka a párt egész működését érinti, nem kor- 
látozódik arra a tevékenységi körre, amit a fegyelmi bizottságok végeznek. 

A tanácskozás mindenekelőtt ebben a szélesebb összefüggésben folytatta 
az eszmecserét, és ezt a megközelítési módot ajánlotta a pártszervezetek figyel- 
mébe is. Ez a gyakorlati munkában azt jelenti, hogy körültekintőbben és konk- 
rétabban kell foglalkozni a párt politikájának gyakorlati megvalósításával 
összefüggő kérdésekkel. A pártfegyelem ugyanis sohasem tekinthető önmagában, 
alapvető tartalma mindig a cselekvő azonosulás a párt politikájával. A jelen 
helyzetben ez azon mérhető, hogy milyen egység nyilvánul meg a XIII. kong- 
resszus határozatainak értelmezésében, politikai irányvonalának képviseleté- 
ben, hogy a kongresszus politikai gondolatait mennyire tudjuk konkrét, helyi 
cselekvési programként megfogalmazni. A párttagság eddig is számtalan módon 
juttatta kifejezésre elvi egyetértését a kongresszuson elhatározott politikai cé- 
lokkal, most azonban arra van szükség, hogy ez a cselekvési programok meg- 
valósításában is kifejezésre jusson. Minden területen a kongresszus határoza- 
tainak szellemében kell átgondolni, hogy min és milyen irányban kell változ- 
tatnunk, és ennek alapján hogyan kell a politikai munkát szerveznünk. 

Ez többrétű feladatot jelent, nem korlátozódik csupán az agitációra vagy 
adminisztratív fellépésre. Erről azért ís szólni kell, mert hajlamosak vagyunk 
arra, hogy a fegyelemmel kapcsolatos problémáknál szinte kizárólag a szubjek- 
tív mozzanatokat ostorozzuk, és megfeledkezünk a meghatározó szerepet játszó 
viszonyokról, amelyek végső fokon a tudati, riagatartási formákat is motíválják. 
A tanácskozás vitájában az egyik felszólaló e jelenségeket bírálva mondta el 
tapasztalatait: , Nem lehet mindent neveléssel, elvont, igehirdetésszerű felvilá- 
gosítással megoldani. A felvilágosító munka is akkor lesz hatásos, ha összhang- 
ban van a cselekvést meghatározó objektív tényezőkkel, ha ezek alapján folyik. 
Az emberek érdekeltségét kell jobban tudatosítani, erre építve lehet hatásosan 
meggyőzni őket." 

A kongresszusi határozatra épülő konkrét cselekvési programok kimun- 
kálásával összefüggésben többen szóvá tették, hogy a párttagságot szélesebb 
körben kellene bevonni ezek kidolgozásába és megvitatásába. Vonatkozik ez 
mind a helyi, mind az országos vagy megyei jellegű intézkedési tervekre, konk- 
rét döntésekre. Általános vélemény volt, hogy következetesebben kell érvényt 
szerezni annak a kongresszusi határozatnak, amely a párttagság aktívabb be- 
kapcsolását sürgeti a döntési folyamatokba. Jelenleg — mondották többen — 
még a vállalati tervek jó részénél is csupán a tudomásulvételnek és a végre- 
hajtás támogatásának szerepét osztják a pártszervezetekre, a párttagságra, s 
csekély a közreműködésük a döntések meghozatalában. 


Ez a körülmény is jelentősen befolyásolja a pártfegyelmet. Az aktívabb 
közreműködés azon túl, hogy sokrétűbben képes felszínre hozni a különböző 
érdekeket és a lényeges szempontokat, beláthatóbbá teszi az összefüggése- 
ket, megalapozza és megszilárdítja az azonosulást a tervezett döntéssel. Melles- 
leg, a kongresszust megelőző viták során ez a fajta munkastílus nagyon hatá- 
rozott igényként vetődött fel a párttagság részéről. 


2 A tanácskozás nagy teret szentelt annak a kérdésnek, hogy a jelenlegi 
gazdasági-politikai viszonyok milyen módon befolyásolják a pártfegyelem 
helyzetét. 
Többen kifejtették, hogy elhúzódó gazdasági gondjaink politikai, ideológiai 
következményeinek negatív hatása egyaránt érzékelhető a társadalmi és a párt- 
fegyelemben. Megnyilvánul ez abban, hogy a párttagok körében is gyakoribb 


a bizonytalanság, a kishitűség. Időnként felerősödnek bizonyos zavarok, szélső- 
séges vélemények. Egyesek alábecsülik a külső, világgazdasági feltételek vál- 
tozásának szerepét, mások saját lehetőségeinket, alkalmazkodási képességünket 
vonják kétségbe. Megszaporodtak a csodavárók, akik úgy képzelik, hogy va- 
lamiféle varázsszóra gyökeres fordulat teremthető. Ez utóbbiak most a XIII. 
kongresszusnak tulajdonítanak ilyen varázserőt, figyelmen kívül hagyva, hogy 
a kongresszus öt évre szóló feladatokat jelölt ki. 

A nehezebb helyzetekben mindig felerősödik a bizonytalanság, a kétkedés, 
a türelmetlenség, fokozódik az eszmei zavar — ezek mindegyike külön-külön 
is, együttes hatásuk pedig halmozottan -gyengíti a fegyekmet. Ugyanakkor a 
nehezebb helyzetek fokozott igényt is támasztanak a fegyelem iránt. Nagyobb 
erőfeszítésekre, egységesebb fellépésre, egyértelmű kiállásra, eszmei-politikai 
szilárdságra van szükség. Nagyobb teljesítményeket csak feszesebb összetartás- 
sal, fegyelemmel lehet nyújtani. Ez a kettősség (a negatív hatás erősödése és a 
növekvő igény) meghatározza a fegyelmi munkával szembeni magasabb kö- 
vetelményeket. A tanácskozás résztvevői ennek tudatában vették számba a 
lehetőségeket és a konkrét tennivalókat. 

A vita során többen szóltak arról, hogy társadalmi életünknek sok új moz- 
zanata van, amelyek hatása a pártfegyelemre szintén nem lebecsülhető. Töb- 
bek között tágabb tere van az egyéni és a csoportos vállalkozásnak, általában 
enyhült a túlzott szabályozás, megnövekedett az öntevékenység lehetősége. 
Mindez az érdekegyeztetés bonyolultabb, intenzívebb módszerét követeli. Egé- 
szében véve jelentősen megnövekszik az érdekegyeztetéssel kapcsolatos tevé- 
kenység szerepe. Illúzió lenne azt képzelni, hogy ez a mechanizmus máról hol- 
napra tökéletesen kialakítható és optimális működése biztosítható. 

A szokásostól eltérő jelenségek önmagukban azt a látszatot kelthetik, 
mintha a fegyelem felbomlott volna. Kétségtelen, hogy a nagyobb kezdemé- 
nyezési és vállalkozási lehetőség nagyobb cselekvési mozgásteret biztosít a szű- 
kebb érdekekhez közel álló, ezek által motivált tevékenységeknek. Több felszólaló 
ezzel kapcsolatban azt emelte ki: van bennünk hajlam arra, hogy minden ilyen 
tendenciát negatív előjellel minősítsünk, a társadalmi lazulás jeleként értékel- 
jünk. Holott ezek a jelenségek önmagukban nem feltétlenül károsak, sőt az 
esetek többségében jól szolgálják társadalmi céljainkat. Nem az a probléma, 
hogy az emberek egyéni érdekeiket követik — ezen tartósan és tömegmére- 
tekben aligha lehet változtatni —, mert így természetes. A problémát az okozza, 
ha ezek az érdekek nem esnek egybe az -általánosabb érdekekkel, társadalmi 
céljainkkal. Ez utóbbin lehet és szükséges is változtatni. Nem a kezdeménye- 
zés, a vállalkozás terét kell szűkítenünk, hanem a társadalmi érdekekkel való 
összhangjukon kell nagyobb figyelemmel dolgoznunk. 

E probléma megoldatlansága valóban okoz zavarokat és hatással van a 
társadalmi fegyelemre, befolyásolja a pártfegyelmet is. A szilárd pártfegyelem 
fontos feltétele a zavarok elhárítása. Ehhez mindenekelőtt a gazdasági szabá- 
lyozás folyamatos tökéletesítésére és hatékony működtetésére van szükség, de 
minden bizonnyal adminisztratív (jogi) szabályozásra is. Az is tény — tették 
szóvá többen —, hogy a szabályozók sok bizonytalanságot tartalmaznak, csak 
lassan követik a gazdasági viszonyokban kialakuló változásokat, nem tükrözik 
eléggé a kialakuló új tendenciákat. Ez a körülmény kedvezőtlenül befolyásolja 
a fegyelem erősítésére irányuló törekvéseinket, az ezzel összefüggő politikai 
nevelő munkát. 

A tanácskozáson egyértelműen megfogalmazódott, hogy a pártfegyelem 
sem vonatkoztatható el a társadalmi viszonyoktól, alapvetően és közvetlenül 

pedig a párton belüli viszonyok függvénye. Éppen ezért a szabályozás és az 
ellenőrzés, még ha a legtökéletesebben működik is — amit ma még korántsem 
lehet elmondani —, akkor sem képes pótolni a társadalmi kontrollt, a demok- 
ratikus viszonyokat. Mindig szem előtt kell tartani, hogy a pártfegyelem meg- 
szilárdításában a legdöntőbb tényező a pártdemokrácia féjlesztése. Semmi nem 
múlhatja felül azt a hatást, amit azzal érünk el, hogy a párton belüli tevé- 
kenység minden formáját a párttagság érdemi ellenőrzésének vetjük alá. 

A párton belüli viszonyokról ma még nem mondhatjuk el, hogy ilyen szem- 
pontból a legtökéletesebbek. Többet lehetne tenni azért, hogy a lényeges kér- 
dések — ne csak formálisan, hanem ténylegesen is — sokkal inkább a párt- 
tagság széles körének, illetve a testületeknek a közreműködésével kerüljenek 
eldöntésre. Helyenként ma még gyakori, hogy a párthatáskör érdemben leszűkül 
egy vagy néhány személyre. A párttagságnak vagy a testületnek sok mindenről 
nincs tudomása, a pártélet lényeges mozzanatairól gyakran csak utólag kap 
tájékoztatást. 

Ilyen körülmények között nemcsak azért gyengül a pártfegyelem, mert a 
tagság közömbössé válik, nem azonosul a döntéssel, de azért is, mert az érintett 
tisztségviselők tevékenysége fölött nem érvényesül a párttagság kontrollja. Az 
ilyen helyzetek gerjesztik a csalhatatlanság, a tévedhetetlenség hamis tudatát, 
felerősítik a rejtetten szunnyadó emberi gyengeségeket. Mindennek természetes 
következményei a politikai tévedések, a hibák sorozata és elmélyülése, az erkölcsi 
tévelygések. 


(3) A tanácskozás nagy figyelmet szentelt a társadalomban meglevő és az 

egyes párttagokat is érintő különböző negatív jelenségeknek (spekuláció, 
anyagiasság, alkoholizmus stb.). Egyesek szerint ezek az utóbbi időben felerő- 
södtek. Mások vitatták ezt, anélkül azonban, hogy kisebbítették volna negatív 
politikai hatásukat. 

Az említett jelenségek közül ki kell emelni az anyagiasság megítélésével 
összefüggő zavarokat, fegyelmi vétségeket. Sokan hajlamosak arra, hogy min- 
denre, ami az anyagi érdekeltséggel van összefüggésben, ráhúzzák az anyagias- 
ság elmarasztaló bélyegét. Mások neheztelnek azért, ha a párttagok is — élve 
a törvényes lehetőségekkel — különféle vállalkozásba kezdenek, mondván: ők 
ne hajszolják a pénzt. Nem ritka, hogy szorgalmas, törekvő embereket illetnek 
az anyagiasság vádjával csak azért, mert személyes tárgyi szükségleteiket az 
átlagosnál magasabb színvonalon igyekeznek kielégíteni. Sokak szemében eleve 
gyanúsak az átlagost meghaladó jövedelmek. 

A másik véglet az anyagiasság tényleges jelenségeinek eszményítése. Ügyes, 
életrevaló emberekként tartanak számon olyanokat is, akiknek jövedelme eny- 
hén szólva kétes eredetű, netán törvénybe ütköző, csalásból, spekulációból, üzér- 
kedésből származik. 


Többen megemlítették, hogy a társadalomban, különösen pedig a pártköz- 
véleményben viszonylag nagyfokú érzékenység tapasztalható a morális jelen- 
ségekkel kapcsolatban. Ez azonban korántsem csak a szocialista eszmeiségből 
táplálkozik. Olykor keveredik a kispolgári egyenlősdiség eszményével, amely 
képtelen elviselni bárminemű jövedelmi differenciálódást. Tovább bonyolítják 
a képletet a demagógia különféle megnyilvánulásai. Ez utóbbiak rendszerint a: 
magasabb jövedelmeket veszik célba, még akkor is, ha nem fér kétség ahhoz, 
hogy becsületes munka a forrásuk. 


A vitában szóba került, hogy a morális érzékenység nem egyforma inten- 
zitással nyilvánul meg a tágabb és a szűkebb környezet esetében: roppant kri- 

tikus az előbbinél, és erősen hajlamos a liberalizmusra, ha a közvetlen kör- 
nyezet jelenségeit kell megítélni. Ez többek között abban is kifejezésre jut, 
hogy a pártfegyelmi eljárások 70—80 százalékát nem a helyi pártszervezet fel- 
ismerése alapján kezdeményezik, hanem kívülről jövő jelzésekre. Erre utal az 
is, hogy jó néhány esetben a pártbüntetést a tagság nem azért szavazza meg, 
mert így kívánja kifejezésre juttatni meggyőződését, hanem csupán azért, mert az 
érvényben levő irányelvek így Írják elő. (Leggyakrabban megfigyelhető ez az 
ittas vezetéssel és az egyházi szertartáson való részvétellel kapcsolatos felelős- 
ségre vonásoknál.) 


Mindez arra utal, hogy a pártfegyelem erősítésére irányuló törekvéseink 
elválaszthatatlanok a párt politikai-ideológiai tevékenységének egészétől, a pár- 
ton belüli nevelő munkától. Több figyelmet kell szentelni az ideológiai kérdések 
tisztázásának, különösen pedig az egyértelműségnek. Ez utóbbi körül sincs min- 
den rendben. A párttagok, a párt tisztségviselői, propagandistái folytonosan 
olyan helyzetben vannak, hogy állást kell foglalniuk politikai, világnézeti, ideo- 
lógiai kérdésekben. A felelős, pártszerű állásfoglalás, a párt pozícióinak képvi- 
selete — hangsúlyozták a tanácskozáson — minden párttagra kötelező. Ezért 
is szembetűnő, ha ezzel ellentétes megnyilvánulások is tapasztalhatók. Termé- 
szetesen mindenkinek, a párttagnak is lehet adott kérdésekben a pánt állás- 
pontjától eltérő véleménye, ezt azonban pártfórumokon és nem azokon kívül 
kell tisztázni. A párt erkölcsi-politikai és szervezeti elveivel összeegyeztethe- 
tetlen az a kettősség, hogy a fórumokon hallgatunk, úgy teszünk, mintha 
egyetértenénk, máshol viszont saját eltérő nézeteinket hirdetjük. Az igazság- 
hoz az is hozzátartozik, hogy az alapszervezeteknek, az irányító pártszervek- 
nek is jobban kellene szorgalmazniuk a vitás kérdések tisztázását a pártfóru- 
mokon. Az ilyen természetű eszmecserék meglehetősen ritkák, annak ellenére, 
hogy ez igény, és minden alapszervezetnek, pártszervnek jogában áll saját ha- 
táskörében vitát kezdeményezni a felvetődött ideológiai-politikai kérdésekről. 
A tanácskozáson elhangzott, hogy a közelmúltban, amikor a vgmk-val kapcso- 
latos problémák felerősödtek, a Központi Bizottság javaslatára ezt a kérdést 
— ott, ahol szükségesnek vélték — a taggyűlés napirendjére tűzték és meg- 
vitatták. Azóta észrevehetően csillapodtak körülötte a kedélyek. 


4) Naponta vetődnek fel politikai, ideológiai, gazdasági és szociális kérdések. 

Ezekkel kapcsolatban politikailag állást kell foglalni: mi az, amit támoga- 
tunk, mit nem, és miért nem. Az állásfoglalás semmiképpen sem mellőzhető 
és nem odázható el. Egyértelmű, idejében hozott politikai állásfoglalások teszik 
képessé a párttagokat a becsületes, határozott kiállásra. Ez is hozzátartozik 
a pártfegyelemhez. : 

Ezzel kapcsolatban a tanácskozáson több, a párt munkastílusával összefüg- 
gő problémát vetettek fel: többek között azt, hogy nem vagyunk eléggé ru- 
galmasak, sokszor görgetjük magunk előtt a problémákat, várva arra, hogy a 
tervek szerint a téma mikor kerül napirendre. Pedig tudomásul kellene venni, 
hogy a közvélemény politikai érdeklődése nem igazodix egyik-másik pártszerv 
vagy alapszervezet munkatervéhez. A késlekedés érthetően zavarba hozza a 
párttagokat, megnehezíti helyzetüket. 

Hasonló problémát okoz az a hallgatás is, amely a döntések előtti vizsgá- 
latokat körülveszi. Sokszor már mindenki beszél róla, hogy mű van készülő- 
ben, csak éppen a párttagok vannak valamiféle rosszul értelmezett pártszerű- 
ségből hallgatásra ítélve. Többen kifejezték azt a véleményüket, hogy a dön- 
tési folyamat során a tartalmas információk kevesebb zavart okoznának, mint 

az összevissza hallott szóbeszéd; nem beszélve arról, hogy a menet közbeni 
vélemények megkönnyítenék a döntésre hívatott szerv munkáját. 

A munkastílus és a fegyelem összefüggésében szó esett arról, hogy az 
alapszervezetek túlterheltek, döntően a felülről kapott instrukciók nagy száma 
miatt. Ez is oka annak, hogy kevesebb idő jut az emberek személyes ügyeire. 
Sokszor nem veszik észre még a szembetűnő problémákat sem, amelyek 
éppen ezért válnak később fegyelmi üggyé. A kölcsönös figyelem és törődés 
egymás ügye-baja iránt elejét venné sok későbbi gondnak. De az igazsághoz 
az is hozzátartozik, hogy az irányító pártszervek sem fordítanak megfelelő 
figyelmet erre a jelenségre, ezzel kapcsolatos elvárásaik nem nagy súllyal esnek 
latba, a számonkérés e téren általában formális. 

A fentiek a teljesség igénye nélkül jelzik azokat a kérdéseket, amelyekkel 
a tanácskozás foglalkozott. Tanúsítják, hogy hasznos és széles körű eszmecsere 
folyt mindarról, ami jelenleg meghatározó módon összefügg a pártfegyelemmel, 
a fegyelmi munkával. Az országos értekezletnek a Központi Ellenőrző Bizottság 
szándéka szerint az volt a célja, hogy segítse a pártszervezeteket a XIII. kong- 
resszus határozatainak jobb megértésében. A KEB fontosnak tartja, hogy az 
alapszervezetek a tanácskozás szellemében tevékenykedjenek, a kommunisták 
ezt tekintsék irányadónak. 


IDEOLOGIA - PROPAGANDA 


Balogh Ernő 


Egy vita tanulságai 


Az elmúlt hónapokban igen eleven, olykor élessé váló, szenvedélyeket, indu- 
latokat ís keltő vita bontakozott ki a negyedik osztályos gimnáziumi irodalom- 
tankönyv idén megjelent második kötetéről, mely az 1945 utáni magyar és 
külföldi irodalom fontosabb áramlatainak, költői-írói pályáinak, az utóbbi év- 
tizedekben született kimagasló — maradandó érvényűeknek ígérkező — mű- 
veknek bemutatására hivatott. A szélesedő polémia érintette az új tankönyv- 
sorozat korábbi — a kritikai megjegyzések szerint ugyancsak korrekcióra szo- 
ruló — részeit is, jelezve ezzel azt, hogy a most felvillantott problémák né- 
hány típusa már régebbi keletű. A vita zömmel az Új Tükör hasábjain folyt, 
átfogó bírálatot jelentetett meg a Kritika júniusi száma, s kapcsolódott e cik- 
kekhez — noha csak közvetve — a Magyar Ifjúságban az irodalomoktatás je- 
lenlegi ellentmondásairól, gondjairól közel fél évig tartó. (Király István által el- 
indított) eszmecsere néhány résztvevője. Hangsúlyosan utal a tankönyv fo- 
gyatékosságaira a Pártélet egyik kerekasztal-beszélgetése is (Mit támogat a 
művészetpolitika? 1985/7.). 

Nem pusztán érdekességként említendő, hogy a maga eszközeivel a Ludas 
Matyi is reagált a vitára; rajzos-humoros , kommentárja" arról tanúskodik : 
a téma hamar túllépett a kulturális élet — a szűkebb szakma, az oktatás — 
övezetein, s fölkeltette a szélesebb társadalmi közvélemény érdeklődését. In- 
dokoltan, hiszen a felelősen gondolkodók számára semmiképp sem lehet közöm- 
bös, hogy egy hivatalos tankönyv milyen szemléletet közvetít, milyen érték- 
rendet állít fel, a maga — korántsem lebecsülendő — lehetőségeihez szabottan 
miképp befolyásolja a tanulók magatartását, világképét, ízlését. 

A sajtóban megjelent bírálatok szűkebb értelemben vett szakmai és ideo- 
lógiai-művelődéspolitikai kérdéseket egyaránt felvetettek. Ezek jellege és az 
oktatás-nevelés e szféráinak magától értetődő közérdekűsége szükségessé tet- 
te a jelzett problémák mielőbbi tisztázását, az ebből eredő feladatok körvona- 
lazását. Ezért az MSZMP KE mellett működő Művelődéspolitikai Munkakö- 
zösség égisze alatt egy olyan tanácskozásra ikerült sor, melyre — a téma 
iránt érdeklődő, illetve leginkább a vele szakterületükből fakadóan foglalkozó 
munkaközösségi tagok csoportján kívül —- meghívást kapott a negyedikes 
tankönyvek szerzője, több lektora, a sajtóbeli vita résztvevőinek köre, vala- 
mint minden érintett állami intézmény veretője. Mivel a vita részben a ko- 
rábbi kötetekre is kiterjedt, e könyvek néhány szerzője szintén jelen volt. Az 
ülés fő célját mindenekelőtt az képezte, hogy segítséget nyújtson a tanköny- 

vek megfelelő színvonalú, szakmai és ideológiai szempontból egyaránt hiteies 
korrekciójához, ezáltal a középiskolai irodalomoktatás mai gondjainak megol- 
dásához. Feladata volt továbbá — s épp e föntebbi szándékok mind hatéko- 
nyabb valóra váltása érdekében — méhány jelentősebb kérdésben egy olyan 
szükséges és lehetséges elvi-művelődéspolitikai konszenzus kialakítása, mely a 
felmerült tartalmi problémák megszüntetésének lényegi feltételei közé tar- 
tozik. 

A következőkben e vita néhány általánosabb — a szélesebb pártközvéle- 
mény számára sem érdektelen — tanulságának vázlatos kiemelésére törek- 
szem. A félreértések elkerülése végett már elöljáróban szeretném leszögezni: 
az alábbi sorok nem a hosszú — egész napos — eszmecsere kivonatos jegyző- 
könyvét bocsátják közre, nem tekinthetők valamiféle , hivatalos" pártállásfog- 
lalásnak, és semmiképp sem vindikálják maguknak az , utolsó szó" jogát. Az 
elhangzott érvek, gondolatok, lezárt és nyitva hagyott vitakérdések teljes kö- 
rének érzékeltetésére ez az Írás távolról sem vállalkozhat. A felszólalásoknak 
elsősorban azokra a mozzanataira kívánja a figyelmet felhívni, amelyek alap- 
ján — meggyőződésem szerint — reális lehetőség nyílik a továbblépésre, me- 
lyek a leginkább hozzájárulnak a közös cselekvéshez nélkülözhetetlen elvi 
platform kialakításához. A tájékoztatás, az általánosabb — így részben más 
területek számára is tanulságokat kínáló — szempontok fölmutatása mellett 
tehát ez a törekvés alkotja írásom másik, konkrétabb célkitűzését. 


A vita során nagy nyomatékot kapott az, hogy az irodalomtankönyvek- 
nek többféle funkciót kell teljesíteniük: tartalmazniuk kell — például — az 
irodalomértéshez nélkülözhetetlen elméleti tudnivalókat, be kell mutatniuk a 
jelentékeny alkotói pályákat, a maradandó műveket, részt kell vállalniuk az 
olvasás — és általában: a művészetek — megszerettetéséből, az erkölcsi és 
esztétikai nevelésből, a valóság- és az önismeret elmélyítéséből stb. Emellett 
összhangban kell lenniük társadalmi rendszerünk érvényes eszményeivel, ér- 
tékállításaival, átfogó emberi-közösségi céljaival, sőt: ideáljainkat meggyőző 
módon, hatékony érveléssel kell képviselniük. A művek, irodalmi áramlatok 
minősítésének szemléletbeli alapját a marxista világnézetnek, az ebből dedu- 
kálható esztétikai értékrendnek kell alkotnia. Ez a kritérium — az állami ok- 
tatás számára készült, állami intézmények által előkészített, jóváhagyott és 
megjelentetett tankönyv esetében — aligha lehet vita tárgya. Természetesen, 
jó néhány kérdésben a marxista tudósok, szakemberek álláspontja is különbö- 
ző, nem mindig könnyű tehát eldönteni, melyik véleményi a hiteles, de annyi 
— e tankönyvek sorsának láttán — bizonyos: amikor a nézetek közötti elté- 
rés olyan mértékű, mint némelykor ebben a vitában, akkor az előkészítő 
munkálatok során a tisztázó szándékú (és persze, fáradságos) eszmecseréket 
nem lett volna szabad megtakarítani. Az idő szűkösségére való hivatkozás 
itt — a következményeket tekintve — semmiképp sem lehet elfogadható, 
méltánylandó érv. 

További alapvető követelmény, hogy a művelődéspolitika különböző te- 
rületeinek a lényeges kérdésekre vonatkozóan feltétlenül szinkronban kell len- 
niük, ha a kulturális kormányzat meg akarja őrizni következetességét, hitelét. 
Konkrétabban fogalmazva: egy tankönyv értékszemlélete és a művészetpoli- 
tika sokféle módon és különféle eszközökkel érvényesített támogatási straté- 
giája, elvrendszere nem térhet el egymástól, s főleg nem kerülhet szembe 
egymással. Ha a különbség jelentőssé növekedik, előbb vagy utóbb súlyos 

zavarok okozójává válik. Még konkrétabban: ha a művészetpolitika értékelő 
mechanizmusában, elméleti alapozásában változatlanul kitüntetett, mértékadó 
szerepet kap a realizmus korszerű, tudományos szempontból sokoldalúan ki- 
dolgozott tartalmú, esztétikai-filozófiai érvényű kategóriája, akkor nehezen 
vállalható az olyan tankönyv, amely e fogalomnak jobbára csupán a stílus- 
történeti (tehát leginkább csak a 19. század irodalmára vonatkoztatható) ér- 
telmezését ismeri, illetve amelyik — elutasító deklarációival — pusztán egy- 
kori, konzervatív jelentését tudatosítja. Ha a művelődéspoliítika Lukács György 
hatalmas életművének, kimagasló szellemi örökségének mind elevenebb integ- 
rálását, mind szélesebb körű megismertetését szorgalmazza ímiként ezt többek 
között a Művelődéspolitikai Munkaközösség által készített és nyilvánosságra 
hozott Irányelvek Lukács György születésének 100. évfordulójára c. dokumen- 
tum is tanúsítja), akkor aligha fogadható el az irodalomtankönyv azon rész- 
lete, mely a huszadik század egyik legjelentősebb filozófusának sokrétű mun- 
kásságából mindenekelőtt a harmincas években kialakított — később komoly 
mértékben meghaladott — realizmuselméletét véli kiemelendőnek. A föntebb 
említett munkaközösségi állásfoglalás kellő hangsúllyal utal arra, hogy Lukács 
György ,a 19—20. század filozófiai áramlatainak, a modern irracionalizmus 
természetének számos lényeges vonását — a tudományellenességet, a törté- 
netietlen mítoszteremtést, a vallásos ateizmust, az indirekt apologetikát, a re- 
ménytelenség, a kiúttalanság akart-akaratlan igazolását, a kétségbeesés élet- 
filozófiáját — maradandó és ma újra aktuális érvénnyel jellemezte és tárta 
fel". E megállapítás szellemével és a művelődéspolitika elveivel, törekvéseivel 
összeegyeztethetetlen a negyedikes irodalomtankönyvek azon ttendenciája, 
mely — a lukácsi életmű filozófiai, esztétikai jelentőségének elkerülésével 
egyidejűleg — fölértékeli, javarészt kritikátlanul fogadja a huszadik századi 
egzisztencialista filozófiákat, elsősorban Heidegger munkásságát. Természe- 
tesen egy-egy pártdokumentum állításait semmiképp sem szabad dogmákká 
merevíteni, vitatkozni is lehet velük, de az esetleges perújrafelvételnek nem a 
tankönyvek az autentikus fórumai. Továbbmenve: az irányzatosság kérdé- 
sében — amint ezt szintén dokumentumok sora jelzi — hosszabb ideje vál- 
tozatlan a művelődési kormányzatnak az az álláspontja, hogy az értékek sok- 
féleségének érvényesülését támogatja; a negyedikes tankönyv második kötete 
viszont — a terjedelmi és tartalmi arányok tanúsága szerint — ezt a gya- 
korlatot részben kontrakarírozva többnyire a magyar és külföldi irodalom 
egyetlen (polgári humanista karakterű) vonulatát részesíti előnyben. 


A tankönyvben meglehetősen nagy hangsúlyt kapnak a mai világ külön- 
féle válságjelenségei, az emberi lét fenyegetettségének, természeti és társa- 
dalmi kiszolgáltatottságának példái, a tragikum lehetséges változatai. Nyil- 
vánvalóan súlyos károkat okozhatna, céljainkkal ellenkező hatást keltene az 
olyan szemlélet uralma is, amely a konfliktusmentesség, az egyoldalú és naiv 
optimizmus jegyében kísérelné meg az irodalmi folyamatok értelmezését. Ön- 
magában véve tehát nem kárhoztatható, sőt természetes az, hogy jelenünk 
valóban súlyos gondjai, nyugtalanító alternatívái, az emberi élet elhárítha- 
tatlan tragikus fordulatai a tankönyvben is tükröződnek, s így nem kelt il- 
lúziókat, nem táplál beválthatatlan reményeket. A kommunista mozgalom ál- 
tal szintén megszenvedett tapasztalatok kellően igazolhatják számunkra: a va- 
lóság elleplezése, ideologikus megszépítése, a vágyak élettényekké stilizálása 
mindig sokszorosan visszaüt — meghasonláshoz vezet, kiábrándultságot szül, 

a nihilizmust terjesztheti. Szembeszökően hiányzik viszont a tankönyvből 
a fenyegetettséggel, az antihumánummal szemben álló erők bemutatása, bal- 
oldali, szocialista szellemű irodalmi reprezentációjuk méltó elemzése, 8 az 
ebből iakadó sSzemléletalakító, magatartásformáló konzekvenciák levonása. 
A kötet ezért összhatásában a kiúttalanság, a végzetszerűség lefegyverző, bé- 
nultságra késztető érzetét keltheti — koncepcionális jellegű aránytévesztés- 
klént. Holott egy irodalomtankönyv — tárgyának sajátosságaival, belső tör- 
vényszerűségeivel maradéktalan összhangban maradva —- erkölcsileg és ér- 
zelmileg egyaránt képes lehetne a létező humánus távlatok meggyőző föl- 
mutatására, illetve a cselekvő vállalásuk melletti érvelésre. E vonzó és tar- 
talmas esélyt nem szabad elveszejteni: valóra váltása nélkül a tankönyv nem 
töltheti be eredendő rendeltetését. 

A vitában többen is felvetették, hogy lehet-e, pontosabban célszerű-e 
egyáltalán a hagyományos tankönyvi formában — az erre jellemző szerkezet- 
ben, apparátussal, szigorúbb értékelésbeli kötelmekkel stb. — bemutatni a 
jelenkor irodalmát, törvényszerűen szüntelen változásban levő tendenciáit, a 
még lezárulatlan, ezért szükségképpen módosuló alkotói pályákat. Az esetleges- 
ségeknek, az aránytalanságoknak, a szubjektív ízlésbeli elfogultságoknak 
ugyanis itt objektíve nagyobb a veszélye, hiszen hiányzik az a történelmi 
távlat, amely a régebbi periódusok esetében már csaknem eleve kizárja a 
súlyosabb tévedések lehetőségét. Az, hogy — például — Shakespeare önnön 
korának és az egész világirodalom eddigi történetének meghatározó jelentő- 
ségű alakja, komolyan ma már aligha vitatható. Napjaink némely alkotójá- 
nak értékelésekor viszont szükségszerűen kísért a bizonytalanság, jobban meg- 
oszlanak a kritikusi vélemények, és nagyobb a divatáramlatok csábításainak 
tett engedmények rizikója is. Ezért a vita néhány résztvevője szerintem sem 
alaptalanul képviselte azt az álláspontot, hogy a legújabb kor irodalmának 
tanításához nincs szükség tradicionális értelemben vett tankönyvre, helyette 
inkább egy olyan szöveggyűjteményt kellene összeállítani, mely a szakmai 
közvélemény, a marxista kritika által ma jelentőseknek ítélt műveket (vagy 
részleteiket) és a szerzők fontosabb biográfiai adatait, a legszükségesebb tény- 
beli ismereteket tartalmazza. 

Az eszmecsere lényeges témái között szerepelt a hagyományok és a mo- 
dernség mai viszonyának — e kapcsolat tartalmi meghatározottságainak — 
kérdésköre. Elhangzott olyan nézet, mely szerint az utóbbi évek magyar iro- 
dalmában gyökeres változások mentek végbe, s az értékrend átalakulása kö- 
vetkeztében voltaképp meghaladottakká váltak a társadaimi problémák iránt 
fogékonyabb, az alkotást a nép, a nemzet szolgálataként, közösségi ügyek el- 
kötelezettjeként vállaló művészi törekvések. A magam részéről azokkal értek 
egyet, akik — ezzel szemben — azt hangsúlyozták, hogy a kétségtelen módo- 
sulások ellenére irodalmunk e kimagasló hagyományokkal rendelkező vonu- 
lata napjainkra sem vált anakronisztikussá, ma is jelentős értékeket teremt, 
műveivel a legnagyobb közönségsikereket aratja, s úgy tűnik: kontinuitása a 
jövőben sem fog megszakadni, hiszen a fiatal nemzedék több tehetséges kép- 
viselője kötődik ehhez az áramlathoz. Következésképp: a tankönyv szerintem 
sem értékeihez méltó módon szerepelteti irodalmunk e rendkívül jellegzetes, 
más népek literatúrájához viszonyítva a fejlődéstörténeti különösségét, sajá- 
tos többletét és vonzerejét nyújtá ágát. 

Noha a tankönyv funkcióinak felsorolásakor már utaltam rá, még külön 
is kiemelendőnek ítélem a könyvek, az olvasás megszerettetésének, s ezáltal 
a személyiség gazdagításának követelményét. Mert meggyőződésem, hogy e 
közművelődési szerepnek, elhivatottságnak a szóban forgó kötetekben nagyobb 

súlyt kellett volna kapniuk. Ma, amikor — a vitában nyomatékkal megfo- 
galmazódott ez — szándékaink, erőfeszítéseink ellenére csökken az irodalom, 
a művészetek, általában a humaniórák társadalmi presztízse, amikor megle- 
hetősen csekély az igazán rendszeres olvasók száma, amikor növekvőben 
van a lektűrök — közöttük az alacsony színvonalú kommersz művek — irán- 
ti érdeklődés, akkor e nevelési szerep megkülönböztetett jelentőséget szerez. 
Ennek következetes érvényesítéséhez a tankönyvnek — hangvételével, szelek- 
ciós elveivel, elemzéseivel, fogalomkészletével — mindenképp hatékony segít- 
séget kell nyújtania. Ez a vitától függetlenül valamennyiünk legelemibb kö- 
zös érdeke és felelőssége. Mert kétségtelen, hogy társadalmi céljaink valóra 
váltásában, életünk emberibbé, tartalmasabbá tételében a művészeteknek, kö- 
zöttük a nálunk legnagyobb hagyományokkal rendelkező irodalomnak — mi- 
ként erre művészetpolitikai dokumentumok sora is figyelmeztet — pótolha- 
tatlan szerepe van, 


Végeredményben a művelődéspolitikánk számos alapvető kérdését érintő 
vita minden résztvevője egyetértett abban, hogy a negyedikes tankönyvek 
érdemi korrekcióra szorulnak, tulajdonképpeni nézetkülönbségek mindenek- 
előtt az átdolgozás mértékét, a fogyatékosságok arányait illetően voltak. A je- 
lenlevők egyike sem vonta kétségbe azt, hogy e köteteknek — a régebbi tan- 
könyvekhez képest — vannak elvitathatatlan érdemeik: saját köreiken belül 
színvonalas, komoly szellemi teljesítmények. Többen utaltak arra: ezek a tan- 
könyvek az előzőekhez viszonyítva következetesebben próbálnak ragaszkodni 
az esztétikai értékekhez. Az aránytalanságok, a szemléletbeli problémák, a 
minőségelv érvényesítésében mutatkozó egyoldalúságok pedig semmiképp sem 
csak a szerzőn kérhetők és kérendők számon. 

De az sem kétséges: hibák, mulasztások, felületességek egész láncolata 
vezetett el odáig, hogy végül — az irodalomoktatást hozva nehéz helyzetbe 
— egy megjelent, érvényben levő tankönyvről kellett ilyen vitát rendezni, 
különböző személyes érzékenységeket is óhatatlanul sértve. Ha valamennyi 
illetékes intézmény a szükséges — a korábbi jelzések nyomán kellően nagyobb 
— körültekintéssel járt volna el, megannyi kellemetlenség, konfliktus elkerül- 
hető lett volna. 

"5 ez a vita egyik legfontosabb tanulsága. A másik pedig az, hogy bebi- 
zonyította: rendelkezünk azzal a szellemi potenciállal, melynek segítségével 
híven, marxista módon mutathatjuk be valóságunkat, jelenkori irodalmunkat. 
Ezekre az erőkre a jövőben hatékonyabban, összehangoltabban kell támaszkod- 
nunk. Mert így megalapozottabban, árnyaltabban, meggyőzőbben képviselhet- 
nénk eszméinket az ifjúság nevelésének kiemelt fontosságú területén is. 


SZEMLE 


Szetei József 


A CSONGRÁD MEGYEI OKTATÁSI IGAZGATÓSÁG 
IGAZGATÓHELYETTESE 


A taggyűlések valóságos szerepe 


Mennyire vonzó a pártélet? Ezt a kérdést időnként akkor is fel kell tenni, ha 
látszólag minden a legnagyobb rendben van, mert a felszín alatt akkor is létez- 
hetnek kisebb-nagyobb problémák, amelyeket meg kell oldani ahhoz, hogy a 
szervezet megőrizze erejét. Másrészt, ha pontos választ tudunk adni rá, akkor 
reális képet kaphatunk a tagság pártbeli közérzetéről, amelyből következteté- 
seket vonhatunk le a párt egységéről, erejéről. Ma pedig, amikor mindinkább 
az egyik leglényegesebb politikai kérdéssé válik, hogy a pártszervezetek mi- 
lyen mértékben képesek megfelelni az új feladatoknak és a sok tekintetben 
megváltozott körülmények támasztotta új követelményeknek — 6 különösen 
aktuális, mert sorainkat csak úgy foghatjuk szorosabbra, ha szembenézünk 
belső problémáinkkal. 

Ha az ember a pártéletről beszél alapszervezeti vezetőkkel, vegyes érzései 
támadnak. Amilyen megnyugtató a felelősségérzet és az egészséges önbizalom, 
annyira nem az a helyenként tapasztalható bizonytalankodás, tanácstalanság 
és kishitűség. Sőt az alapszervezeti élet és munka kardinálisnak nevezhető 
kérdéseiben találkozhatunk a politikai érzékenység hiányával, elméleti felké- 
születlenséggel, indokolatlan nagyvonalúságot vagy naivitást tükröző megnyi- 
latkozásokkal is. Ezeknek a véleményeknek a tartalmi summázata úgy fog- 
lalható össze, hogy a pártszervezetek politikát alakító szerepe leszűkült, ennek 
arányában gyengült politikai befolyásuk, a pártélet elszürkült, a párttagság 
aktivitása nem kielégítő. Bár ez a tömör megfogalmazás szükségszerűen túl- 
általánosít, nem tükrözi a valóságos helyzet sokszínűségét és bonyolultságát, 
a tények több ponton alátámasztják. 

Tapasztalataimat lényegében egyetlen probléma köré csoportosítva adom 
közre, mely véleményem szerint oka és egyben feltétele a témakörben felvet- 
hető összes többi kérdésnek. Nevezetesen, a pártélet szempontjából döntő kér- 
désnek tartom, hogy a taggyűlések mennyiben tudnak a politizálásnak (a politika 
alakításának) fórumaivá válni? 


Véleményem szerint manapság a taggyűlések nem igazi fórumai a politizálás- 
nak, az esetek többségében nem gyakorolnak érdemi hatást a politika alaku- 
lására. (A politika alakításán a politikai tartalmú jelzések felszínre hozását, 
a helyi politikai célok kitűzését és teendők meghatározását, valamint a fel- 
sőbb szintű határozatok adaptálását értem.) Úgy tűnik, hogy a politikát máshol 

alakítják, jobbik esetben a vezetőségi ülésen, rosszabbik esetben a gazdasági 
szervezetben, s a párttagság alapjában csak végrehajtója annak. A szélesebb 
értelemben vett politizálás, amely az informálódást és a véleménycserét is 
magába foglalja, sok esetben nem a taggyűléseken történik, hanem gyakran 
más fórumokon keres és talál ís magának terepet. 

E jelenségekre az alapszervezeti vezetők is keresik a magyarázatot. Egyes 
okokat találóan ismernek fel, ugyanakkor az is előtűnik, hogy sokan nem 
jutnak el a valódi meghatározókig, illetve, hogy sokan egy bürokratikus jelle- 
gű, torz taggyűlési modellt tartanak megfelelőnek. Bizonyos mértékig elfogad- 
ható magyarázat, hogy a kötelezően előírt napirendek miatt kevés erő és idő 
marad a fenti értelemben vett politizálásra, az is igaz, hogy tapasztalható poli- 
tikai igénytelenség, sőt az sem vitatható, hogy a párttagság egy része némileg 
elszokott a nyílt politikai ütközéstől, a kemény vitától, mintegy rábízva magát 
a vezető szervek döntéseire. Az azonban már feje tetejére állított logika, mi- 
szerint: ,a taggyűlésen nincs mód politikai jellegű témák megtárgyalására, 
mert a tagság elvárja, hogy a taggyűlés rövid legyen". Ugyanis a tagság nem 
a ,rövidséget" várja el, hanem a politikailag üres, formális napirendeket, 
beszámolókat tartja hosszúnak. Vagy el lehet-e fogadni olyan állítást, hogy 
,jó volt a taggyűlés, csak nagy volt az érdektelenség"? Hiszen ha érdektelen- 
ségre talált, vajon lehetett-e olyan jó az a beszámoló? Igaz, újabban ilyen 
esetben azzal nyugtatgatjuk magunkat, hogy a párttagok a pártcsoport-érte- 
kezleten már elmondták véleményüket, ezért nem tanúsítanak nagyobb érdek- 
lődést és aktivitást a taggyűlésen. 

A legnagyobb problémát abban látom, hogy az élet változásaival, a politi- 
kai munka korszerűsödésével nem fejlődött együtt a taggyűlések szerepéről, 
lehetőségeiről kialakult elképzelésünk és gyakorlatunk. A taggyűlésről gya- 
korta elmondjuk, hogy az alapszervezet legmagasabb szintű fóruma, amely leg- 
alább kéthavonta összeül azzal a céllal, hogy meghallgassa a vezetőségnek a 
legutóbbi taggyűlés óta végzett munkáról szóló tájékoztatóját, megvitassa a 
vezetőség beszámolóját valamely fontosnak ítélt politikai kérdésről, határozzon 
a tennivalókról, döntsön a pártszervezet életét érintő szervezeti kérdésekben. 
De tartalmilag vajon mi rejlik ezekben a mozzanatokban? Soha senki a vilá- 
gon nem mondta, hogy a párttagságnak az lenne a taggyűlési szerepe, hogy 
,alapvetően egyetértsen? a vezetőség előterjesztésével. Ám részben objektív 
helyzetéből adódóan, mivel információ hiányában nem tudja áttekinteni a 
probléma egészét, mégsem tehet mást. Másrészt a dolgok zökkenőmentes le- 
bonyolítása kedvéért kimondatlanul el is várják tőle, hogy , alapvetően egyet- 
értsen", harmadszor el is szokott tőle, hogy ne értsen egyet. Így torzul a gya- 
korlatban bürokratikussá taggyűlési modellünk. Ebből pedig a kérdések sora 
fakad: Milyen politikai igényt elégít ki a taggyűlés? Elvárható-e ilyen esetben 
a párttagság érdemi aktivitása? Lehet-e ilyen taggyűlésen politizálni? 

Látszik, hogy többirányú változásra lenne szükség. Ahol csak lehet, oldani 
kell azokon a formai kötöttségeken, amelyek merevvé, görcsössé teszik a tag- 
gyűlés munkáját. Azokról a közismert dolgokról van szó, amelyek megszün- 
tetésére már több jó megoldás is született. A legfontosabb az lenne, hogy az 
irányító pártszervek tovább ösztönözzék a pártmunka mozgalmi jellegének 
jobban megfelelő, rugalmasabb formák alkalmazását. 

Ennél fontosabb azonban, hogy a taggyűléssel kapcsolatos felfogásunk vál- 
tozzon, korszerűsödjön. A változás lényege az lehetne, hogy a taggyűlést te- 
kintsük annak, ami, azaz a pártmunka és a pártélet szerves részének. egyik, 
mással nem pótolható, de nem egyedüli formájának. Ebből kellene származ- 
tatni funkcióit. Például a következőket: A taggyűlés a mindennapi politikai 

munka állomása, ahol meg lehet beszélni a tapasztalatokat és egy-egy kérdés- 
ben a követendő irányokat, tennivalókat. (Persze nem úgy, hogy a párttagság 
, meghallgatja", , tudomásul veszi", , megkapja" a feladatokat.) A taggyűlés 
tájékoztatási fórum, ahol a tagság idejében megtudhatja, mi foglalkoztatja a 
vezetést politikailag jelentős kérdésekben. A taggyűlés vitafórum, ahol döntésre 
érett vagy még nem érett kérdésekben a tagság elmondhatja véleményét, köz- 
zéteheti szerzett értesüléseit, hangot adhat érzéseinek. Ez más, mint a mai gya- 
korlat, amikor a párttagok politikai tartalmú véleménye sokszor nem a tag- 
gyűlésen, hanem fórumokon kívül kerül nyilvánosságra, és ily módon , kerülő 
úton" a közvélemény részeként, annak elemzése révén kerül be a politika vér- 
keringésébe. Végül a taggyűlés a pártélei fóruma, ahol a kommunisták egy- 
mással emberi közelségben kapcsolatot teremthetnek magánéletük és mozgalmi 
tevékenységük között. 

Ezeket és az itt nem említett egyéb funkcióit a taggyűlés persze csak úgy 
tudja hatékonyan ellátni, ha nem válik öncélúvá, azaz ha mindaz, ami a tag- 
gyűlésen történik, szoros kapcsolatban van a mindennapi folyamatos politikai 
tevékenységgel, vagyis ha a párttagság politikai munkája nem merül ki a. 
taggyűléseken való részvételben. 


A taggyűlések funkciója szempontjából külön figyelmet érdemelnek a taggyű- 
lési beszámolók, előterjesztések. Ezek tartalmi, formai, stilisztikai gyengéiről 
már sokat és sokszor beszéltünk. De úgy érzem, ez ideig nem kapott kellő 
hangsúlyt, hogy a beszámolónak olyan szerepe is lenne, hogy a párttagságot 
közvetlen kapcsolatba hozza a politikai problémákkal. Akik elmarasztalják a 
párttagságot közömbössége, passzivitása miatt, elfeledkeznek arról, hogy az 
emberek az iránt közömbösek, amit nem értenek, ami nem érdekli őket, vagy 
amiről úgy gondolják, hogy nem érinti személyesen őket, azaz érdekeiket. 
Ilyen lenne ma a politika? Aligha. Azt gondolom, hogy mai viszonyaink kö- 
zött, bármilyen tökéletesen elemzi is egy beszámoló a helyzetet, bármilyen 
világosan jelöli is meg a célt, nem minősíthető jónak, ha nem érzékelteti, hogy 
egy adott kérdésben a pártszervezet törekvései mely pontokon esnek egybe a 
párttagok általánosabb és főleg szűkebb személyes törekvéseivel. Ennek hiá- 
nyában ugyanis a párttag nem fog politizálni, legfeljebb , kvázi-politikai" meg- 
nyilvánulásokat tesz, követve bizonyos magatartásmintákat — mert szokás, 
mert előírja a szervezeti szabályzat —, vagyis felszólal, kérdez, javasol, részt 
vesz a döntésben, de mindennek , kvázi" jellege egykettőre kiderül, amikor 
riem vesz részt meggyőződéssel a határozatok végrehajtásában. Több helyütt 
ez a látszólagos részvétel vált a pártban értékmintává, amit az új párttagok 
is automatikusan követnek. A végrehajtás gyengeségei tehát nem abból fakad- 
nak, mintha a párttagok sajnálnák az időt a politikai feladatok elvégzésére 
vagy lusták lennének, még csak nem is a rossz szervezésből, hanem abból, 
hogy hiányzik a közvetlenebb személyes indíték. 

Ezt a helyzetet azzal teremtettük, hogy mechanikusan kezeltük az érdek- 
viszonyokat, gondolván, hogy a pártszervezetek politikai törekvései azonnal 
megvilágítják minden párttag számára a közvetlenebb személyes célt és fel- 
adatot, amely garantálja a széles körű politizálást és a párthatározatok jó ha- 
tásfokú megvalósulását. Idősebb párttagok nosztalgiával beszélnek azokról az 
időkről, amikor nagyobb fokú aktivitás, önkéntesség, kezdeményezés jellemezte 
a pártéletet, amikor nem számított az idő és a fáradság, ha csinálni kellett 
a politikát. Valószínűleg azokban az időkben nyilvánvalóbb volt az egyes em- 
ber számára a személyes törekvés és a politikai célok egybeesése. Vagy úgy, 

hogy az egyszerűbb viszonyok miatt ez önállóan is felismerhető volt, vagy 
úgy, hogy több energiát fordítottak a felismertetésére. 

Ma olyan időket élünk, amikor a gyorsan változó körülmények miatt leg- 
nagyobb társadalmi céljaink pontosítása is napi feladatot jelent. Ebből viszont 
az következik, hogy a pártszervezeteknek is többet kell foglalkozniuk a be- 
látható célokkal, a mindennapok aprónak tűnő dolgaival, úgy, hogy minden 
párttag számára a lehető legvilágosabbá váljék személyes érdekeltsége és teen- 
dője. Ennek legjobb eszköze az életszerű, a valóságos problémákat tartalmazó, 
a politikailag jelentős konkrét helyzeteket elemző taggyűlési tájékoztató vagy 
beszámoló, amely feléleszti a politizálási kedvet és felelősséget, nyilvánvalóvá 
teszi a párttagok számára személyes politikai szerepüket és kötelességüket is. 


Minden, a pártélet vonzerejével kapcsolatos további kérdés már csak függvé- 
nye és következménye a taggyűlési munkának. 

A pártszervezetek kommunista közösségi vonásai és politikai kisugárzó 
ereje attól függ, hogy mennyire konkrét és világos a közös cél, és hogyan 
származtatható ebből az egyéni szerep. Nagyon gyakori, hogy a pártszerveze- 
tekben két alapvető dolog elválik egymástól: , csinálják a politikát" és valami 
más úton-módon , kovácsolják a kommunista közösséget". Ráadásul ez utóbbit 
leszűkítik a párttagok személyes erkölcsi állapotának minősítésére, mondván, 
ha a párttagok kommunista módon élnek és gondolkodnak, akkor a közösség 
kommunista. Holott éppen a közös politikai cél integrálja kommunista közös- 
séggé a párttagokat, ami által a szervezet kisugárzó ereje meghatványozódhat. 

Ugyanez a helyzet a pártélet vonzóbbá tételének ügyében is. Sok helyen a 
politikai munkán kívüli eszközökkel, rendezvényekkel igyekeznek színessé, ér- 
dekessé tenni azt. Ez sem kizárt, de csak a valóságos politikai feladat, annak 
sikeres megoldása, az élet elemzéséből leszűrt — máshol meg nem szerezhető 
— politikai információ és tudás képes érdekessé, izgalmassá, vonzóvá tenni a 
pártéletet. Szürkeségét pedig a politikai üresjáratok, az általánosságok, a for- 
mális megoldások okozzák. Sajnos, a pártélet sok alapszervezetben azt jelenti, 
hogy a tagság kötelességszerűen részt vesz a nem is túl gyakori pártrendezvé- 
nyeken, anélkül hogy az érdemi munka elvégzésének megnyugtató érzésével 
vagy a politikai feltöltődés érzetével távozna. 

Ezek után majdnem formalitás továbbgondolni, hogy milyen politikai ma- 
gatartást tanúsít a párttag a mindennapi életben, vagy mennyire képes poli- 
tikai tényezőként funkcionálni munkahelyi környezetében. Minden testületnek 
és fórumnak igaza van, amikor a párttagoktól politikai példamutatást és hatá- 
rozottabb kiállást követel. De vajon képes-e erre a párttagság, amikor egy ré- 
sze saját magában sem tudja tisztázni, hogy akár a taggyűléseken kapott poli- 
tikai muníció birtokában is miben különbözik a pártonkívüliektől? Ha több, 
jobb, aktuálisabb információval alig rendelkezik, ha a felsőbb pártszervek 
határozataiból származó feladatok nem konkretizálódnak számára, ha szemé- 
lyes tennivalói nem válnak világossá, és a megoldás módszereit nem beszélik 
meg vele? Örül, ha a pártonkívüliek nem vetnek fel politikai problémákat, 
mert úgy talán nem kerül kényes helyzetbe. 

Valószínűleg ezért van az, hogy a párttagság kiállásának, példamutatásá- 
nak hiányáról a taggyűléseken is inkább csak általánosságban beszélünk. Ha 
csak egy mód van rá, még az éves beszámoló taggyűléseken is elkerüljük a 
személyre szóló bírálatot. Azt hiszem, éppen azért, mert az alapszervezetek 
vezetői és az irányító pártszervek egyaránt érzik, hogy az okok valójában a 
pártélet gyengeségeiben rejlenek. 

Kapitány Ágnes — Kapitány Gábor 


A szocialista értékrendszer alakulása 


n Mindez nagyon meggyőző, minden összeáll, minden világos. Életmódunk ellent- 
mondásos. Viszonyaink összetettek, átmenetiek, jó, de nekem ki kell állnom az 
emberek elé, és mit mondjak nekik?" 


Amikor — könyvet írván a mai magyar társadalomban egymás mellett élő ér- 
tékrendszerekről (Értékrendszereink. Kossuth, 1983) a szocialista értékrendszer 
meghatározására került volna a sor, komoly nehézségekbe ütköztünk. Egyfelől, 
ha — mint mi is állítjuk — minden társadalmi formációban kialakul egy, az 
adott formáció viszonyainak megfelelő, az azokat legjobban kifejező, az azok- 
hoz való alkalmazkodást legjobban biztosító értékrendszer, akkor nyilvánvalóan 
a szocializmus is kialakítja a maga sajátos értékrendszerét. Másfelől viszont a 
jelen magyar társadalmat vízsgálva ilyen értékrendszernek csak elemeivel 
találkozhatunk, s így annak pontos megválaszolásához sem lehet még elég 
fogódzónk, hogy milyen kritériumok alapján nevezhetjük egy-egy ember vagy 
csoport értékrendszerét szocialistának. 


Ha egy adott időszak közvetlen céljainak szempontjából legkívánatosabb 
értékeket tekintjük a szocialista társadalom sajátos értékeinek, ezek néhány év 
múltán, a célok változásával elavultnak bizonyulhatnak: kiderülhet, hogy 
nem a szocialista társadalom, csak egy korszak értékei, s ez rombolja azok hite- 
lét, akik ezeket az értékeket szocialistának nyilvánították. Ha viszont pusztán 
elvi úton próbáljuk a jövő , tiszta"? értékvilágát megálmodni (sőt az emberek 
mindennapi tapasztalatainak ellentmondóan az ilyen ideális értékeket jelenle- 
vőként bemutatni), akkor magunk sem tudván megfelelni ezen ideáloknak, a 
vizet prédikáló, de bort ivó igehirdetők módján vesztjük hitelünket, s leg- 
feljebb — mint ahogy a vitaindító beszélgetésen is szó volt róla — afféle 
, Szocialista tízparancsolat"-szerű brosúraszólamokig jutunk el. (A szocialis- 
ta értékek meghatározására tett kísérletek gyakran adnak példát mindkét vál- 
tozatra.) I 

Pedig ha a szocializmust-kommunizmust mint folyamatot fogjuk fel, 
nyilvánvaló, hogy értékrendszerét is csak e folyamat alakítja ki, tehát a fel- 


A folyóirat előző számában közöltük a szocialista életmód dilemmáiról készült 
vitaindító beszélgetést. Ezúttal megkezdjük a témához kapcsolódó írások, hozzászó- 
lások közlését, s továbbra is várjuk olvasóink észrevételeit. 


40 


tehetőleg igen hosszú folyamat viszonylag korai szakaszában több dolgot tehe- 
tünk a szocializmus értékrendszerének meghatározására: egyrészt azt, hogy fel- 
tárjuk, leírjuk saját korunk legfőbb értékeit, tudva és vállalva, hogy ezek a mi 
viszonyainkból és céljainkból fakadó saját értékeink (mondhatjuk, hogy a kom- 
munizmus egy bizonyos fázisának megfelelő értékek), korántsem azonosak vi- 
szont a szocialista értékrendszerrel, tehát nem is hirdetjük őket annak. (Marx 
és Engels maguk is hangsúlyozták, hogy ők kommunizmusnak nem egy el- 
érendő eszményi állapotot, hanem a kapitalizmus felszámolásának menetét, 
magát a mozgalmat tekintik. A feladat tehát sosem annak meghatározása, 
hogy mi lesz a kommunizmusban, hanem azé, hogy mi a teendő most a kom- 
munizmusban, a kommunizmus mozgalmában.) Másrészt megpróbálhatjuk fel- 
tárni társadalmunk azon elemeit, amelyek már kétségkívül a kapitalizmust 
meghaladó vonásokat hordoznak, s ezzel egy új társadalom új értékeinek fel- 
tételeit is, olyan elemeket tehát, amelyek nemcsak ideologikusan, eszmény- 
meghatározóan, hanem elsősorban a valóság tényein keresztül jelölik ki en- 
nek az új értékrendszernek elkülöníthető sajátosságait. 


Lehet-e ilyen tényeket találni? Mielőtt megpróbálnánk erre válaszolni, 
először az értékrendszerek kialakulásának feltételeit kell világosan látnunk. 
A történelem tanúsága szerint az értékrendszerek kialakulása nagyon hosszú 
folyamat. Amikor egy társadalmi forma csírái (új termelési formák, új együtt- 
élési, tulajdon- stb. viszonyok) megjelennek az előző formáció ellentmondásai 
között, ez mindig egyúttal az új értékek megjelenését is jelenti. Hiszen ha az 
élet viszonyai között új formák bukkannak föl, ezek a bennük részt vevő, hozzá- 
juk kapcsolódó emberek számára új vonzalmak és taszítások forrásaivá is vál- 
nak (vagyis új értékviszonyulásokat hoznak létre). A kereskedelem például 
nyilvánvalóan mindig értéket jelent a kereskedő számára. De amikor ennek a 
középkori társadalomban negatívnak ítélt tevékenységnek szerepe növekedni 
kezdett — az általános megítélés változott; mind többen ismerték el pozitív- 
nak ezt a magatartást, s a hozzá kapcsolódó értékeket (haszonszerzés, élel- 
messég, önálló vállalkozás stb.). 

Ezek azonban csak egyes értékek változásai, nem értékrendszer-váltások. 
Az értékrendszerek egy-egy hosszú történelmi korszakon át úgy irányítják a 
kor embereinek életét, hogy annak minden területére (a magánéletre, a köz- 
életre, munkára, szabadidőre, emberi kapcsolatokra) egymással egy világképben 
összefüggő, egymásnak nem ellentmondó, sőt inkább egymást erősítő mintákat, 
elveket — eligazítást adnak. Ezeket az értékrendszereket egyrészt az embereknek 
az az igénye fogja össze, hogy egységesen értelmezhessék a világot, önma- 
gukat, cselekedeteiket, egyik döntésük ne legyen ellentmondásban a másik- 
kal... Másrészt a társadalom ús csak akkor tud saját működési elveinek 
megfelelően működni, ha olyan értékek uralkodnak benne s irányítják tag- 
jainak cselekedeteit, amelyek összhangban vannak az uralkodó gazdasági for- 
mákkal, tulajdonviszonyokkal, intézményekkel. Mikor tehát új értékek jelen- 
nek meg a társadalomban, az első törekvés az, hogy ezeket az addig uralkodó 
értékrendszerhez hozzáigazítsák. A nők munkába állása például nyilvánvaló- 
an kikezdte a nők egyértelmű alávetettségen alapult, hagyományos értékrend- 
szert. A nők alacsonyabb presztizsű munkakörben való foglalkoztatásával a 
régi hierarchiát, s így ebben az esetben a régi értékrendszer szerinti gyakor- 
latot azonban (ha nem is változatlanul) tovább tudták működtetni. 

Más esetekben viszont már túl nagy a változás ahhoz, hogy az új érték 
a régi értékrendszerbe beilleszthető legyen. A polgári társadalom kialakulá- 

sakor megjelent új politikai formák (társaságok, újságok, nem rendi alapon 
szerveződött pártok stb.) kialakulása például nem fért be a régi, az egyéni 
vélekedés szerepét tagadó értékrendszeri keretek közé. Ezek már csak az új, 
polgári értékrendszer politikai formái lehettek. : 

Az új értékek azonban csak akkor tudnak új értékrendszerré szerveződni, 
amikor a társadalom legkülönfélébb (tulajdon-, érintkezési, elosztási, munka) 
viszonyai, intézményei fő vonásaikban már mind az új elveknek megfelelően 
működnek. Annak ugyanis, hogy az egymást erősítő normák ilyen rendszer- 
szerű belső irányító mechanizmussá váljanak, ahhoz elsősorban az kell, hogy 
a társadalom tagjai mindennapi tapasztalataikban nap mint nap újra megerő- 
sítve lássák ezen értékrendszer igazát, használhatóságát. Hogy az új elvek 
alapján felépített élet a használhatóbb, hogy jobban boldogul, valamilyen 
szempontból sikeresebben él az, aki az új értékek szerint él, hogy a munka, 
a termelés hatékonyabb, az emberi viszonyok emberibbek, ha az új elvek 
jegyében alakítják őket stb. 

. Csakhogy az eddigi társadalmak és a szocialista társadalom kialakulása 
között itt van egy alapvető különbség. A polgári társadalmakban például lé- 
pésről lépésre, a társadalom különböző területeit fokozatosan meghódítva ala- 
kult ki az új értékrendszer s a politikai hatalom megszerzése, mint az új érték- 
rendszerű tömegeknek az egyértelműen ezen értékrendszer szerint berendezett 
társadalom kialakítására szervezett forradalmi megmozdulása csak a betetőzése 
volt ennek a folyamatnak. A szocializmus történetében fordított a helyzet, a 
politikai forradalom akkor történt meg, amikor még nem voltak jelen az új 
társadalom intézményei, együttélési formái. Így nem voltak jelen azok a tapasz- 
talatok sem, amelyekre hivatkozva az új társadalmi forma fölényét minden te- 
kintetben bizonyítani lehetett volna. Hiányoztak azok az alapok, amelyek az 
embereket egyértelműen az új értékrendszer által irányítottakká változtatták 
volna. 


Az első fázisban az alávetett rétegek felszabadulásának élménye még elég 
erős volt ahhoz, hogy legalább egyes területeken, közvetien élményként tegye 
átélhetővé az új társadalom lehetőségeinek fölényét. Azoknak az intézkedések- 
nek jelentős részét azonban (szociálpolitika, egészségügy, oktatás), amelyek 
arra utaltak, hogy a polgári társadalmat a humánum területén felülmúló, a ha- 
szonnal szemben a humánum elvén szerveződő társadalom van kialakulóban, egy- 
felől jelentős mértékben hatástalanította az, hogy a fejlett tőklés rendszerek 
is képesek voltak (nyilvánvalóan nagyobb anyagi lehetőségeik folytán néhol ma- 
gasabb szinten is) adaptálni saját viszonyaik közé a hasonló intézkedéseket, más- 
felől ezen humánus intézkedésekkel szemben a szocialista utat választó országok- 
ban megjelentek azok az ismert antihumánus torzulások is, amelyek éppen hogy 
nagymértékben romboiták a fölénytudat lehetőségeit. Az utóbbi években rá- 
adásul a nagy növekedési mutatók is csökkentek, egyes nem szocialista társadal- 
mak gazdaságai dinamikusabbnak mutatkozhattak. Mindez azonban éppen arra 
figyelmeztet bennünket, hogy az új társadalmi formációban rejlő lehetőségek 
kihasználásában történelmileg még igen keveset tettünk, társadalmi fejlődésünk 
még igen korai szakaszában van. Hiszen ma sem állíthatjuk, hogy az új társa- 
dalommal teljes mértékben adekvát intézmények jellemzik társadalmunk túl- 
nyomó részének működését. A legfontosabb, a társadalmi viszonyok alapjainak 
megváltoztatása végbement. Igen sok területen azonban még nem alakultak ki a 
társadalmi tulajdon elvével adekvát formák, s néhány viszonyunkról kifejezet- 
ten ártalmas apologetikusan azt állítani, hogy ez a szocializmus adekvát for- 
mája. Témánk szempontjából a dogmatizmus egyik legnagyobb kártevése az, 

hogy a kor kezdetleges viszonyaiban az elveket megvalósultnak igyekezett fel- 
tüntetni. A kispolgári együttélési szokásokat nem lehet egyik napról a másikra 
eltüntetni, de súlyos hiba a szocialista erkölccsel azonosítani, mint ahogy ez 
megtörtént. A gyárrendszerű termelés még sokáig kiküszöbölhetetlen, de a 
munka elidegenedésének számos vonását magában rejtő (s mellesleg a kapitaliz- 
musban kialakult, annak viszonyaival adekvát) jelen formáit a szocializmus mo- 
delljének tekinteni (, az egész társadalom legyen egy nagy gyár" elve szerint), 
szintén nagyon ártalmas rövidrezárás volt. Mint ahogy az osztálytársadalmakból 
öröklött államigazgatási mechanizmusok bürokratizmusát sem jogosult a ,leg- 
szocialistább szektor" dicsfényével övezni — s a példák folytathatók. Tehát nem- 
csak értékeink, hanem viszonyaink megítélésében is abból kell kiindulni, hogy 
még több közöttük, amelyet nem nevezhetünk valóban szocialistának. Ellenkező 
esetben, ha társadalmunk fejletlen, a kapitalizmust legfeljebb a bornírt, preka- 
pitalista viszonyok szintjéről tagadó vonásait a szocializmus sajátjaiként vállal- 
juk fel, úgy ezek a szociatizmus tökéletlenségeiként vagy vétkeiként is uta- 
síttatnak el. 


Mit lehet azonban tenni? Ha a szocializmus adekvát viszonyai még kiala- 
kulatlanok, eleve le kell mondani értékeinek kialakításáról? Azön túl, hogy ez a 
következtetés fatalizmust sugall, hibás kört is tartalmaz, hiszen ha az új érték- 
rendszert csak az új viszonyok hozzák létre, az új viszonyokhoz viszont új mó- 
don gondolkodó emberek kellenek, egyik sem fog kialakulni. Természetesen 
az értékrendszer kialakulásának meghatározottsága korántsem determinisztikus. 
A korábbi példában említett polgári társadalom esetében is a viszonyok ki- 
alakulásával párhuzamosan igen erősen folyt az értékrendszer propagandája, 
tudatos és szándékos terjesztése is. S ennek előretörése, az értékek tudati, 
erkölcsi meggyökerezése nélkül nem tudott volna kialakulni az új társadalom. 
A reneszánsz, a humanizmus, a protestantizmus, a pietizmus, a felvilágosodás, a 
szentimentalizmus nemcsak az új viszonyok tükre volt, de alakítója is. Peda- 
gógiai hatások, morális nyomások, művészi élmények, tudományos eredmények 
bombázták az emberek tudatát az új értékrendszer kialakulása, kiteljesedése 
érdekében. S a szocialista forradalomnak is szinte első lépése a kulturális forra- 
dalom meghirdetése, a tudatos tudatformálás igénye. Az új, a szocialista értékek 
eltökélt terjesztéséről tehát nem lehet lemondani. Minthogy azonban a terjesz- 
teni kívánt értékrendszer még nem eléggé kialakult, , a nevelőket is nevelni kell", 
s a nevelők nevelését éppúgy, mint a nevelendőkét — miként ez például Ma- 
karenko pedagógiai gyakorlatában nagyszerű példát nyert — elsősorban a vi- 
szonyok végzik el. A szocialista értékrendszer tudatos formálása igen fontos 
feladat, de nem úgy, ahogy sokan képzelik: a moralizáló prédikációk szintjén, 
hanem a viszonyok alakításában. Ahogy Makarenkonál bebizonyult, hogy a fe- 
gyelemre nevelés legjobb eszköze nem a fegyelmezés, hanem a fegyelmet kikö- 
vetelő viszonyok létrehozása, ez érvényes minden erkölcsi alakító szándékra, 
hiszen, mint már többször hangsúlyoztuk, belsővé egy érték csak a tapasztalat 
által válhat. Az új viszonyok és az új értékrendszerű emberek, a két egymást 
feltételező rendszer kialakításának felhdata tehát lényegében ugyanazt jelenti. 
A szubjektív tudati elem megelőzheti az objektív viszonyok kialakulását, de 
csak akkor, ha ezek kialakítására (s nem közvetlenül , tudatformálásra") irá- 
nyul. Azok a kommunisták is, akiknek a legnagyobb a vonzerejük, többnyire 
éppen valamilyen emberibb viszony kialakításáért folytatott küzdelem által 
tudták e hatást kiváltani. 


Ha azonban ilyen emberek vannak a társadalomban, ez azt bizonyítja, hogy 
mégis csak jelen vannak a szocialista értékrendszer alapjai is. És most érhetünk 

el annak számbavételéhez, hogy ezekből az alapokból, a szocialista értékrend- 
szert meggyökereztetni, erősíteni képes feltételekből mi az, ami már jelen van 
a társadalomban. Legelőször is, a társadalmi viszonyok legfontosabbjaként: a 
tulajdonviszonyok. Bár tudjuk, távol vagyunk attól a céltól, hogy a termelőesz- 
közök tulajdonlása minden egyes ember közvetlen lehetősége, és ezzel a tulajdo- 
nosi tudat minden ember jellemzője legyen, az a tény, hogy a társadalom úgy 
épül fel, hogy a termelőeszközök magántulajdona nem tud újra domináns szer- 
vező elvvé emelkedni, az a tény, hogy a társadalom szervezési elve nem a min- 
denáron való haszon, hanem a mind emberibb élet biztosítása: számos in- 
tézményi garancia kialakulásához vezetett, ez pedig a közgondolkodásban is 
elültetett olyan igazságossági normákat (a munka nélkül szerzett jövedelmek 
és a kizsákmányolás elítélése, egyenlő lehetőségekre törekvés stb.), amelyek 
ugyan több okból nem váltak kizárólagossá, de társadalmunkban jellemző- 
nek nevezhetők. Az új érték jelenlétét bizonyítja az is, amikor a társadalom 
polgárai ezeket az igazságossági elveket szenvedélyesen vagy rezignált ké- 
tellyel számon kérik saját viszonyainktól; a fent elmondottak jegyében ép- 
penséggel szükségszerűnek is tekinthető, hogy a szocialista értékrend ebben 
a fázisban elsősorban a kritika oldaláról fogalmazódik meg. Ha az elvek 
megelőzik a társadalom megfelelő intézményi, együttélési formáinak kiala- 
kulását, ez azt is jelenti, hogy a felnövekvő nemzedékeket még nem létező 
viszonyokhoz szocializálják, s a nemzedékek jó esetben (tudniillik, ha lehe- 
tőséget kapnak az önkifejezésre) az elvek és a valóság szembesítését végzik el. 

Mindez már azt a következtetést is magában foglalja, hogy a domináns tár- 
sadalmi viszonyok mellett a tágan értelmezett, a tömegkommunikációt, a művé- 
szeteket is magában foglaló nevelési, szocializációs rendszer, az új elvek terjesz- 
tésének mechanizmusa maga is egyike az értékrendszer kialakulási feltételei- 
nek." Ezazonban annak a további feltételnek a függvénye, hogy e csatornákban 
valóban olyan elvek közvetítődjenek, amelyek a szocializmus adekvát elveinek 
tekinthetők. Ezen elvek, ha nem saját korérdekeink utólagos apológiájára, tekin- 
télyekkel való alátámasztására használjuk őket, megtalálhatók a marxizmus 
alapműveiben. Korántsem azért, mert ezek mintegy új bibliaként, csalhatatlan 
kinyilatkoztatásokként szolgálnának a szocializmusban, hanem mert a kapita- 
lizmus ellentmondásai által fogantatva éppen azok az elvek fogalmazódtak meg 
bennük, amelyek ezen ellentmondások pozitív megszüntetését teszik lehetővé. 
A szocializmus egyik legfőbb sajátossága e célraorientáltsága, az, hogy tuda- 
tosan törekszik még jelen nem levő alapfeltételeinek kialakítására. Hogy mi- 
lyen egy kifejlett szocialista értékrendszer, természetesen ezekből a célokra 
orientált alapelvekből sem lehet részletezően megállapítani. De egyes elemei, 
egyes új, a régi, polgári értékrendszerbe betagolhatatlan értékek e művekből 
is különválaszthatók. 

Ilyen a társadalmi meghatározottság elve, ami nem az egyén társadalom- 
nak való alávetését jelenti (mint a ,közösségiség" korábbi leszűkítő értelme- 
zésében), hanem azt, hogy minden egyéniben társadalmi folyamatok tükrö- 
ződnek, így az egyén sokkal több, mint önérdekei képviselője, ha jól ismeri 
fel saját helyzetét, saját legbelsőbb érdekeinek képviselete társadalmi érdekek 
képviseletévé emelkedhet, a társadalmi háttér erejére támaszkodhat. Ez az 
elv összefonódva a viszonyok tudatos változtatásának, mint szintén központi 


" A vitaindítóhoz is kapcsolódva: nemcsak az oktatási-nevelési intézmények 
feladata ez. Mindenkinek, aki bármiképpen a szocializmus elveinek vagy gyakor- 
latának képviselőjeként lép fel, egyben az eszméhez való viszonyt (pozitívan vagy 
negatívan) formáló hatása is van. 

értéknek felvállalásával a szocializmust felvállaló országok mindennapi gya- 
korlatában" mint az élet, a közgondolkodás átpolitizáltsága jelentkezik, illet- 
ve jelentkezhetne még erősebben. Ezen érték létalapja éppen a társadalom 
célraorientált, az egyéni boldogulásnál távlatosabb társadalmi, történelmi cé- 
lokat kitűző természete. 

Ilyen alapelv az egyén sokoldalú kifejlődésének elve, amely azon a 
gondolaton alapszik, hogy ellentétben a polgári individualizmussal, a többi 
egyént nem versenytársának, saját kifejlődése korlátjának, hanem gazdagí- 
tójának tekinti. (Minthogy az egyik fontos marxi megfogalmazás szerint a 
másik nemhez való viszonyban az emberi nemhez való viszony fejeződik ki, 
ezen egyéniség-felfogás egyik megvalósulási formája az olyan egyenrangú 
szerelmi-házastársi viszony is, amelyet egyik fél sem érez kompromisszum- 
nak, hanem saját kibontakozása feltételének.) 

A munka szerinti elosztás elvét hirdető társadalomban feltétlenül köz- 
ponti érték lehet a munka. Ez, illetve a hozzá kapcsolódó értékek — köteles- 
ségtudat, szorgalom, fegyelmezettség —. mint a beszélgetésben is elhangzott, 
önmagában nem szocialista érték, hanem a legkülönfélébb társadalmakban 
szerepet kapó értékek közé tartozik, mint a becsület, a hűség, a szolidaritás 
értéke stb. Ezeket az úgynevezett örök értékeket azonban minden társadalom 
a saját értékrendszeréhez, többi értékéhez igazítja. Így a munka szocialista 
értéktartalmát az adhatja meg, ha egyre jobban az egyénre szabott, alkotó 
(s ezáltal az egyén lehetőségeit gazdagító), vagy ha nagyobb társadalmi 
célok közvetlen szolgálatát lehetővé tevő, az egymásrautaltságból fakadó szoli- 
daritás élményével gazdagító stb. erőfeszítés. 

A feltételek reális mérlegelésének hiánya az elvek eltorzításához vezethet, 
leegyszerűsítéséhez egyfelől, elutasításukhoz másfelől. (Például a társada- 
lomváltoztatás, a politikai elkötelezettség elve is hiába válna általánossá, 
ha a gyakorlatban csak torz irányban történő változtató törekvéseket eredmé- 
nyezne, a jobbító buzgalom például az egyes új, szokatlan és ezért negatívnak 
minősített jelenségek konzervatív üldözését jelentené.) S így, ha az egyes érté- 
kek megjelenéséről beszélhetünk is, összeszerveződésük mikéntje, a szocialista 
értékrendszer még nem körvonalazható. Az értékrendszer lényege, a mindenre 
kiterjeszthetőség is hiányzik, hiszen sem a munkához való viszonyban, sem a 
családmodellben (és még sorolhatnánk az életterületeket) nincs a marxizmus- 
nak még a fentiekhez hasonló konkrétsági szinten kiérlelt, egyértelmű válasza, 
s ezek helyére gyakorta idegen értékrendszerek válaszjavaslatai tolakodnak. 

Az egyik fő nehézséget a szocializmus adekvát viszonyainak és értékrend- 
szerének kialakulása előtt éppen az támasztja, hogy a társadalom nem-szocia- 
lista elemei, együttélési és intézményformái, tudati viszonyai, értékelési me- 
chanizmusai nem csupán jelen vannak, de aktívan ellene is működnek az új 
vonások kialakulásának, és visszaszorításuk sem egyszerű, rohammal, kam- 
pánnyal megoldható feladat. 

Táplálják e nem-szocialista értékeket mindazok a viszonyok, amelyek még 
nem a kommunizmus elvei szerint formálódtak : öröklött intézményformák épp- 
úgy, mint a nemzetközi viszonyok által kikényszerített védekezőmechanizmusok, 
magánviszonyok éppúgy, mint közéleti szokások, a gazdasági felzárkózás érde- 
kében alkalmazott eszközök éppúgy, mint a változásoknak makacsul ellenálló 
magatartási kövületek. Ezek a nem-szocialista létviszonyok nem-szocialista ér- 


s Sajátos példái ennek az egyén helyett főszerepbe igazából a társadalmat 
emelő művészeti alkotások. 

tékeket táplálnak. Bürokratikus értékeket. Individualista értékeket. Konzerva- 
tív értékeket. S ezek az értékek éppen az őket tápláló létviszonyok életképes- 
sége folytán sok esetben virulensebbeknek, legalábbis reálisabbaknak tűnnek, 
mint a felsorolt szocialista értékek, s az emberek tapasztalataiban azok ellen 
hatnak. Azt sugallják, hogy nincs , mindenoldalú személyiség", csak önzés, nincs 
társadalmi öntudat, csak bürokrácia stb. Minthogy azonban a valóságban 
mégiscsak jelen vannak a társadalom szocialista alapjai, az értékek ütközése 
még csak nem is minden esetben ölti a nyílt kihívás formáját. Az esetek nagy 
részében ugyanis (miként a társadalomban a szocialista alapok és nem-szocialista 
vonások) az értékek is egymással összekeveredve jelennek meg az egyes jelensé- 
gekben s az egyes emberek tudatában is. Napjaink vállalkozásaiban például nem 
könnyű megvonni a határt az individualista önérvényesítés, illetve az egyén le- 
hetőségeinek gazdagítása, a társadalom hasznára levő munka-erőfeszítés és a 
szolidaritásromboló verseny között. Az egymás mellett élő értékrendszerek küz- 
delme éppen az ilyen keveredések által szokott eldőlni : melyiknek sikerül a ma- 
ga elvei alá rendelni a másik értékeit. 

A társadalom alapjai amellett szólnak, hogy hosszú távon a szocializmus 
értékei fogják maguk alá rendelni a többit. (Ahogy például a földhöz való 
" nem-szocialista viszony értékei beépültek abba a bonyolult viszonyrendszerbe, 
amelynek során a háztáji integrálódott egy alapjaiban szocialista gazdaság- 
szérkezetbe.) Nem mindegy azonban, hogy mely területen milyen sebességgel, 
s mennyi visszavonulással stb. történik ez az integráció. Ebbe a folyamatba a 
maga helyén minden ember bele tud avatkozni, mint ahogy akarva-akaratlan 
részt is vesz benne. S amit tehet, éppen az, hogy minden ponton fellép a szocialis- 
ta értékektől idegen bürokratizmus, a konzervativizmus, az individualizmus me- 
chanizmusai ellen. Olyan létviszonyok kimunkálását tekintve célnak, melyek 
biztosítják mindazt, ami ezen értékrendszerekből integrálható érték (a szervezett- 
séget, a hagyományokra figyelést, az egyén lehetőségeinek tiszteletét stb.), de 
ugyanakkor úgy vannak kialakítva, hogy ne termeljék újra a bürokratizmus 
lélektelenségét, a konzervativizmus újtól való óvakodását, az individualizmus 
önző törtetését. Mindez elsősorban nem morális kérdés. Olyan változásokat fel- 
tételez, amelyek azután, visszaszorítva a bürokratizmus, individualizmus stb. 
mechanizmusait, az egyének tapasztalatában növelik az új értékek hitelét. Azt 
feltételezi például, hogy a gazdaságban megnövekedjék az egyén szerepe a nagy- 
vállalati szférában, illetve az első gazdaságban is; hogy az államszervezésben, a 
szervezet racionalizálódásával fokozódó tudatossággal együtt szintén növekedjék 
az egyes egyének önállósága, felelőssége, és csökkenjenek a kötöttségek ; hogy a 
munkaformák termelékenységnövelését humanizálódásukkal összhangban se- 
gítsük elő; hogy növekedjék az egymáshoz kapcsolódó, szolidaxitást keltő alkotó 
feladatok aránya, jelentősége; hogy növeljük a racionalitástól és humánumtól 
való elszakadás feletti közös kontroll lehetőségét; hogy a lakóhelyeken erősöd- 
jenek a közösségi normák stb. . 

Ha viszonyaink efelé mozdulnak, szükségképpen vonják maguk után a 
szocialista értékek terjedését, a különböző létformák és értékek ma még sokszor 
kusza képet mutató keveredéseiből új szocialista formák kikristályosodását is. 
Persze ezeket az értékeket terjeszteni kell a nevelés, a modelladás eszközeivel 
is. Az alapvető feladat azonban ugyanaz, amit Marx a 11. Feuerbach-tézisben 
fogalmazott meg: nem magyarázni (s különösképpen nem apologetikusan meg- 
magyarázni) kell viszonyainkat, hanem — céljaink, eszményeink irányában — 
megváltoztatni őket. I 


Horiáth Szádor- Trószt Tibor 


Programok és dilemmák 


Az életmódról, annak összetevőiről és azok — dilemmákban is testet öltő — 
viszonyáról szóló eszmecsere időszerűségéhez aligha férhet kétség. Fontosnak 
tartjuk, hogy a vitaindító nemcsak a dilemmákat vette számba, hanem hang- 
súlyozta az ezzel kapcsolatos politikai álláspontok kialakításának szükséges- 
ségét is. Azt nevezetesen, hogy pontokba szedett , parancsolatokkal" nem 1e- 
het életmódot és életvitelt alakítani; ugyanakkor szükség van a konzekvens 
elvi orientációra, eligazodást jelző fogódzókra. Hiszen nem egyszerűen az a 
helyzet, hogy a választás skálája kiszélesedett, hanem az is, hogy a választás 
nyomán megvalósított életvitel, az egyének és közösségek cselekvési program- 
jai nagyon is motiváltak a különböző érdekek által. Továbbá nemcsak a 
választás lehetősége tágult, hanem az alternatívák meglehetősen összetett fel- 
tételrendszerben ragadhatók meg, amelyben együtt van jelen a felhajtó erő 
és a , kényszerpálya" is. 

Mégis, tapasztalataink szerint a dilemma nem az, hogy legyenek-e elvi 
céltételezésekben testet öltő követelmények, hiszen ez nemcsak a politikai 
mozgalomnak, hanem alapvetően a közösségi létnek is feltétele. Sokkal in- 
kább az jelenti a mérlegelés tárgyát, hogy a meglévő követelmények, normák 
miként vehetők és veendők alapul a választáskor, illetve a cselekvésekhez 
való tudatos viszonyuláskor. Ebben a vetületben találkozhatunk bizonyos di- 
lemmákkal, kételyekkel és kritikus türelmetlenséggel is. Főleg, amikor köz- 
életi fórumon avagy magánbeszélgetésen megnyilvánul a nézetek és a tet- 
tek eltérése, amikor a hivatalosan kinyilvánított vélemény és a magánvéle- 
mény kétarcúságával lehet találkozni. 

Úgy tapasztaljuk, hogy a politikailag érzékeny közvélemény nem vala- 
miféle vadonatúj , kódexet" sürget; a vitáknak az a tárgya, hogy a hangoz- 
tatott célkitűzések miként hatják át mindennapjainkat, s miért nem nagyobb 
a következetesség vagy a példák hitele e téren. Hozzátehetjük ehhez, hogy 
egyre fontosabbá válik a pártalapszervezetek állásfoglalása, véleményalkotása, 
a kellő helyen és kellő időben történő orientálás. 

A vitaindító ís utal arra, hogy a ,hogyan élünk" és a , miből élünk" 
problematikája összekapcsolódik. A nehezedő életfeltételek okán mégis gyak- 
ran mondják, hogy a , hogyan élünk" kérdéseit jobb most egy ideig záró- 
jelben tartani, mert ideje észrevennünk, hogy a , miből élünk meg" vált fon- 
tosabbá. Valóban vannak rétegek — mindenekelőtt a pályakezdők, nyugdíja- 
sok, nagycsaládosok, —, ahol ez a kérdés igencsak elevenbe vágó. Ám azt 

sem ártana végiggondolni, miben változtak az elmúlt évtizedekben az életfel- 
tételek s hogyan értelmezzük ma a megélhetést. Történelmünknek nem is 
olyan régi időszakában a fizikai dolgozók jelentős része, az alacsony fizetésű 
állami kishivatalnokok, közalkalmazottak számára a munkás élet, a , becsü- 
letes szolgálat" egyik legfontosabb célja, értelme a saját fedél biztosítása volt 
öregkorukra. Ma már ez egyre inkább előfeltétel, s ez rendjén is való. Tudva 
azt is, hogy ennek az előfeltételnek a biztosítása még mennyi nehézségbe 
ütközik, és milyen áldozatvállalásokat tételez fel. Éppen ezért megfontolandó 
például, hogy a magánerőből építkező egyén, avagy család miképpen (milyen 
paraméterek mellett) kaphat a jelenleginél jobb hitel-, beszerzési, avagy kivi- 
telezési lehetőségeket. Ennek megítéléséhez tartozik, hogy egyúttal pontosab- 
ban lássunk és ítéljünk abban, mi vezet a jelentős vagyonnal rendelkezők 
presztízsfogyasztásához, hivalkodó külsőségeihez, kivagyiságához. Talán az ed- 
digi okfejtés is érzékelteti, hogy a hogyan élünk és a miből élünk kérdésköre 
kölcsönösen feltételezi egymást és nem játszhatók iki egymás ellen. 

Mert az ellentételező szembeállítás nem pusztán teoretikus okoskodást 
rejt magában. A gazdasági nehézségekre, mint vitathatatlan realitásra való 
hivatkozás gyakran válik sztereotip módon idézett hivatkozási alappá az el- 
méleti igénytelenség, a kulturális kérdések iránti közömbösség, a szűkkeblű 
prakticizmus leplezéséhez, egy sor művelődési feladat elodázásához. A köz- 
gondolkodás megyei elemzése is rámutatott, hogy a jó szónak, az erkölcsi 
: ösztönzésnek is nagyobb lehetne a becsülete. A munkálkodó közösségek nehe- 
zen tudják elfogadni az olyan irányítói ,. munkamegosztást", amely az embe- 
ri problémákat, az életmód és életvitel reális dilemmáit csak a párt avagy 
más társadalmi szervezet , hatáskörébe" utalja. Az irányítás nagyon ís sokrétű 
feladatkörében természetesen szükséges a racionális munkamegosztás, ám ha 
a valóságban összekapcsolódó teendők mereven elválasztott , szektorokká" sze- 
parálódnak, még a legjobb szándék ellenére is merevvé, hivatalszerűvé válik 
a légkör, s a dilemmák csak dilemmák maradnak. 

Mi is úgy , hallottuk" a kongresszuson felszólaló tatabányai bányász ér- 
velését — aki egy igen eleven kérdést fogalmazott meg —, hogy az ország 
javát szolgáló túlmunka vállalása inkább az életvitei lehetőségeit bővíti, s 
nem feltétlenül keresztezi a szocialista életmódot. Abban viszont eltér a véle- 
ményünk a vitaindító megállapodásától, hogy ez nem változtatna a dilemma 
lényegén. Ugyanis nagyon nem mindegy, hogy a túlmunka milyen célt szol- 
gál. Nemcsak az anyagi életlehetőségek szűkösségéből fakadó kényszerpályák 
vannak. A pedagóguspálya dilemmái közé tartozik például a pályán maradás, 
de nemcsak ez az egyedüli dilemma. Mert a pályán maradók más dilemmákat 
is kénytelenek megélni, mi több, nagyon is testre szabott cselekvési program- 
má váltani. Akárhogy is vesszük, a megnövekedett tanulólétszám — hivatalos 
nevén: demográfiai hullám — kiképzése mindazoktól, akik hivatásukat ko- 
molyan veszik, túlmunka vállalását követeli. És az életvitel szempontjából 
korántsem mindegy, hogy huszonöt, avagy éjszakába nyúló munkával negy- 
venöt dolgozatot kell-e kijavítani! Még igen sok hasonló példa idézhető. Ám 
az eddigiek is okkal vetik fel, hogy az életmód ilyen dilemmáihoz — ha úgy 
tetszik — megkülönböztetett tisztelettel viszonyuljunk! Annál! is inkább, mert 
a csak anyagi boldogulást hajszoló, a közszükségletben csak konjunktúrát, de 
közérdeket nem látó szemlélet a fenti példázatokra amúgy is ráüti a , minta 
érték nélkül" cinikus cimkéjét. 

Ezzél kapcsolatban jegyezzük meg, hogy a vállalkozások megítélése dolgá- 
ban — tapasztalataink szerint — rugalmasabb lett a közgondolkodás. Ami nem 
jelenti azt, hogy kevesebb a kritika, de azt feltétlenül, hogy a kritika iránya pon- 

tosabb. Mert miközben egyre nagyobb elismeréssel adózunk az életvitelt meg- 
könnyítő szolgáltatási formáknak, a bírálat nemcsak a tisztességtelen haszon- 
szerzést éri (mert tévedés lenne azt hinni, hogy ennek csak a kisvállalkozás az 
egyedüli terrénuma), hanem azt is, ha olyankor is megvan a tisztességes ha- 
szon, ha a fogyasztók ellátása nem javul, nem növekszik a választási lehető- 
ségünk, és csökken a szolgáltatókkal szembeni kiszolgáltatottságunk. 

A túlmunka vállalása körében — úgy ítéljük meg — a vitaindító azon meg- 
jegyzései, amelyek a , falusi családok" életére vonatkoznak, ahol úgymond a ház 
körüli teendők ellátása szinte teljesen leköti az energiákat, igencsak sommásak. 
A mai faluképet sokkal alaposabban, valóságos dimenzióiban kellene újragon- 
dolni az életmód és életvitel kapcsán is. Minden bizonnyal gazdagabb lenne 
a kép, ha többször indulnánk ki a községek gazdasági funkciójából, a közös- 
ségi formák és értékek váltásából; figyelve például a ma még kevés számú, 
de biztató jelenlétű körök, egyesületek törekvéseire is. Nyilván itt is vannak 
dilemmák, de megújulási törekvések is; s talán nem valamiféle , népieskedő" 
fordulat azt mondani, hogy a nehéz mezdi munkát megkönnyítő gép kezelése, 
a jól megművelt kertben az új agrotechnika alkalmazása, a növényvédelem 
ismerete és felhasználása nyomán a munka gyümölcse nem kevés örömöt ad, 
és ez az életmódra is kihat. Mindez arra utal — főleg a helyi-megyei politikai 
munka jobb végzése szemszögéből is —, hogy a területfejlesztési teendőink kö- 
zött az urbanizálódás, a várospolitika mellett kellő hangsúlyt kapjon a község- 
politikai feladatok érdemibb újrafogalmazása is. Megyei pártértekezletünk egye- 
bek között ezért húzta alá ennek fontosságát. 

Tehát elég sok tényező utal arra, hogy az életmód számbavétele során a ho- 
gyan és miből élünk kérdéseit még alaposabban vonatkoztassuk arra is, hogy 
hol élünk. A vitaindító — igen kifejezően — erre is utalt. Ismét a közgondolko- 
dás elemzésére hivatkozva idézünk fel egy igényt, amely azt tükrözi, hogy az 
együttélés normái, feltételei — főleg az új lakótelepek közegében — hiányosak. 
Az egyéni életvitel megvalósítása közben gyakran marad zárójelben a másoké. 
Felvetődik, hogy a helyi testületek munkájában kapjon nagyobb helyet a tele- 
pülések hagyományaihoz, sajátosságaihoz, arculatához igazodó normák kialakí- 
tása és képviselete. Ezt nemegyszer azzal utasítják el, hogy nincsenek , külön" 
városi-lakótelepi törvények. De nem is ilyenekre van igény, hanem a nyugalmat, 
a rendet, a pihenést biztosító alapvető feltételekre és szabályozásokra. Politikai, 
társadalmi kezdeményezés dolga is, hogy a különböző lakóközösségek demok- 
ratikus , önszabályozása", a környezet arculatának formálása, egy egységesebb 
szellemi környezet kialakítása céljából is határozottabb lépéseket tegyünk. 

Felvetéseink a széles problémakörben csupán adalékot jelenthetnek, a hoz- 
zájárulást tartottuk feladatunknak. Hozzátéve még azt, hogy a vita egészét az 
agitáció és a propaganda fórumain ugyancsak céltudatosan kell majd hasznosíta- 
nunk. Mégpedig oly módon, hogy a fórumokon ne pusztán a továbbvihető 
érvek , receptszándékú" befogadása történjen, hanem közös felkészülés arra, 
amit egyedi helyzetekben is jobban, hatékonyabban kell képviselnünk. 

Szántó Tamás 


Munka és életmód — 


a műszaki értelmiség szemszögéből 


Gyakorló konstruktőrként és pártmunkásként elsősorban a műszaki értelmi- 
séggel kapcsolatos szemléletünket, szemléletváltozásunkat figyelhettem meg. 
Az iparvállalatnál dolgozó alkotó műszaki értelmiség életmódját jelentősen 
meghatározza feladatköre, ezért ebből a szempontból vetem fel néhány ész- 
revételemet. 

Az alkotó munka a műszaki értelmiségtől is , naprakész" ismereteket 
követel, az ismeretek megszerzésére azonban hiányzik a társadalmi ösztön- 
zés. A műszaki értelmiségi pályára jelentkező fiatalok száma azért is csök- 
ken, mert többnyire egyoldalú, tekintélyromboló, negatív véleményeket hal- 
lanak, például, hogy a mérnökök , nehéz emberek", továbbá benzinkutasként 
vagy takarítóbrigádban dolgoznak, a munkahelyükön sem mérnöki mun- 
kát végeznek. A továbbtanulási szándék csökkenése nemcsak a holnap mű- 
szaki színvonalát befolyásolja, hanem távolabbi jövőnkre is kihat. Az eset- 
leg kisebb létszámú és színvonalú holnapi műszaki gárda nemcsak alacso- 
nyabb szinten végezné feladatát, hanem a rákövetkező nemzedéket sem az 
akkori igényeknek megfelelően képezné. Műszaki értelmiségünk társadalmi 
presztízse növelhető. Ehhez munkánk hatékonyságát kell javítanunk és az 
olykor világraszóló hajdani és a mai eredményeinket számba vennünk. 

A pályát művelők számára meg kell teremtenünk a szakmai, politikai 
továbbképzés, valamint a magasabb követelményeknek megfelelő nyelvtanu- 
lás lehetőségeinek bővítését. Sajnálatos, hogy mai szemléletünk szerint a to- 
vábbképzés csökkenti a hasznos munkaidőalapot. Meglepő, hogy továbbkép- 
zési terveink meghiúsulása ma még nem okoz akkora traumát, mint egy el- 
maradt gépbeszerzés, pedig gazdaságpolítikai céljainkat — a termelési szer- 
kezet átalakítását, a hatékonyság növelését stb. — gyakran közvetlenebbül 
szolgálná a , szürkeállomány" megerősítése, mint a gépparkké. 

A műszaki értelmiség növekvő feladatainak elvégzéséhez szükséges is- 
meretek megszerzésére törekszik. A munkahelyi diszpreferenciák miatt sok- 
szor kizárólag az önképzés lehetősége marad, és ez olykor háttérbe szorítja 
a kulturális, a sportolási, a közéleti és a családi tevékenységet is. Életmó- 
dot meghatározó elemmé vált a szakmai továbbképzés, amely nemcsak a 
munkahelyi feladatok elvégzését határozza meg, hanem a szabadidő értel- 
mes felhasználására is kihat. 

A képzettségi szint alatti foglalkoztatás a morális károkon túl anyagi pa- 
zarlás, amely végső soron a magyar munka leértékelődéséhez vezet a világ- 

piacon. Az alulfogialkoztatás csökkentéséhez elsősorban a műszaki közép- 
káderek érdekeltségét és képzési színvonalát kell javítani. A mester-szak- 
munkásképzés, a másodszakma megszereztetése mind jó fonmai keret a mű- 
szaki középkáderek továbbképzéséhez, ezek azonban csak ott hoznak ered- 
ményt, ahol nem az újabb bizonyítványnak, hanem a teljesítményben jelent- 
kező színvonalasabb felkészültségnek van becsülete. 

A gazdaságosabb termékszerkezet kialakításához szükséges ismeretek, 
technológiák, alkatrészek a fejlett tőkés országokból nehezen szerezhetők 
be, ezért is fontos a hazai tudományos eredmények gyorsabb alkalmazása. 
Az egyetemi és a kutatóintézeti műszakiak egyre közvetlenebb és eredmé- 
nyesebb kapcsolata az iparral azt illusztrálja — a vitaindítóban megfogal- 
mazott gondolattal összhangban —, hogy az anyagi feltételek fejlesztése mel- 
lett gondolkodásmódunkat is formálnunk kell. 

A hagyományos értelmiségi funkciók közül az ismeretek továbbadása a 
legszebb feladat. Hasznos lenne, ha ez nemcsak az ifjú generáció oktatására 
szorítkozna, hanem a munkahelyi középkáderek továbbképzésére és a szak- 
mai fórumokon a kollégákkal folytatott tapasztalatcserére is kiterjedne. Az 
ifjú nemzedék oktatása a fáradságos pedagógusi munkával járó alacsony 
díjazás miatt nem vonzza az alkotó műszaki értelmiséget. A munkával kap- 
csolatos megbeszélés — mintegy munkahelyi oktatás — közvetlen gazdasági 
előnye, hogy mozgósítja a műszaki fejlesztés tartalék erőit, és közben , vizs- 
gakötelezettség" nélküli elméleti ismereteket is ad. Társadalmi előnye, hogy 
közelíti egymáshoz a munkatársi, baráti kapcsolatok útján is a munkást és 
a mérnököt. Az együttes tevékenység során egymás munkáját, eredményeit 
és képességeit is egyre inkább tisztelik. 

A mindennapi tevékenység az iparvállalatnál dolgozó mérnököt — pa- 
radox módon — sokkal jobban köti a munkáshoz, mint a műszaki értelmi- 
séghez. A műszaki értelmiség rétegen belüli kapcsolatai is szolgálnak össz- 
társadalmi célokat. A tudományos és gazdasági tervek véleményezése, a szak- 
mai tapasztalatcserék szervezése, a műszaki kultúrtörténet ápolása, de még 
a sajátos érdekeinek felismerése is alapvetően a műszaki értelmiség feladata. 
Feladatainak akkor tud eleget tenni, ha elsősorban önismeretét fejleszti. 

Az életmód különböző jelenségeivel közvetlen kapcsolatban levő műszaki 
értelmiségi politikánknak van objektív mércéje. Akkor léptünk valóban elő- 
. re, ha a műszaki felsőfokú oktatási intézmények és az ipari vállalatok — a 
műszaki pálya tekintélyének, presztízsének, a műszaki értelmiség képzett- 
ségének növekedésével — eleget tudnak tenni a minőségi követelményeknek. 

Surányi Endre 


Áz eszmei ráhatás teendői 


Nap mint nap tapasztaljuk, hogy a gazdasági lehetőségeinkkel, a jövedelmi, 
kereseti viszonyokkal és általában az életfeltételek alakulásával összefüggés- 
ben számos új jelenséggel kell szembenéznünk -. az eszmei, az ideológiai, 
a világnézeti munka szempontjából is. A viták felélénkültek a közélet leg- 
különbözőbb fórumain. Ez azonban nemcsak a vitatott nézetek tisztázásához 
teremt kedvezőbb helyzetet, de szembeszökőbbé tette ideológiai munkánk 
gyengeségett, erőtlenségeit is. 

Mi lehet az eligazodás sarkpontja? — tette fel a kérdést a vitaindítón 
Végh Csaba. Az, hogy a munka határozza meg alapvetően az embereknek a 
társadalomban elfoglalt helyét — húzták alá a beszélgetés résztvevői. S való- 
ban ez az az archimédeszi pont, ahonnan ki lehet mozdítani a világot mai 
helyzetéből — esetünkben a tudat világát is. Nem kívánom számba venni a 
fontosabb értékzavarokat, melyeket a munka világában tapasztalok. Az al- 
kotó, szellemi tevékenység erkölcsi, anyagi értékeinek devalválódását, ál- 
talában a szakképzettség, a szakmai tudás becsületének megingását, a vég- 
zett munkával nem arányos magas jövedelmüket ügyeskedéssel szerzők tér- 
nyerését. Ezek a munkával, a végzett munka értékével, az elosztási viszo- 
nyokkal kapcsolatos társadalmi feszültségek forrásai. Érthetetlen és elfo- 
gadhatatlan azonban számomra az, ahogyan ezeket az értékzavarokat, fe- 
lületesen és egyoldalúan felerősítik a tömegkommunikáció és szellemi közéle 
tünk egyes fórumai. Mire gondolok? 

A mindegy milyen munkával pénzt csináló ,hakni-szemlélet" kritikát- 
lan útrabocsájtására, a közösségi érdekek önzetlen szolgálatáról készült — 
.és valóban nem bánta meg?" stílusú — értetlenkedő niportokra. Arra a 
, szociológiai" kórjelentésre, mely didaktikus egyszerűsítéseivel arra a követ- 
keztetésre jut, hogy az emberek azért nem dolgoznak nálunk jól és hatéko- 
nyan, mert ezt , lehetetlenné tesszük" számukra. S itt vannak az új illúziók, 
lehet rajtuk tűnődni! A hajdanvolt legényegyletek, gazdakörök, cserkész- 
csapatok szeplőtlen és feddhetetlen erkölcsiségéről, avagy g , csak a függet- 
len", ,csak az autonám?, , csak az intézményen kívüli" csoportok idilli em- 
berformáló szerepéről. S bizony még világnézetem miatt is pironkodhatok, 
amikor neves Írónk tollából azt olvashatom, hogy a materialista alapelvekre 
építkező erkölcsi nevelés — hitem szerint munkára, hazaszeretetre, humá- 
numra stb. — megvalósíthatatlan és így haszontalan törekvés. 

Mindezt azért teszem szóvá, hogy felhívjam a figyelmet a tömegkom- 
munikáció, a kulturális élet különböző övezeteiben működő pártszerveze- 
teínk eszmei érzékenységének jelentőségére. Eszmei munkánk színvonalá- 
tól is függ, hogy az aktívabb ideológiai élet mennyiben szolgálja érdemben 
az életmód szocialista vonásainak erősítését. 


JEGYZETEK 


Rózsa László 


Eszmények és illúziók 


Gondolkodásom fejlődését befolyásoló számos élményeim egyikére még ma is 
élénken emlékszem. Ezerkilencszáznegyvennégy telén lehetett az a ritka alka- 
lom, hogy Dimitrij Popovics, a mindig hallgatag és komoly kárpátukrán kom- 
munista a Margit körúti börtön negyvennégyes zárkájában szovjetunióbeli 
életéről kezdett beszélni nekünk, fiataloknak. Ez bizonyos fokig kockázatos volt, 
mert akkor még egyáltalán nem jött el az ideje annak, hogy ki-ki feltárja 
illegális múltját még egymás előtt is, különösen azt nem, hogy a Szovjetunióban 
ís élt. Popovics (akiből később a Legfelsőbb Szovjet képviselője lett Kárpát- 
Ukrajnában) valamiért jókedvében volt és tört magyarsággal elmondta, hogy 
egy óragyárban, ahol dolgozott, hogyan nevelték az embereket. Az egyik mun- 
kás műszak végeztével egy órát rejtett a ruhája alá, és megpróbálta azt kicsem- 
pészni. A rendészet elcsípte, de a banális üzemi lopásért nem állították bíróság 
elé, hanem a kollektívagyűlés vette át a bírói szerepet. A tángyalás szenvedé- 
lyes felszólalásokkal zajlott le, szemére hányták, hogy mennyire visszaélt a 
többiek bizalmával, milyen szégyent hozott társaira. A szégyentől fülig vörös 
tolvaj szemmel láthatóan módfelett szenvedett és mindent őszintén bevallott. 
Tekintettel a nyilvánvaló megbánásra, a kollektíva úgy határozott, hogy bér- 
csökkentéssel köztük maradhat, de be kell bizonyítania, hogy valóban megvál- 
tozott. A szocialista társadalom Így szolgálja az új típusú ember nevelését — 
zárta le a témát Dimitrij, és mi, fiatalok, sokáig meditáltunk az eseten, és 
még többször visszatértünk szenvedélyes vitáinkban arra, hogy az új társa- 
dalom "megváltozott körültnényeiben hogyan is fogjuk majd annak idején 
nálunk is felszámolni a lopást, a csalást, a bűnözést, a prostitúdiót, miként 
fog kialakulni az új társadalom sokoldalúan fejlett embere. 


Több mint negyven év futott el azóta, s amikor kezembe veszem az idő- 
közben megjelentetett statisztikákat, amelyek a bűnözés ismételt növekedésé- 
ről tudósítanak, sajnálkozó rezignáltsággal veszem tudomásul, hogy számos 
tekintetben a várt, remélt, előrevetített folyamatok lényegesen lassabban, vagy 
másként következnek be, mint ahogy azt korábban elképzeltük. Akkori, tisztán 
spekulatív levezetéseink alapján például mára szinte mindenütt ,.meg kellett 
volna születnie" az , új embernek". Ez az , új ember" azonban — érthetően — 
igen kevés hasonlóságot mutat mindenféle , modellember"-hez. 

Mai gondolkodással értékelve az akkori felfogásunkat és várakozásainkat, 
persze nagyon könnyű felfedezni, hogy abban utópikus vonások voltak. De ab- 
ban az értelemben utópikusak, ahogyan Karl Mannheim, a húszas-harmincas 

évek ismert német szociológusa Írja az Ideológia és utópia című művében. 
Mannheim ugyanis kétféle utópiáról ír. Az egyik, az utópia általános értelmezé- 
se, miszerint vannak elvileg és gyakorlatilag megvalósíthatatlan utópiák, a má- 
sik, hogy vannak utópiák, amelyek ,egy meghatározott létfokból adódnak", és 
,lehetséges, hogy a ma utópiái a holnap valóságaivá válhatnak", vagy ahogyan 
az általa is idézett Lamartine francia költő mondja: , Az utópiák korán érett 
igazságok". 


A szocializmus mint eszme s annak tudományos nézetrendszere a XIX. 
század konkrét viszunyai között, a kapitalizmust tagadó új alapelvű társadalom 
létrejötte előtt születik meg, s természetes, hogy egyes elemei a bekövetkezett, 
konkrét, valóságos szocializmus viszonyaihoz képest utópikusak, vagy annak 
látszanak. A mai valóság még akkor, a negyvenes évek elején is elvont jövő volt, 
amelynek megélésére se volt túl sok esélyünk a háború végső fázisában, és nem 
csoda, hogy elragadtak bennünket az általánosságok. Mégis, a jövőről való la- 
tolgatásoknak rendkívül fontos funkcióik voltak: hitté alakították át a racio- 
nális meggyőződést, anélkül hogy a racionális alap kisiklott volna alóla. Hitté 
abban, hogy a cél, amit a mozgalom követ, olyan morális és etikai értékeket 
hordoz, olyan eszménnyé lényegül a szabadság kivívásával, az elnyomás és a 
kizsákmányolás megszüntetésével, amiért minden áldozatot érdemes meghozni. 

Azt hiszem, nem kell példákat hozni annak bizonyítására, hogy ez a meg- 
győződésből táplálkozó hit milyen szerepet töltött be és tölt ma is be a történe- 
lem valamennyi forradalmi mozgalmának fennmaradásában és fejlődésében. 
Még a kommunizmusnak olyan engesztelhetetlen ellensége is, mint Zbigniew 
Brzezinski, Carter volt elnök hajdani nemzetbiztonsági főtanácsadója (ma poli- 
tológus egyetemi tanár) úgy vélekedett, hogy ,,...a marxizmus, amely a nép- 
tömegek szintjén a kommunizmus formájában terjedt el, jelentős előrehaladást 
képviselt az ember részéről a világhoz való viszonyulásának felfogásában". 

A marxizmus mindent átható racionalizmusa és erőteljes etikai lényege, 
amely a gyakorlati életben új eszmény formájában jelent meg mindenütt a tár- 
sadalmi mozgalmakban, gyakran nem óvta meg azonban önmagát — vagy pon- 
tosabban szólva: nem tudta megóvni önmagát — az eszményítés illúziókoszo- 
" rúitól. Sőt, paradox módon, minél nehezebb, kezdetlegesebb feltételek, körül- 
mények uralkodtak az adott korszakban, az illúziók koszorúja annál fényeseb- 
ben csillogott, a cél annál egyszerűbben elérhetőnek látszott. 


1948-ban pártiskolán voltam a Karolina úton. Andics Erzsébet, Rudas László 
voltak a tanáraink, Piszker Tibor és Csohány Gabriella a szemináriumvezetőink. 
A korszak a hatalmi fordulat éve volt, az események egymást kergették. — 

A napi feladatok tengernyi sűrűjében nyitott szemmel mozogtunk, ámde a 
forradalmi erjedésben mégis úgy láttuk, vagy akartuk látni, hogy rohamos 
megvalósulás felé tart mindaz, amiért korábban és akkor harcoltunk. A ,,hol- 
napra megforgatjuk az egész világot" már nem a távoli holnapot, hanem gyak- 
ran a türelmetlen azonnalit jelentette. Holott a valóságban az ország gazda- 
sága, termelőapparátusa még siralmas állapotban volt, a mezőgazdaság, a tehén- 
és lóvontatta eke korszakánál tartott, a háborús károk felszámolásához még 
éppen hogy hozzákezdtünk, az embereknek a jóllakás volt a mindennapi gond- 
juk — a politikai tényezőket nem is említve. A hatalom megváltozásával azon- 
ban úgy éreztük, hogy a lehetőségek végtelen távlatai nyíltak meg előttünk. 
Egyáltalán nem volt ellentétes ezzel a lelkiállapotunkkal, sőt összefüggöt azzal, 

hogy a szemináriumokon felforrósodott vitákat folytattunk — a kommunizmus 
elosztási viszonyairól, a kommunista társadalom bőségéről, az emberi kapcso- 
latok megváltozásáról, a személyiség szabad kibontakoztatásáról és effélékről, 
amelyek a valóságos viszonyainkat tekintve akkor az utópiák világába tartoztak. 


Tennivalóink során tapasztaltuk, s eszünkkel akkor is tudtuk — s utóbb 
egyre világosabban láttuk —, hogy azok az évek egészen más problémákat álli- 
tanak elénk. De éppen amikor a reális helyzet nehéz, küzdelmes, az emberi lé- 
lek szeret előremenekülni a jövőbe. Mint ahogyan az ilyen előremenekülés 
rendkívül erős vonása volt a század eleji agrárszocialista mozgalmaknak, és 
számos utópikus elképzelések színezték vezetőik és résztvevőik álmait, s mint 
ahogyan már említettem, a proletárdiktatúra leverését követő negyedszázados 
ellenforradalom és fasizmus rettenetes szorításában az álmodozásnak önfenn- 
tartó és kitartásra buzdító szerepe volt, eza kompenzáló szerep nem szűnt meg 
a felszabadulást követő korszakokban sem, és nem lehet azt egyszerűen elítélni 
vagy semmibe venni. Más tenmészetű kérdés azonban, ha az utópiák, az álmo- 
dozások, az így keletkezett illúziók átcsapnak a gyakorlati politika síkjára, be- 
folyásolják a gazdasági tervezést, áthangolják a tömegek politikai tudati lálla- 
potának, akaratának reális megítélését, a valóságos viszonyok értékelését. Nem 
vitás, hogy az ötvenes évek elejét pusztán politikai-lélektani síkon vizsgálva 
szembeötlő a valóságtól való elszakadás, az irracionális magatartás elhatalma- 
sodása, a használt frazeológia és a reális körülmények közötti tragikus törés. 
A politikának és a gazdaságtörténetnek persze sok minden más mondanivalója 
is van e korszakról, itt csak ezt a politikai-lélektani összefüggést említem meg. 


A későbbiekben, a hatvanas-hetvenes években, a korábbi idők politikai gya- 
korlatából származó tanulságok levonása folyamán egyre erőteljesebb voná- 
sokkal fejlődött a politikai és a gazdasági realizmus. Erős törekvések hatottak, 
hogy feltárják, valósággal , felfedezzék" a magyar társadalom valódi szociológiai 
képét, a munkásosztály és a társadalom más rétegeinek konkrét életviszonyait, 
a parasztság átalakulását a termelőszövetkezetekben, a gyors urbanizáció külön- 
féle kihatásait, a kultúra és a közműveltség állapotát, a jelenkori magyarság 
nemzettudatát és nemzeti önértékelését. A hatvanas évek közepétől, amikor a 
gazdasági reform előkészületei megkezdődtek, később a folytatás során pedig 
a közgazdasági műveltség valóságos forradalma zajlott le: igen széles rétegek 
kezdtek érdeklődni bel- és külgazdaságunk legkülönbözőbb kérdései iránt, és 
nemcsak a szakemberek, hanem más munkaterületeken dolgozók számára is 
hozzáférhetővé lett az ökonómia világa, követhetővé váltak a fejlődés közgaz- 
dasági feltételeiről folyó viták. Rendkívül erős hatást gyakorolt az emberek 
gondolkozására a politika elvszerűsége és ugyanakkor a megközelítés gyakor- 
Jlatiassága, realizmusa. j 


Ilyen értelemben ezek az évtizedek nemcsak a gyors politikai és gazdasági 
fejlődés évei voltak, hanem a magyar társadalom és benne a párt gondolkodás- 
módjának, stílusának, felfogásának egy új, reálisabb és racionálisabb irányba 
való eltolódása. Értékfogalmainkban igen fontos helyet kapott a kiegyensúlyo- 
zottságra törekvés mind a társadalmi problémák, mind a gazdaság tekintetében. 
Ezt a folyamatot erősítette meg hazánk nemzetközi kapcsolatrendszerének ki- 
tágulása, a kifelé és befelé irányuló tömeges turizmus megjelenése, s a gazda- 
sági kapcsolatok világméretű kitágulása. Én mindenesetre e hatások közé sorol- 
nám a műszaki-tudományos forradalom rendkívüli erejű — még csak kibonta- 
kozóban levő — folyamatát, amely különösen a mikroelektronika, a számító- 

gépek megjelenésével és elterjedésével új feltételrendszereket hozott létre min- 
denütt a gazdaságban, a termelésben, a kommunikációban. 

Végül nem szabad elfelejtenünk, hogy a nagy nemzedékváltásra — ami.- 
kor az , alapító" nemzedék fokozatosan kivonul az aktív életből és átadja 
helyét az utána jövőknek — ilyen folyamatok különböző stádiumában került 
sor. Ebben nem kivétel a párt sem, hiszen sorainak túlnyomó többségét most 
már azok teszik ki, akiknek felnőttkoruk már 1965 után kezdődött, és mind- 
arról, ami előtte történt, csak másodlagos tapasztalataik vannak. Vagyis 
olyan nemzedékről van szó, amelynek társadalmi tudatának kialakulása már 
nem kapcsolódik a kiélezett osztályharcok, politikai harcok korához. A mai 
kor más stílusban fogalmazza meg kérdéseit, a választási lehetőségek se szűkül- 
nek arra, hogy az osztályfront egyik vagy másik oldalára állunk. Ugyanazon az 
eszmei-politikai alapokon is lehet jól vagy merőben hibásan dönteni. Ilyen kö- 
rülmények között a társadalmi, politikai elkötelezettség kialakulása se megy 
végbe olyan heves érzelmi tartalommal, mint az egész társadalmat megosztó 
nagy konfliktusok időszakaiban. Ámde az, hogy más korszakban vagyunk, a 
legkevésbé se jelenti azt, hogy nem kell szembenézni új, az eddigiektől talán 
eltérő, de méreteiben és kihatásában nem kevésbé fontos problémákkal. 

A gazdasági növekedés tartós lelassulása, a relatív műszaki lemaradás 
a legfejlettebb országokhoz képest, a társadalom egyes rétegeiben az élet- 
színvonal csökkenése, az ezekből keletkező szociális feszültségek és más ís- 
mert problémák számos ideológiai feladattal is járnak. Miközben az előbb 
már említett módon előrehaladtunk társadalmunk realitásérzékének és racio- 
nális gondolkodásának fejlesztésében, a gyakorlatiasságban, sokak előtt meg- 
rendült, elhalványult a jövőkép, a távlatok hívása, a bizalom a továbbfejlő- 
désben, az ezt összefoglaló hit. Nagyon is érthető, hogy ez az állapot ilyen 
ciklusban elkerülhetetlenül kialakul, s hogy ilyenkor a napi gondok hegyén 
kell előbb átmászni, ha az ember messzibb akar tekinteni. 

És ennek az előretekintésnek nem vigaszul vagy feledésül kell szolgálnia 
a mindennapok bajaira, mint a vallási messianisztikus vagy megváltási ígére- 
teknek, hanem reális tényen alapuló és akaratra épülő dinamizáló erőként. El- 
lenkező esetben bele kellene nyugodni a kiábrándulás és eszmenélküliség, a 
depolitizálódás terjedésébe, amibe természetesen nem akarunk belenyugodni. 
A valóság tényeinek tisztelete egyébként a kommunisták felfogásában soha nem 
jelentette a valóságba való belenyugvást, hanem az annak pozitív megváltoz- 
tatásáért folytatott erőfeszítéseket foglalja magában. 

A jelenlegi helyzetben jól tudjuk, sokféle erő lépett működésbe, sokféle 
ideológiai és politikai hatással kell számolni. Fontos azonban megkülönböztetni 
ezek természetét. Vannak jelentős rétegek, amelyek reális nehézségekkel küz- 
denek, mert tovább nehezült számukra a lakáshoz jutás, mert nem tudják ki- 
egészítő jövedelemmel pótolni az infláció, a drágulás miatti veszteségeiket, mert 
hasonló okok következtében bizonyos területeken hanyatlik a társadalmi jut- 
tatások, a szociális intézmények nívója. A vállalatok érzik a gazdasági feltéte- 
lek szorítását, elhasználódik a műszaki berendezés, döcög a kiszolgáló infíra- 
struktúra, s a stagnálásból még nem tudtunk átlendülni a megélénkülésbe, s 
így lehetne sorolni más ismert, köztudott problémákat. A belőlük származó ha- 
tásokat senki nem becsülheti le. Más kérdés azonban, hogy társadalmi, nem- 
zeti méretekben melyik az ésszerű magatartásforma: az, amelyik dinamizál és 
összegyűjti az erőt, a cselekvő akaratot, vagy az, amelyik akarva-akaratlanul az 
irracionális magatartást ösztönzi? 

Vajon mit mondjunk, mit tartsunk például azokról az , irodalmi hangulat- 
jelentésekről", amelyek a kétségbeesést, a kiúttalanságot sugallják, amelyek 

egy egész nemzet lelkiállapotává akarják tenni a bénító pesszimizmust? Mit 
mondjunk azokról, akik pozitív program helyett a régi irracionalizmus, a nem- 
zeti duzzogás vagy valamifajta sérelmi politika propagandistáivá csapnak fel? 
Mit mondjunk azokról, akiknek a tagadáson kívül, mindenféle eszmény megkér- 
dőjelezésén kívül nincs adnivalójuk, de szívesen elveszik mások hitét? Manap- 
ság bővelkedünk ilyenekben, s sajnos, a válasz, a reagálás vagy elmarad, vagy 
bizonytalan ezekre. És itt egyáltalán nem arról van szó, hogy elvitassuk bár- 
kinek az egyéni jogát a pesszimizmushoz, hiszen az emberi alkat többféle és 
a helyzetre való reagálás is többféle lehet. Olyan jogot azonban soha nem ismer- 
hetünk el, hogy ezt a lelkiállapotot alapvető társadalmi-nemzeti magatartásnak 
akarják elfogadtatni. É I 

Az igaz, hogy az ellenkezőjéhez viszont távlat, jövőterv kell, amely a világ 
mai állapotában sem egyszerűen csak elhatározás dolga, hanem a reális lehető- 
ségeken kell alapulnia. A kommunistáknak azonban van társadalmi tervük, 
amelyet a tudományos szocializmus nézetrendszere foglal össze, és ezt a társa- 
dalmi tervet egyáltalán nem adtuk fel és nem helyeztük hatályon kívül. De 
hogy abból mit tűzünk vagy mit tűzhetünk a megvalósítás napirendjére, és azt 
hogyan tesszük, azt a politikának kell szakaszról szakaszra megszabnia. Az sem 
kizárt dolog, hogy különösen kedvezőtlen körülmények között vissza kell vo- 
nulnunk, átmeneti kitérőket kell tennünk — éppen azért, hogy a társadalmi 
terv feltételei később létrejöjjenek. Ilyen helyzetekben azonban kíméletlenül 
meg kell fizetni a számlát mindig a jövőtervezésbe csúszott illúziókért. Ma már 
világos, hogy tizenöt-húsz évvel ezelőtt még felkészületlenek voltunk olyan el- 
méleti vagy gyakorlati lehetőségre, hogy a fejlődés, a gazdasági növekedés meg- 
akadhat, hogy visszaesések következhetnek be, hogy a kapitalizmussal folyta- 
tott versengésben egyes szakaszokban le is lehet maradni. Mint ahogyan nem 
készültünk — és nem is készülhettünk fel — arra sem, hogy az ötvenes évek- 
ben még egységesnek látszó kommunista világmozgalmat a hetvenes évekre 
súlyos ellentétek gyengítik meg. Megszakítatlan, egyenes vonalú fejlődés pe- 
dig — nagyon jól tudjuk a dialektikus materialista történelemfelfogás- 
ból — nincs és nem is volt, és ebben a tekintetben mi sem vagyunk a törté- 
nelem kivételezettjei. 


Talán paradoxonnak tűnik, de a politikai realizmus nem zárja ki, hanem 
egyenesen feltételezi a meggyőződést; még fontosabbá teszi annak létét. Le- 
gyen az tudományos vizsgálódások összegeződéséből fakadó tudományos hit, 
legyen az politikai tapasztalatokból következő meggyőződés, elsőrendű előfel- 
tétel és indíték a cselekvő ember számára. Az erkölcsi értékek olykor bizony- 
talanul hullámzó mozgásában — amely egyúttal sok zavart és keserűséget is 
támaszt mai társadalmunkban — én úgy gondolom, hogy a racionális alapo- 
kon kialakult hit, meggyőződés , árfolyamának" emelkednie kell. 

Az új helyzetben is meg kell tudni vívni a harcot — együtt immár az új 
küzdelemben formálódhat az új nemzedékek szocialista meggyőződése. Csak 
ezáltal erősödhet — most már a korábbi illúzióktól egyre távolodva, s közben 
új, más előjelű illúziókkal csatározva — jövőbe vetett hitünk is. S miközben az 
egyéni érdekek húzóerejét még szélesebb mértékben akarjuk befogni a társa- 
dalmi előrehaladás szekerébe, még kevésbé mondhatunk le a másik húzóerő- 
ről, a közérdekben a maga érdekeire ismerő ember azonosulásáról e társada- 
lommal. Ez utóbbit persze mindig jóval nehezebb mozgásba hozni. Ámde 
szükségszerű és lehetséges. 

Palotás László 


Minőség és megbízhatóság 


Hadd kezdjem személyes tapasztalataimmal. Igen fejlett nyugat-európai ország 
egyik repülőterének parkolójában vártuk azt az ottani gyártmányú, de az egész 
világon ismert személyautót, amely a szállodába vitt bennünket. Eközben egy 
parkolóhelyről kihúzott előttünk egy szépen formatervezett, általunk még nem- 
igen látott személygépkocsi. Jól megnéztük, mi több, megcsodáltuk. Kísérőnk 
ezt látva megjegyezte: , Szép, ez igaz, gyors, ez is igaz, de nem mi gyár- 
tottuk! S a gyártó ország termékei nem olyan megbízhatóak, nem olyan pre- 
cízek, mint a mienk!" Ebben a megjegyzésben minden valószínűség szerint 
irigység is meghúzódott. Az is lehet, hogy a konkrét esetet tekintve nem is 
volt igaz. Az viszont teljesen egyértelmű volt számunkra, hogy partnerünk 
bízik saját országa gyártmányainak minőségi színvonalában, megbízhatósá- 
gában — közvetlenül vagy közvetve tehát saját munkájának ugyanazon té- 
nyezőiben is. Külföldön járva gyakorta előfordul, hogy a hivatalos tárgyalások 
befejeztével partnereink érdeklődnek hazánk viszonyairól, kérdéseket tesznek 
fel társadalmi életünkről. Szinte nincsen olyan eset, hogy ne elismerően nyilat- 
koznának politikai stabilitásunkról, állami megbízhatóságunkról és az utóbbi 
időben elért eredményeinkről. De szinte mindig megkérdezik, hogy ez miért 
nem jelentkezik ilyen egyértelműen gyártmányaink minőségi megbízhatóságá- 
ban is, lett légyen szinte bármilyen exporttermékről szó. 

Sok minden gondot, bajt fel lehetne sorolni, amiről úgy véljük, hogy aka- 
dályozza a minőség, megbízhatóság javítását. Az adott konkrét helyzetet ille- 
tően minden bizonnyal helyt is kell adni az ilyen magyarázatoknak. Ám a hi- 
vatkozásokban szereplő anyagokat, alapanyagokat, szerszámokat, gépeket va- 
lahol, valakik készítik, a határidőt előírják, a szállítást szervezik, ésígy tovább. 
És ha azt mondjuk az egyikről vagy a másikról, hogy rossz, rögvest ott a kérdés: 
miért az? 

De egyáltalán mi dönti el, hogy valami jó-e vagy rossz? Úgy tapaszta- 
lom, hogy gyakorta a minőségi osztályozással azonosítjuk a minőséget. Pedig 
az ennél több és más is! Hogy csak a legfontosabbakat említsem az érdemi 
minősítés szempontjai közül: milyen mértékben elégíti ki az adott termék a 
megrendelő igényeit és az illető ország szabványait; mennyire és milyen állan- 
dósággal azonos az eredeti műszaki dokumentációkban rögzített jellemzőkkel ; 
mennyire alkalmas a felhasználók különböző rétegei igényeinek kielégítésére ; 
belső és külső csomagolása megfelel-e az adott piac igényeinek? A jó minőségű 
termék mindezeket a feltételeket optimálisan teljesíti. Ugyanakkor az opti- 

mális terméknek csak olyan tulajdonságai vannak, amelyekre a vevő igényt 
tart, és előállítási költsége kisebb, mint a piac által elismert ára. 

A piac , értékeli" — hajlandó árban elismerni —. a megbízhatóságot (azo- 
nosságot és üzembiztonságot); a csereszabatos kivitelt és jó tartalékalkatrész- 
ellátottságot; a vevő nyelvén készült gépkönyvet és kezelési utasítást (világo- 
san szerkesztve, ábrákkal); a jó hatásfokot (ami az üzemviteli költségekben 
megtakarítást eredményez). A, felhasználó, az alkalmazó, tehát a piac nem érté- 
keli viszont az indokoltnál drágább és több anyagfelhasználást, a megkívántnál 
erősebb szerkezetet, az igényeken felüli funkció teljesítését, a megkívántnál 
nagyobb teljesítményt stb. Vagy ha el is ismerü a termékek ezen tulajdonsá- 
gait, azt csak az előállítási költségnél kisebb mértékben hajlandó értékelni. 

Jó minőségűnek tekintjük tehát azt az árut (termék, szolgáltatás stb.), 
amely kielégíti mindazon funkciókat, melyeket a vevő (felhasználó, alkalmazó) 
megkíván, teszi mindezeket tartósan az erkölcsi kopás bekövetkeztéig és min- 
den egyes darabjában megbízhatóan. Ha nem is mindig így megfogalmazva, 
de úgy gondolom, mindannyian — akár mint gyártók, akár mint felhasználók 
— ezt kell hogy értsük jó minőségen. 

De mit tapasztalunk vásárlás közben vagy a különböző híradásokban, ne- 
tán a feldolgozó ipar munkahelyein? A kicsit is igényes ember akár a hazai, 
akár az exportpiacon annak lehet szem- és fültanúja, szenvedő alanya, hogy 
a minőséggel bizony elég sok baj van, összetevőiből hol ez, hol meg más 
hiányzik. 

Egyik nagy gondunk, hogy egyes termékeink minőségével a felhasználók 
nem teljesen elégedettek. Régebbi exportpiacainkon a termékeink nemegyszer 
azért veszítenek teret, mert nem tartanak lépést a világ általános műszaki 
fejlődésével — akár költségben, akár belső és külső tartalomban —, mert el- 
felejtkeztünk arról, hogy a felhasználói igények időről időre módosulnak, eset- 
leg specifikálódnak, s a piacról érkező jelzésekre a megengedettnél később 
reagálva lemaradtunk a továbbfejlesztéssel. Így az időközben felmerült igé- 
nyeket termékeink már nem tudják kielégíteni. 

A másik gondunk — és talán ez a legnagyobb —, hogy termékeink meg- 
bízhatósága nem éri el a kívánt szintet. Ugyanazon sorozatból, anélkül hogy 
közben bármilyen technikai és technológiai változás történne, kikerülnek és 
kikerülhetnek nagyon jó és nagyon rossz minőségű darabok egyaránt. Ennek 
okai sokfelé kereshetők. Bizonyára a legtöbb magyarázat is erre születhet, de 
ettől még tény marad, hogy termékeink minőségi szórása a kívántnál, sőt a 
megengedhetőnél is nagyobb. Lehet hivatkozni a szállítók késedelmeire és az 
általuk vállaltak nem megfelelő teljesítésére. a vállalatoknál nem minden 
esetben helyzetük magaslatán álló karbantartók és gépbeállítók munkájának 
hiányosságaira, és így tovább. Úgy vélem, ilyenkor főként egy dologról szere- 


tünk megfeledkezni: saját munkánk — legyen az tervezői, technológusi, ter- 
melői, ügyintézői vagy vezetői munka — kritikus felülvizsgálatáról és minő- 
sítéséről, m. 


Valahol a tudatunk mélyén, még ha nem is mondjuk ki, rendelkezünk 
néhány rossz beidegződéssel. Ezek egyike a máig élő mennyiségi szemlélet, 
mely a minőségi szemléletet újból és újból háttérbe szorítja. Emiatt úgy érez- 
zük, hogy két, nagyjából elkészített termék többet ér mint egy, gondosan és 
jó minőségben elkészített. Kétségtelen, hogy a szabályozórendszernek is van- 
nak olyan elemei, amelyek ezt a szemléletet a vállalatok gyakorlatában tovább 
éltetik, miközben a környezeti tényezők lényegesen más igényeket támaszta- 
nak. Ma még kétségtelenül látványosabb a kutatónak, a fejlesztőnek, a szer- 
vezőnek, a beruházónak, a termelésirányítónak, a termelőnek a többletmennyi- 

ség létrehozásán dolgozni: megjelennek az új termékek, megsokszorozódnak a 
gépek, növekszik a kibocsátás, és ezt gyakorta az előrehaladás dinamizmusa- 
ként fogjuk fel. Ha a mennyiség együtt jár a termékek minőségi színvonalá- 
nak és megbízhatóságának növekedésével, akár mondhatjuk is, hogy a több 
és a jobb elérése a célunk, s ezt teljesítettük. De jelenlegi lehetőségeink mel- 
lett a pótlólagos beruházásokkal való bővítésre általában kevés az esély, s így 
az előrehaladás módját zömében jelenlegi termékeink korszerűsítésében, mi- 
nőségi és megbízhatósági színvonalának emelésében kell meglelnünk. Ez a 
munka viszont nagy gondosságot, rendszerességet, a fegyelem és a szervezett- 
ség színvonalának emelését követeli meg. S ehhez talán még nem is értünk 
eléggé, legalábbis annyira nem, mint a beruházások lebonyolításához és a 
többlettermék kibocsátásához szükséges feltételek megteremtéséhez. 

Hasonlóan túljárt az idő a minőségellenőrzés szerepéről alkotott felfogá- 
sunkon. Tulajdonképpen mindmáig úgy gondolkodnak igen-igen sok helyen, 
hogy a minőség a meós dolga. Holott köztudomásúnak kellene lennie, hogy 
a meós — mint a nevében is benne van — a minőséget csupán ellenőrzi, re- 
gisztrálja. Márpedig ez utólagos tevékenység, még akkor is, ha a gyártásközi 
ellenőrzés a gyártás minden szakaszában funkcionál, vagyis nemcsak a vég- 
terméket ellenőrizzük. A jó minőséget mindenekelőtt meg kell tervezni, meg 
kell konstruálni, ki kell alakítani a technológiáját, gyártani kell, és eközben 
vagy ez után a meó révén meg lehet bizonyosodni arról, hogy az elkészült 
terméknek sajátja-e a tervező, a konstruktőr, a technológus és a gyártó által 
megcélzott jó minőség. A minőség biztosítása messzemenően nemcsak a meó 
problémája és feladata, hanem minden fejlesztőé és gyártóé egyaránt. A 
termelési folyamat minden elemének résztvevői a maguk tevékenységében, 
önnön munkájukban felelősek a minőségért. 

S hogy ez még nem általános, az érzékelhető a fogyasztói értékítéletben is. 
Egy magyar és egy külföldi gyártmányú árucikk közül, ha ugyanolyan műszaki 
paraméterekkel rendelkeznek, ugyanazon funkció kielégítésére alkalmasak, és 
ugyanaz az áruk, a nagy többség egészen biztosan a külföldi gyártmányt vá- 
lasztaná. Tagadhatatlan, hogy vannak ennek tradicionális, régi beidegződések- 
ből fakadó okai is, de az alapvető mégiscsak munkánk precizitásának, gon- 
dosságának megkérdőjelezése. 

Ismerjük és használjuk a , mestermunka" kifejezést, és mindannyian is- 
merünk olyan kiemelkedő szaktudással rendelkező , szakikat", akiknek keze alól 
csakis gondos munka kerül ki. Baj, hogy ezeket többnyire csak némi nosztal- 
giával emlegetjük, s nem törekszünk eléggé arra, hogy közéjük tartozzunk. 

Nem tanulmányt kívántam közreadni, hanem gondolatokat, melyek talán 
nem is újak, melyekkel egyben-másban vitatkozni lehet — esetleg kell is (?) —, 
de alighanem érdemes elgondolkozni rajtuk. Jómagam 21 éve dolgozom az ipar- 
ban, ebből 17 évet különböző szintű termelésirányítóként, egy ideig országos 
nagyvállalatunk egyik gyárának vezetőjeként. Négy év óta pedig ugyanezen 
vállalat kutatási-fejlesztési vezetőjeként. Módom volt megismerkedni tehát a 
terméktervezésnek, a technológiai folyamatok kialakításának, a gyártásnak és 
a piaci értékesítésnek a területeivel, ezek speciális problémáival. Mindezek 
alapján úgy tartom, hogy a minőség és a megbízhatóság dolgában a legtöbbet 
az emberi hozzálláson, egysíkú, mindig másra váró, a feltételeket csupán kor- 
látként érzékelő gondolkodásunkon kellene — és lehetne — változtatnunk. 


TAJEKOZÓDAS 


Dudás János 


A KOZPONTI STATISZTIKAI HIVATAL 
FŐOSZTÁLYVEZETŐJE 


Objektíven a lakásépítési költségekről 


Az utóbbi időben a közvélemény érdeklődésének előterébe került a lakásépítés 
helyzetének alakulása, a lakásépítési tervek megvalósítása és az építés költségei- 
nek növekedése. Több felső szintű határozat is foglalkozott az ide tartozó kér- 
désekkel A XIII. kongresszus határozata kimondja: , Fontos követelmény az 
építési — különösen a lakásépítési — költségek növekedésének mérséklése 
és a határidők megtartása." Az országgyűlés őszi ülésszakán mind a minisz- 
terelnök, mind a pénzügyminiszter expozéja hangsúlyozta, hogy a kormányzat 
változatlanul nagy figyelmet fordít a lakásépítésre. 

Az állami lakásépítkezések csökkenése miatt mind több család saját anyagi 
eszközeinek felhasználásával igyekszik lakásgondjait megoldani. A lakás- 
építési költségek gyors növekedése következtében a saját anyagi eszközök előte- 
remtése — az állami támogatások, illetve kedvező hitelfeltételek ellenére is — az 
építtetők részére egyre nagyobb terhet jelent. Számításba kell venni, hogy az 
építési költségre még rárakódik a telekár, közműköltség, tervezési díj, illeték, 
lebonyolítói díj stb. is. Az építési költség és az eladási ár közötti különbség 
például a lakótelepi lakásoknál is elérheti a 16—-25 százalékot. 

Az elmúlt években a telek-használatbavételi díjak és a telekárak növekedése 
meghaladta az építési költségek jelentős emelkedését is. Ezért az építési költsé- 
gek növekedésének megfékezése mellett ugyancsak nagy figyelmet kíván a 
telekárak, használatbavételi díjak növekedési ütemének a visszaszorítása is. 

" A következőkben — a kialakult helyzet megítélésének segítése céljából — a 
lakáshoz jutás (megszerzés) költségeiből kiemelten csak a lakásépítési költségek 
alakulásának tendenciáival és az azokra ható főbb tényezők bemutatásával fog- 
lalkozunk. 


Mit tartalmaz a lakásépítési költség ? 


Lakásépítési költségen a lakások nettó építési költségét értjük. Ez a lakóépületek 
építési-szerelési költségéből csak a lakások és a közvetlen üzemeltetésüket szol- 
gáló helyiségek (lépcsőházak, lift, közös helyiségek stb.) költségét foglalja ma- 
gába. Nem tartalmazza tehát a telek-használatbavételi díjat, illetve a telek- 
árat, a közműköltségeket, a tervezési és lebonyolítási díjakat. 


Az építési költség — belső tartalmát tekintve — az előkészítő (az összköltség 

megközelítőleg 3/.-a), az alépítményi (89/9), a felépítményi és a befejező (799/9) 
— munkák költségéből tevődik össze. A fennmaradó mintegy 109/9-ot külön- 
böző pótlékok, felárak, az árkockázati, illetve bruttó fedezet, tartalékkeret 
stb. képezi. 

A költségek jelentős részét, mintegy 809/9-át a beépített anyagok ára és a 
szállítás költségei teszik ki. Az anyagköltség hányada a panelos lakásoknál a 
legmagasabb — mivel itt számos elemet előre elkészítenek —, míg a hagyo- 
mányos falszerkezettel épült lakásoknál (ahol viszont több élőmunka szüksé- 
ges) a legalacsonyabb. 

Az 1981—.1984-es években az országban megközelítően 300 ezer lakás épült, 
ebből mintegy 69 ezer állami, 229 ezer pedig magánlakásként. Az elkészült :aká- 
sok jelentős részének — mintegy 130 ezer lakásnak — állami építőipari válla- 
latok voltak a kivitelezői. Magánkivitelezésben 144 ezer lakás készült el. A 
többit szövetkezetek, kis szervezetek és nem építőipari szervezetek építették fel. 

Egy lakás átlagos építési költsége állami kivitelezés esetén az 1980. évi 424 
ezer forinttal szemben 1984-ben 587 ezer forintba, magánkivitelezés mellett az 
1980. évi 406 ezer forinttal szemben 1984-ben 713 ezer forintba, szövetkezeti ki- 
vitelezés esetén az 1980. évi 465 ezer Ft-tal szemben 606 ezer Ft-ba került. A 
lakásépítési költségek az elmúlt négy év alatt a három szektorban együttesen 
mintegy másfélszeresére növekedtek. 

Az állami építőipari vállalatok által kivitelezett lakások körében az 1976— 
1980-as években az egy m? alapterületre vetített építési költség évente átlagosan 
5,29/9-kal növekedett. 1981—1983-ban a növekedés éves üteme felgyorsult, már 
8,59/9, 1984-ben kismértékben lassult, 7,49/9 volt. A magánkivitelezésben meg- 
valósított lakások költségei évenként változó mértékben ugyan, de az országos 
átlagot és a szocialista kivitelező szervezetekét meghaladó arányban növeked- 
tek ez időszak alatt. 

Az építési költségek gyors emelkedése mellett, azzal szoros összefüggés- 
ben a családi házak átagos alapterülete is évről évre növekedett, s 1984-ben már 
elérte a 97 m2-t. Ez az átlag jelentős szóródást takar, nem egy esetben igen nagy 
méretű házak épülnek. Ez az igények jelentős s a szükséglet által nem is mindig 
indokolható növekedésére és olykor a nagy családi tehervállalás egyik lénye- 
ges okára is felhívja a figyelmet. 


Az emelkedés okai 


A lakásépítési költségek emelkedésében jelentős szerepe volt az építési-szerelési 
tevékenységek árszínvonal-változásának. Ez az árszínvonal-változás a költség- 
növekedésnek 65,49/9-ára ad magyarázatot. Az árhatáson kívül a lakások minősé- 
gében, összetételében bekövetkezett változások, műszaki-technológiai módosí 
tások, valamint szervezési hiányosságok ugyancsak a költségek emelkedésének 
irányába hatottak. 

A költségek növekedésében 1984-ben — főleg egyszeri hatású központi 
döntés következtében — az építési-szerelési tevékenységek áremelkedése nagy 
szerepet játszott. Tavaly a költségnövekedés 86,59/9-a ebből adódott. Ennek a 
tevékenységnek az árindexe 1980-hoz képest 1984-ben 124,29/9 volt. 

Az árnövekedés a lakásra várók, illetve vásárlásra felkészülők számára 
kétségkívül jelentős arányú. Gyakorta kapcsolódik ehhez azonban egy félreértés: 
az árnövekedést teljesen vagy csaknem teljes egészében építőipari eredetűnek 
tulajdonítják. Nem szabad azonban arról megfeledkezni, hogy a lakások ér- 

tékében a közvetlen építőipari tevékenység részaránya mintegy egyötödöt tesz 
ki. Az elmúlt években az árváltozások legfőbb tényezője a lakásépítésben fel- 
használt anyagok, szerelvények beszerzési árának, továbbá a fuvartarifák dí- 
jának és a gépköltségeknek a jelentős mértékű emelkedése volt. 

A lakáépítési munkák jelentős része — a jelenleg még kis arányt, mintegy 
79/9-ot kitevő versenytárgyalásos szerződések kivételével — maximált áras. A 
beépítésre kerülő szabadáras anyagok révén azonban ide is begyűrűzik az anyag- 
és energia-áremelkedések hatása. A beépített bútorok ára például 1980—1984 
között körülbelül 509/9-kal, az acéláruké 369/9-kal, a síküvegé 309/9-kal, a fürdő- 
kádé 870/9-kal, az épületvasalásé 300"/9-kal emelkedett. A lakásárak emelkedésé- 
nek tárgyilagos megítélésénél figyelembe kell venni, hogy mindez tükröződik 
bennük. A lakásépítési ár- és költségszínvonalának alakulásában tehát a gazda- 
ság más területeinek is jelentős a hatása. 


A korszerű és a hagyományos építkezés 


A lakásépítési költségek növekedésében — az árhatások és az olyan fontos mu- 
tató mellett, mint az alapterület — szerepet játszanak további lényeges tényezők 
is, így az építés formája, technológiája, az épület szintjeinek és a lakások szo- 
báinak száma, az építkezés helye, a megvalósítás időtartama. 

Az állami építőipari vállalatok tevékenységére évek óta a lakótelepi építke- 
zési forma és a panelből való építkezés a jellemző. E két tényező teszi lehetővé 
számukra a gazdaságos tömeges termelést. Az olykor szidott lakótelepi építkezés 
mellett szól — az egyhangúságra, sivárságra vonatkozó, gyakran jogos kritikák 
ellenére —, hogy a telepszerű és a tömeges építkezés a gyorsabb kivitelezési idő 
mellett a költségek csökkenésének irányába is hat. A lakótelepi lakások átlago- 
san mintegy 109/9-kal olcsóbbak, mint a foghíjon épülő ugyanilyen lakások. 

Az állami építőipari vállalatok által leggyakrabban alkalmazott építési mód 
a panel. Az elmúlt évben az általuk kivitelezett lakások 839/9-át — s ez az arány 
kismértékben állandóan nő — házgyári panelekből építették. Az építőipari szö- 
vetkezetek csak egyéb korszerű technológiákkal és hagyományos módon építet- 
tek, bár ez utóbbi aránya fokozatosan csökkenő. 

Tény, hogy a panel nem tartozik az olcsóbb építési módok közé. Tavaly pél- 
dául az így épült lakásoknál egy m? költsége 10 849 Ft volt, míg a hagyományos 
módon épített lakásoké 8930 Ft-ba került. A paneles lakások költsége a hagyo- 
mányos és az egyéb korszerű építési módnál gyorsabb ütemben, 1980—1984 
között 37,20/1-kal növekedett. A költségeket a panel árán kívül a beépített sze- 
relvények árváltozása is növelte. 

Jelentősen drágította ezt az építési módot a szállítási költségek növekedése 
is. A panelszállítási költség a lakásalapterület egy m2-ére vetítve az 1980. évi 274 
forinthoz képest 1984-ben 408 forint volt, a növekedés tehát 499/9-os. Egy lakásra 
. számítva a panelszállítás költsége tetemes összeget tesz ki: 1984-ben például át- 
lagosan 23 ezer forintot. A székhelyükön kívül építő kivitelezők 478 forinttal 
drágábban építették a panelos lakások egy m£-ét, mint a telephelyükön építők. A 
magas átlagos szállítási költség nagyrészt abból adódik, hogy esetenként igen 
nagy távolságokról, például Győrből, Miskolcról is szállítottak Budapestre pane- 
lokat. A Budapesten építkező vidéki kivitelezőknél tavaly az átlagos panelszál- 
lítási távolság 94 km volt. 

. Tovább növelik a panelos építési mód költségeit az építkezéshez szükséges 
toronydaruk, speciális gépek is. A panelos építési móddal szemben viszont a 

hagyományos építési módok munkaerő- és időigényesebbek. Realitás, hogy fő- 
leg a fontosabb szakmunkák tekintetében krónikus a munkaerőhiány, amit 
ugyancsak gépesítéssel s előre gyártott termékek alkalmazásával lehet pótolni. 

Növeli a költségeket az építési idő hosszú időtartama. A hosszan tartó épít- 
kezéseknél tartósan lekötött anyag, gép, munkaerő többletköltséget jelent. A pa- 
nelből épített lakások kivitelezési ideje lényegesen rövidebb (1984-ben átlagosan 
9,4 nap volt), mint a más technológiákkal vagy hagyományosan (59,3 nap) épí- 
tetteké. 

Költségnövelő az is, ha a lakásépítéshez szükséges terméket gyártó úgy- 
nevezett háttéripar termékstruktúrát vált, vagyis megszünteti valamely, a lakás 
használatba vételéhez elengedhetetlenül szükséges termék gyártását, s helyette 
elkezd gyártani egy hasonló célt szolgáló, de jobb minőségű, s így általában drá- 
gább terméket. Ez történt például a fűtőberendezések, fürdőkádak esetében. 

A lakások fajlagos költsége az épületek emeletszámának növelésével rend- 
szerint emelkedik. Több ok miatt: egyrészt az úgynevezett , olcsó" falszerke- 
zettel csak alacsony emeletszámú, fajlagosan olcsóbb lakások épülnek; maga- 
sabb épületekben általában kisebb lakásokat építenek, melyek relatíve drá- 
gábbak; a nagyobb emeletszámú épületekhez eleve elkerülhetetlen az igénye- 
sebb alapozási rendszer, a személyfelvonók és más gépi berendezések, amelyek 
növelik a ráfordítást. 

Az építési költségek alakulását a lakások szobaszám szerinti összetétele is 
befolyásolja. Az elmúlt két évben az állami kivitelezésben épült lakások 519/9-a 
(két félszobát egy szobának számítva) kétszobás, 229/9-a annál kisebb, 279/9-a pe- 
dJig annál nagyobb volt. Nagyon elterjedt a félszobákat tartalmazó lakástípusok 
építése, amely megkönnyíti azonos alapterületen több személy együttélését. 
Ugyanakkor a szobaszám szerinti költségadatok azt mutatják, hogy mind az álla- 
mi, mind a magánkivitelezők esetében a kislakások (1, 1!/, szobásak egy m2?-re 
jutó fajlagos építési költsége a legmagasabb, vagyis relatíve drágább. Szembe- 
tűnő, hogy a magánkivitelezésű kislakások átlagos alapterülete jóval nagyobb, 
mint az állami vállalatok által épített 1, 1!/, szobásoké, továbbá a magánkivi- 
telezők lényegesen kevesebb kislakást építenek, mint az államiak. 

A kiszolgálóhelyiségek (konyha, kamra, fürdőszoba) a legdrágább részei 
a lakásoknak, ezért, ha összalapterületen belüli arányuk növekszik, az önma- 
gában is növeli az építési költségeket. Minél kisebb a lakás, annál nagyobb 
a kiszolgálóhelyiségek aránya, s így relatíve annál drágább a lakás. Ez az egyik 
fontos magyarázata annak, hogy kiemelkedően magas az egyszobás lakások faj- 
lagos építési költsége. A lakásszám növelésének ezért ilyen szempontból sem 
előnyös módja, ha több kisebb méretű lakást építünk. 

Az utóbbi években hozott, az energiatakarékosságot szolgáló, valamint a 
tűzrendészeti stb. hatósági előirások ugyancsak növelik az építési költségeket. 
Az energiatakarékos, fokozott hőszigetelésű oldalfalak. födémek, nyílászárók al- 
kalmazásának többletköltségeit a kivitelezők különböző műszaki megoldások be- 
vezetésével igyekeznek ellensúlyozni. 

Az építési költségek átlagos nagysága függ a lakásépítés területi elhelyez- 
kedésétől is, vagyis attól, hogy a fővárosban, vidéki városban vagy községben 
épültek-e, és milyen környezeti feltételek között létesültek a lakások. A Buda- 
pesten épített lakások egy m2?-e 1984-ben átlagosan 11 600 forintba került, míg a 
vidéken épített lakásoké 10377 Ft volt. Legolcsóbban Borsod-Abaúj-Zemplén 
megyében épültek a lakások (Miskolcon pl. 8827 Ft/m2), míg legdrágábban (átlag 
. 11372 Ft/m?) Fejér megyében. 

A budapesti magasabb költségek nagymértékben befolyásolják az országos 
átlagot. A budapesti építtetők igénybe veszik a vidéki építőipari szervezeteket, 

részben a fővárosi építőipari kapacitás pótlására, részben a lakásválaszték minő- 
ségi bővítésére. A vidéki építők pedig, főleg az említett panelszállítási költségek, 
de a munkások különélési díja, munkásszállásának biztosítása stb. miatt is drá- 
gábban építenek, mint a budapesti kivitelezők. De a főváros legnagyobb lakás- 
építője, a 43. ÁÉV például az 1980—1984. években összességében a legalacso- 
nyabb költséggel építette a panelos lakásokat, s nettó építési költsége minden 
évben alacsonyabb volt a fővárosi átlagnál. 

A fővárosban okoz legtöbb gondot a lakáshelyzet, ezért itt a lakásépítés ösz- 
tönzésére a kivitelezők által elszámolható bruttó fedezet mintegy 409/9-kal maga- 
sabb, mint vidéken. Természetesen ez ugyanígy szerepet játszik a budapesti ma- 
gasabb lakásépítési költségekben, mint az, hogy a lakások legnagyobb része pa- 
nelből épül, magas, gyakran 10 emeletes lakóépületekben, s az átlagos szoba- 
szám kisebb, mint vidéken. 

. A lakásépítési költségalakulás — bár legfontosabbnak tekinthető — ösz- 
szefüggésének a bemutatására nyílt ezúttal lehetőség. Az elmondottak alapján 
felvetődhet a kérdés, hogy ezen ismeretek birtokában a beruházók miért nem 
a legolcsóbb építkezésekre törekszenek. Vagyis miért nem alacsony, hagyomá- 
nyos építési móddal készülő lakóházakban építenek nagy, többszobás lakásokat? 
A kérdés megválaszolásánál mindenképpen figyelembe kell venni, hogy hagyo- 
mányos építési mód alkalmazása és alacsony beépítés esetén a szakmunkaerő- 
hiány, az építőanyag-ellátás problémái, a telekhiány (elsősorban Budapesten) 
gondjaiba ütköznénk, és emiatt a lakásépítkezések száma feltehetően jelentősen 
lecsökkenne. Mindezt tetézné a házgyári kapacitások nagyobb arányú kihaszná- 
latlanságából eredő, népgazdaságilag jelentős kár. A lakótelepi építkezéseknél 
változatosabb alacsony, illetve középmagas épületek építése, az építési területen 
levő jó állapotú lakóházak megtartása és bekomponálása az új épületek közé, 
valamint nagyobb lakások építése viszont megoldható, ez bizonyos mértékig 
szemléletváltás kérdése. 

Az építőipar lakásár- és költségformáló szerepének és lehetőségeinek a 
lebecsülése nélkül objektíven figyelembe kell venni, hogy a lakásépítés ár- 
és költségszínvonalának alakulásában a gazdaság más területeinek a hatása 
igen számottevő. Ezért — az előbbiek mellett — elengedhetetlen, hogy az 
építkezés minden résztvevője: beruházók, építkezők, állami, szövetkezeti és 
magánkivitelezők, az építőanyagipar és a többi kapcsolódó beszállító iparág, 
a közlekedés stb. is határozottan keresse és tárja fel a lakásépítési költségek 
növekedését mérséklő tartalékokat. Ebbe a folyamatba tartozik valamennyi, 
a lakásépítéshez közvetlenül vagy vagy közvetetten kapcsolódó területen a 
belső erőforrások ésszerűbb kihasználása, a felelősség általános növelése, a pa- 
zarlás és az indokolatlan költségnövelés elleni szervezett fellépés és a lakás- 
építést, valamint a költségtakarékosságot egyaránt segítő jobb gazdasági ösz- 
tönzés (amelyeknek egy-egy eleméről a Pártélet korábbi [8—9.] számaban 
is szó esett.) Mindezek igen égető társadalmi igényt szolgálnának, ténylegesen 
segítenék a lakásproblémák enyhítését. 


Szerb István 


Országos pártértekezlet Kínában 


A Kínai Kommunista Párt szeptember 18—23 között országos értekezletet 
tartott a jövő évtől esedékes hetedik ötéves terv irányelveinek megtárgyalá- 
sára, valamint a felgyülemlett személyi kérdések tisztázására. 

Hasonló jellegű rendkívüli tanácskozások nem ismeretlenek a kínai párt 
gyakorlatában. Ilyen konferenciának tekinthető az 1935-ös, Cunji városában 
tartott tanácskozás, az 1942-es jenani értekezlet, vagy az, amelyet a Kínai 
Népköztársaság megalakulása után, 1955-ben tartottak. Mindezek a tanács- 
kozások évtizedekre szóló hatást gyakoroltak a kínai kommunista mozgalom 
irányvonalának formálódására. 


I 


A szeptemberi pártkonferencia, amelynek tervét a kínai vezetés jó előre tu- 
datta az ország közvéleményével és a külvilággal, a Kínai Népköztársaság tör- 
ténetének pezsgő, reformokkal teli időszakában ült össze. Sikeresen halad 
előre az a politikai tisztulási folyamat, amely a KKP Központi Bizottságának 
1978. évi harmadik plénumával vette kezdetét, azzal a plénummal, mely a 
két évtizeden keresztül uralmon volt szélsőbalos koncepcióval való szembe- 
fordulás kiindulópontját jelentette. Az azóta eltelt évek során kibontakozott 
a gazdaságirányítás rendszerének reformja, amelynek legfőbb elveit a de- 
centralizálás, a tervgazdaság és az irányított piac összekapcsolása, egyáltalán 
a szocialista gazdaság árutermelő jellégének elismerése jelenti. Különösen 
sikeresnek bizonyult a reform részeként bevezetett mezőgazdasági felelőssé- 
gi rendszer, ami a korábban gabonaímportra szoruló országot exportőrré vál- 
toztatta, néhány év alatt mintegy 290 millió tonnáról kb. 400 millióra növelve 
az éves gabonatermést. A múlt év utolsó hónapjában megkezdődött az úgy- 
nevezett városi vagy iparirányítási reform is. E folyamatok hatására Kína 
gazdasági és társadalmi élete egyaránt felfelé ívelő szakaszba jutott. 

Mint ahogy a Kínai IKommunista Párt vezető személyiségei, Teng Hsziao- 
ping, a KKP PB állandó bizottságának tagja, a központi tanácsadó bizottság 
elnöke és Hu Jao-pang, a párt Központi Bizottságának főtitkára és mások 
több alkalommal is hangoztatták: a konferenciát megelőzően a legfontosabb 
feladattá a párt központi vezető szerveinek megfiatalítása, az elkezdett refor- 
mok személyi feltételeinek biztosítása vált. 

Ennek kapcsán érdemes felhívni a figyelmet arra, hogy néhány külön- 
leges ok következtében a KKP vezető testületeinek átlagéletkora igen magas 
lett. Nem utolsósorban azért, mert a kulturális forradalomtól való elhatároló- 
dással párhuzamosan politikailag meghurcolt emberek, gyakran volt vezető 
funkcionáriusok ezreit rehabilitálták, s helyezték vissza őket eredeti pozí- 
ciójukba. Napjainkra azonban nagy részük eljutott fizikai és szellemi telje- 
sítőképességének határához, s elkerülhetetlenné vált fiatalabb, szakmailag kép- 
zettebb, politikailag alkalmas személyekkel történő felváltásuk. 


Ami a kínai államélet felső posztjait illeti, ott egyébként már nagyjából 
kialakultnak és jogilag többé-kevésbé rendezettnek tekinthető a funkció- 
viselés időbeli szabályozása. Így a miniszterek 65, a miniszterhelyettesek és 
a központi állami szervek osztályvezetői 60 éves korukig viselhetnek funk- 
ciót. Az alkotmány előírásai szerint az államelnök, az alelnök, a miniszter- 
elnök és helyettesei, valamint az államtanácsosok (miniszterelnök-helyette- 
sek) kétszer őt évig maradhatnak funkcióban, vagyis két parlamenti időszak 
során. 

Á pártkonferenciát közvetlenül megelőzően tanácskozott a KKP Központi 
Bizottsága. Az ülésről kiadott közlemény arról tájékoztat, hogy a testület 64 
tagja, illetve póttagja a KB-hoz intézett levélben kérte felmentését. Közöttük 
a kínai kommunista mozgalom és a KNK életének olyan ismert személyisé- 
gei, mint a 88 éves Je Csien-jing marsall, volt honvédelmi miniszter, akinek 
jelentős szerepet tulajdonítanak a , négyek bandája" leküzdésében, Teng 
Jing-csao, a néhai Csou En-laj miniszterelnök özvegye, a kínai nőmozgalom 
ismert személyisége, a 85 éves Nie Zsung-csen, a függetlenségi mozgalmak 
sorába tartozó 1919-es május 4. mozgalom egykori részvevője, Kína nukleá- 
ris programjának egyik szervezője, a mongol nemzetiségű Ulanfu és mások, 
akik egyidejűleg a KKP politikai bizottságának is tagjai voltak. Figyelemre 
méltó, hogy a PB-ből kivált tíz vezetőből hat a hadseregben is magas rangot 
viselt. Ugyancsak felmentését kérte a központi tanácsadó bizottság 37, vala- 
mint a központi ellenőrző és fegyelmi bizottság 30 tagja. Az 1982-ben meg- 
választott KB-tagok és póttagok összesen 18 százaléka kérte ily módon nyugdí- 
jaztatását. Hasonló az arány az említett két másik testület tagjai esetében is. 


A KB-ülésről kiadott közlemény szerint a nyugalomba vonuló veteránox 
,konkrét példájukkal is szeretnének hozzájárulni a vezetőposztok élethosz- 
sziglan történő megtartása gyakorlatának megszüntetéséhez". A közlemény 
nagyra értékelte a veteránok példamutató cselekedetét, egyetértett a központi 
szervekből történő távozásukkal, és tudatta: a központi bizottság úgy dön- 
tött, hogy erről beszámol a plénumot követően megnyíló pártértekezletnek. 


H 


A pártkonferencia összehívására a szervezeti szabályzat 12. pontja alapján 
került sor. Ez a következőket tartalmazza: , Szükség esetén a megyei vagy 
megyei szint feletti pártbizottságok képviselőinek értekezletét hívhatják ösz- 
sze az azonnali megoldást kívánó kérdések megvitatása és döntéshozatal cél- 
jából. Az ilyen konferencián részt vevő képviselők számát, illetve megvá- 
lasztásuk : szabályait a tanácskozást összehívó pártszerv határozza meg." 


A jelenlegi tanácskozáson 992 képviselő vett részt, közöttük a KB tagjai 
és, póttagjai, a központi tanácsadó bizottság, a központi ellenőrző és fegyelmi 
bizottság tagjai, a tartományok és tartományi szintű városok vezetői, a nagy 

katonai körzetek parancsnokai, a tömegszervezetek vezetői és 326 választott 
küldött. (A KKP 1982-es XII. kongresszusán körülbelül 1600 küldött képvisel- 
te a tagságot.) 

A pártkonferenciát Hu Jao-pang főtitkár beszéde nyitotta meg. Mondan- 
dóját két kérdés köré csoportosította: a személycseréket jelentő , szervezeti 
kérdésekről", illetve a hetedik ötéves terv előkészületeiről beszélt. A szüksé- 
gessé vált személycserékről szólva elmondta, hogy a KB 1979-ben vetette fel 
a tehetséges, politikailag alkalmas személyek előléptetésének, a vezetés meg- 
fiatalításának kérdését. Azóta két nagyobb átszervezésre került sor: az első 
1982 februárjában vette kezdetét, amikor határozat született arról, hogy be- 
vezetik a káderek nyugdíjazásának rendszerét; a második ez év elejétől a 
pártértekezletig tartott, s az úgynevezett fiatalítás ezzel nagyjából befejezett- 
nek tekinthető. Hozzátette még, hogy egyesek nyugalomba vonulását, más 
veteránok esetében pedig a funkcióban maradást egyaránt a párt érdeke 
követeli meg. A funkcióban maradók azok a forradalmi veteránok, akik még 
igen jó egészségnek örvendenek, s az egész párttagságnak, az egész népnek 
az a kívánsága — mondotta a főtitkár —, hogy ők továbbra is a helyükön 
maradjanak. 

Bejelentette, hogy a konferenciának — a KB korábbi plénumán hozott 
határozat alapján — 56 új KB-tagot és 34 új póttagot kell megválasztania. 
A politikai bizottság és a titkárság új tagjainak megválasztása a pártkoníe- 
rencia végeztével összehívott KB-ülésre hárult. 

A hetedik ötéves tervvel Csao Ce-jang miniszterelnök felszólalása fog- 
lalkozott részletesen. Csao egyértelműen leszögezte, hogy a következő idő- 
szak kulcskérdése változatlanul a gazdaságirányítási reform. Az új ötéves 
terv legfőbb feladataiként jelölte meg: 


—. megfelelő körülményeket teremteni a reform zökkenőmentes folyta- 
tásához, megteremtve egy új gazdasági szerkezet alapjait; 

— meggyorsítani a beruházásokat, biztosítani a műszaki haladást, létre- 
hozva a következő évtized folyamatos gazdasági fejlődésének feltételeit; 

— emelni az életszínvonalat. 


A miniszterelnök a három feladat közül a reformot minősítette a leg- 
fontosabbnak. 

A pártkonferencia alaphangját kétségtelenül Teng Hsziao-ping beszéde 
adta meg. Teng kifejtette, hogy a reform — bizonyos szempontból — forradal- 
mi változást jelent a Kínai Népköztársaság életében, olyan óriási vállalkozást, 
amely azt jelenti, hogy Kína megpróbálja megkeresni a szocializmus kínai 
sajátosságok alapján történő felépítésének útját. Értékelése szerint a reform 
még éppen csak hogy elkezdődött, s csupán az általános irányelveket sikerült 
eddig kidolgozni. , Nézetem szerint bármennyi nehézséggel kell is szembe- 
néznünk, amíg a dolgok a nép alapvető többségének érdekében történnek és 
a tömegek támogatják őket, azok sikerülni fognak" — jelentette ki. 

Teng Hsziao-ping a pártkonferencia adta fórumot is felhasználta arra, 
hogy kifejtse nézeteit a szocialista civilizáció megteremtésénex kérdésében. 
rögzítve így azt az irányvonalat, amely az ország fejlődésének mai szaka- 
szát jellemzi. Megállapította, hogy Kína nemcsak azért döntött a szocialista 
. út mellett, mert az megteremti a termelőerők gyorsabb fejlődésének lehetősé- 
gét, hanem azért is, mert ez lehetővé teszi a tőkés társadalomtól elválaszt- 
hatatlan igazságtalanságok megszüntetését. Bzzel összefüggésben felhívott arra, 
hogy szüntessék meg azokat a részben a múltból örökölt, részben az elmúlt 
évek fejlődésének melléktermékeként felbukkant negatív jelenségeket, ame- 

Ilyeket a Kínai Népköztársaság 1949-es megalapítását követően egyszer már 
sikerült leküzdeni. 

Hangsúlyozta, hogy a forradalomban sikereket nem lehet kizárólag az 
anyagi feltételekre támaszkodva elérni. Az ideológiai fegyelem megszilárdítása 
kapcsán , egységes ideálok" szükségességéről beszélt, mondván, hogy , miköz- 
ben meg kell akadályozni a nemkívánatos szellemi termékek beáramlását az 
országba, egyidejűleg a rvirágozzék száz virág politikájának gyakorlatát is 
folytatni kell". A , száz virág" irányvonalát, amely a szélsőbalos irányzatok 
megszilárdulása előtt, az ötvenes évek végén élte rövid életét, ily módon a 
jelenlegi politikai szellemi előzmények közé sorolta. A cél elérésére Teng az 
oktatást és a nevelést nevezte alkalmasnak, s kijelentette, hogy nem szabad 
a kampányok módszerét alkalmazni. 

A fiatalítási folyamat jellemzéséül azt fejtegette, hogy annak az eddigi, 
tehát az 1978 utáni politika folyamatosságát kell biztosítania, beleértve a 
függetlenségen, a demokrácián és a törvényességen alapuló kül- és belpoli- 
tikát, a külvilág felé történő nyitást, valamint a gazdasági reformot. 

A hetedik ötéves terv tervezetének vitájához kapcsolódva leszögezte, hogy 
a javasolt évi 794-os növeltkedési ütem megfelelőnek ígérkezik annak az el- 
képzelésnek a megvalósítására, amelynek jegyében Kína az ezredfordulóra 
megnégyszerezi bruttó nemzeti össztermékét. Kijelentette, hogy a KKP célja 
a kínai sajátosságoknak megfelelő szocializmus, majd pedig a kommunista 
társadalom felépítése. 

A pártkonferencia napjaiban megjelenő központi lapok viszonylag rész- 
letesen foglalkoztak a hetedik ötéves terv tervezetét illetően kikristályosodó 
állásfoglalásokkal.. Ezek szerint a kínai vezetés a következő öt év alatt is 
síkraszáll ,a gazdaság lehető legszélesebb körű reformjáért", a , gazdasági 
növekedés racionális keretek közé szorításáért", illetve ,a felhalmozás és a 
fogyasztás megfelelő arányainak megtartásáért". Az ötéves terv tervezete 
javasolja kimondani (s ezáltal elfogadása esetén törvény rangjára emelni), 
hogy a külföld felé történő nyitás alapvető állami politika marad a jövőben 
is. A tervezet, a reform koncepciójának megfelelően, tervgazdaságon alapuló 
szocialista árutermelésről beszél, és sürgeti a közvetlen állami irányítás csök- 
kentését, a decentralizációt. 

A pártértekezlet záróülésén Csen Jün, a párt politikai bizottsága állandó 
bizottságának tagja, a központi ellenőrző és fegyelmi bizottság elnöke, a 
pártvezetés egyik kiemelkedő veterán személyisége, ismert gazdasági szak- 
ember mondott beszédet, általánosságban támogatva a pártkonferencia által 
a nemzedékváltásra, valamint az új ötéves tervre vonatkozóan megfogalma- 
zottakat. A fiatalítással kapcsolatban azt sürgette, hogy hozzák létre a sze- 
mélycserék általános rendszerét. A gazdasági reformot érintve különös nyo- 
matékkal hangsúlyozta, hogy a szocialista gazdaságot kiegyensúlyozottan és 
tervszerűen kell fejleszteni, az egész gazdaság tekintetében pedig a tervgaz- 
dálkodásnak kell elfoglalnia a vezető helyet, amelyhez képest a piaci szabá- 
lyozás csak kiegészítő szerepet játszhat. 

Mintegy kapcsolódva az őt megelőző felszólalások vonatkozó részeihez, 
kiemelte az ideológiai munka színvonala emelésének szükségességét. Csen 
Jün szerint vannak egyesek, köztük párttagok is, akik elfordultak a szocia- 
lista és kommunista ideáloktól és saját önző érdekeiket követik. Ennek az 
okát az ideológiai-politikai munka gyengülésében, a párt ezzel foglalkozó 
szervei tekintélyének csökkenésében jelölte meg. Felvetette, hogy a jövőben 
is ragaszkodni kell a párt szervezeti szabályzatában is rögzített demokra- 
tikus centralizmus elvéhez. 

Az országos konferencia záróakkordjaként 64 új tagot választottak meg 
a Központi Bizottságba (56 főt teljes jogú tagnak — közülük 27 korábban 
már póttag volt —, valamint 35 új póttagot); 56 új tagja lett a központi ta- 
nácsadó bizottságnak, a 31 új tag került a központi ellenőrző és fegyelmi bi- 
zottságba. A 64 új KB-tag átlagéletkora 50 év, 769/9-uk rendelkezik felsőfokú 
végzettséggel, s legtöbbjük a párt XII. kongresszusa óta került valamely tar- 
tomány vagy központi szerv vezető posztjára. Az újonnan megválasztottakkal 
együtt a KB-nak jelenleg 343 tagja van (210 teljes jogú és 133 póttag), a 
központi tanácsadó bizottság tagjainak száma 182, a központi ellenőrző és fe- 
gyelmi bizottságé pedig 129. 


[II 


A pártkonferencia befejeztével ülést tartott az újonnan megválasztott Köz- 
ponti Bizottság. Az ülésről közzétett közlemény szerint a politikai bizottság 
tagjává hat, a KB titkárságának tagjává pedig öt személyt választottak meg 
újonnan. Az új politikai bizottságnak így 22 tagja van (20 teljes jogú és 2 
póttag) a korábbi 28-cal szemben (25 teljes jogú és 3 póttag). A Politikai Bi- 
zottság Állandó Bizottságának létszáma (ez a legfelső szintű, a vezetést gya- 
korlatilag ellátó testület) — Je Csien-jing marsall kiválásával, minthogy 
helyét nem töltötték be — hatról ötre csökkent. 

A KB plénuma ugyancsak jóváhagyta az 1982-es XII. kongresszus után 
megalakított — a közvetlen vezetői posztokról távozó, nyugdíjas korú funk- 
cionáriusok számára bizonyos mértékű politikai szerepet biztosító — köz- 
ponti tanácsadó bizottság, valamint a központi ellenőrző és fegyelmi bizott- 
ság ülésén megválasztott új vezetőket. Az előbbinek elnöke továbbra is Teng 
Hsziao-ping, az utóbbié továbbra is Csen Jün maradt. 


A KOMMUNISTA 
INTERNACIONÁLÉ 


INTERNACIONÁLIÉ VII. KONGRESSZUSA 
S LEZÉT mersegestptl 
KONGRESSZUSA j rágtak Internacionálé VII. kong- 


resszusát, amely meghirdette a munkásegység 
és a népfront politikáját, 50 évvel ezelőtt, 
1935 — július-augusztusában rendezték meg 
Moszkvában. A kongresszus többhetes to- 
nácskozása hosszú időre meghatározta a 
munkásmozgalom fejlődését. 

A kötet tanulmányokat, dokumentumokat, 
visszaemlékezéseket tartalmaz a kongresszus- 
ról, hazai és külföldi történészek tollából, 

MSZMP POLITIKAI FŐISKOLA 


MTA TÖRTÉNETTUDOMÁNYI INTÉZET 
KOSSUTH KONYVKIADÓ 


A PARTSZERVEZETEK ELETEBOL 


A szakszervezeti választások tapasztalataiból 


(1) A szakszervezetek XXV. kong- 
resszusára való készülés a fővá- 
ros VIII. kerületében is jelentős po- 
litikai esemény. Ezért felhívtuk a 
pártszervezetek figyelmét arra, hogy 
politikai munkájuk végzésénél szá- 
moljanak a párt XIII. kongresszusá- 
nak útmutatásával. Javasoltuk, hogy 
a szakszervezeti munka értékelésekor, 
megítélésekor abból induljanak ki, 
hogy a szakszervezetek helyileg meny- 
nyiben felelnek meg a velük szemben 
támasztott politikai követelmények- 
nek. Kértük, hogy három kérdésben 
adjanak a pártszervezetek segítséget 
valamennyi szinten a szakszervezeti 
mozgalomban dolgozók számára: 

— nyújtsanak segítséget ahhoz, 
hogy az elmúlt öt év munkájáról reá- 
lis értékelés készüljön; 

— segítsék elő, hogy a különböző 
szintű fórumok érdemileg tudjanak 
szólni arról, hogy milyen tennivalók 
vannak az 1985. éves gazdasági fel- 
adatok végrehajtásával kapcsolatban, 
mindenekelőtt helyileg, az adott terü- 
leten;. 

— adjanak segítséget a szakszerve- 
zeti demokrácia továbbfejlődéséhez. 
Szeretnénk, ha ebben az időszakban 
a szakszervezeti tagság szerepe to- 
vább növekedne, a tagságot érintő és 
érdeklő ügyekben több kezdeménye- 
zés születne, a szakszervezetek önálló- 
sága — a vállalati-intézményi önálló- 


sággal összhangban —- tovább erő- 
södne. 


A választások előkészítése során 
szerzett eddigi tapasztalataink azt 
mutatják, hogy a fő célok megvaló- 
sulnak. A bizalmiak és bizalmihelyet- 
tesek megválasztása az adott terület 
politikai eseményeivé váltak. A ká- 
derkiválasztásnál alapvető politikai 
hangsúlyt kapott a funkcióra való 
megfelelés, az alkalmasság. Általános 
igényként merült fel olyan vezetők 
megválasztása, akik a megnövekedett 
jogosítványokkal jól tudnak élni. Új 
jelenségként tapasztaljuk a bizalmi 
funkció rangjának növekedését, a be- 
töltéséért való versengést. Megszűnő- 
ben van az a korábbi gyakorlat, hogy 
bizalmi az lesz, aki ráér vagy éppen 
vállalja. Ebből is adódik több terüle- 
ten a többes jelölés, sőt néhány eset- 
ben önjelöltek megjelenése is. A dol- 
gozók mérlegelik, hogyan tudta (vagy 
tudja) jelöltjük a bér- és szociális 
problémáikat képviselni, partnere 
tud-e lenni a gazdasági vezetésnek. 


A pártszervek és -szervezetek a ká- 
derkiválasztás során fokozott figyel- 
met fordítanak a bizalmiak körében 
a párttagok, a fiatalok arányának és 
az értelmiség képviselőinek növelésé- 
re. Arra törekszenek, hogy a válasz- 
tott testületek összetétele tükrözze a 
működési terület dolgozóinak összeté- 

telét. A kiválasztásban a követelmé- 
nyekhez és a helyi sajátosságokhoz 
igazodva általában a stabilitás és a 
fiatalítás a jellemző. A cserélődés 
mértéke nagyon eltérő, de egészében 
véve 30 százalék körüli. 

Az előkészítés alaposságát igazolja, 
hogy a párt- és KISZ-szervezetek sok 
esetben saját kádereiket irányították 
a szakszervezetbe. A javasolt szemé- 
lyek megválasztását élénk vita kísér- 
te. A bizalmiak és helyetteseik köré- 
ben összességében növekedett a fizikai 
munkások és a párttagok aránya. 


A pártszervezeteknek a szakszer- 

vezeti munkával kapcsolatos ál- 
lásfoglalásairól nehéz általánosító vé- 
leményt mondani, hiszen amilyen sok- 
színű a kerület, olyan sokrétű a moz- 
galmi tevékenység is. Az értékelésben 
első helyen az szerepel, hogy a válla- 
lati, intézményi feladatok megvalósu- 
lását mennyiben volt képes a helyi 
szakszervezet elősegíteni. Jelenleg a 
dolgozók a  vállalatok-intézmények 
távlati fejlesztésének gyorsítását szor- 
galmazzák. Ilyen a vállalati-intézmé- 
nyi belső szervezet korszerűsítése, ha- 
tékonyabb érdekeltségi rendszer ki- 
alakítása, a jobb munkaerő- és bér- 
gazdálkodás, a munkafegyelem meg- 
szilárdítása, a munkahelyi körülmé- 
nyek, a szociális juttatások javítása. 
Mindez a dolgozók részvételének és 
aktivitásának jobb kibontakoztatását, 
a megváltozott körülményekhez igazo- 
dó érdekvédelmi munka fejlesztését 


követeli. Valamennyi területen nagy 


figyelmet kapott az érdekek egyezteté- 
sének problémája, a közérdek elsőbb- 
sége alapján. 

A Ganz-MÁVAG, a Taurus, az Ál- 
lami Pénzverő pártbizottsága igényel- 
te, hogy a szakszervezetek munkája 
jobban igazodjon a változó feltételek- 
hez, az intenzív gazdálkodásnak és a 
gazdaságirányítási rendszer tovább- 
fejlesztésének követelményeihez. Kez- 
deményezzék a gazdálkodás tartalé- 
kainak feltárását, a szervezettség nö- 
velését, környezetükben követeljék 

meg a munkafegyelem lényeges szigo- 
rítását, a takarékosságra való törek- 
vést. A Minőségi Cipőgyár és a Május 
1. Ruhagyár pártbizottsága a teljesít- 
mény szerinti bérezés melletti hatá- 
rozottabb kiállást sürgette, szorgal- 
mazta a dolgozók alkotó- és kezdemé- 
nyezőkészségének kibontakoztatására, 
a szocialista munkaverseny, a brigád- 
mozgalom továbbfejlesztésére irányuló 
szakszervezeti munka javítását. 


(3) A gazdaságirányítási rendszer to- 

vábbfejlesztése során már érzé- 
kelhetőek azok a törekvések, amelyek 
a vállalati önállóság növelése irányá- 
ban hatnak, megújulóban van a szer- 
vezeti és irányítási rendszer, tapasz- 
taljuk a szabályozás olyan típusú vál- 
tozását, amely a jövedelemtermelő 
képesség fokozását célozza. A válto- 
zás, a korszerűsítés a szakszervezet 
tevékenységére is hatással van, bővíti 
lehetőségeit, ugyanakkor nagyobb fe- 
lelősséget is ró rá. 

A szakszervezeti feladatok ellátása 
az új feltételek között nehezebb, több 
politikai érzékenységet igénylő fel- 
adat. A vállalati önállóság növekedése 
nyomán számos kérdésben sor kerül- 
het az érdekek és nézetek összeütkö- 
zésére. Már eddig is élénk viták foly- 
tak arról, hogy egy adott vállalatnál 
a fejlesztésre fordítható összeg le- 
gyen-e nagyobb, vagy bért emeljenek, 
hogy vállalják-ce a progresszív adó- 
zást a nagyobb jövedelmek érdeké- 
ben; hogy műszaki fejlesztést vagy 
szociálpolitikai beruházásokat valósít- 
sanak-e meg. 

A taggyűléseken nagy figyelmet 
szenteltek annak, hogy milyen mó- 
don érvényesíti a szakszervezet jogo- 
sítványát a bér- és szociálpolitikai in- 
tézkedéseknél. Ismerjük több szak- 
ma jövedelmi viszonyainak elmara- 
dását (könnyűipar, nehéz fizikai mun- 
ka stb.), vagy a szociálpolitikai jut- 
tatások feszültségeit (kevés a be- 
utaló, drágul az Üzemi étkeztetés, 
gond a lakástámogatás stb.); de azt 
is tudjuk, hogy a problémák csak 

az eredményes gazdálkodás, a jobb 
munka alapján oldhatók meg. 

A megújuló szakszervezeti munká- 
nak nagyobb részt kell vállalnia az 
érdekek egyeztetésében, a bér- és jö- 
vedelempolitikában is. Abban minden- 
ki egyetért, hogy a munkával ará- 
nyos, differenciált bérpolitikára van 
szükség. De a differenciálás mértéke 
(lehetősége) komoly feladat elé állítja 
a szakszervezeteket, már csak azért 
is, mert meg kell őrizniük tárgyila- 
gosságukat a szűk csoportérdekekkel 
szemben. 

Az 1985. évi bérfejlesztéseknél azt 


tapasztaltuk, hogy a dolgozói jövedel- - 


mek növelése kiemelt, első számú vál- 
lalati érdekké vált. Helyenként ez a 
törekvés azonban ellentmondásba ke- 
rült a vállalat eredményeivel, lehető- 
ségeivel. Jónak tartjuk, hogy a diffe- 
renciálásban jelentős előrelépés tör- 
tént: a bérfejlesztések mértéke 3—15 
százalék közötti szóródást mutat és 
vannak területek, alhol ez évben nem 
nőttek a keresetek. Ugyanakkor több 
területen a kiemelt munkakörökben 
dolgozók — fizikai és nem fizikai 
munkások — havi jövedelme 1000— 
1500 forinttal is növekedett. 

E néhány példa is bizonyítja, hogy 
a szakszervezeti érdekvédelem mai 
követelménye a népgazdasági, a válla- 
lati és a dolgozói érdekeket egyaránt 
szem előtt tartó széles látókörű te- 
vékenységet feltételez. 


A közelmúltban áttekintettük a 

kerületi székhelyű vállalatok 1985. 
évi tervének alakulását. Megállapítot- 
tuk, hogy termelésük kedvező, az éves 
terv időarányosan túlteljesül. Az év 
elején mutatkozó lemaradásokat a vál- 
lalati kollektívák megfeszített munká- 
val pótolták. A nem rubelelszámo- 
lású export túlteljesítése elismerésre 
méltó, a rubelelszámolású export a 
terveknek megfelelően alakult. 

Az elért eredmények a mozgalmi 
munka számos eszközének segítségé- 
vel születtek. A szocialista munkaver- 
seny-mozgalom, ezen belül az újító- 


mozgalom legfontosabb célkitűzései a 
, húzóerőt" jelentik ebben a munká- 
ban. A Taurus, az Állami Pénzverő 
munkaverseny-mozgalmában új típu- 
sú formát vezetett be. Az úgynevezett 
vállalkozási  brigádszerződésekben a 
vállaltak teljesítését — mint plusz 
munkát — anyagilag is elismerik. A 
vállalatok kezdeményezését példamu- 
tatónak tartjuk. 

Az újítómozgalom vonzerejének nö- 
velésére is kezdeményezéseket tettek 
szakszervezeti szerveink, vállalataink. 
Az említett helyeken, de más egysé- 
geknél is az újításokra ,eelőszerző- 
dést" kötnek (egyének, kollektívák). 
Ezzel az újítói munka nyitottságát, 
anyagi és erkölcsi elismerésének nö- 
velését, a társadalmi kontroll erősíté- 
sét kívánjuk elérni. A Taurus, a Fő- 
városi "Közterület-fenntartó Vállalat 
belső érdekeltségi rendszerének átala- 
kításával a  nyereségterv üzemekre 
bontott  túlteljesítését — ösztönzi. A 
szakszervezeti mozgalom feladata eze- 
ket a kezdeményezéseket felkarolni 
és terjeszteni. 

A brigádfelajánlások teljesítése más 
területeken is jelentősen hozzájárult 
az első féléves eredményekhez. A 
szervezett kommunista műszakok sok 
helyen pótolni tudták az évindítás 
gondjaiból adódó termeléskiesést. 

Természetesen nagyon sok gond is 
felhalmozódott. Nem sikerült a ter- 
mékszerkezet-váltásban jelentősen 
előbbre lépni. Sokszor a vállalatok is 
a könnyebb utat választják, azaz a 
korszerűtlen termékek felváltását csak 
új licencek megvásárlásával tudják 
elképzelni, pedig legalább ilyen fon- 
tos a meglevők korszerűsítése. Hasonló 
gondok vannak a minőség alakulásá- 
val, a határidők betartásával. Szük- 
ségesnek tartjuk a követelményekhez 
jobban igazodó vállalati belső érde- 
keltségi rendszer kialakítását, a telje- 
sítményre, minőségre, fegyelmezett 
munkára jobban ösztönző bérgazdál- 
kodás megteremtését. Számos vállalat 
szakszervezeti fóruma e kérdésekben 
kezdeményezően lépett fel. 

5) A gazdaságirányítási rendszer to- 
vábbfejlesztéséből adódó új válla- 
latirányítási formák nálunk is prog- 
ramszerűen épülnek ki. Huszonöt 
gazdasági egységünk tér át az 1985— 
1986. évek során az irányítás új rend- 
szerére. Tapasztalatunk szerint e mun- 
kában a szakszervezetek teljes mér- 
tékben el tudják látni a rájuk háruló 
feladatokat. A vállalatok besorolásá- 
nál, az irányítási forma kiválasztásá- 
nál eredményesen mérték fel a dol- 
gozói közvéleményt; érdemi módon 
vettek részt a szervezeti rendszer fe- 
lülvizsgálatában, a kádermunkában. 


A rendelkezésre álló viszonylag rö- 
vid idő ellenére a döntést széles körű 
véleménycsere előzte meg, termelési 
tanácskozások, műhely- és üzemi ér- 
tekezletek formájában. Ezek során az 
érintettek mintegy 90 százaléka fog- 
lalt állást vállalata irányítási formá- 
jával kapcsolatban. A vezető szervek 
megválasztását, a szervezeti műkö- 
dési szabályzatok tervezetét tárgyaló 
demokratikus fórumok számos észre- 
. vételt, javaslatot tettek. A személyi 
javaslatok körül aktív vita folyt. Szá- 
mos területen többes jelölés történt, 
a képviseletet titkos szavazás döntötte 
el. Az alakuló ülések sikeresen lezaj- 


lottak, az első számú vezetők megvá- 
lasztása egy kivétellel: megtörtént. 
Meglepően nagy figyelmet és érdek- 
lődést vált ki, hogy ki legyen a vállas 
lati tanács elnöke. 

Úgy tapasztaljuk, hogy a szakszer- 
vezeti szervek az átállás sokrétű fel- 
adatát a mozgalmi munka széles esz- 
köztárának alkalmazásával, jó színvo- 
nalon oldják meg. De a vállalati ta- 
nácsok, a választott testületek és a 
szakszervezeti szervek jogosítványai- 
nak elhatárolását illetően számos el- 
járásbeli, egyeztetési kérdés ma még 
kimunkálatlan. Nagyon fontos az új 
szervezeti és működési szabályzatok 
pontos megfogalmazása, a jogok és a 
hatáskörök, az eljárási szabályok egy- 
értelmű rögzítése. Ez is feltétele an- 
nak, hogy az új vállalatirányítási szer- 
vek sikeresen láthassák el feladatai- 
kat. A szakszervezeti választásoknál 
eddig is, ezután is szükségesnek tart- 
juk egy markánsabb cselekvési kész- 
ség kialakítását. Mindenekelőtt azt 
szorgalmazzuk, hogy a választások 
is járuljanak hozzá rövidebb és hosz- 
szabb távú feladataink eredményes 
megoldásához. 


Gál János 
a VIII. kerületi pártbizottság 
első tikóére 


IZIKNÉ HEDRI GABRIELLA 


A SZOCIALISTA 
EGYÜTTMŰKÖDÉS 
TÁVLATAI 


A több sikeres könyv szerzőle új kötetében a sze- 
cialista országok közötti ideológiai, gazdasági, pal. 


tikai, 


katonai 


együttműködés komplex rendszeréből — 


kiindulva vizsgálja a minőségi változás korát élő sze- 
cialisto közösség jövőbeni fejlődésének útját, a 1098- 
országok közötti kapcsolatrendszer korszerűsítésének 
irányait és módjait. 


KOSSUTH KONYVKIADÓ 

Gazdasági kérdések politikai megközelítése 


A Gagarin Hőerőmű a harmadik és a 
negyedik ötéves terv kiemelt beruhá- 
zása volt. 800 MWh beépített kapa- 
citással éves termelési értéke 5 mil- 
liárd forint. 

Régóta ismeretes, hogy a Mátra és 
a Bükk alján a föld mélye szinte 
egybefüggő rétegben lignitet rejt. 
Nagy mennyiségben történő energe- 
tikai felhasználására azonban csak a 
hatvanas évek elején született döntés. 
Ekkor a kőolaj széles körű felhaszná- 
lása virágkorát élte, ennek ellenére a 
szakemberekkel együtt nagyon sokan 
hittek abban, hogy a lignitre épülő 
energiatermelés az, amely hosszú időn 
keresztül olcsón rendelkezésre fog áll- 
ni. A döntés helyességét az élet sok- 
szorosan igazolta. A Thorez külfejté- 
ses bányaüzem és a Gagarin Hőerőmű 
megépítése akkor egyetlen célt szol- 
gált, azt, hogy az alacsony fűtőértékű 
lignitből olcsón, nagy mennyiségű vil- 
Jamos energiát állítsunk elő. Ma is ez a 
fő feladat, de a két létesítmény mű- 
szaki és munkásgárdája a lignit és a 
melléktermékként keletkező hulladé- 
kok több irányú felhasználásában is 
úttörő szerepet vállalt. 

Az erőmű eddigi működésének ta- 
pasztalatai, a megvalósult és megva- 
lósítható műszaki elképzelések egy- 
ben a hazai nyersanyagok, ásvány- 
kincsek hasznosításának egyik járha- 
tó útját is kijelölték. Mindezek bemu- 
tatása előtt azonban mindenképpen 
érdemes pár mondatban azt is össze- 
foglalni, hogy a Gagarin Hőerőmű 
megépítése milyen értékes eredmé- 
nyekkel gazdagította a magyar ipart, 


később jelentős devizabevételt is biz- 
tosítva a népgazdaságnak. 

A Magyar Hajó- és Darugyár itt 
építette meg az első, óránként 620 
tonna gőzt termelő, lignit tüzelésű 
kazánjait, a vállalat azóta is az ener- 
getikai berendezések egyik nemzetkö- 
zileg elismert gyártója. A Láng Gép- 
gyár első 200 MWh teljesítményű tur- 
binái a Gagarin Hőerőműben üzemel- 
nek. Itt valósult meg Magyarországon 
először Heller és Forgó professzorok 
találmánya, a légkondenzációs hűtő- 
rendszer, mely azóta is nemzetközi 
referencia. Ez az ötletes és nagyszerű 
találmány lehetővé teszi, hogy ott is 
épülhessenek nagy teljesítményű erő- 
művek, ahol eddig a szűkös vízfor- 
rások ezt lehetetlenné tették. Üze- 
meltetési tapasztalataink átadásával 
jelentősen hozzájárultunk ahhoz, hogy 
ma már a világ több órszágában lég- 
kondenzációs hűtőrendszerekkel inű- 
ködnek erőművek, vagy ilyeneket ter- 
veznek építeni. 

Szűkebb hazánk, Heves megye éle- 
tében is nagy változásokat hozott a 
Visonta térségében megvalósult ener- 
getikai bázis. Szolgálta a megye ipa- 
rának fejlődését, és növelte az ország 
energiaellátásában betöltött szerepét. 
A Mátra alján lényegesen megválto- 
zott a foglalkoztatás szerkezete, létre- 
jött a munkásosztálynak egy új, erős 
bázisa, mely munkájával, magatartá- 
sával, elkötelezettségével megváltoz- 
tatta a térség politikai, társadalmi ar- 
culatát. A két ipari nagyüzemben 
megalakuló politikai, társadalmi és 
tömegszervezetek, szocialista brigádok 

tevékenysége nem rekedt meg a ke- 
rítésnél. Gazdag formában, értékes 
tartalommal végzett munkájuk kap- 
csolatot hozott létre a környező köz- 
ségek lakóival, az ott dolgozó ter- 
melőszövetkezeti tagsággal, erősítve a 
munkás-paraszt szövetséget. 

Az emberek életmódjának alakulá- 
sában is nyomon kísérhetők a válto- 
zások. Több ezer azoknak a mező- 
gazdasági dolgozóknak a száma — 
köztük nagyon jelentős a nők ará- 
nya —, akik az eltelt időszakban az 
erőműben váltak ipari munkássá, 
szakmai, politikai és általános mű- 
veltségük gazdagodott, életvitelüket 
új igények alakították. Gyöngyös fej- 
lődése is nagy lendületet vett. Az itt 
letelepedő — erőművesek, bányászok 
számára új lakótelepek, iskolák, or- 
vosi rendelők, üzletek épültek. A kul- 
turális és sportlétesítmények fejlesz- 
téséhez jelentős anyagi támogatást 
kapott a város a két ipari nagy- 
üzemtől. 


A változások sokasága, mely nem 
több, mint 20 esztendő alatt követke- 
zett be, alig foglalható pontos lel- 
tárba. Bővebben kell szólni azonban 
arról, amit az erőmű működésének, 
az energiatermelésben játszott szere- 
pének tapasztalatai diktálnak — nem 
öncélú magamutogatás vagy egyszerű 
tájékoztatás céljából, hanem azért, 
hogy bemutathassuk, hogyan, milyen 
módszerekkel és eredményességgel 
valósultak meg itt a párt határozatai. 

A Gagarin Hőerőmű működésének 
műszaki, gazdasági és politikai ta- 
pasztalatai egybehangzóan igazolják, 
hogy a hazai alacsony fűtőértékű lig- 
nitből gazdaságosan lehet villamos 
energiát előállítani. Az erőmű fenn- 
állása óta folyamatosan biztosította 
az országban megtermelt villamos 
energia 209/9-át, ez a szénbázison mű- 
ködő erőművek összes termelésének 
409/9-a. Az eddig megtermelt villamos 
energia 56 milliárd KWh, a felhasz- 
nált szén mennyisége pedig ebben az 

évben eléri a 100 millió tonnát. A 
szén többszöri és nagymértékű ár- 
emelkedése ellenére ez hazánkban a 
legolcsóbban előállított villamos ener- 
gia. 

Ezek az adatok már nemcsak az 
első és mindmáig egyetlen hazai lig- 
nit-erőmű létét igazolják, de orszá- 
gunk adottságai, az olcsó energiater- 
melés felértékelődése miatt követe- 
lően sürgetik ennek a küzdelmes 
munkával kitaposott útnak a meg- 
hosszabbítását. 

Küzdelmes munkát említettem, 
mely velejárója minden úttörő vál- 
lalkozásnak, de az így megszerzett 
tapasztalatok mindenképpen haszno- 
sítást igényelnek. Ezek közül szeret- 
nénk egyet, a legfontosabbat megem- 
líteni. 


A visontai lignit összetétele és mi- 
nősége nem a legkedvezőbb. Nagy . 
hamu- (kb. 259/) és nedvességtar- 
talom  (509/9)) párosul a geológiai 
adottságok miatt igen változó fűtőér- 
tékkel. Eltüzeléskor nagyon nagy hő- 
veszteséggel jár a lignitben levő 
meddőanyagok felmelegítése, a ki- 
égett hamu (pernye) pedig károkat 
okoz koptató hatásával a kazánok 
csőrendszereiben. Ezzel a hatással 
egy időben jelentkezik a fűtőérték ál- 
landó változásával járó tűztéri hőmér- 
séklet-ingadozás. Különböző műszaki 
megoldásokkal (tüzelőköri átalakítá- 
sok, kopásvédelmek, izotópos hamu- 
tartalommérő beépítése stb.) a befek- 
tetett munkával távolról sem ará- 
nyos eredményt lehetett csak elérni. 
Maradt tehát az egyre nagyobb szer- 
vezési és szakmunkát igénylő karban- 
tartás, az évről évre szaporodó — 
zömmel az intenzív kopásból adódó 
— üzemzavarok elhárítása. Ebbe a 
helyzetbe akkor is nehezen lehetne 
belenyugodni, ha tudnánk, hogy nincs 
megoldás. Ilyen lehetőség azonban 
létezik, kínálkozik. 

Egyetlen ásványi nyersanyagot sem 
lehet felhasználni bizonyos előkészítő 
technológiák alkalmazása nélkül (tisz- 
títás, — derítés, szétválasztás  stb.); 


miért hisszük, hogy a lignit más, 
amikor — mint említettem — a vi- 
sontai bányából külszínre hozott tü- 
zelőanyagnak csupán egynegyede ég- 
hető anyag? A bányaműveléssel ki 
nem szelektálható meddő anyagok 
részbeni eltávolítására itt is szükség 
van, az ember és a technika együt- 
tes védelme érdekében. A lignit dú- 
sításával ugyanis nemcsak a káros 
koptató hatás mérsékelhető, de a mi- 
nőség szélsőséges ingadozásai is , ki- 
simíthatók", erősen csökkenthető a 
kéntartalom, ezzel a füstgáz környe- 
zetkárosító hatása is; az évente ke- 
letkező közel 2 millió tonna pernye 
mennyisége a felére csökkenhetne, a 
mosott lignitből egyszerű eljárással 
háztartási brikettet lehetne gyártani, 
lényegesen csökkenne a karbantartás 
költsége, több lehetne a megtermelt 
villamos energia, az üzem biztonsága 
pedig az itt dolgozó emberek munká- 
ját, életét könnyítené meg. 

Számítások szerint mindez 1 mil- 
liárd forintnál kevesebbért megvaló- 
sítható lenne, és a befektetett összeg 
két-három év alatt megtérülne. 

Mi hát az akadály? Nincs pénz? 
Ezt közgazdaságilag, pénzügyileg be 
lehet bizonyítani, de politikailag el- 
fogadni semmiképpen nem lehet. Mi 
úgy látjuk, hogy az egyik zsebből 
állandóan, kényszerűen kiadott pénz 
miatt marad üres a másik zseb. Pénz 
tehát van. 

A helyzetet megkönnyítené, ha a 
két egymás mellé rendelt, azonos 
célt szolgáló vállalat — az erőmű és a 
bánya — érdekeltsége nem lenne 
eltérő. Az a bányaüzem azonban, 
amelynek máig egyetlen feladata az 
erőmű szénellátása, és amelytől egy- 
értelműen függ a termelhető villa- 
mos energia mennyisége, anyagilag és 
minden más tekintetben abban érde- 
kelt, hogy minél több szenet termel- 
jen, akár a minőség rovására is. 

Az ebből adódó számtalan konflik- 
tüst politikai eszközökkel, az eltérő 
érdekek jó szándékú közelítésével, a 
vállalati érdekeket egy bizonyos jó- 


zan határig átlépő együttműködéssel 
lehetett mérsékelni, de megszüntetni 
nem. 

A dúsító létesítésével kapcsolatban 
tehát a kérdés költőinek tűnik. Miért 
építsen dúsítót az a vállalat, amely- 
nek nem érdeke, bár az ő profilja; 
hogyan építsen viszont az a vállalat, 
amelynek érdeke, de nem profilja? 
Természetesen — azonos érdekeltség 
esetén is akadályt jelentenek a vál- 
lalati pénzügyi gazdálkodás ismert 
kötöttségei. 

A kérdés — úgy érzem — nem 
szakmai, hanem politikai választ igé- 
nyel. 

Szakembereink, különböző kutató- 
intézetekkel együttműködve, hat év 
óta a pályázatok, beruházási koncep- 
ciók sokaságát készítették elő. Döntés 
azonban nem született. A megvalósí- 
tás sürgetéséről mégsem mondhatunk 
le. Az erőmű főbb műszaki berende- 
zései 15 év után átépítésre, rekonst- 
rukcióra kerülnek. A munka a ki- 
lencvenes évekig eltart, értéke jelen- 
legi árakon 80 milliárd forint, ami 
megegyezik az erőmű egykori teljes 
beruházási költségével. Szabad-e va- 
jon az új kazánokat és egyéb beren- 


dezéseket hasonló igénybevételnek 
még egyszer kitenni? 
000 


A pártkongresszusok határozatai — 
elsősorban a XII.-re és a XIII.-ra 
gondolok —, valamint az energiagaz- 
dálkodási és takarékossági kormány- 
programok világos célként fogalmaz- 
zák meg a hazai nyersanyagok gazda- 
ságos, komplex hasznosítását és a hul- 
ladékok újrafeldolgozását. 

Az ásvány- és energiaiparban dol- 
gozó vállalatok, pártszervezetek vilá- 
gosan  — megfogalmazott, politikailag 
lelkesítő feladatot kaptak, hiszen 
mindenki tudja, hogy az energiaellá- 
tás biztonsága politikai kérdés. Poli- 
tikai érdek fűződik ahhoz is, hogy 
az energiaellátás minél nagyobb mér- 
tékben hazai energiahordozókra épül- 
jön. 

Mi itt Visontán megtanultuk a lig- 
nittüzelést; előnyei egyértelműek, hát- 
rányai jórészt megszüntethetők. Nem 
szakmai sovinizmus tehát, hanem a 
felismert — politikai szükségszerűség 
mondatja velünk azt, hogy a működő 
és épülő atomerőmű mellett lignitbá- 
zison lehet és kell az energiaellátást 
a jövő számára biztonságossá tenni, 
már csak azért is, mert ez egyúttal 
lehetőséget teremt a villamosenergia- 
termelés mellett más szükséges ter- 
melési és ellátási célok megvalósítá- 
sához. A Gagarin Hőerőmű gazdasági 
és politikai vezetése e kérdések elem- 
zése során a népgazdaság szükségle- 
teiből indul ki, bár, érthetően. ezi a 
saját vállalati érdekeinkkel összekap- 
csolva nézzük. Mégsem tartom ezt a 
nézőpontot leszűkítőnek, mert meg- 
győződésem, hogy elgondolásunk, tö- 
rekvésünk egybeesik a társadalom 
átfogó érdekeivel. 

Szakembereink az energiatermelés 
problémáinak leküzdése mellett na- 
gyon sokrétű fejlesztő munkát végez- 
tek vagy kezdeményeztek az erőművi 
hulladékok hasznosításának területén 
is. Néhányat megemlítek. 

A nagy mennyiségben keletkező 
pernyének ma már egyharmada hasz- 
nosul. Egy részét Bélapátfalván ce- 
ment adalékként használják, nagyobb 
hányadából falazóblokk készül a máti 
működő Mátra Gázbetongyárban. 

Szeretnénk, ha útburkoláshoz is si- 
keresen próbálnánk ki a pernyét, hi- 
szen a majd továbbépülő  M3-as 
autópályához fel lehetne használni. 

Üzemel az erőmű mellett két kí- 
sérleti növényház, ahol a hulladék- 
hővel — a Heller-féle hűtéssel azonos 
elven — több növényi kultúrát lehet 
gazdaságosan termelni. 


A kísérletek alapján szeretnénk 
megvalósulva látni azt a 10 hektáros 
növényházat is, amely a ma még le- 
vegőbe távozó hulladékhőt hasznos 
célra fogná be. Mivel a zöldség- és 
virágtermesztés sem erőműves profil, 
és a termelőszövetkezetek érdekeltsé- 
ge sem a megvalósulás felé segíti ezt 

az ügyet, sajnos, itt is úgy tűnik, tá- 
voli a cél elérése. 

Nem a mi eredményünk, de a lig- 
nit teljes körű felhasználásának ér- 
zékeltetésére "megemlítem, hogy a 
Mátraaljai Szénbányák szakemberei- 
nek azonnal megvalósítható műszaki 
eljárásuk van a lignitbrikett gyártá- 
sához, amellyel jelentős mértékben 
tudnánk javítani a lakosság tüzelő- 
anyag-ellátását. Méltán elismert re- 
kultivációs üzemük eredményes mód- 
szerekkel teszi termővé és adja visz- 
sza a mezőgazdasági termelésnek a 
felhagyott bányaterületeket. A lignit 
sikerrel alkalmazható talajjavításra, 
egyszerű eljárással pedig környezetkí- 
mélő műtrágya lehet. 

Végiggondolva a megvalósított vagy 
azonnal megvalósítható eljárásokat, 
amelyek a lignit és az erőművi hul- 
ladékok nagyon sokfajta hasznos cél- 
ra történő felhasználását biztosítják, 
nyugodtan elmondhatjuk, hogy szép 
eredmények születtek — különösen 
az elmúlt öt évben — Visonta térsé- 
gében a kongresszusi határozatok 
végrehajtása nyomán, de vannak 
megvalósításra váró elképzelések is. 
Mindezek a jövő energiaellátásában 
és energiagazdálkodásában nem hagy- 
hatók figyelmen kívül. 


A gazdasági és a műszaki eredmé- 
nyek és tennivalók nagyon gazdag 
politikai tapasztalatokkal is szolgál- 
nak. Ezek közül az első helyre kí- 
vánkozik az, hogy a párt határozatai- 
nak végrehajtásához a gazdasági és a 
politikai szervezeteknek egyaránt jól 
kell ismerniük és egyformán kel 
megítélniük a lehetőségeket, a napi 
és a jövő diktálta feladatokat. 

Arra mindig számítani kell, hogy 
sokszor — ma talán a kelleténél lé- 
nyegesen többször — éppen a gazda- 
ság irányítási rendszerében meglevő 
hibák, a döntések késedelmessége, a 
felismert, de meg nem szüntetett ér- 
dekellentétek megoldhatatlannak tűnő 
akadályokat gördítenek a határozatok 


végrehajtása elé. A szükséges kény- 
szer hiánya pedig esetlegessé teszi a 
párthatározatok megvalósulását. 

Amíg a döntés lehetőségei és esz- 
közei nem ott vannak, ahol a felada- 
tot el lehet vagy el kell végezni, ad- 
dig a felelősséget is át lehet és át is 
kell esetenként hárítani. Így vezetnek 
szükségtelenül hosszú utak a kívánt 
célhoz. 


Ilyen helyzetekben a helyi párt- 


szervezeteknek sem könnyű a felada- 
tuk. Ha nem egy helyen vannak a 
döntési lehetőségek és eszközök, ak- 
kor a politikai állásfoglaláson túl a 
pártszervezet alig tehet valamit, és 
csábíthatja az a konfliktusmentes út, 
hogy minden kezdeményezést támo- 
gasson az indokok alapos mérlegelése 
nélkül. 

Pártbizottságunk törekvése éppen 
ezért mindig az volt, hogy jól is- 
merje — hangsúlyozom: műszakilag 
is — azokat a lehetőségeket, amelyek 
a biztonságosabb energiaellátáshoz, a 
korábban értéktelen környezetszeny- 
nyező — hulladékok hasznosításához 
rendelkezésre állnak vagy megte- 
remthetők. . 

Munkánkhoz ilyen értelmű támo- 
gatást és biztatást kaptunk minden- 
kor a bennünket irányító városi és 
megyei pártbizottságoktól. Az ered- 
mények megbecsülendők, a haladás 
azonban lassabb a kelleténél. Nem a 
türelmetlenség, hanem a kedvezőtlen 
tapasztalatok mondatják velünk, hogy 
a határozatok végrehajtásához nem 
elég pusztán a szándék. A küzdelmet 
— vállalva a konfliktusokat — nem 
lehet abbahagyni. Ha egy-egy kérdés- 
ben csak az állásfoglalás lehetősége 
van meg, akkor ennek minden kínál- 
kozó fórumon való hangoztatásába 
nem szabad belefáradnunk. 

A politikai munkát persze nemcsak 


di 


a külső akadályok teszik nehézzé. 
Minden régi és új feladat elvégzésé- 
hez a belső egységes akarat megte- 
remtése is konfliktusokon keresztül 
vezet. 


Az eddig leírtak alapján nem kell 
különösebben indokolni, hogy a ter- 
melés, a karbantartás, a gazdálkodás, 
a műszaki fejlesztés nálunk sem egy- 
szerű és könnyű munka. . 


Szükség volt korszerű üzem- és 
munkaszervezési módszerek bevezeté- 
sére, az anyagi ösztönzés, a differen- 
ciált bérezés feladathoz igazított 
többszöri változtatására, a gazdaság- 
talan termelés megszüntetésére (a 
vállalathoz tartozó Mátravidéki Erő- 
műben), új tevékenységek feltételei- 
nek kialakítására. 


A kívánt és követelt célok a felté- 
telek megléte esetén sem valósulnak 
meg önmaguktól, Ilyen kérdések meg- 
oldásában  pártbizottságunk mindig 
arra törekedett, hogy mindenekelőtt 
a párttagság egységét teremtse meg 
sok vitával és türelemmel. Ez az a 
többlet, amivel a gazdasági vezetést 
segíteni tudja a pártszervezet a telje- 
sítményt növelő, fegyelmet erősítő 
újabb és újabb feladatok megvalósí- 
tását szolgáló, nem mindig és min- 
denki számára népszerű döntések 
meghozatalában és végrehajtásában. 

A gazdaságirányítási rendszer to- 
vábbfejlesztése várhatóan sok, ma 
még akut problémát megold vagy se- 
gít megoldani. Jobb feltételek teremt- 
hetők a politikai munkához is. Arra 
készülünk és azt várjuk, hogy az ed- 
diginél jobb összhangba kerül a cse- 
lekvés lehetősége, a fegyelem és a fe- 
lelősség mind a gazdaságban, mind a 
politikai munkában. 


Rajki Sándorné 


a Gagarin Hőerőmű pártbizottsógának 
titkára 

A munkahely becsülete 


A MEGÚJULÁS ÉVEI A HAJDÚSÁGI IPARMÜVEKBEN 


A Hajdúsági Iparművek gazdasági 
egyensúlya 1979-ben jelentősen meg- 
ingott.  Nyeresége néhány millióra 
csökkent, valamennyi érdekeltségi 
alapjában hiány mutatkozott. Sőt: 
fejlesztési alapját több mint 570 mil- 
liós tartozás terhelte (14 százalékos 
kamat mellett). Részesedési alapjá- 
ból adótartozásait sem tudta kifizet- 
ni, és természetesen dolgozóinak a jö- 
vedelmét sem tudta növelni. 


A vállalatot hitelképtelennek nyil- 
vánították.  Szállítóiban megrendült 
a gyár iránti bizalom, s ez tovább ne- 
hezítette a működési feltételeket. 
Mind többen csak akkor voltak haj- 
landók szállítani a HIM-nek, ha előbb 
letétbe helyeztük a vételárat. Meg- 
kezdődött dolgozóink elvándorlása; a 
bajt tetézte, hogy elsősorban a felső- 
fokú végzettségűek és a szakmunká- 
sok mentek el, mivel nem látták 
biztosítva sem a gyár, sem a maguk 
jövőjét. 


Mi a helyzet ma? A vállalat öt év 
alatt kifzette félmilliárdos adósságát, 
a megközelítően 150 milliós (kamatos) 
kamatokkal együtt. Jövedelmezősége 
elérte az iparági átlagot, éves nyere- 
sége 180—200 millió forint. Ismét hi- 
telképes, a pénzintézetek bizalma a 
vállalat iránt megerősödött. Dolgo- 
zóinak jövedelme az utóbbi három 
évben évi 7—-10 százalékkal emelke- 
dett. (1980-ban 41,5 ezer, 1985-ben 62,5 
ezer forint az egy főre jutó kereset- 
szint a gyárban.) 


Mindezt olyan időszakban érte el a 
gyár kollektívája, amelynek folya- 
mán a gazdálkodás feltételei állandóan 
romlottak. Jelentősen emelkedtek a 
bérek közterhei, a rövid lejáratú ka- 
matok, romlottak a devizaárfolyamok, 
és számottevően nőttek beszerzési 
áraink. Egyik fő termékünk, az auto- 
mata mosógép ára viszont az időszak 
során kétszer is (ezer-ezer forinttal) 
mérséklődött, 135 millióval csökkentve 
árbevételünket. Szállítóink árnövelé- 
sének s a mi termékeink árcsökkenté- 
sének együttes eredményeként 300 
millióval romlott az egyenlegünk — 
tehát ezt is ellensúlyozni kellett. (Ter- 
melői árindexünk jelenleg 1,5 száza- 
lékkal az 1980-as alatt áll. Gyártmá- 
nyaink —- ezt vállalnunk kellett — 
szociálpolitikai terheket is kénytele- 
nek hordozni. A mi áremelésünk 
azonnal megemelné a fogyasztói árin- 
dexet, árcsökkentésünk viszont ellen- 
súlyozza más fogyasztói árak növelé- 
sét.) 

Az időszak során többször is felve- 
tődött — különösen év végén, amikor 
a vállalatnál maradó nyereség mérté- 
két kiszámítottuk —, hogy a szabá- 
lyozók milyen drasztikusan , dolgoz- 
nak" a gyár ellen. Amint elértünk egy 
kis javulást, a költségvetés és a válla- 
latok közötti osztozkodás szabályainak 
éppen esedékes változása tüstént újra 
alaphiányos helyzetbe nyomott ben- 
nünket. Ez így volt 1980-ban, 1981-ben 
és 1982-ben is. Emiatt szabályozóel- 
lenes hangulat alakult ki a gyárban: 
értetlenség, hogy miért jó az a költ- 
ségvetésnek, ha a HIM anyagilag le- 


hetetlen helyzetbe kerül, és be kell 
csukni a gyárat vagy egy részét. 

Nem volt könnyű túllépni ezen a 
gondolatmeneten, vagy legalábbis fél- 
retenni addig, amíg saját erőnkből 
nem visszük valamire. Mégis így kel- 
lett tenni, mert a szabályzókkal szem- 
beni ellenérzés gyengíthette volna a 
tenniakarást, az elszántságot, a szívós 
szervezőmunkát. Ezért le kellett sze- 
relni. Arról nem is szólva, hogy vég- 
ső soron ez a sokat kritizált szabály- 
zórendszer, különösen pedig gyakori 
változtatása valójában mégiscsak köz- 
rejátszott abban, hogy ésszerűsítsük a 
munkánkat, hogy még keményebben 
igyekezzünk végrehajtani program- 
jainkat. S ezt azok is belátták, akik a 
saját felelősségük helyett — mentség- 
ként is — a gazdasági, pénzügyi sza- 
bályozás bírálatára akarták tenni a 
hangsúlyt, akarva-akaratlan fékezve a 
HIM megújítási programjainak ösz- 
szeállítását. 

Az persze más kérdés és nagyon 
sajnálatos, hogy ez az , elvonó" típusú 
szabályozás módot ad a végterméke- 
ket kibocsátó gyárak kiszolgálóinak, 
hogy áremeléssel, minőségrontással is 
boldogulhassanak. Nem azonos terhek 
nehezednek tehát a vállalatokra, nem 
mindegyikük számára egyforma a sza- 
bályzók által közvetített kényszer és 
gond. Abba bele lehet nyugodni, hogy 
a költségvetés sokat vesz el, de abba 
kevésbé, hogy egyes ágazatok könnyen 
igazodnak például áremeléssel a for- 
rások növekvő központosításához, míg 
másoknak meg kell feszülniük, hogy 
jussanak valamire. E kritikát, amely 
vitáinkban gyakran előkerült — és 
kerül ma is — egyelőre félre tudtuk 
tenni, úgy, hogy ne zavarja a mun- 
kát. De azért ezt elintézetlen kérdés- 
ként tartjuk számon. 

Az igazság az, hogy ha számba vesz- 
szük, hol állt a gyár 1979 végén, s 
hol tartunk most — bizony, magunk 
is meglepődünk. Főleg azért, mert így 
utólag nézve lényegében semmifé- 
le látványos intézkedést nem hajtot- 
tunk végre, semmi meghökkentő, me- 


rőben új vállalkozásba nem fogtunk. 
Egyszerűen elkezdtünk jobban odafi- 
gyelni arra, hogy miképp is dolgo- 
zunk. Hol, hány percet, hány forin- 
tot lehet megtakarítani, hogyan le- 
hetne jobban kihasználni berendezé- 
seinket, elkezdtük igazán kidolgozni 
a munkaidőt. Ebbe fokozatosan be- 
kapcsolódott mindenki, aki 1980 vé- 
gén még a igyárban volt. 


Valójában az történt, hogy — bár- 
mennyire is figyelmen kívül hagyják, 
lebecsülik e tényezőt egyes szervező 
típusú emberek — megváltozott a gyár 
szelleme, a munkahelyhez való kap- 
csolat tartalma. A  párttagokkal, 
pártonkívüliekkel  —— beszélgetve az 
utóbbi öt évről, egyre inkább azt 
érezzük a legfontosabb  változás- 
nak, hogy másképpen tekintünk 
a gyárra, mint korábban, megválto- 
zott szemünkben a becsülete. Pon- 
tosabban, becsülete lett. Amit érez- 
hetően, kimutathatóan mi teremtet- 
tünk, kezünk nyomán született új- 
já az utóbbi években. 

Legyünk őszinték: sokkhatás érte 
a kollektívát, amikor a 70-es évek vé- 
gén mélypontra ért a gyár gazdálko- 
dása. Meglepődtünk, amikor hirtelen 
azt láttuk, hogy veszélybe került a 
jövő, amikor hirtelen érezni kezdtük, 
hogy nincs mód a jövedelmek növe- 
lésére, a beruházások befejezésére, s 
hogy nincs segítség kívülről; kiderült, 
hogy az állami és a banki szervek a 
normativitás szabályainak megsértése 
árán nem hajlandók isegíteni a vál- 
lalat talpra állását, nem engednek el 
tartozásokat, "nem engednek árat 
emelni. 


Tulajdonképpen röstelleni való, hogy 
ilyen helyzet kellett ahhoz, hogy — 
végtére is erről van szó — elkezdjünk 
nagyobb felelősséggel és tisztesség- 
gel dolgozni. Az efféle sokkhatás ta- 
lán másutt sem lenne haszontalan, te- 
hát a rádöbbenés, hogy baj van, s 
csak saját magunkra számíthatunk. 

Az 1980-as üzemi pártértekezleten 
még kénytelenek voltunk tudomásul 
venni, hogy az előző időszakban a 
kollektíva sem a legfontosabb kong- 
resszusi határozatokat, sem a saját 
határozatait nem tudta teljesíteni. Ak- 
kor a HIM pártértekezlete úgy határo- 
zott hogy a jövőben az üzemi pártbi- 
zottságnak, a pártalapszervezeteknek 
és az egyes kommunistáknak határo- 
zottabban kell foglalkozniok a gazda- 
ságpolitikával, azzal, ami a vállalati 
gazdálkodásra tartozik. Akkor, ennek 
érdekében, a pártbizottság öt konkrét 
témát jelölt ki, amelyek teljesítését 
döntőnek tartotta a gyár ügyeinek 
rendbetételéhez. Ez az öt fő cél a kö- 
vetkező volt: termelésnövelés a kapa- 
cítások jobb kihasználásával; minő- 


ségjavítás; selejtcsökkentés; import- 
helyettesítés; jobb  készletgazdálko- 
dás. 


Az öt célfeladat teljesítése felett a 
gyár kommunistái védnökséget vállal- 
tak. Öt munkacsoport alakult, amely- 
nek tagjai közreműködtek a feladatok 
végrehajtásában: ez volt a személyes 
pártmegbízatásuk. Szerveztek, ellen- 
őriztek, vitatkoztak, javaslatokat dol- 
goztak ki, gondolkodásra, aktivitás- 
ra serkentve társaikat — és vezetői- 
ket is. 

A kapacitások jobb kihasználása 
végett mindenekelőtt a fluktuációt 
kellett megállítani. Ehhez elsősorban 
az embereknek a munkahelyükbe ve- 
tett bizalmát kellett visszaállítani. Ta- 
nulságos volt számunkra, hogy a bi- 
zalmat elsősorban nem mindenféle 
bérígéretekkel sikerült igazán erősí- 
teni, hanem őszinteséggel, a nehéz fel- 
adatok konkrét felvázolásával. A ne- 
hézségek ecsetelése, a nehézségekkel 
való nyilvános szembenézés nemhogy 
pánikot keltett volna — amitől nem 
kevés vezetőnk tartott —, hanem le- 
lassította a , menekülést". 

Az segített igazán, hogy odaálltunk 
az emberek elé, elmondtuk nyíltan, 
milyen a helyzet, azután mindjárt azt 
is, hogy mit kell tenni, mi a prog- 
ram, s hogy a teljesítés nem lesz köny- 

nyű. S hozzátettük, hogy ha most min- 
denki vállalja a keményebb, esetleg 
áldozatokkal is járó munkát, akkor 
egy-két év múlva már kevesebb gond- 
juk lesz a jövedelmek alakulásával, s 
ami a legfontosabb: helyreállt a mun- 
kahely hitele, rangja, s ez mindenki- 
nek a jobb jövő lehetőségét kínálja. 

Nagy vita a vezetők között, majd a 
vezetők és a részlegek dolgozói között 
két kérdéskör felett bontakozott ki. 
A célokkal általában mindenki egyet- 
értett, azok realitását. szükségességét 
a többség elismerte. Felvetődött azon- 
ban, hogyan teremthetők meg a felté- 
telek, hiszen — abban az időszakban 
még így volt — sem létszámra, sem hi- 
telre nem számíthat a gyár. A viták 
során azt kellett bizonyítanunk, hogy 
a feltételek megteremtése is rajtunk 
áll, például a fluktuáció megállításá- 
val, az anyagkihozatal javításával, a 
munkaidő-veszteségek lefaragásával, 
és így tovább. 

Ebben kezdetben sokan kételked- 
tek, mondván: ehhez a munkafegye- 
lem jelentősen magasabb szintje kel- 
lene. Így vant — mondtuk, pontosan 
erről van szó, a, fegyelem javítása. az 
összes többi feltételnek is alapköve. A 
fegyelem pedig rajtunk múlik. S mert 
ezt az emberek elfogadták, ebben 
egyetértésre tudtunk jutni. 

Nagyobb és hosszasabb vita bonta- 
kozott ki a kereseti arányok megvál- 
toztatása körül. Ezek az arányok a 
munkás és az alkalmazotti gárda kö- 
zött állandóan a fizikai állomány ja- 
vára módosultak. Év elején mindig azt 
terveztük, hogy a munkás és az al-. 
kalmazotti bérek azonosan nőnek. 
Csakhogy a teljesítménybérben dol- 
gozó munkások keresetnövekménye 
év végére mindig — természetszerűen 
— megelőzte az alkalmazottakét. Ez 
a szervezésben, a folyamatirányítás- 
ban, a műszaki ellenőrzésben, a fej- 
lesztésben kimondatlanul is teljesít- 
mény-visszatartást okozott, ha másért 
nem ís, a munkakedv csökkenéséből 
adódóan. Tudtuk, hogy az előttünk 
álló feladatok megoldásának alapvető 


feltétele viszont éppen a szervezés, az 
irányítás, a fejlesztés hatékonyságá- 
nak növelését igényli. 

A kereseti arányok reálisabb alakí- 
tásához viszont meg kellett nyerni a 
fizikaiak egyetértését. Sokat vitatkoz- 
tunk erről a szakszervezeti főbizal- 
miakkal. Azután velük együtt magya- 
ráztuk az embereknek, miért fontos a 
műszakiak nagyobb munkakedve a 
gyár jövedelmezőségének és így a 
dolgozók személyes jövedelmének ala- 
kulása szempontjából. 

Ebben a vitában vívtuk meg a dif- 
ferenciálás csatáját is. Kinek a ja- 
vára differenciáljunk — erről folyt a 
vita. Az idősebbeket helyezzük előtér- 
be — mondták a nyugdíj előtt állók; 
a fiatalokat — mondták a pályakez- 
dők; a szakképzetleneket, hogy legyen 
erejük szakképzettséget szerezni; az 
újonnan jötteket, hogy kedvük le- 
gyen maradni... Le kellett szerelni 
a ,rétegokoskodásokat", a rétegér- 
dekek szűk látókörű képviseletét, s el- 
fogadtatni mindenkivel azt a rende- 
ző elvet, hogy az kapja a többet —- 
akár munkás, akár alkalmazott, akár 
törzsgárdatag, akár új dolgozó —, 
aki az adott időszakban kimutathatóan 
többet tett a gyár jövedelmezőségének 
növeléséért. A viták persze akkor ju- 
tottak teljes nyugvópontra, amikor 
már a személyes jövedelmeket ismét 
emelhettük, lényegében 1983 ináso- 
dik felétől. 

Az őszinte beszéd, az, hogy a vitá- 
tól, magyarázattól, meggyőzéstől so- 
ha nem sajnáltuk az időt, meghozta 
hasznát, az emberek vállalták mun- 
kahelyük megszilárdítása érdekében a 
programot. Volt, hogy munkaidő után 
— egyszer az egyik, másnap a másik 
gyárrészlegben, műhelyben — 4—6 
órát vitáztunk egymással vezetők, 
szakszervezeti tisztségviselők, brigá- 
dok, párttagok és pártonkívüliek, nem 
sajnáltuk az időt ahhoz, hogy min- 
denki azonosan ítélje meg a helyze- 
tet. 1979 őszétől 1980 tavaszáig tartott 
ez az időszak. Eközben nemcsak a 
vezetők, hanem a gyár dolgozóinak 


jelentős része összekovácsolódott. Ez 
milliárdokat érő erőforrássá vált a 
termelés hatásfokának javításában. 


Egyéb intézkedéseket is tettünk. Bő- 
vítettük az egyes részlegek önállósá- 
gát, érdekeltségét — hogy ne csak 
kedvük legyen az embereknek más- 
képpen dolgozni, hanem módjuk is. 
Több üzemet, üzemrészt önelszámoló 
egységgé szerveztünk. Ez a lépés to- 
vább erősítette az emberek részvé- 
telét a munkában, érezték, hogy a 
változások velük együtt, általuk men- 
nek végbe, teret kapnak ahhoz, hogy 
ésszerűbben dolgozzanak. 

Minél hamarabb, minél nagyobb 
bevételre kellett szert tenni, s mi- 
vel árat nem emelhettünk, ezt csak 
azzal érhettük el, lha minél több ter- 
méket , nyomunk ki" a kapun kívül- 
re. A piacon — szerencsére — kellő 
nagyságú kereslet volt mosógépre, 
bojlerre, radiátorra különösen. 


A  kapacitáskihasználás növelése 
céljából két , népszerűtlen" intézke- 
dést is hoznunk kellett. A nem ter- 
melő területekről csaknem 100 szak- 
embert áthelyeztünk a termelésbe. Eh- 
hez az érintettek körében erőteljes po- 
litikai érvelő, meggyőző munka kel- 
lett. Ebben sokat segítettek a gyár 
kommunistái. 

A másik népszerűtlen intézkedés 
célja az volt, hogy több területen fo- 
lyamatos üzemre álljunk át: nagy ér- 
tékű, termelékeny gépeink lehetőleg 
ne álljanak egyetlen órát sem. Ezek- 
nek az intézkedéseknek a kiegészí- 
tésére dinamikussá tettük a termelés- 
előkészítés, a munka és a kooperáció 
szervezését. Nagy súlyt helyeztünk ar- 
ra, hogy lehetőleg egyetlen gép se áli- 
jon anyagra, karbantartóra vagy fel- 
adatra várva — ha már a folyamatos 
üzem  kényelmetlenségeire  rábírtuk 
embereinket, s az alkalmazottak egy 
részét a gépek mellé állítottuk, akkor 
a folyamatos munka feltételeit meg 
kellett teremteni. Hiszen az állásidő 

címén kifizetett bér gazdaságilag dup- 
la veszteség és rontja a munkaked- 
vet. 

Az utóbbi öt évben 50 százalékos 
termelésbővülést értünk el, 1979-hez 
képest 30 százalékkal kisebb élőmun- 
ka-ráfordítással — mégpedig szerve- 
zési intézkedések útján, a dolgozók 
többsége által megértett és vállalt 
szigorúbb fegyelem révén. 

Eredményeink másik nagy forrását 
az anyaggazdálkodás javításában lát- 
juk. Említettem már, hogy beszerzési 
áraink az időszak során folyamatosan 
nőttek, s a növekedést saját árainkba 
nem vihettük át. Ez nagy teher a vál- 
lalaton, hiszen például a közismert 
automata mosógép közvetlen anyag- 
költsége 8100 forint, s mindössze 200 
forint az egy mosógépre jutó közvet- 
len bér és közteher. A megtakarítás 
nagy lehetőségét kézenfekvően a 
nyolcezer, nem pedig a kétszáz forint 
kínálja. Az anyaggazdálkodás javítá- 
sának, az anyagköltség csökkentésének 
legcélravezetőbb útja a minőség ja- 
vítása. Ennek érdekében kiterjedt mi- 
nőségfejlesztő rendszert építettünk ki, 
amelynek keretében a hibákat alapos 
műszaki elemzéssel vizsgáljuk, érté- 
keljük, és a tapasztalatokat azonnal 
visszaáramoltatjuk a termelésbe vagy 
alkatrész- és  részegység-szállítóink- 
hoz. Figyelünk még a hazai mosóporok 
minőségének esetleges ingadozására 
is, és gyakran konzultálunk a hazai 
mosóporgyárakkal. 

Minőségi köröket hoztunk létre, s 
érdemi működésükre nagy súlyt he- 
lyezünk. Megszigorítottuk a beérke- 
ző idegen áru ellenőrzését, valamint 
az egyes munkahelyek felelősségét a 
selejt kiszűrésében. Ennek révén év- 
ről évre több tízmillió forinttal sike- 
rült mérsékelni az anyagfelhasználás 
közvetlen költségét. 

Mintegy 20 millió forintot takarítot- 
tunk meg azzal, hogy több, korábban 
másoktól, külső vállalatoktól, terme- 
lőszövetkezetektől megrendelt munkát 
visszahoztunk a gyárba. Ezeket vala- 
mikor, 30—40 százalékkal nagyobb 

létszám mellett,  kapacitáshiányra 
hivatkozva mi vittük el a gyárból. 
Ez is alapul szolgált arra, hogy elgon- 
dolkodjunk rajta, milyen is volt a mi 
munkatempónk vagy a munkához 
való hozzáállásunk, mondjuk 8—10 
évvel ezelőtt. 

Több tízmillió forintot sikerült meg- 
takarítanunk a  készletgazdálkodás 
rendbetételével. Ma az 50 százalékkal 
nagyobb termelési volument az öt év- 
vel ezelőtti készletszint mellett állít- 
juk elő. 

A párttagok az említett öt célprog- 
ram végrehajtásában következetesen 
részt vettek, nem engedték elaludni 
a figyelmet, a szándékot, hogy az egyes 
kollektívák folyamatosan törekedje- 
nek új meg új ésszerűsítési, takaré- 
kossági, a minőséget javító, a kapaci- 
táskihasználást növelő lehetőségek 
feltárására. Ahogyan ez a munka elő- 
rehaladt, s ahogyan az emberek lát- 
ták, hogy mi mindent lehet okósab- 
ban, eredményesebben is elvégezni — 
olykor csak egy kicsivel több figye- 
lemmel, szorgalommal —, úgy nőtt a 
kollektíva kedve és tudatossága a 
jobb megoldások keresésében. 

Ha mindent összevetünk, ma leg- 
alább egymilliárd forinttal dolgozunk 
rentábilisabban, mint 5 évvel ezelőtt. 
Ez a vállalati nyereségben nem lát- 
szik (hiszen csupán a szabályozóválto- 
zások ebből közel 600 milliót vittek 
el, s legalább 200 milliót az energia-. 
anyag- és fuvarköltségek emelkedése). 
Ha azonban gyárunkban nem tárjuk 
fel ezt az egymilliárd forintos belső 
tartalékot, akkor most a HIM aligha- 
nem a legsúlyosabb anyagi helyzetben 
levő vállalatok közé tartozik. 

Az elért eredmények önbizalmat 
adtak a kollektívának, s ma már az 
emberek többsége tudja, tapasztalta, 
mit jelent hatékonyan, ésszerűen dol- 
gozni. Általános a vélemény: ezt az 
újításra mindig kész munkastílust, 
hangulatot kell megőrizni és tovább- 


fejleszteni. 
Gellértfi István 


a Hoejdúsági iparművek 
gszdaségi igezgatéje 


A változó feltételekhez igazodva 


Az idők változásai a Csepel Művek 
Vas- és Acélöntöde Vállalat pártszer- 
vezeteivel szemben is elodázhatatlan 
feladatként szabták meg a gazdaság- 
gal kapcsolatos pártmunka eddigi gya- 
korlatának felülvizsgálatát, a szüksé- 
ges és lehetséges korrekciók elvégzé- 
sét. Övakodtunk az öncélú változtatá- 
soktól, ezért sorra vettük, hogy me- 
lyek azok a jól bevált politikai cse- 
lekvési formák, amelyeket előrelátha- 
tóan továbbra is eredményesen alkal- 
mazhatunk, és melyek azok a munka- 
módszerek, amelyektől a megváltozott 
feltételek között nem sok eredményt 
várhatunk, célszerűbb tehát, ha al- 
kalmazásukat ezután mellőzzük. 

A mi gyakorlatunknak tartós jel- 
lemzője a vállalati pártszervezetek 
aktív közreműködése a gazdaságpoli- 
tikai koncepciók kialakításában. Te- 
vékenyen részt veszünk a vállalat 
hosszú, közép- és rövid távú tervkon- 
cepcióiban megjelölt alapvető gazda- 
sági és  társadalompolitikai célok 
megvitatásában, kiválasztásában, vé- 
leményezésében. Különösen fontosnak 
tartjuk, hogy az egyre nehezebbé váló 
feltételek között (szigorúbb szabályo- 
zók, növekvő munkaerőgondok stb.) 
segítséget nyújtsunk a gazdasági ve- 
zetés számára a termelés emberi té- 
nyezőinek fejlesztéséhez. E célból kez- 
deményeztük az anyagi ösztönzés ki- 
terjesztését, hatékonyságának növelé- 
sét, új munkamozgalmak elindítását, 
a kommunista példamutatás fokozását 
a termelés minden posztján. Pártbi- 
zottsági állásfoglalásban adtunk a 
gazdasági vezetőknek biztatást és bá- 


torítást az új módszerek alkalmazásá- 
hoz, a követelmények lehetséges szi- 
gorításához, esetenként a  szüksé- 
ges felelősségre vonás megtételéhez. 
Ugyanakkor szem előtt tartjuk, hogy 
a gazdasági célok kialakításában a 
pártbizottság nem vállalhatja át sem 
az érdekelt vezetők, sem más társa- 
dalmi szervezetek munkáját, felada- 
tát, hiszen ezzel csökkenne az illeté- 
kesek felelőssége, érdekeltsége. 

A gazdasági vezetők politikai szi- 
lárdságát, bátorságát növelő politikai 
irányítással az utóbbi időben élénkí- 
teni tudtuk a vezetők, a szakemberek 
aktivitását, kezdeményező- és vállal- 
kozókészségét. Hogy ez mit jelent a 
termelésben? Egyebek között például 
azt, hogy vállalatunk az idén már 
170 millió forint értékben állít .elő 
olyan különleges minőségi követelmé- 
nyeknek megfelelő öntvényt, amellyel 
a népgazdaság tőkés importot takarít- 
hat meg. Ez 51 millióval nagyobb ér- 
tékű megtakarítást eredményez a ta- 
valyinál, mindenekelőtt a Csepel 
Autógyár által előállított szervókor- 
mányokhoz szükséges egyes alkatré- 
szek importjának kiváltásával. 

A gazdasággal kapcsolatos pártpo- 
litikai munkánk egyik lényeges ele- 
me volt mindig is az üzemeink tel- 
jesítményét nagymértékben befolyá- 
soló szocialista munkaverseny politi- 
kai irányítása. A változó feltételek és 
követelmények e tevékenységünk fe- 
lülvizsgálatát, munkamódszerünk új- 
ragondolását is igényelték. A korábbi 
tervidőszakokban pártbizottságunk 
az egyes alapszervezetekre lebontva 

évenkénti gazdaságpolitikai elvárások 
kidolgozásával, más szóval általunk 
megfogalmazott és kiadott verseny- 
felhívásokkal és azok teljesítésének 
értékelésével irányította a verseny- 
mozgalmat. Ezek a versenyfelhívások 
képezték az alapját az egyes munka- 
helyek vállalásainak, amelyek teljesí- 
tését döntően a pártalapszervezetek 
segítették és ellenőrizték. Ez a direkt 
pártirányítás nem tette lehetővé, hogy 
a gazdasági és a társadalmi szervek 
vezetőinek jelentősebb szerep jusson 
a verseny szervezésében, irányításá- 
ban. Ez nemcsak felelősségüket csök- 
kentette, de vállalkozókedvük is csak 
tessék-lássék növekedett. 

Az új helyzet új utak .keresésére 
ösztönzött bennünket. Hogy ez a 
helyzet mennyire új, azt a szigorúbb 
közgazdasági szabályozóknál is szem- 
léletesebben kifejezi az a rideg tény, 
hogy míg évtizedeken át üzletfeleink 
álltak nálunk sorban, várva a rendelé- 
sük teljesítését, mi pedig még olykor 
válogattunk is a jól vagy kevésbé jól 
fizető munkák között, most ez meg- 
fordult. Most mi várjuk, hívjuk a 
rendelőket, nekünk volna jó egy kis 
minisztériumi protekció, hogy teljes 


kapacitásunkra legyen rendelés. . Ám . . 


valójában a mi gondunkon ilyesfajta 
protekció aligha segíthet. Csakis vál- 
lalatunk rugalmassága, gondos piac- 
kutató munkája, megújulási készsé- 
ge, különösen pedig egyes üzemeink- 
nek a termékszerkezet váltására való 
képessége, termékeink minősége, ár- 
ajánlata a meghatározó. 

Ezek a körülmények szinte napon- 
ta új meg új leckéket adnak fel a 
gazdasági és a szakmai vezetőknek, 
akiknek csaknem minden esetben 
gyorsan, rugalmasan, mégis megfon- 
toltan kell dönteniük. Úgy ítéljük 
meg, hogy e helyzetekben a munka- 
verseny jobban segítheti a műszaki- 
lag is sokkal igényesebbé vált terme- 
lési feladatok teljesítését, ha változta- 
tunk szervezésének és irányításának 
gyakorlatán. Kezdeményeztük, hogy 
ésszerű munkamegosztást alakítsunk 

ki a vállalatnál ezen a területen ís, 
úgy, hogy kí-ki a maga területén és 
eszközeivel közvetlenül, az adott 
konkrét feladataihoz igazodva kap- 
csolódjon be a munkaverseny céljai- 
nak, feltételeinek, ösztönzésének ki- 
munkálásába. Nemcsak a vezetői 
munkát decentralizáljuk a rugalmas- 
ság növelése és a minőségi változások 
érdekében, hanem a döntések végre- 
hajtását segítő verseny irányítását, 
szervezését is. 

Bár a rendelésállomány csökkenése, 
a közvetett és közvetlen export növe- 
lését eredményező azonnali igények 
elfogadása és teljesítése öntödéink 
munkájának ütemességét erőteljesen 
befolyásolja, a versenycélkitűzéseket 
is ehhez kell igazítani. Pártbizottsá- 
gunk ennek megfelelően kezdemé- 
nyezte. a versenyformák módosítását. 
A korábbinál is nagyobb hangsúlyt 
adtunk olyan  versenyfeltételeknek, 
mint a selejt csökkentése vagy az 
öntödékben oly fontos tisztaság. Igaz, 
az első fél évben vállalatunk teljes 
produktumát tekintve nem sikerült a 
selejtszintet a tűréshatár alá szorítani, 
de például a 3. számú vasöntödében 
tíz millióval csökkent a selejt értéke, 
ami az öntészet sajátosságait tekintve 
jelentős anyag- és energiamegtakarí- 
tást is magába sürít. 


Indokoltnak tekintettük, hogy a 
terven kívüli rendelések gyors, pon- 
tos teljesítése érdekében üzemeinkben 
VIT-műszakokat, kommunista szom- 
batot tartsanak. De szót emeltünk és 
ezután is szót emelünk az olyan ese- 
tekben, amikor például az egyik 
üzemvezető a fiókjában felejtett egy 
fontos rendelést, és emiatt a partner- 
vállalat sürgetésére sok túlórával, a 
pihenőnapokat is feláldozva, roham- 
munkában kellett teljesíteni. vállalt 
kötelezettségeinket. Nyilvánvaló, hogy 
az ilyen fesetek lejáratják a mi körül- 
ményeink között nem kevés áldozat- 
készséget, lelkesedést, emberi helyt- 
állást követelő munkaversenyt. He- 
lyénvaló tehát, ha arra biztatjuk a 
munkaversenyt közvetlenül irányító 

operatív bizottság kommunista tag- 
jait, valamint az üzemek pártszerve- 
zeteit, hogy ne támogassák az egyes 
vezetői mulasztások korrigálását szol- 
gáló , vállalásokat". Csak így számít- 
hatunk arra, hogy amikor vállala- 
tunknak nyomós érdeke fűződik 
egyes különleges feladatokat jelentő 
bel- és külföldi rendelések gyors és 
pontos teljesítéséhez, akkor ha kell, 
önmagát is felülmúlva, mindenki tel- 
jes erőbedobással dolgozzék. 

Túl vagyunk már azon az idősza- 
kon, amikor az emberek puszta lel- 
kesedésére építettünk. Az okosan ki- 
munkált anyagi érdekeltség és a 
rendkívüli teljesítményt eredményező 
lelkesedés nem ellentétesek egymás- 
sal. Ebben a szellemben nyújtottunk 
politikai támogatást például ahhoz, 
hogy a minőségi komplexbrigád címet 
elnyerő kollektívák tagjai közül a 
legkiválóbbakat meghatározott célok 
teljesítése esetén személyenként 5000 
forinttal jutalmazza a vállalat. E bri- 
gádok megalakulását az élet kénysze- 
rítette ki, egyrészt a selejt csökkenté- 
sének sürgető követelménye, másrészt 
azok a műszakilag igényesebb felada- 
tok, amelyeket az új helyzetben vál- 
lalnunk és teljesítenünk kell. Az ön- 
tészet minősége az átlagosnál is fej- 
lettebb csapatmunkán múlik. Ha a 
technológus, a mintakészítő, a formá- 
zó, az öntő nem látja be. hogy ez a 

Munka az öntödében 


csapat akarva-akaratlanul is együtt sír 

vagy együtt nevet, akkor hibakere- 
séssel, elrontott munkák pótlásával, a 
határidők szorításában való vergődés- 
sel kell majd erejük javát elfecsérel- 
niük. 


Vállalatunk minden harmadik dol- 
gozója tagja a pártnak. Nyilvánvaló 
tehát, hogy eredményeinkben és ku- 
darcainkban is meghatározó szerepe 
van a párttagságnak. A kommunisták 
példamutatásáról, helytállásáról válla- 
latunk egész kollektívája naponta 
meggyőződhet. Most azt. tervezzük, 
hogy az üzemek közötti verseny mű- 
szaki, gazdasági értékelése mellé a 
jövőben értékelő véleményt kérünk az 
egyes munkahelyeken működő párt- 
alapszervezetektől, amely lehetővé te- 
szi a termelés kulcspontjain dolgozó 
kommunisták munkájának, magatar- 
tásának minősítését, a versenyben ki- 
tűnő pártonkívüli dolgozók emberi 
értékeinek feltárását, a versenymoz- 
galom általános hasznosításra érde- 
mes tapasztalatainak összegyűjtését, 
népszerűsítését. Ily módon is elő kí- 
vánjuk segíteni, hogy a munkaver- 
seny legjobbjai hozzájuthassanak az 
őket megillető anyagi és erkölcsi 
megbecsüléshez. 


Fűrész Ferenc 


a CSM Vos- és Acélöntöde 
páribizottságánok titkára 

EMLÉKEZÉS 


Rzes István 
1885-1950 


Ries István 1885. november 14-én a Veszprém inegyei Kün- 
gös községben született. Apja földbérlő volt. A családfő fia- 
talon elhunyt, négy gyermeket hagyva maga után. István gyer- 
mekfejjel a fővárosba, rokonaihoz került. Itt járt elemibe, 
majd középiskolába, illetve egyetemre. Az egyetem és a gya- 
korló évek letöltése után ugyancsak a fővárosban nyitott ügy- 
védi irodát 1912-ben. 

Egyetemi évei alatt került kapösolátba a haladó eszmék- 
kel, és kezdett mind nagyobb érdeklődést tanúsítani a társa- 
dalmi kérdések iránt. Így talál kapcsolatot a Galilei-kör- 
rel, amelynek ezután aktív tagja is lesz, akárcsak - egészen 
megszűnéséig — a Társadalomtudományi Társaságnak is. ,. 

Az első világháború idején behívják katonának. Az orosz 
frontra viszik, ahol rövidesen hadifogságba kerül. 1918 nya- 
rán tér haza. Az Oroszországban tapasztaltak is hozzájárul- 
nak, hogy a Tanácsköztársaság idején aktív szerepet vállal: a 
Közoktatásügyi Népbiztosság pártiskolai előadója, a marxista 
eszmék terjesztője. A Tanácsköztársaság elleni külső támadás 
megindulása után jelentkezik a Vörös Hadseregbe és részt 
vesz a felvidéki hadjáratban. 

A proletárdiktatúra megdöntése után őt is elfogják. Sza- 
badon bocsátása után, újabb retorzióktól tartva, elhagyja az 
országot, Bécsben keres menedéket. A fehérterror mérséklő- 
dése után hazatér és folytatja a háború miatt megszakított 
ügyvédi tevékenységét. 

A húszas évek elejétől figyelme ismét a haladó mozgalmak, 
elsősorban a szocialista munkásszervezkedés felé fordul. 1924- 
ben belép a Magyarországi Szociáldemokrata Pártba, tagja 
lesz a Magánalkalmazottak Országos Szövetségének is. Extől 
kezdve aktív részese, jelentős egyénisége a legális magyar 
munkásmozgalomnak. Az egyre ismertebbé váló ügyvéd mind 
gyakrabban vállalja a politikai okból perbe fogottak védelmét. 
Jogi cikkei, tanácsai a két világháború között nagy segítsé- 
get jelentettek a rendszer politikai üldözötteinek. Főmunka- 
társa lesz a Szocializmus című szociáldemokrata elméleti fo- 


lyóiratnak, a harmincas években pedig a szerkesztőbizottság 
tagja. 

A gazdasági válság idején, majd Hitler hatalomra jutása 
után az MSZDP-n belül azokhoz a csoportokhoz áll közel, 
akik a korábbinál határozottabb, osztályharcosabb politikát 
sürgetnek a pártvezetőségtől. Támogatja az MSZDP VIII. 
kerületi szervezetének ellenzéki fellépését a párt 1933-as 
kongresszusán. Felszólalásában maga is ellenzéki hangot üt 
meg, sürgeti, hogy a vezetés fordítson nagyobb gondot a 
progresszív értelmiség megnyerésére. E fellépése kétségtelenül 
szerepet játszott abban, hogy bekerüljön az MSZDP vezető- 
ségébe és a VIII. kerületi pártszervezet megválassza elnök- 
nek. 

Hitler hatalomra jutása után központi feladatnak tekinti a 
fasizmus igazi jellegének leleplezését és ellene a politikai 
harc folytatását. Támogatja Mónus Illés főtitkár , szellemi of- 
fenzíváját" az európai fasizmus és a magyar Gömbös-féle 
,pParancsuralmi" rendszer ellen. Részt vállal a Szocializmus 
1935-ös különszámának előkészítésében, amely teljes egészé- 
ben a fasizmus problémakörét és az ellene folyó harc kér- 
dését elemzi. Ries István gazdag ismeretanyagra támasz- 
kodva az olasz fasizmus hatalomra kerülésének körülményeit, 
politikai berendezkedését, ezen belül is a korporációs rend- 
szert, a haladó erők ellem könyörtelen harcát és a világese- 
ményekre gyakorolt hatását vizsgálta. Ries tanulmányával 
Gömbös tervére, a szakszervezetek likvidálásának és az olasz 
korporációs rendszer bevezetésének veszélyére is figyelmezte- 
tett, jelezve, mit is jelent valójában Gömbös elképzelése. 

A harmincas évek közepén mind nagyobb figyelemmel kí- 
sérte a fasizmussal szemben Európában kibontakozó munkás- 
egységet és népfrontpolitikát. Bár Magyarországon ezt nem 
látta megvalósíthatónak, de a peyeri vezetéssel szemben sür- 
gette a kezdeményezőbb és a kommunisták iránt megértőbb 
politika kimunkálását. 1936-ban több alkalommal is szót 
emelt a katonai bíróság elé állított kommunisták ügyében az 
igazságügy-minisztérumban. 

A publicisztika terén kifejtett munkásságánál is jelentő- 
sebb az oktatásban betöltött szerepe. Nagy tudása sokoldalú 
szemináriumvezetővé tette. Különösen politikai előadásai von- 
zották a közönséget. 

A második világháború előestéjén és a háború alatt a 
Szakasits Árpád körül tömörülő baloldal támogatója. Több- 
ször vállalja ez időben kommunisták védelmét a bíróság 
előtt. Óvja a pártvezetést a Kállay-féle hintapolitikához fű- 
zött túlzott reményektől. 1943-ban tagja lesz az újonnan lét- 
rehozott pártelnökségnek. 

Az ország német megszállása, 1944. március 19-e után Ő 
is illegalitásba kényszerül. Bujkálva éri meg a felszabadulást. 
Budán még dörögnek az ágyúk, amikor újra bekapcsolódik 
pártja munkájába. Tagja lesz az Ideiglenes Nemzetgyűlés- 
nek, a Budapesti Nemzeti Bizottságnak, majd a Fővárosi 
Törvényhatósági Bizottságnak. 


Rics István 1945 júliusában az igazságügy-minisztérium élé- 
re került, és ezt a funkciót öt éven át töltötte be. Nagy szere- 
pe volt a háborús bűnösök népbírósági perének előkészítésé- 
ben, a megérdemelt büntetések érvényesítésében. A népbíró- 
sági törvényről és alkalmazásáról könyvet is írt. Igazságügy- 
miniszterként fontos szerepet játszott az igazságszolgáltatás 
megtisztításában és demokratizálásában. Kezdeményezője és 
kivitelezője volt az ország demokratizálását és szocialista át- 
alakulását szolgáló törvények és rendeletek megalkotásának. 
Részt vett a Magyar Népköztársaság Alkotmányának kidol- 
gozásában. A Labdarúgó Szövetség elnökeként sokat tett a 
magyar sport fejlesztéséért. 

A felszabadulás után is pártja baloldalához tartozott, a 
munkásegység híve, a demokratikus átalakulás következetes 
szószólója. 1948-ban a két párt egyesülésének támogatója. 
1948 júniusában, az egyesülési kongresszuson az MDP Köz- 
ponti Vezetőségének tagjává választották. 

A kibontakozó bizalmatlanság, a törvénysértések őt sem 
kímélték. 1950. július 7-én letartóztatták. A történtek az idős 
politikus egészségi állapotát rendkívül megviselték, és néhány 
hónappal később a váci rabkórházban meghalt. 

.A magyar munkásmozgalom e jelentős személyiségét 1956- 
ban a koholt vádak alól felmentették és rehabilitálták. Szü- 
letésének századik évfordulóján a munkásságát megillető tisz- 
telettel emlékezünk rá. 


Pintér István 


Arató Emil 


1885-r1r978 


Nehéz a kötelező objektivitás hangján szólni olyan emberről, 
akit ismertünk. Talán nem tűnik frázisnak, hogy valóban sze- 
rencsémnek tartom, hogy Arató Emil doktort ismerhettem. Le- 
nyűgöző volt elkötelezettsége, embersége, műveltsége, a világ 
dolgai iránti nyitottsága. Míg szeme bírta, az asztalán halom- 
ban álltak a legfrissebb folyóiratok, könyvek. Nyolcvanadik 
életévén túl is mindent akart ismerni, tudni, s megőrzött szel- 
lemi rugalmasságának, elképesztő memóriájának köszönhe- 
tően hatalmas élmény- és ismeretanyag halmozódott fel benne, 
amit kész volt bármikor megosztani a valóban érdeklődőkkel. 

1885. november 17-én született a Krassó-Szörény megyei Lu- 


goson. 14-15 éves korától rendszeres olvasója volt a szocia- 
lista irodalomnak, s 1902-től tagja lett az. MSZDP lugosi szer- 
vezetének. E tájon az Általános Munkásegylet óta a szocialis- 
ta mozgalomnak jelentős hagyományai voltak. Az élet, az 
osztályharc tapasztalataiban megedzett kézművesek voltak az 
ifjú Arató Emil tanítómesterei a munkásmozgalomban, míg ő 
nehéz kezű elvtársait tanította az írás-olvasás tudományára, 
pártmunkában. 

Az ifjú agitátor jelentős szerepet vállalt 1903-1904 táján a 
környék román dolgozóinak szervezésében. Az 1905-tel kez- 
dődő politikai válság küzdelmeiben már a helyi pártszervezet 
egyik vezetőjeként vesz részt. Ekkor találkozik a Patyomkin 
páncélos néhány, Magyarországon át menekülő matrózával, s 
ez az első kapcsolata a forradalmi Oroszországgal mély ha- 
tást gyakorol rá. 1907-ben a lugosi pártszervezet titkára (ek- 
kor mintegy 800 szervezett munkás van ebben a kisvárosban). 

1909-ben családjával felköltözik Pestre, és beiratkozik az 
orvosi egyetemre. Tanulmányait munka mellett végzi (fordíi- 
tással, könyveléssel keresi meg a tanulás, a létfenntartás 
költségeit), közben feleségével együtt részt vesz az MSZDP 
ferencvárosi pártszervezetének munkájában. 1912-től a szer- 
vezet alelnöke, rendszeres hallgatója Diner-Dénes József és 
Szabó Ervin szemináriumainak, s dolgozik a Galilei-körben 
is. Az első világháború kitörésekor behívják katonának. Orvo- 
si tanulmányait mint katona fejezi be i9gizsben a lembergi 
(Ivovi) egyetemen, s 1918 tavaszán ezredorvos a megszállt 
Ukrajnában. Itt kapcsolatba kerül az illegális bolsevik szer- 
vezettel (haláláig őrizte azt a kis Marx-jelvényt, amelyet 
1918. május elsején Odesszában orosz elvtársaitól kapott). 

Az őszirózsás forradalom után Óbudán a Muntkásbiztosító 
Pénztár orvosa lesz, egyik alapítója az orvosszakszervezetnek. 
A Tanácsköztársaság idején feleségével együtt a kerületi és a 
budapesti munkástanács tagjává választják. A proletárdikta- 
túra megdöntése után fegyelmileg elbocsátják állásából, s et- 
től kezdve magánorvosként dolgozik. Változatlanul tevékeny- 
kedik a szociáldemokrata pártban, egy ideig az óbudai párt- 
szervezet titkára. A húszas évek elejétől kapcsolatba kerül az 
illegális kommunista párttal is. Biztatásukra bekapcsolódik 
a munkás kultúr- és sportszervezetek munkájába. 1924-től az 
Alkoholellenes Munkásszövetség (AMSZ) elnöke, a Munkás- 
sport és Egészségügy, majd a Munkáskultúra című lapok szer- 
kesztője. Barátjával és harcostársával, Stromfeld Auréllal je- 
lentős szerepet játszanak az MSZDP-n belül működő balol- 
dali ellenzék szervezésében. 

Arató Emilnek nagy személyes érdeme van abban, hogy az 
MSZAMEP szétzúzása után a forradalmi munkásmozgalom legális 
bázisra talált a munkás sport- és kultúrszervezetekben. Az 
AMSZ előadói gárdájában ismert kommunisták jutnak szóhoz, 
s a húszas években Arató Emil is népszerű előadó a munkás- 
egyesületekben. A munkás kultúregyesületek 1928. szeptemberi 
kiállítása után, amely nyíltan támadta az MSZDP vezetését 
s amelyet a rendőrség betiltott, a pártvezetőség és a Szak- 


91 


tanács megvonta a támogatását az AMSZ-től, s Arató doktort 
is , megrendszabályozták". Egy időre szociáldemokrata párt- 
tagságát is felfüggesztették. Tagsági jogainak helyreállítása 
után tovább dolgozott az óbudai pártszervezetben, alapító 
tagja volt Jahn Ferenc, Schönstein Sándor, Weil Emil társa- 
ságában a szocialista orvoscsoportnak. Részt vett a Vörös Se- 
gély munkájában is. Mint orvos és mint szocialista általános 
népszerűségnek örvendett Budapestnek ebben a sajátos pro- 
letár városnegyedében, s ez a mozgalomban és azon kívül is 
megóvta sok zaklatástól. 

A második világháború éveiben, amikor a szociáldemok- 
rata párt erőfeszítéseket tett a haladó magyar értelmiség meg- 
nyerésére, a szervezés, a kapcsolatteremtés munkájában az el- 
sők közt találhatjuk Arató doktort. 

1944 legnehezebb hónapjait illegalitásban élte át, s a fel- 
szabadulás után a Magyar Kommunista Párt soraiba lépett 
be. Tagja lett a kerületi nemzeti bizottságnak, majd a párt- 
vezetőségnek, kiemelkedő szerepe volt szakszervezete (ame- 
lyet az ellenforradalmi rendszer felszámolt) újjászervezésé- 
. ben. Kezdeményezője és irányítója volt a sportorvosi hálózat 
kiépítésének. Vérbeli óbudai lokálpatriótaként sokat tett ke- 
rülete egészségügyének fejlesztéséért mint rendelőintézeti fő- 
orvos, illetve az egészségügyi állandó bizottság elnöke. 1957- 
ben vonult nyugalomba, de egy évtizeden át még tanácstag 
volt. 1967-ben a sportorvosok társasága örökös tiszteletbeli 
elnökévé választotta. 

Arató Emil életművét soha nem tekintette lezártnak. Élete 
utolsó évtizedében jelentős irodalmi munkásságot folytatott, 
visszaemlékezéseit a Párttörténeti Intézet rendelkezésére bo- 
csátotta, s azok — legalább részben - meg is jelentek. Csiszol- 
gatta -— sajnos, kéziratban maradt — regényes formában mcg- 
írt önéletrajzát, s röviddel hatála előtt a tv képernyőjén egy 
ország láthatta az alkoholizmus elleni küzdelem szenvedélyes 
propagandistájaként. Halálával a párt akkor legrégibb tagja 
távozott az élők sorából, aki hosszú, harcos életútjával szin- 
te szimbóluma volt a magyar munkásmozgalom legjobb tra- 
díciói folytonosságának. Kende János 


Fried Dezső 


1895-1936 


Az eddig feltárt szűkös forrásanyagból is színes, gazdag életút 
bontakozik ki. Fried Dezső egyike volt azoknak a század eleji 
fiatal értelmiségieknek, akik az 1917-es orosz forradalmak ha- 


tására megértették, hogy a magyar nép szabadsága és haladá- 
sa elválaszthatatlan a világszabadság ügyétől, a szocializmus 
nemzetközi előrehaladásától, megszilárdulásától. 

Egy kisiparoscsalád gyermekeként született Kosztolnán, a 
millenniumi Magyarország szlovák többségű felvidéki falu- 
jában 1895. november 11-én. A polgári, majd a felsőkeres- 
kedelmi iskola elvégzése után alig kezdte meg Budapesten a 
kistisztviselők szürke életét, éppen csak belekóstolt a szocia- 
lista eszmékbe az MSZDP soraiban, s az első világháború 
máris magával ragadta. 1915 szeptemberében esett fogságba 
az orosz fronton. A szibériai hadifogolytáborban Ember Lajos- 
sal, a Galilei-kör volt tagjával együtt már 1917-ben szocialista 
csoportot szervezett. Az októberi forradalom győzelme után 
pedig, 1918 -elején a hadifoglyokból taoborzódott vörösgárdis- 
ta osztag élén részt vett a helyi szovjethatalom megteremtésé- 
ben. Ekkor lépett be a bolsevik párt tagjai közé. 

1918 áprilisában küldött a szibériai internacionalista hadi- 
foglyok irkutszki kongresszusán, amely megalakította Szibé- 
ria Külföldi Munkásainak Kommunista (Szociáldemokrata) 
Pártját, kidolgozta annak bolsevik szellemű programját és 
szervezeti szabályzatát. Fried Dezsőt a kongresszus a párt hét- 
tagú végrehajtó bizottságának magyar titkárává választotta. 
Kezdetben az internacionalista egységeket szervezte, később 
közvetlenül részt vett a csapatok, a harcok irányításában. 

1918. május végén robbant ki a transzszibériai vasút teljes 
hosszában a csehszlovák legionáriusoknak az antanthatalmak 
által támogatott ellenforradalmi lázadása. Fried Dezső e na- 
pokban az irkutszki internacionalista osztag élén fegyverrel 
és a szó meggyőző erejével - szlovák nyelvű agitációval - já- 
rult hozzá a legionáriusok lefegyverzéséhez. 

A Szibériában átmenetileg túlerőbe jutó ellenforradalmi csa- 
patok erőinek egyesítését 1918 nyarán hónapokig megakadá- 
lyozó csatákban a Bajkál menti és a Bajkálon túli Front 10—12 
ezer vöröskatonája vett részt. A front parancsnokai között 
több magyar, német, osztrák internacionalista szolgált. 1918 
júliusában Fricd Dezsőt a Bajkálon túli front vezérkari főnö- 
kének helyettesévé, augusztusban a Bajkáli Flottilla parancs- 
nokává, majd a front helyettes parancsnokává nevezték ki. 
E tisztségeiben bátran helytállt, kiváló parancsnoki adottságok- 
ról tett tanúbizonyságot. A túlerő augusztusban végül is felül- 
kerekedett, s a Bajkál mentén küzdő szovjet csapatok nagy 
része elvérzett. 


A front felbomlása után Fried egy kis csapattal a Zcja folyó 
melletti tajgában partizánharcot kezdett. A japán intervenció- 
sok hamarosan elfogták és koncentrációs táborba zárták. In- 
nen hamis iratok segítségével sikerült elmenekülnie. A végre- 
hajtó bizottság tagjai közül egyedül Fried élte túl a fehér- 
terrort. 1919 márciusában Ausztráliába hajózott, ahol gyári 
munkásként dolgozott. 1920 augusztusában tért vissza VIagyi- 
vosztokba. Előbb a bolsevik párt tengermelléki bizottságának 
munkatársa, 1921 őszétől a Komintern távol-keleti titkárságán 

a sajtóalosztály vezetője, majd rövid ideig megbízoot Japán- 
ban. 

1922-től a CSKP tagjaként Szlovákiában kerületi párttit- 
kár, újságszerkesztő. 1924-ben visszatér Moszkvába, és 1928-ig 
a Komintern VB szervezési osztályának referense. Gyakran . 
teljesített pártmegbízatást nyugat-európai országokban. Mun- 
káját sokoldalú nyelvtudása is segítette: a magyaron, szlová- 
kon és oroszon kívül tudott csehül, angolul, franciául és né- 
metül. 

1929-től a Frunze Katonai Akadémia hallgatója, amelyet 
1932-ben végzett cl. Ekkor a Vörös Hadsereg vezérkarához 
irányították, ahol a IV. főcsoport egyik szektorának a pa- 
rancsnoka. 1933 tavaszától Engels városában a 157. lövészez- 
red parancsnoka és politikai biztosa. Határozott, energikus pa- 
rancsnoknak és politikai vezetőnek bizonyult, akit felettesei 
és beosztottjai egyaránt elismertek, tiszteltek. 

1935-től ismét a Komintern vette igénybe: Moszkvában a 
spanyol hazafiak egy csoportjának a továbbképzését irányí- 
totta. Közben maga is spanyolul tanult, és tanulmányozta a 
mind jobban éleződő spanyolországi helyzetet. Amikor 1936 
júliusában Spanyolországban kirobbant a fasiszta katonai lá- 
zadás, Fried Dezső - Demid néven - elemzéseket tett közzé a 
szovjet sajtóban a polgárháborús frontok helyzetéről. 1936. 
augusztus végén Fried maga is a harcoló Hispániába utazott. 
Kezdetben mint a köztársasági hadsereg politikai konzultán- 
sa parancsnoki káderek felkészítésében vett részt, majd 1936 
őszén közvetlenül bekapcsolódott a fővárost fenyegető fran- 
cóista csapatok elleni küzdelembe. No pasaran! - Nem törnek 
át! — jelszóval indultak a már a város határában húzódó 
frontra a spanyol köztársasági harcosok és az internacionalista 
brigádok, amelyeknek Fried Dezső egyik vezérkari parancs- 
noka volt. A Madrid elővárosainak védelméért folytatott 
elkeseredett, véres, gyakran áttekinthetetlen harcokban - máig 
is tisztázatlan körülmények között - áldozta életét a fa- 
sizmus ellen küzdő spanyol nép szabadságáért, a világszabad- 


ságért. 
Milei György 

A XIII. kongresszus foglalkozott már a hatodik ötéves terv végrehajtásának 
értékelésével, annak főbb tanulságaival. Most, a tervidőszak lezárása előtt 
ismét szükségesnek tartjuk, hogy ennek kapcsán kifejtsünk néhány gon- 
dolatot. I 

Az elmúlt öt évben — a vártnál nehezebb feltételek mellett — sok-sok 
erőfeszítés és népünk áldozatkész munkája nyomán jelentős eredményeket 
értünk el a népgazdaság fejlesztésében, a szocializmus anyagi, műszaki bá- 
zisának erősítésében. A korábbi ötéves tervekhez hasonlóan egyes célokat 
túlteljesítünk, másokat teljesítünk, de több területen nem érjük el az elő- 
irányzott fejlődést. Az adósságállomány csökkentésével, a külső egyensúly 
javításával kapcsolatos tervek például az elképzeltnél jobban teljesülnek. A 
mezőgazdaság lényegében teljesíti tervét; a lakások, a kórházi ágyak, az is- 
kolai tantermek építésének előirányzatait is sikerül megvalósítani, az ipari 
termelés 19—22 százalékos növekedése helyett viszont csak 11—-12 százalékot 
fogunk elérni; a nemzeti jövedelem is lassúbb ütemben növekszik az elő- 
irányzottnál. 

A gazdasági fejlődés értékeléséhez azonban nem elegendő a terv és a 
tény számainak összevetése. Már csak azért sem, mert vannak esetek, ami- 
kor éppen a terv fő céljainak elérése érdekében van szükség az eredeti el- 
képzelésektől való tudatos eltérésre. Az adott termékstruktúrában az ipari 
termelés előirányzott növekedése például nemhogy javított, hanem rontott 
volna helyzetünkön. Az összehasonlító számok mellett figyelnünk kell tehát 
arra is, hogy a rendkívül gyorsan változó világgazdasági környezetben biz- 
tosítottuk-e az adott körülményeknek legmegfelelőbb gazdasági előrehaladást, 
a fejlődés legfontosabb arányainak és egyensúlyi viszonyainak fennmaradá- 
sát, illetve javítását. Ebből a szempontból arról adhatunk számot, hogy a két 
fő gazdaságpolitikai célkitűzésnek összességében eleget tettünk. Megőriztük 
társadalmunk szociális vívmányait, javítottuk az élet- és munkakörülménye- 
ket. A lakosság fogyasztása és a reáljövedelem a tervezettet megközelítően 
emelkedett, a reálbérek színvonalát azonban nem tudtuk megőrizni — ez 

több mint 5 százalékkal csökkent. Külső egyensúlyi helyzetünk javult. sőt 
pénzügyi tartalékainkat, gazdálkodásunk biztonságát is növelni tudtuk. A 
nem rubelelszámolású eladósodást 1985 helyett már 1982-ben megállítottuk, 
és elkezdtük az adósság csökkentését. Öt év alatt 18 milliárd dollár kül- 
kereskedelmi aktívumot értünk el. 

Mindehhez hozzá kell tenni, hogy terveinket a romló külső feltételek kö- 
zött kellett megvalósítanunk. Az 1981—-1982-ben kiéleződött nemzetközi hi- 
telválság különösen sújtotta a szocialista országokat. Ebben az időszakban 
elmélyült a világkereskedelem válsága, a mi értékesítési feltételeinket is 
rendkívüli módon megnehezítette. Az export árszínvonala dollárban meg- 
közelítőleg 30 százalékkal csökkent. Az egyensúly javítása érdekében a nem 
gazdaságos termékek kivitelére és az import visszafogására is rákényszerül- 
tünk. Az adósságállomány terhei és a visszafizetés feltételei is lényegesen 
megváltoztak. Az elmúlt öt évben a tervezettnél jóval nagyobb lett a kamat- 
kiadás, ami súlyos terhet jelentett fizetési mérlegünkben. 

A világgazdaság megváltozott körülményei nem maradtak hatástalanok 
szocialista partnereink gazdálkodására sem. Kereskedelmi kapcsolataink emiatt 
sem bővülhettek a korábbi időszakokban megszokott ütemben. A szocialista 
országokból származó importunk volumene az elmúlt öt évben a tervezett 
15—16 százalékos növekedés helyett gyakorlatilag nem nőtt. A tervkoordiná- 
ció alapján a hatodik ötéves terv mintegy 37—38 millió tonna szovjet kőolaj 
beszerzésével számolt, ennél ténylegesen 4—5 millió tonnával kevesebbre volt 
lehetőségünk. A tervezettnél is jobban romló cserearányok mellett a rubelel- 
számolású külkereskedelmi mérleget az export volumenének dinamikus nö- 
velésével hoztuk egyensúlyba. 

Az egyensúlyi célokat jelentős társadalmi és gazdasági megrázkódtatások 
nélkül sikerült elérni, s ebben szerepe volt annak is, hogy a gazdálkodás 
több területén előreléptünk. Javuló irányzatú a termelékenység, mérséklődött 
az anyagfelhasználás, a népgazdaság fajlagos importfelhasználása — többek 
között kényszer hatására — hozzávetőlegesen 15 százalékkal csökkent. 

Az adott feltételek között nem kis eredmény, hogy biztosítottuk fejlő- 
désünk folyamatosságát és stabilitását. A nemzeti jövedelem öt év alatt 8—9 
százalékkal, de a tervezettnél kisebb mértékben növekedett. Nemzetközi ösz- 
szehasonlításban ez nem rosszabb az átlagnál, bár kétségtelen, hogy néhány 
ország, köztük KGST-tagállam ennél magasabb növekedést ért el. Az árualap 
és a vásárlóerő egyensúlyát megőriztük, bár előfordult, hogy egyes termékek- 
ből — többek között építőanyagokból, tartós ipari fogyasztási cikkekből, leg- 
utóbb pedig tüzelőből — hiány volt. 

Jelentős eredményekről adhatunk számot az országépítő munkában is, 
annak ellenére, hogy a beruházások volumene a tervidőszakban jelentősen 
csökkent. Az év végéig befejeződő beruházásokat is beleszámítva, 18 állami 
nagyberuházást valósítunk meg. Így például üzembe lépett eddigi gazdaság- 
történetünk legnagyobb beruházási objektuma, a Paksi Atomerőmű első két 
blokkja. Az eocénprogram keretében már szenet ad a márkushegyi, a nagy- 
egyházi és a mányi, továbbá a Lencsehegy II. Bányaüzem, Dorogon pedig be- 
fejezéséhez közeledik az új brikettgyár építése. A Mecsekben megkezdték a 
kokszolható szén termelésének bővítését célzó liászprogramot, Dunaújváros- 
ban új kokszolómű épül. 

Megépült többek között a Fórum, a Novotel, az Atrium-Hyatt, a Buda- 
Penta, a hévízi Agua Szálló, s a szállodai férőhelyek száma több mint 10 ezer- 
rel gyarapodott. Az új építkezések és rekonstrukciók következtében átalakult 
Budapest belvárosának és több vidéki városnak az arculata. Folytatódott az 

M1-es és az M3-as autópálya és a metró építése. Befejeződött az Opera- 
ház rekonstrukciója. Öt év alatt 80 ezer m? alapterületű áruház, illetve be- 
vásárlóközpont létesült. 

Az elmúlt nehéz években is mód nyílt a fogyasztás szerény növelésére, a 
lakosság anyagi gyarapodására, életkörülményeinek javulására. Öt év alatt a 
lakosság mintegy 480 ezer új személygépkocsit és lényegében ugyanennyi szí- 
nes televíziót vásárolt; felépült 370 ezer új lakás, ezáltal és a minőségi lakás- 
cserék következtében 1,5—2 millió ember lakáskörülményei javultak; évente 
ötmillió magyar állampolgár utazott külföldre, ebből félmillió tőkés orszá- 
gokba. 

Eredményeinkben jelentős szerepe volt a következőknek : 


B Az ország vezetése a súlyos gondok és a kényszerű intézkedések el- 
lenére is számíthatott népünk megértésére, tenni akarására és áldozatválla- 
lására, ami a feladatok megoldásához erőt, önbizalmat adott. 


W Biztonságot jelentett a KGST-partnereinkkel való együttműködés. Nem- 
csak nyersanyagellátásunk, hanem termékeink piaci elhelyezése szempontjá- 
ból is stabilizáló tényező volt és marad a jövőben is a testvérországokkal, kü- 
lönösen a Szovjetunióval folytatott együttműködés. 


WB A szocialista nagyüzemek többsége kiállta e nehéz időszak próbáját, 
élet- és működőképesnek bizonyult. Kidolgoztuk az irányítási rendszer komp- 
lex továbbfejlesztésének programját és elkezdtük ennek megvalósítását. 


ő A Nemzetközi Valutaalaptól és a Világbanktól jelentős hiteleket kap- 
tunk. Ezek fontos szerepet játszottak az 1982-ben kiéleződött fizetési gond- 
jaink leküzdésében, az adósság átütemezésének elkerülésében. 

A hatodik ötéves tervidőszakot értékelve őszintén kell szólnunk arról is, 
hogy számos területen nem tudtunk érdemben előrelépni. Termékeink műsza- 
ki színvonala és minősége alig javult; az iparban a termékmegújítási folya- 
mat lassú. Nem kielégítő a strukturális előrehaladás és a termelés nemzetközi 
versenyképessége sem. A szerkezetváltás objektív feltételei romlottak, a be- 
ruházások, felújítások és az import folyamatosan csökkent. A termelés haté- 
konysága nem javult az előirányzottnak megfelelően az anyagi ágakban, az 
élő- és holtmunka együttes hozamát kifejező komplex hatékonysági muta- 
tó öt év alatt a tervben számított 12 százalék helyett csak 6 százalékkal nö- 
vekszik. 

Mivel a külgazdasági egyensúly javításának növekvő költségeit nem tud- 
tuk a hatékonyság javulásával ellensúlyozni, rákényszerültünk a belföldi fel- 
használásnak a kívántnál erőteljesebb mértékű visszafogására — ez elsősor- 
ban a beruházásokat érintette, A népgazdasági beruházások volumene 1980-hoz 
képest 1985 végéig mintegy 16 százalékkal csökken, ezen belül még nagyobb 
arányú a termelés korszerűsítését szolgáló tőkés import-gépberuházások mér- 
séklődése. Nem hagylhható figyelmen kívül azonban az sem, hogy beruházási 
szemléletünk és a fejlesztések hatékonysága az elmúlt években alig változott, 
sőt bizonyos tekintetben romlott. A beruházások átfutási ideje hosszú. Szán- 
dékainktól eltérően növekedett az építési munkák aránya, kevés a technikai 
fejlesztés, a gyorsan megvalósuló és megtérülő beruházás, a rekonstrukció. 


Az elmúlt években az életszínvonal javításának szerényebb lehetőségei 
mellett jobban kiéleződtek a szociális egyenlőtlenségek. Életszínvonal-politi- 

kánk ezeknek a mérséklésére törekedett. Fokozott figyelmet fordítottunk a 
különböző jövedelmi szinten, eltérő életkörülmények között élők, az alacsony 
jövedeleműek, a szociális hátrányban levők helyzetének javítására. Ez év 
elején országos felmérés készült például a társadalmi segítségre szoruló idős 
emberekről. A felmérés eredményeit felhasználva, a legnehezebb helyzetben 
levők részére a tanácsok az év közepétől nagyobb pénzbeli, illetve természet- 
beni támogatást nyújtanak. 

Az illetékes állami szervek a múlt évben kidolgozták a létfeltételek meg- 
határozásának módszerét. E módszer két alapvető mutatót ajánl a mérésre: a 
társadalmi minimumot és a létminimumot. A társadalmi minimum a tömeg- 
igénnyé vált javak és szolgáltatások társadalmilag elfogadható szintű fogyasz- 
tását fejezi ki. A létminimum ennél alacsonyabb, a folyamatos életvitellel 
kapcsolatos alapvető szükségletek költségigényét jelzi. De a létminimum is 
magasabb a fizikai megélhetéshez szükséges minimumnál. 

Az 1985. évi fogyasztói ár és jövedelmi színvonal melett az aktív háztar- 
tásban élők egy főre számított havi társadalmi minimuma mintegy 3050, lét- 
minimuma pedig 2500 forint. Az egy főre jutó személyes jövedelem országos 
átlaga jelenleg havi 4600 forint. A társadalmi minimum ennek 65 százalékát, 
a létminimum pedig 53 százalékát éri el. 

A számítások szerint jelenleg a lakosság mintegy 7 százaléka él a létmi- 
nimum alatt. A hetvenes évek második felében ez az arány meghaladta a 10 
százalékot. Szociálpolitikánk tehát a nehezebb körülmények között is töreke- 
dett e rétegek helyzetének a javítására. 

Mint már annyiszor, most is felvetődött: végül is célszerű volt-e a fizető- 
képesség megőrzését, illetve a külső egyensúly javítását fő prioritásként ke- 
zelni? Megérte-e az országnak e gazdaságpolitika követése és megvalósítása? 
Erre a kérdésre a nemzetközi tapasztalatok megfelelő választ adnak: az a több 
mint ötven ország, amelyik átütemezést kért, lényegében nem oldotta meg 
problémáit, sőt több szempontból nehezebb feltételek közé került. Adósság- 
terheik tovább növekedtek, a kibontakozás lehetősége távolabbra került. Ezt 
mi is csak nagy erőfeszítésekkel és az említett áldozatokkal tudtuk elkerülni, 
de bizonyosak lehetünk benne, hogy megérte. 


Íl 


Ez év tavaszán pártunk XIII. kongresszusa megfogalmazta azokat a fő társa- 
dalmi-gazdasági célokat, amelyek a hetedik ötéves népgazdasági terv kidol- 
gozásának alapjául szolgáltak. 

A KGST-tagországokkal folytatott tervkoordinációs tárgyalások befeje- 
ződtek. Kedvező, hogy importunk volumene — ebben a relációban —. a hato- 
dik ötéves tervben megvalósult szinten tartás után mintegy évi 2,5 százalék- 
kal növekedhet. Exportunkat ennél kissé nagyobb mértékben kell növelnünk. 

A Szovjetunióval folytatott tárgyalások eredményeképpen a kölcsönös 
áruforgalom 51 milliárd rubelt ér el az öt év alatt. Az energiahordozók, a vil- 
lamos energia, valamint a nyers- és alapanyagok behozatala az 1985. évi szál- 
lítási szinten biztosítva van, illetve földgázból jelentős importnövekedés való- 
sul meg. 

A szovjet igényekhez alkalmazkodva változtatjuk exportszerkezetünket, 
növeljük az élelmiszer-ipari, ipari fogyasztási cikkek, szerkezeti anyagok és 
legkorszerűbb gépek szállítását. Fokozzuk a szovjet üzemek rekonstrukciójá- 
ban való részvételünket. 

A tőkés világgazdaságot illetően a terv azzal számol, hogy a fejlett orszá- 
gok piacain az eddiginél is erősebb verseny várható; a fejlődő országok hely- 
zete pedig a fizetőképes kereslet szempontjából erőteljesen differenciálódik. 
Annak érdekében, hogy fennmaradjon hazánk kedvező nemzetközi pénzpiaci 
megítélése, s a gazdaságfejlesztést finanszírozni tudjuk, a következő években 
is alapvető gazdaságpolitikai követelmény adósságállományunk csökkentése. 

E kérdés során röviden kitérek arra a vitára, amely az adósságcsökkentés 
mértékéről a terv készítését és bizonyos mértékig a társadalmi eszmecseréket 
is végigkísérte. A kérdés úgy vetődött fel, hogy az adósságállomány mérsé- 
kelésére szánt összegből évente fel kellene szabadítani egy bizonyos összeget 
a legversenyképesebb feldolgozó iparágak fejlesztésére. 

Ezzel az elgondolással kapcsolatban abból kell kiindulni, hogy az adós- 
ságállomány tervezett csökkentését mindenképpen el kell érnünk, hogy a 
pénzvilág megítélése a magyar gazdaságról változatlanul kedvező maradjon. 
Az elmúlt évek tapasztalataiból le kell szűrnünk, hogy a rólunk alkotott kép 
annak arányában javult, ahogyan előre tudtunk haladni az export növelésé- 
ben és az adósságállomány leépítésében. A nemzetközi bizalom fenntartása 
létérdekünk, az adósságcsökkentés folyamatának megállításával az irántunk 
tanúsított bizalmat rendítenénk meg. Emellett a jövőben törekednünk kell a 
külföldi működő tőke eddiginél nagyobb mérvű bevonására. Ehhez világosan 
ki kell jelölni azokat a területeket, amelyeket az ilyen eszközökből fejleszte- 
ni kívánunk, s vonzóbbá kell tenni a másik fél számára a feltételeket. 

A tervjavaslat a gazdaság fejlesztésének forrásszükségletét nem a külső 
egyensúly terhére kívánja megteremteni, hanem a belföldi forrásképzés nö- 
velésével. Ez a hatékonyság növelése terén feszített feladatokat jelent. Ezt a 
megközelítést is viták kísérték mind a lehetőségek, mind pedig az igények 
szempontjából. Egyes vélemények szerint az ötéves terv túl sok prioritásnak 
kíván egy időben eleget tenni, s ezért csak, mondhatni, araszolva előrehala- 
dást tud felvázolni. Azt is hozzáteszik, hogy a külső egyensúly javítása, a 
belső egyensúlyi viszonyok stabilizálása, a növekedés dinamizálása, a teljes 
foglalkoztatottság fenntartása, az iníláció visszaszorítása közgazdaságilag bi- 
zonyos fokig , üti" egymást, ezért ezeknek egyikét-másikát — például a tel- 
jes foglalkoztatottság elvét, az antiinflációs programot — fel kellene adni, a 
veszteséges üzemeket pedig radikális módon fel kellene számolni. A költség- 
vetés ezáltal mentesülne a rosszul gazdálkodó vállalatok, szövetkezetek évi 
több milliárd forintos támogatásától, és az így felszabaduló pénzforrásokat a 
gazdasági növekedés szolgálatába lehetne állítani. 

Az így vélekedők — noha elismerjük szándékaik tisztességességét — töb- 
bek között számításon kívül hagyják azt a lényeges kérdést, hogy rendsze- 
rünk nem barátkozhat meg a munkanélküliség gyakorlatával, ráadásul a meg- 
szüntetett gyártást a hiányok elkerülése végett rövid távon importból kellene 
pótolni, ami minden bizonnyal külső egyensúlyi helyzetünk romlásához ve- 
zetne. Ezért az alacsony jövedelmezőségű, veszteséges termelés megváltoztatá- 
sa érdekében az első teendőnknek a termelés gazdaságossá, hatékonyabbá té- 
telét kell tekintenünk, s csak ha erre nincs mód, akkor kell végső soron a 
tevékenységet megszüntetni. 


A hetedik ötéves népgazdasági terv irányelvei olyan fejlődést vázolnak 
fel, amelynek gazdaságpolitikai irányvonalában a hatékonyság és a kiegyen- 
súlyozott fejlődés feltételeinek megteremtése, a külső és a belső egyensúly 
további javítása áll. A gazdasági növekedés élénkítésére alapozva az irány- 
elvek a belföldi felhasználás — többek között a reálbér és a beruházások —, 
valamint a behozatal csökkentésének megállítását, majd fokozatos emelését, a 

hatékony és teljes foglalkoztatás megvalósítását, az árszínvonal növekedési 
ütemének mérséklését tűzik ki célul. 

Öt évvel ezelőtt az volt az alapvető feladat, hogy mindent az egyensúlyi 
követelményeknek rendeljünk alá, ami később úgy módosult, hogy mindent 
a fizetőképesség szolgálatába kell állítanunk. Akkor azért aggódtunk, hogy a 
belső felhasználás fékezése ne okozzon társadalmi-politikai megrázkódtatáso- 
kat, most a gazdasági fejlődés élénkítésének lehetőségeivel foglalkozunk. Ak- 
kor a legdrágább hitelekre is rákényszerültünk, csak hogy átsegítsen ben- 
nünket a legnyomasztóbb gondokon. Ma e tekintetben is más a helyzetünk. 
Az 1980-as évek elején több olyan lépést is kellett tennünk, amelyek nem 
voltak összhangban irányítási rendszerünk logikájával, napjainkban pedig az 
alapelveknek megfelelően dolgozunk a rendszer továbbfejlesztésén. 

A körülmények tehát több tekintetben kedvezőbbek, de a feladatok nem 
lettek kisebbek, különösen nem a termelő ágazatokban. 

Az iparra háruló legfontosabb feladat, hogy az eddiginél nagyobb mér- 
tékben járuljon hozzá a népgazdaság külső és belső egyensúlyának javításá- 
hoz, a nemzeti jövedelem gyarapításához és ezáltal gazdaságunk gyorsabb 
fejlődésének egyik lendítőjévé váljon. Ehhez az iparnak hatékonyabban kell 
hasznosítania szellemi és anyagi erőforrásait, gyorsítania kell a tudományos 
kutatás és a műszaki fejlesztés hazai, valamint nemzetközi eredményeinek 
hasznosítását, rugalmasabban kell alkalmazkodnia a világgazdaság követel- 
ményeihez, jobban kihasználva a nemzetközi munkamegosztásból adódó elő- 
nyöket. 

A kitermelő és a feldolgozó ipari ágazatok közötti aránynak a feldolgozó 
ipar javára kell módosulnia. A gépiparban — a külső feltételekkel összhang- 
ban — a piacváltási folyamatnak fel kell gyorsulnia; az ágazat nem rubelel- 
számolású kivitelének dinamikája meg kell haladja a rubelelszámolásúét, s 
ez az elmúlt évek tendenciájától eltérő, jelentős változás. 


Az energiafelhasználáson belül növekszik az atomenergia szerepe, és to- 
vább kell csökkenteni a szénhidrogének arányát. A szénbányászatban a kül- 
színi termelés fog dinamikusan fejlődni; a kohászatban a minőség javítása a 
feladat; a vegyiparban a terv a könnyűvegyipart, a gyógyszergyártást, a mű- 
anyag-feldolgozást és általában a feldolgozás területeit részesíti előnyben. 

Kiemelt feladat a fajlagos anyagfelhasználás csökkentése. A mikroelektro- 
nika, az elektronizáció, a biotechnológia gyorsabb ütemű fejlesztésével vala- 
mennyi iparág, sőt az egész népgazdaság korszerűsítését kívánjuk elősegíteni. 
Egyes területeken fel kell gyorsítani a technológia- és termékkorszerűsítés 
már megkezdett folyamatát, kiemelten kezelve a rekonstrukciókat. 


A mezőgazdaságban és az élelmiszeriparban kiemelt célunk, hogy a ter- 
melés magasabb színvonalon elégítse ki a hazai keresletet, csökkenjen a rá- 
fordítás és bővüljön a gazdaságos kivitel. A termelés rugalmasan alkalmaz- 
kodjon a belföldi és a külpiaci igényekhez. 

. Szeretnénk, ha a növénytermelés gyorsabban emelkedne az állattenyész- 
tésnél. Ezért továbbra is kiemelten kezeljük a gabonatermelés fokozását. Cé- 
lunk, hogy 1990-re gabonából 17,5—18 millió tonnát termeljünk. Ez nem 


könnyű feladat, mert az amúgy is magas termelési színvonalat 10—.15 száza- 
lékkal kell tovább emelnünk. 


Az állattenyésztés területén a jövedelmezőség növelését és az export-ver- 
senyképesség javítását akkor tudjuk elérni, ha a fajlagos hozamokban és a 
minőségjavításban előbbre lépünk. A vágóállat-termelés növelésében kiemelt 
feladat a baromfitenyésztés; nő a vágósertés- és a vágójuhtermelés is. A tej- 

termelés mennyisége 6—8 százalékkal bővül, de az egy tehénre jutó hozam- 
nak több mint 10 százalékkal kell nőnie. 

A célokat a mezőgazdasági és az élelmiszerpiari technológia korszerűsíi- 
tésével, különösen a talajok termőképességének fokozásával, az állattartó te- 
lepek rekonstrukciójának gyorsításával és a csomagolás fejlesztésével akarjuk 
megalapozni. 

A vállalatok és a szövetkezetek számára jelentős feladat a költséggazdál- 
kodás, a minőség, a versenyképesség javítása, a feldolgozottsági fok növelése 
a piaci igényeknek megfelelően. 

A mezőgazdaságban előrehaladásunk sikerének biztosítékai a szocialista 
nagyüzemek és az általuk integrált háztáji gazdaságok. E történelmileg be- 
vált tulajdonformák biztonsága s együttműködésük fejlesztése hosszú távú 
érdekünk. 

A tervjavaslat hatékonysági követelményei igen magasak. Öt év alatt a 
terv a komplex hatékonysági mutató 17—-19 százalékos növekedésével szá- 
mol. Az egy foglalkoztatottra jutó termelésben 21—-23 százalékos növekedést 
kell elérni, s meg akarjuk állítani, de legalábbis mérsékelni az állóeszköz ki- 
használtságának romló tendenciáját. Az összenergia-felhasználás csupán évi 1 
százalékkal, ezen belül a villamosenergia-felhasználás legfeljebb évi 3 száza- 
lékkal növekedhet. Az egységnyi nemzeti jövedelem növekményéhez szüksé- 
ges energiafelhasználás így csak 044 százalékkal emelkedhet, ennek elérése 
igen nagy feladat. A fajlagos anyagfelhasználásban évi 1 százalékos javulás- 
sal számolunk. Ezek a , kis" számok évente több milliárd forint megtakarítást 
jelentenek. Egy százalék anyagmegtakarítás például 13—-14 milliárd forintot 
tesz ki, ami 1,5—2 százaléknyi nemzeti jövedelemnek felel meg; az energia- 
felhasználásban pedig minden 1 százalékos megtakarítás 330 ezer tonna kő- 
olajjal egyenértékű. . 

A nemzeti jövedelem évi 3 százalékos, öt év alatt összesen 15—17 százalé- 
kos növekedése nemzetközi összehasonlításban átlagosnak minősíthető. A Kö- 
zös Piac országai évi 2—2,5 százalékos növekedéssel számolnak a következő 
években, a szocialista országok viszont a mienknél magasabb növekedési üte- 
met irányoznak elő. Jó lenne, ha a fejlődés nálunk is élénkebbé válna, erre 
törekszünk is, de abból a követelményből nem engedhetünk, hogy a növe- 
kedés csak intenzív forrásokból táplálkozhat. 

A gazdasági növekedésnek az adott feltételek mellett tervezhető üteme 
feszített feladatot jelent, de nem elérhetetlent. A terv megvalósítása során 

a korábbi évekhez képest kedvezőbb körülményekre is támaszkodhatunk: 


B a beruházások, ha szerény mértékben is, de növelhetők ; 


ő lehetőség nyílik az import — ezen belül a technika fejlődését szolgáló 
eszközök behozatalának — növelésére; 


B a külső egyensúly javítására a nemzeti jövedelem növekményének ki- 
sebb hányadát kel! fordítani; 


B a KGST-tagországok hosszú távú műszaki fejlesztési programjának öt 
fő irányához (az elektronizáláshoz, az automatizáláshoz, az atomenergetikához, 
az új anyagokhoz és technológiákhoz, a biotechnológiához) való kapcsolódá- 
sunk húzóerővé válhat az egész magyar tudományos, műszaki és termelési 
potenciál számára. 

A gazdaság tervezett ütemű fejlődése a belső felhasználás területén lehe- 

tővé teszi a kongresszus határozatainak végrehajtását. Az első két évben le- 
hetőségeinket szűkíteni fogja ugyan, hogy az idei évhez képest növelni kell a 
kiviteli többletet, és a belföldi felhasználás ebben az időszakban a nemzeti 
jövedelemnél csak lassabban növekedhet, később azonban már elérheti, majd 
meg is haladhatja annak dinamikáját. Ez lényeges változás az 1981—1985-ös 
időszakhoz képest, amikor a belföldi felhasználás körülbelül 3 százalékkal 
mérséklődött. 

A nemzeti jövedelem belföldi felhasználásában emelkedik a felhalmozás 
aránya: 1990-re a nettó felhalmozás megközelíti a 15 százalékot. Ez jelenleg 
csak 11 százalék. A szocialista szektor beruházásai 1986-ban még lényegében 
az 1985-ös szinten maradnak, de 1987-től nőnek, s 1990-ben 25—30 százalék- 
kal haladják meg a jelenlegi szintet. A jelenlegi tervidőszak végéhez képest 
az átlagosnál gyorsabban emelkednek a feldolgozó ipar és az élelmiszer- 
gazdaság, továbbá — hosszú idő óta először — a közvetlen termelő területe- 
kével azonos arányban nőnek a termelő infrastruktúra (ezen belül is kiemel- 
ten a távközlés) beruházásai. A tervezettnél esetleg nagyobb jövedelemkép- 
zésből származó beruházási többletlehetőségeket elsősorban e területek fej- 
lesztésére kell fordítani. I 

A hetedik ötéves tervidőszakban mintegy 80 milliárd forintot irányzunk 
elő olyan fejlesztésekre, mint a Paksi Atomerőmű bővítése, a Progressz föld- 
gázvezeték, valamint a Bős-Nagymarosi Vízlépcső rendszer építése. Ezek a 
fejlesztések hosszú távon teremtenek biztos energiaforrást a népgazdaság szá- 
mára. 


III 


A tervjavaslat azzal számol, hogy a lakosság életszínvonalának és életkörül- 
ményeinek fejlesztésére fordítható források növekedhetnek. A következő öt 
évre a lakossági fogyasztás 8—10 százalékos, az egy főre eső reáljövedelem 
9—11 százalékos növekedése irányozható elő. 

A lakosság életszínvonalának a társadalom szélesebb körében érzékelhető 
emelkedését a teljesítmények tervezett növelésével lehet és kell megalapozni. 
Az anyagi ösztönzés oldaláról ezt úgy lehet elősegíteni, hogy a tervjavaslat- 
ban a lakossági jövedelmek növekedésében nagyobb szerephez jussanak a 
munkajövedelmek. 1986-ban lehetővé válik a reálbér szinten tartása, 1990-ig 
5 százalékos növelése. A bérek elveinknek megfelelően differenciáltan fognak 
nőni. A fejlődés jelenlegi szakaszában a szocialista árutermelő gazdaságban a 
dolgozóknak a szocialista építésben való aktív részvételét az erkölcsi ösztönzők 
mellett hosszú távon csak az anyagi érdekeltség elvének alkalmazásával lehet 
fenntartani. Ez a teljesítmény, és az ennek megfelelő jövedelem szerint dif- 
ferenciálja a dolgozókat, a családokat. Egyúttal a szociálpolitikának, az adó- 
zási rendszernek a továbbfejlesztésével csökkentenünk kell az indokolatlan, 
illetve a szociális helyzettől függő aránytalanságokat a jövedelemben. Szociális 
igazságtevésről csak a jövedelmekkel arányos közteherviseléssel együtt beszél- 
hetünk. Szocialista elveinkből és a társadalmi igazságérzetből fakad az a kö- 
vetelmény, hogy ki-ki a személyes jövedelme alapján, annak arányában járul- 
jon hozzá a közterhek viseléséhez. Ezt szem előtt tartva kívánjuk fejleszteni 
szociálpolitikánkat, megújítani adórendszerünket. 

Alapvető feladatnak tekintjük a kiegyensúlyozott lakossági áruellátás 
fenntartását és lehetőség szerint a javítását. A lakossági infrastruktúra terüű- 
letén a fejlődés üteme általában nem növelhető ugyan, de a kiemelt területek- 

re — a nagy létszámú korosztályok iskoláztatására, az egészségügyi ellátás 
technikai korszerűsítésére, az egészséges ivóvíz biztosítására — több forrást te- 
remtünk. Az állami bérlakásépítés aránya az 1985. évihez képest kissé emel- 
kedik. . 3 

A pénzbeli és a természetbeni társadalmi jövedelmek, juttatások összes- 
ségének reálértéke mintegy 13 százalékkal nőhet. A pénzbeli juttatások döntő 
része továbbra is a társadalombiztosítási rendszeren keresztül, a munkában 
való részvétel jogán jár. Egyes juttatásoknál azonban jobban érvényt kell sze- 
rezni a szociális rászorultság elvének, a hátrányos helyzetben levők segí- 
tésének. 

A szociálpolitikával szemben azt a követelményt támasztjuk, hogy szé- 
lesebb körben nyújtson érezhető létbiztonsági garanciákat és segítse népese- 
déspolitikai céljaink megvalósítását. Ezért a társadalombiztosítás rendszerén 
kívül a legjobban rászorulók megsegítése érdekében az egyedi támogatási for- 
mákat, a segélyezés elveit, módszereit is fejleszteni, a családsegítő központok 
hálózatát kiépíteni, a lakóhelyi szociális tevékenységet pedig bővíteni kell. 

A hetedik ötéves tervidőszakban megkezdjük a nyugdíjrendszer korsze- 
rűsítését. A javaslatokat 1986-ban a társadalmi szervek vezető testületeivel 
előzetesen megbeszéljük. A módosítás célja, hogy a nyugdíjasok jövedelmi 
perspektívája biztonságosabb legyen, mérséklődjenek anyagi helyzetük kü- 
lönbségei. 

A meglevő nyugdíjak reálértékének szélesebb körben való megőrzését már 
1986-ban meg kell kezdeni. Először a 70 éven felüli nyugdíjasok kapnak az 
áremelkedéssel azonos mértékű nyugdíjemelést, ami jövőre várhatóan 5 szá- 
zalékot jelent. A tervidőszak folyamán a nyugdíjak vásárlóértékének meg- 
őrzését a 70 éven aluliak bővülő körére is ki kell terjeszteni, először a kisebb 
nyugdíjjal rendelkezőkre. Emellett céljaink közé tartozik a magasabb nyug- 
díjak értékvesztésének mérséklése is. 

Fokozni kívánjuk a gyermeknevelés költségeiben való állami részválla- 
lást is annak érdekében, hogy az egy főre jutó családi jövedelmekben mér- 
séklődjenek a gyermekszámtól függő különbségek. 1986-ban a gyermekgondo- 
zási díj fizetésének ideje meghosszabbodik a gyermek másfél éves koráig; 
1987-re pedig tervezzük a családi pótlék vásárlóérték-megőrzési rendszerének 
előkészítését. . 

A hetedik ötéves terv egyik vonása, hogy a fogyasztói árszint emelkedését 
mérséklő programot tartalmaz. A közvélemény ma leginkább a fogyasztói árak 
emelkedésére reagál érzékenyen. A fogyasztói árak növekedése az elmúlt öt 
évben 39—40 százalékot ért el; a nominálkeresetek emelkedése ettől elmaradt. 


Az egyik legnagyobb feszültség abból származott, hogy nem sikerült 
megőrizni a pénzbeli társadalmi juttatások reálértékét, főleg a nyugdíjaknál 
és a családi pótléknál. A lakásárak gyorsan emelkedtek, az állami lakásépítés 
mértékének csökkenése nehezitette a fiatalok, a nagycsaládosok, a szociálisan 
rászorultak lakáshoz jutásának lehetőségeit. Ez akkor is igaz, ha figyelembe 
vesszük, hogy az állam minden magánerős lakásépítéshez különböző csator- 
nákon mintegy félmillió forint segítséget ad igen kedvező feltételek mellett. 

Az infláció okai alapvetően a termelésben keresendők, amit a termékek 
versenyképességének alacsony szintje, a cserearányok tartós romlása jelez. De 
szerepük van ebben olyan tényezőknek is, mint a belföldi kereslet és kíná- 
lat kiegyensúlyozatlansága, a hiányok újratermelődése, vagy az elosztásnak 
olykor a lehetőségeket meghaladó túlméretezése. Konkrét megjelenését te- 
kintve az áremelkedés összefüggésbe hozható központi döntéseinkkel is: a bel- 

földi felhasználás korlátozásának, az adósságszolgálathoz szükséges áru- és 
jövedelemátcsoportosításnak, az ártámogatások mérséklésének is ez volt az 
egyik eszköze. 

Az okok között nagyobb -súllyal szerepelnek az objektív tényezők, ezért a 
fogyasztóiár-növekedés visszaszorítása nem egyszerűen elhatározás kérdése. 
Eredményes antiinflációs politika megvalósítása csak úgy lehetséges, ha mi- 
előbb versenyképes termékszerkezetet alakítunk ki és kínálati piacot terem- 
tünk. 

A közgazdászok egy része az antiinflációs politikával egyetért ugyan, de 
azt csak fokozatosan tartja megvalósíthatónak, mondván, hogy adminisztra- 
tív eszközökkel rövid idő alatt is le lehet szorítani ugyan a fogyasztói árak 
növekedését, de ez később — ha nincs gazdaságilag megalapozva — valahol 
visszaüt. Ebben van igazság. A politikai vezetés e program meghirdetése- 
kor azonban köteles számításba venni a valóságos társadalompolitikai, köz- 
hangulati elemeket is. Az az elgondolás, hogy 1986-ban a fogyasztói árak 
mintegy 5 százalékkal emelkedhetnek, s a következő években el kel! érni, 
hogy ez tovább — a tervidőszak második felében 4 százalékra — mérséklőd- 
jön. Tudjuk, hogy ezt gazdaságilag alátámasztani nem egyszerű, de mégsem 
mondhatunk le e követelményekről, mert akkor a jobb gazdálkodás iránti 
szigort is fellazítjuk. 


A tervjavaslat kiemelt figyelmet fordít a termelési szerkezet korszerű- 
sítésére, az ezzel kapcsolatos célok, eszközök és tennivalók meghatározására. 
Ebben nagy jelentősége van a már elkészült, illetve kidolgozás alatt álló köz- 
ponti társadalmi, gazdasági programoknak. A hetedik ötéves tervhez 9 köz- 
ponti gazdaságfejlesztési program kapcsolódik. Mellettük a 11 cselekvési prog- 
ram középpontjában a népgazdaság szinte valamennyi ágára kiterjedve az in- 
formatika, a robottechnika, a biotechnológia meghonosítása áll, de készülnek 
ilyen programok a háttéripari problémák megoldására, a gazdaságos nem 
rubelelszámolású export fokozására, az import ésszerű kiváltására, a külgaz- 
dasági tevékenység javítására és a környezetvédelemre is. 


A hetedik ötéves terv végrehajtásának kiemelt feladata a konvertibilis 
elszámolású export minél jobb megalapozása. Az ezt szolgáló struktúraátala- 
kítás elősegítése érdekében még ebben az évben meghirdetünk egy pályázati 
rendszert. A pályázatok során azok a vállalatok, amelyek a követelmények- 
nek megfelelnek, felhalmozási adókedvezményt, a hitelekhez pedig állami ka- 
matvisszatérítést. illetve egyes esetekben alapjuttatást kapnak. Az exportképes 
termelés feltételeinek megteremtését a központosított műszaki feilesztési alap 
is segíti. 

A pályázatok alapján a vállalatok, a bankok és az irányító szervek meg- 
állapodásokat kötnek. Ezek olyan szerződések, amelyeknek megsértése esetén 
a vétkes fél anyagi felelősséggel tartozik a vállalt kötelezettség elmulasztá- 
sáért. Úgy véljük, hogy ezek a módszerek, ha következetesen, gazdaságirányíi- 
tási rendszerünk elveivel összhangban alkalmazzuk őket, elősegíthetik a nép- 
gazdaság külső egyensúlyi helyzetének megbízható megalapozását hosszabb 
távra IS. 


Fel kell azonban hívni a figyelmet arra, hogy a célok megvalósításához 
szükséges jövedelemnövekedés még nincs minden szempontból biztonságosan 
megalapozva. 


— A növekedés egyik legerősebb korlátja a rendelkezésre álló energia- 
források nem kielégítő mennyisége. A tervezett energiafelhasználás csak akkor 

7. 


lehetséges, ha a struktúra átalakítása, a műszaki fejlődés is ezzel összehan- 
goltan alakul. 


— Azt sem állíthatjuk nyugodt helkiismerettel, hogy a másik alapvető kö- 
vetelmény, a nem rubelelszámolású export előirányzott, még oly szerény nö- 
vekedése is megfelelően alá lenne támasztva. A jelenleginél szerényebb célo- 
kat azonban e téren egyszerűen nem fogalmazhatunk meg, ezért elengedhetet- 
len, hogy e követelmény teljesítésének feltételeit menet közben alapozzuk meg. 


— Feszültségekre és nehéz döntésekre kell felkészülnünk a beruházások 
területén is. Érthetően felfokozott igény mutatkozik a beruházások növelésé- 
re, az ehhez kapcsolódó támogatások bővítésére — kielégítésükre azonban nin- 
csenek meg a szükséges források. Nem az a gondunk, hogy a szándékok rosz- 
szak, hanem az, hogy nincs rá pénzünk. Itt is az a feladat, hogy a célok és 
az eszközök összhangját alapvetően a források bővítésével hozzuk létre. 


ÍV 


A Központi Bizottság 1984 áprilisában állást foglalt az irányítási rendszer to- 
vábbfejlesztéséről. Azóta az irányítás minden területén új megoldások szü- 
lettek : i 


B korszerűsödtek a tervezési módszerek, javult a különféle időhorizontú 
tervek összehangolása, szélesedett és elmélyült a tervezés demokratizmusa, 
nyitottabb és rugalmasabb lett a népgazdasági terv (ezzel összhangban módo- 
sítottuk a tervtörvényt); 


B a folyamatos kormányzati irányítás hatásosabbá vált, bővült a rövid 
távon eredményesen alkalmazható irányítási eszközök tára (például különféle 
intervenciós alapok), törvény összegezi a tisztességes gazdálkodás normáit és a 
tisztességtelen tevékenységek korlátait; 


B folytatódott egy egészségesebb, a kis-, közép- és nagyvállalati szerve- 
zeteket és a köztük levő munkamegosztást jobban megvalósító gazdálkodói 
szervezeti rendszer kialakítása; 


§ elkezdődött a bankrendszer átalakítása ; 


B új formák (kölcsön, bérlet, értékpapírok, közös érdekeltségű vállalko- 
zások stb.) javítják a termelőeszközök és más erőforrások célszerű áramol- 
tatását; a 


§ megváltozott az állami irányító szervek és a gazdálkodó szervezetek 
kapcsolata, elkezdődött az új vállalatvezetési formák bevezetése; 


H lényegesen módosult a gazdasági szabályozás (árrendszer, vállalati jö- 
vedelemszabályozás, új keresetszabályozási formák, új gazdasági kalkulációs 
elv). 

i A jövő évben is folytatjuk a megkezdett folyamatok kibontakoztatását. 
Lényegében befejeződik az új vállalatvezetési formákra való áttérés, az il- 
letékes kormányzati szervek dolgoznak egy új vállalati adórendszer kialakí- 

tásán, készül a személyi jövedelemadózás koncepciója, korszerűsödik a tár- 
sulási törvény, új szabályokat alakítunk ki a tartósan fizetésképtelen válla- 
latokkal kapcsolatos eljárásban. 

Korszerűsítjük a bankrendszert. Ennek során ügyelni fogunk arra, hogy 
a Magyar Nemzeti Bank, mint a szocialista állam legfőbb pénzintézménye, 
irányítója legyen a pénzkibocsátásnak és a pénzforgalomnak, valamint kizá- 
rólagos felelőse a devizagazdálkodásnak. A bankrendszer decentralizációjá- 
nak, a létrehozandó üzleti bankok eredményes működésének is fontos feltéte- 
le, hogy a legfőbb kérdésekben megmaradjon és erősödjön a jegybanki irányí- 
tás. Ez hozzátartozik a központi akarat érvényesítéséhez és a kormányzás le- 
hetőségeinek biztosításához. 

Gazdaságpolítikánk és a terv megvalósításának fontos feltétele, hogy a 
gazdaságirányítás továbbfejlesztését az elhatározott menetrend szerint foly- 
tassuk. Nehezíti dolgunkat, hogy a népgazdaság helyzete nem könnyű, a kül- 
gazdasági egyensúly javítása jelentős forrásokat köt le. Olyan látszat alakult 
ki, mintha a nehezebb körülmények a gazdaságirányítás egyes lépéseiből kö- 
vetkeznének. Ezért előrehaladásunk ütemezésénél számolnunk kell azzal is, 
mennyire tudjuk az irányítási rendszer megvalósításának programját megér- 
tetni az emberekkel, mennyire sikerül azokat közérthetővé, követhetővé ten- 
ni. Céljaink elérését segíti, hogy a szocialista országok majd mindegyike saját 
gazdaságirányításának tökéletesítésén fáradozik és meríteni kíván a többiek 
tapasztalataiból. 

A gazdaságirányítási rendszer fejlesztése hatással van egész társadalmi és 
gazdasági életünkre. Változik a vállalatok és a kormány közötti munkameg- 
osztás, szélesedik az állami tulajdon feletti rendelkezési jog. Új érdekegyez- 
tetési mechanizmusok alakulnak ki, fejlődik a szakszervezetek érdekvédelmi 
tevékenysége, növekszik a Kereskedelmi Kamara érdekképviseleti szerepe. 
Változik a minisztériumok feladat- és hatásköre, és napirenden van a szö- 
vetkezetek érdekképviseletének korszerűsítése is. Vagyis a politikai intéz- 
ményrendszeren belül is figyelemre méltó fejlődés következik be. 

Ezek a változások a párt elé is újszerű feladatokat állítanak. A pártnak 
és minden szervezetének képesnek kell lennie arra, hogy felismerje, felszín- 
re hozza, ütköztesse és szintetizálja a különböző érdekeket, és ez újfajta po- 
litikai módszerek alkalmazását is igényli. A pártmunkában az érvelő, politi- 
kai munkastílusnak, az eszmei befolyásolásnak, az iránymutatásnak az eddi- 
gieknél nagyobb szerepet kell kapnia, ami azt is megkívánja, hogy száműz- 
zük a gazdaság pártirányításának egyes rossz, idejétmúlt elemeit. 

Az ötéves terv irányelveit és annak indoklását megvitatta a megyei párt- 
bizottságok első titkárainak értekezlete, a Minisztertanács elnökének felkéré- 
sére pedig megtárgyalták a társadalmi, politikai, érdekképviseleti és szakmai, 
tudományos szervek vezető testületei. A viták a kialakított gazdaságpolitikai 
irányvonallal való általános egyetértést tükröztek. Megállapították, hogy bár a 
tervezőmunka rendkívül bonyolult és nehéz feltételek között folyt, sikerült a 
XIII. kongresszus határozataival összhangban álló tervjavaslatot készíteni. 

Az alapkérdésekben a megítélés egységes: a társadalmi, politikai, érdek- 
képviseleti, szakmai és tudományos szervek vezetése és a népgazdasági ter- 
vezés azonosan értékeli gazdasági helyzetünket, a gazdaság dinamizálásának 
kihasználandó lehetőségeit, az ehhez vezető út fő jellemzőit. Erre alapozva 
megállapíthatjuk, hogy a tervjavaslat valamennyi társadalmi réteget képvi- 
selő szervezet által elfogadható és támogatható program. 


Az általános egyetértés mellett számos részkérdésben és néhány lényeges 
gazdaságpolitikai jellegű problémakörben kiegészítő, módosító jellegű észrevé- 

telek is elhangzottak, néhány megoldási javaslattal szemben fenntartások is 
megfogalmazódtak. 

Az életszínvonal-politikát, a fejlesztéspolitikát illetően a lényeget tekint- 
ve egymással szemben álló véleményeket is kifejezésre juttattak. Az egyik 
megközelítés az volt, hogy a tervelgondolások nem elégítik ki a társadalmi 
várakozásokat, mások pedig azt vetették fel, hogy a terv a termelés, a haté- 
konyság növelésére vonatkozóan túlzott követelményeket fogalmaz meg. A 
viták során joggal igényelték a gazdaságtalan vállalatokkal és tevékenységek- 
kel kapcsolatos teendők meghatározását. A megoldás sürgetése jogos. Vala- 
mennyi fórumon kiemelték a gazdasági reformfolyamat folytatásának szük- 
ségességét, s nincs vita abban, hogy annak végrehajtása középtávú tervünk 
megvalósításának egyik alapfeltétele. 

A felvetések egy része a tervjavaslat elkészítésének végső szakaszában 
még hasznosítható, hozzájárul a terv jobb szakmai megalapozásához, és segít 
abban, hogy a társadalmi fogadtatás kedvező legyen. 

A hetedik ötéves terv reális célokat tűz társadalmunk elé. Meggyőződés- 
sel vallhatjuk programunknak, mert nem kevesebbre vállalkozik, mint töret- 
lenül folytatni a gazdasági építőmunkát, kibontakoztatni az intenzív forráso- 
kat, javítani az életszínvonalat és az EletkÖELZBIKAYEKEt, megalapozni egy 
lendületesebb előrehaladást. 

I A hetedik ötéves terv megvalósításával tovább erősödik hazánk, szocialis- 
ta társadalmi rendünk. 

Németh Károly 


AZ MSZMP FŐTITKÁRHELYETTESE 


A tagdíjfizetés rendjének 
módosításáról 


Pártunkban a szervezeti szabályzat szerint a Központi Bizottság határozza meg 
a tagdíjfizetés rendjét. Erre legutóbb öt évvel ezelőtt, a XII. kongresszust kö- 
vetően, 1980. október 16-án került sor. 

A Politikai Bizottság most, a XIII. kongresszus után áttekintette az 1980-as 
határozat végrehajtásának tapasztalatait. Előterjesztésünk tervezetét előzete- 
sen megvitatta a Központi Bizostság mellett működő Pártépítési Munkaközös- 
ség. Véleményt kértünk a Központi Bizottság több tagjától, a budapesti párt- 
bizottságtól és néhány megyei pártbizottságtól. 

A párttagság az 1980-as határozatot — amely jórészt megszüntette a tag- 
díjfizetés korábbi ellentmondásait — egyetértéssel fogadta. A módosítások össz- 
hangban voltak azokkal az észrevételekkel és javaslatokkal, amelyeket a párt- 
tagság tett a XII. kongresszus előkészítése során. 

Kedvező fogadtatásra talált a tagdíjfizetéssel kapcsolatos munka politikai 
jellegének erősítése, az önkéntesség hangsúlyozása, a pártalapszervezetek jog- 
körének bővülése és a taggyűlések szerepének növelése a tagdíj összegének 
meghatározásában. Általánosnak mondható, hogy a pártszervek minden szin- 
ten nagy gondot fordítottak a határozatból adódó feladatok végrehajtására, az 
évenkénti tagdíjbesorolásokra, a párttagság és a pártszervezetek felkészítésé- 
re az új tagdíjfizetési rend szerinti munkára. A párttagokkal folytatott beszél- 
getések a legtöbb helyen politikai véleménycserévé is váltak, segítették; a párt- 
hoz fűződő kapcsolatok erősítését. 

A tagsági díjjal kapcsolatos politikai munka egyre inkább a pártélet szer- 
ves részévé válik. A tagdíjfizetési morál jó. Az elmúlt öt évben a párttagság 
túlnyomó többsége a határozatnak megfelelő mértékben és havi rendszeres- 
séggel fizette a tagsági díjat, amely a párt működésének meghatározó anya- 
gi forrása. Elvi és politikai szempontból egyaránt fontos hangsúlyozni, hogy 
a párttagok jelentős mértékben hozzájárulnak a párt működésének költségei- 
hez. Pártunk döntően saját bevételeiből, elsősorban a tagdíjakból fedezi ki- 
adásait. Ebben az évben várhatóan a párt összes bevételének 69,5 százaléka 
tagdíjakból, 173 százaléka egyéb forrásokból származik. Az állami költség- 
vetés hozzájárulása 13,2 százalék lesz. A párt költségvetése kiegyensúlyozott. 


Pártunkban a rendszeres tagdíjfizetésnek elvi-politikai jelentősége van, 
ezért azt továbbra is a, párttagság egyik feltételének, a pártfegyelem részének 
kell tekinteni. Elengedhetetlen követelmény, hogy a tagdíjis fejezzeki a párt- 
tagnak a párthoz fűződő rendszeres kapcsolatát, s a tagdíjfizetés havonként. 


Előadói beszéd a Központi Bizottság november 12-i ülésén. 

alapszervezeti hovatartozás szerint, a keresetek arányában, progresszíven tör- 
ténjen. A tagdíjfizetés a párttag számára ezután is a párttagsággal járó ön- 
ként vállalt anyagi kötelezettség marad. 

A tapasztalatok szerint a tagdíjfizetés rendszere összességében bevált, 
egyes elemei azonban módosításra szorulnak. Különösen az utóbbi két évben 
szaporodtak a tagdíjfizetéssel kapcsolatos bíráló észrevételek. Ebben jelentős 
szerepe van annak, hogy az elmúlt öt esztendőben a párttagság nagy részének 
életkörülményei is nehezebbé váltak. A XIII. kongresszus előkészítésének idő- 
szakában sok párttag kérte, hogy a központi szervek vizsgálják meg és mó- 
dosítsák a tagdíjfizetési rendszer egyes elemeit. Széles körben fogalmaztak 
úgy, hogy a tagdíj magas. Pártunkban a tagdíj 10—12 ezer forint keresetnél 
eléri a nettó kereset 5 százalékát. A testvérpártoknál a progresszívitás felső ha- 
tára 2-től 4 százalékig terjed. 

Sokan felvetik, hogy a tagdíj általában is gyorsabb ütemben nőtt, mint a 
nominálkereset, miközben a reálbér csökkent. Ezzel is összefügg, hogy kifogá- 
solják a törvényes munkaidőn túl végzett munkáért járó kereseteknek és a ju- 
talmaknak a beszámítását a tagdíjalapba. Különösen az alacsony keresetűek és 
a nyugdíjasok sokallják a tagdíjat. Egyes párttagoknak nyugdíjuk reálérté- 
kének csökkenése miatt gondot okoz a változatlan összegű tagdíj fizetése, fő- 
leg ha a nyugdíj alacsony, és rajta kívül más jövedelmük nincs. A tagdíj mér- 
téke esetenként hátráltatja a tagfelvételi munkát a családalapító fiatalok és 
egyes jól dolgozó szakmunkások körében. Mindezt mérlegelve javasoljuk, hogy 
a Központi Bizottság módosítsa 1980-as határozatát. Az ajánlott változtatás 
nem érinti az elvi követelményeket, ugyanakkor figyelembe veszi a párttagok 
észrevételeit; és a párttagsági díj jelentős mérséklését irányozza elő. Ez abban 
jut kifejezésre, hogy 


— a tagdíj felső határa 5 százalékról 4 százalékra csökken; 

— a tagdíj 1000 forintig 1 forint, 1001 forinttól 2000 forintig 2 forint lesz; 
— a 2000—3000 forint közötti kereset esetén erőteljesen mérséklődik ; 

— csökken 3000—12 000 forint kereset között is; 

— a progresszivitás pedig a 12000 forint kereset felett is érvényesül. 


A párttagság széles körben tett észrevételt a tagdíjfizetés alapját képező 
kereseti összetevőkkel kapcsolatban. Főleg olyan keresetek beszámítását ki- 
fogásolták, amelyek rendszeresek ugyan, de vagy többletmunkából származ- 
nak, vagy az átlagon felüli teljesítmény anyagi-erkölcsi elismerését jelentik, 
mint például a jutalmak, a célprémiumok és a kitüntetéssel járó pénzju- 
talmak. 

Ezért az előkészítő munka során mérlegeltük, hogy lehetséges-e a Köz- 
ponti Bizottság 1980-as határozatában megszabottnál egyértelműbb tagdíjfize- 
tési alapot kialakítani. Arra a következtetésre jutottunk, hogy változatlanul a 
nyugdíjjárulék-köteles kereset jelentheti ai leginkább egyértelmű és elfogadha- 
tó számítási alapot. Ezért javasoljuk, hogy a továbbiakban is ez legyen a bér- 
ből és fizetésből élők tagdíjfizetési alapja, de néhány legtöbbet kifogásolt ke- 
reseti összetevő maradjon ki belőle. Tehát az ennek megfelelően megállapított 
és nyugdíjjárulékkal csökkentett előző évi kereset egyhavi átlaga legyen a tag- 
díjfizetés alapja. 

A végzett számítások szerint a tagdíj mérséklése, az említett kereseti össze- 
tevőknek a tagdíjalapból történő elhagyása azzal a következménnyel jár, hogy 
a tagdíjbevétel az 1985. évihez képest csökken. A párt egyéb bevételi forrásai- 
nak bővülése ezt a kiesést szigorúan takarékos gazdálkodás mellett sem pótol- 

hatja teljesen, ezért a hiány az állami költségvetési hozzájárulás növelésével 
fedezhető. 

A javaslat további lényeges eleme, hogy szűnjön meg a tagdíjbélyeg, és 
helyette a párttagok keresetük arányában, kategóriánként megállapított szá- 
zalékos rendszerben fizessék tagdíjukat. A párttagság észrevételeit figyelembe 
véve a javaslat előkészítése sorári nagy hangsúlyt kapott, hogy a progresszivi- 
tás mellett a tagdíj összege a kategóriákon belül is jobban igazodjon a tény- 
leges keresetekhez. A százalékos rendszerre való áttérés ezt lényegében megold- 
ja, egyúttal biztosítja a progresszivitás folyamatosságát is, ami találkozik a 
párttagok igazságérzetével. Emellett a fizetési kategóriáknak több mint a felé- 
re való csökkentése egyszerűsíti is a tagdíjjal kapcsolatos teendőket. Megjegy- 
zem, hogy a testvérpártok nagy részénél, így a Szovjetunió Kommunista Párt- 
jánál, Csehszlovákia Kommunista Pártjánál és a Német Szocialista Egységpárt- 
nál a tagdíjfizetés százalékos rendszerben történik. 

A jóváhagyásra előterjesztett javaslat tovább erősíti a tagdíjfizetés poli- 
tikai jellegét, a tagdíjrendszer stabilitását, növeli az alapszervezetek önálló- 
ságát és hatáskörét a tagdíjak megállapításában. Azt a jól bevált gyakorlatot 
követi, hogy a tagdíj összegét évente egyszer, az első negyedévben a havi átlag- 
kereset alapján a párttaggal egyetértésben határozzák meg. A fizetendő össze- 
gen a taggyűlés az alapszervezet vezetőségének javaslatára vagy a párttag ké- 
résére indokolt esetben — például a szociális körülmények jelentős rosszabbo- 
dása vagy tartós. betegség esetén — a besoroláskor változtathat. Az év folya- 
mán előforduló egyedi ügyekben a mérséklés az alapszervezet vezetőségének 
hatáskörébe tartozik. 

Elhangzottak olyan vélemények is, amelyeket nem javasolunk figyelembe 
venni. Például, hogy a tagdíjfizetés alapja a törzsbér vagy az alapbér legyen; 
a párttag keresetét terhelő olyan kiadások is maradjanak ki a tagdíjfizetési 
alapból, mint a gyermektartási díj vagy a különféle kölcsöntörlesztések; a tag- 
díjat a család egy főre jutó jövedelme alapján állapítsák meg. Volt olyan javas- 
lat is, hogy a tagdíjat ne az előző évi átlagkereset szerint, hanem mindig az 
éppen folyósított havi kereset alapján állapítsák meg. Felmerült az is, hogy a 
nyugdíjasok részére külön határozzák meg a tagdíj mértékét. Többen felvetet- 
ték: az önkéntesség elve jelentse azt, hogy a párttag annyi tagdíjat fizessen, 
amennyit önszántából jónak lát. 

Javasoljuk, hogy a Központi Bizottság ezeket az észrevételeket ne vegye 
figyelembe, mert nemcsak nem egyszerűsítenék a tagdíjfizetést, hanem az ed- 
diginél is jelentősebb feszültségeket okoznának a párttagság körében. 

A Politikai Bizottság megbízásából kérem a tisztelt Központi Bizottságot, 
hogy az írásban beterjesztett javaslatot, valamint a szóbeli kiegészítést vitas- 
sa meg és fogadja el. 

A Központi Bizottság 1985. november 12-i 
határozata a tagdíjfizetés rendjéről 


A Központi Bizottság megállapítja, hogy a Magyar Szocialista Munkáspártban 
a tagdíjfizetés alapvetően rendben történik. A párttagok havonta rendszere- 
sen fizetik a tagsági díjat. A bevételek évről évre dinamikusan nőnek, a tagdíj 
fedezi a párt kiadásainak nagyobb részét. 

Pártunk nagy jelentőséget tulajdonít a rendszeres tagdíjfizetésnek, azt 
elvi, politikai kérdésnek, a párttagság egyik feltételének, a pártfegyelem részé- 
nek tekinti. A tagdíjfizetés fejezze ki a párttagoknak a párttal való rendszeres 
kapcsolatát. A párt tagjai jövedelmükkel arányosan, progresszíven fizessék 
a tagdíjukat. 

A Központi Bizottság — figyelembe véve a tagdíjfizetéssel kapcsolatos 
eddigi tapasztalatokat, mérlegelve a XIII. kongresszus előkészítése során el- 
hangzott észrevételeket, javaslatokat — a tagdíjfizetés rendjét az alábbiakban 
szabályozza: 


— A tagsági díj fizetése havonként, alapszervezeti hovatartozás szerint, a 
keresetek arányában, százalékos rendszerben történjen. 

— A párttagok tagdíjának megállapításánál általánosan követendő elv, 
hogy a tagdíj összege fizetési kategóriánként a párttag számára a párttagsággal 
együtt járó, önként vállalt anyagi kötelezettséget jelentsen. 

Ennek megfelelően 

1. A párt tagjai tagdíjukat havonként és abban az alapszervezetben fizes- 
sék, ahová szervezetileg tartoznak. 

2. A tagdíjfizetés alapja: 


— a bérből és fizetésből élőknél a túlóra, a műszak- és melegüzemi, a fo- 
lyamatos üzemi, a veszélyességi pótlék, továbbá a hűségjutalom, a szerződéses 
munkáért fizetett díj és mindennemű kitüntetéssel járó pénzjutalom nélkül szá- 
mított, valamint a nyugdíjjárulékkal csökkentett előző évi kereset egyhavi át- 
laga ; 


— az önálló, illetve szabad foglalkozású párttagoknál a jövedelemadó alá 
eső, azzal csökkentett előző évi kereset egyhavi átlaga; 


— a nyugdíjasoknál a nyugdíjazáskor megállapított nyugdíj összege; 


— az önálló keresettel nem rendelkezők a legalacsonyabb tagdíjat fizessék. 

3. A párttagok havonként, keresetük arányában a következőképpen fizes- 
sék tagdíjukat: 


1000 Ft-ig 1 Ft 
1 001— 2000 Ft-ig 2 Ft 
2 001— 3000 Ft-ig 0,59/9 
3 001— 4000 Ft-ig 1,099 
4 001— 5000 Ft-ig 1,59/9 
5 001— 6000 Ft-ig 2,09. , 
6 001— 8000 Ft-ig 2,59 
8 001—12 000 Ft-ig 3,09/, 
12 001—16 000 Ft-ig 3,59/ 
16000 Ft felett 4,099 


4. A tagdíj megállapításának és fizetésének módja: 


— A tagdíjat egy évben egyszer, az első negyedévben a havi átlagkereset 
alapján, a párttaggal egyetértésben állapítsák meg. A fizetendő összegen az 
alapszervezet vezetősége — saját kezdeményezésére vagy a párttag kérésére — 
indokolt esetben változtathat; például szociális körülmények jelentős rosszab- 
bodása, tartós betegség esetén. 

— A tagdíj befizetését a pártcsoportbizalmi a tagsági könyvbe történő be- 
írásával ismeri el. A párttagok a tagdíjfizetést a befizetési íven aláírásukkal 
igazolják. 

5. A Központi Bizottság szükségesnek tartja, hogy: 


— a pártalapszervezetek az éves beszámoló taggyűlésen értékeljék a tag- 
díjfizetést ; 

— a Központi Bizottság Titkársága és a pártbizottságok szükség szerint, de 
évente legalább egyszer testületi ülésen tekintsék át a tagdíjfizetés helyzetét. 

A Központi Bizottság határozata 1986. január 1-től érvényes. 


Váncsa Jenő 


A KOZPONTI BIZOTTSÁG TAGJA, 
MEZŐGAZDASÁGI ÉS ÉLELMEZÉSÜGYI MINISZTER 


Új vonások, új követelmények 
az élelmiszer-gazdaságban 


Hazánk területének több mint hetven százaléka alkalmas mezőgazdasági mű- 
velésre. E terület aránya Magyarországon kétszer akkora, mint az európai 
átlag. A keresők ötöde ma is a mezőgazdaságból él, és további milliók egé- 
szítik ki jövedelmüket háztáji kistermeléssel, agrártevékenységgel. Országunk 
társadalmi, gazdasági életében a fejlett szocializmus építésének időszakában 
is nagy a szerepe a mezőgazdaságnak, az élelmiszeriparnak. Ez a felismerés 
érvényesül a párt agrárpolitikájában, aminek nyomán szocialista mezőgazda- 
ságunk felvehette az agrárvilág élmezőnye által diktált ütemet és dinamiku- 
san fejlődik. 


I 


Mezőgazdaságunkban a korábbi ötéves tervidőszakokban kialakult termelés- 
szervezési rendszer és termelési dinamika érvényesült a hatodik ötéves terv 
éveiben is, pedig a nemzetközi gazdasági életben lezajlott változásokhoz és a 
hazai gazdaság teljesítőképességéhez igazodva megszigorodtak a termelés köz- 
gazdasági feltételei. A gazdaságot olyan helyzetben kellett új fejlődési pályára 
állítani, amikor. a népgazdaság külfödi fizetési egyensúlyának helyreállítása 
került középpontba. Ennek egyik következménye — a fizetési mérleg javí- 
tása érdekében — a lassúbb növekedési ütem. Az agrárágazatoktól azonban 
— éppen ilyen okból — a hatékonyság, a gazdaságosság javulása mellett vál- 
tozatlanul dinamikus termelésnövelési ütemet várt a hatodik ötéves terv ide- 
jén is a gazdaságpolitika. 

Az előzetes adatok tanúsága szerint a magyar mezőgazdaság a hatodik öt- 
éves terv előirányzatait teljesítette, tehát az iránta tanúsított várakozásnak 
megfelelt. 

A terv azzal számolt, hogy a mezőgazdasági alaptevékenység bruttó ter- 
melési értéke évenként 3,8 százalékkal nő. A két aszályos — egyes tájakon 
a három aszályos — év súlyos veszteségei ellenére ez az előirányzat meg- 
közelítően teljesült. Az egész mezőgazdasági ágazat — változatlan áron szá- 
molva — a termelés bruttó értékét a tervezett évi átlagos 3,1 százalék he- 
lyett mintegy 3,7 százalékkal növelte. A mezőgazdasági termelés két legje- 
lentősebb területén — a gabona- és a hústermelésben — teljesültek, illetve 

túlteljesültek a termelési előirányzatok. Gabonafélékből öt év alatt, az aszá- 
lyos évek ellenére, több mint hetvenmillió tonnát takarítottunk be, csak- 
nem tízmillió tonnával többet, mint az előző, a gabonatermelés szempontjá- 
ból egyértelműen sikeresnek minősített ötödik ötéves tervidőszakban. A vágó- 
állat-termelés ez idő alatt megközelítette a 114 millió tonnát, és ezzel lé- 
nyegesen meghaladta a hatodik ötéves terv előirányzatát. Az élelmiszeripar 
termelésének növekedési üteme kismértékben meghaladta a mezőgazdasági 
termékek termelését, ennek ellenére elmaradt a tervben előirányzottól. 

A mezőgazdaság és az élelmiszeripar teljesítményéről egészében véve 
megállapítható, hogy az élelmiszer-gazdaság több mint egymillió-kétszázezer 
dolgozója teljesítette azokat a feladatokat, amelyeket a hatodik ötéves terv ál- 
lított eléjük. Az agrárágazatok tehát a nehéz viszonyok között is stabilizáló té- 
. nyezői voltak társadalmi, gazdasági életünknek, hozzájárultak a külkereske- 
delem, a belső ellátás fejlődéséhez és a nemzeti jövedelem növekedéséhez. 

Ami az agrár-külkereskedelmet illeti: ágazataink exportteljesítménye a 
hatodik ötéves tervben csaknem öt százalékkal meghaladja az előirányzottat. 
Eközben ágazataink közvetlen importja a számított tízszázalékos növekedéssel 
szemben — az előzetes adatok szerint — nem éri el a négy százalékot. Ilyen 
módon export—import egyenlegünk aktívumával jócskán felülmúlja az elő- 
irányzottat. 

A hazai élelmiszer-ellátást tekintve az egy főre jutó húsfogyasztás mintegy 
hetvenhét kilogrammra nőtt. Tejből és tejtermékekből, valamint tojásból is 
több került asztalunkra a hatodik ötéves tervidőszakban. Korszerűsödött, 
egészségesebb lett a táplálkozás is, bár ezen a téren még jócskán marad 
tennivaló. 

A hatodik ötéves tervidőszak elején az állami támogatás évente hat-hét 
milliárd forinttal haladta meg az adó és más címen befizetett összeget. 1984- 
ben az élelmiszer-gazdaság már aktív költségvetési egyenleget ért el, az idén 
pedig a befizetési többlet mintegy nyolcmilliárd forint. Tovább növeli e 
teljesítmény értékét, hogy 1980 és 1984 között a mezőgazdaságban felhasz- 
nált ipari eredetű anyagok, eszközök árszintje 27 százalékkal, a mezőgaz- 
dasági termékek felvásárlási ára viszont csupán átlagosan 17 százalékkal nőtt. 

A számadatok azt mutatják, hogy a párt és a kormány a hatodik ötéves 
terv készítésekor jól mérte fel a mezőgazdaság, az élelmiszeripar helyzetét, le- 
hetőségeit, teljesítőképességét. Magasra állította a mércét a gazdálkodó egysé- 
zek előtt. Természetesen egyik gazdálkodó egységnek jobban, a másiknak 
kevésbé sikerült alkalmazkodni a követelményekhez. Ennek következtében a 
gazdaságok pénzügyi helyzete is erősen eltérő. Különösen sok gonddal küsz- 
ködtek a mostoha természeti viszonyok között gazdálkodó nagyüzemek. 


:Jóleső érzéssel összegezzük a mögöttünk maradt öt esztendő agrárágazati 
eredményeit. Bízunk abban, hogy az eredményes munka, a sikerek tanulsá- 
gait hasznosítani tudjuk az elkövetkezendő években. Ugyanakkor — éppen 
a holnapot tekintve — legalább ekkora vagy még nagyobb figyelmet érde- 
melnek azok a feszültségek, világosabban fogalmazva visszaesések, negatív 
jelenségek, amelyek ágazatainkban már 1984-ben is jelentkeztek, az idén pe- 
dig felerősödtek. 3 

Az utóbbi években a termelőszövetkezetek, állami gazdaságok jelentős 
hányadánál pénzügyi problémák tapasztalhatók. Egyes ágazatokban érzékel- 
hető a kistermelői kedv visszaesése. Csökken az állatállomány. S bár a haltodik 
ötéves terv idején mezőgazdaságunk minden korábbinál többet produkált, 
nagyobb értéket állított elő, ebben az évben — főként a kialakult feszült- 


ségek nyomán, és a szőlőt ért nagy fagykár miatt — a tavalyihoz képest 
csökkent a mezőgazdaságban a termelés. 

Az okok elemzésére, feltárására a párt és a kormány nagy figyelmet for- 
dított. A nehézségek alapvetően azokra a piaci hatásokra, értékesítési gon- 
dokra és begyűrűző költségekre vezethetők vissza, amelyek öt-hat év óta 
fokozatosan erősödnek. A nemzetközi agrárkereskedelemben évről évre csök- 
kentek az árak, ezért lettek számottevőek az árveszteségeink. Súlyosan érinti 
ez a hazai termelést, hiszen agrártermékeinknek mintegy harmada export- 
. piacokon értékesül. A közgazdasági szabályozók, ha visszafogottan is, közve- 

títették a világpiac hatásait, azokat is, amelyek a mezőgazdasági termeléshez 
szükséges anyagok, eszközök, berendezések beszerzésével kapcsolatosak. Eze- 
ket a növekvő veszteségeket az élelmiszer-gazdaság már nem tudta a gazdál- 
kodás hatékonyságának növelésével teljes egészében kigazdálkodni. Pontosab- 
ban: az élelmiszer-gazdaság mind kevesebb egysége volt képes a növekvő 
terhek viselésére, a termelésfejlesztés dinamikájának megőrzésére. 

Egyes ágazatokban — a szarvasmarha- és sertéstenyésztésben, a kuko- 
rica-, a gyümölcs-, szőlő- és zöldségtermesztésben .—. különösen gyorsan mér- 
séklődött, fogyott az üzemek nyeresége. A szocialista mezőgazdasági nagyüze- 
mek pénzügyi helyzetét hátrányosan érinti az is, hogy a korábban oly erő- 
teljesen fejlődő és oly jövedelmező ipari kiegészítő tevékenység lendülete 
1984-ben megtorpant, jövedelmezősége csökkent. 

A rendelkezésre álló beruházási források a mezőgazdasági és az élelmi- 
szeripar több ágazatában még az elengedhetetlenül szükséges mértékű mű- 
szaki fejlesztéshez is kevésnek bizonyultak. Ez mindenekelőtt a nagyüzemi 
állattenyésztésre vonatkozik. Az élelmiszeripar források híján nem tudta meg- 
valósítani a tervezett beruházásokat. A beruházási problémák miatt és ele- 
gendő eszköz híján a lehetségesnél lassabban terjedtek az energia- és anyag- 
takarékos módszerek, technológiák. E téren több fejlett mezőgazdaságú or- 
szág is előttünk jár. A mezőgazdasági termelés és az élelmiszer-ipari feldol- 
gozás között korábban kialakult egyensúlyi helyzet romlott, ami szintén vesz- 
teségek forrása lett. 

Az utóbbi években feszültségekhez vezetett egyfajta üzemi magatartás 
is. A termelőüzemek egy része ugyanis a szabályozás növekvő szigorára a 
veszteséges vagy alacsony jövedelmezőségű termelési ágazatok megszünteté- 
sével válaszolt. A veszteség megszüntetésének természetesen ez a legegysze- 
rűbbnek tűnő módszere. De ennél sokkal célravezetőbb, ha a jövedelmezőség 
érdekében a termelés szerkezetén változtatnak a termelőszövetkezetek, állami 
gazdaságok. Erőfeszítéseiknek elsősorban arra kell irányulniuk, hogy a gaz- 
daságon belül megjavítsák az adott ágazat jövedelemtermelő képességét. Sok- 
sok példa mutatja, hogy ez az út járható. 

A közgazdasági elemzések arról tanúskodnak, hogy a feszültségek for- 
rásai részben szemléleti, nagyobb részben pedig gazdasági eredetűek. Fel- 
oldásuk érdekében tovább kell erősíteni azt a szemléletet és a hozzá igazodó 
gyakorlatot, amely minden gazdálkodó egységben a termelés gazdaságosságá- 
nak, hatékonyságának, nemzetközi versenyképességének növelését állítja kö- 
zéppontba. Arra nem számíthatunk, hogy rövid idő alatt és radikálisan meg- 
változnak azok a nemzetközi piaci viszonyok, amelyek az utóbbi években 
jellemezték az agrártermékek forgalmát, áralakulását, a mezőgazdaságban 
hasznosított ipari eszközök, anyagok, gépek kereskedelmét. Akkor tudjuk 
állni a versenyt, ha racionálisabban, gazdaságosabban termelünk. 

Természetesen nélkülözhetetlen a termelés műszaki fejlesztése, a fejlesz- 
tés forrásainak bővítése is. Ennek figyelembevételével alakította ki a kor- 


23 


mány a jövő év közgazdasági szabályozóit. Ezek lényeges változást tartal- 
maznak az előző évek szabályozóihoz képest. A nyolcvanas évtized eddigi 
éveiben a közgazdasági szabályozók elvonó jellegűek voltak. Pontosabban: 
összhatásuk több milliárd forinttal rontotta a mezőgazdasági nagyüzemek 
pénzügyi mérlegét. Az idei szabályozás először hoz fordulatot, mert végső 
hatásában nem elvon, hanem a tavalyihoz képest kismértékben támogat. 

Az 1986-os ár- és pénzügyi szabályozás mindenekelőtt az állattenyésztés 
jövedelmezőségét javítja. A sertés felvásárlási árának emelésével, a tej ár- 
kiegészítésével, a baromfi idényárak bevezetésével a kormányzat egyértel- 
műen javítja a szóban forgó ágazatok jövedelmezőségét; a kukoricaterme- 
lést adókedvezménnyel ösztönzi. Néhány más ágazatban is kialakul a fel- 
tétele annak, hogy a tartalékok további feltárásával az egy helyben álló vagy 
visszaesést mutató ágazatok helyzete változzon. 

A mezőgazdasági, élelmiszeripari termelésben rejlő feszültségek felszá- 
molása nem oldható meg egy csapásra, minden területen egyszerre. Éppen 
ezért kell meghatározni az ágazatok sorrendjét. 


N 


A hetedik ötéves terv előirányzatai jelzik, hogy az élelmiszer-gazdaság szerepe, 
jelentősége továbbra is változatlanul nagy népgazdaságunkban. Az igaz, 
hogy a hetedik ötéves terv idejére előirányzott bruttó termelési érték növeke- 
dési üteme elmarad attól, amelyet a hatodik ötéves terv éveiben elértünk. Az 
is tény azonban, hogy magasabb a bázis — a hetedik ötéves terv időszakában 
1 százaléknyi érték nagyobb tömeget képvisel, mint amekkora az a hatodik 
ötéves terv időszakában volt. 


Van azonban a gazdálkodásnak egy olyan területe, amely a mennyiségi 
növeléshez képest kevésbé látványos: az előállított termékek minőségének 
javítása. A gazdaságfejlesztésnek a mennyiséget előtérbe állító szakaszánál 
pedig sokkal nehezebb és összetettebb, lényegesen nagyobb szellemi és mű- 
szaki felkészültséget igénylő szakasza az intenzív pálya. Nos, élelmiszer-gaz- 
daságunkban — a mennyiségi növelés mellett — ez a két követelmény min- 
den korábbinál nagyobb hangsúlyt kap, a piaci követelményeknek megfele- 
lően minden eddiginél jobban a gazdálkodás középpontjába kerül. Fogalmaz- 
hatunk úgy is, hogy amilyen mértékben képesek vagyunk az élelmiszer-gaz- 
dasdgi termékek minőségének, előállításuk gazdaságosságának javítására, olyan 
mértékben növekszik a termékek értékesítésének biztonsága, piacképessége. 
Ez létérdek mind az élelmiszer-gazdaság dolgozóinak, mind az egész ország 
gazdasági fejlődésének a szempontjából. 

A terv azt irányozza elő, hogy az élelmiszer-gazdaság exportja 1990-ig a 
termelés üteménél gyorsabban: öt év alatt 20 százalékkal nőjön. Ugyanakkor 
a közvetlen agrárimportnak mérséklődnie kell. E kettős cél megvalósulásával 
mezőgazdaságunk és élelmiszeriparunk export-import egyenlegének aktívuma 
az ideihez képest mintegy harminc százalékkal fog javulni. Mindehhez hozzá 
kell tenni, hogy sem a belföldi ellátás igénye, sem az exportkilátások nem 
teszik lehetővé, hogy a mezőgazdasági és élelmiszer-ipari termelés valamennyi 
területén egyformán növekedjen a termelés. A terv számol ezzel is. 


Az előttünk álló öt esztendőben a magyar mezőgazdaságban, amely főleg 
a gabona és a hús termelésére épül, piaci, beruházási okokból egyaránt a 

növénytermesztés, ezen belül pedig a gabona kap nagyobb hangsúlyt. Új 
ötéves tervünk 1990-re 17,5—18 millió tonna gabonatermeléssel számol, 
vagyis azzal, hogy az eddigi rekordot mintegy 24 millió tonnával meghalad- 
juk. Ehhez szükség van az idei mintegy 2.8 millió hektáros gabonatermő 
terület növelésére, továbbá a termelés anyagi-műszaki bázisának erőteljes 
korszerűsítésére. A 18 millió tonna gabonát ugyanis elsősorban a hozamok 
növelésével, a gazdálkodás intenzív pályáján kell elérni. Búzából hektáron- 
ként 5500 kilogramm az előirányzat. Ebből a növényből eddig a legnagyobb 
átlagtermést 1984-ben értük el: hektáronként 5410 kilogramm szem került 
a magtárakba. 

Kukoricából az 1990-re előirányzott hektáronkénti 7200 kilogrammos or- 
szágos átlaghozam 340 kilogrammal múlja felül az eddigi legnagyobb hoza- 
mot, amit 1982-ben takarítottunk be. Nehezíti az előirányzott átlag elérését, 
hogy közben a kukorica vetésterületét az ideihez képest 125 ezer hektárral 
kell növelni. A 18 millió tonnás gabonatermés elérésének éppen a kukorica 
vetésterületének növelése az egyik kulcsa. 

A kukorica a legnagyobb átlagtermésre képes gabonanövényünk. A ta- 
karmányozásban, a hús- és tojástermelésben meghatározó szerepe van. Termő- 
képességének kihasználása nagy lehetőségeket rejt magában. Ezt a lehetősé- 
get ki kell használnunk, követve azoknak a nagyüzemeknek a példáját, 
amelyek már többször is 10000 kilogramm feletti kukoricatermést takarí- 
tottak be. Ez a követelmény természetesen a búza és más gabonafélék, vala- 
mint az olajnövények, az egyéb szántóföldi, kertészeti növények, a rétek, 
legelők termőképességének jobb kihasználására is vonatkozik. 

A biológiai, technikai, kémiai és agronómiai feltételek megteremthetők 
ahhoz, hogy a növénytermesztés nagyobb ütemben növekedjék, mint az ál- 
lattenyésztés. Az utóbbinak a termelését szintén a külpiaci feltételekhez kell 
igazítani. Ez többek között azt jelenti, hogy a tejtermelést főként a növekvő 
hazai igényeknek kell meghatározniuk. A vágóállat-termelés növelését mér- 
sékeltebbre tervezzük annál, amit az elmúlt öt évben értünk el. A vágóállat- 
termelésben mai ismereteink szerint főként a baromfihús-értékesítés kilá- 
tásai ígérnek javulást. Így a tervezett vágóállat-növekmény nagyobb hányada 
broilercsirke lesz. 

A termelés szerkezetét tehát a piaci lehetőségekkel és igényekkel igyek- 
szik összehangolni a terv. Ilyen értelemben kell megszabni a gazdasági esz- 
közök segítségével — országosan és üzemileg — a termelés mikéntjét is. Ah- 
hoz, hogy szocialista nagyüzemi mezőgazdaságunk gyorsabb ütemben halad- 
jon előre az intenzív pályán, tovább kell korszerűsíteni az eszközöket, a ter- 
melési technológiákat, meg kell gyorsítani a műszaki haladást. 

Élelmiszer-gazdaságunk anyagi-műszaki forrásai a hetedik ötéves terv 
idején sem változnak. Most is a hazai mezőgépiparra, vegyiparra, a KGST-or- 
szágok szállításaira támaszkodunk. Emellett — ha szerény mértékben is — a 
gépek, anyagok, eszközök egy részét a fejlett tőkés országokból szerezzük be. 
Számunkra különösen fontos, hogy élelmiszer-gazdaságunk hazai háttéripara 
az eddigieknél is gyorsabb ütemben korszerűsítse gyártmányait. A mezőgazda- 
ságban mind nagyobb jelentőségük van a nagyobb termelékenységhez, na- 
gyobb hozamokhoz, jobb minőséghez segítő ipari termékeknek. Azokat a le- 
hetőségeket, amelyeket a mezőgazdasági termelés számára a természet nyújt, 
s amelyeket a gyorsan fejlődő biológiai tudományra támaszkodva a neme- 
sítés ad, csak az ipar által gyártott eszközök és anyagok segítségével lehet 
egyre jobban hasznosítani. Ezeknek az ipari eszközöknek a minősége és az 


őket felhasználó ember hozzáértése meghatározza korunkban a mezőgazda- 
sági termelés eredményességét. 

Az ipari eszközök, anyagok gyártása, termelési költsége, felhasználása 
különösen nagy figyelmet igényel. A hazai mezőgazdasági háttéripar — bár- 
mily szép haladást ért is el az utóbbi két évtizedben — sajnos, termékeinek 
jelentős hányadával jócskán elmarad a világ élvonalától. Gépei — különösen, 
ha a mezőgazdasági termelői árakat nézzük — igen drágák. Ezen a helyze- 
ten változtatni nem könnyű, de feltétlenül szükséges. Világszínvonalú mező- 
gazdaságot ma már csak világszínvonalú ipari termékek segítségével lehet 
teremteni. Vonatkozik ez a gépek, eszközök, berendezések, anyagok műszaki 
tulajdonságaira és árára is. 

A fejlesztés forrásai az elmúlt években igen szűkösek voltak nép- 
gazdaságunkban, így mezőgazdaságunkban és élelmiszeriparunkban is. A 
nemzeti jövedelem alakulása, az adósságfizetési kötelezettségek most sem te- 
szik lehetővé számunkra élelmiszergazdaságunk beruházási forrásainak bő- 
vítését. 


III 


Annak az esélye, hogy az agrárágazatokra fordítható fejlesztési források bő- 
vebben buzogjanak, tulajdonképpen a már meglévő eszközök, anyagok, erők 
eredményesebb hasznosításában rejlik, mind népgazdasági méretekben, mind 
az élelmiszer-gazdaságban. Az óhajok csak az emberi munka, a tettek révén 
válnak értékteremtő erővé. Így volt ez eddig, így lesz a jövőben is. Mai vi- 
szonyaink között különösen az a termelés kap hangsúlyt, amely lehetővé te- 
szi a gazdaságos exportot. A központi intézkedések eddig is ösztönöztek az 
exportot bővítő árualapok előállítására, s ez a folyamat hitellel, állami tá- 
mogatással és egyéb eszközökkel a jövőben tovább fog erősödni. 

Mezőgazdaságunkban, élelmiszeriparunkban fokozni kell a kezdeményező- 
készséget, a rugalmasságot ahhoz, hogy az üzemek élni tudjanak a központi 
exportösztönzés eszközeivel. Változatlanul igyekszünk kezdeményezők lenni 
a világbanki programokban való részvételben is. Ily módon olyan külső erő- 
forrásokat vonhatunk be az élelmiszer-gazdaságba, amelyek valóban korszerű, 
hatékony eszközöket, berendezéseket juttatnak a termelőknek. 

Meglévő eszközeink, erőink jobb hasznosításával a hetedik ötéves terv 
időszakának elején kell megteremtenünk ágazatainkban az élénkítés feltételeit. 
Ebben lényeges szerepe van a gazdaságirányítási rendszer továbbfejlesztésé- 
nek. Ennek során biztosabbá, pontosabbá tesszük a tervezést, s ugyanakkor 
eredményesebbé a vállalati tevékenységet. A gazdasággal kapcsolatos dön- 
tések joga még inkább oda kerül, ahol a helyes elhatározáshoz a legtöbb 
az információ, ahol a döntés végrehajtásának, a végrehajtás ellenőrzésének az 
eszközei legjobban rendelkezésre állnak. Ennek az elvnek az alapján nő a 
központi irányítás súlya, szerepe, felelőssége, de ugyanakkor növekszik a vál- 
lalatok, a gazdaságok önállósága, jetetőssége, érdekeltsége is a gazdálkodás 
minden szakaszában. 

Az előrelátóbb, a dözdaságú folyamatokat pontosabban megítélő, jobban 
követő, azokra gyorsabban reagáló irányítás, az emberi alkotó tevékenységre, 
felelősségtudatra, közreműködő készségre építő vállalati, gazdasági belső élet 
a legfőbb erő, amelyre napjainkban támaszkodhatunk. Ezt az erőt segíthetik 
még jobban kibontakoztatni a pártszervezetek a maguk sajátos eszközeivel 

Napjaink nagyon fontos feladata a vállalati belső élet mechanizmusának 
korszerűsítése, hozzáigazítása a követelmények által diktált gazdasági telje- 
sítményhez. Azok a változások, amelyeket az állami vállalatoknál a vállalati 
tanácsok létrehozása hozott, akkor segíthetik a termelést, ha a nagyobb 
szellemi erőt, a fokozottabb emberi felelősségtudatot a soronlévő követelmé- 
nyek szolgálatába állítjuk. 

A párt agrárpolitikájának eddig is nagyon fontos eleme volt a szövet- 
kezeti demokrácia, a vállalati demokratizmus. Ennek az alkotóerőket fel- 
szabadító, a termelést tudatosabbá tevő, a termelésben részt vevők önfegyel- 
mét növelő erőnek a kiteljesítése a hetedik ötéves tervidőszakban is nélkülöz- 
hetetlen. Ehhez úgy kell alakítani a vállalat belső működési rendjét, hogy az 
eszmei, a tudati érdekeltség mellett jobban érvényesülhessen az anyagi érde- 
keltség is. Legyen az eddiginél jelentősebb az érdekeltsége ágazatainkban 
minden termelőegységnek, minden vállalati részlegnek, valamennyi dolgozó- 
nak. A gazdaságvezetés első számú feladata, hogy ezért a célért munkál- 
kodjon. Ennek érdekében sokat tehetnek a pártszervezetek s valamennyi 
tömegszervezet, társadalmi erő. 


Vajda György 
A KÖZPONTI BIZOTTSÁG TAGJA, 
A VILLAMOSENERGIAIPARI KUTATÓINTÉZET IGAZGATÓJA 


A tudomány és a viták 


A tudománynak éltető eleme az alkotó vita. Ezért is elgondolkodtató, hogy több 
évtizede probléma tudományos közéletünk kritikátlansága, az érdemi szakmai 
vitaszellem gyengesége. Ritka kivétel, hogy egy tudományos eredmény körül 
kuljon ki. A vájt fülűek ezek mögött is személyi ellentéteket vagy érdekek üt- 
közését vélik felfedezni — nem mindig alaptalanul. Pedig szakmai kritika és 
vita nélkül a kutatómunka buktatóit nehéz elkerülni. A leggyakorlottabb ku- 
tatóval is előfordul, hogy a bonyolult és sokirányú kölcsönhatások közül vala- 
mi elkerüli a figyelmét, hogy a ma már áttekinthetetlen információözönben 
nem figyel fel egy fontos eredményre, vagy egy beidegződött logikai tévedés 
csapdájába esik. 

A kritikátlanságot sokan azzal magyarázzák, hogy egy kis országban ke- 
vesen értenek egy-egy szűk szakmai kérdéshez; de a diszkréten közölt vélemé- 
nyek, a lépcsőházi minősítések egyáltalán nem ezt támasztják alá. A valódi 
okok sokfélék és bonyolultak. Az érdemi szakmai vitaszellem gyengeségében 
egyaránt közrejátszik a személyi és intézményi presztízs féltése, vélt és valódi 
érdekek védelme, sértődések és kényelmetlen helyzetek elkerülése, rosszul ér- 
telmezett tapintat, a felelősség elhárítása, protekcionizmus és hasonló körül- 
mények. Mindezek gyökere társadalmunk általános viszonyaiban keresendő, 
a demokrácia módszereinek kiforratlanságában, a pozíciók fetisizálásában, a 
hierarchikus struktúrák merevségében és újabban a sokfelé tapasztalható mo- 
rális erózióban. 

Pedig a társadalomnak és a tudománynak egyaránt nagy érdeke fűződik 
ahhoz, hogy a tudományos intézményekben és műhelyekben elmélyüljön a 
kritikai szellem. Nemcsak a témák optimális kiválasztása vagy a korszerű 
módszerek elterjesztése múlik ezen, hanem az eredmények minősítése és elfo- 
gadtatása is. Mi az, ami bizonyítottan jó, valóban nagy horderejű, mi az, ami- 
nek gyakorlati megvalósításáért érdemes harcba szállni, hogyan védekezzünk 
a mondvacsinált eredmények vagy tévtanok ellen. Ha a szűrő nem működik 
jól, akkor nehezen oldódik a fenntartás a tudománnyal szemben, és a tudomány 
is nehezebben tudja eredményeit elfogadtatni vagy a gyakorlatban megvaló- 
sítani. Az ilyen munkamódszert nem lehet egy határozattal felülről bevezetni, 
meghonosítására csak maguk a kollektívák képesek, amiben viszont jelentős 
szerepet játszhatnak a pártszervezetek. Előfeltétel, hogy a kutatók ne meghur- 

colásnak, érvényesülésük akadályának érezzék a szakmai közösség, a tudomá- 
nyos intézmény kritikai megnyilvánulását, hanem munkájuk segítésének, ami 
előmozdítja sikerüket és elejét veheti kudarcuknak. 


Miért hiányolom a kritikai szellemet? — vethetik fel egyesek, hiszen a tömeg- 
tájékoztatás, a televízió, a rádió, a napisajtó vagy a szélesebb körben olvasott 
folyóiratok egy pezsgő tudományos közélet képét vetítik elénk. Tudósaink szé- 
les köre fejti ki véleményét cikkekben és nyilatkozatokban, és ezek körül 
gyakran bontakoznak ki éles viták is. Ez igaz, csakhogy ezek — eltekintve né- 
hány társadalomtudományi polémiától —. nem tudományos viták, még ha tu- 
dósok között zajlanak is. Többnyire a közélet kérdései, feszítő gazdasági, tár- 
sadalmi, erkölcsi problémáink a tárgyai. 

Tudósaink közéleti aktivitásának megélénkülése nagyon pozitív jelenség. 
Örvendetes, hogy a legjobban képzett elmék, a legszélesebb áttekintéssel ren- 
delkező kutatók kilépnek. szakmájuk köreiből, s nemcsak az ismeretek terjesz- 
téséből és látókörünk kitágításából veszik ki részüket, hanem akut társadalmi 
problémáinkkal kapcsolatban is kifejtik nézeteiket. Súlyos gondjaink és fe- 
szültségeink megoldásához a kiművelt emberfők maximális közreműködésére 
van szükség, a tudomány embereinek érdeklődése és megnyilvánulásai pedig 
széleskörűen tükrözik az erre váló készséget és tenni akarást. Politikai feladat, 
hogy ezt a hatalmas potenciális energiát az előrehaladás emelőjeként hasznosít- 
suk, ne emésszük fel cselekvésre nem vezető, terméketlen vitákban. 

A közélet kérdései körül zajló vitákra azonban gyakran jellemző — mi- 
ként kulturális életünk más szféráiban is —, hogy befejezetlenek maradnak. 
Az olyan tessék-lássék lezárás, mely megköszöni a részvételt, és kilátásba 
helyezi a tapasztalatok hasznosítását, nem igazi befejezés. Ritkán van erőnk, 
hogy a vitából kihámozzuk a végső következtetést, mértékadó módon minősít- 
sük a különféle nézeteket (gyakran rosszul értelmezett tapintatból is elmarad 
ez), és főleg, ahol a tennivalók is kikristályosíthatók, ott sem mindig tudjuk 
a tapasztalatokat tényleges cselekvésre váltani. Ez bizonytalanságot, kielégítet- 
lenséget és gyakran türelmetlenséget szül, a , minek szóljunk, ha úgysem tör- 
ténik semmi" érzését idézi elő. De gyakran a résztvevők is ludasak abban, hogy 
a viták holtvágányra gördülnek. A helyzet bemutatásában, a problémák rész- 
letes feltárásában már , nagymesterek" vagyunk, de a reális megoldásokra 
viszonylag kevés a :konkrét elképzelés. Márpedig a , páciens" nemcsak alapos 
diagnózist igényel, hanem hatásos terápiát is. A javaslatok realitásán nagy 
hangsúly van, hiszen erőforrásaink, sajnos, nagyon korlátozottak, nagyon sok- 
féle társadalmi igény kielégítésére kell őket megosztani. A nyilvánosság elé 
olyan elképzelésekkel kell kiállnunk, melyek körültekintően számolnak az 
adott körülményekkel és lehetőségekkel. 

A nyilvánosság előtt zajló vitákban időnként felvetődnek jó szándékú, de 
irreális kezdeményezések, melyek szakmai elkötelezettségből, a személyes te- 
vékenység által meghatározott látószögből vagy a kellő tájékozottság hiányá- 
ból fakadnak. Ezek ösztönző szerepet is játszhatnak, hatovábbi gondolkodásra 
késztetnek és hozzájárulnak a reális elképzelések, a célszerű cselekvések kiér- 
leléséhez. De helytelen elmulasztani a téves nézetek kiigazítását, mert a köz- 
véleményre az írott szó vagy a televízió nyilvánossága nagy hatást gyakorol, 
annál jelentősebbet, minél nagyobb a nyilatkozó személy társadalmi presztízse. 

Öszintén meg kell vallani, hogy ilyen irányú vitakészségünk nagyon bá- 
tortalan. Sokunkban, él még az ötvenes évek kedvezőtlen tapasztalatainak em- 
léke. A véleménynyilvánítás korlátozásának még a látszatát ís kerülni akarjuk, 

félünk attól, hogy az ellenvélemény ledorongolásnak tűnik, vagy valamiféle 
adminisztratív fellépés előjele. E szemérmes magatartás viszont hiba, a torz 
vagy téves nézetek hibás társadalmi reflexekre vezethetnek. Aki nézeteit pub- 
likálja, annak vállalnia kell az ellenvéleményeket is. Természetesen ránk, kom- 
munistákra is vonatkozik, hogy nem deklarációkra, hanem megalapozott ér- 
velésre van szükség. Egy fejlett társadalomban az ilyen vitáknak — a nézetek 
tisztulásán és a teendők. kikristályosodásán túl — nem lehet semmiféle követ- 
kezménye a személyes emberi kapcsolatokra vagy az egzisztenciális viszonyok- 
ra. Aggodalmaink valószínűleg már időszerűtlenek, hiszen a kritikus megnyil- 
vánulások nemritkán azt is demonstrálják — kicsit hetvenkedve —, hogy ná- 
tunk nincsenek érinthetetlen témák, nincsenek tabuk. 


Ebből kiindulva, rögtön egy kényes kérdést érintenék. Vannak megnyil- 
vánulások, melyekkel szemben a pártos fellépés nemcsak kívánatos, hanem 
kötelező. Szerencsére csak ritkán, de előfordul, hogy a szakmai érvelés meze 
mögött tulajdonképpen ellenzéki propaganda húzódik meg. A szándék nem 
gondjaink megoldásának előmozdítása, hanem a nyugtalanság és a bizalmat- 
lanság élesztése. Nagy felelősség ennek választóvonalát meghúzni. Például na- 
gyon körültekintő mérlegelést igényel annak eldöntése, hogy hol ér véget a 
jogos aggodalom környezetünk indokolt és szükséges védelméért, és hol kez- 
dődik a törekvés társadalmunk megosztására, indokolatlan félelmek és két- 
ségek keltésével. Óvakodnunk kell attól, hogy a tájékozatlanságot vagy a 
szakmai elfogultságot a rosszindulat megnyilvánulásaként bélyegezzük meg. 
Örülnünk kell a problémákat és ellentmondásokat feltáró, azokat orvosolni 
kívánó konstruktív bírálatoknak. De az előrehaladást akadályozó, a társa- 
dalom megosztására förekvő nézeteket határozottan és meggyőzően vissza kell 
utasítanunk. Ebben a leghatásosabb eszköz a tények és a, körülmények szaba- 
tos bemutatása. 


Az általánosabb vonatkozású kérdések tükrében visszatérnék a tudornány dol- 
gozóinak szerepére. Személyes tapasztalatból tudom, hogy közéleti szereplésünk 
sok buktatóval jár. Elfogultságunk miatt gyakran csak homályosan érzékeljük, 
hol ér véget a tudomány kompetenciája. A! tudomány tárgya a természet és a 
társadalom jelenségeinek megismerése, kölcsönhatásaik feltárása, a folyama- 
tokat befolyásoló körülmények, az eseményeket meghatározó törvényszerűsé- 
gek felderítése. Korunk tudománya arra törekszik, hogy eredményeink alkal- 
mazásával meg is változtassa a viszonyokat: célja a társadalmi rendszer töké- 
letesítése, a technika fejlesztése, a gyógyítás eredményesebbé tétele, a gazda- 
sági hatékonyság növelése, a műveltség és a tudás gyarapítása. De világosan 
kell látni a korlátokat is. Az optimális társadalompolitikai vagy gazdaságpo- 
litikai stratégiára például a tudomány nem képes bizonyított és garantált 
ajánlást szolgáltatni. Az ilyen döntésekhez maximálisan támaszkodni kell a 
tudomány tapasztalataira, a döntési folyamatban alkalmazni kell a tudomá- 
nyos módszereket, célszerű bevonni a mérlegelésbe a legképzettebb tudományos 
elméket, de maga a döntés jórészt intuícióra és hipotézisekre épül; többnyire 
a múlt és a jelen sokoldalú, treális ismerete is kevés a. jövőben lejátszódó fo- 
lyamatok mindenre kiterjedő előrelátásához. A jövő prognosztizálásában a leg- 
tapasztaltabb tudósok véleményét gyakran tekintjük mérvadónak. De egy ál- 
lásfoglalás attól még nem válik tudományossá, haatudós véleményet fogadjuk 
el. A döntések kimenetele nem egzakt, nem egyértelmű, hanem jelentős bi- 
zonytalanság és kockázat terheli. 

Ez a helyzet sok vita és zavar forrása. Egyes kutatók saját egyéni felfo- 
gásukat az egyedül üdvözítő tudományos álláspontnak tüntetik fel, retrográd- 
nak bélyegezve az ellenvéleményen levőket. Csakhogy nem a meggyőződés 
ereje és az érvelés szenvedélyessége dönti el, hogy egy nézet tudományos-e 
vagy nem, hanem szembesítése az objektív valósággal. A tapasztalat jó néhány 
elképzelésünket cáfolta meg, pedig mély meggyőződéssel hittünk megalapozott- 
ságukban és célszerűségükben. Az eszmefuttatásom elején említett műhelyvi- 
ták megóvhatnák kutatóinkat a dicstelen szerepléstől. Az sem szerencsés, 
hogy egyesek szembenállást tételeznek fel a tudósok és a döntést hozók kö- 
zött. E vélt ellentétben szerepe van az időnek is, hiszen a tudomány ajánlásai 
többnyire hosszabb átfutási idejűek, ami a sürgős problémák megoldásának 
kényszeréhez túl lassú, a gyors és lehetséges döntések pedig nem mindig il- 
leszthetők a perspektivikus koncepciókhoz. E kompromisszumok megítélésénél 
figyelembe kell vennünk, hogy a tanácsadás és a döntés kockázata és felelős- 
ségének súlya nagyon eltérő. De a legnagyobb kockázat az, ha a szükséges dön- 
tést elodázzuk. 

Társadalmunk problémáinak megoldásában kiemelkedő szerep hárul tu- 
dósainkra nemcsak szakmai tevékenységükben, hanem a közéletben is. Ez a 
szerep rendkívül felelősségteljes, mert a nyilvánosság előtt kifejtett vélemé- 
nyüknek sokszoros súlyt ad a szakmájukban kivívott tekintély. 

SZEMLE 


A Szovjetunió Kommunista Pártjának 
programtervezetéről 


A kommunista pártok életében a pártprogramok alapvető, meghatározó sze- 
repet játszanak. Amikor létrehozták Oroszországban a forradalmi munkás- 
pártot, Lenin és harcostársai első és legfontosabb feladatuknak tekintették, 
hogy programot adjanak mozgalmuknak, kifejtsék a harc stratégiáját és 
taktikáját. Az októberi forradalom győzelmével ezek a célkitűzések megvaló- 
sultak, s a bolsevik párt immár mint kormányzó erő dolgozta ki program- 
ját a szocialista társadalom felépítésére. A szocializmus Szovjetunióban aratott 
győzelmével, a szocialista világrendszer kialakulásával indokolttá vált egy 
újabb pártprogram elkészítése, amely már a fejlett szocializmus szakaszában 
megoldandó feladatokat foglalta össze. 


Az SZKP programjai mindenkor iránytűként szolgáltak a Szovjetunió 
kommunistái számára. Egyúttal mindig. nagy jelentőségük volt a nemzetközi 
kommunista mozgalomban, amelynek osztagai megkülönböztetett érdeklő- 
déssel tanulmányozták az SZKP programadó dokumentumait. Ez az érdek- 
lődés és figyelem túl is terjedt a kommunista mozgalom határain, barát és 
ellenfél egyaránt számon tartotta, milyen célokat dolgoz ki a szovjet társa- 
dalmat vezető párt. Ez mindenekelőtt a Szovjetuniónak a nemzetközi élet- 
ben betöltött különleges szerepéből és felelősségéből adódik, valamint abból, 
hogy az SZKP szerezte a legtöbb tapasztalatot a szocializmus építésében. 


A most vitára bocsátott tervezet nem új programot jelent, hanem — mint 
az SZKP Központi Bizottsága hangsúlyozta — újjászerkesztett, korszerűsített 
változatát az 1961-ben elfogadott pártprogramnak. Azok az alapvető stratégiai 
célok, amelyeket két és fél évtizeddel ezelőtt a XXII. kongresszuson megfo- 
galmaztak, ma is érvényesek. Az SZKP ugyanakkor figyelembe veszi az utób- 
bi időszak változásainak fő tendenciáit, a párt tevékenysége során felgyülem- 
lett tapasztalatokat, amelyek lehetővé és szükségessé teszik a társadalmi-gaz- 
dasági fejlődés irányainak és ütemének pontosabb meghatározását, a mai 
konkrét tennivalók körültekintő kidolgozását. . 


A programtervezetben egyértelműen kifejezésre jut a több mint nyolc 
évtizedes múltra visszatekintő szovjet párt társadalmi elhivatottsága, történel- 
mi szerepvállalása. A tervezet azokra a marxista—leninista válaszokra alapoz- 
za a párt jelenlegi törekvéseit, amelyeket a korábbi pártprogramok a társa- 
dalom fejlődésének legalapvetőbb kérdéseire adtak. Többek között világosan 
leszögezi: az SZKP végső célja változatlanul a kommunizmus felépítése. A 

sok évtizedes gyakorlatban kipróbált és beigazolódott alapelvek ugyanakkor 
korszerű megfogalmazást, a mai feladatoknak megfelelő tartalmat kapnak. A 
programtervezet minden sorából kisugárzik az a határozott szándék, hogy a 
párt minden tekintetben megfeleljen a kor követelményeinek. 

A tervezetet egyaránt áthatja az elvi megalapozottság és a realizmus. 
Meggyőzően tanúsítja, hogy az SZKP következetesen számol az adott hely- 
zet konkrét sajátosságaival. Bátran szembenéz azzal is, hogy a program bizo- 
nyos tételeit nem igazolta az idő. Az irreálisnak bizonyult elgondolások ezért 
nem kaptak helyet a XXVII. kongresszus elé terjesztendő újjászerkesztett vál- 
tozatban, más tételeket pedig módosítottak, a megváltozott körülményekhez 
igazítottak. Ezzel együtt új megfogalmazások, a korábbiaktól eltérő megál- 
lapítások is bekerültek a tervezetbe. 


A program realizmusának lényegi vonása a pontos értékelés arról, hol 
tart a Szovjetunió az új társadalom építésében. A tervezet hangsúlyozza: nem 
lehet éles határvonalat húzni a kapitalizmus utáni egységes társadalmi for- 
máció két szakasza, a szocializmus és a kommunizmus közé. A Szovjetunió a 
fejlett szocializmust építi, és ez még nem befejezett, hanem hosszú ideig tar- 
tó folyamat, amely feltételezi a szocializmus tartalékainak kiaknázását, a 
benne rejlő lehetőségek minél teljesebb kibontakoztatását. Természetesen 
eközben a pártnak állandóan a kommunizmus távlataihoz kell igazítania stra- 
tégiai lépéseit, ez azonban nem jelent közvetlen irányvételt a kommunizmus- 
ra. , Minden előreszaladási kísérlet — állapítja meg a programtervezet —, 
a kommunista elvek alkalmazása a társadalom anyagi és szellemi érettségé- 
nek felmérése nélkül, mint a tapasztalat mutatja, csak balsikerrel, gazdasági és 
politikai természetű veszteséggel járhat." Az SZKP dokumentuma maga is 
tanúbizonyságát adja, milyen nagy jelentősége van a belső viszonyok, a fej- 
lettségi szint reális megítélésének, a tényleges társadalmi-gazdasági hajtóerők 
pontos számbavételének. . 


u. dö 


Az SZKP a mai viszonyokra alkalmazza azt a marxi tanítást, hogy a legfon- 
tosabb termelési tényező maga az ember. A nagyobb személyes felelősségvál- 
lalásban, az emberek alkotó munkájában rejlenek a szocializmus előrehaladá- 
sának legnagyobb tartalékai. , Minél nagyobb méretűek a történelmi célok — 
hangoztatja a programtervezet —, annál fontosabb, hogy elérésükben milliók 
és milliók gazdaságilag érdekelten, felelősségtudattal, öntudatosan és aktívan 
vegyenek részt." Az emberi tényező szerepének mély felismerése áthatja a 
párt társadalompolitikai törekvéseit, nagymértékben befolyásolja kulturális, 
ideológiai céljait is. Különleges jelentőséget tulajdonít a szovjet párt annak, 
hogy lényegesen javuljanak a korszerű és hatékony munkavégzés anyagi- 
szellemi és gazdasági-társadalmi feltételei. Az eddigieknél nagyobb figyelmet 
kíván fordítani arra, hogy a gazdasági lehetőségekhez mérten folyamatosan 
emelkedjenek a reáljövedelmek, javuljon az ellátás és az életkörülmények, ér- 
vényesüljön a dolgozók érdekeltsége. Az alkotó tevékenység erősítését szolgál- 
ja a tudomány, az oktatás, a művelődés továbbfejlesztése, a dolgozó kollektí- 
vák szerepének növelése a gazdaságban és a politikai közéletben. 

A munka társadalmi feltételeinek javítása akkor vezethet a kívánt ered- 
ményre, ha a társadalom életének minden területén megvalósul a rend, nö- 
vekszik a céltudatosság, erősödik a szervezettség. A programtervezet világo- 
san kifejezésre juttatja, hogy a szocializmus körülményei között is elenged- 
hetetlenül szükség van a rendre és a fegyelemre. Ennek biztosításában nagy 

szerepe van a felelősségvállalásnak és a követelménytámasztásnak. A tervezet- 
ben világosan tükröződik az a felismerés, hogy a Szovjetunió előtt álló óriási 
feladatok magas követelményeket támasztanak a társadalom valamennyi tag- 
jával szemben. S ez a magas mérce nemcsak , lent", a dolgozók között érvé- 
nyes, hanem , fent", az irányítás szintjein is, sőt ott még fokozottabban. A 
vezetői kötelezettségek maradéktalan teljesítése, a végzett munka érdemi el- 
bírálása alól nem mentesíthet sem beosztás, sem korábbi érdem. 

A társadalom irányításának tökéletesítése a programtervezet egyik fő 
mondanivalója. Az irányítás rendszerének, stílusának és módszereinek fejlesz- 
tése egyaránt azt célozza, hogy ez a tevékenység egyszerűsödjön, demokrati- 
kusabbá váljon és hatékonyabb legyen. A párt fellép a bürokratizmus, a hi- 
vatali hatalommal szerzett jogtalan előnyök, a megcsontosodott gondolkodás, a 
kezdeményezésre képtelen, kényelmes vezetői magatartás ellen. Szükségesnek 
tartja a dolgozók nagyobb mértékű bevonását a döntések előkészítésébe és 
meghozatalába, az állami munka egészének ellenőrzésébe. Az irányítás ered- 
ményességének lényeges feltétele a programtervezet szerint a párt- és az ál- 
lami szervek feladatkörének világos elhatárolása, az átfedések megszüntetése, 
a szervezeti és személyes felelősség egyértelmű érvényesítése. 

A programtervezet egészén végighúzódik az a gondolat, hogy a jelenlegi 
feltételek közepette még fontosabbá válik a párt vezető szerepének érvénye- 
sülése. Az SZKP a következő időszakban nagyszabású célok megvalósítására 
törekszik a társadalom életének valamennyi területén. A programtervezet ta- 
núsága szerint ebben döntő jelentősége van a politikai rendszer összehangolt 
és hatékony működésének, ezen belül a párt irányító tevékenységének. Az eb- 
ből adódó követelményeknek a párt úgy tud megfelelni, ha maga is folyama- 
tosan fejlődik, tökéletesíti irányító, vezető, szervező és eszmei nevelő munká- 
ját. A programtervezet hangsúlyozza, hogy a párt feladatainak ellátásához 
nélkülözhetetlen az eleven pártélet, a mozgékony, alkotó, friss szellemű poli- 
tikai tevékenység, amely fogékonnyá teszi a pártot az élet valós kérdései. az 
emberek szükségletei, igényei iránt. 


pdp.dö 


A Szovjetunió Kommunista Pártja azt tekinti központi feladatának, hogy a 
lehetőségekkel és a megérlelődött szükségletekkel számot vetve meggyorsítsa 
a Szovjetunió fejlődését, megnövelje gazdasági, társadalmi erejét. A stratégiai 
irányvonal célja, hogy minőségi átalakulás menjen végbe a szovjet társadalom 
életének valamennyi területén. Ennek elengedhetetlen feltétele a fejlődés 
belső tartalékainak következetes, mélyreható feltárása és kiaknázása. 

Mind a programtervezetben, mind a kongresszus elé terjesztendő másik 
fő dokumentumban, a Szovjetunió gazdasági és társadalmi fejlesztésének fő 
irányait megfogalmazó tervezetben vörös fonálként húzódik végig az a gon- 
dolat, hogy a gazdasági-társadalmi fejlődésnek alapvető, meghatározó feltétele 
a műszaki-technikai haladás. , Biztosítani kell, hogy a termelésben, az igaz- 
gatásban, a szolgáltatásokban mindenütt alkalmazzák a tudomány és a techni- 
ka legújabb vívmányait" — emeli ki a tervezet. Tükröződik a programter- 
vezetben a felismerés: a szocializmus számára létkérdéssé vált, hogy véghez 
vigye azt a tudományos-műszaki forradalmat, amely — a dokumentum sza- 
vaival élve — , óriási mértékben hat a modern termelés minden területére, a 
társadalmi viszonyok egész rendszerére, magára az emberre és környezetére, 
feltárja a munkatermelékenység jelentős emelésének, a társadalom fejlődé- 
sének új távlatait?". Ebből kiindulva az SZKP szükségesnek tartja, hogy a 

gazdaság rugalmasan és kellő időben igazodjék a tudományban, a technikában 
és a technológiában, a társadalmi és az egyéni szükségletekben mutatkozó 
progresszív változásokhoz. Miközben a párt a tudományos-technikai fejlődés 
új vívmányainak gyors alkalmazását szorgalmazza, nem téveszti szem elől azt 
sem, hogy az ésszerű gazdálkodásnak, az új műszaki megoldások hatékony mű- 
ködtetésének nélkülözhetetlen feltétele a meglevő alapok gondos felhasználása. 


A szovjet kommunisták pártja olyan feltételek kialakítására törekszik a 
termelési viszonyok területén, amelyek maximálisan előmozdítják az említett 
célok elérését, az összhang biztosítását a dinamikusan fejlődő termelőerők, 
valamint a tulajdon-, a munkamegosztási, az elosztási és a csereviszonyok 
konkrét megjelenési formái között. Az eddigi tapasztalatokból kiindulva a ter- 
vezet hangsúlyozza a szocialista tervgazdálkodáson alapuló, rugalmas formá- 
kat és módszereket alkalmazó gazdasági mechanizmus szükdégességét. E me- 
chanizmus fejlesztése során az SZKP egyaránt törekszik a központi irányítás 
hatékonyságának fokozására — amelynek a tervezet szerint mind nagyobb 
mértékben a stratégiai feladatok megoldására kell összpontosítania figyel- 
mét —, mind pedig az egyesülések és a vállalatok gazdálkodási önállóságá- 
nak és felelősségének jelentős bővítésére, szerepük és érdekeltségük foko- 
zására. Ennek során teljesebben kívánják kiaknázni a szocializmusban új 
tartalmat nyert áru- és pénzviszonyokiat, hatékonyabban alkalmazva a gazda- 
sági szabályozók és ösztönzők egész eszköztárát. A termelés alapvető lánc- 
szemeit képező egyesülések és vállalatok tevékenységét az SZKP követke- 
zetesen a gazdasági önelszámolás rendszerére kívánja alapozni, miközben 
munkájukat mindinkább a hosszú távú normatívák szabályozzák majd. A ter- 
vezet a gazdasági növekedés fontos mozgatóerőiként veszi számba a dolgozó- 
kollektívák és egyének érdekeltségét, hangsúlyozva TNSZETRTNA BEEE szüksé- 
gességét az össztársadalmi érdekkel. 


gXxi 


A szocializmus fejlesztése, tökéletesítése során az SZKP nagy figyelmet for- 
dít azokra a külső feltételekre, amelyek között az építőmunka folyik. A ter- 
vezet épp ezért jelentős teret szentel a mai világ folyamatai, uralkodó ten- 
denciái elemzésének. Meghatározó tényezőként a két világrendszer létezését és 
kölcsönös viszonyát, egymással folytatott harcukat jelöli meg. A szocialista 
világrendszer fejlődését elemezve rámutat, hogy az új társadalom felépítésé- 
nek marxista—leninista elméletét immár nemzetközi méretekben kíiísérletez- 
ték ki, s országok egész sorának gyakorlati tapasztalatai tanúsítják az új tár- 
sadalmi rendszer vitathatatlan előnyeit. Sikereinek értékét növeli, hogy tör- 
ténelmileg nézve viszonylag rövid idő alatt érték el azokat. Mégpedig távol- 
ról sem nyugodt, békés körülmények között, hanem az imperializmus szünte- 
len nyomása közepette. 

Különösen figyelemreméltóak azok a megállapítások, amelyeket a prog- 
ramtervezet a szocializmus fejlődésének általános törvényszerűségeiről és 
azoknak az egyes szocialista országok konkrét körülményeire való alkalmazá- 
sáról megállapít. E gondolat megfogalmazásában a szocialista világ fejlő- 
désének sokrétű tapasztalata, a szocializmus gazdag sokszínűsége fejeződik ki. 

A történelmi tapasztalatokkal összhangban állapítja meg a programterve- 
zet, hogy a szocialista országok társadalmi fejlődése nem mindenütt egyenes 
vonalú. , A fejlődés minden nagyobb szakasza új, összetett feladatokat vet fel, 
amelyek megoldása összekapcsolódik az útkereséssel, az ellentmondások és a 
nehézségek elleni küzdelemmel." Ezeknek az országoknak a gazdasági és 

politikai fejlettségi foka különböző, történelmi, kulturális hagyományaik, je- 
lenlegi körülményeik nem egyformák. De bármennyi eltérés mutatkozik is, 
az SZKP meggyőződése, hogy összehasonlíthatatlanul több és fontosabb, ami 
egyesíti és összeforrasztja őket. 

Elvi és gyakorlati szempontból is nagy jelentőségű, amit a tervezet a szo- 
cialista országok egymáshoz fűződő viszonyáról hangsúlyoz. Mint kiemeli, az ál- 
lamok közötti új típusú kapcsolatokban szemléletesen fejeződik ki a szocialista 
internacionalizmus lényege. A sokoldalú együttműködés és segítségnyújtás vi- 
lágrendszerünk keretei között szervesen egybekapcsolódik az egyes államok 
egyenjogúságával, függetlenségével, szuverenitásával. A tervezet a történelmi ta- 
pasztalatok alapján is hangsúlyozza, hogy mind fejlődésük belső törvényszerű- 
ségei, mind a külső körülmények, az imperializmus nyomása objektíve szüksé- 
gessé teszik a szocialista országok számára a sokoldalú együttműködést és ösz- 
szefogást. Ennek fejlesztése, ápolása egyetemes érdeke a szocializmusnak, de 
egyúttal a legsajátabb nemzeti érdek is. 


Az ezekre az elvekre épülő szocialista internacionalizmus a tervezet megfo- 
galmazása szerint a legteljesebben a szocialista közösségben tárul fel. E közös- 
ség — az SZKP értékelése szerint — , korunkban tekintélyes erő, amely nélkül 
nem lehet megoldani egyetlen világpolitikai kérdést sem; a béke szilárd táma- 
sza a földön, a normális, békés, demokratikus elvek legkövetkezetesebb vé- 
delmezője a nemzetközi kapcsolatokban, a fő akadály az imperialista reakció út- 
jában", A programtervezet ezért a szovjet kommunisták internacionalista fel- 
adataként jelöli meg, hogy erősítsék tovább a szocialista közösség egységét, nö- 
veljék erejét és befolyását, mert ettől nagymértékben függ a szocializmus és a 
kapitalizmus versenyének kimenetele, a világcivilizáció jövője. 

A szocialista közösségre nagy felelősség hárul annak a fenyegető világégés- 
nek a megakadályozásában, amelyben — a programtervezet megfogalmazása 
szerint — nem maradnának sem győztesek, sem legyőzöttek, de elpusztulna a 
földi civilizáció. Az SZKP ennek a veszélynek a súlyosságát felismerve nagy 
politikai felelősséggel közelíti meg a háború és a béke kérdését. Ismételten 
megerősíti azt a korábban megfogalmazott elvi-politikai tételt — amely a bé- 
kéért folyó harc alapgondolatát képezi —, hogy a háború nem végzetszerűen 
elkerülhetetlen, s elhárítása, az emberiségnek a fenyegető katasztrófától való 
megmentése teljes mértékben lehetséges. Az SZKP ennek biztosításában látja a 
szocializmus, s minden haladó és békeszerető erő történelmi hivatását. 

A programtervezet kiemeli a Szovjetunió kommunistáinak készségét arra, 
hogy ebben a küzdelemben minden olyan erővel együttműködjenek, amely kész 
síkraszállni a népek biztonságának megőrzéséért. A tervezet nagyra értékeli 
a békés egymás mellett élés előmozdításában szerepet vállaló valamennyi 
nemzetközi tényező, köztük a szociáldemokrata pártok szerepét, a velük ki- 
alakított együttműködést. Az SZKP úgy ítéli meg, hogy a munkásmozgalom 
különböző irányzatai között fennálló nézeteltérések nem akadályozhatják meg 
a rendszeres eszmecseréket és a párhuzamos, sőt az együttes akciókat a nem- 
zetközi helyzet javításának előmozdítására, a dolgozók érdekeinek és jogainak 
védelmére. A tervezet külön kiemeli a kommunista világmozgalom szerepét 
a világbéke megőrzésében, s hangsúlyozza: az SZKP mindent megtesz a 
kommunisták internacionalista szolidaritásának elmélyítéséért. 

A Szovjetunió Kommunista Pártja az újjászerkesztett program tervezeté- 
nek tanúsága szerint nagy célokat tűz maga elé. A XXVII. kongresszusukra 
készülő szovjet kommunisták magabiztosan munkálkodnak történelmi felada- 
taik valóra váltásán, azon, hogy maximálisan hozzájáruljanak a szocializmu- 
sért, a békéért folyó harc eredményes végigviteléhez. 

ESZMECSERE 


A főmunkaidőről 


KEREKASZTAL-BESZÉLGETÉS 


Napjainkban számos észrevétel, bírálat hangzik el a főmunkaidőben vég- 
zett munka mennyiségével és minőségével, a főmunkaidő kihasználásá- 
val kapcsolatban. Nemcsak a különféle vizsgálódások, hanem a közvetlen 
tapasztalatok is bizonyítják, hogy nálunk a főmunkaidőt jelentős vesztesé- 
gek terhelik. Az MSZMP XIII. kongresszusa is hangsúlyozta a fegyelmezet- 
tebb és hatékonyabb munkavégzés szükségességét a főmunkahelyen. A 
főmunkaidő veszteségeinek okairól, a lehetséges megoldásokról rendezett 
szerkesztőségünk kerekasztal-beszélgetést, melyen részt vett: Bulányi Imre, 
az Országos Vezetőképző Központ gazdasági igazgatója, Dányi Pál, a Ba- 
ranya megyei pártbizottság titkára, Gábor Péter, a Medicor Művek párt- 
bizottságának titkára, Gulyás Károly, az Állami Bér- és Munkaügyi Hivatal 
osztályvezetője, Sós Gyula ipari miniszterhelyettes, Soós László, a Ganz- 
Danubius Hajó- és Darugyár gazdasági igazgatója, Timár János, a köz- 
gazdasági egyetem tanszékvezető tanára, Várkonyi László, a Taurus gumi- 
abroncsgyár munkaügyi főosztályvezetője. Az eszmecserét Lakos Sándor, a 
Pártélet felelős szerkesztője vezette. 


, Már a kérdés megfogalmazása is mutatja, hogy gazdaságunkban a munkaidő 
szerkezete összetett, a munkaképes lakosság nem egytípusú munkavégzési for- 
mában fejti ki tevékenységét — kezdte a beszélgetést Lakos Sándor. — A mun- 
kaidő megoszlása főmunkaidőre és — nevezhetjük így — mellékmunkaidőkre 
egy meghatározott folyamat következtében jött létre, tehát objektív tény. Ez- 
zel kapcsolatban kifejezhetjük helyeslésünket vagy nemtetszésünket, de az adott 
helyzeten — máról holnapra — nem változtathatunk. Reális eszmecserének ez 
nem is lehetne témája. Az viszont szükségesnek látszik, hogy megkíséreljük 
számba venni a jelenlegi helyzetet, és meghatározni: mi a szerepe, funkciója 
és egymáshoz való viszonya az egyes munkavégzési formáknak. Ennek alapján 
megpróbálhatunk választ keresni arra a kérdésre, milyen tényezők rontják le 
a főmunkaidőben végzett munka hatékonyságát, milyen tendenciák leküzdése, 
megváltoztatása kívánatos, s melyeket kell támogatnunk, erősítenünk." 

, Úgy hiszem, valamennyien fontos társadalmi feladatnak tekintjük a fő- 
munkaidőben végzett munka megbecsülésének és tekintélyének növelését — 
csatlakozott a bevezető gondolatokhoz Dányi Pál. — Úgy vélem, valójában nem 
is a főmunkaidő tekintélyének csökkenése az alapvető oka gondjainknak, mert 
ez a jelenség maga is okozat, más, mélyebben fekvő problémák következménye. 

Azt is látni kell, hogy az okokat nem szabad pusztán a vállalati, szövetkezeti 
szférában keresnünk, mivel ennél jóval szélesebb körben érvényesülő tenden- 
ciáról van szó." 

Arra, hogy itt az átfogóbb társadalmi összefüggések a döntőek, jól rávilá- 
gítanak a munkaerő-foglalkoztatás történelmi változásai. , 1945 után egy ideig 
úgy termeltünk, hogy munkanélküliség is létezett — mutatott rá Gulyás KÁá- 
roly. — Emiatt gyakorlatilag kihasználatlanul hagytunk — kellett hagynunk — 
tömegesen bevonható munkaerőforrásokat. Később, körülbelül a hetvenes évek 
közepéig a termelés növekedését részben létszámnöveléssel, részben a terme- 
lékenység növekedésével értük el. Tudjuk azonban, hogy a munkaszervezés és 
a munkafegyelem kérdései 1945 után és később is állandóan napirenden voltak. 
Most azonban ezek a kérdések újszerűen vetődnek fel: csakis jobb munkaszer- 
vezéssel és hatékonyabb munkavégzéssel termelhetünk többet, mert egyéb for- 
rásaink a termelés növeléséhez nincsenek." 

,, Voltaképpen arról van szó — folytatta a gondolatot Gábor Péter —, hogy 
a gazdaság korábbi extenzív és mostani intenzív szakasza lényegesen eltérő kö- 
vetelményeket támaszt a munkaerő foglalkoztatásában. Mások a feltételek, más 
a gazdasági folyamatok természete, s különbözik az emberek foglalkoztatásának 
célja is. Az ötvenes években, a hatvanas évek első felében egyáltalán maga a 
foglalkoztatás volt a fő célunk. Ma viszont azon van a hangsúly, hogy jól dol- 
gozzunk, hatékony legyen a termelési s minden egyéb folyamat." 


Fő- és mellékmunkaidő 


A főmunkaidő kihasználását lényegesen befolyásoló tényezők közül különösen 
nagy figyelmet fordítottak a résztvevők arra a feszültségre, amely a fő- és a 
mellékmunkaidő között alakult ki. , Valójában mit is tekintünk főmunkaidő- 
nek?" — tette fel elöljáróban a kérdést Lakos Sándor. A vitázók kiindulásul 
elfogadták azt a kézenfekvő, gyakorlatias meghatározást, hogy a főmunkaidő 
a főmunkahelyen eltöltött, a törvényeink szerint általában heti 40—42 órában 
meghatározott munkaidő. Az ezen kívül munkával eltöltött időt nevezték a 
résztvevők — megkülönböztetésül — mellékmunkaidőnek, tudva azt, hogy ez 
gyűjtőfogalom, amely többféle, nagyon eltérő jellegű munkavégzési formát 
foglal magában. 

, A fő- és mellékmunkaidő viszonyának vizsgálata előtt indokolt kitérni ar- 
ra, hogy vajon sokat vagy keveset dolgoznak-e az emberek Magyarországon — 
vetette fel a kérdést Timár János. — A statisztikai adatok szerint 1984-ben 9,1 
milliárd munkaórát töltöttek el munkahelyükön az emberek. Az úgynevezett 
második gazdaságban ugyanebben az évben kb. 4,5 milliárd órára becsülhető 
a teljesített munka ideje. 15—20 évvel ezelőtt az arányok másként alakultak: 
9,9 milliárd, illetve körülbelül 3,3 milliárd óra volt a kétféle munkavégzési 
forma ideje. Ez azt is jelenti, hogy a gazdaságban végzett munkára fordított 
összes idő a mainál közel félmilliárd órával kevesebb volt. Szó sincs tehát 
arról, hogy az emberek jelenleg keveset dolgoznának, inkább nagyon is sokat 
dolgoznak. Más kérdés, hogy milyen intenzíven és mennyire hatékonyan." A 
beszélgető partnerek egyöntetű véleménye volt, hogy igen sok időt — az em- 
berek egy részénél már egészséget, kulturális szintet veszélyeztető módon — 
töltünk munkával. Ugyanakkor hozzátették ehhez, hogy széles körben alacsony 
intenzitású a főfoglalkozásban kifejtett munka, és általában a keményebb 
szorgalom, a nagyobb szervezettség jellemzi a , saját számlára" végzett munkát. 

Sajátos tényező, hogy csaknem ötmillió, gazdaságilag aktív emberből 
hozzávetőlegesen négymillió , kettős státusban" dolgozik. Főfoglalkozása a 
szocialista szektorban levő munkahelyéhez köti, s emellett adva van számára 
a mellékfoglalkozás, a mellékkereset lehetősége. , Ez az úgynevezett második gaz- 
daság persze nagyon különböző lehetőségeket nyújt, de, hogy összességében je- 
lentőset, azt a főmunkaidőben szerzett jövedelem szerepének viszonylagos csök- 
kenése bizonyítja a legjobban — mondotta Várkonyi László. — Egyes reprezen- 
tatív felmérések szerint előfordul, hogy a főmunkaidőből származó jövedelem 
50 százalékát sem teszi ki a családi összjövedelemmnek." 

A főmunkaidő társadalmi funkciója más vonatkozásokban is módosult. , Év- 
tizedekkel ezelőtt a főmunkaidőben végzett munka egyértelműen meghatározta 
az egyéneknek, a családoknak szinte az egész életét — állapította meg Lakos 
Sándor. — Megszabta, ki mit tanul, miben képezi tovább magát. A főmunkaidő- 
ben kifejtett tevékenységgel fonódott össze az emberek gondolkodásmódja, sze- 
mélyes perspektívája, életvitele. A legtöbb esetben a főfoglalkozás alakította 
még azt is, hogy az emberek hol, milyen környezetben laknak. Mindez ma már 
koránt sincs így! A főállásban végzett munka emberi életfeltételeket és élette- 
vékenységet befolyásoló szerepe kétségtelenül csökkent, szűkebb területre szo- 
rult. A főmunkaidőre csak bizonyos szempontból illik rá a vfőx jelző." 

Hogyan kell értékelnünk ezt a folyamatot? , Nem lehet tagadni — hangsú- 
lyozta Sós Gyula —, hogy a főmunkaidő szerepének nálunk tapasztalható jelen- 
tős csökkenése az emberek életében, körülményeik, viszonyaik alakításában 
egészségtelen tendenciákat hordoz. Ilyen tendencia, hogy a munkahelyen meg- 
lazul a fegyelem, ami azután az élet más területein is lazulásokhoz vezet. Meg- 
történik, hogy egyes helyeken hiába van 6 órás munkakezdés, 7-nél előbb nem 
indulnak a gépek. 9-kor újra leáll a termelés, s csak 10 óra körül kezdődik újra. 
Sok dolgozó nemcsak rendszeresen elkésik a munkiából, hanem esetenként 2—3 
napot is távol van anélkül, hogy ennek komolyabb következménye lenne. 
Ugyanakkor egy ügyes kezű szakember akár egy víkendházat is építhet ma- 
gának — a hétvégi napokon, a főmunkaidőből kiszakított fél- és egész napokon 
— a gyárban összeszedett , hulladékanyagokból", vállalat. fuvar felhasználásá- 
val, s a felépített házat aztán jó pénzen értékesítheti is. I, 7 érthető, hogy nem 
az lesz a fő gondja, hogyan juthasson előbbre, szerezzen elismerést és magasabb 
jövedelmet a munkahelyén. Aligha vonható kétségbe, hogy tudatosabb lépéseket 
kell tennünk azért, hogy az ilyenfajta nemkívánatos jelenségeknek gátat ves- 
sünk, vagyis hogy a mai követelményekkel összhangban visszaadjuk annak a 
bizonyos wsfős jelzőnek az értelmét." 

Felvetődött a vitában, hogy mi lehet ennek az útja, vajon nem kellene-e 
megszüntetni vagy legalábbis csökkenteni a mellékmunkák lehetőségét. , Az én 
véleményem szerint nem kereshetjük a megoldást a kisegítő gazdaság, a kiegé- 
szítő jövedelemszerzési formák rovására — mondotta Gulyás Károly. — Már 
csak azért sem. mert itt óriási a gazdaságilag értékes munkabefektetés, nagy 
társadalmi erőfeszítés hasznosul. A kétfajta munkavégzési formát nem szabad 
egymással szembeállítani, mert ennek az egyén, a család és a társadalom egy- 
aránt kárát látná." 

, Számolnunk kell azonban azzal — vetette ellen Dányi Pál —, hogy akár 
akarjuk, akár nem, a kétféle tevékenység a gyakorlatban nemegyszer szembe- 
kerül egymással. Szükségképpen árt a főmunkaidő tekintélyének, hogy ma kü- 
lönböző legális és illegális csatornákon átáramlik a munkaerő és az eszközök egy 
jelentős része az első gazdaságból a másodikba." 

,Ám bármennyire is így van — fogalmazta meg véleményét Timár János 
—, tudomásul kell vennünk, hogy az úgynevezett második gazdaságban végzett 

munka valamiféle korlátozása vagy visszaszorítása nemcsak károkat okozna, 
hanem végső soron járhatatlan útnak bizonyulna. Hiszen a második gazdaságot 
nem mi hoztuk létre — mi csak, nagyon helyesen, megkíséreltük és megkísé- 
reljük minél jobban integrálni a népgazdaság munkaszervezetébe —, hanem 
reális gazdasági szükséglet alapján önmagától alakult ki, s hivatalos felszámo- 
lása esetén is újratermelődne. Emlékezzünk csak vissza arra, hogy két-három 
évtizeddel ezelőtt skétlakinak: bélyegeztük azokat, akik mellékfoglalkozás ré- 
vén kiegészítő jövedelemhez jutottak. Akkor sem volt igazunk, s azóta a viszo- 
nyok az élet minden terülen jelentősen változtak. Ezért egyértelműen po- 
zitívnak lehet csak minősíteni, hogy lépést akarunk tartani a szolgáltatások iránt 
megnövekedett igényekkel, határozottabban törekszünk a háttéripari kapaci- 
tásban, az alkatrészellátásban, a javító szolgáltatásban mutatkozó hiányok meg- 
szüntetésére, s mindennek érdekében mozgósítjuk a tartalék munkaerő-kapaci- 
tásokat, nagyobb teret adunk az egyéni és a kollektív kezdeményezéseknek, vál- 
lalkozásoknak." 

, Ami a mellékmunkaidő, a kiegészítő jövedelemszerzési formák kezelését il- 
leti, a párt- és az állami vezetés álláspontja világos — mondotta Lakos Sándor. 
— Mindent meg kell tennünk, hogy a társadalmilag egyértelműen hasznos egyé- 
ni és kisvállalkozási formákat, gazdasági munkaközösségeket az állami és a szö- 
vetkezeti üzemek sokoldalúan segítsék és támogassák — hasonlóan ahhoz, aho- 
gyan a mezőgazdasági termelőszövetkezetek a háztáji gazdaságokkal foglalkoz- 
nak. A célunk eredetileg is az volt, s ma is az, hogy a kisegítő gazdaságok, kis- 
vállalkozások önálló munkaszervezetekként szervesen és szorosan kapcsolódja- 
nak az állami és a szövetkezeti üzemekhez. Ezt a célunkat jobbára még csak a 
mezőgazdaságban értük el, az ipari területeken működő kisüzemek, szolgáltató 
vállalkozások és társulások az üzemektől gazdaságilag és szervezetileg még túl- 
zottan elkülönülten működnek. Lényegében ez okozza, hogy az egyszerre két 
munkahelyen is dolgozók fő- és mellékmunkaideje nehezen elhatárolható, össze- 
mosódik vagy parttalanul egybeolvad, s amint a beszélgetésből is kiderült, egy- 
értelműen a főmunkaidő rovására." 


t 
A főmunkaidő extenzív és intenzív kihasználása 


Látnunk kell persze, hogy a főmunkaidő körül kialakult feszültségek koránt- 
sem csak a mellékállásokkal, mellékfoglalkozásokkal, tágabban az ún. második 
gazdasággal függnek össze — hangsúlyozta Bulányi Imre. — Jócskán szerepet 
játszanak ebben a főmunkahelyen belüli okok, illetve a népgazdaság egészé- 
ben ható más tényezők is. A második gazdaság csak felerősített más, korábban 
is meglévő tendenciákat. 

A főmunkaidő intenzív kihasználását gátló okok sokrétűek. , Kétségtelen, 
hogy a különféle okok, például a szervezettség alacsony foka, az anyagellátás 
hiányosságai, a vezetői követelménytámasztás gyengeségei mind közrejátszanak 
ebben" — mondotta Gábor Péter. 

A munkaidő megfelelő kihasználását nagymértékben gátolja, hogy számos 
helyen nem képesek megteremteni a folyamatos munkavégzés anyagi, techni- 
kai feltételeit. , Egyik nagyvállalatunknál például — említette Sós Gyula —, 
ahol több mint négyezerféle alkatrésszel, félkésztermékkel dolgoznak, a napi 
termelésből 15—20 anyagféleség rendszeresen hiányzott, ami nemegyszer hetes 
munkaidőkiesést okozott a gyár egyes részlegeiben. Elképzelhető, hogy az üzem 
vezetői mekkora fegyelmet tudtak tartani azok között a munkások között, akiket 

ilyenkor kényszerszabadságra küldtek, udvarseprésre vagy jobb esetben mező- 
gazdasági munkára irányítottak át. A háttéripar bizonytalanságai, a kooperá- 
ciós nehézségek miatt kézműves módszerekkel kellett az alkatrészeket gyár- 
tani, ami fele olyan termelékeny. De a szükségből létrehozott hiánypótló kapa- 
citásokat másutt is többnyire a kezdetlegesség, az alacsony fokú szervezettség 
jellemzi mind a technológiai folyamatot, mind a munkafeltételeket tekintve. A 
kiselejtezésre váró régi gépeken gyakori a műszaki hiba, nagy az állásidő, szin- 
te lehetetlen meghatározott normákat érvényesíteni." 

Ez az egyik oka — mutattak rá a résztvevők —, hogy az üzemek egy részé- 
ben nehezen lehet rendet tartani. Amíg a gép áll, a művezető nemigen tud ne- 
met mondani, ha a gépen dolgozó munkás , hivatalos ügyben?" elkéredzkedik. Az 
ilyen típusú problémák halmozódása pedig könnyen oda vezet, hogy minden 
lazaságot műszaki fennakadásokra hivatkozva lehet indokolni. 

Az anyagellátási nehézségek, műszaki akadályok elsősorban gazdasági le- 
hetőségekkel függenek össze — mutatott rá Soós László. — De az igazság az, 
hogy a mostani feltételek mellett is jelentősen előbbre juthatnánk, ha jobban 
hasznosítanánk a korszerű gazdálkodási módszerekben, a munka- és üzemszer- 
vezés fejlesztésében rejlő tartalékokat." 

A szükséges változásokat ezen a téren mindenekelőtt a vállalkozókészség 
gyengesége, a felkészületlenség, a megszokotthoz való kényelmes ragaszkodás 
gátolja. , A szervezés jobbára kényszerhelyzetekhez igazodik — mondotta Bu- 
lányi Imre —, eseti termelési problémákat igyekszünk megoldani átszervezések- 
kel, s háttérbe szorul a szervezőmunka átfogó, stratégiai jellege, a termelés egész 
szervezetének folyamatos korszerűsítése, a tartalékok feltárásának állandó fel- 
adata. Jellemző adat, hogy a szervezéshez értő szakemberek 60 százalékát üze- 
meink nem szervezői munkakörben foglalkoztatják, ugyanakkor a szervezői 
munkaköröknek csak 35 százaléka van ilyen képesítésű emberekkel betöltve." 

A főmunkaidő kihasználása elképzelhetetlen fegyelmet tartani tudó, alkal- 
mas és felkészült vezetők nélkül. Persze, igazságtalanság volna a vezetőkre há- 
rítani a felelősséget a munkafegyelem lazaságaiért ott, ahol a folyamatos mun- 
ka elemi technikai feltételei sem biztosítottak. , Minden körülmények között 
indokolt igény azonban, hogy a vezető képes legyen a követelménytámasztásra, a 
munkafeladatok meghatározására és a teljesítés számonkérésére" — hangsúlyoz- 
ta Dányi Pál. A beszélgetésen elhangzott, hogy ebben a tekintetben nagyon kü- 
lönböző a vezetői állomány, amibe a kádermunka egyoldalúságai is belejátsza- 
nak. Hajlamosak vagyunk arra, hogy csak a felkészültségi mutatókat nézzük, 
s ezek alapján a gyengekezű embert is alkalmasnak tekintsük vezetői tisztség 
betöltésére. 

Másfelől — s ez tűnik a nagyobb problémának — a vezetői munka meg- 
ítélésében sem kap ez a tényező kellő helyet. Bulányi Imre elmondotta, egy 
úgynevezett vezetői karriervizsgálat tapasztalatai azt mutatták: a sikeres ve- 
zetői életpályát nem elsősorban a produkció határozza meg — s ebbe beleértendő 
a dolgoztatni tudás képessége is —, hanem mindenekelőtt a vezető kapcsola- 
tai, a különféle kedvezmények, mentesítések, plusz erőforrások megszerzése, 
,Kijárása". Igaz, régebbi vizsgálatról van szó, következtetései azonban ma is 
figyelemre méltóak, tanulságosak. Az említett jelenségeknek is szerepük lehet 
abban, hogy sokan belefáradnak a követelménytámasztással óhatatlanul együtt- 
járó konfliktusokba. , Mindezeknek az a következménye — jegyezte meg 
Soós László —, hogy jó néhány gazdálkodó egységünkben — úgy tűnik — 
hallgatólagos kompromisszum jött létre a különböző szinteken dolgozó vezetők 
között: a dolgozókkal — úgymond "nem okoskodnak-;, nem csinálnak snagy 
ügyet: a fegyelemsértésekből, inkább elnéző magatartást tanúsítanak. Monda- 

nom sem kell, az ilyen vezetői magatartás nemcsak teret ad, hanem valóság- 
gal ösztönzést nyújt a fegyelmezetlen magatartáshoz, az alapvető munkavég- 
Zési normák be nem tartásához." 


A társadalmi környezet hatása 


A vita résztvevői a főmunkaidő kihasználásának közvetlen munkahelyi, üzemi 
tényezőivel együtt vizsgálták az általánosabb összefüggéseket, a tágabb környe- 
zet hatását a munkafeltételekre. Egyöntetű volt a vélemény, hogy a munka- 
helyen belüli szervezettség csak akkor erősíthető, ha a szélesebb társadalmi kör- 
nyezet viszonyai is ilyen irányban hatnak, ha felerősítik és nem gyengítik a 
munkaidő jobb kihasználását célzó törekvéseket. , A vállalatok, intézmények 
belső szervezettsége, mikroszférája nem kis mértékben függ a társadalmi kör- 
nyezet hatásától" — hangsúlyozta Gulyás Károly. Ugyanezt emelte ki Sós 
Gyula ís, utalva arra, hogy döntő fontosságú, milyen követelményeket támaszt 
a társadalom, mennyire ösztönöznek vagy kényszerítenek ezek a fegyelmezett, 
intenzív munkavégzésre. , A termelőszféránál maradva, ha a külső hatások el- 
fedik a jól és a rosszul szervezett vállalatok teljesítménye közötti különbséget, 
s jelenleg nagyjából ez a helyzet, akkor aligha várható, hogy az utóbbi helye- 
ken öntevékenyen hozzálátnak a belső tartalékok intenzív feltárásához" —- tet- 
te hozzá. 

A beszélgetés résztvevői ebből a szempontból is nélkülözhetetlennek ítélték, 
hogy intézkedéseink napi és távlati kihatásai ne keresztezzék egymást, hanem 
megfelelő összhangban érvényesüljenek. Ebben a tekintetben a legnagyobb prob- 
léma, hogy nem megfelelő a hosszú távú érdekeltség. Majdnem valamennyi ösz- 
tönző a rövid távú érdekeltségre épít, s ez több értelemben eltorzítja a szemlé- 
letet és a magatartást. A hosszú távú tulajdonosi érdekeltség biztosítása sokat 
segíthetne abban, hogy a munkások, a dolgozók gazda módjára viszonyuljanak 
önmaguk és munkatársaik munkaköri kötelezettségeinek teljesítéséhez. A mun- 
kaidő gondos kihasználása bizonyosan fokozódna, ha vezetők és beosztottak egy- 
aránt közvetlenebbül érzékelnék a kapcsolatot egyfelől napi teljesítményük, 
másfelől a munkahelyi közösség és önmaguk perspektívái között. 

A társadalmi környezet hatása azért sem hagyható figyelmen kívül, mert 
a főmunkaidő presztízse általában véve nem választható el a munka presztízsé- 
től. A beszélgetésen többen is nyomatékosan tették szóvá, hogy ez ma nem te- 
kinthető kielégítőnek. Meggyengült tulajdonképpen mind a fizikai, mind a szel- 
lemi munka, más szóval az alkotó tevékenység becsülete, s az értékrend a 
könnyű boldogulás keresése irányában tolódott el. Ez a szemlélet már gyermek- 
korban megmutatkozik. A beszélgetés egyik résztvevője illusztrációképpen el- 
mondta: ,A kislányom az óvodából hazajövet naponta elmondja, mi szeretne 
lenni. Ahány nap, annyi foglalkozás. Eddig ebben nincs semmi rendkívüli. De 
az már elgondolkodtató, hogy miért választja az egyik vagy másik foglalkozást. 
A megokolás ugyanis minden esetben az, hogy azon a pályán kevés munkával 
lehet sok pénzt keresni." 

Mindez arra figyelmeztet, hogy az erkölcsi ráhatásban, az eszmei nevelő- 
munkában nagyobb helyet kell kapjon a munka társadalom- és személyiségal- 
kotó jellegének tudatosítása. , Ennek már az iskolában meg kell kezdődnie — 
mondotta Gábor Péter. — Ha azt akarjuk, hogy az újonnan munkába lépő ge- 
nerációk munkaszeretők. fegyelmezettek, kötelességtudók legyenek, akkor e 
az óvodában, az általános iskolában, a szakmunkásképző intézetben és a többi 

középfokú intézményben kell megalapozni. Ennek kell folytatódnia — de nem 
megkezdődnie! — a munkahelyeken." 


A munkahelyi erkölcsi ráhatás eredményességének — s ez is szóba került 
az ankéton — az is feltétele, hogy a műszaki fejlesztés, a munkafeltételek és 
-körülmények javítása útján csökkentsük és a lehetőségekhez mérten előbb- 
utóbb küszöböljük ki az egyhangú, fárasztó munkafajtákat. Másrészt, hogy 
az anyagi és az erkölcsi elismerésben csökkenjen a ma gyakori eltérés egy- 
felől a munka tényleges társadalmi értéke, másfelől megbecsülése, javadal- 
mazása között. 


A munkaidő kihasználásának gyengéiért, a munkafegyelem lazulásáért a 
közvélemény egy része a teljes foglalkoztatottságot teszi felelőssé. Mint a ke- 
rekasztal-beszélgetésen is elhangzott: olykor felvetődik, hogy nem ártana egy 
kis munkanélküliség. Ez a kérdés a szerkesztőségi beszélgetés résztvevői között 
is élénk polémiát váltott ki. Abban egyetértés állt fenn, hogy társadalmi rend- 
szerünk természetével semmiképpen sem férne össze, hogy mesterségesen te- 
remtsünk munkanélküliséget, hozzunk embereket a létbizonytalanság helyzetébe. 
A munkanélküliség nemcsak társadalmi, szociális, morális tekintetben járna ká- 
ros következményekkel, nem csupán politikai hátrányok származnának belőle, 
de munkaképes embereknek a termelőfolyamatból való kényszerű kiesése vég- 
eredményben a társadalmi munkaidőalapot is csökkentené. 

"A magam részéről abban sem hiszek — jegyezte meg Soós László —, 
hogy a tőkés országokban csak azért dolgoznak az emberek a főmunkaidőben 
kellő intenzitással, mert félnek, hogy máskülönben munkanélkülivé válnak. Ez 
persze igen nagy súllyal esik latba, mégis, bizonyos értelemben járulékos elem 
s nem egyedüli meghatározó." 

, Én is egyetértek azokkal, akik azt hangsúlyozzák, hogy a munkanélküli- 
ségtől még sehol sem lett magasabb a termelékenység, a hatékonyság — mon- 
dotta Timár János. — De az is tény, hogy a termelékenység, a hatékonyság nö- 
vekedése sok területen szükségképpen a munkahelyek számának csökkenése 
irányában hat. Ha a konfliktusok elkerülése céljából mesterségesen fékezzük e 
tendencia kibontakozását, akkor a munkaidő kihasználásában sem tudunk 
előbbre jutni. Nem arról van szó, hogy munkanélküliséget teremtsünk, hogy 
az embereket bizonytalanságba taszítsuk, nélkülözésnek tegyük ki. De arról 
igen, hogy a népgazdasági struktúraváltás következményeit tudatosan vállal- 
juk, erre készüljünk fel időben, s megfelelő intézményes eszközökkel is gon- 
doskodjunk a szükségessé váló átcsoportosítás, az átképzés feltételeiről, az 
újraelhelyezkedés költségeit átmenetileg viselő dolgozók támogatásáról." 


, Mindemellett úgy látom, ma a vállalatoknál éppenséggel nem az a hely- 
zet, hogy elvi megfontolásokból nem bocsátják el a felesleges embereket — fog- 
lalt állást Gulyás Károly. — Valójában ma senki nem kényszeríti a vállalati 
vezetőket, hogy azon töprengjenek: ha elküldenek embereket, ez munkanélkü- 
liséghez vezethet, s annak milyen társadalmi következményei lesznek. Sokkal 
inkább arról van szó, hogy a csúcsterhelések időszakára tartalékolnak embere- 
ket. Az anyagellátás, a rendelések  lökésszerű volta, a szervezettség gyengéi 
miatt ilyenfajta munkaerő-tartalékok nélkül ma sok helyen egyszerűen nem 
lehet gazdálkodni." 

Mint a kérdéssel kapcsolatosan a vitavezető Lakos Sándor hangsúlyozta, a 
problémát alighanem úgy a legcélszerűbb megragadni, hogy a társadalmi mére- 
tekben értelmezett teljes foglalkoztatottság megtartása mellett miként lehet en- 
nek a munkaerő-gazdálkodásra, a munkafegyelemre gyakorolt bizonyos negatív 
hatásait megfelelőképpen ellensúlyozni. Ebben a vállalati vezetésnek, de a gaz- 

daságirányítás központi szerveinek is megvannak a maguk teendői, s ma az 
elsőrendű feladat éppen ezek megtalálása. megragadása. 

Dányi Pál e teendők között az első helyre sorolta annak a helyzetnek a meg- 
változtatását, hogy jelenleg hazánkban a rendelkezésre álló munkahelyek szá- 
ma (beleértve a több műszakban üzemeltethető berendezéseket) lényegesen na- 
gyobb, mint amekkora a foglalkoztatható munkaerő. ,, Ezt semmiképpen nem 
tekinthetjük egészséges állapotnak — mondotta. — Ezért a munkahelyek szá- 
mának csökkentésével, a különbség szűkítésével el kellene érni egyrészt a be- 
rendezések többműszakos működtetésének fokozását, másrészt a munkaidő jobb 
kihasználására való morális késztetés erősödését." Mint a vitában megemlítet- 
ték, ez elősegítené továbbá a munkaerőnek a hatékonyabb, nagyobb jövedel- 
mezőségű ágazatokba való átáramlását is. Arról is szó esett, hogy a többműsza- 
kos munkarend szélesebb elterjesztését más intézkedések, így a műszakpótlék, a 
magasabb anyagi elismerés is hathatósan mozdíthatják elő. 

A bizonyos értelemben mesterségesen nagyra növelt munkaerő-kereslet 
miatt jelenleg sok helyen adott a lehetőség ahhoz, hogy akit fegyelmezettebb 
munkára akarnak szorítani, egyszerűen felmond és elmegy máshová. A hosszú 
távú érdekeltség gyengesége tovább erősíti ezt a folyamatot. 

A vezetői tekintély meggyengülésének ugyancsak vannak szélesebb társa- 
dalmi összefüggései — vetődött fel a beszélgetésen. A tisztséggel való vissza- 
élés, a hatalmaskodás megnyilvánulásai semmiféle elnézést nem érdemelnek a 
jövőben sem. De a fegyelem nem erősíthető meg — fejtette ki véleményét Vár-— 
konyi László —, ha a vezetők nem élnek vagy nem élhetnek kellőképpen jo- 
gaikkal, beleértve a fegyelmezetlenségért, a kötelességteljesítés elmulasztásáért 
való felelősségre vonást is. S ez egyáltalán nemcsak munkahelyen belüli, hanem 
össztársadalmi méretekben jelentkező probléma, aminek a megoldása napjaink 
elsőrendű társadalmi feladatai közé tartozik. 

Várkonyi László ezzel összefüggésben azt is szóvá tette, hogy a politikai 
szervezetek megközelítési módja nemritkán maga is egyoldalú, a vezetői tekin- 
tély, a fegyelem megszilárdítása ellenében hat. Jó néhány esetben ugyanis a 
párt- és a szakszervezeti szervek nemhogy politikai támogatást nyújtanának a 
kötelezettségek teljesítését megkövetelő vezetőknek, hanem rosszul értelmezett 
humánus szempontoktól vezérelve vagy a , munkahelyi légkör védelme" címén 
nemegyszer éppenhogy az ilyen vezetőket marasztalják el, és azoknak kell ilyen 
esetekben magyarázkodniuk a társadalmi szervek előtt. , Amikor nagyobb 
számban leépítettük a felesleges embereket, több hónapon át az időm java ré- 
sze azzal telt el, hogy a kerületi pártbizottságon és más társadalmi szerveknél 
magyaráztam ennek a lépésnek az indokait, és megpróbáltam megválaszolni a 
megrovó hangvételű aggodalmakat, hogy "nyugtalanság van a vállalatnále, 
erossz a hangulat- és így tovább — elevenítette fel tapasztalatait Soós László. 
—- De ha a vezetők ilyen lépések megtételekor nem az erkölcsi-politikai támo- 
gatást érzik, hanem a rosszallást, akkor ne csodálkozzunk, hogy kevesen vállal- 
koznak a munkaidő jobb kihasználását, a munkaerő ésszerűbb foglalkoztatását 
szolgáló intézkedésekre." 


Az előrelépés lehetőségei 
A főmunkaidő tekintélyének növelése, jobb kihasználásának biztosítása össze- 
tett, komplex feladat, amely lépések, intézkedések sorozatát igényli. , Egyre ke- 


vésbé halogatható — mondotta Gábor Péter —, hogy akiknek ebben az ügyben 

lépniük kell, lépjenek, az illetékes gazdasági, állami vezetők tegyék meg a szük- 
séges intézkedéseket, a politikai szervek pedig adják meg ehhez a támogatást." 

Hasonló gondolatokat fejtegetett Gulyás Károly is, mondván, hogy meg- 
ítélése szerint a munkaidő jobb kihasználásának előmozdítására jelenleg sok 
kis lépésre van szükség. , Ilyenfajta kis lépéseket — tette hozzá — valamennyi 
területen lehet és kell is tenni." Mint a beszélgetés egésze is mutatta: csak az 
ilyen komplex megközelítéstől várható, hogy az említett gondokon enyhíteni 
tudjunk. 

Az egyik legfontosabb feladat mindenképpen a munkahelyek belső szerve- 
zettségének megjavítása. A kerekasztal-beszélgetés résztvevői ezzel kapcsolatban 
utaltak arra, hogy a munkaidő jó kihasználására több helyütt akadnak pozi- 
tív példák, saligha véletlen, hogy éppen azokon a munkahelyeken, ahol a 
munkaszervezésre nagy gondot fordítanak. E példák is arra figyelmeztetnek, 
hogy a munkafolyamatok szervezettségének erősítése, a korszerű szervezési 
megoldások széles körű elterjesztése és alkalmazása állandó feladatunk. Még- 
pedig olyan feladatunk, amelyről immár nemcsak beszélni kellene — mint 
sajnos, éveken át tettük —, hanem az eddiginél jóval többet tenni is érte. A 
számítógépek alkalmazása ezen a területen újabb lehetőségeket tár fel, módot 
ad az egyes műveletek, résztevékenységek sorrendjének, kapcsolódásának az 
eddiginél precízebb, pontosabb megtervezésére, vezérlésére. 

A gondos szervezés, a pontosan meghatározott követelmények mellett nagy 
szükség van arra is, hogy az érdekeltségi viszonyok jobban ösztönözzenek a 
munkaidő kihasználására. , Arra persze ne számítsunk — jegyezte meg Soós 
László —, hogy ez egymagában megoldást hoz, mert meggyőződésem, hogy ha 
a kritikus területeken holnaptól kétszeresére vagy akár háromszorosára emel- 
nénk a béreket, pusztán ettől még nem oldódna meg a probléma. Az viszont 
nélkülözhetetlen, hogy az eddiginél jobban működjön a bérezési rendszer." , A 
főmunkaidőben nyújtott teljesítmény fokozásához mindenképpen szükség van 
arra — hangoztatta Várkonyi László —, hogy több és jobb munkával többet is 
lehessen keresni, s a szabályozásnak azokat az elemeit, amelyek ezt akadályoz- 
zák, tovább kell enyhítenünk, fokozatosan le kell bontanunk. Mindezt nemcsak 
azért kellene megtenni, hogy a teljesítmény növelését jobban ösztönözzük, ha- 
nem azért, hogy a főmunka és a mellékmunka megbecsülésében kialakuljon az 
egészséges összhang, megváltozzon az az állapot, hogy ugyanannyi és ugyan- 
olyan színvonalú munkáért a dolgozók a főmunkaidőben jóval kevesebbet kap- 
nak, mint ha azt a melléktevékenység válamilyen formájában folytatják." 

A szervezettség és az ösztönzés javításában egyébként jól hasznosíthatók a 
melléktevékenység bizonyos tapasztalatai — amelyek egybevágnak egyes ko- 
rábbi hazai, illetve más országokban kialakult gyakorlati módszerekkel is. 
Nemcsak munkaidő után képzelhető el a vgmk-ban kialakult munkaszervezet : a 
tömunkaidőben is működhetnek ilyen alapon szervezett önelszámoló brigádok, 
egységek, munkacsoportok. Az építőipar , egyösszegű utalványozás" alapján 
szervezett munkakollektíváin kívül másutt is van és lehet mód arra, hogy egy- 
egy munkacsoport meghatározott összegért vállalja valamely körülhatárolható, 
viszonylag elkülöníthető feladatkör folyamatos ellátását, maga ossza el tagjai 
között a teendőket, ellenőrizze azok teljesítését, és vállalja a felelősséget a ha- 
táridő megtartásáért, a jó minőségért. Ilyen esetben nem külső kényszer, ha- 
nem a kollektíva és benne minden egyes személy anyagi és erkölcsi érdekeltsége 
lesz a biztosítéka a gondos és lelkiismeretes munkának. 

Az említett tényezőkben rejlő előrelendítő erőt akkor tudjuk igazán kihasz- 
nálni, ha átgondoltabb, tisztább viszonyt teremtünk a főmunkaidőben végzett 
és a kiegészítő tevékenység között, s a melléktevékenység jobban integrálódik a 

fő gazdasági tevékenységbe. A beszélgetésen szóba került, hogy helyenként a 
vállalati gazdasági munkaközösségekre bízták a karbantartást vagy egyes hi- 
ányzó alkatrészek pótlását, s ezzel szervezettebben, jobban bekapcsolták őket a 
gyári termelés folyamatába. Mint ahogy jó néhány mezőgazdasági termelőszö- 
vetkezetben a nyersanyagot, a technológiát, sőt a szakmai irányítást is intézmé- 
nyesen a szövetkezet biztosítja a háztáji gazdaságoknak, ugyanúgy megtehető ez 
adott helyeken az üzem és a vgmk kapcsolatában. (Mindez nem változtat azon, 
hogy a kiegészítő tevékenység fő profilja a lakosság ellátása kell hogy legyen.) 

A főmunkahelyen végzett tevékenység presztízsét növelheti az adott mun- 
kahelyhez való kötődés erősítése is. Mint Timár János utalt rá, másként viszo- 
nyul munkaköri kötelezettségeihez az, akit bizonyos morális-érzelmi kapcsola- 
tok is fűznek a gyárhoz vagy intézményhez, alol dolgozik, aki büszke arra, hogy 
annak a kollektívának a tagja, és belső személyes ügyének tekinti munkahelye 
hírnevének gyarapítását. Nemcsak a sokat emlegetett japán példák tanúsítják 
ezt — itthon is találkozhatunk megnyilvánulásaival. A vita résztvevői meg- 
jegyezték, hogy ebből a szempontból indokolt lenne újból nagyobb hangsúlyt 
adni a munkahelyen eltöltött időnek, a törzsgárdához való tartozásnak, amit 
egy időben túlságosan is piedesztálra állítottunk, ma viszont mintha érdemte- 
lenül lebecsülnénk. 

, Napjainkban fontos feladatunk — mondotta Lakos Sándor —, hogy elő- 
mczdítsuk a munkaerő átcsoportosítását a műszaki haladásban élenjáró, az át- 
lagosnál nagyobb jövedelemtermelő képességű munkahelyekre, mert ez nélkü- 
lözhetetlen a népgazdasági struktúraváltás meggyorsításához. Ám bármennyire 
is előtérben álló teendőnk ez, nem homályosíthatja el, hogy nem minden munka- 
erőmozgás előnyös — sem a népgazdaságnak, sem az egyénnek —, s a helyzet- 
től függ, mikor célszerű erre ösztönözni, avagy éppen ellenkezőleg, az adott 
munkahelyhez való kötődést szorgalmazni. Persze ez utóbbi esetben sem az ad- 
minisztratív eszközök, hanem az érdekeltségre való építés látszik a helyes meg- 
oldásnak." 

A munkaerő-vándorlás káros, a fegyelmet lazító, a főmunkahely presztí- 
zsét romboló formái ellen a beszélgetés résztvevői indokoltnak látták a hatá- 
rozottabb, összehangoltabb fellépést. Mint kifejtették, a továbbállással való fe- 
nyegetés ellen bizonyosan nem segít sem a sopánkodás, sem a prédikáció — itt 
tettek is kellenek. Ezek a tettek a dolog természeténél fogva csak úgy lehetnek 
hatásosak, ha nem pusztán egyetlen üzem hoz ilyeneket, hanem az érintett válla- 
latok, intézmények együttesen. Voltak már kezdeményezések arra, hogy egy-egy 
településen és annak körzetében vagy valamely ágazatban a vállalatok össze- 
hangolják a más munkahelyekről eltávozott és náluk jelentkező dolgozók fel- 
vételével kapcsolatos lépéseket, egyeztetik a követelményeket. Indokolt lenne ezt 
következetesen és szélesebb méretekben megvalósítani. Ez nem ütközne sem- 
milyen politikai vagy erkölcsi normákba, sem a közvélemény rosszallásába. El- 
lenkezőleg: a rendet és fegyelmet igénylő nagy többség bizonyára helyeselné, 
ha tapasztalná, hogy a fegyelmezetlen, lusta emberek nem bújhatnak ki egy- 
könnyen mulasztásaik, hanyagságuk következményei alól, s véget ér az az ál- 
lapot, amikor az ilyen okból történő munkahely-változtatásból nemhogy hát- 
rányuk, de nemegyszer kifejezetten előnyük származik. 

A. beszélgetésen többen rámutattak: a gyakorlatban következetesebben kel- 
lene érvényt szereznünk azoknak az intézkedéseknek, amelyek a kereskedelmi 
egységek nyitvatartási idejét, a hivatali félfogadást jobban hozzá kívánják iga- 
zítani a termelőüzemek munkarendjéhez. , Riasztó történeteket tudnék elme- 
sélni, hogy három álló napon át kellett otthon várakozni, amíg kijöttek meg- 
javítani az elromlott hűtőszekrényt, vagy hogy hiába mentem a szombati ügy- 

félfogadáskor a tanácshoz, az ügyeletes tisztviselő semmit nem tudott elintéz- 
ni — jegyezte meg a beszélgetés egyik résztvevője. — De azt hiszem, ilyen tör- 
ténetekkel még nagyon sok ember tudna szolgálni. Ám ameddig ilyen a hely- 
zet, addig a munkahelyek vezetői valósággal rákényszerülnek arra, hogy bele- 
egyezzenek a dolgozók munkaidő alatti eltávozásába, vagy legalábbis szemet 
hunyjanak felette." 

A kerekasztal-beszélgetés résztvevői ezzel egyetértve sürgették, hogy a kor- 
mányzati szervek, s az érintett hivatalok, intézmények, szolgáltató egységek ve- 
zetői ténylegesen teremtsék meg a szükséges feltételeket ahhoz, hogy az em- 
berek munkaidőn kívül valóban elintézhessék ügyeiket. Másrészt indokolt len- 
ne ennek lehetőségeit tovább szélesíteni, kiterjesztve egyéb területekre (például 
az OTP-ügyintézésre) is. 

,Az is igaz — fűzte hozzá Gulyás Károly —, hogy sokszor a meglevő le- 
hetőségeket sem használják ki az emberek; még a fájós fogukat sem húzatják 
ki szombaton, inkább várnak vele a hétfői munkanapig." A konkrét intézkedé- 
seknek tehát itt is párosulniuk kell a szemlélet formálásával, ám az utóbbihoz 
csak az előbbiek adhatnak valóságos alapot. Effajta intézkedések azonban a ter- 
melőhelyeken is tehetők: ilyen lehet például a fejlett országokban mindinkább 
teret hódító rugalmas munkaidő bevezetése, amitől nálunk indokolatlanul nagy 
a húzódozás. : 

A beszélgetésen többen szóvá tették, hogy bár , elvben" ezt helytelenítjük, 
a társadalmi szervezetek még mindig gyakran tartanak munkaidőben rendez- 
vényeket. Az sem ritka, hogy a munkahelyről kikért emberek munkaköri köte- 
lezettségeik rovására látnak el különböző társadalmi, közéleti megbízatásokat. 
Nem csekély a munkaidőben szervezett tanfolyamok, továbbképzők száma sem. 
Azt hiszem, itt is tennünk kell valamit — jegyezte meg Bulányi Imre. — Hány 
olyan többnapos konferenciát láthatunk, amelyek érdekes módon mind véget ér- 
nek pénteken délben! Miért ne lehetne például ezeket a hétvégén rendezni?" 
Ezzel együtt a társadalmi munka fogalmának igazi értelmét is indokolt lenne 
jobban előtérbe állítani, mondhatni helyreállítani. Ha itt teljesen merev ha- 
tárokat nem is lehet húzni, mindenképpen előbbre kellene lépni abban, hogy 
a társadalmi tevékenység különböző fajtái kevésbé vagy egyáltalán ne mun- 
kaidőben folyjanak. Az is hozzátartozik az igazsághoz, hogy ezzel kapcsolat- 
ban számos irányelv, határozat látott napvilágot, csak éppen nem hajtják vég- 
re őket. 

A szemléletformálás persze sokkal szélesebb feladat: a főmunkaidő tekin- 
télyének helyreállításával kapcsolatos komplex tevékenység egyetlen eleme sem 
nélkülözheti. , A párt- és tömegszervezeteknek —- fejtegette Timár János — 
minden munkahelyen ez kellene hogy legyen az egyik fő feladatuk; a politikai 
munka tengelyében ma mindenütt annak kel! állnia, hogy a dolgozókat lelki- 
ismeretes, fegyelmezett, jó minőségű munkára, a munkaidő jó kihasználására 
késztessék." 

, A határozottabb fellépés feltétlenül konfliktusokkal is jár — jegyezte meg 
Dányi Pál. —. S a pártszervezetekben nagyon sok múlik azon, hogy ők is vál- 
lalják ezeket a konfliktusokat, a vezetőket is erre biztassák, s a közvéleményt 
is ilyen szellemben befolyásolják." 

, Ezt a teendőt azonban nem lenne helyénvaló csupán a politikai szerveze- 
teknek címezni — hívta fel összefoglalójában a figyelmet Lakos Sándor. — A 
munkaerkölcs fejlesztése, a munka szervezettebbé és fegyelmezettebbé tétele 
olyan feladat, amely minden, kisebb vagy nagyobb beosztású vezetőre hárít el- 
végeznivalót, de voltaképpen valamennyi dolgozó kiveheti belőle a részét. Hi- 
ba lenne az is, ha a kérdést csak a termelő munkahelyekre szűkítenénk le; a 

munkaidő gondos kihasználása, a főmunkaidő presztízsének erősítése a hiva- 
talokban, az oktatási, kutató- és más intézményekben semmivel sem kisebb — 
sőt helyenként nagyobb és sürgetőbb! — feladat. 

A főmunkaidő tekintélyének csökkenése nem pusztán gazdasági, hanem szé- 
lesebb értelemben vett társadalmi gond — a vita ezt meggyőzően bizonyította. 
Az emberek életének, értékrendjének fontos láncszeme lazult meg az említett 
jelenségek miatt. Ennek talán a legfigyelmeztetőbb következménye, hogy gyen- 
gült a munka alkotó jellege, önmegvalósító funkciója. Az emberek sokszor való- 
ban nagyon sokat dolgoznak, de nemritkán lélektelenül, pusztán az anyagia- 
kat hajszolva, igényességüket, alkotó elképzeléseiket feladva. A tevékenység al- 
kotó jellegének haiványulása vagy háttérbe szorulása közvetlenül talán nem 
kimutatható, de hosszabb távon mindenképpen érzékelhető gazdasági kiesések- 
kel jár. Ennél jóval nagyobb azonban az az emberi-társadalmi mínusz, ami a 
társadalmi aktivitás, a fegyelem, az emberek közötti viszonyok problémáiban, 
az erkölcs, a kultúra, az életmód ellentmondásaiban jut kifejezésre. Éppen ezért 
nagyon igaz, hogy a főmunkaidő kereteinek és követelményeinek a mainál na- 
gyobb stabilitása, általában a munka nagyobb becsülete és tekintélye jótékony 
hatást gyakorolna egy sor társadalmi gondunk megoldására. Azt szoktuk mon- 
dani — helyesen —, hogy eszméink terjesztése önmagában nem sokat ér, csak 
akkor hat, ha alátámasztja a gyakorlat. A gyakorlatnak pedig a legfőbb eleme a 
munka. A jól szervezett és jó szellemű munka a legnagyobb hatású pozitív példa 
a közvélemény, az ifjúság előtt, a legjelentősebb szervezőerő a magatartás, az 
életvitel, a gondolkodás alakításában is. Nagyon fontos, hogy a főmunkaidőnek 
ez a szemlélete társadalmilag általánossá váljon. Amikor az utcán járva felhá- 
borodunk a rendetlenségen, a deviáns magatartáson, amikor elképedve hallunk 
felelőtlen véleményeket, hiányoljuk a kulturáltabb, erkölcsösebb gondolkodást 
és magatartást, akkor mindig jusson eszünkbe: mindezek nagymértékben össze- 
függenek a munkavégzés általános helyzetével, a munka értékével, megbecsülé- 
sével. Ebben a szellemben kell kezelnünk a főmunkaidővel összefüggő tennivaló- 
inkat is." 

Munka- és szabadidő 


Miért vált problematikussá az életmód fejlesztésével kapcsolatos kérdés? Véle- 
ményem szerint mindenekelőtt azért, mert az emberek anyagi és szellemi jó- 
létének, életkörülményeinek általános és gyors ütemű emelkedése — amely a 
hetvenes években még reális lehetőségnek tűnt — napjainkban sokak számára 
bizonytalanná vagy egyenesen elérhetetlenné vált. A korábbi dinamikus gaz- 
dasági növekedés vívmányain, az anyagi javakkal való ellátottság meglehető- 
sen magas szintjén alapuló életmód kiteljesedésének lehetősége a közvélemény 
egy részében — véleményem szerint joggal — megkérdőjeleződött. Sokan — 
számuk, úgy tűnik növekvő — a magas fokú anyagi ellátottságon nyugvó élet- 
módminta megőrzésének vagy elérésének szándékától vezérelve, fokozzák a fő- 
munkaidőn túl végzett tevékenységet. Az elmúlt években sokak energiájának, 
tudásának, szakképzettségének és munkatapasztalatának nagy része itt került 
felhasználásra. Az innen származó pluszjövedelem kompenzáló hatása pedig, 
úgy tűnik, igen nagy vonzerő az életfeltételek szigorodó hatásainak remélt mér- 
séklésével kapcsolatban. 

A politikai munka tapasztalatai, valamint egy ezerötszáz főre kiterjedő, 
1984-es Baranya megyei felmérés tanulságai egyaránt azt mutatják — össz- 
hangban a vitaindító beszélgetésen elhangzottakkal —, hogy növekvő gond 
társadaimunkban a munka értékmérő szerepének , megingása", amelyre első- 
sorban a főmunkaidőből származó jövedelmek presztízsének gyengülése hat. Az 
elért életszínvonal (amelyet persze nem azonosítunk az életmóddal!) szinten 
tartásához a főállásból származó jövedelem — a megkérdezettek több mint há- 
romnegyede szerint nem elegendő. A második gazdaságban, a háztájiban, az új 
gazdasági-szervezeti formákban végzett tevékenység ennek megfelelően a több- 
ség véleménye szerint szükségszerű, és általában nem megy a főállásban végzett 
munka rovására. (Más kérdés, hogy a tapasztalatok ennek gyakran ellentmon- 
danak.) Probléma viszont, hogy a szervezett — és többnyire az elemi civiliza- 
torikus feltételek, például a lakás megteremtését vagy e feltételek szinten tar- 
tását szolgáló — túlmunkára egyenlőtlenek a lehetőségek. Nem kisebb gondok 
torrása az is, hogy ez a túlmunka vitathatatlanul számos negatív erkölcsi, 
magatartásbeli és egyéb következménnyel is jár: időnként pedig az ügyeskedés, 
a könnyű haszonszerzés gyakorlatával — főleg a fiatalok körében —- egy mun- 
kaközpontú értékrend kialakulása, illetve erősödése ellen hat. 


A szocialista életmódról a Pártélet 10. számától véleménycsere folyik. Ezúttal 
folytatjuk a témához kapcsolódó írások, hozzászólások közlését. 

Az előbbiekkel együtt járó folyamat a szabadidő-struktúra átalakulása, 
amely főként a szabadidő-eltöltés alternatíváinak szűkülésében jelentkezik. 
A többletmunka ugyanis már nemcsak a napi vagy a heti szabadidőt rövidíti 
meg, hanem fokozatosan átalakítja még az üdülési szokásokat, gyakran a lehe- 
tőségeket is. A vizsgálatba bevontak 21 százaléka munkával, 54 százaléka mun- 
kával és pihenéssel, és csak 23 százaléka tölti üdüléssel a szabadságát. Sokat- 
monúóó az a tény is, hogy az utóbbi években megnőtt azok száma is (34 száza- 
lék), akik szabadságukat elaprózva veszik ki. 

A szabadidő említett változásai — párosulva az élettempó felgyorsulásával, 
az életszféra különböző területein tapasztalható egyre intenzívebb terheléssel, 
a már-már kortünetté vált hajszoltsággal — azt eredményezik, hogy tulajdon- 
képpen mindenre szűkké vagy elégtelenné válik a rendelkezésre álló idő. 

Mindez a fokozódó fizikai és szellemi terheléssel, a mozgásszegény élet- 
móddal, a különböző szenvedélybetegségekkel (dohányzás, alkoholizmus stb.) 
együtt a személyiség ,anyagi és szellemi devalválódását", idő előtti elhasználó- 
dását hozza magával. Ebben a vonatkozásban pedig nem is annyira jelenünk, 
mint inkább jövőnk forog veszélyben. 

Tapasztalataink megerősítették, hogy a főmunkaidőn túl végzett tevékeny- 
seg nemkívánatos hatásainak mérséklődése, majd e tevékenység erőt és lehe- 
tőségeket meghaladó túlburjánzásának visszaszorítása csakis akkor következhet 
be, ha növekszik a főmunkaidőben végzett tevékenység erkölcsi és anyagi 
megbecsülése, ha erősödik a teljesítményorientált jövedelemdifferenciálás, 
ha nő a társadalmi igazságosság. Felmérésünk szerint is az emberek többsége 
anyagi boldogulását a jelenlegi munkahelyén szeretné elérni, ,a főmunkahe- 
lyén, a főmunkiaidőben szeretne többet dolgozni több pénzért". Ennek felté- 
telei azonban sok helyütt igen nehézkesen teremtődnek meg. 


Mi hát ilyen körülmények között a munka szerepe az emberek értékrendjé- 
ben? A jelzett problémák ellenére az egyéni értékrendben a munka kiemelke- 
dő szerepet játszik. Megítélésére a többoldalúság, a komplexitás a jellemző. Eb- 
ben a kereseti lehetőségek, a létfenntartási-eszköz funkció mellett — felméré- 
sünk szerint — fontos helyet foglalnak el a munkahelyi közösségi viszonyok, 
az önállóság kibontakozásának lehetőségei, a munka alkotó jellege. Ezek a dol- 
gozók nagy részénél nagyobb szerepet játszanak mint a keresetek vagy más 
egzisztenciális tényezők. 

Jellemző, hogy a munkával szembeni elvárások nagyobb része a inunka 
minőségi oldalával, a szocialista erkölcs értékeivel függ össze. Adataink szerint 
a munkával kapcsolatos elvárások sorrendje a következő: feleljen meg az egyé- 
ni képességeknek, biztosítsa ezek fejlődését, legyen érdekes és változatos, biz- 
tosítson kellő önállóságot. Probléma, hogy sokan nem tartják fontosnak az 
egyéni felelősséget, sokaknál alacsony szintű a vállalat egész tevékenységét, 
gazdálkodásának hatékonyságát érintő érdekazonosság, gyenge a tulajdonosi 
tudat magatartást motiváló ereje. Ezért az önállóság és a szabadság magas fokú 
igénye, valamint a felelősség alacsony mércéje közti ellentét — párosulva a 
munkaerő megtartásának kényszerével — gyakran idéz elő lazaságot, fegyel- 
mezetlenséget. 

Persze a jelzett problémák mindenekelőtt a munkahelyi demokrácia lé- 
tező gondjaival, az érdekeltség, a munkafeltételek kellő javulásának hiányos- 
ságaival függnek össze, és csak másodsorban a tudati elmanradottsággal. 

Tapasztalataink azt mutatják, hogy a munkakörülmények és munkafelté- 

telek javulása jó lehetőséget biztosít a szocialista munkaerkölcs — és vele az 
életmód — kialakulásához és továbbfejlődéséhez. Nem kevés üzemnél, válle-- 
latnál, termelőszövetkezetnél kedvezően hatott az anyagi-technikai bázis kour- 
szerűsödése, a gépesítettségi színvonal javulása, a fizikai munka könnyebbé 
válása. Kedvezőtlen hatást fejtenek ki viszont — gyakran a már kialakult szo- 
cialista munkamorált is aláásva — az anyagellátási problémák, az elmaradott 
technikai-technológiai feltételek, a munkaerőmozgások, az új és a régi dolgozók 
közti gyakori bérfeszültségek vagy a munkaszervezés gondjai. Az emberek vé- 
leménye is ezt támasztja alá: gyengének ítélte a munkafegyelmet saját mun- 
kahelyén a megkérdezettek csaknem kétharmada, szervezetlenséget tapasztalt 
közel háromnegyede. Sokatmondó tény, hogy a jelenlegi helyzet megítélése — 
főleg az iparban és a mezőgazdaságban dolgozóknál — sokkal kedvezőtlenebb, 
mint 1977-ben, amikor a megkérdezettek fele ítélte csak ilyen kritikusnak a 
helyzetet. 

A, szocialista munkaerkölcs és életmód elemeinek térhódítását tapasztala- 
taink szerint az is gátolja, hogy az elismerésnek, ösztönzésnek és felelősségre 
vonásnak nem alakult még ki megfelelő, az érdekeltségen — és nem más kény- 
szerítő eszközökön — nyugvó hatékony rendszere. Tapasztalataink szerint a 
végzett munka mennyisége és minősége szerinti differenciálás gyakorlata a leg- 
több munkahelyen bátortalan, gyakori a mulasztók iránti elnéző vezetői ma- 
gatartás. A munkaidő kihasználása pedig sok helyütt nem kielégítő. 

Megítélésünk szerint a munkaerkölcs fejlődése — mindenekelőtt az utóbbi 
öt-tíz esztendőben — összességében lassú és ellentmondásos folyamat, amely el- 
marad a társadalmi fejlődés által támasztott igényektől és szükségletektől. 
Mindez pedig csak részben és csak másodsorban magyarázható tudati ténye- 
zőkkel, az erkölcsi fejlődés , elmaradásával", a társadalmi értékrend ellentmon- 
dásos és elbizonytalanító hatásaival. A valóságban mindez elsősorban az ob- 
jektív feltételrendszerben tapasztalható gátakkal, akadályozó tényezőkkel függ 
össze és elválaszthatatlan gazdasági lehetőségeink korlátozottságától. 

A létbiztonság az életkörülmények jellemző vonása és megvalósultnak te- 
kinthető értékünk, amelyhez a továbbiakban is ragaszkodnunk kell. Figyelmet 
érdemlőek azok az új jövedelmi — és gyakran már vagyoni — differenciáló- 
dást eredményező folyamatok, amelyek nem minden esetben kötődnek adek- 
vát teljesítményekhez, és gyakran irritálják a közvéleményt, másrészt a bizo- 
nyos társadalmi rétegek körében ugyancsak felhalmozódott szociális problémák 
és feszültségek. A megkérdezettek 85 százalékának Baranyában nincsenek meg- 
élhetési problémái, de 15 százalékuk jelezte, hogy napi létfenntartási gondok- 
kal küzd. Egyéb anyagi problémákkal véleményünk szerint jóval többen ke- 
rülnek szembe. Igaz, ez a sokrétű fogyasztói szokásokkal, az esetenként tapasz- 
talható presztízsfogyasztással is összefügg. 

Vitathatatlan társadalmi szükségszerűség, és az emberek többségének igé- 
nye is, hogy a munkabérek honorálják jobban a teljesítményeket. A munka- 
teljesítményt, a szakképzettséget, a magas szintű kvalifikáltságot jobban hono- 
ráló gyakorlat megteremtésére irányuló gazdaságpolitikai törekvések találkoz- 
nak a dolgozók többségének véleményével. S e tényezők erősítése állíthatná 
meg véleményünk szerint a művelődés presztízsének veszélyes romlását, biz- 
tosíthatná az önképzés és továbbképzés, mindenekelőtt pedig a munka haté- 
konyságában megjelenő tudás és tapasztalat jobb megbecsülését. 

A tevékenységstruktúra átrendeződése következtében ellentmondásosan (és 
többnyire kedvezőtlenül) alakult a szabadidő eltöltésének szerkezete. Mind 
több időt foglal el a kiegészítő munkatevékenység (amely persze adott eset- 
ben lehet személyiséget gazdagító és fejlesztő is), és mind kevesebbet az ön- 

művelés, az olvasás, a családi, baráti körben történő pihenés. Szimbolikus jelen- 
tőségűnek tekinthető, hogy a felmérés során a könyv szerepét az ismerétszerzés- 
ben a megkérdezetteknek alig több mint egyötöde ítélte fontosnak, a szocia- 
lista életmód erősödése szempontjából jelentősnek tartott tényezők tizenöt ele- 
met tartalmazó rangsorában pedig a magasabb műveltség elérése csak a sze- 
rény tizenkettedik helyet foglalja el! Ez pedig a tudományos-technikai fejlődés 
száguldó tempójának és egyre sürgetőbb hazai adaptálásának időszakában 
tarthatatlan helyzet, melyen változtatni a szocializmus jelene és jövője szem- 
pontjából egyaránt fontos érdekünk. 


A feltételrendszer közel sem teljes körű áttekintése után joggal fogalmazódnak 
meg a kérdések: milyen feladataink vannak az életmód szocialista vonásainak 
erősítésével kapcsolatban? Milyen célokat tűzhetünk jelenleg magunk elé? 

Véleményem szerint az adott helyzetben mindenekelőtt a következőkre 
kell törekednünk: őrizzük meg az életmód kialakult szocialista vonásait, aka- 
dályozzuk meg, hogy az átmenetileg ismét felerősödött más életmódminták és 
elemek (a polgári, a kispolgári, a dzsentri jellegű, a fogyasztói stb. életmódok) 
szélesebb körben elterjedjenek, és nemkívánatos jegyeik mélyebben áthassák 
a társadalmi viszonyokat, az emberek gondolkodás- és magatartásmódját. Ehhez 
a társadalmunkban létező új, pozitív, szocialista tartalmú jelenségek tudatos 
és hatékonyabb erősítése szükséges, ami megakadályozná, hogy a széles kör- 
ben tapasztalt közéleti elkötelezettség privatizálódásba, a kollektivizmus, a mun- 
kafolyamatban megvalósuló egymás iránti felelősség és szolidaritás közömbös- 
ségbe, a szocialista humanizmus az embertársakon átlépő, gátlástalan, egoista 
magatartásba, a szocializmus alapvető céljaival való azonosulás kételyekbe, a 
népek közti barátság, a proletár internacionalizmus eszméje esetleg naciona- 
lizmusba csapjon át. Mert az emberek nagy részének gondolkodását és maga- 
tartását még a jelenlegi nehezebb helyzetben is többnyire a szocialista elvek 
és normák határozzák meg. Ezek hiányát tapasztalva sokan elbizonytalanod- 
nak vagy hitüket vesztik, és ilyenkor gyakran hiába a legjobb agitáció vagy 
propaganda is! Igaz, a szocialista értékek a korábbiaknál jobban ki vannak téve 
más elvek és normák hatásainak, versenyének. Az ellentét köztük élesebbé 
vált. Elterjedésük, érvényesülésük így nehezebb, mint korábban feltételeztük. 

Nem valljuk a gazdasági automatizmus felfogását, amely a közgondolkodás 
és az életmód alakulását csak a gazdasági tényezők függvényének tartja. De 
azzal az állásponttal sem értünk egyet, amely úgy véli, hogy az életmód szo- 
cialista vonásainak erősödése mindenekelőtt a jelenleginél hatékonyabb esz- 
mei-politikai-erkölcsi nevelés következménye lehet. Az életmód tudatos for- 
málásának valóban hatékony eszköze — véleményünk szerint — a jól össze- 
hangolt és eredményes gazdaság-, társadalom-, szociális, kultúr- és település- 
politika, valamint ennek eredményeként a munka- és életkörülmények, a kul- 
turálódási szükségletek javulása, a szocialista demokrácia további fejlődése, 
valamint a tudatformáló tevékenységnek az előbbiekkel kölcsönhatásban álló 
fejlesztése. 

Ez irányú munkánkban a pártszervezetek a jövőben bátrabban építhetné- 
nek az emberek többségének hazafias érzelmeire, a lakóhelyhez való kötődésé- 
re, az értelmes célok érdekében ma is mobilizálható tenni akarásra, a növekvő 
politikai érdeklődésre és érzékenységre, a társadalmi aktivitásra, a javító szán- 
dékú kritikára. És akkor a közgondolkodás és az életmód meglevő szocialista 
vonásai a jeleniegi nehezebb helyzetből való kiútkeresés fontos forrásaként 
funkcionálhatnának. 

Béres Csaba 


Van-e koncepciónk ? 


Nagyon időszerűnek tartom a vita indítását, mivel a szocialista életmóddal 
kapcsolatos problémákban növelheti tisztánlátásunkat. Az együttgondolkodás 
eredményeképp válasz születhet sokak problémájára: a mai feltételek között 
van-e lehetőségünk az életmód szocialista irányú kibontakoztatására, és mit 
tehetnénk ennek érdekében? 

A társadalomkutatók többsége ma már egyetért abban, hogy az életmód 
az ember tevékenységének, pontosabban szólva, tevékenységrendszerének mi- 
lyenségét írja le. Ennek a milyenségnek a megfogalmazása azonban már ko- 
rántsem egyöntetű az életmóddal kapcsolatos írásokban, és különösen eltérők 
a nézetek abban a tekintetben, hogy milyen legyen az életmód a mi társadalmi 
körülményeink között, s mit lehet vagy kell tenni az életmód kívánatos irányú 
fejlesztése érdekében. 

A szükségletek sokfélék és ellentmondásosak abban az értelemben, hogy 
egyidejű kielégítésük gyakran nem lehetséges. Az egyénnek ezért rangsorolnia 
kell szükségleteit a kielégítés sorrendisége és gyakorisága szempontjából. A 
rangsor az egyén beállítódásától, értékrendszerétől függ. Az értékrendszer sza- 
bályozása alapján megszülető döntés eredményezi a tevékenységet. Az egyén 
döntését végső soron a társadalmi feltételek határozzák meg, de azt, hogy adott 
feltételek között mit tesz és mit nem, a személyiségéből adódó tényezők — szük- 
ségletei és késztetései, értékrendszere, beállítódása, meggyőződése, ízlése — ala- 
kítják közvetlenül. 

Az életmód tehát része az emberi magatartásnak, mégpedig a legfontosabb 
eleme, hiszen bármilyen társadalmi cél csak akkor érhető el, ha az ehhez szük- 
séges cselekvés társadalmi méretekben megjelenik az emberek mindennapi 
életében, tevékenységrendszerében. S ahhoz, hogy megjelenjenek, egyaránt 
fontos a feltételek (például az életkörülmények) állandó javítása, valamint 
a tevékenységet vezérlő értékrendszerre való hatás (nevelés), a tevékenység kí- 
vánatos irányú ösztönzése (motiváció, késztetés) céljából. 

Alz életmód fejlesztésének problémáival foglalkozó szakirodalom ezt a fel- 
adatot több éve megfogalmazta, a gyakorlatba való átültetése azonban koránt- 
sem tekinthető megoldottnak. Mindenekelőtt azért nem, mert az életmódfej- 
lesztés két fő területével (a feltételek javítása, a tudati hatás) kapcsolatos 
gyakorlati intézkedéseink belső arányossága hiányzik. 

Gyakori, hogy tudati hatással próbáljuk helyettesíteni az objektív felté- 
teleket, másképpen szólva az erőforrás-korlátos gazdaságban mindig jelenle- 

vő hiányokat. Újabban talán még gyakoribb, hogy a kommunikátorok (például 
a tömegtájékoztatás intézményei) még azokról a nevelési, befolyásolási lehető- 
ségekről is lemondanak, amelyek az adott feltételek között is sikeresek lehet- 
nek, ha nem kampányszerűen vagy sokkhatásra törekedve — ezáltal pedig 
erős ellenállást kiváltva — végzik munkájukat. (Lásd például a dohányzással, 
az alkoholizmussal vagy a lakókörnyezet tisztaságával kapcsolatos tájékoz- 
tatás és propagandamunka erőtlenségét, alacsony hatékonyságát.) 

Másrészt az életmód kedvező irányú fejlesztése elkerülhetetlenül szükséges- 
sé teszi az ágazati politikák jobb összehangolását. A politika egyes területei 
egy-egy ágazat sajátos érdekeit próbálják összehangolni a társadalmi érdekkel. 
Ez nem minden esetben sikerül. A részletes kifejtés igénye nélkül csupán két 
példát szeretnék felvetni. . 

Ha az életmódban való gondolkodás (társadalmi tervezés!) nélkül törek- 
szünk a rendkívül feszítő lakáshiány mérséklésére, akkor a legfőbb céllá az 
válik, hogy minél több családot helyezzünk el egy-egy lakótelepen. Következ- 
ményei ismeretesek: a lakókörnyezet leromlása (bizonyos lakosszám mellett 
még a fű sem tartható meg), a szűkös lakáskörülmények formálta redukált élet- 
mód, a közösségi élet szervezésének nehézsége stb. 

Nézzük a másik példát. Az intenzív fejlődési pályára való átállás szüksé- 
gessé teszi, hogy mind több ember életébe épüljön be az ismeretek megújításá- 
nak, bővítésének igénye. (Számítógépprogram, nyelvtudás, a szakirodalom is- 
merete stb.) Ugyanakkor a szaktudás, az ismeret rangja nem növekszik, ha- 
nem —- sokan érzik így — inkább leértékelődik. Struktúraváltás aligha fog be- 
következni, ha ezen nem változtatunk — ahogy erre a kerekasztal-beszélgetés 
résztvevői is utaltak. Amíg azonban az egyén arra kényszerül, hogy ne tudá- 
sát, hanem inkább csökkenni látszó bevételeit növelje, nem indulnak meg a kí- 
vánatosnak tartott változások. 

Mindezek alapján úgy vélem, eljött az ideje, hogy az ágazati szemlélet 
korlátait túllépve — mintegy az ágazati teendők szintézisére építve — thoz- 
zálássunk az életmód fejlesztésével kapcsolatos koncepciónk kidolgozásához. 
Ez az, amit ma tehetünk és tennünk kell az életmód szocialista irányú fej- 
lesztése érdekében. E koncepciónak wálaszt kell adnia arra, hogy mi tekin- 
tendő kívánatosnak (célnak) az életmód tekintetében, és számba kell venni 
a rendelkezésre álló eszközöket is. Ennek során meg kell vizsgálni, hogy az 
. élettevékenység fő területeinek (létfenntartás, társadalmi-közösségi kapcsola- 
tok ápolása, kulturális aktivitás) arányait kifejező életmód harmóniája ho- 
gyan teremthető meg társadalmi méretekben, s milyen módon kell ehhez 
a feltételeket formálni és a tudati tényezőket befolyásolni. 

Ennek számbavételéhez remélhetőleg ez a vita is hozzájárul. 


szajllláe sági: 


Kelemen Ottóné 


Az eszményt vagy a valóságot? 


Jogosak azok az igények, melyeket az iskolai oktató-nevelő munka hatékonysá- 
gának növelésére vonatkozóan a vitaindító beszélgetés résztvevői hangsúlyoz- 
tak. Jogosak azonban a közoktatásnak az igényei is, melyeket — a feltételek 
biztosítása szempontjából — feladatai színvonalasabb megvalósításához szük- 
ségesnek tart. Mert egyfelől az oktatáspolitika világosan megszabta az iskola 
teladatait — melyek megoldása a tanulók világszemléletét is erősen érinti —, 
azonban a feladatok végrehajtásához szükséges feltételrendszer színvonala alat- 
ta van a követelményeknek. 

Hol húzódnak azok a fő törésvonalak, melyek — a szocialista életmód 
megalapozása terén — alapvetően befolyásolják az iskola lehetőségét és fel- 
adatait? A következőket vélem a legfontosabbnak: 

— Az új tantervekben a tananyag tudományos színvonala oly magas, hogy 
az nem a léc átugrására, hanem az alatta történő átbújásra késztet. A tanterv 
összeállításakor az életkori sajátosságok jórészt figyelmen kívül maradtak. Az 
eredmény : elnagyolt ismeretek, alacsony jártassági és készségszint. 

—- A közhasznú tevékenységek köre, amelyet az iskola szervezhet, egyre 
szűkülőben van. A lehetőségek alkalmiak, és nem illeszkednek szervesen az is- 
kola tevékenységrendszerébe. Látszattevékenységek szervezése pedig, melyek 
csak a statisztika kedvéért történnek, egyenesen káros. 

— A 10—14 éves korosztály számára az iskola által nyújtott szabadidős te- 
vékenység nem elég tartalmas, s egyúttal nem elég színes és sokoldalú. A túl- 
terheit pedagógusok ezt a feladatot már nem tudják társadalmi munkában el- 
látni. E tevékenységcsoport szervezése ilyen képzettségű szakemberek alkalma- 
zását tenne szükségessé. I 

— A közéleti tevékenység gyakorlására lehetőséget adnak a mozgalmi 
szervek önkormányzati formái. A tapasztalat azonban az, hogy egyre kevesebb 
a mozgalmi feladatra önként vállalkozó. 

A. társadalmi aktivitás igényének, a társadalmi-közéleti tevékenységben 
való részvétel készségének a megalapozása, a közügyek iránti felelős érdeklő- 
dés felkeltése az iskolának fontos feladata. Az oktatási intézmények tisztában 
vannak ezzel, s mégis ezeken a területeken alig van előrehaladás. A peda- 
gógusokat is e munkájuk során éri a legtöbb kudarc. 

E jelenségek okai összetettek. A vitaindító gondolataihoz kapcsolódva a 
következő tendenciák elemzését kellene tüzetesebben bevonni az eszmecsere 
körébe. 

Mintha a gazdasági szférában megalapozott érték — a teljesítményelv — 
érvényesítése automatikusan áttevődött volna az iskolába is. A gyakorlatban 
erre . kétféle reagálással találkozunk. Az ambíciózus családok és tanulók az 
egyéni siker érdekében kizárólag a tanulmányi teljesítményre törekednek, de 
úgy, hogy ez a motiváció kevésbé vagy alig kapcsolódik közösségi motívumok- 
hoz. A jó tanulmányi eredmény — helyesen — valóban biztosíték a továbbju- 
tásra. A felsőbb szintű iskolát azonban az egyéb személyiségjegyek már alig 
érdeklik. Az egyoldalú intellektualizmus kirekeszti a tanulók jelentős hányadát 
az iskolai sikerekből. Az iskolát minősítők is elsősorban, sokszor pedig kizá- 
rólag az intellektuális teljesítményt mérik. Ez pedig orientáló tényező, hiszen 
az iskola önvédelmi és alkalmazkodási reflexe mindig érzékenyen reagál a 
környezet megítélésére. 

A felzárkóztatásra szorulók nagy többségénél a család érdektelensége is 
visszahúzó erő. Ez is oka, hogy a tanulás értelmét nem látják, még kevésbé 
akarnak a közösségi tevékenységbe bekapcsolódni. Emiatt náluk fokozott erő- 
feszítésekre lenne szükség. Vannak azonban, akik kizárólag a tehetségek szá- 
mával, a tehetséggondozás eredményeivel mérik az iskola munkáját, mondván, 
a tehetséggondozásra fordított pedagógusi energia kifizetődőbb, mintha ezt az 
energiát a felzárkóztatásra fordítanánk. Álláspontom szerint viszont a gyen- 
gébbek felzárkóztatása, társadalmi illeszkedésük elősegítése éppen annyira nem- 
zeti érdek, mint a tehetséggondozás. 

Az esélyegyenlőség elvének érvényesülésére is károsan hat a teljesítmény- 
elv abszolutizálása. Pedig az esélyegyenlőség olyan szocialista értéke társadal- 
munknak, amelyet meg kell őriznünk. 

A szocialista életmódban a belsővé vált szocialista értékrend fejeződik ki. 
Az iskola ezen a területen is dilemma elé került. Nem tudja, miképpen oldja 
fel a tanulókban azt a konfliktust, amelyet a meghirdetett és a gyakorolt ér- 
lékek közötti ellentmondás okoz. Eszményt adjon, vagy az ellentmondásos 
valóságot? A; normák akkor számíthatnak követésre, ha a valóságot tükrözik, 
ha segítenek megmutatni, hogyan érdemes élni ebben a világban. A valóságos 
értékek, normák, szerepek, szerepviselkedések a társadalmi gyakorlatban nyerik 
el hitüket. A család és az iskola a belső motiváció kialakításában nagy sze- 
vepet játszik. Azonban a tanuló sokféle. gyakran ellentétes befolyásnak van ki- 
téve. Az iskcla minek biztosítson elsőbbséget értékközvetítő munkájában, a je- 
lennek, amely reellentmondásokkal terhelt, vagy a jövő eszményéhez kösse ér- 
zelmileg is motiváltan a tanulókat? Ez utóbbi mellett szólna az az ismert tény, 
hogy nagyon sokan először érzelmileg jutottak el a kommunista eszmék vál- 
lalásához, s később épült erre az eszmei tudatosság. 


A pedagógusok gyakran maguk is értékbizonytalansággal küzdenek. S szá- 
mukra ez nem magánügy, nem elvont elméleti tépelődés, hanem mindennapi 
tevékenységük állandóan jelenlevő lelkiismereti és szakmai kérdése, amelyek 
megválaszolásához kevés segítséget kapnak. 

Az oktatási törvényben foglaltak helyesen hozták működésbe a megújulás 
lehetséges tartalékait: az iskolai demokrácia kiszélesítését, az iskolák önálló- 
ságának növelését, társadalmi kapcsolataik kiszélesítését. Ha a gyakorlati meg- 
valósításhoz kellő garanciák épülnek ki, azaz semmiféle partikuláris, helyi érdek 
nem akadályozza meg az önállóság valóra váltását, akkor hisszük, hogy a bi- 
zalommal — amellyel az iskolák felelősségét megnövelték saját ügyeik intézé- 
sében — megfelelően fogunk élni. Ehhez azonban világosabb elvi orientáció is 
kellene — mindenekelőtt éppen a szocialista értékrend biztosabb megalapo- 
zásához. 

JEGYZETEK 


Keserű Ernő 


Kettős kötődés 


Amikor a Somogy megyei képviselő ez év júniusában átvette a mandátumát és 
a folyosón találkozott a falujabeli megyei tanácstaggal, tréfásan megjegyezte: 
, EÉgykomám, holnaptól megkezdhetjük a készülődést a következő választásra." 
A véleményben — a tréfán túl — volt jó adag igazság is. Kiérződött belőle 
annak a tudata, hogy az új választási rendszer megnövelte a képviselők és a 
tanácstagok felelősségét, szorosabbá tette kötődésüket a körzetükhöz, a válasz- 
tópolgárokhoz. 


Az állampolgárok igénye e szorosabb kapcsolatra a jelölőgyűléseken el- 
hangzott véleményekből is kitűnt. Jó néhány helyen nyíltan megmondták pél- 
dául a nem helyben lakó jelöltnek — a korábbi képviselőjüknek —: szeretnék, 
ha többet tartózkodna körükben. Nemcsak az ünnepi elnökségekben, bankette- 
ken akarják látni, hanem azokon a vitákon is, amikor késhegyre menő küzde- 
lem folyik a fejlesztések sorrendiségéről, a saját erő megajánlásáról. 


Vagyis magasabb, szigorúbb lett a mérce. Ezután minden bizonnyal job- 
ban figyelik majd sokan a tisztségviselőket, hogy mit váltanak valóra ígére- 
teikből, eredményesen tudják-e képviselni körzetük lakóinak az érdekeit. A 
megnyilvánuló bizalom, a felfokozott várakozás most számos képviselőt és ta- 
nácstagot arra késztet, hogy átgondolja: milyen módszerekkel, munkastílussal 
tudna legjobban megfelelni a tisztséggel járó követelményeknek, rászolgálni a 
bizalomra. Kit képviseljen elsősorban: a körzetet vagy a nagyobb közösséget? 
Felvállalja-e az egyéni panaszok intézését, vagy csak a közérdekű ügyekkel 
foglalkozzon? Merjen-e kezdeményezni, új utakat kipróbálni, vagy maradjon 
a régi, a megszokott mellett? A . hangadókra" támaszkodjon, vagy inkább a 
demokratikus fórumokra? Ki melyik utat választja, az függ az egyéniségtől, 
a helyi sajátosságoktól, s nem utolsósorban a közéletben szerzett tapasztala- 
toktól. Általános érvényű irányelveket tehát ebben a vonatkozásban nem le- 
het adni. Csupán a figyelmet szeretném felhívni a képviseleti munkában rejlő 
néhány lehetőségre, sikerrel kecsegtető módszerre. s jelezni azt, ami zsák- 
utcába sodorhatja a legjobbat akarót is. 


Az már a választási törvény módosításának a vitájában tisztázódott, hogy 
a többes jelölésnél a személyes koncepcióból következő célok, törekvések bizo- 
nyos tekintetben eltérhetnek egymástól. A képviselők, a tanácstagok különböző 

módon képzelhetik el a helyi fejlesztéseket, az éves és a középtávú tervek meg- 
valósításának hogyanját. A $zocializmus építésének, a párt vezető szerepének 
értelmezésében — vagyis a politikai programban — azonban nem lehet alter- 
natíva. Ezután sem képezheti vita tárgyát olyan elképzelés, javaslat, amely 
politikai intézményrendszerünkben — az alapokat tekintve — visszalépést je- 
lentene. A meglevő és erősödő nemzeti egység ugyanis nem elképzelés, vágy, 
hanem valóság. Nem önbecsapás, nem szemfényvesztés, amikor azt mondjuk: 
hazánkban nincs olyan réteg, csoport, amely az Alkotmány keretein kívül ke- 
resné boldogulását, jövőjének megalapozását. Népünk túlnyomó többsége meg- 
annyi jelét adta és adja annak, hogy elfogadja és tartja magát ahhoz a kon- 
szenzushoz, amelyre szocialista berendezkedésünket alapozzuk. 

Mégsem felesleges, hogy a képviselő, a tanácstag is tegyen azért, hogy 
jobban tudatosuljanak az állampolgári jogok és kötelességek, erősödjön a gaz- 
daérzet. Hogy csak egy vadhajtást említsünk: a paternalizmus hatása ma 
még sok helyütt rányomja bélyegét a közéletre. Még sok pártmunkás, tanácsi 
dolgozó úgy fogalmaz, amikor jogokat és javakat emleget, mintha azokat aján- 
dékként kapnák az állampolgárok. Az oktatási törvény parlamenti vitájában 
hangsúlyozta az egyik képviselő: , Amikor állásokat, lehetőségeket nyújtunk 
a fiataloknak, ne úgy tegyük, mintha a magunkét osztogatnánk, mert a közös- 
ségéről van szó." Az a jó — hangsúlyozzák az ifjúsági problémákat alaposan 
ismerők —, ha szüntelenül szembesítjük a fiatalokat választási lehetőségeikkel, 
a lét-alternatívákkal, mégpedig úgy, hogy , tudatosan átéljék önmagukra vo- 
natkozó döntéseik nehéz, olykor drámai voltát. Hiszen ma már tudjuk, a szo- 
cializmus valóságában is minden új nemzedék újra és újra eldönti távlataink- 
hoz, valóságunkhoz fűződő személyes viszonyát." 

Az tudja képviselni jól a körzetét, aki vitázik, aki ütközteti a nézeteket, 
ily módon segítve a vélemények letisztulását, a leghelyesebb cél kiválasztá- 
sát. Az egyik jelölőgyűlésen hallottam: , Tisztelet az ellenvéleményt nyilvání- 
tóknak." Tisztelet, mert a mi politikai struktúránkban hajtóerőt jelentenek. 
Elősegítik, hogy a képviselő, a tanácstag időben felismerje a helyi politiká- 
ban, a községfejlesztésben, a gazdaságban a feszültséggócokat, a különböző ér- 
dekeket, és azokat figyelembe véve cselekedjen. 

Eléggé elterjedt téves nézet, hogy a demokratikus vezetőt, a közéleti em- 
bert általában az , engedékenység" jellemzi, rendszerint közvetlen modorú és 
mindenkihez szívélyes. A jó vezető valóban képes beleélni magát mások hely- 
zetébe, jobban megérti az emberek gondját, baját, de ha elnézőbb, ha úgy akar 
segíteni valakin, hogy kivételez, szabályokat sért, akkor nem lehet demokra- 
tikus. A közéleti demokratizmus ugyanis feltételez bizonyos szigorúságot, kö- 
vetkezetességet és az erkölcsi normák tiszteletben tartását. Akiket az engedé- 
keny, a ,kedves ember" jelzővel szoktak illetni, azok többnyire a kisebb ellen- 
állás vonalán haladnak. Könnyebb, kényelmesebb szabad utat engedni mások 
akaratának, hagyni, ki-ki boldoguljon, ahogy tud, mint beavatkozni, felelős- 
séget vállalni, s gyakran a népszerűtlen nemet is kimondani. Könnyebb gon- 
dokat felvetni, tolmácsolni, mint megoldásukhoz megteremteni a feltételeket. 


Néha szimpatikus, híveket toborzó lehet az olyasfajta őszinte szó — jól- 
lehet kényelmességet vagy éppen tehetetlenséget takar —, hogy , emberek, 
ne reménykedjünk, sem jövőre, sem azután nem lesz meg a kért beruházás, 
mert olyan a gazdasági helyzetünk". Tapsot is kaphat az ilyen ember, mert 
ugyebár nem kertel, a hallgatóság szemébe mondja a-valóságot. Idővel azonban 
több támogatóra mégis az talál, aki ilyen esetekben azt mondja: nézzük meg, 
mit lehetne tenni, hol van mód tartalékot feltárni, hogyan tudnánk kevés 
pénzzel is elindulni. Ehhez viszont tájékozottnak kell lenni helyi és országos 

ügyekben egyaránt, s az állampolgári jógók és kötelességek harmóniájára is 
ügyelni szükséges. Vagyis azt a bizonyos kettős kötődést ezúttal is érvényre 
kell juttatni. 

BEN 

Sokan előszeretettel szoktak hivatkozni arra is, ha valamit kér a lakosság: nem 
engedik a szabályozók, nem nézné jó szemmel a megye, és így tovább. Valóban 
beleütközhetnek bürokráciába, túlszabályozásba, de azt is látni és láttatni kell: 
minden településre, közösségre nem lehet testre szabott rendeleteket alkotni. 
Az elmúlt esztendők tanúsítják: sok tanács a szűkebb mozgástérben is tudott 
kiváló eredményeket felmutatni, mert öntevékeny volt, mert megpróbált a kö- 
rülményekhez rugalmasan alkalmazkodni. 

A községekben — főleg az aprófalvakban — ezután is magad uram, ha 
szolgád nincs" alapon kell jórészt saját erőből létrehozni mindazt, ami jobbá 
teszi a vidéki életet. Annak ellenére így lesz ez még sokáig, hogy a központi 
alapokból is több jut majd ezután a kisebb településeknek. A fejlesztési mun- 
kák szervezésében, az anyagi feltételek biztosításában, a fontossági sorrend 
megállapításában meghatározó szerep illeti meg a választott embereket. A 
nehéz gazdasági körülmények közepette azonban ez a munka különösen 
igényli a meggyőző szót. A demokrácia eszközeivel, a többség akaratát érvé- 
nyesítve kell majd nem egy helyen a fejlesztések útját egyengetni. Ezek az 
erőfeszítések kamatoznak majd abban, hogy amit így hoznak létre, az köze- 
lebb áll az emberekhez, arra jobban vigyáznak. 

Mint módszer városon és falun általánosan ajánlható a tanácstagoknak: 
törekedjenek arra, hogy a tervek, a programok kidolgozásánál és a tanács- 
rendelet-alkotásnál gyakrabban alkalmazzák a kétlépcsős tárgyalási módszert. 
Vagyis a tanács a lakosság véleményének, igényeinek és javaslatainak isme- 
retében először csak a koncepciót fogadja el, s ennek alapján dolgoztassa 
ki az apparátussal a határozati javaslatot — esetenként az alternatívát is —, 
amelyről aztán véglegesen dönt a testület. A helybelieket érintő jelentősebb 
tervekről, határozatokról akár népszavazás formájában is meghozhatják a 
döntést. 

Az önkormányzati funkció erősödésének egyik alapfeltétele, hogy a ta- 
nácsok gazdasági önállósága is fokozódjon. Ez viszont nagyobb szakmai tu- 
dást igényel, eligazodást a szabályozókban, jártasságot a pénzügyekben. Mind- 
ez a szakirányításra ís több feladatot és több felelősséget ró. A szakmai irá- 
nyítás erősödésével párhuzamosan azonban vigyázni kell arra, hogy az appa- 
rátus ne nőhessen a testület fejére. Eddig ugyanis sok helyütt , harci kérdés" 
volt, hogy az apparátus szolgálja ki a testületet, és ne fordított legyen a 
helyzet, ne a , farok csóválja a kutyát". 

Jó helyi politikát, pezsgő közéletet sem a tanácstagok, sem a képviselők 
— dolgozzanak bármilyen kiválóan — a maguk erejéből nem tudnak terem- 
teni. Céltudatos, tartalmas munkát csak azok képesek végezni, akik nem fe- 
ledkeznek meg a tömegszervezetekről, a különböző egyesületekről és társasá- 
gokrói, igénylik azok segítségét, s ha szükséges, éppen a választott tisztség- 
viselők koordinálják tevékenygégüket. Ahol széthúzás van, ahol a féltékeny- 
ség felüti a fejét, ott eredmény aligha születhet. Annál is inkább szükség 
van a képviselőknek és a tanácstagoknak e támogatásra, mivel nálunk nem 
főfoglalkozásban kell megfelelni tisztségüknek — ahogy számos nyugati or- 
szágban ez gyakorlat. Nálunk főállásukban, fő hivatásukban is helyt kell 
állniuk, a közéleti tevékenység nem mehet az értéktermelő, az irányító szer- 
vezőmunka rovására. 


Jó, ha tisztában van a képviselő, a tanácstag azzal is, hogy a közéleti mun- 
kának vannak csapdái. Adódnak olyan esetek, amikor valaki a fától nem 
látja az erdőt, amikor a jó szándék is mellékvágányra visz. Néhány példát em- 
lítünk ezekre. 

Egyesekben még él olyan igény, mely szerint a fejlesztésre szánt össze- 
gek elosztását a települések lélekszámához kellene igazítani. Ez a nézet fi- 
gyelmen kívül hagyja a városok, a nagyközségek szerepét a vonzáskörzetük- 
be tartozó falvak lakosságának az ellátásában. Hiszen fogászati rendelőt nem 
lehet minden faluba építeni, de vas-műszaki boltot, autószervizt sem lehet 
nyitni ; ilyen esetekben egy-egy nagyobb körzet igényét kell figyelembe venni 
ahhoz, hogy az adott intézmény, szolgáltatórészleg működése gazdaságos le- 
gyen és korunk színvonalához illő. Főleg a városi agglomerációkba tartozó 
településeken dolgozó tisztségviselőknek ajánlható, hogy törekedjenek job- 
ban összehangolni a fejlesztéseket. A városi vezetést abba az irányba kell 
befolyásolniuk, hogy amikor beruháznak, ne hagyják figyelmen kívül a vá- 
roskörzet igényeit. Ha így cselekszenek, akkor nyilván a falvak népe sem 
irigyli majd a város nagyobb részesedését a központi pénzekből. 


Továbbra is helyes törekvés a vidék iparosítása, új munkahelyek terem- 
tése, de az már ellentmondana .az ésszerűségnek, a gazdaságosságnak, ha 
mindenütt helyben szeretnék a teljes foglalkoztatást megoldani. Ebben a 
vonatkozásban a képviselőknek, a tanácstagoknak csak térségben, tájban, 
esetleg megyei méretekben szabad gondolkodniuk. Éppen ezért felelőtlen 
ígérgetés lenne olyan célt kitűzni, hogy az emberek ingázását rövid idő alatt 
meg fogják szüntetni. Már azt is sikerként könyvelhetik el, ha az ingázók 
arányát egyáltalán csökkenteni tudják. 

Az is visszatetszést szülhet, ha a közéleti ember mindig a helybeli üze- 
meket, szövetkezeteket igyekszik egyfajta málhás szamár szerepébe befogni: 
a lakóhelyi fejlesztések zömét rájuk igyekszik terhelni. Bizonyos mértékig 
ezt a teherviselést jogosan elvárhatják tőlük — hiszen saját dolgozóik élet- 
körülményeinek a jobbítását mozdítják elő általa —, de túllövés a célon, 
amikor az effajta igénybevételt, közmunkát már az adott üzem, szövetkezet 
kollektívája, termelése is megsínyli. 

Találkozhatunk itt-ott — természetesen vidéken --. fővárosellenes meg- 
nyilvánulásokkal is. El-elhangzik például, hogy a tervek, a beruházások ma is 
túlzottan fővároscentrikusak. Akik így beszélnek, azok a megszavazott össze- 
geket, a költségvetési arányokat csak önmagukban nézik, s nem veszik fi- 
gyelembe az ellátási színvonalat. Az élet minőségét ugyanis nemcsak az 
üzlethálózat, a közlekedés milyensége, a művelődési, szórakozási lehetőség 
határozza meg, hanem az is, hogy egy lakosra hány négyzetméter lakás jut, 
mekkora zöldterület, hány óvodai, bölcsődei férőhely, és így tovább. A fő- 
várost — a látszólagos nagy összegek ellenére — sok mutató tekintetében 
megelőzik a megyeszékhelyek és egyes kisvárosok. Ezért, amikor a fejlesztési 
összegeket összevetjük, soha nem szabad szem elől téveszteni, hol mekkora a 
feszültség, s nem utolsósorban azt, hogy Budapest az ország fővárosa. 

Ma sokfelé megfigyelhető, hogy a fejlődést, a gyarapodást csak új léte- 
sítmények megvalósításával tudják elképzelni. Az utóbbi évek gyakorlata 
viszont azt is mutatja; nagyobb koncentrált pénzeszközöket igénylő beruhá- 
zások nélkül is lehet előre lépni. Például úgy, hogy jobban hasznosítják a 
meglevő épület- és eszközállományt. Ily módon kisebb költséggel lényegé- 
ben ugyanazt a célt elérik. Faluhelyen különösen fontos, hogy a tanácstagok 
ügyeljenek arra: úgy építsenek, korszerűsítsenek, hogy a létesítmény több- 

féleképpen hasznosítható legyen. Ez például egyik előfeltétele lehet annak, 
hogy a demográfiai változásokhoz minél kisebb feszültséggel alkalmazkodni 
lehessen. 


A nyílt város- és falupolitika, a demokratikus élet kiteljesítése megköveteli 
a közéleti embertől azt is, hogy pontosan ismerje a befogadó közeget, a nyil- 
vánosság erejét. Különösen napjainkban fontos figyelni arra, hogy mennyire 
reálisak az igények. Számítani lehet ugyanis rá, hogy ezután jobban felerő- 
södnek azok a hangok, amelyek a helyi és csoportérdekeket helyezik elő- 
térbe — közakaratként feltüntetve azokat. Ezért a mérlegelést a közéletben 
mindennapi feladatnak kell tekinteni. Egyáltalán nem könnyű a helyes utat 
járni. Természetesen dicséretes dolog és erény, ha a képviselők, a tanácstagok 
jobban szívükön viselik majd választókerületük gondjait. Ezt azonban úgy 
kell tenniük — átérezve a kettős kötődést —, hogy a nagyobb közösségek, 
a nép, a társadalom jövőjét se tévesszék szem elől. Akkor cselekszenek fele- 
lős módon, jó hazafiakhoz illően, ha az ország érdekeit mindig a helyi, a 
csoportérdekek elé helyezik és a társadalmi igazságosság érvényre juttatásán 
fáradoznak. 

A. képviselőknek, a tanácstagoknak nem árt azt sem szem előtt tarta- 
niuk: tervek szövögetésében, különböző vállalások megtételében mi, magyarok, 
ugyancsak jeleskedni szoktunk. Csakhogy ehhez rendszerint egy másik jellem- 
vonásunk is társul — Széchenyi is gyakorta ostorozta —: a fellángolásokat, a 
nekibuzdulásokat nemegyszer megtorpanások, kifulladások követik. Az elmúlt 
évtizedek tapasztalatai is arra intik a tisztségviselőket: a társadalmi munkák 
tervezésénél, a településfejlesztésben mindig maradjunk a realitások talaján, ki- 
kérve az érdekeltek véleményét. Az a jó, ha a végrehajtáshoz is tartalékolnak 
sllskét a lelkesedésből, amely jobbára a megajánláskor szokta elfogni az embe- 
reket. 

Csizmazia Miklós 


A MOSONMAGYARÓVÁRI VÁROSI PÁRTBIZOTTSÁG 
TITKÁRA 


A nemzetközi összehasonlítás módszere 


Egy termék nem attól versenyképes, hogy a gyártó cég elégedett produktu- 
mával, hanem ha a vásárló, a felhasználó is annak tartja, s éppen ezért igényli, 
keresi. Ezt ma már — legalábbis szóban — sokan elfogadják. Termékeink 
versenyképességéből mégis arra lehet következtetni, hogy az igényekhez való 
igazodás nem megfelelő mértékű, s emiatt a vállalatnál versenyképesnek 
nyilvánított termékek esetében is nemegyszer beszűkülnek az export lehető- 
ségei. 

A pártszervezetek olykor értetlenül állnak e jelenség előtt, annál is in- 
kább, mert a vállalatok jelentős részénél alkalmazzák a nemzetközi össze- 
hasonlítás módszerét. Mégis azt kellett tapasztalniuk, hogy a versenyképesnek, 
nemzetközi színvonalúnak minősített termékek közül többnél a világpiac nem 
igazolta vissza a korábbi optimista önértékelést. 

A mosonmagyaróvári pártbizottság mellett működő gazdaságpolitikai bi- 
zottság — amelynek feladatul adtuk, hogy keressen választ a kérdésre — 
több okát tárta fel ennek az ellentmondásnak. Ezek közül ezúttal egyetlen 
dolgot emelnék ki. Az igaz, hogy a nemzetközi összehasonlítás módszerét 
csaknem valamennyi vállalat több-kevesebb rendszerességgel alkalmazza. Az 
is természetes, fogy az alkalmazott módszerek eltérőek, hiszen igazodnak az 
eltérő termékprofilból adódó sajátosságokhoz. Másképp minősít egy tömeg- 
cikkeket előállító üzem, másképp egy szűk termékskálájú nehézipari vállalat. 
Igaz, némelyik módszer hatásosságát lehetne vitatni, de lényegében elfogad- 
hatónak tekinthetjük azokat. 

. Nem az a probléma tehát, hogyan hasonlítjuk össze, hanem hogy mit 
hasonlítunk mihez. Az információs bázis létrehozásához felhasznált anyagok 
a legkülönbözőbb helyekről, forrásokból származnak. Ezek összegyűjtése, rend- 
szerbe foglalása komoly rendszerezői munkát igényel, de ez nem helyettesíthe- 
"ti a hiányzó információkat, s nem teszi megalapozottabbá az ellenőrizhetetlen 
forrású adatokat. A vállalatok többsége a termékekről, a gyártókról az ismere- 
teket prospektusokból, szakirodalmi forrásokból, nemzetközi kiállításokon és 
vásárokon, tenderpályázatok során szerzett információkból, minták, szolgálati 
és tanulmányutak tapasztalatai alapján, illetve a licencvásárlásokhoz kapcsoló- 
dóan szolgáltatott adatokból szerzi. Ritkán sikerül ugyanis az adatok teljes kö- 
rű összegyűjtése, ráadásul az esetek többségében az elemzések a termékek 
konstrukciós minőségének összehasonlítására korlátozódnak. 

Nyilvánvaló, hogy a gyártás szempontjaiból kell kiindulni, de — ellentét- 

ben a korábbi állásponttal, miszerint a gyártás során dőlnek el a dolgok — 
nem lehet azokat egyedüliként felfogni. Így több információ kellene az elő- 
állítás gazdaságosságáról, a stabil minőséget biztosító technológiáról, a járulé- 
kos szervizszolgáltatásokról, a versenytárs alkalmazott piacpolitikájáról és 
így tovább. 


A hiányzó információk az adatbázisok kezelésénél, azok karbantartásánál 
ís megmutatkoznak. Nemritkán olyan adatok is viszonyítási alapot képeznek, 
amelyek 5—10 évvel ezelőtti színvonalat tükröznek. 


Hogy a nemzetközi összehasonlítás objektív diagnózist tudjon adni, szük- 
ség van arra, hogy a vizsgálat a lehetőségekhez mérten teljes körű legyen, s a 
termékek használati értékét kifejező paraméterek vizsgálata mellett foglal- 
kozzon a kivitelezés minőségével, a csomagolással, az előállítás gazdaságossá- 
gával, az anyag-, energia-, élőmunka-igényesség összevetésével is. Természe- 
tesen ez is csak akkor ad hű képet, ha a rendelkezésre álló viszonyítási ada- 
tokat folyamatosan felújítjuk. 


Gyakran lehet hallani a vállalati vezetőktől, hogy egyfelől feldolgozatla- 
nul sok az információ, . miközben a használható ismeret viszonylag csekély 
bennük. Ezen országos és helyi szinten egyaránt el kellene gondolkodnunk, 
s le kellene vonnuk belőle a tanulságokat. Jelen helyzetünkben különösen 
fontosnak tartjuk a külkereskedelmi és a termelővállalatok fokozottabb együtt- 
működését az információs munka területén is. Szükséges az is, hogy tervsze- 
rűbben hasznosítsuk a különböző csatornákon beszerzett ismereteket. Így vál- 
hat a nemzetközi összehasonlítás olyan eszközzé, amely valóban elősegíti a 
nemzetközi piac igényeinek is maradéktalanul megfelelő termékszerkezet ki- 
alakítását, az ezt megalapozó fejlesztési gyakorlat kialakítását és megvaló- 
sítását, 

Iparunk jövője és a műszaki felsőoktatás 


A felszabadulás óta eltelt negyven esztendő a magyar műszaki felsőoktatás- 
ban is a nagy átalakulások korszaka volt. Az Állami Műszaki Főiskola, majd 
a nyomába lépő esti-levelező képzés, a villamosmérnökképzés megindítása, az 
ötvenes évek nagy létszámú évfolyamai, a pártösztöndíjasok képzése, s később 
az intenzív fejlesztés jegyében megvalósított egyetemi és kari reformok bizo- 
nyítják, hogy a műszaki felsőoktatás az elmúlt évtizedekben igyekezett lépést 
tartani a kor változó követelményeivel, a népgazdaság, az ipar változó igényei- 
vel. Ugyanakkor, különösen az utóbbi időben, mind több jogos bírálat éri a 
műszaki felsőoktatást a vezetés, a tudomány, az ipar és a tanulóifjúság ré- 
széről egyaránt. 


Új igények és feladatok 


El kell ismernünk, hogy a műszaki felsőoktatás még nem reagált átfogóan 
azokra a visszafordíthatatlan és lényegi változásokra, amelyeket a tudomá- 
nyos-technikai forradalom, az elektronizáció, az ipari tervezési, gyártási és irá- 
nyítási folyamatok totális automatizálása, a gépipari termékek minőségének, 
pontosságának korábban elképzelhetetlen fokozódása jelent. A reagálóképes- 
ség viszonylag alacsony szintje nem hazai specialitás, az egész világon a mű- 
szaki felsőoktatás válságáról beszélnek, s a tudomány és a technika forradalmi 
változásai törvényszerűen válsághelyzetet teremtenek. Be kell azonban valla- 
nunk, hogy az élenjáró nemzetek — s köztük a fejlett szocialista országok is — 
előbbre tartanak e kihívás megválaszolásában, mint mi. 

Valós és lényeges ellentmondások feszülnek egyfelől a felsőoktatásnak a 
mérnökök konvertibilitására, a mérnöki pálya életre szóló mély megalapozá- 
sára való törekvése, másfelől az iparnak a specializációna vonatkozó rövid távú 
és változó igényei között. Nem sikerült az új feltételek között megteremteni 
az elmélet és a gyakorlat, a mérnöki alapok és az alkalmazás harmonikus 
egységét. Az informatika, az elektronizáció nem hatja át a mérnökképzés egé- 
szét, pedig tudjuk, hogy gyökeresen átalakítják a mérnök eszköz- és ismeret- 
tárát, munkamódszereit, teljes környezetét. 

Olyan mérnököket kell képeznünk, akik életpályájuk során magabiztosan 
és szabadon képesek mozogni az alapvető szakmai területek, a folyamatok, 

konstrukciók, technológiák és termelési rendszerek tervezése-szervezése, vala- 
mint az innovációs láncban betöltött különböző szerepkörök, a vezetés, kuta- 
tás, fejlesztés, tervezés, üzemeltetés, marketing stb. között. Egyszersmind a tar- 
tós, mély és széles alapok megteremtéséveéi, a feladat- és problémamegoldás, 
az önképzés igényének, készségeinek és módszereinek kifejlesztésével úgy kell 
indítanunk az ifjú mérnököket, hogy életpályájuk során végig imegőrizzék az 
új iránti fogékonyságot, az innovatív magatartást. 

A tudományos-technikai forradalom eredményeként a mérnöki munka 
termelékenysége és multidiszciplináris jellege gyorsuló ütemben fokozódik. 
A méreteiben kicsiny, de a mérnöki szakterületek választékában bármely nagy 
országéhoz hasonlóan gazdag hazai ipar is indokolja a mérnöki konvertibili- 
tásnak ezt az átfogó értelmezését. 


A kreativitás, a feladat- és problémamegoldás, a szintézis a mérnök mun- 
kájának alapvető jellegzetessége, ezért úgy véljük, hogy a korszerűen felké- 
szült mérnök konwvertibilitását az erős elemzőkészség mellett az önképzés, az 
adaptáció készsége, az összetett feladatok megoldásának készsége jelenti, amely 
szilárd társadalomtudományi, matematikai és természettudományos, konstruk- 
ciós, technológiai, gazdasági és vezetési ismereteken alapul. 

Ismeretesek tehát a feladatok, a megoldás módjai részleteiben azonban 
még nem. Tudjuk, hogy oldanunk kell a szakok és ágazatok merevségét, tud- 
juk, hogy a mérnökképzés hagyományos, alapvetően analitikus értékeinek meg- 
őrzése mellett kell beépítenünk már:az alapképzésbe is a tudományos-techni- 
kai forradalom hatására kialakult új ismeretanyagot, az informatikát, a rend- 
szertechnikát, az automatizált tervezést és irányítást, hiszen ezek a mérnöki 
alkotókészség felszabadításának és kibontakoztatásának alapvető eszközei. 

A műszaki felsőoktatásnak a hatvanas évek végén az üzemmérnökképzés 
bevezetésével kialakult rendszere a technológusképzés újraindulásával ismét 
jelentősen változik. Újból meg kell fogalmaznunk a technikus, az üzemmérnök 
és az okleveles mérnök szerepkörét, ki kell alakítanunk, az iparral együtt, az 
ésszerű munkamegosztást közöttük. 

A változások! mérete és sebessége, a feladatok nagysága az iparvezetés, az 
OMFB, az Akadémia, a művelődési tárca, az ipar és a felsőoktatási intézmé- 
nyek együttes erőfeszítéseit sürgeti a korszerű mérnökképzés és az intézmé- 
nyes továbbképzés összefüggő, a teljes mérnöki életutat átfogó rendszerének 
megteremtésében. 


Bonyolult kölcsönhatások 


A ma végzett mérnök minősége határozza meg a holnap műszaki haladásának 
személyi feltételeit. A ma útjára bocsátott mérnök színvonala, alkotókedve 
és -készsége függ az oktatás és az oktató minőségétől, korszerűségétől, az ipar 
megítélésétől, s nem kevésbé a körülötte kialakult társadalmi hangulattól. 

Az ifjúság érzékenyen reagál nemcsak az egyes szakmák jövedelmi vi- 
szonyaira, presztízsére, hanem az egyes ágazatok állapotára, perspektíváira, 
látványos sikereire, drámai kudarcára, tartós vergődésére, válságára is. Gon- 
doljunk csak rá, hogy egy-egy olimpiai cím egész sportágakat hoz mozgásba. 
A magyar gabonatermesztés világraszóló eredményei nyilvánvalóan vonzzák 
a tehetséges fiatalokat. Az első szovjet szputnyik fellövése az egész hiúságá- 
ban megsértett amerikai nemzetet mozgásba hozta, és a szputnyik-sokk ha- 

tásaként a műszaki felsőoktatás évtizedekig tartó, máig ható fellendülése kö- 
vetkezett be. 

A magyar ipar és műszaki fejlesztés sem látványos sikerekben, sem drámai 
vereségekben nem bővelkedik, tisztességgel teszi a dolgát, nehéz, olykor irreális 
feltételek között. Divatos elmarasztalása, perspektíválatlanságának hirdetése, 
gyakran tapasztalható , leírása" nem ébreszthet vonzalmat az ifjúságban a mér- 
nöki pálya iránt. Szükségszerű megújulásának, a gyors műszaki haladásnak, a 
technológiai fejlesztés létfontosságának és lehetőségének kell hangot adnunk. 
A szép és nehéz feladatok mindig s ma is vonzzák az ifjúságot. 

A magyar műszaki felsőoktatás újabb megújulása csak az ipar megújulá- 
sának részeként valósulhat meg. Ennek egyetlen lehetséges módja, hogy a 
felsőoktatás súlyának, méreteinek, kutatási-fejlesztési potenciáljának megfelelő 
feladatokat kapjon a hosszú és középtávú országos és ágazati tudományos, 
kutatási és fejlesztési programok megvalósításában. Ezt a célt és feladatot a 
párt tudománypolitikai irányelvei már tizenöt évvel ezelőtt markánsan meg- 
fogalmazták, de a felsőoktatás még mindig nem épült be intézményesen és 
szervesen a hazai kutatásfejlesztés harminc évvel ezelőtt kialakult rendszerébe. 
Ezt mutatják a központi műszaki-fejlesztési programokban való részvétel és 
az eszközellátottság adatai egyaránt. Bizonyos területeken és időszakokban 
a helyzet kimondottan romlott. A jelenlegi OKKFT-programok között az ipar 
területén több is akad, amely lényegében megkerülte a felsőoktatási intézmé- 
nyeket. Olyan luxus és pazarlás ez, amely hosszú távon nem engedhető meg 
sem az ipar, sem a felsőoktatás fejlődése szemszögéből. 

Közhelynek számít a felsőoktatás eszközbázisának elavulása, a hazai ipar 
élbolyához képest is tapasztalt elmaradottsága, az a tény, hogy helyenként a 
valamelyest is korszerű oktatás elemi feltételei is hiányoznak. Az egyetemek 
és a főiskolák saját forrásai, a művelődési tárca szűkös keretei nem elegen- 
dőek, a számítástechnikai eszközök, műszerek, berendezések beszerzésére, fo- 
lyamatos korszerűsítésére, cseréjére. Ilyen feltételek mellett nem. vagyunk ké- 
pesek a szükséges előretartásra, arra, hogy gyakorlott vadász módjára a sebe- 
sen futó vad, a gyorsan fejlődő ipar elé célozzunk. 

Nem az oktatási rendszer magánügye a korszerű eszközbázis. Mindenütt 
nemzeti ügy, amelyben az állam és az ipar is fontos feladatokat vállal. Ja- 
pánban és az Egyesült Államokban az új szuperszámítógépek az egyetemekre 
kerülnek, a legújabb nyugatnémet szerszámgépeket és robotokat először az 
egyetemi tanszékeken helyezik el, az IBM 50 millió dolláros alapot létesített 
a rugalmas automatizált gépipari gyártás oktatásának fejlesztésére. Ezek olyan 
befektetések, amelyek jól képzett mérnökökben, konkrét kutatási és fejlesztési 
eredményekben egyaránt bőségesen megtérülnek. 

Nekünk is keresnünk kell a hasonló hatékony megoldásokat, már csak 
azért is, mert ma súlyos milliárdok hiányoznak a felsőoktatásból. A BME idén 
megtartott pártértekezlete egyértelműen megállapította, hogy a fejlesztéshez 
rendelkezésre álló erőforrások az ipari szerződéses munkákból eredő, nem le- 
becsülendő méretű saját fejlesztési alapokkal együtt sem elegendőek, még az 
eszközbázis szintentartásához sem. 

Különösen fontos az akadémiai, ipari és egyetemi-főiskolai kutatási- 
fejlesztési kapacitások harmonikus együttműködése azokon a stratégiai fontos- 
ságú szakterületeken, amelyek világszerte most bontakoznak ki. Iyennek te- 
kintem saját szűkebb működési körömben a robottechnikát, a mechatronikát, 
a rugalmas, csökkentett felügyelet mellett is működőképes, automatizált gyár- 
tórendszereket, s általában a szoftveripart. Még nem szalasztottuk el a lehető- 
ségeket, ma még megvan az esélyünk arra, hogy végzetes késés nélkül be- 

kapcsolódjunk az ipar, a gépipar korszakváltási folyamatába. E folyamat jel- 
legzetes vonásai az alacsony anyag- és energiaigény, a magasan kvalifikált szel- 
lemi és fizikai munka, csupa olyan vonás, amely megfelel nemzeti adott- 
ságainknak. 


Jó határozatok, közös érdekek, lassú fejlődés 


Alz oktatás számára meghatározó erejű az intézményes együttműködés az aka- 
démiai és az ipari kutatással, fejlesztéssel. Meggyőződésem, hogy iparunknak 
szüksége van arra a kutatási-fejlesztési háttérre, amit a műszaki felsőoktatás 
képes nyújtani. 

Sorozatban születtek a helyes párt- és kormányhatározatok, az ipar és a 
felsőoktatás is felismertel a közös érdekeket, az egymásrautaltságot a jelen és 
a jövő feladatainak megoldásában, mégis lassú a fejlődés, sőt időnként és 
helyenként a régen kialakult és harmonikus kapcsolatok is felbomlanak. Hol 
keressük az okokat? A párt és a kormány politikájával egyetértő, többségük- 
ben kommunista vállalati vezetőkben, professzorokban, iparirányítókban, akik 
egyfajta szabadkőműves páholyként szabotálják a párt és a kormány Ppoliti- 
káját? Vagy értsünk egyet azzal a bizonyos egyetemi (és kutatóintézeti) kö- 
rökben tapasztalható szélsőséges véleménnyel, hogy a végzetesen elmaradott 
hazai ipar képtelen felemelkedni a felsőoktatás (és a kutatóintézeti hálózat 
által képviselt szellemi, tudományos magaslatokra? Netán az a szintén tapasz- 
talható szélsőséges ipari vélemény igaz, hogy a hazai kutatás (így az egyetemi, 
főiskolai is) csak semmire sem használható tanulmányok gyártására képes, 
iparilag hasznosítható kutatási, műszaki-fejlesztési eredményekre viszont nem? 

Nyilvánvaló, hogy a helyzet nem ilyen egyszerű, sok bonyolult ok fékezi 
a fejlődést. Kezdjük talán azzal, hogy iparunk (de legalábbis az általam 
belátott gépipar) állandó stratégiai késésben, van a kutatás, a műszaki fejlesz- 
tés terén. Nem a holnapi, a néhány évre előre prognosztizálható piacra, hanem 
a napi igényekre, a konkrét rendelésekre fejlesztenek, már csak a műszaki- 
fejlesztési alapok szűkös volta miatt is. Ez a rövid távú vállalati érdekeltség 
nyilvánvalóan ellentmond a hosszabb távú témákban érdekelt kutatóhelyek 
szándékainak és lehetőségeinek. 

A központosított műszaki fejlesztési alapok mozgósítása sem vezetett át- 
ütő eredményekhez. Az OKKFT-programok, tárcaprogramok sok esetben el- 
aprózódtak kisebb hatású és volumenű vállalati akciók támogatására, s az az 
általában helyes elvárás, hogy vállalati fejlesztési alapokat is mobilizáljanak, 
sőt a központi támogatás nagy részét vissza is térítsék, eleve kizárta a felső- 
oktatást (de a kutatóintézetek többségét is) a projektek fővállalkozói sorából 
(saját mozgósítható alapok és nyereség híján). Vegyük még hozzá az ipar 
krónikus beruházási éhségét, amelyet a források beszűkülése mellett a gép- 
iparban az évtizedek óta esedékes és mindig elmaradt technológiai rekonstruk- 
ció szükségessége is fokoz, s máris érthetővé válik az a vállalati magatartás, 
amely a kutatás-fejlesztés helyett a fejlesztő (és termelő) beruházást részesíti 
előnyben, s lévén a központi támogatás kedvezményezettje, nehezen mond le 
a beszerezhető kutatási eszközökből a kutatóhely javára. 

Mérsékelik a. felsőoktatás kutató-fejlesztő kapacitásával szemben támasz- 
tott igényeket az egyébként helyes licencvásárlások is. A licencadó vállalat 
bevált "—. bár legtöbbször már nem a legkorszerűbb — terméke, jó híre s a 
licenccel gyakran együtt beszerzett technológiai eljárások javítják a hazai 

vállalat piaci esélyeit, gyártási kultúráját. Sajnos, igen gyakran elmarad azon- 
ban a licenc továbbfejlesztése, amiben szerepe lehetne a hazai kutatásnak. 
Sokszor az elavult termékek hasznosítását is előnyben részesítik a korszerű, 
de kockázatokkal terhes hazai fejlesztéssel szembcu, s az állam is egyre keve- 
sebb kockázatot vállal a vállalati fejlesztési akciókban. 

Katasztrofálisan leértékelődött hazánkban a tudás, a korszerű ismeret, az 
információ, éles ellentétben az egész fejlett világban tapasztalható változások- 
kal. Ez tükröződik a gyakorló mérnök, a kutató, a fejlesztő jövedelmi viszo- 
nyaiban is, amiről már sokat írtak. Számomra ez nem elsősorban rétegproblé- 
ma, A fő baj ott van, hogy a kiemelkedően eredményes kutató, fejlesztő, ter- 
vező jövedelme alacsony. Leértékelődött a kvalifikált munka, az új szellemi 
értékek előállítása, miközben felértékelődött a rutin. A vállalkozások gyakran 
a legjobb alkotókat vonják el a kutatásból, fejlesztésből. Egy cikk vagy könyv 
fordításával például többet lehet keresni, mint megírásukkal. Az általános 
negatív hozzáállást jelzi az is, hogy szinte naponta olvashatunk elítélő meg- 
jegyzéseket a tanulmánykészítésről, holott minden kutatásnak, fejlesztésnek 
azzal kell kezdődnie. 

Mindinkább az a helyzet alakul ki, hogy nincs, aki finanszírozza a tudás, 
a korszerű ismeret megszerzését, karbantartását. Az akadémiai intézetekben, 
egyetemeken is egyre kevesebb a pénz a diszciplináris kutatásokra. Így aztán 
igen gyakran azt sem tudjuk, milyen téren mennyire vagyunk lemaradva, hol 
tart a világ élmezőnye. Elegendő talán az a példa, hogy a legilletékesebb szak- 
mai fórum is sajtóhibának értelmezte a nanotechnológia, a mechatronika egyes 
új eljárásainak megnevezését, mert előtte nem is találkozott vele. 


Ilyen viszonyok között nem lehet hatékony a legkorszerűbb licencek, tech- 
nológiai eljárások átvétele sem, hiszen azok mindig csak a jéghegy csúcsát je- 
lentik, amely az ismeretekre, a fogadókészségre mint a jéghegy víz alatt meg- 
húzódó tömegére támaszkodik. Ezek hiányában a jéghegy csúcsa válik jég- 
heggyé, alig látható parányi csúccsal. 

Közismertek az érdekviszonyok krónikus problémái. Ezek ma, a különbö- 
ző , mellékmunkák"? hatására még inkább az együttműködés ellen dolgoznak, 
hiszen a kooperáció közvetlenül is befolyásolja az egyéni jövedelmeket. 

Még mindig hiányzik egy szem az innovációs láncból. Egyre több ugyan a 
kisvállalkozás, ezek azonban nem töltik be a közvetítő szerepkört az intézeti, 
egyetemi kutatás-fejlesztés és az ipar között. Így aztán irreális elvárások fo- 
galmazódnak meg a kutatóhelyekkel szemben. Végezzenek alap-, alkalmazott 
kutatást, műszaki fejlesztést, érleljék meg az eredményeket az ipari alkalma- 
zásig, gyártsanak, sokszorosítsanak készterméket, tartsák azokat karban, gon- 
doskodjanak a szervizről stb. Erre a feladatra nem is nagyon alkalmasak, s ez 
a felfogás káros is, hiszen az újabb kutatási-fejlesztési feladatok elől vonják el 
az amúgy is szűkös kapacitásokat. 

Alacsonyabb szintű rendeletek is gátolják a párt- és kormányhatározatok 
érvényesülését. Korszerűsíteni kell a felsőoktatás eszközbázisát — sürgetik a 
központi határozatok. Ugyanakkor az egész felsőoktatásra érvényben van a 
, beruházási stop", amely 50 000 forint értékhatár felett külső forrásokból (Or- 
szágos Műszaki Fejlesztési Bizottság, Ipari Minisztérium, vállalat stb.) is tiltja 
az eszközök beszerzését. Hasonló gátat jelent a rendkívül alacsonyan megálla- 
pított , beruházási színvonal", amelyet a költségvetési intézmények akkor sem 
léphetnek túl, ha olyan rendelő akadna, amely a konkrét kutatási-fejlesztési és 
oktatási feladathoz adná a pénzt, és amelynek alapjait országos szinten egyszer 
már beszámították a , beruházási színvonalba". Káros az ilyen takarékosság, 

amely egyébként is az érzékenységi küszöb alatt van országos szinten, s igen 
jelentős új szellemi és anyagi értékek létrejöttét gátolja. 

Sok a tennivaló a felsőoktatás házatáján is. Vonzóbb partnerré kell vál- 
nunk az ipar számára. Növelnünk kell vállalkozókészségünket, fokozni érde- 
keltségünket és részvételünket az ipari hasznosításban; jobban kell szervez- 
nünk magunkat, rugalmasabb belső struktúrákat kell kialakítanunk, erősíteni 
belső és külső kooperációs készségünket, fokoznunk kell képességünket nagy- 
szabású komplex, projekt jellegű feladatok vállalására és eredményes megol- 
dására. Meg kell teremtenünk az oktatás, a diszciplináris kutatás és projekt- 
szerű szerződéses munkák nagyobb, jobb összhangját. 


Kedvező változások jelei 


Alz utóbbi néhány évben a kedvező változások jelei tapasztalhatók mind a. fel- 
sőoktatásban, mind az iparban. Arra lehet: következtetni, hogy a kormányzat a 
hetedik ötéves tervperiódusban a korábbinál nagyobb mértékben számít a mű- 
szaki-fejlesztési feladatok megoldásában a felsőoktatásna, több feladatot ad, 
jobb feltételeket ígér. Nagyon üdvözölhető az Ipari Minisztérium és az Orszá- 
gos Műszaki Fejlesztési Bizottság állásfoglalása, amely szerint az ipar megúju- 
lásának egyik előfeltétele a vállalati személyi fogadókészség megteremtése, en- 
nek pedig az oktatás korszerűsítése. Örülünk, hogy az oktatás fejlesztése be- 
épül több központi programba, hogy az aprópénzre váltott kutatási-fejlesztési 
politikának is szerves részévé vált az emberi tényező, a személyi feltételek 
javítása. 

Ma már nem nagyon ritka a tanszékeken a vállalat tulajdonában levő és 
maradó korszerű berendezés, amely az oktatást és a vállalat saját fejlesztési 
céljait egyaránt szolgálja. 

Egyre több kutatási-fejlesztési társaság alakul egyetemek, kutatóintéze- 
tek és vállalatok részvételével, sőt ma már realitás az is, hogy az egyetem 
közös fejlesztővállalat, leányvállalat részvényesévé válik. 

A felsőoktatásban megvan a megújulás igénye és képessége. Ezt a tantár- 
gyak folyamatos korszerűsítése mellett új képzési ágazatok, szakmérnöki kur- 
zusok, továbbképzési formák indítása, jelentős oktatási kísérletek, a tehetség- 
gondozás új formái éppúgy jelzik, mint a tudományos eredmények. E fo- 
lyamatokat az ipar és a felsőoktatás feszesebb együttműködésével kell felgyor- 
sítanunk. 

Nem nemzeti ajándékot kérünk. Nagyobb részt kérünk a holnapunkat meg- 
határozó országos műszaki-fejlesztési feladatokból, és eszközöket a megoldá- 
sukhoz, valamint a korszerű oktatáshoz. Bizonyos, hogy olyan befektetésről van 
szó, amely rövid és hosszú távon egyaránt jól kamatozik. 


Lindner Sándor 


A KNEB FŐOSZTÁLYVEZETŐJE 


Áz újjáválasztott 
népi ellenőrzési bizottságok 


Az országgyűlési képviselőkkel és a tanácstagokkal azonos időtartamra vá- 
lasztják meg a népi ellenőrzési bizottságok tisztségviselőit és tagjait. Mivel 
az 1980-ban választott bizottságok mandátuma az év közepén lejárt, az or- 
szággyűlési és tanácsválasztásokkal egy időben sor került a népi ellenőrzés 
különböző szintű testületeinek újjáválasztására is. 

A választás előkészítésében és egész menetében jelentős szerepet töltöttek 
be a területileg illetékes párt- és tanácsi szervek. A fővárosban és vidéken 
egyaránt a népi ellenőrzés felsőbb irányító testületeinek javaslatára válasz- 
tották meg a helyi bizottságokat. Az előírások értelmében a fővárosi és a 
megyei népi ellenőrzési bizottságok elnökeire, elnökhelyetteseire és tagjaira 
a Központi Népi Ellenőrzési Bizottság, a fővárosi kerületi, a városi és a városi 
jogú nagyközségi bizottságok összetételére a fővárosi, illetve a megyei népi 
ellenőrzési bizottság tett javaslatot. Az előterjesztés megtételére hivatott tes- 
tületek az illetékes párt- és tanácsi szervekkel előzetesen megvitatták elkép- 
zeléseiket, velük együttműködésben -és egyetértéssel terjesztették elő javasla- 
taikat a tanácsok alakuló ülésein. 

A tanácsüléseken országosan 163 bizottságot választottak meg 1615 tag- 
gal. A Fővárosi Népi Ellenőrzési Bizottság az elnökkel és elnökhelyettesekkel 
együtt 15 tagból, a megyei népi ellenőrzési bizottságok átlagosan 11, a többi 
területi bizottság átlagosan 9 tagból áll. 

A közigazgatási rendszer korszerűsítése következtében megnövekedett 
a városok száma, ezzel párhuzamosan városi jogú körzetközpontok is alakul- 
tak. Az új helyzethez igazodva a városok és a körzetközpontok túlnyomó ré- 
szében — élén függetlenített vagy társadalmi elnökkel — létrejöttek a népi 
ellenőrzési bizottságok. A korábbi ciklushoz képest ily módon 25 új népi ellen- 
őrzési bizottság alakult. A bizottságok száma azonban még Így is elmarad a 
körzetközpontokétól, ami szükségessé teszi, hogy egyes bizottságok a jövőben 
is nagyobb területen működjenek, kiterjesztett hatáskörrel rendelkezzenek 

A bizottsági tagok közül mintegy hétszázan először kapcsolódnak be a 
testületek munkájába. Ez a szám természetesen magába foglalja az újonnan 
létrejött bizottságok 147 tagját is. 

A választások során az idős, a munkában megfáradt bizottsági tagok 
kiválása, az időközben bekövetkezett munkakörváltozások, a minőségi köve- 
telmények fokozódása miatt az 1980-ban delegált bizottsági tagok mintegy 
30 százaléka cserélődött ki. Alapvetően egészségesnek minősíthető a cserélő- 

désnek ez a mértéke. Az öt esztendő sok változása mellett szerepe van ebben 
annak is, hogy a területi népi ellenőrzési bizottságok tisztségviselői és tagjai 
közül — szakmai munkájuk, politikai tapasztalataik, közéleti szereplésük 
alapján — sokan kerültek különböző párttisztségbe, gazdasági funkciókba. 

A választás eredményeként a munka folyamatossága kellőképpen bizto- 
sított. Az új bizottságok alkalmasak a növekvő feladatok ellátására, szakmai 
összetételük tükrözi az adott közigazgatási körzet arculatát, a terület társadal- 
mi-gazdasági sajátosságait. A bizottságok működéséhez, a függetlenített ap- 
parátusok és a testületek munkájához szükséges feltételeket az illetékes párt- 
és tanácsi szervek közreműködésével mindenütt sikerült biztosítani. 


A népi ellenőrzési bizottságok tisztségviselőivel és tagjaival szemben alapvető 
követelmény a szocialista társadalmi rendszerünkhöz való hűség, a büntetlen, 
a feddhetetlen előélet. Szükséges az is, hogy a testületi tagok élvezzék a mun- 
kahelyi párt- és gazdasági vezetők bizalmát, megértő támogatását. A testületi 
munka kezdeményező-, elemző- és szervezőkészséget igényel, alkalmasságot fel- 
tételez az emberf kapcsolatok kialakításában és tartásában. Mindezek mellett 
kiemelkedő jelentősége van a megfelelő politikai és szakmai felkészültségnek, 
a közügyekben való jártasságnak, a népi ellenőrzési munkában szerzett ta- 
pasztalatnak. A gondos kiválasztás eredményeként a testületek tagjai meg- 
felelnek az egyre növekvő követelményeknek. 

A bizottságokba újonnan kerültek többsége előtt sem ismeretlen a népi el- 
lenőrzés tevékenysége. Ők a népi ellenőrök több tízezres táborához tartoznak, 
akik a népi ellenőrzés megtisztelő, társadalmi megbecsülésnek örvendő fel- 
adatainak ellátásában korábban is bizonyították hozzáértésüket,. politikai és 
szakmai rátermettségüket. A társadalmi alapon szerveződő testületek tagjai- 
nak sorába a pártszervezetek által javasolt, azok bizalmát élvező, többségé- 
ben kipróbált népi ellenőrök kerültek. Olyanok, akik a közügyekben szerzett 
jártasságuk, illetve rátermettségük alapján köztiszteletben állnak, s a terü- 
leti feladatok megoldása mellett az országos tennivalók ellátásában is közre 
tudnak működni. Megfelelnek annak az igénynek, hogy az élet minden terü- 
letén erősödjön a társadalmi kontroll szerepe. 

A pártszervek és -szervezetek nagy segítséget nyújtanak a népi ellen- 
őrzés társadalmi bázisának erősítéséhez. Figyelemmel kísérik a szervezetben 
dolgozók tevékenységét, politikai támogatást nyújtanak munkájukhoz. Sokan 
pártmegbízatásként látják el az önként vállalt népi ellenőri feladatokat 

Természetes igény, hogy a népi ellenőrzés vizsgálatai messzemenően te- 
gyenek eleget a szakmai és politikai követelményeknek. Ehhez viszont az 
szükséges, hogy a népi ellenőrzésben minél nagyobb számban dolgozzanak 
magasan kvalifikált szakemberek, akik képesek eligazodni a helyi ügyekben. 
a társadalmi, gazdasági élet által felvetett kérdésekben. 

Kedvező, hogy a szakmai végzettséget tekintve a népi ellenőrzési bizott- 
ságok összetételében pozitív irányú elmozdulás következett be a választások 
során. Jelenleg a testületi tagok 68 százaléka felsőfokú végzettséggel rendel- 
kezik. Az öt esztendővel ezelőttihez képest emelkedett a felsőfokú szakmai 
végzettséggel rendelkezők száma és aránya. 

A bizottsági tagok foglalkozás szerinti összetétele is kedvezőbb a koráb- 
binál. Nőtt a közgazdászok aránya (11 százalékról 17,4 százalékra). Ez azért 
is indokolt, mert napjainkban a vizsgált témák túlnyomó többsége gazdasági 
természetű. Emelkedett az agrár- és a műszaki szakemberek (24 százalékról 

27,4 százalékra), az orvosok, a pedagógusok, illetve egyéb értelmiségiek (12.,2 
százalékról 22 százalékra) száma és aránya. A korábbiakhoz képest változatlan 
a jogászok részaránya (7,5 százalék). Jelentősen csökkent viszont a középfokú 
végzettséggel rendelkező szakalkalmazottak aránya (34 százalékról 14,6 szá- 
zalékra). A népi ellenőrzési bizottságokba delegáltak 67 százaléka vezetői, 33 
százaléka beosztott munkakört lát el. 

A népi ellenőri munka társadalmi jellege szempontjából mindenkor 
meghatározó jelentősége volt a munkások részvételének. Az előző ciklushoz 
képest a bizottságokban nőtt a fizikai dolgozók száma. A gyárakban. a mun- 
kapadok mellett dolgozó bizottsági tagok szemléletmódjukkal, tapasztalataik- 
kal eredményesen segítik a testületek munkáját, szakértelmük az ilyen jel- 
legű ismereteket igénylő feladatok megoldásánál jól kamatoztatható. 

A társadalomban betöltött jelentős, sokoldalú szerepükből adódóan szük- 
séges a nők fokozottabb bevonása a népi ellenőrzés munkájába. A testületi 
tagok nemek szerinti összetétele is kedvezőbben alakult a választások során, 
a korábbiakhoz viszonyítva emelkedett a nők .aránya. Míg 1980-ban a bi- 
zottságokban a nők aránya 22 százalék volt, addig 1985-ben 25 százalékos 
részarányt képviselnek. Jónak mondható a bizottsági tagok" életkor szerinti 
összetétele, a fiatalok növekvő arányú részvétele a testületekben. Az előző 
időszakhoz hasonlítva 31 százalékról 36 százalékra nőtt a 39 év alattiak ará- 
nya a különböző szintű területi bizottságokban. 


A népi ellenőrzési bizottságok tagjainak több mint harminc százaléka párton- 
kívüli, ami azt tükrözi, hogy a népi ellenőrzés széles társadalmi bázisra épül, 
számít a szocializmus ügye iránt elkötelezett emberek ismereteire, szaktudásá- 
ra. A bizottságok kommunista és pártonkívüli tagjainak zöméről egyaránt 
elmondható, hogy széles körű közéleti tevékenységet folytatnak, nagyobb ré- 
szük e megbízatás mellett egyéb társadalmi munkát is végez. 

Annak elősegítésére, hogy a testületi tagok mielőbb elsajátítsák a munká- 
jukhoz szükséges sajátos ismereteket, a bizottságok újonnan választott tagjai 
szervezett képzésben és továbbképzésben vesznek részt. Ennek során meg- 
ismerik a szervezet tevékenységét, feladat- és hatáskörét. Egy konkrét téma- 
vizsgálatba való bekapcsolásuk révén a gyakorlatban sajátítják el az ellenőr- 
zési munka elméleti és módszertani ismereteit. A résztvevők előadásokat hall- 
gatnak meg a vizsgálatok realizálásának jogi lehetőségeiről, a felelősség meg- 
állapításának és érvényesítésének kérdéseiről, a közérdekű bejelentések és 
panaszok intézésének módjáról. 

A területi népi ellenőrzési bizottságok szorosan együttműködnek az ille- 
tékes párt- és tanácsi szervekkel. A népi ellenőrzés vizsgálatai gyakran kap- 
csolódnak a párttestületek által napirendre tűzött kérdésekíhez. 

A pártszervek figyelemmel kísérik a népi ellenőrzési testületek munkáját, 
segítik tevékenységüket. A pártszervekkel kialakított szoros kapcsolatukat 
példázza az, hogy a bizottságok tisztségviselői egyre nagyobb arányban 
tagjai a párttestületeknek, a területi pártbizottságoknak, illetve a mellettük 
működő munkabizottságoknak. A megyei népi ellenőrzési bizottsági elnökök 
fele megyei pártbizottsági tag, 47 százaléka a pártbizottság valamely munka- 
bizottságának tagja. A területi népi ellenőrzési bizottsági elnökök megköze- 
lítőleg 40 százaléka tagja az illetékes területi pártbizottságnak, 25 százaléka 
munkabizottsági tag. Ily módon a bizottságok tisztségviselői számára lehető- 
ség nyílik, hogy a különböző pártfórumokon hasznosítsák a munkájuk során 
szerzett tapasztalatokat. 

A tudományos-műszaki 
haladás meggyorsítása 


TESTVERPARTOKROL 


OSSZEÁLLÍTÁS TESTVÉRLAPJAINKBÓL 
A termelés intenzifikálásának útján 
NMAPTVHHAS 


Napjainkbban befejeződött Kijev 1990-ig szóló általános iparfejlesztési kon- 
cepciójának, valamint a tudományos-technikai haladás 2005-ig érvényes 
komplex programjának a kidolgozása. Ezek meghatározzák a beruházási és a 
tudományos-műszaki fejlesztés főbb irányait, valamint azt, hogyan lehetne 
maximálisan hasznosítani a tudományos vívmányokat a város gazdasági 
életében. 

Az iparfejlesztés döntő fontosságú irányai a következők: a működő vál- 
lalatok rekonstrukciója és műszaki berendezéseinek modernizálása, az erő- 
forrásokkal való takarékoskodás, a termékminőség számottevő javítása. Az 
iparba irányuló összes befektetéseknek mintegy 70 százalékát már ma is re- 
konstrukcióra és műszaki felújításra fordítják, s úgy tűnik, nem is rossz ered- 
ménnyel. Ámde egy olyan városban, ahol az új vállalatok építése korlátozott, 
ez nyilván nem elegendő. A számítások szerint az említett arányt 80 száza- 
lékra vagy még magasabbra lehet emelni. Erről tanúskodnak a legjobb ter- 
melési kollektívák tapasztalatai is. 

A városi pártszervezet, amikor a meglevő vállalatok rekonstrukcióját kez- 
deményezte, a termelésben dolgozók és a tudósok erőfeszítéseit a termelés mű- 
szaki megújítására összpontosította, mégpedig a nagy termelékenységű beren- 
dezések, robotok és manipulátorok alkalmazása, a komplex gépesítés és a 
technológiai folyamatok automatizálása révén. Rugalmas automatizált termelési 
rendszereket hoztunk létre és működtetünk. 

Annak tudatában, hogy a kapacitásnövelés nem könnyű dolog, még a 
befektetések tervezett megduplázásával sem, arra hívjuk fel a pártszervezetek 
és a munkakollektívák figyelmét, hogy vizsgálják felül a terveket, nem le- 
hetne-e túlteljesíteni azokat a belső tartalékok mozgósításával: a berendezések 
kihasználása érdekében például növelve az átlagos műszakszámot, széles kör- 
ben alkalmazva a komplex gépesítést és az automatizálást, a munkaszervezés 
és a bérezés komplex formáit. Olyan tényezőket kellene mozgósítani tehát, 
amelyekkel lényeges befektetések nélkül is teljesíthetők az adott feladatok. 
Mindehhez nagy lehetőségeket biztosítanak a városban folyó munkálatok, 
amelyek a munkahelyek számbavételére és racionalizálására irányulnak. Itt is 
a szerszámgépgyártók járnak elöl az ügy korszerű megközelítését illetően. Az 
egyesülésnél rendezett munkahely-felülvizsgálat első időszakában kivontak a 
termelésből 450 elavult szerszámgépet, modernizáltak több mint ezer technoló- 
giai berendezési egységet, s a kézi munkából kivontak 150 embert. 

Az intenzifikálás, a társadalmi termelés hatékonyságának fokozása csakis 
úgy lehetséges, ha a gyakorlatban széles körben alkalmazzák a tudományos- 
technikai vívmányokat. A városi pártbizottság éppen ezért egyre nagyobb 
figyelemmel kíséri ezeket a kérdéseket. Kijevben kialakították a tudományos- 

technikai fejlődés tervezésének és e munka pártirányításának rendszerét. En- 
nek a rendszernek az alapját még a kilencedik ötéves tervben vetették meg 
azzal, hogy a kijevi iparvállalatok, a tudományos kutató, a tervező-konstruktőri 
szervezetek és a főiskolák széles körben szerződéseket kötöttek egymással a 
tudományos-technikai együttműködés érdekében. A termelők és a tudósok 
már korábban is alkalmaztak ilyen együttműködési formákat. Ezek azonban 
lényegében csak helyi kezdeményezések voltak, és a közvetlen résztvevőkön 
kívül senki sem ellenőrizte őket. Most ezt a munkát a párt városi és kerületi 
bizottságai, a vállalatok és a tudományos intézmények pártszervezetei vették 
ellenőrzésük alá. Eredményeit kezdik számba venni a szocialista munkaverseny 
értékelése során, és akkor is, amikor a pártbizottságok vagy az alapszerveze- 
tek beszámoltatják a kommunista vezetőket. Végeredményben ma már a vá- 
ros minden vállalatának vannak ilyen szerződései. 

A tudományos vívmányoknak a termelésbe való bevezetését akadályozó 
úgynevezett objektív nehézségek között szokták említeni azt, hogy a 
termelők és a tudományos tervező szervezetek érdekei gyakran eltérőek. 
A gyakorlat tanúsága szerint ezt az akadályt sikeresen le lehet küzdeni, ha 
az illetők a kölcsönös vádaskodásról áttérnek a kölcsönös és szoros együtt- 
működésre. Az első lépést a pártszervezeteknek kell megtenniük. Az utóbbi 
idők figyelemre méltó jelensége, hogy a tudományos intézmények és a válla- 
latok pártbizottságai és pártirodái együttes üléseket tartanak. A közös cse- 
lekvésben való érdekeltség és az arra való készség kifejezésre jut a megbeszé- 
lések során elfogadott ajánlásokban, amelyek pontosan megszabják a felek 
kötelezettségeit. 


Annak az időnek a lerövidítése, amíg a tudományos eredményeket sike- 
rült bevezetni a termelésbe, nagymértékben függ a tudományos intézmények 
kutatási-kísérleti és szervezési-konstruktőri bázisától. Annak idején tevékenyen 
támogattuk az USZSZK Tudományos Akadémiájának a tudományos-technikai 
komplexumok létrehozására irányuló tevékenységét. A múlt év végén az 
akadémiai tudományos-technikai komplexumok bázisán új, problémaorientált, 
önálló elszámolású alegységek kezdtek működni: a mérnöki központok. Ezek 
a központok az intézetek megfelelő osztályainak tudományos-módszertani út- 
mutatásai szerint dolgoznak, s rendelkeznek konstruktőri és kísérleti-technoló- 
giai bázissal is. Technológiai-konstruktőri kutatásokat folytatnak, foglalkoznak 
az ipari technológia átalakításával, a legújabb berendezések kísérleti minta- 
darabjainak és nullszériáinak elkészítésével, elemzik a népgazdasági ágazatok 
újfajta eszközök iránti szükségleteit. Javaslatokat és dokumentációt készítenek 
ezek sorozatgyártására. 

A gazdaság intenzifikálásának nagy és bonyolult feladatait csak úgy lehet 
megoldani, ha mélyreható változások történnek a pártalapszervezetek szervező- 
és tömegpolitikai munkájában. Azt a feladatot tűztük eléjük, hogy igyekezze- 
nek átalakítani az emberek gondolkodását és hangulatát, s az erőfeszítéseket 
koncentrálják a tudományos-technikai haladás meggyorsítására. 


(Sz. Martinyuk, 


a kijevi városi pártbizottság titkára cikkéből. 
Megjelent a Partyijnaja Zsizny 1985/1808. számában.) 

A hozzáértés és a kezdeményezőkészség 
növelése 


Gazdaságunk helyzete ma más, mint három évtizeddel ezelőtt volt. Sok min- 
den megváltozott. A termelésben érvényesül az automatizálás, az elektronika és 
a számítástechnika. Amennyiben hozzáértéssel akarunk irányítani, manapság 
nem mellőzhetjük a szociológiai és a pszichológiai módszereket. Meg kell is- — 
mernünk és alkalmaznunk kell az új tudományos és műszaki ismereteket, nem 
idegenkedhetünk tőlük, mivel a tudomány és a termelés összefonódásának 
folyamata nemcsak tartós, hanem egyben jelentősen gyorsuló folyamat is. 

Manapság a sikeres vezetés elképzelhetetlen a progresszív irányítás elmé- 
letének és gyakorlatának megalapozott ismerete nélkül. Ezért a korábbinál 
jóval nagyobb követelményeket támasztunk a képzettség, a kezdeményező- 
készség és a kockázatvállalás tekintetében. Elengedhetetlen, hogy a felelős 
posztokra olyan fiatalabb és idősebb tehetséges és kezdeményező mérnököket 
javasoljunk és támogassunk, akik tudásuk, felkészültségük, erkölcsi tulajdon- 
ságaik, munkaeredményeik és lendületük folytán valódi tekintélyt élveznek. 
Nem szabad idegenkednünk attól, hogy a felelős posztokra és tisztségekbe 
elsősorban a műszaki és a gazdasági haladás élvonalában levőket állítsuk, akik 
ügyesen tudnak irányítani vagy ezt a képességet rövid időn belül el tudják 
sajátítani. Üjszerűen kell foglalkoznunk a főiskolai képesítéssel rendelkező 
műszaki-gazdasági értelmiséggel. Nekik, együtt a vállalatok fizikai dolgozóival, 
a műszaki-gazdasági haladás tartóoszlopaivá, kezdeményezőivé és szervezőivé 
kell válniuk. 


Napjainkban sok szó esik arról, hogy növelni kell a vállalati szféra jog- 
körét, bevezetve a teljes önelszámolást, ami az ésszerű döntéseknek nélkülözhe- 
tetlen feltétele. Nem csodaszer ez, de olyan szükségszerű lépés, amelyet a jövő- 
ben nyilván meg kell tennünk. A vállalati szféra jogkörének bővítése az adott 
fejlődési szakaszban megfelel gazdaságunk objektív feltételeinek. Ha azt 
akarjuk, hogy a vállalatok ésszerűen vállalkozzanak, akkor ezt csak tényleges 
gazdasági felelősség és jogkör birtokában fogják megtenni. Ha a trösztök és 
a vállalatok nem kapnak nagyobb gazdasági jogkört, akkor képtelenek leszünk 
a gyors korszerűsítésre, innovációra, és nem közelíthetjük meg a világszín- 
vonalat. 


A gazdasági döntések mindig bizonyos kockázattal és bizonytalansági té- 
nyezővel járnak. Ez a kockázat azonban megfelelő gazdasági, műszaki és köz- 
gazdasági ismeretek mellett a minimumra korlátozható. Ennek ellenére azt 
mondjuk, hogy a szocialista vállalkozás kockázata nem terhelheti az egyént. 
A pártirányításnak támogatnia kell a szocialista vállalatok irányításában az 
alkotó szemléletet, s ezzel egyidejűleg az illetékes pártszerveknek tudatában 
kell lenniük vállalt politikai felelősségüknek is. Bátor kezdeményezés híján 
azonban sehol, még a gazdaságban sem érhetők el nagyobb eredmények. 

Gyakran hangsúlyozzuk a fegyelem követelményét is. A technológiai fe- 
gyelmet illetően az a nézetünk, hogy ennek vasfegyelemnek kell lennie, és 
e téren nem szabad eltűrni semmiféle kivételt. A technológiát, miután el- 
fogadták, a termelésben minden következményével együtt meg kell tartani. 
Ezzel egyidejűleg a munkafegyelem körébe tartozik a tevékeny, alkotó munka- 
környezet megteremtése is, olyan munkakörnyezeté, amelyben keresik, fel- 
tárják, formálják és érvényesítik a korábban ismeretlen eljárásokat. Bár- 
mennyire érthetetlen is ez a bürokratikus fegyelem hívei számára, ez is része 
a szocialista fegyelemnek, mivel megalapozza a haladást, a jövőbeli változáso- 
kat. Egyszóval e terület pártirányításának az adott helyzetnek és a változások- 
nak a dialektikus megértésére kell épülnie. 

A szövetségi kormány ez év elején határozatot fogadott el a munkakollek- 
tívák szervezésének és javadalmazásának fejlesztését szolgáló brigádformákról. 
A munka szervezésének és javadalmazásának ezt a formáját már a két évvel 
ezelőtti városi pártkonferenciákon támogattuk, s a múlt év derekén ezzel 
kapcsolatban kifejtettük álláspontunkat. Most tehát az államigazgatási szervek 
irányító tevékenységétől függ e folyamatok megvalósítása, politikai-szervezési 
feltételeik megteremtése. Miért tulajdonítunk ennek olyan nagy jelentőséget? 
A munkakollektívák a szocialista társadalmi viszonyok alapvető sejtjei. Köz- 
vetítő láncszemek az egyén és a társadalom között. S éppen e.-nem formális 
emberi kapcsolatok adják meg a közös tevékenység súlyát, tekintélyét, érté- 
két, lendítik előre a munka termelékenységét. Amennyiben a munkakollektí- 
váknak ezt a szerepét helyesen összehangoljuk a munka szerinti javadalmazás 
szocialista alapelvével, a hatékony gazdasági érdekeltség és felelősségtudat kö- 
vetkezetes tiszteletben tartásával, akkor új, jelentős erő jön létre, amely meg- 
felel a szocializmus jellegének s objektív gazdasági érdekekre épül. 

A munkakollektívák gazdasági jogkörének bővülése nagy hatással van az 
ideológiai viszonyokra is, jelentős mértékben formálja az eszmei folyamatokat, 
elősegíti az egyéni és a közösségi kapcsolatok mélyebb összehangolását. A gya- 
korlati tevékenységben ezáltal is jobban tükröződik a tudományos, technikai 
ismeretek, a gazdasági hatékonyság, a gazdaságosság, a szocialista erkölcs 
és magatartás egysége. E problémák napirendre tűzése lehetővé teszi a szocia- 
lista termelési viszonyok jelentős tökéletesítését. 

A gazdaság irányítása során harcot kell vívnunk a kontárság ellen. Előre- 
haladásunknak nem válik hasznára a gazdasági problémák felületes megoldása, 
sem a reális érdekeket szem elől tévesztő, leegyszerűsített és élettelen elképze- 
lések. A dilettantizmus főleg a szocialista gazdaságfejlesztés technokrata és 
bürokratikus módjában nyilvánul meg, amely aligha hatásos bürokratikus 
módszerek tengerével árasztotta el gazdaságunk irányítását és szervezését. 
Ez a kontárság a múltban is erőteljesen fékezte gazdasági fejlődésünket, de 
különösen káros manapság, amikor népgazdaságunkban milliárdos és billiós 
összegekkel, értékekkel dolgozunk. 

(Antonin Kapek, 
a CSKP KB Elnökségének tagja, a prágai 


városi pártbizottság vezető titkóro cikkéből. 
Megjelent a Zsivot Strony 1985 15. szómában.) 

A lélektani akadályok leküzdése 


NHAPTHEH 
iRHBOT 


Megnyilvánulási szférájuktól függően a lélektani gátlások különbözőek lehet- 
nek. Közülük most azok érdekesek számunkra, amelyek a műszaki-tudományos 
haladás eredményeinek alkalmazásakor jelennek meg és amelyeket e szem- 
pontból kell leküzdeni. 

A többéves kutatások lehetővé teszik, hogy feltárjuk és megállapítsuk a 
különféle lélektani gátlások sajátosságait. A vezetők körében leggyakrabban 
a rutinból, a megszokásból és a sztereotípiából következő lélektani gátlások 
figyelhetők meg. Sok gazdasági vezető van, aki jól teljesíti kötelezettségeit, 
ismeri a szervezési problémákat is. Az ilyen emberek kiharcolták a jó vezető- 
nek kijáró tekintélyt. Az új, termelékenyebb műszaki eszközök, az új munka- 
szervezés bevezetése, az új technológiák azonban szakmai képesítésükkel 
szemben újabb követelményeket támasztanak. Kérdés, hogy az új körülmé- 
nyek között hogyan tudnak megbirkózni vezetői beosztásukkal. 

A gátlások különféle fajtáival a végrehajtók körében is találkozunk. 
Egyesek közülük éveken keresztül ugyanazon a gépen dolgoznak, s így ez 
életük szerves részévé vált. Nehezen tudják elképzelni, hogy elváljanak ettől 
a géptől. Ezért nem sietnek segítséget nyújtani az átszervezéshez. 

Az idejétmúlt szokások lerombolásában és az új támogatásában a párt- 
szervezetek arra hivatottak, hogy példát mutassanak, valamint élére álljanak 
annak a harcnak, amely a műszaki-tudományos haladás legjobb eredményei- 
nek alkalmazásáért folyik. 

A műszaki haladás élenjáró eredményeinek bevezetése nemcsak politikai 
öntudatot, hanem szakmai hozzáértést is követel. A vezetők vagy a végrehaj- 
tók kétségei afelől, hogy el tudják-e sajátítani az új technikát vagy technoló- 
giát, illetve sikeresebb helyet találhatnak-e maguknak a termelésben vagy az 
irányításban, lefékezi az aktivitást, s jelentkezik a ,, szakértelem hiányából" 
fakadó gátlás. Ez azután összekapcsolódik a , következmények", az , átirányí- 
tás", a , jutalomcsökkenés" stb. gátlásával... Az új iránti bizalmatlanság 
kifejleszti a , hozzá nem értés" gátlását. 

A műszaki eszközökben és a technológiákban a: bekövetkező változások 
a dolgozói létszámnak, a foglalkoztatottaknak nagyarányú csökkentéséhez 
vezetnek. Ez az objektív helyzetet tekintve pozitív változás bizonyos társa- 
dalmi következményekkel jár, mint az áthelyezés, az átirányítás stb. A szakmai 
tevékenység formáiban bekövetkezett változások, a munkahelycserék az egyes 
végrehajtókban bizonyos nyugtalanságot keltenek. Így kifejlődik a , következ- 
ményekkel" kapcsolatos lélektani gátlás, az átirányítástól, az áthelyezéstől, a 
munkajövedelem csökkenésétől való félelem stb. Ilyen jellegű gátlások kifej- 
lődnek az egyes vezetőknél is. Ez a félelem megköti a kezdeményezőkészségü- 
ket, csökkenti határozottságukat. Ezért igyekeznek késleltetni az új nódszerek 
bevezetését, hogy fenntartsák az addigi állapotot. 

A műszaki-tudományos forradalom központosított terv alapján valósul 
meg, de a végrehajtók a munkakollektívák. Ezért a munkakollektívák feletti 
bármilyen gyámkodás, jogaiknak, alkotókészségüknek bárminemű korlátozása 
a műszaki eszközök, a technológia és a munkaszervezés területén a szükséges 
újdonságok bevezetésének késleltetését, hatékonyságuk csökkenését vonja maga 
után. A demokrácia fejlődését, a munkakollektívák szerepének növekedését a 
műszaki-tudományos forradalom gyorsabb és sikeresebb megvalósításához 
szükséges feltételnek a garanciának tekintjük. Amennyivel több jogot bizto- 
sít egy vezető az általa vezetetteknek, annál nagyobbak az alkotási lehetősé- 
geik a feladatok teljesítése során. 

Az alkotói légkör létrehozása a munkakollektívákban nemcsak a közvet- 
len vezető feladata, hanem a pártalapszervezeteké is. A pártszervezeteknek 
és bizottságaiknak a kezdeményezések támogatására, az alkotói kockázatválla- 
lás ösztönzésére irányuló készsége és tudása, a képesség, hogy nehéz helyze- 
tekben támogassák és megvédjék őket, az alkotói légkör kialakításának fontos 
előfeltétele. 

Az intézmények, hivatalok vagy egyéb társadalmi szervezetek többségénél 
a gyakorlatban érvényesül az ,, egyenlősdi" elve. Ez a helyzet lélektani gátlá- 
sokat teremt azoknak a körében, akik képesek arra, hogy tudományos tanul- 
mányokat dolgozzanak ki. Mindez sok energiát és erőt kíván, amiért ugyan- 
azt a juttatást kapják, mint a többi vezető, szakértő és tudományos munka- 
társ, akik nem foglalkoznak újítások előállításával, sem alkalmazásukkal. Sőt 
mi több, kockáztatniuk kell, hogy az újításról esetleg kiderül, hogy nem eléggé 
hatékony. A műszaki-tudományos haladást, valamint a tudományos alap- és 
alkalmazott kutatási eredmények bevezetését magasabbra kell értékelni, a 
szerzőket nagyobb jutalomban kell részesíteni azoknál, akik nem foglalkoznak 
ilyen tevékenységgel. Ily módon kialakulnak az objektív feltételek ahhoz, hogy 
leküzdjék az úgynevezett , egyenlősdi" gátlását. 

A , kompenzációs" gátlás mindenkiben kialakul, aki új tevékenységet vé- 
gez. Az emberek számba veszik, hogy az új tevékenység milyen plusz feszült- 
séget idéz elő, milyen plusz energiafelhasználásra lesz szükség, s mindezek 
alapján mit kapnak kompenzálásként. A műszaki-tudományos haladás lehető- 
séget ad a munkatermelékenység többszörösének növelésére, a termékek mi- 
nőségének javítására, a munkások és a szakértők munkájának intellektuali- 
zálására, ami jobb körülményeket teremt az új típusú személyiség tökéletesíté- 
sének. Mindez nemcsak a vezetők, hanem a munkások és a szakértők cél- 
tudatos, hozzáértő alkotó aktivitásának az előfeltétele is. Ez szükségessé teszi, 
hogy a politikai agitáció segítségével ne csak a műszaki fejlesztés értelmét és 
tartalmát magyarázzuk, hanem az egyes dolgozók konkrét feladatait. Rá kell 
mutatni arra is, hogy milyen változások következnek be a jövedelmükben, 
a munkahelyi és családi életükben. Az előzetes számvetés minden egyes dol- 
gozót világos, kollektív és személyes céllal ruház fel. 

Gyakran előfordul, hogy maguk a tudományos munkatársak sem bíznak 
saját erejükben. Erősíteni kell az önérzetüket, ösztönözni kell őket, olyan kö- 
rülményeket kell számukra biztosítani, amelyek kibontakoztatják bennük a 
törekvést a világszínvonalú sikerek eléréséhez, hogy kifejeződjenek bennük 
az alkotói ambíciók, amelyek az ilyen eredmények eléréséhez vezetnek. Agitá- 
ciónknak hozzá kell járulnia tudományos munkatársaink, szakértőink, újítóink 
és feltalálóink nevének népszerűsítéséhez. Fel kell hívnunk a közvélemény 
figyelmét az új típusú személyiségre, aki utánzásra méltó példakép. 

(Filip Genov, 


a pszichológiai tudományok doktora cikkéből. 
Megjelent a Partien Zsiívot 1985/9. számóben.) 

A PARTSZERVEZETEK ELETEBOL 


Pártépítés az egyetemen 


BESZÉLGETÉS DEBRECENBEN 


Több párthatározat szabja meg feladatként, hogy javítani, fokozni kell az 
egyetemi hallgatók közöttii politikai munkát. Debrecenben, ahol hat felső- 
oktatási intézmény működik, bőséges tapasztalatokkal rendelkeznek erre 
vonatkozóan. Ezek megismerésére adott lehetőséget az a beszélgetés, ame- 
lyen részt vett Baranyi Béla, a Hajdú-Bihar megyei pártbizottság osztály- 
vezető-helyettese, Bárdi Ida, a városi pártbizottság munkatársa, a Kossuth 
Lajos Tudományegyetemről Menyhárt Lajos pártbizottsági titkár és Nagy 
Ágnes egyetemi hallgató, az orvostudományi egyetemről Boján Ferenc párt- 
bizottsági titkár és Takács István egyetemi hallgató, az agráregyetemről 
pedig Nagy Tibor pártbizottsági titkár és Ficzere Péter egyetemi hallgató. 
A szerkesztőséget a beszélgetésen Gyenes László és Rákos Imre képviselte. 


Milyen a párt szervezeti ereje jelen- 
leg a debreceni egyetemeken? Az a 
tény, hogy a pártszervezetek az utób- 
bi években megkülönböztetett figyel- 
met fordítanak a tagfelvételi munká- 
ra, szemmelláthatóan eredményeket 
hozott. A végzős hallgatók között a 
párttagok aránya eléri a 10—15 szá- 
zalékot, s ez a korábbi időkhöz ké- 
pest jelentős előrelépés. A beszélgetés 
résztvevői mégsem tekintették ele- 
gendőnek az eredményeket. Egyrészt 
a lehetőségek nagyobbak, mivel a 
fiatalság intellektuálisan legfelkészül- 
tebb része kerül az egyetemekre, ahol 
szervezett és magas szintű marxista 
elméleti képzésben részesülnek, amel- 
lett koncentrált körülmények között 
tanulnak, így a politikai hatás is 
összefogottabb, erőteljesebb lehet. De 
a politikai szükségletek is igénylik a 
párt szervezeti befolyásának foko- 


zottabb erősítését, hiszen az itt vég- 
zettek szakmai hivatásuk révén fon- 
tos közéleti-társadalmi szerepkört töl- 
tenek majd be. A másik tény, ami 
gondot okoz, hogy a tagfelvételek 
zöme az utolsó tanévre esik. Emiatt 
a hallgatók egészéhez viszonyítva a 
párttag egyetemisták aránya 4—5 szá- 
zalék körül mozog (az agráregyetem- 
től eltekintve, ahol hányaduk ennek 
a kétszerese). Hogy az alsóbb év- 
folyamokon viszonylag kevés a pár. 
tag, az ebben a körben lassítja a párt 
politikai befolyásának kiszélesítését. 
Mindebből adódik a feladat: a tagfel- 
vételi munkát időben szét kellene 
húzni, hogy már tanulmányainak ko- 
rábbi szakaszában több fiatal kerül- 
jön a párt soraiba. 

Az egyetemek pártszervezetei a leg- 
utóbbi időben már tettek bizonyos 
lépéseket ennek érdekében. Intenzív 

kapcsolatokat igyekeznek teremteni a 
középiskolai pártszervezetekkel, hogy 
a politikai szempontból ott kitűnt ta- 
nulóknál a folyamatosság ne szakad- 
jon meg, s az egyetemen azonnal fog- 
lalkozni lehessen velük, be lehessen 
vonni őket a politikai munkába. Már 
lehet találkozni olyasmivel, hogy a 
középiskolai pártszervezetektől is ér- 
keznek ilyen irányú jelzések, s a vá- 
rosi pártbizottság most törekszik szer- 
vezettebbé tenni ezt a folyamatot. 
Ezenkívül az egyetemi pártszerveze- 
tek is igyekeznek már a felvétel idő- 
szakában számba venni, hogy az új 
hallgatók közül kik jöhetnek számí- 
tásba, kikre indokolt addigi mozgalmi 
tevékenységük, a KISZ-ben kifejtett 
aktivitásuk, — családi körülményeik 
alapján fokozott figyelmet fordítani. 
A tudományegyetemen ebben a tan- 
évben 70—80 új hallgatóval foglal- 
koznak tudatosan ilyen szempontból. 


Elvárások és követelmények 


A pártszervezetek mindezek eredmé- 
nyeként lényegében megfelelő infor- 
mációkkal rendelkeznek a tagfelvételi 
munka tudatos irányításához. A kér- 
dés most már az, hogy ezekre az in- 
formációkra támaszkodva mindenek- 
előtt kiket vesznek számításba. 

Az évek során kialakultak bizonyos 
irányadó szempontok. Ezek közé tar- 
tozik a tanulmányi eredmény, azután 
a mozgalmi munka, a KISZ-ben, az 
önkormányzati szervekben folytatott 
közéleti tevékenység, továbbá a poli- 
tikai-világnézeti felkészültség, az em- 
beri magatartás, a viselkedés, a hall- 
gatótársakkal kialakított viszony. Az 
ezekkel kapcsolatos elvárások alapve- 
tő szerepét általánosan elismerik. De 
— mint a beszélgetésen is kitűnt — 
a követelmények konkrét értelmezése 
már korántsem ilyen egyszerű és egy- 
öntetű. 

A korábbi években a legnagyobb 
gondot a maximalizmus okozta. ,,Vi- 
szonylag kevés ugyanis az olyan hall- 

gató, aki minden követelmény te- 
kintetében egyaránt a legkiválóbbak 
között lenne, egyszerre lenne kiváló 
tanuló, dolgozna kitűnő eredménnyel 
a tudományos diákkörben, végezne 
aktív mozgalmi munkát és így to- 
vább — mondotta Boján Ferenc. Sok 
vitába került, amíg sikerült elfogad- 
tatni, hogy aki képességeit latba vet- 
ve szorgalmasan tanul, akkor is el- 
ismerést érdemelhet, ha nem csupa 
jeles sorakozik a bizonyítványában. 
Az igényesség fontos, de az egyes 
emberek értékeinek összességét kell 
megítélnünk, s ebben a tekintetben 
reális követelményeket kell támaszta- 
nunk." 

Mint az eszmecsere során többen 
hangsúlyozták, a pártszervezeteknek 
fontos feladatuk elérni, hogy a köve- 
telményeket illetően egyértelműbb, 
világosabb és reálisabb felfogás ala- 


: kuljon ki. Mégpedig a fiatalok köré- 


ben is, mert — mint Ficzere Péter 
utalt rá — a maximalizmus gyakran 
éppen itt a legerősebb. A KISZ-szer- 
vezet ajánlói szerepköre, a hallgatói 
pártcsoport előzetes véleményalkotása 
révén az agráregyetemen például a 
hallgatók meghatározó szerepet ját- 
szanak abban, kinek a felvételi ké- 
relme kerül a taggyűlés elé. Ezért is 
tartja a pártszervezet fontosnak, hogy 
vitába szálljon az egyik vagy másik 
tulajdonság abszolutizálására való tö- 
rekvéssel, azzal, hogy akár a tanul- 
mányi eredményt, akár a mozgalmi 
tisztség betöltését mindenek fölé he- 
lyezzék. De nemcsak az agráregyete- 
men indokolt tisztázni olyan kérdése- 
ket, hogy a jó tanulmányi munka 
nem azonos egyszerűen a kitűnő bi- 
zonyítvánnyal, s a politikai aktivitás 
sem a szüntelen nyüzsgéssel. 
Másrészt alighanem nagyobb fi- 
gyelmet érdemel az olyan tulajdon- 
ság, mint az egyértelmű, nyílt kiállás. 
Az egyetemeken viszonylag szűk a 
lehetőség különféle mozgalmi-közéleti 
tisztségek betöltésére. A közszellem 
befolyásolására, a politikai légkör ala- 
kítására viszont korlátlan a tér, eb- 


ben mindenki részt vehet. Ez sem 
tudatosult még kellőképpen. Pedig az 
egyetemi hallgatókat nap mint nap 
sokféle hatás éri, s hogy ezek a hatá- 
sok miként összegeződnek, milyen 
közszellemet formálnak, abban min- 
denki szerepet játszhat. A párttaggá 
nevelés folyamán mind a párt-, mind 
a KISZ-szervezeteknek arra kell tö- 
rekednijük, hogy ez a fajta elvárás 
széles körben tudatosuljon, s hogy a 
felvételre számításba vettek minél 
jobban meg tudjanak és meg akarja- 
nak felelni ennek az igénynek. 

Ez a követelmény azért is fontos, 
mert a közeg — mint Baranyi Béla is 
kiemelte — politikailag különösen 
érzékeny. Az egyetemisták körében a 
politikai kérdések kiélezettebb mó- 
don jelentkeznek. Kifejeződik ez ab- 
ban is, ahogyan az általános politikai 
kérdésekre reagálnak. Kétségtelen, 
hogy az utóbbi évek fokozódó nehéz- 
ségei ebben a közegben egyfajta bi- 
zonytalanságot keltettek, s ez hatott 
a párthoz való közeledésre is. Az sem 
vitatható, hogy a jövő értelmiségét 
közvetlenül érintik a szellemi tevé- 
kenység társadalmi megbecsülésében 
mutatkozó problémák, értékzavarok. 
A legközvetlenebb természetesen az 
adott szakterülettel kapcsolatos tár- 
sadalompolitikai tendenciák hatása. 
Egy-egy szakágazat kedvezőbb vagy 
kedvezőtlenebb helyzete természet- 
szerűen visszatükröződik az érintett 
egyetemek hallgatóinak politikai han- 
gulatában; várható  perspektívájuk 
erőteljesen befolyásolja őket a párt 
politikájának, tevékenységének meg- 
ítélésében. Ahol tartósan megoldatla- 
nok a problémák, ott ezt a politika 
számlájára Írják. Persze azt is a poli- 
tikával hozzák összefüggésbe, ha a 
szakmai perspektíva biztatónak mu- 
tatkozik, s az agrártudományi és az 
orvosegyetemen ez kedvező talajt te- 
remt a politikai munkához. 

Mind az általános helyzet, mind a 
konkrét feladatok nagysága megköve- 
teli a hallgatók körében folyó eszmei- 
politikai nevelőmunka erősítését. , Ezt 


a célt — hangsúlyozta Menyhárt La- 
jos — csak akkor tudjuk elérni, ha 
túllépünk e tevékenység konvencio- 
nális elemein. Mire gondolok itt? 
Mindenekelőtt arra, hogy szervezet- 
tebbé és tartalmasabbá tegyük a po- 
litikai és az ideológiai tevékertységet, 
nagyobb szerepet kapjon a párbeszéd, 
a vita, az eszmecsere. Ez megköve- 
teli, hogy közvetlenebbé, személye- 
sebbé váljék az oktatók és a hallga- 
tók kapcsolata. Végül ide tartozik az 
is, hogy az egyetemi tevékenységben 
az oktató- és a tudományos munka 
mellett kapjon nagyobb rangot a ne- 
velés, a hallgatók személyiségének, vi- 
lágnézetének formálása." 


Szervezettebb, 
tartalmasabb munkával 


A debreceni beszélgetés is arról ta- 
núskodott, hogy napjainkban aktí- 
vabb ideológiai, politikai tevékenysé- 
get kell végezniük a pártszervezetek- 
nek. A felpezsdülő ideológiai-politikai 
élet különféle megnyilvánulásai kü- 
lönböző csatornákon eljutnak a hall- 
gatókhoz, foglalkoztatják őket. Mint 
Nagy Ágnes is elmondotta, a hallga- 
tók vitatkoznak erről, véleményt ala- 
kítanak ki, értékítéleteket alkotnak a 
hallott, érzékelt eseményekről. Ha a 
kommunisták nem elég aktívak a vi- 
tákban, akkor fennáll a veszélye, 
hogy nem a marxizmus álláspontja 
diadalmaskodik. , Tény, hogy a párt- 
szervezetek nem mindig reagálnak 
elég gyorsan és elég érzékenyen arra, 
ami itt elhangzik — jegyezte meg 
Bárdi Ida. — A vitákban elég sok a 
spontaneitás és az eszmei tévelygés." 
Az eszmei-politikai problémák tisz- 
tázása széles, átfogó feladat. Szere- 
pük van ebben a marxizmus—leniniz- 
mus tanszékeknek, az oktatói kar 
egészének, a KISZ-nek, de e tevé- 
kenység irányítása, szervezése, össze- 
fogása, eszmei megalapozása minde- 
nekelőtt a pártszervezetek kötelessé- 
ge. Mégpedig elsőrendű kötelessége. 

A marxizmus tanszékek szerepe 
persze nem csekély. , A hallgatók 
világnézetének megalapozásában ez a 
tanszék a mi egyetemünkön nagy és 
elismerést érdemlő munkát végez — 
hangoztatta Nagy Tibor. — Ez a tag- 
felvételre is hat, közvetve és közvet- 
lenül. Nálunk a legtöbb ajánló ennek 
a tanszéknek az oktatói közül kerül 
ki. De az is tény, hogy az elvontság- 
ra hajló teoretizálás gyakran nem tud 
választ adni a hallgatóknak a gyakor- 
lati politikával kapcsolatos kérdései- 
re." 


Más debreceni felsőoktatási intéz- 
mények tapasztalatai is megerősítik, 
hogy a marxizmus—leninizmus szín- 
vonalas oktatása jelentékenyen segít- 
heti eszméink vonzerejének fokozódá- 
sát és ezáltal a hallgatóknak a párt- 
hoz való közeledését. Az oktatásnak 
a gyakorlathoz, a mai politikai prob- 
lémákhoz való közelítése minden bi- 
zonnyal tovább erősítené ezt a folya- 
matot. 


A fiatalok párttaggá neveléséért 
azonban minden kommunista oktató 
sokat tehet. A debreceni egyetemek 
oktatóinak fele vagy háromötöde tag- 
ja a pártnak; ők az egyetemi élet, 
kiváltképp a politikai élet döntő té- 
nyezői. De sem magas számarányuk, 
sem politikai súlyuk nem jut eléggé 
kifejezésre a párttaggá nevelés fo- 
lyamatában. , A kommunista oktatók- 
nak csupán egy része tekinti felada- 
tának, hogy a hallgatókkal ilyen ér- 
telemben is foglalkozzon — jegyezte 
meg Boján Ferenc. — Tisztességgel, 
becsülettel ellátják a munkakörükből 
adódó oktatási feladatokat, de az 
egyetemistákkal való politikai eszme- 
cserét csupán a párttag hallgatók 
teendőjének tekintik. Meg kell mon- 
danom, a pártszervezetek részéről 
sincs eléggé határozott igény erre, ke- 
vés ilyen természetű konkrét feladat- 
tal bízzák meg a kommunista oktató- 
kat. Általában véve az oktatók meg- 


ítélésének értékrendjében a nevelő- 


munka valahol nagyon hátul kullog. 
Pártszervezetünk ezért szorgalmazza, 
hogy az oktatókkal szemben támasz- 
tott "úgynevezett hármas követel- 
ményt — oktatás, nevelés, tudomá- 
nyos munka — egységében értelmez- 
zük, de frontáttörést ebben a tekintet- 
ben még nem tudtunk elérni." 


Pedig a debreceni felsőoktatási in- 
tézményekben is szép hagyományai 
vannak az úgynevezett iskolateremtő 
munkának, a szakterület közösségi 
művelésének, ahol a hallgató nem 
egyszerűen passzív befogadó, hanem 
bizonyos értelemben munkatársa is 
az oktatónak. A példák sora tanúsít- 
hatja, hogy a közös munka, a közös 
gondolkodás nem szorítkozik a szak- 
mai-tudományos kérdésekre, hanem 
szükségképpen átfogja az élet min- 
den lényegesebb mozzanatát, a társa- 
dalmi, világnézeti problémákat is. A 
kommunista oktatók számára ez jó 
eszköz lehet a hatékony politikai- 
világnézeti ráhatásban és ezen keresz- 
tül a párttaggá nevelésben is. Ez a 
szép hagyomány azonban, úgy tűnik, 
az utóbbi időben sem az egyetemi 
vagy intézeti vezetés, sem a pártszer- 
vezetek részéről nem kap elég figyel- 
met. Ezzel szemben mintha erősödött 
volna a tanári arisztokratizmus, az 
oktató és a hallgató viszonyában a 
merev , három lépés távolság". 


Pedig a hallgatók eszéhez és szívé- 
hez — mint Nagy Ágnes is kiemelte 
— az az oktató tud utat találni, aki 
képes közvetlen kapcsolatot kialakí- 
tani velük. , Ezért rá akarjuk ébresz- 
teni és szoktatni a kommunista okta- 
tókat — hangsúlyozta Menyhárt La- 
jos —, hogy érezzék belső kötelessé- 
güknek a hallgatókkal való beszélge- 
tést, politizálást, hogy legyenek ott a 
klubban, az ifjúsági rendezvényeken, 
és hallassák is a hangjukat. Nem bé- 
kélhetünk meg azzal, hogy egy részük 
úgy gondolja: ha részt vesz a tag- 
gyűléseken, azzal már teljesítette a 
kötelességét." 


A mozgalmi élet megismerése 


Az oktatók és a hallgatók viszonyá- 
nak demokratikusabb felfogása jóté- 
konyan hat a KISZ mozgalmi mun- 
kájára is, ami egyben keretet is ad- 
hat ennek a kapcsolatnak. Az agrár- 
egyetemen jó példák találhatók arra, 
hogy van gyakorlati lehetőség az if- 
júsági mozgalom életének tartalmassá 
tételére. , De arra is van példa felső- 
oktatási intézményeinkben, hogy a 
KISZ mozgalmi élete elszürkül, for- 
málissá válik — fűzte hozzá Bárdi 
Ida. — Ez azért sem jó, mert a fia- 
talok tömegei voltaképpen itt szerzik 
benyomásaikat a mozgalmi életről, 
amelyek alapján azután véleményt 
formálnak általában a politikai szer- 
vezetekről, közöttük a pártról is. Ha 
formális, bürokratikus a KISZ tevé- 
kenysége, akkor a párt munkájában 
való részvételtől is elriaszthat." 
Mindemellett a párthoz való köze- 
lítésnek feltétele, hogy a pártszerve- 
zetek életéről, munkájáról a fiatalok 
közvetlenül is bizonyos tájékoztatást 
kapjanak, megismerjék a kommunis- 
ta közösségi élet célját, értelmét. A 
beszélgetés tapasztalatai arról tanús- 
kodnak, hogy ebben a tekintetben 
nagy a lemaradás. Vannak ugyan bi- 
zonyos jó kezdeményezések: az agrár- 
tudományi egyetemen például — mint 
Ficzere Péter elmondta — rendeznek 
"nyílt pártnapokat, vagy meghívnak 
párttaggyűlésre olyan fiatalokat, aki- 
ket számításba vettek a tagfelvétel- 


nél. A pártélet nyitottsága terén 
azonban egészében véve mégsem meg- 
nyugtató a helyzet. , A fiatalok nem 
kapnak kellő lehetőséget arra, hogy 
bepillantsanak a párt életébe, meg- 
ismerkedjenek  — a pártszervezetek 
mindennapos  " tevékenységével  — 
mondta Takács István. — Egyes fel- 
mérések is azt mutatták, hogy nem 
tudják, mennyi mindent kezdeményez 
érdekükben a párt. A pártfórumok 
valóságos működéséről, a párttagok 
jogairól és kötelességeiről sincs helyes 
képük, s nem egy fiatalt ez tart visz- 
sza a pártba való jelentkezéstől." 

Pedig a helyes kép kialakítása azért 
is fontos lenne, mert az egyetemi-fő- 
iskolai hallgatók nagy többsége tuda- 
tosan készül az értelmiségi hivatással 
járó felelős teendők ellátására. , Tu- 
datában vannak annak is, hogy en- 
nek szerves része a közéletiség, a tár- 
sadalmi kérdésekkel való törődés — 
hangsúlyozta a beszélgetésen Baranyi 
Béla. — Fogékonyak a világ, az or- 
szág kérdései iránt, foglalkoztatja 
őket az emberiség, a haza jelene és 
jövője. És nem kevesen szívesen vál- 
lalják a párthoz való tartozásból adó- 
dó elkötelezettséget is, ha megfelelő 
módon tudatosítani tudjuk bennük, 
és saját tapasztalataik alapján is meg- 
győződhetnek róla, hogy ezáltal 
gazdagabban és tartalmasabban, jobb 
feltételek között tudják majd gyako- 
rolni választott értelmiségi hivatásu- 
kat." 


CSEKE KERE SE SET ENE FE ASZ ME Ny GZ ZETT SEEK EZTET EZ TE EKE E EZEK E OKOS TKZ NETES TEZ TE TEV EZ ETETETT ETT EZEKET S STÉT TÉVES ETET MME S EZTET E E EZE EE TET KORT ETETETT GETE KEZET TETVEK GETE KZT] 


" HELYESBÍTÉS 


A Pártélet 11. számának 77. oldalán nyomdahiba miatt téves adat jelent meg. 


A szöveg helyesen így hangzik: 


"A munka a kilencvenes évekig eltart, értéke jelenlegi árakon a 8 milliárd forint, 
ami megegyezik áz erőmű egykori teljes beruházási költségével." 


83 


Tagfelvétel a gimnáziumi tanulók között 


A jászberényi Lehel Vezér Gimná- 
zium pártalapszervezete fontos fel- 
adatának tekinti a tanulók körében 
végzett pártépítést. 


Tanév Összes  Negyedikes  Párt- 
tanulói tanulók tag 
létszám száma 

1980/81 532 137 2 

1981/82 519 134 4 

1982/83 508 115 3 

1983/84 520 120 10 

1984/85 506 131 14 


Ezek az eredmények gondos és 
sokoldalú eszmei-politikai nevelő- és 
szervezőmunka nyomán születtek. E 
folyamat néhány fontosabb mozzana- 
táról megkíséreljük tapasztalatainkat 
összegezni. 

Az előkészítés során a legfonto- 
sabbnak a kiválasztást tartjuk. A 
kommunista tanárok már az első osz- 
tálytól kezdve figyelemmel kísérik, 
különféle feladatokkal látják el a 
párttagnak számításba jöhető tanuló- 
kat. Harmadikos korukban először a 
vezetőség, majd a taggyűlés vitatja 
meg az ajánlottak névsorát. Nem egy- 
két ember szubjektív véleménye alap- 
ján döntünk, hanem többek tapaszta- 
latát számításba vesszük a konkrét 
tagfelvételi — folyamat  — megkezdése 
előtt. Közben az osztályfőnökökkel 
és a KISZ-titkárral is állandó kap- 
csolatban vagyunk. Nemegyszer elő- 
fordult már, hogy az osztályfőnök, 
aki általában legjobban ismeri az il- 
lető diákot, nem értett egyet javasla- 

tunkkal, ebben az esetben — ha az 
érvek meggyőzőek voltak — eltekin- 
tettünk a tagfelvételtől. Igyekszünk 
tehát minél reálisabb képet kialakíta- 
ni jelöltjeinkről. 

Milyen szempontok szerint váloga- 
tunk? Olyan tanulókkal foglalkozunk, 
akik kiállnak politikánk mellett, ki- 
emelkedő közösségi munkát végez- 
nek, egyenletes, jó teljesítményt 
nyújtanak a tanulásban, magatartá- 
suk ellen kifogás nem merül fel. 


A felkészítés során több tanulóval 
foglalkozunk, mint ahányból tényle- 
gesen párttag lesz A munka a" 
KISZ-alapszervezetekben, az ott dol- 
gozó kommunisták irányításával fo- 
lyik, és ebben nagy szerepük van a 
KISZ-alapszervezeteket patronáló ta- 
nároknak is. Mivel a tantestületben 
naponta találkozunk  elvtársainkkal, 
gyakran megbeszéljük jelöltjeink kö- 
zösségi, tanulmányi helyzetét, s leg- 
többször éles vitában értékeljük egy- 
egy tanuló alkalmasságát. Így tehát 
nemcsak a pártrendezvényeken folyik 
az előkészítő munka, hanem az isko- 
la életének minden pillanatában. 

A személyes kapcsolattartás a leg- 
fontosabb feladatok egyike. Kedvező 
a helyzetünk, hiszen a leendő párt- 
tagokkal találkozunk a különféle órá- 
kon, kirándulásokon és egyéb foglal- 
kozásokon, tehát sokoldalúan megis- 
merhetjük jó és esetleges kedvezőt- 
len tulajdonságaikat. 

Általában a negyedik évben közöl- 
jük tanulóinkkal, hogy számítunk rá- 
juk, és beszélgetünk velük a párttag- 


ságról. Kikérjük a szülők véleményét 
is. Rendszeresen meglátogatjuk a csa- 
ládot, és a helyszínen tájékozódunk a 
diák körülményeiről, a szülők gondol- 
kodásmódjáról. A konzultáns is segít 
fiataljainkkal megismertetni a szerve- 
zeti szabályzatot, a párt célkitűzéseit. 
A társadalmi, politikai akciók kap- 
csán felmérjük szervezőkészségüket, 
emberi értékeiket, politikai meggyő- 
ződésüket. 

Alapszervezetünk gondosan ügyel 
arra, hogy az oktatási és pedagógiai 
szempontból legtöbbet produkáló, po- 
zitív emberi tulajdonságokkal rendel- 
kező tanárok konkrét pártfeladatként 
végezzék ezt a munkát. Mi is — mint 
minden vezető — naponta , megmé- 
retünk", s ha diákjaink észreveszik, 
hogy nincs összhang a szó és a tett 
között, megrendül a bizalmuk. Fon- 
tosnak tartjuk tehát a személyes pél- 
damutatást. A 17—18 éves fiatalok 
nagyon kritikusak, a társadalom 
problémáit élesen, sokszor eltúlozva 
látják, a különböző hatásokra, ellent- 
mondásokra érzékenyen reagálnak. 
Nekünk kell őket eligazítanunk, ma- 
gyarázatot adva az ellentmondó je- 
lenségek okaira. Szólnunk kell arról, 
hogy milyen kivezető utat látunk, 
együtt kell velük gondolkodnunk. Ha 
ezt nem tesszük, és rajtunk is látják 
a bizonytalanságot, fiataljaink cini- 
kussá, . közömbössé, — kiábrándulttá 
válnak. 


Nem hallgathatjuk el azt sem, hogy 
az évek során találkoztunk fiatalok- 
kal, akik nem vállalták a párttagsá- 
got, mondván: környezetükben akad- 
nak olyan személyek, akik nem tet- 
ték ezt számukra vonzóvá, mert nem 
a párt normái szerint élnek. Mások 
különböző okokból nem érezték ma- 
gukat érettnek a párttagság vállalá- 
sára. Előfordult az is, hogy a részünk- 
ről alkalmasnak ítélt fiatalt a szülők 
beszélték le, vagy az előbb említett 
problémák, vagy pedig — ritkábban 


— vallásos világnézet, politikai kö- 
zöny miatt. 

Azt sem hagyhatjuk figyelmen kí- 
vül, hogy a felvételre jelentkezők 
nem kész kommunisták, ezért politi- 
kai, ideológiai nevelésükre nagy gon- 
dot fordítunk. Vitaköröket szerve- 
zünk, ahová a legjobb előadókat 
igyekszünk kiválasztani. Népszerű 
forma a marxista diákakadémia is, 
amely igen hatékonyan működik. Ar- 
ra érdemes tanulóinkat meghívjuk a 
szabad pártnapokra, a felnőttek kö- 
rében szervezett politikai vitakör fog- 
lalkozásaira. — Egyszóval, felnőttnek 
tekintjük őket, s  taggyűléseinken, 
ahol már a diák párttagok is részt 
vesznek, nyíltan szólunk kommunis- 
ta közösségünk problémáiról. 

Párttag tanulóink életét — ameny- 
nyire ez lehetséges — a gimnázium 
elvégzése után is figyelemmel kísér- 
jük. Meghívjuk őket az , alma mater"- 
be tapasztalatcserére, levelet írnak, 
javaslatot tesznek tagfelvételi mun- 
kánk továbbfejlesztésére. 

Alapszervezetünk a tagfelvételi 
munkát a XIII. kongresszus szelle- 
mében igyekszik megújítani. Mivel 
az új szervezeti szabályzat szerint az 
is felvehető párttagnak, aki a tagfel- 
vétel évében tölti be a 18. életévét, 
már a harmadik tanévben kiemelten 
foglalkozunk jelöltjeinkkel, még na- 
gyobb gondot fordítunk kiválasztá- 
sukra. 

Úgy véljük, hogy a Lehel Vezér 
Gimnáziumban a politikai munka 
szerves része a párttaggá nevelés. 
Munkánk még eredményesebbé tétele 
érdekében érdeklődéssel olvasunk más 
alapszervezetek tapasztalatairól, részt 
veszünk az e témával foglalkozó meg- 
beszéléseken. Szívügyünknek tekint- 
jük, hogy iskolánkból szocialista mó- 
don élő, környezetünkben megbecsü- 
lést élvező párttagok kerüljenek ki. 

Csomor Józsefné 


a Lehel Vezér Gimnázium 
pártalapszervezetének titkára 


A számítástechnika meghonosítása 


Azok a vállalatok, amelyek a gazda- 
sági versenyben élvonalba kerültek, 
és távlatokban is piacképesek akar- 
nak maradni, felismerték, hogy a 
kommunikáció, az információ, az 
automatizálás fejlődése nem képzel- 
hető el számítástechnika nélkül. A 
gazdálkodó "szervezetek az elmúlt 
években megkezdték a számítástech- 
nika bevezetését, a műszaki és szer- 
vezeti fejlettségüktől függő géppark 
beszerzését és alkalmazását. Az ipar- 
vállalatoknál a kis- és középnagysá- 
gú gépek mellett megtalálható a na- 
gyobb kapacitású számítógép is. Fi- 
gyelemre méltó fejlesztést és alkal- 
mazást valósított meg például az el- 
múlt időszakban a Rába, a MOKÖT, 
a Glovita, a Graboplast, a MOFÉM, a 
MOTIM, a Gardénia. A sorból kiemel- 
kedik az MVG, ahol külön oktatóbá- 
zist hoztak létre, hogy a számítógé- 
pes termelésirányításhoz szükséges 
szakemberek biztosítva legyenek. 

A mezőgazdasági ágazatban ez év- 
ben indult meg szélesebb körben a 
számítógéppark telepítése. Az első lé- 
pésben 11 termelőszövetkezetben kez- 
dik meg az ügyviteli adatfeldolgozást 
és a termelést segítő programok be- 
vezetését. 

Bár a fejlett termelési technológiá- 
val működő vállalatok, szolgáltatást 
végző szervezetek bővítették és kor- 
szerűsítették is a gépparkjaikat, a 
meglevő számítógéppark nem tartott 
lépést a fejlődéssel. Az eszköz jellegű 
elmaradás mellett különösen szembe- 
ötlő a szakember-ellátottság alacsony 
szintje. Ez arra utal, hogy a mindenre 


86 


felhozott érvünk: , nincs pénz", tulaj- 
donképpen nem a valóságos helyzetet 
tükrözi, hanem a kényelmesség leple- 
zésére szolgál. Igencsak egyenetlen 
még napjainkban is a vezetők hozzá- 
állása: egy részük eltúlozza, más ré- 
szük lebecsüli az elektronizáció je- 
lentőségét. Ez is indokolja a széles ér- 
telemben vett fogadóképesség fejlesz- 
tését. . 


A számítástechnika alkalmazásának 
megyei tapasztalatából kitűnik, hogy 
ahol hozzáértő módon üzemeltetik a 
számítógépeket, ott olyan eredmények 
születnek, amelyek a korábbi manuá- 
lis elemzéssel, a termelőfolyamatok 
,kézi vezérlésével" csak igen nagy 
élőmunka-befektetések árán vagy 
egyáltalán nem lettek volna elérhe- 
tők. S egyre kevésbé lehet figyelmen 
kívül hagyni, hogy a gazdasági fo- 
lyamatok, a külpiac változásai nagy- 
fokú rugalmasságot, a hatékonysági 
követelmények pedig a manuális ve- 
zérlés lassúságából keletkező vesztesé- 
gek csökkentését követelik meg a vál- 
lalatoktól, intézményektől. 


A végrehajtó bizottság a jó és rossz 
példák tanulmányozásával, az iísme- 
retek közreadásával, a napi gyakorlat- 
ból vett érvekkel kíván lendületet 
adni a számítástechnika szélesebb kö- 
rű alkalmazásához. Úgy véljük, a ta- 
pasztalatok hasznosak lehetnek arra, 
hogy mindazok, akik csak most kap- 
csolódnak be a folyamatba, kisebb 
, tanulópénzt" fizessenek az eredmé- 


nyekért, mint a folyamat elkezdői. 
A fejlesztésre fordítható pénz köztu- 
domásúan mindenütt kevés, vagy leg- 
alábbis nem annyi, mint k. "ne. Ért- 
hető a gazdasági vezetők dilemmája, 
hogy a rendelkezésre álló fejlesztési 
forrásokat mire fordítsák: technoló- 
giai fejlesztésre-e, vagy mondjuk a 
legszükségesebb számítástechnikai 
eszközök beszerzésére. A gondot nem 
lebecsülve ki kell mondanunk: ez 
nem látszik valós alternatívának. A 
döntés a számítástechnika javára alig- 
ha odázható el. Hiszen korszerű veze- 
tési eszközökkel az elmaradottabb 
technika is hatékonyabban működ- 
tethető, de az alacsony hatékonyságú 
vezetés korszerű technikával páro- 
sulva — amint arra nem egy példa 
van — a veszteségeket növeli. Az sem 
mellékes kérdés, hogy milyen fei- 
lesztés mellett dönt egy-egy vállalat. 
A fő irány nyilván csak az lehet, ame- 
lyik a költségek leggyorsabb megté- 
rülését ígéri. Vagyis nem valamely 
rendszer privilegizálására kell gondol- 
nunk, hanem a vezetés —- vezetési 
eszköz — megoldandó feladat össz- 
hangjának megteremtésére. 


Mivel a számítástechnika egyes 
konkrét rendszereiről szakmai körök- 
ben is nagy viták vannak, lényeges. 
hogy a vállalati, intézményi vezetés 
bevonja a megfelelő szakembereket a 
döntések előkészítésébe és végrehaj- 
tásába. A nézetek ütköztetéséhez a 
pártszervezetek fórumlehetőséget biz- 
tosítanak, segítik a felhasználókat és 
főleg azokat, akik ezután akarnak a 
számítástechnika alkalmazásába bele- 
vágni. 


A megyei  párt-végrehajtóbizottság 
kulcsfontosságúnak tartja a politikai 
— személyi és tárgyi — feltételek 
összhangjának megteremtését. Fontos, 
hogy a mai vezetői munkakörben 
dolgozók — speciális, továbbképző 
tanfolyamokon — megfelelő felkészí- 
tést kapjanak a számítógép alkalma- 


zási feltételeiről, lehetőségeiről. Ehhez 
többek között az oktatási tematikákat 
is át kell alakítani. A megyei pártok- 
tatásban ma már előadásokat hallgat- 
hatnak e témakörből a részt vevők. A 
cél az, hogy a tudományos és mű- 
szaki fejlődés gazdasági jelentőségét 
megismerjék, üzemlátogatások során 
tapasztalatot szerezhessenek az ügy- 
vitelben és a termelésben alkalmazott 
számításteohnikai lehetőségekről. 

A fejlesztési feltételek biztosításá- 
hoz tartozik, hogy a megyei pártbi- 
zottság mellett létrehoztuk a számí- 
tástechnikai koordinációs bizottságot. 
Erre azért volt szükség, mert azok 
a vállalatok, amelyek később kezd- 
ték el a számítástechnika meghonosí- 
tását, nehezen tudták eldönteni, hogy 
milyen gazdasági feladatokra milyen 
gépeket alkalmazzanak, honnan kér- 
jenek fel megbízható szakembereket, 
ki tud számukra megfelelő program- 
csomagot biztosítani. A számítástech- 
nikában járatlan gazdasági vezetés 
körében növeli a zavart, hogy a kü- 
lönböző szakemberek egymásnak el- 
lentmondó javaslatokkal állnak elő, 
mindenki a saját — jó vagy rossz — 
programját igyekszik eladni. 

A következő időszakban a vállalati 
fejlesztési elképzelések között a mun- 
kahelyi számítógépek bevezetése sze- 
repel. Ennek megvalósítására és fej- 
lesztésére a KSH SZÜV győri köz- 
ponttal szakosított leányvállalatot ho- 
zott létre. Megkezdődött a megyében 
a számítógépeket összeszerelő tevé- 
kenység meghonosítása, az ehhez 
szükséges alkatrészek kishatármenti 
árucserében történő beszerzése. 

Intézkedéseinkkel szeretnénk elér- 
ni, hogy a számítástechnika egy-egy 
vívmánya ne státusszimbólum legyen, 
hanem az, ami a rendeltetése: eszköz 
a gyors, pontos információhoz, a dön- 
tések előkészítéséhez, hatásaik sok- 
oldalú felméréséhez. 


Békési János 
a Győr-Sopron megyei póáribizottság 

OLVASOINK IRJÁK 


Mindenki megtalálhatja a neki való feladatot 


Lakóterületünkön összesen 77 utca, 
út és dűlő: közel ötezren lakunk itt. 
Pártszervezetünk munkáját a föld- 
rajzi és néprajzi adottságai határoz- 
zák meg. Működési területünkön 
üzem, gyár, vállalat, szövetkezet 
nincs, csak egy alsófokú oktatási in- 
tézmény, amely 1975-ben jött létre: 
ez egyesíti az óvodát, az általános is- 
kolát és a művelődési házat. 


Alapszervezetünk tagságának 80 
százaléka nyugdíjas, 20 százaléka 
pedig aktív dolgozó, akik itt a terü- 
leten a szolgáltató iparban vagy 
gazdálkodókként végik mindennapi 
munkájukat. Átlagos életkorunk 66 év. 
Sajnos, az egészségünk már eléggé 
meggyengült, de ezért nem hagyjuk 
el magunkat: dolgozunk a lakóterü- 
letünkön, végezzük a napi aprólékos 
párt- és társadalmi munkát. Több 
mint 40 évi párt- és munkásmozgal- 
mi tapasztalattal rendelkezünk, ezt 
pedig át szeretnénk adni a fiata- 
loknak. 


A többoldalú lakóterületi  párt- 
munkához tartozik, hogy a munkás- 
mozgalmi harcosok kemény életéről 
beszámolókat tartunk az általános is- 
kolásoknak. Ez tettük hazánk felsza- 
badulásának 40. évfordulója tisztele- 
tére is. Pécs munkásmozgalmi em- 
lékhelyeiről fényképes és újságcikkek 
összeállításában május elsején kiál- 


lítást rendeztünk a művelődési ház- 
ban. 


A lakosság létszámához viszonyít- 
va kevesen vagyunk a pártszervezet- 
ben, a terület pedig nagy. A dűlő- 
utakon közforgalmú közlekedés nin- 
csen, így aztán leginkább gyalog 
tesszük meg az utat. A munkahelyi 
pártszervezetektől kértünk segítséget: 
az ottani elvtársak el is jöttek, jól 
együtt tudunk dolgozni. 


Közérdekű feladatunk, hogy figye- 
lemmel kísérjük a lakosság kereske- 
delmi, vendéglátói, szolgáltatási, köz- 
lekedési ellátottságát, a napjainkban 
már igencsak égető kérdést: az egész- 
séges ivóvíz-, csatorna- és gázszolgál- 
tatást. A lakosság jogos kérelmeit, 
panaszait minden esetben továbbít- 
juk. Több alkalommal együtt men- 
tünk felsőbb szerveinkhez a HNF- 
elnökkel, titkárral, tanácstaggal, a 
nevelési központ igazgatójával pél- 
dául az iskola bővítése ügyében az 
1981/82-es oktatási év megindulása 
előtt. Más megoldást nem találtunk, 
mint hogy a művelődési ház előterét 
rendeztük be tanteremnek. Azóta is 
tanterem. 

Nem könnyű a lakóterületi politi- 
kai munka, de állítom, hogy az egyik 
legszebb, és érdemes jól végezni. 


Miért? Azért, mert az egész lakos- 
ság érdekét szolgálja, és mindenki 


a haszon élvezője. Egyetértek Pollák 
Dezső elvtárssal, Pécs város 3. számú 
lakóterületi pártvezetőségének titká- 
rával, aki az egyik taggyűlésen ezt 
mondta: , Az igazi kommunista csak 
a munkahelyéről megy nyugdíjba, 
politikai értelemben nem". Ha az 
elvtársak betegek vagy fáradtak, a 
pártból azért nem kell kilépni. 


A közelmúltban az egyik politikai 
fórumon Szőke Attiláné, a pécsi párt- 
bizottság munkatársa ezeket mondta: 
, ISSmerek intézményi pártszervezetet, 
ahol ilyen-olyan indokkal nem jelen- 
tik át a nyugdíjast, de ahogy múlnak 
az évek, egyre jobban megmosolyog- 
ják őket, mert ők azok, akik min- 
denhez hozzászólnak, s mindig ugyan- 
azt mondják, hiszen már elszakadtak 
a tényleges problémáktól. S van egy 


kényelmi szempont is: van, aki azért 


. maradna a munkahelyi alapszerve- 


zetben, mert tudja, hogy tessék-lás- 
sék pártmunkával bízzák meg, ha 
megbízzák egyáltalában, míg a lakó- 
területen valódi pártmunkát kellene 
végezni." 

Én azt mondom: ne bújjanak el 
az elvtársak a pártmunkától! Jelent- 
kezzenek át a lakóterületi pártszer- 
vezetbe! Itt mindenki megtalálhat- 
ja a képzettségének megfelelő párt- 
munkát. Azoknak az elvtársaknak, 
akik a körzeti pártszervezetet , gitt- 
egyletnek" tartják, azt üzenem, hogy 
jöjjenek közénk és dolgozzanak ve- 
lünk együtt! És meglátják, hogy itt 
is igazi pártélet van! 

Jeli József 
Pécs 
körzeti alapszervezeti titkár 


-— 


HOZZAÁASZOLÁSOK CIKKEINKHEZ 


A lakosság közreműködése 


a településfejlesztésben 


(Megjelent az 1985. novemberi számban) 


TÁVLATI CÉLOK ÉS NAPI IGÉNYEK 


Véleményem szerint a településfej- 
lesztési hozzájárulás bevezetésének 
talán legneuralgikusabb pontja a cé- 
lok kiválasztása, illetőleg ennek mód- 
ja. Ma még — akár felismerjük, akár 
nem — létezik a tanácsnak egy, a 
lakosság érdekeitől érzékelhetően el- 
különült, ha úgy tetszik, az általános 
vagy távlati célokra irányuló tevé- 
kenysége, valamint ettől bizonyos 
mértékig függetlenül az állampolgá- 
rok napi igényeivel, gondjaival (IKV- 
ügyek, szolgáltatás, közbiztonság, par- 
kolás, a közlekedés apró vagy kevés- 
bé apró ügyei) való foglalkozás. Ez 
idáig döntően a tanácsok testületei, 
apparátusa, tisztségviselői, esetleg 
egyéb, de többnyire közvetett fóru- 
mok alkottak véleményt, főként az 
első kategóriába sorolható célokról. 
A közvetlen lakossági igények feltér- 
képezésére sok helyen mind ez ideig 
nem fordítottak sem kellő időt, sem 
kellő figyelmet. Így volt ez jó néhány 
tanácsnál a településfejlesztési hoz- 
zájárulás esetében is. Pedig a lakos- 
sági igények többségükben ismertek 
lehettek volna, hiszen csak fel kellett 
volna eleveníteni a választások 
idején, a jelölőgyűléseken felvetett 
lakossági kéréseket, panaszokat, igé- 
nyeket, kiegészítve ezeket a tanács- 
tagi fogadóórákon elhangzottakkal. 
Úgy vélem, az elmulasztottak rész- 
ben még pótolhatók. Az egyik lehe- 

tőség, hogy a településfejlesztési cé- 
lok részletes kimunkálásánál — ami 
ezután történik — a közvetlen lakos- 
sági igényekre nagyobb tekintettel 
kell lenni. Azonkívül — s ez a má- 
sik lehetőség — legyen mód a befi- 
zetésre kerülő pénzeszközöket egy- 
egy tanácstagi körzetben is felhasz- 
nálni, még ha viszonylag kevés is az 
így összegyűlt összeg. Ezzel gyakor- 
latilag olyan lakossági gondok megol- 
dását finanszírozhatnák helyben, amit 
ma a fővárosban a legnagyobb erőfe- 
szítések mellett sem tudunk mara- 
déktalanul megoldani. 

Lehetőség nyílhatna például: 

— körzeti közbiztonsági bázis ki- 
alakítására tiszteletdíjas önkéntesek- 
kel; 

— a környezet tisztaságának gon- 
dosabb megóvására erre vállalkozó 
ottlakókkal; 

—  lakóházfelújítási munkákhoz 
társadalmi ellenőr megbízására; 

— kisebb környezetalakító mun- 
kák önálló lebonyolítására (kiegé- 
szítve a lakók társadalmi munkájá- 
val); 

— helyi közművelődési igények — 
klub, sport, szakköri létesítmények 
— finanszírozására, szervezésére; 

— lakossági közszolgálati gmk mű- 
ködtetésére, IKV-munkák átvállalásá- 
ra, megelőlegezésére; 


— őrzött parkolók, parkok, telefon- 
fülkék stb. kialakítására. 

Ezúttal is az az alapvető tanulság, 
hogy fontos, politikailag indokolt cél- 
jaink megvalósításához elengedhetet- 
len a valóságos érdekviszonyok isme- 
rete. Enélkül az egyébként jó szándé- 


kú és hosszabb távon jogosult elkép- 
zelések is könnyen megbicsaklanak, 
és a bizalom további erősítése helyett 
feszültségek forrásává válnak. 


Deák Péter 
a XIII. kerületi pártbizottság 
munkatársa 


A tartalmas pártélet vonzó hatása 


(Megjelent az 1985. októberi számban) 


TÉR A CSELEKVÉSRE 


A KFKI-ban folytatott beszélgetés té- 
mája felkeltette érdeklődésemet, hi- 
szen kerületünkben is alapvető kérdés 
a párt utánpótlásának tervszerű ne- 
velése. A IX. kerületben is sok az 
olyan intézmény, ahol értelmiségi fia- 
talok — orvosok, pedagógusok, kuta- 
tók, műszakiak — dolgoznak. A kö- 
rükben szerzett tapasztalatok alátá- 
masztják, hogy az aktív, élő politikai 
tevékenység az, és csakis az, mely 
minden réteg, így a fiatal értelmisé- 
giek számára is elszánást adhat a kö- 
zösségért végzett munkához, elvezet- 
het a párttagsághoz. 

Pártbizottságunk október elején fo- 
gadta el feladattervét a kongresszusi 
határozat végrehajtására. A terv az 
általánosan kiemelhető célok mellett 
több mint ötven olyan konkrét fel- 
adatot is tartalmaz, amelyben nagy 
szerep juthat a fiatalok fantáziájának, 
tenniakarásának. 


A szociálpolitikai munkában az ál- 
lami szervekkel együtt összehangolt 
programot dolgoztunk ki, mely a for- 
górendszerű geriátriai ellátás meg- 
szervezésétől a házi szociális gondozás 
kiterjesztésén át az idősek szabad- 
egyetemének szervezéséig terjed. 
Megvalósításában természetesen nagy 


szerepe lesz a fiatal orvosoknak és 
egészségügyi szakembereknek. A kö- 
zeljövőben induló, valamennyi általá- 
nos iskolánkra kiterjedő és tantervi 
szinten megvalósuló iskolaszámítógép- 
program a fiatal pedagógusoknak ad 
alkotókedvükhöz kibontakozási lehe- 
tőséget, nemcsak a majdani oktatás- 
ban, hanem az összehangolt kerületi 
program kidolgozásában, a tantervek, 
tananyagok elkészítésében is. A köz- 
egészségügyi és környezetvédelmi pro- 
filú kutatóintézetek fiataljainak tudo- 
mányos munkák, tervek, programok 
készítését ajánljuk, valamint részvé- 
telt a  környezetszennyező üzemek 
gondjainak enyhítésében és a kerület 
rendjének, tisztaságának védelmében. 
A középső ferencvárosi rehabilitáció- 
rekonstrukció munkálatainak előké- 
szítéséhez vállalkozó kedvű fiatal mű- 
szakiakat várunk. 

Rengeteg tehát az értelmes feladat, 
minden alkotni vágyó fiatal ember ta- 
lálhat közöttük kedvére valót. S a kö- 
zös munkában bfízonyára sokan kerül- 
nek majd közelebb a párthoz, s jut- 
nak el soraiba. 


Csányi Klára 
a IX. kerületi pártbizottság 
titkára 

Ifjúság és gazdaság 


(Megjelent az 1985. novemberi számban) 


A FIATALOK ALKOTŐKEDVÉNEK HASZNOSÍTÁSA 


Igen fontosnak tartom a cikk szer- 
zőjének azt a gondolatát, amely a 
fiatalok vezetővé válásának biztató 
eredményeként regisztrálja azt, hogy 
mind több a harminc körüli vagy ép- 
pen huszonéves , főnök", felelős irá- 
nyító, vezető beosztásban dolgozó 
szakember. De az ellenkezője is igaz: 
rengeteg olyan területe van a nép- 
gazdaságnak — vagy akár politikai- 
társadalmi életünknek —, ahol csak 
elvétve lehet fiatal arcokat látni a 
vezető testületek ülésein, az igazi 
döntéshozó fórumokon. Személyes ta- 
pasztalataim szerint a cikkíró meg- 
állapítása inkább csak azokra az , új" 
szakterületekre, szakmákra vonatko- 
zik (számítástechnika, az agrárgazda- 
ság néhány területe, reklám- és piac- 
kutató szakma stb.), amelyek jelle- 
güknél fogva a fiatalokra — ám itt 
sem a legfiatalabbakra, hanem in- 
kább a jó harmincasokra — épülnek. 
(Az már egy más kérdés, hogy mond- 
juk 15—20 év múlva az akkor még 
mindig nem olyan nagyon idős mos- 
tani garnitúra hogyan fogja átadni 
a stafétabotot a , második demográ- 
fiai hullám"? nemzedékének!?) 
Ugyanakkor az igazi probléma vé- 
leményem szerint nem a , vezetővé 


lenni vagy nem lenni" dilemmája — 
bár sokan igyekeznek pusztán erre 
egyszerűsíteni a kérdést —, hanem 
sokkal inkább a fiatalok képességei- 
nek,  alkotókedvének hasznosítása. 
Ehhez elengedhetetlen a dolgokban 
való , bennlevés", a jó értelemben 
vett bennfentesség igénye. Az igazán 
jó légkörű munkahelyen nem az a 
lényeg, hogy ki a főnök, hanem az, 
hogy ki oldja meg legoptimálisab- 
ban a felmerült feladatokat, ki képes 
ténylegesen irányítani az adott mun- 
kahely valóságos munkakoordináció- 
ját. Remélhetőleg az elmúlt évtize- 
dekben felnőtt egy olyan generáció, 
amely hosszú távon egyszerűen nem 
tűri el a tekintélyelv alapján kiadott 
ésszerűtlen utasításokat, vezetői 
, ukázokat". Erre főleg az ad re- 
ménységet, biztatást, hogy a fiatalok 
közéletibb, érdeklődöbb része egyre 
aktívabban és egyre szívesebben kap- 
csolódik be az olyan gazdasági-poli- 
tikai megújulási kísérletekbe, ame- 
lyek valóságos cselekvési alternatí- 
vákat kínálnak, s magukban hordoz- 
zák egy értelmes élet ígéretét. 


Tóth Antal 
tudományos kutató 


A mozgalmi jelleg és a papírmunka 


(Megjelent az 1985. októberi számban) 


MOZGALMI JELLEG ÉS TERVSZERÜSÉG 


Ismeretes, hogy a pártszervek és 
-szervezetek éves munkatervek, fél- 
éves üléstervek alapján dolgoznak. 
Amennyiben ennek gyakorlatát, érvé- 
nyesülését vizsgáljuk, izgalmas követ- 
keztetésekre jutunk. Többek között 
olyan következtetést is leszűrhetünk, 
hogy a munkatervek, üléstervek nem 
csak alapját, főbb keretét jelentik a 
pártmunka szervezésének, hanem ese- 
tenként — ha azokat nem megfele- 
lően kezeljük — meg is merevítik a 
pártmunkát. Tapasztalható egyfajta 
— napirendekben és ülésekben való 
— gondolkodás, amely nem enged 
helyet — a tervszerűségre hivatkozva 
— a ,kapun döngető" valóságos 
problémáknak. Ebből a szempontból 
véleményem szerint nem az az első- 
rendű kérdés, hogy egy végrehajtó 
bizottság kéthetenként vagy havon- 
ta tartja-e üléseit, hanem az, hogy 


mennyire képes működési területén 
az adott időszak aktuális és lényeges 
politikai kérdéseivel foglalkozni. 


Még egy példát a tervezésre — 
vagy inkább a helytelen beidegződés- 
re. Az egyik kerületi pártbizottság 
által tartott csoportos párttitkári ér- 
tekezleten a párttagfelvételek egyez- 
tetéséről esett szó. Az egyik pártve- 
zetőség titkára visszakérdezett, hogy 
a pártbizottság mikor adja meg az 
éves keretet (és arányokat), mert 
enélkül nem tudnak tervezni. 


Szeretném erősíteni azt a gondola- 
tot, hogy a mozgalmi jelleg egyaránt 
kell hogy jelentse a helyesen értel- 
mezett tervezőmunkát és a feltételek- 
hez jól igazodó rugalmasságot. 


Mester László 
a budapesti pártbizottság 


munkatársa 


A MECHANIKUS MUNKA KÁROSSÁGA 


Figyelemmel olvastam ,A mozgalmi 
jelleg és a papírmunka" című cikket 
Tóth Lajos tollából. A témakörrel való 
foglalkozást . különösen időszerűnek 
tartom, mert a hivatali stílus, a bü- 
rokratikus ügyintézés rontja a párt- 
munka eredményességét, hatékonysá- 
gát. A gazdaságirányításban végbe- 
menő változásokkal szinkronban a 
munkahelyi és területi pártszerve- 
zetek munkamódszereinek folyamatos 
alakítását kívánja meg az élet. 


Az eleven mozgalmi tevékenység 
egyik legfőbb ,ellensége" a felada- 
tok mechanikus elvégzése. Ez meg- 
mutatkozik például a munkatervek 
gépies, rutinszerű összeállításában. 
Egyes pártszervezetek nem a gyakor- 
lat valóságos szükségleteiből indul- 
nak ki, nem gondolják át, mire tud- 
nak érdemi hatást gyakorolni, vagyis 
mit indokolt napirendre tűzni. Ter- 
veiket valamiféle elgondolt általános 
elvekből kiindulva készítik, függet- 

lenül működésük konkrét feltételei- 
től. Emiatt a munka későbbi fázisai- 
ban sokszor csak a jelenség leírására, 
a statisztikák elkészítésére jut erő, a 
teendők megjelölésére már nem ; eset- 
leg olyan kérdés megoldására vállal- 
kozik a testület, amelyre sem hatás- 
körrel, sem befolyással nem rendel- 
kezik. 

Mindezek természetesen nem azt je- 


KOSSUTH 

lentik, hogy a pártmunkában szük- 
ségszerűen ismétlődő elemek egyúttal 
szükségképpen elavult gyakorlat hor- 
dozói. Mechanikussá akkor válik a 
munka, ha az új helyzeteket a régeb- 
bi gondolkodással próbáljuk megol- 
dani. 


Bata József 
a X. kerületi pártbizottság 
munkatársa 


SZÜRÖS MÁTYÁS 


HAZÁNK 
ÉS A 
NAGYVILÁG 


A kötetben szereplő írások, előadások, 
beszédek, interjúk — o szerző 
tisztségéből eredően — fontos 
dokumentumok, külön-külön is 
megállják a helyüket, de együtt 
képeznek egységes egészet és adnak 
átfogó képet a magyar külpolitikáról 
az 1980-as évek első felében; 

s természetesen 

a szerző gondolkodásmódjáról, 

a hazáról és a világról 

kialakított felfogásáról, 

elemzési és értelmezési 

módszeréről is. 
312 oldal " Ára: 45.— Ft 


KOSSUTH KONYVKIADÓ 


EMLEKEZES 


Háy Mibály 


1895-1944 


.Úgy emlékszem rá, mint nagyon rokonszenves, művelt em- 
berre, aki az eseményeket s a mi magyar problémáinkat is ecu- 
rópai szemmel, széles összefüggéseiben szemlélte" -— írta az 
1895. december 20-án született Háy Mihályról Lukács György, 
az egykori idősebb harcostárs. 

Hosszú vok az út, amely a szülőháztól, az alföldi falu- 
ban, Fegyverneken állt földbérlői úrilaktól a munkásmoz- 
galomig vezetett. Családjának anyagi viszonyai lehetővé tet- 
ték, hogy iskoláit gimnáziumban, majd a budapesti műegye- 
temen folytassa. Innen ragadta el őt a hatalmas világégés, 
az első világháború. Háromévi frontszolgálat után 1918 
őszén, a polgári demokratikus forradalom napjaiban tért 
vissza szülei lakóhelyére, Mezőtúrra. A vidéki kisváros meg- 
pezsdülő szellemi, politikai életében hamarosan új színt je- 
lentettek a Kommunisták Magyarországi Pártjának röplap- 
jai. 1919 márciusától Háy Mihály is a kommunisták közé 
számította magát, lelkes agitátor, szónok. Szavait tettekre 
váltja, amikor a proletárhatalomra törő intervenciós erők 
elleni küzdelemre a Vörös Hadsereg soraiba jelentkezik. 
Fronttapasztalatait  századparancsnok-helyettesként a Tisza- 
vonal védelmében kamatoztatja. 

A külső és a belső ellenforradalom ercje 133 nap után 
összeroppantotta a Magyar Tanácsköztársaságot. A volt vörös- 
katonák, a kommunisták ezrei választották a menekülés, az 
emigráció útját. 1920 márciusában Háy Mibály is Bécsbe 
emigrált, testvérével, Lászlóval együtt. Talán az utolsó 
pillanatban, mert néhány hónappal később az ellenforradal- 
mi igazságügyi szervek nyomozólevelet bocsátottak ki ellene 
agitációs tevékenysége miatt, 

I921 őszén a tevékeny, jól felkészült fiatalembert a párt 
Berlinbe küldte, ahol hamarosan kibontakozott széles körű 
politikai és tudományos publicisztikai munkássága. Dolgo- 
zott a Kommunista Internacionálé információs irodájában, 
a Nemzetközi Közgazdasági Kutatóintézetben. Cikkei, ta- 

nulmányai jelentek meg német és szovjet folyóiratokban. 
Noha pártmunkája és szakmai tevékenysége szorosan ösz- 
szefonódott, közvetlen agitációs-propaganda feladatokat is 
vállalt, mint Németország Kommunista Pártja berlini szer- 
vezetének pártnapi és szemináriumi előadója. Ezekben az 
években - a magyar kommunista mozgalom számos kitűnő 
képviselője: Varga Jenő, Komját Aladár, Lengyel Gyula, 
Kelen József és mások mellett — vált széles látókörű, fel- 
készült marxistává. ú 
1929 nyarán a KMP vezetői hazai pártmunkára szólítot- 
ták. A horthysta rendőrség az ezt megelőző hónapokban nyo- 
mára jutott az illegalitásban dolgozó kommunista vezetőknek, 
ss közülük többeket letartóztatott. A mozgalom irányítása 
azonban nem szünetelhetett, s így hamarosan több, addig 
külföldön dolgozó pártmunkás érkezett a helyükre, közöttük 
Háy Mihály is. A kapcsolatok sikeres felvételét követően 
nagy energiával látott hozzá a Kommunista Internacionálé 
határozata alapján egész Európában tervezett augusztus el- 
sejei háborúellenes, antiimperialista Nemzetközi Vörös Nap 
szervezéséhez. A minél nagyobb tömegeket mozgósítani aka- 
ró akció sikeres előkészítése érdekében újjászervezte a párt 
nyomdáját, s összegyűjtötte a KMP központi lapja, a Kom- 
munista következő számának cikkanyagát. Alig két hét telt 
el, amikor egy illegális találkozón a detektívek elfogták. 
Kíméletlen vallatások napjai következtek, majd hónapokon 
át előzetes letartóztatásban, vizsgálati fogságban rabosko- 
dott. A bíróság előtt bátran vállalta kommunista meggyő- 
ződését, a pártban végzett vezetői tevékenységét. Feltehe- 
tően ez is közrejátszott abban, hogy a budapesti királyi 
büntetőtörvényszék 4 évi fegyházbüntetésre ítélte, ami a 
korabeli eljárási gyakorlatban súlyos ítéletnek számított. 


A kemény megpróbáltatást jelentő hosszú rabság évei után 
1933 nyarán szabadult a szegedi Csillagbörtönből. A rendőri 
felügyelet szabályait kijátszva hamarosan Berlinbe utazott 
a családjához. A néhány hónapos pihenést követően új fel- 
adatokkal tért vissza Magyarországra. A szakszervezetekben 
vállalt pártmunkát, ámde 1935 nyarán a katonai kémelháríi- 
tás nyomozói őrizetbe vették. Letartóztatása része volt an- 
nak a boszorkányüldözésnek, amelyet az ellenforradalmi 
rendszer hatóságai a Kommunisták Magyarországi Pártja 
ellen a harmincas évek közepén indítottak. Hogy a pártot 
lejárassák, befeketítsék a közvélemény szemében, meggyő- 
ződés, világnézet nélküli kémek csoportjaként szerették vol- 
na a párttagságot feltüntetni. 1936 folyamán a katonai bíró- 
ság előtt nagy pert készítettek elő, amelyben konstruált vá- 
dak alapján a párt hazai vezetésének számos kiemelkedő 
személyiségét szándékozták felelősségre vonni. A per selő- 
készítése" a kémelhárítás kínzókamráiban folyt, ahol villa- 
nyozással, kikötéssel, nyomorékká veréssel próbálták meg 
vallomásra bírni a foglyokat. Háy Mihály társaival együtt 
visszautasította és megcáfolta a hazug vádakat. 


Az ítélet, noha a per jogi képtelenségeket halmozott egy- 
másra, már készen áll. Háyt előbb : év és 6 hónap, majd 
fellebbvitel során 3 év 6 hónap börtönbüntetésre ítélték. 
Megjárta a Conti utcai és a Margit körúti katonai fegyháza- 
kat, ahonnan 1940 júliusában szabadult. 

A majd egy évtizedes fogság azonban nem törte meg 
akaraterejét, nem csorbította meggyőződését. Ez tette őt 
I941 nyarától a hírhedt garanyi, majd nagykanizsai inter- 
nálótáborokban kialakult kommunista kollektívák egyik ve- 
zetőjévé. A táborban rendszeresen tartottak szemináriumo- 
kat az SZKP és a nemzetközi munkásmozgalom történeté- 
ből, politikai gazdaságtanból. , Sokan voltunk ott fiatalok, 
elvtársak, akik a kommunista mozgalomban részt vettünk, 
de elég tapasztalattal nem rendelkeztünk, képzettségünk 
nem volt elég alapos, látókörünk nem volt elég széles. Háy 
Mihály látta ezt. Fő feladatának tartotta, hogy megszet- 
vezze a fiatalok oktatását. Rendszeresen tartott marxista- 
leninista . szemináriumokat. Nagyszerű memóriája lehetővé 
tette, hogy szabadon ismertesse Lenin egyes műveit" — írta 
visszaemlékezésében egy hajdani rabtársa. 

1943 augusztusa elején megszüntették internálását. Érd- 
kígeten, később Budapesten bujdosott. A nyilas hatalomát- 
vétek követően élekmiszerrel, hamis papírokkal segítette elv- 
társait. December végén kísérletet tett arra, hogy egy társá- 
val hamis papírokkal megszerezze egy elhagyott élelmiszer- 
raktár készleteit. Vakmerő vállalkozása nem járt sikerrel. 
A főváros nyilas városparancsnokságán igazoltatták, papír- 
jait nem fogadták el. A Számonkérő Szék pribékjei elhur- 
colták, s ettől kezdve senki sem látta többé. Holtteste jel- 
telen sírban nyugszik. 

Gecsényi Lajos 


Sziklast Sándor 


1895-1956 


sAkik a szabadságért, a népek ügyéért estek el, azok nem 
halnak meg sohasem. Emlékük örökké él és harcra serkent" 
— írta Sziklai Sándor Zalka Mátéról. A jó barátról, az elv- 
társról, akivel együtt küzdött már az oroszországi polgár- 


háborúban, majd később pedig Spanyolországban. Zalka Má- 
téról írott gondolata őrá ís teljes mértékig érvényes. Inter- 
nacionalista harcostácsaival, Zalka Mátéval, továbbá Mün- 
nich Ferenccel, Gál Jánossal, Gavró Lajossal és annyi más 
ismert hőssel és mártírral Sziklai Sándor is élő részese szo- 
cialista jelenünknek és jövőnknek. Utcák, intézmények viselik 
nevét itthon és második hazájában, a Szovjetunióban, úttörő- 
csapatok, KISZ-szervezetek, munkásőregységek őrzik Sziklai 
Sándor vezérőrnagy emlékét. 

99 évvel ezelőtt, 1895 decemberében született az Aradhoz 
közeli Tornyán, agrároroletár családban. Hároméves vok, 
amikor apja a szegények betegségében, tüdővészben meghalt. 
Már gyerekkorában dolgoznia kellett: kisbéresnek állt a kö- 
zeli nagybirtokon, hogy édesanyját segítse, majd a hat elemit 
elvégezve mezőgazdasági cseléd lett. I7 éves volt, amikor 
életre szóló alapos leckét kapott az osztályharcból a vérbe 
fojtott battonyai aratósztrájk idején. 

I9I14 végén őt is a frontra viszik, s 1915 márciusában 
fogságba esik. A cári Oroszország 400 hadifogolytábora kö- 
zül sokkal megismerkedett Nyugat-Szibériától Murmanszkig. 
Ez utóbbiról írta később, hogy ez a vasútépítő tábor inkább 
vesztőhely volt, mint munkahely: vérhas, skorbut, járványok 
és a cári kancsukák tizedelték az itt dolgozó hadifoglyokat. 

1916-ban a nagyezsgyinszki vasgyárban ismerkedett meg 
és került szoros kapcsolatba Szamuely Tiborral, akinek hatá- 
sára bekapcsolódott a kibontakozó forradalmi mozgalomba. A 
nagy októberi szocialista forradalom győzelme után fegyver- 
rel a kézben harcolt a születő szovjethatalom védelmében. 
Szamarában a Vörös Gárda egyik kötelékében a kommuná- 
rok egységének szervezője és komisszárja lett. 1918 tavaszától 
a polgárháború végéig megszakítás nélkül vett részt a kü- 
lönböző frontokon a fegyveres harcokban. Találkozott a le- 
gendás Csapajevvel, akinek seregében szép számmal voltak 
magyarok is. 

A Kaspi-fronton megsebesült, és a fegyvert egy időre 
könyvre cserélte fel. Előbb Taskentbe ment pártiskolára, 
1920. október végén pedig Moszkvába küldte tanulni a bol- 
sevik párt, amelynek 1918 elejétől volt tagja. 

Kitüntetéssel végezte el a Szverdlov nevét viselő Kom- 
munista Egyetemet,. ahol filozófiából és párttörténetből nyert 
tanári diplomát. Docenssé, egyben tanszékvezető-helyettessé 
nevezték ki a Komintern Nyugati Egyetemén, ahol az európai 
országok pártmunkás kádereit képezték ki. Sziklai Sándor 
egyidejűleg párttitkára a moszkvai pártbizottság mellett mű- 
ködő nemzetiségi kommunista csoportnak is. 

1936 végén Spanyolországba megy, hogy ismét fegyverrel 
a kézben segítse az igaz ügyért harcolókat. Ladi Pedro néven 
a központi front összekötő tisztje, híradós parancsnok, kato- 
nai tanácsadó, majd politikai tiszt a magyart önkénteseknél. 
Részt vett a Madrid, Barcelona, Ebro melletti csatákban. A 
több nyelven beszélő Sziklai Sándor spanyolul tart előadá- 
sokat filozófiából, párttörténetből és a Szovjetunió helyzeté- 


ről, de ha úgy hozza a sor, románul, franciául és természe- 
tesen magyarul és oroszul is szót ért harcostársaival. 

1939-1943 között megjárja a különböző internálótáborokat, 
Gursban, Vernetben, Marokkóban. A verneti tábor illegális 
pártszervezetének ő a titkára. 

1943. július 14-e fordulópont számára. A Szovjetunió se- 
gítségével kiszabadul, és ismét szovjet földre lép. Azonnal 
bekapcsolódik a Moszkva melletti juzsai antifasiszta iskola 
munkájába mint vezető és.oktató. Később, 1944 októberétől 
a Vörös Hadsereg tisztjeként harcol hazája felszabadításáért. 
Összekötő feladatokat lát el a 2. és 3. Ukrán Front 
parancsnoksága és a Magyar Kommunista Párt Központi 
Vezetősége között. Decemberben megbízzák az Ideiglenes 
Nemzetgyűlés tagjainak debreceni elhelyezésével, az Ideigle- 
nes Kormány működési feltételeinek megteremtésével. 

1945 áprilisától a budapesti pártbizottság politikai munka- 
társa, s amikor a párt közbenjárására megkezdődik a magyar 
hadifoglyok hazatelepítése, a Hadifogoly Iroda vezetője. 
1948-tól öt évig a néphadsereg ezredeseként lát el fontos fel- 
adatokat. Tagja a minisztérium pártbizottságának. 1953-ban 
nevezik ki a Hadtörténeti Intézet parancsnokává. De nem 
sok időt tölthet el e beosztásában: 1956. október 26-án apó- 
sával együtt Budakeszin az ellenforradalmárok meggyil- 
kolják. 


Harcos életútját felidézve emlékezünk meg róla születésé- 


nek kilencvenedik évfordulóján. 


Vida Sándor 


Kenyeres Júlta 


1895-1958 


Kilencven éve született a Zala megyei kis határvároskában, 
Letenyén, felvilágosult kishivatalnoki családban. Fivérei - 
Komját Aladár és Korach Mór - ugyancsak a nemzetközi 
munkásmozgalom jeles személyiségei voltak. Akárcsak Land- 
ler Jenő, Hamburger Jenő, a Szántó fivérek, akik mind or- 
szágunknak ebben a kis zalai szögletében látták meg a 
napvilágot. 

Korach Júlia a Kenyeres nevet az illegalitásban vette fel. 

Így vált ismertté az olasz, a német, az osztrák munkás- 
mozgalomban, a Kommunista Internacionálé apparátusában, 
a moszkvai Kossuth Rádió szerkesztőségében, a spanyol 
polgárháborúban, és a sokévi emigrációból hazatérve a ma- 
gyarországi politikai életben, ennek is egyik nagyon nehéz 
területén, a sajtóban. 

A megannyi megpróbáltatás által korán kikezdett gyenge 
egészsége ellenére kemény, fáradhatatlan ember, szilárd, 
nagy egyéniség vok. Hatvanhárom évet élt, 1958 utolsó 
napjaiban búcsúztunk tőle. Mindaz, amit átélt, amit tett, 
ötven más embernek is dicséretére vák volna. 

Tizenöt éves sincs még, amikor már kenyérkereső, és 
együtt sztrájkol Fiume kikötőmuokásaival. Itt járja ki a 
proletár szolidaritás, a munkásegység és a forradalmár- 
fegyelem alapiskoláját. A család nagy anyagi áldozatválla- 
lásával egyetemista lesz Budapesten. Részese a Galilei-kör 
küzdelmeinek, az  antimilitarista mozgalomnak, ahonnan 
egyenesen visz útja a forradalom legnehezebb őrhelyeire. 
Egyike az 1918-ban alakult Kommunisták Magyarországi 
Pártja legelső tagjainak. Az első magyarországi munkásha- 
talom időszakában a filmügyek felkészült, lelkiismeretes 
irányítója. 

A Tanácsköztársaság vérbefojtása után Olaszországba me- 
nekül. Onnan Bécsbe, Berlinbe, majd Moszkvába kerül. Itt 
néhány hónapon belül a Komintern apparátusának munka- 
társa, majd a Lenin Intézet tanára. A tanári katedrát a spa- 
nyol polgárháború csatamezői követték, azt pedig küszkö- 
déssel teli, súlyos betegen töltött hónapok Franciaországban. 
Innen került vissza Moszkvába. 

Ezekben a harcokban érett magas felkészültségű, minden 
idegszálával népe és a nemzetközi munkásmozgalom ügyét 
szolgáló, az elméleti és a gyakorlati munka egységét és köl- 
csönhatását mindenkor érteni képes forradalmárrá, vált nagy 
tekintélyű újságíróvá és elismert tanárrá, bátor frontkato- 
nává és fáradhatatlan politikai szervezővé. Minden hely- 
zetben vállalta a forradalmi munkásmozgalom ügyét, a harc 
minden formáját és megannyi helyszínét, miközben mindig 
igényes és szigorú volt önmagához és környezetéhez. 

Ezzel függtek össze - később önmaga által bátran és 
nyíltan korrigált — tévedései is. Mert ilyenek is voltak mun- 
kásságának abban a nem könnyű időszakában -—- az ötvenes 
évek első felében -, amikor a Tartós békéért, népi demok- 
ráciáért! című lap magyar kiadásának egyik szerkesztője 
és a Pártfőiskola tanára volt. 

A Magyar Távirati Iroda - ahonnan mint főszerkesztő 
vonult 1957-ben nyugdíjba - idősebb nemzedékei még pon- 
tosan emlékeznek alaposságára és indulataira, de embersé- 
gére is. A forradalmároknak ahhoz a nemzedékéhez tarto- 
zott, akiknek számára nem volt nagy és kis feladat, nem lé- 
tezett fontos és kevésbé fontos beosztás, megbízatás. Az 
ügyért folytatott küzdelemben nem tett különbséget röplap- 


terjesztés és egyetemi oktatás, tankönyvszerkesztés és sebe- 
sültkötözés között. 

A Magyar Távirati Iroda székházában vörös márvány- 
tábla őrzi a magyar és a nemzetközi munkásmozgalom ki- 
emelkedő harcosának, a szocialista újságírás jelentős sze- 
mélyiségének, a Magyar Távirati Iroda egykori főszerkesz- 
tőjének emlékét. 


Ágoston László 


Komját Irén 
I89§-t1982 


A huszadik század történelmét formáló nagy forradalmár 
nemzedék eryik kimagasló nőalakja volt a három évvel 
ezelőtt, 87 éves korában elhunyt Komját Irén, a forradalmár 
költő Koinját Aladár felesége, aki 90 évvel ezelőtt, 1895. de- 
cember 12-én született Temesváron. Iskoláit Budapesten vé- 
gezte. A tudományegyetem bölcsészeti karán szerzett tanári 
diplomát 1918-ban. A tanári katedra helyett azonban az élet 
a forradalmi harc katedrájára szólította. 


A kibontakozó forradalmat már szocialista elkötelezettség- 
gel szolgálta. Az eszmével Komját Aladár családjában is- 
merkedett meg, s ez az ismeretség - mint írta - , elhatározó 
lett egész életemre. Ök ismertették meg velem a szegények 
sorsát, nagylelkűségét, áldozatkészségét. Náluk hallottam 
először világnézeti kérdésekről, politikáról, osztályharcról." 

1918-ban lett Komját Aladár felesége, élet- és harcostársa. 
A Tanácsköztársaság alatt a Közoktatásügyi Népbiztosság 
munkatársaként szolgálta a proletárforradalom ügyét. A mun- 
káshatalom leverése után férjével együtt emigrációba kénysze- 
rük. Ez a távollét 25 évig tartott. 

Bécs, Bologna, Berlin, Hamburg, Zürich, Bázel, majd 
Párizs életének meghatározó és jelentős állomásai. Tizennégy 
évig dolgozott Alpári Gyula mellett az európai kommunista 
pártok hét nyelven megjelent lapjánál, az Inprekorrnál, majd 
jogutódjánál, a Rundechaunál. 

A Kommunista Internacionálé lapjának szerkesztőségében 
megismerte a kor szinte minden jelentős haladó egyéniségét. 
Találkozott a fasizmus elleni küzdelem sok, világszerte ismert 

kimagasló személyiségével, szovjet, német, fÍrancia, olasz, 
spanyol politikai vezetőkkel, írókikal, publicistákkal, a nem- 
zetközi méretekben folyó osztályharc szellemi és gyakorlati 
irányítóival. Ismerte személyesen Dimitrovot, Ernst Thál- 
mannt, Egon Erwin Kischt, tanítójának vallotta Barbusse-t, 
Nexőt, Romain Rolland-t, Heinrich Mannt, Ilja Ehrenburgot 
és a kor sok más kiválóságát. Nagy egyéniségek vonzásköré- 
ben élt es dolgozott, akik tanították, bátorították, tanácsokkal 
látták el. 


1924-tő) volt a kommunista párt tagja. Az illegális párt- 
munkások fő erényei: a céltudatosság, határozottság, szívós- 
ság, az ügy iránti áldozatkészség, mindez megvolt Komját 
Irénben. A kiváló forradalmártól, Alpári Gyulától megta- 
nulta a gondos munkát, a pontosságot, a felelősségérzetet. 
A szakadatlan tanulásra, a sokoldalú műveltség megszerzésére 
ís Ő ösztönözte. 


Alpári javaslatára és segítségével szervezte meg 1938-ban 
Bázelban az első nemzetközi kommunista újságíró-tanfolyamot. 
Célja volt, hogy a kisebb kommunista pártok tömegbefolyá- 
sért küzdő sajtója számára kádereket képezzen. E tanfolyam 
munkájában való aktív közreműködése arról tanúskodik, hogy 


. Komját Irénnek már ekkor szívügye volt a fiatal újságíró: 


nemzedék nevelése. Vallotta, hogy ,,... az újságírónak min- 
denekfelett a meggyőződés szilárdságára van s: iksége, amely 
kiállja a társadalmi viharokat, a politikai lég.:ör veszélyes 
ingadozásait, biztonságot ad magatartásunknak :s íÍrásunk- 
nak egyaránt". 


1939-1944 között Párizsban részt vett a francia ellenállási 
mozgalomban. Az újságírói, irodalmi és művészeti tevékeny- 
ség a fasiszta megszállás alatt napról napra életveszéllyel járt, 
mégis szép számmal akadtak a Párizsban élő magyarok közt 
olyanok, akik nem rettentek vissza e munka vállalásától. A 
változatos és veszélyekkel teli tevékenység számukra becsü- 
letbeli ügy, önkéntes elkötelezettség volt. A párizsi ellenállás 
sajtója, többek közt a magyar lapok is, politikai jellegüket 
tekintve a kommunista párt által irányított antifasiszta nép- 
frontújságok voltak. Magyar nyelvű illegális lapok egész sora 
jelent meg francia földön, mint a Szabadság, Jelen, A párt 
élete, Magyar Szemle, Harcos Nő, Riadó, Toborzó stb. E la- 
pok munkatársi gárdájához tartozott Komját Irénen és István 
nevű fián kívül Gereblyés László, Papp Lajos, Ács Vilma, 
Reismann János és mások. 

1946-ban tért haza. Ettől kezdve itthon szolgálta külön- 
böző posztokon a munkáshatalmat, a szocialista sajtót. Több 
felelős párttisztsége és újságírói megbízatása volt. Dolgozott 
az MTI-nél, majd a Szabad Nép külpolitikai rovatvezetője- 
ként. Egy ideig a pártközpont külügyi osztályának élén állt, 
később az első újságíró-iskola igazgatója lett. Társadalmi 
munkában az 1952—1953-as tanévben a Pártfőiskola nemzet- 
közi kérdések tanszékének vezetője, később a Külügyi Főiskola 
tanára, majd annak megszűnte után a Tájékoztatási Hivatal 


elnökhelyettese.  1957-től 1961 októberéig a Társadalmi 
Szemle felelős szerkesztőjeként kamatoztatta kiváló újságírói 
erényeit, nemzetközi tapasztalatait. Nemes tollú, szenvedé- 
lyes publicista volt, aki már életében kommunista újságíró- 
nemzedékek példaképe lett. 

Munkásságát számos magyar és nemzetközi díjjal, kitünte- 
téssel ismerték el. Tulajdonosa volt a Rózsa Ferenc-díjnak, a 
Szovjet Újságírók Szövetsége Vorovszkij-díjának, a Nemzet- 
közi Újságíró Szervezet Julius Fucik-díjának. Nyolcvanadik 
születésnapján a Munka Vörös Zászló Érdemrenddel tüntet- 
ték ki. 

Halálával, 1982. április 22-én, a Magyar Újságírók Orszá- 
gos. Szövetségének alelnöke, a Magyar ENSZ Társaság ala- 
pító tagja, vezető tisztségviselője, az ENSZ Társaságok Vi- 
lágszövetségének tiszteletbeli elnöke távozott az élők sorá- 
ból. Írásainak tucatjait hagyta az utókorra, s könyveinek s0- 
rát, melyek tanúsítják alkotójuk elkötelezett forradalmiságát, 
eszmei hűségét. 

Vida Sándor 

Fontosabb cikkek jegyzéke 


1985. OKTÓBER 11-TŐL NOVEMBER 10-IG 


PÁRT ÉS MOZGALMI ÉLET 


NÉPSZABADSÁG — A népfrontkongresszusra készülve (X. 23.); Máté György: 
Munkásőrjelöltek (X. 23.); Petrovszki István: Felelősség a párt jövőjéért (X. 
26.); Faragó Jenő: Az új vállalatirányítási rendszer és a pártmunka (X. 30— 
31.); Lépések a megújuláshoz (Beszélgetés Barta Alajossal, a Heves megyei 
pártbizottság első titkárával, XI. 6.). ; 
NÉPSZAVA — Számvetés — kongresszusra készülődve (Tv-beszélgetés Gáspár 
Sándorral, a SZOT elnökével, X. 12.); A Szakszervezetek Országos Tanácsának 
ülése (X. 26.); A hagyományokhoz méltóan (Beszélgetés Nagy Sándorral, a SZOT 
titkárával a szakszervezetek ifjúsági munkájáról, XI. 2.). 

MAGYAR HÍRLAP — Mit hozhat a népfront kongresszusa? (Interjú dr. Mol- 
nár Bélával, a HNF OT titkárával, X. 30.) 

MAGYAR NEMZET — Keserű Ernő: Őszinte eszmecsere (X. 26.). i 
TÁRSADALMI SZEMLE — Pozsgay Imre: Nemzeti egység, közmegegyezés, de- 
mokrácia. 1985/10. 


BELPOLITIKA 


NÉPSZABADSÁG —. Az Országgyűlés őszi ülésszaka (X. 11—12.); Tanácsaink 
küldetése (Írta: Horváth István, az MSZMP Központi Bizottságának titkára, 
X. 19.); Terényi Éva: Tanyán élő öregek (X. 23.); Kerekasztal a lakásgazdál- 
kodásról (X. 26.); Interjú Tóth Illés államtitkárral, a Magyar Posta elnökével 
a postai szolgáltatásokról (XI. 2.); Karcagi László: Az a bizonyos 5 százalék 
(XI. 4.); A család — nem madártávlatból (Beszélgetés H. Sas Judittal, az MTA 
Szociológiai Intézetének munkatársával, XI. 5.); Űj lendülettel október útján 
(Pál Lénárd ünnepi rádió- és televízió-beszéde, XI. 7.); Interjú dr. Csehák 
Judittal, a Minisztertanács elnökhelyettesével a szociálpolitika új elemeiről . 
(XI. 7.). 

NÉPSZAVA — Szalay Antal: A településfejlesztési hozzájárulásról (X. 15.). 
MAGYAR HÍRLAP — Németh Géza: A tanácsszervezet 35 éve (X. 22.); Lég- 
rády Eszter: Még egyszer az orvosi műhibákról (X. 29.). 

MAGYAR NEMZET — Gádor Iván: A közoktatás megújítása (X. 28.); Kovács 
Judit: Családszolgálat (XI. 4.). 


GAZDASÁGI KÉRDÉSEK ( 


NÉPSZABADSÁG — Interjú Melega Tibor külkereskedelmi miniszterhelyet- 
tessel a bizalom erősítéséről a külgazdaságban (X. 19.); Szalkai Tóth István: 
Következetes ellenőrzést (X. 19.); Tóth Benedek: Tapasztalatok, tennivalók a 
termelőszövetkezetekben (X. 26., Megújuló gazdaságirányítás (Írta: Havasi 
Ferenc, az MSZMP Központi Bizottságának titkára, XI. 7.). 

NÉPSZAVA — Gál Zsuzsa: Miből is van hiány? (X. 17.); Beszélgetés Szikszay 
Béla államtitkárral az infláció megfékezéséről (X. 19.); Bán Ernő: Merre tart 
a szénbányászat? (X. 21., 22., 23.); Gál Zsuzsa: Legyen vagy ne legyen törzs- 
vásárlói betét? (X. 25.) 

MAGYAR HÍRLAP — Lakatos Mária: Adófejlemények (X. 15.): Interjú Sán- 
dory Mihály kormánybiztossal a mikroelektronikai kormányprogramról (X. 19.) ; 
Bánki András: Vízlépcső-járás (XI. 7.). 

MAGYAR NEMZET — Molnár György: Üjraelosztás és hatékonyság (X. 15.); 
Sipos Mihály: Talpra áll-e az építőipar? (X. 22.); Javorniczky István: Meddig 
tisztes a haszon? (X. 28.): Szabó József: A tudás iparrá vált (X. 29.); Hágel- 
mayer István: Külgazdasági helyzetünk és az infláció (XI. 5.). 


TÁRSADALMI SZEMLE -—- Vállalkozó ipart! (Beszélgetés Kapolyi László ipari 
miniszterrel, 1985/10.); Nagy Bálint: Mezőgazdaságunk versenyképességének tar- 
talékai (1985/10.). 


NEMZETKÖZI KÉRDÉSEK 


NÉPSZABADSÁG — Az európai kulturális fórum megkezdte munkáját Buda- 
pesten (X. 16.); Zalai István: Az SZKP plénuma után (X. 18.); Hollai Imre: 
Az ENSZ születésnapján (X. 21.); Losonczi Pál beszéde a világszervezet köz- 
gyűlésének rendkívüli ülésszakán (X. 22.); Kis Tibor: OPEC: olaj a tűzre (X. 
22.); A VSZ Politikai Tanácskozó Testületének szófiai üléséről (X.22—24.); Tör- 
ténelmi lehetőség (X. 25.); Az ENSZ-közgyűlés jubileumi ülése (X. 25.); A 
Szovjetunió Kommunista Pártja újjászerkesztett programjának tervezete (X. 
28.); Füzes Oszkár: A fejlődés új szakasza (Kambodzsa, X. 29.); Zalai István: 
Az SZKP újjászerkesztett programtervezetéről (X. 29.); Kádár János és Erich 
Honecker tárgyalásai Budapesten (X. 30.); Kádár János Londonban (XI. 1.); 
Kádár János programja a brit fővárosban (XI. 2.); Szűrös Mátyás: A nem- 
zetközi kommunista mozgalom néhány időszerű kérdése (XI. 2.); Kádár János 
hazaérkezett Nagy-Britanniából (XI. 4.); Reagan-nyilatkozat az Izvesztyijában 
(XI. 5.); Zalai István: Mihail Gorbacsov (XI. 7.); Serény Péter: Csúcstörté- 
nelem, Genf előtt (XI. 7.); Tervezet a Szovjetunió gazdasági és társadalmi 
fejlesztésének fő irányairól (XI. 10.). 

NÉPSZAVA — Thurzó Tibor: Helsinkítől Budapestig (X. 14.); Köves Judit: 
Nagy-Britannia félidős hangulatban (XI. 19.); Marton János: Tények és el- 
képzelések a Szovjetunió gazdaságáról (XI. 21.); Thurzó Tibor: Róma és 
Washington (X. 26.): Krajczár Imre: Csak az állóháború folytatódik (Közel- 
Kelet, X. 26.); Barabás Péter: Program a holnapért (SZU, X. 30.); Mester 
Nándor: Hajó, ellenirányból (Fülöp-szigetek, XI. 2.); Elekes Éva: A salvadori 
alku (XI. 2.); A nemzetközi feszültség nem visszafordíthatatlan folyamat (Be- 
szélgetés Várkonyi Péter külügyminiszterrel, XI. 7.). 

MAGYAR HÍRLAP — N. Sándor László: Gorbacsov munkastílusa (X. 15.); 
Molnár S. Edit: Ugandai forgószél (X. 16.); Vajda Gábor: Közös piaci válto- 
zások (X. 19.); Kulcsár László: Magyar—osztrák kapcsolatok (X. 38.); Arató 
Gábor: Egyszínű kormány Portugáliában (XI. 5.). 

MAGYAR NEMZET — Várkonyi Tibor: Francia szocialista pártkongresszus (X. 
12.); Grenitzer Róbert: A KGST — a jogász szemével (X. 16.); Ritetz Miklós: 
Lengyel választási tanulságok (X. 17.); Várkonyi Tibor: Szuperbankárok Szöul- 
ban (X. 19.); Ortutay L. Gyula: Peru új embere (X. 19.). 

TÁRSADALMI SZEMLE — Réti Ervin: A közel-keleti válság hátteréről (1985/10.). 


TUDOMÁNY, KULTÚRA ü 


NÉPSZABADSÁG — Héra Zoltán: Az irodalom esélyei (X. 19.). 

NÉPSZAVA — László Gyula: Szkíta Kincsek nyomában (X. 12.). 

MAGYAR HÍRLAP — A história és a História (Interjú Glatz Ferenc törté- 
nésszel, X. 12.); Medve Imola: Néprajz-konferencia Békéscsabán (X. 15.). 
MAGYAR NEMZET — Ruffy Péter: Árpád-házi uralkodók emlékei (X. 12.); 
Kosáry Domokos: A modern nemzettudat születése (XI. 5.). 

ÉLET ÉS TUDOMÁNY — Kósa László: A magyar nép műveltsége és Európa 
(X. 18.); Juhász Árpád: 1985: a földrengések éve (X. 25.); Östársadalmak üÜze- 
nete (Beszélgetés Tőkei Ferenc akadémikussal, XI. 1.). 

A Pártélet 1985. évi számainak 
tartalomjegyzéke 


A Magyar Szocialista Munkáspárt XIII. kongresszusának hatá- 
rozata a párt munkájáról és a további feladatokról — — 
A Magyar Szocialista Munkáspárt Szervezeti Szabályzata — — 
A párt vezető szervei — — — — — — — — — — 
A párt helyzete és fejlődése 
Részlet a Központi Bizottság írásbeli beszámolójából — — — 
A Központi Ellenőrző Bizottság jelentése a XIII. kongresszusnak 
A Fellebbviteli Bizottság jelentése 
Előadó: Herczeg Károly — — — — — — — — — 
Kádár János szóbeli kiegészítője a Központi Bizottság beszámo- 
lójáhboz — — — — — — — — — — — — — 
Gyenes András szóbeli kiegészítése a KEB jelentéséhez  — — 
A kongresszus vitájából 
Csente Jenő, Horváth Miklós, Szabó Gyula, Pónya József, 
Rostás Károly, Hegyi Istvánné, Martinovics Tibor, Szűcs Ist- 
ván, Kovács János, Kiss József, Zarnóczi József — — — 
Kádár János vita-összefoglalója — — — — — — — — 
A XIII. kongresszushoz írásban benyújtott hozzászólásokból 
Horváth József, Magyar Kálmán, Gede Jenőné, Kósa Antal, 
Rudi Béla, Bihari István — — — — — — — — — 
Kiss János, Lórántné Hudák Katalin, Berkő Péter, Kiss Mag- 
dolna, Tavaszi József — — — — — — — — — 
Bodó Ágnes, Csikai Gyula, Barna Éva — — — — — 
A Központi Bizottság mellett működő munkabizottságok tagjai 
Szemelvények Konsztantyin Csernyenkónak a párt szerepéről, 
munkastílusáról szóló írásaiból — — — — — — — 
A Központi Bizottság 1985. november 12-i határozata a tagdíj- 
fizetés rendjéről — — — — — — — — 
A határozatok megvalósításának tanulságai Somogy 
(Beszélgetés Klenovics Imrével) — — — — — e 
A választott párttestületek felelőssége, munkájuk színvonala (In- 
terjú Krasznai Lajossal) — — — — — — — OT 
Barta Alajos: Helyzetelemzés és felkészülés a pártértekezleteken 
Beck Tamás: A vállalati önállóság — a vállalat oldaláról — — 
Beke Pál: Munkaverseny és vállalkozás — — — — — 7 
Deák Andrea: Az ipar fejlődésének időszerű kérdései — — — 
Faluvégi Lajos: Fejlesztési politikánk és a készülő ötéves terv 
Farkas Péter: Titkárok saját teendőikről — — — — — 7 
Gerencsér Ferenc: A művezetők megbecsüléséről  — — — 
Hajnal Károlyné: A lakosság közreműködése a településfejlesz- 
tében — — — — — — — — — — — — 


megyében 

Havasi Ferenc: Előtérben a HEZESSAB JEVEZETEMLÉHTISZESÉREK fo- 
kozása — — —— - — — — 

Havasi Ferenc: Társadalmi-gozdasági fejlődésünk JPFORERAJAS a 
hetedik őtéves terv — — 

Hoós János: Az elmúlt évek tehervállalása indokolt Sa SEGÁRÁ 


nyes volt — — — — - 
Hoós János: Nehézségek és 58 feladatok az éves terv teljesítésében 
Horn Gyula: A győzelem évfordulója — — — — — — 
Horváth István: A megújuló népképviseletek — — — — — 


Kovács Gyula: Az új vezetőség terveiből — — — — — — 
Kovács Jenő: A Varsói Szerződés hivatása — — — — — 
Kovács Jenő: Tisztújítás a szakszervezetekben — — — — 
Kovács Péter: Az alapszervezeti pártmunka a kongresszusi fel- 

készülés tikrébn — —K — — — — —  —  . 
Köpeczi Béla: Az ideológia társadalmi szerepéről — — — 
Lakatos Ernő: A választási politikai munka néhány tanulsága 
Lányi György: A választások politikai tartalma — — — — 
Lovász Matild: Felkészülés a választásokra — — — — — 
Lukács János: Nemzedékek együtt a vezetésben — — — — 
Magyar Gábor: Állattenyésztésünk helyzete és fejlesztése — — 
Molnár Béla: Meggyőződéssel és meggyőzően — — — - 
Molnár Béla: A kommunisták időszerű feladatai a JEDÉLOÁ ÍZ 

galomban — — — a — — 
Molnár István: A ező BAZÜGSÁG szervezeti struktúrája — — 
Németh Károly: A pártélet aktivitásának megőrzése és fejlesz- 

tése —m— ák 
Németh Károly: A tagdíjfizetés rendjének módosításáról — — 
Nyitrai Ferencné: A statisztikai információ hasznosítása — — 
Oláh József: Az igazgatók választásának tanulságai — — — 
Őszinte, kritikus számvetés — felelős előretekintés — — — 
Pál Lénőrd: A műszaki-gazdasági haladás tényezői — — — 
Pártfegyelem és fegyelmi munka (Jegyzetek egy tanácskozásról) 
Petrovszki István: Káderpolitikánk időszerű kérdései — — — 
Rácz Albert: A bérgazdálkodás céljai és lehetőségei — — — 
Szakali József: A vezetői tisztesség védelme — — — — — 
Szántó Jenő: A tisztségviselők rangja és megbecsülése — — — 
Szemerszki Miklós: Politikai munka a választások előtt — — 
Szórádi Sándor: Ifjúság és gazdaság — — — — — — — 
Vajda György: A tudomány és viták — — — — — — — 
Varga Dezső: Életutak, életkörülmények — — — — — — 
Varga László: A család helye társadalmunkban — — — — 
Váncsa Jenő: Eredményes év után új feladatok előtt a mezőgaz- 


daság s lt Ek sál MEZ ze EE (ma EA aze kzzzke sági ön 
Váncsa Jenő: Új vonások, új követelmények az élelmiszer-gazda- 
ságban — — — — — — — — — — — — — 


A KONGRESSZUSI IRÁNYELVEKHEZ 


Falusné Szikra Katalin: EGY ETÉBSER — egy eRItHENESE a jéVes 
delemben ni sás szü mág: s 
Kovács László: Helyünk a lázban ———-]- —]]—-—]]k-]—]—]—] 

Medgyessy Ferenc: Verseny és pia — — — — — — — 
Pál Lénárd: A szellemi munka megbecsülése — — — — 
Szikszay Béla: Fogyasztói árrendszerünk az átalakulás útján — 


A 40. ÉVFORDULÓ 


A párttagságuk 40. évfordulóját ünneplők köszöntése — — — 
Borsi Emil: Az európai népi demokratikus forradalmak — — 
Dudás János: Negyven év társadalmi-gazdasági fejlődéséről — 
Grósz Károly: Hazánk történetének kiemelkedő korszaka — — 
Péter János: Négy évtized politikai tanulságaiból — — — — 


SZEMLE 


A Szovjetunió Kommunista Pártjának programtervezetéről — — 
A tanácsok testületi munkája (Beszélgetés Szabó Imrével) — — 
Berecz János: Felelősséggel népünkért (Kádár János új kötetéről) 
Csikós-Nagy Béla: Egyensúly és növekedés KRNKTEROZÁSS Havasi 

Ferenc könyve kapcsán) — — — — —- — 
E. Fehér Pál: Szocializmus és kultúra (Aczél György könyvéről) 
Gerencsér Ferenc: Az építőipari árnövekedés tényezői — — — 
Pártmunka az zzz észt munkások között TRSSZÉEVESE Deák 


Gáborral) - kel zá. ll . védi. Vláte] zzz ám ző 
Szetei József: A tágügülések valóságos szerepe — — — — 
Vajda Péter: A világűr militarizálása ellen — — — — — 

IDEOLÓGIA - PROPAGANDA 
Balogh Ernő: Egy vita tanulságai — — — — — — — 


Hermann István: Lukács György kultúra-felfogásához — — — 
Lukács József: Marxizmus és vallásosság — együttműködés és vita 
Pusztai Ferenc: A propaganda növekvő szerepéről — — — 
Simó Endre: Korunk kapitalizmusáról — — — — — — 
Tóth Dezső: Kinek szól a művészet? — — — — — — 


ESZMECSERE 


Kerekasztal-beszélgetések 

A ,fényes szelek"? — — — — — — — — — — 
A főmunkaidőről — — —— —— —  — — — — 
A szocialista életmód dilemmái — — — — — — — 
A szociálpolitika gyakorlatáról — — — — 
A vállalati önállóság — — — — — — — — — — 
Mit támogat a művészetpolitika? — — — — — — — 


JEGYZETEK 

